
PREDGOVOR I IZDANJU 


Misao filozofa svih razdoblja, naroda i pravaca što ih pokušavam ocrtati 
u kratkim portretima ovog leksikona, reducirana je na svega nekoliko temelj- 
nih teza ili elementarnih karakteristika. Premda plod mukotrpnog, strpljivog 
i beskrajno zamornog rada, u kojem sam tjednima morao tragati za pojedinim 
podacima ili čak jednom jedinom godinom prvog izdanja neke knjige, ovaj 
leksikon kao gotov rezultat sigurno nije u upravnom razmjeru s trudom koji 
je u njega uložen. Upravo stoga i ne mislim da će mu i najdobronamjernija 
kritika — a pogotovu ne ona druga — biti i suviše blagonaklona. Leksikografi, 
napokon, ne mogu to uopće — kao što su već mnogi od njih ustvrdili — 
ni očekivati: »Svaki drugi autor može očekivati pohvalu, leksikograf se samo 
može nadati da će izbjeći kuđenje, a čak i tu zadovoljštinu dosad su dobili 
vrlo rijetki« (S. Johnson). I doista je ta mogućnost u ovom slučaju minimalna: 
ne mislim, dakako, pri tom na one povrijeđene koji nisu uvršteni u knjigu, 
već prije svega na samu prirodu leksikografskog posla, uz koji će svatko naći 
poneku objekciju. Pregledi takve vrste — premda su, mislim, neophodna 
pretpostavka za opću popularizaciju i širenje osnovne filozofske kulture u 
jednom narodu — rijetko kada zadovoljavaju ne samo stručnjaka već čak i 
pojedine amatere, koji mogu iscrpno poznavati određene filozofske sisteme, 
područja, «imati svoje meritorno mišljenje o nekom filozofu ili čak samo 
pojedinoj filozofskoj knjizi. Stoga se neću iznenaditi ako i ovaj leksikon po- 
stane objekt kritika svih vrsta i namjera. 

To, dakako, niukoliko ne znači neko apriorno ograđivanje od, vjerujem, 
niza opravdanih objekcija koje će mi biti upućene, niti bježanje od odgovor- 
nosti za propuste koje sam, sigurno, počinio. Za sve stvarne primjedbe — 
pa čak i one nedobronamjerne — bit ću svima samo zahvalan. 

Htio bih ipak — objektivnosti radi, a ne u svoju obranu — ovdje us- 
tvrditi kako mi doista imamo malo predradnji koje su neophodne da bi se 
temeljitije mogao izvršiti takav zadatak, a da se uopće rijetko tko — pai 
kod naroda s dugogodišnjom filozofskom tradicijom — upustio u avanturu 
da sam sačini leksikon ove vrste. Nije stoga slučajno da ovakvih leksikona 
ima u cjelokupnoj svjetskoj literaturi relativno malo, nasuprot čitavim bibli- 
otekama historija filozofije (kojima je, među ostalim, zadatak i u tome olakšan 
što pojedine pravce i strujanja opisuju i ocjenjuju en bloc i pod njih — često 

i bez posebnih specifikacija — supsumiraju niz filozofa). Najpotpuniji je do 
sada poznati leksikon filozofa onaj što ga je izdao Werner Ziegenfuss (1949/ 
1950). Taj leksikon, međutim, ne samo da nije ažuran (jer prati literaturu 
uglavnom do 1945) već ima i čitav niz krupnih, principijelnih propusta (pot- 
puno ignoriranje marksističke filozofije, vrlo naglašeno preferiranje Nijemaca 
i potpuno zapostavljanje Francuza i Talijana, itd., itd). Osim toga — bez 
obzira na bogatu njemačku leksikografsku baštinu i na niz specifičnih, vrlo 
pedantno izrađenih leksikona — uz W. Ziegenfussa taj je leksikon prije njega 
radio i dr E. Hauer (koji je pred svoju smrt završio posao do uključujući 
Hegela) a zajedno s njim i G. Jung, dok mu je znatan dio živućih filozofa 
pisao sam svoje biografije. Kako osnovna filozofska vrlina nikad nije bila 
skromnost, pogotovu ako se radi o značenju vlastite filozofije, to je pisanje 
mnogih filozofa o sebi uvjetovalo velike prostorne i vrijednosne neujednače- 
nosti. Ne ulazeći, međutim, ovdje u daljnju kritiku tog rječnika, htio sam 
samo konstatirati da ni Ziegenfussov ni bilo koji drugi meni poznat veći 
leksikon filozofa (ne filozofskih termina!) nije do danas sastavio jedan au- 
tor. 


Usuđujem se stoga ustvrditi da obraditi na jednom relativno skučenom 
prostoru sam sve filozofe — u našim specijalnim uvjetima, s našim moguć- 
nostima, literaturom, s gotovo neistraženom filozofijom naših naroda, itd., itd. 
— predstavlja pothvat i pustolovinu, što bi u potpunosti mogao shvatiti samo 
onaj koji je takav ili sličan posao već sam bio poduzeo. Ne kažem da ovaj 
individualni posao nema, doduše, kao završeno djelo određene prednosti pred 
kolektivnim radom, u kojem je i odgovornost kolektivna — pa stoga često 
i ničija — i koji obično pokazuje šarenilo pristupa, kriterija i valorizacija, što 
mogu neupućenom čitaocu znatno otežati snalaženje. Nema, međutim, nika- 
kve sumnje da je upravo to što sam bio upućen da sam napišem čitavu knjigu 
uvjetovalo da možda neke značajne filozofe izostavim, neke manje značajne 
uvrstim, da pojedina područja koja su mi bliža (estetika npr.) pretpostavim 
drugima, da filozofima iz pojedinih zemalja (Francuske, Njemačke) posvetim 
kadikad više pažnje nego drugima (angloamerički misaoni krug). Isto je tako 
sigurno (ali, mislim, i razumljivo) da sam filozofima naših naroda posvetio 
daleko veću pažnju no što bi to pojedinci po nekom objektivnom međuna- 
rodnom kriteriju i zaslužili. (Postoje, međutim, i neki naši filozofi — i to 
ne samo stari već i živući — koji bi zaslužili da budu uvršteni u ovaj leksikon, 
no do čijih elementarnih podataka — uza sve moje inzistiranje i traženje 
— nisam mogao doći.) Premda sam nastojao biti što objektivniji (ali stoga 
ne i pisati objektivistički leksikon u kojem se ne bi vidio i stav autora), premda 
sam pokušao negdje i ne ispoljavati svoje isključivo lično mišljenje (osobito 
kad je riječ o potpuno negativnim sudovima i onima koji se bitno kose s 
uobičajenim interpretacijama), apsolutnu neutralnost ne samo da nisam htio 
već nisam ni mogao postići, jer je, na kraju, i sam izbor filozofa, pa i prostor 
koji sam im posvetio, već eo ipso određeno vrednovanje. 

Mnoge političke i društvene radnike, pa i one koji su znatno unaprijedili 
našu i svjetsku marksističku misao, uglavnom nisam uvrštavao, među ostalim 
i zato što najznačajniji među njima — premda imaju nesumnjivih teoretskih 
a ne samo praktičnih zasluga — nikad nisu imali ambicije da ih se tretira 
kao filozofe (na što su vrlo decidirano pretendirali u svijetu od Staljina nadalje 
uglavnom dogmatičari, koji su znali sve i »upravljali« svime, pa i filozofijom). 
Osim toga, tada bi bilo uopće vrlo teško odrediti kriterij na osnovi kojeg 
bi neki od tih radnika bili uvršteni, a drugi ne, u ovu prostorno ograničenu 
galeriju svjetskih i naših filozofa. Ima, dakako, i takvih političkih radnika (u 
cijelom svijetu, pa i u nas) koji bi smatrali čak uvredom da ih se proglasi 
filozofima, kojima i sama riječ »filozofirati« znači samo lažno mudrovati, ap- 
straktno spekulirati, mudrijašiti, praznu slamu mlatiti — ali na takve ovdje 
sada i ne mislim. Isto tako, uglavnom nisam uvrštavao književnike (premda 
je u djelima mnogih jasno prisutna često i vrlo originalna filozofska orijen- 
tacija, pa sam o nekima u tom smislu pisao i dulje studije) već i stoga što 
postoje bezbrojni leksikoni i almanasi s podacima o njima, dok je ovo, koliko 
mi je poznato, prvi leksikon filozofa u nas. 


* 


Naslovi glavnih djela pojedinih filozofa koja su pisana latinski, njemački, 
francuski i engleski zabilježeni su u originalu (ispod teksta, a kad se spominju 
u tekstu, najčešće u prijevodu), dok su naslovi svih drugih djela (talijanskih, 
španjolskih, grčkih, mađarskih, ruskih, švedskih, danskih itd.) prevedeni na 
naš jezik. Knjige koje su djelomično ili u cjelini prevedene u nas označio 
sam kraticom »prev.«, a godina koja je stavljena iza naslova u zagradu redovno 
je godina originala prvog izdanja djela. U literaturi sam kadikad naveo i neki 
značajniji članak, ali sam ga tada, kako bi se razlikovao od knjiga, stavljao 
pod navodnike. Ukoliko nisam mogao nikako naći godinu prvog izdanja (što 
je koji put doista bilo — uza sav trud i traženje po našim najvećim bibli- 
otekama — nemoguće), tada sam to uvijek i posebno označio. Upotrebljavao 
sam također uobičajene kratice za oznaku nacionalnosti pojedinih filozofa, 
dok sam kod naših filozofa, gdje god je to bilo moguće, stavljao mjesto rođenja 
i smrti — služeći se prokušanom metodom Leksikografskog zavoda — jer 
je nacionalnost često bilo vrlo teško ustanoviti. U kratkim portretima ovog 
leksikona ponekad sam upotrijebio u prerađenom obliku tekstove koje sam 
o pojedinim filozofima pisao u raznim časopisima i knjigama, kao i neke 
materijale (vrlo rijetko i sasvim izuzetno) koje sam napisao za Enciklopediju 
Leksikografskog zavoda. Neusporedivo veći dio (oko 90 posto svih tekstova) 
potpuno su novi članci, koji, dakako, nemaju ambiciju da budu posebno 
originalni, jer sam se često služio i uobičajenim interpretacijama što su pri- 
sutne u bezbroj historija filozofije koje sam nužno morao konzultirati, među 
ostalim, i za iznalaženje i verifikaciju nekih elementarnih bio-bibliografskih 

podataka. U tom smislu najviše sam se služio slijedećim djelima: Friedrich 
Uberwegs Grundriss der Gescbichte der Philosophie (tom I—IV od 1923— 
1928); G. W. F. Hegel: Vorlesungen iiber die Gescbichte der Philosopbie (1940); 
W. Windelband: Povijest filozofije, prev. (2 sv. 1957); Marvin Farber: L'Activitć 
philosopbique en France et aux Etats Unis (2 sv. 1950); Filozofska Hrestomatija 
M. H. (10 sv. 1955 — 1966); V. Dvorniković: Suvremena filozofija (2 sv. 1920); 
V. Bazala: Povijest filozofije (3 sv. 1906 — 1912); G. F. Aleksandrov i dr.: Istorija 
filozofije, prev. (2 sv. 1948 — 1949); Ludwig Landgrebe: Pbilosopbie der Gegen- 
wart (1957); Karl Vorlander: Geschichte der Pbilosopbie (1939); Fr. Alb. Lange: 
Gescbicbte des Materialismus (2 sv. 1866); F. Jodl: Istorija etike, prev. (2 sv. 
1963); A. Schwegler: Geschichte der Pbilosobbie (novo izdanje, prerađeno od 
J. Sterna); B. Lorenc: Pregled istorije filozofije (1927); H. Hefding: Udžbenik 
istorije novije filozofije, prev. (1910); R. Falckenberg: Hilfsbucb zur Geschichte 
der Pbilosopbie seit Kant (II izd. 1907); Herman Lotze: Gescbicbte der deutschen 
Pbilosopbie seit Kant (II izd. 1894); F. Šanc: Povijest filozofije (2 sv. 1942/1943); 
G. Picon: Panorama savremenih ideja, prev. (1960); F. Heinemann: Die Pbi- 
losopbie im XX _Jabrbundert (1959); G. Petrović: Od Lockea do Ayera (1964); 
M. Damnjanović: Strujanja u savremenoj estetici (1966); Vj. Mikecin: Suvreme- 
na talijanska filozofija (1966); P. Vranicki: Historija marksizma (1961); H. 
Corbin: Histoire de la philosopbie Islamique (1964); Stj. Zimmermann: Histo- 
rijski razvitak filozofije u Hrvatskoj (1929), Dragan Jeremić: Filozofi (antol. 
tekstova srpskih filozofa, 1966), Humanizam i socijalizam (Zbor. radova, 
1963) i dr. 

Od leksikona filozofa i filozofije služio sam se pretežno: W. Ziegenfuss: 
Pbilosopben-Lexikon (1949 — 1950); Dictionnaire des Pbilosopbes (Edition Seg- 
hers, 1962); Pbilosopbie (izdao A. Diemer i 1. Frenzel 1958); Enciclopedia 
filosofica (4 toma, 1957, Centro di studi filosofici di Gallarte); Filosofskaja 
Enciklopedija (1 — 3 sv. 1960— 1964); R. Eisler: WGrterbucb der pbilosopbiscben 
Begriffe (3 sv. 1927— 1930); A. Lalande: Vocabulaire de la Pbilosopbie (3. sv. 
1932); Hoffmeister: Worterbucb der pbilosophiscben Begriffe (1944), O. G. 
Drobnicki i I. S. Kon: Kratkii slovar po etike (1965); D. Julia: Dictionaire 
de la pbilosopbie (1964); H. Schmidt: Pbilosopbiscbes Worterbuch (6 izd. 1921); 
G. Klaus i M. Buhr: Philosopbisches Wčrterbuch (1961); Filozofijski rječnik M. 
H. (1965); D. Grlić: Filozofija (II. izd. 1965) i dr. 

Premda sam se dakle za iznalaženje i uspoređivanje činjeničnog mate- 
rijala služio vrlo opsežnom literaturom (uz ovdje navedena djela i s bezbrojem 
monografijskih studija), u valorizacije pojedinih većih i značajnijih filozofskih 
sistema ulazio sam međutim samo na osnovi čitanja i analize originalnih 
. djela. 

Posebnu zahvalnost dugujem dru Gaji Petroviću, koji mi je svojom struč- 
nom recenzijom ovog leksikona znatno pomogao da ga upotpunim nekim 
imenima koja ranije nisam bio uvrstio. 

Listajući galerijom ovih prognanika u svijetu »gdje se, na žalost, još uvijek 
skidaju glave filozofima umjesto krvnicima« (Krleža), nameće nam se — bez 
obzira na suhoparnost, knjiškost, stereotipnost podataka što stoje pred nama 
— turobna slika žalosne životne sudbine filozofskih pregalaca. Mijenjao se 
svijet, društva, propadale su stare civilizacije i rađale se nove, rušila se kra- 
ljevstva i carstva, do jučer još u spiljama, čovjek je krenuo u kozmos, znanost 
je stvorila čuda, izrasli su giganti tehnike, harali su ratovi, dizale se revolucije 
i kontrarevolucije, ali filozofiji i filozofima, onima koji su uvijek sumnjali u 
sakrosanktnost i svemudrost vladajućih, podjednako je bilo loše. I danas, na- 
kon što su prošla tisućljeća ovog tužnog iskustva, filozofiji i filozofima nije, 
u biti, mnogo bolje: ne onemogućuje ih samo cenzura i ideološke laži što 
se sistematski šire suvremenim zapadnim svijetom, kao ni činjenica da unutar 
mnogih socijalističkih zemalja ima još premalo socijalizma da bi bilo dostoj- 
nog mjesta i za filozofiju, već se nad suvremenom filozofijom u cjelini — 
bez obzira čak na sva njena lutanja, zablude i klonuća — nadvio oblak općeg 
odbacivanja bilo kakve potrebe humanističkog osmišljavanja svijeta. U postva- 
renju svega ljudskog, u otuđenju u novcu, tehnici, komforu, u parolama pa- 
rolaša i blještavim frazama, u mahnitoj, besciljnoj trci za dobrima i užicima, 
u standardizaciji, dosadi, nivelaciji svih potreba, u besperspektivnosti svakog 
angažmana koji postaje priglupa romantička avantura — čovjek onemogućuje, 
otupljuje, kastrira svoje vlastite mogućnosti, zatvara svoje vidike i reže same 
korijene humaniteta. Upravo stoga i svaka filozofska akcija dospijeva u kro- 
ničnu krizu: čemu još filozofi danas i ovdje? kome je još i zašto potrebna 
nečija vlastita misao u ovom praznom postojanju, u ovoj totalnoj mobilizaciji 
svih totalitarnih snaga u svijetu protiv pojedinca i njegove slobode? Kriza 
filozofije nužno je, dakako, rodila i filozofiju krize, osmišljavanje besmislenog, 
vrednovanje po sebi bezvrijednog, misao o nemisaonom. Ali puka fiksacija 
i deskripcija besmislenog i sama postaje besmislena. Filozofija u krizi kao 
da ostaje samo dijagnostika, čini se da više nitko ne treba ni sam njen napor, 
ni njeno, ni bilo čije drugo traganje. Stoga će ona — sama od sebe nestati 
bez srednjovjekovnih mučitelja, bez zabrana i progona. U biti međutim, sud- 
bina joj se nije izmijenila: svi proroci, svi moćnici, svi apologeti i svi vjernici 
svih mogućih crkava najavljuju njen kraj. Kad je nisu uništile lomače, filo- 
zofiju će satrti njen vlastiti besmisleni položaj i njena nemoć u suvremenom 
svijetu. 


Pri tom se međutim zaboravlja da je autentična filozofija danas — kao 
i uvijek u svojoj prošlosti — negacija pukog postojanja i medij u kojem je 
svoju koncentriranu misaonu sliku našla vizija budućeg. Zato ona ne ostaje 
nikad na onom što jest, već traži ono što još nije, i zato je uvijek bila i uvijek 
će biti mrska onima koji žele konzervirati postojeće, zato je uvijek bila en- 
tuzijastički nošena budućim. U to buduće ugrađena je i čitava njena historija: 
palili su ih na lomači (Bruno, Vanini), trunuli su po zatvorima (Campanella, 
R. Bacon, Boetije, Diderot, Gramsci, Lenjin, Morus, Occam itd., itd.), proga- 

njani su, proklinjani najtežim anatemama, kastrirani, prodavani kao roblje, 
optuživani za bezboštvo, tjerani od svih režima i stranaka kao heretici, oni 
koji kvare mladež i siju sumnju (Abelard, Aristotel, Bayle, Bloch, Cardanus, 
Descartes, Engels, Epiktet, Fries, Fromm, Froschhammer, Galilei, Grotius, 
Helvetius, Kolakowski, La Mettrie, Leisegang, Lukacs, Marx, Mehring, Pico 
della Mirandola, Morus, Occam, Platon, Pomponazzi, Protagora, Proudhon, 
Roscelin, Rousseau, Ruge, Russel, Seneka, Siger od Brabanta, Sokrat, Spinoza, 
Stirner, Telesio, Teodor Ateist, Roland, Unamuno, Voltaire i dr.), a gotovo 
su i rijetki oni kojima bar po koje djelo nije stavljeno na neki od mogućih 
indeksa zabranjenih knjiga. 

Pa ipak — bez obzira na sav mrak, zabrane i prijetnje, na kotače za 
mučenje, žive buktinje ili »prijateljska uvjeravanja« i ponižavajuće samokritike, 
bez obzira na ljudske zamore, smirenja i rezignacije — ljudska se kritička 
misao nije mogla zatrti. Posrćući kadikad, probijala se ona s bijedom izgna- 
nika, s prezirom i ironijom banalne svakodnevice, ali s dostojanstvom jednog 
Spinoze, koji umire u kašlju nagriženih pluća i brusi svoja stakla nošen unu- 
trašnjim svjetlom borbe za pravo na vlastitost istine i njenu nepotkupljivost. 
To svjetlo gori od prvih filozofa već milenijima u svakoj istinskoj i životnoj 
misli. Pa ako bilo što može pokazati ovaj mali leksikon, ako bilo čime (osim 
svojim kronološko-bibliografskim podacima) može poslužiti studentima i 
mlađim generacijama filozofa, onda neka njegova temeljna misao bude da je 
to svjetlo — neugasivo. Mogućnost autentičnog opstojanja je »neprestana ne- 
gacija onog što prijeti da će ukinuti slobodu« (Hegel). U toj negaciji, u kojoj 
se ozbiljuje i osmišljava njihov poziv i misija, filozofi kao pojedinci mogu 
biti i sami negirani. Pa ipak će i dalje zračiti ljepota, smionost i dubina njihove 
slobodne misli, jer filozofi nastaju i nestaju, a filozofija ostaje. Zato i poruka 
što ju je pred smrt uputio jedan od najvećih i danas svijetli iz tame vjekova: 
»Ne mislite na Sokrata, mislite na istinu!« 


Ožujak, 1967. 


XI 


PREDGOVOR II IZDANJU 


Potreba za drugim izdanjem pokazala se ne samo zato što je prvo već 
odavno rasprodano nego i stoga što su se u međuvremenu javila mnoga nava 
značajna imena koja je valjalo zabilježiti a kadikad i vrednovati njihov već 
u dobroj mjeri impozantan opus. Također je u nekoliko posljednjih godina 
umrlo upravo nevjerojatno mnogo doista velikih suvremenih filozofa, pa je 
stoga valjalo pokušati sintetički ocijeniti njihovo djelo u cjelini. Sve to i štošta 
drugo (golem broj novih djela, filozofi koji su omaškom bili ispušteni u I 
izdanju, neke nužne manje ispravke i tehničke dopune — tako sam npr. djela 
koja su u nas prevedena označio naslovima prijevoda) — kao i to da danas, 
kad bi općenito filozofska kultura, djelomično i posredstvom niza novih pri- 
jevoda, morala, bar u načelu, biti na višoj razini — stvorilo je potrebu šire 
prerade starog izdanja. U tom je smislu sama dorada nametala nužnost stu- 
dioznijeg pristupa najmarkantnijim ličnostima kako naše epohe, tako i žive, 
još uvijek aktualne filozofske baštine. Temeljito sam dakle izmijenio veliku 
većinu obrađenih filozofa, tako da je danas djelo opsegom gotovo dvostruko 
veće, a i dobar dio starog teksta iznova je redigiran i, nadam se, poprav- 
ljen. 

Osim literature navedene u predgovoru uz I izdanje, služio sam se u 
JI izdanju još i ovim novijim leksikografskim djelima: Historiscbes Worterbuch 
der Pbilosophie (izašlo 5 sv. A — Mn. Izd. Schwabe, 1971. i d.); Dictionnaire 
de la litićrature francaise contemporaine (izd. Larousse, 1972); G. Klaus, M. 
Buhr: Pbilosopbiscbes Wčrterbuck (2 sv. izd. Europaisches Buch, 1974); Dizio- 
nario dei filosofi (izd. Samsoni, 1976); Franz Austenda: Lexikon der Pbilosopbie 
(izd. Hollinck, 1979); Dizionario di filosofia (izd. Rizzoli, V. izd. 1980), kao 
i nizom novijih uvodnih pregleda u pojedine discipline, monografskih studija 
i historija filozofije. 

U ovaj sam leksikon uvrstio u prerađenom obliku i određen manji broj 
tekstova koji su svojedobno bili rađeni za rječnik »Filozofija« Mozaika znanja, 
kao i neke od onih koje je za to izdanje napisao dr Siniša Novaković, kojemu 
dugujem zahvalnost i za pomoć što mi ju je pružio stručnom recenzijom ' 
I izdanja (ePolitika« 28. VI 1968). 


Zagreb, ožujak, 1981. 
agreb, ožujak, 1981 D. G. 


LEKSIKON 
FILOZOFA 


AALL, Anathon, norv. filozof (1867 — 
1943). Prof. u Oslu. Osnovne motive i 
teme filozofiranja nalazi A. u sukobu iz- 
među apsolutnih zahtjeva kršćanstva i re- 
zultata kritičkog interpretiranja teologije. 
Pod vidljivim je utjecajem Platona, Lot- 
zea, Hoffdinga, kao i socijalnih drama Ib- 
sena. Usprkos snažnoj povezanosti du- 
ševnog, tjelesnog i kozmičkog, ipak je, po 
njemu, jedinstvo duha i materije samo 
funkcionalnog karaktera. 

Glav. djela: Der Logos (2 sv. 1896—99); 
Macht und Pflicbi (1902); H. Ibsen als Dicbter 
und Denker (1906); Povijest antikne 1 srednjo- 
vjekovne filozofije (norv. 1923). 


ABBAGNANO, Nicola, tal. filozof 
(1901— ). Jedan od najznačajnijih 
predstavnika egzistencijalizma u Italiji. 
Doktorirao je 1922. god. tezom »Iracio- 
nalni izvori mišljenja«. Prof. filozofije i 
pedagogije u Napulju, a od 1939. šef je 
katedre za povijest filozofije u Torinu. 
Njegov je egzistencijalizam često polemi- 
čki konfrontiran prema nekim tezama 
Heideggera i Jaspersa. Najveći broj svojih 
djela posvetio je problemima religije, 
umjetnosti i slobode, spoznajnoteoret- 
skim pitanjima i istraživanjima u oblasti 
historije filozofije. 

Nasuprot — »nihilističkoj  orijentaciji« 
Heideggera i Jaspersa, A. traži »pozitiv- 
no« rješenje problema egzistencije. Pri 
tom ukazuje na novu perspektivu egzi- 
stencijalizma: »Čovjek traži u svakom slu- 
čaju zadovoljenje, upotpunjenje, stabil- 


nost koji mu nedostaju. Traži bitak. Ako 
traži bitak, ne posjeduje ga, on nije bitak. 
Biti svjestan te konačnosti, ispitati dokra- 
ja njenu prirodu, temeljni je zadatak eg- 
zistencijalizma. Ali biti svjestan te konač- 
nosti ili ispitati je ne znači samo učiniti 
je predmetom spekulacije, već zauzeti 
spram nje stav i odlučiti o posljedici. Ov- 
dje se jasno pokazuje nova perspektiva 
egzistencijalizma. On zahtijeva od čovje- 
ka "zauzetost u vlastitoj konačnosti?.« 

Jedno od najznačajnijih djela A. je 
Struktura egzistencije, u kojem govori o 
čovjeku u odnosu prema bitku. Za njega 
je čovjek u biti struktura, oblik u kojem 
»finalna situacija« pokušaja ka bitku rea- 
lizira vlastito esencijalno jedinstvo s »po- 
četnom situacijom«. »Finalna situacija« je 
temelj i opravdanje kao »mogućnost mo- 
gućnosti«, a taj je odnos ujedno proble- 
matičnost egzistencije. Čovjek može s eg- 
zistencijalnim htijenjem prihvatiti svoju 
situaciju i, angažirajući se, ujedno se rea- 
lizirati u stalnom transcendiranju samog 
sebe prema bitku. 

A. drži da je zajednička pogreška svih 
varijanti zapadnoevropskih filozofa egzi- 
stencije (npr. Heideggera, Jaspersa, Sar- 
trea, Camusa i dr.) potpuno zaobilaženje 
problematike vrijednosti i normativnosti. 
On smatra da je u pojmu »transcenden- 
talne mogućnosti« našao adekvatno rješe- 
nje za normativnost i da je njime izbje- 
gao vrijednosni relativizam. 

U djelu Umjetnost, jezik, društvo Ab- 
bagnano ukazuje kako, doduše, umjetnost 


Abbagnano 


kontrolira njena društvena sredina i kako 
tradicije, institucije i klasni interesi utje- 
ču na aktivnost umjetnosti, ali kako ujed- 
no umjetnik kontrolira društvo. Umjet- 
nost je jezik: to je slobodna semantička 
aktivnost, nezavisna od općih upotreba. 
»Vraćanje prirodi«, kako ga razumije A., 
povezuje umjetnost s autentičnom reali- 
zacijom ljudske egzistencije. Čovjek, koji 
se svojom osjećajnošću odnosi spram 
predmeta u svijetu, stavljen je putem 
umjetnosti u direktan i čist odnos s osje- 
ćajnošću koja uvjetuje predmete. Čitavom 
svojom upravljenošću na egzistencijalne 
probleme čovjeka A. je napustio onaj 
kontemplativno pasivni stav spram 
umjetnosti, »u čijem posjedovanju čovjek 
može mirno uživati«, koji je karakteristi- 
čan za većinu tradicionalnih estetika. Bez 
obzira na kadikad neuobičajen način izra- 
žavanja i prenaglašavanja momenta osje- 
ćajnog samoosvješćivanja u »vraćanju pri- 
rodi«, pa i bez obzira na neopravdano 
poistovjećivanje reakcionarnog i revoluci- 
onarnog angažmana, A. je svojim dubo- 
kim poniranjem u primarne sfere umjet- 
ničkog, kao i svojom tezom da umjetnost, 
nasuprot svakoj vrsti predmetnog odno- 
šenja (u kojoj se egzistencija rasipa u ko- 
risnosti), predstavlja neposredno jedin- 
stvo predmeta i ličnosti, jasno pokazao 
misaonu nadređenost mnogobrojnim su- 
vremenim estetskim konceptima. 

Glav. djela: Princip metafizike (1936); 
Struktura egzistencije (1939), Uvod u egzisten- 
cijalizam (1942, prev); Filozofija, religija i 
znanost (1947); Historija filozofije (3 sv. 
1946— 50); Umjetnost, jezik, društvo (1951); 
Mogućnost i sloboda (1956, prev); Problemi so- 
ciologije (1959); Rječnik filozofije (1960); Čov- 
jek, projekt 21. stoljeća (1980). 


ABBOT, Francis Ellingwood, amer. fi- 
lozof (1836 — 1903). Osnivač »Slobodnog 
religioznog društva«, koje je propagiralo 
tzv. racionalnu religiju bez kulta i dogmi. 
U filozofiji zastupnik realizma i »znan- 
stvenog teizma«, protivnik nominalizma. 


Kritizirao je kantovsko razlikovanje iz- 
među fenomena i noumenona. 

Po Abbotu, spoznaja, kao relacija iz- 
među objekata, nije ni apriorna ni apo- 
steriorna. Ona je aktualni susret, dina- 
mična korelacija, neprekidna akcija i 
reakcija ljudskog uma i njegova kozmi- 
čkog ambijenta. 

Glavna djela: Religion and Science (1874); 
Scientific Tbeism (1885); Tbe Way out of Ag- 
nosticism (1890); The Syllogistic Pbilosophy 
(1906). 


ABBT, Thomas, njem. filozof (1738 — 
1766). Prof. filozofije u Frankfurtu, kasni- 
je i matematike. Popularni moralist, koji 
veću pažnju posvećuje prosvjetiteljsko- 
-pragmatičnom odgoju, a _ manje emi- 
nentno filozofskim distinkcijama. 

Glav. djela: Vom Tode firs Vaterland 
(1761); Vom  Verdienst (1765);  Vermiscbte 
Sehriften (6 sv. 1768 — 1790). 


ABELARD, Pierre, francuski filozof 
(1079— 1142). U Parizu i Compičgneu 
slušao je predavanja realista Guillaumea 
de Champeauxa i nominalista Roscelina. 
Zarana otvara vlastitu školu, gdje se na 
njegova briljantna predavanja okupljaju 
učenici iz svih krajeva Evrope. Boreći se 
strastveno protiv iracionalizma i misticiz- 
ma (njegov najogorčeniji protivnik bio je 
Bernard od Clairvauxa), zastupa tezu da 
se vjera mora prvenstveno zasnivati na 
razumskom shvaćanju, da je znanje prije 
religije, razum prije autoriteta. U pozna- 
tom sporu oko univerzalija zauzima po- 
sredničko stanovište, smatrajući da su i 
teze realizma i teze nominalizma jedno- 
strane. Univerzalno, opće ne postoji kao 
realno po sebi (realizam), ali nije ni samo 
prazna riječ; ono postoji kao pojam (con- 
ceptus — pa se stoga njegovo stajalište 
i zove konceptualizam) prije pojedi- 
načnih stvari u božanskom umu, za- 
tim u tim stvarima kao skup njiho- 
vih bitnih osobina i poslije stvari 


kao pojam u ljudskom razumu. Priroda 
općeg nije, dakle, u riječima (voces), već 
u njihovu smislu, u značenju, iskazu (ser- 
mo — pa se Abelardov nazor kadikad 
zove i sermonizam). 

Na etičkom planu A. je osobito nasto- 
jao da odredi šta konstituira bit dobra, 
odnosno zla. Pri tom smatra da tjelesne 
prednosti ili nedostaci ne smiju biti eti- 
čki relevantni, ali i duša posjeduje odre- 
đene kvalitete, koje, jer su prirođene, isto 
tako nisu bitne za moral. Ni sama želja 
za nedopuštenim nije grešna, već jedino 
pristanak da se ona realizira. Odlučni kri- 
teriji za dobro, odnosno zlo, jesu namjera, 
pristanak i svijest. 

U djelu Sic et non A. suprotstavlja raz- 
na učenja crkvenih autoriteta i smjelo 
ukazuje na njihove međusobne protivu- 
rječnosti. 

Abelard je isticao i zahtjev za socijal- 
nom pravdom, te prijetio društvenim 
moćnicima kaznom i paklenskim muka- 
ma. Tražio je također reformu društva, 
govorio o izrabljivanju i nepravdama, o 
potrebi zaštite siromašnih. »U tumačenju 
savjesti kao najbitnijeg čovjekovog upori- 
šta, A. je zaštitio pravo čovjekove indivi- 
dualnosti i time istakao zahtjev da ipak 
mišljenje slobodno odlučuje o suštini i 
smislu života« (B. Bošnjak). — Koncil u 
Soissonu odlučio je 1121. da se spali nje- 
govo djelo Kršćanska teologija, a koncil u 
Sensu 1141. osudio je cjelokupno njego- 
vo učenje. A. je zbog ljubavi prema Hć- 
loisi (poznata je njihova korespondencija) 
bio kastriran i prisiljen da se povuče u 
samostan St. Denis. 

Glav. djela: De unitate et trinitate divina; 
Theologia Cbristiana (1353, često prerađivana, 
izdana i pod naslovom Thbeologia, ali kasnije 
upotrebljavan naslov Uvod u teologiju — intro- 
ductio — ne postoji kod Abelarda); Sic e non; 
Scito te ibsum, odn. Etika, prev.; Povijest nevo- 
lja, prev.; Dialogus inter _Judaeum, Pbiloso- 
phum et Christianum; Pisma, prev.; Sveukupna 
djela izdao je V. Cousin u Parizu (1849 — 
1859). 


Acosta 


ABENDROTH, Wolfgang, njem. filo- 
zof, sociolog i politolog (1906 —  ). Pro- 
movirao je u Berlinu 1935, a od 1937 — 
1941. zbog antifašističke djelatnosti zato- 
čen u logoru. Poslije rata docent u Hal- 
leu, prof. u Leipzigu, Jeni i Marburgu. 
Marksističke orijentacije, a glavni su mu 
radovi kritički usmjereni prema protivu- 
rječjima građanskog društva, a posebno 
onim u Saveznoj Republici Njemačkoj. 

Glav. djela: Wirtschaft, Geselscbaft und De- 
mokratie in der Bundesrepublik (1965); Das 
Grundgesetz (1966); Antagonistische Geselschafi 
und politiscke Demokratie (1967). 


ABRAHAM, ben David (Ibn Daud), 
jevr. filozof (1110 — 1180). Žestok protiv- 
nik novoplatoničara, u mnogim tezama 
blizak Aristotelu. 

Glav. djelo: Uzvišena vjera (Emunah Raah, 
njem. prijevod 1852). 


ABUBACER (pravo ime Ibn Tofail), 
arap. filozof (oko 1100— 1185). Pristalica 
Avempacea. Autor filozofskog romana 
Živi, sin Budnoga, u kojem prikazuje in- 
telektualni razvoj čovjeka koji je zatočen 
na usamljenom otoku i nalazi se izvan 
svih povijesno-društvenih odnosa. U ek- 
stazi se čovjek, po Abubaceru, sjedinjuje 
s bogom, pa nestaje različitosti i mnogo- 
značnosti stvari, sve postaje jedno. Sjedi- 
njenje s bogom donosi blaženstvo, a uda- 
ljavanje od njega samo muke. 

Djela (među kojima i Živi, sin Budnoga) 
izdao je i preveo s arapskog Pons Boigues u 
Zaragozi (1900). 


ACOSTA, Uriel (Gabriel da Costa), 
jevr. filozof (1590 — 1640). Smiono je ne- 
girao mnoge jevr. religiozne tradicije, a 
zastupao je i tezu o smrtnosti ljudske du- 
še. U Amsterdamu je došao u oštar sukob 
kako s protestantskim vlastima, tako i sa 
sinagogom. Ekskomuniciran iz jevr. za- 
jednice, čitav život proganjan, izvršio sa- 
moubojstvo. 


Acosta 


Glav. djelo (autobiografskog karaktera): 
Exemplar bumanae vitae. 


ACTON, Harold, engleski filozof 
(1908—  ). Prof. filozofije najprije u 
Edinburghu, zatim (1945 — 1964) u Lon- 
donu. Urednik časopisa »Philosophy«. 
Počasni direktor Kralj. filozofskog insti- 
tuta (1961 — 64). Kritičar marksizma, ba- 
vio se posebno pitanjima etike i filozofije 
politike. 

Glav. djela: Tbe Illusion of tbe Epocb: Mar- 
xism-Leninism as a Pbilosopbical Creed (1955); 
Tbe Pbilosopby of Language in Revolutionary 
France (1959). 


ADAMSON, Robert, engleski filozof 
(1852— 1902). Prof. filozofije i logike u 
Manchesteru, Aberdeenu i Glasgowu. 
Kritički empirist i realist, koji naglašava, 
povodeći se za Kantom, potrebu oštrog 
lučenja spoznajnoteoretskih i psiholoških 
problema. On smatra da u osnovi spo- 
znajne teorije leže 2 principa: 1. Razliko- 
vanje sadržaja predodžbi i akta predoča- 
vanja vrši se prema jedinstvenoj činjenici 
samog akta predočavanja, 2. Pojave posje- 
duju egzistenciju i potpuno se mogu spo- 
znati pomoću stanja svijesti kojima ne 
pripada ni jedan egzistencijalni modus. 

Glav. djela: On the Pbilosopby of Kant 
(1879); Tbe Development of Modern Pbilosopby 
(posth. 1903). 


ADDISON, Joseph, engl. estetičar, ese- 
jist, pjesnik i političar (1672— 1719). Po 
polit. uvjerenju umjereni vigovac, član 
parlamenta. U nizu eseja zastupa tezu o 
izvanrednoj moći mašte, bez koje su ne- 
zamislive čak i čisto intelektualne radosti. 
Uzroci radosti imaginacije nalaze se u ne- 
običnosti, novosti i veličini predmeta, 
kao 1 u njihovoj ljepoti. Jedan od glavnih 
kriterija za stupanj intenziteta radosti 
mašte, odnosno estetskog užitka uopće, 
jest stupanj podudarnosti između umjet- 
ničkih predmeta i onih u prirodi, ali i 
prirode s djelima umjetnosti. 


A. je jedan od tvoraca modernog en- 
gleskog proznog izraza. 

Glav. estet. djela (uz poeziju, tragedije itd.) 
štampana su mu u obliku mnogobrojnih eseja 
(274) u dnevniku Tbe Spectator (1711— 12). 


ADELARD iz Batha, engl. filozof (oko 
1100). Pokušao je u svom originalnom 
učenju o univerzalijama pomiriti Aristo- 
telovo i Platonovo stanovište. Ono realno 
u objektima ovisi o onom što nas intere- 
sira, što hoćemo postići našim promatra- 
njem: ili individualnu posebnost ili ono 
što je istovrsno. 
Glav. djelo: De eodem et diverso. 


ADICKES, Erich, njem. filozof (1866 — 
1928). Prof. filozofije u Minsteru i Tu- 
bingenu (kao nasljednik Chr. Sigwarta). 
Kantova filozofija osnova je čitave Adi- 
ckesove metafizike (koja, po njemu, nije 
znanost). Jedan je od najpoznatijih istra- 
živača Kanta i izdavač njegove rukopisne 
ostavštine i bibliografije. Ta je istraživanja 
A. izvršio s detaljnom filološkom argu- 
mentacijom u skladu s njegovim općim 
nazorom da određene probleme povijesti 
filozofije valja obrađivati prvenstveno po- 
moću filološke metode. 

Glav. djela: Kants Systematik als systembil- 
dender Faktor (1887); Kant contra Haeckel 
(1901); Kant und das Ding an sich (1924); 
Kant als Naturforscher (2 sv. 1924/25). 


ADLER, Alfred, austr. psiholog (1870 — 
1937). Osnova psihičkog života je, prema 
Adlerovoj »individualnoj psihologiji«, tež- 
nja za moći, važenjem, ugledom (Gel- 
tungstrieb), pa osjećaj manje vrijednosti 
(Mindervwertigkeitsgefuhl) proizlazi iz ne- 
mogućnosti ostvarenja te temeljne težnje. 
Mnogi kompleksi i devijacije javljaju se 
upravo potiskivanjem tih elemenata iz 
svijesti u podsvijest. Najprije i sam prista- 
ša Freuda, Adler se 1912. s njime razilazi 
i stvara vlastitu psihološku školu. 

Glav. djela: Individualna psibologija (1920, 
prev.); Poznavanje čoveka (1927, prev.), Die 


Technik der Individualpsycbologie (1928); Der 
Sinn des Lebens (1933). 


ADLER, Max, austr. sociolog i filozof 
(1873— 1937). Osnovni pravac istraživa- 
nja M. Adlera, značajnog predstavnika 
austromarksističkog revizionizma, pred- 
stavlja napor za spoznajnokritičkim za- 
snivanjem sociologije. Sociologija je kau- 
zalna znanost, a temeljna filozofska pita- 
nja raspravlja Adler u okviru pokušaja da 
se poveže Marxova i Kantova koncepcija. 
Ovu vezu on ne misli u prvom redu kao 
upotpunjavanje Marxa Kantovom etikom 
ni njegovom cjelokupnom filozofijom, 
već, kako tvrdi, više u  logičko- 
-metodološkom smislu. Jedno vrijeme 
bio je poslanik socijaldemokratske partije 
u parlamentu. 

Glav. djela: Marx als Denker (1908); Kant 
und der Marxismus (1925); Der Marxismus als 
proletariscbe Lebenslebre (1922); Das Soziologi- 
scbe in Kants Erkenntniskritik (1925). 


ADORATSKI, Vladimir Viktorovič, 
sov. filozof (1878 — 1945). Završio pravni 
fakultet Kazanskog univerziteta, od 1900. 
u revolucionarnom pokretu, kao boljše- 
vik proganjan i zatvaran; često u emigra- 
ciji. Od 1931 — 1936. direktor Instituta fi- 
lozofije Komunističke akademije, od 
1932. akademik. Radio je najviše u obla- 
sti teorije društva i prava, historije mar- 
ksizma, kao i posebno na naučnim bio- 
grafijama Marxa i Lenjina. Redaktor je 
mnogih svezaka sabranih Marxovih djela. 
Lenjin je visoko cijenio njegove radove 
i njegovu djelatnost kao »teoretika i pro- 
pagandista«. 

Glav. djela: Naučni komunizam Karla 
Marxa (1923); O teoriji i praksi lenjinizma 
(1924); Marx, Engels, Lenjin i Hegel (1932); K 
pitanju o naučnoj biografiji Lenjina (1933). 


ADORNO, Theodor, njem. filozof i so- 
ciolog (1903—1969). Jedan od glavnih 
predstavnika tzv. Frankfurtskog kruga 
(kojemu pripadaju još A. Schmidt, M. 


Adorno 


Horkheimer, H. Marcuse, J. Habermas, 
H. Pollock i dr.). Za vrijeme Hitlera kao 
antifašist živi u emigraciji, a kasnije (kao 
redovni profesor za filozofiju i sociologiju 
i direktor Instituta za socijalna istraživa- 
nja) u Frankfurtu. Čitav niz temeljnih i 
aktualnih socijalnih i idejnih pitanja, kao 
što su pitanja krize suvremenog Zapada, 
krize znanosti i idejnih osnova cjelokup- 
nog evropskog života, zatim problem is- 
krivljene i otuđene svijesti itd., obrađuje 
Adorno na osebujan način, često i ne- 
običnim stilom, punim iznenadnih obra- 
ta, koji je, uostalom, karakterističan i za 
neke druge pripadnike ovog filozofsko- 
-sociološkog kruga (što se često zove i 
»Adornov krug«). U pojedinim fazama 
svog dinamičnog, ponekad i protivurječ- 
nog razvitka A. je ne samo vrlo bliz mar- 
ksizmu već je i sam — često i s pravom 
— za sebe tvrdio da je marksistički kri- 
tički mislilac, koji je, međutim, radikalno 
suprotstavljen »ortodoksnom, vulgarnom, 
dogmatskom i naučnom materijalizmu«. 
Adorno se uz razmatranje kulturno- 
-historijske, spoznajnoteoretske i sociolo- 
ške problematike bavi i literaturom, mu- 
zikom i općom estetikom, a sam i kom- 
ponira. A. smatra da muzika ne predstav- 
lja ni bitak po sebi tonova, ali ni bitak 
za subjekt, već se značenje u muzici mo- 
že razumjeti samo onda ako se uvidi nje- 
na intuitivno dana neposrednost i njen 
simbolički posredovan karakter. A. uka- 
zuje na razne nedostatke na koje nailazi 
umjetnost uopće, a posebno muzika, u 
suvremenom kapitalističkom svijetu: u 
publici opada sposobnost slušanja; stili- 
stičke modalitete određuje često politička 
birokracija; najnovija muzika, čije zvučne 
forme dobijaju svoju vrijednost samo u 
odnosu prema tradicionalnim formama, 
često živi u ambijentu lažne autonomno- 
sti i slobode. Po njemu, Štaviše, kulturna 
industrija odgaja svoje vlastite žrtve. U 
posthumno izašloj Fstetičkoj teoriji A. je 
pružio jedno od izuzetno rijetkih siste- 

matskih, sveobuhvatnih djela iz područja 
estetike, pisanih s marksističkog koncep- 
ta. Pa ipak, djelo je ostalo u dobroj mjeri 
fragmentarno, ne samo zato što je filozo- 
fova smrt onemogućila njegovo puno do- 
vršenje već i stoga što fragment, kao i 
kod Benjamina, pa i Blocha, ostaje jedna 
od bitnih, strukturalnih osobina suvre- 
mene umjetničke, pa i teoretske proiz- 
vodnje. 

Glav. djela: Filozofija nove muzike (1949, 
prev); Minima_moralia (1951); Dissonanzen 
(1956); Zur Metakritik der Erkenntnistheorie 
(1956); Noten zur Literatur 1, II (1958— 61); 
Einleitung in die Musiksoziologie (1962); Mo- 
menis musicaux (1964); Žargon autentičnosti 
(1964, prev); Negativna dijalektika (1966, 
prev.); Tri studije o Hegelu (1968, prev.), Este- 
tička teorija (1970, prev.) 


ADŽIJA, Božidar, publicist i pisac (Dr- 
niš, 1890 — Zagreb, 1941). Prav. fakultet 
završio u Pragu, gdje je i doktorirao. U 
prvo vrijeme istaknuti socijaldemokrat, 
1935. definitivno prilazi Komunističkoj 
partiji, u čijim je redovima kao borbeni 
marksist dosljedno razvijao svoju teoret- 
sku i praktičnu djelatnost sve do vremena 
kad su ga ustaše, posredstvom Mačekove 
zaštite, izveli iz logora Kerestinec i stri- 
jeljali. Narodni heroj. 


Adžija je surađivao u mnogobrojnim 
radničkim novinama, bio je izvanredno 
obrazovan, angažiran u nizu kulturnih 
akcija (među ostalim, organizirao je Rad- 
ničku biblioteku u Zagrebu), a bio je iz- 
građeni marksist i dobar poznavalac filo- 
zofske tradicije, što je, među ostalim, vid- 
ljivo i iz njegova djela Od Platona do 
Marxa. 

Glav. djela: Kapitalizam 1 socijalizam 
(1920); Deset godina ruske revolucije (1928); Od 
Platona do Marxa (1929); Karl Marx (1936); 
Izabrani članci i rasprave (posth. 1952). 


AGRICOLA, Rudolf (pravo ime Rolef | 


Huysman), niz. humanist (1443 — 1485). 


Borio se protiv skolastike i kao tipičan 
renesansni čovjek (uomo universale) ba- 
vio se pored filozofije i slikarstvom i mu- 
zikom. Zahtijevao je da vlada prudentia 
(razboritost), koja se izražava u ispravnim 
sudovima, i eloquentia (rječitost), koja će 
tom izrazu dati potrebnu eleganciju. Kao 
izvore životne mudrosti navodi Aristote- 
la, Cicerona i Seneku. Logički univerzal- 
no, po njemu, bitna je sličnost u raznovr- 
snom. 


Djelo: Opera cura Alardi (2 sv. izdana 
1539). 


AGRIPA, hel. rimski filozof (? II st.). Ni- 
je pouzdan nijedan njegov biografski po- 
datak. Zna se samo da je bio pripadnik 
mlađe skeptičke škole i učenik Eneside- 
ma iz Knososa. Sveo je deset skeptičkih 
tropa na pet. Mišljenja su, po Agripi, o 
istim predmetima kontradiktorna, opaža- 
nje relativno, a svako se dokazivanje kre- 
će u krugu ili polazi od nedokazanih 
pretpostavki. Stoga je svaka spoznaja, po 
Agripi, nemoguća. 


AGRIPPA VON  NETTESHEIM, 
Heinrich, njem. okultist, liječnik i filo- 
zof (1486 — 1535). Renesansni neoplato- 
ničar, pristalica magije, koju smatra pri- 
kladnim instrumentom za savladavanje 
prirode. Ideje su, po Agrippi, u bogu, i 
po njima je bog stvorio univerzum ni iz 
čega, samo dakle po uzoru ideja svoga 
vlastitog duha. Tri svijeta sačinjavaju sve- 
mir: carstvo elemenata, nebeski svijet zvi- 
jezda i inteligibilni svijet anđela. Kritizi- 
rajući i izvrgavajući ruglu filozofske, teo- 
loške i znanstvene teze svojih suvremeni- 
ka, Agrippa je i sam pun fantastičnih teo- 
rija o »duhu svemira«, o kabalističkom 
božanskom zračenju i magičnim silama, 
pa se tako u njemu prepliću gotovo sve 
tipične crte renesansnih mističara. 

Glav. djela: De occulia pbilosopbia (1510); 
De vanitate et incertitudine  scientiarum 
(1527). 


AJDUKIEWICZ, Kazimierz, polj. fi- 
lozof (1890 — 1963). Prof. u Varšavi, član 
Akademije nauka, redaktor časopisa »Stu- 
dia logica«. Jedan od najistaknutijih su- 
vremenih poljskih logičara poznate la- 
vovsko-varšavske škole. Osnovna mu je 
preokupacija problem uloge iskustva u 
znanstvenoj spoznaji, kao i uloge koju u 
spoznaji igraju konvencionalni elementi 
povezani s jezikom i pojmovnom apara- 
turom znanosti. A. se također bavi poseb- 
no pitanjima zasnivanja analitičkih stavo- 
va i smatra da su glavne teškoće s kojima 
smo se do sada susretali pri pokušajima 
definiranja analitičkog stava povezane s 
tendencijom da se taj pojam tretira kao 
apsolutni. Neki stavovi, po Ajdukiewiczu, 
koji su u određenom jeziku analitički, za- 
htijevaju pozivanje na rezultate iskustva. 
Probleme logičke semantike, metodolo- 
gije, klasifikacije aksiomatskih sistema, 
kao i mnoga druga pitanja, A. postavlja 
zato da bi se njihova rješenja mogla ko- 
risno upotrijebiti za mnoga fundamental- 
na filozofska pitanja (kao što su problem 
idealizma i materijalizma, konvenciona- 
lizma i empirizma i dr.). U svom posljed- 
njem djelu Pragmatička logika A. poseb- 
nu pažnju posvećuje metodološkim tipo- 
vima znanosti. 

Glav. djela: O metodologiji deduktivnih nau- 
ka (1921); Spracbe und Sinn (1934); Das Welt- 
bild und die Begriffsaparatur (1934); Die wis- 
senscbaftlicbe Weliperspektive (1935— 36); Je- 
zik i spoznaja (2. sv. posth. 1960—1965); 
Pragmatična logika (posth. 1965). 


AKSELJROD, Ljubov Isaakovna, rus. 
filozof (1868 — 1946). Radila u revoluci- 
onarnom pokretu, emigrirala u Francu- 
sku i Švicarsku, god. 1892. sudjelovala u 
osnivanju grupe »Oslobođenje rada«, uče- 
nica i sljedbenik Plehanova. Doktorirala 
je tezom »Tolstois Weltanschauung und 
ihre Entwicklung«. Jedno vrijeme član 
menjševičkog CK, od 1921—23. preda- 
vala je na Institutu crvene profesure. Kri- 

tizirala je »ekonomizam.«, razne oblike fi- 
lozofskog revizionizma, a posebno neo- 
kantovce. Kasnije je bila kritizirana kao 
pripadnik tabora filozofa »mehanista«, 
kao ona koja je »pravila ustupke agnosti- 
cizmu i relativizmu te dopuštala pogreške 
u duhu teorije hijeroglifa«. Posebno je 
kritizirana u odluci CK od 25. siječnja 
1934. 

Glav. djela: Karl Marx kao filozof (1924); 
U zaštitu dijalektičkog materijalizma. Protiv 
skolastike (1928); Lav Tolstoj (1928); Idealisti- 
čka dijalektika Hegela i materijalistička dija- 
lektika Marxa (1934). 


ALAIN, (pravo ime Emile Auguste 
Chartier), franc. filozof (1868— 1951). 
Esejist, duhoviti, uvijek aktualni aforist, 
nesistematični  racionalist koji pobija 
Bergsona, A. je izvršio znatan utjecaj na 
francuske književnike i uopće intelek- 
tualce. Bavio se nadasve estetikom i pe- 
dagogijom, no njegova mnogobrojna dje- 
la nose pečat filozofske improvizacije, ali 
i živog duha, angažiranog u rješavanju su- 
vremenih praktičkih i teoretskih pitanja. 
U djelu Propos sur le bonbeur izvanred- 
nom duhovitošću iznalazi sve momente 
koji mogu u naizgled svakodnevnim i 
beznačajnim situacijama usrećiti čovje- 
ka. 

U estetskim raspravama Alain razlikuje 
umjetnosti po raznim načinima i sred- 
stvima njihova objektiviranja: tjelesne 
umjetnosti (ples, poezija, muzika, pjesma) 
i umjetnosti stvari (arhitektura, kiparstvo, 
slikarstvo). Mogućnosti formi i formalne 
zakone determinira, po njemu, u krajnjoj 
liniji materijal, jer svaka materija sadrži 
u sebi tehniku, a bez tehnike je umjet- 
nost nezamisliva. 

Glav. djela: Systčme des Beaux Arts (1920); 
Mars ou la guerre jugće (1921); Elćment d'une 
doctrine radicale (1925), Idć, Platon, Descartes, 
Hegel (1932); Les id&es et les Ages (1927); Propos 
sur Veducation (1932); Propos sur le bonbeur 
(1928). 

ALAIN DE LILLE (Alanus ab Insu- 
lis), franc. teolog i filozof (1120 — 1203). 
Pokušao je na osnovi svoje teze da sve 
znanosti moraju biti strogo deduktivno 
izvedene iz određenih najviših postavki, 
izgraditi teološki sistem unutar kojeg bi 
bile logički povezane razne kršćanske 
dogme, pa čak i misterije. Bavio se i sa- 
tiričkim pjesništvom, a napisao je i svo- 
jevrsnu enciklopediju znanja svoga vre- 
mena. 

Glav. djela: Anticdlaudiamus; De planctu 
naturae; Maximae tbeologiceae. U izdanju . P. 
Mignea, Patrologia latina, sv. 210 (1855). 


ALBELY, Antun Ferdinand, pravnik i 
filozofski pisac (Varaždin, 1794 — Požun, 
1875). Prof. Akademije znanosti u Zagre- 
bu; predavao je starogrčki jezik, kao i pri- 
rodno i opće javno pravo. Bavio se tako- 
đer, među prvima u nas, i filozofijom 
prava. 


Glav. djela: Pbilosophiae juris praecognita , 


(1830); Pbilosopbia juris (rukopis). 


ALBERT IZ SASKE (Albert von 
Sachsen), njem. filozof i prirodoznan- 
stvenik (1316 — 1390). Prvi rektor sveuči- 
lišta u Beču (1356) i biskup (1366). Nje- 
gova Logika orijentirana je okamistički. 
Smatrao je da se Zemlja kreće, a da je 
nebo nepokretno. Zbog svog učenja o 
prirodnoj nužnosti svega, također i mo- 
ralnog ponašanja, bio je optužen za here- 
zu, ali nije točno utvrđeno kako je završio 
postupak koji je protiv njega pokrenut. 

Glav. djelo: Quaestiones et dicisiones pbysica- 


les in Aristotelis libros Pbysicorum (izdano 
1516. u Parizu). 


ALBERT VELIKI (Albertus Magnus), 
njem. filozof i teolog (1193. ili 1206 — 
1280). Dominikanac, predaje filozofiju u 
Kolnu, Hildesheimu, Strassburgu, Parizu 
i dr. Biskup od 1260, papin legat, propo- 
vijeda križarske ratove. A. V. je snažno 
utjecao na razvoj skolastičke srednjovje- 


kovne filozofije kao protivnik Platona i 
Augustina i veliki zagovornik Aristotela, 
kojeg približava evropskom misaonom 
krugu iz arapskih i jevrejskih izvora i ko- 
mentara. Zbog svoje široke erudicije (ba- 
vio se, osim filozofijom i teologijom, i 
matematikom, astronomijom, fizikom, 
geologijom, botanikom, zoologijom, alke- 
mijom i magijom) dobio je titulu Doctor 
universalis. Razgraničava oblast teologije 
i filozofije, pa je stoga filozofija kod nje- 
ga, za najboljih godina njegova djelova- 
nja, zauzela relativno nezavisniji položaj 
prema religiji nego kod starijih skolasti- 
čara. 


Aristotelovo učenje A. V. prilagođava 
kršćanskoj religiji, polemizirajući istovre- 
meno s arapskim i jevrejskim interpreta- 
torima Aristotela. Na mjesto pojma prvog 
pokretača on stavlja beskonačno biće, a 
umjesto opće brani individualnu besmrt- 
nost duše. 

Glav. djela: U Lyonu 1655. izašla su mu 
sveukupna djela u 21 svesku; 1890 — 99. izlaze 
ponovo djela u 38 svez. u redakciji A. Borgne- 
ta; De animalibus libri XXVI izdao je H. J. 
Stadler u Miinsteru 1916. god. 


ALEKSANDAR, HALESKI (Alexan- 
der of Hales), engl. filozof i teolog 
(1185 — 1245). Franjevac, prof. teologije u 
Parizu. Izvanredni poznavalac cjelokupne 
Aristotelove filozofije, koju upotrebljava 
U svrhu filozofskog opravdavanja teologi- 
je. Njegova filozofska razmatranja izgra- 
đena su na tročlanoj shemi koja je kasnije 
mnogo primjenjivana: u njoj se najprije 
izlažu svi argumenti za i protiv (sic et 
non) nekog rješenja, a tek nakon toga se 
daje sistematsko rješenje problema. U 
sporu oko univerzalija A. je realist koji 
priznaje egzistenciju univerzalija prije 
stvari u božanskom umu, pa su one bo- 
žanski prototipovi svih stvari. Po njima 
je bog stvorio svijet ni iz čega. Nazvan 
je od svojih suvremenika Doctor irrefra- 
gabilis (koji se ne može pobiti). 


Glav. djelo: Summa, 4 sv. (nezavršeno, nije 
sasvim sigurno da je A. jedini autor tog dje- 


la). 


ALEKSANDAR, iz Afrodizije, grč. fi- 
lozof (kraj II i početak III st). Od 198 — 
211. naučavao je peripatetičku filozofiju 
u Ateni. Nastojao je, premda ne uvijek 
dosljedno, izbaciti svaku mistiku u tuma- 
čenju svijeta. Jedan od poznatijih Aristo- 
telovih komentatora, ali se i u nekim po- 
stavkama znatno od njega udaljio. Po nje- 
mu, opće egzistira samo u mišljenju, a 
općenito je bliži nominalizmu nego sam 
Aristotel. 

Razlikujući, kao i Aristotel, između vi- 
ših i nižih funkcija spoznaje, A. je poseb- 
no inzistirao na tezi da je percepcija nu- 
žan preduvjet svakog mišljenja. 

Sačuvan je manji dio njegovih komen- 
tara nazvan Egzegeta (interpretator). 


ALEKSANDROV, Georgij Fedoro- 
vič, sov. filozof (1908 — 1961). Prof. filo- 
zofije, od 1946. akademik. Direktor Insti- 
tuta filozofije Akad. nauka (1947 —54). 
God. 1947. bila je kritizirana od CK. nje- 
gova knjiga Historija zapadnoevropske fi- 
lozofije. Nosilac staljinskih premija 1943. 
i 1947. god. Jedan je od redaktora ZIisto- 
rije filozofije, od koje su 2 sveska preve- 
dena na naš jezik. 

Glav. djela: Filozofski pretbodnici marksiz- 
ma (1939); Aristotel (1940); Dijalektika i po- 
litika (1940); Formiranje filozofskib pogleda 
Marxa i Engelsa (1940); O suvremenim bur- 
žoaskim teorijama društvenog razvitka (1946); 
Historija sociologije kao nauka (1958); Histori- 
ja sociološkib učenja starog Istoka (1959). 


ALEMBERT, Jean le Rond d', franc. 
filozof, fizičar i matematičar (1717— 
1783). Zbog rijetke nadarenosti za mate- 
matiku, sa 23 godine primljen je za člana 
Francuske akademije nauka. Nezavisan 


duh, koji u svojoj filozofiji ujedinjuje ne-, 


ke karakteristične tendencije prosvjeti- 
teljstva, D'A. se posvećuje znanosti i po- 


Alembert 


staje, po vlastitim riječima, upravo time 
»rob svoje slobode«. Pionir je mnogih eg- 
zaktnih nauka XVIII stoljeća. D'A. po- 
stavlja i rješava niz izvanredno značajnih 
fizikalnih, astronomskih, matematičkih i 
drugih pitanja (diferencijalna jednadžba 
za titranje žice, precesija i nutacija u ast- 
ronomiji). Jedan je od glavnih stalnih su- 
radnika Enciklopedije i autor poznate 
Uvodne rasprave u Enciklopediju, u kojoj 
daje sažet i jasan prikaz osnovnih načela 
svoje filozofije. Kao što to u manjoj ili 
većoj mjeri čini cijelo prosvjetiteljstvo, i 
filozofija D'Alemberta pokušava odbaciti 
svaku metafiziku, obraćajući se iskustvu 
kao jedinom adekvatnom izvoru naših 
spoznaja. »Sva naša neposredna znanja 
svode se na ona koja primamo pomoću 
osjetila; iz toga proizlazi da mi za sve 
naše ideje dugujemo osjetima.« U duhu 
novovjekovnih tendencija DA. svodi os- 
novnu zadaću filozofije na rješavanje spo- 
znajnoteoretskih pitanja, jer gnoseologiju, 
tu »eksperimentalnu fiziku duše«, smatra 
osnovnom filozofskom disciplinom. Ka- 
snije dolaze sve više do izražaja agnosti- 
čki elementi i pozitivističko-scijentistička 
upravljenost čitavog njegovog filozofira- 
nja, koja se očituje u »novoj metodi«. Ta 
je metoda antispekulativna, iskustvena i 
prirodoznanstvena: princip uzročnosti 
postaje vrhovnim principom. Filozofija 
nije znanost o supstanciji i općim nače- 
lima bitka, već primjena uma na različite 
pojedinačne predmete, na činjenice isku- 
stva. Upravo ta metoda treba da osigura 
opće spoznajnoteoretske osnove za sve 
posebne znanosti. 

U svojoj Uvodnoj raspravi DVA. ispituje 
uvjete postanka znanosti i smatra da one, 
u osnovi, korespondiraju porastu ljudskih 
potreba, kao i čovjekovoj brizi za sa- 
moodržanjem. Sva znanja podijelio je u 
3 velike grupe koje odgovaraju trima čov- 
jekovim sposobnostima: pamćenju odgo- 
vara povijest, razumu filozofija, a mašti 
lijepe vještine. 

Prosvjetitelj, ali i kabinetski učenjak či- 
ja apstraktno-scijentistička doktrina nije 
stekla široku popularnost, empirist i ag- 
nostik koji nije uspio prevladati temeljni 
dualizam novovjeke filozofije, DA. je ti- 
pičan predstavnik onih raznovrsnih i bo- 
gatih strujanja u francuskom mišljenju 
zbog kojih su, bez obzira na sva idejna 
i realna protivurječja, stoljeće u kojem je 
živio nazvali »filozofskim stoljećem«. 

Glav. djela: Trast& de dynamique (1743); 
Uvodna rasprava u Enciklopediju (1751, 
prev.); Mčlanges de littćrature, d'bistoire et de 
pbilosopbie (1752); Essai sur les člements de pbi- 
losopbie (1759). 


ALEXANDER, Samuel, engl. filozof 
(1859— 1938). Prof. filozofije u Manche- 
steru. Zastupa realističku metafiziku i 
svojevrsnu kombinaciju spoznajnoteoret- 
skog empirizma i apriorizma, a u etici 
specifični evolucionizam. 

Etika, po A., može prijeći na metafizi- 
čka pitanja, ali ona za svoju pretpostavku 
nema metafizičku spoznaju jer metafizika 
ne može promijeniti etiku kao što ne 
može ni geometrijske aksiome. Premda u 
filozofiji zastupa često spekulativno apri- 
orističke teze, A. je u svojim glavnim 
estetskim djelima tipični biologist i evo- 
lucionist. On misli da je najbolji način 
objašnjavanja stvaralačkog procesa umjet- 
nika promatranje životinjskih i ljudskih 
instinkata onako kako to čine prirodo- 
slovci. S te pozicije oštro kritizira i B. 
Crocea, premda je u cjelini — a osobito 
u tezi o tzv. konstruktivnom instinktu 
kao presudnom za umjetnika — daleko 
ispod razine kročeanskog estetskog kon- 
cepta. Ipak, misao S. Alexandera u cjelini 
karakterizirana je određenom snagom ra- 
cionalne i sistematske konstrukcije filo- 
zofije u kojoj se, u okvirima tradicional- 
nih općih teza, nalaze i neke nove, pa i 
originalne ideje iskazane u obliku temelj- 
ne neorealističke upravljenosti. 

Glav. djela: Moral Order _ and Progress 
(1889); Space, Time and Deity (2 sv. 1920); Art 

and Instinct (1927); Beauiy and Otber Forms 
of Value (1933). 


ALFREDUS ANGLICUS (Alfred iz 
Sarashela), engl. filozof (oko 1200). Po- 
kušao je spojiti platonski i aristotelovski 
pojam duše, određujući je, s jedne strane, 
kao bestjelesnu i umnu, a s druge, kao 
princip forme ili entelehiju tijela. Smatra 
se jednim od prvih skolastičkih komen- 
tatora Aristotela. Nastojao je lokalizirati 
psihičke funkcije u tijelu. 

Glav. djelo: De motu cordis (prvi put štam- 
pano u Minsteru 1923). 


ALGAZEL, (Gazali, Abu Hamid Mo- 
hamed al Ghazzali), arap. filozof i teo- 
log (1059—1111). Povezivao je spoznaj- 
noteoretski skepticizam i novoplatonske 
elemente s ortodoksnim teološkim uvje- 
renjem, na osnovi kojega kritizira cjelo- 
kupnu filozofiju. Posebno je zanimljivo 
njegovo radikalno odbacivanje uzročnosti 
i tvrdnja o nepostojanju nužne veze iz- 
među uzroka i posljedice. U tom je smi- 
slu preteča skeptičko-mističkih i kasnije 
okazionalističkih sistema (Malebranche i 
dr.). 

bit djela: Obnavljanje znanosti o religiji 
kao islamskoj etici; Eliksir božanstva; Destruc- 
tio pbilosopborum. 


ALIOTTA, Antonio, talijanski filozof 
(1881 — 1964), prof. u Padovi i Napulju. 
Njegov je filozofski razvoj karakteriziran 
u početku psihološki relevantnim isku- 
stvima (s uvijek prisutnim naglaskom na 
duhovnom životu), nadalje kritikom Cro- 
ceove estetike, da bi završio u spiritual- 
nom kršćanstvu, po kojem je vjera osno- 
va filozofiranja. 

Glav. djela: Croceova estetika i kriza talijan- 
skog idealizma (1920); Problem boga i novi 
pluralizam (1949); Kritika egzistencijalizma 
(1951). 


ALKINDI, (Alkendi), arap. filozof (oko 
800 — 873). Zivio je u Basrahu, zatim u 


Amalrih 


Bagdadu; smatra se utemeljiteljem arap- 
ske filozofije. Erudit, pisao djela iz raznih 
znanosti (prije svega matematike, a zatim 
astronomije, medicine i dr.) Dosljedan 
aristotelovac, prevodio je mnoge njegove 
rasprave, ali su u njegovu učenju vidljivi 
i neki utjecaji neoplatonizma. Isticao je 
posebno značenje matematike u zasniva- 
nju svih znanosti. 


ALKMEON, iz Krotona, grč. filozof i 
liječnik (oko 520. pr. n. e.). Pitagorejac, 
naučavao je da u svim ljudskim stvarima 
vlada suprotnost. Bit je duše u njenom 
vječnom kretanju i besmrtnosti. U medi- 
cini je zastupao stanovište da je zdravlje 
ravnoteža materijalnih elemenata u tijelu. 
Bavio se i empirijskim istraživanjima, se- 
ciranjem životinja; smatra se osnivačem 
fiziologije. Tvrdio je da je mozak, po ko- 
jem se čovjek razlikuje od životinje, cen- 
tar svih psihičkih funkcija. U tom su smi- 
slu mnoge Alkmeonove racionalne, pri- 
rodoznanstvene teze negacija pitagorej- 
ske mistike. 


ALLEN, Charles Grant, engl. filozof i 
književnik (1848 — 1899). Primjenjivao je 
evolucionističku teoriju na estetiku i svo- 
dio estetsku djelatnost na nagon igre. Na- 
glašavao je pasivni karakter umjetničkog 
užitka. Estetsko zadovoljstvo poistovjetio 
je, međutim, sa hedonističkom ekono- 
mičnošću: maksimum uzbuđenja uz mi- 
nimum napora. U nekim svojim romani- 
ma iznosio je nove nazore o seksualnom 
moralu i neodrživosti kršćanskih teza. 
Pristalica i propagator Darwina, 


Glav. djela: Pbysiological Aestbetics (1877); 
Tbe Colour Sense (1879); Cbarles_ Darwin 
(1885); Force and Energy (1888); Tbe Evolution 
of tbe Idea of God (1897); Tbe Woman Wbo 
Did (1895); Tbe British Barbarians (1896). 


ALTUZIJE, Johan (Althus ili Althu- 
Sius Johannes, njem. filozof prava 
(1557 — 1638). Jedan od pravnih teoreti- 


čara reformacije koji je zastupao prirodo- 
pravna učenja o narodnom suverenitetu 
i pravu otpora. Država je, po Altuziju, 
»općenarodni savez« u kojem se više op- 
Ćina i oblasti obvezuje da će »zastupati, 
ostvarivati i braniti pravo vlasti«. Vrhovna 
i neotuđiva vlast pripada narodu, a vlada- 
ra koji je samo najviši činovnik u državi 
treba da biraju posebni predstavnici naro- 
da. Ugovorom se propisuju odnosi izme- 
du vladara i naroda, a onog vladara koji 
prekrši taj ugovor smiju njegovi podanici 
prognati ili pogubiti. 

Glav. djela: Politica (1603); Dicaeologicae li- 
bri III. 


ALTHUSSER, Louis, franc. filozof i so- 
ciolog (1918— ). Prof. u Parizu. Smatra 
se marksistom s jasno izraženim struktu- 
ralističkim tendencijama. A. misli da je 
putem tzv. »epistemološkog reza« mogu- 
će Marxovu misao podijeliti u dva glavna 
razdoblja, »ideološki« (prije reza) i znan- 
stveni (»zreli« Marx). Mnogi autori među- 
tim smatraju da Althusserova shema na- 
stoji u biti sačuvati i »znanstveno« verifi- 
cirati staljinističko shvaćanje, pa bi stoga 
njegovo djelo Za Marxa bilo bolje krstiti 
»Protiv Marxa«. 

Glav. djela: Za Marxa (1965, prev.); Posi- 
tions (1976); Elementi samokritike (1976, 
prev.). Jedan je od autora u nas prev. djela 
Kako čitati Kapital, 


AMALRIH, iz Bene (Amaury de Be- 
ne), franc. filozof i teolog (?— 1207). Os- 
novna je filozofska teza Amalrihova pan- 
teistička: bog i stvorenja su jedno, postoji 
identitet između tvorca i tvorevine. Iz bo- 
ga, posredstvom ideja, proističe mnogoli- 
kost stvari, i njemu se, kao najvišem je- 
dinstvu, sve ponovo vraća. Bog, koji se 
manifestirao u svemu, nalazi se i u čov- 
jeku, pa čovjek »nosi nebo u sebi«, i nje- 
gova je volja, ukoliko ispravno spoznaje, 
ujedno i božja. »Bog je sve, bog i stvor 
nisu različiti; u bogu se nalaze sve stvari, 
bog je opća supstancija« Kao heretik, 


Amalrih 


osuđen je od Pariškog univerziteta (1202), 
Pariškog sinoda (1210) i koncila u Late- 
ranu (1215). Sekta amalrihanaca, njegovih 
sljedbenika, poriče društvene ustanove i 
proklamira slobodu od obaveza koje na- 
meće društvo. 


AMONIJE, Sakas, hel. filozof (oko 
175— 242). Učitelj Plotina, smatra se os- 
nivačem novoplatonske škole. Svoja je 
učenja, u kojima je, po nekim izvorima 
(npr. novoplatoničara Hierokla), nastojao 
pomiriti Platonovu i Aristotelovu filozo- 
fiju, širio samo usmenim putem. Neki 
autori (npr. Nemezije) tvrde da je u uče- 
nju Plotina vidljiv utjecaj A. S., osobito 
o tezama u odnosu duše prema tijelu i 
umu. 


ANAKSAGORA, grč. filozof _ (oko 
500 — 428. pr. n. e.). U Ateni je 30 godina 
razvijao plodnu filozofsku djelatnost, no 
nakon što je optužen za bezboštvo, uspio 
je, zahvaljujući prijatelju Periklu, pobjeći 
u Lampsak i spasiti se od smrti. Iz nje- 
gova glavnog djela, koje je nosilo tada 
uobičajen naziv O prirodi, sačuvani su sa- 
mo neki fragmenti koji, najvjerojatnije, 
pripadaju prvoj knjizi tog djela. A. sma- 
tra, poput Empedokla, da u prirodi nema 
ni postajanja ni nestajanja — postoji sa- 


mo spajanje i razdvajanje nepromjenlji- . 


vih čestica, koje je sam zvao spermama, 
a kasnije ih je Aristotel nazvao homeo- 
merijama. Spajanjem tih čestica stvaraju 
se raznolike stvari, a svojstvenost je svake 
stvari uvjetovana onim česticama koje 
prevladavaju u smjesi i koje se stoga mo- 
gu percipirati. Iz kaotičnog prastanja, u 
kojem su prvobitno bile pomiješane ho- 
meomerije, nastao je uređen kozmos po- 
sredstvom uma (nus), koji je stavio u po- 
kret inertnu masu. No davanjem prvobit- 
nog impulsa završena je uloga tog uma, 
i sve se dalje odvija mehaničkim putem 
u strogo određenim kauzalnim zakonima. 
Osjetilnu spoznaju posjedujemo, po 


Anaksagori, zahvaljujući suprotnomu u 
nama (npr. hladno se može osjetiti samo 
ako je tijelo toplo). Istinu, međutim, ne 
spoznajemo osjetilima, već razumom. 
Ukazujući na značenje Anaksagore u 
povijesti filozofije, Aristotel kaže: »Filo- 
zofi prije Anaksagore mogu se usporediti 
s onim lutalicama koje zovemo prirodo- 
slovcima. Kao što, teturajući, gladijatori 
mogu zadati i dobre udarce, ali ne po 
pravilima vještine, tako izgleda da ni ovi 
filozofi nemaju nimalo svijesti o onome 
što govore.« A. je prvi koji je — govoreći 
da je čista misao istina — zadobio tu svi- 
jest, pa je stoga, i po Hegelovim riječima, 
izgledao kao »trijezan među pijanima«. 


ANAKSARH, iz Abdere, grč. filozof (? 
sredina IV st. pr. n. e). Učenik Metrodora, 
sljedbenik Demokrita. Pratilac Aleksan- 
dra Velikog. Iz njegova djela sačuvana su 
svega dva fragmenta. Cilj života je, po 
Anaksarhu, sreća. Od njega je, najvjero- 
jatnije, skeptik Piron saznao za Demokri- 
tovo naučavanje. 


ANAKSIMANDAR, iz Mileta, grč. fi- 
lozof (oko 610— 546. pr. n. e.). Smatra se 
da je pisac najstarijeg grčkog filozofskog 
djela O prirodi, iz kojeg je sačuvan jedan 
fragment: »Ono iz čega sve stvari nastaju 
jest ono gdje one moraju i nestati, po 
nužnosti; jer one se u određeno vrijeme 
podvrgavaju kazni i osvećuju jedna dru- 
goj za svoju nepravednost.« (O tom frag- 
mentu napisao je, među ostalima, poseb- 
nu studiju M. Heidegger: »Der Spruch 
des Anaximander«.) 


O  Anaksimandrovoj filozofiji sa- 
znajemo više od kasnijih pisaca, a osobito 
od Aristotela i Simplicija. Beskonačni 
apejron osnovni je princip objašnjenja 
svih promjena u prirodi. No Anaksiman- 
drov prauzrok treba, nasuprot Talesovoj 
vodi i Anaksimenovom zraku, razlikovati 
od svih konkretnih stanja materije. Ape- 
jron je kvalitativno neodređena, prostor- 


no i vremenski neograničena materijalna 
praosnova (arh€) svega postojećeg što iz 
sebe, pomoću vječnog kretanja, izdvaja 
suprotnosti i tako uvjetuje nastanak poje- 
dinačnih stvari. To pojedinačno, napo- 
kon, opet se vraća na kraju procesa u op- 
će, neodredivo, beskonačno, u apejron. Iz 
jednog proistječe mnoštvo, iz mnoštva 
jedno, postoji periodično stvaranje i uni- 
štenje svijeta. 

A. posebno ističe prirodnu nužnost tog 
procesa. Istovremeno, on vraćanje jednog 
smatra pravednošću, dok je izdvajanje pu- 
tem suprotnosti nepravednost. 

Značajnu anticipaciju mnogih suvre- 
menih teorija o porijeklu vrsta predstavlja 
Anaksimandrova teza da je organski život 
nastao u vodi, kao i njegovo učenje o ra- 
zvoju živih bića preko nižih organizama 
do čovjeka. Po Anaksimandru, Zemlja 
ima oblik valjka koji se nalazi u centru 
svijeta i slobodno lebdi u zraku. Odredu- 
jući raspored planeta, A. spominje Mje- 
sec, Neptun i Veneru. 


ANAKSIMEN, iz Mileta, grč. filozof 
(585/4— 528/5. pr. n. €). Vjerojatno je 
učio kod Anaksimandra, a u svakom je 
slučaju ovaj na nj znatno utjecao. Opća 
je praosnova (arhć) svega postojećeg, po 
Anaksimenu, zrak, koji je bezgraničan i 
u vječnom kretanju. Ta jedino beskrajna 
materija, zrak, prolazi u svom mijenjanju 
slijedeće stupnjeve: vatra — zrak — vje- 
trovi — oblaci — voda — zemlja — ka- 
menje. Svi ovi stupnjevi nastaju razrjedi- 
vanjem i zgušnjavanjem; razrjeđivanje je 
pak identično sa zagrijavanjem, a zgu- 
šnjavanje s hlađenjem. A. je pokušao dati 
prirodoznanstveno objašnjenje porijekla 
svemira i srušiti mit o božanskom stvara- 
nju svijeta. Tako npr. Augustin za njega 
tvrdi da je bio uvjeren kako bogovi »nisu 
stvorili zrak, već da su i sami postali iz 
zraka«. 

Kozmos je, u biti, identičan s čo- 
vjekom, a zrak omogućuje to jedinstvo. 


Anselmo 


»Kao što je naša duša zrak i kao takva 
upravlja nama i stvara od nas jedinstvo, 
tako i dah i zrak obuhvaćaju i nose cijeli 
kozmos« (Diels, frag. 2). Kao i za Anak- 
simandra, i za njega je periodičan kozmo- 
loški proces. 


ANDERSON, John, austral. filozof 
(1893 — 1962). Rođen, školovan i započeo 
sveučilišnu karijeru u Škotskoj, prešao 
1927. na sveučilište u Sidney, pa je tu i 
ostao postavši osnivač najutjecajnije su- 
vremene filozofske škole u Australiji. U 
početku apsolutni idealist, kasnije je na- 
stojao razviti svoju varijantu empiristi- 
čko-realističke, pluralističke i determini- 
stičke filozofije. Najveći dio članaka, u 
kojima se bavi metafizikom i epistemolo- 
gijom, zatim logikom, matematikom, 
estetikom, etikom i političkom filozofi- 
jom, objavio je u »Australian Journal of 
Philosophy«. 

Glav. djelo: Studies in Empirical Philosophy 
(posth. 1962). 


ANDRONIK, s Roda, grč. filozof (oko 
70. pr. n. e.). Peripatetičar, priredio kriti- 
čko izdanje Aristotelovih djela i napisao 
komentare uz njegovu etiku, fiziku i lo- 
giku. Najistaknutiji filolog peripatetičke 
škole uz Aristotela, čiju filozofiju u cije- 
losti podržava, varirajući neznatno od 
učiteljevih nazora. — Napisao je komen- 
tar i uz Teofrastove spise. 


ANSELMO, Canterburyjski, engl. filo- 
zof i teolog talijanskog porijekla (1033 — 
1109). Nadbiskup canterburyjski, bori se 
protiv engleskih kraljeva za autonomiju 
crkve. Najžešći protivnik nominalizma, 
radikalni realist. Tvrdi da je svijet prije 
stvaranja morao postojati u božanskoj 
misli — božanske ideje su uzori po ko- 
jima je načinjen stvarni svijet. Kao što 
umjetnik u ideji zamišlja umjetninu prije 
nego što je stvara, tako je i svijet postojao 
u ideji prije nego što je stvoren. Teologija 


Anselmo 

stoji iznad i ispred filozofije po temelj- 
nom načelu: Credo ut intelligam (Vjeru- 
jem da bih spoznao). 

U djelu De incarnatione Verbi (O utje- 
lovljenju riječi) A. ističe da onima koji ne 
vjeruju nije uopće dopušteno da rasprav- 
ljaju o Sv. pismu. Prije svega, to se odnosi 
na nominaliste ili, kako ih A. zove, »di- 
jalektičare našeg doba«. 

Anselmov ontološki dokaz o božjoj eg- 
zistenciji, kojim je htio iz pojma boga 
dokazati njegovo postojanje, uspješno je 
opovrgavao već Gaunilo, a kasnije i Kant. 
Danas ga više ne prihvaćaju ni svi kato- 
lički teolozi. 

Djela: U izdanju J. P. Mignea, Patrologia 
latina, sv. 158— 159 (1855). 


ANTIFONT, grč. filozof (V. st. pr. n. €.). 
Jedan od prvih sofista, u svom učenju o 
prirodi blizak Empedoklu. Najrazličitije 
kombinacije koje nastaju iz sukoba ele- 
menata zbivaju se, po Antifontu, zahva- 
ljujući mehaničkoj, a ne svrhovitoj sili. 
dive je njegovo učenje o prirodnom 
pravu, u kojem se zalagao za jednakost 
ljudi. Prirodni zakon u najužoj je vezi s 
blagostanjem svakog pojedinca, jer je ži- 
votni zakon živa organizma. Samo je is- 
punjavanje tog prirodnog prava korisno 
za život, a njegovo je gušenje štetno. Raz- 
likovanja između Grka i barbara, siroma- 
šnih i bogatih zvao je barbarskim razliko- 
vanjima. 

Pokoravanje ljudskim zakonima, po A., 
potrebno je samo pred očima onih koji 
su ih donijeli: kad, međutim, nema svje- 
doka, valja živjeti isključivo prema priro- 
di, jer to nikad ne donosi ni sramotu ni 
kaznu. Kazna za povredu zakona, kao i 
sami zakoni, zapravo su predrasude: stoga 
se kazni treba ukloniti, jer ona je ogreše- 
nje o zakone, koji su uglavnom proizvolj- 
no doneseni i od kojih su mnogi suprotni 
prirodi. 

Glav. djela: Od četiri spisa koja se spomi- 
nju pod njegovim imenom dva su sigurno 
njegova: Istina i O složnosti, 


ANTIOH, iz Askalona, grč. filozof (I st. 
pr. n. e). Učenik Filona i stoičara Mne- 
sarha. Negirao je skeptičke teze. Eklektik, 
koji tvrdi da ne postoje bitne razlike iz- 
među peripatetičke i stoičke škole. Apso- 
lutni skepticizam A. opovrgava iz prak- 
tičnih razloga (jer je čovjeku nemoguće 
urediti život u skladu s razumom, bez 
čvrstog i nepokolebljivog uvjerenja) i teo- 
retskih razloga (jer je u sebi protivurje- 
čan). 


ANTISTEN, iz Atene, grč. filozof (oko 
444— 365. pr. n. e) Osnivač i glavni 
predstavnik kiničke škole. U spoznajnoj 
teoriji Antisten je senzualist. Najoriginal- 
nije je njegovo etičko naučavanje. Prava 
se vrlina nalazi izvan svega vanjskog, a 
posebno izvan društva, ona je imanentna 
samo autonomnoj moralnoj ličnosti. Bo- 
gatstvo, zdravlje, čast, uživanje — ne 
predstavljaju dobro, kao što ni bolest, si- 
romaštvo ni smrt nisu zlo. Poput svog 
učitelja Sokrata on tvrdi da čovjekova sre- 
ća leži u samom čovjeku i u potpunosti 
zavisi od njegove volje. Polazeći od teze 
da su mogući samo identični sudovi (A 
je A), on tvrdi da je protivurječnost neo- 
stvariva u sudovima. Postoji samo indivi- 
dualno, a ne i generičko, samo osjetilno, 
a ne i opće. »Konja vidim, ali konjstvo 
ne vidim.« U tom smislu Antisten je i 
kritizirao Platonovo učenje o idejama. 


U državno-pravnom pogledu, za Anti- 
stena je idealna država kozmopolitska, a 
on traži i zajedništvo žena i djece. I u 
nazorima o religiji bio je, po nekim svje- 
dočenjima, vrlo slobodouman. 


ANTONI, Carlo, tal. filozof (1896 — 
1959). Prof. u Rimu, blizak Croceu. Uz 
estetske probleme proučavao je i opća pi- 
tanja kulture, a posebno ona historicizma 
i iracionalizma. 

Glav. djela: O bistoricizmu u sociologiji 
(1940); Komentar Croceu (1955); Historicizam 
i antibistoricizam (posth. 1964). 


APELT, Ernst Friedrich, njem. filozof 
(1812— 1859). Prof. u Jeni, učenik Friesa 
i pristalica njegove filozofije. Poznatije je 
njegovo učenje o indukciji koja »omogu- 
ćuje jedinstvo spoznaje« te je točka u ko- 
joj se nalaze »empirija i metafizika«. U 
djelu Die Epocben der Geschichte der 
Menschkeit A. prezentira povijesni razvoj 
kulture za koji smatra da je dosegao 
najvišu točku u Kant-Friesovu nazoru na 
svijet. 

Glav. djela: Die Epocben der Geschichte der 
Menschbeit (1845); Die Tbeorie der Induktion 
(1854); Metapbysik (1857). 


APPEL, Karl_ Otto, njem. filozof 
(1922— ). Prof. u Frankfurtu. Uteme- 
ljuje spoznajnu teoriju i teoriju znanosti 
koja je u krajnjoj liniji nošena motivima 
socijalno-filozofske i antropološke di- 
menzije. Transformacija filozofije za nje- 
ga je istoznačna s transformacijom trans- 
cendentalne filozofije, odnosno s pokazi- 
vanjem mogućnosti komunikacije u ljud- 
skoj zajednici putem transformacije 
transcendentalnog subjekta u društveni 
subjekt. Upravo takva zajednica prestaje 
biti objekt i postaje subjekt spoznaje. Bli- 
zak je nekim tezama »kritičke teorije dru- 
štva«, zatim  Heideggeru, suvremenim 
hermeneutičkim teorijama, pa i jezičko- 
analitičkim kritikama smisla. 

Glav. djela:  Komunikationsgemeinscbafi 
und die Grundlage der Hermeneutik (1968); 
Transformacija filozofije (1973, prev.), Aspekte 
und Probleme der Spracbpbilosophie (1974); 
Der Denkweg von Cbarles S. Peirce (1975); Die 
Erklčiren/Versteben — Kontroverse in transzen- 
dentalpragmatiscker Sicht (1979). 


ARANĐELOVIĆ, Jovan, filozof. pisac 
(Leskovac, 1935 — —). Prof. na Filozof. fa- 
kultetu u Beogradu. Bavi se ponajviše fi- 
lozofskom metodologijom, kao i općehu- 
manističkom problematikom. 

Glav. djela: Uloga indukcije u naučnom is- 
traživanju (1967), Filozofija i epobalna svest 
(1973). 

APOLONIJE, iz Tijane, grč. filozof 
(kraj I st). Zastupnik novopitagorejskog 
pravca, propovjednik-mistik. Stoički ele- 
menti njegova mišljenja približavaju se 
kozmopolitizmu. Propovijedao je osloba- 
đanje od zemaljskih strasti, od grešnog 
tijela (uz koje je duša prikovana lancima), 
i uzdizanje do božanstva religiozno- 
-moralnim usavršavanjem. Pripisivao je 
sebi nadnaravne, božanske moći. 


ARDIGO, Roberto, tal. filozof (1828 — 
1920). Najprije propovjednik, kanonik, 
koji se bavi teološkim problemima. Po- 
kušavajući utvrditi i naučno dokazati teo- 
loška uvjerenja, upoznao se s metodama 
i rezultatima modernih prirodnih znano- 
sti i tako evoluirao do najznačajnijeg 
predstavnika talijanskog pozitivizma. Od 
1881. prof. filozofije u Padovi. Znanost 
valja ograničiti na iznalaženje pravilnih 
odnosa među činjenicama, dok se jedin- 
stvo cjelokupne stvarnosti (u kojoj se uvi- 
jek iznova javlja proces izlučivanja odre- 
đenog iz neodređenog) ne može nikako 
spoznati. Ljudska je volja, po Ardigu, sa- 
mo djelomično slobodna, a fizičkim kao 
i fiziološkim fenomenima vlada prirodni 
kauzalitet. 


Po A., etika ne može doduše stvoriti 
snage u čovjeku, ona tek kritički razluču- 
je međusobno različite snage i odvaja ono 
štetno od onoga što može koristiti. Ipak, 
A. vjeruje i u postojanje jezgra »društve- 
nog idealiteta« u čovjeku, tj. nagona koji 
vode nesebičnom djelovanju. 

Glav. djela: Psibologija kao pozitivna zna- 
nost (1870); Mora] pozitivista (1878); Istina 
(1891); Jedinstvo spoznaje (1898); Sveukupna 
djela izašla su u 11 knjiga (1882— 1918). 


ARENDT, Hannah, njem. filozof, poli- 
tolog i književni kritičar (1906 — 1975). 
Po dolasku Hitlera morala emigrirati. 
Jedno vrijeme u Parizu, kasnije dugogo- 
dišnji prof. političke filozofije na raznim 
sveučilištima u SAD. Po H. A,, politika 

je područje slobode u kojem je sloboda 
živa realnost, a ne pojam. Stoga čovjek 
može realizirati svoju slobodu samo u 
javnom životu, odnosno u politici. No is- 
tovremeno su politička pitanja za nju 
preozbiljna da bi mogla biti ostavljena 
političarima i znanstvenicima. Ona se 
obara i na tradicionalnu podređenost dje- 
latnog života (vita activa) kontemplativ- 
nom životu (vita contemplativa). To su 
dijametralno suprotni načini ljudske op- 
stojnosti, no život koji odabire filozof nije 
nadmoćan (ni podređen ni nadređen) ži- 
votu političkog djelatnika, kako se to za- 
htijeva od samih početaka metafizičke 
tradicije. 

Glav. djela: .Tbe Origins of Totalitarianism 
(1951); On Revolution (1963); Vita activa oder 
vom tčitigen Leben, djelomično prev. (1967); 
The Human Condition (1973); Men in Dark 
Times (1973); Tbe Life of tbe Mind (I sv. 
1978). 


ARETINO, Pietro, tal. književnik, sli- 
kar i estetičar (1492 — 1556). Antiaristote- 
lovski i antinormativno usmjeren, kao i 
uopće protivnik beskorisne i mrtve knji- 
ške učenosti. Stoga je za njega svijet vla- 
stitih snova vredniji od bilo kakvih pe- 
dantnih propisa, a pjesnik je sam sebi za- 
konodavac i sudac. 


Glavni izvor za njegove Pisma 


(1537 — 1550, djel. prev.). 


teze: 


ARHELAJ, iz Atene (ili iz Mileta), grč. 
filozof (V st. pr. n. e.). Anaksagorin uče- 
nik koji je, za razliku od učitelja, smatrao 
da je prvobitna smjesa materije zrak. Kod 
Arhelaja um (nus) ne stoji izvan svijeta, 
već mu je imanentan. Bavio se i etičkim 
problemima, a vjerojatno je prvi postavio 
i pitanje o porijeklu ljudskog društva. Po 
njemu su zakoni, politička uređenja, pra- 
vednost ili nepravednost ljudske tvorbe i 
ne postoje po prirodi. Navodno je bio 
učitelj Euripida. 


ARHITA, iz Tarenta, grč. filozof i ma- 
tematičar (IV st. pr. n. e.). Pitagorejac, du- 
gogodišnji strateg Tarenta, smatrao je da 
je za postizanje društvene harmonije po- 
trebno ekonomsko izjednačavanje ljudi. 
U njega je Platon studirao pitagorejsku 
filozofiju. 


ARIJAN FLAVIJE, iz Nikomedije, 
grč. filozof (II st). Učenik Epikteta, čije 
je naučavanje izložio u više djela, od ko- 
jih je najznačajnije Priručnik Epiktetov, 
što je kasnije u Bizantiji često parafrazi- 
ran i objašnjavan za kršćansku upotrebu. 
Osim tog spisa, koji je najznačajniji izvor 
Epiktetova etičkog učenja, napisao je i 
Razgovore Epiktetove u osam knjiga (od 
kojih su sačuvane prve četiri) i Homilije 
u dvanaest knjiga, koje nisu sačuvane. 
Osim filozofskih, pisao je i historijske i 
vojničke spise. 


ARISTID, Marcije, starokršć. apologet 
(II st). Pokušao je filozofskim argumen- 
tima braniti kršćanstvo; protivnik poli- 
teizma. Smatra da je monoteizam bitna 
oznaka kršćanstva. Aristid drži da je ne- 
moguća spoznaja boga, jer je bog (koji je 
sve učinio za čovjeka i zbog čovjeka) ne- 
dostižan i beskonačan. 


ARISTIP, iz Kirene, grč. filozof (oko 
435— 355. pr. n. €.). Osnivač kirenske 
škole, učenik Sokratov. U spoznajnoj teo- 
riji A. je senzualist, a u etici hedonist. 
Stvari su po sebi nespoznatljive, spozna- 
jemo samo naše osjete u njima, tj. spo- 
znajemo stanje aficiranog subjekta. Neu- 
godni osjeti koji izazivaju trpljenje zli su, 
a ugodni, čiji je cilj zadovoljstvo, dobri. 
Sreća je osjećanje zadovoljstva i naslade, 
ali se mudrac ne potčinjava zadovoljstvi- 
ma, već njima gospodari, tj. racionalno 
uviđa konkretnu korist pojedinog zado- 
voljstva. Za ono što se osjeća kao ugodno 
ne zna se naime neposredno, nego samo 
putem razmišljanja, filozofiranja. Uz So- 

kratov utjecaj, koji se očituje i u nekim 
etičkim, racionalistički zasnovanim po- 
stulatima, na Aristipa je djelovalo, prije 
svega, senzualističko učenje Protagore. 


ARISTOBUL, jevr. filozof (oko 160. pr. 
n. e). Zastupnik helenističko-jevrejskog 
sinkretizma. Pokušao je dokazati (često 
dubioznim tezama i argumentima) da 
najbolji predstavnici grčke filozofije crpu 
svoje nazore iz jevrejske tradicije. Tako 
smatra da su Pitagora, Sokrat i Platon bili 
ovisni o Mojsijevu učenju. Komentirao je 
Stari zavjet. 


ARISTOKLO, iz Mesane, grč. filozof 
(druga pol. II st.). Peripatetički eklektičar, 
blizak Aristotelu 1 stoicima, historičar fi- 
lozofije. 


ARISTOKSEN, iz Tarenta, grč. filozof 
(rod. oko 354. pr. n. e.). Učenik Aristote- 
lov, u psihologiji blizak pitagorejcima. 
Zaslužan je za povijest i teoriju muzike. 
Pisao je o harmoniji, kao i neke biografije 
filozofa (Protagora i Platon). 


ARISTON, iz Aleksandrije, grč. filozof 
(I st. pr. n. €.). Peripatetičar, napisao je 
komentar uz Aristotelovo učenje o kate- 
gorijama. 


ARISTON, iz Hija, grč. filozof (III st. 
pr. n. e.). Učenik Zenona stoičara i pri- 
padnik stare stoičke škole. U prvi plan 
ističe etičke motive filozofije i odbacuje 
bavljenje fizikom i logikom. Fizikom sto- 
ga što se njen cilj ne može nikada dostići 
ljudskim mišljenjem, a logikom zato što 
je nepotrebna. Jedino je etika vrijedna is- 
traživanja. Smatra da je uopće teoretsko 
osmišljavanje i istraživanje vrijedno onda 
kada je u skladu s nekim načelnim prin- 
cipima etike. Vrlina je, po njemu, jedin- 
stvo, pa je stoga nemoguće zastupati tezu 
o mnoštvu vrlina. 


ARISTOTEL, grč. filozof (384 — 322. pr. 
n. e.). Rodom iz Stagire u Trakiji, učenik 
Platonov, na poziv makedonskog kralja 
Filipa postaje učitelj i odgajatelj Aleksan- 
drov (koji je kasnije prozvan Velikim). U 
vrijeme kad je Aleksandar otišao na svoja 
osvajanja izvan Evrope, Aristotel se vraća 
u Atenu i tu, predavajući u Liceju, piše 
sva svoja najznačajnija djela. Osnivač je 
peripatetičke škole u Ateni. Optužen 
zbog bezbožnosti, bježi iz Atene u Ha- 
leks (»kako se Atenjani po drugi put ne 
bi ogriješili o filozofiju«), gdje uskoro i 
umire. 

Aristotel se ubraja među najveće filo- 
zofe svih vremena, najznačajniji je sinte- 
tički um i uopće najsveobuhvatniji duh 
antike. Preispitujući kritički filozofiju 
svoga učitelja Platona, on sistematski ra- 
zvija u nizu kapitalnih djela novu origi- 
nalnu filozofiju i istovremeno enciklope- 
dijski sabire sve značajnije rezultate sta- 
rogrčke filozofije i posebnih znanosti. 
Sva dotada poznata, kao i niz novih po- 
dručja misaone aktivnosti, ljudskog zna- 
nja i filozofskih disciplina (logika, meta- 
fizika, fizika, psihologija, etika, politika, 
astronomija, meteorologija, = zoologija, 
poetika i dr.) predmet su genijalnih Ari- 
stotelovih istraživanja. 

Aristotelova se logika u nekim svojim 
osnovnim postavkama održala i do danas 
kao uzor za zasnivanje elementarne logi- 
ke, pa je stoga i Kant mogao ustvrditi 
kako je logika u Aristotela dobila tako 
savršen oblik da iza toga niti je mogla 
učiniti korak naprijed, niti je morala uči- 
niti korak nazad. Njegova logika rasprav- 
lja prvenstveno o pojmovima, sudovima 
(iskazima, rečenicama), zaključcima i do- 
kazima. Pojmovi su bit ili oblik stvari čija 
je spoznaja osnovni cilj mišljenja. Najviši 
rodni pojmovi, koji u sebi obuhvaćaju sve 
druge pojmove, jesu kategorije. Tih kate- 
gorija ima, po Aristotelu, deset: supstan- 
cija, kvantitet, kvalitet, relacija, mjesto, 
vrijeme, položaj, posjedovanje, djelanje i 

trpljenje. U Aristotelovim logičkim djeli- 
ma (sakupljenim kasnije od učenika pod 
nazivom Organon) iscrpno se i izvanred- 
no egzaktno raspravlja i o nekim drugim 
temeljnim logičkim problemima, kao što 
su principi mišljenja, indukcija i deduk- 
cija, definicija, teorija silogizma, dokaz, 
logičke pogreške i sl. 

A. smatra da postoje tri opća principa 
mišljenja: princip identiteta, princip kon- 
tradikcije i princip isključenja trećeg. 
Svatko tko želi misliti dosljedno ne može 
misliti suprotno shvaćanjima tih triju 
principa, jer to nisu neki slučajni prona- 
lasci, već važe za samu zbilju. Uz opširnu 
eksplikaciju = teorije — kategoričko-aser- 
toričkog silogizma (što se često sma- 
tra njegovim najvećim doprinosom logi- 
ci), u njegovim spisima nalazimo i veoma 
složenu modalnu logiku, kao i mnoge za- 
četke kasnijih logičkih teorija. I premda 
je Aristotel u osnovi razradio principe 
strogo formalne logike, on ipak oblike 
razložitog i pravilnog mišljenja nije ap- 
straktno odijelio od samog bitka. Za nje- 
ga su npr. i kategorije ne samo najopćiji 
predikati mišljenja već ujedno i najopćije 
odredbe svega postojećeg. Logika, za A., 
nije samoj sebi svrha i ne bavi se praznim 
apstrakcijama, »čistim« oblicima misli, 
već polazi od realnog predmeta i prouča- 
va kako se on očituje u mišljenju. U tom 
smislu on u Hermeneutici ukazuje na to 
da se iskazi u sudu odnose onako kako 
se u zbilji odnose predmeti, pa je veza 
pojmova pokazatelj veze samih stvari. 
Premda začetke logike, pa i rješenja od- 
ređenih logičkih pitanja možemo potraži- 
ti i u Sokrata i u Platona, općenito se tek 
Aristotel smatra osnivačem logike kao 
posebne discipline. 


»Prva filozofija« (ili kasnije nazvana 
metafizika zato što je u zbirci njegovih 
djela »poslije fizike«) ispituje posljednje, 
najviše i najopćije principe svega postoje- 
ćeg, to je učenje o prvom uzroku, o bitku 
uopće. Posebne znanosti istražuju odre- 


đenu stranu bitka, ali ne i bitak po sebi. 
Stoga, po A., mora postojati znanost koja 
će se baviti principima koji su temelj za 
cjelokupno razumijevanje i spoznavanje 
svih pojedinačnih određenja. Upravo te 
principe proučava metafizika ili prva filo- 
zofija, pa je stoga njen predmet materija, 
forma, uzrok kretanja, svrha postojanja 
itd. Ta je disciplina ujedno i najteža jer 
je najapstraktnija, ali je samim tim i naj- 
točnija znanost. Mnoge metafizičke teze 
Aristotela ukazuju na = realističko- 
-materijalističku tendenciju, kojom se on 
suprotstavlja Platonovu svijetu ideja, 
smatrajući da su ideje imanentne samim 
stvarima, a ne transcendentni uzori stvari. 
Nizom uvjerljivih i duhovitih argumenata 
A. uopće obara osnove Platonova učenja 
o idejama: Ideja bi moralo biti više nego 
pojedinačnih stvari, budući da bi morale 
postojati ideje i o njihovim odnosima; 
morale bi postojati ideje propadljivog, a 
to protivurječi samoj definiciji ideja; kako 
može posebno postojati supstancija i ono 
iz čega je supstancija? ako u svim idejama 
leži izvor kretanja, onda se i one kreću, 
ako se pak ne kreću, otkuda onda kreta- 
nje?, i sl. 

U zbilji, po Aristotelu, postoje samo 
pojedinačne stvari, samo one sačinjavaju 
prvu supstanciju. Opće ne postoji pored 
ili iznad stvari, već u njima. Opći (gene- 
rički) pojmovi, koji izražavaju zajedničke 
osobine pojedinačnih stvari, tek su sup- 
stancije drugog reda. Ali i samo pojedi- 
načno postoji upravo utoliko ukoliko se 
ono opće u njemu realizira. Jer ako osim 
pojedinačnih stvari ništa ne postoji, onda 
ne postoji ništa što bi se moglo postići 
samom spoznajom, već bi svekoliko shva- 
ćanje bilo podložno osjetilnom percipira- 
nju. A mi osjetilno, doista, npr. ne pri- 
mjećujemo da postoji neka kuća uopće 
pored pojedinačnih kuća. No pojedinačni 
predmeti ipak manifestiraju svoje jedin- 
stvo i kategorije uma, koje na to ukazuju, 
ujedno i reflektiraju objektivne odnose 


samih stvari. Supstancija čini jedinstvo 
pojedinačnog i općeg. Glavni se uzrok, 
međutim, ne nalazi u materijalnom, već 
u općem, pa se stoga (u »Metafizici« I, 3) 
ono »zašto« svodi na pojam, jer ono što 
jest samo je zbog toga što se u njemu 
realizira opće. Da bi se pak pojedinačno 
moglo spoznati i o njemu smisleno govo- 
riti, potrebno je ukazati na četiri uzroka: 
materiju, formu, uzrok kretanja i svrhu. 

Oblik (morfe) uz neuništivu materiju 
(hyle) sačinjava svekoliko postojanje. ČI. 
sta materija, međutim, bez ikakva oblika 
ne postoji u zbilji (već samo u mislima). 
Svrhovito se kretanje pokazuje u tome da 
se forma sve više razvija na račun mate- 
rijalnog, sve do završetka u »formi for- 
me«, u čistom mišljenju, koje ima samo 
sebe za svoj vlastiti objekt. Neodređena 
materija samo je mogućnost. stvari, po- 
tencijalnost, dok je oblik aktualnost, 
ostvarenje. No suprotnost između oblika 
i materije uvijek je relativna. Ono što je 
prema nečemu nesavršenijem oblik, pre- 
ma nečem savršenijem je materija. Obra- 
deni je kamen npr. oblik prema kamenu 
koji je u planini, koji je neobrađen, ali je 
materija prema kamenu koji je uzidan u 
kuću. Realizacija mogućnosti, prijelaz i 
razvitak oblika iz materije zasnivaju se na 
kretanju. Svako kretanje, međutim, tj. 
ono što se kreće, pretpostavlja ono što 
pokreće, pa tako na kraju i jedan, posljed- 
nji, nepokretni uzrok. Sve se stvari mije- 
njaju, ali mora postojati i nešto što je uz- 
rok mijenjanju. Taj prvi pokretač, koji 
mora biti nepokretan i stoga samo jedan, 
čisti je oblik bez materije, čisti akt (actus 
purus), nematerijalno, najsavršenije biće, 
božanstvo. 

Kako je predmet metafizike nemateri- 
jalno, vječno biće, tako je predmet Ari- 
stotelove fizike ono što se kreće, tj. ma- 
terijalno biće. Postoje, po Aristotelu, če- 
tiri vrste kretanja: supstancijalno (tj. po- 
stajanje i propadanje), kvantitativno (rast 
i opadanje), kvalitativno (pretvaranje jed- 

ne materije u drugu) i prostorno kretanje 
(tj. promjena mjesta). Prostorna neograni- 
čenost postoji samo potencijalno (npr. u 
brojanju), ali ne aktualno, zbiljski. Kreta- 
nje u prostoru je neprekidno, vječno, a 
samo pojedinačna bića postaju i propada- 
ju. 

U svom spisu O duši A. ukazuje na to 
da čovjek ne bi mogao spoznavati vanjski 
svijet kad bi imao samo dušu. Pa ni osje- 
tila ne mogu ništa percipirati ako nemaju 
pred sobom vanjske objekte. U Aristote- 
lovoj psihologiji ili nauci o duši prevlada- 
va mišljenje da je sama duša nepokretna, 
ali ujedno pokreće tijelo kao njegov unu- 
trašnji, supstancijalni oblik i cilj, ona je 
njegova »prva entelehija«, princip života 
i organizacije. Postoje tri vrste duše: ve- 
getativna duša (koja se sastoji u sposob- 
nosti hranjenja i rasplođivanja), zatim 
animalna duša (koja ima još i sposobnost 
osjetilne senzibilnosti i samokretanja u 
prostoru) i napokon ljudska duša (koja 
ima sposobnost mišljenja, razum, um). 
Pasivni um, koji je vezan uz materijalno, 
prazna je ploča (tabula rasa) na koju osje- 
tila naprosto upisuju ono što primaju. Taj 
um prolazan je kao i pojedinci, dok je 
aktivni um besmrtan. Aktivni duh u ljud- 
skoj duši, duh koji stvara oblike, koji sve 
čini (a ne koji pasivno prima) i neposred- 
no gleda najviše istine, božanskog je po- 
rijekla. 

U svojim etičkim načelima A. se su- 
protstavlja Platonovu idealističkom rigo- 
rizmu i vrlinu definira kao sredinu izme- 
du dvije krajnosti (npr. nezavisnost i do- 
stojanstvo duha sredina je između uobra- 
Žavanja i samoponižavanja). Uz etičke 
(koji imaju voljni karakter), A. analizira i 
tzv. dijanoetičke vrline (intelektualne vr- 
line, kao što je, na primjer, mudrost). So- 
kratovsko-platonističkom nazoru da čov- 


jek uvijek nužno hoće dobro A. suprot- 


stavlja tvrdnju da se ljudski porivi i na-) 
goni, kako bi dostigli dobro, moraju uvi- | 
jek upravljati zaključcima razuma, i da po | 

sebi ne_moraju biti dobri. U poznatom 


raspravljanju o pojmu prijateljstva Aristo- 
tel ukazuje na tri vrste prijateljstva: kori- 
sno, ugodno i kreposno prijateljstvo. 1 
dok je prvo najčešće u starijih ljudi, dru- 
go u mladića, treće, pravo prijateljstvo, u 
kojem se prijatelj ljubi zbog njega samog, 
karakteristično je za zrelu muževnu dob. 
Realist i racionalist, A. je u etici i zastup- 


) nik imanentizma, tj. teze da od čovjeka 


samog zavisi da li će postati sretan ili 
neće, da li će biti krepostan ili zao. 


Politički i socijalni Aristotelovi nazori 
temelje se na tezi da je čovjek po prirodi 
društveno, političko biće (zčon politi- 
kon). Nakon opširne analize političkih 
formacija (monarhije, oligarhije, demo- 
kracije i dr.) Aristotel izvodi zaključak da 
je najbolje uređenje umjereno-demo- 
kratska republika. U svojim političkim i 
društvenim razmatranjima on ipak zadr- 
žava u punom opsegu instituciju ropstva, 
smatrajući da su robovi neophodni za ži- 
vot »pravih ljudi«, tj. za pripadnike slo- 
bodnih građana. Za A., međutim, izvr- 
snost države nije zasnovana teoretski, već 
prije svega empirijski. On naime smatra 
da se pravi dokaz za to je li država dobro 
uređena nalazi prvenstveno u tome što 
narod »svojevoljno ostaje u tom držav- 
nom poretku«, tj. što nije izbila nikakva 
»spomena dostojna pobuna«, niti je bilo 
tiranije i zloupotrebe vlasti. 

U svojoj čuvenoj Poetici Aristotel, na- 
suprot Platonu, visoko cijeni istinsko 
umjetničko stvaralaštvo svojeg vremena 
(osobito velike grčke tragičare Eshila, So- 
fokla i Euripida) i smatra da se puna vri- 
jednost dramskog umjetničkog stvarala- 
štva očituje u katarzi koja očišćuje i ople- 
menjuje dušu gledaoca. Umjetnost, koja 
pokazuje ono što se moglo dogoditi (što 
se, dakle, vjerojatno dogodilo), vrednija je 
za nj od historije, koja prikazuje samo 
ono što se doista dogodilo. U tom smislu 
A. ukazuje na posebne zakonitosti estet- 
ske sfere, koje su nezavisne od povijesne 


zbilje, pa mnogi interpreti (E. Grassi npr.) 
smatraju da je, nasuprot Platonu, koji je 
tvrdio usku povezanost umjetnosti s po- 
litičkom zbiljom, Aristotel začetnik este- 
tike kao znanosti o jednoj posebičnoj i 
autonomnoj ljudskoj djelatnosti, koja ima 
svoje imanentne norme i zakonitosti. Od 
Aristotela potječu i norme o tri klasična 
jedinstva grčke tragedije (jedinstvo mje- 
sta, vremena i radnje), o kojima su se ka- 
snije vodile oštre polemike između fran- 
cuskih i njemačkih teoretičara. (Lessing 
je npr. smatrao da Aristotel naglašava sa- 
mo potrebu jedinstva radnje, dok su je- 
dinstva vremena i mjesta uvjetovana sa- 
mo tehničkim mogućnostima tadašnje 
grčke pozornice.) Klasična je i njegova 
definicija tragedije, o kojoj su napisane 
mnogobrojne studije i monografije: »Tra- 
gedija je oponašanje ozbiljne i završene 
radnje koja ima određenu veličinu, govo- 
rom koji je otmjen i poseban za svaku 
vrstu u pojedinim dijelovima, licima koja 
djeluju, a ne pripovijedaju, a izazivanjem 
sažaljenja i straha vrši pročišćavanje ta- 
kvih afekata.« Najveći stupanj samilosti 
pobuđuju oni događaji u kojima je prija- 
telj nanio zlo prijatelju, a najbolje se od- 
vija tragična radnja ako je djelo poduzeto 
u neznanju, tj. ako je krivnja u tragediji 
zapravo krivnja bez krivnje. Aristotelov 
put analize umjetničkih djela, a prije sve- 
ga niza dramskih radnji njegova vremena, 
polazi od tih djela k općim teoretskim 
zaključcima. Stoga će Aristotelova Poeti- 
ka i danas ostati uzor onim estetičarima, 
a posebno dramskim teoretičarima, koji 
traže u samoj umjetnosti izvore estetskih 
normi. 


Uza sve svoje nedosljednosti, protivu- 
rječnosti, teologijske i teološke idealisti- 
čke konstrukcije, Aristotelovo grandioz- 
no filozofsko djelo nenadmašeno je u či- 
tavoj antici ne samo po svojim dubokim 
rješenjima i sistematičnosti i svestranosti 
izlaganja pojedinih disciplina, već nada- 
sve po pokretanju cijelog niza temeljnih 


filozofskih pitanja, koja upravo kao pita- 
nja ostaju i danas aktualna i predstavljaju 
trajnu vrijednost svjetske misaone baštine. 

Djela: Aristotelovi se spisi mogu podi- 
jeliti na egzoteričke (spisi namijenjeni ši- 
roj javnosti) i ezoteričke ili akroanetičke 
(unutrašnji, odnosno spisi za slušanje). 
Prvi, tj. egzoterički spisi, koji su vjerojat- 
no bili pisani u obliku dijaloga, nisu se 
sačuvali. Nisu također sačuvani ni svi 
ezoterički spisi, a sačuvana djela mogu se 
podijeliti u ove grupe: 1. Logički spisi sa- 
kupljeni su pod zajedničkim nazivom 
Organon (tj. oruđe), koji sadrži ove 
spise: O kategorijama, O tumačenju, Prva 
analitika, Druga analitika, Topika, O so- 
fističkim pobijanjima. 2. Prirodozna nstve- 
ni spisi: Fizika, u 8 knjiga; O ne- 
bu, u 4 knjige; O postojanju i 
propadanju,už2knjige; O duši, 
kao i neki drugi spisi koji nisu filozofski 
relevantni (Meteorologija, Ži- 
votinjstvo i sl) ili čija autentičnost 
nije dokazana. 3. Metafizički spis je M e - 
tafizika (ili prva filozofija koja se po 
mjestu u Andronikovu zborniku tako na- 
zvala), u 14 knjiga. 4. Etički spisi: Ni - 
komahova etika, u 10 knjiga (na- 
zvana po Aristotelovu sinu Nikomahu), 
Eudemova etika, u 7 knjiga (na- 
zvana po Eudemu Rodaninu, Aristotelo- 
vu učeniku), Velika etika, u 2 
knjige (izvod iz prva dva djela, ali većim 
dijelom iz drugog); O_ vrlinama i 
porocima (za koji se ne zna da li je 
autentičan). 5. Politički mu je najznačajni- 
ji spis Politika, u 8 knjiga (nedovr- 
šen, i Ustavi državni (Politike, u 
158 knjiga, u kojima je prikazao ustave 
158 država /sačuvan i u nas preveden 
Ustav Atenski/. 6. Retorički spisi: R e to - 
rika, u 3 knjige (ali se u autentičnost 
3. knjige sumnja). 7. Poetika (koja je naj- 
vjerojatnije imala 2 knjige, ali nam se nije 
u cijelosti sačuvala). Svi za filozofiju zna- 
čajniji Aristotelovi spisi (osim Fizike) u 
nas su prevedeni. 

ARKESILAJ, iz Pitane, grč. filozof 
(315/4— 241/40. pr. n. €.). Osnivač tzv. 
srednje Akademije, radikalni protivnik 
stoičke filozofije. Posebno je negirao stoi- 
čara Zenona i njegovo mjerilo izvjesnosti. 
Ako nema kataleptičkih sudova (koje 
stoičari smatraju mjerilom istine), ako se 
briše razlika između istine i laži, ako nam 
subjektivna očevidnost nije garancija isti- 
ne, tada se mudrac može odlučiti samo 
za dva puta: ili da ide za mnoštvom ne- 
znalica i slaže se s njihovim mnijenjima, 
ili da se uzdržava od odobravanja, tj. 
uzdržava od izricanja bilo kakvih sudova 
(epohe). Mudrac se može u toj dilemi od- 
lučiti samo za drugu soluciju, smatra Ar- 
kesilaj. Pouzdano nije čak ni to što So- 
krat smatra jedino sigurnim: znam da ni- 
šta ne znam. Premda skeptički negira bi- 
lo kakav teoretski kriterij djelovanja i vla- 
danja, A. ipak priznaje praktički kriterij. 
Svaka radnja treba da se zasniva na racio- 
nalnoj vjerojatnosti, što je dovoljno da se 
izborom između dobra i zla postigne sre- 
ća. 


ARNAULD, Antoine, franc. filozof 
(1612— 1694). = Jansenist,  kartezijanac, 
doktdrirao na Sorbonni (1645). Zajedno 
s P. Nicoleom objavio čuvenu logiku Port 
Royala, u kojoj u Descartesovu duhu po- 
jednostavnjuje aristotelovsko skolastičku 
logiku (7 kategorija umjesto 10, reducira- 
nje broja vrsta i oblika silogizama) i u 
kojoj je uvedena terminološka definicija, 
značajna za daljnji razvoj logike i aksio- 
matike. 

Glav. djela: De la frćquente communion 
(1643), La logique de Port Royal (zajedno s 
Nicoleom 1662), Traitć de vraies et des fausses 
idćes (1683); Reflexions pbilosopbiques et thćo- 
logiques sur la Nature et la Grace (1685 — 
1686). 


ARNDT, Ernst Moritz, njem. pjesnik 
i filozof (1769— 1860). U pjesmama slavi 
ideju nacionalnog jedinstva i otpor Napo- 

leonu. U teoretskim radovima zastupa 
realističku i optimističku filozofiju, slavi 
prirodu, a u precjenjivanju puke moći du- 
ha smatra da leži najveća opasnost za 
sudbinu Njemačke. 

Glav. djelo: Geist der Zeit, 1, II, III (1804 — 
1813). 


ARNIM, Hans, njem. filozof (1859 — 
1931). Prof. u Rostocku, Beču i Frankfur- 
tu, ponajviše se bavio istraživanjem grčke 
filozofije, a posebno Platonom i Aristote- 
lom. 

Glav. djela: Die Pbrlosopbie im Altertum 
(1909); Platons Jugenddialoge (1914); Die drei 
Aristoteliscben Ethiken (1923). 


ARNOBIJE, kršć. retor i apologet (umro 
oko 326). U pedesetoj godini, nakon što 
se čitavo vrijeme borio protiv kršćana, 
prelazi na kršćanstvo i nastoji obraniti 
kršćane od optužbi da su krivi za bijedu 
i nevolje carstva. Izvrgava ruglu mnoga 
tradicionalna vjerovanja, a njegova djela 
izvor su kako za shvaćanje rimske mito- 
logije, tako i za tumačenje nekih filozof- 
skih pisaca (posebno za skeptika Karnea- 
da). Protivnik je Platonove teze o preeg- 
zistenciji duše. 

Glav. djelo: Adversus gentes (Adversus nati- 
ones). 


ARNOLD, Đuro, filozof, pedagog i pje- 
snik (Ivanec, 1854 — Zagreb, 1941). Prof. 
filozofije i pedagogije u Zagrebu. Njegovi 
udžbenici iz logike i psihologije dugo su 
vremena smatrani standardnim priručni- 
cima na školama i sveučilištima. God. 
1896. organizirao je pedagoški seminar za 
teoretsko i praktičko obrazovanje sred- 
njoškolskih nastavnika. U filozofskim na- 
zorima blizak je Lotzeu, Leibnizu i Her- 
bartu i mnogim  spiritualističko-plura- 
lističkim tezama. 

U svom djelu Zadnja bića A. smatra 
da je stvarnost građena od jednostavnih 
netvarnih elemenata hijerarhijski raspo- 

ređenih po različitom stupnju osvješte- 
nja, a na vrhu te ljestvice stoji bog. Sve 
duhovne jedinke teže k njemu kozmi- 


čkim procesom — duševno-duhovnog 
usavršavanja. 

Glav. djela: Etika i povijest (1879); Logika 
(1888); Zadnja bića (1888);  Psibologija 
(1893). 


ARON, Raymond Claude Ferdinand, 
franc. sociolog i filoz. (1905—  ). Prof. 
na Sorbonni od 1956. Osnovni interes R. 
Arona je filozofija historije. A. smatra da 
»historijska stvarnost ne dopušta da se ra- 
stvara na odnose, jer je ona ljudska, a lju- 
di, kao lica koja djeluju ili koja su žrtve, 
na svaki su način njeno živo središte«, 
Istovremeno A. upozorava da se čo- 
vjek ne uzdiže od opažajne relativnosti 
do objektivnih odnosa, transcendentalno 
relativnih, već dolazi do historijske rela- 
tivnosti: učenjak, historičar, izražava sebe 
samog i svoj svijet kroz prošlost koju je 
sebi izabrao. Stoga će svaka filozofija hi- 
storije biti, po Aronu, relativna. Ukoliko 
historija ima izvjesno značenje, ono nije 
u stalnom napretku, u nekoj racionalno- 
sti, i ona izmiče svakom postavljanju u 
shemu. Slobodu u historiji ne osigurava 
teorija, već djelatnost. Iracionalizam bi, 
po Aronu, bio neoboriva filozofija kad u 
sebi ne bi nosio jednu osnovnu protivu- 
rječnost: »Iracionalizam traži da sam sebe 
opovrgne, jer se ispoljava kao filozofska 
istina, a odriče prirodu te istine.« Kritičar 
nekih temeljnih marksističkih teza (oso- 
bito s obzirom na praktičko provođenje 
marksističkih koncepcija), A. se, bez ob- 
zira na niz jednostranosti povijesnog re- 
lativizma i malicioznosti kritika, danas 
smatra jednim od značajnijih filozofa hi- 
storije u Francuskoj, pa i u Evropi. 
Glav. djela: Introduction a la philosopbie de 
VHistoire (1938); La Pbilosopbie critique de 
PHistoire (1938); Le Grand Scbisme (1948); Les 
Guerres en chaine (1951); L'Opium des intellec- 
tuels (1955); Espoir et peur du sile (1957); Les 
d&ilusions du progr&: essai sur la dialectique 

de la modernitć (1969); D'une Sainte Famille 
A Vautre: essai sur le marxisme imaginaire 
(1969). 


ASKLEPIJAD, iz Pruse, grč. liječnik i 
filozof (oko 124 — oko 34. pr. n. €.). Pri- 
stalica Epikurov, još je više nego njegov 
učitelj naglašavao temeljne senzualističke 
pretpostavke svake spoznaje i odricao du- 
ši umni dio, svodeći njeno djelovanje na 
senzomotornu receptivnost. U medicini 
je poznat po liječenju fizikalnim sredstvi- 
ma i dijetom. 


ASMUS, Valentin Ferdinandovič, sov. 
filozof (1894 — 1975). Prof. Moskovskog 
univerziteta (od 1939). Autor mnogobroj- 
nih radova iz historije filozofije (posebno 
njem. klasičnog idealizma i ruske filozo- 
fije), povijesti logike i estetike. Poznata je 
i njegova Logika, koja je bila standardni 
udžbenik na fakultetima u mnogim soci- 
jalističkim zemljama. 

Glav. djela: Dijalektički materijalizam i lo- 
gika (1924); Ogledi iz bistorije dijalektike i no- 
vije filozofije (1930), Dijalektika Kanta 
(1930); Marx i buržoaski bistorizam (1933); 
Logika (1947); Descartes (1956). 


AST, Friedrich, njem. filozof (1778 — 
1841). Prof. u Munchenu. Bavio se prven- 
stveno filozofijom povijesti i estetikom. 
Pristalica Schellinga, pokušao je u povije- 
snom razvoju filozofije dokazati unutar- 
nju nužnu umnu zakonitost. 

Glav. djela: Handbuch der Asibetik (1805); 
Grundlinien der Philosophie (1816); Lexikon 
Platonicum (1834 — 39). 


AŠARI, (Ali al-Ashari), islam. filozof i 
apologet (873 — 935). Sunu i Kuran, kao 
i druga islamska vjerska ortodoksna nau- 
čavanja, pokušao je filozofski zasnovati i 
opravdati. 


ATANASIJEVIĆ, Ksenija, filozof. pi- 
sac (Beograd, 1894 — Beograd, 1981). U 
Beogradu i Parizu studirala je klasičnu fi- 


lologiju i filozofiju, a doktorirala je u 
Beogradu 1922. godine. Od 1924— 1936. 
docent u Beogradu. Pobornik feminizma 
i pacifizma. Filozofska shvaćanja formira- 
la je pod znatnim utjecajem empiriora- 
cionalizma B. Petronijevića, a Dostojev- 
skog smatra »najvećim piscem i najvećim 
filozofom«. U nekim pitanjima eklektik, 
u kasnijem razdoblju sklona specifičnom 
iracionalizmu. Prevela je Spinozinu Etiku 
i Adlerovu Individualnu psibologiju s op- 
širnim komentarima, a pisala je i o Epi- 
kuru i Pascalu. Protivnik metafizike, »za- 
mračenih igrarija s pojmovima« i »pe- 
dantno raspoređenih sistema«, A. smatra 
da je najveće poniženje i najveća degrada- 
cija čovjeka laž. 

Glav. djela: Filozofski fragmenti [, II 
(1929— 1930); Penseurs yougoslaves (1937). 


ATENAGORA, iz Atene, grč. filozof, 
kršćanski apologet (oko 170). U svojoj 
apologiji upućenoj Marku Aureliju brani 
kršćane i zasniva učenje o božjem troje- 
dinstvu. U mnogim njegovim tezama ja- 
sno se zapaža utjecaj platonizma. 


AUGUSTIN, Aurelije (Augustinus Au- 
relius), kršć. teolog i filozof (354 — 430). 
Prije nego što je prešao na kršćanstvo, 
deset je godina pripadao maniheizmu. 
Tek u 33. godini života, pošto je, po vla- 
stitim riječima, proveo život kao »grešnik, 
poganin i razvratnik«, prelazi na kršćan- 
stvo i postaje jedan od najslavnijih i naj- 
poznatijih otaca latinske crkve patristi- 
čkog razdoblja. God. 391. postao je u 
Hisponu svećenik, a 396. izabran je za 
biskupa. Glavni izvor za razumijevanje 
njegova životnog i filozofskog puta jesu 
njegove Ispovijedi. 

Filozofija Augustina nije ni u jednom 
od njegovih mnogobrojnih djela prikaza- 
na kao zatvoreni sistem, već se njegove 
misaone analize javljaju fragmentarno i 
povremeno pri obradi različitih, većinom 
teoloških pitanja. Osnovna filozofska 

upravljenost koncentrira se u Augustina 
na princip samoizvjesne unutrašnjosti, 
što ga je upravo on prvi jasno izrekao i 
postavio kao ishodište filozofije. Metafizi- 
čki interes u njega se iz sfere vanjske zbi- 
lje okreće prema unutrašnjem životu, pa 
su namjesto materijalnih, općeduhovnih 
ili fizičkih pojmova u prvi plan stavljeni 
psihički kao osnovni faktori shvaćanja 
svijeta. Upravo je to usmjeravanje prema 
unutrašnjem iskustvu bitna karakteristika 
njegove cjelokupne djelatnosti. »Protiv 
akademika« koji sumnjaju u istinu utvr- 
đuje Augustin — koji je sam nekad bio 
blizak skeptičkim nazorima — primarnu 
istinu, naime da nitko ne može sumnjati 
da postoji, samim tim što sumnja (tj. mi- 
sli). ».Za mene je najsigurnije od svega da 
postojim. Čak i ako tvrdiš da ne postojim 
i kažeš da se varam, upravo time prizna- 
ješ da postojim; jer ne mogu se varati ako 
me nema.« 


A. se nakon obraćanja kršćanstvu bo- 
rio, doduše, protiv akademske skepse, ali 
je ipak u mnogim tezama ostao sam 
skeptički, pa i agnostički suzdržljiv: »Ne- 
moj više tvrditi nego to da ti se nešto 
prema tvom uvjerenju tako pričinjava, pa 
se nikad nećeš prevariti« (Contra Acade- 
micos). 

Sve što čovjek čini proizlazi iz njegove 
volje, koja je apsolutno slobodna. Bitna 
pak vrijednost voljnih akata ovisna je, 
prije svega, o njihovoj upravljenosti pre- 
ma bogu. Ideja kršćanske crkve — čije je 
interese tako vatreno branio Augustin — 
zasnovana je, po njemu, na misli o potre- 
bi iskupljenja čitavog ljudskog roda; ali 
sama ta ideja isključuje, zapravo, neodre- 
đenu slobodu volje pojedinca. Cjelokup- 
no učenje o predestinaciji (predodrede- 
nosti) za spas ili propast — koje je branio 
Augustin — protivurječno se suprotstav- 
lja njegovim vlastitim nazorima o slobodi 
volje: »Uvijek će ostati čudnovata činjeni- 
ca da se isti čovjek — koji je temeljio 
svoju filozofiju na samoizvjesnosti svje- 


snog pojedinačnog duha, koji je finim iss 
pitivanjem prodro u dubine unutrašnjeg 
iskustva i otkrio u volji razlog života du- 
hovne ličnosti, da se, dakle, taj čovjek 
smatrao pritješnjen interesima jedne teo- 
loške raspre uz nazor nauke o spasenju, 
koja promatra djelovanje pojedinačne vo- 
lje kao nepromjenljivo određene poslje- 
dice jedne generalne upropaštenosti ili 
božanske milosti« (W. Windelband: »Po- 
vijest filozofije«). Augustin je u neku ruku 
i začetnik filozofije povijesti, jer je u svo- 
joj konstrukciji ostvarenja božjeg plana 
čitavu povijest shvatio kao cjelinu — pa 
sve pojedinačno dobiva u njoj smisao tek 
po toj cjelini. Povijest sadrži šest razdob- 
lja, a njen je pravi cilj ostvarenje božje 
države. Augustin je i svu grčku filozofiju 
— posebno je blizak bio Platonu — in- 
terpretirao na kršćanski način, pa je iz 
religioznog pragmatizma često i potpuno 
pogrešno tumačio i iskrivljavao pojedine 
teze grčkih filozofa. 

Za A. je lijepa iznad svega cjelina, je- 
dinstvo sveukupnosti. Ukoliko ima i po- 
jedinačnih predmeta što su ružni, to ni- 
malo ne narušava harmonijsku jedinstve- 
nu ljepotu svemira. Kozmos je kao djelo 
boga nužno lijep, premda u njemu ima 
zlih i ružnih stvari. Za Augustina, koji je 
po čitavoj svojoj filozofskoj, pa i estetskoj 
orijentaciji platonovski i antiaristotelov- 
ski orijentiran, bog nije samo stvaralac i 
uzor ljepote, već je, štaviše, prisutnost lje- 
pote u pojedinoj pojavi siguran dokaz da 
je stvorena od boga. 

Augustin je napisao mnoštvo knjiga, i 
premda je uvijek ostao bitno ograničen 
općim okvirima vlastitih i tuđih teoloških 
nazora i religioznih predrasuda, ipak je 
svojim živim temperamentom, nesvaki- 
dašnjim pjesničkim darom, uvjeren iskre- 
no u svoje vrhunaravne konstrukcije i 
utvare, dao nekoliko izvanrednih, nepo- 
sredno pisanih i sugestivnih stranica, koje 
nesumnjivo spadaju u najbolju literaturu 
njegova vremena. 

Glav. djela: Contra Academicos; De beata 
vita; De ordine; Soliloquia (386), De quantitate 
animae (387 — 88); De genesi contra Manic- 
baeos (388/390); Ispovijedi (oko 400, prev.); De 
civitate Dei (od 413. do 426); Retractiones (oko 
430); Sveukupna djela u izdanju J. P. Mignea, 
Patrologia latina, 32— 47, Paris 1845. 


AUROBINDO, Ghose (Sri Aurobin- 
do), ind. filozof (1872 — 1950). Metafizičar 
i osnivač novog vjerskog pokreta. Studi- 
rao u Engleskoj, a vratio se u Indiju 1893. 
U svjetlosti svog zapadnjačkog odgoja na- 
stojao je reinterpretirati indijsko misaono 
nasljeđe. Mistik. 


Glav. djelo: Tbe Life Divine (1949). 


AUSTIN, John, engl. filozof (1790 — 
1859). Jedan od najutjecajnijih filozofa 
prava analitičke škole. Smatrao je da prije 
svega valja rigorozno odvojiti dva pitanja 
koja se često brkaju i zbog kojih nastaju 
nesporazumi: 1. Što je pravo? i 2. Što bi 
pravo trebalo biti? Nastojao je zasnovati 
odgovor na drugo pitanje time što bi 
objasnio prvo. Međutim, njegova su istra- 
živanja više analitičkog i općeg no empi- 
rijskog karaktera, te je više zaokupljen 
analizom koncepta nego povijesnim i so- 
ciološkim pitanjima. 

Glav. djela: Lectures on Jurisprudence 
(1885); Tbe Province of Jurisprudence (posth. 
1954). 


AUSTIN, John Langshaw, engl. filozof 
(1911— 1960). Studirao filozofiju u Ox- 
fordu, gdje je kasnije bio i predavač te 
profesor (od 1952. do smrti). Na njegove 
su koncepcije najviše utjecali G. E. Moo- 
re i L. Witgenstein (kasnije faze), ali je 
on razvio svoje vlastite poglede i snažno 
utjecao na danas jednu od najutjecajnijih 
filozofskih škola u Engleskoj (tzv. filozo- 
fiju običnog jezika). Austin spada među 
najreprezentativnije engleske analitičke 
filozofe, ali su mu sva glavna filozofska 
djela štampana tek poslije smrti. 


Glav. djela: Pbilosopbical Papers (posth. 
1961); Sense and Sensibilia (1962); How to Do 
Tbings with Words (1962). 


AVEMPACE, (ibn Baggah), arap. filo- 
zof, liječnik, pjesnik, matematičar i astro- 
nom (umro 1138). Napisao je nekoliko 
djela o logici, kao i komentare Aristote- 
lovim spisima, posebno uz njegove rado- 
ve iz fizike i meteorologije. Glavna mu 
je rasprava Rukovođenje usamljenika, koja 
prikazuje stupnjevito oslobađanje duše 
od materijalnosti buđenjem potencijalite- 
ta ljudskog razuma. To je, po Avempa- 
ceu, djelo aktivnog božjeg razuma koje 
nas vodi do intellectus acquisitusa — 
emanacije samog božanstva. Na kraju tog 
razvojnog procesa ljudskog razuma mi- 
šljenje je potpuno kongruentno zamišlje- 
nom predmetu. To duhovno uzdizanje, 
međutim, ne vrši se nekim mističnim 
osvjetljavanjem, već je svojevrsno razum- 
sko samousavršavanje. Ortodoksni musli- 
manski pisci zovu ga »bezbožnikom«. 

Djela: Izdao i preveo S. Munk u Parizu 
(1859). 


AVENARIUS, Richard, njem. filozof 
(1843— 1896). Jedan od najznačajnijih 
zastupnika empiriokriticizma, prof. u 
Leipzigu i Ziirichu. Avenarius ukida raz- 
liku između »unutarnjeg i vanjskog« isku- 
stva, a cilj mu je istraživanja postizanje 
tzv. «čistog iskustva«. Cjelokupnu relaciju 
mišljenja i okoline, ja i bitka, svodi A. na 
nužnu >»principijelnu koordinaciju« u is- 
kustvu. Svaka je spoznaja, po A., morala 
započeti u iskustvu, pa i svaka misaona 
slika i konstrukcija svijeta nisu drugo do 
sistematski poredana iskustva u okviru 
individualne svijesti. Stoga i ne postoji 
neka opća i apsolutna spoznaja. 

Po Avenariusu, u stvari samo ».... osta- 
je osjet: bitak treba prema tome zamišlja- 
ti kao osjet« u čijoj osnovi nema više ni- 
čega što bi bilo bezosjetno. Spoznavanje 
je »ekonomično« poredano — tj. što jed- 


Avenarius 


nostavnije, štedljivije izraženo — isku- 
stvo. Izjave o okolini (tzv. E vrijednosti) 
neposredno su ovisne o centralnom čla- 
nu, a posredno o okolini. Po Avenariusu, 
postoji svijet samo za nas, a ne svijet neo- 
visno o nama, što međutim ne znači 
ujedno da je on »u nama«. Upravo, naime, 
ovo »u nama« najkobnija je »introjekcija« 
po kojoj se najprije cijepa svijet u fizički 
i psihički, u ono materijalno i ono svje- 
sno, u objekt izvan nas i predodžbu o 
njemu u nama. Pozitivistička i idealisti- 
čka upravljenost čitave Avenariusove os- 
novne koncepcije dala je povoda radikal- 
noj kritici Lenjina, koji ga je okvalificirao 
u djelu Materijalizam i empiriokriticizam 
kao subjektivnog idealista. 

Glav. djela: Philosophie als Denken der Weli 
gemćiss dem Prinzip des kleinsten Kraftmasses, 
Prolegomena zur einer Kritik der reinen Erfa- 
brung (1876); Kritik der reinen Erfahrung (2 
sv. 1888/1900); Der _menscblicbe Weltbegriff 
(1891); Bemerkungen zum Bepgriff des Gegen- 
standes der Psychologie (1894/95). 


AVEROES, (ibn Roshd), arap. filozof 
(1126— 1198). Uz filozofiju proučava i 
teologiju, pravne nauke i medicinu. Je- 
dan je od najpoznatijih Aristotelovih ko- 
mentatora (»Aristotel je objasnio prirodu, 
a Averoes — Aristotela«. Premda se 
smatrao samo učenikom Aristotela, kome 
nisu potrebne nikakve ispravke, nego 
obrana od raznih neprimjerenih tumače- 
nja, ipak ga je sam originalno tumačio s 
jasnim naglaskom na materijalističkoj 
orijentaciji. 

Materijalni svijet nema početka ni kra- 
ja u vremenu, ali je prostorno ograničen. 
Kretanje je vječno i neprekidno, uvijek 
izazvano prethodnim kretanjem. Kreta- 
nju je, međutim, potreban supstrat, a A. 
smatra da je taj vječni i univerzalni sup- 
strat kretanja materija. Pramaterija nije ni 
postala niti ne propada. 

U pitanju odnosa između znanosti i 
teologije A. je jedan od osnivača učenja 
o dvostrukoj istini, čiji je cilj određena 

emancipacija znanosti, davanje znanosti- 
ma izvjesne autonomije i slobode od tu- 
torstva crkve. 

Njegovo je učenje 1240. osudio Pariski 
univerzitet i papa Leon (1519). Uz opsež- 
ne i originalne komentare Aristotelovih 
djela, poznata je i njegova rasprava Ku- 
lyat, koja je dugo vremena važila kao kla- 
sični obrazac u medicini. 


AVICEBRON (pravo ime Salamon ibn 
Gabrijel), jevr. filozof (1020/21 — 1070). 
U svom glavnom djelu Izvor života po- 
kušava panteistički princip božjeg stvara- 
nja svijeta ni iz čega spojiti s idejom ema- 
nacije. Jedan od najznačajnijih predstav- 
nika neoplatonizma. Univerzalna materi- 
ja definirana je, po Avicebronu, kao tje- 
lesna i duhovna materija, a samo je bog 
slobodan od materije nalazeći se s »onu 
stranu materije i oblika«. Univerzalna for- 
ma na najvišem je stupnju hijerarhijske 
Avicebronove ljestvice, ona sadrži u sebi 
sve forme, dok su najniže osjetilne stvari. 
Volja je — a ne mišljenje — osnovni 
stvaralački uzrok svijeta, »izvor života«. A. 
je pisao i jevrejske mistične himne. 


Djela: Preveo i izdao S. Munk u Parizu 
(1859). 


AVICENA (Abu-Ali ibn Sina), arap. fi- 
lozof, prirodoznanac, političar, pjesnik i 
liječnik (980 — 1037). Značajan predstav- 
nik arapskog aristotelizma, ali se u nekim 
svojim manjim djelima približava i misti- 
cizmu, pokušavajući neoplatonizam spo- 
jiti sa islamskim vjerskim predodžbama. 
Materijalni je svijet, smatra Avicena, vje- 
čan, ni od koga stvoren, ali je samo re- 
lativno nužan i pripada kategoriji moguć- 
nosti. Taj je svijet, koji vječno u vremenu 
traje, uvjetovan vječnim bogom, koji po- 
stoji izvan vremena. Čovjekova je duša 
besmrtna, ali ne u fizičkom, već samo u 
duhovnom smislu. U pitanju oko univer- 
zalija A. je umjereni realist: opći pojmovi 
postoje prije stvari, u stvarima i iza stvari 


(ante res, in rebus i post res). Božanski 
um, smatra A., prethodi stvarima, a ljud- 
ski dolazi poslije njih. Princip individu- 
alizacije jest materija, a princip općosti 
um. Spoznaja je nemoguća bez kozmi- 
čkog aktivnog uma, koji je jedinstven u 
Svih ljudi. No spoznaja također nije mo- 
guća bez osjetilnog iskustva. 


Glavno Avicenino djelo, velika filozof- 
ska enciklopedija (što je po naređenju ka- 
lifa spaljena 1160. u Bagdadu), podijelje- 
no je na logiku, fiziku, matematiku i me- 
tafiziku. Njegov Kanon služio je nekoliko 
stoljeća liječnicima Istoka i Zapada. Ra- 
čuna se da je čitavo Avicenino djelo sadr- 
žavalo oko 100 knjiga. 

Djela: Izdao Andrea Alpago Bellunensi 
(1495). 


AXELOS, Kostas, franc. filozof grčkog 
porijekla (1925—  ). Pokretač i glavni 
urednik časopisa »Arguments«, a kasnije 
i značajne biblioteke istog imena. Zastu- 
pajući određeni marksizam s naglašenim 
antidogmatskim predznacima, A. je, po 
vlastitim riječima, u svojim istraživanjima 
blizak krugovima oko zbirke »Argumen- 
ti« (Milano), nekim tezama Heideggera, 
Finka (Freiburg), Marcusea (SAD), Kola- 
kowskog (Varšava — SAD), zatim krugu 
oko časopisa »Das Argument« (Berlin), 
»Notizen« (Tubingen), »Praxis« (Zagreb) i 
»Dialogue« (Anvers). 


Sva akcija i sva strast čovjeka odvijaju 
se, po A, kao igra čak i tamo gdje ta igra 
nije prepoznata: u mitovima, religijama, 
poeziji, politici, filozofiji, znanosti, tehni- 
ci. Igra povezuje manifestacije logosa i 
praxisa, riječi i djela, akcije i propuste. 
Napokon, igra čovjeka ostvaruje se putem 
revolucije kao igra revolucije i revolucija 
igre. 

Glav. djela: H&aclite et la philosophbie 
(1962); Marx, penseur de la tecbnique (1961); 
Vers la pensće plančtaire (1964); Einfitbrung in 
ein kiinftiges Denken (1966); Le jeu du monde 
(1969). 

AYER, Alfred Jules, engl. filozof 
(1910— ). Prof. u Oxfordu. Jedan od 
najpoznatijih i najutjecajnijih suvremenih 
engleskih filozofa. Za ranog A. vrijedno- 
sni pojmovi su besmisleni, odnosno 
pseudopojmovi, a umjetnost je npr. takav 
pseudopojam. U centru njegovih filozof- 
skih interesa nalaze se problemi smisla, 
istine i spoznaje, pa gnoseološka pitanja 
dominiraju njegovim filozofskim razvo- 
jem (u kojem nema nekih radikalnijih 
prekida i bitno novih tendencija) što stoji 
u znaku pokušaja da se izbjegnu ranije 
jednostranosti i pretjerivanja. Na početku 
svog razvojnog puta pristalica logičkog 
pozitivizma (tzv. »lijevog« krila Bečkog 
kruga), on kasnije, po općem sudu, posta- 
je nešto »umjereniji« 1 odbacuje neke oči- 
gledno neodržive teze tog pravca koje su 
postale »stvar prošlosti«. U jednom član- 
ku o Bečkom krugu on 1956. god. piše: 
»Bečki krug kao pokret stvar je prošlosti. 
To je u izvjesnom smislu i logički pozi- 
tivizam. Ali mnoge od njegovih ideja i 
dalje žive.« Za sve je njegove rasprave i 
dalje karakteristično energično odbaciva- 
nje svakog iracionalizma i mistike i uvje- 
renje da se svi filozofski problemi mogu 
racionalno analizirati. Pri tom je spoznaj- 
ni problem i dalje centralan, a osnovni 
je sadržaj spoznajne teorije da uspješno 
odgovori na sve skeptičke prigovore. To 
označavanje gnoseologije kao centralne 
discipline ujedno je i bitna granica čitave 
Ayerove pozicije. »Međutim, u granicama 
onoga što omogućuje jedan čisto spoznaj- 
noteoretski prilaz problemu spoznaje, te- 
ško je postići nešto više nego što je po- 
stigao Ayer. Njegove prodorne, suptilne 
i smione analize pokazuju u novom 
osvjetljenju mnoge bitne strane spoznaj- 
nog problema « (Gajo Petrović). 


Glav. djela: Language, Truth and Logic 
(1936); Tbe Foundations of Empirical Know- 
ledge (1940); Thinking and Meaning (1947); 
Philosopbical Essays (1954); Problem saznanja 
(1956, prev.); Tbe Concept of a Person (1963). 

BAADER, Franz Xaver, njem. teolog, 
filozof i sociolog (1765 — 1841). Isprva li- 
ječnik, od 1826. profesor teologije i filo- 
zofije u Munchenu. Katolički mistički 
mislilac koji se najviše oslanja na Kabalu, 
Jakoba Bčhmea, V. Weigela, St. Martina, 
Fichtea i osobito Schellinga, na kojega je 
kasnije i sam mnogo utjecao. Životni je 
tok čovjeka slika i prilika božja, i čovjek 
može o sebi znati samo onoliko koliko 
bog znade o njemu. Ljudski je život gri- 
jehom određen kao početak, a cilj mu je 
spasenje — a i sam se bog razvija iz tam- 
nog, bezumnog prabića do apsolutnog 
uma. U sociologiji smatra da su revoluci- 
onarni pokreti posljedica sve većeg osiro- 
mašenja masa, koje nastaje zbog mašin- 
ske proizvodnje, i da se suprotnosti unu- 
tar kapitalističkog društva mogu riješiti 
samo oslanjanjem na autoritet i vjeru ka- 
toličke crkve. 

Katolički militantan, B. smatra da je 
osnovna zabluda cjelokupne ireligiozne 
filozofije mišljenje da sloboda čovjeka 
pretpostavlja apsolutno samostalno po- 
stojanje bez božje pomoći. B. otvoreno 
odriče pravo čovjeku na autonomnost, pa 
je njegova filozofija — zadojena ultra- 
montanskim katoličkim duhom — pred- 
stavljala karakteristično i otvoreno (mno- 
go otvorenije no što to pokazuje kasnija 
katolička filozofija) izlaganje konzekvent- 
ne arhireakcionarne filozofije. 

Glav. djela: Fermenta cognitionis (4 sv. 
1822 — 24); Vorlesungen iiber spekulative Dog- 
matik (1827 — 38); Scbriften zur Gesellscbafts- 
pbilosophie. 


BABBIT, Irving, amer. filozof i literarni 
kritičar (1865 — 1933). Prof. komparativ- 
ne književnosti u Harvardu. Uz P. E. Mo- 
ra, glavni reprezentant tzv. »novog huma- 
nizma« u Americi. Polemizirao je kako s 


materijalizmom, koji reducira čovjeka na 
prirodu, tako i s idealizmom, koji ga ap- 
sorbira u božanstvo. 

Glav. djela: The New Laokoon (1910); Rous- 
seau and tbe Romanticism (1919); Democracy 
and Leadersbip (1924). 


BABIĆ, Ivan, filozofski i sociološki pi- 
sac (Runović, 1929 — Zagreb, 1973). Pre- 
davao na fakultetu polit. nauka u Zagre- 
bu. Doktorirao je tezom o socijalno- 
-političkoj filozofiji Johna Deweya. Osim 
ispitivanjem pragmatističke filozofije, ba- 
vio se najviše historijom marksizma u 
predratnoj Jugoslaviji. 

Glav. djelo: »Odnos filozofije i znanosti u 
radovima jugoslavenskih marksista 1931 — 
1941«. 


BACHELARD, Gaston Louis Pierre, 
franc. filozof (1884 — 1962). U prvo vrije- 
me prof. matematike, fizike i kemije, ka- 
snije postaje prof. povijesti i filozofije 
znanosti u Dijonu (1930 — 40), a zatim na 
Sorbonni (1940— 1945). U svojim spisi- 
ma bavi se prvenstveno djelovanjem su- 
vremenih znanstvenih otkrića na struktu- 
ru duha i izražava svoje povjerenje u mo- 
dernu znanost. Premda ta nauka uznemi- 
ruje i začuđuje duh, ona mu dopušta da 
izvanredno proširi svoje granice. Zastu- 
pajući tzv. »otvoreni racionalizam« i »novi 
znanstveni duh«, on smatra da za mnoge 
naučne radnike »koji sa strašću iživljavaju 
život bez strasti, zainteresiranost za sada- 
šnje probleme odgovara primarnoj du- 
hovnoj zainteresiranosti u kojoj se radi o 
sudbini samog razuma« (Novi znanstveni 
dub). 

B. smatra da čitati, misliti i sanjati zna- 
či takvo vraćanje sebi samom kojim mo- 
žemo doznati da »često u srcu samog bi- 
ća, bitak jest lutanje«, kao i to da je »sva 

budućnost mišljenja u rekonstrukciji du- 
ha«. U »poetskoj sanjariji« B. raspoznaje 
naše sanjalačko biće, a upravo ono »sret- 
no što sniva, aktivno u svojoj sanjariji, 
posjeduje istinu bitka...« 

Glav. djela: L'intuition de Vinstant (1932); 
La Dialectique de la durće (1933); Le nouvel 
esprit scientifique (1934); La Psychoanalyse du 
feu (1938), Lautrćamont (1939); La pbilosophie 
du non (1940); L'eau et les rćves (1942); L'Air 
et les songes (1942); La Terre et les rčveries de 
la volonić (1945); La Terre et les rtveries du 
repos (1945); Le Rationalisme appliquć (1949); 
Racionalni materijalizam (1953, prev.); Poeti- 
ka prostora (1957, prev.), La Poćtique de la 
reverie (1960); Plamen voštanice (1961, prev). 


BACON, Francis, engl. filozof (1561 — 
1626). Studirao je u Cambridgeu. Za vri- 
jeme vladavine Elizabete, a osobito Jako- 
ba I, postiže visoke političke i državničke 
položaje (postao je čuvar Velikog držav- 
nog pečata, lord kancelar, baron od Veru- 
lama). No godine 1621, na osnovi optuž- 
be za primanje mita (koja je, po mišljenju 
nekih autora, bila lažna i iskonstruirana), 
osuđen je na visoku globu i zatvor. Prem- 
da je uskoro pomilovan, nije se više vra- 
tio političkoj aktivnosti, već se posvetio 
isključivo filozofskim i znanstvenim is- 
traživanjima. 

Bacon spada u red najblistavijih i naj- 
smionijih umova XVI i XVII stoljeća 
uopće. Stvorivši osnove za potpunu anti- 
skolastičku »obnovu nauke«, Bacon je po- 
kušao pomoću do tada zanemarene in- 
duktivne metode postaviti cjelokupno 
ljudsko znanje na nove temelje. Istovre- 
meno je smatrao da svaki »intelektualni 
pothvat završava akcijom«, pa je i svaka 
spoznaja koja se s pravom tako zove »po- 
četak akcije«. I oni ljudi, međutim, koji 
su pokušali samostalno zasnovati znano- 
sti nisu se osmjelili na to da se odvoje 
od onog što je ranije prihvaćeno, već bi 
se zadovoljavali time što bi u postojeće 
nešto oprezno »umetnuli i dodali«. »Ne- 
ma nikog« — tuži se B. u predgovoru 


Novog organona — »skoji bi se kako valja 
zadržao kod samih stvari i iskustava.« Jer 
ni samom smjelošću, ako je samo »puka 
galama kojom se obara ono ranije«, ne 
može se mnogo postići. Građevina ovog 
univerzuma još se uvijek pričinjava ljud- 
skom razumu kao labirint, misao i isku- 
stvo nisu još uvijek našli skladan odnos, 
pa B. smatra da je u tom pogledu rezul- 
tatima svog djela učinio bitnu prekretni- 
cu. Od grandiozne zamisli njegove Velike 
obnove (Instauratio magna) ostvaren je, 
međutim, samo jedan njegov dio: Novi 
organon. Radikalni protivnik  sterilnih 
skolastičkih mudrovanja, koja su lišena 
bilo kakvih stvarnih znanja, B. smatra da 
su istinske spoznaje samo one koje zbilj- 
ski uvećavaju moć ljudi i »služe ljudskim 
koristima«. Do takvih nas spoznaja ne do- 
vodi nikakva logika silogizama: »Logika 
koja se upotrebljava služi više za učvršći- 
vanje i utvrđivanje zabluda koje se teme- 
lje na običnim pojmovima nego za istra- 
Živanje istine: stoga je više štetna nego 
korisna« (Novi organon). 

Da bi doprli do pravih spoznaja, ljudi 
se, prije svega, moraju osloboditi raznih, 
duboko ukorijenjenih i rasprostranjenih 
predrasuda. Postoje četiri vrste takvih 
predrasuda, lažnih pojmova (ili ido - 
la). Idola tribus (idoli plemena) predra- 
sude su svojstvene čovjeku kao pripadni- 
ku ljudske vrste, tj. nalaze se u samoj 
ljudskoj prirodi, u njegovim osjetilima, 
pa i u onom magično-mitološkom svijetu 
koji nastaje na temelju straha, mutne 
slutnje, želje i fantazije. Idola specus (ido- 
li spilje) temelje se na konkretnim indi- 
vidualnim osobinama, na navikama koje 
otupljuju izvornu snagu misli, na iskriv- 
ljenom odgoju koji oduzima čovjeku spo- 
sobnost da razlikuje utvare od zbilje, da 
samostalno sudi bez podvrgavanja autori- 
tetima i tradiciji. Idola fori (idoli trga) su 
predrasude koje nastaju na osnovi jezika, 
jer riječi koje nastaju stihijski kao sred- 
stvo sporazumijevanja najprosječnijih in- 

teligencija često su izvor zbrka i krivih 
zaključaka. Idola theatri (idoli kazališta) 
nastaju pri nekritičkom, dogmatskom 
prihvaćanju svih teza pojedinih filozof- 
skih autoriteta, u stvari lažnih filozofa 
(što su, po Baconu, kako racionalisti ili 
sofisti, tako i empiristi i filozofi pod utje- 
cajem religije i drugih praznovjerja). Tek 
ako se riješe svih tih predrasuda, ako se 
oslone na iskustvo i odbace lažnu uče- 
nost, ljudi mogu pristupiti istinskoj spo- 
znaji. Ta se spoznaja u biti temelji na 
ispitivanju konkretnih pojedinačnih či- 
njenica. 


Nasuprot tada vladajućem aristoteliz- 
mu, koji silogizam i dedukciju smatra os- 
novnim spoznajnim principima, Bacon 
svoje »novo oružje« (Novum organon) za- 
sniva, prije svega, na indukciji ili, točnije, 
»pravoj indukciji« kao jedinoj pouzdanoj 
metodi otkrivanja istine. »Ja sam pružio 
oružje« — kaže Bacon u Novom organonu 
— »a sadržaj se mora uzeti od samih stva- 
ri.« Osnovni je cilj indukcije otkrivanje 
formi koje se nalaze u temelju tzv. »jed- 
nostavnih svojstava« ili »jednostavne pri- 
rode«. Forma je, po Baconu, unutarnji za- 
kon svih predmeta i pojava, pa nam zato 
spoznaja forme i omogućuje aktivno mi- 
jenjanje i pretvaranje tijela iz jednog u 
drugo. Niz tablica i zaključivanja iz tih 
tablica (tzv. tablica pozitivnih instancija, 
tablica negativnih instancija, tablica stup- 
njeva, tablica prerogativnih  instancija) 
omogućuje spoznaju formi. Svako ispiti- 
vanje pojava mora, po njemu, polaziti od 
analize pojedinačnih stvari, da bi se tek 
zatim spoznaja mogla uzdići do općeg, do 
shvaćanja svekolike zakonitosti. 


Jedna je od bitnih i karakterističnih 
odredbi Baconove filozofije i njegov radi- 
kalno kritički stav u odnosu na teleolo- 
ško promatranje prirode, dakle promatra- 
nje sa stanovišta finalnih uzroka, koje, po 
mišljenju B., nije korisno i nema nika- 
kvog značenja. 


F. Bacon označuje u historiji ljudske 
misli prvi temeljiti pokušaj potpune li- 
kvidacije srednjovjekovne skolastike i 
spekulativne metafizike, te  smionog 
inauguriranja epohe prirodnih znanosti i 
konkretnog eksperimentalnog istraživa- 
nja. Bez obzira na njegovu jednostranu 
filozofsku usmjerenost (koja se najplauzi- 
bilnije očituje u potpunom odbacivanju 
dedukcije), na niz društveno-političkih 
predrasuda, mana i slabosti ljudskih, Ba- 
conova je zasluga epohalna: on je borac 
za obnovu istinskih prirodnih znanosti i 
za stvaranje nove metode. Bacon je svo- 
jim smjelim materijalističko-empiristič- 
kim tezama pridonio više nego bilo tko 
prije njega da se ljudska misao oslobodi 
dogmatskih stereotipnih srednjovjekov- 
nih shema i uputi novim tokovima pre- 
ma neviđenim prirodoznanstvenim otkri- 
ćima. 

Glav. djela: Novi organon (1620, prev.); De 
dignitate et augmentis scientiarum (1623); Eseji 
(1597. i 1625, prev.); Sylva sylvarum (posth. 


1627); Advancement of Learning (1605), Nova 
Atlantida (1624, prev.). 


BACON, Roger, engl. filozof i polihi- 
stor (između 1210. i 1214. do oko 1294). 
Studira šest godina u Parizu, pristupa fra- 
njevačkom redu, vraća se u Oxford i bavi 
se naučnim i pedagoškim radom, koji ga 
je učinio vrlo popularnim. Neki njegovi 
biografi tvrde da je R. Bacon potrošio na 
eksperimente sav svoj imetak u vrijedno- 
sti od 2000 funti. Uskoro, po prijavi Bo- 
naventure, gubi katedru i bude stavljen 
pod strogi nadzor. God. 1273. zatvoren je 
u samostansku tamnicu, iz koje izlazi tek 
1292, neposredno pred smrt. 


R. Bacon, koji je u svojim radovima 
obuhvatio veliko enciklopedijsko znanje 
i koji je dobio nadimak »Doctor mirabi- 
lis«, oštro je kritizirao korumpiranost i 
pokvarenost visoke crkvene hijerarhije, 
pa je stoga i bio toliko proganjan i zatva- 
ran, stalno u nemilosti istaknutih franje- 

vaca i dominikanaca. »Svo je svećenstvo« 
— piše R. Bacon — »odano gordosti, ra- 
skoši, grabežljivosti.« Ne priklanjajući gla- 
vu ni pred kakvim »neosnovanim i nedo- 
stojnim autoritetom«, B. je radikalno od- 
bacivao svako skrivanje neznanja pod 
maskom prividne mudrosti i ohole umi- 
šljenosti vladajućih. 

Raspravljajući o predmetu filozofije i 
njenom odnosu prema drugim znanosti- 
ma, B. tvrdi da je metafizika opća teoret- 
ska znanost koja objašnjava odnose izme- 
đu pojedinih znanosti, daje im polazne 
postavke, ali i sama mora počivati na re- 
zultatima istraživanja tih znanosti. Prem- 
da u mnogim svojim tezama blizak augu- 
stinovsko-platonskom konceptu, Bacon 
negira svo dotadašnje znanje, a posebno 
skolastičku metodu, i ističe značenje is- 
kustva i samostalnih znanstveno -eks- 
perimentalnih istraživanja. Tzv. unutra- 
šnje iskustvo treba razlikovati od vanjsko- 
ga, koje putem osjeta dovodi do spoznaje 
i predstavlja osnovu prave eksperimental- 
ne znanosti (scientia experimentalis). »Iz- 
nad svih spekulativnih znanja i vještina 
stoji vještina vršenja eksperimenata, i ta 
je znanost carica svih znanosti.« 


Izvanredne anticipacije mnogih kasni- 
jih otkrića (B. je u svojim spisima pred- 
vidio i lokomotivu, automobil, parobrod, 
pa čak i avion, satima je promatrao pomr- 
čine Sunca i Mjeseca i dr.) čine tog ranog 
pobornika eksperimenta jednim od naj- 
stoljeća, bez obzira na neke mističke ele- 
mente kojima su često protkani njegovi 
spisi. Osim o filozofiji i teologiji, pisao je 
i o medicini, filologiji, matematici, optici, 
alkemiji, astrologiji itd. 

Glav. djela: Opus maius; Opus minus; Opus 
tertium (između 1266 —68). 


BAHNSEN, Julius, njemački filozof 
(1830 — 1881). Od 1858. prof. na gimna- 
ziji u Lauenburgu. Njegov u osnovi pesi- 
mistički pogled na svijet zasnovan je, pri- 


je svega, na nekim tezama Schopenhaue- 
ra. Tzv. »realna dijalektika« otkriva da se 
protivurječna priroda ne nalazi samo u 
»empirijski pojavnom« već i u »zbilji«, a 
i samo se biće (das Seiende) pokazuje kao 
»sjedinjavanje htijenja s protivurječnim 
ne-htijenjem«. A_»biće, kao osnovna bit 
čovjeka«, određeno je šopenhauerovski 
»kao volja«. I ljudski je karakter (B. je je- 
dan od osnivača moderne karakterologije) 
složen iz samih protivurječnosti i mora 
u sebi nositi, ukoliko želi djelovati, sa- 
stavne dijelove koji imaju suprotne pred- 
znake i teže različitim ciljevima. 

Glav. djela: Beitrdge zur Charakterologie 
mit besonderer_Beriicksichtigung pedagogiscber 
Fragen (2 sv., 1867); Zum Verbćilinis zwischen 
Wille und Motiv (1870); Zur Pbilosopbie der 
Geschichte (1871); Der Widerspruch im Wissen 
und Wesen der Welt (2 sv., 1880/81). 


BAHTIN, Mihail, Mihajlovič, rus. filo- 
zof jezika i estetičar (1895 — 1975). Sma- 
tra da je princip imanentnog ocjenjivanja 
literarnih _djela_temeljno metodološko 
načelo u proučavanju književnosti, pa to 
posebno primjenjuje na istraživanje poe- 
tike Dostojevskog. Odnos marksizma i fi- 
lozofije jezika pokušava osvijetliti sa tri 
razine. Dok je na prvom nivou predmet 
istraživanja opća problematika lingvisti- 
čke filozofije s obzirom na njeno znače- 
nje za marksizam, a na drugom osmišlja- 
vanje specifičnih putova marksističke fi- 
lozofije jezika, na trećem je to marksisti- 
čki doprinos povijesnim oblicima i kon- 
strukcijama jezičkog izraza. B. se bavio i 
izučavanjem Rabelaisa, kao i specifične 
»kulture smijeha« srednjovjekovnih kar- 
nevala. 

Glav. djela: Marksizam i filozofija jezika 
(1929, prev); Problemi poetike Dostojevskog 
(1963, prev.). 


BAIN, Alexander, škot. filozof i psiho- 
log (1818 — 1903). Oslanjajući se na Milla, 
zastupa u psihologiji svojevrstan asocija- 
cionizam. Po njemu se i »više duhovne 

djelatnosti« (kao što su umjetnost i zna- 
nost) zasnivaju na tzv. »konstruktivnim 
asocijacijama«. Tako je npr. umjetnost za 
njega oživljavanje moći putem kontrasta, 
tj. specifične, neredovne asocijacije. De- 
terminist, poriče mogućnost slobodne 
volje. Osnivač vodećeg engleskog filozof- 
skog časopisa »Mind« (1876). 

Glav. djela: Tbe Senses and the Intelleci 
(1855); Tbe Emotion and tbe Will (1859); On 
tbe Study of Character (1861); Logic, Deductive 
and Inductive (2 sv. 1870); Mind and Body 
(1872). 


BAKRADZE, Konstantin, Spirido- 
novič, gruz. filoz. (1898 —  ). Od 1940. 
prof. logike na sveučilištu u Tbilisiju. Ba- 
vi se i historijom filozofije (njem. klasični 
idealizam), ali su mu osnovni radovi s po- 
dručja logike. Većinu djela o dijalekti- 
čkom i historijskom materijalizmu pisao 
je na gruzijskom jeziku. 

Glav. djela: Logika (1951); Sistem i metoda 
filozofije Hegela (1958). 


BALDWIN, James Mark, amer. socio- 
log, filozof i psiholog (1861 — 1934). Os- 
nivač američkog društva za psihologiju, 
profesor sociologije u Parizu. Osnovni su 
mu radovi s područja psiho-fiziologije i 
sociologije. Rascjep između agenetičkih 
(ili statičkih) i genetičkih znanosti ne mo- 
že se, po Baldwinu, razriješiti logički, već 
samo integracijom u estetskom iskustvu, 
iz kojeg se jedino nadaje jedinstvena sin- 
teza. Nakon što je odredio tu osnovnu 
razliku između genetskog (odakle nastaju 
znanosti života i duha) i agenetskog gle- 
dišta (znanosti koje se svode na kvantite- 
tu, jednakost i mehanizam), on je zatim 
moguće razrješenje ovih dvaju gledišta 
našao u specifičnoj neposrednosti takve 
(estetske) kontemplacije u kojoj postaje 
nesumnjivo iskustvo u svom totalitetu. 

Bavio se i dječjom psihologijom. Naj- 
poznatiji kao autor donedavno  naj- 
opsežnijeg filozofskog rječnika na engle- 
skom jeziku. 


Glav. djela: Development in Cbild and Race 
(1897); Dictionary of Pbilosopby and Psycbolo- 
gy(3 sv. 1901/5), urednik; Genetic Logic (1906/ 
08); Tbougbt and Tbings (1912); Tbe Individu- 
al and Society (1910); History of Psycbology 
(1913). 


BALFOUR, Arthur James, engl. dr- 
žavnik i filozof (1848 — 1930). Konzerva- 
tivac, zauzimao je nekoliko puta mjesto 
predsjednika engleske vlade i vodio ak- 
tivnu i agresivnu politiku jake ruke. Kao 
filozofski pisac kritizira posebno naturali- 
stičke teze i želi pokazati kako naturali- 
zam ne može zadovoljiti etičke, estetske 
i razumske potrebe čovjeka. Njegova se 
filozofska koncepcija zasniva na teisti- 
čkom shvaćanju svijeta, iz kojeg se mogu, 
po njegovu mišljenju, jedino uspješno 
objasniti i zasnovati sve ostale (estetske, 
etičke itd.) vrijednosti. Zastupao je i svo- 
jevrsni — agnosticizam = spiritualističkog 
usmjerenja, koji u osnovi želi revalorizi- 
rati emocionalna etička i religiozna prava, 
suprotstavljajući se pozitivističkom relati- 
vizmu. 

Kao ministar vanjskih poslova, 1917. 
godine objavio je deklaraciju (Balfour De- 
claration), s kojom su se složile i druge 
sile Antante, da se u Palestini stvori na- 
cionalni dom (national home) za Jevre- 


je. 

Glav. filozof. djela: A Defence of Pbilosopbic 
Doubt (1879); The Foundation of Belief (1895); 
Tbeism and Humanism (1915); Questionings 
on Criticism and Beauty (1909). 


BALIĆ, Karlo (Katuni, Dalmacija, 1899 
— Rim, 1977), franjevac, prof. u Rimu. 
Poznati stručnjak za izučavanje djela 
Duns Scota; organizator skotističkih kon- 
gresa (Zagreb, Krakov), predsjednik me- 
đunarodne komisije za izdavanje djela 
Duns Scota, a stručnjak je i za mariolo- 
giju sred. vijeka. 

Glav. djela: Les commentaires de Jean Duns 
Scot (1927); Duns Scoti Tbeologiae Marianae 
elementa (1933), Ratio criticeae editionis. ope- 
rum I. D. S. (1939). 

BALLANCHE, Pierre Simon, franc. 
filozof (1776—1847). Pristalica Vica i 
Bonneta, pokušao je povezati Bonnetovo 
učenje s nekim specifičnim religiozno 
orijentiranim sociološkim i političkim 
koncepcijama. Kršćanski socijalist, koji 
često u filozofiji brani mističke teze. 


Glav. djela: Du sentiment considerć dans son 
rapport avec la littćrature (1802); Essai sur les 
institutions sociales (1818). 


BANFI, Antonio, tal. filozof (1886 — 
1957). Jedan od najznačajnijih talijanskih 
marksista. U prvo vrijeme kao »kritički 
realist« blizak Husserlovoj fenomenologi- 
ji, zatim nekim filozofima egzistencije, 
oko god. 1940, pokretanjem časopisa 
»Studi filosofici«, sve više prelazi na mar- 
ksističke pozicije. Smatra da je većina ta- 
lijanskih filozofa marksista došla do svo- 
jih pozicija »prije svega kroz iskustva po- 
litičke i društvene borbe«, kao i iz karak- 
tera krize suvremene filozofije. Bitno je 
filozofsko pitanje za Banfija problem hu- 
manizacije svijeta, a marksizam je takvo 
univerzalno učenje koje je u najadekvat- 
nijem odnosu prema »historijskoj aktual- 
nosti«. Njegova se univerzalnost očituje 
kao socijalna, historijska, etička, teoretska 
i, napokon, kao općeljudska, što je vidlji- 
vo iz činjenice da marksizam nije filozof- 
sko učenje koje kao školsku mudrost mi- 
sle odabrani mislioci, već revolucionarna 
misao cjelokupnog čovječanstva, koje se 
bori za svoju čovječnost i u čijoj osnovi 
stoji »radikalna ljudska problematika«. 
Veliki poznavalac povijesti filozofije i 
erudit, B. se nalazi u stalnom kritičkom 
dijalogu s filozofskom tradicijom i suvre- 
menim filozofskim kretanjima. 


Glav. djela: Filozofija i duhovni život 
(1922); Principi teorije razuma (1926); Koper- 
nikanski čovjek (1950); Škola i društvo (1958), 
Ispitivanje realnosti (posth. 2 sv. 1959); Istra- 
živanja o marksizmu (posth. 1960); Filozofija 
umjetnosti (1962). 


BAR-HILLEL, Yehoshua, jevr. filozof 
(1915 — ). Prof. na Hebrejskom sve- 
učilištu u Jeruzalemu. Akademik, pred- 


sjednik sekcije za logiku, metodologiju i 
filozofiju znanosti Međunarodne unije za 
historiju i filozofiju znanosti. Autor zapa- 
ženih radova s područja logike i filozofije 
znanosti. 

Glav. djela: An Outline of the Theory of Se- 
mantic Information (zajedno s R. Carnapom, 
1952), Language and Information (1964). 


BARDILI, Christoph Gottlieb, njem. 
filozof (1761— 1808). Prof. u Stuttgartu. 
Pod utjecajem Kantove filozofije poku- 
šao je zasnovati specifični »racionalni rea- 
lizam«, po kojem je mišljenje princip bit- 
ka. Mišljenje koje prožima univerzum 
dolazi u čovjeku do samosvijesti. U ne- 
kim je tezama blizak Schellingu i Hege- 
lu. 

Glav. djela: Allgemeine praktiscbe Pbiloso- 
pbie (1796); Uber das Gesetze der Ideenassozia- 
tion (1797); Briefe iiber den Ursprung der Me- 
tapbysik (1798). 


BARTH, Karl, švic. teolog i filozof 
(1886 — 1968). Prof. u Miinsteru i Bonnu, 
zatim u Baselu, istaknuti antifašist. Jedan 
od najznačajnijih suvremenih zastupnika 
tzv. dijalektičke teologije. 


Barthova misao polazi od kritičke in- 
terpretacije filozofije egzistencijalizma, a 
njegova mnoga predavanja, pisma zatvo- 
renicima i djela učinila su ga vrlo istak- 
nutim predstavnikom reformističke teo- 
logije. Živ i izuzetno zanimljiv duh koji 
ulazi u mnoge aktualne probleme suvre- 
menog svijeta. Premda je zamjerao hu- 
manizmu da želi postaviti čovjeka na 
mjesto boga, ipak je vrlo kritičan i pole- 
mičan i prema raznim oblicima katoliciz- 
ma. U tom je smislu za njega karakteri- 
stičan članak pod naslovom »Vjera u 
Objavu je liberalna«, koji je štampao u 
zborniku »Šta znači liberalno«. 

Glav. djela: Wort Gottes und die Tbeologie 
(1924); Die Tbeologie und die Kirche (1928); 
Die kircblicbe Dogmatik (1932). 


BARTH, Paul, njem. filozof i sociolog 
(1858 — 1922). Prof. u Leipzigu. Zastupa 
tezu da se jedinstvena spoznaja svega po- 
stojećeg može postići samo kao zbir re- 
zultata pojedinačnih znanosti. Smatra da 
historijske znanosti ovise o prirodnima. 
Negirao je neokantovce, Windelbanda i 
Rickerta, ali je isto tako pokušao kritizi- 
rati »historijski materijalizam« zbog »eko- 
nomske jednostranosti«. 

Glav. djela: Die Pbilosopbie der Gescbicb- 
te als Soziologie (1897); Die Geschicbtsphiloso- 
pbie Hegels und der Hegelianer bis auf Marx 
und Hartmann (1890); Die Stoa (1903). 


BARTHES, Roland, franc. esejist, kriti- 
čar, estetičar (1915 — 1980). Jedan od naj- 
poznatijih predstavnika »Nove kritike« u 
Francuskoj. B. se bavi pitanjima jezika i 
semiologijom, a osnovne zablude stare 
kritike vidi u njenoj nesposobnosti da is- 
pituje simbole, a samim tim i međusobne 
odnose smislova. B. smatra da je besmi- 
sleno promatrati djelo kao posljedicu ne- 
kog vanjskog uzroka; djelo je »označitelj 
označenog«, sistem znakova što u sebi 
ima beskrajni izvor i korijen značenja. 
Boreći se s mnogo prava protiv vulgarnog 
sociologiziranja literarne kritičke analize, 
B. je unekoliko izolirao i formalizirao 
svoju metodu, pa mu se stoga često pred- 
bacuje hermetizam koji ignorira neke bit- 
ne komponente djela, pa i filozofske ko- 
ordinate duhovnog podneblja u kojem 
ono živi. 

Glav. djela: Le Degrć zero de l&riture 
(1953); Mytbologies (1957), Sur Racine (1963); 
Essais critiques (1964); Elćments de sćmiologie 
(1964); Critique et vćrite (1964). Izbor iz B. 
djela prev. je pod naslovom Književnost, mi- 
tologija, semiologija (1971). 


BASCH, Victor, franc. filozof (1863 — 
1944). Prof. u Nancyju, a kasnije u Parizu, 


gdje je dugo godina predavao estetiku. 
God 1926. postaje predsjednik lige za 
prava čovjeka. Istaknuti antifašist, za oku- 
pacije ubili su ga nacionalsocijalisti. 

U svojim estetskim raspravama prvi je 
u Francuskoj uveo pojam uživljavanja 
(Einfuhlung), tumačeći ga kao empatiju, 
odnosno »simboličku simpatiju«. Estetska 
nezainteresiranost, koja zapravo udaljava 
umjetnost od života i pretvara je u igru, 
nastaje, po B., upravo iz sposobnosti sa- 
vladavanja praktičkog egoizma i samoši- 
renja u stvarima, uživljavanja u stvari oko 
nas. 

Glav. djela: L'Estbćtique de Kant (1896); La 
Poćtique de Schiller (1897); La pbilosopbie al- 
lemande au XIX's. (1912); Essais d'esthćtique 
et de la pbilosopbie (1934). 


BASTA, Danilo, filozofski pisac (Zre- 
njanin, 1945— ). Radi na Institutu 
Pravnog fakulteta u Beogradu. Doktori- 
rao je tezom >»Fichte i francuska revolu- 
cija«, a napisao je, među ostalim, nekoli- 
ko zapaženih studija o Nietzscheu. Pre- 
vodio Kanta i Fichtea. 

Glav. djela: Kantova politička filozofija 
(1973); Fichte i francuska revolucija (1980). 


BATTEUX, Charles, franc. estetičar 
(1713— 1780). Jedan od najpoznatijih 
estetičara XVIII stoljeća. Osnovni je prin- 
cip iz kojeg se mogu iznaći svi drugi po- 
jedinačni zakoni umjetničkog, po Batteu- 
xu, oponašanje (mimezis). Taj se princip 
»može primijeniti i na poeziju, slikarstvo, 
muziku i umjetnost pokreta«, i tko je 
pronikao u ovaj elementarni princip, taj 
će iz njega moći izvesti sve pojedinačne 
zakone. Umjetnost, međutim, ne opona- 
ša prirodu uopće, već lijepu prirodu. 
Umjetnosti, naime, treba da izaberu naj- 
ljepše dijelove prirode kako bi stvorile 
odabranu cjelinu koja bi bila savršenija 
od same prirode, a da pri tom ipak ne 
prestane biti prirodna. B. smatra da po- 
stoje tri vrste umjetnosti: mehaničke ili 
obrtne (tj. one koje se rade za korist); 


uljepšavajuće (za potrebu i nasladu — 
npr. arhitektura) i, napokon, lijepe umjet- 
nosti u pravom smislu, bez ikakve svrhe. 
One ne postoje zato da bi se postigla ko- 
rist ili zadovoljila bilo kakva životna po- 
treba. Glavna obilježja ljepote su, po Bat- 
teuxu, jasnoća, živost, lakoća, novost, je- 
dinstvenost, ritam i harmonija. B. karte- 
zijanski traži da jasna i razgovijetna ideja 
bude osnova filozofije, pa traži da se u 
tom pogledu »raščiste magle« i oko 
umjetnosti. 

Glav. djela: Les beaux arts, reduits a un m& 
me principe (1746); Cours de  belles-lettres 
(1747 — 1750). 


BAUCH, Bruno, njem. filozof (1877 — 
1942). Prof. filozofije u Jeni. Novokanto- 
vac, u prvo vrijeme blizak badenskoj ško- 
li. Kasnije je pokušao sintetizirati neke 
teze marburškog i badenskog pravca no- 
vokantovske filozofije. Bavio se posebno 
problemima etike, kulture, historije i filo- 
zofije prava. 

Glav. djela: Immanuel Kant (1917); Wabr- 
beit, Wert und Wirklichkeit (1923), Die Idee 
(1926); Grundziige der Etbik (1935). 


BAUER, Antun, zagrebački nadbiskup, 
teološki i filozof. pisac (Breznica, 1865 — 
Zagreb, 1937). Prof. filozofije i teologije 
na teološkom fakultetu u Zagrebu, od 
1914. nadbiskup. U horizontu i okvirima 
tomističke filozofije bavio se njemu su- 
vremenom evropskom filozofijom, a po- 
sebno Wundtovim tezama o spoznaji. 
Primjenjujući strogo skolastičku metodo- 
logiju, dao je i nekoliko originalnih me- 
tafizičkih teza. 

Glav. fil. djelo: Opća metafizika ili ontolo- 
gija (1894). 


BAUER, Bruno, njem. filozof (1809 — 
1882). Mladohegelovac, docent Berlin- 
skog i Bonskog sveučilišta. S pozicije or- 
todoksnog hegelovstva kritizirao Straussa, 
a osobito njegovu knjigu Život Isusa. Ba- 
vio se kritičkim ispitivanjem Biblije, po- 

sebno sinoptičkih evanđelja, pa je sma- 
trao da Isus nije uopće historijska osoba. 
U svojim općim teoretskim i filozofskim 
pogledima B. je od ateista i hegelovskog 
zanesenjaka došao kasnije na pozicije po- 
litičkog i idejnog konzervativizma (osobi- 
to nakon 1848). Osnovnim filozofskim 
pitanjem B. je smatrao rješenje problema 
protivurječnosti između supstancije i sa- 
mospoznaje. S pozicija svoje filozofije sa- 
mosvijesti smatrao je mogućim da se dru- 
štveni preobražaj izvrši promjenom spo- 
znaje, kritičkim samoosvještenjem. Kriti- 
ku njegovih teza dao je Marx u svom spi- 
su K židovskom pitanju, a Marx i Engels 
u Njemačkoj ideologiji i Svetoj porodici. 

Glav. djela: Kritik der evangeliscben Gescbi- 
chte der Synoptiker (3 sv. 1841-1842); Das ent- 
deckte Christentum (1843); Die gute Sache der 
Freiheit und meine eigene Angelegenbeit (1842); 
Die Judenfrage (1843), Geschichte der Politik, 
Kultur und Aufklirung des acbtzebnten Jabr- 
bunderts (1843-1845). Anonimno objavio: Die 
Posaune des jiingsten Gericbts wider Hegel, den 
Atheisten und Anticbristen (1841). 


BAUMANN, Julius, njem. filozof 
(1837 — 1916). Sljedbenik Lotzea, prof. u 
Gčttingenu. Zastupa tzv. idealrealizam, 
po kojem su naši oblici mišljenja i zorovi 
apriorni, ali im ipak nešto odgovara i u 
stvarnosti. U kasnijim djelima zastupao 
tezu o potrebi slobodnog stvaranja općina 
na osnovi znanstvenog pogleda na svijet 
bez oslonca na religioznu tradiciju. 

Glav. djela: Pbilosophie als Orientierung 
tiber die Welt (1872); Elemente der Pbilosopbie: 
Logik, Erkenntnistbeorie und Metapbysik, Mo- 
ral (1891); Die Grundlependen Tatsacben zu 
einer wissenscbaftlicben Welt— und Lebensan- 
sicbt (1894). 


BAUMGARTEN, Alexander _Gott- 
lieb, njem. filozof (1714— 1762). Učenik 
i pristalica Wolffove filozofije. U njegovu 
djelu Meditationes philosopbicae de nonu- 
lis ad poema partinentibus (1735. god) 
upotrijebljen je prvi put u historiji filozo- 

fije izraz estetika. B. razlikuje teoretsku 
filozofiju, koja se sastoji iz metafizike i 
fizike, i praktičnu, koja obuhvaća etiku i 
filozofiju prava, te gnoselogiju, unutar ko- 
je se nalaze estetika kao nauka o osjetil- 
noj spoznaji i logika kao nauka o racio- 
nalnoj spoznaji. 

I dok logika raščlanjuje radnje intelek- 
ta, određuje pravila mišljenja i želi voditi 
naše zaključivanje i znanstvenu djelat- 
nost, estetika istražuje senzitivnu spozna- 
ju, otkriva njene zakone i čini ih norma- 
ma umjetničkog stvaranja. U svojoj čuve- 
noj Estetici B. definira ljepotu kao savr- 
šenstvo osjetilne spoznaje, a kao bitna 
svojstva umjetnosti (koja egzemplificira 
na pjesništvu) označava: bogatstvo, veliči- 
nu, istinu, jasnoću, uvjerljivost i život. 

Premda je B. pripadao racionalističkoj 
Leibniz- Wolffovoj školi, već definicija 
ljepote, kojom započinje Estetika, nema 
u sebi tendenciju omalovažavanja ili ni- 
žeg vrednovanja osjetilne prema drugim 
spoznajnim moćima, koja je tako karak- 
teristična za tu školu. Ljepota je savršen- 
stvo jedne specifične spoznajne moći i 
unutar nje ona je ono najviše: perfectio 
cognitionis sensitivae. 

Baumgarten je zasnovao prvi sistem fi- 
lozofski promišljene estetike, koju je ja- 
sno označio kao nezavisnu i samostalnu 
znanost. On je s najvećom dosljednošću 
izrazio niz ideja (a prije svega ideju indi- 
vidualiteta) koje su bile i ranije fragmen- 
tarno nagoviještene, ali su upravo u 
XVIII stoljeću dobile značenje epohalne 
misli. Stoga njegova uloga u povijesti fi- 
lozofije nije samo u tome što je iznašao 
ime novoj znanosti (kako se najčešće 
površno interpretira), već što njegova 
Estetika doista sačinjava osnovu i polaznu 
točku cjelokupne novovjeke evropske 
estetike. 

Glav. djela: Metapbysica (1739), Etbica pbi- 
losophica (1740); Aestbelica (1750-1758). 


BAUMLER, Alfred, njem. filozof 
(1887 — 1968). Prof. filozofije u Dresdenu 


te političke pedagogije u Berlinu 1933, 
kasnije aktivan u nacionalsocijalističkom 
pokretu, pa je zauzimao i neke više po- 
ložaje u hitlerovskoj državnoj i partijskoj 
hijerarhiji. U svojim  političko-peda- 
goškim spisima smatra da se »znanost ko- 
rijeni u državi«, koja je najviša i najveća 
stvarnost, i da je »zbiljski čovjek« samo 
»politički čovjek«. Mnogo se bavio izdava- 
njem, = istraživanjem i tumačenjem 
Nietzscheovih spisa, ali je, tendenciozno 
falsificirajući neke njegove osnovne po- 
stavke, pokušao Nietzschea predstaviti 
kao »preteču nacionalsocijalizma«. 

Najznačajnija su njegova djela s po- 
dručja estetike, osobito povijesti estetike, 
pa se u tom smislu njegov nedovršeni 
spis Astbetik (izdan u Handbuch der Phi- 
losophie 1934) ubraja u najinformativnije 
objektivistički pisane povijesno-estetske 
spise. Također je poznato i mnogo ko- 
mentirano njegovo značajno djelo Pro- 
blem iracionaliteta u estetici i logici 18. 
stoljeća do Kritike moći suđenja. 

Glav. djela: Nietzscbe der Pbilosopb und Po- 
litiker (1931); Asthetik (1933); Nietzscbe als po- 
litiscber Erzieber (1935); Astbetik (u Handbuch 
der Philosophie, 1934); Das Irrationalitćts- 
problem in der Astbetik und Logik des 18. Jab- 
rbunderts bis zur Kritik der Urteilskrafi 
(1974). 


BAYLE, Pierre, franc. filozof i prosvje- 
titelj (1647 — 1706). Prof. filozofije na sve- 
učilištu u Sedanu, s kojeg je uskoro, zbog 
antidogmatizma i skepse prema kršćan- 
skom naučavanju, uklonjen. Emigrira u 
Nizozemsku, gdje kratko vrijeme ostaje 
profesor filozofije u Rotterdamu. Odatle 
su ga također protjerali, ovoga puta pro- 
testantski teolozi. 

B. je autor čuvenog Historijskog i kri- 
tičkog rječnika, što ga je učinio slavnim 
i što označuje početak epohe prosvjeti- 
teljstva, pa je u tom smislu B. jedan od 
najznačajnijih preteča francuskih enciklo- 
pedista. Strastveni borac za vjersku i in- 
telektualnu toleranciju, posjednik gole- 


mog enciklopedijskog znanja koji prezire 
superiorno sve oblike praznovjerja, hu- 
manist i skeptik, kritički mislilac koji se 
odlikuje kristalnom jasnoćom i koji bez 
kompromisa podjednako skida masku s 
katoličke i protestantske hipokrizije, Bay- 
le je značio početak jedne nove epohe: 
epohe koja razum stavlja na pijedestal 
najviše vrijednosti i koja idealistički vje- 
ruje u uvjeravanje i prosvjećivanje pomo- 
ću zdravorazumskih, svakom pojmljivih i 
pristupačnih teza. 


U svom poznatom rječniku B. piše: 
»Ako hoćete vjerovati samo u ono što je 
očigledno i što se slaže s općeprihvaće- 
nim pojmovima, budite filozof i ostavite 
kršćansko učenje. Ako hoćete vjerovati u 
religijske tajne, budite kršćanin i ostavite 
filozofiju. . .« Da je ljudski um sam sebi 
najviši sudac, da je filozofija moguća bez 
teologije i da je zapravo s njom nespojiva, 
Bayle je tumačio uporno i s mnogo uvjer- 
ljivosti, no istovremeno je isto tako upor- 
no proganjan i bacan s fakulteta od mrač- 


njaka i teologa u Francuskoj i u Nizo- 
zemskoj. Ni ti progoni, ni umorstvo bra- 


ta, ni spaljivanje njegovih knjiga nisu 
Baylea_nagnali na kompromise: krčeći 
nove putove, ostao je sebi dosljedan, u 
svom moralnom i intelektualnom stavu 
nonkonformista, pa će u povijesti filozo- 
fije stoga biti više zabilježen po svojem 
utjecaju što ga je izvršio na buduće gene- 
racije no po svojim originalnim rješenji- 
ma i eminentno filozofskom dometu. B. 
deterministički sumnja u slobodu volje, 
a skeptički tvrdi da je teško dokazati po- 
stojanje materije i kretanja, i da je najviši 
stupanj istinitosti koji je čovjeku pristu- 
pačan samo vjerojatno. Ostajući u okviru 
ukazivanja na opreke, protivurječnosti i 
imanentne neodrživosti kršćanske dog- 
matike, sumnjajući oštroumno u sve što 
nije u skladu s razumom, Bayle najavljuje 
pokret koji će uza sva svoja ograničenja 
omogućiti nagli polet slobodoumne filo- 
zofije i trijumf svjetovnog nad sakralnim. 

Glav. djela: Diclionnaire bistorique et criti- 
que(li ll sv. 1695-97; svih 16 sv. Pariz, 1820); 
Penstes sur la Comšte (1682); La France toute 
catbolique sous le rčgne de Louis le Grand 
(1685). 


BAZALA, Albert, filozofski pisac (Brno, 
1877 — Zagreb, 1947). Studira u Zagrebu, 
raznim gradovima Njemačke i Pragu, od 
1909. izvanredni, a od 1912. do svoje 
smrti (uz male prekide, tj. u vrijeme kad 
je za +» NDH. udaljen sa sveučilišta) redov- 
ni profesor filozofije na Zagrebačkom 
sveučilištu. Osnovao je (1912) Pučko sve- 
učilište, a bavio se i drugim pedagoškim 
i prosvjetnim radom. U svojoj osnovnoj 
filozofskoj orijentaciji voluntaristički ak- 
tivist, B. zamišlja zbilju kao dinamični 
splet više načina postojanja (materijalno, 
biološko, duhovno itd. postojanje) i kriti- 
čki se odnosi prema svim oblicima radi- 
kalnog intelektualizma. Ne posebno ori- 
ginalan determinist u pitanju slobode, B 
zastupa i niz već poznatih teza u gnoseo- 
logiji i ontologiji, braneći specifičan vo- 
luntarizam. Filozofski mu je najoriginal- 
nije djelo Metalogički korijen filozofije, 
koje, iako malo po obimu, spada među 
najvrednija djela naše predratne građan- 
ske filozofije. Bazala je, međutim, kao is- 
taknuta filozofska ličnost za nas najzna- 
čajniji nesumnjivo po stvaranju filozofske 
terminologije i posebno po svojoj Povije- 
sti filozofije, koja je — iako nije potpuno 
samostalno djelo — odigrala izvanredno 
važnu pedagoško-prosvjetnu ulogu u na- 
šoj zemlji. 

U Povijesti filozofije Bazala definira fi- 
lozofiju kao »najopćeniju nauku na osno- 
vu znanstveno utvrđena nazora o svijetu, 
koji mora zadovoljiti zahtjevima uma, 
stvara nazor o životu, koji će zadovoljiti 
potrebama ćudi i srca«. Istovremeno on 
smatra da »ni za koju znanost nije pozna- 
vanje njezine povijesti tako važno kao za 
filozofiju«. 

Glav. djela: Povijest filozofije (3 sv. 1906. 
1909. i 1912); Filozofski poriret Franje Marko- 
vića (1921); Metalogički korijen filozofije 
(1924); Masaryk mislilac (1934). 


BEAUFRET, Jean, francuski filozof 
(1907—  ). Filozofski vrlo blizak Hei- 
deggeru (koji mu je posvetio svoju pozna- 
tu studiju Uber dem Humanismus), B. je 
u tragu fenomenoloških istraživanja i 
potpuno u duhu i sjeni svog velikog nje- 
mačkog učitelja dao nekoliko stilski bri- 
ljantnih studija o Parmenidu, Nietzscheu 
i egzistencijalističkoj filozofiji. 

Glav. djela: A propos de Vexistentialisme 
(1945); Heidegger et le problčme de la učritć 
(1947); La počme de Parmenid (1955); Uvod u 
filozofiju egzistencije (1971, prev.); Dialogue 
avec Heidegger (1974). 


BEAUVOIR, Simone de, franc. knji- 
ževnica i filozof (1908 — —). Prof. filozo- 
fije u Marseilleu, Rouenu i Parizu, kasnije 
napušta univerzitet i posvećuje se literar- 
nom radu. Žena i filozofski sljedbenik J. 
P. Sartrea, u čijem je duhu napisala niz 
poznatih romana i nekoliko značajnih fi- 
lozofskih djela. 

U autobiografskom djelu Zrelo doba B. 
piše: »Ja sam zaželjela da teškoćama pri- 
stupim frontalno umjesto da ih izbjega- 
vam;... ustvrdila sam da se — samovolj- 
no ili protiv volje— uplićemo u strane 
sudbine i da moramo preuzeti tu odgo- 
vornost.« Vrlo je bliska naprednim femi- 
nističkim pokretima. U knjizi Drugi spol 
temeljito je i dokumentarno pokazan po- 
ložaj i razvoj žene od najstarijih vremena 
do danas s fiziološkog, psihološkog i so- 
ciološkog aspekta. B. filozofski obrazlaže 
potrebu pisanja romana: »Ako je deskrip- 
cija esencije proizašla iz filozofije u pra- 
vom smislu te riječi, samo roman dopu- 
šta da iskrsne originalni izvor egzistencije 
u svojoj potpunoj, pojedinačnoj vremen- 
skoj realnosti.« 

Glav. djela relevantna za filozofiju: Pyrrbus 
et Cinčas (1944), Tous les bommes sont mortels 


(1946); L'existentialisme et la sagesse des na- 
tions (1948); Drugi spol (1949, prev.); Zrelo do- 
ba (1960, prev); Une morte tr& douce (1965); 
Les Belles Images (1966). 


BECHER, Erich, njem. filozof i psiho- 
log (1882 — 1929). Asistent matematike i 
filozofije u Bonnu, prof. filozofije u Mun- 
chenu. U prvo vrijeme kritički realist, a 
zatim vitalist koji smatra da se u razvitku 
cjelokupne materije, živih bića i kultur- 
nih tvorbi odvija nadindividualni život 
duševno-duhovne strukture. 

B. razlikuje idealne znanosti, sadržaji 
kojih su samo čiste misli, i realne znano- 
sti, koje postoje nezavisno od misaonog 
bića, a u koje spadaju, osim prirodnih 
znanosti i psihologije, čak i metafizika 
kao znanost o cjelokupnoj realnosti. 

Glav. djela: Pbilosophbiscbe Voraussetzungen 
der exakten_Naturwissenscbaften (1907); Die 
Grundfrage der Etbik (1907); Naturpbilosopbie 
(1916); Geisteswissenscbaften_ und Naturwis- 
senscbaften (1921); Grundlagen und Grenzen 
des Naturerkennens (1928). 


BENEKE, Friedrich Eduard, njem. fi- 
lozof (1798 — 1845). Za Hegelova života, 
kao njegov protivnik, nije mogao postati 
sveuč. profesor. Štaviše, god. 1882. bilo 
mu je zabranjeno predavati zbog empiri- 
stičkih i relativističkih teza u etici. Tek 
je nakon Hegelove smrti (1831) imeno- 
van za izvanrednog profesora u Berlinu. 

B. je jedan od najznačajnijih predstav- 
nika psihologizma i radikalni je neprija- 
telj svake spekulativne filozofije. Kantu 
međutim priznaje zasluge da je do znan- 
stvenog principa uzdigao tezu o iskustvu 
kao temelju i izvoru cjelokupnog znanja. 
No transcendentalna metoda je kriva za 
sav daljnji pogrešan put filozofije, koja, 
po Benekeu, ne smije upasti ni u aprio- 
rizam ni u krajnji empirizam. Takav stav 
omogućuje samo psihološka metoda, jer 
je upravo psihologija osnovna filozofska 
disciplina, a sve druge samo su primjena 
psihologije na posebna specifična po- 

dručja (etiku, estetiku, logiku itd.). Psiho- 
logija je prirodna nauka o unutrašnjem 
iskustvu i treba da se služi prirodoznan- 
stvenim metodama. Duša je sustav sila u 
razvoju, a njeno je jedinstvo dinamič- 
no. 

Duh, smatra B., se ne može zamišljati 
kao potpuno pasivan, bez vlastitih ima- 
nentnih sposobnosti, on ide u susret po- 
dražajima, pa ih po svojem ustrojstvu i 
očekuje. No, i od karaktera vanjskih utje- 
caja zavisi također kako će biti u duhu 
primljeni i u njega smješteni. Stoga kod 
spoznavanja stvari duh ne postupa ni sa- 
svim subjektivno ni objektivno, jer spo- 
znavanje nije puki odraz stvari. 

Glav. djela: = Erfabrungsseelenlebre als 
Grundlage alles Wissens (1820); Neue Grundle- 
gung zur Metapbysik (1822); Grundlegung zur 
Pbysik der Sitten (1822); Lebrbucb der Logik als 
Kunstlebre des Denkens (1832); Lebrbuch der 
Psycbologie_ als Naturwissenschaft (1833); Sy- 
stem der Logik als Kunstlebre des Denkens (2 
sv. 1842); Die neue Psycbologie (1845). 


BENJAMIN, Walter, njem. filozof, lite- 
rarni kritičar, estetičar i sociolog (1892 — 
1941). Marksist, zarana sudjelovao u revo- 
lucionarnim pokretima omladine i štam- 
pao prve članke u časopisu »Der Anfang«. 
God 1917. dolazi na sveučilište u Bern, 
uskoro se upoznaje s Blochom i kasnije 
s Lukacsem, Adornom, Brechtom i Ho- 
rkheimerom. Aktivan u intelektualnim 
krugovima evropske ljevice, poslije dola- 
ska Hitlera emigrira u Pariz, a za okupa- 
cije Francuske, pri pokušaju bijega, u 
strahu od izručenja Gestapou ispija 
otrov. 

Benjamin, koji se nešto kasnije pridru- 
žio Frankfurtskom krugu, spada među 
najblistavije marksističke mislioce našeg 
stoljeća. Uz studiju o kritici sile, rasprave 
»Umjetničko djelo u doba svoje tehničke 
reproduktivnosti«, »Pisac kao proizvo- 
dač«, »Sudbina i karakter« i dr., B. je na- 
pisao i niz članaka, analiza i literarno- 
-historijskih komentara uz pojedina djela 


(prvenstveno Holderlina, Kafke i Bre- 


chta). U tretiranju problema napretka 
konfrontirao se kritički s tada vladajućim 


socijaldemokratskim nazorom. Historija, 
za B., ne može biti homogeno i prazno 
vrijeme, već vrijeme ispunjeno sadašnjo- 
šću, pa stoga ona nije naprosto kontinu- 
irani slijed dogadaja. B. je u tom smislu 
kritizirao i naivno optimističko crtanje 
historije kao neprestanog napredovanja u 
suvremenom svijetu. »Permanentna revo- 
lucija je jedina kadra da dokrajči perma- 
nentni rat, a u njemu policijsko pravo 
nastaje u času kada država, koja po svaku 
cijenu želi sprovesti svoje empirijske ci- 
ljeve, ne može da ih, zbog vlastite nemo- 
ći, sprovede pomoću pravnog poretka«. 


B. je, prije svega u ovećem eseju 
»Umjetničko djelo u doba svoje tehničke 
reproduktivnosti«, tematizirao problem 
kraja umjetnosti, ukazujući na zastarjelost 
tradicionalnih umjetničkih oblika (drama, 
epika, lirika) i na potrebu ukidanja odre- 
denog broja starih (estetskih) pojmova 
kao što su stvaralaštvo, genijalnost, vrijed- 
nost vječnosti, tajna itd. Restrikciju estet- 
ske teorije u smislu tradicije interpretira 
B. kao onu koja proizlazi iz politički 
reakcionarnih, fašističkih motiva. U tom 
je smislu, po B., za novu definiciju umjet- 
ničke teorije centralan pojam tehnike, jer 
se njime kako prevladavaju estetske kate- 
gorije oblika i sadržaja, tako i može do- 
vršiti spor o međuovisnosti političke ten- 
dencije i umjetničke kvalitete nekog djela 
(najnaprednija literarna tehnika garantira 
i dobru političku tendenciju i literarnu 
kvalitetu). U tehnici jednog djela može se 
naime pročitati i njegova društveno- 
politička funkcija. Uzor takve prakse bio 
je za B. epski teatar Brechta, u kojem se 
napredne tehnike filma i radija »preobli- 
kovane« uvode u dramaturgiju. Epski tea- 
tar je paradigma takve prakse koja može 
pokazati pravo egzistencije umjetnosti 
kao organona istine, što je prvi, s punom 
ozbiljnošću, stavio u sumnju Hegel, pro- 

klamirajući smrt umjetnosti ukoliko po- 
stavlja zahtjev da ozbilji istinu Apsolut- 
nog u mediju zora. 

Nevelikog opusa, B. je ipak i danas iz- 
vanredno aktualan i kao strateg suvreme- 
nih revolucionarnih zbivanja i, prije sve- 
ga, kao briljantan teoretičar »postestet- 
ske« situacije umjetnosti. 

Glav. djela sakupljena su u: Zur Kritik der 
Gewalt und andere Aufsćitze (1965/67). U nas 
su mnogi njegovi eseji prevedeni u knjigama 
Uz kritiku sile (1971) i Eseji (1974). 


BENKOVIĆ, Benko, filozof (okolica 
Zadra, oko 1460 — Judenburg, Austrija, 
1523). Naš renesansni mislilac, koji je kao 
pripadnik franjevačkog reda postao i pro- 
vincijal Dalmacije. Bio je i prof, teologije 
i logike na visokoškolskoj franjevačkoj 
ustanovi u Rimu, a god. 1520. izabran je 
za jednog od savjetnika generala franjeva- 
čkog reda. 

U svom djelu Navigium, što je spis sa- 
kralno-ekshortativnog karaktera, a cijelo 
je prožeto filozofsko-kontemplativnim 
meditacijama, autor pokazuje izvanredno 
obrazovanje i rutiniranost u skolastičkoj 
i diskurzivnoj metodi, ali i maštovitost i 
dopadljivu eleganciju stila. U tom je spisu 
simbolički iskazana i aristotelovska četve- 
rostrukost uzroka. B. je također priredio 
za potrebe svojih učenika priručnik sko- 
lastičke logike, a čitav je život propagirao 
filozofiju Duns Scotusa. Suprotstavljao se 
skolastičkom intelektualizmu i zastupao 
neke voluntarističke nazore o spoznaji. 
Istraživanjem života i djela B., filozofa ko- 
ji je ranije bio vrlo slabo poznat u nas, 
posebno se bavila prof. dr Marija Bri- 
da. 

Glav. djela: Navigium beatae Mariae virgi- 
nis a venerabili patre Benedicto Benedicti... 
(1489); Scotiae subtilitatis epidiction (1520). 


BENSE, Max, njem. estet. (1910—  ). 
Prof. u Jeni i Stuttgartu. Uz A. Molesa, 
jedan od glavnih zastupnika tzv. informa- 
cione estetike, koja kod njega na specifi- 


čan način pokušava naći most između se- 
miotike i ontologije, pa i između fizike 
i metafizike. U svojoj Estetici sažeo je i 
nadopunio sva ranija istraživanja s te- 
meljnom namjerom da se klasična inter- 
pretativna estetika »prvi put nadomjesti 
modernom znanstvenom estetikom«. Da 
bi se spasila umjetnost u naše vrijeme, u 
kojem je tehnika postala nezaobilazna 
realnost, nužno je zamijeniti sve parame- 
tre stare klasične supstancijalističke ma- 
kro-estetike modernom, funkcionalnom, 
statističkom i strukturalnom — mikro- 
-estetikom. To bi trebala biti estetika bu- 
dućnosti, koja je lišena »banalnih senti- 
mentalnosti« i koja treba da pokaže, gra- 
đena na suvremenoj teoriji informacije, 
kako »racionalni i empirijski postupci is- 
traživanja imaju prednost pred spekula- 
tivnim«. Pri tom fizičkoj diferencijaciji 
neke situacije odgovara diferencijacija 
stanja svijesti, to jest informacija. Infor- 
macija je za njega, prije svega, određeni 
red koji je upravljen protiv svake slučaj- 
nosti, a i protiv jednoobraznosti. Premda 
mjestimično inventivniji od drugih za- 
stupnika informacijske estetike, B. poka- 
zuje sve slabosti, pa i pune promašaje te 
metode, koja, svodeći umjetnost na odre- 
đene matematski iskazane formule, stoji 
često i ispod dometa stare klasične este- 
tike. Naime, sve ono što se tako može 
putem primjene opće teorije informacija 
na estetiku statistički shematizirati, samo 
je akcidentalno i efemerno za umjet- 
nost. 

Glav. djela: Tecbniscbe Egzistenz (1950); 
Estetika (1965, prev.); Semiotik, Allgemeine 
Theorie der Zeicben (1967); Einfiibrung in die 
informationsibeoretiscbe Astbetik (1969); Arti- 
stik und Engagement (1970); Die Realitdt der 
Literatur (1971). 


BENTHAM, Jeremy, engleski filozof 
(1748 — 1832). Bio je neko vrijeme advo- 
kat, zatim privatni učitelj. Najznačajniji je 
predstavnik i osnivač utilitarizma, pravca 
u etici i uopće filozofiji kojem je osnovno 

načelo i kriterij moralnog djelovanja ko- 
rist. Za Benthama je, međutim, najviši 
cilj čovječanstva sadržan u njegovoj čuve- 
noj krilatici »najveća sreća za najveći broj 
ljudi« (the greatest happiness for the grea- 
test number). Benthamov utilitarizam no- 
šen je, prije svega, angažiranim smislom 
za opću korisnost. Za postizanje tog cilja 
tražio je točno određene kriterije po ko- 
jima će se moći izmjeriti vrijednost raz- 
nih načina postupanja, kako za dobro sa- 
mog onog koji postupak vrši, tako i za 
zajednicu. Tako je stvorio tabele vrijed- 
nosti i nevrijednosti u kojima su ocrtani 
razni individualni i socijalni odnosi i po- 
trebe, ugode i neugode sa popratnim ko- 
risnim ili škodljivim posljedicama. 


Dobro su, za B., zadovoljstvo i sreća, 
a zlo je bol, pa je određeno stanje bolje 
od drugoga ukoliko obuhvaća veću sumu 
zadovoljstva u odnosu na bol ili manju 
sumu bola u odnosu na zadovoljstvo. Do- 
bro je opća sreća, ali kako svaki pojedinac 
uvijek ide za vlastitom srećom, posao je 
zakonodavca da uskladi opće i posebne, 
odnosno privatne interese. Npr. uzdrža- 
vanje od krađe je u općem, ali nije u mo- 
jem interesu, osim ako postoji djelovanje 
krivičnog zakona koji je sredstvo da se 
individualni interesi slože s interesima 
zajednice. Isprva konzervativan, kasnije 
branitelj demokracije i ateist, B. je cijelog 
života ostao umjeren i protivnik pobuna 
(»Ratovi i bune najbolji su kad se o njima 
čita, ali se mir i spokojstvo lakše podno- 
se.«). 

B. je na osnovi svojih teza o »ispravno 
shvaćenom interesu« tražio da se izvrše 
reforme u nizu ustanova građanskog dru- 
štva. Istovremeno je međutim ostao u 
okvirima morala samog tog društva, apso- 
lutizirajući njegove temeljne vrijednosti, 
pa ga je stoga i Marx nazvao »genijem 
buržoaske gluposti«. 

Glav. djela: Introduction to tbe Principles of 
Moral and Legislation (1780); Traite de la LE 
gislation civile et pćnale (1802); Deontology, or 


tbe Science of Morality (2 sv. 1834), Sveukupna 
djela u 11 sv. izdao je 1838-43 John Bowring. 


BERENGER, iz Toursa, franc. filozof 
i teolog (998— 1088). U svojim tumače- 
njima nekih crkvenih dogmi pozivao se 
na razum protiv autoriteta, pa je stoga, 
napadan od crkve, morao dva puta opovr- 
gavati svoje vlastite teze. 

Berenger smatra da je ljudski razum, 
kao slika boga u nama, najbolji vodič u 
traganju za istinom, a istini se _ mora 
podvrći i najveći autoritet. Pokušao je ra- 
cionalnim elementima i filozofskim teza- 
ma simbolički objašnjavati transsupstan- 
cijaciju, pa je bio optužen za herezu na 
koncilu u Verceilu (1060), Toursu (1054) 
i Parizu (1059). 

Glav. djelo: De sacra Coena. 


BERDJAJEV, Nikolaj Aleksandrovič, 
rus. filozof (1874 — 1948). Porijeklom ple- 
mić, pohađao je mnogobrojne vojne ško- 
le, zatim izdavao časopise (»Pitanja živo- 
ta«), osnovao u Petrogradu »Religiozno fi- 
lozofsko društvo«, bio je hapšen i proga- 
njan za carske Rusije, a 1922. emigrirao 
je u Pariz. Uza sve svoje propovijedanje 
mesijanstva i proklinjanje sovjetske vlasti 
kao »demonske«, nije se dao organizirano 
uvesti u krugove bijele emigracije i nije 
polagao gotovo nikakve važnosti njenim 
političkim istupima i kombinacijama. 
Pod znatnim utjecajem mističkih mi- 
slilaca (BGhme, Gregor iz Nysse), zatim 
Kanta i posebno ruskog mesijanizma (So- 
lovjov i dr.), B. je izgradio originalni filo- 
zofski sistem koji mnogi interpreti sma- 
traju svojevrsnim  egzistencijalizmom. 
Vraćanje crkvi i onom kršćanskom svije- 
tu koji je bio »utočište zakonitosti i mo- 
rala« B. smatra imperativom što proizlazi 
iz razorne moći racionalizma moderne 
civilizacije. Po Berdjajevu, vlast je tehnike 
i stroja karakterizirana »prijelazom od or- 
ganskog života na organizacioni život, od 
rastenja na konstruktivnost«. Prometejski 

duh čovjeka nije kadar zavladati tehni- 
kom koju je stvorio, jer tehnika, zamje- 
njujući organski-iracionalno s organizaci- 
ono-racionalnim, stvara nove iracionalne 
rezultate u socijalnom životu (kao što je 
npr. nezaposlenost). »Stroj zamjenjuje 
ljudski rad, i to je pozitivna tekovina koja 
bi trebala uništiti ropstvo i siromaštvo 
čovjeka. No stroj se nipošto ne pokorava 
tome što od njega traži čovjek i nalaže 
mu svoje zakone« (»Čovjek i stroj«). B. je 
ipak smatrao da nije sam stroj, već čovjek 
glavni krivac zloupotrebe stroja, jer stroj 
može biti moćno sredstvo za pobjedu čo- 
vjeka nad prirodom, ali zato treba da je 
čovjek slobodan duh. No uza sve pojedi- 
ne lucidne misli, kod B. prevladavaju za- 
starjele, ortodoksno religiozne projekcije 
i iluzionistički zaključci. 

Aristokratizacija duha, koju je zahtije- 
vao, vodila ga je u mesijanska proviđenja 
i proročanstva (drugi dolazak Kristov), a 
njegova je filozofija ostala utočište mno- 
gim društveno regresivnim i mističko- 
-srednjovjekovnim tendencijama u suvre- 
menim ideološkim i filozofskim koncep- 
cijama. 

Glav, djela: Smisao stvaranja (1916); Smisao 
povijesti (1923); Novo Srednjovjekovlje (1940, 
prev.); Le Marxisme et la Religion (1931); Sud- 
bina čovjeka (1934, prev); Esprit et rčalitć 
(1943). 


BERGER, Johann Erich, njem. filozof 
(1772 — 1833). Prof. astronomije a kasnije 
filozofije u Kielu. Najprije pod utjecajem 
Schellinga, a zatim Hegela. Njegovo djelo 
Filozofski prikaz barmonije svemira puno 
je romantičnih i panteističkih slika (»Svi 
duhovi počivaju u jednomu, a jedan u 
svima«). Smatra da su naše misli isto tako 
razvijene i međusobno ovisne kao i stvari. 
Algebri brojeva odgovara algebra ideja. 
Priroda je po svojoj vanjskoj pojavi, po 
Bergeru, materijalna, ali po svojoj biti du- 
hovna. 


44 


Glav. djela: Pbilosopbiscbe Darstellung der 
Harmonien des Weltalls (1808); Allgemeine 
Grundziige zur Wissenscbaft (4. sv. 1817- 
1827). 


BERGMANN, Gustav, amer. filozof 
austrijskog porijekla (1906 —  ). Ponaj- 
prije član Bečkog kruga, no uskoro se di- 
stancira_ od mnogih teza  logičko- 
-pozitivističke filozofske orijentacije. Si- 
stematski se bavi logičkim i epistemolo- 
škim problemima, kao i pitanjima filozo- 
fije znanosti. Jedan je od urednika pozna- 
tog američkog časopisa »Philosophy of 


Science«., X ; 2. 
Glav. djela: Metapbysics and Logical Positi- 


vism (1954); Pbilosopby of Science (1957), Mea- 
ning and Existence (1960); Logic and Reality 
(1964); Realism: A _Critique of Brentano and 
Meinong (1967). 


BERGSON, Henri, francuski filozof 
(1859 — 1941). Nakon studija filozofije se- 
dam je godina kao profesor službovao u 
provinciji. God. 1900. postaje profesor na 
Collčge de France u Parizu, a 1914. član 
Francuske akademije nauka. Izvanredno 
popularan u Francuskoj zbog duhovitog, 
elegantnog stila punog metafora i para- 
doksa, kao i zbog originalnosti filozofskih 
teza, pa mu se ime uskoro pročulo po 
cijelom svijetu. God. 1927. dobiva Nobe- 
lovu nagradu. 

Osnovna je intencija Bergsonova intui- 
cionizma ukazivanje na to da se racional- 
noj, znanstvenoj spoznaji, spoznaji koja 
se u svojoj kvantitativno-mehaničkoj ap- 
strakciji može pokušati primijeniti samo 
na ono što je mrtvo, anorgansko, suprot- 
stavi prava, intuitivna filozofska spoznaja. 
Takva se spoznaja temelji na određenom 
instinktu, na specifičnoj intelektualnoj 
simpatiji, i njome se neposredno, intui- 
tivno spoznaje, štaviše, doživljava prava, 
Živa realnost koja je neprekidni tok, real- 
no stvaralačko trajanje (durće). Bergsnovo 
učenje o trajanju bitno je za shvaćanje 
cjelokupne njegove pozicije. Trajanje spa- 
ja prošlost i sadašnjost u jednu organsku 

cjelinu, gdje postoji uzajamno prožima- 
nje i besprekidno smjenjivanje. Trajanje 
je neprekidno mijenjanje. Ne postoji du- 
ševno stanje koje bi bilo identično samo 
sa sobom, već svaki moment donosi ne- 
što novo. Stoga je trajanje ujedno i nepre- 
kidno stvaranje novog, a to je, u stvari, 
i jedino pravo vrijeme. I dok je takvo 
vrijeme bit same stvarnosti, prostor je 
obična iluzija. Prava je realnost neprekid- 
ni tok, apsolutna energija, stalna aktiv- 
nost, postajanje, stvaralačka evolucija ili 
život sam. U biti, stvaralački život je ta- 
kav proces u kojem razvoj teče od prvo- 
bitnog nagona pomoću životnog impulsa 
(član vital) do viših duhovnih procesa. Ži- 
vot, po Bergsonu, ne može objasniti ni- 
kakva mrtva materija, već se i sama ma- 
terija mora shvatiti kao određeni zastoj u 
stvaralačkoj evoluciji, kao oslabljena, 
umrtvljena životna energija. Intelekt, ra- 
tio, što ga suvremena civilizacija pokuša- 
va postaviti na pijedestal najviše vrijedno- 
sti, služi samo praktičnom životu, ali ni- 
kako spoznaji prave realnosti, kojoj je in- 
stinkt mnogo primjereniji i bliži nego ra- 
zum. Intelekt, »onakav kakav izlazi iz ru- 
ku prirode, ima za svoj glavni objekt 
neorgansko čvrsto tijelo«. On može stvo- 
riti jasnu ideju samo o onome što je dis- 
kontinuirano i nepomično. Ali on se ti- 
me ne zadovoljava: »Neizlječivo uobra- 
žen, naš razum zamišlja da posjeduje, po 
porijeklu ili pravu koje je osvojio, usađe- 
ne ili stečene sve bitne elemente istine. 
Tamo pak gdje priznaje da ne poznaje 
objekt koji se iznosi preda nj, on vjeruje 
da se njegovo neznanje odnosi samo na 
pitanja: koja od ranijih njegovih katego- 
rija odgovara novom objektu? U koju će- 
mo ga ladicu, spremnu da se otvori, gur- 
nuti? U koje ćemo ga odijelo, već skro- 
jeno, obući?... Povijest filozofije nam po- 
kazuje vječni sukob sistema, nemoguć- 
nost da definitivno obučemo stvarnost u 
ova gotova odijela, koja se zovu naši go- 
tovi pojmovi« (Stvaralačka evolucija). 


Izolirajući pojedine momente »realnog 
trajanja«, umjetno ih stabiliziramo i fiksi- 
ramo, hipostazirajući ih u svojim pojmo- 
vima. To se može učiniti radi nekih kon- 
kretnih praktičkih potreba, radi djelova- 
nja, a oruđe tog djelovanja — ali ne i 
spoznaje — jest tijelo, odnosno mozak. 
U svojoj teoriji o pamćenju B. će, štaviše, 
odvojiti čisto pamćenje — koje je sama 
bit duha — od mozga, kojem pripisuje 
motorno praktično pamćenje. U svojoj 
knjizi O smijebu Bergson tvrdi da je ko- 
mično nešto mehaničko, automatsko, 
ukrućeno, nakalemljeno na živo, a rađa se 
kad ljudi skupljeni u grupu uprave svu 
pažnju na jednog:od njih »ušutkujući svo- 
ju osjećajnost i upotrebljavajući samo svoj 
razum«. Zanimljiva su Bergsonova istraži- 
vanja i o mnogim drugim specifičnim 
problemima estetike i psihologije. 

Bergson smatra da individualnost stva- 
ri i bića ne zapažamo tada kad nam u 
materijalnom pogledu to zapažanje nije 
korisno. Naše oko ne shvaća samu indi- 
vidualnost, tj. npr. potpuno originalnu 
harmoniju oblika i boja, već samo neko- 
šati praktičko raspoznavanje. Mi dakle ne 
vidimo same stvari, već se najčešće ogra- 
ničavamo na to da čitamo etikete koje su 
na njima nalijepljene. U tom smislu stal- 
no se krećemo među općostima i simbo- 
lima i ne pokazujemo potrebu da sve fe- 
nomene spoznamo u njihovoj individual- 
nosti. Upravo se stoga u umjetnosti opa- 
žaj ne veže uz potrebu. Umjetnik pripada 
umjetnosti po jednom od svojih osjetila, 
pa odatle i specijalnosti po dispozicijama. 
Umjetnik koji se npr. vezuje za boje i 
oblike voli boju radi boje, oblik radi obli- 
ka, pa će biti u mogućnosti da unutarnji 
život stvari prozre kroz njihove oblike i 
boje. Time nas lišava predrasuda koje su 
se ispriječile između našeg oka i stvarno- 
sti. Skidajući velo etiketa, šablona i pred- 
rasuda, umjetnik će nam otkriti prirodu 
u njenom originalitetu, otkriti nam njen 

pravi život. Stoga umjetnost u cjelini i 
nema drugi zadatak nego da »ukloni 
praktično korisne simbole, konvencional- 
no ili društveno usvojena uopćavanja, na- 
pokon sve što nam zaklanja stvarnost da 
bi nas dovela licem u lice pred samu 
stvarnost«. 

Virtuoz riječi, prvorazredni stilist, 
Bergson je snažno utjecao — kao obno- 
vitelj već napuštene metafizike — na jed- 
nu cijelu generaciju francuskih intelektu- 
alaca, no njegova je filozofska koncepcija 
nakon njegove smrti ipak relativno brzo 
pala u sjenu novih egzistencijalističkih 
koncepata i unutar same građanske filo- 
zofije. Vještina njegova briljantnog pera 
i pomno, rafinirano odabiranje riječi (la 
belle parole bergsonienne) nisu mogli 
prikriti imanentne protivurječnosti cije- 
log njegovog, kao i svakog iracionalisti- 
čkog sistema: pokušavajući ući u bit ira- 
cionalnog, on je ipak morao tumačiti svo- 
ju intuitivnu zamisao tradicionalnim ka- 
tegorijama i tako sam sebi, u stvari, una- 
prijed onemogućiti elementarnu pretpo- 
stavku svoje polazne pozicije i svog cje- 
lokupnog filozofskog pothvata. 

Glav. djela: Ogled o neposrednim činjenica- 
ma svijesti (1889, prev.); Materija i pamćenje 
(1897, prev.); O smijebu (1900, prev.); Introduc- 
tion 2 la mčtapbysique (1903); Stvaralačka evo- 
lucija (1907, prev.); La perception du cbange- 
ment (1911); Dur&e et simultančitć (1922); Les 
deux sources de la morale et de la religion 
(1932). 


BERIGARD, Claude Gillermet, franc. 
filozof (1578 — 1663). Nasuprot Aristote- 
lu, razvijao je učenje da se supstancija sa- 
stoji od atoma koji imaju oblik kugle. Bli- 
zak je i Anaksagori, no smatra da nema 
praznog prostora i da do kretanja dolazi 
vihorom u kojem svako tijelo zauzima 
neposredno mjesto prethodnog. 

Glav. djela: Dubitationes in dialogos Gali- 
laei pro Terrae immobilitate (1632); Circulus 
Pisanus. De veteri et Peripatetica Philosopbia 
(1643). 


BERKELEY, George, engl. filozof 
(1685 — 1753). God. 1707. postao je magi- 
star teologije, 1713. kapelan, a putovao je 
češće u Francusku i Italiju. Od 1729. do 
1731. širi kao misionar kršćanstvo u 
Americi, a 1734. postaje biskup u Cloy- 
neu. God. 1752. povlači se iz javnog ži- 
vota i umire godinu dana kasnije u Ox- 


fordu. Sve svoje najznačajnije i najorigi- 


nalnije radove završio je dok je bio rela- 
tivno mlad. Može se reći da sve što je 
napisao poslije svoje dvadeset i osme go- 
dine nema većeg značenja. 

Kao jedan od najtipičnijih predstavni- 
ka subjektivnog idealizma, B. svoju filo- 
zofiju, paradoksalno, započinje radikalno 
empirističkim tvrdnjama, pa mu iskustvo 
— kao i mnogim materijalistima kakav 
je npr. Locke — sačinjava osnovu cjelo- 
kupnog znanja. No za B. i sami tzv. vanj- 
ski predmeti nisu ništa drugo do skupovi 
naših osjeta i osjetnih ideja, te ne postoje 
predmeti ili bilo kakva materijalna sup- 
stancija izvan našeg duha. Štaviše, pred- 
meti i uopće vanjski svijet postoje samo 
ukoliko su opaženi. »Postojao je neki mi- 
ris, znači da ga je netko mirisao; postojao 
je neki zvuk, znači da ga je netko čuo; 
bila je neka boja ili oblik — opaženi su 
vidom ili opipom. To je sve što mogu 
razumjeti pod tim i sličnim izrazima. Jer, 
ono što se kaže o apsolutnom postojanju 
nemislećih stvari, bez obzira na to da li 
se opažaju, izgleda savršeno nerazumlji- 
vo. Njihov esse jest percipi,inije 
moguće da oni imaju neku egzistenciju 
izvan duhova ili mislećih stvari koje ih 
opažaju« (Rasprava o principima ljudske 
spoznaje). 

U Dijalozima između Hilasa i Filonu- 
sa Hilas zastupa znanstveno obrazovan 
zdrav razum, dok je Filonus, zapravo, 
sam Berkeley. Filonus tvrdi da se »real- 
nost osjetnih stvari sastoji u tome što su 
percipirane«, nasuprot Hilasu, koji misli 
da »egzistirati znači jedno, a biti percipi- 
ran drugo«. No B., putem Filonusa, poka- 

zuje kako su svi osjetilni fenomeni men- 
talne prirode i zaključuje kako je tvrđenje 
»da svaki neposredni osjetni objekt — a 
to znači svaka ideja ili kombinacija ideja 
— treba postojati u jednoj supstanciji ko- 
ja ne misli, ili koja je izvan svakog duha, 
samo po sebi očigledna kontradikcija«. 

Osjetne ideje, međutim, ne zavise od 
nas, već ih, po B., izaziva bog. Stoga osjet- 
ne ideje i jesu mnogo jače i stalnije od 
ideja refleksije i mašte, koje proizvoljno 
proizvodi naš duh. Realne stvari i nisu 
drugo nego osjetne ideje, pa je postojanje 
materije izvan i nezavisno od tih ideja, 
koje u nama izaziva bog, samo izmišljo- 
tina »čudesnih«, bogohulnih, ateističkih 
filozofija. Čak ako teza o likvidaciji ma- 
terije i nije logički dokazana, morali bi 
svi prijatelji »znanja, mira i religije« težiti 
da tako bude. B., međutim, nije proglasio 
samo učenje o realitetu apstraktnih poj- 
mova najčudnovatijom od svih zabluda 
metafizike, već je, poput srednjovjekov- 
nih nominalista, osporavao uopće egzi- 
stenciju apstraktnih ideja u samom duhu. 
Privid o tome nastaje upravo označava- 
njem riječi. No svaki pokušaj da se misli 
samo apstraktno propada na osjetilnoj 
predodžbi, koja ostaje sadržaj duhovne 
djelatnosti. Apstraktni su pojmovi, dakle, 
školska fikcija; u zbiljskoj misaonoj dje- 
latnosti postoje samo osjetilne pojedinač- 
ne predodžbe, a neke mogu — zbog is- 
tovjetnosti pri jezičnom označavanju — 
zastupati druge koje su im slične. Upravo 
matematskim pojmovima pripada ovakvo 
reprezentativno značenje. 

Berkeleyev subjektivni idealizam no- 
šen je težnjom religioznog fanatizma i 
potrebom borbe protiv ateističkih teza, 
koje sve više prodiru u evropski duh nje- 
gova vremena. Konzekventno domišljen, 
taj bi idealizam — premda je biskup Ber- 
keley nastojao to izbjeći, pa čak i opovr- 
gnuti — završio u solipsizmu. Bez obzira, 
dakle, na neka lucidna zapažanja — prije 
svega kad je riječ o ukazivanju na Lock- 


eovu nedosljednost u tezama 0 tzv. pri- 
marnim i sekundarnim kvalitetama — i 
bez obzira na to što mnogi (npr. E. Har- 
ris) i danas tvrde neoborivost Berkeleye- 
vih argumenata — Berkeleyeva filozofija 
ostaje u biti originalni pokušaj obrane 
neoriginalnih i jalovih filozofskih i reli- 
gioznih pozicija. Cjelovitu kritiku tih 
društvenih idejnih pozicija dao je i Le- 
njin u knjizi Materijalizam i empiriokri- 
ticizam, 

Glav. djela: An Essay toward a New Tbeory 
of Vision (1709); Rasprava o principima ljud- 
skog saznanja (1710, prev.); Three Dialogues 
between Hylas and Pbilonuous (1713); Alcip- 
bron or tbe Minute Pbilosopber (1732); Siris, a 
Cbain of Pbilosopbical Reflexions and Inqui- 
ries (1744). 


BERLIN, Isaiah, engleski filozof 
(1909 —  ). Školovao se u Školi sv. Pavla 
i Corpus Christi Collegeu u Oxfordu. 
Prof. u Oxfordu od 1909. god. Bavi se 
pretežno problemima filozofije povijesti, 
a također pokušava interpretirati djelo 
Marxa i Mosesa Hessa. 

Glavna djela: Karl Marx (1939); Historical 
Inevitability (1954); The Age of Enlightenment 
(1956); Two Concepts of Liberty (1958); Tbe Li- 
fe and Opinion of Moses Hess (1959). 


BERLINGER, Rudolf, njem. filozof 
(1907—  ). Prof. u Wurzburgu. Bavi se 
proučavanjem ranokršćanske (posebno 
Augustinom) i srednjovjekovne filozofske 
tradicije, ali i nizom aktualnih filozofskih 
tema. U knjizi Djelo slobode smatra kako 
se samo čini da se sloboda u igri snaga 
djelotvornog čovjeka ne može više razvi- 
jati. To pitanje raspravlja osobito na feno- 
menu umjetnosti i tehnike. 

Glav. djela: Das Nicbts und der Tod (1954); 
Das Werk der Freibeit (1959); Augustins dia- 
logische Metapbysik (1961); Vom Anfang des 
Pbilosopbierens (1965). Izdavač je i filozofske 
serije Die Quellen der Philosophie. 


BERLOT, Duško, filozofski pisac (Vr- 
gorac, 1930— ). Od 1954. prof. gimna- 

zije, od 1960. predaje filozofiju i sociolo- 
giju na Pedagoškoj akademiji u Rijeci. 
Marksist, uz najznačajnije djelo o Feuer- 
bachu pisac je niza zapaženih članaka 
(među ostalim i oveće studije o filozofiji 
H. Lefebvrea). 

Glav. djelo: Djelokrug i domet Feuerbacbove 
kritike religije (1975). 


BERNARD, iz Chartresa, franc. filozof 
(umro oko 1127). Skolastik-platoničar, za 
kojeg su univerzalije ideje, vječne kao što 
je bog. Individualni oblici su paslike vječ- 
nih ideja i pripadaju stvarima, a ne ide- 
jama. U nekim svojim tezama pokušao je 
pomiriti Platona s Aristotelom. 


BERNARD, iz Clairvauxa, franc. filo- 
zof i teolog (1091 — 1153). Jedan od naj- 
značajnijih predstavnika srednjovjekovne 
mistike, utjecajna ličnost na dvoru pape 
Inocenta II, neprijatelj Abelarda. Time, 
naime, što Abelard tvrdi da je Platon 
kršćanin, on sam najbolje dokazuje da je 
neznabožac. Abelard, po njemu, isto tako 
umanjuje zasluge kršćanske vjere kad tvr- 
di da ljudski razum može potpuno razu- 
mjeti boga. No sveti Bernard, čija svetost 
— kako duhovito primjećuje Russel — 
»nije bila dovoljna da ga učini inteligent- 
nim«, pogrešno je tumačio Abelarda, pa 
su njegove optužbe čak i sa kršćanskog 
stanovišta promašene. Oštro se suprot- 
stavljajući svakom racionalizmu, B. iz Cl. 
tvrdi da je svako znanje koje ne služi vje- 
ri, u stvari, samo »sramotna radoznalost«. 
Osnovne pretpostavke mističnog zora je- 
su smjernost i ljubav prema bogu. Vrhu- 
nac je spoznaje ekstaza, koja predstavlja 
»puni zadatak« »Ja«, stapanje s bogom. 
Glav. djela: Capitula baeresum Petri Abae- 
lardi; De contemitu mundi; De gradibus bumi- 
htatis (tis. u Parizu 1839. u izd. Mabillon). 


BERNARD, Silvestris (B. iz Toursa), 
franc. filozof (oko 1150). Identificira nus 
sa kršćanskim logosom, svjetskom du- 


šom, duhom svetim. Ideje koje su u umu 
jesu kao formae exemplares univerzalije, 
a ujedno i pratemelji i uzroci stvarnosti. 
Cjelokupna priroda, pa i sam čovjek, na- 
stali su djelovanjem nusa. Neki istraživači 
tvrde da je on autor spisa »De mundi 
universitate sive Megacosmus et Micro- 
cosmus«, dok ga drugi pripisuju Bernardu 
iz Chartresa. 


BERNAYS, Paul, švicarski filozof 
(1888—  ). Profesor na sveučilištima u 
Zirichu i Gčottingenu. Bavio se najviše 
problemima logike i filozofskih temelja 
prirodnih znanosti i matematike. Uredi- 
vao (zajedno s G. Bachelardom i F. Gon- 
sethom) poznati internacionalni filozof- 
ski časopis »Dialectica«. 

Glav. djela: Grundlagen der Matbematik 
(zajedno s D. Hilbertom, 2 sv. 1934— 1939); 
Axiomatic Set Tbeory (s A. A. Fraenkelom, 
1958). 


BERNSTEIN, Eduard, njem. političar 
i teoretičar (1850— 1932). Poznati revi- 
zionistički socijaldemokratski teoretičar, 
u filozofiji eklektik. Pokušao je, bez po- 
sebnog uspjeha, »pomiriti« marksizam i 
Kanta, a posebno je naglašavao potrebu 
da se iz marksističke filozofije izbaci di- 
jalektika, jer je osnovna i »kobna« zabluda 
Marxa što se nije mogao dokraja riješiti 
»ostatka Hegelove dijalektike protivurječ- 
nosti« (Pretpostavke socijalizma...) Nje- 
gove teze, a posebno reformističke po- 
stavke o mirnom prijelazu u socijalizam, 
oštro su kritizirali V. I. Lenjin, G. V. Ple- 
hanov i R. Luksemburg. 

Glav. djela: Ferdinand Lasalle (1891); Pret- 
postavke socijalizma i zadaci socijaldemokraci- 
je (1899, prev.); Zur Geschichte und Theorie des 
Sozialismus (1901). 


BERTRAM, Ernst, njemački filozof 
(1884— 1957). Prof. filozofije u KGlnu. 
Stefan George utjecao je mnogo na nje- 
govo prikazivanje »duhovnih likova«. Po- 

znatiji je kao interpretator Nietzschea. B. 
želi ukazati na protivurječnosti Nietzs- 
cheovog sistema tako što govori o njemu 
kao o »vjerujućem zdvojniku«, »bogotra- 
žećem hulitelju«, sa stalnom čežnjom »k 
bezbožju božjem«. Ukazujući na Nietzs- 
chea kao na legendu, simbol, znamen, 
pomoću analogija i epigrama, B. (premda 
visoko vrednuje Nietzschea) ne prepo- 
znaje glavne značajke tog filozofa, već ga 
prekriva svojom neprimjerenom patetič- 
nom mitologijom. 

Glav. djela: Nietzsche Versucb eine Mytbolo- 
gie (1918); Deutscbe_Gestalten (1934). 


BESSARION, Ivan Basilius, biz. hu- 
manist (1403 — 1472). God. 1436. postaje 
nikejski arhiepiskop, prelazi na katolici- 
zam i postaje kardinal. Bio je pobornik 
izmirenja i unije istočne i zapadne crkve, 
mnogo je pridonosio izučavanju grčke fi- 
lozofije u Italiji (među ostalim, preveo je 
Aristotelovu Metafiziku). Učenik Georgi- 
ja Gemistosa Plethona, a u svojim filozof- 
skim spisima branio pretežno Platonovo 
naučavanje 


Glav. djela: Adversus calumniatorem Plato- 
nis (1469). U izd. Migne (Paris) Patrol. graec 
161 (Opera omnia) — nisu štampani svi objav- 
ljeni spisi Bessarionovi. 


BETH, Evert, niz. logičar i filozof 
(1908— 1964). Prof. u Amsterdamu. U 
doktor. disertaciji kritički  osvjetljuje 
Kantovo poimanje prostora i vremena s 
gledišta neeuklidske geometrije. Kasnije 
postaje jedan od najznačajnijih predstav- 
nika suvremene matematske logike. U toj 
je oblasti dokazao nekoliko teorema (od 
kojih jedna nosi njegovo ime), zatim je 
dao originalan prilog semantičkoj kon- 
strukciji intuicionističke logike (i tu jed- 
na vrsta modela nosi njegovo ime), doka- 
zao je potpunost računa predikata topo- 
loškim metodama, radio na primjeni tih 
metoda, itd. Bavio se i filozofskom kriti- 
kom raznih pravaca u istraživanju temelja 


matematike i posebno intuicionizma. Is- 
takao se i na polju filozofije znanosti, a 
općenito je u filozofiji orijentiran racio- 
nalistički, usvajajući također i temeljne 
postavke suvremenog empirizma. 


Glav. djela: Uvod u filozofiju matematike 
(1940, prev.); Les fondements logiques des math- 
ćmatiques (1950); Tbe Foundations of Matbe- 
matics (1959), Formal Metbods, An Introducti- 
on to Symbolic Logic and to the Study of Ef- 
Jective Operations in Aritbmetic and Logic 
(1962); Matbematical Thought (posth. 1965). 


BEYER, Wilhelm Raimund, njem. fi- 
loz. (1902—  ). Osnivač Internacional- 
nog Hegelovog društva. Poslije rata dugo 
vremena živio u Munchenu, zatim u Salz- 
burgu. Kasnije prof. za teoriju države i 
prava na Humboldt univerzitetu u ist. 
Berlinu. Organizator više Hegelovih kon- 
gresa, na kojima su uglavnom angažirani 
filozofi iz istočnoevropskih socijalističkih 
zemalja. 


Glav. djela: Hegelbilder Kritik der Hegel- 


Deutungen (1964); Imunitčt als  Privileg 
(1966). 

BIEMEL, Walter, njemački filozof 
(1918— — ). Filozofiju, sociologiju, psiho- 


logiju i povijest umjetnosti studirao je u 
Bukureštu. Kasnije je neko vrijeme radio 
u Freiburgu (kod M. Heideggera) i u 
Husserlovom arhivu. Od 1962. ordinarius 
za filozofiju u Aachenu, potom predaje 
estetiku na poznatoj Akademiji likovnih 
umjetnosti u Diisseldorfu. Vrlo široke 
opće kulture, B. je svoje najznačajnije ra- 
dove dao na području filozofije umjetno- 
sti. Pri tom on smatra da je estetika »do- 
šla do kraja« jer se na nju više uopće ne 
može »reducirati fenomen umjetnosti«, 
Upravo u času kad se s punom ozbiljno- 
šću posvetimo promatranju umjetnosti 
dolazimo do prevladavanja estetskog poi- 
manja umjetnosti, jer u njoj vidimo oži- 
votvoren onaj jezik kojim se »ne može na 
običan način imenovati stvari i situacije«. 

Glav. djela: L'ironie romantique et la pbilo- 
sopbie de Pidćalisme allemand (1963); Die Be- 
deutung von Kants Begriindung der Astbetik 
fir die Pbilosopbie der Kunst (1959); Platon 
und die Sophisten (1963); Filozofijske analize 
suvremene umjetnosti (1968, prev.); Heidegger 
(1973). 


£ 

BINSWANGER, Ludwig, švic. psihija- 
tar (1881 — 1966). Začetnik psihijatrijske 
škole egzistencijalne analize (Daseinsana- 
lyse) koja predstavlja pokušaj primjene 
Husserlovih i Heideggerovih filozofskih 
koncepcija na područje psihijatrije. 

Glav. djela: Uber Ideenflucbt (1933); Einfii- 
brung in die Probleme der allgemeinen Psycho- 
logie (1924); Grundformen und  Erkenntnis 
menscblicben  Daseins (1942), Drei Formen 
missgliickten  Daseins (1956);  Scbizopbrenie 
(1957); Melancbolie und Manie (1960). 


BIRNBAUM, Norman, amer. sociolog 
i filozof (1913— — ). Prof. u New Yorku. 
Marksist, autor zapaženih radova s po- 
dručja sociologije spoznaje. B. smatra da 
je »podjela intelektualnog rada, koja so- 
ciologiju odvaja od historije i filozofije, 
učinila od sociološke tradicije u njenom 
suvremenom obliku karikaturu njenog 
vlastitog porijekla«. 

Glav. djelo: Tbe Sociological Study of Ideo- 
logy (1940 — 60); Tbe Crisis of Industrial Socie- 
ty (1969); Sociology and Religion (1968). 


BLACK, Max, amer. filoz. (1909—  ). 
Rođen u Bakuu, studirao i počeo sveuči- 
lišnu karijeru u Engleskoj, prešao 1940. 
u SAD. Sada je profesor na Cornell uni- 
verzitetu. Član Akademije, predsjednik 
američkog filozofskog društva (istočne 
sekcije). Bavi se najviše problemima spo- 
znajne teorije, logike, metodologije i filo- 
zofije jezika. Na formiranje njegovih kon- 
cepcija najviše je utjecao Wittgenstein. 
Autor je najopsežnije knjige o Wittgen- 
steinovom Tractatusu i mnogih original- 
nih radova iz područja filozofije jezika, 
kao i filozofije matematike. 

Glav. djela: Tbe Nature of Matbematics 
(1933); Critical Thinking (1946); Language 
and Pbilosopby (1949); Problems of Analysis 
(1954); Models and Metapbors (1962); A Com- 
panion to Wittgenstein's Tractatus (1964). Od 
1964. urednik časopisa »The Philosophical 
Review«. 


BLANCHARD, Brand, amer. filozof 
(1892—  ). Prof. na amer. sveučilištima, 
najviše na Yaleu. Zastupa svojevrsne ra- 
cionalističke 1 idealističke koncepcije. 
Ono univerzalno, po B., prisutno je u sva- 
koj misli, pa čak i u najelementarnijem 
obliku percepcije, i ova prisutnost univer- 
zalnoga najvažnija je činjenica misli. 

Glav. djela: Tbe Nature of Tbougbt (2 sv. 
1939); Reason and Goodness (1960); Reason 
and Analysis (1961). 


BLAU, Joseph, američki = filozof 
(1909—  ). Prof. filozofije i religije na 
Columbia univerzitetu u New Yorku. Je- 
dan od vodećih istraživača povijesti ame- 
ričke filozofije. Bavio se i poviješću je- 
vrejske filozofije. 

Glav. djela: Men and Movements in Ameri- 
can Pbilosopby (1952); The Story of Jewisb Pbi- 
losopby (1962); Modern Varieties of Judaism 
(1966). 


BLOCH, Ernst, njem. filozof (1885 — 
1977). Prof. u Leipzigu; od 1933. do po- 
vratka u Njemačku (1948. god.) bio je, 
kao istaknuti lijevi filozof i antifašist, u 
emigraciji. Od god. 1913, kad se njegovo 
ime prvi put pojavljuje u časopisu »Die 
neue Rundschau«, surađuje u mnogobroj- 
nim marksistički i napredno orijentira- 
nim njemačkim, švicarskim, nizozem- 
skim, ruskim i meksičkim publikacijama, 
a bio je i član savjeta redakcije »Praxis«. 
Nakon povratka u domovinu postaje 
prof. na Humboldt univerzitetu u Ist. 
Berlinu. God. 1957. optužen je na »znan- 
stvenoj konferenciji o pitanjima Blocho- 
ve filozofije« za »revizionističko skreta- 
nje«. Uskoro nakon te konferencije izašla 


Bloch 


je knjiga pod naslovom »Revizija_mar- 
ksizma Ernsta Blocha«, te je Bloch osu- 
den ne samo kao revizionist već i kao 
»iracionalist« i »mistik«, a napokon i kao 
»antimarksist i antisocijalist«. Godinu da- 
na nakon što je Blochu bila — među 
ostalim — posvećena i posebna knjiga u 
povodu sedamdesetogodišnjice rođenja, 
oni isti pisci koji su ga tada izvanredno 
slavili (npr. R. O. Gropp), napali su ga 
najpogrdnijim riječima i osudili za najte- 
že pogreške. God. 1961. Bloch napušta 
DDR i kasnije živi, dosljedno na lijevim, 
istinski marksističkim pozicijama, u SR 
Njemačkoj kao prof. u Tibingenu sve do 
svoje smrti. 


Ernst Bloch spada nesumnjivo u naj- 
značajnije suvremene marksističke filo- 
zofe. Osnovna tematika u nizu njegovih 
djela (npr. Dub utopije, Tbomas Miinzer 
kao teolog revolucije, a posebno u obim- 
nom djelu Princip nada) jest analiza fe- 
nomena utopijskog. San o sutrašnjem je 
univerzalan, sadržan u svakom momentu 
koji dolazi iz budućnosti i zbog budućno- 
sti, protkan stalnom nadom onoga što 
mora doći, i, na kraju, on je misao koja 
odgovara bitku samom. Nada, koja se u 
Blocha ne razmatra kao neki psihološko- 
-afektivni stav, nego kao bitna struktura 
ljudskog bića, transcendira predmetno i 
tendira onome što je, samo nepredmet- 
no, izvor i sukus svake predmetnosti. Bi- 
ti, naime, i ne znači zapravo drugo do biti 

o budućnosti. No tek Marxova vijest o 
Kdučem prevladava apstraktni, iluzioni- 
stički karakter utopije. Marksizam, kao fi- 
lozofija istinski ljudske budućnosti, kon- 
kretna je utopija. Povijesni sadržaj nade, 
prvo reprezentiran u apstraktnoj predsta- 
vi, »enciklopedijski istražen u realnim su- 
dovima, ljudska je kultura u odnosu na 
njen konkretno-utopijski horizont« (Prin- 
cip nada 1). Smatrajući da »nema konze- 
kventno nikakve nove marksističke an- 
tropologije bez nove marksističke koz- 
mogonije«, Bloch razmatra i čitav niz 


fundamentalnih ontoloških pitanja, ne 
napuštajući međutim nikada temeljnu 
humanističku orijentaciju svoje filozofije. 
Za Blocha je naime tek Marxova zamisao 
zbiljski svijet realnog carstva slobode, ko- 
jega je najviša deviza i cilj i sredstvo: ho- 
mo homini homo. »I tek kad budu tako 
uređeni međuljudski odnosi, kad se uredi 
odnos prema čovjeku kao onom najmoć- 
nijem što živi, može otpočeti također 
zbiljsko konkretno posredovanje onog 
najmoćnijeg što ne živi: snaga anorgan- 
ske prirode« (Princip nada). 

Bloch je, sigurno, najstudioznije od su- 
vremenih filozofa pokazao sav misaoni 
raspon marksističkog shvaćanja Hegela 
(osobito u djelu Subjekt — Objekt), a sa- 
mim tim u dobroj mjeri i svo siromaštvo 
standardnih uvoda u Hegelovu filozofiju. 
On nije napisao nikakav epigonski ko- 
mentar uz Hegela, niti je dao udžbenik 
u kojem bi Hegel bio ukratko prepričan, 
već kritičku, samog Hegela dostojnu in- 
terpretaciju njegove filozofije. »Ovaj spis« 
— kaže Bloch — »želi uvoditi. No ne 
time da građu olakša tako da je razvodni.« 
Hegelovu dijalektiku, po B., ukočio je u 
njenom posljednjem  »krugu krugova« 
fantom anamneze i prognao je u zatvore- 
ne starudije idealističke filozofije. Pa 
ipak, u Hegela možemo iskusiti ono in- 
tenzivno sveobuhvatno, nužnost nazora 
na svijet i u najmanjem detalju. Bez svi- 
jesti totuma nema ni konkretne teorije i 
prakse, a totum, kao naša sloboda i njeni 
predmeti, nije fiksan, nego je u procesu. 
Tako, zacijelo, nije završen dosad nastali 
svijet; stvari zavisne od dijalektičkog pro- 
cesa stoje još otvorene. Upravo to da ne 
mogu biti završene čini velika djela veli- 
kim. »Hegelovo je djelo doduše mislilo 
da je na kraju. No to je bio ideološki 
pričin... Hegel je doduše poricao buduć- 
nost, ali nijedna budućnost neće moći 
poreći Hegela.« 

U analizi pojma napretka B. ukazuje da 
se napredak ne nalazi u pukom slijedu 

(Nacheinander) i istovremeno razlikuje 
»pravi« i »pervertirani« napredak. Pravi 
napredak implicira uvijek pitanja »Ka- 
mo? i »Čemu?, a ta pitanja ne sadrže 
samo cilj već i svrhu, pa i smisao doga- 
đanja. Pojam napretka B. eksplicira i s 
obzirom na razliku između fizikalnog, či- 
sto mehaničkog i historijsko-kulturnog 
vremena, vremena za koje je Marx tvrdio 
da je »prostor historije«. Fizikalnom vre- 
menu npr. nedostaju sve oznake upravlje- 
nosti. Zbiljski i realni napredak u tom je 
smislu za B. jedino tlo humaniziranja 
čovjeka. 

U djelu Ateizam i kršćanstvo (koje B. 
sam označava kao jedno od svojih glavnih 
djela) on opširno raspravlja aktualnu pro- 
blematiku odnosa religioznog i ireligioz- 
nog, često na temelju vrlo profinjenih 
analiza kršćanskih tekstova pod mottom: 
»Ono najbolje u religijama sastoji se u 
tome što stvaraju heretike.« 

Suprotstavljajući se oštro, osobito u 
mlađim spisima, tako za vulgarni »mar- 
ksizam« čestom sociologiziranju umjetni- 
čkog, Bloch već u Dubu utopije kategori- 
čki osporava ekskluzivno-sociološku me- 
todu u tumačenju i vrednovanju umjetni- 
čkih djela. U tom smislu, nasuprot ukot- 
vljenosti u danom društvu, on inzistira na 
utopijskim momentima koji prevladavaju 
društvenu empiriju, a posebno su tipični 
za muziku. »Utopijsko konkretnim« poj- 
mom umjetnička djela transcendiraju vla- 
stito vrijeme i njegove ideologije. Uvjet 
pak mogućnosti prihvaćanja i utopijskog 
sadržaja prošlosti jest u tome što sama 
sadašnjost »nije uspjela«, pa stoga ono 
utopijsko i prošlih umjetničkih djela mo- 
že, kao »pred-sjaj«, još predstavljati antici- 
paciju suvremenosti. Ukoliko su dakle 
utopije u sebe prihvatile ono esencijalno 
ljudskog roda, može i ono utopijsko pro- 
šlosti imati suvremenu funkciju. Na tome 
se i temelji univerzalna progresivnost, pa 
i autonomnost umjetničkog u odnosu na 
empirijski postojeće. 

Bez obzira na poneke Blochove tvrdnje 
društvenog i političkog karaktera koje 
nose pečat improviziranih prigodnih teza 
i koje imaju prolaznu vrijednost (pa ih je 
realnost i na njegovu samom »slučaju« 
grubo opovrgla), bez obzira na neobičan 
jezik i stil, često praćen vizionarskim pa- 
tosom, a ponekad vjerojatno i opterećen 
precjenjivanjem značenja nade, Bloch 
ostaje, uz možda Lukacsa, najveće ime 
suvremene marksističke misli. Originalan 
i samostalan u svojim mnogobrojnim is- 
traživanjima, B. nije išao utrtim stazama 
filozofski uvijek »pravilnih« dogmatskih 
sveznadara, pa je njegova filozofija u cje- 
lini ponovni dokaz koliko profetska i re- 
volucionarna misao Karla Marxa može i 
danas inicirati plodna razmišljanja. 

Glav. djela: Geist der Uthopie (1918); Tbo- 
mas Miinzer_ als Tbeologe der Revolution 
(1922); Durch die Wiiste (1923); Spuren (1930); 
Erbscbaft dieser Zeit (1933); Freiheit und Or- 
dnung (1946); Subjekt — Objekt (1951, prev.); 
Avicenna und die Aristotelische Linke (1952); 
Christian Tbomasius; Ein deutscber Geist obne 
Misčre (1953); Princip nada (1954—1959, 
prev.), Differenzierungen im Begriff Fortscbritt 
(1957); Prirodno pravo i ljudsko dostojanstvo 
(1960, prev.); Pbilosopbiscbe Grundfragen zur 
Ontologie des Nocb-Nicbt-Seins (1961); Tiibin- 
genški uvod u filozofiju (1963/64, prev.); Ver- 
fremdungen I, II (1964); Atheismus im Cbri- 
stentum (1968); Experimentum mundi (1979, 
prev.). Izbor iz njegovih djela pod naslovom 
O Umjetnosti preveden je 1980. 


BLONDEL, Maurice, franc. filozof 
(1861— 1949). Prof. filozofije u Aixu 
(1896), najznačajniji ideolog i propagator 
katoličke akcije. U filozofiji zastupa svo- 
jevrsno pragmatističko stanovište, sma- 
trajući da je čista spekulacija besmislena 
i da cjelokupna ljudska? djelatnost mora 
biti podređena akciji usmjeravanja prema 
nadnaravnom, bogu, koji jedini daje smi- 
sao životu. On smatra da je pitanje ima 
li ljudski život smisao, tj. čovjek svoju 
sudbinu, osnovno pitanje. To je nezaobi- 
lazno pitanje kako bi život uopće mogao 


biti puna svijest našeg djelovanja i kako 
bi misao izvršila svoj temeljni zadatak. 

Jedna od najkonzervativnijih pojava u 
filozofskom i uopće kulturnom životu 
Francuske prve polovine našeg stoljeća, 
B. je svojim suprafenomenalizmom na- 
stojao učvrstiti položaj katolicizma, odba- 
cujući podjednako radikalno i nauku i 
svaku filozofsku koncepciju koja ne pri- 
donosi tome da čovjek »spozna i uvidi da 
je ono transcendentno, tj. bog, ujedno i 
najunutarnjija bit čovjeka«. 

Glav. djela: L'Action, essai d'une critique de 
la vie et d'une science de la pratigue (1893); 
Histoire e dogme (1904), Itinćraire pbilosopbi- 
que (1928); Le probičme de la philosopbie cato- 
lique (1932); La Pensće (1934), L'&re et les dres 
(1935). 


BOBBIO, Norberto, talijanski filozof 
(1909 — ). Prof. filozofije i prava na sve- 
učilištu u Torinu. Bavio se, osim pravno- 
“filozofskim pitanjima, posebno mjestom 
inteligencije u društvu. Inteligencija, me- 
đu ostalim, treba da se bori za politiku 
kulture umjesto za »kulturnu politiku«, 
koju propagiraju velike političke stranke 
i koja neizbježno služi, po Bobbiju, us- 
kim partijskim interesima. Prvi je u Italiji 
izdao  Marxove »Ekonomsko-filozofske 
manuskripte«. Metodologiju pravnih nau- 
ka B. shvaća, u skladu s nekim principi- 
ma logičkog pozitivizma, kao analizu 
pravnog jezika. Filozofija prava, medđu- 
tim, u osnovi je teorija pravde. Tematizi- 
ranje problema vrijednosti pravde, koji se 
mora razriješiti s onu stranu dileme iz- 
među čiste formalne univerzalnosti i ve- 
zanosti uz historijski horizont, dovodi ga 
u blizinu Marxova mišljenja. 

Glav. djela: Znanost i tehnika prava (1934); 
Teorija pravne znanosti (1950), Politika i kul- 
tura (1955). 


BOCHENSKI, Jozef, poljski filozof 
(1902— ). Dominikanac, u Rimu prof. 
filozofije (1934 — 40); od 1945. prof. povi- 
jesti suvremene filozofije u Freiburgu, u 

Švicarskoj. Osnovni je filozofski interes 
Bochenskog simbolička logika, kao i po- 
vijest logike. Pisao je — s neoskolastičkih 
pozicija — i o novijoj filozofiji i radikal- 
no se suprotstavljao — često i vulgarizi- 
rajući određene teze — marksistima. 

Glav. djela: Logistique gt logique classique 
(1934); Elementa logica graecae (1937); Euro- 
pdiscbe Philosopbie der Gegenwart (1945), La 
logique de Thćopbraste (1947), Pr&cis de logique 
matbćmatique (1948), Der sowjetrussische dia- 
lektiscbe Materialismus (1950); Formale Logik 
(1956). Uredio je Bibliograpbiscbe Einfiibrun- 
gen in das Studium der Philosopbie (1949 — 
1951). 


BODIN, Jean, franc. filozof, politički 
mislilac i ekonomist (1530—1596). B. 
smatra da je određujući pojam za državu 
i državni ustav suverenitet ili ius maiesta- 
tis, koji mora biti apsolutan, jedinstven i 
neprenosiv. Stoga su vladajući odgovorni 
samo pred prirodnim, a ne ustavnoprav- 
nim zakonom. Autoritet i um su principi 
državnog života, a apsolutna monarhija je 
najbolji oblik države. Na području filozo- 
fije religije zastupa B. deizam, a posebno 
je naglašavao potrebu religiozne toleran- 
cije. Na području filozofije prirode zastu- 
pao je specifičnu korpuskularnu teoriju, 
a u svojim je djelima koncipirao prve ele- 
mente i za određenu filozofiju povijesti. 

Glav. djela: Methodus ad facilem bistoria- 
rum cognitionem (1566); Six livres de la rčpu- 
blique (1577); Demonomanie (1581); Universae 
naturae theatrum (1596). 


BODROGVARI, Ferenc, filozofski i 
sociološki pisac (Bezdan, 1935 — Novi 
Sad, 1980). God. 1972. doktorirao u Bu- 
dimpešti, a 1977. u Beogradu. Od 1977. 
radio je kao docent na Filozofskom fakul- 
tetu u Novom Sadu. Bavio se kao mar- 
ksist mnogim aktualnim sociološkim i fi- 
lozofskim problemima. 

Glav. djela: Negacija i bumanitet (1976); O 
Marksovom metodu (1977); O prividnoj zajed- 
nici (1978). 


Boetije 


BOETIJE (Anicius Manlius Torqua- 
tus Severinus), rim. filozof (480 — 525). 
Patricij i senator, državnik istočnogot- 
skog kralja Teodorika. Optužen je da je 
sudjelovao u zavjeri koja je skovana radi 
obaranja gotske vladavine u Italiji, bačen 
u tamnicu i pogubljen bez suđenja. 

Jedan od najznačajnijih predstavnika 
novoplatonizma, napisao je poznato djelo 
Utjeba filozofije dok je u zatvoru očeki- 
vao presudu. Boetije smatra da ga je filo- 
zofija uvijek upućivala na dobro, ali isto- 
vremeno tvrdi da je postao žrtva filozofije 
jer živi u vremenu koje za nju nema ra- 
zumijevanja. Pa ipak, filozofija pruža utje- 
hu time što ukazuje gdje je prava sreća: 
»... kako je bijedna sreća koja se zasniva 
na smrtnim stvarima. Ona ni kod ravno- 
dušnih ne traje neprekidno, a žalosne 
ipak potpuno ne veseli. Čemu onda, 
smrtnici, tražite vanjsku sreću koja se na- 
lazi u vama? (De consolatione pbiloso- 
pbiae). 

Eklektik u osnovnim filozofskim pita- 
njima, B. nastoji pomiriti filozofiju Plato- 
na i Aristotela, a u njegovoj su filozofiji, 
osobito u etici (»živjeti u skladu s priro- 
dom«), vidljivi i stoički utjecaji. Napisao 
je i niz knjiga iz logike i pridonio razvoju 
filozofske terminologije. — Odbacujući 
kršćansku dogmatiku, B. joj je suprotsta- 
vio filozofiju, koja »donosi svjetlo«, pa je 
u tom smislu jedan od posljednjih pred- 
stavnika slobodne antičke kulture u rim- 
skom društvu. Katolička crkva proglasila 
ga je, bez obzira na njegovo ignoriranje 
kršćanstva i slavljenje antike, kršćanskim 
mučenikom. 

Napisao je, među ostalim, komentare 
uz Porfirijeve, kao i Aristotelove spise, 
koji su dugo vremena na Zapadu bili je- 
dini izvor proučavanja Aristotelove filo- 
zofije. 

Glav. djelo: De consolatione philosophiae (I 
izdanje štampano je 1476). 


BOGDANOV, Aleksandr (pravo ime 
Aleksandr Aleksandrovič Malinovski) 


rus. filozof i ekonomist (1873 — 1928). Li- 
ječnik, u prvo vrijeme boljševik, postaje 
i član CK, a 1908. prilazi grupi otzovista 
(opozivaoca). Poslije Oktobra bio je član 
»Komunističke akademije«, a umro je od 
posljedica eksperimentiranja koja je vršio 
sam na sebi. U svojem glavnom filozof- 
skom djelu Empiriomonizam pokušava 
pomiriti neke teze Heringa i Macha s 
marksizmom. Za Bogdanova, koji brani 
jednu varijantu empiriokriticizma, i pro- 
stor i vrijeme su »forme suglašavanja is- 
kustva različitih ljudi«, a njihova je objek- 
tivnost u njihovu »općem  značenju«. 
Glavnim sredstvom izgradnje socijalizma 
i negacije zala buržoaskog društva B. je 
smatrao izgradnju »čisto proleterske kul- 
ture« (proletkulta). Pri tome je mislio da 
organizaciona nauka (tzv. tektologija) mo- 
že biti provedena do te mjere formalno, 
ispravno i čisto da se može usporediti s 
matematikom. Njegove filozofske pogle- 
de (osobito one u knjizi Empiriomoni- 
zam) kritizirao je Lenjin u djelu Materi- 
jalizam i empiriokriticizam. 

Glav. djela: Revolucija i filozofija (1905); 
Empiriomonizam (1905-6); O proleterskoj kul- 
turi (1924); Sveopća organizaciona nauka (tek- 
tologija) (3 sv. 1913-1929). 


BOHME, Jakob, njem. filozof (1575 — 
1624). Samouk, koji je studirao Koperni- 
ka, Paracelsusa, Weigla i Bibliju. Njegov 
fantastično-slikovit način izražavanja na- 
stavlja se i na mistiku Eckharta, ali su u 
njegovoj filozofiji prisutni i tipično rene- 
sansni elementi nepriznavanja autoriteta 
i stavljanja u centar filozofske problema- 
tike pitanja o čovjeku. No, gotovo čitavo 
sazdano unutar mističnog i emanacioni- 
stičkog filozofskog uvjerenja, BGhmeovo 
djelo ima više karakter mitološkog epa 
nego sistematskog, izgrađenog filozof- 
skog koncepta. Bog je, po BGhmneu, prao- 
snova koja je uzdignuta iznad sviju su- 
protnosti, a cjelokupna je egzistencija sa- 
moočitovanje božanstva. Ljudska duša 
imanentno sadrži sve suprotnosti, u njoj 


se stalno bore dobro i zlo, pa stoga čovjek 
nosi u sebi i nebo i pakao. Dobro i zlo 
međusobno se bez prestanka sukobljuju, 
a sam je Život rezultat te borbe, i u toj 
dijalektici »vječne prirode« leži uzrok sve- 
mu postojećem. Po B5hmeu se iz prao- 
snove (ništavila) u volji za »nečim« rađa 
najprije bog, pa zatim vječna priroda, du- 
hovni svijet i napokon vidljiva priroda. 

B. za sebe kaže da je, poput svih prao- 
taca, proroka i apostola, koji su svi bili 
»siromašni, prezreni ribari, seljaci« — sa- 
mo »jednostavan čovjek« i uz to »bijedan 
grešnik«. 

Sva su B&hmeova djela (koja je pisao 
na njemačkom jeziku, a ne latinskom, ka- 
ko je tada bilo uobičajeno) protkana često 
nelogičnim, nesuvislim slikama mašte, 
nerazumljivim metaforama, teozofskim 
prikazanjima, protivurječnim tvrdnjama, 
ali i jednim posebnim optimističkim za- 
nosom koji je mnogo utjecao na kasnije 
filozofske pisce, a osobito na Schellinga 
i Hegela. Slobodan duh, progonjen od 
službenih crkvenih poglavara, ismijavan i 
prezren od mnogih svojih »učenih« su- 
vremenika kao »antikršćanski cipelar«, B. 
je za ono vrijeme smiono smatrao upravo 
čovjeka bićem u kojem se nalaze i u ko- 
jem se sastaju i nebo i zemlja, pa se spo- 
znaja svijeta može pročitati samo u knjizi 
koja se zove — čovjek sam. »Nemam u 
svome znanju ni riječi uzete iz raznih 
knjiga, nego ja te riječi sam iz sebe va- 
dim« — ta je BOhmeova konstatacija ka- 
rakteristična za tog samosvjesnog i origi- 
nalnog mislioca, koji je — bez obzira na 
sve teozofsko-mistične elemente i reli- 
giozno zanosne ditirambe — u stvari 
predstavljao strastvenog negatora bes- 
plodne skolastike i dogmatskog mišljenja 
uopće. 

Glav. djela: Aurora oder Morgenrčte im 
Aufgang (1610); Spisi De signatura rerum 
(1622) i Mysterium magnum (1623) poznatiji 
su pod lat. nazivima prijevoda. Djela Bihmeo- 
va izdao je, među ostalima, H. Kayser, Leip- 
zig, 1923. 


Bolland 


BOILEAU — DESPREAUX, Nicolas, 
franc. estetičar i kritičar (1636— 1711). 
Jedan od glavnih teoretičara francuskog 
klasicizma, racionalist, intelektualist, koji 
smatra da su osnovne kategorije poetske 
umjetnosti i ujedno glavni kriteriji za va- 
lorizaciju umjetničkog: razumnost, istini- 
tost i jasnoća. B. D. je dokazivao da je 
ljepota stalna, trajna i nepromjenljiva pa 
upravo stoga i univerzalna i istinita. Ništa 
ne može biti lijepo što nije istinito (+Rien 
n'est beau que le vrai«), a istinito je ujed- 
no i sve što je prirodno, pa je tako odra- 
žavanje, imitacija prirode, osnovni uvjet 
svake ljepote. 


Premda nadasve cijeni jasnu misao, B. 
ne zapostavlja, poput većine klasicista, 
problem nadahnuća, već smatra da veliči- 
nu može ostvariti samo onaj pisac koji u 
sebi spaja nadahnuće i savršeno razrađe- 
nu metodu. U tom je smislu B. unio u 
kruti formalizam pravilnosti i takav duh 
klasičnog estetizma kojim nastoji litera- 
turu osloboditi i od skolasticizma i pre- 
tjeranog robovanja normama poetike. B. 
je također podrobno istraživao i definirao 
sve osnovne karakteristike klasičnog stila 
i klasične umjetnosti (kao što su istini- 
tost, jasnost, jednostavnost, uzvišenost, 
mjera, sažetost, težnja k savršenstvu, 
skladna uklopljenost dijelova u cjelinu, 
itd.), pa je tako stilistika kruna Boileauova 
čuvenog djela L'art počtique, koje je imalo 
izvanredno velik utjecaj i izvan granica 
Francuske. 


Glav. djelo: Pesnička umetnost (prev. u knji- 
zi S. Vitanovića: Poetika Nikole Boaloa, 1971). 


BOLLAND, Gerardus Johannes Pe- 
trus Josephus, niz. filozof (1854 — 1922). 
Prof. u Leidenu, spočetka pristalica E. v. 
Hartmanna, kasnije veliki zagovornik i 
popularizator Hegelove filozofije. Svi pri- 
govori apsolutnom idealizmu proizlaze, 
po Bollandu, iz previđanja istinite teze da 
»Ja« misli u zbilji i zbilja u »Ja«. U rado- 

vima iz povijesti religije nijekao je povi- 
jesnu autentičnost Isusove osobe. 

Odličan govornik, jednostavan i jasan 
u izrazu, slobodoumnih nazora, B. je 
ostavio znatan trag u duhovnom životu 
Nizozemske i imao velik broj pristalica. 

Glav. djela: Spinoza (1899); Mišljenje i zbi- 
lja (1905); Unterscbied im Prinzip zwiscben 
Hegel und E. u. Hartmann (1902). 


BOLLNOW, Otto Friedrich, njem. fi- 
lozof i pedagog (1903 — — ). Prof. filozo- 
fije i pedagogije u Giessenu (1939), Main- 
zu (1945) i Tibingenu (od 1953). Prven- 
stveno se bavi problemima filozofske an- 
tropologije. Dao je niz monografskih stu- 
dija o pojedinim filozofima, ali je najpo- 
znatiji po radovima u kojima prikazuje i 
kritizira filozofiju egzistencije. 


Glav. djela: Die Lebensphilosopbie F. H. Ja- 
cobis (1933); Diltbey (1936); Das Wesen der 
Stimmungen (1941); — Existenzpbilosopbie 
(1943); Einfacbe  Sittlichkeit (1947); Rilke 
(1951); Neue Geborgenbeit. Das Problem einer 
Ueberwindung des Existenzialismus (1955); 
Existenzpbilosopbie und  Piidagogik (1959); 
Mensch und _Raum (1963). 


BOLTZMANN, Ludwig, austrijski fizi- 
čar i filozof znanosti (1844 — 1906). Prof. 
matematike i fizike u Grazu, Munchenu 
i Beču, gdje je predavao i metodologiju 
i opću teoriju znanosti. Filozofija i fizika 
su, po B., nerazdvojno povezane, kao što 
su u jedan nazor na svijet povezani i ono 
opće i posebno. Ukazivao je na hipoteti- 
čki karakter znanstvene spoznaje i bio 
skeptičan i vrlo kritičan prema kultu či- 
njenica. Stoga je i fizičarima govorio da 
budu hrabri u transcendiranju iskustva, 
jer se tek tako pruža prilika za iznalaženje 
značajnih i iznenađujućih otkrića. 

Glav. djela:  Vorlesungen  iiber Maxwells 
Theorie der Elektrizitat und des Lichtes (2 sv. 
1891/93); Vorlesungen iiber die Prinzipien der 
Mecbanik (2 sv. 1897-1904); Populdre Scbrif- 
ten (1905). 


BOLZANO, Bernhard, češ. filozof i 
teolog njemačkog (majka) i talijanskog 
(otac) porijekla (1781 — 1848). Studirao je 
filozofiju, teologiju i matematiku. Na sve- 
učilištu u Pragu 1805. preuzima katedru 
za filozofiju religije. God. 1819. bio je op- 
tužen za heterodoksiju i otpušten sa sve- 
učilišta, a daljnje je štampanje njegovih 
spisa zabranjeno. Stoga su većinu njego- 
vih djela štampali u inozemstvu njegovi 
prijatelji. 

Bolzano je radikalni protivnik psiholo- 
gizma, a mnogi ga interpreti smatraju 
utemeljiteljem fenomenologije. Nastav- 
ljajući na Leibniza — koji je »na žalost 
bio zbog Kanta zapostavljen« — B. je 
konzekventno i izvanrednom jasnoćom 
postavio niz originalnih teza prvenstveno 
na području logike i psihologije mišlje- 
nja. Osnivač je i nove filozofske discipli- 
ne koju je nazvao naukom o znanosti 
(Wissenschaftslehre). B. ne negira samo 
Kanta već i niz drugih _idealističko- 
spekulativnih sistema. Istovremeno je 
proveo striktno dijeljenje logičkog od 
psihičkog, smatrajući da se u svakom mi- 
šljenju mora lučiti psihološki proces od 
njegova logičkog sadržaja. Naučavao je 
posebično postojanje »istine po sebi«, 
»predodžbi po sebi« i »stavova po sebi«. 
Logika se ne bavi psihičkim procesom 
suđenja i njegovom psihološkom, subjek- 
tivnom evidencijom, nego idealnim pred- 
metom sudova, njihovim »nevremenskim 
smislom«, odnosno istinama po sebi. Vri- 
jednosti, pa tako npr. i estetske vrijedno- 
sti (iz ostavštine koja je izašla pod naslo- 
vom Istraživanja o zasnivanju estetike), 
kao »stavovi po sebi« nezavisne su od bilo 
kakvog realiteta i bilo kakvog subjekta 
kao nosioca. 

U odnosu na učenje o sudu, preteča je 
Brentana. Bolzanovo značenje za logiku 
u suvremenom je filozofiranju otkrio pri- 
je ostalih E. Husserl, koji je u nizu svojih 
djela prihvatio mnoge njegove teze i 
označio ga »jednim od najvećih logičara 

svih vremena«. B. je bio i istaknuti ma- 
tematičar (Bolzano-Weierstrassov poučak 
i dr.). U svojim socijalno-etičkim djelima 
zastupao je specifični utopijski socijali- 
zam i eudajmonizam, koji je međutim 
pokušao i religiozno zasnovati. 

Glav. djela: Wissenscbaftslebre (4 sv. 1837); 
Was ist Pbilosopbie? (1849); Paradoxien des 
Unendlicben (1851); Von dem besten Staate 
(1837); Untersucbungen zur Grundlegung der 
Asthetik (ostav. izd. 1972). 


BONALD, Louis Gabriel Ambroise 
vicomte de, franc. političar i filozof 
(1754 — 1840). Pristalica Burbonaca, emi- 
grirao za vrijeme francuske revolucije; 
nastupom direktorija vraća se u Francu- 
sku, postaje član akademije i član vijeća 
sveučilišta. Kao jedan od ideologa aristo- 
kracije i klerikalizma, borio se protiv kar- 
tezijanizma i francuskih materijalističkih 
filozofa XVIII st. Bio je ogorčeni protiv- 
nik revolucije i slobode štampe, a istupao 
je i protiv rastave braka i zastupao teolo- 
ški zasnovanu teoriju društva. Zakoni, po 
Bonaldu, nisu nikakav izraz općenarodne 
volje, a čovjek je po prirodi zao i tek u 
društvu može postati dobar. 

Glav. djela: Tbćorie du pouvoir politique et 
religieux dans la socičte civilisće (3 sv. 1796); 
Lčgislation primitive (2 sv. 1802); Essai analy- 
tique sur les lois naturelles de Vordre social 
(1800). 


BONATELLI, Francesco, tal. filozof 
(1830— 1911). Prof. u Padovi. U većini 
svojih djela pokušava izmiriti crkveno 
učenje s novijim filozofskim nazorima. 
Pod utjecajem njem. filozofije (posebno 
Lotzea i Herbarta) smatra da se znanost 
zadržava na pojavama, dok filozofija i re- 
ligija prodiru do samih osnova stvari. 
Umjetnost, međutim, po B., posreduje iz- 
među privida i bitka. 

Glav. djela: Misao 1 spoznaja (1864); Pojam 
života (1904); 


BONAVENTURA (pravo ime Giovan- 
ni Fidanza, a Franjo Asiški ga je prozvao 


B.), tal. teolog i filozof (1221—1274). 
God. 1244. stupa u franjevački red, 1257. 
postaje general reda, a 1273. biskup i kar- 
dinal. Nazvan je i Doctor seraphicus. 
Asketski mistik, blizak Augustinu i novo- 
platonizmu, ali u mnogim tezama nastoji 
i pomiriti filozofske principe Aristotela s 
augustinovskom tradicijom. 


Bog je, po Bonaventuri, stvorio svijet 
ni iz čega. Sve se na svijetu sastoji iz ma- 
terije i oblika, a opći je oblik svih tijela 
svjetlost. O kvantumu participacije tijela 
na svjetlosti ovisna je i vrijednost svega 
opstojećeg. Sva spoznaja ne izvire iz osje- 
tila jer »duša spoznaje boga, samu sebe 
i ono što postoji u njoj samoj bez pomoći 
vanjskih osjetila«. Neposredno, tj. naj- 
vrednije i najviše promatranje boga posti- 
že se u ekstazi u kojoj se čovjek mistički 
sjedinjuje s bogom. No to se ne može 
postići bez božje milosti — a priprema 
je za tu milost svetački život i strastveno 
vjerovanje izraženo u molitvama. 


Univerzalije su, po B., u božjem duhu 
a odgovaraju, u biti, platonskim idejama. 
Duša je u tako bliskom odnosu s tijelom 
zato što neprestano međusobno teže jed- 
no drugomu: duša želi voditi tijelo savr- 
šenstvu, a tijelo istovremeno stalno traži 
dušu. 

Glav. djela: Commentarii in quatuor libros 
sententiarum Petri Lombardi; Itinerarium 
mentis in Deum. Opera omnia, izašla su u 10 
sv. (1882-1902). 


BONNET, Charles, franc. filozof, psi- 
holog i prirodoslovac (1720—1793). 
Proučavao je život kukaca, biljaka, a op- 
ćenito se smatra osnivačem fiziološke 
psihologije. Sve je psihičke procese 
obrazlagao i zasnivao na fiziološkim os- 
novama, i u tom je smislu imao velikog 
utjecaja na brojne njemačke i francuske 
teoretičare. Duša, po Bonnetu, sadrži or- 
gan koji ostaje i poslije smrti. Utjecaj nje- 
gove filozofije i psihologije posebno je 
vidljiv kod Maine de Birana i Ballancha. 

Glav. djela: Essai de psycbologie (1754); Es- 
sai analitique sur les facult& de Vame (1759); 
Contemplation de la nature (1764); Palingene- 
sie pbilosopbique (1770); Recberches pbilosopbi- 
ques sur les preuves du cbristianisme (1779). 


BOODIN, John Elof, amer. filozof 
šved. porijekla (1869 — 1950). Predavač na 
sveuč. u Cansasu i Californiji. U idealisti- 
čko-metafizički sistem nastoji uklopiti 
pragmatističku spoznajnu teoriju i rezul- 
tate znanstvenih istraživanja. U tom je 
smislu zasnovana i njegova kozmologija 
kao pokušaj izmirenja empirijskog realiz- 
ma i kozmičkog idealizma. 

Glav. djela: Time and Reality (1905); Truth 
and Reality (1911); God and Creation (4 sv. 
1934); Tbe Social Mind (1939), Tbe Religion 
of Tomorrow (1943). 


BOOLE, George, engl. matematičar i 
logičar (1815 — 1864). U svojoj knjizi Ma- 
tematička analiza logike prvi je uspješno 
primijenio algebarsku metodu na proble- 
me logike, te ga mnogi smatraju osniva- 
čem simboličke logike i najznačajnijim 
predstavnikom njenog prvog oblika (logi- 
čke algebre). 

B. promatra svaki sud kao izraz odnosa 
jednakosti između subjekta i predikata, i 
stoga želi stavove logike izraziti na mate- 
matski način. Osnovni princip logike, po 
njemu, je stav protivurječnosti (princi- 
pium contradictionis). Smatramo li da je 
x klasa objekata, a da su 1-x objekti koji 
nisu sadržani u x, tada se princip protivu- 
rječnosti može formulirati: x(1-x)=0. 

Glav. djela: Tbe Maibematical Analysis of 
Logic (1847); An Investigation of tbe Laus of 
Tbougbt (1854); Studies in Logic and Probabi- 
lity (posth. 1952). 


BORDAS-DEMOULIN, Jean Bapti- 
ste, franc. matematičar i filozof (1798 — 
1859). Kartezijanac u mnogim svojim te- 
zama, ali blizak i Malebrancheu, B. D. 
tvrdi da je zbiljska supstancija misao. U 
neorganskom svijetu vlada »matematska 


strana« supstancije, a u organskom mate- 
matika samo podupire spoznaju, pa njeni 
rezultati imaju simboličku vrijednost. U 
moralnom pak svijetu ne postoji nikakvo 
mjerenje, ono pripada metafizici. 


Glav. djela: Lettre sur VDiclecticisme et le doc- 
trinarisme (1834), Le Cart&ianisme (1843), 
Medlanges (1846); Essais de rćforme catbolique 
(1856). 


BOSANQUET, Bernard, engl. filozof 
(1848 — 1923). Prof. filozofije u St. An- 
drewsu. Odlučno zastupa specifično he- 
gelovstvo. Zbiljsko se može spoznati sa- 
mo u sistemu, premda se pokazuje u 
osjetilnom iskustvu. Individualno posto- 
janje je tragičan proces u kojem se, u bor- 
bi protiv zla, pojedinac poistovjećuje s 
apsolutnim. Teorija države bliska mu je 
nazorima Tretschkea. U nekim estetskim 
studijama pobijao je pojedine Croceove 
teze, a posebno onu o idealnosti i men- 
talnosti estetskog izraza. Stvaralačka ma- 
šta, smatra B., nije neka posebna sposob- 
nost, već naprosto »um na djelu«. U svo- 
joj poznatoj Povijesti estetike nastojao je 
nadasve izbjegavati jednostrana gledišta i 
ocjene pa je, sumnjičav jedino prema 
svim jako specijaliziranim objašnjenjima, 
dao objektivni i često u svjetskoj literatu- 
ri citirani pregled povijesti estetskih teo- 
rija. 

Glav. djela: Knowledge and Reality (1855); 
Logic (1888); A_History of Aestbetics (1892); 
The Principle of Individuality and Value 
(1912); Tbe Value and Destiny of tbe Indivi- 
dual (1913). 


BOSTREM, Christopher Jakob, šved- 
ski filozof (1797 — 1866). Prof. u Upsali. 
Radikalni pristalica racionalističkog idea- 
lizma, koji je, po njemu, oblik filozofije 
što ono apsolutno shvaća kao ideju, tj. 
kao duhovno u njegovu najvišem obliku, 
kao duh sam. Za Bostrema su »svi mo- 
derni idealisti, uključujući i Schellinga i 
Hegela, samo relativni idealisti«. Cjelo- 

kupna je zbilja spiritualna, a idealna je 
država konstitucionalna monarhija. 
Glav. djela: De notionibus religionis, sapien- 


liae et virtutis carumque inter se nexu (1841); 
Sćitze iiber Gesetz und Gesetzgebung (1845). 


BOŠKOVIĆ, Ruđer, filozof, matemati- 
čar, fizičar, astronom (Dubrovnik, 1711 — 
Milano, 1787). Isusovac, prof. matemati- 
ke, fizike i astronomije u Rimu, Parizu 
i Paviji, osnivač astronomskog opservato- 
rija u Milanu. Putuje gotovo cijelom Ev- 
ropom kao učenjak svjetskog glasa. B. je 
nesumnjivo najveće ime naše znanosti 
uopće, no njegova je prava svjetska vri- 
jednost ipak više u izvanredno original- 
nim tumačenjima i otkrićima na područ- 
ju posebnih znanosti nego u analizi emi- 
nentno filozofskih problema. U tom smi- 
slu B. još sav pripada tipično renesan- 
snom krugu mislilaca. 

U filozofiji je sintetizirao i generalizi- 
rao mnoga svoja genijalna prirodoznan- 
stvena otkrića i spoznaje. Kritičar je kako 
skolastike u cjelini, tako i Leibnizove me- 
tafizike, kao i mnogih prirodoznanstve- 
nih teza Newtona i D'Alemberta. Boško- 
vić u svom glavnom djelu Filozofija pri- 
rode,.. postavlja novu teoriju atoma na 
kojoj zasniva čitavu svoju filozofiju, sma- 
trajući da pojam atoma, u stvari, treba 
svesti na pojam sile. Atomi su, po Boško- 
viću, matematičke točke koje nemaju 
protežnosti i koje su istovrsne, jednostav- 
ne i nedjeljive, ali koje su ujedno centri 
sila (»Te sile«, kaže Bošković«, »nisu neka 
vrsta tajnih kvaliteta, već doista jasan me- 
hanizam, jer je i njihova ideja potpuno 
jasna, a i njihovo postojanje i zakon izrav- 
no dokazan.«). 

Bošković se stoga smatra osnivačem 
dinamičke atomistike. Materija je diskret- 
na, u njoj nema kontinuiteta jer ne po- 
stoji nikakav realan kontinuum. Konti- 
nuitet prostora je u oblasti mogućnosti, 
a ne realnosti. Atomi su centri repulzivne 
i atraktivne sile koja zavisi samo od nji- 


hove međusobne udaljenosti. »Ja ne usva- 
jam potpuno kontinuiranu protežnost 
materije, već je gradim točkama potpuno 
nedjeljivim i neprotežnim koje su među- 
sobno razdvojene izvjesnim intervalima i 
povezane međusobno izvjesnim silama 
koje su čas atraktivne, a čas repulzivne, 
zavisno od njihova međusobnog odstoja- 
nja.« Čitav je kozmos određen kao sklop 
neprostornih čestica, pa je svaka stvarna 
protežnost puki privid. Nedjeljive i ne- 
protežne točke slične su Leibnizovim 
monadama: »Ne uvodim ja prvi u fiziku 
nedjeljive i neprotežne točke, jer se na 
njih svode i Leibnizove monade. Uklo- 
nivši, međutim, neprekidnu protežnost, 
ja uklanjam čitav onaj prigovor koji je već 
davno bio iznesen protiv Zenonovih pri- 
stalica i nikad nije bio dovoljno riješen, 
a prema kojem neprekidna protežnost ne 
može uopće postojati u onome što je ne- 
protežno.« 

Nasuprot vezi krutih protežnih čestica 
i mehaničko-statičkoj slici svijeta Boško- 
vić postavlja svoj dinamičko-energetički 
sklop sila. Međutim, u sveopćoj, zajedni- 
čkoj atraktivno-repulzivnoj povezanosti 
materijalnih točaka ili atoma što su centri 
sila neće biti »apsolutna već relativna sila 
inercije« (non absoluta sed respectiva 
inertiae vis). 

Mnogi suvremeni tumači Boškovićeva 
djela smatraju ga velikim sintetičarom i 
vizionarom budućnosti, »velikim prete- 
čom Finsteina«, »Macha i Avenariusa«, 
»moderne kvantne teorije«, kao i uopće 
suvremene filozofije prirode. Friedrich 
Nietzsche odao je, među mnogobrojnim 
drugim misliocima, posebno priznanje 
Ruđeru Boškoviću navodeći (u djelu S 
onu stranu dobra i zla) da je on vrlo za- 
služan za negiranje »predrasude o atomu 
kao čvrstoj čestici«. Čuveni pak fizičar N. 
Bohr smatra da su mnogobrojne Boško- 
vićeve teze utjecale kako na Laplacea, ta- 
ko i na Faradaya i Maxwella, dok postoji, 
i u svijetu i kod nas, niz prominentnih 

učenjaka i filozofa koji smatraju da će fi- 
lozofija prirode našeg Boškovića postati 
uopće filozofijom slijedećeg stoljeća. 

Glavno djelo koje je značajno za filozofiju 
(uz niz drugih teoretskih i prirodoznanstvenih 
teza u mnogobrojnim fizikalnim — posebno 
iz područja mehanike i optike — astronom- 
skim, matematskim i dr. djelima), Pbilosopbiae 
naturalis ibeoria redacta ad unicam legem vi- 
rium in natura existentium (1759), prevedeno 
je 1974. god. na naš jezik (Teorija prirodne 
filozofije). 


BOŠNJAK, Branko, filozofski pisac 
(Stojčinovac kraj Osijeka, 1923 — — ). Sve- 
uč. prof. u Zagrebu. Bio je predsjednik 
Hrvatskog filozofskog društva i sudionik 
mnogobrojnih jugoslavenskih i međuna- 
rodnih filozofskih kongresa. Bavi se s 
marksističkih pozicija pretežno proble- 
mima religije, kao i pitanjima povijesti 
filozofije, a posebno je dobar poznavalac 
grčke i srednjovjekovne filozofije. Medu 
marksističkim piscima u suvremenoj Ju- 
goslaviji smatran je općenito jednim od 
najupućenijih stručnjaka za pitanja filo- 
zofskog tumačenja idejnog i povijesnog 
porijekla kršćanskih tekstova. Po Bošnja- 
ku, »pitanja svoga vremena rješavamo iz 
filozofije kao kritičke svijesti koja sadrži 
povijesno iskustvo u obliku određene 
teorije. Stoga je kritičko razmatranje cje- 
line nužna pretpostavka za mogućnost iz- 
bora onog što osvjetljava ne samo pitanje 
nego i odgovor koji je opet novo pitanje« 
(Sistematika filozofije.) 

Glav. djela: Grčka filozofija do Aristotela 
(1956); Filozofija od Aristotela do renesanse 
(1957); Povijest filozofije kao nauka (1958); 
Logos i dijalektika (1961); Filozofija i kršćan- 
stvo (1966), Grčka filozofska kritika Biblije 
(1971); Filozofija, Uvod u filozofsko mišljenje 
(1973); Sistematika filozofije (1978); Smisao fi- 
lozofske egzistencije (1981). 


BOTTOMORE, Thomas, engl. socio- 
log i filoz. (1920—  ). Prof. u Vancouve- 
ru (Kanada). Zaslužan je za obnovu izvor- 
nog shvaćanja marksističke filozofije, pre- 

vodilac Marxovih Ekonomsko-filozofskih 
rukopisa. Pisao je radove ponajviše iz po- 
dručja opće sociološke teorije, društvene 
stratifikacije i filozofije marksizma. B. 
smatra da razvoj Marxove misli od ranih 
do kasnih radova pokazuje tendenciju od 
filozofije povijesti k znanstvenoj teoriji 
društva. Otvoren i smion, vrlo često i po- 
lemičan, B. se ne zadovoljava pukim su- 
protstavljanjima idejama, već često nasto- 
ji da ih uzročno poveže s društvenim zbi- 
vanjima. 

Glav. djela: Elita i društvo (1964, prev.); 
Classes in Modern Society (1965); Sociology 
(1971); Marxist Sociology (1975); Sociologija 
kao društvena kritika (1975, prev.). 


BOUTROUX, Emile, franc. filozof 
(1845— 1921). Prof. filozofije u Cačnu, 
Nancyju, Parizu, član Franc. akademije 
nauka. Za vrijeme prevlasti i procvata na- 
turalističke filozofije oštro se suprotstavio 
determinizmu i tvrdio da je kontingent- 
nost osnovna oznaka zbilje. U znaku »slo- 
bodne misaonosti« pokušao je svoje teze 
bazirati i na nekim religioznim uvjerenji- 
ma, kritizirajući ateizam i racionalizam, 
pozivajući se i na Pascala. Razradivao je 
učenje J. Lacheliera i tvrdio da se stvar- 
nost sastoji od više područja bitka. Ta se 
područja izgrađuju tako da se slijedeće 
priključuje na prijašnje, ali se ne može iz 
njega izvesti, jer se svako područje izvodi 
iz svog stvaralačkog principa. Najniži stu- 
panj su mehanički oblici, na njih se na- 
stavlja carstvo životnih oblika svijesti i 
duha sa sve većom stvaralačkom slobo- 
dom. 

Glav. djela: De la contingence des lois de la 
nature (1874); Pascal (1900); Science et religion 
dans la pbilosopbie contemporaine (1908); Mo- 
rale et religion (1925); La pbilosopbie alleman- 
de au XVIF sile (1929). 


BRADLEY, Francis Herbert, engl. fi- 
lozof (1846 — 1924). Prof. u Oxfordu. Pod 
utjecajem Hegela negira hedonistički uti- 
litarizam Benthama, Jamesa Milla i cjelo- 

kupne engleske empirističke tradicije. 
Apsolutno se, po Bradleyu, pruža u cje- 
lini iskustva. U čistom osjećaju mi posje- 
dujemo iskustvo cjeline kao takve, koja 
se zadržava kao jedinstvena životna poza- 
dina čak i tada kad nam je cijepanje is- 
kustva, pomoću kategorija i mišljenja, u 
subjekt i objekt srušilo izvornu cjelinu za 
našu svijest. B. je konzekventni i radikal- 
ni pristalica i predstavnik apsolutnog 
idealizma koji je pod utjecajem njemačke 
klasične filozofije i antitetički se suprot- 
stavlja tipično engleskom načinu filozofi- 
ranja. U logičkom postupku, u kojem se 
stvaraju ideje, ne iscrpljuje se stvarnost. 
Metode mišljenja i pojmovi ne daju punu 
sliku zbilje, koja je jedinstven skladan si- 
stem, a naše je mišljenje o njoj analitički 
razdrobljeno, pa i protivurječno. 

Glav. djela: Etbical Studies (1876); Tbe 
Principles of Logic (1883), Appearance and 
Reality (1893), Essays on Trutb and Reality 
(1914). 


BRAITHWAITE, Richard Bevan, en- 
gleski filozof (1900—  ). Prof. u Cam- 
bridgeu, gdje je i završio studije. Pripada 
najuglednijim suvremenim engleskim fi- 
lozofima. Bavi se pretežno filozofijom 
znanosti, = proučavajući — problematiku 
znanstvenog objašnjenja, smisla teorije i 
modela, osnove vjerojatnosti, statistike i 
indukcije. B. smatra da se znanstvena teo- 
rija sastoji od niza početnih hipoteza za- 
jedno s generalizacijama koje deduktivno 
iz njih proizlaze a mogu se empirijski 
provjeriti. Pri tom objasniti neku genera- 
lizaciju znači pokazati da je ona implici- 
rana generalizacijama višeg nivoa u odre- 
đenoj teoriji. Pisao je o problemima mo- 
ralne i religiozne filozofije. Glavna razlika 
između religioznih i moralnih tvrdnji sa- 
stoji se u činjenici da prve, jer su pove- 
zane s empirijskim naracijama, posjeduju 
propozicionalni element, koji nedostaje 
drugima. 

Glav. djela: Scientific Explanation (1953); 
An Empiricist's View of tbe Nature of Religious 


Belief (1955); Tbeory of Games as a Tool for 
tbe Moral Pbilosopber (1955). 


BRANKOVIĆ, Konstantin, filozof. pi- 
sac (Novi Sad, 1814— Beograd, 1865). 
Prof. logike, psihologije i pedagogije na 
Velikoj školi u Beogradu. Svoja glavna fi- 
lozofska djela pisao je u duhu kantovca 
Wilhelma Kruga. 


Glav. djela: Misloslozlje ili logika za mladež 
(1849); Osnovno mudroslovlje za slušatelje Ve- 
like škole (1851). 


BREHIER, Emile, francuski filozof 
(1876 — 1952). Prof. u Rennesu, Bordeau- 
xu i Parizu, predavao je i u Kairu i Rio 
de Janeiru. Osnovna preokupacija filozof- 
skog djelovanja E. Brčhiera jest povijest 
filozofije. Ta povijest, po Brćhieru, nije 
povijest nekih apstraktnih ideja, potpuno 
odijeljenih od sredine iz koje potječu. Fi- 
lozofija se uvijek aktivno odnosila prema 
stvarnim i duhovnim vrijednostima svoga 
vremena, i bez vlastite kritičke i valoriza- 
torske funkcije prema tim vrijednostima 
filozofija nema pravo nositi ime filozofije. 
Stoga povjesničar filozofije treba da istra- 
žuje i povijest opće politike i društvene 
uvjete, kao i povijest cjelokupne teoret- 
ske i duhovne baštine. Filozofija i njena 
povijest nisu fiksne, nisu završene ni u 
jednom svom momentu, pa su upravo 
stoga i danas živi antički filozofski pisci. 
Povijest filozofije treba da prikaže preno- 
šenje njihovih ideja i daljnje razvijanje 
njihove misli, pa je u tom smislu uvijek 
i instrument suvremenog rada na filozof- 
skim problemima. B. je poznat i kao iz- 
davač Plotinovih djela. 

Glav. djela: Les idćes pbilosopbiques et reli- 
gieuses de Pbilon d'Alexandrie (1907); Scbelling 
(1912); Histoire de la pbilosopbie allemande 
(1921); Histoire de la pbilosopbie (1926-1932); 
La Pbilosopbie de Plotin (1928); La Pbilosopbie 
et son passe (1940); Science et bumanisme 
(1947); Transformation de la pbilosopbie fran- 
carse (1950); Les Themes actuels de la pbiloso- 
bbie (1951). 


Brentano 

BRENTANO, Franz, njem. filozof 
(1838 — 1917). Studirao je filozofiju i teo- 
logiju, a nakon kraćeg zadržavanja u do- 
minikanskom samostanu u Grazu, posta- 
je prof. filozofije u Wurzburgu. U travnju 
1873. izlazi iz katoličke crkve, 1874. po- 
staje red. prof. u Beču, a šest godina ka- 
snije napušta katedru. Potkraj života bo- 
ravi u Firenzi, umire u Zurichu. 

Brentano je jedan od najutjecajnijih fi- 
lozofa (posebno na području logike) nje- 
mačkog misaonog kruga krajem XIX sto- 
ljeća. Oslanjajući se, prije svega, na Ari- 
stotela i skolastiku, on pokušava nastaviti 
njemačku pretkantovsku filozofsku tradi- 
ciju. Jedna od velikih njegovih zasluga 
jest preciziranje i filozofsko utemeljivanje 
osnovnih psiholoških pojmova, a zatim i 
ozbiljni pokušaj radikalne reforme logike. 
Brentano je uz to težio obnavljanju sko- 
lastike i filozofskom opravdanju teisti- 
čkog nazora. Velik je i širok njegov utje- 
caj kao predavača, te je osim na njegovu 
užu školu (Marty, Kraus) njegovo posred- 
no ili neposredno djelovanje vidljivo i 
kod Husserla, Meinonga, Stumpfa i mno- 
gih suvremenih logičara. 


Pod znatnim utjecajem Trendelenbur- 
ga i osobito Bolzana, Brentano je u okvi- 
ru svoje filozofije, koja se temeljila i na 
skolastički shvaćenom Aristotelu, razvi- 
jao specifičnu logičku pluralističku pozi- 
ciju. Odbacujući silogizam kao bitno spo- 
znajni modus mišljenja, on je sam proces 
spoznaje sveo na evidenciju, tj. ne na 
operaciju suđenja i pojmovnog shvaćanja, 
već na svjesno utvrđivanje, odnosno od- 
bacivanje što je identično utvrđivanju eg- 
zistencije ili neegzistencije predmeta u 
operaciji mišljenja. U psihologiji B. je sta- 
vio naglasak na neposredne intencional- 
ne doživljaje što nas vode samim pred- 
metima. U tom smislu često se B. smatra 
i osnivačem psihološke wurzburške ško- 
le. 

Po njemu, psihologija nije znanost o 
duši, već samo znanost o »psihičkim fe- 


nomenima«. Tih fenomena ima tri vrste: 
predočavanje, suđenje i osjećanje. Bit psi- 
hičkog nalazi se pak u intencionalnom 
usmjerenju svakog psihičkog akta prema 
predmetu. 


U posmrtno izdanim Osnovnim crtama 
estetike posebno je zanimljiva B. teorija 
genijalnosti. B. tu odlučno brani tezu da 
između genijalnosti 1 prosječne nadare- 
nosti ne postoji nikakva kvalitativna raz- 
lika, nego samo razlika po stupnju. Za 
genijalnost nije potrebno pretpostaviti 
ništa drugo do profinjenu senzibilnost za 
ono estetski djelotvorno. Bogatstvo fanta- 
zije koje bi se kvalitativno razlikovalo od 
tzv. obične mašte ne može, po B., obja- 
sniti fenomen genijalnosti, isto kao ni ne- 
ko posebno fiziološko svojstvo mozga. 
Stalno obrazovanje i izgradnja fantazije, 
pojačana osjetljivost za ono estetsko, kon- 
centracija posebne pažnje na jedno po- 
dručje, a ne neka božanska inspiracija, 
odlučni su za genijalno stvaranje. 


Glav. djela: Psycbologie vom empiriscben 
Standpunkt (1874); Ursprung  sittlicber_Er- 
kenntnis (1889); Uber die Zukunft der Pbiloso- 
pbie (1893); Die vier Pbasen der Pbilosopbie 
(1895); Von der mannigfacben Bedeutung des 
Seienden nach Aristoteles (1862); Aristoteles und 
seine Weltanschauung (1911); Von der Klassi- 
fikation der psycbischen Pbćinomene (1911); 
Vom sinnlicben und noetiscben  Bewusstsein 
(1928); Vom Dasein Gottes (1929); Wabrbeit 
und _Evidenz (1930); Kategorienlebre (1933); 
Grundziige der _Astbetik (1959); Aenigmatias 
(1962). 


BRIDA, Marija, filoz. pisac (Selca, 
1912—  ). God. 1961. doc., 1966. prof. 
Filozofskog fakulteta u Zadru. Osnovni 
radovi Bride kreću se na području histo- 
rije filozofije. 

Glav. djela: Život — doživljaj (doktor. di- 
sertacija, 1937); Smisao Sartreove filozofije 
(1959); Metodološki aspekt Spinozine filozofije 
(1960); Benedikt Benković (1967), Pavao Vuk- 
Pavlović, čovjek i djelo (1974). 

BRIDGMAN, Percy William, amer. 
fizičar i filozof (1882—1962). Profesor 
matematike i filozofije prirode na Har- 
vardu, dobitnik Nobelove nagrade za fizi- 
ku (1946). Pisao je o filozofskim implika- 
cijama otkrića suvremene fizike i zasno- 
vao »operacionalizam« — pravac koji za- 
htijeva da se svi znanstveni pojmovi po- 
vežu s eksperimentalnim procedurama i 
da se znanost očisti od pojmova koji se 
ne mogu operacionalno definirati. 

Glav. djela: Tbe Logic of Modern Pbysic 
(1927); Tbe Nature of Physical Tbeory (1936); 
Ibe Nature of Some of Our Physical Concepts 
(1952). 


BROAD, Charlie Dunbar, engl. filozof 
(1887— 1971). Prof. u Cambridgeu. Za- 
stupnik specifičnog neorealističkog prav- 
ca u engleskoj filozofiji, a bavi se posebno 
spoznajnom teorijom i analizom metodi- 
ke znanstvenog mišljenja, te etikom. Ta- 
kođer su mu zapaženi radovi iz filozofije 
znanosti, a bavio se i filozofskim aspek- 
tima psihičkih istraživanja. Po širini inte- 
resa i po nekim koncepcijama blizak je 
Russellu. 

Glav. djela: Perception, Physics and Reality 
(1914); Scientific Tbougbt (1923); Tbe Mind 
and Its Place in Nature (1927); Five Types of 
Ethical_ Tbeory (1930). 


BROUWER, Luitzen Egbertus Jan, 
niz. matematičar i filozof (1881 — 1966). 
Gotovo pola stoljeća (1909 — 1955) profe- 
sor na sveučilištu u Amsterdamu. Osni- 
vač »intuicionističkog pravca« u suvreme- 
noj logici i matematici. Pobija Fregeovu 
i Russellovu tezu o mogućnosti izvođenja 
matematike iz logike, tvrdi da je logika 
dio matematike i da je kao i ova zasno- 
vana na svojevrsnoj intuiciji. Kritizira 
princip isključenja trećeg, smatra da taj 
princip nije neophodan za logiku i izgra- 
đuje »oslabljeni« logički sistem, u kojemu 
nema tog principa. 

Glav. djela: Život, umjetnost i mistika 
(1905); Temelji znanosti (1907); Intuicionizam 


i formalizam (1912); Znanost, istina, zbilja 
(1919); Svijest, filozofija i matematika (1949). 


BRUJIĆ, Branka, filozof. pisac (Zagreb, 
1931—  ). Doc. na Političkom fakultetu 
u Zagrebu. Doktorirala je tezom >»Kriti- 
čke teorije Herberta Marcusea i povijesno 
mišljenje«. Uz niz članaka, objavila je i 
veći rad »O karakteru subjekta novovje- 
kovne filozofije« (1980). 


BRUNO, Giordano, tal. filozof (1548 — 
1600). U dominikanskom samostanu u 
Napulju studira antičku, arapsku i skola- 
stičku filozofiju, a pod utjecajem Lukre- 
cija, Petrića i Kopernika izgrađuje po- 
stupno svoj materijalistički i panteistički 
nazor na svijet. Sa 27 godina bježi, optu- 
žen za krivovjerstvo, iz jednog rimskog 
samostana i započinje svoja nesretna lu- 
tanja po gradovima sjeverne Italije, Švi- 
carske, Francuske, Njemačke, Češke i En- 
gleske. Preko Wirttemberga, Praga i 
Helmstadta vraća se na poziv plemića 
Moceniga u domovinu. No čini se da ga 
je upravo na njegovu denuncijaciju 23. V 
1592. uhapsila mletačka inkvizicija pod 
optužbom da »naučava nauku o besko- 
načnosti svemira i mnoštvu svjetova«. 
Rimska inkvizicija, kojoj je zatim predan, 
mučila ga je sedam godina i napokon 
osudila na smrt. Nakon progona, hapše- 
nja i osude Bruno nije slomljen i ne želi 
izreći pokajanje. Kad mu je uz uobičaje- 
nu izreku (»Postupati s njim blago i bez 
prolijevanja krvi« — što je značilo spaliti 
ga na lomači) inkvizicija izrekla presudu, 
smiono je odgovorio svojim mučiteljima: 
»Vi tu presudu izričete s većim strahom 
nego što je ja slušam.« Spaljen je na trgu 
Campo di Fiori, i to je jedan od najtežih 
zločina, među mnogobrojnim, što ih je 
izvršila katolička inkvizicija. 

Bruno nije sistematski izlagao svoju fi- 
lozofiju, i njegov svojevrstan poetski stil, 
njegova zanosna rečenica, burna fantazija 
i čitav panteistički koncept kozmosa ka- 

rakteristične su oznake njegova tempera- 
menta i onog slobodarskog, nezavisnog 
duha koji strastveno poriče sve nerazum- 
ne dogme i radikalno odbacuje sterilne 
skolastičke spekulacije, smatrajući da »je- 
dini autoritet treba da bude razum i slo- 
bodno istraživanje«. 

U nizu svojih djela B. pokušava sinte- 
tizirati mnoge racionalističke i empiristi- 
čke elemente, pa su mu često i razum i 
osjetila kriterij za spoznavanje. Ipak su, 
po njemu, osjetila manje savršena, jer se 
njima spoznaje samo površina, dok um 
prodire u sam bitak stvari. Čovjek, upravo 
stoga što je dio bezgraničnog svijeta, mo- 
že spoznati beskonačni bitak, pa se u nje- 
mu reflektiraju sve svjetske moći i proti- 
vurječnosti. One se isto tako ispoljavaju 
u mikrokozmosu kao i u makrokozmosu. 
Svjetska duša, svjetski um, identična je u 
svemu, ona sve oblikuje i oživljuje i kon- 
stitutivni je princip kozmosa. Cjelokupna 
je materija obuhvaćena stvaralačkim prin- 
cipom svjetske duše. Prazan prostor — 
nasuprot mišljenju atomista — ne posto- 
ji, kao što i nema mehaničkog kretanja, 
jer se prirodi ništa izvana ne nameće, ona 
je sama u sebi jedinstvena i stvaralačka. 
Jedno i Beskonačno je u svemu, u svim 
posebnim stvarima i pojavama. Prolaz- 
nost i promjenljivost su svojstva pojedi- 
načnih stvari, a supstancija svijeta je jed- 
na, vječna i nepromjenljiva. Boga ili pri- 
rodu, kao aktivni stvaralački princip, B. 
naziva natura naturans, a kao ostvareni 
svijet natura naturata. U ljepoti cjeline 
nestaju prividni nedostaci i nesavršenost 
pojedinačnog. Po Brunu i nije potrebna 
posebna teodiceja: svijet je savršen jer je 
do u sve pojedinačnosti ujedno i božji 
život, i tužiti se može samo onaj tko se 
ne zna uzdići do zora cjeline. Taj univer- 
zalistički optimizam jedna je od osnov- 
nih karakteristika Brunove filozofije. 

B. se oduševljavao živahnošću prirode, 
prisutnošću uma u prirodi, i jedinstvo ži- 
vota što ga je on izrazio apsolutno je i 


opće jedinstvo, »opći djelatni um, koji se 
pokazuje kao opća forma svemira i koji 
u sebi obuhvaća sve forme«. Priroda i duh 
nisu dakle nigdje odvojeni, a krajnji je 
uzrok djelatni i imanentni život univer- 
zuma, tj. supstancija sama. Stoga i ne po- 
stoji nikakav čisti izvansvjetski um. Sama 
je supstancija ono jedinstveno djelatnosti 
razuma, forme i sadržaja. 

Umjetnik po prirodi i po temperamen- 
tu, Bruno je i sam anticipirao neke teze 
mnogih kasnijih estetskih sistema (npr. 
neke postavke iz estetike B. Crocea). On 
je protivnik onih racionalističkih — tada 
vrlo rasprostranjenih — poetika koje žele 
propisivati pravila i norme živoj poetskoj 
riječi. Pravila, po njemu, mogu proizlaziti 
samo iz pjesama, pa prema tome ima isto 
toliko »rodova i vrsta stvorenih po do- 
brim pravilima koliko ima rodova i vrsta 
pravih pjesnika«. To znači — kako tvrdi 
B. Croce — takvu individualizaciju rodo- 
va koja je ista njihovoj smrti. 

Odbacujući Aristotelovu tezu o nepo- 
mičnosti Zemlje, kao i Ptolomejevu kon- 
cepciju, B. zauzima značajno mjesto i u 
razvoju znanosti o svemiru. Prihvaćajući 
načelno Kopernikovu teoriju, on je pro- 
širuje na čitav svemir i tvrdi — suprotno 
Koperniku — da se kozmos ne može 
ograničiti na planetarni sistem našeg 
Sunca, već da je beskonačno velik. Sve su 
zvijezde stajačice, po Brunu, nova sunca 
koja imaju svoje planete što su nastanje- 
ne živim bićima. 

Bruno je tipičan renesansni filozof i 
učenjak: beskompromisan borac protiv 
srednjovjekovlja, obožavalac prirode, za- 
neseni panteist i umjetnik riječi, univer- 
zalni i optimistički duh, on pjeva filozof- 
ske ditirambe koji će inicirati onaj proces 
što će tek nekoliko stoljeća nakon njego- 
ve smrti omogućiti definitivan slom sko- 
lastike i izgradnju velikih racionalističkih 
filozofskih sistema. Hegel za njega kaže: 
»Velikom unutarnjem oduševljenju on 
žrtvuje svoje lične odnose, ali ono ga i 

dalje nije ostavljalo na miru. Za njega je 
tako rečeno 'jedna nemirna glava koja ni- 
je bila u stanju da živi u miru s drugima'. 
Ali odakle taj nemir? On se nije mogao 
pomiriti s onim što je konačno, zlo, pro- 
stačko — otuda njegov nemir. On se uz- 
digao do jedne opće supstancijalnosti — 
to odvajanje, poniženje samosvijesti, isto 
tako kao i prirode, ukinuto je.« 


Onim mračnjacima što su, osuđujući 
ga na smrt, izrekli prokletstvo »da mu 
ime bude zauvijek zaboravljeno« nije se 
ispunila želja: za njihova se imena i ne 
zna, a ime Giordana Bruna zauvijek je 
zapisano u riznici napredne svjetske filo- 
zofske misli i kulture. 

Glav. djela: De umbris idearum (1582); O 
uzroku, principu i jednom (1584, prev.); O bes- 
krajnosti svemira i svjetovima (1584, prev.); 
Spaccio della bestia triomfante (1584); Degl'e- 
roici furori (1585); De triplici minimo (1591); 
De monade, numero et figura (1591); De im- 
menso et innumerabilibus (1591); Sveukupna 
djela u 4 sv. (Napulj 1880 — 1886). 


BRUNSCHVICG, Leon, franc. filozof 
(1869 — 1944). Prof. filozofije na Sorbon- 
ni. Definirao je duh kao intelektualnu ak- 
ciju, kao pokret, a ne kao »puko sredstvo 
pojmovnog shvaćanja«.  Brunschvicgova 
»progresivna filozofija«, odnosno »filozofi- 
ja otvorenog idealizma«, identificirana je 
sa spoznajom spoznaje, tj. takvom inte- 
lektualnom aktivnosti koja je svjesna sa- 
ma sebe. U razvoju znanosti (koja je, po 
B., usko povezana s filozofijom) najviši 
stupanj racionalnog predstavlja matema- 
tika. Smatrao je, međutim, da se bitna 
zadaća filozofije kao kritike znanosti sa- 
stoji u tome da odijeli »iskustvo i postu- 
lat, činjenicu i teoriju«. Svi metafizički si- 
stemi vezani su uz odredene znanstvene 
sisteme: Aristotelova logika temelji se na 
biološkoj klasifikaciji, Discours de la mčt- 
bode pripada kartezijanskoj fizici, a Mo- 
nadologija je povezana s infinitezimalnim 
računom. Stalni razvoj znanosti uteme- 


ljuje stoga različitost filozofskih siste- 
ma. 

Kategorije uzroka, prostora, vremena i 
mjere, smatra B., jesu duhovne funkcije, 
ali ne neke nepromjenljive bitnosti, pa 
stoga pripadaju zajedničkom razvoju filo- 
zofije i znanosti. 

Glav. djela: La modalitć du jugement (1897); 
Introduction A la vie de Vesprit (1900); L'Idža- 
lisme_contemporain (1905); Les Ftapes de la 
philosopbie matbematique (1912); L'Expćrience 
bumaine et la causalitć pbysique (1922); Le pro- 
gr& de la conscience dans la philosopbie occiden- 
tale (1927); Descartes et Pascal, lecteurs de Mon- 
taigne (1941); Spinoza et ses contemporains 
(1944); De la vraie et la fausse conversion 
(posth. 1950). 


BUBER, Martin, jevr. filozof (1878 — 
1965). Prof. u Frankfurtu na Majni do 
1933. Od 1938. prof. u Jeruzalemu. 


Buber spada u onu grupu filozofa eg- 
zistencije kojoj na određen način pripa- 
daju i G. Marcel, K. Jaspers, P. Wust, K. 
Barth, F. Rosenzweig i dr. On ne želi ni 
srednjovjekovno harmoniziranje religioz- 
nih i filozofskih istina, ali ni prosvjetitelj- 
sko-idealističku identifikaciju uma i obja- 
ve. Specifične kategorije fideističkog eg- 
zistencijalizma pokazuju se kod Bubera 
usprkos modernoj terminologiji i suvre- 
menim metodama; u pristupu problemi- 
ma pod znatnim je utjecajem i stare mi- 
stičke jevrejske tradicije. Tako i Buberova 
antropologija i »socijalna etika«, koje su 
zasnovane na tzv. »dijalogičkom princi- 
pu«, nose ponekad u sebi teze karakteri- 
stične za interpretacije starih jevrejskih 
filozofa. 

Po Buberu, princip života može se iz- 
raziti filozofskim iskazom — da sve što 
opstoji jeste s drugim. »Biti s drugim« 
(+Mit-Anderen-Sein«) nije samo bitna od- 
ređdenost čovjeka, već je univerzalni prin- 
cip na kojem je struktuiran čitav svijet 
kao cjelina. Ali samo čovjek može singu- 
laritet svoga bića manifestirati uspostav- 
ljanjem odnosa koji nije u apstraktnoj su- 

protstavljenosti, već u bitnom, izvornom 
dodiru. Pa ipak, odsutnost neposrednog 
dijaloga danas počiva na pretpostavci 
»univerzalnog nepovjerenja našeg vreme- 
na«. Uvijek je doduše postojala sumnja, 
uvijek su postojale situacije u kojima čov- 
jek nije bio u mogućnosti da se bezrezer- 
vno, neposredno pokaže i izrazi, već da 
sumnja u ono što drugi kaže, tj. da u 
djelovanju drugog ne prepozna ono bitno 
za što se ovaj gorljivo verbalno zalagao. 
U sadašnjem trenutku, međutim, ti poje- 
dinačni slučajevi nepovjerenja pretvoreni 
su u princip tako da se »razlika između 
mišljenja i izražavanja, između izražava- 
nja i djelovanja ne razumijeva ovdje više 
kao namjera, nego kao bitna nužnost«. 

Filozofija se međutim ne može zatvo- 
riti u Ja, već sebe mora naći u odnosu 
prema Ti. U tom smislu duh se može 
usporediti sa zrakom, koji svi udišu. 
»Duh nikada nije u Ja, već između Ja i 
Ti, duh nije nikad kao krv koja u sebi 
cirkulira, već je kao zrak koji udišeš. Čov- 
jek živi u svome duhu kad može odgo- 
voriti svome Ti; a to može ako se u od- 
nos ulazi čitavim svojim bićem.« 

Glavna djela: — Ekstatischbe — Konfessionen 
(1908); Die Rede, die Lebre und das Lied 
(1917); Ja i Ti (1922, prev.); Reden iiber das 
Judentum (1923); Die cbassidiscben  Biicber 
(1928); Religion und Philosophie (1931); Zwie- 
spracbe (Ein Traktat vom dialogischen Leben) 
(1923); Zion als Zrel und Aufgabe (1936); Dia- 
logiscbes Leben (1947), Der Glaube der Propbe- 
ten (1950); Bilder von Gut und Bise (1952); 
Two Types of Faith (1951); Werke (I t. Schrif- 
ten zur Philosophie, 1962). 


BUCHNER, Ludwig, njem. filozof i li- 
ječnik (1824 — 1899). Nakon studija me- 
dicine habilitirao je u Tubingenu, ali je 
zbog materijalističkih nazora napustio 
sveučilište i bavio se liječničkom prak- 
som u Darmstadtu. 

Jedan je od najpopularnijih predstav- 
nika prirodoznanstvenog i vulgarnog ma- 
terijalizma. Materija i snaga, po Biichne- 


ru, nerazdvojno su povezane kao dva po- 
javna načina jednog te istog bića. Duhov- 
no nema nikakvu samostalnost u odnosu 
na materiju, a duša je samo proizvod 
moždanih funkcija. Klasici marksizma 
radikalno su negiralivulgarno-materi- 
jalističke nazore Bichnera. »Buchner po- 
znaje filozofiju isključivo kao dogmatik, 
pa i on sam je dogmatik najplićih spla- 
čina njemačkog prosvjetiteljstva« (En- 
gels). 

Glav. djela: Kraft und Stoff (1855); Natur 
und Geist (1857); Die Stellung des Menscben in. 
der_ Natur (1869); Die Darwiniscbe Theorie 
(1890); Gott und die Wissenscbaft (1897); Im 
Dienst der Wabrbeit (1889). 


BUDA (Buddha), nadimak za Siddhar- 
tu ili Gautamu (oko 560. pr. n. e. do 
480. pr. n. e.). Religiozni vođa i filozof. 
Predajući se religioznom razmišljanju, 
odrekao se bogatstva i obitelji te je obi- 
lazio zemlju propovijedajući svoje učenje. 
Naziv »Buddha«, koji znači »probuđeni«, 
dobio je kao znak prosvjetljenja što ga je 
doživio i kojim se, shvativši smisao zbilje, 
probudio iz sna o životu. B. nije pisao 
knjige, zbog čega postoji određena ne- 
pouzdanost u pogledu njegova učenja. 


Osnovne teze Budinog izvornog nau- 
čavanja (koje su sačuvane u obliku govora 
i dijaloga nazvanih sutta) sadrže »četiri 
plemenite istine«: o bolu, o nastanku bo- 
la, o prestanku bola i o osmoročlanom 
putu koji vodi do prestanka bola. Čovjek 
je, po Budi, »nasljednik vlastitih djela«, a 
krajnji je cilj spoznaje stišavanje bola pu- 
tem oslobođenja od okova zbivanja. Nir- 
vana (ili nibbaba, utrnuće) negacija je sva- 
ke volje za životom, odricanje od svih 
užitaka (jer su nužno povezani s patnja- 
ma), a postiže se moralnim naporom >»pli- 
vanja protiv struje«. Nirvana je stanje naj- 
višeg savršenstva, stanje bez želja, a Buda 
je karakterizira kao »ni bitak ni nebitak, 
ni bitak-i-nebitak, ni ni-bitak-ni-nebitak«. 
Njegova pesimistička filozofija imala je 

odjeka i u evropskom misaonom krugu 
(Schopenhauer, Deussen). 

Na socijalno-etičkom planu Buda pro- 
povijeda jednakost ljudi i ustaje protiv 
starih brahmanskih kasta. On odbija i 
obrede i religioznu askezu, a kao vrlinu 
naglašava nadasve samilost i samoodrica- 
nje. 

Po Hiriyanni (Osnove indijske filozofi- 
je) tri su bitna obilježja budističke misli: 
1. Ona je pesimistička, jer je jezgra ovog 
učenja da je sve patnja. Istodobno to nije 
vjera u očaj, jer to mišljenje dopušta mo- 
gućnost da se mir stekne ovdje i sada, 
čime će čovjek, umjesto da bude žrtva 
bijede, postati njen pobjednik. 2. Ona je 
pozitivistička, jer je protivna neobuzda- 
noj spekulativnosti, koja je prije Bude 
vladala duhovnim kretanjima u Indiji. 
Ovo učenje u osnovi isključuje sve što se 
pozitivno ne zna, a odbacuje i autoritet 
vedske tradicije. 3. Ona je pragmatična, 
jer je Buda naučavao samo ono što je bilo 
nužno za nadilaženje zla, koje, prema 
njegovu shvaćanju, prevladava u životu i 
predstavlja njegovu glavnu karakteristi- 
ku. 


Budino se učenje tokom vremena vrlo 
proširilo i konačno izraslo u svjetsku re- 
ligiju. B. se ubraja među najveće ličnosti 
duhovnog života, i to ne samo indijske 
kulture, a njegovi se sljedbenici mogu na- 
ći u najudaljenijim dijelovima azijskog 
kontinenta. Stoga mnogi smatraju da za 
»veliki dio Istoka budizam nije bio ništa 
manje pokretač kulture od kršćanstva na 
Zapadu«. 

Često se i, nasuprot Budinu naučava- 
nju, razne budističke sekte gube kasnije 
u asketizmu, misticizmu i religiozno- 
obrednom formalizmu. Tako se napušta 
filozofski i socijalni duh njegova učenja, 
a u prvi plan ističe slijepa vjera u »gospo- 
da Budu«, koja kulminira u Divyavadani: 
»Nebo će pasti s mjesecom i zvijezdama, 
zemlja se može uzdići sa svojim planina- 
ma i šumama, oceani će se osušiti, ali 


Budine riječi ne mogu biti pogrešne« 
(prema S. Radhakrishnanu: Indijska filo- 
zofija 1). 


BUDISALJIĆ, Grgur (Natalius), filo- 
zof i polihistor (?— 1550). Studira na ta- 
lijanskim sveučilištima. Nastavnik u Za- 
dru, piše knjige (koje su gotovo sve pisa- 
ne u duhu peripatetičke filozofije) o on- 
tološkim i etičkim problemima. Aristote- 
lovac, komentira njegova djela, polemizi- 
ra s neoplatonovcem Agripom od Nettes- 
heima. Djela su mu uglavnom ostala u 
rukopisima. 

Glav. djelo: Comentari pbilosopbici itemque 
astrologici contra haereticos. 


BUHA, Aleksa, filozofski = pisac 
(1943—  ). Djeluje na Filozofskom fa- 
kultetu u Sarajevu. Autor je niza original- 
nih radova, pisanih s marksističkih pozi- 
cija, a bavi se i prevođenjem filozofskih 
djela (tako je, među ostalim, preveo i ka- 
pitalno Gehlenovo djelo Čovjek). 

Glav. djelo: Karl Korš — jedan otvoreni 
marksizam (1979). 


BULGAKOV, Sergej Nikolajevič, rus. 
filozof i teolog (1871 — 1944). U prvo vri- 
jeme blizak marksizmu, bavi se sociolo- 
škim i ekonomskim pitanjima, kasnije či- 
ni, nakon »duhovnih kriza«, radikalni za- 
okret prema idealizmu i teologiji. 


Glav. djela: Od marksizma k idealizmu 
(1903); Filozofija imena (posth. 1953). 


BULTMANN, Rudolf, njem. istraživač 
Biblije i teolog (1884 — 1976). Od 1921. 
do 1951. profesor u Marburgu. Njegovi 
pokušaji »demitologiziranja« Biblije i »eg- 
zistencijalne« — reinterpretacije — njenog 
sadržaja izazvali su žive diskusije. Pod 
znatnim je utjecajem M. Heideggera. 
Glav. djela: Die Frage der Entmytbologisie- 
rung (Diskusija s K. Jaspersom, 1954); Glau- 
ben und Versten (3 sv. 1933— 1952); Thbeologie 
des Neuen Testament (2 sv. 1948— 1953). 

BURGER, Hotimir, filozofski pisac 
(Tržić, 1943 — — ). Prof. u Zagrebu. Pred- 
sjednik Hrvatskog filozofskog društva, 
urednik časopisa »Filozofska istraživanja«. 
S marksističkih pozicija analizira neka 
ključna pitanja povijesne, znanstvene i 
tehničke problematike suvremenog svije- 
ta, a bavi se i ispitivanjem filozofskog 
opusa Karla Marxa. 

Glav. djela: Znanost povijesti (1978), Filozo- 
fija i kritika političke ekonomije. Neke granične 
teme Marxova mišljenja (1979); Filozofija teb- 
nike (1979). 


BURIDAN, Jean, franc. filozof i fizičar 
(početak XIV st.—?). Pristalica Occama, 
umjereni nominalist. Buridanovo djelova- 
nje značajno je na području logike i etike, 
ali on je ipak prije svega fizičar. U etici 
se posebno bavio problemom slobodne 
volje i pokušao je razlučiti indetermini- 
zam od svojevoljnosti, kao i determini- 
zam od moralne odgovornosti isključive 
nužnosti. Poznati »Buridanov magarac« 
(ta se slika ne može naći u njegovim dje- 
lima) izveden je iz njegove teze po kojoj 
se ne da odrediti da li je moguća voljna 
odluka u slučaju jednako jakih motiva 
(magarac u toj parafrazi, stojeći između 
dva jednaka kupa sijena, ne može se od- 
lučiti ni za jedan, pa stoga ugiba od gladi). 
Pisao je i komentare uz Aristotela, kojega 
smatra svojim pravim učiteljem. Uglav- 
nom sva djela, pretežno s područja fizike, 
izdana su mu posthumno. 


BURKE, Edmund, engl. filozof i poli- 
tičar (1729— 1797). Po političkim doktri- 
nama konzervativac; zastupao je teoriju o 
ravnoteži snaga koja je postignuta histo- 
rijskim razvojem, a s te je pozicije osudio 
i francusku revoluciju. Poremećenja u 
društvu dovode, po njemu, nužno do dik- 
tature jednog čovjeka. Kao filozof, naj- 
značajniji je po svojim raspravama s 
estetskog područja. Estetiku zasniva psi- 
hologistički i senzualistički, a već je prije 


Kanta pokušao lučiti lijepo od uzvišenog. 
B. smatra da je osjećajna sfera u životu 
uopće, a posebno u umjetnosti, presudni- 
ja i značajnija od razumske. U tom je 
smislu čitav estetski proces sveo na strast. 
Upravo stoga što estetska funkcija djeluje 
neposredno, neophodna je pretpostavka 
da nju vrši poriv, nagon, koji je potpuno 
nezavisan od svakog razmišljanja, dakle i 
razuma. Kod pojave ljepote ne samo đa 
nema rasuđivanja, već, štaviše, ni volje. 
Ljubav, koju neposredno izaziva ljepota, 
identična je kao fenomen s toplotom, ko- 
ju izaziva vatra. Stoga se pod pojam lje- 
pote ne može supsumirati ništa što nosi 
u sebi red ili razmjer. I premda smatra 
da je jedini pravi razlog zašto npr. pjesni- 
štvo ima takav utjecaj na sve ljude samo 
interes za strast i kod nas samih i kod 
drugih, B. nije imun od mnogobrojnih 
objektivističkih karakterizacija ljepote što 
su često i ispod nivoa estetike njegova 
doba. Tako B. mnogo raspravlja o prirod- 
nim svojstvima što ih u sebi treba da ima 
objekt čija se ljepota može osjetiti osjeti- 
lima: predmet mora biti relativno malen, 
gladak, raznolik u pojedinim dijelovima, 
ti dijelovi moraju biti prepleteni, pred- 
met mora biti »delikatne strukture, bez i 
najmanje vidne u nj upotrijebljene sna- 
ge«, treba da ima žive ali ipak ne prejake 
i blistave boje, itd., itd. Znatno je utjecao 
na mnogobrojne estetičare u Njemačkoj 
(Mendelssohn, Lessing, Kant, Schiller). 

Glav. djela: A Pbilosopbical Inquiry into tbe 
Origin of Our Ideas on tbe Sublime and Beau- 
tiful (1756); A Vindication of Natural Society 
(1756); Reflections on the Revolution in France 
(1790). 


BURLAEUS (Burley ili Burleigh), 
Walter, engl. filozof (1275 — oko 1357). 
Njegov interes za povijest filozofije odno- 
si se nadasve na razdoblje od Talesa do 
Seneke; glavno djelo s tog područja na- 
stalo je preradbom i kompilacijom latin- 
skog prijevoda biografija filozofa Diogena 


Laertija i Ciceronovih spisa. Pisao je i ko- 
mentare uz etičke i fizikalne spise Aristo- 
tela, a u svojim općim filozofskim tezama 

bio je blizak mnogim postavkama Duns 
Scota. 

Glav. djelo: De vitis et moribus philosopho- 
rum (1472). 


CABANIS, Pierre Jean George, franc. 
filozof i liječnik (1757.— 1808). U početku 
svoje djelatnosti, sve dok ga Voltaire nije 
porazno ocijenio, bavio se pjesništvom. 
Učenik Condillaca, bio je (1795) profesor 
higijene. Kasnije se posvećuje medicini, 
psihologiji i filozofiji, a za vrijeme Direk- 
torija postaje senator. Prijatelj Mirabeaua, 
poznanik francuskih enciklopedista, C. 
pokušava senzualističke elemente engle- 
ske filozofije uklopiti u  francusko- 
-kartezijanski način mišljenja. Pri tom za- 
pada u vulgarni materijalizam i fiziologi- 
zam inzistiranjem na tezi da je misao is- 
ključivo mozgovna funkcija i da mozak 
proizvodi misli »isto onako kao što želu- 
dac i crijeva vrše ulogu probavljanja hra- 
ne«. Svaka je spoznaja prvih uzroka ne- 
moguća, a instinkt stvara i organizira im- 
presije. Etika također nije drugo do »gra- 
na prirodne povijesti čovjeka«. 

Glav. djela: Du degrć de certitude en m&di- 
cine (1797); Traute du pbysique et du moral de 
Pbomme (1802); Sur les causes premičres (posth. 
1844). 


CABET, Etienne, franc. utopist (1788 — 
1856). Učenik Roberta Owena. U svom 
glavnom utopističkom djelu Putovanje u 
Ikariju smatra da država treba da organi- 
zira i upravlja kako prosvjetnom, tako i 
cjelokupnom proizvodnjom. Protivnik je 
revolucije, misli da se uvjeravanjem u 
ideje nove države (koju je i pokušao u 
Americi ostvariti), kao i pozitivnim isku- 
stvom, može doći do najboljeg državnog 
uređenja, koje je, po njemu, u osnovi ko- 
munističkog karaktera. 


Glav. djela: Le Voyage en Icarie (1840), Hi- 
stoire populaire de la R&volution frangaise (4 
sv. 1839— 44); Colonie icarienne aux Elats- 
Unis d'Amćrique (1856). 


CAILLOIS, Roger, franc. teoretičar, 
estetičar, etnolog (1913 — ). Najpo- 
znatiji je po svojoj teoriji igre, koju je 
razvio u knjizi Les jeux et les bommes. C. 
smatra da čitave civilizacije mogu biti bit- 
no karakterizirane svojim igrama jer 
upravo principi igre ostavljaju dubok pe- 
čat na razne tipove društva. Isto tako igra 
otkriva pravi lik, stil i vrijednost svakog 
pojedinca u društvu. Stoga »reci mi što 
se igraš, pa ću ti reći tko si«. C. daje i 
vrlo opširnu klasifikaciju raznih igara. 


Glav. djela: Le Mytbe et V'bomme (1938); 
L'bomme et le Sacrć (1939); Igre i ljudi (1958, 
prev.) Estbčtique ginćraliste (1962). 


CAILLOIS, Roland, franc. filozof 
(1918 — ). Uz nekoliko djela iz opće 
filozofije, izdao je (i po tome je i najpo- 
znatiji) cjelokupni opus Baruha Spinoze. 

Glav. djela: Le monde vu et l'bistorie 
(1948); Attribut et cat&gorie (1953), Qu'est-ce 
que Vesprit (1954). 


CAIRD, Edward, engl. filozof (1835 — 
1908). Prof. u Glasgowu, kasnije u Oxfor- 
du. Protivnik empirizma (posebno Hu- 
meovog i Millovog), poznat kao interpre- 
tator. Kantove filozofije. Uz Greena i 
Bradleya, najviše je djelovao na razvoj en- 
gleskog neoidealizma kao vrlo utjecajan 
nastavnik. U vlastitim filozofskim djeli- 

ma bavi se pretežno filozofijom religije 
i tvrdi da religija poznaje tri stupnja ra- 
zvoja: tzv. objektivnu religiju (u kojoj se 
bog, kao u grčkoj mitologiji, predstavlja 
kao uzor prirodnih događanja), zatim su- 
bjektivnu religiju (u kojoj se, kao u Jevre- 
ja, bog zamišlja bitno kao moralni prin- 
cip) i, napokon, stupanj na kojem je, kao 
u kršćanstvu, bog imanentan prirodi i 
čovjeku, a priroda je samo sredstvo za 
daljnji razvoj čovjeka. 

Glav. djela: A Critical Account of tbe Pbi- 
losopby of Kant (1877), Tbe Critical Philosophy 
of Kant (2. sv. 1889); Tbe Evolution of Religion 
(1890/92); Tbe Evolution of Tbeology in tbe 
Greek Pbilosopbers (2 sv. 1904). 


CALOGERO, Guido, tal. filozof 
(1904 —  ). Prof. u Firenzi, Pisi i Rimu. 
Jedno vrijeme direktor talijan. instituta 
za kulturu u Rimu. U nekim tezama bli- 
zak marksizmu (posebno Gramsciju). Po 
njemu, filozof mora tražiti rješenja posto- 
jećih povijesnih pitanja, a svaki stav ima 
vlastitu logiku stvari prema kojima je 
upravljeno mišljenje. Definitivna je jedi- 
no istina da ne postoji definitivna istina, 
pa je stoga nužna tolerancija i dijalog. Uz 
F. Lombardija i dr. najčešće se ubraja u 
talijanske tzv. »filozofe humanizma«. 


Glav. djela: Iskustvo i čovjek (1935); Rođenje 
modernog svijeta (1953); Istina i sloboda 
(1960); Filozofija dijaloga (1962), Historija 
antičke logike (1967). 


CAMPAGNOLO, Umberto, tal. kul- 
turni radnik i filozof (1904 — 1976). Osni- 
vač Evropskog društva za kulturu (S.E.C.). 
U filozofiji pod utjecajem kantovske (u 
moralnoj filozofiji) i hegelovske misli 
(posebno s obzirom na historijsku di- 
menziju). Povijest je, po njemu, prava 
realnost čovjeka: univerzalna civilizacija 
je Civilizacija povijesti, a pojam je čovjeka 
vezan uz objektivnu solidarnost sviju lju- 
di. 


CAMPANELLA, Tommaso, tal. filo- 
zof i društveni teoretičar (1568 — 1639). 
Dominikanac, predavao je u Napulju, Ri- 
mu, Firenzi, Padovi i Bologni. Optužen 
kao heretik, prošavši sve torture inkvizi- 
cije, dvadeset i sedam godina provodi u 
tamnici. Nakon toga bježi iz Rima u Pa- 
riz, gdje i umire. 

U svom glavnom utopijskom djelu 
Grad sunca C. zastupa ideal države zasno- 
vane na harmonijskoj vladavini razuma, 
mudrosti, moći i ljubavi. U njegovoj je 
utopiji sve zajedničko: žene, djeca, kuće, 
spavaonice, kao i sva materijalna dobra. 
U državi se ne cijene zlato i srebro osim 
kao upotrebna dobra, tvari od kojih treba 
da se naprave posude i ukrasni predmeti, 
zajednički svima. Bez obzira na aristo- 
kratski karakter nekih njegovih koncep- 
cija, koji se očituje i u propovijedanju 
kulturne i moralne selekcije, bez obzira 
na niz ustupaka (osobito u djelima u ko- 
jima je veličao katolicizam, pa je stoga — 
na intervenciju pape Urbana VIII — bio 
pušten iz zatvora), Campanelline utopij- 
ske zamisli sadrže nesumnjivo i revoluci- 
onarne i socijalističke elemente. 


U svojim filozofskim koncepcijama 
antiaristotelovac i antiskolastičar, a blizak 
Telesiju, C. tvrdi da je za proučavanje pri- 
rode važnije iskustvo nego poznavanje cr- 
kvenih autoriteta. Što sami ne možemo 
opaziti osjetilima, moramo vjerovati dru- 
gim ljudima, tj. »osjetiti tudim osjetili- 
ma«. U tom je smislu C. prethodnik en- 
gleske_ empirističke filozofije. Osjetom 
međutim, po Campanelli, ne spoznajemo 
samu bit stvari, već način na koji stvari 
djeluju na nas. Pa ipak, postoje neke ne- 
sumnjive istine, kao što je npr. istina da 
postojim, da mogu, znam i hoću. Čovjek, 
kao mikrokozmos, sastavljen je u biti od 
iste strukture kao i makrokozmos, pa su 
stoga moć (potentia), znanje (sapientia) i 
ljubav, odnosno volja (amor) ne samo 
svojstva čovjeka, već konstitutivne karak- 
teristike bitka samog. Pravi bitak, u ko- 

jem su u najvišoj mjeri sadržana ova svoj- 
stva, jest bog. U tom su smislu, u tragu 
misli o emanaciji novoplatonističke tradi- 
cije, sva druga bića koja su udaljenija od 
boga ujedno i manje savršena. 

Upravitelj (hoh) u Campanellinoj uto- 
Piji nije učenjak kabinetskog tipa, pe- 
dantni znalac, specijalist, uski stručnjak 
koji samo pamti podatke iz jednog po- 
dručja. Stoga je on protiv »mrcvarenja 
pamćenja«, jer ono čovjeka »navikava na 
tromost misli« i ne potiče ga da se »udubi 
u spoznaju stvari«. Tako se čovjek zado- 
voljava samo time što »posjeduje gomilu 
riječi« i ubija dušu »mučeći se mrtvim 
znacima«. Stoga »mi znamo da ništa ne 
zna onaj koji je izučio samo jednu znan- 
stvenu granu, i da je umno ograničen i 
bezvrijedan onaj koji zna samo jednu 
struku, a i to je znanje posudio iz knjiga«. 

Često protivurječan u svojim koncep- 
cijama koje se kreću od smionih racional- 
nih i empirističkih teza i revolucionarnih 
pogleda na društvo do novoplatonističke 
mistike, crkvene dogmatike i astrologije, 
C. je ujedno i čovjek renesanse i protu- 
reformacije. Pa ipak, on je prije svega pri- 
padao onim ljudima što su »stajali na čelu 
zamršenog i uzburkanog, ali zanesenja- 
štvom, ushićenjem i oduševljenjem noše- 
nog pokreta koji je težio preporodu ljud- 
skog duha i njegovu oslobođenju od filo- 
zofske i teološke dogmatike« (P. Lafar- 
gue). 

Glav. djela: Elegia in morte B. Telesii (1588); 
Prodromus philosophiae (1611); De sensu rerum 
et magia (1620); Grad sunca (unutar djela Rea- 
lis philosophiae epilogisticae god. 1623), kao 
posebno djelo prev. 1643; Abeismus Trium- 
pbatus (1630); Universalis philosopbiae seu me- 
ta phbysicarum rerum iuxta propria dogmata 
(1638); Sveukupna djela izdao mu je u Torinu 
1854. god. A. d'Ancona. 


CAMPBELL, Norman Robert, engl. 
filozof i fizičar (1880 — 1949). Prof. na 
sveučilištu u Cambridgeu i Liedsu, kasni- 
je u istraživačkom timu »General Electri- 


ca«. Eksperimentalni fizičar, filozof zna- 
nosti i logičar. Posebno je poznat i po 
metodološkim istraživanjima (tako npr. 
po ulozi analogije u izgradnji teorija). 

Glav. djela: Tbe Principles of Electricity 
(1912); Pbysics: Tbe Elements (1920); Measure- 
ment and Calculation (1928). 


CAMUS, Albert, franc. književnik i filo- 
zof (1913— 1960). Školovao se u Alžiru, 
bio je trgovački putnik, meteorolog, či- 
novnik u brodskoj agenciji i prefekturi. 
Plodan esejist, romanopisac, kazališni pi- 
sac i filozof, C. god. 1957. dobiva Nobe- 
lovu nagradu za književnost. Svoje filo- 
zofske poglede iznio je u djelima Mit o 
Sizifu i Pobunjeni čovjek, ali se njegove 
opće teze realiziraju i ekspliciraju i u nizu 
njegovih romana (prije svega u Strancu i 
Kugi) i eseja (Ljeto). Camusova filozofija 
svemu onom što zove »apsurdnim« su- 
protstavlja iskustvo pobune kao jedini 
smisao besmislu. Historiju, po Camusu, 
»pokreću naprijed upravo oni koji se u 
željenom trenutku znaju pobuniti protiv 
nje same«. To pretpostavlja »jednu nepre- 
kidnu napetost i zgrčenu vedrinu o kojoj 
govori pjesnik«. Istinski je život, među- 
tim, prisutan upravo u samoj srži ljudske 
podvojenosti. Revolt se sudara neumorno 
sa zlom, a umjetnost i revolt umrijet će 
tek s posljednjim čovjekom. Bit umjetno- 
sti i jest u pobuni, jer je umjetnost uvijek 
protest prema stvarnosti, ćuška postoja- 
nju. Nasuprot mišljenju, umjetničko dje- 
lo zadržava ono apsurdno u osjetilnoj da- 
tosti. Prava je zadaća umjetnosti prikazati 
apsurdnost, jer ukoliko ta apsurdnost ne 
bi bila egzistencijalna i neponovljiva, od- 
nosno nerastumačiva, i ukoliko bi svijet 
bio jasan, ne bi ni bilo umjetnosti. Me- 
đutim, sloboda umjetnosti, po Camusu, 
ne vrijedi mnogo ako nema drugog cilja 
nego da osigura udobnost umjetniku. 
Ukoliko je pak sloboda postala opasna, 
tada može biti sigurna da neće biti osra- 
moćena. Camus oštro negira teoriju soci- 

jalističkog realizma, jer je ta umjetnost 
utoliko više socijalistička ukoliko je ma- 
nje realistička. Tako je ta estetika, koja je 
htjela biti ukorijenjena u zbilji, postala 
novi idealizam, nova shema, jednako ne- 
plodna kao što je bio buržoaski ideali- 
zam. Dvije estetike (jedna koja preporuča 
potpuno odbacivanje sadašnjosti i druga 
koja teži odbacivanju svega što nije sada- 
šnjost) na kraju se spajaju daleko od 
stvarnosti, u istoj laži i ukidanju umjetno- 
sti. Akademizam desnice prezire bijedu, 
koju akademizam ljevice iskorištava, ali u 
oba slučaja sve je više bijede, a sve manje 
umjetnosti. Bez kulture pak i relativne 
slobode, koju pretpostavlja umjetnost, 
čak ni savršeno društvo nije ništa drugo 
nego džungla. Zato je svako autentično 
stvaranje kao revolt poklon budućnosti. 
Nasuprot spontanosti tog revolta, po Ca- 
musu, konkretne društvene revolucije ne 
donose nikakve zbiljske promjene i ne 
pružaju perspektive: 1789. dovela je Na- 
poleona III, 1917. Staljina, talijanski re- 
volucionari Mussolinija, weimarska repu- 
blika Hitlera. Stoga će u ovom apsurd- 
nom svijetu, u kojem je čovjek stranac 
koji ni sebe ne prepoznaje, uvijek »ne- 
pravda i patnja ostati«. Revolucija, naime, 
polazi od ideje i želi svijet modelirati i 
mijenjati po vlastitom teoretskom planu. 
Stoga revolucija ne ubija samo ljude već 
i principe. Pa ipak, »revolucionar je isto- 
vremeno pobunjenik, a ako nije pobunje- 
nik, nije više ni revolucionar, nego poli- 
cajac i funkcionar koji se okreće protiv 
revolta«. 

»Filozofija apsurdnog« ne znači, po Ca- 
musu, ujedno i afirmaciju iracionalnog. 
Stoga u Mitu o Sizifu Camus piše: »... 
ako uviđam granice razuma, ne negiram 
ga zbog toga što priznajem njegove rela- 
tivne moći«. 

Camusova pobuna i protest, uza svu 
strast kazivanja i talent kojim su izrečeni, 
polovični su, nedosljedni i ograničeni vla- 
stitom protivurječnom pozicijom čitave 


njegove »filozofije apsurda«. »Može se ža- 
liti što Camus ne ide do kraja svog revol- 
ta i svojih strasti. Imamo impresiju o jed- 
noj energiji u neizvjesnosti, o jednoj sna- 
zi zaustavljenoj na pola puta« (Gaetan Pi- 
con). 

Glav. filozofska djela: Mit o Sizifu (1942, 
prev.); Pobunjeni čovjek (1951, prev.), Odabra- 
na djela prevedena su u 8 knjiga 1971. 


CANTONI, Carlo, tal. filozof (1840 — 
1906). Prof. u Paviji. Najpoznatiji i naju- 
tjecajniji novokantovac u Italiji. Najorigi- 
nalniji je u tretiranju problematike osje- 
ćaja. On postavlja pitanje da li istina (bilo 
praktičkog, bilo teoretskog suda) rađa i 
odgovarajuće osjećaje. Njegova analiza 
pokušava osvijetliti način kako se iz osje- 
ćaja simpatije i antipatije određenim spe- 
cifičnim akcijama dolazi do spoznaje 
objektivne vrijednosti moralnog zakona, 
koji je aprioran. Bavi se također i pita- 
njem kako univerzalno moralni zakon 
prodire u pojedinačni djelatni objekt a da 
sam ne gubi objektivnost i apsolutnu 
nužnost. No njegova uglavnom formalna 
rješenja ne znače u tom pogledu bitnu 
novost u odnosu na Kanta. 

Glav. djela: Elementarni kurs filozofije 
(1896); Immanuel Kant (3 sv. 1879 — 84). 


CAPELLE, Wilhelm, njem. filozof 
(1871 —  ). Prof. u Hamburgu. Glavna je 
preokupacija filozofskog djelovanja W. 
Capellea povijest grčke filozofije, a po- 
sebno su poznati njegovi prijevodi frag- 
menata predsokratovaca. 

Glav. djela: De Cynicorum epistulis (1896); 
Gescbicbte der griechischen Philosophie (2 sv. 
1922— 1926); Die Fragmente der Vorsokratiker 
(1953). 


CARABELLESE, Pantaleo, tal. filozof 
(1877 — 1948). Prof. povijesti filozofije u 
Rimu. Njegova je osnovna filozofska po- 
zicija »kritički ontologizam«. Objekt, po 
njemu, nije izvan mišljenja, on je bitak 
svijesti kao što je svijest svijest bitka. Bit 

je i filozofije i religije da dohvate granice 
života i bitak u njegovim dubinama. 

Glav. djela: Kritika konkretnog (1921); Od 
Descartesa do Rosminija, zasnivanje kritičkog 
ontologizma (1946). 


CARDANUS, Hieronimus (pravo ime 
Cardano Geronimo), tal. matematičar i 
filozof (1501— 1576). Predaje u Padovi, 
Milanu, Bologni i Rimu, proganjan od in- 
kvizicije mora se odreći svakog naučnog 
djelovanja. Njegovo prirodoznanstveno 
učenje svojevrsni je dualistički hilozoi- 
zam. Pramaterija, koja se ne može poseb- 
no kvalitativno odrediti, ispunjava konti- 
nuirano prostor svijeta tako da nigdje ne 
može postojati vakuum. Duša je, među- 
tim, princip kretanja te pramaterije. Ljud- 
ska spoznaja, vezana uz osjete, ne dopire 
nikad do biti stvari, a potpuna je samo 
u matematici, jer je intelekt tu identičan 
s onim što raspoznaje budući da to i stva- 
ra. U mnogim tezama pokušao je spojiti 
crkveno kršćansko naučavanje s istinama 
znanstvenog istraživanja, ali je vrijednost 
njegovih djela veća u matematici i fizici 
nego u teoretskim i filozofskim spekula- 
cijama. 

Glav. djela: De subtilitate rerum (1552); De 
varietate rerum (1556); De vita propria (1575); 
De libris propriis (1571-1575). 


CARNAP, Rudolf, njemački filozof 
(1891 — 1970). Prof. u Beču, Pragu, Chica- 
gu, Los Angelesu, jedan od najznačajnijih 
predstavnika tzv. Bečkog kruga. Blizak 
nekim socijalističkim pogledima, ostaje 
međutim ipak u okvirima znanstveno 
neutralnog stava, neangažiran u društve- 
nom i političkom životu. 

Često modificirajući svoje teze, C. je 
uglavnom prošao tri faze u sistemu tzv. 
logičke analize; prva je karakterizirana 
teorijom konstitucije pravih znanstvenih 
pojmova, druga se zasniva na logičkoj 
sintaksi znanstvenog jezika, a treća na se- 
mantici i pragmatici kao sastavnim dije- 

lovima semiotike. Jedan je od najpozna- 
tijih filozofa koji brane tzv. logički pozi- 
tivizam, što je u njega obilježen i izrazito 
fizikalističkim elementima. Izvor svekoli- 
kog znanja nije, po njemu, osjetilno isku- 
stvo pojedinaca, već činjeničnost znan- 
stvenog iskaza, prvenstveno iskaza fizike. 
Odbacujući svaku metafiziku kao besmi- 
slenu, kao onu disciplinu što postavlja pi- 
tanja kojih uopće nema, on ujedno i ne- 
gira, osobito u prvo vrijeme, svaku filozo- 
fiju što izriče bilo kakve općenite teze o 
svijetu, pa zatim i svaku spoznajnu teori- 
ju, aksiologiju, estetiku, etiku itd. Smisao 
je nekog stava u metodi njegove provjere, 
verifikacije, pa svaka istinitost ili lažnost 
pripada isključivo prirodnim znanostima, 
odnosno fizici. Sve drugo je, u stvari, 
prazna verbalistika. Kasnije je taj princip 
verifikacije modificirao i sveo ga na sta- 
vove znanosti koji govore o stvarima, te 
je njima pridodao stavove filozofije što 
govore o jeziku prirodne znanosti i stavo- 
ve tradicionalne metafizike (koje treba is- 
ključiti) što govore o nadosjetilnim pred- 
metima. Princip verifikacije je pretpo- 
stavka koja nije ni empirijske ni analiti- 
čke prirode, već je samo »korisna hipote- 
za« istraživanja. Logika, po Carnapu, nije 
naprosto neka filozofska disciplina među 
drugima, već uopće »metoda filozofira- 
nja.« 

Umjetnost nije, po Carnapu (kao po 
nekim drugim predstavnicima tog prav- 
ca), simbol, već »simptom«, to jest nepo- 
sredno izražavanje nekog životnog osje- 
ćaja (kao što su suze, krici itd). To je 
stanovište kritizirala kasnije njegova uče- 
nica S. Langer. 


Općenito se smatra da je Carnapova 
razrada formaliziranih jezika pionirsko 
djelo u konstruktivizmu. Premda je C. 
držao da sve smislene rečenice pripadaju 
jeziku znanosti, ili su, ako su filozofske, 
naprosto dio sintakse tog jezika, njegovi 
pokušaji da formulira npr. rečenice u in- 
direktnom govoru ili rečenice koje uklju- 

čuju modalne pojmove, imaju, po mišlje- 
nju mnogih (npr. Bende Rundle), važnost 
»za svakog filozofa zainteresiranog za ra- 
zumijevanje pojmova o kojima je riječ«. 
Široko značenje Carnapovih istraživanja 
valja dijelom pripisati i njegovom usvaja- 
nju »principa tolerancije«, po kojem je 
bio spreman dopustiti sve oblike izraza 
samo ako su dana dovoljna logička pravi- 
la za njihovu upotrebu. 


Nema nikakve sumnje da su mnogo- 
brojne Carnapove distinkcije i istraživa- 
nja u okviru simboličke logike od velikog 
značenja za razvoj određenog smjera neo- 
pozitivističkog »filozofiranja«, koje ima 
danas ne mali broj pristalica, prije svega 
u angloameričkom svijetu. Pa ipak je sa- 
mo njegovo odbacivanje svake metafizike 
i filozofije bilo utemeljeno na određenoj 
metafizičkoj poziciji o čijem se značenju 
i smislu nije Carnap ni zapitao, pa čak 
i nije mogao zapitati zbog početnih pre- 
misa njegova mišljenja. Upravo taj »circu- 
lus vitiosus« njegova cjelokupnog sistema 
logičkog pozivitizma ujedno je i bitno 
ograničenje, imanentna protivurječnost 
njegovog cijelog »antimetafizičkog hori- 
zonta«. 

Glav. djela: Der logiscbe Aufbau der Welt 
(1928); Abriss der Logistik (1929), Logische Syn- 
tax der Spracbe (1934); Pbilosopby and Logical 
Syntax (1935); Testability and Meaning 
(1936); Foundations of Logic and Matbematics 
(1939); Introduction to Semantics (1942); For- 
malization of Logic (1943); Meaning and Ne- 
cessity (1947); Logical Foundations of Probabi- 
lity (1950); Tbe Continuum of Inductive Me- 
tbods (1952); Einfiibrung in die symboliscbe Lo- 
gik (1954). 


CARRIERE, Moritz, njem. filozof 
(1817 — 1896). Prof. u Giesenu i Munche- 
nu. Svoj filozofski nazor izvodi iz Fichtea 
i Hegela. Bog je svjetski duh koji u sebi 
nosi svijet, on je samosvjesni duh, »Ja« 
univerzuma. Pojedinačni duhovi njegovi 
su »voljni akti« koje je u sebi uzdigao do 
samostalnosti, jer ih po vlastitoj slobodi 


»može stvoriti i objaviti samo slobodno 
biće«. Njegovo se stanovište često ozna- 
čuje kao djelomični panteizam. Umjet- 
nost, po njemu, ima svoj izvor u moral- 
nom, a lijepo je ono što »odmah u nama 
svojom pojavom budi ideju koja njoj leži 
u osnovi«. 

Glav. djela: Die Religion in ibrem Begriff, 
ibrer weltgescbichtlicben Entwicklung und 
Vollendung (1841); Astbetik (1859); Erkennen, 
Erleben, Erschliessen (1893). 


CARROLL, Lewis, (književno ime 
Charlesa Lutwidgea Dodgesona), engl. 
književnik, matematičar i filozof (1832 — 
1898). Nastavnik matematike na univer- 
zitetu u Oxfordu. Najpoznatiji po duho- 
vitim dječjim pričama (Alice u zemlji ču- 
da i dr.) s filozofskim podtekstom. U svo- 
joj knjizi Simbolička logika C. je zastu- 
pao, kao i John Venn, tzv. kompartmen- 
talni pogled na predmet, upotrebljavajući 
pri rješavanju silogostičkih problema kva- 
dratni dijagram i obojene žetone da bi 
obilježio prisutnost ili odsutnost članova 
u svakoj klasi. Autor je većeg broja rado- 
va iz logike, koji se više odlikuju izvan- 
redno duhovitim (»elegantno apsurdnim«) 
problemima i primjerima nego novim lo- 
gičkim otkrićima. 

Glav. filoz. djela: Game of Logic (1887); 
Symbolic Logic (1893). 


CARUS, Paul, njem. filozof (1852 — 
1903). Prof. u Chicagu od 1884. Zastupa 
»monistički pozitivizam« i pokušava me- 
todskom sistematizacijom iskustvenih či- 
njenica stvoriti jedinstveni znanstveni na- 
zor na svijet. 

Glav. djela: Monismus, lis Scope and Import 
(1892); Religion and Science (1892); Funda- 
mental Problems (1903); Tbe Foundation of 
Matbematics (1908); Pbilosopby as a Science 
(1910). Osnovao je i izdavao časopise »Ihe 
Monist« i »The Open Court«. 


CASSIRER, Ernst, njem. = filozof 
(1874 — 1945). Prof. u Hamburgu i Gote- 


borgu, kasnije u SAD. Uz Cohena i Na- 
torpa, jedan od najznačajnijih predstavni- 
ka tzv. Marbuške novokantovske škole. U 
svojim historijskim djelima bavio se po- 
rijeklom i razvojem transcendentalne fi- 
lozofije. Posebno je radio na ispitivanju 
odnosa spoznajne teorije, matematike i 
fizike. Egzaktna fizika, po Cassireru, ne- 
ma posla ni s kakvim fizikalnim predme- 
tima iz iskustva, već se svi njeni zakoni 
odnose na ono što ne može nikako biti 
predmet bilo kakve empirije. Matemati- 
ka, fizika i suvremena (matematizirana) 
kemija jedina su prava područja čistih 
spoznaja. Sve, a ne samo kvantitativne re- 
lacije, treba, po Cassireru, potpuno mate- 
matizirati, jer matematika nije znanost o 
kvantitetama, već opća znanost o kvalite- 
tama, kao kombinatorika, tj. univerzalno 
prikazivanje mogućih načina povezivanja. 
I sveukupna je prirodna znanost, njena 
opća teorija, kao i opažajni materijal, sa- 
mo mišljevina, samo misaona konstrukci- 
ja. Tako su i svi fizički osnovni pojmovi 
sredstva da se »dano« (das Gegebene) 
shvati po određenom redu, pa tako ni 
masa, ni snaga, ni atomi itd. nisu realiteti, 
već instrumenti mišljenja. 

Umjetnost, po Cassireru, nije poput 
svih drugih simboličkih formi samo re- 
produkcija bilo kakve gotove, dane stvar- 
nosti, nego njeno otkrivanje. Dok su je- 
zik i znanost uvijek redukcija stvarnosti, 
umjetnost je njena intenzifikacija. Umjet- 
nost ne ispituje svojstva i uzroke, nego 
nam pruža intuiciju oblika stvari, a otkri- 
vanje neiscrpnog aspekta stvari jedna je 
od velikih prednosti i najdubljih čari 
umjetničkog. Da bi naše strasti dobile 
estetski oblik, valja ih samo pretvoriti u 
slobodno i aktivno stanje, a sam se estet- 
ski doživljaj sastoji u zaokupljenosti dina- 
mičnim aspektom oblika. Kritički preis- 
pitujući estetsku tradiciju, C. joj suprot- 
stavlja svoju osnovnu tezu, koja je imala 
širokog odjeka i niz nastavljača (npr. Sus- 
sane Langer), da umjetnost ima u osnovi 

simbolički karakter. Umjetnost nije veza- 
na za racionalnost stvari, no ipak sadrži 
svoju racionalnost, racionalnost oblika. 
Stoga se i umjetnost može definirati kao 
simbolički jezik. 

C. je preteča izvanredno obimnog po- 
sla u preciziranju i određivanju smisla, 
funkcije i same strukture simboličkih od- 
nosa. Pri tom je ta filozofija htjela biti i 
afirmacija čovjekovih stvaralačkih moći, 
shvaćenih kao simboličkih moći ljudskog 
duha. No njegovo upućivanje na simbo- 
ličke forme, uza sav odjek i brojne pole- 
mike u suvremenosti, inauguriralo je jed- 
nu orijentaciju što često završava u jalo- 
vim razvrstavanjima i razglabanjima poje- 
dinih definicija i značenja. 

Glav. djela: Das Erkenntnisproblem in der 
Pbilosophie und Wissenscbaft der neueren Zeit 
(3 sv. 1906—1920);, Substanzbegriff und 
Funktionsbegriff (1910); Idee_ und Gestalt 
(1921); Philosopbie der symboliscben Formen (4 
sv. 1923— 1929); Jezik i mit (1925, prev.); Na- 
turalistiscbe und bumanistiscbe Begriinding der 
Kulturpbilosopbie (1939); Descartes (1939); Zur 
Logik der Kulturwissenscbaften (1942); Ogled o 
čovjeku (1944, prev.); Tbe Mytb of tbe State 
(1946). 


CASTELLANI, Leonardo, arg. filozof 
(1889—  ). Općenito se smatra najorigi- 
nalnijim argentinskim filozofom, knji- 
ževnikom i kulturnim radnikom. Bavio 
se posebno Kantom, u mnogim tezama 
kršćanski usmjeren, ali i sa često naglaše- 
nim slobodoumnim i liberalnim stavovi- 
ma. U Argentini su izuzetno popularna 
njegova predavanja što ih je držao diljem 
zemlje. 

Glav. djela: Razgovor i filozofska kritika 
(1941); Kritika Kanta (1946); Elementi meta- 
fizike (1951). 


CEKIĆ, Miodrag, filozofski pisac 
(1923— ). Prof. u Nišu, diplomirao u 
Beogradu, doktorirao u Zagrebu tezom 
»Uloga subjekta u spoznaji u njemačkoj 
klasičnoj i novijoj filozofiji (1781 — 

1914)«. Autor je 240 studija, eseja, člana- 
ka u časopisima, kao i niza knjiga pretež- 
no iz povijesti filozofije. 

Glav. djela: Filozofija evolucionizma — 
Herbert Spenser (1956); Američki pragmatizam 
i instrumentalizam (1959); Pregled istorije filo- 
zofije (1966); Jedno i sve (1972); Od Kanta do 
Marksa (1975); Saznanje i rad (1976); Infini- 
tezimalni račun i monadologija (1980). 


CELSUS (Kelsos), rim. filozof (oko 170. 
n. e.). Platoničar, protivnik kršćanstva, ta- 
kođer pod utjecajem stoika. Kršćanska 
vjera je, po Celsusu, primitivna, antropo- 
morfna, širi lažnu nauku po kojoj svijet 
postoji radi čovjeka, i zastrašuje svojim 
kaznama u budućem životu. 

Celsus, kome je stran svaki vjerski fa- 
natizam, kritizira i poganske religije. Ori- 
gen ga je u polemici (Contra Celsum) če- 
sto citirao, pa je tako i ostalo, zahvaljujući 
njemu, nešto Celsusovih tekstova. 

Glav. spis: »Istinita riječ« (»Alethes logos«) 
sačuvan je fragmentarno, a izdao ga je, među 
ostalima, i O. Glockner (1942). 


CENGLE, Franc, filozofski pisac (Ra- 
dovljica, 1932 —  ). Doktorirao je tezom 
»Marxovo shvaćanje slobode«. Docent, 
kasnije prof. Fakulteta političkih nauka u 
Sarajevu. Bavi se historijom socijalnih i 
političkih učenja, poviješću filozofije i 
posebno marksizma. Jedno vrijeme se- 
kretar redakcije izabranih djela V. I. Le- 
njina, u redakciji »Odjeka«, »Pregleda« i 
dr. 

Glav. djelo: Marxovo shvatanje slobode 
(1967). 


CERETELI, Savle Benediktovič, gruz. 
filozof (1907— 1966). Direktor Instituta 
filozofije Gruzinske SSR u Tbilisiju (od 
1957). Osnovni interes njegovih mnogo- 
brojnih i studiozno pisanih radova jest 
dijalektička logika, kao i historija filozo- 
fije (posebno njem. klasični idealizam). 

Glav. djela: Prilog marksističko-lenjini- 
stičkom shvaćanju logike (1952); O dijalektičkoj 


prirodi logičkib veza (1956); Dijalektička logi- 
ka (1965). 


CERRONI, Umberto, tal. filozof i 
pravnik (1926—  ). Marksist, bavio se 
najviše pitanjima opće teorije i filozofije 
prava. Uredio je mnogobrojne zbornike 
(Sovjetska teorija prava, 1964; Politička 
misao, 1966). 

Glav. djela: Kant i zasnivanje pravne kate- 
gorijey Marx i moderno pravo (1962); Političke 
teorije i socijalizam (1976, prev.). 


CESARINI, Sforza Vidar, tal. filozof 
(1886 — 1965). Prof. u Rimu. Bavio se 
pretežno filozofijom prava. Kritizirao je 
mnoge teze novohegelovaca, ukazujući 
posebno u njih na nedostatke epistemo- 
loško-pravne prirode. 

Glav. djela: Filozofski principi nove teorije 
prava (1911); Kurs filozofije prava (1942); 
Vječni viši državni obziri (1952). 


CHARRON, Pierre, franc. filozof 
(1541 — 1603). Prijatelj Montaignea; pod 
njegovim utjecajem razvija skepticizam. 
Smatra da je nemoguće doprijeti do ne- 
sumnjivog znanja, pa stoga ne želi životni 
nazor zasnovati ni na znanosti ni na re- 
ligiji, već na prirodnom moralu. Čovjek 
je, po Charronu, jedini gospodar svoje vo- 
lje i stoga može pomoću nje stvoriti takav 
duševni mir koji ne može ostvariti inte- 
lekt. 

Po Charronu, međutim, sve duhovne 


snage čovjeka moraju djelovati zajedno, a 
ne odvojeno. Razum je prazan, neplodan 
bez imaginacije i pamćenja, a imaginacija 
je bezvrijedna bez pamćenja i razuma. Iz 
ove je teze Charron pokušao izvesti neo- 
phodnost postojanja umjetnosti. No ne- 
sreća je čovjeka u tome što pamćenje, 
imaginacija i razum odgovaraju različitim 
temperamentima ljudi, pa se u njih naj- 
češće ne javljaju sjedinjeni, već razdijelje- 
ni. 

Glav. djela: Les vćrit&6 (1595); Discours cbr&- 
tiens (1600); Traitć de la sagesse (1601). 


CHIAPPELLI, Alessandro, tal. filozof 
(1857 — 1931). Prof. u Napulju. Ch. sma- 
tra da istinska kritika metafizike otvara 
horizont (a ne zatvara ga) za »kritičku me- 
tafiziku«. Premda induktivna, ova je me- 
tafizika idealistička, ali taj »iskonski idea- 
lizam« nije ni apsolutan ni čovjeku ima- 
nentan. Bavio se posebno proučavanjem 
Platona. 


Glav. djela: Panteistička interpretacija Pla- 
tona (1881); Filozofija i povijest filozofije 
(1903); O kritici novog idealizma (1910). 


CHOMSKY, Noam, amer. lingvist i fi- 
lozof (1928 —  ). Redovni profesor lin- 
gvistike na poznatom Massachusetts in- 
stitutu za tehnologiju (M. I. T.). Jedan od 
najistaknutijih teoretičara u oblasti opće 
lingvistike, predstavnik transformacijsko- 
-generativne gramatike, čiji program uve- 
like nadilazi standardne programe mo- 
derne lingvistike. Ch. shvaća lingvistiku 
kao ogranak psihologije spoznaje, vraća- 
jući je u kontekst psihologije i filozofije. 
I dok se transformacijskom smatra svaka 
gramatika koja danu strukturu pretvara, 
transformira u neku drugu, a generativ- 
nom ona koja proizvodi rečenice nekog 
jezika, sistem koji je razradio Chomsky 
nosi s pravom oba ova atributa. U tom 
smislu gramatika ima u njega šire znače- 
nje od tradicionalnog, obuhvaćajući uz 
sintaksu i morfologiju i sve druge razine 
jezične strukture. Premda često i ospora- 
van, Ch. je nesumnjivo već odigrao veliku 
ulogu u pokretanju novih problema, u 
drugačijem tumačenju biti jezika i u afir- 
miranju teoretskog pristupa nad čisto 
deskriptivnim. 


Glav. djela: Syntactic Structures (1957); Cur- 
rent Issues in Linguistic Tbeory (1964), Aspects 
of tbe Theory of Syntax (1965); Cartesian Lin- 
guistics (1966); Topics in tbe Theory of Genera- 
tive Grammar (1966); Language and Mind 
(1968). Izbor iz njegovih djela preveden je u 
nas 1972. pod naslovom Gramatika i um. 

CHURCH, Alonzo, amer. matematičar 
i filozof (1903—  ). Prof. u Princetonu, 
jedan od vodećih suvremenih simboli- 
čkih logičara. Ch. je, među ostalim, na- 
stojao pokazati da se ne može pronaći 
nikakva opća tehnika koja bi nam omo- 
gućila da utvrdimo na efektivan način is- 
tinitost ili dokazivost proizvoljnog arit- 
metičkog suda. Direktnom primjenom 
metode dijagonalizacije on ne dokazuje 
samo da se takva tehnika pokazala ne- 
pouzdanom, već da pretpostavka o nje- 
nom postojanju vodi u apsurdnost. In- 
duktivni status efektivne izračunljivosti 
isključuje, po Ch., svako potpuno oprav- 
danje njegovog prijedloga (kasnije pozna- 
tog kao Churchova teza), ali on navodi 
razloge da se identifikacija smatra prihvat- 
ljivom, što je pojačano otkrićem da su se 
svi pokušaji karakterizacije intuitivnog 
pojma pokazali ekvivalentnim pojmu op- 
će rekurzivnosti. Premda su neki (npr. E. 
Mendelson) osporavali mnoge Churchove 
postavke, on je zacijelo — i kao direktor 
revije »The Journal of Symbolic Logic« 
— znatno utjecao na razvitak i širenje 
simboličke logike. 

Glav. djela: Alternative to Zermelo's Assum- 
ption (1927); »A_ Note on the Entscheidungs- 
problem« (1936); Semantic Analysis (1951); In- 
troduction to Mathematical Logic (1956). 


CHWISTEK, Leon, polj. filozof, esejist 
i slikar (1884 — 1944). Profesor na sveuči- 
lištima u Krakovu i Lavovu. Kritizirao 
mišljenje da postoji samo jedna realnost 
i zastupao tezu o pluralizmu realnosti, iz- 
dvajajući četiri realnosti koje smatra na- 
ročito značajnima za filozofiju (prirodnu, 
fizikalno-znanstvenu,  osjetno-percepcij- 
sku, stvaralački-imaginativnu). Ovu je 
ideju primijenio u svojim istraživanjima 
na području estetike i simboličke logike, 
te je osobito ovom potonjem području 
dao više značajnih priloga. 

Glavna djela: Pluralnost realnosti (1921); 
Granice nauke (1935); Pluralnost realnosti u 
umjetnosti (1960). 

CICERON, Marko Tulije (Marcus 
Tullius Cicero), rim. govornik, državnik 
i filozof (106 — 43. pr. n. e.). Dobar pozna- 
valac grčkog jezika i kulture, izučavao je 
grčke i latinske pjesnike, gramatiku, reto- 
riku, pravo, historiju i filozofiju. Njegovo 
je značenje, prije svega, u prenošenju i 
popularizaciji grčke misli na rimsko tlo. 
Kao filozof, premda sebe ubraja u novoa- 
kademsku školu, nije posebno originalan, 
već u sebi sintetizira brojna naučavanja, 
pa se stoga smatra tipičnim predstavni- 
kom eklekticizma. Filozofija je, po Cice- 
ronu, nadasve vještina liječenja duše, tje- 
šiteljica koja ujedno ljude uči kako da se 
vladaju u životu da bi postigli sreću. Tež- 
nja za srećom prirodna je težnja svih ži- 
vih bića, a put do prave sreće treba da 
pokaže filozofija. Niz elemenata akadem- 
ske skepse, stoičkih i peripatetičkih teza 
isprepliću se u izvanredno obimnom Ci- 
ceronovu djelu, pisanom jasnim i lijepim 
jezikom. Njegov je glavni doprinos rim- 
skoj kulturi, prije svega, u retoričkim dje- 
lima i pismima. 

U svojoj teoriji umjetnosti C. pokazuje 
izvanrednu osjetljivost za različitost, indi- 
vidualnost djela svakog umjetnika ponao- 
sob i ne želi zasnovati estetiku na isto- 
značnosti estetskih vrijednosti i kanona. 
Istovremeno, međutim, on želi pokazati 
kako je najčudesniji fenomen umjetnosti 
upravo u tome što sva neponovljivo raz- 
ličita djela možemo nazvati umjetničkim 
i supsumirati ih tako pod jedinstveni po- 
jam umjetnosti. 

Glav. filozofska djela: De finibus bonorum 
et malorum; Tusculanae disputationes; De se- 
nectute; De amicitia; De officiis; De re publica. 
Sveuk. djela u više izdanja: 1878— 1908. u 9 
sv; 1916. u 10 sv. itd. 


CIORAN, Emnile, franc. esejist, teoreti- 
čar, filozof (1911 — — ). God. 1936. dokto- 
rirao, a radnjom o Bergsonu stječe profe- 
suru. Pesimist, »sofist književnosti«, iz- 
vanredni stilist, C. teži filozofiji lišenoj 

metafizike i vjere, jasno naglašavajući ne- 
ke psihološke probleme: »Htjeli mi to ili 
ne, svi smo mi psihoanalitičari.« Nietzs- 
cheu, u kojemu prepoznaje osobna iznev- 
jerena nadanja, suprotstavlja neku vrstu 
apoteoze propadanja, nemoći. On postav- 
lja i pitanje da li još posjedujemo snagu 
da ne budemo ni skeptici ni barbari, već 
istodobno oboje, naime »civilizirani«. Za 
Ciorana bi isplanirati društvo koje bi u 
skladu s čudovišnom etikom katalogizira- 
lo i upravljalo svim našim činovima zna- 
čilo prenijeti grozote pakla u tzv. zlatno 
doba ili »stvoriti filantropsku instituciju u 
suradnji s đavlom«. 

Glav.. djela:  Syllogismes de  lVamertume 
(1952), Histoire et Utopie (1960); La Chute 
dans le temps (1964); Kratak pregled raspada- 
nja (1966, prev); Le Mauvais Demiurge 
(1969). 


CLARKE, Samuel, engleski filozof 
(1675 — 1729). Svećenik, studirao je mate- 
matiku, filozofiju i teologiju. Brani učenje 
o besmrtnosti duše, bori se protiv mate- 
rijalizma i ateizma, a polemizira s Leib- 
nizom. Zakoni i principi morala, po Clar- 
keu, moraju biti neovisni o nagradi ili 
kazni koju očekujemo. 

Glav. djela: A Demonstration of tbe Being 
and Arributes of God (1705); A Discourse Con- 
cerning tbe Uncbangeable Obligations of Natu- 
ral Religion and the Outb (1706); Tbe Scripture 
Doctrine of tbe Trinity (1712). Sveuk. djela (u 
4. sv.) izdao B. Hoadly u Londonu (1738 — 
1742). 


CLAUBERG, Johannes, njem. filozof i 
psiholog (1622 — 1665). Prof. u Duisbur- 
gu, nastavljač Descartesa. Naglašavao je 
nužnost zahvaćanja boga kao slobodnog 
uzroka u empirijsku kauzalnu zakono- 
mjernost. Neke njegove teze bliske su i 
okazionalizmu, ali mu je osnovna filozof- 
ska intencija da posreduje između karte- 
zijanizma i Spinozinog učenja. 

Glav. djela: Exercilationes centum de cogni- 
tione Dei et nostri (1647); Differentia inter 

Cartesianam et in scbolis vulgo usitatam pbi- 
losopbiam (1651); Ontosopbia (1656). 


COHEN, Hermann, njem. filozof 
(1842— 1918). Prof. u Marburgu (od 
1876), god. 1912. napušta sveučilište, pre- 
lazi u Berlin i tamo predaje na jevrej- 
skom teološkom učilištu. Jedan je od 
glavnih predstavnika tzv. Marburške no- 
vokantovske škole. Svoje osnovno filozof- 
sko stanovište karakterizirao je kao »me- 
todski iđealizam. i »čisti logizam«. Cohen 
ne smatra da je potrebno vjerno reprodu- 
cirati Kanta, već kritički radikalizirati ne- 
ke njegove teze u smislu krajnjeg racio- 
nalističkog idealizma i odbaciti »stvar po 
sebi« kao nedosljedni ustupak tradiciji. 
Njegova logika je logika čiste spoznaje, 
koja ne počinje, kao kod Kanta, osjetil- 
nom spoznajom, već »čistim« (»bezlič- 
nim«) mišljenjem. Cohen, nasuprot Kan- 
tu, smatra da su i prostor i vrijeme kate- 
gorije, tj. čisti pojmovi, a ne čisti zorovi. 
Predmeti nisu dani, već se stvaraju kao 
proizvodi mišljenja u beskrajnom proce- 
su i progresu iskustva. Stoga, u stvari, ne 
postoji ništa što bi bilo izvan granica mi- 
šljenja. Logika je, dakle, ujedno i metafi- 
zika, dok je transcendentalna logika nau- 
ka o svemu postojećem. U tom smislu 
Cohenov cjelokupni sistem u sebi uklju- 
čuje logiku kao nauku o čistoj spoznaji, 
etiku kao nauku o čistom htijenju i este- 
tiku kao nauku o čistom osjećanju. Logi- 
ka kao nauka o čistim spoznajama poka- 
zuje kako mišljenje nema izvora osim u 
sebi, i ono proizvodi samo svoj sadržaj. 
Mišljenje stoga nije odraz objekta što bi 
ga imao pred sobom, predmet spoznava- 
nja nije dat, već zadat. Ni etika, kao nau- 
ka o čistom iskustvu, ne može se izvoditi 
iz subjektivne empirijske datosti, smisao 
djelovanja nalazi se u volji samoj. I este- 
tika, kao nauka o čistom osjećaju, ne bavi 
se hedonističkim elementima a ne može 
se svesti ni na teoriju umjetnosti. Dok 
sve teorije sadrže pojmove, estetika se sa- 
stoji samo iz principa. 


Krugu marburških mislilaca, na koje je 
on znatno utjecao kao osnivač te škole, 
pripadali su i P. Natorp, E. Cassirer, A. 
Gorland, a u početku svog filozofskog ra- 
zvoja i N. Hartmann. 


Nekad vrlo popularan, Cohen je domi- 
nirao mnogim »katedarskim« filozofemi- 
ma svoga vremena, ali je danas, sa svojim 
idealističkim konstrukcijama, u dobroj 
mjeri zaboravljen. 


Glav. djela: Kants Theorie der reinen Erfa- 
brung (1871); Kants Begriindung der FEibik 
(1889); System der Philosophie: I Logik der rei- 
nen Erkenntnis (1902), II Etbik des reinen Wil- 
lens (1904), III Asibetik des reinen Gefiibls 
(1912); Religion und Sittlichkest (1907); Der 
Begriff der Religion im System der Pbilosophie 
(1915). 


COHEN, Morris Raphael, amer. filo- 
zof (1880 — 1947). Prof. filozofije na ame- 
ričkim sveučilištima, najduže u New Yor- 
ku (1912— 1938). Bavio se gotovo svim 
osnovnim područjima filozofije (metafizi- 
ka, filozofija znanosti, logika, socijalna fi- 
lozofija, filozofija prava, filozofija povije- 
sti) zastupajući naturalizam i racionali- 
zam. Najveće priznanje dobili su njegovi 
radovi s područja filozofije prava, a najvi- 
še je čitan njegov udžbenik logike (zajed- 
no s Nagelom). Kao nastavnik snažno je 
utjecao na formiranje pogleda svojih uče- 
nika S. Hooka, E. Nagela i dr. 


Glav. djela: Reason and Nature (1931); Law 
and the Social Order (1933); Uvod u logiku i 
naučni metod (zajedno s E. Nagelom 1934, 
prev.); A Preface to Logic (1945); Tbe Meaning 
of History (1947); Studies in Pbilosopby and 
Sciences (1949); Reason and Law; Studies in 
Juristic  Pbilosopby (1950.) 


COHEN, Robert, amer. filozof i fizičar 
(1923—  ). Prof. u Bostonu. Predstavnik 
Američkog instituta za marksističke stu- 
dije. Izdavač Bostonskih studija za filozo- 
fiju znanosti. Osnovne preokupacije R. 
Cohena kreću se u okviru problema filo- 

zofije prirodnih znanosti, kao i ispitivanja 
suvremenog marksizma. 

Glav. djela: »Alternate Interpretations of 
the History of Science«; »Dialectical Materia- 
lism and Carnap's Logical_Empiricism«. 


COLERIDGE, Samuel Taylor, engl. 
književnik i filozof (1772 — 1834). U knji- 
Ževnosti romantičar, u prvo vrijeme iz- 
vanredno revolucionaran (u Americi je 
čak htio osnovati komunu), kasnije sve 
više konzervativac. Jedan je od osnivača 
književne kritike u Engleskoj, piše dra- 
me, balade, lirske pjesme. Nakon putova- 
nja po Njemačkoj jedan je od najglasnijih 
propagatora njemačke klasične filozofije 
(posebno Kanta, Fichtea i Schellinga) u 
Engleskoj. U njegovim djelima osjeća se 
i utjecaj Platona i Plotina. Realnost je, po 
Coleridgeu, spiritualna, pa je stoga razum 
i može obuhvatiti, i to, prije svega, na 
način intuitivne spoznaje. 

Mjesto umjetnosti i znanosti može biti, 
po C., određeno samo iz filozofije. No 
istovremeno je poezija kadra da nas nauči 
pravoj filozofiji. Za samospoznaju čovje- 
čanstva u cjelini bitan je put koji iz naiv- 
nosti poezije vodi filozofiji. No ono du- 
hovno, filozofsko, treba da dominira 
poetskim i da je njime prožeto, jer nema 
pravog pjesništva bez misaono-duhovnog 
elementa. 

Glav. filoz. djela: On tbe Constitution of 
Church and State (1830); Confessions of an In- 
quiring Spirit (1840); Essays on Method (1845). 


COLLI, Giorgio, tal. filozof (1918 — 
1979). Poznat je osobito kao interpretator 
i istraživač Nietzschea, kao i suizdavač 
(uz Mazzina Montinarija) najnovijeg kriti- 
čkog izdanja Nietzscheovih djela, u ko- 
jem su prvi put štampani mnogi dosad 
nepoznati tekstovi tog filozofa. 


COLLIER, Arthur, engl. teolog i filozof 
(1680— 1732). Pod utjecajem Malebran- 
chea zastupao je krajnji imaterijalizam i 
fenomenalizam. Ne postoji ni vidljivi ni 

nevidljivi vanjski svijet, i samo bog stvara 
u nama predodžbe tjelesnih predmeta i 
stvari. 

Glav. djelo: Clavis universalis or a New In- 
quiry after Trutb (1713). 


COLLINGWOOD, Robin George, 
engl. filozof i historičar (1889 — 1943). 
Prof. u Oxfordu. Jedan od rijetkih pred- 
stavnika, i možda najznačajniji, »spekula- 
tivne« sistemotvorne filozofije, »metafizi- 
ke« i »idealizma« u engleskoj filozofiji 20. 
stoljeća. Uz radove s područja metafizike 
naročito su značajni, i u posljednje vrije- 
me sve više čitani, njegovi radovi s po- 
dručja filozofije povijesti, filozofije religi- 
je, etike i estetike. Isprva vatreni pristali- 
ca B. Crocea, kasnije se ograđuje od ne- 
kih njegovih teza, smatrajući da nova 
umjetnost traži i nov način mišljenja o 
njoj. Zapaženi su i njegovi povijesni pri- 
lozi proučavanju starog Rima. 

Glav. djela: Religion and Pbilosopby (1916); 
Speculum Mentis (1924); Essay on Metapbysical 
Metbod (1933); Tbe Principles of Art (1938); 
Autobiograbby (1939); Essay on Metapbysics 
(1942); Tbe Idea of Nature (1945); Tbe Idea 
of History (1946). 


COLLINS, John Anthony, engl. filozof 
(1676 — 1729). Prijatelj Lockea, deist, ka- 
snije se sve više razvija u slobodnog mi- 
slioca koji znatno utječe i na francuske 
filozofe 18. stoljeća. C. zastupa, nasuprot 
zahtjevima za poštovanjem kršćanskih 
autoriteta, potrebu neograničene djelat- 
nosti samostalnog mišljenja. Samo će ta- 
kav slobodan mislilac moći, po Collinsu, 
i ispravno razumjeti Bibliju. 

C. se ubraja u najistaknutije predstav- 
nike engleske prosvjetiteljske filozofije, 
koja brani slobodu mišljenja i uvjerenja, 
propovijedajući prirodnu »razumsku reli- 
giju«. 

Glav. djela: A Discourse of Freethinking, Oc- 
casioned by tbe Rise and Growth of a Sect Cal- 
led _Freetbinkers (1713); Pbilosopbical Inquiry 
Concerning Human _ Liberty and  Necessity 

(1715); A Discourse of the Grounds and Rea- 
sons of tbe Cristian Religion (1724, objavljeno 
anonimno). 


COMTE, Auguste, franc. filozof, socio- 
log i matematičar (1798— 1857). Preda- 
vao je mehaniku i matematiku na Poli- 
tehničkoj školi u Parizu, ali je zbog na- 
pada na akademike, koji su, po njemu, 
provodili »sramnu znanstvenu politiku«, i 
objavljivanja Kursa pozitivne filozofije iz- 
gubio to mjesto. Često je za života bio 
bez ikakvih prihoda, pa se izdržavao od 
pomoći koju su mu pružali njegovi sljed- 
benici. 

Comtea se općenito smatra osnivačem 
pozitivizma. Pod poznatim mottom »sa- 
voir pour prevoir, prevoir pour prevenir«, 
Comte je pokušao zasnovati svoju pozi- 
tivnu znanost koju suprotstavlja svim 
idealističkim i metafizičkim spekulacija- 
ma. Predmet prave spoznaje mogu biti 
samo činjenice, ono što je dano, što je 
pozitivno. Spoznati se mogu samo odnosi 
između pojava, ali ne i njihova bit, a 
predmet spoznaje ne može biti ni pitanje 
o prvim uzrocima ni ono o krajnjim ci- 
ljevima. No za predviđanje budućih poja- 
va i nije zapravo potrebno, po Comteu, 
ništa drugo osim spoznaje odnosa — tj. 
zakona — među samim pojavama. Stoga 
i jest dovoljno znati (savoir) da bi se mo- 
glo predvidjeti (pour prevoir). Sve drugo 
osim spoznaje činjenica, svaka teološka i 
filozofska spekulacija radikalno se odba- 
cuju. Taj pozitivni stupanj znanosti treći 
je i najviši stupanj, zrelo doba znanosti, 
u kojem se sve otkriva promatranjem i 
eksperimentom. 

Prije tog stupnja postoje dva niža: teo- 
loški i metafizički. Djetinji stupanj zna- 
nosti, njen teološki stupanj, sve pojave 
objašnjava pomoću vrhunskih, božanskih 
bića. Metafizički stupanj, koji se identifi- 
cira s mladošću, zamijenio je samo ta bo- 
žanska bića pojmovima, kao što je pojam 
prirode, životne sile i sl., pa se ti pojmovi 


onda shvaćaju kao bit samih stvari. »U 
metafizičkom stupnju, koji je u osnovi 
samo jedna obična modifikacija prvoga, 
natprirodne sile su zamijenjene apstrakt- 
nim silama.« »Zakon triju stupnjeva« ne 
isključuje međutim ni to da u određenim 
područjima znanosti postoje istovremeno 
sva tri stupnja. C. pri tom čak ne negira 
tezu da su religija i metafizičke spekula- 
cije imale nužno svoj udio u razvitku čo- 
vječanstva; one su izgradile stupnjeve na' 
kojima se uzdiže hram današnjeg znanja. 
Ali iz zahvalnosti koju im odajemo kao 
historijskim snagama ne mogu se izvoditi 
duhovne obaveze za današnjicu. Pozitivi- 
zam nastoji protumačiti zašto su prohu- 
jala vremena morala tako misliti kao što 
su činila, ali on stoji i iznad prošlosti. 

Klasificirajući znanosti, Comte je 
označio 6 osnovnih područja: matemati- 
ku, astronomiju, fiziku, kemiju, biologiju 
i sociologiju. 

Mnogi autori smatraju da je Comte 
utemeljitelj suvremene sociologije. Socio- 
logija, po njemu, nije još u trećem, pozi- 
tivnom stupnju razvoja, ali je upravo 0s- 
novni zadatak suvremene nauke da je 
prevede iz metafizičkih spekulacija u po- 
zitivno ispitivanje činjenica. Napredak 
društva je, po Comteu, prije svega evolu- 
cija unutar koje, u stvari, nema bitnih, 
revolucionarnih preobražaja, a sve pojave 
treba ispitivati prema njihovoj »koegzi- 
stenciji i sukcesiji«, empirijskim uspore- 
đivanjem, ne istražujući neke »esencijalne 
uzroke« koji rađaju i omogućuju te pro- 
mjene. Sve političke i ekonomske pojave 
ne mogu imati zbiljskog utjecaja na na- 
predak društva ako se s njima ne pove- 
zuje i moralna preobrazba indiviđuuma, 
U tom smislu Comte smatra jednim od 
osnovnih zadataka istinske politike da se 
egoizam zamijeni altruizmom. Psihologi- 
ju svodi Comte, u stvari, na biologiju i 
sociologiju. Samopromatranje kao speci- 
fična psihološka metoda je besmisleno, to 
je pokušaj sličan onom kad promatrač 

pokušava sam sebe kroz prozor proma- 
trati kako šeće po ulici. I sama je filozo- 
fija kao filozofija besmislica: ona može 
biti samo sistem ili jedinstvo pojedinih 
znanosti, koje se temelji na jedinstvu 
znanstvene metode. Stoga je — kako po- 
stoji jedinstvena metoda u svim znanosti- 
ma — sociološka metoda identična priro- 
doznanstvenoj. Sociologija se dijeli na so- 
cijalnu statiku i dinamiku. Prva ispituje 
međusobnu zavisnost socijalnih pojava, 
njihovu harmoniju i ravnotežu, a druga 
zakone njihova razvitka i napretka. Nasu- 
prot svećeničkoj vlasti, koja je odgovarala 
ranijim stupnjevima razvitka društva, 
Comte zahtijeva da se u modernom, in- 
dustrijskom društvu vlast prepusti poziti- 
vističkim filozofima, jer bi tada ona bila 
zaštićena moralnim i znanstvenim kvali- 
tetama svojih nosilaca, a samim tim au- 
toritativna kod svih gradana. 

Iz vanjskih opažaja stvaramo naše po- 
znavanje čovjeka, a iz osjećanja stvaramo 
moralnost, no uvijek uz sudjelovanje in- 
teligencije. Moralno je isto tako ispravno 
nazvati urođenim kao i proizvodom ra- 
zvitka. Mi smo od početka moralna bića, 
ali moralnim ljudima moramo i sebe uči- 
niti; moralne sklonosti (altruizam i egoi- 
zam) imaju čak i životinje, ali moralnost 
je djelo čovjeka i historije. I umjetnost je, 
za C., činjenica ili kontekst činjenica i, 
kao takva, jednaka drugim ljudskim dje- 
latnostima što su zavisne, prije svega, od 
opće društvene situacije. Umjetnost po- 
maže i kao sredstvo za stvaranje savrše- 
nog društva, a njena sposobnost nalazi se 
između intelektualnih i moralnih sposob- 
nosti, te može pomoći u pretvaranju spo- 
znaja u djelovanje. Općenito, međutim, 
proučavanje umjetnosti zahtijeva isto ta- 
kvu nepristranost i hladno rasuđivanje 
kakve zahtijeva npr. astronomija. 

Potkraj života, čini se i pod utjecajem 
nekih ličnih kriza, Comte zastupa odre- 
đenu »sentimentalnu« religiju bez boga, u 
kojoj razum treba da bude podređen srcu. 

Religija uzvišenog »velikog bića« (Grand 
etre) religija je takvog humaniteta koji 
postavlja za svećenike — filozofe, za dog- 
me — znanstvene istine, a za osnovne 
vrijednosti — ljubav, red i napredak. 

Čitava pozitivistička Comteova filozof- 
ska pozicija, koja bi htjela uništiti svaku 
metafiziku, pati, de facto, od svojeg vla- 
stitog metafizičkog horizonta: idolatrije 
Činjenica, koja znači samo >»pozitivno« 
pomirenje s postojećim i koja namjesto 
tradicionalne — metafizičke — spekulacije 
uvodi novu mistiku scijentizma i novi 
»katekizam s novim papom i novim pre- 
cima namjesto starih« (Marx o Comteu). 
Bez obzira, dakle, na nesumnjive zasluge 
A. Comtea (napose u odnosu na znan- 
stveni pokušaj zasnivanja empirijske so- 
ciologije), njegova je bitna ograničenost 
upravo u tome što ne vodi računa o onim 
pretpostavkama na kojima počiva čitava 
njegova pozitivistička zgrada, a koju 
upravo zato i ne uzima u obzir jer to ne 
bi bilo u skladu s »pozitivnom« upravlje- 
nošću na činjenice i s općim prezirom 
prema svakoj filozofskoj spekulaciji. 

Glav. djela: Cours de pbilosopbie positive 
(1830 — 1842, dijelom prevedeno); Traitć pbi- 
losopbique d'astronomie populaire (1844); Dis- 
cours sur Vesprit positif (1844), Discours sur 
Vensemble du positivisme (1848); Calendrier po- 
sitiviste (1849); Systeme de politique positive, ou 
Traite de Sociologie instituant la religion de 
PHumanitć (1851 — 1854); Cat&cbisme positivi- 
ste, ou sommaire exposition de la religion uni- 
verselle... (1854); Appel aux  conservateurs 
(1855); Syntbče subjective, ou sysičme universel 
des conceptions propres a Vetat normal de !"'Hu- 
manitć (1856). 


CONDILLAC, Etienne _ Bonnot de, 
franc. filozof (1715— 1780). Prijatelj Di- 
derota i Rousseaua, član Francuske aka- 
demije, odgajatelj infanta Ferdinanda. 


Filozofski nazori Condillaca nastaju, 
prije svega, pod utjecajem J. Lockea, ko- 
jega u prvo vrijeme u potpunosti podrža- 
va. Kasnije napušta Lockeovo učenje 

(osobito u pogledu spoznajne uloge unu- 
tarnjeg opažaja), radikalizirajući neke em- 
pirističke teze do krajnjih senzualističkih 
konzekvencija. Stoga se i Condillaca 
obično smatra osnivačem i glavnim pred- 
stavnikom senzualizma. Izvor i kriterij 
svekolikog spoznavanja su osjeti, i izvan 
njih i neovisno o njima nema nikakve 
druge spoznaje. Svi intelektualni procesi 
i funkcije nisu također ništa drugo do 
»transformirani osjeti«. Razvoj spoznaje 
određen je, po Condillacu, onim potreba- 
ma i interesima koji ga navode na istra- 
živanje. Samu bit ili prirodu stvari ne 
možemo, međutim, nikad spoznati. Kako 
bi negirao tezu o urođenim idejama, C. 
upotrebljava fikciju mramorne statue ko- 
ja samo posjeduje sposobnost opipa, ali 
joj je inače duša slobodna od svih pre- 
dodžbi. Ona malo-pomalo dobiva sva 
osjetila i time postupno svijest upravo u 
onoj mjeri u kojoj je sposobna da pomo- 
ću osjetila dođe do percepcije. Urođene 
ideje uopće ne postoje, a i sama svijest 
o njima nastaje zbog toga što se čovjek 
redovno više ne sjeća njihovog iskustve- 
nog porijekla. 

Pamćenje je također proces koji ima 
svoj početak i kraj u mozgu. Kako znamo 
samo za osjete, za senzacije, tako i »Ja« 
nije ništa drugo do ukupnost senzacija. 

Glav. djela: Essai sur Vorigine des connais- 
sances humaines (1746), Traite des sysičmes 
(1749), Traut6 des Sensations (1754), Traitć des 
animaux (1755); La logique (1780); La langue 
des calculs (posth. 1798). 


CONDORCET, Marie Jean Antoine 
Nicolas, franc. polihistor (1743— 1794); 
god. 1773. postaje tajnik Akademije, pri- 
jatelj Condillaca i Turgota. 

C. je teoretičar progresa koji je vjero- 
vao u univerzalnost zakona. Kad se ti za- 
koni spoznaju, mogu se i mijenjati i slu- 
žiti za predviđanja; njima je određen cje- 
lokupni život i individuuma i čitavog 
društva. Povijest tog društva, koje je u 
stalnom napretku, dijeli se, po Condorce- 


tu, u deset razdoblja, a posljednje, deseto, 
otpočinje francuskom revolucijom. Vje- 
rujući u snagu progresa, C. najavljuje sko- 
ri dolazak carstva čovječanstva koje će bi- 
ti izgrađeno na zemlji i preobraziti čitavo 
društvo. 

Etika je, po C., nužni znanstveni pred- 
stupanj za tehniku društvenog života kao 
što je prirodna znanost osnova za tehniku 
ekonomskog života. Pri tom C. naglašava 
da bi etičko obrazovanje novih generacija 
valjalo uzeti iz ruku crkve i prenijeti ga 
na građansko društvo, pa stoga odlučno 
zahtijeva potpuno odvajanje nastave mo- 
rala od nastave religije. 

Glav. djela: Essai sur le calcul inićgral 
(1766); Reflexion sur Vesclavage des nčgres 
(1782); Esquisse d'un tableau bistorique des 
progršs de Vesprit bumain (1794). 


CONTA, Vasile, rum. filozof (1846 — 
1882). Prof. u Bukureštu. Materijalist i 
evolucionist, protivnik metafizike, koja, 
po njemu, izriče samo »poluistine«. Meta- 
fizika je, međutim, moguća samo kao ne- 
ka vrsta znanstvene poezije. 

Glav. djela: Tbćorie du fatalisme, Essai du 
pbilosopbie materialiste (1877); Tbeorie de Von- 
dulation _universelle, Fssais sur  Vevolution 
(1895); Philosophie matćrialiste (1880); Les fon- 
dements de la mčtaphbysique (1890). 


CORDEMOY, Geraud de, franc. filo- 
zof (1620— 1684). Pristalica Descartesa, 
ali po mnogim svojim tezama okaziona- 
list. Po njemu je neshvatljivo međusobno 
djelovanje ne samo između duše i tijela, 
već uopće svako međusobno djelovanje 
jednog tijela na drugo. Bog je ne samo 
prvi pokretač već i onaj koji stalno omo- 
gućuje kretanje, kao i biće koje uzrokuje 
naše osjete. Premda dakle polazi od Des- 
cartesa, on, posebno u fizici, bitno revidi- 
ra njegovo učenje i od kritike psihofizi- 
čke uzročnosti prelazi i na negaciju svake 
fizičke, materijalne uvjetovanosti. 

Glav. djelo: Dix discours sur la distinction 
et Punion de Vame et du corps (1666). 

CORNELIUS, Hans, njem. filozof 
(1863 — 1947). Prof. u Miinchenu i Frank- 
furtu. Smatra da psihologija kao »znanost 
koja je slobodna od svih dogmatskih 
pretpostavki« treba da pruži osnove za 
svaku filozofiju. Iskustvo, po Corneliusu, 
može posredovati općevažeće spoznaje. U 
mnogim svojim tezama on je pozitivisti- 
čki orijentiran, a blizak je i nekim Mach- 
ovim pogledima. U djelu Opći zakoni li- 
kovne umjetnosti pokušava pledirati za is- 
pravno promatranje, za »njegovanje kul- 
ture očiju«. Osnovni estetski pogledi Cor- 
neliusovi pod znatnim su utjecajem 
njem. kipara i estetičara A. R. Hildebran- 
da. 

Glav. djela: Psycbolopie als Erfabrungswis- 
senscbaft (1897); Einleitung in die Philosophie 
(1901); Elementargesetze der bildenden Kunst 
(1908);  Transzendentale  Systematik (1916); 
Kunstpddagogik (1920); Kommentar zu Kants 
Kritik der reinen Vernunft (1926). 


CORNU, Auguste, francuski filozof 
(1888 — — ). U Berlinu je studirao njem. 
literaturu, filozofiju i historiju. Prof. lite- 
rature u Leipzigu (1949) i filozofije na 
Humboldt univerzitetu u Berlinu (DDR). 
Marksist, bavio se pretežno studijem mi- 
saonog i životnog puta Marxa i Engelsa 
i napisao s tog područja nekoliko značaj- 
nih monografskih studija. Cornu je prou- 
čio i pronašao brojne biografske doku- 
mente o životu i radu klasika marskizma, 
od fragmenata njihovih prvih pisama, 
školskih zadaća, pjesama i publikacija do 
raznih izvještaja tajne policije i začetaka 
stvaranja njihovih nazora na svijet. C. ma- 
nje ulazi u teoretsku i filozofsku analizu 
Marxovih i Engelsovih ideja, već daje više 
kronologiju rađanja njihovih misli, pre- 
vladavanje jednih shvaćanja i prelaženje 
na druga, njihov lični život, njihovo inte- 
lektualno doživljavanje tadašnjih idejnih 
i političkih strujanja, kao i njihovu revo- 
lucionarnu političku borbu za izmjenu 
svijeta. Ipak se može reći da je Cornuova 
studija o Marxu i Engelsu — unutar koje 


su vrlo savjesno i detaljno obrađene sve 
faze i utjecaji u razvitku mladog Marxa, 
a samo one najkarakterističnije u odnosu 
na Engelsa — jedno od najpotpunijih, 
najhomogenijih i najsvestranijih mono- 
grafskih djela o klasicima marksizma. C. 
je objavio uz nih knjiga i mnogobrojne 
članke u francuskom časopisu »Misao« 
(La Pensee«). 


Glav. djela: Utopisme et marxisme (1937); 
M. Hess et la gaucbe bćgćlienne; Karl Marx et 
la R&volution de 1848 (1948), Karl Marx et 
la pensće moderne (1948), Karl Marx i Frie- 
dricb Engles, Život i djelo, 1, II (1958, prev.). 


COURNOT, Antoine Augustin, franc. 
filozof, matematičar i ekonomist (1801 — 
1877). Začetnik matematskog pravca u 
političkoj ekonomiji, pisao je i studije o 
teoriji vrijednosti. Bit je filozofije, po 
Cournotu, u sažimanju općih principa 
znanosti. No sve ono što postižu posebne 
znanosti samo je vjerojatnost, a u mate- 
matici je vjerojatnost na najvišem stup- 
nju. 

Glav. djela: Exposition de la tbćorie des 
chances et de la probabilit# (1843); Essai sur les 
fondements de la connaissance et sur les carac- 
tčres de la critique pbilosopbique (1851); Mate 
rialisme, vitalisme et rationalisme (1875); Re- 
vue sommaire des doctrines &onomiques (1877). 


COUSIN, Victor, franc. filozof (1792 — 
1867). Prof. na Ecole Normale, kasnije na 
Sorbonni. Putuje u Njemačku i posjećuje 
Hegela, Jacobija, Schellinga i Goethea. 
Pri ponovljenom putovanju zatvoren 6 
mjeseci u Berlinu. Kasnije u Francuskoj 
ministar prosvjete, ali se 1848. povlači iz 
političkog života. Pod snažnim utjecajem 
njemačke filozofije, a osobito Hegela, iz- 
građuje eklektički nazor koji u sebi sadr- 
ži, osim elemenata idealističke klasične 
filozofije, i teze škotske filozofije zdravog 
razuma. Osnovni su tipovi filozofije, po 
Cousinu, senzualizam, idealizam, skepti- 
cizam i misticizam. Ovi temeljni oblici 
nazora na svijet javljaju se uvijek iznova 


u sve savršenijoj formi. Cousin je smatrao 
da će psihološkim promatranjem doći do 
točke u kojoj se javlja univerzalni razum 
i u kojoj se istina može neposredno shva- 
titi. Pomoću tog neposrednog, intuitiv- 
nog shvaćanja može se iz različitih siste- 
ma — koji su svaki za sebe jednostrani 
— izvući ono što je zdravo i istinito i 
složiti to u jedinstveni sistem. 

Kao i cjelokupna Cousinova filozofija, 
i njegova je etika sazdana na historijskom 
tlu. On kritički ispituje razne moralne 
doktrine, ali od svake ponešto prihvaća. 
Osjećajni moral mu se ne čini pogreš- 
nim, ali svakako nepotpunim. Stoga ističe 
da bi mu bio potreban viši autoritet, mje- 
rilo. Temelj razlikovanja između dobra i 
zla ne može biti osjećanje, jer je ova raz- 
lika intuitivna i prvobitna, pa osjećanje 
nastaje tek kao njena posljedica. Slijedeći 
Kanta, Cousin smatra da apsolutni pojam 
dužnosti postaje osnova uvjerenja. To 
međutim ne znači i nekritičnost prema 
Kantu: C. mu prigovara da pojam moral- 
no-dobrog izvodi iz pojma dužnosti, a ne 
obrnuto. 

Nesumnjivo je da je Cousinova eklek- 
tička filozofija po stvaralačkoj smjelosti 
iza Descartesa, a po utjecajnosti i tipično- 
sti za francuski duh iza npr. Voltairea. Pa 
ipak, Cousin i pokret koji je izazvao (u 
Francuskoj tek njime otpočinje znanstve- 
ni način nastave filozofije i, posebno, po- 
vijesti filozofije), širinom svog historij- 
skog pogleda i nepristranim vrednova- 
njem filozofskih pitanja i rješenja, znače 
vrlo mnogo za Francusku, a samim tim 
i za evropsku kulturu toga vremena. 

Glav. djela: = Fragments — pbilosopbiques 
(1826); Cours de I'bistorie de la pbilosopbie mo- 
derne (1841-1846); Etudes sur Pascal (1842); 
Pbilosophie de Kant (1842); Du vrai, du bien 
et du beau (1858); Histoire gćnčrale de la pbi- 
losopbie (1863). 


COUTURAT, Louis Alexandre, franc. 
filozof i matematičar (1868 — 1914). Prof. 
filozofije u Toulousi, Cačnu i Parizu. Je- 

dan je od najpoznatijih francuskih mate- 
matski orijentiranih logičara. Smatrao je 
da se začeci logistike nalaze u do tada 
neobjavljenim spisima Leibniza, koje on 
izdaje i komentira. 

Glav. djela: De BPinfini matbćmatique 
(1896); La logique de Leibniz (1901); L'algč 
bre de la logique (1905); Les Principes des mat- 
bematiques (1905). 


CREIGHTON, James Edwin, amer. fi- 
lozof (1861— 1924). Prof. na Cornello- 
vom sveučilištu, prvi predsjednik Ameri- 
čkog filozofskog društva. Istaknuti speku- 
lativni iđealist. Smatra da filozofska zna- 
nost nije prirodna i da od nje ne može 
prihvatiti svoje činjenice. »Kad bi tako 
bilo, to bi značilo zamijeniti filozofiju 
psihologizmom i naturalizmom.« Za C. je 
»filozof u svojoj biti prije humanist nego 
naturalist i najprisnije je povezan s onim 
znanostima koje se bave proizvodima 
ljudske misli i svrsishodne aktivnosti«. C. 
je u svojoj filozofskoj misli uporno tvrdio 
da nije više potreban pionirski rad; potre- 
ban je samo rad shvaćen kao doprinos na 
ogromnom polju kulture, znanosti i 
umjetnosti. Misliti znači raditi s drugim 
umovima na ostvarenju zajedničkih zada- 
taka, 

Glav. djela: An Introductory Logic (1908); 
Studies in Speculative Pbilosophy (posth. 1925). 


CROCE, Benedetto, tal. filozof, kritičar 
i političar (1866 — 1952). Dva puta (1920. 
i 1944) bio je ministar prosvjete, a od 
1943. do 1947. predsjednik Liberalne 
partije Italije. Nakon toga povlači se iz 
političkog života. Pobornik nacionalnog 
jedinstva Talijana, protivnik fašizma. God 
1903. pokrenuo je zajedno s Gentileom 
časopis »Kritika« (»La critica«), u kojem je 
posebno došla do izražaja njegova izvan- 
redno bogata društvenokritička i literar- 
no-historijska djelatnost. U određenom 
razdoblju svog misaonog razvitka C. je 
blizak marksizmu, ali ga kasnije napušta, 

pa i polemizira s marksističkim mislioci- 
ma. U svojim mnogobrojnim literarnim 
i historijskim studijama i kritikama najvi- 
še se oslanjao na De Sanctisa. No čitav 
je pothvat Crocea, tog »nestora talijanske 
kulture«, pripremljen, prije svega, rene- 
sansom Hegelova mišljenja u Italiji sredi- 
nom devetnaestog stoljeća (A. Vera, B. 
Spaventa). Dijalektičko mišljenje novohe- 
gelovaca Crocea i Gentilea, uza sve bitne 
razlike među njima, nastalo je u istovjet- 
noj duhovnoj klimi negacije, s jedne stra- 
ne, pozitivizma, a s druge, historijskog 
materijalizma, i oživljavanjem specifične 
idealističke dijalektike. Croce, čiji je inte- 
res vezan kako uz filozofiju, tako i uz 
povijest, književnost, umjetnost, kritiku 
ili uz opću teoriju kulture, razumio je re- 
formu Hegelove dijalektike tako da je na- 
glašavao nužnost prijelaza iz hegelovske 
dijalektike suprotnosti u dijalektiku razli- 
čitih stupnjeva duhovne zbilje. Tek ćemo 
naime na taj način, po mišljenju Crocea, 
izbjeći degradaciju onih stupnjeva duha 
(kao što je npr. umjetnost) koji su kod 
Hegela svedeni na niže momente apsolu- 
ta. 


Temeljno Croceovo filozofsko djelo, 
koje ga je učinilo najvećim imenom no- 
vije talijanske filozofije i znatno utjecalo 
na razvoj filozofske, a posebno estetske 
misli i izvan granica Italije, jest Filozofija 
kao znanost o dubu (Filosofia come scien- 
za dello spirito), unutar koje je najpozna- 
tiji prvi dio: Estetika kao nauka o izrazu 
i opća lingvistika. Po svojim općim filo- 
zofskim pozicijama »neoidealist«, radikal- 
ni kritičar pozitivizma i empirizma, u 
jednom razdoblju i neohegelovac, C. je 
svu svoju misaonu osebujnost ispoljio 
najsnažnije na području estetike, kao i u 
majstorskoj primjeni vlastitih općih 
estetskih teza unutar bogate i raznovrsne 
literarne kritike. 

“C. smatra da postoje dvije temeljne 
teoretske forme ljudske spoznaje: intui- 
tivna i logička. Od jedne, intuitivne ili 


estetske, dolazi se putem fantazije do 
spoznaje individualnog (do slike), a od 
druge, logičke, znanstvenim putem inte- 
lekta do spoznaje univerzalnog (do poj- 
mova). Umjetnička je istina neovisna o 
znanstvenoj, koja se služi pojmovnim je- 
zikom logike, pa je u odnosu na nju do 
te mjere indiferentna da joj, logički gle- 
dano, može i protivurječiti. No premda 
estetsko može bez naučnog, naučno ne 
može bez estetskog, svako je veliko nauč- 
no djelo ujedno i umjetničko. 

Analogno teoretskoj, postoji praktična 
forma duha: unutar nje ekonomsko (ko- 
risno) postoji bez moralnog (dobrog), ali 
ne i obrnuto. U tom je smislu ekonomija 
estetika praktičnog života, a moral njego- 
va logika. Svaka prava intuicija u isti je 
mah i ekspresija, izraz, jer »duh ne spo- 
znaje intuitivno drugačije nego putem 
radnje, putem izražavanja, putem formi- 
ranja«, Ma kakav da je taj izraz, slikarski 
ili verbalan ili muzikalan, on ne može 
biti odsutan u nekoj intuiciji jer je njen 
integralni dio. Ljepota stoga i može biti 
definirana kao »uspio izraz ili, još bolje, 
samo kao izraz, jer izraz, kad nije uspio, 
nije uopće izraz«. Baš zato i lijepo nema 
gradacija, već jedino ružno. Savršena ili 
naprosto umjetnička djela su jedinstvena, 
bez »lijepih strana«, a samo »ružno poka- 
zuje mnogostrukost«. 


C, smatra da se u određenom značenju 
riječi genij, nasuprot ne-geniju u obič- 
nom čovjeku, može dopustiti samo kvan- 
titativna, a nikako kvalitativna razlika. 
Umjesto poeta nascitur točnije bi 
stoga bilo reći homo nascitur 
poeta — jedni se rađaju kao manji, a 
drugi kao veći pjesnici. Upravo to što se 
ta čisto kvantitativna razlika smatrala 
kvalitativnom bilo je osnovnim uzrokom 
da je kult genija stvorio oko sebe atmo- 
sferu nevjerojatnog praznovjerja. Stvara- 
lac umjetnosti, međutim, također je iden- 
tičan s istinskim doživljaocem umjetni- 
čkog: genij je jednak ukusu. Estetika kao 

nauka o umjetničkom, o izrazu, u krajnjoj 
liniji mora postati identična s filozof- 
skom lingvistikom. »Na stanovitoj visini 
znanstvene obrade morat će se lingvisti- 
ka, ukoliko je filozofija, izgubiti u estetici, 
i ona se uistinu u njoj gubi — bez traga.« 
Stoga i glavno Croceovo djelo Estetika i 
nosi podnaslov: kao nauka 0 izrazu i opća 
lingvistika. 

Protivnik —empirističkog  esteticizma 
(posebno Fechnera i Tainea), psihologiz- 
ma, hedonizma, teza o prirodnoj ljepoti, 
pragmatističkog i utilitarističkog pristupa 
umjetnosti, C. je ujedno uspješno kritizi- 
rao mnoge apriorističke postavke metafi- 
zičke i spekulativne »estetike odozgo« i 
nastojao zasnovati autohtonost i nedjelji- 
vost umjetničkog, suprotstavljajući ga ne 
samo logici već i etici i ekonomiji. Croce 
dakle prije svega želi zasnovati autonomi- 
ju estetike, njenu nesvodivost na moral- 
ne, ekonomske, socijalne ili historijske 
korelate. Snažniji u radikalnoj kritici i ne- 
gaciji drugih estetskih sistema tokom po- 
vijesti (stoga su i njegovu historiju este- 
tike nazvali »grobljem«) nego u vlastitim 
pozitivnim tezama o umjetnosti, C., koji 
je izvanredno suptilno i misaono ulazio 
u mnoge ključne probleme filozofije 
umjetnosti, kritike i historije, ostao je 
ipak bitno ograničen svojom prvom pret- 
postavkom o identičnosti intuicije i 
umjetnosti i o njenoj potpunoj nezavi- 
snosti od stvarnih društvenih i historij- 
skih zbivanja. Svodeći estetski akt na in- 
tuitivno, a intuiciju — dosljedno samnom 
pojmu — na unutarnji duhovni izraz, on 
je morao doći do čisto spiritualističkih 
zaključaka, pa je čak i umjetničko djelo 
— jer je naprosto fizički lijepo — stavio 
izvan estetskog akta, koji je čist, sam sebi 
dostatan, ni o kome ovisan duh kao unu- 
tarnja ekspresija i izvanpovijesni entitet. 

Zaobilazeći idealistički socijalne i po- 
vijesne komponente, C. svojim estetizira- 
njem nije prevladao onaj pasivno medita- 
tivni pristup umjetničkom, koji dovoljno 


ne respektira humanu i stvaralačku misi- 
ju umjetnosti u konkretnim međuljud- 
skim relacijama suvremenog svijeta. 


Glav. djela: Historijski materijalizam i 
marksistička ekonomija (1900); Estetika kao 
nauka o izrazu i opća lingvistika (1902, 
prev.); Što je živo a što mrtvo u Hegelovoj fi- 
lozofiji (1907), Filozofija prakse (1909); Logika 
kao znanost čiste spoznaje (1909); Filozofija _]. 
B. Vica (1911); Brevijar estetike (1913); Etika 
i politika (1931); Poezija (1936). (Kasnije su 
mu djela Estetika, Logika i Filozofija prakse 
izašla pod zajedničkim nazivom Filozofija du- 
ba). U nas su prevedeni i njegovi eseji pod 
naslovom »Eseji iz estetike« (1938) i »Književ- 
na kritika kao filozofija« (1969). 


CRUSIUS, Christian August, njem. fi- 
lozof (1715— 1775). Prof. filozofije i teo- 
logije u Leipzigu. Protivnik Wolffove i 
Leibnizove filozofije, utjecao je na Kanta 
i Lamberta. Svijet, po Crusiusu, nije ap- 
solutno uvjetovan i određen, već omogu- 
ćuje djelovanje slobodnih bića, pa tako 
npr. volja, premda slijedi motivaciju, ipak 
nije determinirana. 

Glav. djela: De corruptelis intellectus a vo- 
luntate pendentibus (1740); De appetitibus in- 
sitis voluntatis bumanae (1742), De usu et li- 
mitibus principi rationis determinantis, vulgo 
sufficientis (1743), Entwurf der notwendigen 
Vernunftwabrbeiten, wiefern sie den zufdlligen 
entgegengesetzt werden (1745); Weg zur Gewis- 
sbeit und Zuverlcissigkeit der menscblicben Er- 
kenninis (1747). 


CUDWORTH, Ralph, engleski filozof 
(1617 — 1688). Prof. u Cambridgeu. Pro- 
tivnik senzualizma i empirizma, zastup- 
nik specifičnog teologijski orijentiranog 
platonizma. Po Cudworthu, postoje uro- 
dene ideje u koje on ubraja i moralne 
ideje, pa stoga etički zakoni posjeduju is- 
to neosporno važenje kao i stavovi mate- 
matike. 


Oštro se suprotstavljajući Hobbesu, C. 
tvrdi da se nasuprot društvenom sporazu- 
mijevanju, odnosno izvođenju moralnog 

iz praktičnih potreba, mora osigurati bez- 
uvjetni prioritet moralnom iznad svakog 
zakona, iznad svake slučajnosti, i priznati 
da je moralno dio metafizičkog jezgra svi- 
jeta. Kao što matematske istine ostaju 
ono što jesu, bez obzira da li se naš duh 
njima bavi ili ne, tako i principi moral- 

nosti predstavljaju nešto nepromjenljivo, 
a važili bi i kad bi sav ovaj tjelesni i du- 
hovni svijet propao. 

Glav. djela: Tbe True Intellectual System of 
tbe Universe (1678); Treatise Concerning Eter- 


nal and Immutable Morality (prvi put izdao 
biskup Chandler 1731). 


ČAADAJEV, Pjotr Jakovljevič, rus. fi- 
lozof (1794 — 1856). U osam svojih Filo- 
zofskib pisama (objavljenih u časopisu 
»Teleskop«) radikalno kritizira društvene 
prilike u Rusiji, ali smatra da se novo 
društvo ne može zasnovati na političkom 
prevratu. U tom se smislu razlikuje od 
dekabrista, kojima je inače bio blizak. Uz 
progresivne i kritičke misli, Čaadajev u 
svojim pismima iznosi i niz mistično- 
religioznih teza. Smisao postojanja ru- 
skog naroda vidi on u stvaranju novog i 
savršenijeg poretka u duhu kršćanskih 
ideja »milosti posljednjih i najdivnijih na- 
dahnuća«, idealnog općečovječanskog po- 
retka i »stvaranja carstva božjeg na zemlji 
u kojem će nestati sve društvene nejed- 
nakosti i nepravde«. 


Glav. fil. spis: Filozofska pisma (posth. 
1862). 


ČAČINOVIĆ-PUHOVSKI, Nadežda, 
filozof. pisac (Budimpešta, 1947—  ). 
Asist. na Filozof. fakultetu u Zagrebu. Pi- 
sac je brojnih produbljenih filozofskih 
studija, rasprava i članaka, posebno s po- 
dručja filozofije umjetnosti i estetike. 

Glav. djela: Subjekt kritičke teorije (1980); 
Pisanje i mišljenje (1981). 


ČAVOŠKI, Kosta, sociološki, filozofski 
i pravni pisac (1945 —  ). Napisao je niz 


zapaženih studija pretežno iz filozofije 
prava i filozofije politike. 

Glav. djela: Politička filozofija Džona Loka 
(1974); Filozofija otvorenog društva, Politički 
liberalizam Karla Poppera (1975). 


ČERNIŠEVSKI, Nikolaj Gavrilovič, 
ruski kritičar, književnik i  estetičar 
(1828 — 1889). Pripadao je grupi kritičara 
i materijalistički orijentiranih mislilaca 
ruske revolucionarno-demokratske filo- 
zofije XIX stoljeća (uz Bjelinskog, Herce- 
na, Dobroljubova i Pisareva). Osnovne fi- 
lozofske preokupacije gotovo svih tih ru- 
skih mislilaca prvenstveno su na estet- 
skom planu, odnosno u domeni idejne 
kritike književnih i umjetničkih djela 
svojega vremena. U toj je grupi Černišev- 
ski vjerojatno najbolji poznavalac tada su- 
vremene (osobito njemačke) filozofije. 
Kao književni kritičar, Č. traži da lite- 
ratura bude oružje socijalne borbe i na- 
pretka. U svom najznačajnijem estetskom 
spisu FEstetički odnosi umjetnosti prema 
stvarnosti, koji je znatno utjecao na rusku 
teoriju umjetnosti sve do naših dana, Č. 
tvrdi da iz definicije »lijepo je Život« — 
definicije koju smatra konstitutivnom za 
sav svoj estetski koncept — proizlazi da 
je »najviša ljepota upravo ona koju čovjek 
susreće u svijetu stvarnosti, a ne ljepota 
koju stvara umjetnost«. Č., koji nastoji 
čak radikalizirati od Feuerbacha preuzetu 

kritiku Hegela i koji stalno i uporno na- 
glašava da je »stvarnost iznad snova«, svo- 
jom »materijalističkom« pozicijom, često 
i bez svijesti o tome, degradira i čovjeka 
i njegovu umjetnost, i u tom smislu ni- 
kako nije — kako neki smatraju — vrlo 
blizak Marxu, već mu je čak bitno supro- 
tan. 

Glav. filoz. djelo: Estetički odnosi umjetnosti 
prema stvarnosti (1855). (U nas prevedeno u 
N. G. Černiševski: Estetički i  književno- 
kritični članci, 1950). 


ČUČIĆ-VUČENOVIĆ (ili Vučinić) 
Simeon, filozofski pisac (Pećno u Žum- 
berku, 1784 — 1828). Doktorom filozofije 
postaje 1806. u Budimpešti. Predavač fi- 


lozofije na zagrebačkoj Akademiji. Jedan 
od prvih stručnih filozofa u Hrvatskoj. 
Svoju knjižicu iz filozofije (pisanu na la- 
tinskom jeziku) štampao je u Beču. 

Glav. djelo: Philosopbia critice elaborata 
(1815). 


ČUPR, František, češki filozof (1821 — 
1882). Prof. logike i metodologije na Pra- 
škom sveučilištu. U prvo vrijeme blizak 
Herbartu, a kasnije mnogo više Schopen- 
haueru. Bavio se posebno izučavanjem 
indijske filozofije i na tom području dao 
svoje najopsežnije i najznačajnije djelo. 

Glav. djela: Sein oder Nicbisein der deuts- 
cben Philosopbie in B&bmen (1847); Staroindij- 
sko učenje (na češ. 3 sv. 1876 — 1884). 


DAMASKIOS, grč. filozof (470—  ). 
Neoplatoničar, vodio je posljednju filo- 
zofsku školu do godine 529, kad ju je 
Justinijan dao zatvoriti. Osnovne preoku- 
pacije D. idu za tim da posreduje svojom 
filozofijom između apsolutno nepojmlji- 
vog prajedinstva i inteligibilne sfere. 

Glav. djelo: Pitanja o prvim principima (iz- 
dao na lat. J. Kopp 1826). 


DAMNJANOVIĆ, Milan, filozofski pi- 
sac,  estetičar (Smederevska Palanka, 
1923—  ). Prof. u Beogradu. Organizator 
estetskog internac. kongresa u Dubrovni- 
ku (1980). Napisao je niz knjiga, članaka, 
studija i analiza pretežno s područja este- 
tike i povijesti kulture. D. smatra da je 
u »savremenoj estetici moguće klasifiko- 
vanje postojećih gledišta u posebnonauč- 
na... i filozofska. Te dve ekstremne ori- 
jentacije ne isključuju jedna drugu, pa je 
moguće na jednom naučno-filozofskom 


putu postići prožimanje filozofskih po- 
gleda s naučnim estetičkim saznanjima.« 

Glav. djela: Konrad Fiedler am Scbeideweg 
(1957); Problem eksperimenta u estetici (1965); 
Strujanja u savremenoj estetici (1966); Estetika 
i razočaranje (1970); Suština i povest (1976); 
Istorija kulture sa principima izlaganja i tu- 
mačenja. 


DARJES, Joachim Georg, njem. filo- 
zof (1714— 1791). Prof. u Jeni i Frankfur- 
tu. Protivnik Wolffove filozofije, a oštro 
je pobijao determinizam i učenje o pre- 
stabiliranoj harmoniji. 

Glav. djela: Elementa_metapbysica (1743/ 
44); Erste Griinde der philosopbiscben Sittenle- 
bre (1750); Via ad veritatem (1755). 


DARWIN, Charles, engl. prirodoslovac 
(1809 — 1882). Znatno je utjecao na cjelo- 
kupni novi prirodoznanstveni nazor na 
svijet svojom čuvenom i epohalnom teo- 
rijom o postanku i mijenjanju vrsta, ko- 

jom je ukazao na organsku evoluciju i 
objasnio povijest postanka živih bića iz 
najjednostavnijih oblika života. Iz činje- 
nice promjena organskog života i teških 
uvjeta održanja vrsta, Darwin je iznio i 
princip selekcije, izbora jačih u borbi za 
život, za opstanak (struggle for life). Taj 
princip, prenesen nekritički na sve poja- 
ve, a posebno na društvo, imao je u raz- 
nim evolucionističkim i drugim filozof- 
skim i, prije svega, sociološkim koncep- 
cijama (tzv. socijalni darvinizam) niz po- 
bornika sve do nekih rasističkih »teoreti- 
čara«. 

Problemom ljepote bavio se Darwin 
prvenstveno iz aspekta biologije. Istovre- 
meno on ističe kako je osjećaj za ljepotu 
izvanredno snažan i kod primitivnih na- 
roda, pa je nadređen i nekim drugim, čak 
i osnovnim vitalnim potrebama. Tako je 
u njih i odijelo rađeno više radi ukrasa 
no radi zaštite i topline. 

Glav. djela: Čovekovo poreklo (1859, prev.); 
The Variation of Animals and Plants under 
Domestication (1866); Tbe Descent of Man and 
Selection in Relation to Sex (1871); Tbe Expres- 
sion of tbe Emotion (1872). 


DEBORIN, Abram Moisejevič, rus. fi- 
lozof (1881 — 1963). Od 1903. god. u rad- 
ničkom pokretu, od 1928. član KPSS, 
akademik (od 1929). Jedan od vodećih 
sovjetskih filozofa koji je već od 1905. 
vodio borbu s mahizmom. Od 1926 — 
1930. bio je glavni redaktor časopisa »Pod 
zastavom marksizma«. Napisao je mnogo 
radova iz historije filozofije i filozofije 
marksizma. U radu Lenjin kao mislilac 
karakterizira Lenjina kao značajnog mi- 
slioca, ali ga u filozofiji smatra samo uče- 
nikom Plehanova. Po Deborinu, Pleha- 
nov je uopće dao najpotpunije tumačenje 
marksizma u duhu Marxa i Engelsa, i tek 
je on uspio »pretvoriti marksizam u po- 
gled na svijet«, pa je Plehanovljev smjer 
filozofiranja jedini dosljedan u cijeloj 
svjetskoj marksističkoj literaturi. D. sma- 


tra da je pravi predmet filozofije, prije 
svega, opća metodologija. »Materijalisti- 
čka dijalektika kao sveopća metodologija 
mora prožeti sve konkretne empirijske 
nauke, jer je ona, tako reći, algebra nauka, 
koja unosi unutarnju vezu u konkretni 
sadržaj.« Kasnija razilaženja među Pleha- 
novljevim učenicima Deborinom i L. Ak- 
seljrod stvorila su dva fronta u sovjetskoj 
filozofiji, a borbe između »mehanista« (na 
čelu s L. Akseljrod) i »dijalektičara« (na 
čelu s Deborinom) trajale su od 1925 — 
1930. U rezoluciji CK od siječnja 1931. 
kritizirani su Deborin i »deborinovci« kao 
»menjševistvujušči idealisti«. Ta se kritika 
nastavila i kasnije (Mitin i dr.), bez obzira 
na »samokritičke« izjave onih koji su sta- 
jali pod vatrom nesmiljenih kritičara (in- 
spiriranih osobito J. V. Staljinom), pa se 
Deborin povukao iz aktivnog filozofskog 
Života, da bi od 1956 — 1960. objavio jed- 
nu knjigu iz povijesti socijalno-političkih 
doktrina te nekoliko članaka u časopisu 
»Pitanja filozofije«, kao »Materijalizam i 
dijalektika u  staroindijskoj  filozofiji«, 
»Teoretik suvremenog revizionizma Eric 
Šternberg« i dr. 

Deborin je, bez obzira na niz jedno- 
stranosti (osobito prirodoznanstvenog ka- 
raktera), pa i nekih dogmatskih teza (npr. 
njegova kritika Lukacsa), jedno od naj- 
značajnijih imena sovjetske filozofije, uz 
koje su vezane mnoge originalne i filo- 
zofski produbljene analize. 

Glav. djela: Urod u filozofiju dijalektičkog 
materijalizma (6 izd. 1931, prev.), Ludwig 
Feuerbach (1923); Ogledi iz bistorije materija- 
lizma 17. 1 18. stoljeća (3. izd. 1930); Hegel i 
dijalektički materijalizam (1929); Lenjin i kri- 
za novije fizike (1930); Filozofija i marksizam 
(zbornik članaka, 3 izd. 1930); Socijalno- 
-politička učenja novog vremena (1958); Filozo- 
fija i politika (1961). 


DELACROIX, Henri, franc. filozof 
(1873 — 1937). Prof. na Sorbonni. Osnov- 
ne preokupacije Delacroixa kreću se od 
ispitivanja raznih mističkih doktrina i 


estetskih istraživanja do psihološki rele- 
vantnih problema (prije svega, psihologija 
mišljenja, jezika i sl.) Nasuprot cjelokup- 
noj orijentaciji prirodoznanstvene psiho- 
logije, »psihologije nižih osjetilnih funk- 
cija«,y Delacroix smatra da je osnovni 
predmet psihologije ispitivanje viših, du- 
hovnih funkcija čovjeka. Bez obzira na to 
što su i umjetnost i igra zabava, umjet- 
nost kao ostvarenje i objektivnost valja 
ipak razlikovati od igre. 

Glav. djela: Essai sur le mysticisme sp&culatif 
en Allemagne au XIVe sile (1900); Etudes 
d'bistoire et de psycbologie du mysticisme (1908); 
La religion et la foi (1922); La langage et la 
pensće (1924); Psychologie de l'art (1927); L'en- 
fant et la langage (1934). 


DELBOEUEF, Joseph Remy Leopold, 
belg. filozof (1831 — 1896). Bavio se i ma- 
tematikom, biologijom i psihologijom. 
Proučavajući posebno hipnozu, tvrdio je 
da je sugestivnost osnova svake hipnoze. 
Neka njegova djela dala su poticaj i za 
matematski pristup logici. 

Glav. djela: Prol&gomčnes philosopbiques de 
la gćometrie; De la psychologie comme science 
naturelle (1876); Logique algoritmique, essai 
d'un systeme de signes appliqu& Aa la logique 
(1877); De Vorigine des effets curatifs de Vbyp- 
notisme (1887). 


DELBOS, Victor Etienne Marie Ju- 
stin, franc. filozof (1862 — 1916). Prof. fi- 
lozofije na Sorbonni, član Akademije. Ba- 
vio se pretežno historijom filozofije, i to 
osobito Kantom i francuskom filozofi- 
jom. 

Glav. djela: La philosopbie pratique de Kant 
(1905); Le spinozisme (1916); Figures et doctri- 
nes de pbilosopbie (posth. 1918); La pbilosopbie 
francaise (posth. 1919); De Kant aux Post- 
Kantiens (posth. 1940). 


DELEUZE, Gilles, franc. filozof 
(1925—  ). Prof. filozofije u Parizu. Po- 
znat je nadasve po produbljenim studija- 
ma o Nietzscheu. Organizator simpozija 
o Nietzscheu u Royamontu. 

Glav. djela: Empirisme et subjectivit# (1953); 
Nietzscbe et la philosopbie (1962, prev. na 
njem. 1976). 


DEMBOWSKI, Edward, polj. filozof 
(1822 — 1846). Utopijski socijalist, revolu- 
cionarno-demokratske orijentacije. U fi- 
lozofskim je nazorima predstavnik lijeve 
struje poljskog hegelovstva, zastupnik 
specifične aktivističke filozofije. 

Glav. djela: Neke misli o eklekticizmu 
(1843); Misli o prošlosti filozofije (1845). 


DEMOKRIT, grč. filozof (oko 460— 
370. pr. n. €.) Rodom iz Abdere u Tra- 
kiji; putovao po Egiptu i Babilonu, a bio 
je i neko vrijeme u Ateni. Od mnogo- 
brojnih njegovih djela koja su obuhvaćala 
sva područja tadašnjeg znanstvenog inte- 
resa (»Taj je, čini se, o svemu promislio« 
— Aristotel) sačuvani su samo fragmenti. 
Pisao je o spoznajnoj teoriji, etici, fizici, 
matematici, astronomiji, ali o svim njego- 
vim djelima znamo više iz spisa drugih 
filozofa (osobito Aristotela i Diogena 
Laertija) nego iz njegovih vlastitih (saču- 
vano je 299 originalnih Demokritovih 
fragmenata). 


Demokrit je najznačajniji predstavnik 
atomizma u antičkoj filozofiji i dosljedan 
materijalist. Njegovo učenje, u osnovi, 
sintetizira filozofiju elejaca (posebno Par- 
menida) o jednom, nedjeljivom bitku, i 
onu Heraklita o neprestanoj mijeni svega 
postojećeg. Po njemu je čitava zbilja saz- 
dana samo od atoma i praznog prostora. 
Atomi su kvantitativno najsitnije čestice 
do kojih se može doći diobom materije. 
Ima ih beskrajno mnogo, prostorni su, 
nepromjenljivi, nedjeljivi i nevidljivi ele- 
menti svega što postoji. Međusobno se 
razlikuju samo veličinom, oblikom i po- 
ložajem, a njihovo je kretanje vječno kao 
što su i oni sami. Sve što nastaje, nastaje 
spajanjem atoma, a sve što propada, re- 
zultat je njihova rastavljanja. Djelovanje 
atoma jednih na druge odvija se nepo- 

srednim dodirom i udarom stoga što teži 
atomi, koji udaraju o lakše, padaju brže. 
Iz kružnog kretanja atoma nastaje vrtlog 
koji je početak stvaranja svjetova. Svjeto- 
vi, po D., postaju i nestaju, »propadaju 
jedni od drugih udarajući jedni u druge«, 
tj. tada kad veći svijet pobjeđuje manji. 
No, svjetova ima beskrajno mnogo — 
kao što ima beskrajno mnogo najraznoli- 
kijih kombinacija atoma — a od tih svje- 
tova samo je jedan ovaj svijet na kojem 
živimo. 

Po Demokritu, svekoliko je zbivanje 
determinirano i odvija se po nužnim, 
strogo mehaničkim zakonima. Kako je 
Čitava stvarnost sastavljena iz atoma, tako 
je i svaka tvar strukturirana određenom 
vrstom tih najsitnijih čestica; zemlju sa- 
činjavaju teški, vatru mali, okrugli, laki 
okrugli i glatki atomi koji su raspoređeni 
po cijelom tijelu te se nakon smrti raspa- 
daju. 

U okviru spoznajnoteoretske proble- 
matike D. brani tezu da su osjetilne kva- 
litete (npr. boje, toplo, slatko) samo su- 
bjektivne i relativne, te postoje samo za 
nas, a ne po sebi; te kvalitete nisu, dakle, 
osobine samih stvari, koje postoje neovi- 
sno o nama. Do tih, o nama neovisnih 
kvaliteta samih stvari ne dolazimo putem 
osjetilne, već umne spoznaje. Osjetilno se 
opažanje, međutim, odvija tako da »idoli«, 
odnosno »sličice« samih stvari, ulaze po- 
moću osjetilnih organa u dušu. Tu je prvi 
put dana naivno realistička spoznajna 
teorija, čiji mnogi elementi, u biti, ostaju 
i u nekim tezama materijalističke teorije 
odraza. Atomistički Demokritov sistem 
ne ostavlja mjesta za djelovanje bogova, 
budući da je sve strogo uzročno, determi- 
nirano kombinacijom različitih atoma. 
Stoga i u etici (iz njegovih etičkih spisa 
sačuvano je najviše fragmenata) tvrdi da 
čovjek u sebi nema duše koja bi bila 
transcendentnog, božanskog porijekla. 
Smisao čovjekova djelovanja nije, među- 


tim, u tome da postigne prolaznu tjele- 
snu nasladu, već da postigne što trajnije 
i vrednije bogatstvo duha, njegovu vedri- 
nu i mir. »Savršenstvo duše ispravlja sla- 
bost tijela, ali jakost tijela bez razboritosti 
ne čini dušu ništa boljom.« Stojeći tako, 
u biti, na intelektualističkom stanovištu 
kao i Sokrat, D. je, u stvari, neke svoje 
spoznajnoteoretske teze (o umnoj spo- 
znaji kao najvišoj) pretvorio i u etičke ka- 
tegorije. 

Po —Demokritovoj — evolucionističkoj 
teoriji, iz mulja su nastala takva živa bića 
koja su živjela na zemlji i u vodi, a tek 
nakon toga ona koja su živjela samo na 
zemlji. Bića se, po njemu, stalno mijenja- 
ju u svojim vrstama: nesposobna za život- 
nu borbu moraju nestati da bi prepustila 
mjesto sposobnijima. Tek poslije duge 
evolucije, pošto je priroda prošla kroz 
mnoštvo oblika životinjskih organizacija, 
javio se na kraju i čovjek. 

Jedan od najvećih sistematičara vreme- 
na u kojem je živio (pa ga zato npr. Win- 
delband stavlja uz Platona i Aristotela) 
suvremenik Anaksagorin ali i Sokratov, 
Demokrit je, u stvari, ipak, s obzirom na 
probleme o kojima je raspravljao, pripa- 
dao prvom, kozmološkom razdoblju 
grčke filozofske misli. Stoga i njegovi 
problemi i njegova filozofija nemaju više 
bitnog utjecaja u Ateni, koja je svoje glav- 
ne filozofske preokupacije već bila preni- 
jela isključivo na antropološki plan. Ipak 
Demokrit svojim smionim rješenjima 
predstavlja nesumnjivo jednog od najve- 
ćih i najsvestranijih materijalističkih _mi- 
slilaca što ga je Grčka ikad imala. 


Glav. djela: Fragmenti: Diels: Die Frag- 
mente der Vorsokratiker. U nas su Demokrito- 
vi fragmenti prev. u knjizi: Atomisti Leukip i 
Demokrit (1950). 


DE MORGAN, Augustus, engl. mate- 
matičar i filozof (1806 — 1871). Studirao 
u Cambridgeu, prof. na sveučilištu u Lon- 
donu. Uz G. Boolca jedan od suosnivača 


simboličke logike u obliku logičke alge- 
bre. Također jedan od začetnika prouča- 
vanja logike relacija. Dao prilog i prouča- 
vanju problema vjerojatnosti. Polemizi- 
rao je s Hamiltonom, no, poput njega, 
zahtijevao je proširenje tradicionalne silo- 
gistike. Smatra, među ostalim, da u silo- 
gizmu ili obje premise treba da budu uni- 
verzalne, ili, kad je samo jedna, srednji 
pojam treba da ima u svakoj drugačiju 
kvalitetu. Zaključivanje se pri tom sastoji 
u brisanju srednjeg pojma i njegovih 
kvantiteta. 

Glav. djela: An Essay on Probabilities 
(1838); Formal Logic (1847); A Budget of Pa- 
radoxes (1872). 


DEMPF, Alois, njemački = filozof 
(1891 —  ). Prof. u Bonnu, Beču i Min- 
chenu. Osnovne preokupacije A. Dempfa 
kreću se u okviru istraživanja povijesti 
srednjovjekovne filozofije. Njegov nazor, 
kao »filozofija filozofije«, odnosno kao sa- 
mokritika filozofije, završava u specifič- 
noj »kritičkoj antropologiji«, kršćanski i 
religiozno obojenoj. 

Glav. djela: Die Hauptformen der Mittelal- 
teriscben  Weltanscbauung (1925); Etbik des 
Muttelalters (1927); Metapbysik des Mittelalters 
(1930); Kulturphilosopbie (1932); Religionspbi- 
losopbie (1937); Cbristlicbe Pbilosopbie (1938), 
Selbstkritik der Pbilosopbie und vergleicbende 
Philosophiegescbichte (1947); Thbeoretiscbe_ An- 
tropologie (1950). 


DERRIDA, Jacques, francuski filozof 
(1930—  ). Prof. u Parizu. Pokušao je 
nacrtom gramatologije — a ne semiolo- 
gije, koja samo dešifrira znakove u potra- 
zi za nekim konačnim znakom — zasno- 
vati filozofiju pisanja i tzv. »razlike«. Gra- 
matologija nas, po njemu, oslobađa Janu- 
sa, boga s dva lica, lika dvojnosti znaka, 
čuvara jezika zatvorenog iza vratiju usme- 
ne transmisije, a u korist »najdrevnijeg« 
boga Totha, boga pisara. Misliti zatvore- 
nost predodžbe znači, po D., misliti tra- 
gično, ne kao predodžbu sudbine, nego 

kao sudbinu predodžbe, njezinu bezraz- 
ložnu i bezdanu nužnost. 

Glav. djela: La Voix et le Pbćnomčne (1967); 
L'Ecriture et la Diffćrence (1967); De la gram- 
matologie (1968); La Dissćmination (1972), 
Dispositions (1972), Marges (1972). 


DESCARTES, Rene (Cartesius Rena- 
tus), franc. filozof, matematičar i fizičar 
(1596 — 1650). Poslije završene jezuitske 
škole odlazi u vojsku nizozemskog prin- 
ca, a zatim i bavarskog kralja. Putuje po 
Nizozemskoj, Njemačkoj, Švicarskoj i 
Italiji proučavajući veliku knjigu svijeta«, 
razočaran skolastičkom učenošću i uvje- 
ren u potrebu temeljite reforme svih po- 
dručja nauka. God. 1629. nastanjuje se u 
Nizozemskoj, u kojoj tada nalaze utočište 
od progona mnogi napredni učenjaci. Po- 
što je čuo za osudu Galileja, htio je, u 
nastupu očajanja, spaliti sve svoje rukopi- 
se, ali ipak nastavlja radom i anonimno 
štampa neka svoja djela. God. 1647. bilo 
je i u Nizozemskoj zabranjeno širenje 
kartezijanstva, a Descartesova su djela 
osuđena na javno spaljivanje. Descartes 
bježi iz Nizozemske i na poziv švedske 
kraljice Kristine odlazi u Stockholm, gdje 
ubrzo, nakon jedne teže prehlade, umire. 


Descartes, »otac novovjeke filozofije«, 
jedan je od najvećih racionalističkih mi- 
slilaca sviju vremena. Nakon nekoliko 
pretežno biografskih poglavlja — koja su, 
u stvari, uvodne teze — u četvrtom dijelu 
svoje čuvene Rasprave o metodi, knjige 
koja je objavljena na francuskom, a ne 
tradicionalnom latinskom jeziku, dolazi 
do svog fundamentalnog stava, čija pro- 
blematika i rješenja predstavljaju okosni- 
cu čitave njegove filozofije, a kasnije i no- 
vovjekog racionalizma. Nezadovoljstvo s 
cjelokupnim stanjem dotadašnjih nauka 
pretvara se u sumnju koja zahvaća čitav 
sadržaj svijesti. Sve stvari koje su ušle u 
našu svijest kao njihov sadržaj mogu isto 
tako biti rezultat iskrivljenog fantaziranja 
i obmane, kao što je npr. obmana koju 

doživljujemo u snu. Možemo pretpostavi- 
ti i zamisliti da nemamo tijela, da ne po- 
stoji ni svijet, ni mjesto na kojem stoji- 
mo. Štaviše, možemo sumnjati i u boga 
i pretpostaviti da smo stvoreni na način 
kako bi se uvijek varali. Svašta, svaki 
sadržaj možemo pomišljati: da nema 
ni zemlje, ni neba, da smo bez ruku, bez 
nogu, bez tijela. Međutim, u isti čas dok 
se tako misli, dok se tako sumnja, jedino 
u što se ne može posumnjati jest sama 
ta sumnja, tj. misao, jer i dok se misli da 
je sve krivo, nužno onaj koji misli jest, 
postoji: Cogito, ergo sum_.Tuje, 
dakle, otkriveno prvi put čvrsto tlo, to je 
onaj »čisti početak« (Hegel) na kojem je 
kasnije izgrađen cijeli sistem, tu je izre- 
čeno da duh ne spoznaje ništa, ni prije, 
ni bolje, ni jasnije od sama sebe. Rezultat, 
dakle, Descartesove metodičke skepse ni- 
je, kao kod skeptika, sumnja, već izvje- 
snost. Misao je ishodište svijeta, njegova 
bit i mogućnost same sigurnosti spozna- 
je. To je ona racionalistička jezgra njego- 
ve filozofije koju su dalje razvili i Spinoza 
i Leibniz, a čiji osnovni zahtjev izvire iz 
onog oslobođenja čovjeka, koji je karak- 
teriziran osamostaljenjem od tisućgodi- 
šnje spekulativne stagnacije crkvene filo- 
zofije i koji u toj novoj, oslobođenoj misli 
sebi sam postavlja zakonitosti da se u nji- 
ma za sebe samog oslobodi. 


No sumnja ipak, za sebe i po sebi, go- 
vori o nesavršenstvu. D. naime pita oda- 
kle čovjeku mogućnost da misli na nešto 
savršenije nego što je on sam, jer svi nje- 
govi putovi vode u sumnju, dakle u ne- 
savršenstvo. Odakle čovjeku istinite, savr- 
šene spoznaje kad je sam nesavršen? Da 
bi riješio taj problem, D. uvodi boga, koji 
u nas usađuje ideju adekvatne, savršene 
i apsolutne spoznaje. Predodžba savrše- 
nog bića ne može proizlaziti iz nas koji 
smo vrlo nesavršeni. Istovremeno, među- 
tim, što je veće objektivno savršenstvo 
svake naše ideje, to veći mora biti njezin 
uzrok. D. time, u stvari, obnavlja i onto- 

loški dokaz za božju egzistenciju po ko- 
jem sam pojam najsavršenijeg bića uklju- 
čuje u sebi nužnost božjeg postojanja. 
Osnovna je kvaliteta prave spoznaje, po 
Descartesu, da bude jasna i razgovijetna. 
Sve što nam se nadaje na taj način, sama 
jeistina Omne est verum quod 
valde _clare_et distincte 
percipio). U nama, po D., postoje 
dvije pojave svijesti: umno spoznavanje, 
odnosno percipiranje, i htijenje ili voljna 
djelatnost. Sve ostalo (zamjećivanje, želje, 
protivljenje) samo su različiti načini per- 
cipiranja ili htijenja. Kad jasno i razgovi- 
jetno percipiramo, tada sigurno ne grije- 
šimo. No volja, koja se na sve proteže i 
koju možemo nazvati neograničenom, 
često se proširuje i preko onoga što jasno 
spoznajemo, te to postaje uzrok naših po- 
grešaka. Pa ipak, široko protezanje volje 
na sve — što odgovara njenoj prirodi — 
ukazuje na slobodu volje, u čemu i jest 
čovjekova veličina. »Ne hvale se automati 
što točno izvode sve kretnje za koje su 
udešeni, jer ih nužno tako izvode, nego 
se hvali njihov tvorac što ih je tako točno 
izradio, jer ih nije načinio po nuždi, nego 
slobodnom voljom.« 

Descartesove osnovne ontološke teze 
jasno ukazuju na njegov dualizam; posto- 
ije dvije supstancije: materija i duh. Dok 
\ je duhu svojstvena misao, materija se svo- 

di na protežnost i kretanje. Ono što se 
proteže, ne misli, ono što nema protež- 
nosti, misli. U mnogim svojim tezama 
(osobito u fizici) dosljedan mehanicist, D. 
je branio i učenje o materijalnom jedin- 
stvu svijeta. Jedinstvena materijalna sup- 
stancija ne dopušta da pored nje u prirodi 
postoji bilo kakva druga materija, niti bi- 
lo šta što je nematerijalno. Stoga D. ne 
priznaje postojanje praznog prostora, »a 
kretanje jednog tijela, ili jedne korpusku- 
le, ne može se ni zamisliti, jer svako kre- 
tanje pretpostavlja uzajamno kretanje, 
kružni tok materije«. No tu je materiju, 
po Descartesu, stvorio bog, koji ju je 


ujedno i prvi stavio u kretanje. Sva koz- 
mička tijela i svemirski sistem, uzet u cje- 
lini, nastaju dalje putem čistih mehani- 
čkih procesa: u samim temeljima fermi- 
ranja svijeta leže vrtložna strujanja mate- 
rije. 

Svoje mehanicističke principe D. pro- 
širuje i na shvaćanje života, pa mu je živo 
biće samo vrlo komplicirani automat 
podređen svim zakonima mehanike. U 
tom smislu on je također jedan od osni- 
vača mehanističke fiziologije. Kao po- 
srednik između tijela i duše, koji omogu- 
ćuje uzajamni utjecaj jedne na drugu tih 
dviju potpuno različitih i međusobno ne- 
zavisnih supstancija, postoji, po Descarte- 
su, jedna posebna žlijezda koja se nalazi 
u sredini između obje hemisfere mozga. 
Tu je i samo sjedište duše. 

D. je, pored svojih genijalnih matemat- 
skih otkrića i spoznaja na području fizike, 
znatno utjecao i na razvoj psihologije. 
Njegova psihologija strasti prvi je pokušaj 
jedne teorije čuvstava, zasnovane na nje- 
govu shvaćanju fiziologije i teorije ani- 
malnih duhova. 

Uza sva ograničenja uvjetovana tada- 
šnjim stanjem znanosti, kao i uopće pri- 
likama i duhovnim tendencijama vreme- 
na u kojem je živio, uza sve svoje vulgar- 
no mehanicističke i jednostrano raciona- 
lističke teze, Descartesova je filozofija 
značila novu epohu u razvoju ljudskog 
mišljenja. Bit je Descartesove filozofske 
revolucije u tvrdnji da ništa nema prava 
na takvu vjerodostojnost kao ljudske ja- 
sne i razgovijetne spoznaje. Sve ostale 
tvrdnje treba svesti na te ljudske spoznaje 
i istine da bi i same bile istinite. Ukazu- 
jući smjelo na te spoznaje kao jedino vje- 
rodostojne, D. je u svojim spisima ujedno 
odbacivao tisućgodišnje predrasude, vje- 
rovanje u autoritete, mistiku i obmane, 
izgrađujući na temeljima razrušene skola- 
stike, svojim svježim i još danas zanim- 
ljivim i živim načinom mišljenja, filozo- 
fiju racionalnog povjerenja u čovječje 

spoznajne mogućnosti, optimističku filo- 
zofiju ljudskog razuma. 

Glav. djela: Praktična i jasna pravila ruko- 
vodena dubom u istraživanju istine (1631, 
prev.); Traitć du monde ou de la lumičre 
(1633); Rasprava o metodi pravilnog upravlja- 
nja umom + traženja istine u naukama (1637, 
prev.);  Meditationes de prima  pbilosopbia 
(1641); Osnovi filozofije ( 1664, prev.); Strasti 
duše (1649, prev.; nije sa sigurnošću utvrđeno 
je li to spis D.); L'bomme et traitć de la for- 
mation du foetus (posth. 1664); Correspondan- 
ce, 


DESPOT, Blaženka, filozof. pisac (Za- 
greb, 1930—  ). Prof. u Zagrebu. Magi- 
strirala je temom »Socijalizam i tehnika«, 
a doktorirala disertacijom »Humanitet 
tehničkog društva«. Sudionik mnogobroj- 
nih naših i stranih simpozija i kongresa, 
pored filozofskom bavi se i sociološkom 
problematikom. Objavila 110 studija i 
članaka. 

Glav. djela: Humanitet tebničkog društva 
(1971); Plaidoyer za dokolicu (1976); Ideologija 
proizvodnih snaga i proizvodna snaga ideolo- 
gije (1976). 


DESPOT, Branko, filozof. pisac (Za- 
greb, 1942— — ). Bavio se pretežno ispi- 
tivanjem hrvatske filozofske baštine, 
grčkom filozofijom i novijom filozofijom 
egzistencije. 

Glav. djela: Filozofija Gjure Arnolda 
(1970), Filozofiranje Vladimira Dvornikovića 
(1975); Vidokrug apsoluta; Logički fragmenti 
(1978). 

DESSOIR, Max, njem. filozof (1867 — 
1947). Prof. u Berlinu, osnivač i izdavač 
»Časopisa za estetiku i opću znanost 
umjetnosti«, koji izlazi od 1906. godine. 

Osnovna Dessoirova distinkcija izme- 
du estetike i opće znanosti o umjetnosti 
polazi od pretpostavke da je područje 
estetike šire od područja umjetnosti (jer 
obuhvaća i prirodu, kao i mnoge datosti 
svakodnevnog života), ali da i umjetnost 
ima u sebi dublje i veće značenje no 

estetsko područje što je obuhvaća. Umjet- 
nost oblikuje npr. religiozne, političke, 
socijalne, etičke i dr. sadržaje, pa stoga 
njena zbiljska funkcija u duhovnom i so- 
cijalnom životu daleko nadmašuje estet- 
ski užitak. Uz E. Utitza, D. je osnivač 
»opće znanosti o umjetnosti«, koja na 
svojevrstan način ujedinjuje neke aspekte 
estetike, teorije pojedinih umjetničkih vr- 
sta i povijesti umjetnosti, 


Opća znanost o umjetnosti — za raz- 
liku od estetike, koja se bavi ljepotom — 
nastoji odrediti porijeklo, bit, vrijednost 
i međusobne odnose umjetnosti. Nasu- 
prot pojmovnom jedinstvu, nasuprot »na- 
silnom konstruktivizmu«, koji je nužna 
posljedica inzistiranja na jedinstvu filo- 
zofske ideje, opća znanost o umjetnosti 
želi izbjeći ono »umrtvljavanje života« ko- 
je je karakteristično za spekulativni aprio- 
rizam. No znanost o umjetnosti koja bi 
trebala biti »okvir u koji prirodno uviru 
svi rezultati bavljenja umjetnošću, postig- 
nuti na različitim stranama i često sasvim 
izolirano«, svojom u osnovi scijentisti- 
čkom i pozitivističkom orijentacijom nije 
uspjela gotovo ni u jednom svom ambi- 
ciozno postavljenom programu. Navodno 
»posrednička« misija između estetike i 
empirijskih istraživanja završava najčešće 
bilo u tipičnom eklekticizmu, bilo u bes- 
krajnim variranjima odavno poznatih, če- 
sto i banalnih teza o umjetnosti. 

Glav. djela: Gescbichte der neueren deutscben 
Psycbologie (1894); Estetika i opća nauka o 
umjetnosti (1906, prev.); Lebrbucb der Pbiloso- 
pbie (1925); Beitrćige zur allgemeinen Kunst- 
wissenscbaft (1929), Die Rede als Kunst (1940). 


DESTUTT DE TRACY, Antoine 
Louis Claude, franc. filozof (1754 — 
1836). Aktivno je sudjelovao u mnogim 
političkim zbivanjima za vrijeme revolu- 
cije, bio je član Konstituante, član senata, 
per, a 1814. god. predlaže svrgnuće Na- 
poleona. Pod utjecajem Lockea i Condil- 
laca razvija senzualističku filozofiju, ali 


nastoji ublažiti neke njene radikalne kon- 
zekvencije. Kao argument za realno op- 
stojanje vanjskog svijeta navodi osjećaj 
otpora kod hotimičnog kretanja. Uz Ca- 
banisa, Volneya, Garata i dr., jedan je od 
najznačajnijih predstavnika grupe  tzy. 
ideologa. Svoju znanost o idejama, koju 
je nazvao ideologijom i koja je bliska spe- 
cifičnoj genetičkoj psihologiji, odnosno 
»analizi čovjekove inteligencije«, pokuša- 
va posebno učiniti korisnom za tzv. prak- 
tičnu filozofiju, politiku i etiku. 

Glav. djela: El&čments d'idćologie (1801 — 
1815); Logique (1805); Commentaire sur Vesprit 
des lois de Montesquieu (1819); Trait6 de la 
volonić (1815). 


DEUSSEN, Paul, njem. filozof (1845 — 
1919). Studirao i prijateljevao s F. Nietzs- 
cheom, prof. u Berlinu i Kielu. Schopen- 
hauer, koji je za Deussena »philosophus 
christianissimus«, ostao mu je cijelog ži- 
vota glavni uzor. Schopenhauerov nazor 
vodi ga proučavanju indijske filozofije. 1 
premda mnoge Deussenove postavke ni- 
su više održive u okviru suvremenih in- 
doloških studija (tako dijeljenje indijske 
filozofije na predvedsku i postvedsku), 
ipak je unutar njegove Opće povijesti filo- 
zofije prvi put dan ozbiljniji i opsežniji 
prikaz povijesti orijentalne filozofije, ko- 
ja, uz tri knjige posvećene indijskoj filo- 
zofiji, sadrži i kratak prikaz kineske misli. 

U prvo vrijeme D. označava svoj nazor 
kao »cjelinu koja ujedinjuje filozofiju i 
kršćanstvo«, da bi kasnije — pod utjeca- 
jem indijske filozofije — odbacio vjero- 
vanje u ličnog boga jer »najviše biće mora 
biti uzvišeno nad svim ličnostima«. Osni- 
vač je »Schopenhauerova društva«, koje 
od 1912. god. izdaje Schopenhauerov go- 
dišnjak. 

Glav. djela: Die Elemente der Metapbysik 
(1877); Das System des Vedanta (1883); Allge- 
meine Geschichte der Pbilosopbie (1894 — 1917); 
Jakob Bčbme (1897); Erinnerungen an Frie- 
dricb Nietzscbe (1901); Die Gebeimlebre des Ve- 
da (1907— 1909); Vedanta und Platonismus 


im Licbte der Kantiscben Pbilosopbie (1917); 
prevodio je Upanišade 1 Vedu (1897) i izdao 
(1911. i d.) Sveukupna djela A. Scbopenbauera. 


DEWEY, John, amer. filozof i pedagog 
(1859 — 1952). Prof. na sveuč. Michigan i 
Minnesota; od 1894. prof. u Chicagu, od 
1904. u New Yorku. Kao vladin savjetnik 
za pedagogiju, dvije godine boravi u Kini, 
gdje radi na izgradnji prosvjetnog siste- 
ma, a u istom svojstvu posjećuje i Tursku 
i Meksiko. Sve do kraja života djeluje u 
američkom kulturnom i prosvjetnom ži- 
votu kao filozof, pedagog i politički anga- 
žirani reformator. 

D. nesumnjivo spada među najznačaj- 
nije američke filozofe, a u svojim je dje- 
lima analizirao izvanredno širok dijapa- 
zon pitanja: od psiholoških, etičkih, este- 
tičkih, logičkih, pedagoških i političkih 
do pitanja religije i prava, sociologije i 
ekonomije. Znatan utjecaj koji ima na su- 
vremenu filozofiju u svijetu, a napose u 
Americi, okarakterizirao je Whitehead ri- 
ječima: »Živimo u vremenu koje je pod 
utjecajem Deweya.« U polaznim tezama 
evolucionist i darvinist, D. također govori 
o tome da stvari ne treba »objašnjavati 
natprirodnim uzrocima, već njihovim 
mjestom.i funkcijom u okolini«. 

Radikalni borac protiv svakog tradicio- 
nalizma, metafizičkih spekulacija i svih 
tzv. čistih teoretsko-kognitivnih rješenja, 
D. smatra da je primarna zadaća filozofije 
»da razjasni ljudima ideje u pogledu dru- 
štvenih i moralnih sukoba naših dana«. 
»Rekonstrukcija« filozofije, koju pokušava 
provesti, temelji se na vezivanju teorije i 
prakse, na negaciji apstraktnih shema ko- 
jg se natežu na stvarnost i razradi znan- 
stvene metode u rješavanju svih akutnih 
pitanja suvremenog svijeta. Filozofija se, 
međutim, ne koncentrira samo na istraži- 
vanje činjenica, već u sebi treba da sadrži 
i kritičko pročišćavanje vrijednosti objek- 
tivno danog iskustva i postuliranje novih 
humanističkih rješenja određenih socijal- 

nih i kulturnih situacija. Ukratko, zadatak 
je filozofije, u biti, socijalno-pedagoški: 
ona može i treba da služi izgradnji boljeg 
čovjeka i pravednijeg demokratskog dru- 
štvenog poretka. 


Dewey je osnivač »instrumentalizma«, 
specifične varijante pragmatizma. Mišlje- 
nje je sredstvo readaptacije, organ kao što 
su to udovi ili zubi, a ideje su eksperi- 
menti u prilagođavanju. No pri tom nije 
riječ o potpunom prilagođavanju »koje 
znači smrt«, već o »želji za svladavanjem 
okoline«. Problem okoline stoga i nije u 
tome kako ćemo spoznati vanjski svijet, 
nego kako ćemo naučiti da njime ovlada- 
mo, da ga promijenimo i u koju svrhu 
da to učinimo. Spoznaja, koja zapravo po- 
tječe iz materijalnog iskustva, ima svoju 
pravu vrijednost jedino ako služi kao 
sredstvo, kao instrument za prak- 
tična životna rješenja. Ljudsko mišljenje 
i njegov cjelokupni znanstveno-pojmovni 
inventar u krajnjoj su liniji samo alat, 
sredstvo, instrument za uspješno sređiva- 
nje osjetnih podataka i za svladavanje 
stvarnosti i prirode uz prilagođavanje nje- 
nim uvjetima. U tom se smislu filozofija 
mora ugledati u fiziku i podvrgnuti struk- 
turi iskustva, jer je i um samo »prirodni 
organ iskustva«. Tako ona može postati 
korisna kao egzaktna znanost. Znanje ni- 
je, po Deweyu, čista teorija, nego prije 
svega moć koja ne smije biti upotrijeblje- 
na nad ljudima, već nad prirodom u služ- 
bi socijalnog napretka. Taj se »pragmati- 
čki idealizam moći« sastoji u općem za- 
jedničkom znanstvenom radu s »meto- 
dom moralne i političke dijagnoze i 
prognoze«. 

Spoznaja je, po Deweyu, funkcija suda 
koja iskazuje značenje svoga predmeta i 
ujedno transformacija tzv. neodređene si- 
tuacije u određenu. »Istraživanje je konti- 
nuirana i usmjeravana transformacija 
neodređene situacije u situaciju koja je 
tako određena u svojim unutrašnjim od- 
likama i relacijama da pretvara elemente 

prvobitne situacije u jedinstvenu cjeli- 
nu.« 

Logika je, po Deweyu, u osnovi, istra- 
živanje procesa istraživanja (inquiry to in- 
quiry), a logičke su forme postulati istra- 
živanja koji se upotrebljavaju radi posti- 
zanja trajnih vjerovanja. 

U psihologiji blizak biheviorizmu, u 
gnoseologiji specifičnom pragmatizmu, a 
po općoj filozofskoj usmjerenosti priro- 
doznanstveno orijentiran, Deweyev je in- 
strumentalizam, uza svu dubinu pojedi- 
nih spoznajnih postavki, oštroumnosti i 
smionosti određenih socijalnih postulata 
i dosljednosti izvođenja praktičnih za- 
ključaka, ostao bitno zatvoren onom apo- 
logijom radne ekonomije znanosti i teh- 
nike u kojoj je najviši smisao prakse ipak 
samo eksperiment i industrija, i u kojoj 
postaje sve drugo sredstvo te, u stvari, 
otuđene i postvarene ljudske aktivno- 
sti. 

Glav. djela: Psychology (1887); Tbe Study of 
Eibics (1894); How We Think (1910): Demo- 
kracija i vaspitanje (1916, prev), Reconstructi- 
on in Pbilosopby (1920); Human Nature and 
Conduct (1922); Experience and Nature (1929); 
Art as Experience (1934); Liberalism and Social 
Action (1935); Experience and Education 
(1938); Logika: teorija istraživanja (1939, 
prev.). 


DIDEROT, Denis, franc. filozof i pro- 
svjetitelj (1713— 1784). Odbivši, nakon 
školovanja kod jezuita, da prihvati sveće- 
nički poziv, živi kao književni boem, iz- 
državajući se instrukcijama i prijevodima. 
Ubrzo se upoznaje s Rousseauom, D'A- 
lembertom, Holbachom i drugim pro- 
svjetiteljima, te izdaje nekoliko anonim- 
no štampanih spisa protiv vjerskog fana- 
tizma i uopće ancien r&gimea, Stalno iz- 
ložen progonima i zatvorima, pod bud- 
nim okom policije, D., usprkos svemu, 
započinje s pripremama za izdavanje naj- 
većeg djela revolucionarne materijalisti- 
čke misli francuskog prosvjetiteljstva, ve- 
like Enciklopedije. 


Prva i najčuvenija francuska Enciklope- 
dija nerazdvojno je povezana s imenom 
Denisa Diderota. On je napisao za nju 
najviše članaka iz oblasti filozofije, umjet- 
nosti i zanata, a ostao je do kraja njen 
urednik, i kad su se svi drugi uplašili te- 
rora i represalija, on nije sustao, već je 
sam, nakon mukotrpne borbe, izdao po- 
sljednji svezak, poslije kojeg su štampani 
samo dodaci i registri. Bez obzira na niz 
nedosljednosti, pa i na ezopovski način 
izražavanja (na koji su enciklopedisti bili 
prisiljeni da bi izbjegli česte zabrane iz- 
davanja), Enciklopedija, kojoj je osnovni 
pečat dao Diderot, pravo je remek-djelo 
naprednog ateističkog i materijalističkog 
francuskog duha, koje je dalo izvanredno 
značajne i plodonosne poticaje za daljnji 
razvoj evropske kulture, kao i idejnu os- 
novu onih revolucionarnih akcija što su 
upravo tada stajale pred Francuskom i 
svijetom. U Enciklopediji je doista poka- 
zana »opća slika napora ljudskog uma 
svih naroda i u svim vremenima«, a uka- 
zano je i na osnovne i idejne elemente 
rušenja starog društva i imperativnu po- 
trebu smjelog probijanja do novih spo- 
znaja o društvu budućnosti. 

U nizu svojih značajnih filozofskih dje- 
la, eseja i književnih opservacija D. je iz- 
nio mnoštvo lucidnih teza, ne stvorivši, 
međutim, nikad zaokruženi i dosljedno 
izvedeni filozofski sistem. Prešavši put od 
deista do ateista, D. je postao jedan od 
najdosljednijih kritičara religioznog mo- 
rala, uvjereni materijalist i prosvjetitelj. 
Po njemu je materija aktivna, sastavljena 
od najsitnijih čestica, čijim se mehani- 
čkim spajanjem i razdvajanjem sve zbiva 
u prirodi. Razum i spoznaja zasnivaju se 
na općoj osjetljivosti materijalnog svijeta. 
D. je život objašnjavao kao organizam u 
kojem se atomi tako međusobno spajaju 
i prožimaju da ne tvore samo izvanjski 
sklop, već sačinjavaju integralnu cjelinu. 
U pogledu razvoja društva i historije, D. 
je tipični prosvjetitelj: on vjeruje da pro- 


gres čovječanstva zavisi od ideja koje 
utječu na razvoj zakonodavstva što odre- 
duje oblik vladavine pojedinih zemalja i 
povijesnih epoha. 

Dobrota, nesebičnost, sposobnost za 
žrtvovanje ne mogu se, po D., nametnuti 
dresurom, odgojem. Odgoj i država čak 
mnogo više razaraju ono što postoji od 
prirode no što bi stvorili ono što nam je 
priroda uskratila. Tjeramo li uporno dje- 
cu da idu jednim smjerom, najčešće će- 
mo postići suprotno, a ljudske vrline nisu 
uopće neke tehničke vještine, pa stoga tu 
i ne pomaže nikakav odgoj. 

U nizu briljantnih estetskih eseja D. se 
bavi općim problemima lijepog (Filozof- 
ska istraživanja o porijeklu i prirodi lije- 
bog), pitanjima dramskog stvaralaštva 
(Paradoks o glumcu, O dramskoj poeziji) 
i navlastito značajnim ispitivanjima sli- 
karstva (Esej o slikarstvu). Umjetnički li- 
jepo je, po Diderotu, ono što ocrtava sa- 
mu prirodnu zbilju, i to tako da pokazuje 
životni unutarnji zakon pojava ili pred- 
meta. Estetska ocjena slike treba da ras- 
pravlja o pet bitnih elemenata: o crtežu, 
o bojama, o sjeni i svjetlu, o izrazu i o 
kompoziciji. D. energično ustaje protiv 
školskog i akademskog izvještačenog po- 
ziranja i traži da slikari ne rade po mo- 
delima. Namjesto namještenog slikanja 
neprirodnih poza unutar zidova akademi- 
je, on poziva slikare da uđu u život: u 
krčmu, predgrađa, na ulice i trgove, da 
gledaju svađe i tučnjave živih ljudi i da 
u tom prirodnom ambijentu nalaze mo- 
tive za svoja umjetnička djela. 


Slobodarski duh, protivnik svih autori- 
teta i tradicije, gorljivi ateist, beskompro- 
misni borac protiv svih oblika tiranije, D. 
u mnogim svojim djelima živi i danas, a 
klerikalci ru više od sto i pedeset godina 
nakon smrti ne mogu oprostiti oštre i 
jetke riječi koje im je uputio, pa i u na- 
šem vremenu pokušavaju zabranjivati iz- 
vođenje njegovih literarnih djela i širenje 
njegovih filozofskih ideja. 

Glav. filoz. djela: Pensćes pbilosopbiques 
(1746): Pismo slijepcima (1749, prev.): Lettre 
sur les sourds et muets (1751); Pensćes sur Vin- 
terpr&tation de la nature (1754); Dalamberov 
san (1813, prev). D. je štampao i mnoštvo 
članaka u Encyclopčdie ou dictionnaire raisonne 
des sciences, des arts et des mčtiers (1751 — 1772). 
U nas je preveden i izbor iz njegovih estetskih 
radova pod naslovom >»O = umetnosti« 
(1954). 


DIELS, Hermann, njem. filozof, filolog 
i arheolog (1848 — 1922). Prof. u Berlinu. 
Bavio se poviješću tehnike i medicine an- 
tičkog svijeta, zatim posebno Parmeni- 
dom, Heraklitom, Aristotelom i aristote- 
lovcima. U čitavom je svijetu, međutim, 
postao poznat po komentarima i, uopće, 
po svom izdanju predsokratovskih filozo- 
fa. 

Glav. djela: Doxograpbi graeci (1879); Ele- 
mentum (1879); Parmenides (1897); Heraklei- 
tos (1901); Poetae pbilosopbi (1902); Die Frag- 
mente der Vorsokratiker (3 sv. 1903). 


DIETERICI, Friedrich — Heinrich, 
njem. istražitelj arapske filozofije (1821 — 
1903). Prof. u Berlinu. Izdao je i komen- 
tirao mnogobrojne arapske filozofske tek- 
stove, a najpoznatija su mu djela iz po- 
dručja istraživanja srednjovjekovne arap- 
ske filozofije. 

Glav. djela: Die Antbropologie der Araber 
(1871); Die Naturanscbauung und Naturpbi- 
losophie der Araber._ im X _Jabrbundert 
(1876). 


DIETRICH, iz Freiberga, njem. teolog, 
filozof i prirodoslovac (oko 1250— oko 
1310). Pripadnik dominikanskog reda, od 
1293. do 1296. provincijal za Njemačku, 
1297. magister u Parizu. 


Po osnovnoj filozofskoj orijentaciji no- 
voplatoničar i mistik, D. iz Fr. naučavao 
je jedinstvo“ oblika u supstanciji i obja- 
šnjavao materiju kao samo potencijalno 
biće. Duhovne supstancije nisu sastavlje- 
ne iz materije i oblika, a cjelokupno je 

božje stvaranje svijeta u biti intelektualni 
proces. U mnogim mu je tezama (osobito 
o intellectus agens et pos- 
sibilis) vidljiv utjecaj i Augustinove 
filozofije. 

Glav. djela: Tractatus de intellectu et intel- 
ligibili (objavio prvi put E. Krebs, 1906); Trac- 
tatus de babitibus (isti, 1906); De esse et essentia 
(prvi put 1911); De iride et radtalibus impres- 
sionibus (objavio J. Wirschmidt, 1914). 


DIETZGEN, Joseph, njem. filozof 
(1828— 1888). Samouk, po zanimanju 
štavitelj koža. Socijaldemokrat, koji ima 
svoje specifično mjesto u povijesti mar- 
ksističke misli. 

Iz Dietzgenova je djela vidljiv njegov 
prirodni i svježi talent, oštro pero, zane- 
senost Marxovom mišlju, ali ujedno i tež- 
nja za pojednostavnjivanjem, pa i nedo- 
statak osnovnog znanja u pojedinim filo- 
zofskim oblastima, što je često rezultiralo 
konfuzijom i pseudorevolucionarnošću. 
Vatreni i iskreni branilac naprednog u fi- 
lozofiji, Dietzgen je, po mišljenju nekih 
svojih štovatelja i interpreta, uspješno 
upotpunio Marxa, jer ovaj, navodno, nije 
stvorio dublje i detaljnije razrađenu filo- 
zofsku osnovu svog vlastitog nazora na 
svijet. Ova Dietzgenova ambicija, među- 
tim, nije realna, jer je on doista uvijek u 
usporedbi s Marxom ostao na nivou filo- 
zofskog diletantizma. 


Boreći se protiv idealističke filozofije, 
protiv onih »fantasta« što »žele, tako reći, 
stvoriti duha svetog koji u obliku goluba 
nadlijeće mehaniku«, taj autodidakt iz 
Blankenberga neprestano je i uporno na- 
glašavao kako sve počiva na opipljivoj 
osjetilnosti i kako se istina može »mirisa- 
ti«, »vidjeti« i »čuti«. Dietzgen tvrdi da je 
»od rane mladosti počeo razmišljati o po- 
trebi potpunog i sistematskog pogleda na 
svijet«, te je »na kraju našao zadovoljenje 
u induktivnoj spoznaji čovjekove sposob- 
nosti mišljenja«. No rezultati njegova filo- 
zofiranja nisu u skladu s njegovim nes- 

kromnim planovima, pa su stoga i depla- 
sirane tvrdnje dicgenovaca, tih neograni- 
čenih poklonika njegove filozofije (E. 
Untermann, E. Dietzgen i dr.), da je tek 
on dopunio historijski materijalizam (što 
ga je zasnovao Marx) spoznajnom teori- 
jom i dijalektikom. To međutim ne znači 
da treba potcjenjivati napore ovog marlji- 
vog samouka, koji je nesumnjivo imao 
dobre želje i namjere da pomogne izgrad- 
nji jedne dijalektičke logike i filozofije na 
materijalističkim osnovama. Stoga će i 
neki njegovi polemički stavovi, duboko 
proživljeni i vatreno branjeni, kojima jed- 
nostavno i snažno udara po svoj učmaloj 
profesorskoj mudrosti njemu suvremene 
idealističke filozofije (+Bavim se filozofi- 
jom s namjerom da degradiram tu visoku 
učiteljicu«, ili »pojedine se nauke mogu 
prepustiti stručnjacima, ali mišljenje ne«), 
ostati živi dokument koji karakterizira 
mnogobrojna htijenja i napore napredne 
misli te epohe. 

Glav. djela: Das Wesen der _menschlicben 
Kopfarbeit (1869); Briefe iiber Logik, speziell 
Pid poi Logik (1880 — 83); 
Das Acquisit der Pbilosopbie (1887); Streifztige 
eines Sozialisten in das Gebiet der Erkenntnis- 
tbeorie; (Sveukupna djela izdao E. Dietzgen, 3 
sv. 1911. god.). U nas je 1958. izišao izbor iz 
Dietzgenovih djela pod naslovom »Odabrani 
filozofski radovi«. 


DIGBY, Kenelm, engl. filozof, pisac i 
diplomat (1603 — 1665). Pokušao je sjedi- 
niti aristotelizam s mehaničkim nazori- 
ma i s kontinentalnim idealizmom prem- 
da smatra da se filozofija, u osnovi, treba 
razvijati u tradiciji aristotelizma. Bavio se 
i fizikom i alkemijom, smatrao je da je 
duša besmrtna i raspravljao teze o misti- 
čkom prijelazu tjelesnih u netjelesne 


predmete. 

Glav. djelo: Demonstratio immortalitatis 
animae rationalis (1664). 
DILTHEY, Wilhelm, njem. filozof 


(1833 — 1911). Prof. u Baselu, Kielu, Bra- 
tislavi, a od 1882. u Berlinu. 


Osnovna je preokupacija mnogobroj- 
nih Diltheyevih djela »zasnovati iskustve- 
nu znanost duhovnih pojava« te pokazati 
i metodički osigurati samostalnost du- 
hovnih znanosti nasuprot prirodnim. Pri 
tom D. nastoji posebno filozofski osvije- 
tliti izgradnju povijesnog svijeta u duhov- 
nim znanostima. Povijesno je »razumije- 
vanje« fundamentalno različit način spo- 
znaje od objašnjenja prirodnih procesa. 
Duhovne znanosti sadrže u sebi specifi- 
čan i osebujan pojam iskustva i grade se 
po vlastitoj sistematici i vlastitim kriteri- 
jima. 

Istovremeno, D. se suprotstavlja ap- 
riornim shemama povijesti, kao i metafi- 
zičkim postulatima koji hipostaziraju te- 
meljne kategorije ljudskog opstanka izu- 
zimajući ih iz povijesti. »Konačnost svake 
povijesne pojave, bila ona neka religija ili 
ideal ili filozofski sistem, a prema tome 
relativnost svake vrste ljudskog shvaćanja, 
jest posljednja riječ nazora na svijet; sve 
teče u procesu, ništa ne ostaje.« Bitnu os- 
novu cjelokupnog ljudskog opstanka i 
zbivanja sačinjava, po Diltheyu, život i 
njegova vremenost, život što se konkret- 
no iskazuje i osvješćuje u duhovnim sklo- 
povima određena vremena. U tom smislu 
se D. tretira kao začetnik tzv. »filozofije 
Života« u njemačkoj filozofiji. Hermeneu- 
tika — specifična metoda koja treba tako 
interpretirati povijest da iz nje postaje 
vidljivo što je zapravo čovjek, a ne da 
povijest objašnjava pomoću determinanti 
koje ne mogu ući u njenu strukturnu cje- 
lovitost — metodologijska je osnova svih 
duhovno-znanstvenih disciplina. 


D. smatra da u pojmu filozofije nije 
sadržan samo neki opći sadržaj već i nje- 
gova historijska povezanost: »Filozofi su 
se najprije okrenuli direktno k problemu 
svijeta i života... Svaka živa filozofska 
djelatnost nastaje u ovom kontinuitetu, te 
filozofska prošlost djeluje na svakog po- 
jedinog mislioca tako da on i ondje gdje 
posumnja u mogućnost rješavanja velikih 

problema biva ovom prošlošću determi- 
niran u svom novom stavu. Na taj su na- 
čin svi stavovi filozofske svijesti i sva poj- 
movna određenja filozofije u kojima ovi 
stavovi dolaze do izražaja — historijski 
povezani.« 

Na području psihologije D. se također 
suprotstavlja naturalističkom smjeru, koji 
bi htio postaviti kauzalne slijedove, i traži 
novo  duhovnoznanstveno _usmjeravnje 
psihologije. Pri tom je naročito karakte- 
ristično naglašavanje karaktera cjelovito- 
sti svih psihičkih funkcija, doživljaja, ope- 
racija i sl. (»struktura«, »strukturni sklop«). 

Velik i često plodonosni utjecaj \W. 
Diltheya ogleda se kako na eminentno 
filozofskom polju (Spranger, Litt, Rotha- 
cker), tako i posebno na području psiho- 
logije (tzv. »psihologija lika«, »psihologija 
cjelovitosti« F. Kruegera i dr). Mnogo- 
brojne njegove teze u kojima se očituje 
i sva idealistička prenaglašenost i jedno- 
stranost one diobe iz koje su proizašle 
sve njegove filozofske preokupacije (koje 
su, međutim, vrlo često rezultirale i iz- 
vanredno lucidnim zaključcima) vidljive 
su i u različitim »filozofijama života« i u 
suvremenim fenomenološkim koncepci- 
jama. 


Glav. djela: Philosophie der Logik und 
Aritbmetik (1931); Ideen iiber eine beschreiben- 
de und zergliedernde Psycbologie (1894); Die 
Enistebung der Hermeneutik (1900); Izgradnja 
istorijskog sveta u dubovnim naukama (1910, 
prev); Das Leben  Scbleiermacbers (posth. 
1922). Izbor iz djela W. D. izišao je u prev. 
pod naslovom Zasnivanje dubovnib nauka 
(1980). 


DIMITROV, Dimitar, filozofski pisac 
(Skopje, 1937 —  ). Prof. u Skopju. Dok- 
torirao je (u Zagrebu) tezom »Paradoks 
teorije aktivističke umjetnosti«, u kojoj na 
uvjerljiv i originalan način kritizira s mar- 
ksističkih pozicija razne teorije estetičke 
heteronomije. 

Glav. djela: Život i umetnata (1967); Protiv- 
stavuvanja (1971). 


Dingler 


DINGLER, Hugo, njem. filozof i mate- 
matičar (1881 — 1954). Prof. filozofije u 
Darmstadtu, bavio se najviše filozofijom 
znanosti, najznačajniji predstavnik konti- 
nentalnog operacionalizma. 

Glav. djela: Pbilosopbie der Logik und 
Aritbmetik (1931); Geschichte der Naturphilo- 
sopbie (1932); Die Grundlagen der Geometrie 
(1933); Das System (1933); Das Handeln im 
«Sinne der bčcbsten Zieles (1935); Die Metbode 
der Pbysik (1938); Lebrbuch der exacten Natur- 
wissenscbaften (1944); Grundriss der me- 
tbodiscben Pbilosopbie (1949). 


DIODOR, Kronos, grč. filozof (IV st. 
pr. n. e.). Megaranin, razvio je eristiku do 
igre riječima. Po njemu je moguće samo 
ono što je stvarno; ono što je nestvarno, 
to je nemoguće. Iz mogućeg ne može sli- 
jediti nemoguće, pa stoga, ukoliko je od 
dva slučaja nastupio u stvarnosti jedan, to 
je ujedno i dokaz da je drugi nemoguć. 
Pobijao je i mogućnost kretanja. Po ne- 
kim navodima (što ih spominje i Hegel), 
Diodor je sa svojom eristikom postao 
lakrdijaš i zabavljač na dvoru Ptolemeja- 
ca. 


DIOGEN, iz Apolonije, grč. filozof 
(oko 450. pr. n. €.). Suvremenik Anaksa- 
gorin, jedan od osnivača hilozoizma, u 
mnogim pitanjima eklektik. Zastupao je 
tezu da svim stvarima mora u osnovi biti 
samo jedna jedina pratvar, jer se svijet 
inače ne bi mogao održati na okupu, a 
i promjena bi bila nemoguća. Takve oso- 
bine ima, po njemu, prije svega zrak, jer 
u sebi ujedinjuje i ono tvarno i ono du- 
hovno. 

Glav. djelo: O prirodi (sačuvani samo neki 
fragmenti). 


DIOGEN, Laertije, grč. historičar filo- 
zofije (II st). Njegovo djelo o životu i 
mislima poznatih filozofa smatra se jed- 
nim od najvažnijih izvora za proučavanje 
grčke filozofije. Bezbroj podataka koji su 
u tom djelu sakupljeni različiti su po vri- 

jednosti i vjerodostojnosti, ali je ono sve- 
jedno ostalo »glavno djelo o antičkoj po- 
vijesti filozofije« (Uberweg, Geschichte 
der Philosophie t. I str. 22). D. L. ne pri- 
hvaća kršćanstvo, već mu suprotstavlja 
grčku filozofsku baštinu, pa stoga i pri- 
kuplja obilje materijala i citira veće od- 
lomke grčkih filozofa kako bi ukazao na 
misaonu vrijednost i veličinu Starih. 

Bio je protiv samoubojstva, pa je one 
koji su ga počinili ironizirao u svojim 
epigramima. Po nekim autorima, glavni 
izvor za njegovo djelo bila su dva spisa 
Dioklesa iz Magnezija. 

Glav. djelo: Život i mišljenja istaknutih fi- 
lozofa (u 10 knjiga, prev.). 


DIOGEN, iz Oinoande, grč. filozof 
(oko 200). Pristalica epikureizma, sakup- 
ljao je fragmente starih epikurejaca i oš- 
tro se polemički suprotstavljao svim nee- 
pikurejskim filozofima. 


DIOGEN, iz Seleukije, grč. filozof (II 
st. pr. n. e). Stoičar, Hrizipov učenik. 
God. 155. pr. n. e. došao je u Rim i pre- 
nio stoičko učenje, koje je ubrzo postalo 
popularno. U starosti je, kažu, posumnjao 
u neke teze svog učitelja Hrizipa, premda 
je cijelog života vatreno branio sve osnov- 
ne stavove stoičke škole. 


DIOGEN, iz Sinope, grč. filozof (od 
oko 400. do 323. pr. n. e.). Jedan od naj- 
značajnijih predstavnika tzv. kiničke ško- 
le. Zahtijevao je povratak prirodnom sta- 
nju, poricao svaku kulturu i bilo kakve 
potrebe. Živio je kao beskućnik, spavao 
u bačvi i odbacivao sve kulturne i dru- 
štvene norme kao balast koji čovjeku 
onemogućuje da bude ravnodušan prema 
bogatstvu, slavi, časti, porodici, politici, 
religiji i svemu drugome što je neprirod- 
no. Kiničko učenje o svođenju potreba 
na minimum proveo je najdosljednije u 
životu, kako govore o njemu i mnoge, 
često i neprovjerene anegdote. (Kad mu 

Dragišić 


je Aleksandar Veliki obećao da će mu 
ispuniti svaku želju i kad ga je zapitao što 
hoće, odgovorio mu je da mu se makne 
sa sunca jer mu smeta kod sunčanja.) 
Diogen Laertije opisuje kako su izgledali 
i čime su se služili kinici poput Diogena: 
» Jedna debela batina od divljeg maslinova 
drveta, jedan dronjavi postavljeni ogrtač 
bez donjeg odijela, koji je noću također 
služio kao postelja, jedna prosjačka torba 
za potrebne namirnice i jedan sud za va- 
đenje vode.« 


DION, Hrisostom (D. iz Pruse), grč. 
filozof i retor (oko 40 — oko 120). Ki- 
ničar, kasnije blizak stoičkoj školi. Frag- 
menti njegovih djela važni su izvori za 
proučavanje kiničke filozofije. Uz filozo- 
fiju i retoriku, bavio se politikom, kao i 
estetskim pitanjima. Po D. H,, kipar i sli- 
kar mogu vremenski prikazati samo je- 
dan trenutak predmeta i u tom jednom 
trenutku sintetizirati i očitovati čitavu 
njegovu bit. Nasuprot tome, pjesnik mo- 
že prikazati čitav razvoj, događanje, kreta- 
nje, mijenjanje bilo osjećaja, bilo prirod- 
nih čina. O toj su razlici kasnije mnogo 
raspravljali Du Bos, Shaftesbury i, poseb- 
no, Lessing. 


DIONIZIJE,  Areopagit —(Pseudo- 
Dionizije), grč. filozof (V st.). Pripisuju 
mu se spisi iz V stoljeća čija je autentič- 
nost vrlo sporna. Mističar i neoplatoničar 
grčke patristike. S. Eriugena je preveo ne- 
ka njegova djela na latinski. I Toma 
Akvinski je često citirao D. A. kao važan 
autoritet. 


DLUSTUŠ, Ljuboje, filozofski pisac 
(1850 — 1921). Autor je prve povijesti fi- 
lozofije u Hrvatskoj, u kojoj je obradio 
razdoblje cjelokupne stare grčke filozofi- 
je. 

Glav. djela: Filozofija u drevnib Helena, I 
dio: Od Talesa do Zenona Eleačanina (1898), 
I dio: Od Heraklita do sofista (1901). 


DORFLES, Gillo, tal. estetičar i likovni 
kritičar (1910—  ). Estetika je, po D,, 
grana znanosti što — proučavanjem raz- 
ličitih umjetničkih formi — istražuje ra- 
zvitak antropološke, psihološke i lingvi- 
stičke etape čovječanstva kako bi se po- 
stigla »vizija svijeta« proučavanjem »fanta- 
stičnog, simboličkog, mitskog, metafori- 
čkog elementa i u onim sektorima ljud- 
ske misli koji izgledaju vrlo udaljeni od 
tih elemenata«. U tom smislu estetika za 
njega znači nešto više od »ograničene i 
patvorene filozofije umjetnosti.« 

Glav. djela: Tebnički razgovor o umjetnosti- 
ma (1952); Oscilacije ukusa i moderne umjetno- 
sti (1958, prev.); Nastajanje umjetnosti (1959); 
Simbol, komunikacija i trošenje (1962). 


DOROTIĆ, Andrija, političar i filozof. 
pisac (Sumartin, 1761 — 1837). Prof. filo- 
zofije, matematike i prirodnih nauka na 
franjevačkim visokim školama u Perugi, 
Rimu i Vencciji. Propagator je ideje sje- 
dinjenja Dalmacije s Hrvatskom, protiv- 
nik francuske vlasti, prijatelj Austrije. Iz 
filozofije je posebno obrađivao probleme 
antropologije, kozmologije, logike, etike i 
ontologije, kao i povijesti filozofije, ali su 
sva njegova djela ostala neproučena u ru- 
kopisu (koji se čuva u knjižnici franjeva- 
čkog samostana u Makarskoj). 

Glav. filoz. djela: Pbilosopbicum specimen de 
bomine; Cosmologia; Etbica; Historica pbiloso- 
pbiae enarratio; In universam philosopbiam 
isagoge; Logica tbeoretica et practica; Ontologia; 
Pbilosopbiae elementa; Pbilosopbiae rudimenta. 


DRAGIŠIĆ, Juraj, filozof i humanist 
(Srebrenica, oko 1450 — Barletta, 1520). 
Iz Dubrovnika, kamo je došao u franjeva- 
čki red kao dječak, odlazi na studije u 
Italiju, Francusku i Englesku. Prijatelj 
Lorenza Magnifica, član platonske akade- 
mije Gemista Plethona, profesor filozofije 
na sveučilištu u Pisi, jedan od najboljih 
poznavalaca istočnih jezika u Evropi svo- 
ga vremena. Branio je Pica de la Miran- 
dolu, Reuchlina i Savonarolu, pa se, za- 

mjerivši se papi (natjeran bijesom nepri- 
jatelja, a i privučen ljubavlju prema svo- 
jima«), vratio u Dubrovnik, gdje je ušao 
u krug poznatih dubrovačkih humanista 
(Bunić, Menčetić, Gučetić i dr.) U okviru 
teza o pomirenju skolastičke i tomističke 
filozofije dao je i neke originalne ideje. 
Zastupao je mišljenje o postojanju »meta- 
fizičke materije«, koja je kao »mogućnost 
za svaki supstancijalni bitak« identična u 
tjelesnim i duhovnim bićima. U logici ta- 
kođer nastoji izmiriti suprotna stajališta 
tomizma i skotizma, ali se ujedno i pri- 
klanja »modernima«, zastupnicima tzv. 
terminološke logike (Petrus Hispanus, 
Lamberti i dr). Komentirao je 4 knjige 
sentencija Petra Lombarda, a raspravu o 
prirodi anđela napisao je u obliku razgo- 
vora s dubrovačkim plemićima. - 

Glav. djela: Logica nova secundum mentem 
Scoti et B. Tbomae Aquinatis, aliorumque 
(1480); Propbeticae solutiones pro Hieronymo 
Savonarola (1497); Artis dialecticae praecepta 
vetera ac nova (1520). 


DREWS, Arthur, njem. filozof (1865 — 
1935). Prof. u Karlsruheu. Učenik Eduar- 
da Hartmanna, zastupa panteističku me- 
tafiziku kao »konkretni monizam«. Negi- 
rao je historijsko postojanje Isusa. Pojam 
Isusa i uopće sadržaj kršćanstva mogu se, 
po njemu, shvatiti jedino pod pretpostav- 
kom astralnog tumačenja, pa kršćanstvo 
stoga ne može za sebe tražiti posebno 
mjesto u povijesti religija. Neke teze D. 
(a posebno onu o povijesnom nepostoja- 
nju Isusa) hvalio je Lenjin, ali je istovre- 
meno radikalno kritizirao njegovu kon- 
cepciju o reformiranoj religiji. 

Glav. djela: Die deutscbe Spekulation seit 
Kani (2 sv. 1893); Das Ich als Grundproblem 
der Metapbysik (1897); Eduard von Hart- 
manns pbilosopbiscbes System im  Grundriss 
(1902); Nietzscbes Pbilosopbie (1904); Die Reli- 
gion als Selbstbewussisein Gottes (1906); Plotin 
und der Untergang der_antiken  Weltan- 
scbauung (1908); Cbristusmytbe (1909/1911); 
Gescbichte des Monismus im Altertum (1913); 
Lebrbuch der Logik (1928). 

DRIESCH, Hans, njem. filozof i biolog 
(1867 — 1941). Nakon studija prirodnih 
znanosti, prije svega zoologije, promovi- 
rao je kod Haeckela. Razvio je specifičnu 
embriogenetičku teoriju, a tek kasnije se 
posvećuje filozofiji i postaje profesor u 
Kolnu i Leipzigu. 


Driesch se, u stvari, približio filozofiji 
da bi pomoću nje misaono riješio mnoge 
biološke probleme. U početku je zastu- 
pao određenu mehaničku teoriju organiz- 
ma, pa je tek kasnije prišao vitalističkoj 
koncepciji. Oslanjajući se na Aristotela, 
D. tvrdi da mora postojati određeni život- 
ni princip, nazvan entelehija, koji uvjetu- 
je razvoj organizma, a neovisan je o sre- 
dini i uvjetima koji ga okružuju. Život je 
autonoman, može se razumjeti samo 
svrhovito, pa je stoga nemoguće mehani- 
čki protumačiti bitne biološke fenomene, 
kao što su nasljeđivanje, regeneracija itd. 
Tako Driesch zastupa neku vrstu biolo- 
ške metafizike, »racionalističku filozofiju 
Žživota« — koja bi se mogla suprotstaviti 
iracionalističkoj Bergsonovoj — pretpo- 
stavljajući u svrhu objašnjenja života po- 
sebni životni princip koji je blizak ente- 
lehiji u Aristotelovu smislu. 


U okviru logičke problematike D. su- 
protstavlja psihologizmu svoje »uče - 
nje o redu <« (Ordnungslehre). »Pred- 
metom spoznaje mogu biti samo objekti 
koje ja kao 'nešto' doživljavam. To nešto? 
dano mi je u nekom redu.« Taj red ispi- 
tuje Ordnungslehre, a »nešto« što doživ- 
ljujemo jest nešto sređeno. Ukoliko izri- 
čito želimo doznati što na toj sređenoj 
doživljenosti tu doživljenost čini sređe- 
nom, tada se bavimo logikom. To razabi- 
ranje reda prethodi spoznaji i omogućuje 
je. U kasnijim svojim radovima D. je 
mnogim parapsihičkim tezama (parapsi- 
hiku i parafiziku nazvao je »jedinom na- 
dom.«) pokušao zasnovati neki metafizički 
nazor na svijet koji je u suprotnosti sa 
znanstvenim istraživanjima, a i u dobrom 

zakašnjenju za njemu suvremenom filo- 
zofskom misli. 

Glav. djela: Dre Biologie als selbststčindige 
Grundwissenscbaft (1893), Naturbegriffe_ und 
Natururteile (1904); Der Vitalismus als Ge- 
scbicbte und als Lebre (1905); Philosopbie des 
Organiscben (1909); Ordnungslebre (1912); Die 
Logik als Aufgabe (1913); Leib un Seele (1916); 
Wirklichkeitslebre (1917); Wissen und Denken 
(1919); Gescbicbte des Vitalismus (1922); Meta- 
Bbysik der Natur (1926); Grundprobleme der 
Psychologie (1926); Menscb und Welt (1928), 
Parapsycbologie (1932); Die Uberwindung des 
Materialismus (1935). 


DROBISCH, Moritz Wilhelm, njem. 
filozof i matematičar (1802 — 1896). Prof. 
u Leipzigu, učenik Herbarta. Na područ- 
ju logike polazi od  »empirističko- 
formalističkog« stanovišta (oko 1836); 
približava se zatim određenoj metafizici 
u kojoj identificira oblike bitka i mišlje- 
nja, da bi i to kasnije donekle napustio 
i tražio posredni stav između dva ranija 
pravca. U svakom slučaju, protivan je psi- 
hologizmu i traži »matematiziranje« psi- 
hologije. Ono opće i nužno ne može, po 
Drobischu, biti rezultat iskustva, već sa- 
mo mišljenja, tj. specifične povezanosti 
pojmova. 


U nekim djelima (Osnovna učenja filo- 
zofije religije) tumači religiju kao izraz 
htijenja da se izbjegnu reperkusije djelo- 
vanja prirode. 

Glav. djela: Neue Darstellung der Logik 
(1836); Grundlebren der Religionspbilosopbie 
(1840); Erste Grundlinien der matbematiscben 
Psycbologie (1850); Die moraliscbe Statistik und 
die menscblicbe Willensfreibeit (1867). 


DUBROVČANIN, Juraj (Georgius 
Raguseus), humanist i filozof (Dubrov- 
nik 2— 1622). Prof. filozofije na sveučili- 
štu u Padovi, zvan i »philosophus orator« 
zbog izvanrednog govorničkog dara. Svo- 
ja glavna filozofska djela, u kojima zastu- 
pa čisti peripatetizam, štampao je uglav- 
nom u Italiji i Parizu. Najpoznatiji je po 

komentarima djela Aristotela, Raymonda 
Lulla i P. Lombarda. Polemizirao je s 
predstavnikom padovanske škole Eserom 
Cremoninom, koji je zastupao neke ave- 
roističke teze. Pisao je i protiv magije, 
vračanja i kabale, a mnogo ga je cijenio 
i Pierre Gassendi. 

Glav. djela: Commentarium in ariem Ray- 
mundi Lulli; Commentaria in universam Ari- 
stotelis pbilosopbiam; Disputationum Peripate- 
ticarum;  Epistolarum de  logica, rbetorica, 
aliisque scientiis; De divinatione. 


DUBSKY, Ivan, češ. filozof (1926 — — ). 
Jedno vrijeme u Odsjeku za filozofiju 
Akademije u Pragu, kasnije u Njemačkoj, 
Parizu i drugdje. Osnovne mu se preoku- 
pacije kreću unutar tematike suvremene 
filozofije (prije svega, — Hegel-Marx- 
Heidegger). 

Glav. djela: Hegel u Čehoslovačkoj (1960); 
Hegelov pojam rada i idealistička filozofija 
(1961); O počecima marksizma u Čeboslovačkoj 
(1963). 


DUFRENNE, Mikel, francuski filozof 
(1910 —  ). Prof. u Parizu. Jedan od naj- 
značajnijih suvremenih francuskih esteti- 
čara fenomenološke orijentacije. Blizak je 
nekim ontologističkim tezama, kao i 
marksizmu; aktivan na poziciji lijevih 
studenata u svibanjskim danima 1968. 
godine. U najznačajnijem djelu Fenome- 
nologija esteiskog iskustva kritizirao je, 
među ostalima, Sartrea, Ingardena, M. D. 
Schloezera i Conrada. Estetski se objekt, 
po njemu, ukazuje kao onaj koji ima po- 
sve specifičnu bit: njegova se istina ispo- 
ljava jedino putem njegova vlastitog op- 
stanka, ona ne upućuje na nešto drugo, 
nego je »po-sebi-za-nas« (»Pen-soi-pour- 
-nous«). 


Glav. djela: La Personnalitć de base (1953); 
La notion dba priori« (1959); Le Počtique 
(1963); Phćnomćnologie de Vexpćrience esthiti- 
que (I izd. 1953, II 1967). 

DUHRING, Karl Eugen, njem. ekono- 
mist i filozof (1833 — 1921). Habilitirao se 
u Berlinu za filozofiju, a kasnije i za eko- 
nomiju, ali je 1877. izgubio »venia legen- 
di«. Otada je živio kao slobodan pisac. 


Premda su u određenim krugovima 
Njemačke njegove teorije bile svojevre- 
meno vrlo popularne, D. kao filozof nije 
posebno originalan ni značajan. Njegova 
pozitivistički i  vulgarnomaterijalistički 
orijentirana »filozofija stvarnosti« bavi se, 
po njegovim riječima, samo »misaonom 
obradom činjenica iskustva«. Filozofija 
stvarnosti zasniva se na neposrednom 
osjetu, »na očima i ušima«, i na »razum- 
skim zaključcima rasuđivanja«.  Suprot- 
stavljen subjektivizmu, braneći realizam i 
objektivizam, D. smatra da zakoni mišlje- 
nja odgovaraju zakonima prirode i da je 
spoznaja odraz realnog postojanja. Pri- 
rodne su pojave mehaničkog karaktera. 
Protivurječje, po Duhringu, ne postoji u 
prirodi: »Protivurječje je kategorija koja 
se nikad ne može odnositi na stvarnost, 
protivurječje je moguće konstatirati samo 
u kombinacijama misli.« Kao etičar, sma- 
tra da postoje određeni nepromjenljivi 
moralni principi. Njegov »sistem svih 
nauka« zapravo je eklektički zbir raznih 
vulgarnomaterijalističkih, metafizičkih i 
malograđansko-socijalističkih doktrina. 
Bespoštednu kritiku njegovih filozofskih, 
političko-ekonomskih i »socijalističkih« 
teza dao je Fr. Engels u djelu Anti-Di- 
bring, prevrat u nauci izvršen od g. Euge- 
na Diibringa. 

Glav. djela: Natiirlicbe Dialektik, Neue 
Grundlegungen der Wrissenscbaft und Pbiloso- 
pbie (1865); Der Wert des Lebens (1865), Kri- 
tiscbe Geschicbte der Pbilosopbie von ibren An- 
fangen bis zur Gegenwart (1869); Logik und 
Wissenscbafistheorie, denkeriscbes Gesamtsystem 
verstandessouverčiner_ Geistesbaltung (1878); 
Der Ersatz der Religion durch Vollkommeneres 
(1883); Cursus der _National- und Sozial- 
Oekonomie (1892); Kritiscbe Gescbichte der Na- 
tionaloekonomie und des Sozialismus (1900); 
Wirklicbkeitsphilosopbie (1895). 

DUNS SCOTUS, John, škotski (ili ir- 
ski?) filozof (oko 1270 — 1308). Obrazova- 
nje je stekao u Oxfordu, predavao na ox- 
fordskom i pariškom sveučilištu, umro u 
Kolnu. 


Najveći protivnik Tome Akvinskog 
unutar srednjovjekovne tradicije, franje- 
vac D. S. je svoju filozofiju zasnovao na 
nizu novih elemenata, nepoznatih tađa- 
šnjoj skolastici, a to su: skepticizam u od- 
nosu na racionalno objašnjenje teoloških 
dogmi, empirijske i materijalističke ten- 
dencije, voluntarizam i indeterminizam, 
kao i labavljenje nekad neraskidive veze 
između filozofije ili uopće znanosti i teo- 
logije. 

Nije moguće, po D. Scotu, pomoću ra- 
zuma dokazati ni stvaranje svijeta ni iz 
čega, ni besmrtnost duše, ni dogmu o 
trojedinstvu. To međutim ne umanjuje 
značenje i vrijednost teologije, jer ona go- 
vori o drugim, religijskim istinama, isti- 
nama objave. Stoga D. S. smatra da teo- 
logiju treba shvaćati samo kao praktičku 
disciplinu, a filozofiju, nasuprot tome, 
kao čistu teoriju, pa zato i ne može jedna 
»upotpuniti« drugu. U tom se smislu D. 
S. izjašnjava zapravo u duhu učenja o 
»dvostrukoj istini« (koje je još jače nagla- 
sio W. Occam). 


Volja je, po D. S., najvažnija duhovna 
funkcija koja je — nasuprot mišljenju 
Tome Akvinskog — iznad razuma (vo- 
luntas est superior intellectu), U stvari, vo- 
lja određuje i razumsku djelatnost. Prvi 
je sadržaj svijesti (cogitatio prima) mno- 
štvo uglavnom zbrkanih predodžbi, a od 
njih će samo one postati jasne i savršene 
na koje slobodna, indeterminirana volja 
upravi svoju pažnju. Volja ove predodžbe, 
koje se pretvaraju iz zbrkanih (confusae) 
u jasne (distinctae), pojačava ujedno i u 
njihovom intenzitetu, tako da one pre- 
dodžbe koje ona zapostavlja i prema ko- 
jima se ne upućuje slabe do te mjere da 
napokon prestaju i postojati. 

Kao što je volja iznad intelekta, tako 
je i dobro iznad istinitog. Dobro je, nai- 
me, zato dobro što ga je bog htio (pa 
prema tome nije obrnuto: da je bog nešto 
htio zato što je dobro). Kao etički relati- 
vist, D. S. tvrdi, pozivajući se na Bibliju, 
da se svaki utvrđeni moralni poredak 
može zamisliti i drugačijim. Najveći je 
pak moralni cilj ljubav prema bogu. 

Slobodu volje ističe D. S. jače nego bi- 
lo koji kršćanski srednjovjekovni filozof. 
I biće boga sačinjava, prije svega, njegova 
slobodna volja, koja je stvorila ovaj svijet, 
ali ga je mogla stvoriti i drugačijim, ili ga 
uopće ne stvoriti. Bog je prvo stvorio bez- 
obličnu »prvu materiju« (materia primo- 
-prima), iz koje pod utjecajem stvorenih 
oblika = nastaje = materija (secundo- 
-prima). 

Osnovno pitanje o primatu općeg ili 
individualnog D. S. rješava na način pre- 
feriranja individualnog. Individualnost ne 
shvaća kao rezultat spajanja materije i 
oblika, već kao »baecceitas«, jer oblik od- 
ređuje samo vrsne, a ne i individualne 
razlike. Budući da najvišu realnost posje- 
duju pojedinačne stvari, to i u spoznajnoj 
teoriji treba polaziti od individualnog i 


konkretnog. Stoga je temelj svake spo-. 


znaje osjetilna datost, a najsavršenije zna- 
nje nije znanje o univerzalnom, već zna- 
nje o pojedinačnom. 

Nasuprot tomistima, kojima zamjera 
da umu daju suviše — receptivno- 
-pasivne karakteristike, D. S. posebno na- 
glašava aktivno-voljni karakter svake spo- 
znaje. 

Moralni su zakoni, po njemu, propisa- 
ni od božje volje, a ne od njegova razuma, 
pa bi oni mogli, kad bi to bog samo htio, 
biti i drugačiji. Bog, dakle, može nešto 
htjeti da bude i izvan logičko-moralno 
ispravnog zakona jer je i sama ispravnost 
zakona u božjoj neograničenoj moći. Sto- 
ga ni u odnosu na ljude ne postoji mo- 
ralna zapovijed čija bi povreda bacala 
čovjeka bezuvjetno u propast. 


Jedan od najznačajnijih mislilaca sko- 
lastike, u čijim se mnogim filozofskim 
tezama nalaze već i elementi raspada ne- 
kad koherentne skolastičke filozofije i 
teologije, D. S., filozof »koji je prisilio i 
samu teologiju da propovijeda materijali- 
zam« (Marx), bio je nesumnjivo mislilac 
koji je, uza svu svoju terminološku i idej- 
nu vezanost s jalovim skolastičkim filo- 
zofiranjem, navještao mnogim svojim te- 
zama novu epohu razvoja evropskog mi- 
šljenja. 

Glav. djela: Tractatus de Primo Principio; 
Quaestiones in Metapbysicam; Opus Oxoniense; 
Reportata ParisiensiaQuodlibetum; Quaesti- 
ones de universalibus (ovo su utvrđena auten- 
tična djela, za neka druga — kao što je npr. 
Conclusiones utilissimae metaphysicae — nije 
sigurno da su njegova). Djela pod naslovom 
Jobn Dunsii Scoti, doctoris subtilis, ordinis mi- 
norum opera omnia collecta, recognita, notis et 
scboliis et commentariis ill, izišla su 1639. god., 
a izdana su pod rukovodstvom Lucasa Wad- 
dinga. To izdanje, međutim, ne sadrži njegove 
komentare Bibliji (tzv. Positiva), već samo fi- 
lozofske i dogmatske spise. 


DURANDUS, Guilelmus de Sancta 
Porciano, franc. teolog i filozof (oko 
1272— 1334). Daminikanac, djelovao pr- 
vo u Parizu, zatim biskup od Limouxa. 
Bio je pristalica platonsko-augusti- 
novskog pravca i protivnik Tome Akvin- 
skog. U borbi oko univerzalija nomina- 
list. 

U spoznajnoj teoriji i psihologiji D. je, 
međutim, umjereni realist. 

Glav. djelo: In sententias theologicas Petri 
Lombardi commentariorum libri quatuor, po- 
stoji u tri redakcije (1308, 1311, 1317— 1327) 
i raznim preradbama (1500, 1576, 1586. i dr.). 


DURANT, Will, američki filozof 
(1885 —  ). Jedno vrijeme novinar, dok- 
torirao 1917, kasnije predaje uglavnom 
jezike. Autor je historijsko-filozofskih 
djela koja, bez obzira na suviše naglašenu 
popularnost, pa i neka pojednostavnjiva- 
nja, imaju pedagošku vrijednost, a da pri 


Durant 


tom nisu vulgarizacije. Zbog čitkosti i 
jednostavnosti njegova su djela pohvalili 
John Dewey, Hans Driesch i dr. 

Glav. djela: Um caruje (naš prev. za knjigu 
The Story of Pbilosopby, Tbe Lives and Opinions 
of tbe Greater Pbilosopbers, 1926); Ognjišta mu- 
drosti. 


DURDIK, Josef, češ. filozof (1837 — 
1902). Prof. u Pragu. Pod utjecajem Her- 
barta, a jedno vrijeme i Leibniza i Kanta, 
piše mnogobrojne rasprave iz estetike, 
spoznajne teorije, povijesti filozofije, psi- 
hologije, pedagogije i etike. Eklektik i po- 
litički konzervativan. 

Glav. djela: Leibniz i Newton (1869); Kali- 
logija ili o ljepoti govora (1873); Opća estetika 
(1875); Značenje Herbartove filozofije (1876); 
Poetika (1881). 


DURKHEIM, Emile, franc. sociolog 
(1858— 1917). Prof. u Bordeauxu, zatim 
na Sorbonni. 

D. je osnivač jedne od najutjecajnijih 
socioloških škola u Francuskoj i osnivač 
»L'annće sociologique«. Sociologija je, po 
Durkheimu, »pozitivna znanost« jer, kao 
i prirodne znanosti, izučava društvene či- 
njenice tako da iz njih isključuje svaki 
subjektivni i teološki moment. Te »dru- 
štvene činjenice«, koje imaju svoju vanj- 
sku prirodu, ujedno nose i karakteristike 
prinudnosti i prisile kojima se pokorava 
individualna svijest (kao što se npr. poko- 
rava pravu, moralu, religiji itd.). Pojedinac 
prihvaća pritisak grupe na sebe kao nešto 
prirodno. Sam je indiviđuum samo po- 
sljedica društvene diferencijacije, koja 
proizlazi iz podjele rada. Uopće, ličnost 
je posljedica, a ne temelj društva. Te su 
društvene činjenice, dakle, nesvodljive na 
pojedinca, već postoje kao nešto original- 
no i samosvojno. Kolektivna svijest i ko- 
lektivne predodžbe nisu također suma in- 
dividualnih svijesti. Isto tako ni društve- 
na solidarnost ne nastaje na bazi ugovora 
ili dogovora pojedinaca, već proizlazi iz 
kolektivne prirode samog društva. Kad ta 

solidarnost slabi, dolazi do dezintegracije 
društva, koja jedino može biti razlogom 
povećanog broja samoubojstava, što, po 
Durkheimu, nisu posljedica nikakvih psi- 
holoških ili patološko-medicinskih uzro- 
ka. 

Glav. djela: De la division du travail social 
(1893); Ragles de la mčtbode sociologique (1894); 
Le suicide, čtude de sociologie (1897); La probi- 
bition de Vinceste (1897), Repr&entations indi- 
viduelles et repr&entations collectives (1898), So- 
ciologie et pbilosopbie (posth. 1924); L'4ducati- 
on morale (posth. 1925). 


DVORAK, Max, austr. povjesničar 
umjetnosti i estetičar češkog porijekla 
(1817— 1881). Prof. u Beču. Povijest 
umjetnosti nastojao je izgraditi kao eg- 
zaktnu znanost, no uklapajući je istovre- 
meno u opću povijest ljudskog duha i 
objašnjavajući umjetnost uglavnom kao 
odraz duha svoga vremena. Dao je niz 
poticaja za istraživanje naših dalmatin- 
skih kulturnih spomenika. 

Glav. djela: Kunsigescbicbte als Geistesge- 
scbicbte (posth. 1924); Gesammelte Aufsđize 
zur Kunstgeschicbte (1929). 


DVORNIKOVIĆ, Ljudevit, filozofski i 
pedagoški pisac (Zagreb, 1861— 1933). 
Nastavnik u Zagrebu i Sarajevu, bavio se, 
u početku pod znatnim utjecajem Her- 
barta, a kasnije Darwina, Haeckela i 
Spencera, osobito pedagogijom, a zatim 
i filozofijom, psihologijom i književnom 
kritikom. U filozofiji uglavnom evoluci- 
onist. 


Glav. djela: Eseji iz područja pedagogije i 
estetike (1905); Temelji psibologije (1906). 


DVORNIKOVIĆ, Vladimir, filozofski 
pisac (Severin na Kupi, 1888 — Beograd, 
1950). Doktorirao u Beču 1911, nastavnik 
na srednjim školama u Sarajevu, Bihaću 
i Zagrebu. Od 1925 — 26. red. prof. Za- 
grebačkog sveučilišta, zatim, budući da je 
uklonjen sa Sveučilišta, odlazi u Beograd. 

Nedugo nakon odlaska povlači se u mi- 
rovinu. “ 


Blizak psihologizmu, D. u svojim os- 
novnim filozofskim koncepcijama nije 
posebno originalan mislilac, već eklekti- 
čki i kompilatorski pokušava iznijeti, i u 
sebi »sintetizirati«, neke pravce njemu su- 
vremenog filozofiranja. Od svih njegovih 
djela nesumnjivo je najznačajnija Suvre- 
mena filozofija, u kojoj je (osobito u dru- 
goj knjizi) dao mnoštvo podataka o naj- 
znatnijoj njemačkoj, francuskoj, talijan- 
skoj, engleskoj, kao i našoj filozofskoj li- 
teraturi. D. smatra da se »na opće- 
psihološkim tipovima osnivaju i tipovi fi- 
lozofije jednako sadašnjosti kao i prošlo- 
sti«. Velika drama svjetske filozofije sa 
svim padanjem i dizanjem sistema odi- 
grava se u prvom svom sitnom originalu 
u duši svakog čovjeka, na svakom koraku 
njegova mišljenja, osjećanja i volje. Po 
Dvornikoviću, postoje dva osnovna psi- 
hološka tipa filozofiranja:  formalno- 
-statički i empirijsko-aktivistički. U svo- 
jim političkim i općekulturnim nazorima 
D. je pretežno bio na pozicijama integral- 
nog jugoslavenstva s nekim dinastičkim, 
pa čak i rasističkim predznacima. 

Glav. djela: Die beiden Grundtypen des Pbi- 
losopbierens (1918); Savremena filozofija (2 sv. 
1918.— 1920); Studije za psibologiju pesimiz- 
ma: I Sbakespeare-Hamlet-Kranjčević; II Krist- 
-Buda-Scbopenbauer (1923— 1925); Psiba ju- 


Durić 


goslavenske melankolije (1925); T. G. Masaryk 
kao filozof i sociolog (1927); Borba ideja 
(1936); Karakterologija Jugoslavena (1939). 


DYNNJIK, Mihail Aleksandrovič, 
sov. filozof (1896 — — ). Djeluje u Institu- 
tu filozofije Akademije nauka SSSR-a. 
Osnovne su mu preokupacije historija fi- 
lozofije, dijalektički i historijski materija- 
lizam i estetika. Prevodio je Heraklita, 
Parmenida, Bruna i Helvetiusa. Jedan je 
od redaktora Historije filozofije (u 6 sv.). 

Glav. djela: Dijalektika Heraklita Efeškog 
(1929); Ogled historije filozofije klasične Grčke 
(1936); Filozofija Hegela i njeno mjesto u hi- 
storiji filozofske misli (1957); Das Problem der 
Notwendigkeit und Freiheit in der Geschichte 
der Pbilosopbie der vormarxschen Epobe (1956). 


DYROFF, Adolf, njem. filozof (1866 — 
1943). Prof. u Freiburgu i Bonnu. Smatra 
da je filozofija znanstveno mišljeno na- 
stojanje koje ima svrhu pokazati najopći- 
je, posljednje i najviše principe stvaranja 
bitka. Nasuprot tome, spajanje svih po- 
sebnih spoznaja do jedinstvenog nazora 
na svijet mora uvijek ostati vremensko- 
-historijski uvjetovano. Spoznajnoteoret- 
ski blizak kritičkom realizmu, pisao je 
mnogo o grčkoj filozofiji, kao i estetici. 

Glav. djela: Die Etbik der alten Stoa (1897); 
Uber den Existenzialbegriff (1902); Religion 
und Moral (1925); Astbetik des tčitigen Geistes 
I, II (posth. 1948). 


ĐURIĆ, Dragiša, filozofski pisac (Uži- 
ce, 1871— 1941). Studirao je u Beču, Pe- 
trogradu i Leipzigu, doktorirao 1902. te- 
zom o spoznajnoj teoriji E. Laasa. Prof. 
Velike škole u Beogradu, član Glavnog 
odbora Srpske socijaldemokratske stran- 
ke, poslije rata opredijelio se za desne 


socijaliste (Topalović i dr. Pozitivist i 
mehanicist, D. je tražio »naturalizaciju 
svih socijalno ideoloških fenomena«, 
smatrajući da i sve društvene i misaone 
procese treba shvatiti na osnovi prirodnih 
zakona uzročnosti i minimalne akcije kao 
»kauzalno genetičke fenomenalne proce- 


Đurić 


se«. Filozofija je, po njemu, kao pozitivna, 
tj. naučna filozofija najopćija nauka, »nau- 
ka nauka«. Antimetafizičar i ateist, D. je 
pod utjecajem Laasa, Spencera i Hackela 
vulgarizirao neke teze historijskog mate- 
rijalizma, bez obzira na to što se smatrao 
njegovim pobornikom. 

Glav. djela: Problem subjekta i objekta 
(1912); Filozofija istorije filozofije (1925); Filo- 
zofija fenomena sad (1925); Praizvor filozofije 
(1928); Opšta etika (1937). 


ĐURIĆ, Mihailo, sociološki i filozofski 
pisac (Šabac, 1925—  ). Prof. u Beogra- 
du. Bavi se pretežno graničnim područji- 
ma između sociologije, prava i filozofije, 
kao i filozofijom historije i kulture. U no- 
vijoj filozofiji posebnu je pažnju posvetio 
djelima Nietzschea i Heideggera. Pisao je 
mnoga djela i studije iz grčke filozofije, 
u kojima ukazuje na vječni, pa stoga i 
suvremeni, aktualni ideal humanstičke 
tradicije. 

Glav. djela: Ideja prirodnog prava kod 
grčkib sofista (1958); Problemi sociološkog meto- 
da (1962); Sociologija Maksa Vebera (1964); 
Humanizam kao politički ideal: Ogled o grčkoj 
kuliuri (1968); Stibija savremenosti. Društveno- 
“filozofska razmatranja (1977), Mytbos, Wis- 
senscbaft, Ideologie (1979), Utopija izmene sveta 
(1979). 


ĐURIĆ, Miloš, filozof i klasični filolog 
(1892— 1967). Srednjoškolski prof. u 
Srem. Mitrovici, Zemunu i Beogradu; 
prof. filozofije, a kasnije i klasične filolo- 
gije na Beogradskom univerzitetu. Za vri- 
jeme okupacije, ponosno odbijajući da 
pruži bilo kakvu podršku zavojevaču, nije 
pokleknuo ni pred silom i stoički je sno- 
sio posljedice za taj čin, govoreći o tome 
kako profesor etike mora svojim djelom 
služiti za primjer drugima. 

U prvoj fazi svog filozofskog rada Du- 
rić zastupa mnoge kulturno-historijske 

teze koje su bliske panslavističkim i vi- 
dovdansko-nacionalističkim pogledima 
onih građanskih intelektualaca koji su 
djelovali početkom prvog svjetskog rata. 
Pa ipak, već i tada su njegove teze uprav- 
ljene protiv nacionalizma koji bi raspiri- 
vao mržnju prema drugim narodima. U 
svojoj Vidovdanskoj etici naglašava da je 
apsolutni razlog ljudskog postojanja »sve 
bolja, sve veća sreća one najveće organi- 
zacije koja se zove čovečanstvo«. 

Kasnije, u mnogobrojnim radovima 
(objavio je preko 200 studija i knjiga) plo- 
donosno se posvećuje izučavanju antičke 
filozofske misli i u antici nalazi one ne- 
prolazne ideale koji treba da ostanu zvi- 
jezde-vodilje i u suvremenoj evropskoj 
civilizaciji. Mnogo je prevodio s grčkog, 
a osobito su cijenjeni njegovi prijevodi 
starih grčkih tragedija. 

Univerzalan duh, koji stvara na po- 
dručju etike, filozofije kulture, opće i na- 
cionalne povijesti književnosti, kao i kla- 
sične filologije, i kojemu upravo univer- 
zalnost ostaje ideal za sve oblasti ljudske 
djelatnosti, Durić je bio uvijek suprotnost 
kabinetski uskogrudnom učenjaku i sma- 
trao da je filozofija nerazdvojna od života. 
Stoga se filozofija stvara i djeluje na sva- 
kom mjestu gdje čovjek živi; ne samo na 
univerzitetima već i na javnim skupovi- 
ma, na ulici, za stolom. U duhu svog me- 
liorističkog aktivizma on piše u Filosofiji 
panbumanizma da »sva istorija čovekova 
nije drugo do neprestani napor pronala- 
ženja, neprestano razviće, stvaranje, uzla- 
ženje na visine«. 

Glav. djela: Vidovdanska etika (1922); Filo- 
sofija panbumanizma (1922); Racionalizam u 
savremenoj nemačkoj filosofiji (1928); Problemi 
filosofije kulture (1929); Istorija belenske knji- 
ževnosti (1951); Sofisti 1 njibov bistorijski zna- 
čaj (sa detaljnim popisom svih dotadašnjih 
djela, 1955). 


Eco 


EBBINGHAUS, Hermann, njem. filo- 
zof i psiholog (1850 — 1909). Prof. u Hal- 
leu. Posebno je istraživao pažnju i pam- 
ćenje. Zastupnik psihofizičkog paraleliz- 
ma. Duša i živčani sistem su »jedan te isti 
sistem, samo u različitim načinima mani- 
festiranja«. 

Glav. djela: Uber die Hartmannscbe Pbiloso- 
pbie des Unbewussten (1873); Uber das Geddch- 
tnis (1885); Grundziige der Psychologie (1897); 
Abriss der Psychologie (1908). 


EBERHARD, Johann August, njem. 
filozof (1739 — 1809). Prof. u Halleu. Pod 
utjecajem Leibniza, Wolffa, Mendelssoh- 
na i nekih engleskih empirista pokušao 
je negirati Kanta (oslanjajući se prven- 
stveno na Leibniza). E. tvrdi da je već 
Leibniz iznio kritiku uma, ali da kritika 
uma uopće ne negira — kako smatra 
Kant — dogmatizam. God 1790. Kant je 
replicirao na njegove teze. 

Glav. djela: Neue Apologie des Sokrates 
(1772); Sittenlebre der Vernunft (1781), Tbeorie 
der schčnen Kiinste und Wiissenscbaften (1783); 
Synonymiscbes Worterbucb der deutscben Spra- 
cbe (1802); Handbuchb der Astbetik fiir gebildete 
Leser (1803/1805). 


ECKHART (zvan Meister Eckhart), 
njem. filozof (oko 1260— 1327). U Kolnu 
pristupa dominikanskom redu, a 1302. 
Bonifacije VIII imenuje ga doktorom. 
Naučavao je prvo u Parizu, a kasnije pro- 
povijedao i u mnogim krajevima Njema- 
čke. U papinoj buli iz god. 1329. prokleto 
je 28 njegovih postavki. 

Mistik, koji ne priznaje vanzemaljsku 
egzistenciju božju, već smatra da je bog 
prisutan samo u unutrašnjosti ljudske du- 
še, E. zastupa mišljenje da je samospo- 
znaja kao ekstaza ujedno i spoznaja bo- 
žanstva. Sve stvari imaju u sebi samo to- 


liko biti koliko su same bog, a njihovo 
prostorno i vremensko određenje nije ni- 
šta. Tražeći jezgru svoje religioznosti i 
svojih nazora uopće u jednostavnoj, ne- 
posrednoj pobožnosti, on se obraća puku, 
a ne crkvi, i izvanrednom govorničkom 
snagom i talentom radi i na počecima 
filozofskog izražavanja na njemačkom je- 
ziku. >= Naglašavajući — mistično-intelek- 
tualističke elemente tomizma, E. zapravo 
postavlja tezu da su bitak i spoznaja jed- 
no i da je sve događanje u svijetu, po 


svojoj najdubljoj biti, spoznavanje. Na' 


etičkom planu E. misli da asketske vjež- 
be, doduše, nisu loše, jer duše odvraćaju 
od zemaljskih stvari, ali da je bolje dje- 
lovanje u ljubavi među ljudima. 
Eckhartova individualistička orijentaci- 
ja, koja se suprotstavlja službenom crkve- 
nom univerzalizmu i dogmatizmu, nosi u 
sebi klice onog specifičnog religioznog 


humanizma koji će kasnije postati karak- 


terističan za mnoge renesansne misli- 
oce. 

Glav. djela: Opus tripartitum; Quaestiones; 
Predigten und Traktaten. Kritičko izdanje nje- 
govih djela izlazi od 1936. g. 


ECO, Umberto, tal. filozof, estetičar i 
semiotičar (1932— ). Predaje u Torinu, 
Bologni i Milanu, gdje 1974. organizira 
prvi međunarodni kongres semiotičkih 
studija. 

Teorija informacije, zajedno s kiberne- 
tikom, svojom je primijenjenom derivaci- 
jom, smatra Eco, znatno pridonijela da se 
jasnije i određenije ocrta područje intere- 
sa semiotike. Informacijska estetika, me- 
đutim, mora voditi računa i o univerzu- 
mu smisla, koji je prostraniji od univer- 
zuma informacija. Nasuprot »idealisti- 
čkim estetikama«, koje »ostavljaju po stra- 
ni svijet supstancije i forme izraza« i stav- 

ljaju ga u područje neizrecivog, neopisi- 
vog i neraščlanjivog, Eco poziva na kon- 
trolu i na strogo znanstveno objašnjava- 
nje mnogih estetskih pojava, koje će na 
taj način moći biti klasificirane i sistema- 
tizirane. U knjizi Oblici sadržaja, uz te- 
matiziranje problematike o kodeksima 
koji omogućuju kako stereotipna rješenja, 
tako i stvaralačku preobrazbu, E. se bavi 
i »ideološkim dokidanjem  ideologije«. 
Premda filozof i teoretičar, Eco nije nika- 
da odustao od neposrednog reagiranja na 
neke »teme trenutka«. U nekim je tezama 
blizak marksizmu. No njegova primjena 
teorije informacija na estetiku, kao i uop- 
će semiotička istraživanja, pate od sličnih 
ograničenosti i prednosti što su tipične 
za sve slične koncepte. 


Glav. djela: Estetski problem kod sv. Tome 
(1958); Otvoreno djelo (1967, prev.); Poetika 
Joycea (1965); Definicija umjetnosti (1968); 
Kultura, informacija, komunikacija (naslov 
našeg prevoda knjige La strultura assente, 
1968); Oblici sadržaja (1971); Domaće navade 
(1973). 


EDDINGTON, sir Arthur Stanley, 
engl. fizičar, astronom i filozof znanosti 
(1882 — 1944). Prof. u Cambridgeu. Zna- 
čajne doprinose dao je kako općoj teoriji 
relativiteta, tako i spoznajnoj teoriji i fi- 
zici, gdje je svoj stav imenovao »selektiv- 
nim subjektivizmom«. Neposredno, po 
njemu, spoznajemo samo sadržaje naše 
vlastite svijesti (osjetilne podatke), no naš 
osjetilni aparat bira iz objektivne stvarno- 
sti ono što smo kadri opaziti i što tada 
čini materijal fizičke spoznaje. Naša su- 
bjektivna slika, međutim, posjeduje za- 
jedničku strukturu i s onim nespoznatim, 
što stimulira naša osjetila. Blizak mnogim 
neokantovskim tezama, on dolazi do za- 
ključka da je materijal od kojeg je sastav- 
ljen svijet, u osnovi, duhovne prirode. 


Glav. djela: Space, Time and Gravitation 
(1920); Tbe Matbematical Tbeory of Relativity 
(1923); Tbe Nature of tbe Physical World 

(1928), Tbe Pbilosopby of  Pbysical Science 
(1939). 


EDEL, Abraham, američki filozof 
(1908 —  ). Prof. u New Yorku. Glavna 
je preokupacija mnogobrojnih Edelovih 
radova etička problematika, i to nadasve 
pitanja metodologije u etici. Bavio se ta- 
kođer ispitivanjima antičke filozofije, kao 
i nekim problemima socijalne filozofi- 
je. 

Glav. djela: Theory and Practice of Pbilospby 
(1946); Etbical Judgement: Tbe Use of Science 
in Ethics (1955); Metbod in Etbical Theory 
(1963). 


EDWARDS, John, engl. teolog i filozof 
(1637— 1716). Komentator Biblije, po- 
znat osobito po negiranju Lockeove filo- 
zofije. 

Glav. djelo: Some Tboughts Concerning tbe 
Several Causes and Occasions of Atbeism 
(1695). 


EDWARDS, Jonathan, amer. teolog i 
filozof (1703— 1758). God. 1727. župnik 
u Northamptonu, kasnije predsjednik ko- 
ledža u New Jerseyu. Sve su istine, po 
Edwardsu, sadržane u spoznaji boga. Za- 
stupnik specifičnog akozmičkog panteiz- 
ma (»Samo bog jest«), E. istovremeno po- 
bija potrebu humanizma u filozofiji i re- 
ligiji kako bi pojmu boga osigurao apso- 
lutni status. 

Glav. djela: Inquiry into tbe Freedom of 
Will (1754); Original Sin Defended (1757); Tbe 
Nature of True Virtue (1765); Sveuk. djela u 
X sv, New Haven 1829/30. 


EDWARDS, Paul, amer. filozof austr. 
porijekla (1923 — ). Prof. na raznim sve- 
učilištima, najviše u New Yorku. Autor 
zapaženih radova s područja etike, soci- 
jalne filozofije i kritike religije. Glavni 
urednik dosad najveće filozofske enciklo- 
pedije (The Encyclopedia of Pbilosopby, 8 
sv, New York — London 1967). 

Glav. djela: »B. Russell's Doubts about In- 
duction« (1949); Tbe Logic of Moral Discourse 
(1955); A Modern Introduction to Philosophy 
(zbornik zajedno s A. Papom, 1961). 


EHRENFELS, Christian, austr. filozof 
i psiholog (1859— 1932). Prof. u Pragu. 
Učenik Brentana i Meinonga. U psiholo- 
giji je prvi uveo pojam Gestaltqualitat 
(kvaliteta lika), koji označava »pozitivne 
predodžbene sadržaje vezane uz postoja- 
nje kompleksa predodžbi u svijesti, koji 
se sa svoje strane sastoje iz međusobno 
djeljivih elemenata«. Lik (die Gestalt) nije 
naprosto suma dijelova, već »od tih dije- 
lova neovisno dolazi u svijest«. Kao teo- 
retičar vrijednosti, Ehrenfels zastupa vo- 
luntarističko određenje pojma vrijedno- 
sti. On međutim smatra da je najviša mo- 
ralna vrijednost težnja za najvećim mogu- 
ćim dobrom cjeline. 

Glav. djela: Uber Gestaltqualitčiten (1890); 
System der Werttheorie (1897); Grundbegriffe 
der_Ethik (1907); Die Religion der Zukunft 
(1929). 


EINSTEIN, Albert, njemački fizičar 


(1879— 1955). Prof. u Zirichu, Pragu i 


Berlinu, od 1933. živio u SAD, budući da 
se zbog Hitlerove strahovlade odrekao 
njemačkog državljanstva. God. 1921. do- 
bio je Nobelovu nagradu za fiziku. 

Najveći teoretski fizičar našeg vreme- 
na, autor čuvene opće i specijalne teorije 
relativnosti, čovjek širokih koncepcija, ra- 
dikalni pacifist, slobodouman u svojim 
općim životnim nazorima, Einstein je 
dao temeljitu i najsveobuhvatniju kritiku 
klasičnih predodžaba o prostoru i vreme- 
nu (kontrakcija dužine i dilatacija vreme- 
na) i time otvorio novu epohu u fizikal- 
nim i prirodoznanstvenim istraživanjima 
uopće. 

Govoreći u svojoj autobiografskoj skici 
o nekim metodološkim i principijelnim 
pitanjima teorije relativnosti, E. među 
ostalim piše: »Konstruktivne teorije ima- 
ju, uz sposobnost prilagođavanja i oči- 


Emerson 


glednosti, i tu prednost što su potpune; 
prednost principskih teorija je savršen- 
stvo i sigurnost osnove. Teorija relativno- 
sti pripada ovoj drugoj kategoriji.« 

Mnogobrojna fundamentalna otkrića i 
hipoteze A. Einsteina od temeljne su važ- 
nosti ne samo za razvoj teoretske fizike 
već i opće kozmologije i kozmogonije, a 
mnoge njegove teze (posebno o prostoru 
i vremenu) bile su predmet brojnih dis- 
kusija filozofa u cijelom svijetu. 

Glav. djela: Zur Elektrodynamik bewegter 
Kčrper (1905); Grundlage der allgemeinen Re- 
lativitčtstbeorie (1916); Tbe Meaning of Rela- 
tivity (1953). 


EISLER, Rudolf, austr. filozof (1873 — 
1926). U vlastitim filozofskim radovima 
ne naročito originalan (blizak Wundtu, 
uz neke elemente specifičnog »spirituali- 
stičkog dualizma«), E. je vrlo poznat po 
nizu enciklopedijskih filozofskih djela, 
od kojih su mnoga (posebno njegov Rječ- 
nik filozofskih pojmova) odigrala značaj- 
nu kulturno-historijsku ulogu. 

Glav. djela: Leib und Seele (1906); Finfii- 
brungen in die Erkenntnistbeorie (1907); Grun- 
dlagen der Pbilosopbie des Geisteslebens (1908); 
Elemente der Logik (1910); Geschichte des Mo- 
nismus (1910); Pbilosopben-Lexikon (1912); 
Handuwčrterbuch der Pbilosopbie (1922), Wčr- 
terbuch der pbilosopbiscben Begriffe (3 sv. 4 izd. 
1927. do 1930); Kant-Lexikon (1930). 


EKFANT, iz Sirakuze, grč. filozof (IV 
st. pr. n. e.). Pokušao je ujediniti Pitago- 
rino naučavanje s atomističkim nazorima 
tvrdeći da su elementarne trojne jedinice 
istovjetne s tjelesnim atomima. Preuzeo 
je i Anaksagorino naučavanje o nusu. 


EMERSON, Ralph Waldo, amer. filo- 
zof i književnik (1803 — 1882). Jedna od 
najznačajnijih ličnosti američke literature 
XIX stoljeća. Napušta svećeničko zvanje, 
putuje mnogo po Evropi, a nakon povrat- 
ka iznosi svoje nazore u poznatim javnim 
predavanjima. E. je osnivač tzv. transcen- 


Emerson 


dentalističkog pokreta u Americi i izda- 
vač njegova službenog organa. 

U svojim teoretskim nazorima on je 
optimistički panteist koji naglašava zna- 
čenje individualizma. Živi duh je, po E., 
nosilac onog božanskog; kako on savlada- 
va svijet, tako objavljuje svojim djelova- 
njem božanstvo i u ljudskom individuu- 
mu, u svakoj ljudskoj duši. Svjetski duh, 
životni duh, ljudski duh međusobno se 
prožimaju i često pojavljuju kao identič- 
ni. 

U Emersonovu panteizmu ima i mno- 
go romantičkih elemenata, kao i misticiz- 
ma, raspjevane ljubavi prema prirodi i 
neprestanog ukazivanja na vrijednost in- 
dividualnog. Naglašavao je »superiornost 
individualne spoznaje nad tradicionalnim 
vjerovanjima i dogmama«. Za njega je po- 
jedinačna »duša najviši sudac u svim spi- 
ritualnim predmetima«, a smisao se živo- 
ta sastoji u puritanističkom »očišćenju 
ljudske duše od svih senzualnih i egois- 
tičkih elemenata«. U tom smislu on je 
beskrajno obožavao Platona i za njegovo 
je djelo Država rekao: »Spalite bibliote- 
ke, jer što god u njima ima vrijednost, sve 
to sadrži ova knjiga.« E. je smatrao da je 
kult materijalnog bogaćenja velika opa- 
snost za Ameriku. 

Glav. djela: Nature (1836); Essays (1841); 
Essays on Representative Men (1849); The Con- 
duct of Life (1860); Society and Solitude (1870); 
Natural History of Intellect (1870); Letters and 
Social Aims (1876). Sveuk. djela (Tbe Complete 
Works of R. W. Emerson) izišla su u 12 sve- 
zaka u Londonu (1903). Emerson's Journals iz- 
dali su E. W. Emerson i W. E. Forbes (Boston 
1909— 1914). Izbor iz njegove filozofske ese- 
jistike pod naslovom Ogledi prev. je 1980. 


EMPEDOKLE, iz Agrigenta, grč. filo- 
zof (oko 483— 423. pr. n. e). Širokog 
obrazovanja, djelovao je u političkom ži- 
votu kao pristalica demokracije, a među 
sugrađanima, koji su ga mnogo cijenili, 
uživao je glas pjesnika, govornika, liječni- 
ka, proroka i čudotvorca. Od aristokraci- 

je, koja je došla na vlast, protjeran je na 
Peloponez, gdje je ubrzo umro. 

Empedoklova se filozofija zasniva na 
svojevrsnom i originalnom spajanju He- 
raklitovih teza o vječnom kretanju i elej- 
ske filozofije nepokretnog i jednog bitka. 
Po Empedoklu, postoje četiri vječna os- 
novna elementa, koje on zove »korijeni- 
ma stvari«, a koji su kvalitativno različiti, 
ali djeljivi. Ta četiri elementa su: vatra, 
zrak, voda i zemlja. Sve postaje njihovim 
miješanjem, spajanjem i rastavljanjem što 
ih izazivaju dvije elementarne sile: ljubav 
(privlačna sila) i mržnja (odbojna sila). 
Kad djeluje sama ljubav, elementi pred- 
stavljaju savršenu ljepotu, a potpuna 
je  rastavljenost elemenata, izazvana 
mržnjom, druga krajnost — pa se između 
tih dviju suprotnosti odvija svekoliko zbi- 
vanje. Elementi ili korijeni stvari su ne- 
promjenljivi, »nemaju postanka«, već su 
samo ljudi tom procesu premještanja dali 
imena postanka i kraja. 

Svijet je, po Empedoklu, tako nastao 
što je ljubav izazvala, usred rastavljenih 
elemenata, kretanje, vrtlog koji postepe- 
no obuhvaća sve više elemenata. Kad lju- 
bav sve osvoji, svijet se nalazi u stanju 
potpunog mira »svjetske kugle«, u blaže- 
nom blaženstvu. No nakon određenog 
vremena s periferije otpočinje, uslijed 
mržnje, postupno rastavljanje elemenata. 
Nakon određenih razdoblja, uvijek iznova 
i u cikličkim razmacima, nastaju nepre- 
kidno nova stvaranja svijeta. 

U spoznajnoj teoriji E. zastupa tezu da 
se slično spoznaje sličnim, subjekt i 
objekt u biti nisu različiti, i to omogućuje 
spoznaju. 

Organska bića postala su, po Empedo- 
klu, spajanjem pojedinih organskih dije- 
lova (ruku, nogu, glava i sl.), a održali su 
se samo oni spojevi koji su bili sposobni 
za život. 

Glav. djela: E. se pripisuju dva glavna spisa: 
»O prirodi« i »Očišćenja«, koja su brojala oko 
pet tisuća stihova, od kojih je sačuvano oko 
450. 

ENESIDEM, iz Knososa, grč. filozof (I 
st. pr. n. e.). Skeptik, koji je izložio misli 
Pirona u 8 knjiga, u kojima je formulirao 
10 tropa upravljenih protiv sudova o 
stvarnosti što su zasnovani na neposred- 
nim utiscima. Ti su tropi kasnije modifi- 
cirani od raznih skeptičkih filozofa, a go- 
vore o relativnosti svih stvari i kvaliteta, 
o prelaženju svake stvari u svoju suprot- 
nost, o tome da ne postoji uzročnost, o 
subjektivnosti sudova i njihovoj zavisno- 
sti od običaja, vjerovanja, predrasuda i sl., 
kao i od stanja (predmet se percipira raz- 
ličito u budnom stanju ili snu, kretanju 
ili mirovanju) itd. Svi ti tropi treba da 
dokažu nemogućnost spoznaje stvari i 
stoga potrebu za uzdržavanjem od suda. 


Glav. djela: Pironove misli (nije sačuvano u 
izvornom obliku, već samo u kratkim izvaci- 
ma koje je napravio Fotin); O mudrosli; O is- 
traživanju (poznati samo po naslovu). 


ENGELS, Friedrich, njem. revoluci- 
onar, filozof i sociolog, uz Karla Marxa 
jedan od najznačajnijih teoretičara socija- 
lizma (1820 — 1895). Rođen je u porodici 
imućnog tvorničara. Za odsluženja voj- 
nog roka u Berlinu pristupa mladohege- 
lovcima. Kasnije odlazi u Englesku, gdje 
u Manchesteru radi u očevoj tvornici, pri- 
bližava se proleterskom pokretu i postaje 
socijalist. 

Godine 1844. prvi put se susreće s 
Marxom, ali se tada još nisu zbližili. Tek 
nakon drugog susreta u Parizu postaju 
prijatelji i suborci, da bi Engels do kraja 
života ostao najvjerniji i najoduševljeniji 
Marxov pristalica koji je nakon Marxove 
smrti izdavao njegove neobjavljene ruko- 
pise, popularizirao i širio njegove ideje i 
borio se praktički u socijalističkom i pro- 
leterskom internacionalnom  marksisti- 
čkom pokretu. 

U ranim filozofskim radovima E. vrlo 
oštro reagira na Schellingove pokušaje 
negacije i omalovažavanja Hegela, i vatre- 
ni je branilac i oduševljeni pristalica He- 


gela. U to vrijeme piše o »novoj zori« i 
»novoj epohi« koja otpočinje Hegelovom 
filozofijom. Kasnije i pod utjecajem 
Feuerbacha, u prisnom kontaktu s lijevim 
hegelovcima i nadasve s Marxom, ogra- 
đuje se od onih konstruktivističkih i 
idealističkih elemenata u Hegelovu siste- 
mu za koje je smatrao da su u suprotnosti 
sa samom Hegelovom plodonosnom di- 
jalektičkom usmjerenošću. Istovremeno 
je, međutim, E. do kraja života visoko 
vrednovao Hegelove zasluge za razvoj fi- 
lozofske misli, smatrajući da je u mnogim 
pitanjima npr. i materijalist Feuerbach 
»plitak u usporedbi s Hegelom«, te da 
upravo u toj relaciji »zapanjuje nevjerojat- 
na bijeda Feuerbachova«. Po Engelsu, 
Hegelov je sistem, bez obzira na sve idea- 
lističke nedosljednosti, »obuhvatio neu- 
sporedivo veće područje nego ma koji ra- 
niji sistem«, te je uspio »razviti bogatstvo 
misli koje još i danas zadivljuje«. 

Već potkraj 1842. god., poslije odlaska 
u Englesku, Engels pod utjecajem sve oš- 
trije diferenciranog klasnog pokreta pre- 
lazi potpuno na revolucionarni komuni- 
stički koncept i novu filozofiju, koju ka- 
snije izgrađuje zajedno s Marxom. Ta no- 
va filozofija, koja nastavlja na najbolje re- 
volucionarne tradicije napredne evropske 
misli, a prije svega na njemačku klasičnu 
filozofiju (»Njemački radnički pokret je 
nasljednik njemačke klasične filozofije«) 
slobodna je od svake dogmatičnosti i 
predstavlja originalni, novi koncept zbilj- 
skog oslobađanja čovjeka i njegova svijeta 
(vidi i: Marx, Karl). Engels je mnogo pri- 
donio da se izgrade neke temeljne po- 
stavke i ukaže na neka najbitnija rješenja 
te filozofije, koju je jednom nazvao »ma- 
terijalističkom dijalektikom«. 

Braneći Marxovo i svoje stanovište od 
raznih pokušaja vulgarizacije i mnogo- 
brojnih »kritičkih« napada, Engels je bio 
prisiljen da polemizira s raznim, često i 
efemernim pojavama (kao što je npr. Du- 
hring). U toj antitezi spram građanskih 

teoretičara E. je pokušao i sistematski iz- 
nijeti neke elementarne pretpostavke 
marksističkog nazora na svijet, ali su to 
ipak, osobito u usporedbi s Marxom, 
ostali fragmenti, često izvanredno lucid- 
ni, katkad i ne sasvim koherentni, a koji 
put i protivurječni. Nema nikakve sum- 
nje da se u bitnim stavovima Engels ne 
samo identificirao s Marxom (koji je, uo- 
stalom, vrlo dobro poznavao njegovo dje- 
lo i zajedno s njim napisao niz izvanred- 
nih knjiga), već je na određenim područ- 
jima, npr. istraživanju porijekla porodice, 
zatim problemima prirodnih znanosti i 
sl., koja nisu bila predmet Marxovih ana- 
liza — dao i originalni doprinos razvoju 
marksističke misli. U tom smislu su i ne- 
ki marksistički orijentirani suvremeni 
kritičari nekih Engelsovih filozofskih te- 
za možda i prenaglašavali razlike koje po- 
stoje između Marxa i njega, premda je 
isto tako historijski netočna i teško obra- 
njiva tvrdnja da te razlike nisu postojale 
i da se one nisu očitovale u čitavom nizu 
baš filozofski relevantnih pitanja. One ni- 
su uočljive samo u odnosu na diferencije 
koje postoje u dubini i kvaliteti analize 
(što i sam Engels često kritički uviđa) već 
koji put i u različitom pristupu filozof- 
skim problemima i u cjelokupnom priro- 
doznanstvenom horizontu Engelsova mi- 
šljenja. 

Na osnovnom konceptu materijalisti- 
čki interpretirane Hegelove dijalektike 
Engels je, braneći upravo temeljne zasade 
te dijalektike od vulgarnomaterijalističkih 
i evolucionističkih koncepcija, koje su ta- 
da bile en vogue (Buchner, Moleschott, 
Vogt, Dihring), pokušao izgraditi dijalek- 
tiku kao »nauku o općim zakonima kre- 
tanja kako vanjskog svijeta, tako i ljud- 
skog mišljenja«. 

Po Engelsu, mišljenje se promatra iz 
dva aspekta: kao dio i moment kretanja 
i razvoja objektivne stvarnosti (pa u tom 
smislu podliježe svim dijalektičkim zako- 
nima), i kao proces u kojem se na ap- 

straktni, pojmovni način reflektiraju veze 
i odnosi zbiljskog svijeta. Mišljenje dakle 
— želi naglasiti Engels — ne stvara iz 
samog sebe ni svoj sadržaj ni svoje zako- 
nitosti. Postoje dva reda zakona koji su 
po formi različiti, ali po biti jednaki: za- 
koni objektivnog svijeta i zakoni mišlje- 
nja. Stojeći na stanovištu bitnog identite- 
ta mišljenja i stvarnosti, E. je, međutim, 
u nekim svojim djelima (osobito u Dija- 
lektici prirode) koji put (ne svagda i ne u 
svim stavovima) inzistirao na dijalekti- 
čkim zakonima koji postoje neovisno o 
ljudskoj spoznaji, pa je ta interpretacija 
dijalektike naišla kasnije na mnogobrojne 
kritičke primjedbe (među ostalima i one 
Gramscija) u kojima se ukazivalo na to 
da te njegove koncepcije nisu u skladu 
s Marxovom antropološko-historijskom 
dimenzijom filozofije. Pri tom, međutim, 
ne treba nikako ispustiti iz vida da je baš 
Engels iznio i čitav niz suprotnih teza 
koje su doista bitne za ispravno i produb- 
ljeno shvaćanje marksističkog gledanja na 
sporno pitanje tzv. objektivne dijalektike. 
Upravo je naime Engels, i to baš u Dr- 
jalektici prirode, napisao među ostalim: 
»Prirodna znanost, baš kao i filozofija, do- 
sad su potpuno puštale iz vida utjecaj 
čovječje djelatnosti na njegovo mišljenje. 
One poznaju s jedne strane samo priro- 
du, s druge strane samo mišljenje. Ali 
bitnu i najbližu osnovu čovječjeg mišlje- 
nja čini — ne priroda kao takva, nego 
upravo mijenjanje prirode 
od strane čovjeka.«I dalje: »Po- 
vršina zemlje, klima, vegetacija, fauna, pa 
i sami ljudi, neizmjerno su se izmijenili, 
a sve to zahvaljujući ljudskoj djelatnosti, 
dok su promjene koje su nastale u prirodi 
Njemačke bez sudjelovanja čovjeka sa- 


svim neznatne.« Ovo, kao i niz drugih 
mjesta iz Engelsovih djela, sasvim sigur- 


no nije u skladu s dijalektikom prirode 
neovisnom o čovjeku, kao ni s vulgarnom 
teorijom odraza, kako je bila tretirana u 
staljinskom »dijamatu«. Isto se to može 


lako uočiti u nizu teza koje govore o hu- 
manističkom karakteru njegove filozofije: 
Čovjek za njega nije niti apstraktno- 
-kontemplativno niti pasivno biće. Njego- 
va je bit u njegovoj radnoj aktivnosti, u 
konkretnom, zbiljskom mijenjanju stvar- 
nosti, pa je i sama priroda oko čovjeka 
uvijek priroda koju je on izmijenio. Mi- 
jenjajući prirodu, čovjek spoznaje i obo- 
gaćuje i sebe i svoj način spoznavanja, pa 
je stoga i sama spoznaja proces koji se 
može shvatiti samo onda ako se razumije 
aktivan karakter čovjeka koji se očituje u 
konkretnoj praksi. Razlikovanje Engelso- 
ve od mnogih prirodoznanstveno orijen- 
tiranih filozofija njegova vremena (prem- 
da ga mnogi potpuno identificiraju s tom 
dimenzijom filozofiranja) može se, među 
ostalim, zapaziti i u ulozi koju daje čov- 
jeku u preobrazbi svijeta: »Ali sve planske 
akcije svih životinja nisu mogle da zemlji 
utisnu pečat svoje volje. To je mogao sa- 
mo čovjek. Ukratko, životinja se samo 
koristi vanjskom prirodom i izaziva u 
njoj promjene naprosto svojim  prisu- 
stvom. Čovjek, međutim, primorava pri- 
rodu promjenama koje u nju unosi, da 
služi njegovim ciljevima. I to je posljed- 
nja bitna razlika između čovjeka i ostalih 
životinja. I opet je rad ono što stvara tu 
razliku.« 

Pa ipak, i u Engelsa nalazimo neke ele- 
mente koji dopuštaju da ih se interpretira 
u smislu teorije odraza pozitivističkih, 
prirodoznanstvenih teorija, slobode kao 
»spoznate nužnosti«, dijalektike prirode, i 
uopće stavove koje su kasniji vulgarizato- 
ri marksizma hipostazirali, ali i natezali 
i prekrajali do onih simplifikacija što su 
završile u poznatom »dijamatu«. 

Fundamentalnim stavom, međutim, 
kojim se razlikuje Marx od cjelokupnog 
dotadašnjeg materijalizma, razlikuje se u 
nekim najbitnijim točkama 
također i Engels. Premda ponegdje ostaje 
na odrazu objektivne stvarnosti, Engels u 
više mahova naglašava da se spoznaja ne 

temelji na nekom mehaničkom materija- 
lističkom ili empirističkom kontempla- 
tivnom konceptu odnosa subjekta i 
objekta, već upravo na historijskoj ljud- 
skoj praksi kao temeljnoj kategoriji. 

Nema nikakve sumnje da je Engels 
(bez obzira na niz postavki koje nisu ni 
po nivou ni po tretmanu na Marxovoj 
razini) u svojim općim filozofskim pogle- 
dima i u svojim najuspjelijim dijalekti- 
čkim spoznajama i uvidima, u svojim sa- 
gledavanjima pojedinih bitnih pitanja svi- 
jeta i čovjekove uloge u njemu, prevladao, 
kao i Marx, tadašnji građanski filozofski 
horizont mišljenja, pa i tradiciju tog na- 
čina filozofiranja. Skroman po prirodi, 
maksimalno kritičan prema samome sebi 
i prema dometu svojih koncepcija, En- 
gels sa svojim nazorom na svijet sigurno 
nije u skladu s onim samozvanim arbitri- 
ma koji ga bez kritičkog i marksističkog 
pristupa uzdižu na pijedestal neprikosno- 
venog i nepogrešivog učitelja. Pri tom je 
redovno riječ o ljudima koji su zbog svog 
minornog misaonog talenta i potrebe za 
simplifikacijama razvili samo najslabije i 
najnekonzekventnije strane učenja ovog 
talentiranog i dubokog polihistora. 

Glavna djela i članci: »Schelling uber He- 
gel« (1841); »Schelling und die Offenbarung« 
(1842); »Schelling, der Philosoph in Christu 
oder die Verklarung der Weltweisheit zur 
Gottesweisheit« (1842); Nacrt za kritiku na- 
cionalne ekonomije (1844, prev.); Položaj rad- 
ničke klase u Engleskoj (1845, prev.). Zajedno 
s Marxom: Sveta porodica (1854, prev.); Nje- 
mačka ideologija (1845 — 46, prev.), Manifest 
komunističke partije (1848, prev.). Sam: Nje- 
mački seljački rat (1850, prev.); Dijalektika 
prirode (nije dovršena; štampani samo frag- 
menti, prvi put 1925, prev.); Anti-Dibring 
(1878, prev.); Porijeklo porodice, privatnog vla- 
sništva i države (1884, prev.), Ludwig Feuer- 
bacb i kraj klasične njemačke filozofije (1886, 
prev). Engels je također redigirao i izdao 
(osim I toma) i Marxov Kapital. 


EPIKTET, iz Hieropolisa, rimski filo- 
zof (oko 50— oko 138). Doveden je kao 

rob u Rim i tu sluša rimskog stoičara 
Muzonija Rufa. Kasnije je oslobođen, ali 
ga car Domicijan tjera u Nikopolis, gdje 
osniva filozofsku školu. Umro je u iz- 
gnanstvu odbivši da se vrati u Rim, taj 
»grad grijeha«. Nije ništa pisao i rugao se 
onima koji pišu knjige, a glavni izvor po- 
dataka o njegovoj filozofiji jesu djela Fla- 
vija Arijana. 

Epiktet je jedan od najznačajnijih rim- 
skih stoičkih filozofa. Svoju filozofiju di- 
jeli na tri dijela: logiku, fiziku i etiku. Sva 
ta tri dijela, međutim, imaju za krajnji cilj 
ljudsku sreću, pa se stoga temelje na etici. 
Filozofija postupaka (etika), filozofija želja 
(fizika) i filozofija suđenja (logika) među- 
sobno su nerazdvojno povezane. »Prvi i 
najvažniji dio filozofije jest njena primje- 
na u životu; na primjer, živjeti bez laži 
u riječima i djelima. Drugi dio sadrži do- 
kaze: na primjer, zašto čovjek ne treba da 
laže. Treći dio služi prvim dvama dijelo- 
vima i sastoji se u obrazlaganju i ispitiva- 
nju tih dokaza; na primjer, iz čega se vidi 
da je to dokaz, što je to dokaz... Na taj 
je način treći dio potreban radi drugog, 
a drugi radi prvog. Ali najpotrebniji osta- 
je prvi dio, i o njemu se treba stalno bri- 
nuti.« 

Na temelju općih principa stoičke eti- 
ke, tog najvažnijeg i primarnog dijela fi- 
lozofije, E. traži da se sloboda postigne 
povlačenjem u vlastitu unutrašnjost, jer je 
samo to u našoj moći: »Od stvari, jedne 
su u našoj vlasti, a druge nisu. U našoj 
su vlasti: mišljenje, djelanje, žudnja, iz- 
bjegavanje; jednom riječi, djela koja od 
nas proizlaze. Nisu u našoj vlasti: tijelo, 
imanje, ugled, vanjski položaj; jednom ri- 
ječi, sve što nisu naša djela. Ono što je 
u našoj vlasti, po prirodi je slobodno, ne 
može se spriječiti ni omesti; a ono što 
nije u našoj vlasti, nemoćno je, ropsko, 
može se spriječiti, stoji pod utjecajem 
drugih« (Arijan: Priručnik Epiktetov, str. 
27). Upravo stoga filozof dobro i zlo mo- 
že tražiti samo u sebi, a ne izvan sebe. 

Taj mir i indiferencija prema svemu što 
se zbiva neovisno o mojoj moći ne može 
biti samo predmet mišljenja i filozofira- 
nja, već ga treba konkretno primijeniti u 
životu. Stoički mudrac, koji uviđa da je 
njegova sreća baš u tom što nema potre- 
be za srećom, ujedno je jedini slobodan 
i nezavisan čovjek koji prezire tijelo, imo- 
vinu i slavu, a uviđa nužnost da se vanjski 
»događaji dešavaju onako kako se dešava- 
ju«. Epiktetov je utjecaj posebno vidljiv 
u ranokršćanskih pisaca i mislilaca. 


EPIKUR, iz Samosa, grč. filozof (341/ 
42— 270/71. pr.n.e.) Sa 14 godina otpo- 
čeo je učiti filozofiju i, po svjedočenju 
Diogena Laertija, nikoga nije priznavao 
za svoga učitelja niti je ikada citirao dru- 
ge filozofe. Ipak se, s pravom, općenito 
smatra da nastavlja Demokritov atomi- 
zam. U Ateni je osnovao filozofsku školu, 
a od njegovih su učenika najpoznatiji 
Metralor i Hermah. 

Osnovni je cilj filozofije, po Epikuru, 
sreća čovjeka, koja je u biti identična sa 
zadovoljstvom. »Mi zadovoljstvo priznaje- 
mo za prvobitno i urođeno dobro, ono 
nam služi kao polazna točka kod svake 
želje i izbjegavanja, te k njemu uvijek do- 
lazimo kao Kk cilju, jer svako dobro ocje- 
njujemo  osjećanjem zadovoljstva kao 
mjerilom.« Upravo se, dakle, ugodom i 
neugodom opredjeljujemo za prihvaćanje 
ili odbacivanje nekog čina. Ali čovjek, po 
Epikuru, ne treba da traži trenutnu i pro- 
laznu ugodu, već njenu trajnost, pa je sto- 
ga velika uloga spoznaje u otkrivanju pu- 
ta k stalnoj sreći. Samo životinja živi od 
slučaja do slučaja, za trenutni užitak. 
Čovjekov pogled seže dalje, njegovo 
pamćenje i intelekt omogućuju mu da 
razmatra ne samo sadašnje već i ono pro- 
šlo i buduće. Nemisaon čovjek živi slično 
životinji, prepušten je slučaju: uvijek u 
lovu za trenutnim uživanjem, danas ve- 
seo, sutra tužan i razočaran. Međutim, 
sreća koja je dostojna čovjeka kao razum- 

nog bića nešto je drugo do pojedinačni 
prijatni trenutak, provod, neposredno 
kratkotrajno uživanje. Sreća je rezultanta 
cijelog života, života u cjelini, koji je vo- 
đen praktičkim umom. U tom smislu, vi- 
soka vrijednost što ju je E. pridavao spo- 
znaji govori i o sokratovskim elementima 
u njegovoj etici. Lišavanje osjećaja uživa- 
nja protivurječilo bi, doduše, ljudskoj pri- 
rodi, ali čovjek kao umno biće nikako ne 
mora biti u svim slučajevima određen 
najbližim, neposredno danim užicima, 
već time da se radi jednog većeg budućeg 
užitka može odreći trenutnog, prolaznog 
uživanja. Upravo zato, izbjegavajući zlo, 
valja ignorirati prolazna dobra. Najviše je 
dobro potpuna sreća, a ona je u bezbol- 
nosti i duševnom miru (ataraksija). »Kad 
kažemo da je uživanje cilj, ne mislimo na 
uživanje raspusnika, niti na gastronomska 
zadovoljstva, kao što to misle neki neu- 
pućeni, ili oni koji se drže drugačijih 
shvaćanja, ili oni koji su loše raspoloženi 
prema nama. Naš cilj jest: ne patiti tje- 
lesno i ne uznemiravati se duševno. Ni 
neprestane pijanke i igre, ni uživanje s 
mladićima i ženama, ni uživanje u ribi i 
svemu što pruža raskošni stol — ništa to 
ne daje plodan život. Njega daje razum.« 
Epikurov je, dakle, eudaimonizam racio- 
nalistički usmjeren. 


U okviru svog učenja o atomima Epi- 
kur smatra — nasuprot Demokritovu de- 
terminizmu i fatalizmu — da otklon ato- 
ma predstavlja objektivnu slučajnost unu- 
tar opće nužnosti i ujedno mogućnost 
etičke slobode i izvor svekolikog stvarala- 
štva. Inače su cjelokupni svemir i sva raz- 
nolikost pojava proizvod mehaničkog 
kretanja najsitnijih materijalnih čestica, 
atoma. U spoznajnoj teoriji E. smatra da 
su pojedinačni osjeti jedini izvor spozna- 
je, ali stoga ne misli da bi trebalo igno- 
rirati ili umanjiti značenje općih pojmo- 
va. 

Kad upozna zakone prirode, čovjek se 
samim tim oslobađa straha od bogova, jer 

priroda nije neprijatelj čovjeku, i sve što 
se u njoj događa, ne zbiva se posredstvom 
bogova, već ima svoje vlastite prirodne 
uzroke. Stoga je prava spoznaja oslobode- 
na svih ljudskih zabluda i predrasuda, a 
prije svega religioznog straha. Čak se ni 
smrti ne trebamo bojati, i prema njoj mo- 
žemo biti indiferentni: »Dok postojimo 
mi, nema smrti, a kada dođe smrt, nas 
više nema.« 

Progresivnost i veliki značaj i original- 
nost Epikurove filozofije, a posebno vri- 
jednost teze o deklinaciji atoma, naglasio 
je i Marx u svojoj doktorskoj disertaciji: 
»Razlika između Demokritove i Epikuro- 
ve filozofije prirode«. Najiscrpniji prikaz 
Epikurove filozofije nalazimo u djelu Lu- 
krecija Kara O prirodi (De rerum natu- 
ra), 

Djela: Epikurova djela nisu nam se sačuva- 
la osim u fragmentima, a Diogen Laertije na- 
vodi 41 djelo (O prirodi; O atomima i praz- 
nom prostoru; Protiv Megarana; O bogovima; 
O sudbini; O slikama; O muzici i dr.). Epiku- 
rove Osnovne misli, Poslanicu Herodotu i Posla- 
nicu Menekeju preveo je na naš jezik Miloš N. 
Durić. 


ERAZMO ROTERDAMSKI (ili Eras- 
mus Desiderius, pravo ime Geert 
Geerts), niz. humanist (1465—1536). 
Naučavao je u Parizu i u Engleskoj, u 
mnogim gradovima Italije (Veneciji, Pa- 
dovi), Nizozemske i Njemačke. Izvanred- 
ni poznavalac i majstor latinskog stila, 
književnik, erudit, komentator Aristotela, 
Jeronima, Augustina i dr, filolog koji je 
napisao nekoliko temeljnih djela tekstov- 
ne kritike, pedagog i filozof, poeta i sa- 
tiričar, E. je jedna od najsvjetlijih i naj- 
značajnijih ličnosti humanizma. Jedno 
vrijeme prijatelj Lutherovih reformi, ka- 
snije se, zbog vjerske netolerancije prote- 
stanata, od njih udaljuje sačuvavši svoju 
intelektualnu i moralnu nezavisnost od 
bilo kakvih vjerskih i političkih pokreta. 
U filozofskim nazorima skepktik s nekim 
tendencijama epikureizma, E., premda i 

sam svećenik, govori s mnogo uzvišene 
ironije o vjerskim predrasudama, pokva- 
renosti klera i vladara, rugajući se lažnoj 
učenosti i primitivnosti podjednako. Je- 
dak i duhovit u svojim opisima licemjer- 
ja, moralne hipokrizije i naduvenosti vla- 
dara, taj je »pironovac, epikurejac, ateist 
i svetogrdnik« (Luther) bio uskoro omra- 
žen i u katoličkom i u protestantskom 
taboru visokih crkvenih dostojanstvenika. 
Njegova često i blaga satira i skepsa imala 
je, međutim, izvanrednog odjeka u vre- 
menu u kojem je živio. 

Erazmo želi, prije svega, očistiti reli- 
gioznu misao od cjelokupnog balasta i 
ogromnog aparata koji je tokom stoljeća 
izrastao uz jednostavan Kristov nauk. 
Stoga se on vraća na najprirodnije shva- 
ćanje kršćanstva negirajući strastveno sve 
magije crkve što su se vezivale uz tajan- 
stvene pojmove milosti, izbavljenja, opro- 
sta grijeha itd. Pri tom idealom postaje 
Kristova jednostavnost, koja je bitno u 
skladu s Ciceronovim, Senekinim i Plato- 
novim misaonim svijetom; najplemenitiji 
pogani identični su s Kristom i božji su 
sinovi. Oprezno, ali sistematski, E. tako 
dedivinizira Krista, ili, što zapravo nije 
bitno različito, svojim kritičkim razu- 
mom obogotvoruje sve veliko i istinski 
ljudsko. 

Djelujući u doba punom  protivu- 
rječnosti i sukoba, kao i neprikosnoveno- 
sti određenih autoriteta, doba u kojem je 
svaka kritika koja je u sebi nosila istinu 
o postojećem poretku vršila revolucionar- 
nu i buntovnu ulogu, E. je težio da sva 
surovost i barbarstvo vremena budu za- 
mijenjeni čovječnošću i trajnim mirom. 
Pri tom je nastojao da sebe isključi iz 
političkih i vjerskih sukoba, koji su se 
razbuktavali na sve strane, ali su njegova 
djela ipak dospjela na indeks zabranjenih 
knjiga jer njegove teze o nezavisnosti du- 
ha, njegova duboko humanistička i kul- 
turna stremljenja, njegove tvrdnje o slo- 
bodi volje i samoodređenju ljudi nisu za- 

dovoljavali intolerantne vjerske pokrete i 
vlastodršce. Cijenjen u cijeloj kulturnoj 
Evropi svojeg vremena, nepomirljiv pre- 
ma lažnim autoritetima, sterilnim ljudi- 
ma na položaju i falsifikatorima iskrenih 
težnji za obrazovanošću, ali humanistički 
tolerantan prema svim ljudskim slabosti- 
ma i nevoljama, Erazmov je lik sav pun 
trpke ironije i sarkazma, ali ujedno i ve- 
drog životnog optimizma. Njegova su re- 
mek-djela (napose slavna Pobvala glupo- 
sti) dokaz visoke općečovječanske kulture 
jednog profinjenog i smirenog duha koji 
je cijelog života ostao protivan svakom 
fanatizmu i laži što se zaodijeva togom 
naučne, vjerske ili političke »istine«. 


Glav. djela: Encbiridion militis cbristiani 
(1502); Pohvala gluposti (1509, prev.); De libe- 
ro arbitrio diatribe (1524); Sveukupna djela, 9 
sv., Basel (1540— 1541). 


ERDMANN, Benno, njem. filozof 
(1851— 1921). Prof. u Kielu, Breslauu, 
Halleu, Bonnu i Berlinu. Kao historičar, 
bavio se posebno izdavanjem i istraživa- 
njem Kanta. Sistematski radovi Erdman- 
na kreću se pretežno na području psiho- 
logije, logike i spoznajne teorije. Odnos 
između logike i psihologije određuje tako 
da tvrdi kako je predmet logike jedan dio 
predmeta psihologije, naime jezično for- 
mulirano mišljenje. Pa ipak, logika nije 
psihologija, jer ne govori o činjenicama, 
već je opća formalna i normativna zna- 
nost o uvjetima valjanog mišljenja. To 
međutim ne znači da je možemo potpu- 
no lišiti psihologije, jer, napokon, ona go- 
vori o normama psihičkog fenomena mi- 
šljenja, pa stoga E. u svojoj Logici posve- 
ćuje dosta prostora psihološkim istraživa- 
njima. Središte je logike, po Erdmannu, 
sud. Sudovi su oblikovni elementi našeg 
mišljenja. Logika ima svoj predmet u je- 
zično formuliranim sudovima koji se po- 
javljuju u obliku tvrdnje, odricanja ili pi- 
tanja. Kao svojevrsni zastupnik teorije lo- 
gičke imanencije predikata u subjektu, 


on smatra da se takva dioba na subjekt 
i objekt može provesti čisto jezično (u 
riječi), ali ne u predodžbama značenja. 

Suprotstavljajući se teoriji supsump- 
cije (koja subjekt supsumira pod pojam 
predikata), teorija imanencije uvrštava 
predikat u sadržaj subjekta, koji je opsež- 
niji. Takvo je uvrštavanje, međutim, gra- 
matičke prirode, jer logički je predikat 
uvijek imanentan sadržaju subjekta, pa bi 
predikat u sudu značio sadržajnu jedna- 
kost s jednim dijelom subjektova sadrža- 
ja. Namjesto uobičajenog učenja o pojmu 
(što E. stavlja u metodologiju) E. vrši 1o- 
gičku analizu glavnih vrsta predmeta mi- 
šljenja. Na spoznajnoteoretskom područ- 
ju i u metafizičkim pitanjima E. zastupa 
apsolutni fenomenalizam. Erdmannovu 
logiku prihvaća u cijelosti i popularizira 
u svom poznatom udžbeniku »Grundriss 
der Logik« Kurt Joachim Grau. 

Glav. djela: Kants Kritizismus (1878); Logik 
I sv. (1892); Psychologiscbe  Untersucbungen 
iiber das Lesen (1898); Immanuel Kant (1904); 
Uber Inbalt und Geltung des Kausalgesetzes 
(1905); Wissencbaftlicbe Hypothesen iiber Leib 
und Seele (1907); Psychologie des Eigensprechens 
(1914); Metbodologiscbe Konsequenzen aus der 
Tbeorie der Abstraktion (1916); Grundziige der 
Reproduktionspsycbologie (1920). 


ERDMANN, Johann Eduard, njem. 
filozof (1805— 1892). U prvo vrijeme 
župnik, kasnije se posvećuje filozofiji i 
postaje prof. u Berlinu i Halleu. Sam sebe 
ubraja u desnu struju Hegelovih nastav- 
ljača, ali pokušava djelovati posrednički i 
prema drugim tendencijama. Najpoznati- 
ji je kao historičar novije filozofije, koju 
želi eksplicirati kao znanstveni prikaz, tj. 
tako da je »povijest razvoj općeg duha u 
vremenskom pojavljivanju«, pa je povijest 
filozofije »vremenski razvoj svjetskog du- 
ha«. Svjetski je duh, smatra E., božji um, 
koji se kao duh vremena manifestira u 
određenom razdoblju. Pri tom je uvijek 
niži stupanj sadržan u višem, te se stoga 
filozofija ne može lučiti od povijesti filo- 

zofije. Svaka je filozofija proizvod svoga 
vremena i prethodne filozofije. Povijest 
filozofije treba da prikaže jedino one si- 
steme »koji su zaista različiti stupnjevi u 
razvoju«. 

Glav. djela: Versuch einer wissenscbaftlicben 
Darstellung der Gescbichte der neueren Philoso- 
bbie (3 sv. 1834— 53); Leib und Seele (1837); 
Grundriss der Gescbicbte der Pbilosopbie (2 sv. 
1865). 


ERHARDT, Franz, njemački filozof 
(1864 — 1930). Prof. u Rostocku. Metafizi- 
čki je svijet (a E., nasuprot Kantu, tvrdi 
mogućnost metafizike) dinamičan sistem 
snaga koje imaju apsolutni realitet, a ima- 
terijalne su prirode. Mehanička zbivanja 
samo su pojave dinamičkih procesa. U 
nekim tezama blizak je Schopenhaueru i 
E. von Hartmannu, a Kantu priznaje sa- 
mo učenje u transcendentalnoj estetici (o 
prostoru i čistom zoru). 

Glav. djela: Kritik der Kantiscben Antino- 
mienlebre (1888); Metapbysik (1894); Tatsa- 
chen, Gesetze, Ursacben (1922); Bleibendes und 
Vergdngliches in der Pbilosopbie Kanis (1926). 


ERIUGENA (ili Erigena), Ivan Skot 
(Johannes Scotus), irski ili škotski filozof 
i teolog (oko 810 — 877). Karlo Ćelavi po- 
zvao ga je u Francusku, gdje je predavao 
u školi na njegovu dvoru. Došao je u su- 
kob s papskom kurijom, ali ga je francu- 
ski kralj zaštitio. God 855. papa je osudio 
njegovo djelo O božanskoj predestinaciji, 
a djelo O podjeli prirode javno je spaljeno 
1225. 

Eriugena je jedan od najznačajnijih fi- 
lozofa rane skolastike, a osnovne koncep- 
cije njegova nazora zasnovane su na neo- 
platonističkim i mističkim elementima. 
Premda je nastojao ostati vjeran učenik 
katoličke crkve, ipak se — nadasve usli- 
jed upoznavanja neoplatonskih teza — 
sve više udaljavao od mišljenja crkvenih 
autoriteta i poštivanja dogmi. Za E. je 
prava istina samo ona koja je utvrđena 
razumom, pa je stoga, u stvari, teorija iz- 

nad vjere. »Svaki autoritet što ga nije odo- 
brio istiniti razum izgleda slab.« Po E, 
opće (univerzalno) postoji kao zbiljsko 
prije stvari, pa on stoga pripada srednjo- 
vjekovnim »realistima«. U pokušaju da 
pomoću Aristotelovih kategorija odredi 
prirodu boga, E. dolazi do poraznog re- 
zultata da se uopće ne može znati šta je 
bog. To ne može ni sam bog o sebi znati, 
jer bi tada sebe ograničio, što nije u skla- 
du s kršćanskim pojmom boga. Spoznaj- 
na teorija i dijalektika se, po Eriugeni, 
izvode iz osnovnih realističkih postavki. 
Polazeći od najopćijih rodova, dijalekti- 
čka se vještina preko srednjih rodova bića 
spušta do najspecijalnijih oblika i vrsta, 
da bi se zatim ponovo uzdigla i ponovo 
dostigla samu supstanciju od koje je pr- 
vobitno i počelo ispitivanje. U mnogim 
svojim mističkim tezama E. odbacuje 
standardno tumačenje Biblije i čovjeka 
proglašava dijelom božje crkve. Tvrd- 
njom da je sve u bogu i da je bog sve 
on panteistički zasniva i identificira boga 
i svemir. 

Eriugenina racionalna analiza nekih cr- 
kvenih dogmi ujedno je i određena kri- 
tika _skolastičko-dogmatskog vjerovanja, 
ali ne i potpuna negacija potrebe i smisla 
samih dogmi, koje, za Eriugenu, još uvi- 
jek ostaju neosporne istine. 

Međutim, Eriugena često govori o neo- 
platonističkim kategorijama s dijalekti- 
čkom slobodom razvijanja misli. Učen, 
poznavalac grčkog jezika, prevodilac Di- 
onizija Areopagita, on u tradicionalnim 
pojmovima govori i originalno. Stoji tako 
»usamljen u vremenu kojem je filozofija 
strana. Njegovo je djelo plod usvajanja 
uspomena velike tradicije na osnovi jed- 
nog filozofski obrazloženog religioznog 
životnog stava« (K. Jaspers). 

Glav. djela: De divina praedestinatione; De 
divisione naturae. Sveukupna djela u izdanju 
J. P. Mignea Patrologia latina, sv. 122. 


ESCHENMAYER, Karl August, njem. 
filozof (1768— 1852). Prof. filozofije i 


medicine u Tubingenu. U početku pod 
utjecajem Schellinga, a kasnije Jacobija, 
stvara »neofilozofiju«, koja treba da bude 
iznad racionalne filozofije i da postavi 
vjeru iznad razuma. Samo se vjerom mo- 
že shvatiti dobro, istinito, lijepo, bog, slo- 
boda, besmrtnost kao nadosjetilne ideje. 
Ideje su pratipovi koji oduhovljuju poje- 
dinačno i zbiljsko, a u nama su kao pra- 
slike i viša jedinstva. Supranaturalist i 
okultist, osobito potkraj života. E. je ra- 
dikalni protivnik Hegela i zastupnik reli- 
giozno-mističkih teza o predominaciji 
vjere nad razumom. 

Glav. djela: Die Philosophie in ibrem Uber- 
gange zur Nichtpbilosopbie (1803); Einleitung 
in die Natur und Gescbicbte (1806); Psychologie 
(1817); Religionspbilosophie (3 sv, 1818— 
1824); Grundriss der Naturpbilosophie (1832); 
Grundziige einer cbristlicben  Pbilosopbie 
(1841). 


ESHIN, grč. filozof (oko V st. pr. n. e.). 
Učenik Sokratov što ga Platon spominje 
u Obrani Sokratovoj i Fedonu. Od njego- 
vih djela (napisao je 14 dijaloga) sačuvani 
su samo pojedini fragmenti. 


ESPINAS, Alfred Victor, franc. socio- 
log 1 filozof (1844— 1922). Prof. u Bor- 
deauxu, zatim na Sorbonni. Shvaćao je 
društvo kao biološki organizam, pa je, po 
njemu, npr. organsko poklapanje identič- 
no sa solidarnošću, biološka postojanost 
sa tradicijom, itd, Uz Schafflea, Wormsa 
i Lilienfelda, kao i neke socijalne darvini- 
ste, jedan je od najpoznatijih biologista u 
sociologiji. 

Glav. djela: Les sociđi&s animales (1877); La 
Philosophie sociale au XVII * sile (1898). 


EUALTO, grč. filozof (V st. pr. n. €.). 
Učenik Protagore, koji ga je podučavao 
u govorništvu. S njim se dogovorio da će 
mu isplatiti sav novac kada dobije prvu 
parnicu, kao znak da ga je dobro učio. No 
kako Eualto nije ništa plaćao, tuži ga 
zbog neplaćanja sudu sam Protagora. On 

je ustvrdio: »Morat ćeš mi platiti, i to, 
dobiješ li parnicu, prema ugovoru, izgu- 
biš li, prema presudi suda.« Na to mu 
Eualto odvrati: »Neću ti platiti, i to, do- 
bijem li parnicu, prema presudi, izgubim 
li, prema ugovoru.« 


EUBULID, iz Mileta, grč. filozof (oko 
IV st. pr. n. e.). Učenik Euklida iz Mega- 
re. Najpoznatiji je (uz »Hrpu žita«, »Ćela- 
vog« i »Bogatog«) njegov sofizam »Lažlji- 
vac« (kojeg neki suvremeni logičari ne 
smatraju igrom riječi ni uopće sofizmom, 
već logičkom antinomijom): Epamenid iz 
Krete kaže: svi Krećani lažu; dakle, laže 
i on. No ako je njegova izjava lažna, onda 
ne lažu Krećani. Ali budući da je on Kre- 
ćanin, a Krećani ne lažu, onda je i on 
govorio istinu. Ako je pak govorio istinu, 
onda svi Krećani lažu, itd., itd. 

Hegel je uz to zapisao: »Zavođenje se 
sastoji u tome što se kao odgovor zahti- 
jeva ili da ili ne; ni na jedno od njih 
dotični se ne usuđuje. Time se on dovodi 
u zabunu; a tko ne zna odgovoriti, divljak 
JE 


EUCKEN, Rudolf, njemački filozof 
(1846 — 1926). Prof. u Baselu i Jeni. God. 
1908. dobio je Nobelovu nagradu. 

Euckenova filozofija nastavlja na Fich- 
tea i u određenom smislu obnavlja neke 
njegove osnovne kulturno-historijske i 
etičke teze. 

Idealizam koji zastupa, no prije svega 
njegovo aktivističko shvaćanje života, kao 
i centralno mjesto koje vrijednost ličnosti 
zauzima u njegovoj filozofiji, produžuju 
Fichteove etičke ideje, ali u rasplinutom 
i ne tako dosljedno i strogo izvedenom 
obliku. »Novi idealizam« što ga utemelju- 
je označava kao »stvaralački aktivizam«. 
Pri tom on ne misli na djelatnost indivi- 
duuma, već na »bitno jedinstvo zajedni- 
čkog stvaranja i života«. Kao što je pravi 
duhovni život u svom korijenu etički, ta- 
ko je i povijest ovladana u biti etičkim 

elementom. No, apsolutni duhovni život 
je božanski. »Božansko za nas ne znači 
drugo do apsolutni duhovni život, duhov- 
ni život u svojoj uzvišenosti iznad svih 
ograničenja koja donose ljudi i iskustveni 
svijet.« Cilj je njegova filozofskog htijenja 
i njegove metafizike da čovjeka izbavi od 
okova onih nazora koji ljudski duhovni 
Život smatraju samo sredstvom da se što 
bolje snađu i učine život što udobnijim, 
namjesto da im sam taj duhovni život 
postane osnovnim ciljem i svrhom. Ljud- 
ski život ne protječe sav unutar prirode, 
a budući da on ima, prije svega, udjela 
u duhovnom životu, to za nj vrijedi ono 
što vrijedi za duh uopće: da se može uz- 
dignuti nad prosječnost trenutka i jedin- 
stveno obuhvatiti svu mnogolikost. Pri 
tom samo obrat života u unutrašnjost 
može zbilji udahnuti duh, a našem djelo- 
vanju dati dušu. Euckenovo osvajanje vi- 
šeg svijeta i zahtjev za stalnim, sve inten- 
zivnijim prodiranjem u duhovno carstvo 
osnovni je motto njegove aktivističke fi- 
lozofije, koja je bitno ograničena polaz- 
nim, radikalno i jednostrano idealisti- 
čkim pretpostavkama što završavaju u re- 
ligiji budućnosti: novom kršćanstvu re- 
formiranom u duhu aktivizma. 

Glav. djela: Die Einheit des Geisteslebens in 
Bewusstsein und Tat der Menschkeit (1888); 
Der Kampf um einen geistigen Lebensinbali 
(1896); Der Wabrkeitsgebalt der Religion 
(1901); Grundlinien einer neuen  Lebensan- 
scbauung (1907); Der Sinn und Wert des Le- 
bens (1908); Erkennen und Leben (1912); 
Mensch und Welt, eine Pbilosopbie des Lebens 
(1918). 


EUDEM, iz Roda, grč. filozof (IV st. pr. 
n. e). Aristotelov učenik. U tumačenju 
njegovih etičkih načela smatra da kon- 
templacija mora ujedno biti i spoznaja 
boga i da sve predstavlja dobro u onoj 
mjeri u kojoj vodi viđenju božanstva. Eu- 
demova djela iz povijesti pojedinih zna- 
nosti (geometrije, aritmetike, astronomije 
i dr), od kojih su se sačuvali samo poje- 

dini fragmenti, glavni su izvor za prouča- 
vanje znanstvenih disciplina Starih. U 
djelima iz filozofije prirode nije posebno 
originalan, već su to uglavnom »parafraze 
Aristotelove Fizike« (Simplicije). Razrađi- 
vao je i Aristotelovu logiku. 


EUDOKS, (Eudoxos) iz Knida, grč. 
astronom, matematičar i filozof. Učenik 
Platona. Neki (npr. B. Russel) smatraju da 
je u matematici anticipirao integralni ra- 
čun. U učenju o idejama razlikuje se od 
Platona što, po njemu, stvari ne sudjeluju 
na idejama, već su »mješavine« s idejama. 


EUKLID, iz Megare, grč. filozof (oko 
450 — oko 380. pr. n. e.). Jedan od najsta- 
rijih učenika Sokrata (a prije toga Parme- 
nida), osnivač tzv. megarske sokratovske 
škole. U svojem učenju spaja etičke So- 
kratove principe s eleatskom tezom o 
jednom nepokretnom bitku. »Jedno«, po 
Euklidu, je dobro. Njegova se djela nisu 
sačuvala, već postoji svega nekoliko frag- 
menata koje navodi Diogen Laertije. 


EULER, Leonhard, švic. matematičar, 
fizičar i filozof (1707 — 1783). Dugo godi- 
na prof. u Petrogradu, član Berlinske aka- 
demije. Tvrdio je da pojmovi prostora i 
vremena nisu čisti razumski pojmovi, ali 
je odbacivao i mogućnost njihova izvođe- 
nja iz pukog iskustva. U fizici je protivnik 
Newtona, a zasnovao je i teoriju o eteru. 
U logici je osobito poznat zbog geome- 
trijskih ilustracija silogistike, tzv. »Eulero- 
vih dijagrama« ili »Eulerovih krugova«. 
Glav. djela: Lettres A une princesse d'Alle- 
magne sur quelques sujets de pbysique et de phi- 
losopbie, 3 sv. (1768-72); Reflexions sur Vespace 
et le temps (1748); Introductio in analysim in- 
finitorum (1744). Sveuk. djela izišla su mu u 
Petrogradu u 46 sv. (1727-1783). 


EUNAPIJE, iz Sarda, grč. filozof (oko 
345 — oko 415). Novoplatoničar, neprija- 

telj kršćana. Pisao je biografije sofista (što 
su važan izvor za proučavanje kulture 
Starih od Plotina do njegova doba), kao 
i razna historijska djela (koja nisu sačuva- 
na). 


EUTIDEM, iz Kiosa, grč. filozof (oko 
V st. pr. n. e). Sofist. Platon se ruga so- 
fistici Eutidema u svom poznatom dijalo- 
gu pod njegovim imenom. 


EUZEBIJE, iz Cezareje, kršć. filozof i 
povjesničar (Palestina, oko 265— 340). 
Rođen kao rob, da bi kasnije postao bi- 
skup od Cezareje. Slušao je Origena i na- 
stavljao njegovo učenje. Grčki filozofi, po 
Euzebiju, pretežno su živjeli u zabludi, a 
tek se Platon približava istini. Kršćanski 
apologet, koji smatra samo Isusa — koji 
stoji nasuprot grčkim verbalnim sporovi- 
ma — donosiocem prave istine. 


EWING, Alfred Cyril, engl. filozof 
(1899— 1973). Prof. u Cambridgeu. U op- 
ćim filozofskim pitanjima zastupa svo- 
jevrsne idealističke koncepcije. Autor za- 
paženih radova s područja etike, na kojoj 
je najviše radio. 


Glav. djela: The Morality of Punishment 
(1929); Idealism (1934); Tbe Individual, tbe 
State and World Government (1947); Tbe De- 
finition of Good (1947); Tbe Fundamental 
Questions of Philosophy (1951); Etbics (1953). 


EXNER, Franz, austr. filozof (1802 — 
1853). Prof. filozofije u Beču i Pragu. Pri- 
stalica Herbartove pedagogije, suprotstav- 
lja se Hegelu. Uveo u sve austrijske škole 
Herbartov sistem. Pisao djela i iz sred- 
njovjekovne filozofije. 

Glav. djela: Uber Nominalismus und Realis- 
mus (1842); Die Psycbologie der Hepelscben 
Scbule (1842); Uber Leibnizens Universalwis- 
senscbaft (1843), Uber die Lebre von der Einheit 
des Denkens und Seins (1848). 

FAJFR, František, češ. fil. (1892— ). 
U razdoblju između dva rata tipični po- 
zitivist, kasnije se deklarira kao marksist. 
Bavio se, osim proučavanjem češke filo- 
zofije i kulturnog nasljeđa, i nekim socio- 
loškim pitanjima. 

Glav. djela: Masarik i Kant (1925), Je li 
Hegel imao utjecaja na češku kulturu? (1932). 


FALCKENBERG, Richard, njem. filo- 
zof (1851 — 1920). Prof. u Jeni i Erlange- 
nu. Svoje glavno djelo Povijest novije filo- 
zofije otpočinje riječima: »Ni za jednu 
znanost nema temeljno poznavanje njezi- 
ne povijesti tako veliko značenje kao za 
filozofiju.« Osnovno je područje njegovih 
preokupacija povijest filozofije, a ona je 
»ujedno i filozofija čovječanstva«. Svaki je 
filozofski sistem u biti jednostran, ali je 
ujedno i novi kamičak što »pomaže da se 
povisi piramida znanja«. Filozofski su na- 
zori na svijet »ritmovi mišljenja«, a imaju 
svoj posljednji korijen u čuvstvu i ostaju, 
zapravo, stvar vjere, osjećaja i odluke. U 
ostalim svojim filozofskim tezama Fal- 
ckenberg je blizak učenju svog učitelja 
Euckena. 


Glav. djela: Geschichte der neuren Pbiloso- 
bhie von Nikolaus von Cues bis zur Gegenwart 
(1885); Uber die gegenwdrtige Lage der deu- 
tscben Pbilosopbie (1890); Hilfsbucb zur Gescbi- 
cbte der Philosophie seit Kant (1899); Kant und 
das Jabrbundert (1904). 


FALIJA, iz Halkedona, grč. filozof (oko 
450. pr. n. e.). Sofist, najpoznatiji po kon- 
ceptu idealne države, što je spominje Ari- 
stotel. Zastupao je principe kolektivne 
ekonomije, jednakosti imovine i prava 
građana na obrazovanje. Neki istraživači 
tvrde da je utjecao na formiranje Platono- 
vih koncepcija o državi. 


FARABI (Alfarabi), arap. filozof (oko 
870 — oko 950). Jedan od najvećih i naj- 
istaknutijih aristotelovaca kod Arapa. Ko- 
mentirao je Aristotelove spise iz logike. 
S aristotelizmom pokušava povezati i ne- 
ke novoplatonističke teze. O njemu se 
pričalo da je Aristotelovu raspravu »O du- 
hu« pročitao 40 puta, a njegovu »Retori- 
ku« 200 puta, a da pri tom nije osjetio 
nikakvu prezasićenost. »Mora da je imao 
dobar želudac« — komentirao je to He- 


gel. 

Glav. djela pod naslovom: Alpbarabii vetu- 
stissimi Aristotelis interpretis obera omnia quae 
latina lingua conscripta reperiri potuerunt stud, 
Quil. Camerarri (Pariz, 1638). 


FARBER, Marvin, američki filozof 
(1901—  ). Doktorirao na Harvard univ. 
1925, radio je zajedno s Husserlom i nje- 
govom grupom u Freiburgu. Sada profe- 
sor i šef filozofske sekcije na sveučilištu 
u Buffalu. Predsjednik Internacionalnog 
fenomenološkog društva, glavni urednik 
časopisa »Philosophy and Phenomenolo- 
gical Research«. Pisao je brojne studije i 
članke o Husserlu. Mnoge fenomenolo- 
ške teze pokušava približiti marksisti- 
čkim nazorima, a stoji i pod određenim 
utjecajem američke naturalističke filozo- 
fije. 

Glav. djela: Pbilosopbical Essays in tbe Me- 
mory of Edmund Husserl (zbornik koji je ure- 
dio 1940); Tbe Foundation of Pbenomenology 
(1943); Pbilosopby for the Future (sa Sellarsom 
i McGilom, 1949); Naturalism and Subjecti- 
vism (1959); Tbe Aims of Pbenomenology 
(1966); Pbenomenology and Existence (1966). 


FECHNER, Gustav Theodor, njem. 
psiholog, filozof, fizičar i  estetičar 
(1801 — 1887). Prof. u Leipzigu. Osnovna 
je orijentacija njegova filozofiranja uprav- 

ljena na zasnivanje specifične prirodo- 
znanstveno-filozofske koncepcije. Prem- 
da pretežno stoji na pozicijama atomisti- 
čko-mehaničkog shvaćanja prirode, sma- 
tra da je materija samo »jedna strana zbi- 
lje« i da pored nje i paralelno s njom 
postoji »isto tako proširena duhovna stra- 
na«. U tom smislu brani tezu kako sve 
postojeće ima dušu (ne samo životinje 
već i biljke, pa čak i anorganski svijet), 
ali ne u individualnom smislu zatvorenih 
tjelesno - duševnih sistema, već tako da su 
niže duše samo momenti života više du- 
še. Stoga se i opći Fechnerov nazor, uz 
evidentno prisutne pozitivističke tenden- 
cije, može označiti i kao panteistički. Na 
području estetike on je osnivač tzv. psi- 
hološke, eksperimentalne estetike i su- 
protstavlja spekulativnu, tzv. »estetiku 
odozgo« (koja početne pretpostavke nala- 
zi u nekim apriornim najvišim principi- 
ma) svojoj tzv. »estetici odozdo«, koja po- 
lazi od pojedinačnog estetskog iskustva. 
U tom pravcu znatno je utjecao na cijelu 
školu empirijski-eksperimentalno orijen- 
tiranih estetičara (Meumann, Cohn, Ba- 
ker, Kirchmann i dr.), ali su rezultati tog 
smjera — koji ima svoje pristalice i u 
naše vrijeme — nerazmjerno manji no 
što su prave ambicije te struje, koja je 
mislila izazvati revoluciju u estetici. Taj 
osnivač i »otac novovjeke estetike«, koji 
je uza svu »znanstvenost« i »egzaktnost« 
svojih eksperimentalnih ispitivanja (iz 
kojih je pokušao iznaći zakone sviđanja) 
bio i pobožan i tvrdio da ljepota »nužno 
proizlazi iz boga«, nije bio ni na razini 
onih njemu suvremenih sistema »odoz- 
go«, koje je mislio definitivno odbaciti 
kao  idealističko-filozofsku i  spekula- 
tivnu starudiju. Uspješnu kritiku nekih 
njegovih teza dao je B. Croce. 

Na području psihologije poznata je 
njegova formulacija Weberovih eksperi- 
menata o odnosu između podražaja i 
osjeta. Taj zakon — koji je poznat pod 
imenom Weber-Fechnerov zakon — gla- 


si: Da bi osjeti rasli aritmetičkom progre- 
sijom, njima odgovarajući podražaji treba 
da rastu geometrijskom progresijom. 
Glav. djela: Uber das bčcbste Gut (1846); 
Uber die pbysikaliscbe und pbilosopbiscbe Ato- 
menlebre (1855); Elemente der Psycbopbysik (2. 
sv. 1860); Uber die Seelenfrage (1861); Zur ex- 
perimentalen Astbetik (1871); Vorschule der As- 
tbetik (2 sv. 1876); Uber die psycbiscben Mass- 
prinzipien und das Weberscbe Gesetz (1887). 


FEDON, grč. filozof (oko V-IV st. pr. n. 
€.) Osnivač filozofske škole u Elidi, So- 
kratov učenik i sugovornik u čuvenom 
Platonovom dijalogu koji nosi njegovo 
ime. Vrlo malo znamo o njegovom origi- 
nalnom učenju, a neki ga izvori povezuju 
s Euklidovom eristikom i dijalektikom. 


FEDRO, grč. filozof (oko V st. pr. n. €.). 
Sofist, Sokratov učenik, koji se javlja u 
dva poznata Platonova dijaloga: Gozbi i 
Fedru, 


FEIGL, Herbert, austrijski filozof 
(1902—  ). Doktorirao u Beču, kasnije 
prof. filozofije i direktor centra za filozo- 
fiju znanosti na sveučilištu Minnesota u 
Minneapolisu. Jedan od najistaknutijih 
predstavnika Bečkog kruga i logičkog po- 
zitivizma. U posljednje vrijeme distanci- 
rao se od pozitivizma i objavio koncepci- 
ju »kritičkog realizma«, što ju je zastupao 
u mladosti prije nego što se upoznao s 
Carnapom i potpao pod njegov utjecaj. 

Glav. djela: Theorie und Erfabrung in der 
Pbysik (1929); »+Logical Empiricism« (1943); 
»De_Principiis non disputandum?« (1950). 
Urednik vrlo traženih zbornika: Readings in 
Pbilosopical Analysis (sa W. Sellarsom, 1949); 
Readings in the Pbilosopby of Science (sa M. 
Brodbeckom, 1953); Minnesota Studies in ibe 
Pbilosopby of Science, sv. I-II (1956 — 1962). 


FELBER, Stanislav, slovački filozof 
(1905— 1956). Radio je u filozofskom 
odjelu Slovačke akademije znanosti. Mar- 
ksist koji se ponajviše bavio poviješću 

slovačke filozofske misli, kao i psihologi- 
jom, logikom i matematikom. 
Glav. djelo: Filozofija matematike (1959). 


FERGUSON, Adam, škot. filozof i po- 
vjesničar (1723 — 1816). Prof. u Edinbur- 
ghu. Bavio se pretežno etikom. Po Fergu- 
sonu je temeljna zadaća čovjeka, koji je 
po prirodi socijalno biće, da se duševno 
usavrši i ispunjava dužnosti koje se nada- 
ju iz društvenog stanja. Vrlina se sastoji 
u ljubavi prema ljudima. U nekim svojim 
djelima prethodio A. Smithu, »koji je od 
njega preuzeo princip o podjeli rada unu- 
tar proizvodnje i uopće društva« (Marx). 

Glav. djela: Institutes of Moral Pbilosopby 
(1769); Principles of Moral and Political Scien- 
ce (1792); An Essay on the History of Civil 
Society (1766); Tbe History of tbe Progress and 
Termination of tbe Roman Republic (3. sv. 
1783). 


FERRARI, Giuseppe, tal. filozof i po- 
vjesničar (1812— 1876). Prof. u Torinu i 
Milanu, prije toga živio je 20 godina u 
Francuskoj. Njegova filozofija povijesti 
pod utjecajem je G. Vica. Razvija teoriju 
O četiri generacije (svaka generacija traje 
otprilike 30 godina) unutar kojih se zbi- 
vaju najkrupnije društvene, ekonomske i 
političke _ promjene. Prva generacija su 
preteče što pripremaju budućnost, druga 
ostvaruje novo u revoluciji, treća je reak- 
cija na drugu i bori se protiv nje, a tek 
četvrta »postiže ravnotežu« između druge 
i treće. 

Glav. djela: Vico i Italija (tal., 1837); Filo- 
zofija # revolucije (2. sv. 1851); Histoire des rć- 
volutions d'Italie (4 sv. 1858); Histoire de la 
raison de Vaat (1860); Teorija o političkim raz- 
dobljima (1874). 


FERRI, Luigi, tal. filozof (1826 — 1895). 
Bio je 5 godina prof. u Francuskoj, zatim 
u Firenci i Rimu. Zastupao tzv. »dinami- 
čki monizam«, u kojem pokušava poveza- 
ti spiritualističko stanovište (zasnovano 
na psihologiji) s metafizičkom ontologi- 

jom, po kojoj se bit stvari nalazi u »snazi 
i uzroku«. 

Glav. djela: Leonardo da Vinci i filozofija 
umjetnosti (1871); O filozofiji prava poslije 
Aristotela (1885). 


FERRIER, James Frederick, škot. filo- 
zof (1808 — 1864). Prof. etike i ekonomije 
u St. Andrewsu. Osnovnom zadaćom fi- 
lozofije smatra otklanjanje zabluda uobi- 
čajenog mišljenja koje se svodi na proble- 
me spoznavanja i spoznatog. 

Glav. djelo:  Institutes of Metbapbysics 
(1854). 


FESTINI, Heda, filozofski pisac. Prof. 
filozofskog fakulteta u Zadru. Objavljiva- 
la je ponajviše studije iz povijesti naše 
filozofije, kao i iz logičke problematike. 

Glav. djelo: Život i djelo Splićanina Jurja 
Politea (1977). 


FETSCHER, Iring, njem. filozof i so- 
ciolog (1920 — ). Prof. za političke zna- 
nosti na sveučilištu u Frankfurtu. Mar- 
ksolog, izdavač i komentator (sa specifič- 
nih i često neuobičajenih pozicija) mno- 
gobrojnih izdanja djela klasika marksiz- 
ma. F. pokušava u svojim istraživanjima 
ukazati na razlike između »humanističkih 
intencija mladog Marxa i doktrinarne bi- 
rokracije marksizma-lenjinizma«. On na- 
ročito naglašava određene >političke i 
personalne prćtpostavke koje vode do 
tragičnog rascjepa između marksističke 
teorije i prakse«. Pisao je i o suvremenoj, 
filozofiji u Jugoslaviji (posebno u veli- 
kom članku >»Prilog suvremenoj filozof- 
skoj diskusiji u istočnom  bloku«, 
1967). 

Glav. djela: Von Marx zur Sowjetideologie 
(1956); Rousseaus politiscbe Philosophie (1960); 
Der Marxismus. Seine Gescbicbte in Dokumen- 
ten (3 sv. 1962—65); Recbisradikalismus 
(1967), Karl Marx und der Marxismus (1967); 
Hegel — Grisse und _Grenzen (1971). 


FEUERBACH, Ludwig, njem. filozof 
(1804 — 1872). Isprva student teologije, a 

kasnije filozofije. U Erlangenu je god. 
1828. habilitirao, ali već 1832. napušta 
sveučilište, uglavnom zbog načina na koji 
je dočekana njegova studija Misli o smrti 
i besmrtnosti. Neko vrijeme drži predava- 
nja (npr. u Heidelbergu), ali se_ uskoro 
povlači na selo, gdje umire — manje-više 
zaboravljen od katedarske filozofije — u 
velikoj oskudici i bijedi. 

U svojoj je filozofiji, po vlastitim rije- 
čima, prošao tri faze: prva mu je misao 
(pod snažnim utjecajem Hegela) bio bog, 
druga um, a treća i posljednja čovjek. Na 
toj posljednjoj instanci svojeg razvoja, na 
orijentaciji prema čovjeku, Feuerbach je 
zasnovao čitavu svoju filozofiju. Antiteti- 
čki se suprotstavljajući Hegelovoj siste- 
matskoj spekulativnoj misli, F. je ukazao 
na potrebu svođenja idejnih i spekulativ- 
nih tvorbi na njihov izvor: čovjeka. Upra- 
vo ta antropološka crta njegove filozofije 
ostaje dominantnom karakteristikom nje- 
govog cijelog značajnog životnog opusa. 
Ta se tendencija naročito jasno i snažno 
ispoljava u njegovoj kritici religije i po- 
sebno kršćanstva. »Apsolutno biće, bog 
čovjeka, njegovo je vlastito biće«. Samo je 
čovjek tvorac religiozne fikcije, i bog ne 
posjeduje nijedan atribut koji ne bi bio 
ljudski atribut, nijedan predikat koji mu 
nije čovjek poklonio, nijedno svojstvo za 
kojim on sam ne teži i ujedno ga ne osje- 
ća kao svoj vlastiti nedostatak. Bog je naj- 
mudriji, najpravedniji, najbolji, najmoćni- 
ji stoga što bi to htio biti čovjek. Svi su 
božji atributi ljudski atributi, a kad bi pti- 
ca imala boga, on bi morao imati krila. 
Čovjek je ključ za rješenje problema sve- 
kolike religije. 


Hegelova je filozofija, po Feuerba- 
chu, otuđila čovjeka samom sebi, i čitav 
Hegelov sistem temelji se na aktu ap- 
strakcije, što pravu bit čovjeka prebacuje 
u transcendentnu sferu, ideju, apsolutno, 
boga. »Hegel je odstranio prirodne razlo- 
ge i uzroke, fundamente  genetičko- 
-kritičke filozofije.« U Hegela >»filozofi- 

ji... ne pripada zapravo ništa do oblik, 
pojam. Sadržaj je dan...« Hegelova je fi- 
lozofija, koja toliko inzistira na historij- 
skom kretanju, zapravo, po Feuerbachu, 
zaustavila samu historiju u apsolutnom 
umu, ne uviđajući dovoljno samu povije- 
snu relativnost i prolaznost vlastite apso- 
lutne filozofije. Kad bi Hegelova filozofi- 
ja bila apsolutna zbilja ideje filozofije, mi- 
rovanje uma u Hegelovoj filozofiji mora- 
lo bi nužno imati za posljedicu mirovanje 
vremena, jer ako vrijeme, poslije kao i 
prije, nastavi svoj žalosni hod, Hegelova 
će filozofija neizostavno izgubiti predikat 
apsolutnosti. 

Pa ipak, odbacivanje spekulacije Hege- 
la, tog »racionalnog mistika«, ne znači 
prihvaćanje pozitivizma, pa upravo zato 
jest »ohola spekulacija pozitivista, koja se 
protiv njega uzdigla i učinila važnom «, jer 
»umjesto da izađe preko Hegela, pala je 
duboko ispod Hegela, budući da nije ra- 
zumjela upravo najznačajnije savjete koje 
je Hegel dao, a naravno, na svoj način, 
prije njega već i Kant i Fichte« (»Prilog 
kritici Hegelove filozofije«). 

Stojeći odlučno na pozicijama materi- 
jalizma, Feuerbach naglašava nužnost po- 
stojanja materijalnog, od mišljenja različi- 
tog objekta. » Dokaz da nešto postoji ne- 
ma nikakav drugi smisao do taj da nešto 
nije samo mišljeno. No ovaj se dokaz ne 
može crpsti iz misljenja samog. Ako ne- 
kom objektu mišljenja treba da pripada 
bitak, samom mišljenju mora pripasti ne- 
što od mišljenja različito« Materijalnost, 
tjelesnost, osjetilnost kod Feuerbacha su 
oštro suprotstavljene transcendentalnosti 
njemačke klasične filozofije. »Čovjek je 
ono što jede« — kaže Feuerbach — jer 
iz hrane nastaje krv, iz krvi mozak, odno- 
sno misao. Svekolika spoznaja, svaka isti- 
na, u biti, počinje i svršava na osjetilnosti, 
na senzacijama, a ne na čistom umu, 
transmundanim idejama ili pričinu samo- 
stalnog, od čovjeka nezavisnog božan- 
stva. 

No, Feuerbachov je materijalizam ipak 
tipično kontemplativni materijalizam, što 
— kako je točno primijetio Marx u svo- 
jim čuvenim Tezama o Feuerbacbu — 
predviđa djelatnu stranu čovjeka, koji mi- 
jenja prirodu, da bi se i sam mijenjao i 
uvijek iznova stvarao predmet svoje prak- 
tičke i teoretske djelatnosti. Pa i Feuer- 
bachova kritika religije još je uvijek — 
uza svu upravljenost na osjetilno — na 
apstraktnom tlu. Čovjek je doista tvorac 
religije, ali ne čovjek uopće, već konkre- 
tan, društveno i vremenski određen čov- 
jek, jer čovjek je i njegov svijet i država 
i društvo, što zapravo ne dolazi pod lupu 
inače oštroumne i konzekventne Feuer- 
bachove kritike. 

Pa ipak je, bez ikakva razumijevanja 
dometa Feuerbachova filozofiranja, nje- 
govo povijesno mjesto u građanskoj filo- 
zofskoj historiografiji često krivo i netoč- 
no označeno, puno tendencioznog i neo- 
bjektivnog potcjenjivanja i bagateliziranja 
tog »izgubljenog sina njemačkog idealiz- 
ma«. Stoga se smisao i značenje njegovih 
radikalnih teza, koje su znatno utjecale i 
na klasike marksizma, ne može valorizi- 
rati na osnovi te literature. Mnoge Feuer- 
bachove teze i danas posjeduju određenu 
filozofsku aktualnost, a fragmentarnost, 
gotovo aforistički stil i sistematska ne- 
dovršenost njegovih nazora ne bi smjeli 
biti razlogom njegova omalovažavanja. 
Sasvim je međutim sigurno da isto tako 
nekritički i neadekvatno određuju njego- 
vo mjesto u razvitku povijesti filozofije 
one glorifikacije koje smatraju da je 
Feuerbach »najznatniji mislilac epohe« (F. 
Jodl). 

Glav. djela: Gedanken iiber Tod und Unster- 
blicbkeit (1830); Geschicbte der neueren Philoso- 
pbie von Bacon von Verulam bis Spinoza 
(1833); Bit kršćanstva (1841, prev.); Pretbodne 
teze za reformu filozofije (1842, prev.); Načela 
filozofije budućnosti (1843, prev); Bit religije 
(1845, prev.); Vorlesungen iiber das Wesen der 
Religion (1851); Gottbest, Freibeit und Unster- 
blicbkeit vom Standpunkte der_Antropologie 


(1866);  Spiritualismus und  Materialismus 
(1866). Iz ostavštine: Der Euddmonismus — 
Moralpbilosopbie —  Briefwecbsel, izdao A. 
Kapp (1879). 


FEYERABEND, Paul, američki filozof 
austr. porijekla (1924 — — ). Predavao jed- 
no vrijeme u Beču, zatim u Vel. Britaniji 
i napokon u SAD. Bavio se ponajviše pi- 
tanjima spoznajne teorije i filozofije zna- 
nosti, kao i nekim posebnim filozofskim 
problemima prvenstveno iz (kvantne) fi- 
zike. 

Glav. djela: Explanation, Reduction_ and 
Empiricism (1962); Problems of Micropbysics 
(1962); Materialism and the Mind-Body Pro- 
blem (1963); Problems of Empiricism (1965); 
On a Recent Critique of Complementarity 
(1968 — 69). 


FICHTE, Immanuel Hermann, njem. 
filozof (1796 — 1879). Sin J. G. Fichtea. 
Prof. u Disseldorfu, Bonnu, Tubingenu: 
Osnovna je intencija njegova filozofiranja 
da »uspostavi harmoniju duhovnog op- 
stanka«. Etičko-religiozni motivi prevla- 
davaju čitavom njegovom filozofijom. 
Protivnik Hegela, često je tendirao okul- 
tističkim i spiritualističkim koncepcija- 
ma. Neki suvremeni filozofi, međutim, 
pokušavaju rehabilitirati zaboravljenog 
Fichtea mlađeg, ukazujući na pojedine i 
danas aktualne teze njegove filozofije. 


Glav. djela: Sdtze zur Vorscbule der Tbeolo- 
gie (1826); Grundziige zum System der Pbiloso- 
pbie (3. sv. 1833 — 1846), Uber die Bedingun- 
gen eines spekulativen Tbeismus (1835); System 
der Etbik (2 sv. 1850— 1853); Dre Theistiscbe 
Weltanscbauung und ibre Berechtigung (1873); 
Der neuere Spiritualismus (1878). 


FICHTE, Johann Gottlieb, njem. filo- 
zof (1762— 1814). Prof. u Jeni od 1794, 
ali, optužen zbog ateizma, mora uskoro 
napustiti katedru. Zatim prof. u Erlange- 
nu, a 1810. rektor u Berlinu, gdje je i 
umro. 

Fichte je, uz Kanta, Schellinga i Hege- 
la, jedan od najznačajnijih predstavnika 
njem. klasične filozofije. Razvijajući idea- 
listički i subjektivistički Kantovo učenje, 
Fichte odbacuje Kantovu stvar po sebi 
kao predrasudu, suvišni materijalistički 
ostatak tradicionalnog mišljenja. Samo je 
idealizam, po Fichteu, takvo filozofsko 
stanovište koje može sve svesti na Ja, od- 
nosno duh, i samim tim omogućiti da se 
čovjek uzdigne do moralne slobode, do 
potpune nezavisnosti od svega vanjskog. 
Fichte drži da čovjek treba da bude svje- 
stan svoje samostalnosti i nezavisnosti od 
svega što je izvan njega, a to on postaje 
na taj način da »samoga sebe, nezavisno 
od svega, pomoću samoga sebe, učini ne- 
čim«. 

Osnovne zakone mišljenja Kant nije 
dovoljno dosljedno izveo iz samog duha, 
iz svijesti uopće. To treba da učini Fich- 
teova »nauka o znanosti« (Wissenschafts- 
lehre), koja ispituje one nužne funkcije 
duha što su pretpostavke svih znanosti i 
cjelokupnog iskustva. Fichte smatra da se 
cjelokupna zbilja može i mora izvesti iz 
samosvjesnog subjekta, iz uma, iz apso- 
lutnog Ja kao prvog i apsolutnog principa 
svega postojećeg. Um se nikad ne može 
apstrahirati jer je pretpostavka svega, a bit 
se apsolutnog Ja sastoji u identičnosti su- 
bjekta i objekta, onog što predstavlja i što 
je predstavljeno. U tri osnovne teze razvi- 
ja Fichte svoje učenje o: Ja, o apsolutnom, 
vječnom, beskrajnom duhu. Prva je po- 
stavka i činjenica svijesti: Ja jesam. Druga 
je da Ja postavlja Ne-Ja kako bi sebe kon- 
stituiralo. Jer Ja samo sebe može uspo- 
staviti samo u otporu prema Ne-Ja, tj. 
tako što se od njega razlikuje. Sinteza tih 
dvaju stavova ujedno je i temeljni stav 
nauke o znanosti: Ja stavlja, u samome 
Ja, nasuprot djelomičnom Ja djelomično 
Ne-Ja. Istom dijalektičkom metodom, tj. 
sintezom teze i antiteze, otkrivaju se iz 
prve sinteze nove suprotnosti, pa prema 
tome i nove sinteze. 


Osnova teoretskog učenja je stav: Ja 
samo sebe određuje putem Ne-Ja. Pomo- 
ću jedne djelatnosti (koja je prvobitno i 
nesvjesna) Ja tako ograničava, zapravo, sa- 
mo sebe u svojoj čistoj, beskrajnoj, apso- 
lutnoj aktivnosti. Tom nesvjesnom aktiv- 
nošću čistog Ja postaju predodžbe i pred- 
meti uopće. Ali tek praktička nauka o 
znanosti može objasniti kako uopće na- 
staje-"samoograničenje apsolutnog Ja. 
Dok teoretski um ograničava Ja s Ne-Ja, 
praktički um čini obratno: on smatra da 
je Ne-Ja ograničeno od Ja. To u stvari 
znači da teoretsko Ja stavlja samo sebi 
granice da bi djelatno, praktičko Ja imalo 
što svladavati. Međutim, tek je praktičko 
Ja apsolutno Ja, jer upravo ono teži da 
to postane. Ono je apsolutno slobodno, 
a vjera u apsolutnu slobodu osnova je 
svake filozofije. Postati slobodnim može 
se samo tada kad se vjeruje u slobodu, 
kad se djeluje po svojoj savjesti i kad se 
vrši svoje određenje. Covjek i nije drugo 
nego čin, i to slobodan čin, pa je stoga 
sam Fichte svoju temeljnu filozofsku 
problematiku označio kao »analizu pojma 
slobode«. Jer kad ljudsko djelovanje ne bi 
bilo slobodan čin, onda bi se, po Fichteu, 
i sav čovjekov rad odvijao poput »plesanja 
u krugu«, tj. bio bi određen onim deter- 
minantama koje su karakteristične za ži- 
vot u prirodi. 

Djelovanje, čin, aktivnost, rad temelji 
su i svekolike spoznaje. »Mi ne radimo 
zato što spoznajemo« — kaže Fichte — 
»već spoznajemo zato što smo određeni 
za rad, praktički um je zato korijen sva- 
kog uma.« 

Ostvarenje moralne ljudskosti u okviru 
slobodne zajednice beskonačni je zadatak 
cjelokupnog čovječanstva i svakog poje- 
dinca u njemu. Upravo u tom djelovanju 
leži bitno određenje čovjeka i njegov 
ljudski poziv, pa su zapravo sve stvari sa- 
mo građa za ljudsko-etičko djelovanje. 
»Moj je svijet — objekt i sfera mojih duž- 
nosti i apsolutno ništa drugo« — zaklju- 

čuje konzekventno Fichte. U tom smislu 
F. smatra da je potpuna suglasnost čov- 
jeka sa samim sobom najviši cilj, ono što 
Kant zove najvećim dobrom. Pri tom, 
međutim, ne treba zaboraviti da je čovje- 
ku posljednji cilj nedostižan i da je put 
do tog cilja beskrajan. »Stoga nije poziv 
čovjeka da taj cilj dostigne, ali on treba 
i može da se tom cilju što bliže primak- 
ne, pa je stoga približavanje tom cilju 
beskrajno i ujedno njegov pravi poziv kao 
čovjeka, tj. kao umnog, ali smrtnog, kao 
osjetilnog, ali slobodnog bića.« Tako je 
savršenstvo najviši cilj koji je nemoguće 
dostići, a upravo je stoga čovjekova sud- 
bina i njegov poziv usavršavanje do u 
beskraj. 

U svojim temeljnim tezama o umjet- 
nosti Fichte naglašava da se duhovni svi- 
jet lijepog nalazi u samom čovjeku i »nig- 
dje drugdje«. Lijepa umjetnost uvodi čov- 
jeka u njega samog i tu ga udomaćuje. 
»Tako ga otkida od dane prirode i postav- 
lja ga samostalnog i za sebe samog.« 
Umjetnost nas uzdiže u visinu slobodne 
ljudskosti jer nas oslobađa osjetilnosti. 1 
dok znanstvenik oblikuje razum, učitelj 
ćudoređa naroda srce, umjetnik oblikuje 
čitava čovjeka. Međutim, umjetnost je, po 
Fichteu, ipak u krajnjoj liniji samo »pri- 
prema za krepost«. Fichteu uopće njegova 
filozofska pozicija, koja ukida dualizam 
nužnosti i slobode, fenomenalnog i nou- 
menalnog (koji postoji još kod Kanta), ne 
dopušta zapravo zasnivanje posredničke i 
posebne estetske sfere. Ipak je upravo 
Fichte znatno utjecao na razvitak esteti- 
ke, a posebno one njemačke romantike. 


Bez obzira na subjektivističke i ideali- 
stičke konstrukcije čitavog Fichteovog si- 
stema, njegova filozofija predstavlja iz- 
vanredno važnu sponu u razvoju od Kan- 
ta do Hegela, filozofiju koja svoje znače- 
nje dobija, prije svega, u odbacivanju svih 
oblika pasivne koncepcije čovjeka i svije- 
ta. Taj je idealizam, nasuprot pasivnom, 
kontemplativnom ili mehaničkom mate- 


rijalizmu, razvio, doduše, u apstraktnom 
obliku — po Marxovim riječima — ak- 
tivnu stranu ljudskosti, i u tome je nje- 
gova veličina i historijska misija što ju je 
odigrao u progresivnom kretanju ljudske 
misli. 

Glav. djela: Versucb einer Kritik aller Offen- 
barung (1792), Grundlage der gesamten Wis- 
senschafislebre (1794); Einige Vorlesungen tiber 
die Bestimmung der Gelebrten (1794); Grun- 
driss des Eigentiimlichen in der Wissenscbafisle- 
bre (1795); Grundlage des Naturrechis nach 
Prinzipien der Wissenscbaftslebre (1796); Uvo- 
di u nauku o znanosti (štampano u čas. »Phi- 
los. Journal« 1797, prev.); Das System d. Sitten- 
lebre nach den Prinzipien der Wissenscbaftsle- 
bre (1798); Određenje čovjeka (1800, prev.); Za- 
tvorena trgovačka država (1800, prev.); Dar- 
stellung der Wissenschafislebre_ (1801); Dre 
Grundziige des gegenwdirtigen Zeitalters (1804/ 
5); Die Anweisung zum seligen Leben (1806); 
Reden an die deutscbe Nation (1808); Die Wis- 
senscbaftslebre in ibrem allgem, Umrisse (1810). 
Njegovu ostavštinu izdao je H. Fichte u 3. sv. 
1834/35, a pretisak njegovih djela (što ih je 
izdao H. Fichte) štampan je u XI tomova (Ber- 
lin 1971). 


FICINO, Marsilio (Ficinus Marsilius 
ili Marsiglio Ficino), tal. filozof i huma- 
nist (1433— 1499). Prijatelj Cosimusa 
Medicija i glavni zastupnik novoplaton- 
ske akademije, koju je ovaj osnovao. Po- 
kušao je u nizu filozofskih teza zasnovati 
novu kršćansku kulturu na helenističkim 
koncepcijama. Novoplatonizam harmoni- 
zira, po Ficinu, platonizam i aristoteli- 
zam. Poznat je po svojem razlikovanju 
između imaginacije (koja ujedinjuje samo 
ono što je reprezentirano od osjetila) i 
fantazije, koja je sposobna samostalno 
prosuđivati, pa tako spada u više duhovne 
moći. Prevodio je na latinski Platona, 
Plotina i dr., i time znatno pridonio da 
se u Italiji upoznaju izvori grčke filozof- 
ske misli. 

Glav. djela: De voluptate (1457), Tbeologia 
Platonica, De immortalitate videlicet animo- 
rum ac aeterna felicitate, libri XZVIII (1474); 

Compendium Tbeologiae Platonicae; Prijevodi 
Platona (1483—84) i Plotina (1482). 


FIEDLER, Conrad, njem. estetičar i 
teoretičar likovnih umjetnosti (1841 — 
1895). F., vjerojatno najznačajniji njema- 
čki estetičar u drugoj polovini 19. stolje- 
ća, smatra da pojam lijepog treba lučiti 
od umjetničkog, kao i estetiku od teorije 
umjetnosti. Estetski sud se zasniva na 
osjećanju lijepog, pa je stoga i subjekti- 
van. Nasuprot tome, umjetnost i doživlja- 
vanje umjetnosti ne temelje se na osjeća- 
njima, već na određenim spoznajnim za- 
konitostima, pa stoga i umjetnost pro- 
dubljuje specifičnu spoznajnu aktivnost, 
a ne osjećaje. Umjetnost ne postoji zato 
»da bi proizvodila svijet lijepog«, pa ljepo- 
ta i nije svrha umjetnosti. No spoznajna 
se vrijednost umjetnosti ne sastoji u poj- 
movnom, naučnom, misaonom, kategori- 
jalnom, već se npr. u likovnoj umjetnosti 
radi isključivo o funkciji umjetnikova vi- 
đdenja i oblikovanja za vidljivost. Likovne 
umjetnosti, po Fiedleru, apstrahiraju iz 
prirodnih datosti čistu vidljivost (»reine 
Sichtbarkeit«, pa se stoga F. općenito 
smatra osnivačem vrlo utjecajne teorije 
»Sichtbarkeita«). Temeljni princip te 
umjetnosti nije stoga ni ljepota, ni pojam, 
ni oponašanje, ni asocijacija, ni osjećaji, 
već sama ta vidljivost. U tom smislu F. 
naglašava kako likovna umjetnost pred- 
stavlja jasnoću autonomnog viđenja, ona 
je »vidljivo prikazivanje nečeg vidljivog«. 
Time je istakao, prije svega, aktivistički 
karakter umjetničke funkcije. Na žalost, 
današnji se odgoj, smatra on, temelji go- 
tovo isključivo na sposobnosti obrazova- 
nja pojmova, a sposobnost opažanja goto- 
vo se svuda zanemaruje premda je »čov- 
jek kadar doći do duhovne vlasti nad svi- 
jetom ne samo u pojmu već i u opaža- 
nju«. Dosljedno razvijajući neke Kantove 
teze i idealistički ih radikalizirajući, F. je 
smatrao da treba »raspršiti stvar po sebi« 
jer je to »posljednja sjenka na horizontu 


mišljenja«. Oslanjajući se također na 
Kanta, zastupao je tezu o intuitivnom 
mišljenju kao pravoj biti umjetničkog 
djela. Neki ga autori smatraju i osniva- 
čem tzv. znanosti o umjetnosti (Kunst- 
wissenschaft). 

Glav. djela: Der Ursprung der kiinstleriscben 
Tatigkeit (1887). Posthumno izdanje njegovih 
spisa pod naslovom Scbriften iiber Kunst (me- 
đu kojima i značajnu raspravu »O prosuđiva- 
nju dela likovne umetnosti«) objavio je Her- 
mann Konnerth (2 sv. 1912/13, prev.). 


FILIP, Opuntski, grčki filozof i učenjak 
(oko IV st. pr. n. e.). Učenik Platona i 
izdavač njegova djela Zakoni. Poznata su 
i njegova istraživanja na području astro- 
nomije. 


FILIPOVIĆ, Muhamed, filozofski pi- 
sac (1929 —  ). Prof. u Sarajevu. Bavio se 
ponajviše marksističkom filozofijom (po- 
sebno Lenjinom), kao i kritikom nekih 
pojava u suvremenoj jugoslavenskoj filo- 
zofiji. 

Glav. djela: Marksizam i suvremena filozo- 
fija (1975); Lenjin — monografija njegove mi- 
sli (1980). 


FILIPOVIĆ, Vladimir, filozofski pisac 
(Ludbreg, 1906—  ). Prof. u Zagrebu. 
Od 1930. god., kad je obranio svoju dok- 
torsku radnju na temu »Problem vrijed- 
nosti«, a osobito od 1932, kad je kao asi- 
stent došao na sveučilište, stalno je djela- 
tan u jugoslavenskom filozofskom životu. 
Piše niz rasprava i studija s područja kul- 
ture i logike, prevodi filozofska djela, dje- 
luje kao pedagog i, nakon smrti prof. Ba- 
zale, preuzima katedru Zagrebačkog sve- 
učilišta, na kojoj u duhu liberalnog, anti- 
klerikalnog i antidogmatskog pristupa fi- 
lozofskim problemima odgaja više gene- 
racija jugoslavenskih filozofskih radnika. 
U tom su smislu njegove neprijeporne 
zasluge što je bio prvi profesor i učitelj 
tada mlađih filozofskih pisaca, koji su se 
kasnije istakli velikim brojem knjiga. U 

raznim je fazama svog originalnog i ose- 
bujnog misaonog razvitka pod određe- 
nim utjecajem nekih njemačkih filozof- 
skih strujanja (novokantovci, N. Hart- 
mann i dr.). F., međutim, posebno nagla- 
šava potrebu personalističke i humanisti- 
čke orijentacije u suvremenom svijetu. 
Stoga, među ostalim, smatra da »tehnička 
revolucija naših dana ne može ni u svo- 
jim negativnim pojavama umanjiti vjeru 
u čovjeka, koji je tu tehniku stvorio«. 

Aktivan je i poslije oslobođenja, osobi- 
to kao pisac i redaktor mnogobrojnih iz- 
danja s područja povijesti filozofije i filo- 
zofske leksikografije (Filozofska Hresto- 
matija Matice Hrvatske u 12 knjiga, Fi- 
lozofski rječnik i dr) i, posebno u novije 
vrijeme, kao istraživač i izdavač hrvatske 
filozofske baštine. 

Glav. djela: Pedagogija i aksiologija (1934); 
Moderna psihologija u pedagogiji (1937); Logi- 
ka (1941); Filozofija Renesanse (1956); Klasič- 
ni njemački idealizam (1959); Novija filozofi- 
ja Zapada (1968). 


FILODEM, iz Gadare, grč. filozof i pje- 
snik (oko I st. pr. n. e.). Epikurejac, u 
svojim djelima, od kojih su sačuvani 
mnogobrojni fragmenti, brani učenje 
svog učitelja od raznih prigovora. U jed- 
nom svom djelu pokušao je zasnovati 
teoriju induktivnih i analognih zaključa- 
ka. Zaključak po analogiji je, po njemu, 
put od pojavne u nepoznatu zbilju. 


FILOLAJ, iz Krotona, grč. filozof (oko 
V. st. pr. n. e.). Jedan od najpoznatijih 
Pitagorinih učenika koji je njegovo nau- 
čavanje razvio u smislu filozofskog siste- 
ma o brojevima. Smatrao je da se Zemlja 
sa Suncem i Mjesecom vrti oko »svemir- 
ske vatre«, Iz njegovih djela sačuvani su 
tek neki fragmenti. 


Glav. djelo: O prirodi (kod Dielsa, Die 
Fragmente der Vorsokratiker, sv. 2, 5, 
1937). 


FILON, iz Aleksandrije (Philo Ju- 
daeus), jevr. filozof (oko I st. pr. n. e. — 
oko 50. pr. n. e). Svojim učenjem o lo- 
gosu bitno je utjecao na formiranje 
kršćanskih nazora. Jedan je od glavnih 
predstavnika jevrejsko-helenističke filo- 
zofije, čije je učenje prožeto često i mi- 
stičnim elementima (ekstaza kao jedini 
način približavanja božanstvu), kao i svo- 
jevrsnim agnosticizmom. Osnovna je ka- 
rakteristika cjelokupnog njegovog filozof- 
sko-religioznog nazora bliskost s ranokrš- 
ćanskom filozofijom i teologijom. Logos 
je, po Filonu, posrednik između boga i 
prirode, jednorodni sin božji, kao i po- 
srednik između boga i čovjeka, temelj 
svekolikog moralnog života. Upravo time 
što je u određenom smislu preoblikovao 
logos grčke filozofije od kozmičkog i in- 
telektualnog u praktički princip otkuplje- 
nja, F. je znatno utjecao na ranokršćanske 
mislioce. 

Njegove mnogobrojne spise (među ko- 
jima su mnogi pod znakom pitanja, a ne- 
ki nesumnjivo krivotvoreni) izdao je prvi 
put Th. Magney u Londonu (1742). 


FILON, iz Larise, grč. filozof (oko 140. 
— oko 80. pr. n. e.). Jedan od poznatijih 
zastupnika tzv. mlađe akademije koji je 
znatno ublažio raniji skepticizam te ško- 
le. Učenik Klitomaha; smatra da postoje 
istinite spoznaje, koje se, međutim, teme- 
lje samo na subjektivnoj evidentnosti. 


FILOSTRAT, zvan F. Stariji, rim. filo- 
zof (prva polovina III stoljeća). Po općem 
filozofskom nazoru novopitagorejac. Po- 
znat je osobito po isticanju vrijednosti 
fantazije, koja je, po njemu, daleko zna- 
čajnija za umjetnička djela nego što je u 
to vrijeme vladajuća teorija oponašanja, 
mimezisa. Fantazija, naime, može najbo- 
lje oblikovati ne samo ono što se vidjelo 
nego i ono što se nije vidjelo, te svojom 
vlastitom moći stvara npr. Zeuse i Atene. 

Glav. djelo: Život Apolonija iz Tijane (ovu 
romansiranu biografiju novopitagorejskog fi- 
lozofa izdao je C. L. Kayser 1844, a prevedena 
je na njemački 1883. i engleski 1912. god). 


FINK, Eugen, njem. filozof (1905 — 
1975). Prof u Freiburgu. God. 1930. po- 
staje asistent kod Husserla, koji je znatno 
utjecao osobito na prvu fazu njegova ra- 
zvitka, a čija je djela komentirao i stvara- 
lački interpretirao u mnogobrojnim stu- 
dijama. Od svih njemačkih filozofa samo 
je on (1938. god.) bio na sprovodu E. 
Husserla. Napredno orijentiran u svojim 
socijalnim i filozofskim nazorima, Fink 
izgrađuje originalnu i samostalnu filozof- 
sku misao koja ga čini jednim od najzna- 
čajnijih suvremenih filozofa Njemačke. U 
pojedinim fazama razvitka blizak i Hei- 
deggeru, on se kasnije od njega osamosta- 
ljuje i na nekim pretpostavkama fenome- 
nološke metode i ontološkog pristupa 
raznim problemima (filozofskim proble- 
mima prirode, povijesti, tehnike, igre, 
smrti i dr.) dijalektički produbljuje i sin- 
tetički eksplicira neka ključna pitanja su- 
vremenog svijeta. Po Finku je »tradicio- 
nalna metafizička eksploatacija bitka su- 
žavala, potiskivala i zauzdavala proizvod- 
nu moć ljudske egzistencije«, pa se stoga 
mora drugačije »razviti metafizičko tuma- 
čenje bitka«. Stara metafizika »utvrđuje 
prvenstveno stalnosti«, što treba da znači 
»vanvremenitu trajnost«, tj. paradoksalnu 
postojanost«. Metafizičko tumačenje bit- 
ka usmjereno je na prototip bitka, no šta 
je bitak uistinu, ne »treba očitati na ens 
commune, već na biću koje je sama pu- 
noća bitka, na ipsum esse«. Finkovo kri- 
tičko tumačenje misaonog razvitka Fr. 
Nietzschea ubraja se u najplodonosnije i 
najoriginalnije interpretacije tog filozofa, 
»koji još sav stoji na tlu metafizike« i on- 
da kad misli »da već slavi pobjedu nad 
njom«. 


Finkove napredne ideje praćene su 
uvijek naglašenom borbom protiv etabli- 


ranja, hipostaziranja. »Protivnici neke re- 
volucije već su dobili prvu bitku ako re- 
voluciju mogu rubricirati, smjestiti je u 
bilo koju vrstu izrecivosti, razumjeti je iz 
prošloga, koje se, naravno, tobože negira 
— dakle ako je denunciraju s odavna po- 
znatim pojmovima i skrešu joj s Ben Aki- 
binim stavom 'ništa nova pod suncem'!« 

U svojoj čuvenoj knjizi Igra kao simbol 
svijeta F. daje originalnu kozmičku inter- 
pretaciju fenomena igre. Pri tome nagla- 
šava kako životna neposrednost naiviteta 
igre nije nedostojni predmet filozofije, 
jer, premda se može činiti da filozofija, 
preispitujući igru, neće ništa više znati, 
ne treba zaboraviti da nikakvo znanje 
uopće nije bit filozofije baš zbog svoje 
pretenzije na konačnost. U tom smislu 
djelo ljudske mudrosti uvijek je nalik na 
Sizifov posao: mišljenje je uvijek na po- 
četku. Ljudski je problem igre, po Finku, 
i svjetski problem, jer se uopće odnos 
između čovjeka i svijeta ne može primje- 
reno misliti kao naprosto odnos između 
dviju stvari, dvaju bića. Upravo to ima 
određene konzekvencije u filozofskom 
pristupu kozmičkom problemu igre. Jer 
»biti u svijetu« čovjeka samo je poseban 
slučaj u »biti u svijetu svih konačnih stva- 
ri«. U obimnom djelu, koje posthumno 
izlazi, posebno se ističu izvanredne Fin- 
kove analize Hegelova djela (u knjigarna 
Bitak i čovjek i Hegel), kao i izuzetno du- 
boka i sadržajno bogata promišljanja o 
čovjeku u knjizi Osnovni fenomeni ljud- 
skog opstanka. Često je dolazio u Jugosla- 
viju i surađivao s našim filozofima. 

Glav. djela: Verpegenwdirtigpung und Bild 
(1930); Das Problem der Pbćinomenologie Hus- 
serls (1938); Vom Wesen des Entbusiasmus 
(1947); Sein, Wabrheit, Welt (1958), Nietzscbes 
Pbilosopbie (1960); Spiel als Weltsymbol (1960); 
Studien zur Pbćnomenologie (1966), Epilozi 
pjesništvu (1971, prev.), Nćibe und Distanz 
(posth. 1976); Sein und Menscb (1977); Hegel 
(1977); Grundfragen der Systematiscbe Padago- 
gik (1979); Grundphćinomene des menscblichen 
Daseins (1979). 

FISCHER, Ernst, austr. publicist i este- 
tičar (1899 — 1972). Studirao filozofiju u 
Grazu, radio i kao manuelni radnik. Clan 
KP postaje 1934, za vrijeme II svj. rata 
radio-komentator u Moskvi. God. 1945. 
ministar prosvjete u prvoj austrijskoj vla- 
di. Od 1959. posvećuje se potpuno lite- 
rarnom i filozofskom radu. Dok je njego- 
va knjiga O potrebi umjetnosti još uvijek 
pod utjecajem određenih dogmatskih 
shvaćanja, knjiga Umjetnost i koegzistenci- 
ja pokazuje znatnu evoluciju autora pre- 
ma stvaralačkim, slobodnim i original- 
nim tezama. Autor, među ostalim, pledi- 
ra za bolje odnose i shvaćanje umjetnosti 
između Istoka i Zapada, smatrajući da je 
nastupilo vrijeme »ljudskog socijalizma«, 
koji mora biti tud svakom dogmatizmu, 
pragmatičkom birokratizmu i svim »oka- 
menjenim ideologijama«. 

Glav. djela: O potrebi umjetnosti (1959, 
prev.), Kunst und Koegzistenz (1966); »O poj- 
mu revolucije« (1969, prev.). 


FISCHER, Kuno, njem. filozof (1824 — 
1907). God 1850. habilitirao se u Heidel- 
bergu, ali mu je 1853. uskraćeno pravo 
predavanja bez obrazloženja. God. 1855. 
prof. u Jeni, a 1872. prof. u Heidelbergu. 

Hegelovac, koji od Hegela preuzima 
poistovjećivanje logike i ontologije, ali se 
istovremeno »vraća Kantu« i pokušava 
obnoviti interes za proučavanje izvorne 
Kantove filozofije. F. smatra da je rezul- 
tat teoretske Kantove filozofije da pojave 
»bez ostatka proizlaze iz organizacije 
uma«, te da su stoga spoznatljive. U tu- 
mačenju Spinoze, nasuprot J. E. Erdman- 
nu, smatra da su atributi djelatne i zbilj- 
ske snage unutar supstancije, a ne načini 
shvaćanja što naš razum privode supstan- 
ciji. Najpoznatija su njegova djela iz po- 
vijesti filozofije, kao i niz vrlo iscrpnih 
monografijskih studija o pojedinim filo- 
zofima i umjetnicima. Njegov je učenik 
bio i W. Windelband. 

Glav. djela: System der Logik und Metapby- 
sik oder Wrissenscbafislebre (1852); Gescbicbte 

der neueren Philosophie, sv. 1-6; Descartes, Spi- 
noza, Leibniz, Kant, Ficbte, Schelling (1852- 
1877); Francis Bacon von Verulam (1856); 
Scbiller als Pbilosoph (1856-1861); Kants Leben 
und die Grundlagen seiner Lebre (1860), Les- 
sings Natban der Weise (1864); Uber das Pro- 
blem der menscblicben Freibeit (1875); Goetbes 
Faust (1878); Kritik der Kantischen Pbilosopbie 
(1883); Pbilosopbiscbe Schriften (6. sv. 1899). 


FISKE, John (pravo ime Edmund Fisk 
Green), amer. filozof i historičar (1842 — 
1901). Pokušao je spojiti neke Darwinove 
evolucionističke teze sa svrhovitim nazo- 
rima na prirodu. 

Glav. djela: Tbe Unseen World (1876); The 
Destiny of Man (1884); Tbe Idea of God 
(1885). Sveukupna djela izlaze u 24 sv. od 
1902. god. i d. 


FLECHTHEIM, Ossip, njem. publicist 
i filozof ruskog porijekla (1909 — ). U pr- 
vo vrijeme pripadnik marksističke grupe 
pokreta »Neue Beginnen«, kasnije blizak 
pacifističko-humanističkim i  futuristi- 
čkim orijentacijama. F. smatra da buduć- 
nost nije rezultat nužnosti, već »stoji u 
znaku mogućeg očekivanja«, a prognoza 
koja se odnosi na otvorenu, »živu« buduć- 
nost mora postati »izmjenjujućom prak- 
som čovjeka«. Oštar je kritičar mnogih 
aspekata sovjetskog sistema. 

Glav. djelo: Bolscbewismus 1917— 1967, 
von der Weltrevolution zum Sowjetimperium 
(1967). 


FLEGO, Gvozden, filozofski pisac (Za- 
greb, 1946 — — ). Asistent na Filozofskom 
fakultetu u Zagrebu, bavi se prvenstveno 
marksizmom i indijskom filozofijom. 

Glav. djela: » Temeljne misli glavnih Upani- 
šada« (1973); »Rousseauovo shvaćanje slobo- 
de« (1979); »Izazovi W. Reicha« (1980). 


FLEW, Antony, engl. filozof (1928 — ). 
Nastavnik na raznim sveučilištima, sada 
profesor filozofije na sveučilištu Keely. 
Jedan od najistaknutijih predstavnika su- 

vremene engleske lingvističke filozofije. 
Uz njegove originalne radove, zapaženi 
su i njegovi izbori radova suvremenih en- 
gleskih filozofa  analitičko-lingvističke 
orijentacije. 

Glav. djela: A _ New Approach to Psycbical 
Research (1953), Humes Pbilosophy of Belief 
(1961); God and Phbilosopby (1966). Uredio 
zbornike Logic and Language (2 sv. 1951 — 
1953), Essays in Conceptual Analysis (1956); 
New Essays in Pbilosopbical Theology (zajedno 
s A. Macintyreom). 


FLUDD, Robert, engl. filozof i liječnik 
(1574 — 1636). Blizak Nikoli Kuzanskom 
i Paracelsusu, pokušao je ujediniti teozo- 
fiju i fiziku. Mistik, koga neki smatraju 
osnivačem slobodnog zidarstva. 

Glav. djela: Utriusque cosmi maioris et mi- 
noris metapbysica, pbysica atque tecbnica bisto- 
ria (1617); Clavis pbilosopbiae et alcbymiae 
(1633); Philosophia Mosaica (1638). 


FOCHT, Ivan, filoz. pisac (1927—  ). 
Bio je profesor na Filoz. fakultetu u Sa- 
rajevu, studirao i doktorirao u Zagrebu. 
Osnovna preokupacija niza napisa ovog 
plodnog pisca jest estetska tematika u 
smislu zasnivanja specifične ontologije 
umjetnosti. 

Dok se opća ontologija »kao centralna 
i utemeljiteljska filozofska disciplina bavi 
bićem kao takvim, njegovom strukturom 
i načinom postojanja, ontologija umjet- 
nosti, kao jedna od mnogih specijalnih 
ontologija, nastoji istražiti strukturu i na- 
čin postojanja estetskog predmeta« (Uvod 
u estetiku), F. se posebno bavio mnogo- 
brojnim ispitivanjima filozofije muzike. 

Glav. djela: Istina i biće umjetnosti (1958); 
Mogućnost — Sudbina umjetnosti (1961); Uvod 
u estetiku (1972); Tajna umjetnosti (1976); Su- 
vremena estetika muzike (1980). 


FOCILLON, Henri, franc. estetičar i 
historičar umjetnosti (1881 — 1943). Prof. 
povijesti umjetnosti u Lyonu, Parizu, a 
neko je vrijeme predavao i u nekim gra- 
dovima SAD. Briljantan stilist, koji je na- 

pisao velik broj članaka, eseja i studija o 
srednjovjekovnoj arhitekturi, o raznim 
umjetnicima, — problemima povijesti 
umjetnosti i filozofije kulture, F. je svoje 
estetske i filozofske zaključke iznio, prije 
svega, u djelu Život oblika. F. smatra da 
bit umjetnosti nije — kao što su to tvrdili 
pretežno njemački teoretičari — u ne- 
čem transcendentalnom i inteligibilnom, 
već u jednoj specifičnoj aktivnosti koja je 
»čar, poezija, život sam«. Umjetničko dje- 
lo, međutim, postoji samo kao oblik. 
Usprkos tome, nasuprot formalističkim 
estetikama, F. smatra da je forma način 
života umjetnosti, jer umjetnički je sadr- 
žaj onaj koji se oblikuje i kao oblikovan 
dobiva smisao. Stoga je, u stvari, proces 
oblikovanja proces sjedinjavanja »forme« 
i »sadržaja«. Specifičnost umjetničkog 
djela je u tome što se u njemu postiže 
najviši stupanj sjedinjavanja »forme« i 
»sadržaja«, dok u drugim objektima izme- 
du njih postoji izvjesna razlika, izvjesna 
napetost, koja sprečava punoću prožima- 
nja. Svako vrijeme ima svoje shvaćanje 
formi, a cjelokupna se umjetnost raz- 
vija u beskrajnom nizu metamorfoza ne- 
koliko osnovnih formi. Temeljna je aktiv- 
nost čovjekova duha stvaranje tih formi, 
dok su sve druge aktivnosti sekundarne. 


Vanjske okolnosti — kojima je toliko 
značenje pridavao Hippolyte Taine — za- 
pravo su isto nebitne, u stvaranju jednog 
umjetnika bitna je unutarnja nužnost. To 
međutim ne znači da »svaka umjetnička 
epoha« nema »svoju vlastitu fizionomiju«, 
ali ta fizionomija nije određena socijal- 
nim ili drugim karakteristikama, već joj 
osnovni pečat daje sam »život formi«. To 
zapravo znači da umjetnost, u krajnjoj li- 
niji, više određuje društvenu i moralnu 
atmosferu nego što ova određuje umjet- 
nost. »Revolucije ne stvaraju svoju umjet- 
nost«, jer se umjetnost ne upravlja po 
društvenim promjenama, već slijedi svoj 
vlastiti, autonomni ritam razvoja, svoj »ži- 
vot formi«. 

Glav. estetska djela: Život formi (1934, 
prev.); Pobvala ruci (1934, prev.), Le Moyjen 
Age (1, II, 1938). 


FOGARASI, Bela, mađ. filozof (1891 — 
1959). Akademik, voditelj filozof. odjelje- 
nja Mađarske akademije. Marksistički ori- 
jentiran, bavio se pretežno logikom, spo- 
znajnom teorijom i filozofskim aspekti- 
ma prirodnih znanosti. 


Glav. djelo: Logika (1951, prev. na njema- 
čki i japanski). 


FOUCAULT, Michel, franc. filozof 
(1926 — ). Predaje filozofiju i franc. lite- 
raturu u Lilleu, Uppsali, Varšavi, Ham- 
burgu, Clermont-Ferrandu i Sao Paolu. 
Mnogobrojne studije i knjige posvećuje 
vrlo raznolikim problemima: općoj psi- 
hologiji, povijesti ideja, spoznajnim pita- 
njima, humanističkim znanostima, lin- 
gvistici, ludilu, seksualnosti, penologiji i 
dr. Jedan je od najznačajnijih suvremenih 
strukturalističkih mislilaca, koga je Jean 
Piage nazvao »strukturalistom bez struk- 
ture«. Stavljajući u pitanje neke stare ap- 
riorne klasifikacije, F. dolazi do »otkrića« 
čovjeka podložnog nestanku, jer su ga ta- 
kvog proizvele i izmislile tzv. »humanisti- 
čke nauke«, te otkrića povijesti ludila is- 
ključenog iz reda znanja. U tom smislu 
svako temeljnije proučavanje problema 
subjekta vodi do dubine gdje više subjek- 
ta nema. F. s prezirom odbacuje akadem- 
ski razgraničene duhovne discipline i, 
smatrajući Nietzschea svojim učiteljem, 
podvrgava ruglu fetiš i normu normalno- 
sti. U doba klasicizma, po mišljenju Fou- 
caulta, koji donosi apsolutistički poredak, 
ludilo je suprotstavljeno svom neprijate- 
lju razumu i od tada se zatvara u duševnu 
bolest. 


Glav. djela: Maladie mental et Psycbologie 
(1954); Istorija ludila u doba klasicizma 
(1961, prev.); Raymond Roussel (1963); Riječi 
i stvari (1966, prev.), L'Archćologie du savoir 
(1969); L'Ordre du discours (1971). 

FOUILLEE, Alfred, franc. filozof 
(1838 — 1912). Prof. u Parizu. Svojom fi- 
lozofijom evolucionizma ideja-sila poku- 
šao je posredovati između »apsolutnog i 
bezgraničnog determinizma prirode« i 
»zahtjeva za slobodom ljudske savjesti«. 
Ideje postaju »idćes-forces« ukoliko sadr- 
že objektivnu mogućnost da budu realizi- 
rane, tj. ako u sebi nose početak zbilje, 
kad teže da se pretvore u djelo. Ideje su 
sile jer su voljni smjerovi. Stoga i djelo- 
vanje prirodnih sila treba shvatiti kao dje- 
lovanje idejnih sila. Mehanička evolucija 
pretpostavlja unutarnju evoluciju, a čitav 
se svijet može jedinstveno i monistički 
razumjeti kao produkt djelatnosti psihi- 
čkih faktora. Evolucionizam idejnih sila 
A. Fouillćea nastoji (često bez većeg us- 
pjeha) izbjeći jednako »brutalni« mehani- 
zam, što ga žele izvesti iz čisto mehani- 
čkih događaja (materijalistička fikcija), 
kao i suprotnu stranu, koja bi svijet htjela 
razložiti u apstraktnu misao (idealistička 
fikcija). 

Glav. djela: Histoire de la pbilosopbie (1878); 
Critique des systomes de morale contemporaine 
(1883), L'avenir de la mčtapbysique fondće sur 
experience (1889); L'Evolutionisme des id&es-- 
forces (1893); Tempćrament et caractire (1895); 
Le mouvement positiviste et la conception socio- 
logique du monde (1896); Le mouvement idća- 
liste el la rčaction contre la science positive 


(1896). 


FOURIER, Charles, franc. socijalist- 
-utopist (1772— 1837). U svojim socijal- 
nim koncepcijama nošen je idejom da 
svaki čovjek u sebi sadrži težnju za zajed- 
ničkim životom. Propovijedao je da bi se 
buduće društvo — do kojeg se može doći 
putem prosvjećivanja i uvjeravanja — tre- 
balo da sastoji od niza zajednica, »falan- 
ga«, koje bi obuhvaćale oko 1500 ljudi i 
živjele zajedno u velikim zgradama bave- 
ći se pretežno zemljoradnjom. Međutim, 
sve dok postoji privatno vlasništvo, ljudi 
će se međusobno mrziti i biti neprijatelji, 
pa će tek njegovo dokidanje biti prva 

pretpostavka harmonijskog društva. F. 
negativno ocjenjuje dosadašnju civilizaci- 
ju i filozofiju koja je prati. Filozofi se, po 
njemu, tuže kako im priroda ne dopušta 
da upoznaju njene zakone. No zabluda se 
filozofa sastoji u tome što — nasuprot 
posebnim znanostima — žele prirodi na- 
metnuti svoje zakone. 

Glav. djela: La tbćorie des quatre mouve- 
ments et des destinćes gćnćrales (1808); Traitć 
de Vassociation domestique et agricole (1822), Le 
monde indusiriel ou invention du procede d'in- 
dustrie atrayante et combinće distribučć en sćries 
passionnćes (1829); Pičges et cbarlatanisme des 
deux sectes de Saint-Simon et d'Owen (1831). U 
nas je prev. izbor iz njegovih djela (1952). 


FRANCASTEL, Pierre, franc. estetičar, 
sociolog i povjesničar umjetnosti (1900 — 
1970). Nakon objavljene doktorske rad- 
nje Skulptura Versaillesa«, šest godina 
djeluje u Varšavi, od 1936. prof. u Stras- 
bourgu, a zatim u Parizu. 

Kad je riječ o analizi umjetničkog dje- 
la, F. primjenjuje kritički i historijski po- 
stupak: stalno preispitivanje vlastitih teza 
i rezultata i ukazivanje na povijesne ko- 
rijene takvih fenomena (npr. apstraktne 
umjetnosti) koji se čine da su iznikli sa- 
mo iz našeg i zbog našeg vremena. Me- 
đutim, pri valorizaciji djela i njihovom 
uvrštavanju u kulturu, njegov je postupak 
pretežno estetski i sociološki. Umjetnost 
je inače, smatra F., uvijek misaono speku- 
lativne prirode, ali je istovremeno i toliko 
složen fenomen da je moramo promatrati 
u odnosima sa svim drugim ljudskim ak- 
tivnostima. Umjetnik, po F., ne prevodi 
samo stanje svoje opće društvene atmo- 
sfere na jezik umjetnosti, već stvara nove 
horizonte, ide ispred svog vremena. Po- 
sebno su zanimljive i oštroumne neke 
Francastelove analize arhitekture i njego- 
va vrlo oštra kritika Le Corbusiera. 

Glav. djela: L'impressionisme (1937); Peintu- 
re et Socičtć (1951); Umetnost i tebnika (1956, 
prev.), La realitć figurative (1965); La Figure 


et le Lieu (1967), Studije iz sociologije umjetno- 
sti (1970, prev.). 


FRANCK, Sebastian, njem. teolog i 
humanist (1499 — 1542). Prvo katolički, a 
zatim evangelički svećenik, napušta 1528. 
svećeničku službu, te često proganjan živi 
nemirnim i teškim životom kao slobodan 
pisac, izdavač i prevodilac, da bi lutajući 
Njemačkom umro u potpunom siroma- 
štvu i osami. Svestrano obrazovana i ne- 
zavisna duha, F. je zastupao tezu o potre- 
bi religioznog odnosa bez ikakvog autori- 
teta. Ni kao teolog ni moralni filozof nije 
bio sistematski mislilac, već je ostao pun 
protivurječja, mistik i slobodoljubiv, pr- 
kosan i duboko religiozan. Za nj je bog 
nespoznatljiv i ne može ga se definirati, 
on je svuda i nigdje prisutan, vječan i 
nepomičan, bezvoljan, bestrasan, uvijek 
sam sebi sličan. Njegova je bit ljubav, on 
je »svedjelujuće dobro, a svojom je vječ- 
nom riječi stvorio stvari ni iz čega«. Pisao 
je zanimljiva historijska djela. 

Glav. djela: Cbronica (1531), Cosmograpbia 
(1534); 280 Paradoxa (1534), Vom Baum des 
Wissens Gut und Bose; Lob des tčricbten gčttli- 
cben Worts (kao dodatak uz prijevod Erazmo- 
ve Pobvale ludosti na njemački), Germaniae 
Cbronicon (1538). 


FRANK, Philipp, amer. fizičar i filozof 
austrijskog porijekla (1884 — 1965). Jedan 
od osnivača Bečkog kruga. Einsteinov na- 
sljednik na katedri za fiziku na njema- 
čkom sveučilištu u Pragu, 1938. prešao u 
SAD, gdje je predavao fiziku i filozofiju 
znanosti na Harvardu. Autor zapaženih 
radova s područja filozofije znanosti i 
mnogo čitane i prevođene knjige o Ein- 
steinu. Jedan njegov mlađenački rad kri- 
tizirao je Lenjin u Materijalizmu i empi- 
riokriticizmu (kao »kantovski«). U dru- 
štveno-političkim koncepcijama orijenti- 
ran progresivno i socijalistički. 

Glav. djela: Interpretations and Misinterpre- 
tations of Modern Physics (1938); Foundations 
of Physics (1946), Modern Science and Its Pbi- 

losopby (1949); Einstein, život i djelo (1948, 
prev.). 


FREGE, Gottlob, njem. matematičar i 
filozof (1848 — 1925). Profesor matemati- 
ke u Jeni. Osnivač suvremenog oblika 
simboličke logike i jedan od najdubljih 
istraživača na području filozofije matema- 
tike i filozofije logike. Izvršio je velik 
utjecaj na formiranje filozofskih i logi- 
čkih pogleda E. Husserla, B. Russella i L. 
Wittgensteina, ali je inače za života bio 
malo čitan (zbog »teškog« stila) i slabo 
poznat, te su njegove ideje i otkrića ve- 
ćinom proširili i učinili poznatima drugi 
autori. Tek u razdoblju nakon drugog 
svjetskog rata šire se, tiskaju i čitaju nje- 
gova originalna djela. 

Russel smatra da je prije Fregea svaka 
predlagana definicija broja sadržavala ele- 
mentarne logičke pogreške. Frege je (pre- 
ma Bende Rundleu) »dokazao moć svog 
sistema izvodeći velik broj logičkih prin- 
cipa iz svojih osnovnih postulata i učinio 
važan korak k formuliranju aritmetičkih 
principa pokazavši pomoću kvanfitikacije 
drugog reda kako se može formalizirati 
pojam serijskog reda«. Frege je podvrgao 
kritici razne pisce u pogledu prirode bro- 
ja i zakona aritmetike. Teškoće koje se 
susreću u analizama broja, nalaze obja- 
šnjenje i rješenje u poznatoj tvrdnji da 
navođenje broja sadrži tvrdnju o pojmu. 

Glav. djela: Begriffsscbrift (1879); Die 
Grundlagen der Aritbmetik (1884); Funktion 
und Begriff (1891); »Uber Begriff und Gegen- 
“stand« (1892); »Uber Sinn und Bedeutung« 
(1892); Grundgesetze der _Aritbmetik (2 sv. 
1893-1903); »Der Gedanke« (1919); »Negati- 
on« (1919);  »Logische — Untersuchungen« 
(1923). 


FREUD, Sigmund, austr. psiholog i 
psihijatar (1856 — 1939). Osnivač psihoa- 
nalize. Od 1932. prof. u Beču, god. 1938. 
emigrira pred hitlerovcima. Njegova teo- 
rija o psihičkom Životu utjecala je ne sa- 
mo na razvoj psihologije (Adler, Jung i 

dr.) već je u raznim modifikacijama i s 
mnogobrojnim korekturama prisutna i u 
nekim filozofskim tezama sve do novijeg 
vremena (E. Fromm, H. Marcuse i dr), 
premda je sam Freud odlučno odbijao da 
pripiše bilo kakve filozofske intencije 
svojoj »prirodoznanstvenoj« koncepciji. 
Pojam podsvjesnog temeljna je kategorija 
njegove psihoanalize. Smatrajući da je os- 
nova cjelokupnog života u sferi koja je 
nastala potiskivanjem nagona (prije svega 
libidinoznog) u sferu podsvjesnog, on tvr- 
di da upravo ta sfera bitno određuje sve 
naše svjesne akte. Potiskivanje, neiživlja- 
vanje seksualnih nagona rezultira raznim 
neurozama, patološkim ekscesima, pogre- 
škama u pisanju i govoru i sl. Otkriće 
podsvjesne sfere, koje pripada Freudu, 
predstavlja izvanredno značajan iznala- 
zak, posebno relevantan za dublje tuma- 
čenje niza ne samo psihičkih već i opće- 
kulturnih fenomena. 

Potiskivanjem libidinoznog nagona ne 
nastaju, naime, nužno neuroze: u subli- 
miranim manifestacijama nezadovoljenog 
nagona javlja se npr. umjetnost. Umjet- 
nik je zbog svojih nadasve snažnih na- 
gonskih potreba nesposoban da se snađe 
u praktičkoj stvarnosti: stoga se obraća 
svijetu mašte i u njemu nalazi kompen- 
zaciju za neposredno zadovoljenje svojih 
želja. Od toga fiktivnog svijeta umjetnosti 
često nije dalek put do neuroze. No 
umjetnik pomoću obrambenog mehaniz- 
ma, tj. pomoću sposobnosti sublimiranja 
— premda je poražen u životu i osjeća 
se usamljen — ipak nalazi utjehu u tome 
što pruža utjehu neumjetnicima. Ljepota 
po sebi, međutim, ne pripada neposred- 
nim umjetnikovim ciljevima: njemu su 
zapravo važni životni problemi; ljepota 
mu služi samo kao oružje obrane i olak- 
šavanja teškoća. Neurotičari nemaju tog 
oružja, pa im je stoga i »onemogućen put 
u realnost«. 

U snovima, kao i u religijama i mito- 
vima, očituje se također svijet neostvare- 

nih, potisnutih želja. Čitava simbolika 
koja nastaje zapravo zbog cenzure i ne- 
mogućnosti da se neposredno ispolje ele- 
mentarni libidinozni porivi (a ti cenzori 
ne spavaju ni za vrijeme sna) može se 
shvatiti svođenjem na svoje necenzurira- 
ne oblike. Tumačenja sna otkrivaju prita- 
jene želje i namjere čak i onda kad se 
prividno čini da su suprotnog karaktera. 


Osnovni se impuls i srž cjelokupnog 
Freudpvog naučavanja, kao i niza njego- 
vih izvanrednih teoretskih djela, nalazi u 
težnji da se što je moguće više potisne 
stalna cenzura koja koči slobodno izraža- 
vanje poriva, da oni prodru nesputano iz 
svojih tamnica, da autentično progovori 
pravi, izvorni, a ne lažni, licemjerni čov- 
jek, da se u neposrednom asociranju iz- 
nađu tragovi nečovječnih čovjekovih po- 
stupaka. Stoga je i temeljna metoda psi- 
hoanalitičkog liječenja da se, dovodeći u 
svijest razne elemente iz podsvijesti koji 
se javljaju kod pacijenata (često npr. i u 
simboličkim oblicima u snu), otkriju pra- 
vi uzroci neuroza pomoću slobodnih aso- 
cijacija i putem razgovora. Njegova teorija 
o Ego, o Edipovu kompleksu, o snovima, 
o uzrocima raznih perverzija, o stvaranju 
i doživljavanju umjetnosti, njegovo tuma- 
čenje totema i tabua, kao i niz teza o 
psihičkoj i socijalnoj strukturi primitiv- 
nih naroda, imali su (a u određenoj mjeri 
i danas imaju) izvanredno velik utjecaj na 
brojne nastavljače i popularizatore psi- 
hoanalize u cijelom svijetu i u raznim 
znanstvenim područjima (od psihologije, 
psihijatrije do sociologije, estetike i filo- 
zofije kulture). Istovremeno se, međutim, 
danas ukazuje i na čitav niz jednostrano- 
sti, nenaučnih, nategnutih i nedokazanih 
teza i plauzibilnih pretjeravanja kojima, 
svođenjem cjelokupnog života na ele- 
mente libidinoznih nagona, obiluju Freu- 
dova djela. 

Sva glavna Freudova djela prevedena su na 


naš jezik, posebno u izdanju Matice Srpske 
»Odabrana dela Sigmunda Frojda« u VIII to- 


140 


mova: I. Psibopatologija svakodnevnog života; 
I Uvod u psiboanalizu; NI Dosetka i njen od- 
nos prema nesvesnom; IV O seksualnoj teoriji; 
Totem i tabu; V Iz kulture i umetnosti (Suma- 
nutost i snovi u Gradivi V. Jensena; Jedna 
uspomena iz detinjstva Leonarda da Vinčija; 
Mikelanđelov Mojsije; Dostojevski i oceubi- 
stvo; Nelagodnost u kulturi); VI Tumačenje 
snova L; VII Tumačenje snova II; VIII Autobio- 
grafija; Nova predavanja za uvođenje u psi- 
boanalizu. 


FRIES, Jakob Friedrich, njem. filozof 
(1773— 1843). Habilitirao se u Jeni, iz- 
vanr. prof. u Heidelbergu, redovni u Jeni. 
God. 1819. oduzeta mu je katedra zbog 
političkih liberalnih nazora, te je tek od 
1825. mogao ponovo predavati. Na Frie- 
sove koncepcije su, osim Kanta, djelovali 
i Jacobi, Schleiermacher i Platner. Fries 
smatra da se spoznajni oblici ne daju do- 
duše izvesti iz iskustva, ali ipak o njima 
možemo doznati samo po iskustvu. Na- 
čin duha je dakle aprioran, ali svijest o 
tom načinu nastaje a posteriori. Unutra- 
šnje je iskustvo, međutim, ishodište svega 
spoznavanja. Principi spoznavanja nalaze 
se u iskustvu, ali izviru iz uma, iskustvo 
ih ne dokazuje, već kao inventar uma po- 
kazuje. Kantovac, koji naglašava pretežno 
empirističke i psihološko-antropolo- 
ške elemente, Fries je u svom tzv. »kri- 
tičkom empirizmu« imao niz pristalica i 
nastavljača (E. Mirbt, E. Apelt, L. Nelson, 
O. Apelt, K. Keiser, G. Hessenberg), koji 
su racionalističkim i radikalno idealisti- 
čkim interpretima Kantove filozofije su- 
protstavili Friesove teze. Danas su one, 
međutim, uglavnom zaboravljene. 


Glav. djela: System der Pbilosopbie als evi- 
denter. Wissenscbaft (1804), Neue Kritik der 
Vernunft (3 sv. 1807); System der Logtk (1811); 
Handbuch der praki. Pbilosopbie, I dio Ethik 
(1818), II dio  Religionspbilosopbse (1832); 
Handbucb d. psycb. Antbropologie (2 sv. 1820/ 
21); System der Metapbysik (1824); Geschicbte 
der _Pbilosopbie (2 sv. 1837-1840). 


FRITZHAND, Marek, poljski filozof 
(1913— ). Prof. u Varšavi. Osnovna je 
preokupacija M. Fritzhanda pokušaj siste- 
matizacije i rekonstrukcije Marxove nor- 
mativne etike. Kako bi pokazao i samu 
mogućnost takvog normativnog etičkog 
pristupa Marxu, F. je zapravo upotrijebio 
neke temeljne kategorije iz tradicionalne 
etike i pokušao naći za njih sadržaj, prije 
svega u ranim Marxovim radovima. 

Glav. djela: Moral i odgoj (1959); Etička mi- 
sao mladog Marxa (1961, prev), Oko marksi- 
stičke etike (1967). 


FROHSCHAMMER, Jakob, njem. fi- 
lozof i teolog (1821 — 1893). God. 1847. 
zaređen je za svećenika, 1854. izvanredni, 
a 1855. red. prof. u Minchenu. God. 
1862. osnovao je liberalni časopis »Athe- 
naum«. Taj časopis, kao i njegova djela O 
slobodi znanosti i Uvod u filozofiju, stav- 
ljeni su na indeks katoličke crkve. God. 
1871. ekskomuniciran je iz crkve. 

. U gotovo svim svojim djelima borio se 
za samostalnost filozofije u odnosu na 
teologiju. Filozofija, po Frohschammeru, 
nije spoznajna teorija, već znanost o 
idealnim istinama, i služi objašnjenju svi- 
jeta. Stoga se ne mogu zanemarivati či- 
njenice iskustva, ali ih ne treba tumačiti 
iz isključivo materijalnog principa. Nje- 
govo objašnjenje prirode, svijeta, cjelo- 
kupnog zbivanja i duha zasnovano je na 
specifičnom tumačenju fantazije. Fantazi- 
ja je, po njemu, osnovni pokretački prin- 
cip cjelokupnog razvoja. Sva naučna istra- 
živanja, međutim, treba da budu lišena 
svakog »argumenta« koji se bazira isklju- 
čivo na autoritetu. Slobodna duha, a pi- 
šući i protiv papinih enciklika, F. je kri- 
tizirao i dogmu o nepogrešivosti vrhov- 
nog poglavara crkve, i doživio (kako je i 
morao doživjeti) da bude proganjan i za- 
branjivan, te izopćen iz crkve. 

Glav. djela: Uber den Ursprung der mensch- 
lichen Seele (1854); Einleitung in die Pbiloso- 
bbie und Grundriss der Metapbysik (1858); 
Uber die Freibeit der Wissenscbaft (1861); Das 

Christentum und die moderne Naturwissen- 
schaft (1868); Die Pbantasie als Grundprinzip 
des Weltprozesses (1877); Monaden und Weli- 
pbantasie (1879); Die Pbilosopbie als Idealwis- 
senscbaft und System (1884). 


FROMNA, Erich, njem. filozof, psiholog 
i sociolog, kasnije nastanjen u Mexicu 
(1900 — 1980). Studirao psihologiju i so- 
ciologiju, a zatim specijalizirao psihoana- 
lizu u Berlinu. Pripadao je poznatom 
marksističkom krugu mislilaca okuplje- 
nih oko »Časopisa za socijalna istraživa- 
nja« (»Zeitschrift fir Sozialforschung«) 
kojem su svojedobno pripadali i H. Mar- 
cuse, M. Horkheimer i dr. Emigrirao iz 
Njemačke pred nacistima. Dugi niz godi- 
na predavao je socijalnu psihologiju na 
sveučilištima Amerike, a zatim je bio na 
katedri psihologije na New York Univer- 
sity i katedri psihoanalize na National 
University of Mexico u Mexico Cityju. 
Nekoliko je puta posjetio našu zemlju i 
održavao prisne veze s našim filozofima. 


E. Fromm se nesumnjivo ubraja među 
najznačajnije suvremene marksističke 
mislioce. Negirajući vrlo radikalno dog- 
matsku interpretaciju klasika, boreći se za 
autentični marksizam, F. je proučavao niz 
aktualnih problema suvremenog svijeta, 
oživljavajući i šireći humanističku orijen- 
taciju, koju je primjenjivao prvenstveno 
unutar bitnih socioloških i psiholoških 
tema. U nizu djela (unutar kojih central- 
no mjesto sačinjava trilogija: Bijeg od slo- 
bode, Čovjek za sebe i Zdravo društvo) 
Fromm je izrazio svoje osnovne teoretske 
koncepcije u kojima, uz kritičku inter- 
pretaciju nekih stavova iz Freuda (koji je 
jedno vrijeme na njega znatno utjecao), 
pokušava osmisliti položaj suvremenog 
čovjeka. U djelu Bijeg od slobode Fromm 
analizira neke temeljne elemente ljud- 
skog samootuđenja što se manifestiraju u 
bijegu od slobode, koji postaje bitno jez- 
gro karakterne strukture članova određe- 
ne društvene grupe što se razvila kao re- 

zultat načina života koji je zajednički toj 
grupi. U tom djelu Fromm, među osta- 
lim, na izvanredan način pokazuje neke 
temeljne socijalne, psihološke i idejne 
komponente koje su bile presudne za 
stvaranje teorije i prakse nacizma: »Prem- 
da u moći prvenstveno uživaju vođe, ma- 
se nikako nisu lišene sadističkog zadovo- 
ljenja. .. same te mase podučavaju se da 
uživaju u moći nad drugim nacijama i da 
njihova pokretačka snaga bude strast za 
svjetskim gospodstvom.« 

Ukazujući u knjizi Čovjek za sebe na 
osnovne tipove samootuđenih, »nepro- 
duktivnih« ljudskih karaktera, Fromm si- 
stematski izlaže i svoje gledanje na ljud- 
sku prirodu i »umijeće življenja«, kao i 
uopće na osnovne filozofske probleme 
čovjeka. Postavljajući pitanje o perspekti- 
vi ljudskog društva, fiksirajući dilemu o 
nadi ili beznađu, o dobru ili zlu, o kraju 
ili početku, on pokazuje kako je naše vri- 
jeme bremenito mogućnostima: »Odluka 
počiva na čovjeku. Ona počiva na njego- 
voj sposobnosti da sebe, svoj život i sreću 
shvati ozbiljno, na njegovoj voljnosti da 
se suoči s moralnim problemima, svojim 
i svoga društva. Ona počiva na njegovoj 
hrabrosti da bude svoj i za sebe!« U Zdra- 
vom društvu Fromm govori konkretnije 
o putovima borbe za socijalizam, koji, po 
njegovim vlastitim riječima, »ima mnogo 
dodirnih točaka s jugoslavenskim shvaća- 
njem«, jer je to shvaćanje »zasnovano na 
stvarnom razumijevanju marksizma«. 


Konzekventno kritičan prema suvre- 
menom kapitalističkom društvu, nepo- 
mirljivo suprotstavljen svim dogmatskim 
i staljinističkim devijacijama marksizma, 
Fromm je izgradio vlastitu stvaralačku i 
humanističku koncepciju čovjeka na ni- 
vou koji je dostigao malo tko od lijevih 
intelektualaca Zapada. Ljudska je situaci- 
ja, po njemu, doduše određen proizvod 
prirodne evolucije (pa je, prema tome, 
čovjek, dakako, i dio prirode), ali istovre- 
meno ona transcendira tu prirodu jer je 


određena ljudskom samosviješću. Ta ras- 
cjepkanost i podvojenost između prirode 
i razuma razlog je i izvor mnogobrojnih 
protivurječnosti, ali i stalnog dinamizma 
ljudske egzistencije: tjeran i pritiskivan 
od raznih sila i »nadljudskih« moći, čo- 
vjek ne može ostati pasivan, već uvijek 
iznova pokušava naći smisao svog posto- 
janja u dubokom prožimanju svoga bića 
s prirodom, s društvom i, napokon, sa 
samim sobom. Prvobitna harmonija, da- 
kako, nije više moguća — jer čovjek se 
napokon mora razlikovati od primitivnog 
životinjskog stanja — ali novo se jedin- 
stvo može postići i na osnovi izgradnje 
autentične, samostalne, neautoritarne lič- 
nosti i specifično ljudskih snaga: proiz- 
vodnosti, razuma i ljubavi. 

U djelu Anatomija ljudske destruktiv- 
nosti, uz kritičko razračunavanje s mno- 
gobrojnim teorijama agresije (a navlastito 
s instinktivizmom i biheviorizmom), F. 
daje i nekoliko izvanredno pomno ocrta- 
nih portreta ljudi koji su u našem stolje- 
ću bili glavni nosioci malignih oblika ag- 
resije: Staljina, kao kliničkog slučaja ne- 
seksualnog sadizma, Himmlera, kao kli- 
ničkog slučaja analno-zgrtačkog sadizma, 
i Hitlera, kao kliničkog slučaja nekrofili- 
je. 
U djelu Imati ili biti F., među ostalim, 
ukazuje na neke osobine koje treba da 
odlikuju novog čovjeka, čija karakterna 
struktura mora biti tako sazdana da bude 
spreman na odricanje od svih oblika ima- 
nja upravo stoga da bi mogao potpuno 
biti. Zato novo društvo koje potiče nasta- 
nak novog čovjeka treba da u njemu raz- 
vije osjećaj identiteta i povjerenja zasno- 
van na vjeri u ono što netko jest, na po- 
trebi za odnosom, ljubavlju, interesom, 
solidarnošću sa svijetom oko sebe, a ne 
na želji za imanjem, posjedovanjem, vla- 
danjem svijetom i stoga robovanjem vla- 
stitim posjedima. 

Fromm, kojega često smatraju tvorcem 
tzv. »humanističke psihoanalize«, u ne- 

kim je svojim djelima možda manje filo- 
zofski relevantan, pa neki stoga postavlja- 
ju pitanje koliko je on i da li je pridonio 
produbljenju Marxovih eminentno filo- 
zofskih koncepcija. Sigurno je, međutim, 
da njegova živa i aktualna misao, njegova 
plemenita i angažirana humanistička ori- 
jentacija znače velik doprinos — osobito 
na područjima sociologije i psihologije 
— ne samo popularizaciji već i osvježa- 
vanju marksističkih koncepcija svijeta i 
čovjeka. 


Glav. djela: Bekstvo od slobode (1941, prev.); 
Čovjek za sebe, Istraživanje o psibologiji etike 


(1947, prev); Psycbolanalysis and Religion 
(1950); Zaboravljeni jezik (1951, prev.); Zdravo 
društvo (1955, prev.); Umijeće ljubavi (1956, 
prev.), Marxoro sbvatanje čovjeka, (1961, 
prev.); Zen Budizam i psiboanaliza (zajedno 
s D. T. Suzukijem, 1961, prev.); Tbe Dogma 
of Christ and Otber Essays on Religion, Psycbo- 
logy and Culture (1963); Tbe Heart of Man 
(1964); Revolucija nade (1968, prev.); Kriza 
psihoanalize (1970, prev.); Anatomija ljudske 
destruktivnosti (1973, prev.), Imati ili biti 
(1979, prev.). Prijevod Frommovih djela u 9 
knjiga (među kojima su, osim spomenutih, još 
i Veličina i granice Freudove misli i S onu stra- 
nu okova iluzije) izišao je 1980 (izd. pod. Na- 
prijed, Zagreb). 


GABELLI, Aristide, tal. filozof i peda- 
gog (1830— 1891). Pretežno pozitivist, 
koji naglašava ideju racionalnog progresa. 
U didaktici zastupa intuitivnu metodu. 


Glav. djela: Čovjek i moralne znanosti 
(1869); Nastava u Italiji (posth. 1891 — 92). 


GABLER, Georg Andreas, njem. filo- 
zof (1786 — 1853). Prvo prof. u Altdorfu, 
zatim kao nasljednik Hegela prof. filozo- 
fije u Berlinu. Pripadao hegelovskoj de- 
snici uz F. K. Goschela, L. V. Henninga, 
H. F. W. Hinwichsa i dr. Brani Hegelovo 
učenje protiv Trendelenburga. 

Glav. djela: Lebrbucb der pbilos. Propćideutik 
(1827); Die Hegelscbe Pbilosophie, Beitrćige zu 
ibrer_richtigen_ Beurteilung _ und Wiirdigung 
(1843). 


GADAMER, Hans Georg, njem. filo- 
zof (1900 — ). Prof. u Leipzigu, Frankfur- 
tu i (od 1949) u Heidelbergu. Heidegge- 
rov učenik, koji se kasnije osamostaljuje, 
te se u okviru razvijanja svoje hermeneu- 
tičke metode bavi, prije svega, razumije- 


vanjem i tumačenjem povijesnog feno- 
mena. U tom je smislu blizak i nekim 
tezama W. Diltheya. G. je u istraživanji- 
ma ontologije umjetničkog djela izabrao 
»kao polaznu točku pojam koji je u este- 
tici odigrao veliku ulogu: pojam igre«. Pri 
tom želi taj pojam riješiti subjektivnog 
značenja što ga je imao kod Kanta i 
Schillera i koji je vladao gotovo cijelom 
novijom estetikom i antropologijom. Ri- 
ječ, dakle, nije o slobodi subjektiviteta što 
se potvrđuje u igranju, već o načinu bitka 
umjetničkog djela samog. G. primjenjuje 
Heideggerovo određenje odnosa umjet- 
nosti i istine na »iskustvo umjetnosti«, 
koje mu služi da u nekim fenomenolo- 
škim i historijskim istraživanjima o biti 
umjetnosti pripremi svoju tezu o herme- 
neutici kao djelatnoj povijesti. Njegovo 
djelo Istina i metoda imalo je i još uvijek 
ima velik utjecaj na suvremenu njemačku 
filozofiju kao »glavno djelo hermeneuti- 
čke škole«. 


Glav. djela: Platons  dialektiscbe Ethik 
(1931); Platon und die Dichter (1934); Goetbe 

und die Pbilosopbie (1947), Holderlin und das 
Zukiinftige (1947); Uber die Urspriinglicbkeit 
der Pbilosopbie (1948); Istina i metoda (1960, 
prev.); Hegels Dialektik (1971); Kleine Scbrif- 
ten, Idee und Spracbe (1972). 


GALEN, (Galenos), grčki liječnik i filo- 
zof (129— 199). Najznačajniji liječnik an- 
tike, čije su knjige (napisao je preko 100 
djela) gotovo petnaest stoljeća bile najau- 
toritativniji izvor za medicinska znanja. 
Kao filozof, komentirao je djela Platona, 
Aristotela, Teofrasta i Hrizipa. U logici je, 
uz Aristotelove tri, definirao i četvrtu fi- 
guru u silogističkom zaključivanju. Tako- 
đer je uz četiri tradicionalna principa me- 
tafizike dodao još jedan svoj, pa je tako 
smatrao da ih ima pet: materija, cidos, 
pokretni uzrok, svršeni uzrok i sredstvo 
ili oniđe. U nekim je filozofskim tezama 
(o bogu kao umu) blizak i stoičarima. 
Cjelokupna djela u 20 tomova tiskana su od 
1821. do 1833. u izdanju C. G. Kihna. 


GALIČ, Aleksandr Nikolajevič, rus. fi- 
lozof (1783— 1848). Prof. u Petrogradu. 
Blizak Schellingu, smatra da čitava filo- 
zofska orijentacija zavisi ođ načina rješa- 
vanja estetskih problema. ' 

Glav. djela: Historija filozofskih sistema (2 
sv. 1818—19); Ogled o nauci o lijepom 
(1826). 


GALILEI, Galileo, tal. teoretičar, fizi- 
čar, matematičar i prirodoznanac (1564 — 
1642). Učinio je niz izvanrednih, epohal- 
nih otkrića (izohronost oscilacije njihala, 
hidrostatska vaga, zakoni slobodnog pada, 
gibanje niz kosinu, teleskop, brojna astro- 
nomska otkrića itd). Na teoretsko- 
“filozofskom planu prije svega mehanisti- 
čki materijalist, neprijatelj spekulativne 
skolastike i zastupnik teorije o dvjema is- 
tinama. Razum nije, po njemu, kompe- 
tentan_ da sudi o religiozno-teološ- 
kim pitanjima, ali isto tako je i teologija 
i skolastika uopće jalova u objašnjavanju 
prirode i svijeta. Smatrajući da pomoću 
iskustva treba prirodu »proučavati onakvu 

kakva doista jeste«, Galilei se kritički bori 
protiv skolastičke autoritativnosti, verba- 
lizma i silogistike. Veličina, oblik i kvan- 
tum tijela, te njihovo kretanje koje se me- 
hanički odvija, to su, po Galileju, temeljni 
elementi svijeta. Pri tom drži da se sve 
može i mora svesti na precizni matemat- 
ski, kvantitativni izraz. Apsolutno istinito 
može biti samo ono što se može i geo- 
metrijski izraziti. Tamo gdje prestaje mo- 
gućnost matematskog objašnjavanja svr- 
šava nauka i ostaju samo »prazne riječi«. 
»Nikad neću« — kaže Galilei — »od vanj- 
skih tijela tražiti ma što drugo osim ve- 
ličinu, figuru, kvantitetu i sporije ili brže 
gibanje.« 

Veliki učenjak i prosvjetitelj, proga- 
njan bezdušno sve do kraja života od rim- 
skih autoriteta i crkve, Galilei, čija je nau- 
ka, po tvrđenju jezuita, bila »strašnija i po 
crkvu ubitačnija od spisa Luthera i Cal- 
vina«, učinio je izvanredan korak naprijed 
u zasnivanju novih, antiskolastičkih i em- 
pirijsko-znanstvenih pogleda na prirodu 
i u stvaranju osnovnih pretpostavki za 
slobodno naučno istraživanje. 

Cjelokupno izdanje njegovih djela (od kojih 
su najznačajnija Drscorsi e dimostrazioni mate- 
maticbe intorno due nuove scienze; Sermones de 
notu gravium; Nuntius siderius; I! Saggiatore; 
Dialogo... sopra i due massimi sistemi del 
Monda...i dr.) izašlo je u 16 svezaka prvi put 
u Firenci (1842-1856). 


GALLUPPI, Pasquale, tal. filozof 
(1770— 1846). Do svoje šezdesete godine 
bio je carinski činovnik i za to je vrijeme 
napisao svoja glavna filozofska djela. Ka- 
snije je postao prof. logike i metafizike 
na Napuljskom sveučilištu. Početak je fi- 
lozofije, po Galluppiju, »izvorna činjenica 
Ja što percipira biće koje postoji izvan 
mene«. Na toj temeljnoj pretpostavci ra- 
zvija on svoju >»filozofiju iskustva«, osla- 
njajući se i na mnoge teze Descartesa, 
Lockea, Reida i, posebno, Kanta. Etički 
rigorizam i učenje o autonomiji volje in- 
terpretira kantovski, a neke metafizičke 

principe brani na način sličan Leibni- 
zu. 

Glav. djela: Filozofski eseji o spoznaji (4 sv. 
1819-34); Elementi filozofije (5 sv. 1820/27); 
Predavanja o logici 1 metafizici (5 sv. 1832/ 
36); Historija filozofije (1842). 


GANDI, zvan Mahatma (Mahardas 
Karamchaud), indijski političar, narod- 
ni vođa i filozof (1869 — 1948). Pravo je 
diplomirao u Londonu, a 1918. stao je na 
čelo pokreta za oslobođenje Indije. Po- 
znat po propagiranju nenasilnih metoda 
borbe, asket, osuđen na tamnovanje, G. 
je 1924. izabran za predsjednika Indij- 
skog nacionalnog kongresa. God. 1935. 
povlači se iz političkog života i provodi 
sa svojim učenicima meditativni život na 
selu, da bi kasnije, štrajkovima glađu i 
drugim pasivnim sredstvima, nastavio 
borbu protiv britanske uprave. — U filo- 
zofiji se zalaže za punu toleranciju među 
različitim nazorima, a posebno među re- 
ligijama, što nužno proizlazi iz nesavrše- 
nosti svake religije. Jer »ako smo mi sami 
nesavršeni, religija kakvu zamišljamo mo- 
ra također biti nesavršena«. Upravo stoga 
»ona je sposobna da evoluira i da bude 
predmet ponovnog tumačenja«. Trpelji- 
vost, međutim, koju propovijeda ne bi 
smjela smetati da se postavi jasna razlika 
između dobra i zla, istine i laži. 


GARAUDY, Roger, franc. društveni 
radnik i filoz. pisac (1913—  ). Član CK 
KPF, jedan od najpoznatijih suvremenih 
teoretičara francuske ljevice, prof. na Sor- 
bonni. Dugo vremena bio je vrlo blizak 
mnogim tezama dogmatizma medu fran- 
cuskim marksistima i u tom smislu vodio 
brojne polemike. U kasnijoj fazi svog teo- 
retskog i filozofskog razvitka zastupa an- 
tidogmatske i humanističke marksističke 
teze, nastojeći posebno privući francuske 
intelektualce uz komunistički pokret, od 
kojeg su se — osobito za staljinističke ere 
— u dobroj mjeri bili udaljili. Za Garau- 


dyja je, među ostalim, i »shvaćanje este- 
tike probni kamen interpretacije mar- 
ksizma«. Stoga on analizira »greške poči- 
njene u estetici koje proistječu iz meha- 
ničke deformacije historijskog materija- 
lizma« i pokazuje kako se one sastoje pr- 
venstveno u tome što se »u umjetnosti 
vidi samo ideološka superstruktura i jed- 
nostavan odbljesak stvarnosti, koja je za- 
snovana potpuno izvan nje«. 

G. pledira za veliku tolerantnost i širok 
pluralizam znanstvenih i umjetničkih 
škola, a ističe i nužnost pluralizma u fi- 
lozofiji kao »prvi uvjet zdravog razvit- 
ka«. 

Glav. djela: La thćorie matćrialiste de la con- 
naissance (1953), La libertć (1955); Humanis- 
me marxiste (1957), Dieu est mort. Etude sur 
Hegel (1962); O realizmu bez obala (1953, 
prev.); De Vanathčme au dialogue (1956); Mar- 
xisme du 27 X-eme sičle (1966); Velika prekret- 
nica socijalizma (1969, prev.); Toute la vćritć 
(1970). Izdaje i časopis »Cahiers du Commu- 
nisme«. 


GASSENDI, Pierre, franc. filozof, ma- 
tematičar i fizičar (1592— 1655). Prof. re- 
torike, zatim doktor teologije u Avigno- 
nu i prof. na sveučilištu u Aixu. Od 1645. 
do 1648. prof. matematike na Collčge de 
France. Vodi živu korespondenciju i us- 
postavlja prijateljske veze s najistaknuti- 
jim učenjacima svoga vremena: s Hob- 
besom, Campanellom i dr. 

Žestoki i konzekventni protivnik u 
ono vrijeme vladajućeg učenja Aristotela, 
kritičar Descartesa, G. nadasve pokušava 
oživjeti Epikurovo materijalističko i sen- 
zualističko učenje. Po Gassendiju je Epi- 
kur — premda nije poznavao kršćanski 
nauk — bliži pravom kršćanstvu od Ari- 
stotela. Filozofija se dijeli na dva dijela: 
fiziku (čiji je cilj istina) i etiku (čiji je cilj 
vrlina). Njima prethodi kao nužna pret- 
postavka logika, koja mora utvrditi ona 
obilježja što će umu pokazati putove koji 
vode ispravnoj spoznaji. Protivan je skep- 
tičkim tvrdnjama po kojima nam osjetila 

mogu pružiti spoznaju samo pojava, a ne 
samih stvari, a osobito tezi da ne može- 
mo govoriti o postojanju bilo čega posto- 
janog iza pojava. »Kada nešto ne bi po- 
stojalo, onda ništa umu ne bi moglo uliti 
misao o postojanju ma čega.« Stoga su 
osjetila i um podjednako nužni u procesu 
spoznavanja. Kako svaka pojava ima svoj 
uzrok, tako mnoštvo percepcija svjedoči 
o mnoštvu percipiranih stvari. Prostor i 
vrijeme su, za Gassendija, nestvorivi i 
neuništivi. Atomizam, po uzoru na Epi- 
kura — smatra Gassendi — najbolja je 
hipoteza što prirodnim pojavama daje ra- 
cionalno objašnjenje. »Najbliže istini od 
svih drugih čini mi se ono mišljenje koje 
za princip stvari uzima atome.« Raznoli- 
kost prirodnih pojava uzrokovana je raz- 
nim kombinacijama atoma, što su doduše 
isti po strukturalnoj građi, ali različiti po 
obliku i veličini. Broj atoma, međutim — 
bez obzira na to što može biti izvanredno 
velik — vjerojatno je ograničen. Težina 
ili »unutrašnja sposobnost« i sila atoma 
omogućuju kretanje atoma u praznom 
prostoru. 


G. smatra da postoji razumna i nera- 
zumna duša, i dok je prva, nematerijalna 
i besmrtna, svojstvena čovjeku, koji bez 
nje ne bi mogao apsolutno misliti, druga, 
osjetilna i propadljiva, svojstvena je živo- 
tinjama. 

Bez obzira na naglašeni epikurejski 
materijalizam svoje filozofije — katkad i 
potpuno nekritički prihvaćen iz antike — 
Gassendi je u nizu teza pokušao spojiti 
kršćansko učenje s atomističkim nazori- 
ma. On tako dokazuje i postojanje božjeg 
bića samim postojanjem ideje o takvom 
biću u ljudskoj svijesti, a postavlja i tvrd- 
nju O tzv. razumnoj duši (koja je različita 
od osjetilne) kao nematerijalnom princi- 
pu koji formira materiju. Sve te njegove 
teze — vrlo često kontradiktorne s nje- 
govim osnovnim naučavanjem — ne 
umanjuju, međutim, bitno značenje nje- 
gove originalne filozofije i njegova, za 


ono vrijeme, smionog pokušaja da spere 
klevete i ljagu što ih je stoljećima kršćan- 
ska tradicija bacala na Epikura kao nemo- 
ralnog i raskalašenog filozofa, »inkarnaci- 
ju niskih užitaka i bluda«. 

Glav. djela: Exercitationes paradoxicae ad- 
versus Aristotelos (I:1624, 11:1659); Objectiones 
ad meditationes Cartesii (1641); De vita, mori- 
bus et doctrina Epicuri (1647); Syntagma pbi- 
losopbiae Epicuri (1649); Syntagma pbilosopbi- 
cum (1658). 


GAULTIER DE LAGUIONE, Jules, 
franc. filozof (1858 — 1942). Dugogodišnji 
suradnik Mercure de France, bavio se, 
osim filozofijom, i literarnom kritikom. 
Istraživač Nietzscheova filozofskog opu- 
sa. Zasnovao je teoriju tzv. »bovarizma« 
po uzoru na roman G. Flauberta Madame 
Bovary. Tim terminom ukazao je na sklo- 
nost da »egzistencija bude ono što nije«, 
»što je njen princip«, tj. da sebe zamišlja 
i živi u specifičnoj romantičnoj »univer- 
zalnoj fikciji«. 

Glav. djela: De Kant A Nieizscbe (1900); La 
Fiction universelle (1903); Nietzscbe et la refor- 
me pbilosopbique (1904); Les Raisons de L'Idća- 
lisme (1906); Le Gćnie de Flaubert (1913); La 
Sensibilite m&tapbysique (1928). 


GAUNILO, franc. teolog i filozof (kraj 
X stolj. — 1073). Redovnik koji obara 
poznati »Anselmov« ontološki dokaz o 
bojžoj egzistenciji. Gaunilo naime smatra 
da se iz pojma savršenog bića ne može 
zaključiti postojanje boga. Takvom bi se 
vrstom zaključivanja mogla dokazati i eg- 
zistencija najsavršenijeg otoka, jer bi za 
njegovo postojanje bilo dovoljno samo to 
da ga možemo zamisliti. 
Glav. djelo: Liber pro insipiente. 


GEHLEN, Arnold, njemački filozof 
(1904— 1976). Učenik Hansa Driescha, 
1933. postaje asistent na Sociološkom in- 
stitutu u Leipzigu, 1934. prof. filozofije 
u Leipzigu, zatim Konigsbergu, Beču i 
Aachenu. Centralno pitanje svih Gehle- 

novih filozofskih, psiholoških i sociolo- 
ških radova jest antropološki problem. 
Metafizička antropologija do sada je, po 
Gehlenu, uvijek završavala u ontologiji, 
uvijek se dakle odnosila na cjelokupnost 
zbilje. To je, u izvjesnom smislu, poslje- 
dica religiozne i teološke strukture mi- 
šljenja, po kojoj čovjek nije drugo do 
stvor među stvorenjima, puki dio svjetske 
cjeline, pa je uvijek bitno pitanje o njemu 
nužno nešto što transcendira njegovu vla- 
stitu prirodu. Tako sam čovjek nije po- 
stao prava i centralna tema filozofije. Sto- 
ga Gehlen pokušava stvoriti novu antro- 
pologiju kao znanost koja »integrira filo- 
zofsku antropologiju s empirijskom me- 
todom« i tako dospijeva do »konkretnih 
otkrića« o čovjeku, do nekih »temeljnih 


fenomena socijalnog sklopa«, kao i »ra-' 


zvojne historije kulture«. 


Moderna umjetnost, po Gehlenu, pri- 
mjerena svom karakteru subjektivnosti, 
tj. svojoj upravljenosti na refleksiju, zahti- 
jeva komentar kao svoj bitni sastavni dio. 
Stoga je umjetnost danas upućena na teo- 
riju, ona mora biti misaono legitimirana, 
a svrha je takve umjetnosti, koja ništa vi- 
še ne treba da iskaže, samo »rasterećenje 
svijesti«. Upravo stoga fantazija presušuje, 
jača samo sterilnost, a racionalistička teh- 
nička lukavost konačno odnosi pobjedu. 
Smrt cjelokupne umjetnosti nastupit će 
sigurno ukoliko umjetnost ne otpočne 
živjeti u »ideji jedne suverene umjetničke 
kulture same«. 

Bez obzira na niz suptilnih analiza i 
zaključaka po kojima je Gehlen postao 
jedan od najpoznatijih suvremenih antro- 
pologa svijeta, njegova filozofsko-empi- 
rijska antropologija ograničena je mno- 
gim biologističkim jednostranostima i 
neshvaćanjem bitnih komponenata i de- 
terminanti historijskog razvoja. 

Glav. djela: Theorie der Willensfreibeit 
(1933); Čovjek (1940, prev.); Sozialpsycbologi- 
scbe Probleme in der industriellen Gesellscbaft 
(1949); Urmensch und Spčitkultur (1950); Die 


Seele im technischen Zeitalter (1957); Antbropo- 
logiscbe Forscbung (1961); Zeit-Bilder (1966). 


GEIGER, Moritz, njemački estetičar 
(1880— 1937). Jedan od najpoznatijih 
predstavnika — fenomenološke estetike. 
Smatra da je estetika autonomna pojedi- 
načna znanost koja ne treba da ima pre- 
tenziju izvođenja konačnih rezultata, ne- 
0 samo pomnog ispitivanja i razrješava- 
nja prethodnih pitanja kako bi nas lišila 
pseudoestetskih pristupa. U svojim čuve- 
nim analizama u Prilozima fenomenologi- 
ji estetskog užitka G. ukazuje na razliku 
između običnog i estetskog užitka, a za- 
tim i na bitnu distinkciju između užitka 
u lijepom (tj. užitka u umjetničkom 
objektu) i estetskog užitka, tj. onog u vla- 
stitom, subjektivnom raspoloženju. Estet- 
ski užitak ne mora, naime, biti izazvan 
nečim što je bilo umjetnički, bilo prirod- 
no lijepo. Stoga je moguće estetski uživa- 
ti i u ružnom (jer bitna uloga pri takvom 
užitku pripada subjektivnoj mogućnosti 
koncentracije i našem odnosu prema 
objektu), kao što je moguće i neestetski 
uživati u umjetničkom djelu. 

Glav. djela: Beitrige zur Pbinomenologie 
des ćisthetiscben Genusses (u Jahrbuch fir Phi- 
losophie sv. 1, 2, god. 1913); Zugdnge zur As- 
tbetik (1928);  Pbčinomenologiscbe  Asthetik 
(1937); Die Bedeutung der Kunst (fil. ostavšti- 
nu M. G. izdali Klaus Berger i Wolfhart 
Henckmann 1976). 


GENOVESI, Antonio, tal. filozof i eko- 
nomist (1713— 1769). Svećenik, učenik 
Vica. Optužen zbog hereze, nije dugo 
vremena mogao dobiti katedru u Napu- 
lju. Kasnije nosilac prve katedre za poli- 
tičku ekonomiju u Evropi (1754). U filo- 
zofiji pretežno empirist. Istina je, smatra 
G., korespondencija između naših sudova 
i realnosti, a neistina kad sudovi ne od- 
govaraju stvarnosti. Razum, međutim, 
mora odlučiti koliko su naše ideje bliske 
zbilji. U kasnijim ekonomskim radovima 

preferirao je poljoprivredu kao najvažniju 
ekonomsku djelatnost. 

Glav. djela Disciplinarum metaphysicarum 
elementa (1734); Elemenia artis logico-criticae 
(1745). 


GENTILE, Giovanni, tal. filozof i po- 
litičar (1875 — 1944). Od 1922. do 1925. 
ministar prosvjete. Jedno vrijeme prof. fi- 
lozofije u Rimu. Kao Mussolinijev čov- 
jek, proveo je poznatu fašističku školsku 
reformu, bio je član velikog fašističkog 
vijeća. Strijeljan je od partizana. 

U svojim se filozofskim tezama oslanja 
na Spaventu, Fichtea, Hegela i Crocea. 
»Aktualistički idealizam«, koji zastupa, za- 
sniva se na tezi da je čitava zbilja u svojoj 
biti samo djelatnost »stvaralačkog duha«. 
Filozofija je, po njemu, identična sa svo- 
jim samorazvojem u historiji. Subjektivni 
moment realnosti je umjetnost, njen 
objektivni moment je znanost, a apsolut- 
ni filozofija. Osnovna je »historijska anti- 
nomija«, po Gentileu, da je »historija sa- 
mo konkretna u aktu onoga koji je misli 
kao vječnu historiju«. Nesumnjivo talen- 
tiran kao pisac i zanimljiv kao interpre- 
tator Hegela (bez obzira na idealistički i 
subjektivistički naglasak njegovih teza), 
Gentile je u mladosti napisao i studioznu 
knjigu o Marxu, koju je visoko ocijenio 
Lenjin. Međutim, pravo lice svog »aktu- 
alističkog idealizma« pokazao je u svojoj 
političkoj karijeri i fašističkoj angažirano- 
sti, koja ga je teško kompromitirala i kao 
čovjeka i kao istaknutog intelektualca Ita- 
lije. 

Glav. djela: Filozofija Marxa (1899); Rene- 
sansa idealizma (1903); Misaoni akt kao čisti 
akt (1912); Reforma Hegelove dijalektike 
(1913); Opća teorija o dubu kao čistom aktu 
(1916); Sistem logike kao spoznajne teorije 
(1917); Filozofija umjetnosti (1931); Aktualni 
idealizam (1931). 


GERARD, Alexander, škotski filozof i 
estetičar (1728 — 1795). U svojem pozna- 
tom Eseju o ukusu tvrdi da su djela 

umjetnosti i znanosti jednako vrijedna, te 
da je ukus nerazdvojno povezan s rasuđi- 
vanjem i sređivanjem. Mašta je također 
ispoljavanje sređenog duha koji uspore- 
duje i bira. Imaginacija stoga ima za zna- 
nost i umjetnost principijelno identičnu 
funkciju. U kasnijim djelima G. je doka- 
zivao trivijalnost umjetnosti kao imitativ- 
ne djelatnosti koja se iscrpljuje u uspo- 
redbama i metaforama. 

Glav. djela: An Essay on Genius (1775); An 
Essay on Taste (1759, 1780). 


GERSON, Johannes (Jean Charlier), 
franc. filozof i teolog (1363 — 1429). God. 
1392. postaje doktor teologije, a 1395. 
kancelar sveučilišta u Parizu. Na koncilu 
u Konstanci radio je na reformaciji crkve 
i uklanjanju shizme. Njegove su filozof- 
ske teze bliske okazionalističkim nazori- 
ma, a zastupao je i umjereni realizam u 
sporu oko univerzalija. Pod utjecajem Bo- 
naventure i Augustina brani mističku 
teologiju. 

Glav. djela: De modis significandi; De con- 
cordia metaphysicae cum logica; Sveuk. djela 
(Opera Omnia) izdao mu je M. L. E. Du Pin 
1706. god. 


GEULINCX, Arnold, niz. filozof 
(1624 — 1669). Otpušten kao prof. peda- 
gogije u Loewenu, prelazi na kalvinizam 
i postaje u Leidenu sveuč. profesor. Um- 
ro je od kuge. 

Po  Geulincxovu  okazionalističkom 
naučavanju, duh ne može biti uzrok tje- 
lesnih pokreta — čak ni »jednog jedinog 
pokreta ruke« — ali ni obrnuto: bilo koja 
tjelesna promjena ne djeluje na dušu i 
duh. Obadva reda događanja, duševni i 
tjelesni, međusobno su paralelni. Kao što 
dva sata koja su jednako izrađena od istog 
umjetnika ostaju u stalno korespondent- 
nom hodu, tako uzastopno slijede i kore- 
spondiraju funkcije duha i tijela po jed- 
nom redu svijeta koji je bog odredio. Bog 
— tvrdi okazionalistički G. — jedini 

doista stvara materijalnu i duhovnu sferu, 
te je on isključivi nosilac i kreator njiho- 
va uzajamnog odnosa i općeg kauzalite- 
ta. 

Glav. djela: Logica fundamentis suis, a qui- 
bus baclenus collapsa fuerat restituta (1662); 
Metbodus inveniendi argumenta qua solertia 
quisbusdam dicitur (1663); De virtute... Trac- 
tatus Etbicus._ primus (1665); Pbysica vera 
(posth. 1688); Metaphysica vera et ad mentem 
peripateticam (posth. 1691). 


GEYMONAT, Ludovico, tal. filozof 
(1908 — ). Prof. filozofije u Milanu. Je- 
dan od najpoznatijih predstavnika logi- 
čkih pozitivistva u Italiji, u prvo vrijeme 
blizak Bečkom krugu. »Novi racionali- 
zam«, koga utemeljuje, smatra prije svega 
metodološkim racionalizmom što »sebi 
postavlja izričito zadatak da nam otkrije 
rigoroznu racionalnu metodu« i da odijeli 
»područje logičkog raspravljanja od senti- 
mentalnog i fantazijskog«. U svojim ka- 
snijim raspravama — nasuprot ranijoj fa- 
zi filozofiranja — ukazuje na važnost hi- 
storijskog fenomena, napušta neke ranije 
teze i približava se određenim marksisti- 
čkim postavkama. G. smatra da se dija- 
lektički materijalizam »mora konkretizi- 
rati u specifičnim tezama koje se mogu 
uskladiti s današnjom znanosti, kao što 
se prvobitni dijalektički materijalizam 
usklađivao sa znanošću XIX stoljeća«. 

Glav. djela: —Fenomenologija vrijednosti 
(1942); Historija znanstvenog mišljenja (1957), 
Izvori suvremene etike (1957); Praxis i empiri- 
zam (1957); Filozofija i filozofija znanosti 
(1960); Znanost i realizam (1977). 


GEYSER, Joseph, njem. filozof (1869 — 
1948). Prof. u Minsteru, Freiburgu i 
Minchenu. Kao jedan od najpoznatijih 
suvremenih neotomista, pokušava sinteti- 
zirati skolastički aristotelizam s nekim 
novijim stremljenjima u filozofiji. Njegov 
osnovni interes čini logička, psihološka, 
ontološka i spoznajnoteoretska proble- 
matika. Utjecao je na mnoge neoskolasti- 


čke filozofe, među ostalima i na našeg 
Stjepana Zimmermanna. 

Glav. djela: Lebrbuch der allgemeinen Psy- 
chologie (1908); Grundlagen der Logik und Er- 
kenntnislebre (1909); Neue und alte Wege der 
Pbilosopbie (1916); Eidologie (1921); Einige 
Hauptprobleme der Metapbysik (1923); Max 
Scbelers Phčinomenologie der Religion (1924); 
Auf dem Kampffelde der Logik (1926); Das 
Gesetz der Ursacbe (1933). 


GILBERT DE LA PORREE (Gilber- 
tus Porretanus ili Pictaviensis) franc. 
filozof (1070— 1154). Jedan od najznačaj- 
nijih pripadnika škole iz Chartresa, bi- 
skup od Poitiersa od 1142. do 1154. U 
sporu oko univerzalija zastupa specifični 
realizam: univerzalije su formae nativae u 
stvarnim stvarima, ali ne i u božjem du- 
hu. Najpoznatija su njegova djela komen- 
tari uz Boetija, kao i rasprava o posljed- 
njih šest Aristotelovih kategorija. 


Glav. djela: De sex principiis (djelo je bilo 
poznato i često komentirano dugo vremena u 
Francuskoj, pa je i na sveučilištu u Parizu bilo 
udžbenik za logiku, ali je tiskano, čini se, prvi 
put tek 1929. u Munsteru). Komentar uz Boe- 
tija (1570) tiskan je u izdanju J. P. Mig- 
nea. 


GILSON, Etienne, francuski filozof 
(1884— 1978). Sveuč. prof. u Lilleu i 
Strasbourgu, postao je 1920. prof. za 
srednjovjekovnu filozofiju na Sorbonni. 
Po njegovoj neoskolastičkoj filozofiji, sa- 
mo tomizam može razriješiti suvremeni 
spor između esencijalizma i egzistencija- 
lizma. Najpoznatija su mu djela iz histo- 
rije srednjovjekovne filozofije. U posljed- 
njim godinama života pisao je i značajna 
djela s područja estetike (posebno likov- 
nih umjetnosti), u kojima je zastupao 
specifični — »naturalistički — tehnicizam«. 
Prema njemu, slikar stvara materijalno 
djelo, a ne neku spiritualnu datost. Ipak 
to ne znači da slikarev rad nije apstrakcija 
upravo stoga što proizvodi savršen objekt, 
sam sebi dovoljan, nepovezan s isku- 

stvom. Slika tako ne predstavlja, u smislu 
sličnosti, nekoga, niti ne nosi neko zna- 
čenje izvan sebe, pa se stoga on često 
oduševljava tzv. apstraktnim slikarstvom. 
G. je od 1925. bio direktor Historijskog 
arhiva srednjeg vijeka. 

Glav. djela: Index scolastico-cart&ien (1913); 
Le Tbomisme (1922); La Philospophie de saint 
Bonaventure (1924); Saint Tbomas d'Aquin 
(1925); Realisme tbomiste et critique de la con- 
naissance (1939), La philospbie au Moyen Age 
(1944); L'Etre et Vessence (1948); Peinture et rća- 
lite (1958); Les arts du beaux (1963). 


GIOBERTI, Vincenzo, tal. filozof i po- 
litičar (1801 — 1852). Prof. u Torinu, bio 
je više puta u Italiji ministar, umro u bi- 
jedi u Parizu. Smatrao je da je bitak boga 
pravi objekt neposrednog i čistog zrenja. 
Odlučno filozofsko shvaćanje ove pretpo- 
stavke glasi: bitak stvara ono što egzistira 
(L'Ente crea Pesistente). U estetičkim na- 
zorima blizak je Schellingu, a smatra da 
je Hegel pogriješio što je iz estetike izba- 
cio prirodno lijepo. Umjetnost je, naime, 
dopuna lijepog u prirodi. Njegova je 
shvaćanja naročito oštro kritizirao B. Cro- 
ce. 

Glav. djela: Teorija natprirodnog (1838); 
Uvod u filozofske studije (1839/40); O lijepom 
(1841); O dobrom (1842); Katolička reforma 
crkve (posth. 1856). Cjelokupna djela izašla su 
mu u Napulju 1877. u 35 svezaka. 


GLANVILL, Joseph, engl. filozof 
(1636 — 1680). Dvorski namjesnik na 
dvoru Karla II. Zahtijevao je znanstvenu 
skepsu (scepsis scientifica) pomoću koje 
se mogu izbjeći sve konstrukcije u zna- 
nosti o prirodi. Samo se egzaktnom, in- 
duktivnom, empirijskom metodom može 
doći do ispravnih rezultata (koji doduše 
imaju, po G., samo hipotetičku valjanost). 
Kauzalni zakon ne treba izdići iznad em- 
pirijskog; upravo stoga nije nužno: post 
illud ergo propter illud. U tom je smislu 
Glanvill preteča nekih Humeovih teza. 


Glav. djela: Tbe Vanity of Dogmatizing or 
Confidence in Opinions (1661); Scepsis scientifi- 
ca (1665); Plus ultra or tbe Progress and Ad- 
vancement of Knowledge (1668); Sadducismus 
triumpbans (1681). 


GLOCKNER, Hermann, njemački fi- 
lozof (1896 — ). God. 1930. postaje prof. 
u Heidelbergu, a 1933. u Giessenu. Kao 
historičar filozofije bavio se osobito nje- 
mačkim idealizmom. Premda pod znat- 
nim utjecajem Hegela, ipak nije ortodok- 
sni hegelovac, i u svojim se radovima če- 
sto suprotstavlja panlogizmu i dijalektici. 
Najpoznatiji je, međutim, kao izdavač ju- 
bilarnog izdanja sveuk. Hegelovih djela 
(1927 — 1930). Postao je čuven i po svo- 
jem značajnom djelu Estetska sfera, u ko- 
jem raspravlja problematiku shvaćanja 
iracionalnog u okviru novog pokušaja za- 
snivanja estetike. Blizak u nekim tezama 
Rickertu i uopće novokantovcima, on po- 
kušava pokazati kako predmet transcen- 
dentalne estetike nije umjetničko djelo, 
već estetska sinteza kao estetski prafeno- 
men koji se mora teoretski odrediti. Taj 
se prafenomen ne očituje ni u zbilji ni 
u sferi u kojoj vlada istina, nego je pri- 
sutan samo u izvornoj sferi ljepote. Lije- 
po gledanje (Schčnschauen), što ga G. 
stavlja u osnovu svog shvaćanja estetike, 
ima svoj spoznajnoteoretski uzor u pred- 
znanstvenoj i znanstvenoj spoznaji iz 
Rickertova djela Predmet spoznaje. 

Glav. djela: Dre ethisch-politiscbe Personlich- 
keit des Pbilosopben (1922); Der Bepriff in He- 
gels Pbilosopbie (1924), Hegel (1929); Eine 
neue Grundlegung des Recbenunterrichts nach 
Hegelscher  Metbode (1931);  Hegel-Lexikon 
(1931), Die Personlicbkeit des  Philosopben 
(1937); Beitrdge zum Verstindniss und zur 
Kritik Hegels sowie zur Umgestaltung seiner 
Philosopbie (1956); Die  čistbetische  Spbćire 
(1960). 


GOBLOT, Edmond, francuski filozof 
(1858 — 1935). Učenik Lacheliera i Bou- 
trouxa, prof. filozofije u Lyonu. Autor po- 

znatog filozofskog rječnika i niza radova 
s područja spoznajne teorije, te moralne 
i socijalne filozofije. Najvrednije mu je 
djelo Rasprava o logici, gdje razmatra na 
zanimljiv i originalan način niz funda- 
mentalnih pitanja logike. 

Glav. djela: Essai sur la classification des 
sciences (1898); Vorabulaire  pbilosopbique 
(1901); Justice et libertć (1904); Traitć de logi- 
que (1918); La logique des jugements de valeur 
(1927). 


GOCLENIUS — (Goeckel), — Rudolf, 
njem. filozof (1547 — 1628). U svojim je 
djelima pokušao posredovati između dija- 
lektike Petrusa Ramusa i one Melanchto- 
na, pod utjecajem pretežno averoističkog 
aristotelizma. Bavio se i logikom. Pozna- 
to mu je djelo Filozofijski rječnik, a tvr- 
dilo se (i danas npr. u njem. rječniku fi- 
lozofa W. Ziegenfussa, zatim u Povijesti 
filozofije Uberwega, III. sv. str. 110. i dr.) 
da je prvi upotrijebio riječ psihologija 
1590. godine. Međutim, dokazano je da 
je taj termin prije njega upotrijebio naš 
humanist Marko Marulić (1450 — 1524). 

Glav. djela: Psycbologie (grčki) U. C. de bo- 
minis perfectione anima (1590); Lexicon philo- 
sopbicum quo tanquam clave pbilosopbiae fores 
aperiuntur (1613). 


GODEL, Kurt, austr. matematičar i filo- 
zof češkog porijekla (1906 — 1978). Prof. 
matematike od 1933. u Beču. Emigrirao 
je 1938. u SAD i bio član Institute for 
Advanced Study u Princetonu. Njegovi 
su radovi od fundamentalnog značenja za 
modernu matematsku logiku. U teoremi 
koja je postala poznata pod njegovim 
imenom (tzv. Godelova teorema) tvrdi da 
u svakom formalnom sistemu što odgo- 
vara teoriji brojeva postoji formula koja 
se ne može ni dokazati ni opovrći. To 
znači da se konzistentnost određenog 
formalnog sistema ne može dokazati u 
okviru tog sistema. Godelove su postavke 
značajno utjecale na proučavanje proble- 
ma odlučivosti (decidability), kao i na 

problematiku samih temelja matematike. 
On je formalizirao sintaktičke logičke 
elemente pod operacionu aritmetičku 
formu, što je imalo određenih konze- 
kvencija u njihovoj praktičnoj upotreblji- 
vosti. 

Glav. djela: Uber formal uneniscbeidbare 
Sčtze der Principia Matbematica und verwan- 
dter Systeme (1931); On Undecidable Proposi- 
tions of Formal Mathematical Systems (1934); 
The Consistency of the Axiom of Choice and of 
tbe Generalized Continuum — Hypothesis with 
tbe Axioms of Set Tbeory (1940, 1951). 


GOGARTEN, Friedrich, njem. teolog 
i filozof (1887 — 1967). Prof. protestant- 
ske teologije u Jeni i Gčttingenu. Za- 
stupnik specifične »teološke antropologi- 
je«, po kojoj »nije nikad riječ samo o čov- 
jeku, o čovjeku po sebi i za sebe«, već 
»uvijek ujedno o bogu«. Stoga nema razu- 
mijevanja čovjeka bez razumijevanja bo- 
ga. Protivnik bilo kakve liberalizacije 
unutar teoloških koncepcija, radikalni fi- 
deist. 

Glav. djela: Ficbte als religičse Denker 
(1914); Die religičse Entscbeidung (1921), 
Glaube und Wirklichkeit (1928); Ist Volksge- 
setz_Gottesgesetz (1934). 


GOLDMANN, Lucien, franc. sociolog 
i filozof rumunjskog porijekla (1913 — 
1970). Prof. sociologije literature i filozo- 
fije na Sorbonni. Sljedbenik Lukacsa (ko- 
ga smatra najvećim filozofom XX stolje- 
ća), marksist, humanistički antidogmatski 
orijentiran. Po Goldmannu, u sociologiji 
empirijski podaci imaju smisla samo ako 
su obuhvaćeni pogledom na cjelinu pro- 
blema, jer je svaka društvena pojava »cje- 
lovita činjenica« (fait total). Smatra da se 
vrijednost jedne doktrine ili ideologije 
može odrediti prvenstveno po njenoj 
mogućnosti da objektivno i adekvatno 
objasni socijalne pojave svog vremena. G. 
tvrdi da se u osnovi svake filozofske ili 
socijalne doktrine nalazi određeno prak- 
tičko vjerovanje (koje, dakako, ne mora 

biti religiozno), aktivno »klađenje« u isti- 
nitost polazne praktičke hipoteze, pa zato 
i postoji stalni primat praktičkog vjerova- 
nja nad racionalnim dokazivanjem. Ove 
su teze posebno vidljive u njegovoj knjizi 
Skriveni bog, koja se ponajviše bavi Pas- 
calovim Mislima i Racineovim kazali- 
štem. 

Svoju osnovnu filozofsku kategoriju 
totaliteta, koja je temelj njegove dijalek- 
tike, Goldmann prenosi i na područje li- 
terarnih istraživanja, pokazujući kako se 
najdublje razumijevanje jednog djela i 
njegova pisca sastoji u uključivanju svije- 
sti i psihičkog života grupe u cjelinu eko- 
nomskog i socijalnog života te grupe. G. 
je više puta bio u Jugoslaviji. 

Glav. djela: Humanističke nauke i filozofija 
(1952, prev.); Skriveni bog (1955, prev); Corre- 
spondence de Martin de Barcos, abbć de Saint 
Cyran (1956); Racine (1956); Dijalektička is- 
traživanja (1958, prev.), Pour une sociologie du 
roman (1964), Lukač i Hajdeger (1973, prev.). 


GOLUBOVIĆ-PEŠIĆ, Zagorka, filo- 
zof. i sociološki pisac (Debar, Šabac, 
1930— ). Prof. sveuč. u Beogradu. Bavi 
se, sa marksističkih pozicija, posebno so- 
cijalnom antropologijom, kao i uopće 
problemima i protivurječnostima suvre- 
menog društva, te pitanjima porodice. U 
svojoj do sada objavljenoj najznačajnijoj 
knjizi Čovek i njegov svet ona polazi od 
pretpostavke o postojanju univerzalnih 
uvjeta ljudske egzistencije (što omoguću- 
je da se govori o ljudskoj prirodi), kao i 
od pretpostavke da se ti univerzalni ele- 
menti relativiziraju u historiji. 

Glav. djela: Problemi suvremene teorije lično- 
sti (1966); Čovek i njegov svet (1973); Porodica 
kao ljudska zajednica (1981). 


GOLUCHOWSKI, Jont, polj. filozof 
(1797— 1858). Prof. u Wilni. U siječnju 
1824. morao je zbog političkih sumnji 
(koje su se temeljile na suviše velikom 
broju slušača što su pohađali njegova pre- 
davanja) napustiti sveučilište, pa se povla- 


či na selo. God. 1831. držao je ipak pre- 
davanja u Varšavi, a bio je kratko vrijeme 
i ministar prosvjete. 

G. je Schellingov učenik i nastavljač 
njegove filozofije. Nasuprot razumu ističe 
značenje volje i čina. U tom smislu okre- 
će i Descartesovu devizu: »Volo ergo co- 
gito ergo sum«. 

Glav. djelo: Razmišljanja o čovjeku (2 sv. 
1861). 


GOMPERZ, Heinrich, austr. filozof 
(1873 — 1942). Sin Theodora, prof. filozo- 
fije u Beču. Pripadao je krugu bečkih po- 
zitivista. Osnovna zadaća njegova »učenja 
o nazoru na svijet« jest »uspostaviti ne- 
protivurječnu vezu svih onih misli koje 
upotrebljavaju pojedinačne znanosti ili 
koje se javljaju u praktičnom životu za 
odražavanje činjenica«. Mnoge su mu te- 
ze bliske Machu i Avenariusu. 

Glav. djela: Kritik des Hedonismus (1898); 
Die Lebensauffassung der griechischen Phbiloso- 
pben u. d. Ideal d. inneren Freiheit (3 sv. 
1904 — 1915); Weltanscbauungslebre_ (2 sv. 
1905— 1908); Pbilosopbie des Krieges (1915). 


GOMPERZ, Theodor, austr. historičar 
filozofije (1832— 1912). Prof. klasične fi- 
lologije u Beču, istraživač antičke histori- 
je filozofije. U svom kapitalnom djelu Gr- 
čki mislioci obrađuje opširno sve proble- 
me antičke filozofije, pokazujući ujedno 
i razvoj shvaćanja njihove filozofije u od- 
ređenih interpreta sve do rezultata suvre- 
menih istraživanja njegova vremena. 

Glav. djela: Griecbiscbe Denker (3 sv. 
1893 — 1909); Phbilodemi de ira (1864); Essays 
und Erinnerungen (1905). 


GOODMAN, Henry Nelson, amer. fi- 
lozof (1906 — ). Prof. na Pensilvanij- 
skom sveučilištu u Philadelphiji (1946 — 
1964), kasnije na Brandeisu. Jedan od vo- 
dećih suvremenih američkih filozofa. Ba- 
vi se problemima ontologije, spoznajne 
teorije i filozofije znanosti, nastojeći u 

analizi tih problema upotrijebiti i instru- 
mentarij simboličke logike. Poznat naro- 
čito po svojoj »teoriji projekcije« u pro- 
blematici indukcije i po »konstruktivnom 
nominalizmu« u — spoznajnoteorijsko- 
-ontološkoj problematici. U značajnoj 
knjizi Jezici umjetnosti pokušava iznaći, 
na osnovi jezičke analize, sigurne kriteri- 
je za novu klasifikaciju umjetnosti, zasni- 
vajući je na strukturi simboličkih moda- 
liteta koje upotrebljavaju. On smatra da 
se jedino na taj način estetsko područje 
može obuhvatiti u svojoj posebnosti, kao 
i u ovisnosti od drugih medija komuni- 
kacija. 

Glav. djela: Steps toward a Constructive No- 
minalism (1947); On Likeness of Meaning 
(1949); Tbe Structure of Appearance (1951); 
Fact, Fiction and Forecast (1954); Language of 
Art (1968). 


GORGIJA, grč. filozof (483 — 375. pr. n. 
€.). God. 427. pr. n. e. došao je kao po- 
slanik u Atenu i tamo je naučavao reto- 
riku. Empedoklov učenik, umro je u du- 
bokoj starosti. 

Jedan je od najznačajnijih predstavnika 
starije sofistike. Skeptik, čiji radikalni ar- 
gumenti baziraju i na nekim aporijama 
elejaca Zenona i Melisa, ali ih dovodi i 
do određenih apsurdnih konzekvencija, 
te samim tim negira njihovu vrijednost. 
Gorgijine osnovne teze izražavaju se u tri 
stava: 1. ništa ne postoji, 2. ako i nešto 
postoji, ono je nespoznatljivo i 3. čak ako 
se i može spoznati, ne može se to izraziti 
i objasniti. Sve tri ove tvrdnje Gorgija 
objašnjava vrlo originalno izvedenim, for- 
malno logički besprijekornim argumenti- 
ma. 

Glav. djelo: O prirodi ili o nepostojećem — 
izgubljeno. Najviše njegovih tekstova nalazi- 
mo u Sekst-Empirika. Platon je napisao dija- 
log »Gorgija«, u kojem kritizira njegovo uče- 
nje. 


GORZ, Andre, franc. sociolog, filozof i 
literat austr. porijekla (1926—  ). Živi u 

Parizu, član uredništva »Modernih vre- 
mena«. Blizak nekim Sartreovim pogledi- 
ma (Sartre je napisao predgovor njegovu 
romanu Le Traitre), djeluje jedno vrijeme 
unutar francuske intelektualne ljevice i u 
svojim analizama govori o nekim vidovi- 
ma otuđenja suvremenog čovjeka. U prvo 
vrijeme pokušava s marksističkih pozicija 
zasnovati specifičnu strategiju radničke 
klase u novim uvjetima radničkog pokre- 
ta zemalja Zapadne Evrope. Za Gorza, 
samoupravljanje kao sistem pruža pred- 
nosti kad se kriteriji za čisto kvantitativan 
porast proizvodnje počnu zamjenjivati 
kriterijima kvalitativne proizvodnje. U 
nekim kasnijim djelima napušta marksi- 
zam. 

Glav. djela: Le morale de UVbistoire (1959); 
La strategie ouvričre et n&ocapitalisme (1964); 
Le socialisme difficile (1967); Fondement pour 
un morale (1977). 


GOSTUŠKI, Dragutin, estetičar, muzi- 
kolog i kompozitor (Beograd, 1923—  ). 
Djeluje na Muzikološkom institutu SA- 
NU u Beogradu. U svom glavnom estet- 
skom djelu Vreme umetnosti Gostuški, uz 
neka historijska istraživanja, razmatra niz 
problema moderne umjetnosti, a prven- 
stveno muzike. 
Glav. djelo: Vreme umetnosti (1968). 


GOTOVAC, Vlado, pjesnik i filoz. pisac 
(Imotski, 1930—  ). Osnovno područje 
filozofskog interesa V. Gotovca jest teori- 
ja umjetnosti. 

Glav. djelo: Princip djela (1966). 


GOUHIER, Henri Gaston, franc. filo- 
zof (1898—  ). Prof. na Sorbonni. Bavio 
se pretežno izučavanjem povijesti francu- 
ske filozofije. 

Glav. djela: La pensće religieuse de Descartes 
(1924); La pbilosopbie de Malebrancbe et son 
experience religieuse (1926); La pbilosopbie et 
son _bistoire (1944); L'bistoire et sa pbilosopbie 
(1952); Le tbćfitre et existence (1952); Les gran- 
des avenues de la pensće pbilos. en France depuis 
Descartes (1966). 

GRABMANN, Martin, njem. teolog i 
filozof (1875 — 1949). Prof. u Eichstadtu, 
Beču i Munchenu. Jedan od vodećih is- 
traživača filozofske i teološke baštine To- 
me Akvinskog, historičar srednjovjekov- 
ne filozofije. Skolastička metoda, po nje- 
mu, nastoji u osnovi natprirodnu istinu 
učiniti pristupačnijom mišljenju ljudskog 
duha. 

Glav. djela: Der Genius der Werke des bl. 
Tbomas und die Gottesidee (1899); Die Gescbic- 
bte der scbolastiscben Methode (2 sv. 1909 — 
1911); Tbomas von Aquin (1912); Der Gegen- 
wartswert der gescbicbtlicben Erforschung der 
mittelalterlicben Pbilosopbie (1913); Die Pbilo- 
sopbie des Mittelalters (1921); Wesen und 
Grundlagen der katboliscben Mystik (1922); 
Die Kulturphilosopbie des bl. Tbomas von 
Aquin (1925). 


GRAMS<CI, Antonio, tal. revolucionar i 
teoretičar (1891 — 1937). Za vrijeme stu- 
dija prišao radničkom pokretu, a u toku 
I svjetskog rata urednik socijalističkog li- 
sta u Torinu. God. 1919. uređuje s To- 
gliatijem list »Ordine nuovo« kao glasilo 
komunističke frakcije, koje je u zaglavlju 
nosilo motto: »Kazati istinu — to je re- 
volucionarno«. God. 1922. predstavnik je 
tal. partije u Internacionali. U studenomu 
1926. hapsi ga fašistička policija u Rimu, 
osuđen je na dvadeset godina, a deset da- 
na poslije puštanja iz zatvora, iscrpljen i 
bolestan, umire. Glavna svoja djela pisao 
je za vrijeme tamnovanja. 

Osim praktično-političke djelatnosti, 
Gramsci je razvio izvanrednu teoretsku 
aktivnost, ističući redovno humanistički 
nadahnut interes za neke bitne filozofske 
marksističke probleme. Svoju misao na- 
stoji produbiti i u polemičkom dijalogu 
s idealizmom Benedetta Crocea i aktu- 
alizmom G. Gentilea. »Potrebno je« — 
pisao je Gramsci — »izvršiti sa Croceo- 
vim filozofskim shvaćanjem istu promje- 
nu koju su učinili prvi teoretičari filozo- 
fije prakse (pod njima Gramsci misli 
marksiste) s hegelovskom koncepcijom. 


To je jedino historijski plodan način da 
bismo došli do odgovarajuće obnove filo- 
zofije prakse, da bismo podigli to shvaća- 
nje koje se zbog nužnosti neposrednog 
praktičnog života postepeno vulgarizira- 
lo...« »Biti nasljednicima njemačke kla- 
sične filozofije za nas, Talijane, znači biti 
nasljednicima kročeanske filozofije, koja 
predstavlja današnji svjetski moment nje- 
mačke klasične filozofije.« 


Mnoge njegove bilješke iz zatvora ima- 
ju više karakter fragmentarnosti nego cje- 
lovitih djela. Pisane bez potrebne litera- 
ture i dokumentacije, one međutim ipak 
pokazuju da je njihov autor bio svestran 
i konzekventan marksistički i antidog- 
matski mislilac, a neke njegove kritičke 
bilješke uz klasike (npr. uz Engelsa) go- 
vore o neshematskom i samostalnom du- 
hu ovog plodnog pisca i istinskog revo- 
lucionara. 

Glav. filozof. djelo: Historijski materijali- 
zam i filozofija Benedetta Crocea (izd. Einau- 
dija, 1955, prev.). Izbor iz njegovih djela izišao 
je 1959. u Beogradu s predgovorom Jože i 
Marije Vilfan, kao i izbor iz djela pod naslo- 
vom O državi. 


GRASSI, Ernesto, talijanski filozof 
(1902—  ). Prof. u Munchenu, dugogo- 
dišnji izdavač Rowoblts Deutsche Enzyklo- 
pćidie i autor niza filozofskih i kulturno- 
kritičkih knjiga. U svojim djelima često 
ukazuje na neestetske elemente kako u 
umjetnosti, tako i u pokušaju njenog os- 
mišljavanja. Raspravljanje o tradiciji sma- 
tra samo tada smislenim kad ono može 
pridonijeti  rasvjetljavanju suvremenih 
problema. Uvidajući ograničenost estet- 
skog koncepta umjetnosti, a također i ne- 
moć racionalne riječi pred snagom slike, 
Grassi pokušava zasnovati ontološki 
shvaćenu ljepotu koja nam »otvara oči i 
vodi pogled, te iznosi objektivnost na 
svjetlo dana«. Mnogo je radio i na reha- 
bilitaciji 1 revalorizaciji velike humanisti- 
čke talijanske tradicije. 

Glav. djela: Kunst und Mytbos (1957), Teo- 
rija o lepom u antici (1962, prev.), Macbt des 
Bildess"Obnmacbt der _ rationalen Sprache 
(1970); Die Macbt der Pbantasie (1979). 


GREEN, Thomas Hill, engl. filozof 
(1836 — 1882). Prof. u Oxfordu. Moralni 
se život čovjeka odvija, po Greenu, unu- 
tar »dinamičkog dualizma«. Čovjek, nai- 
me, ima određene potrebe koje su mu 
dane s njegovom prirodom, a s druge je 
strane određen idealom savršenstva, koji 
mora naći izravnanje s prirodnom dato- 
šću. Moralna sloboda ovisi o motivu dje- 
lovanja, tj. o onom što pojedinac nastoji 
realizirati. Protivnik »popularne filozofi- 
je«, utilitarizma i pozitivizma, najpoznati- 
ji po svojoj detaljnoj analizi i kritici Hu- 
mea, G. je svojim u biti neohegelovskim 
idealizmom i svojom tezom o tome kako 
se ljudski napredak temelji na ličnom na- 
pretku pojedinaca — filozofski izrazio 
neke političke tendencije engleskih libe- 
rala. 

Glav. djela: Prolegomena to Ethics (1883). 
Sveuk. djela u 3 sv. izlazila su od 1885 — 1888. 
godine. U njima, medutim, nije uključen 
Greenov najčitaniji rad, opsežan predgovor 
(preko 300 str.) Humeovim djelima (1874). 


GRETIĆ, Goran, filozofski pisac (Za- 
greb, 1945—  ). Diplomirao u Zagrebu, 
doktorirao u Kolnu tezom »Pokušaj in- 
terpretacije Predgovora, Uvoda i poglav- 
lje "Apsolutno znanje' Hegelove Fenome- 
nologije duha«. Hegel ostaje i dalje glavna 
preokupacija Gretićevih ispitivanja, koja 
autor razvija u strogom sprovođenju, na 
samom Hegelovom tekstu, imanentne 
pojmovne kritike. 


Glav. djelo: Samosvijest i apsolutno (1981). 


GRGUR, iz Nise, crkv. otac i filozof 
(331 — 395). Biskup iz Nise u Kapadokiji. 
Naučavao je da postoji izvorna razlika iz- 
među vjerovanja i znanja, ali je istovre- 
meno tvrdio da je otkrivenje pravi kriterij 


za istinu i da znanost treba da stoji u 
službi vjere. U mnogim tezama stoji pod 
utjecajem Origena. 

Glav. djela: U izdanju J. P. Mignea Patro- 
logia graeca, sv. 44 — 46. 


GROOS, Karl, njem. filozof i psiholog 
(1861 — 1946). Prof. u Giessenu, Baselu i 
Tubingenu. Osnovna područja njegova 
interesa jesu estetika i psihologija. Po 
Grossu, estetska slika nije drugo do obič- 
na jednostavna slika zapažena u kulmina- 
ciji naše svijesti. Kroz svijest prolaze pre- 
dodžbe kao svjetina kad preko mosta žuri 
svojim poslom; ali ako se prolaznik zaus- 
tavi na mostu i zadubi u promatranje to- 
ga prizora, tada se sve pretvara u praznik 
i tada se rađa estetski akt. Taj akt je, po 
Groosu, unutarnja imitacija, a »unutarnje 
oponašanje najplemenitija je igra čovje- 
kova«. Čuvena je njegova teorija igre, po 
kojoj je igra najadekvatnija priprema za 
Život: na njoj se izoštrava inteligencija, a 
predstavlja i užitak u aktivitetu. 

Glav. djela: Einleitung in die Astbetik 
(1892); Die Spiele der Menschen (1899); Der 
ćisthetiscbe Genuss (1902); Das Spiel (1922); 
Beitrćige zur Asthetik (1924); Die Sicberung der 
Erkenntnis (1927). 


GROSSE, Ernst, njem. estetičar i etno- 
log (1862— 1927). Prof. u Freiburgu, od 
1908 — 1913. naučni ataše u Tokiju. Istra- 
živao je razne etnološke i prethistorijske 
materijale kako bi unutar svoje opće kon- 
cepcije znanosti o umjetnosti (Kunstwis- 
senschaft) iznašao i analizirao same izvo- 
re umjetničkog. Grosse smatra da je neo- 
phodno istraživati prethistorijsku građu 
budući da je opća pravila nemoguće izve- 
sti iz proučavanja umjetnosti samo civili- 
ziranih naroda, kao što bi, isto tako, »bila 
nepotpuna i nesavršena teorija o rasplo- 
davanju kad bi se zasnivala isključivo na 
formi koja prevladava kod sisavaca«. Ra- 
dikalnu kritiku njegove antispekulativno 

i antifilozofski koncipirane znanosti o 
umjetnosti dao je Croce: »...Pošto je iz- 
razio svoj prezir prema filozofiji i iznio 
svoje poglede iz naučne torbe jednog na- 
turalista, i Grosse se... našao odmah u 
nezgodnoj situaciji. Nema tu izlaza! Ho- 
ćeš li proučavati umjetnička djela primi- 
tivnih i divljih naroda, potrebno je da ti 
bude polazna točka jedan, ma kakav, po- 


jam umjetnosti. Sve naturalističke metafo- 
re, sve zaobilazne fraze kojima Grosse 


pribjegava ne mogu sakriti pravu prirodu 
metode koju je on primijenio, a koja je, 
na žalost, toliko nalik na onu prokletu i 
prezrenu spekulativnu estetiku!« 

Glav. djela: Spencers Lehre vom Unerkennba- 
ren (1890); Die Anfange der Kunst (1894); 
Kunstwissenscbaftlicbe  Studien (1900); Die 
ostasiatiscbe Plastik (1922). 


GROTIUS, Hugo, niz. filozof prava i 
humanist (1583— 1645).  Protestantski 
orijentiran, u svojem burnom životu na 
raznim dužnostima (među ostalim, i 
švedski poslanik na francuskom dvoru), 
često zatvaran i proganjan (1631. doživot- 
no je prognan iz Nizozemske) umro je na 
povratku u domovinu kad se riješio služ- 
be u Francuskoj i napokon dobio otpust. 


U svom glavnom djelu O ratnom i mir- 
nodopskom pravu on izgrađuje prvu teo- 
riju međunarodnog prava na temelju pri- 
rodnog prava. Nasuprot važećem pozitiv- 
nom pravu, nasuprot pravnoj praksi, G. 
kao centralni pojam svoje filozofije po- 
stavlja kategoriju prirodnog prava, koje- 
mu svekoliko pravo — ukoliko se uopće 
želi nazivati pravom — mora biti podre- 
deno. Prirodno pravo znači za nj nepro- 
mjenljivost onoga na čemu počiva sva 
promjenljiva pravna praksa. »Prirodno 
pravo je tako nepromjenljivo da ga ni 
sam bog ne bi mogao izmijeniti. Kao što 
bog ne može djelovati da 2x 2 ne bude 
4, tako ne može učiniti niti da ono što 
je po svojoj unutrašnjoj prirodi zlo ne 
bude zlo.« Sama je ljudska priroda majka 


prirodnog prava, stoga pravo nije prona- 
đeno iz straha pred nepravom, niti su lju- 
di bili prisilno navedeni na brigu o pravu. 
Pod ratom G. razumijeva svaki napad na 
sferu koja je dana u prirodnom pravu bilo 
kojeg prirodnog ili društvenog individuu- 
ma. Smisao je države da štiti ljudska pra- 
va. U to pravo, uz pravo na nepovredi- 
vost, na život, G. ubraja i pravo vlasništva. 
Istovremeno G. brani — raspravljajući o 
ratnom pravu — ropstvo. Sloboda je za 
nj vlasništvo, pa se — kao i svako drugo 
vlasništvo — može zamijeniti, prodati i 
izgubiti kao i svaka druga roba. Kao za- 
stupnik demokratske državne ideje, G. je 
jedan od pobornika načela slobode mora 
i tipičan predstavnik ekstremnog rene- 
sansnog slobodarskog shvaćanja, protka- 
nog često i apsurdnim inidividualizmom 
koji sam sebe negira (npr. u shvaćanju 
ropstva) upravo zbog jednostranih vlasti- 
tih polaznih pozicija. 

Glav. djela: Mare liberum (1609); De iure 
belli et pacis (1625); Opera omnia Tbeologica 
(5 sv. 1679). 


GUARDINI, Romano, njem. filozof ta- 
lijanskog porijekla (1885 — 1968). Prof. fi- 
lozofije religije u Berlinu i Munchenu. 
Katolički orijentiran, zahtijeva u okviru 
svojeg »dijalektičkog« promatranja zbilje 
obnavaljanje humanističkog osmišljenja 
koje je nošeno religioznim životom. Nje- 
gova »filozofija suprotnosti« polazi od su- 
protstavljanja kao osnovnog obilježja 
ljudske egizistencije. Životno-konkretno 
je suprotstavljeno konstruirano jedinstvo, 
koje se kao polaritet, s jedne strane, kon- 
stituira u bitku, a s druge, zaključuje u 
mišljenju. U velikom broju filozofskih 
djela upućuje također i na to da, izvorno, 
nije postojalo nikakvo protivurječje u ži- 
votno-konkretnom, već da je pokušaj ka- 
rakterističan za novovjeku situaciju auto- 
nomizma i apsolutiziranja konačnog, te 
razlikovanja između polova, vodio propa- 

sti životno-konkretnog zbog »defekta« i 
»ekscesa« »jednostranosti«. 


Glav. djela: Der Gegensatz. Versuch zu einer 
Pbilosopbie des Lebendig-Konkreten (1925); 
Das Gute, das Gewissen und die Sammlung 
(1929); Der Mensch und der Glaube (1933); 
Die Bekebrung des Aurelius Augustinus (1935); 
Der Herr (1937); Der Tod Sokrates (1943), Das 
Ende der Neuzeit (1950); Von Wesen katoli- 
scber. Weltanscbauung (1953); Die Annabme 
seiner selbst (1960). 


GUČETIĆ, Nikola Vidov, filozof i hu- 
manist (Dubrovnik, 1549— 1610). Vršeći 
razne upravne i druge dužnosti u Dubro- 
vačkoj republici (sedam je puta biran za 
kneza) i ne prekoračujući nikad njene 
granice (premda je bio poznat u Italiji), 
G, je 1 istaknuti pisac humanističkog kru- 
ga u svom rodnom gradu (Cvijeta Zuzo- 
rić, Dinko _Ranjina, Miho _Monaldini i 
dr.). U filozofskim, etičkim, estetskim i 
političko-pravnim spisima, pisanim — 
po uzoru na Platona — pretežno u dija- 
loškom obliku, on iznosi svoje nazore ko- 
ji su često eklektički zbir nekih aristote- 
lovskih i platonovskih teza. Gučetiću je 
ponekad više stalo do duhovitog i profi- 
njenog stila no do dubine misli, više do 
elegancije izraza nego do filozofske origi- 
nalnosti. Nema, međutim, sumnje da je, 
uz neka svoja originalna filozofska gleda- 
nja (osobito u estetskim pitanjima), G. 
čovjek izvanredno široke kulture koji pi- 
še i djeluje na svim područjima karakte- 
rističnim za renesansni duh, kao što su: 
metafizika, prirodne znanosti, psihologi- 
ja, filozofija prava, estetika, pedagogija 
itd. Neka su njegova djela (Komentar uz 
Averoesovo djelo o bitku svijeta; O besmrt- 
nosti potencijalnog intelekta) pisana u du- 
hu averoističkog aristotelizma, dok su 
estetski, etički i državno-teoretski spisi 
bliski platonističkim nazorima. Gučetićev 
je platonizam pod utjecajem njemu su- 
vremenog neoplatonizma (Marsilio Fici- 


no), a estetske teze originalne renesan- 
sno-petrarkističke poetske interpretacije. 
U svom glavnom i najvećem djelu O 
ustrojstvu države Gučetić govori, u okviru 
dijaloga s Aristotelovim društvenim kate- 
gorijama, o postanku, razvoju i nestanku 
državnih formacija. Temelj je Gučetićeve 
»narodne države« sloboda, a nosioci vlasti 
moraju biti ličnosti bez ikakvih privilegi- 
ja. G. definira ljubav kao »čežnju za lje- 
potom« koja čovjeka oplemenjuje ujedi- 
njujući u sebi putenu strast i ljubav pre- 
ma idejama. Čitav Gučetićev opus nije još 
dovoljno istražen i valoriziran, te se tek 
u posljednje vrijeme vrše neki napori u 
kritičkim istraživanjima njegovih djela. 
Glav. djela: Commentaria in  sermonem 
Averrois de substantia orbis (1580); De immor- 
talitate intellectus possibilis (1580); Dialogo 
dell'amore (1581); Dialogo della belleza (1581); 
Dello stato delle Republicbe secondo la mente di 
Arisotele con esempi moderni (1591). 


GUEROULT, Martial Joseph Andre, 
franc. filozof (1891—  ). Prof. na Coll- 
čge de France, član Francuske akademije 
nauka. Pisao je brojne, pretežno objekti- 
vistički koncipirane monografijske studi- 
je iz raznih područja historije filozofije. 

Glav. djela: L'&volution et la structure de la 
doctrine ficbićenne de la science (1930); Dyna- 
mique et mčtaphysique leibniziennes (1934); 
Descartes selon lVordre des raisons (1953), La 
philosopbie  transcendentale de S. Maimon 


(1956). 


GUILLAUME, od — Champeauxa, 
franc. filozof (2— 1121). Učitelj Abelarda, 
koji je kasnije postao njegov protivnik. 
Osnivač je poznate škole u Saint Victoru. 
G., koji osobito u prvoj fazi razvitka za- 
stupa realizam, negira vrlo oštro nomina- 
lizam Roscelina, a kasnije se taj realizam 
nešto modificira i postaje umjereniji. 


GUMPLOWICZ, Ludwig, polj. socio- 
log i filozof prava (1838 — 1909). Docent 
u Grazu, a od 1893. i profesor. Nasuprot 

Spencerovoj socijalnoj filozofiji, Gumplo- 
wiczev socijalni darvinizam zastupa tezu 
da su rat i borba, a posebno borba među 
rasama, osnovni pokretači društvenog 
kretanja. Država, po njemu, nastaje tako 
da ratoborne rase pobjeđuju miroljubive. 
Uloga je osvajača i države da u prirodni 
rat — koji vlada među ljudskim grupama 
i rasama — unesu određeni red. 

Glav. djela: Pbilosophiscbes  Staatsrecht 
(1877); Recbisstaat und Sozialismus (1881); 
Der Rassenkampf (1883); Grundriss der Sozio- 
logie (1885); Die soziologiscbe Staatsidee (1892); 
Geschichte der Staatstheorien (1905). Izabrana 
djela izdao mu je u 6 sv. G. Salomon (1926 — 
1928). 


GURVITCH, Georges, franc. sociolog 
ruskog porijekla (1894 — 1965). Prof. na 
Sorbonni, bio je od 1953— 1956. pred- 
sjednik Sociološkog instituta u Parizu, iz- 
davao je »Internacionalne sociološke bi- 
lježnice«. Područje je sociologije, prema 
Gurvitchu, društvena stvarnost koja se 
»manifestira u totalnim društvenim feno- 
menima ili totalitetima u kretanju«. Ti su 
fenomeni višedimenzionalni, ali se ne 
ograničavaju isključivo na globalna dru- 
štva, već su to i posebne grupacije i dru- 
štvene klase. Stoga je metoda kvalitativne 
i diskontinuirane tipologije nužno usko 
vezana s »promatranjem cjelokupnosti«, 
pri čemu se uzima u obzir i »njezina je- 
dinstvenost« i »njezina mnogostrukost«, 
kao i primjena empirijske dijalektike koja 
osujećuje »svaki pokušaj da se tipovi mu- 
mificiraju« i da se »slika cjeline stabilizi- 
ra«. Blizak u mnogim svojim tezama (oso- 
bito u kasnijim djelima) marksizmu, G. 


je smatrao da su učenje o slobodi i ne- 
prekidna borba za nju bili temeljna preo- 
kupacija cijelog njegovog života, a tvrdio 
je da se u sistemu radničkog samouprav- 
ljanja i »pluralističkom kolektivizmu« na- 
lazi jedina mogućnost uspješnog suprot- 
stavljanja birokratskom  tehnokratizmu 
našeg stoljeća. Bio je prijatelj naše zemlje, 
koju je posjetio u nekoliko navrata. 

Glav. djela: L'idće du droit social (1932); 
Morale thćorćiique et science des moeurs (1938); 
Elčmenis de sociologie juridique (1940); La vo- 
cation actuelle de la sociologie (1950); Dčtermi- 
nismes sociaux et libertć bumaine (1955); Socio- 
logija (urednik) (1958 — 1960, prev.). 


GUYAU, Marie Jean, franc. filozof i 
književnik (1854 — 1888). Posinak i uče- 
nik A. Fouillćea. Odlikuje se velikim li- 
terarnim umijećem i bogatstvom stila, a 
zastupa specifični evolucionizam, vitali- 
zam i filozofiju života, s posebnim nagla- 
šavanjem važnosti duhovno-socijalnih ve- 
za i doživljaja. Po G., umjetnost je živa 
funkcija socijalnog života koja povećava 
i proširuje snagu individualnog života. 
Cilj je umjetnosti stoga da pobudi »estet- 
ski podražaj sa socijalnim karakterom «, tj. 
socijalnu simpatiju. »Živjeti punim i 
snažnim životom već je estetski«, a ljepo- 
ta postoji ondje gdje postoji »osjećanje 
snažnijeg i lakšeg života«. Mnoga je djela 
posvetio i etičkoj problematici. 

Glav. djela: La _ morale d'Epicur et ses rap- 
ports avec les doctrines contemporaines (1878), 
La morale anglaise contemporaine (1879); 
Esquisse d'une morale sans obligation ni saneti- 
on (1884); L'Irrčligion de lavenir (1886); Edu- 
cation et hćredite (posth.). 

HABAZIN, Anđelko, filozofski pisac 
(Zagreb, 1924 — Zadar, 1978). Prof. na Vi- 
šoj pedagoškoj školi u Banjoj Luci, zatim 
na Filoz. fakultetu u Zadru. Doktorirao 
je tezom »Bergsonova koncepcija elan vi- 
tala«. Objavio je niz originalnih eseja i 
članaka (pretežno o Hegelu i Bergsonu), 
a preveo je (uz Sartrea i Rittera) djelo A. 
Kojevea: Kako čitati Hepela. 

Glav. djela: »Mučno je bez esencije« (1952); 
»Bergsonov društveno-povijesni svijet« (1962); 
»Bergsonizam i prirodna znanost« (1963); »Za- 
pis o iracionalnom« (1964). 


HABERLIN, Paul, švic. filozof, peda- 
gog i psiholog (1878 — 1960). Prof. u Ber- 
nu i Baselu. Opće i osnovne principe pe- 
dagogije pokušava filozofski zasnovati na 
izvjesnosti mogućeg približavanja savr- 
šenstvu. U Fstetici nastoji, među ostalim, 
ukazati na specifičnu neproblematičnost, 
naivnost i nezainteresiranost estetskog ži- 
vota: »Estetski je život bez svrhe i zato 
neproblematičan. U njemu nema proti- 
vurječja, pitanja i sumnji, nema ni prak- 
tičnog ni teoretskog problema.« 

Glav. djela: Ziel der Erziebung (1903), All- 
gemeine Astbetik (1929). 


HABERMAS, Jurgen, njem. filozof i 
sociolog (1929 — ). Prof. u Frankfurtu i 
(kao predstojnik instituta) u drugim gra- 
dovima SR Njemačke. Blizak marksizmu 
i tzv. Frankfurtskom krugu. Nasuprot 
»konzervativnoj sociologiji«, koja pruža 
samo »odraz i deskripciju postojeće zbi- 
lje«, H. svoju »kritičku sociologiju« okreće 
praksi, povijesnoj mogućnosti i budućem. 
H. smatra da nadmoćnost socijalističkog 
načina proizvodnje ne može pod danim 
vojnotehničkim i strateškim uvjetima po- 
stati efektivna i vidljiva sve dok obje stra- 
ne primjenjuju kao jedini kriterij njihova 


uspoređivanja ekonomski rast, namicanje 
dobara i redukciju radnog vremena, dakle 
prvenstveno blagostanje. 

U svojim vrlo poznatim filozofsko- 
teoretskim radovima, koji Habermasa 
uvrštavaju među najpoznatija imena su- 
vremenih lijevih intelektualaca u SR Nje- 
mačkoj, on, među ostalim, brani tezu da 
ne postoji »objektivna«, o društvu neovi- 
sna, vrijednosno neutralna znanstvenost, 
a da je filozofija u znanosti sačuvana kao 
kritika. Stoga ni teorija društva, koja po- 
stavlja zahtjev za samorefleksijom, ne 
može negirati filozofiju. Ukoliko je nai- 
me znanost o čovjeku materijalna kritika 
spoznaje, utoliko filozofija, koja se kao 
čista spoznajna teorija lišila cjelokupnog 
sadržaja, opet posredno dobija svoj pri- 
stup materijalnim pitanjima. 

Glav. djela: Teorija i praksa (1963, prev.); 
Javno mnenje (1965, prev.); Saznanje i interes 
(1968, prev.); Technik und Wissenscbaft als 
»Ideologie« (1968); Legitimations Probleme im 
Spat-Kapitalismus (1973), Zur Rekonstruktion 
des Historiscben Materialismus (1976). 


HAECKEL, Ernst, njem. prirodoznanac 
i filozof (1834 — 1911). Nakon studija me- 
dicine i prirodnih znanosti, god. 1862. 
postaje izvanredni, a 1865. red. profesor 
zoologije u Jeni. Odlučni i radikalni za- 
stupnik darvinizma, H. je iznašao neke 
zakone i dao niz originalnih radova s po- 
dručja biologije i prirodnih nauka uopće 
(tako npr. čuveni biogenetski zakon po 
kojem organizam u svom individualnom 
razvitku ponavlja stadije razvitka cijele 
vrste). U svojim teoretskim materijalisti- 
čki koncipiranim radovima suprotstavlja 
znanost religiji i postavlja tvrdnju: »Gdje 
vjera započinje, znanost završava.« Njego- 
ve znanstvene popularizacije imale su ši- 
rok broj čitatelja, a on je jedno vrijeme 

bio i tribun revolucionarnog građanstva. 
Uskoro, međutim, preplašivši se Bismar- 
cka, postaje politički oportunist i ideolog 
pruske buržoazije. U teoretskim radovi- 
ma — unutar »prirodoznanstvenog mo- 
nizma« — ograničava svoj vulgarni mate- 
rijalizam na područje prirodnih znanosti. 
Premda — odbacuje = svaku 
besmrtnost duše i vječne moralne norme, 
sve više priznaje mogućnost pomirenja 
znanosti i religije u obliku »religioznog 
ateizma«. Međutim, njegovu je knjigu 
Tajne svijeta — koja je bila izvanredno 
popularna — i njegov prirodnomaterijali- 
stički stav, bez obzira na sve naivnosti i 
zablude, Lenjin ocijenio u osnovi pozitiv- 
no: »Prirodnjak, koji bezuvjetno izražava 
najčvršća, mada i neuobličena mišljenja, 
raspoloženja i tendencije ogromne većine 
prirodnjaka krajem XIX i početkom XX 
stoljeća, pokazao je najedanput, lako i 
jednostavno, ono što je profesorska filo- 
zofija pokušavala da sakrije od publike i 
od same sebe, naime da postoji čvrsta os- 
nova koja postaje sve šira i sve jača i o 
koju se lome svi pokušaji i napori hiljadu 
i jedne školice filozofskog idealizma, po- 
zitivizma, realizma, empiriokriticizma i 
ostalog konfuzionizma. Ta osnova, to je 
prirodoznanstveni materijalizam.« 


Glav. djela: Uber die Entwicklungslebre 
Darwins (1863); Generelle Morpbologie der Or- 
ganismen (1866); Natiirlicbe Scbčpfungsgeschi- 
cbte (1868); Der Monismus als Band zwiscben 
Religion und Wrissenscbaft (1892); Die Lebens- 
wunder (1894), Tajne svijeta (1899, prev.); Mo- 
nismus und _Naturgesetz (1906). 


HAGERSTROM, Axel, šved. filozof 
(1868 — 1939). Prof. u Uppsali. Njegova je 
filozofija, po njegovim vlastitim riječima, 
postavila sebi tri temeljna zadatka: »1. Da 
pobije subjektivizam, 2. Da označi potpu- 
no logički karakter osjetilne zbilje i 3. Da 
pokaže nemogućnost metafizike kao uče- 
nja o apsolutnom«. Znatnu pažnju posve- 
ćuje i tzv. sudovima vrijednosti, i to po- 

sebno na području prava, socijalnih zna- 
nosti i etike. 

Glav. djela: Temeljne etičke misli Aristotela 
(1893); O moralnom osjećaju i moralnom nago- 
nu kao umnim fenomenima (1895); Istraživa- 
nja mogućnosti empirijske etike (1895), Kanto- 
va etika u odnosu na njegove osnovne spoznaj- 
noteoretske misli (1902); Socijalna teleologija u 
marksizmu (1909). 


HALER, Albert, estetičar i književni 
kritičar (Vrgorac, 1883 — Slovenija, 1945). 
Neko vrijeme gimnazijski prof. u Du- 
brovniku, a za vrijeme okupacije postaje 
prof. Filozofskog fakulteta u Zagrebu i 
tiska svoja glavna djela. U svojim estet- 
skim pogledima blizak intuitivizmu B. 
Crocea, H. je sam ustvrdio da se temelj 
njegove glavne estetske rasprave može sa- 
žeti u osnovnom stavu: »Estetski doživljaj 
ne smije se ispitivati na doživljaju umjet- 
nički neosjetljiva čovjeka, već na doživlja- 
ju umjetnički osjetljiva čovjeka.« U knji- 
ževnoj je kritici često radikalno strog i 
oštar. 

Glav. djela: Gundulićev Osman s estetskog 
gledišta (1929); Doživljaj ljepote (1943), Novija 
dubrovačka književnost (1944). 


HALEVI, Juda, jevr. filozof i pjesnik 
(oko 1083—1140). Zastupnik  svojevr- 
snog religiozno-filozofskog iracionalizma, 
a kao pjesnik značajan predstavnik sred- 
njovjekovne religiozne jevrejske poezije. 
U glav. djelu Kuzari ustaje u obranu Je- 
vreja. 


HAMANN, Johann Georg, njem. filo- 
zof i književnik (1730— 1788). Prijatelj 
Kanta, Herdera i Jacobija, zastupnik osje- 
ćajno-doživljajne filozofije vjere, bliske 
nekim tezama Giordana Bruna. Otklanja 
svaki racionalizam, jer razum ne može 
shvatiti ono apsolutno, pa stoga do istine 
treba doći iz iskustva i doživljaja, i vjero- 
vati u egzistenciju stvari, kao i u našu 
vlastitu egzistenciju. Čvrsto uvjerenje su- 
bjekta koji vjeruje pravi je kriterij istine. 

H. je jedan od osnivača pokreta »Sturm 
und Drang«, a smatrao je da je poezija 
»materinji jezik ljudskog roda« i da uopće 
svježinu sočne neposrednosti i individu- 
alitet izvorne vlastitosti valja suprotstaviti 
dosadnoj učenosti i nadutosti razuma. Is- 
ticao je i vrijednost narodnog pjesništva, 
a tvrdio je da za pravu poeziju nisu po- 
trebni učeni, već neuprljani, oni koji go- 
vore iskonskom jednostavnošću djece. 
Glav. njegova djela pomalo su kaotična 
smjesa emfatičkih oduševljenja, oštrih 
kritika i religioznih mističnih egzaltacija. 

Glav. djela: Sokratiscbe Denkwiirdigkeiten 
(1759), Aestbetica in nuce (1761); Metakritik 
liber den Purismus der reinen Vernunft (1800). 


HAMELIN, Octave, franc. filozof 
(1856— 1907). Prof. u Bordeauxu, a od 
1905. na Sorbonni. Pod utjecajem Hegela 
pretvara kriticizam svog učitelja Renou- 
viera u idealistički sistem koji zove inte- 
gralnim racionalizmom (rationalisme in- 
tegral) ili noodicejom. Njegova sintetička 
dijalektika zbilje izgrađena je na specifič- 
nom učenju o kategorijama, unutar kojeg 
glavno mjesto ima ideja relacije u svojim 
trima fazama: tezi, antitezi i sintezi. Svi- 
jest, koja posjeduje sintetički karakter, 
najviši je stupanj ozbiljenja kao akt mi- 
šljenja. Mišljenje je stvaralački čin što je 
ujedno i objekt i subjekt i njihova sinteza. 

Glav. djela: Essai sur les člčmenis principaux 
de la repr&sentation (1907); Le sysičme de Des- 
cartes (1911); Le systčme d'Aristote (1920); Le 
systeme de Renouvier (1927). 


HAMILTON, William, sir, škot. filo- 
zof i psiholog (1788 — 1856). Bio je prof. 
opće povijesti, zatim metafizike i logike 
na sveučilištu u Edinburghu. 

Negirajući svaku filozofiju koja tvrdi 
spoznaju bilo kakvog apsoluta, H. relati- 
vistički zasniva sve na analizi ljudske svi- 
jesti, koja se i ne može definirati. Utjecaj 
Reida i Kanta očituje se u Hamiltona na 
nizu spoznajnoteoretskih pitanja koja en- 
glesku filozofiju približavaju kontinental- 


nim misliocima. Filozofija kao filozofija 
duha za njega je metafizika u najširem 
smislu, i obuhvaća empirijsku psihologi- 
ju, noologiju i ontologiju. Objekt, smatra 
H., postoji za nas isključivo pod uvjetom 
da imamo organsku sposobnost za njego- 
vo percipiranje. U okviru logičke proble- 
matike poznata je njegova teorija suda, 
po kojoj je predikat u sudu uvijek kvan- 
tificiran, pa se bit suda sastoji u izjedna- 
čavanju opsega subjekta i predikata. 

Glav. djela: Discussion on Philosophy and 
Literature (1852); Lectures on Metaphysics and 
Logic (4. sv. 1859-1860). 


HAMPSHIRE, Stuart Newton, engl. 
filozof (1914—  ). Predavao u Oxfordu, 
kasnije u SAD. U okviru analitičke filo- 
zofije, a posebno filozofije jezika moder- 
ne engleske misli, H. brani tezu da se 
filozofija ne treba reducirati na distinkci- 
je i opise različitih tipova aktualnog jezi- 
ka. Štaviše, filozofiju valja upraviti na tu- 
mačenje univerzalnijih pojmova (egzi- 
stencija, istina i sl.) što su pretpostavke 
ljudske misli i govora. Pokušavajući pove- 
zati spoznajna, metafizička, estetska, eti- 
čka i druga filozofska pitanja u jedin- 
stven, neprotivurječan sistem, H. se po- 
sebno bavio, uz problematiku filozofije 
duha, i pitanjima odnosa značenja i uvje- 
ta sigurnosti različitih klasa iskaza, kao i 
pitanjima dispozicije u odnosu na ljudski 
karakter. 

Glav. djela: Logical Form (1947-48); Free- 
dom of tbe Will (1951); Spinoza (1951); On 
Refering and Intending (1956); Tbougbt and 
Action (1959); Disposition and Memory (1962); 
Freedom of tbe Individual (1965). 


HAN FEI-TZU, kin. filozof (?— 233. pr. 
n. 6.). Neke aktivističke ideje konfucijevca 
Hsun Tzua pokušava ujediniti s određe- 
nom pasivističko-meditativnom filozofi- 
jom taoizma. Njegova filozofija prava i 
države zastupa specifični apsolutizam; 
vlast koja bi se oslanjala samo na dobre 
zakone, a ne i na silu, propala bi. 

Cjelokupna djela preveo je na engleski W. 
K. Liao (Complete Works) god. 1939. 


HANNEQUIN, Arthur, franc. filozof 
(1856 — 1905). Prof. filozofije na sveučili- 
štu u Lyonu. Zastupa »kritički monizam«. 
Fizikalni pojam atoma nosi u sebi proti- 
vurječje jer uza svoju atomsko-diskon- 
tinuiranu strukturu mora zadovoljiti kon- 
tinuiranost. Diskontinuiranu kvantitetu 
(koja sačinjava i temelj matematike) treba 
zamisliti kao simbol kontinuirane kvali- 
tete. Atom stoga i nije nego pojam, ali 
je njegovo hipotetičko postojanje nužno 
u znanosti. 

Glav. djelo: Fssai critique sur Pbypotbše des 
atomes dans la science contemporaine (1895). 


HANSLICK, Eduard, austr. estetičar 
(1825 — 1904). Sljedbenik Herbarta i Zi- 
mermanna, bavio se pretežno muzičkom 
estetikom. U svom glav. djelu O muzički 
lijepom, koje je doživjelo bezbroj izdanja 
i koje je prevedeno na sve svjetske jezike, 
uspješno je pobijao pseudoestetska, lite- 
rarizirajuća i osjećajno sadržajna tumače- 
nja muzike što ganutljivo apeliraju bilo 
na ljudsko srce, bilo na um, samo ne na 
muziku samu. Ovo klasično djelo, kojim 
je Hanslick postao »ocem muzičkog for- 
malizma«, učinilo ga je vodećim teoreti- 
čarem onog imanentističkog pravca este- 
tike muzike prema kojem se muzika mo- 
ra shvatiti iz nje same. Bez obzira na niz 
ograničenja i mogućih prigovora takvom, 
u osnovi formalnom konceptu, pa i na 
niz rješenja koja nisu drugo do tautološke 
»istine«, H. je znao ono osjetilno u umjet- 
ničkom djelovanju, tj. senzualizam, maj- 
storski povezati s formalističkim shvaća- 
njem, koje iz muzike izbacuje svaki sadr- 
žaj i svako značenje osim muzičkog. 
Glav. djelo: O muzički lijepom (1854, prev.). 


HANSON, Norwood Russel, amer. fi- 
lozof i teoretičar fizike (1924— 1967). 

Predavao je neko vrijeme u Cambridgeu, 
a zatim na raznim sveučilištima u SAD. 
Bavio se prvenstveno filozofijom znano- 
sti i u tom smislu napisao niz značajnih 
radova iz logike kvantne fizike, kao i 
uopće logičkih osnova fizike. Njegova su 
djela inicirala mnogobrojna istraživanja iz 
područja tzv. logike otkrića. Bavio se ta- 
kođer i nekim ispitivanjima povijesti fizi- 
ke. 

Glav. djela: Patterns of Discovery (1958); Re- 
troductive Inference (1963); Concept of the Po- 
sitron: A Pbilosopbical Analysis (1963), An 
Anatomy of Discovery (1967). 


HARRIS, William Torrey, amer. filo- 
zof (1835— 1900). Prof. na sveučilištu u 
Brownu (1893), član Franc. akademije 
nauka. Zastupa idealizam koji je, po uzo- 
ru na Emersona, orijentiran prema nje- 
mačkoj klasičnoj filozofiji, naglašavajući 
platonističke elemente Kantova i Hege- 
lova filozofiranja. Osnivač je prvog ame- 
ričkog filozofskog časopisa (»Journa! of 
Speculative_Philosophy«). 

Glav. djela: Doctrine of Reflection (1881); 
Introduction to tbe Study od Philosophy (1889); 
Hegels Logi, a Critical Exposition (1890); 
Psycbological Foundations of Education (1898). 


HARRISON, Frederick, engl. filozof i 
književni historičar (1831— 1923). Za- 
stupnik pozitivizma i osnivač pozitivisti- 
čkog časopisa (»Positivist Review«). Blizak 
Comteu; osim filozofskih djela, pisao je 
i o književnosti, pravu, historiji i dr. 

Glav. djela: Order and Progress (1875); Scien- 
ce and Humanity (1879); Tbe Meaning of Hi- 
story (1894). 


HARTLEY, David, engl. filozof i psiho- 
log (1704—1757). Liječnik, zastupnik 
asocijativne psihologije, materijalist. Naj- 
značajnije i najpopularnije Hartleyevo 
djelo, posvećeno problemima čovjeka 
(Razmišljanja o čovjeku, njegovoj gradi, 
dužnosti i očekivanjima), koje je doživjelo 
mnoga izdanja, zasnovano je prvenstveno 

na nekim psihološkim istraživanjima iz 
kojih se izvode i određene filozofske teze. 
Svi psihički procesi imaju odgovarajuće 
korelate u mozgu, pa je asocijativno po- 
vezivanje raznih predodžbi praćeno isto 
takvim povezivanjem pojedinih elemena- 
ta u mozgu. Često u protivurječnosti s 
vlastitim osnovnim materijalističkim te- 
zama, H. je i priznavao postojanje najvi- 
šeg bića — boga, koji upravlja materijal- 
nim svijetom i ljudskim postupcima. 
Glav. djela: Coniecturae quaedam ratione 
(1746); Observations on Man, His Frame, His 
Duty and His Expectations (2 sv. 1749). 


HARTMANN, Eduard von, njem. filo- 
zof (1824— 1906). Sin pruskog oficira, i 
sam se posvećuje vojničkom pozivu, ali 
ga bolest prikiva uz krevet. Posvećuje se 
filozofskim studijama i 1867. promovira, 
da bi već dvije godine kasnije objavio 
svoje djelo Filozofija nesvjesnog. 
Sintetizirajući u sebi neke teze Scho- 
penhauerova voluntarizma, Hegelova pa- 
nlogizma i kasnog Schellinga, H. pripisu- 
je svjetskom duhu volju i ideju (ono »alo- 
gičko i logičko«). Zbilja je, po njemu, je- 
dinstvena, ona je »nesvjesni duh«, ali ne 
u psihološkom smislu nižeg duha, već 
nedokučivog prastanja što se krije iza na- 
še pojavnosti. Smatrajući da će svoje »spe- 
kulativne rezultate« postići »po induktiv- 
no-prirodoznanstvenoj metodi«, on upo- 
trebljava bogato znanje iz prirodnih nau- 
ka, ali se njime želi boriti protiv materi- 
jalizma i svuda dokazati jedinstvenu, du- 
hovnu, životnu praosnovu stvari. Sve što 
je u našem životu — slutnja, poriv, nagon 
— izvire isto tako iz dubokog izvora ne- 
svjesnog djelovanja kao što je cjelokupna 
povijest svih bića, od sjemena do ploda, 
samo razvoj skrovitih sila iz istog izvora. 
Premda je doista ovaj svijet nesretan, on 
je ipak najbolji od svih mogućih svjetova, 
ali se spas svijeta i čovjeka ne može naći 
samo u ugušenju volje (Schopenhauer), 
već u zasićenju kulturnim dobrima. Svoju 


temeljnu metafizičku zamisao H. je, argu- 
mentirajući svoje tvrdnje nizom kultur- 
no-historijskih podataka, provodio na eti- 
čkom, estetskom i religiozno-filozofskom 
području. Svojedobno je H. bio dosta 
utjecajan, pa je ostavio traga i kod nekih 
naših filozofa. Ipak je njegov često i 
eklektički koncipiran iracionalizam danas 
zastario, pa je nekad vrlo popularnog H. 
od potpunog zaborava možda ipak spasio 
više duhovit i jasan stil nego originalnost 
i aktualnost njegove misaone problemati- 
ke. 

Glav. djela: Pbilosopbie deg Unbewussten, 
Versucb einer. Weltanscbauung (1869); Schel- 
lings positive Pbilosopbie als Einbeit von Hegel 
und Scbopenbauer (1869); Gesammelte pbiloso- 
pbiscbe Abbandlungen zur Pbilosopbie des Un- 
bewussten (1872), Kritiscbe Grundlegung des 
transcendentalen Realismus (1875); Pbćinome- 
nologie des sittlicben Bewusstseins (1879), Reli- 
gionsphilosopbie (2 sv. 1881— 1882); Astbetik 
(2 sv. 1886 — 1887); Das Grundproblem der Er- 
kenninisibeorie (1889); Kategorienlebre (1896); 
Gescbicbte der Metapbysik (2 sv. 1899 — 1900); 
System der Pbilosopbie im Grundriss (8 sv. 
1906 — 1909). 


HARTMANN, Nicolai, njem. filozof 
(1882 — 1950). Prof. u Marburgu, Kolnu 
i Berlinu. Prvi njegovi filozofski radovi 
(npr. Platonova logika bitka) pod znat- 
nim su utjecajem novokantovske marbur- 
ške škole, da bi se kasnije (otprilike izme- 
đu 1910. i 1920) našao pod utjecajem fe- 
nomenologa (osobito Husserla), obraču- 
navajući s idealizmom Cohena i Natorpa 
u pokušaju ontološkog zasnivanja gno- 
seologije s pozicija »kritičkog realizma«. 

Predmet Hartmannove »nove ontolo- 
gije« konstituira se, prije svega, u ontolo- 
škim fundamentima posebnih znanosti. 
On promatra bitak kao od spoznaje ne- 
zavisan bitak po sebi (Ansichsein), su- 
protstavljajući tako svoj koncept svakom 
subjektivizmu. Smatrajući da njegova on- 
tologija ne može naći opravdanje u tome 
»da oživi vremena stare apriorno deduk- 

tivne ontologije«, već u tome da znan- 
stveno i sistematski iznova ispita što je 
bitak, H. drži da je neophodno u nizu 
analiza ispitati sve slojeve bitka. Stoga on 
negira — kao jednostrane i neznanstvene 
— kako materijalističke, tako i idealisti- 
čke filozofske sisteme. Po njemu, bitak 
ne može biti jedinstven: postoji realni, 
idealni i principijelni bitak. Postoji tako- 
đer i pluralitet realnog bitka: materijalni 
(anorganski), organski, duševni i duhovni. 
U svom djelu Uvod u filozofiju on je ova- 
ko shematski prikazao ta četiri sloja: 


DUHOVNO 
DUŠEVNO 


ORGANSKO 
ANORGANSKO () \/ 


U pogledu ekstenziteta, najveći je sloj 
anorganski, ali je po intenzitetu najslože- 
niji duhovni, koji pretpostavlja opstanak 
svih nižih slojeva. Slojevi bitka imaju 
uopće međusobne odnose koji su fiksira- 
ni određenim zakonitostima: zakon po- 
vratka, promjene, novuma, distancije slo- 
jeva, zakon jakosti, samostalnosti nižeg 
sloja od višeg itd. Najširi je sloj anorgan- 
skog, zatim organskog, nad kojim se uz- 
diže sloj duševnog (misao, osjećaj, želja i 
sl.), koji se gradi na organskom i anorgan- 
skom kao u biti nesamostalan sloj. Naj- 
poslije, duhovni »nadindividualni« sloj ne 
pripada više pojedincu, već zajednici 
(moral, religija, tzv. »duh naroda«). Idealni 
pak bitak je vječan, neprolazan (etičke 
vrijednosti, matematski odnosi), ali se — 
za razliku npr. od Platona — ne smatra 
u odnosu na realni bitak primarnim, već 
oba postoje jedan pored drugog i u dru- 
gom. Ovakva deskripcija slojeva bitka, 
kao i stalno naglašena Hartmannova tež- 
nja za egzaktnošću i objektivnošću, dovo- 
di ga u izvjesnom smislu do ontološkog 
pozitivizma. No kategorije bitka nisu za 


H. nikakvi apriorni principi, jer je čitavo 
suprotstavljanje a priori i a posteriori sa- 
mo spoznajnoteoretsko. A u ontologiji 
nije riječ o spoznajnim principima ili 
uopće o sudovima. 

Hartmannova je Etika, uz djelo Maxa 
Schelera, jedan od najznačajnijih i najsve- 
obuhvatnijih suvremenih pokušaja siste- 
matske analize svih temeljnih etičkih pi- 
tanja. Ona obuhvaća, prije svega, pitanje 
određenja vrijednosti, vrline i, napokon, 
slobode, što je za Hartmanna pravo po- 
dručje etike. Vrijednosti nisu naprosto 
subjektivna osjećanja; neki je postupak 
moralan tek kad ostvaruje vrijednosti po 
sebi. One pripadaju idealnom bitku, pa 
su po načinu bitka zapravo Platonove 
ideje. Te su vrijednosti hijerarhijski razvr- 
stane, te od najnižih (ali i najjačih) vrijed- 
nosti ugode (Lustwerte) preko vrijednosti 
dobra (Guttewerte) i vitalnih vrijednosti 
(Vitalwerte) dolazimo do najviših ćudo- 
rednih vrijednosti, koje su, međutim, i 
najslabije. Božje postojanje protivurječilo 
bi punoj ljudskoj slobodi, pa stoga auto- 
nomni čovjek mora sam nositi — kako 
bi mogao etički djelovati — sve bitne 
predikate božanstva. 

U Estetici H. smatra da je lijepo njen 
univerzalni predmet i odlučno opovrgava 
sve prigovore takvom klasičnom određe- 
nju. Lijepo omogućuje četveročlanu ana- 
lizu: analizu akta, što se dijeli na analizu 
stvaranja i doživljavanja, analizu predme- 
ta, tj. onu načina bitka (Seinsweise) pred- 
meta, i, napokon, onu estetskih vrijedno- 
sti. Kod estetskog je predmeta (a H. se 
ponajviše bavi inače u estetici i suviše 
estetski zapostavljenim predmetom) uvi- 
jek riječ o pojavljivanju koje je indife- 
rentno prema onom realnom i irealnom. 
Umjetničko pak djelo pripada po rodu 
posebnoj formi duhovnog bitka: objekti- 
viranom duhu. Svi su estetički predmeti 
slojeviti, pa se realni prednji plan (Vor- 
dergrund) i irealna pozadina (Hinter- 
grund) javljaju u mnoštvu nijansi u razli- 

čitim umjetnostima. Pozadina se zatim 
redovno razlaže u niz duhovnih slojeva 
koji najčešće idu do najviših, metafizičkih 
slojeva. Ukoliko ne uzmemo u obzir 
ograničenost što proizlazi iz cjeline nje- 
gova estetskog koncepta, i apstrahiramo 
njegovu potpunu neprimjenljivost na 
modernu umjetnost, u Hartmannovoj će- 
mo estetici naići na takvu izvanrednu 
suptilnost fenomenoloških analiza i bo- 
gatstvo u distinkcijama kakve ćemo rijet- 
ko naći u sistematskim estetikama. 

Hartmannov filozofski napor predstav- 
lja jedinstven pokušaj da se znanstvena 
ontologija izvede sistematski u svoj širini 
filozofskih disciplina i područja. Njegova 
mnogobrojna filozofska djela znatno su 
pridonijela općem obratu filozofije od 
idealizma k realizmu. Pa ipak, uza svu 
minucioznost pojedinih analiza, njegovo 
filozofiranje ne dopire do prave dimenzi- 
je suvremenog raspravljanja o bitku, jer 
njegov promatrački i filozofski zastarjeli 
karakter proilazi baš iz njegove »znan- 
stvenosti«. 

Glav. djela: Platos Logik des Seins (1909); 
Philosopbiscbe — Grundfragen der Biologie 
(1912); Osnovne crte jedne metafizike spoznaje 
(1921, prev.); Pbilosopbie des deuiscben Idealis- 
mus (1923 — 1929); Etbik (1925), Das Problem 
des geistigen Seins (1928); Zur Grundlegung der 
Ontologie (1935); Moglichkeit und Wirklichkeit 
(1938), Der Aufbau der realen Welt (1940); 
Novi putevi ontologije (1942, prev.); Pbilosopbie 
der Natur (1950); Estetika (1953, posth., prev.). 


HEGEL, Georg Wilhelm Friedrich, 
njem. filozof (1770 — 1831). Porijeklom iz 
stare protestantske obitelji, studirao je u 
Tubingenu teologiju i filozofiju. Prijate- 
ljevao je s Hglderlinom i Schellingom; 
1793. odlazi kao kućni učitelj u Bern, za- 
tim god. 1797. u Frankfurt i, napokon, 
god. 1801. habilitira u Jeni. Ovdje zajed- 
no sa Schellinogm (koji je, premda mladi, 
u to vrijeme bio već poznat, dok je Hegel 
objavio svega nekoliko manjih rasprava) 
izdaje »Kritički filozofski časopis« (»Kri- 


tischer Journal fiir Philosophie«). No već 
god. 1807. izlazi mu jedno od kasnije naj- 
poznatijih djela svjetske filozofske litera- 
ture, Fenomenologija duba. H. postaje re- 
daktor novina, a 1808. direktor gimnazije 
u Nurnbergu. Tu je napisao svoju čuvenu 
Znanost logike, a uskoro preuzima profe- 
suru za filozofiju u Heidelbergu, gdje piše 
Enciklopediju filozofskib znanosti. God. 
1818. pozvan je u Berlin, gdje je, među 
ostalim, napisao i Osnovne crte filozofije 
prava. Umro je u Berlinu, čini se, od ko- 
lere. 

Hegelova filozofija predstavlja toliko 
svestran, dubok i u sebi dosljedno logičan 
misaoni sistem da mu po toj sistematskoj 
sveobuhvatnosti i misaonoj konzekvent- 
nosti u povijesti filozofije nema gotovo ni 
prethodnika ni nasljednika. Stoga ne zo- 
vu uzalud Hegela novovjekim Aristote- 
lom. Hegelu je u svemu stalo do sistema- 
tičnosti upravo stoga što smatra da filo- 
zofija bez sistema ne može u sebi imati 
ničeg znanstveno-objektivnog i nužnog, 
da bi takvo nesistematično, dakle i slučaj- 
no i subjektivno mišljenje bilo plod ne- 
obaveznosti, nosilo pečat prolaznosti, is- 
kazivalo stanje stvari kakvo je u tom času 
za nas i naše mnijenje, a ne kakvo je za 
sebe i po sebi. 


Hegel znači filozofsku kulminaciju 
onog općeg kulturnog duha toga doba 
koji želi potpuno obuhvatiti i sasvim iz- 
nova stvaralački interpretirati sva područ- 
ja prakse i teorije, cjelinu svijeta, njegove 
biti i njegove bogate i raznolike pojavno- 
sti. »Nema« — kaže Hegel — »zatvorena 
bit univerzuma u sebi sile koja može pru- 
žiti otpor smionosti spoznavanja, ona se 
mora rastvoriti pred njim, pokazati mu 
svoje dubine i dati ih na uživanje.« I bez 
obzira na to što je za Hegela polaznom 
pozicijom uvijek bila ideja, opće, zakon, 
što je, dakle, njegov sistem klasičan pri- 
mjer objektivnog idealizma, njegova je 
cjelokupna grandiozna filozofska zgrada 
izvanredno puna i bogata realnog, živog 

materijala, pa mu je filozofija često real- 
nija i od mnogih »materijalističkih« ili 
»realističkih« koncepata. 

Istovremeno je, međutim, Hegelov 
idealizam — to platonovsko polaganje 
svijeta ideja kao osnove svijeta, to postav- 
ljanje pojmova kao vječne osnove i prin- 
cipa svake opstojnosti — neograničeno 
filozofovo uvjerenje. To carstvo, ili taj si- 
stem pojmova, izričito je jedinstvena cje- 
lina; kod njega se svi djelomični pojmovi 
združuju u jedan jedini pojam, u kojem 
su svi raniji sadržani kao prosti momenti. 
Božanska osnova svega opstojećeg u jed- 
nom je osebičnom carstvu svih pojmova, 
i jedan eternalni, ukupni smisao vlada 
svime. U njem je sakriven svaki pojedi- 
načni smisao, a vječna, apsolutna ideja ili 
um trajni je sadržaj koji prožima sve po- 
jave i iskazuje sam supstancijalitet svijeta: 
logos je fundament, izvor, osnova i sadr- 
žaj bitka, i kao što bitak ne može biti 
alogičan, iracionalan, tako ni logos ne 
može biti drugačije strukturiran no što je 
sam bitak: ono što je umno, zbiljsko je, 
a što je zbiljsko, umno je. (»Was ver- 
ninftig ist, das ist wirklich, und was wir- 
klich ist, das ist vernunftig«.) Um kao si- 
stem svih pojmova jest kao vječna mo- 
gućnost, temelj svakoj zbiljskoj opstojno- 


sti, a naš svjestan um predstavlja razabi- 
ranje tog predsvjesnog vječnog uma. U — 
Hegelovu su panlogizmu i sve prirodne 
pojave samo prikazi pojma, no one su na 
području prirode nesvjesne, ne shvaćaju 
i ne pomišljaju taj svoj vlastiti pojam. Tek 
čovjek pomišlja samog sebe i sebe shvaća 
u samosvijesti: tek on je sebi ujedno i 
subjekt i objekt. Duh je, dakle, pojam ko- 
ji sebe pomišlja, pa je stoga u duhu po- 
jam — koji je u prirodnim egzistencija- 
ma bio uronjen u materijalnu opstojnost 
i izgubio se u njoj — došao samome sebi, 
duh i ne znači drugo do »biti kod samog 
sebe«. Dok su u prirodi svi momenti ap- 
solutne ideje u bezbrojnim egzistencija- 
ma, koje su isprva međusobno tuđe, bili 
raspršeni u prostor, dotle se u duhu zbiva 
sabiranje i sjedinjavanje svih tih mome- 
nata u novo jedinstvo. Iz svog samootu- 
đenja u prirodi pojam se, prema tome, u 
duhu ponovo vraća samom sebi. Tako je — 
Hegel zatvorio krug i u tom krugu obu- 
hvatio cjelokupnost bitka. Idejna shema 
tog cjelokupnog Hegelovog grandioznog 
pothvata, koja je sva sazdana u obliku po- 
znate dijalektičke trijade: teza, antiteza i 
sinteza, mogla bi se — na osnovi glavne 
tematike njegove Enciklopedije filozofskih 
znanosti — ovako prikazati: 


Kvaliteta 
Nauka o bitku —f—Kranitea 
jera 


Bit 
—f— Pojava 
Zbilja 


Subjektivni pojam 


Nauka o pojmu —[——Objekt 
Ideja 


LOGIKA Nauka o biti 
Mehanika 
FILOZOFIJA Fizika 
PRIRODE 
Organika 


Prostor i vrijeme 
—P—Materija i gibanje 

Apsolutna mehanika 2 

Fizika općeg individualiteta 
—[— Fizika posebnog individualiteta 

Fizika totalnog individualiteta 


Geološka priroda 
—P— Vegetabilna priroda 


Životinjski organizam 

- — Subjektivni duh 


FILOZOFIJA. | oGEpkivi | 
DUHA Objektivni duh š 


| 


— Apsolutni duh —--—— 


U svojoj Logici Hegel je analizom poj- 
ma bitka ukazao ujedno i na nužnost nje- 
gova prevladavanja, razvijajući dijalekti- 
čke teze o kategorijama kvalitete, kvanti- 
tete i mjere, da bi u nauci o biti i, naj- 
poslije, u nauci o pojmu ukazao na 
neodrživost svih principa i postavki 
transcendentalnih i formalnih logika, in- 
zistirajući na nezaobilaznom ontološkom 
karakteru svake logičke strukture. Najop- 
- ćiji pojam, pojam čistog bitka, istovreme- 
no je i najneodređeniji. Bez sadržaja, on 
predstavlja čisto ništa. Ali ništa, ukoliko 
je predmet mišljenja, opet je nešto, tj. 
vraća se bitku. Jedinstvo tih pojmova — 
bitka i nebitka — njihov prijelaz jednog 
u drugog, postajanje je, odnosno nestaja- 
nje. Nešto što postaje nije još ono što će 
postati, i u isto vrijeme jeste to ukoliko 
to postaje. Iz pojma bitka slijedi pojam 
kvalitete, iz kvalitete kvantiteta. Tako se 
sav sadržaj iskustva izvodi iz čistog mi- 
šljenja. 


Filozofija prirode ukazuje na drugobi- 
tak (Anderssein) ideje koja se otuđila u 
prirodi. Apsolutni um ili čista ideja po- 
staje prirodom kako bi postala realnim 


Antropologija (prirodna, osjećajna i 
= zbiljska duša) 
Fenomenologija (svijest, samosvijest, 
um) 
> Psihologija (teoretski duh, praktični 
duh, slobodni duh) 
Apstraktno pravo (vlasništvo, ugovor, 
nepravo) 


—— Moralitet (naum i krivnja; namjera i 

dobrobit; dobro i savjest) 
- Običajnost (porodica, građansko 

društvo, država) 

_— Umjetnost (simbolička, klasična, 

romantična umjetnost) 

Religija (prirodna religija, religija 

slobodnog subjektiviteta, apsolutna 

religija) 

—— Filozofija 


samosvjesnim duhom. U postupnom ra- 
zvitku od neorganskog k organskom, ide- 
ja se sve potpunije realizira. Vraćanje te 
ideje sebi zbiva se u Filozofiji duba. Su- 
bjektivni duh pokazuje se ponajprije kao 
odnos duše i tijela, zatim kao duh na 
stupnju refleksije (kao osjetilna svijest) i 
najposlije duh u teoretskom smislu kao 
inteligencija, praktički kao volja, a slo- 
bodni duh kao jedinstvo prva dva stup- 
nja. Objektivni duh je, u stvari, izlaganje 
Hegelove Filozofije prava, što je identič- 
no s njegovom etikom. Najviša zbiljnost 
običajnosne (ili ćudoredne) ideje jest dr--- 
žava, a najviši oblik države konstitucio- 
nalna monarhija. Apsolutni duh preko 
umjetnosti (koja ga izražava na osjetilni, 
dakle niži način, pa stoga »umjetnost za 
nas jest i po svojoj najvišoj odredbi ostaje 
prošlost«) i zatim preko religije (koja ga 
izražava na način predodžbe i koja je je- 
dinstvo beskrajnog ili apsolutnog i kraj- 
njeg) dolazi do filozofije što apsolutni 
duh iskazuje u pojmovnoj, dakle njemu 
samome najadekvatnijoj formi, koja je 
kruna cjelokupnog sistema i njen završe- 
tak, »krug krugova« kojim je apsolutno 
izražen Apsolut. 

Proces povezivanja svijesti i predmeta 
i njegovog sve jasnijeg i točnijeg odrede- 
nja, što ga izlaže Fenomenologija duha, 
pokazuje put razvoja duha od naivne 
osjetilne izvjesnosti, preko samosvijesti, 
pa zatim uma, duha i religije do apsolut- 
nog znanja. Stoga je i samo nastupanje 
znanosti i njena povijesnost temeljni 
predmet ovog djela. Prvo, neposredno 
znanje je neduhovno, ono je samo osje- 
tilna svijest. Da bi se ona uzdigla do is- 
tinskog pravog znanja, da bi postala zna- 
nost, njen čisti pojam treba da se »probija 
dugim putem«. Sam je taj put znanosti 
nužno već i sama znanost, jer znanstvena 
metoda nije izvan svog predmeta, već je 
imanentna samoj znanosti. Svijest će u 
svom razvojnom putu dostići onu točku 
gdje će negirati pričin da je obuzeta ne- 
čim drugim, tuđim, onu točku gdje poja- 
va postaje jednaka biti, da bi na kraju, 
shvaćajući tu samu svoju bit, označila pri- 
rodu apsolutnog znanja. U tom prikazu 
povijesti samorazvoja duha — što ga iz- 
laže Fenomenologija duba — svoje povi- 
jesno mjesto ima i umjetnost, što je iska- 
zano prvenstveno u njegovim trotomnim 
Predavanjima iz estetike, 


Umjetnost, po Hegelu, nije još čista 
misao, ali nije više ni puka osjetilnost. I 
kao što se u okviru cjelokupnog apsolut- 
nog duha, kao najvišeg stupnja čitave fi- 
lozofije duha, duh kreće od umjetnosti 
putem religije do filozofije, tako se isto 
unutar umjetnosti ona razvija iz simbo- 
lične (u kojoj ideja nije još našla formu, 
pa ima svoj lik izvan sebe u prirodnoj 
osjetilnoj građi) preko klasične (u kojoj je 
ideja u slobodnoj savršenoj suglasnosti sa 
svojim likom, pa predstavlja ispunjeni i 
ozbiljeni ideal umjetničkog) do romanti- 
čke forme (koja ponovo ukida jedinstvo 
ideje i njene realnosti i u kojoj u višem 
obliku dolazi do raskida zbog težnje duha 
da se prikaže u svom pravom pojmu, a 
taj ne može biti vezan uz osjetilnost). 
Ono najviše što može ostvariti umjetnost 


jest klasična forma, a kad se u njoj poka- 
zuje nedostatak, onda je taj nedostatak 
sama umjetnost, jer je umjetnost ograni- 
čena kao umjetnost time što je uvijek 
nužno osjetilno prikazivanje ideje. 

Hegelova Povijest filozofije predstavlja 
do tada najsveobuhvatniju, ali i najosob- 
niju interpretaciju cjelokupnog razvoja 
ljudske misli. Ona je — zahvaljujući kon- 
zekventno provedenim Hegelovim prin- 
cipima, po kojima sama ideja filozofije 
ima svoj kraj i vrhunac u njegovoj filozo- 
fiji — vrednovanje svekolike tradicije na 
osnovi kriterija da li stoji bliže ili dalje 
od te ideje, od njegove vlastite dijalekti- 
čke filozofije. 

Filozofija povijesti, koja pokazuje logos 
povijesti upravo onako kao što postoji lo- 
gos filozofije, prirode, prava, umjetnosti 
itd., ukazuje na postupnost razvoja prin- 
cipa čiji je sadržaj svijest o slobodi. Svjet- 
ska povijest je izlaganje duha u vremenu 
kao što sebe ideja kao priroda izlaže u 
prostoru. Cilj povijesnog razvoja jest dr- 
žava uma, u kojoj se realizira sloboda, a 
oružje su tog razvitka, s jedne strane, ve- 
liki ljudi, a s druge, duh naroda. Od ori- 
jentalnog, pa preko grčkog i rimskog svi- 
jeta povijest kulminira, ali se zapravo 
ujedno i završava u germanskom svije- 
tu. 

Hegel znači, prije svega, dijalektičko 
gledanje na cjelokupnost idealne i realne 
zbilje. Dijalektičko, to znači: živo, pokret- 
no, u stalnom suprotstavljanju, stalnoj iz- 
mjeni, borbi novog i starog, negaciji ne- 
gacije. Već zapravo u Hegela (pa stoga 
pogotovu ne u marksizmu) dijalektika ni- 
je naprosto metoda odijeljena i neovisna 
o nečemu na što bi se kasnije kao metoda 
samo primjenjivala. Hegel je sam svoju 
metodu označio kao »dušu i supstanciju« 
i kao »bit bitka«. Dijalektički filozofirati 
stoga ne znači navoditi neke hipostazira- 
ne i formalizirane crte dijalektičke meto- 
de, već ponirati duboko u unutarnju di- 
namiku samog bitka, shvaćati povijest ta- - 

ko revolucionarno da je i u njoj svaka 
sinteza samo nova teza koja rađa antite- 
zom. Stoga je već i Hegelova dijalektika 
uvijek bila mrska glorifikatorima postoje- 
ćeg, propagatorima mirnih prijelaza i re- 
formističkih pozicija. Tako je svojedobno 
i Bernstein optužio Hegela nalazeći sve 
»nedosljednosti« u djelima klasika mar- 
ksizma u tome što su i suviše stajali pod 
utjecajem starog dijalektičara: »Dvosmi- 
slenost, koja je tako malo  svoj- 
stvena Engelsovu karakteru, korijeni se u 
dijalektici preuzetoj od Hegela.« Hegelo- 
va je dijalektika, međutim, ostala funda- 
mentalni sastavni dio marksizma, ali ne 
kao apstraktna shema, samorazvoj pojma 
u sebi, zatvorena i zaustavljena povijest, 
već kao uvijek živi protivurječni razvoj 
koji se ne odvija samo u umu (kao što 
je to, u stvari, kod Hegela), već, prije sve- 
ga, u samoj historijskoj zbilji. U tom smi- 
slu dijalektika, dakako, ne može ni sama 
biti isključena iz dijalektike, dakle iz vla- 
stitog unutarnjeg razvoja, vlastitog prevla- 
davanja suprotnosti i vlastitih novih spo- 
znaja. Stoga marksistička dijalektika i 
mora razbiti Hegelov krug apstraktnih i 
hipostaziranih konstrukcija i, prije svega, 
njihovu bitnu zatvorenost prema budu- 
ćem, jer je Hegel, uza sve svoje genijalno 
sagledavanje smisla i biti povijesti, u kraj- 
njoj liniji filozof koji se tek nalazi na pra- 
gu povijesti, a misli da je povijest već 
završena. Principijelnim, panlogističkim 
rješenjem glavnog pitanja, identifikaci- 
jom bitka i mišljenja, apsolutiziranjem fi- 
lozofske apsolutne spoznaje Apsoluta, 
Hggel je, u stvari, zatvorio mogućnost 
svakog iz korijena novog filozofskog is- 
traživanja i — bez obzira na prividno an- 
tipozitivističku poziciju — upravio sve- 
koliku daljnju ljudsku spoznajnu aktiv- 
nost na rad pozitivnog utvrđivanja činje- 
nica, prikupljanje znanja. Budućnost je 
dakle, po njemu, u krajnjoj konzekvenciji 
samo u znanostima. U tom je smislu He- 
gel, međutim, izvanredni dokaz kako vje- 


rovanje u znanost kao sverješavajuću dje- 
latnost već eo ipso transcendira znanost, 
i ukoliko želi doista položiti račun o svim 
svojim prvim pretpostavkama, nužno su- 
ponira određenu metafizičku ili ontolo- 
šku poziciju (kao što je npr. Hegelova te- 
za: Sve umno je zbiljsko). Ponekad je i 
filozofija u nekim svojim razvojnim ten- 
dencijama — kad je Hegelov filozofski 
krug bio zatvoren — postala baš na os- 
novi Hegelove metafizičke pozicije pri- 
vidno antimetafizička, znanstvena, eg- 
zaktna, pa i pozitivistička. 

Glav. djela: Fenomenologija duba (1807, 
prev.) Nauka logike I-III (prev. i pod naslo- 
vom Dijalektika, 1812-1816); Enciklopedija 
filozofskih znanosti (1817, prev.); Osnovne crte 
filozofije prava (1821, prev.). Osim ovih djela 
koja su izišla za Hegelova života, njegovi uče- 
nici su štampali, na osnovi bilježaka s njego- 
vih predavanja, još i djela: Estetika, prev.; Fi- 
lozofija povijesti, prev.; Religionspbilosopbie; Is- 
torija filozofije, prev. Prvo izdanje njegovih 
cjelokupnih djela tiskano je od 1832. do 1887. 
u 19 tomova. 


HEGESIJA, grč. filozof (III st. pr. n. €.). 
Pripadnik Kirenske škole. Skeptičan je u 
odnosu na mogućnost da se dođe u stanje 
u kojem bi se mogle potpuno zadovoljiti 
potrebe za blaženim životom. Stoga ne 
smatra da životni cilj treba hedonistički 
(kao Aristip) tražiti u sreći, već u ravno- 
dušnosti prema nesrećama. Pod utjeca- 
jem Epikura i stoičke škole znatno je 
modificirao učenje osnivača ove škole 
Aristipa. Zbog pesimističkih konzekven- 
cija njegovih izlaganja (mnogi njegovi 
slušaoci izvršili su samoubojstvo) zvali su 
ga »propovjednik smrti«, pa je kralj Pto- 
lemej zabranio njegova predavanja u 
Aleksandriji. 


HEIBERG, Johann Ludwig, dan. filo- 
zof i pjesnik (1791 — 1860). Živio je u 
Parizu i Kielu, a zatim kao direktor ka- 
zališta u Kopenhagenu. Prijateljevao je s 
Hegelom, a u nizu djela brani, i prije sa- 

mog Hegela, njemu neke vrlo bliske 
estetske teze. 

Glav. djela: O spekulativnoj logici (1833), O 
likovnoj umjetnosti (1838); Prozni spisi (1861); 
Poetski spisi (1862). 


HEIDEGGER, Martin, njem. filozof 
(1889 — 1976). Prof. u Marburgu (1923) i 
Freiburgu (1928). Kad je E. Husserl zbog 
svog jevrejskog porijekla bio maknut sa 
sveučilišta, došao je H. na njegovo mje- 
sto. Već sam taj čin, kao i neke njegove 
govore i javne istupe (osobito njegov 
Rektoratsrede) — u kojima je za vrijeme 
nastupa nacizma veličao »historijski poziv 
Njemačke« — zamjerili su mu mnogi fi- 
lozofski autori, bez obzira na to što se 
kasnije povukao iz direktnog i aktivnog 
angažmana za Treći Reich. (Uz niz oprav- 
danih zamjerki, neki su novinari, među- 
tim, i »pridodali« svoje interpretacije i 
neistinito i nategnuto prikazali neke mo- 
mente iz Heideggerove biografije. Neke 
svoje postupke pokušao je opravdati u 
poznatom posmrtno objavljenom inter- 
vjuu u časopisu »Das Spiegel«.) Poslije ra- 
ta predaje samo povremeno na sveučili- 
štima Njemačke, ali štampa niz djela koja 
znatno utječu na mnogobrojne filozofske 
autore diljem svijeta. Mnogi njegovi uče- 
nici, bezbroj apologeta, ali i originalnih 
filozofa (osobito u Francuskoj) smatraju 
ga jednim od najvećih filozofa suvreme- 
nog svijeta. 

Temeljna se Heideggerova filozofska 
upravljenost i sav njegov misaoni napor 
nalaze u pitanju o bitku. I dok je kod 
predsokratovskih mislilaca — posebno 
Anaksimandra, Parmenida i Heraklita — 
došla do riječi istina samog bitka, ona se 
već u Platona i Aristotela pretvara, po 
Heideggeru, u meta-fizičko pitanje i tako 
postaje poprište »zaborava bitka«. »Bitak 
— se skriva ukoliko se otkriva u biće«, a ci- 
jela povijest zapadnoevropske metafizike 
(uključujući i Nietzschea) pokazuje upra- 
vo tu skrivenost bitka, koji se kao zabo- 


ravljen prikriva u stalnu prisutnost bića. 
Jer metafizika pita za biće kao biće, ostaje 
kod bića i ne obraća se na bitak kao bitak. 
»Zato se metafizika nadvladava u mišlje- 
nju O istini bitka.« Ali »zaborav bitka« nije 
nikakva subjektivna pogreška filozofa, 
nesmotrenost ili propust, no isto tako ni 
neko »objektivno« događanje neovisno o 
čovjeku, već je taj zaborav bitna karakte- 
ristika otuđenja čovjeka i čitave povijesti 
Zapada. Povijest bitka počinje, i to nuž- 
no, sa zaboravom bitka. Metafizika je sa- 
mo »epoha« u povijesti bitka samog. U 
svojoj biti »metafizika je nihilizam. Bit 
nihilizma pripada u povijest.« Osnovni 
zadatak mišljenja — da ponovo probudi 
smisao za bitak, tj. za ono što omogućuje 
postojanje svakog bića (Das Seiende) — 
moguće je postaviti samo onda ako se 
sam čovjek razumije drugačije nego do 
sada, ako se pitanjem o smislu bitka 
(Sinn des Seins) čovjek otkrije kao ek- 
-sistencija i kao mjesto »boravljenja bitka«, 
tj. kao »kuća bitka«. Ispitivanje egzisten- 
cije u njenoj temporalnosti, tj. njeno is- 
pitivanje kao ljudsko opstojanje (Dasein), 
priprema i omogućuje pitanje o samom 
bitku. U tom je smislu ljudsko opstojanje 
tubitak, tj. »tu« »bitka« (Dasein je das Da 
des Seins). Zaborav diferencijacije izme- 
đu bitka i bića rezultira metafizičkim ni- 
hilizmom, pa stoga i čovjek ostaje »bez 
zavičaja«, ostaje stranac u ovom svijetu, 
ostaje u njemu »u tuđini«, u čežnji za iz- 
gubljenim zavičajem. Filozofija kao meta- 
fizika nije osvijetlila, nego pospješila to 
otuđenje. Heidegger zato u svojim kasni- 
jim radovima više ne želi svoje mišljenje 
zvati filozofijom, već »mišljenjem bitka«, 
te napušta i naziv »fundamentalna onto- 
logija«, kojim je u svojoj prvoj fazi nazi- 
vao svoje istraživanje, želeći istaknuti ka- 
ko se njegovim pitanjem o bitku stvara 
osnova za formalne ili materijalne onto- 
logije. Dosadašnja racionalistička, pa i 
mistično-iracionalistička filozofska tradi- 
cija samo su jednostrana filozofska strem- 


ljenja koja izviru iz istog temeljnog »ne- 
razumijevanja«. Racionalizam je za nj 
»nemoćan«, a mistika »besciljna«, pa ira- 
cionalizam — kao protivuigrač raciona- 
lizma — govori samo »razroko o onome 
za što je ovaj drugi slijep«. 

Bit znanosti je istraživanje, a bit je is- 
traživanja u tome da spoznavanje samo 
sebe usmjeruje u neko područje bića, pri- 
rode ili povijesti. Znanost postaje istraži- 
vanjem kad tzv. činjenice postanu pred- 
metne. Ono pak što stoji u činjenicama, 
no i ono što je stalnost njihova mijenja- 
nja, jest pravilo. Postojanost promjene u 
nužnosti njenog protjecanja jest zakon. 
Tek u vidnom krugu pravila činjenice 
kao činjenice postaju jasnima, pa je stoga 
istraživanje činjenica uspostavljanje i 
očuvanje pravila i zakona. Utemeljivanje 
zakona, međutim, postaje odlučno za 
eksperiment. Izvršiti eksperiment znači: 
predstaviti uvjete u skladu s kojima se 
određena povezanost mijene može slije- 
diti u nužnosti njenog protjecanja, a to 
znači tako da se njime može unaprijed 
ovladati za računanje. U tom kontekstu 
H. ustanovljuje da u znanosti specijalnost 
nije neka posljedica, već temelj napretka 
samog istraživanja, jer ono raspolaže bići- 
ma kad ih može proračunati u njihovom 
budućem toku ili naknadno izračunati 
kao prošlost. 

Misliti, međutim, u »blizini bitka« zna- 
či istovremeno se odijeliti od znanosti. 
Štaviše, »znanost ne misli« »na način mi- 
slioca«. No to da znanost ne može misliti 
nije za nju nikakav nedostatak, već pred- 
nost. Jer samo to osigurava mogućnost 
»da se na način istraživanja upusti u bilo 
koje predmetno područje i da se tamo 
nastani«. 

Moderna tehnika i suvremena znanost 
— kad metafizika postaje univerzalna i 
planetarna, kad se sve više rasprostire ci- 
jelom Zemljom — predstavljaju zapravo 
krajnju fazu zaborava bitka što dolazi u 
vrijeme svjetske noći, vrijeme koje je po- 

stalo »oskudno vrijeme, jer postaje sve 
oskudnije«, pa se u tehničkom redu gasi 
svaki trag zavičajne blizine čovjeka bitku. 
»Dugo je oskudno vrijeme svjetske noći. 
Ono tek mora dugo dospijevati do svoje 
vlastite sredine. U ponoći te noći Oskud- 
no vremena je najveće. Tada zlopatničko 
vrijeme ne može više iskusiti čak ni svoju 
oskudnost. Ova nemogućnost, zbog koje 
sama oskudnost Oskudnoga dospijeva u 
Mračno, naprosto je Oskudno vremena. 
Oskudnost je time potpuno zamračena, 
da bi se pojavila još samo kao potreba 
koja se hoće pokriti« (»Čemu pjesnici?«). 


Heidegger stavlja u pitanje mogućnost 
i održivost svih »metafizičkih disciplina«, 
pa tako i estetike. Kao metafizičko pita- 
nje o biti umjetnosti (a umjetnost H. de- 
finira kao »Sebe-u-djelo-postavljanje isti- 
ne bića«) estetika ne može doprijeti do 
svog pravog izvora, jer je njen horizont 
ograničen na način bitka stvari, a i samoj 
stvari ne dopušta da bivstvuje u svojoj 
»stvarnosti«, već je gura u određene kate- 
gorije. 

U jednom od svojih posljednjih zna- 
čajnih djela, Vremenu i bitku (Zeit und 
Sein, što je štampano u knjizi Zur Sacbe 
des Denkens), H. smatra da valja pokušati 
misliti bitak bez obzira na zasnivanje bit- - 
ka iz bića, jer inače ne postoji više nika- 
kva mogućnost da se posebno uoči bitak 
onog što jest uokolo čitave zemlje. U tom 
smislu valja napustiti i filozofiju i prepu- 
stiti je njenoj pravoj sudbini, njenom ras- 
padu u znanosti. Proširenje filozofije u 
posebne znanosti legitimni je završetak 
filozofije. Osnovna crta te znanstvenosti 
jest njen kibernetički, tj. tehnički karak- 
ter. 


Ograđujući se od egzistencijalizma 
(osobito njegove francuske varijante), kao 
i nekih fenomenoloških interpretacija 
(kako su ga pokušali tumačiti određeni 
autori), H. u svom čuvenom spisu O bu- 
manizmu (što ga je posvetio svom fran- 

cuskom prijatelju i velikom poštovaocu 
njegove filozofije Jeanu Beaufretu) uka- 
zuje u jednoj fazi svog razvoja i na blizinu 
svog mišljenja Marxovu shvaćanju povije- 
sti (premda Marxa kasnije više ne spomi- 
nje). »Stoga što Marx, ukoliko spoznaje 
otuđenje, dopire do jedne bitne dimenzi- 
je povijesti, marksistički je nazor o povi- 
jesti nadmoćan ostaloj historiji. A stoga 
što ni Husserl ni, koliko do sada vidim, 
Sartre ne spoznaju bitnost povijesnog u 
bitku, ne dolaze ni fenomenologija ni eg- 
zistencijalizam u onu dimenziju unutar 
koje je tek moguć produktivan razgovor 
s marksizmom.« 


Međutim, bez obzira na smionost i du- 
boko značenje njegova temeljnog pitanja 
o bitku, na radikalnu negaciju metafizi- 
čke tradicije (što je, doduše, često izraže- 
na teškim jezikom koji se ponekad pribli- 
žava — osobito npr. u nekim tezama dje- 
la Šumski putovi — nerazumljivosti), Hei- 
degger je i sam ostao zatvoren svojim 
fundamentalnim pitanjem u specifičnom 
negativnom određenju, pa je zbog te svo- 
je vlastite pozicije — i njenog ograniče- 
nja — ostao u nemogućnosti da izgradi 
svoje mišljenje u onim pretpostavkama 
što ih je sam označio kao temeljne koor- 
dinate svoje misli. U H. je također prisut- 
na određena rezignacija — koja nije po- 
sve neovisna od njegova životnog isku- 
stva i ranijeg angažmana — nad općim 
stanjem civilizacije ovog strojevnog svije- 
ta, što ga je inače upravo on briljantno 
ocrtao. U negiranju filozofije, čiju sudbi- 
nu s nepravom vidi u kibernetici, pa i u 
njegovu prizivanju bogova i u potrebi »da 
sjaj božanstva svijetli u svemu što jest«, 
kao i u nekoliko bogobojaznih teza iz 
spomenutog razgovora s urednikom 
»Spiegela«, ima elemenata koji nisu na ra- 
zini nekih doista bitnih i oštro iskazanih 
misli o suvremenom svijetu, koji prekriva 
»zima tehničke civilizacije«. Sve to i što- 
šta drugo, dakako, ne znači da M. Hei- 
deggera neće povijest filozofije zabilježiti 

kao jednog od najoštroumnijih i najvećih 
mislilaca naše epohe. 


Glav. djela: Die Lebre vom Urteil im Psycho- 
logismus (1914); Die Kategorien und Bedeu- 
tungslebre des Duns Skotus (1916); Zeit und 
Sein (1927); Kani i problem metafizike (1929, 
prev.); Vom Wesen des Grundes (1929); Što je 
metafizika? (1929, prev.), Holderlin und das 
Wesen der Dicbtung (1937); Platons Lebre von 
der Wabrbeit (1942); Vom Wesen der Wabr- 
beit (1943); Erlčiuterungen zur  Holderlins 
Dicbtung (1944), Holzwege (1949, iz ovog su 
djela prevedena u nas 4 eseja: Izvor umjetni- 
čkog djela; Čemu pjesnici?; Doba slike svijeta i 
Nietzscbeova riječ »Bog je mrtav«); Der Feldweg 
(1950); Einfiibrung in die Metapbysik (1953); 
Was beisst Denken (1954); Aus der Erfabrung 
des Denkens (1954); Vortrdge und Aufsćitze 
(1954); Zur Seinsfrage (1955); Što je to filozo- 
fija? (1955, prev); Der Satz und Grund 
(1957); Identitćit und Differenz (1957); Gelas- 
senheit (1959); Unterwegs zur Spracbe (1959); 
Nietzscbe (1961); Die Frage nach dem Ding 
(1962); Die Technik und die Kebre (1962, prev. 
Pitanja o tebnici i Obrat); Kants These iiber das 
Sein (1962); Wegmarken (1967); Zur Sacbe des 
Denkens (1969); Fenomenologija i teologija 
(1970, prev.). U nas je izašao i prijevod nekih 
ranih radova H. pod naslovom Rani Ilajdeger. 
Od 1976. god. počela su izlaziti sveukupna 
djela, predviđena u 60 knjiga, među kojima 
je i niz dosad neobjavljenih predavanja (npr. 
»Logik, der Frage nach der Wahrheit«, 1976). 


HEIMSOETH, Heinz, njem. filozof 
(1886 — 1975). Prof. u Marburgu, Konigs- 
bergu i Kolnu. Historičar filozofije; uz 
mnogobrojne monografijske studije pre- 
težno njem. filozofije, poznat je i njegov 
sintetički historijski pregled filozofije XX 
stoljeća, koji je dao kao dopunu Windel- 
bandove Povijesti filozofije. 


Glav. djela: Die secbs grossen Themen der 
abendlindiscben Metaphysik und der Ausgang 
des Mittelalters (1921); Ficbte (1923), Persćn- 
licbkeitbewusstsein und Ding an sich bei Kant 
(1924); Metapbysik der Neuzeit (1929); Nietzs- 
cbes Idee der Geschichte (1938); Transcendentale 
Dialektik (4 dijela 1967—71). 

HEINEMANN, Fritz, njem. filozof 
(1889— 1969). Prof. u Frankfurtu, od 
1930. u Oxfordu. Predmet povijesti filo- 
zofije, po Heinemannu, nije ništa drugo 
do povijest čovjeka koji filozofira, a da 
bismo čovjeka u potpunosti spoznali, 
moramo prije svega analizirati njegov tzv. 
»lik« — tj. osnovni stav pojedinca prema 
svijetu i bogu. Tako ćemo uočiti da od- 
ređene kategorije (kozmos, bog i dr.) zna- 
če nešto sasvim drugo u različitim zem- 
ljama i razdobljima (Indija, Kina, evrop- 
sko mišljenje itd.). Stoga je prevladavanje 
hegelovstva i okretanje povijesti filozofije 
prema životu, a ne mrtvim sistemima, pr- 
vi zadatak one povijesti filozofije koja želi 
imati značenje za »opću kulturnu i du- 
hovnu povijest«. Značajan je njegov zbor- 
nik (u kome su surađivali mnogobrojni 
filozofi, osobito iz Njemačke i SAD) Fi- 
lozofija u XX vijeku, koji daje vrlo infor- 
mativan, enciklopedijski prikaz suvreme- 
ne povijesti filozofije i filozofskih disci- 
plina. 


Glav. djela: Plotin (1921); Die Geschichte der 
Philosopbie_als Geschichte der Menschen (u 
Kant-Studien XXXI, 1926); Neue Wege der 
Pbilosopbte (1929); Odysseus oder die Zukunft 
der Philosophie (1939); Die Philosophie im XX 
Jabrbundert (1959). 


HEINTEL, Erich, austrijski filozof 
(1912—  ). Prof. u Beču. Osnovne preo- 
kupacije E. Heintela kreću se u okviru 
kritičkih istraživanja i daljnje razrade He- 
gelova sistema. Kao organizator sastanka 
filozofa iz istočnih i nekih zapadnih ze- 
malja u Zwetlu (koji se održava svake go- 
dine), pridonio je boljem međusobnom 
razumijevanju i izmjeni mišljenja među 
marksističkim i nemarksističkim filozofi- 
ma. 


Glav. djela: Hegel und die analogia entis 
(1958); Der Begriff des Menscben und der »spe- 
kulative Satz« (1961); Pbysis und Logos (1963); 
Einfiibrung in die Sprachpbilosopbie (1972); 
Logik der Dialektik (1977). 


HEINZE, Max, njem. filozof (1835 — 
1909). Prof. u Baselu, Konigsbergu i 
Leipzigu. Historičar filozofije, poznat po 
mnogobrojnim istraživanjima grčke filo- 
zofije, kao i po izdanjima Kantovih pre- 
davanja iz metafizike. Čuven je i njegov 
rad na preradi Uberwegove Povijesti filo- 
zofije, koju je uređivao od petog do de- 
vetog izdanja (od 1870. do 1906. god.. 

Glav. djela: Die Lebre vom Logos (1872); Zur 
Erkenninislebre der  Stoiker_ (1880); Euda- 
monismus in der griechischen  Pbilosopbie 
(1883); Vorlesungen iiber Kunst und Metaphy- 
sik (1894), Etiscbe Werte bei Aristoteles (1909). 


HEISENBERG, Werner Carl, njem. 
fizičar, filozof i teoretičar prirode (1901 — 
1976). Predavao na mnogim sveučilištima 
u Njemačkoj i svijetu, direktor instituta 
»Max_Planck« u Munchenu. Dobitnik 
Nobelove nagrade za fiziku 1932. god. 
Dao je mnogobrojne i značajne doprino- 
se suvremenoj, prije svega kvantnoj fizici 
(teorija matrica, teorija elementarnih če- 
stica), a uz N. Bohra glavni je nosilac ko- 
penhagenške, subjektivistički orijentirane 
interpretacije kvantne mehanike. H. mi- 
sli da rezultati kvantne teorije (posebno 
princip neodređenosti) zahtijevaju korje- 
nitu reviziju određenih filozofskih kon- 
cepcija. On smatra da se više ne može 
govoriti o tome kako nam egzaktne zna- 
nosti daju sliku prirode kao takve, već 
samo sliku naših odnosa prema prirodi. 
Zastupao je, među ostalim, i princip in- 
determinizma. 

Glav. djela: Die pbysikaliscben Prinzipien 
der Quanten Theorie (1930); Slika svijeta suvre- 
mene fizike (1955, prev.); Pbysics and Pbiloso- 
pby (1959). 


HELLER, Agnes, mađarski filozof 
(1929—  ). Ranije živjela u Budimpešti, 
sada u Australiji. Jedna je od najpoznati- 
jih i najboljih učenica G. Lukacsa, mar- 
ksist antidogmatske orijentacije. H. sma- 
tra da ova historija kao istinska »pruža 
mogućnost da svakodnevni život svakog 

čovjeka postane za nas bivstvujući i da 
time Zemlja stvarno postane dom čovje- 
čanstva«. 

Glavno djelo: Svakodnevni život (1967, 
prev.) 


HELVETIUS, Claude Adrien, franc. 
prosvjetitelj i filozof (1715— 1771). Kao 
jedan od izrazitih predstavnika francu- 
skih materijalista XVIII stoljeća, Helve- 
tius je navlastito zaokupljen pitanjima 
morala i društva uopće. S Holbachom, 
Diderotom i drugim enciklopedistima 
vodi u svom čuvenom salonu — koji je, 
uz Holbachov, bio glavni centar okuplja- 
nja materijalističke misli — duge raspre 
o tada najaktualnijim pitanjima filozofije 
i povijesti. Osnovna mu je filozofska i 
sociološka teza da su čovjek i njegovo mi- 
šljenje prvenstveno proizvod okoline, 
sredine, pa stoga izvanrednu pažnju po- 
svećuje pitanju odgoja. Čovjek je, u stvari, 
samo ono što od njega učini odgoj. Kad 
ga dakle odgoj pouči kako da svoje lične 
interese uskladi s društvenim, nestat će 
zločina i nepravde. H. često gleda na mo- 
ralnost kao na profinjeni egoizam, te ot- 
kriva maskirano samoljublje i tamo gdje 
se čovjek čini najnesebičniji i najveliko- 
dušniji. Moral je, doduše, promjenljiv, pa 
je njegova bit historijska, no to istovre- 
meno ne znači da zakonodavac ne treba 
da oponaša prirodu. Upravo to što ljudi 
posjeduju osjećaje i strasti omogućuje za- 
konodavcu da ih usmjeri prema općem 
dobru. »Nemoralnost« dakle ne potječe 
od iskvarenosti ili zle ljudske prirode, već 
od nesavršenosti zakonodavstva. 


Spoznajna teorija, po  Helvetiusu, 
usmjerena je potpuno senzualistički: sav 
se psihički život zasniva na osjetilima. 
Strasti su, po Helvćtiusu, izvor svih naših 
djelatnosti, a našoj je prirodi najadekvat- 
nije da izbjegava svaku bol i da postigne 
zadovoljstvo i sreću. Odbacio je radikalno 
mogućnost postojanja urođenih moralnih 
ideja i tražio kao uvjet promjene čo- 

vjeka i ostvarenja njegove sreće mijenja- 
nje društvenog poretka. Ipak je smatrao 
da postoje neki vječni i elementarni mo- 
ralni principi, a na razvoj je društva gle- 
dao tipično prosvjetiteljski, sa svim pro- 
gresivnim tendencijama i svim ograniče- 
njima takva nazora. Njegovo glavno djelo 
O duhu javno je spaljeno zbog svog ma- 
terijalističkog i antireligioznog karaktera. 

Glav. djela: O dubu (1758, prev.); De V'hom- 
me, de ses facult& intellectuelles et de son €du- 
cation (posth. 1772); Le vrat sens du systčme 
de la nature (posth. 1774). 


HEMPEL, Carl Gustav, njem. filozof 
(1905 — ). Pripadnik takozvane Berlinske 
grupe, koja je uz Bečki krug sačinjavala 
jezgro logičkog pozitivizma. God. 1934. 
emigrirao iz Njemačke, od 1948. do 
1955. profesor na Yaleu, od 1955. na 
Princetonu. Autor zapaženih radova iz 
logike, metodologije i filozofije znanosti, 
prije svega u smislu osvjetljavanja teoret- 
skih osnova empirizma. U prvo vrijeme 
pozitivist, kasnije je evoluirao do »inter- 
ne« kritike tog pravca. Pokušao je, izme- 
du ostalog, definirati pojam konfirmacije, 
bavio se problemom objašnjavanja na os- 
novi deduktivno-nomološkog modela, 
kao i vezom između teoretskih i opažaj- 
nih termina. 

Glav. djela: Der Typusbegriff im Licbte der 
Neuen Logik (sa P. Oppenheimom, 1936); 
Fundamentals of Concept Formation in Empi- 
rical Science (1952); Aspects of Scientific Expla- 
nation (1965), Philosophy of Natural Science 
(1966); Aspekte wissenscbaftlicher_Erklirung 
(1977). 


HEMSTERHUIS, Francois, niz. filozof 
(1721 — 1790). Studirao je matematiku, fi- 
ziku i klasičnu filologiju. U državnoj služ- 
bi zauzimao visoke položaje. U etičkim 
pitanjima blizak Shaftesburyju, te smatra 
da je bit moraliteta u harmonijskom od- 
nosu poriva koji postoje između »Ja« i 
društva. U svojim estetskim raspravama 
postavlja tezu da je zakon jedinstva uvjet 

lijepog. Oznaka je ljepote također laka 
preglednost raznolikosti. Sve umjetnosti 
moraju težiti za tim da u najkraćem mo- 
gućem vremenu posjeduju najveći broj 
ideja. 

Glav. djela: Lettre sur la sculpture (1769); 
Lettre sur le d&ir (1770), Sur Vbomme et ses 
rapports (1772), Sopbyle ou de la pbilosopbie 
(1778); Simon ou des facult&s de Pame (1787). 


HERAKLID, iz Ponta, grč. filozof (oko 
350. g. pr. n. e.). Učenik Platona i pripad- 
nik starije akademije. Udaljio se od filo- 
zofije svog učitelja tvrdeći da se svijet sta- 
stoji od malih djelića mase što su među- 
sobno odijeljeni praznim prostorom. No, 
nasuprot atomistima, tvrdi da je svijet na- 
stao kao božje djelo, a ne po nužnim pri- 
rodnim zakonitostima. 


HERAKLIT, Efežanin (»Mračni«), grč. 
filozof (prema Apolodoru, od 544. do oko 
480. pr. n. e.). Protivnik demokracije, au- 
tor jetkih polemičkih istupa na račun vla- 
sti demosa i jačanja utjecaja »svjetine«. 
Nakon pobjede demokracije u svom rod- 
nom gradu Efezu odbio je da sudjeluje 
u državnom životu i povukao se u samo- 
ću. Oko 130 autentičnih fragmenata sa- 
čuvano je iz njegovog djela O prirodi. 


Nasuprot filozofiji Elejaca, Heraklitova 
dijalektička misao smatra da je sve u ne- 
prekidnom kretanju, postajanju i nestaja- 
nju. Čuvena izreka »Sve teče« (Panta rei) 
ne nalazi se doduše u autentičnim frag- 
mentima, ali u biti izražava jednu od 
glavnih misli Efežanina da se cjelokupna 
zbilja nalazi u stalnom toku, stalnim pro- 
mjenama. Pri tom sve postaje iz jednog, 
a iz svega opet jedno. Borba suprotnosti 
osnovni je movens i karakteristika cjelo- 
kupnog razvoja. »Rat je otac svemu, sve- 
mu kralj.« Prasupstancija, iz koje sve na- 
staje i u koju se sve vraća, jest vatra, prin- 
Cip života iz kojeg se rađaju i voda i zrak. 
Kako se ponovo sve vraća u vatru, perio- 
dično se izmjenjuju svjetski požar i po- 


novno stvaranje svijeta. Sve suprotnosti 
stvaraju jedinstvo, »skrivenu harmoniju«, 
pa se cjelokupni proces odvija po zakonu, 
»po najvišem umu« (logosu), koga mnogi 
ne shvaćaju iako žive po njemu: »Za taj 
logos, premda je vječan, ljudi nemaju ra- 
zumijevanja ni prije nego za nj čuju, ni 
pošto su čuli: jer iako se sve zbiva po tom 
zakonu (logosu), oni su nalik na neisku- 
sne...« Um, logos, zajednički je svemu 
postojećem, pa i mi sami sve činimo i 
mislimo kao njegovi učesnici, i ukoliko 
mislimo po njemu, ukoliko sudjelujemo 
u njemu koji vlada nad svime, utoliko 
smo kod istine, a varamo se upravo kad 
smišljamo nešto mimo njega, samo po 
vlastitom razumu, kao da ne postoji ta 
opća zakonomjernost. 

Dijalektički — shvaćajući — suprotnosti 
(stoga ga mnogi i zovu ocem dijalektike), 
H. je u nizu fragmenata ukazivao i na 
svoje temeljno načelo jedinstva suprotno- 
sti. »Jedno. isto prebiva u nama: živo i 
mrtvo, budno i spavajuće, staro i mlado.« 
I dalje: »Besmrtni su smrtni, a smrtni su 
besmrtni, jer je život onih smrt ovih, a 
život onih smrt ovih.« 


U etičkim i socijalnim tekstovima H. 
aristokratski govori o mnoštvu koje je 
»nezasitno kao stoka«, te je protivnik he- 
donizma, jer najbolji vole vječnu slavu, a 
ne prolazne stvari. Napokon, kad bi »sre- 
ća bila u tjelesnim uživanjima, nazivali 
bismo sretnima volove kad nađu grahori- 
cu za jelo«. 

Bez obzira na niz naivnih tvrdnji iz 
raznih područja (posebno u astronomiji), 
kao i na često nerazumljiv jezik njegovih 
malobrojnih sačuvanih fragmenata (stoga 
su ga i zvali mračnim), pa i na njegove 
aristokratske i nazadne nazore o društve- 
nim i političkim pitanjima, Heraklit je 
dao golem doprinos razvoju grčke i svjet- 
ske filozofske misli. Parafrazirajući Sokra- 
ta, Hegel je ustvrdio u svojoj Povijesti fi- 
lozofije: »Ono što nam je od Heraklita 
ostalo, izvrsno je; o onome pak što je za 

nas izgubljeno, moramo pretpostaviti da 
je zaista isto tako bilo izvrsno. Ili, ako 
sudbinu hoćemo smatrati tako praved- 
nom da je potomstvu uvijek sačuvala ono 
što je najbolje, onda bar za ono što nam 
je o Heraklitu još sačuvano moramo reći 
da je bilo dostojno da bude tako sačuva- 
no.« 

Po Nietzscheu, koji je pružio original- 
nu interpretaciju Heraklita kao mislioca 
što nalazi temeljnu ideju u vječnoj igri 
djeteta i umjetnika, Heraklitova se »slava 
tiče ljudi, a ne njega«, jer je »on potreban 
besmrtnosti čovječanstva«, dok njemu 
kao čovjeku »nije nužna besmrtnost«. 

Glav. djelo: O Prirodi. 


HERBART, Johann Friedrich, njem. 
pedagog i filozof (1776— 1841). Kućni 
učitelj u Švicarskoj (gdje posjećuje Pesta- 
lozzija), a zatim prof. u Gčttingenu i KO- 
nigsbergu. 

Teoretska filozofija, koja je, u stvari, 
metafizika, treba, po Herbartu, da ispravi 
empirijske fizičke pojmove, npr. pojam 
stvari, prostora i sl., dok praktična filozo- 
fija treba da razjašnjava i korigira esteti- 
čke i etičke pojmove. Filozofija u cjelini 
treba, dakle, da »obrađuje pojmove« u 
smislu uklanjanja onih protivurječnosti 
kojih su puni, npr., empirijski pojmovi 
što sadrže oznake koje se isključuju. Tek 
uklanjanjem protivurječnosti može se iz- 
bjeći skepticizam. Pojedine su stvari, po 
Herbartu, složene od više jednostavnih, 
nepromjenljivih elementarnih bića, »rea- 
la«, a sve se zbivanje sastoji u promjen- 
ljivim prividnim odnosima (eslučajnim 
izgledima«) nepromjenljivih prostih sup- 
stancija (»reala«, tj. specifičnih monada). 
Za njih je karakteristična težnja za sa- 
moodržanjem, a stvari su samo komplek- 
si mnogih reala. U pravoj zbilji, u apso- 
lutnom bitku nema nikakvog zbivanja, 
propadanja i nastajanja i uopće nikakvih 
promjena. Svaki »real« ima svoju nepro- 
mjenljivu kvalitetu, a sve promjene dola- 

ze od odnosa koje samo naše mišljenje 
utvrđuje među nepromjenljivim realima. 


Za Herbarta su predodžbe jedini oblik 
psihičkog života, pa su neke od njih — 
kao što su osjećaji i težnje — dobile ne- 
svjestan karakter zato što su bile nadvla- 
dane drugim, jačim predodžbarna i tako 
potisnute iz svijesti. 


U okviru tzv. praktične filozofije, za 
Herbarta je etika nauka o moralnom uku- 
su i, prema tome, dio estetike. Suprot- 
stavljajući se svim estetikama što preferi- 
raju sadržaj, Herbart zasniva formalisti- 
čku estetiku tvrdnjom da samo objektiv- 
no postojeća forma, zasnovana na trajnim 
relacijama, izmiče relativizmu i skepticiz- 
mu, te je vječna, apsolutna i slobodna. 
Hladan, nezainteresiran estetski sud kul- 
tiviranog čovjeka promatra samo formu, 
tj. objektivno dopadljive formalne odno- 
se, a ne njihovo zašto, ne uzroke dopada- 
nja i odbijanja. Moralni se ukus, kao ukus 
uopće, bitno ne razlikuje od poetskog, 
muzikalnog, likovnog ukusa. Svi oni po- 
čivaju na savršenom predstavljanju odno- 
sa, a jedina je razlika u tome što su u 
moralnom ukusu to voljni odnosi. 


Primjenjujući neke svoje formalističke 
i psihološke postavke u pedagogiji, H. je 
znatno utjecao na daljnji razvoj pedagogi- 
je, osobito svojim tezama o formama i 
stupnjevima nastave, kao i o odgojnoj 
funkciji nastave. Njegove ideje znatno su 
i dugotrajno utjecale na našu estetiku (Fr. 
Marković) i pedagogiju. Njegove teze, ne- 
kad vrlo popularne, uglavnom su izgubile 
na aktualnosti i u filozofiji i u pedagogiji, 
pa su već u dobroj mjeri preživljene i 
zaboravljene. 

Glav. djela: Allgemeine Pćidagogik, aus dem 
Zweck der Erziehung abgeleitet (1806); Haupt- 
Punkte_ der Metapbysik (1806); Allgemeine 
praktische_Philosopbie (1808); Psycbologre als 
Wissenscbaft (2 sv. 1824/25), Umriss pddago- 
giscber. Vorlesungen (1835); Sveukupna djela u 
12 sv. izdao je G. Hartenstein (1850-1852). 

HERBERT, Edward od Cherburyja, 
engl. filozof, političar, pjesnik i historičar 
(1583 — 1648). Kao filozof religije, zastu- 
pa tezu o potrebi primata uma i u religiji. 
Prirodna religija, koju propovijeda, treba- 
lo bi da u sebi ujedini ono što je bitno 
zajedničko i pozitivno u svim religijama 
da bi tako postala religijom uma. Po Her- 
bertu, postoje četiri faktora u spoznaji is- 
tine: osjet, razum, savjest i prirodni in- 
stinkt čovjeka, što omogućuje da se iz- 
bjegne kako skepticizam, tako i dogmati- 
zam. 

Glav. fil. djela: De veritate (1624); De causis 
errorum (1645); De religione gentilium (1663). 


HERCEN, Aleksandr Ivanovič, rus. 
revolucionar, književnik i filozof (1812 — 
1870). Često proganjan zbog revoluci- 
onarnih ideja, živi i u Švicarskoj, Francu- 
skoj, Italiji i Engleskoj. Traži ukidanje 
cenzure, pokreće časopise, zahtijeva oslo- 
bođenje seljaka. 

U svojim filozofskim pogledima H. ni- 
je posebno originalan, ali je ipak zanim- 
ljiv s obzirom na težnju da Rusiji približi 
Hegela, smatrajući njegovu filozofiju »al- 
gebrom revolucije«. Po Hercenu, Hegel je 
izgradio sistem »skladan, dubok... gdje 
se na svakom potezu ispoljava džinovska 
snaga«. Ali Hegel je ipak htio prirodu i 
povijest »kao primijenjenu logiku, a ne 
logiku kao apsolutnu racionalnost priro- 
de i povijesti«. Protivnik svakog misticiz- 
ma i filozofskog idealizma, Hercen je 
svoje popularne ideje posebno razvijao u 
odnosu na prirodne znanosti. Plehanov 
je, međutim, ukazao na to da Hercen, bez 
obzira na svoje deklarativne izjave, ipak 
u Pismima o izučavanju prirode ostaje 
idealist, a pobija i Hercenovu tvrdnju da 
se Hegel »bojao da jednostavno kaže sve 
dokraja u vremenu koje se izražavalo jed- 
nim iskvarenim jezikom«. 

Glav. filozof. djela: Pisma o izučavanju pri- 
rode (1845— 1846, u časopisu »Domovinski 
zapisi«, prev); Misli i sjećanja (1852— 1855, 
prev.). 


HERDER, Johann Gotfried, njem. 
književnik i filozof (1744 — 1803). Prote- 
stantski teolog, u prvo vrijeme (u pretkri- 
tičkom razdoblju) učenik i pristalica 
Kanta, od kojeg se kasnije odlučno raz- 
dvaja i negira u potpunosti njegovu filo- 
zofiju. 


Herder smatra da su literarni proizvodi 
određeni posebnim genijem i jezikom 
svakog naroda. Stoga posvećuje posebnu 
pažnju narodnim pjesmama. Herdera se 
općenito smatra i jednim od osnivača fi- 
lozofije povijesti. Povijest, po njemu, u 
biti i nije drugo do neprekidno nastavlja- 
nje prirodnog razvoja. I kao što je sam 
čovjek kruna božjeg stvaranja, tako je i 
njegova povijest samo razvoj ljudskosti, 
razvoj ideje humaniteta. Pri tom kon- 
struktivne sile (u koje Herder posebno 
ubraja Slavene) odnose pobjedu nad de- 
struktivnima. 


Suprotstavljajući se uporno Kantu, 
Herder odbacuje i pojam imperativa, tre- 
banja, uopće etike kao normativne zna- 
nosti. 


Po Herderu je mjera glavno objektivno 
obilježje ljepote, a lijepo, dobro i istinito 
u stvari je jedno te isto. H. radikalno ne- 
gira i Kantovu estetiku, smatrajući da se 
svako sviđanje odigrava »uz žudnju i hti- 
jenje« i da se estetski sudovi mogu zasni- 
vati na jasnim pojmovima. Kao što je bit- 
no svojstvo čovjeka da je on historijsko 
biće, jer se upravo time razlikuje od ži- 
votinje, tako je nužno i historijsko shva- 
ćanje svih estetskih problema: »Naprosto 
je nemoguće da jedna filozofska teorija 
ljepote u svim umjetnostima i znanosti- 
ma može biti bez povijesti.« U tom smi- 
slu sve je podložno povijesti i zakonu ra- 
zvoja, svaka djelatnost, svaki narod, svako 
vrijeme. Istovremeno, H. je prvi — su- 
protstavljajući se i u tom pogledu Kantu 
— naglasio da je svaka ljepota »izražava- 
juća« i time na određen način inaugurirao 
teoriju »Einfuhlunga«. »Osjećajan čovjek 


Herder 


sebe osjeća u svemu«, piše u tom smislu 
tipično romantični Herder. 

Glav. djela: Ideen zur Pbilosopbie der Ge- 
scbicbte der Menscbbeit (4 sv. 1784— 1791); 


Briefe zur  Beforderung der Humanitiit 
(1793— 97); Kalligone (1800). 
HERMANN, Conrad, njem. filozof 


(1818— 1897). Prof u Leipzigu. Hegelo- 
vac, bavio se pretežno problematikom 
povijesti filozofije i estetikom. 

Glav. djela: Geschichte der  Pbilosobbie 
(1867); Pbilosopbie der Gescbicbte (1870); As- 
tbetik (1875). 


HESS, Moses, njem. socijalist i filozof 
(1812— 1875). Mladohegelovac, pod utje- 
cajem nekih francuskih utopista-soci- 
jalista (prije svega, Saint Simona), H. u 
Njemačkoj širi koncepcije francuskih so- 
cijalista, a u izvjesnom smislu djeluje i na 
filozofski razvoj Marxa i Engelsa. (Čini se 
da je Njemačku ideologiju, uz Marxa i En- 
gelsa, djelomice koncipirao i M. Hess.) U 
svom djelu Sveta povijest čovječanstva H. 
govori kako će buduće društvo izaći iz 
nevolja sadašnjeg vremena, a tvrdi da je 
i prije Kristova dolaska u »djetinjstvu 
čovječanstva« vladao iskonski sklad, koji 
je razoren čim su se pojavili privatno vla- 
sništvo i nasljeđivanje. U suvremenom 
društvu aristokracija novca zamijenila je 
staru feudalnu aristokraciju, a suprotnost 
između bogataša i siromašnih sve se više 
ističe. To nužno dovodi do revolucije, ko- 
ja po svom karakteru neće biti politička, 
nego socijalna, a bit će zajedničko djelo 
Njemačke i Francuske. Hess, među osta- 
lim, zamjera i Hegelu i mladohegelovci- 
ma što se nisu dovoljno oslobodili ap- 
straktne i dogmatske filozofije i pledira 
za jednu novu »filozofiju djela« koja stre- 
mi budućnosti. Hess se također mnogo 
bavio problemima otuđenja, razvijajući 
posebno mišljenja koja se mogu naći i u 
nekim Marxovim filozofskim manuskrip- 
tima. U mnogim se idejama, međutim, 
uskoro razilazi s Marxom, tako da ga 

Marx kritizira, označujući njegove postav- 
ke kao one »istinskog socijalizma«. U ne- 
kim tezama M. Hessa on vidi i neprevla- 
dani utopizam. 

Glav. djela: Die heilige Geschichte der Men- 
scbbeit (1837), Die europćiscbe  Triarcbie 
(1841); Sozialismus und Komunismus, Pbiloso- 
pbie der Tat (1843). 


HEYMANS, Gerardus, niz. psiholog i 
filozof (1857 — 1930). Kao psiholog, naro- 
čito inzistira na biografskim i statističkim 
metodama ispitivanja, a bavi se posebno 
i proučavanjem psihologije žena, uglav- 
nom s pozitivističkog stanovišta. U filo- 
zofskim djelima, međutim, taj pozitivi- 
zam nastoji sjediniti s određenim klasič- 
nim metafizičkim i idealističkim postav- 
kama. Po H., temeljni moralni imperativ 
glasi: »Promatraj svuda stvari s najšireg 
stanovišta koje možeš postići, ili, kraće: 
budi objektivan.« 

Glav. djela: Gesetze und Elemente des wis- 
senscbafilicben Denkens (1890); Einfiihrung in 
die Metaphysik (1905); Ernfiibrung_ in die 
Ethik (1914); Die Psycbologie der _ Frauen 
(1924). 


HEYSE, Hans, njem. filozof (1891 —  ). 
Prof. u Konigsbergu i Gčtingenu. Najpo- 
znatiji je kao istraživač Kantove filozofije 
(izdavač »Kant-Studien« od 1935. g.). Pod 
idejama — koje su osnova njegovih vla- 
stitih istraživanja zapadnoevropskog mi- 
šljenja — ne zamišlja H. »nikakve ap- 
straktne norme koje bi bile strane i uda- 
ljene od bitka«, već »izvorni izraz samog 
bitka i egzistencije«. Stoga je i protivnik 
filozofija koje u antropološkim istraživa- 
njima polaze od »Ja« i ukazuje na »naj- 
unutarnjiju povezanost ljudske egzisten- 
cije i bitka«. Po mnogim političkim, pa 
i »teoretskim« tezama blizak nacionalso- 
cijalizmu. 

Glav. djela: Einleitung in die Kategorienle- 
bre (1927); Der Begriff der Ganzheit in der 
Kantiscben Philosophie (1927); Idee und Exi- 
stenz (1935). 

Hobbes 


HILBERT, David, njem. matematičar i 
logičar (1862 — 1943). Jedan od značajni- 
jih istraživača temelja matematike i logi- 
ke. Bitna karakteristika Hilbertovih istra- 
živanja o osnovama matematike može se 
sintetizirati u njegovom poznatom mot- 
tu: »Na početku bijaše znak«. Simbolična 
logika Hilberta, koja se temelji posebno 
na računu propozicija, najpregnantnije je 
izražena u njegovu djelu Osnovne crte teo- 
retske logike. Smatra se općenito vodećim 
predstavnikom — formalističke filozofije 
matematike, koji je ujedno bio pionir u 
razvoju logike kao teorije dokaza ili me- 
tamatematike. Naglašavao je, među osta- 
lim, važnost aksiomatske metode i njenu 
nadmoćnost nad genetičkim pristupom. 
Pozivajući se na Kanta, dokazivao je da 
je preduvjet za primjenu logičkih zakona 
područje izvanlogičkih konkretnih pred- 
meta danih u aktualnom opažaju i spo- 
sobnih da se iscrpno sagledaju. 

Glav. djela: Die Grundlagen der Geometrie 
(1899); Uber die Grundlagen der Logik und 
Aritbmetik (1904); Grundziige der theoretiscben 
Logik (1928); Grundlagen der Matbematik, 2 
sv. (1934 — 1939). 


HILDEBRAND, Adolf Ritter, njem. 
estetičar (1847 — 1921). Blizak C. Fiedleru 
i njegovoj teoriji »Sichtbarkeita« koju je 
pretežno primjenjivao na  figurativnu 
umjetnost. 

Glav. djelo: Das Problem der Form im der 
bildenden Kunst (1893). 


HINRICHS, Hermann Friedrich 
Wilhelm, njem. filozof (1794— 1861). 
Prof. u Halleu. Tipičan predstavnik He- 
gelove desnice; bavio se prvenstveno is- 
traživanjem literature, religije i filozofije 
prava. Nekim je njegovim knjigama (npr. 
knjizi Religija u unutarnjem odnosu pre- 
ma znanosti) predgovor napisao sam He- 
gel. Hegelovu metodu i posebno njegovo 
shvaćanje tragedije nastojao je, među 
ostalim, primijeniti i na ličnost Goetheo- 
va Fausta, pa je Faustovo izmirenje u du- 


hu zajednice ujedno i postignuće apsolut- 
ne slobode. 

Glav. djela: Die Religion im inneren Ver- 
baltnis zur Wissenscbaft (1822); Grundlinien 
der Philosopbie der Logik (1826); Das Wesen 
der antiken Tragodie (1827); Geschichte der 
Recbts- und Staatsprinzipien seit der Reforma- 
tion in bistor.-philosopb. Entwicklung (3 sv. 
1848 — 1852). 


HIPIJA, iz Elise, grč. filozof (oko 400. 
pr. n. e.). Sofist, mlađi suvremenik Prota- 
gore. Pripisuje mu se tvrdnja da je svaki 
pravni poredak tiranin ljudima i da ih 
prisiljava na čine koji nisu u skladu s pri- 
rodom. Tako zakoni često razjedinjuju 
ljude, koji su po prirodi upućeni na za- 
jednicu i koji su prirodno srodni. 


HIRIYANNA, Mysore, indijski filozof 
(1871 — 1950). Prof. povijesti indijske fi- 
lozofije. Jedan je od najboljih novijih po- 
znavalaca indijske misli s jasnim i vjer- 
nim prikazima temeljnih odrednica te fi- 
lozofije. Po Hiriyanni može biti da je 
smrt konačna i da nema ničeg iza nje; 
istovremeno, vjerovati u ideal života bez 
dharme znači svesti čovjeka na razinu 
divljaka. 

Glav. djela: Osnove indijske filozofije (1932, 
prev.), Tbe Esentials of Indian Philosophy 
(1949). 


HOBBES, Thomas, engleski filozof 
(1588 — 1679). Odgajatelj i kućni učitelj 
kasnijeg Earla od Devonshirea, često pu- 
tuje u Francusku, u kojoj je proveo otpri- 
like 20 godina. Premda je na teoretskom 
planu pokazivao izrazite sklonosti prema 
političkoj problematici, odlučno je odbi- 
jao da sudjeluje u bilo kakvim konkret- 
nim političkim planovima i akcijama. U 
starosti mu je ugled u inozemstvu bio 
veći nego u Engleskoj. 

Po Hobbesu, filozofija kao racionalna 
spoznaja posljedica po poznatim uzroci- 
ma ili uzroka po poznatim posljedicama 
— dijeli se ponajprije na filozofiju priro- 

de i filozofiju države. Treći je sastavni dio 
filozofije učenje o čovjeku kao biću koje 
nije samo element države već i prirode. 
U Hobbesovoj spoznajnoj teoriji nalazi- 
mo elemente empirizma i mehaničkog 
materijalizma (sve su pojave, po njemu, 
mehanička kretanja djelića materije, i na 
osjetima — sensations — se temelji sve- 
koliko naše znanje), ali isto tako — oso- 
bito pod utjecajem kartezijanizma — i 
jasno izražene racionalističke teze. Hob- 
bes smatra da je mišljenje u biti računa- 
nje s proizvoljnim vještačkim znacima 
(riječima), njihovo sastavljanje i rastavlja- 
nje, zbrajanje i oduzimanje. Istovremeno 
su, međutim, čak i sve voljne radnje nuž- 
ne, odnosno neslobodne poput svih kre- 
tanja koja mehaničkom nužnošću slijede 
iz ranijih kretanja. Osjeti se stvaraju pu- 
tem pritiska koji stvaraju objekti. Boje, 
zvuci itd. ne nalaze se u objektima. No- 
minalist, koji kaže da nema ničeg općeg 
osim imena, H. posebno naglašava da bez 
jezika ne bi moglo biti ni istinitog ni laž- 
nog, jer su »istinito« i »lažno« atributi go- 
vora. Filozofija kao racionalna spoznaja 
uzročno-posljedične povezanosti između 
tijela ima za cilj naučna predviđanja i ko- 
rištenja tih predviđanja za potrebe prak- 
tičnog života. Iz aspekta te racionalne 
spoznaje H. će smjelo iz filozofije isklju- 
Čiti učenje o bogu, anđelima i svim 
neempirijskim bićima koja nisu tijela. 
Strah od nevidljive sile — smatra H. — 
ako se javno dopušta, jest religija, a ako 
se ne dopušta, onda je praznovjerje. Pre- 
ma tome, odluka o tome što je religija, 
a što je praznovjerje, ovisi o zakonodavcu. 
Mnoge religije nastale su također zato što 
nisu razlikovale san i javu. No Hobbes će 
smatrati da i historija, u kojoj je nemo- 
guće provesti računanje, nije istinska 
nauka, pa stoga i ne zaslužuje pažnju fi- 
lozofa. 


Najzanimljiviji i najoriginalniji dio 
Hobbesove filozofije jest njegovo učenje 
o moralu i o državi. Praiskonska je svoj- 


stvenost ljudi da je čovjek čovjeku vuk 
(homo homini lupus), a primarno je sta- 
nje čovjekovo rat svih protiv sviju (bel- 
lum omnium in omnes). Ljudi su, dodu- 
še, po prirodi jednaki, ali u prirodnom 
stanju, prije postojanja države, svaki čov- 
jek želi sačuvati svoju slobodu i pri tom 
zadobiti vlast nad drugima. U prirodnom 
stanju, koje je determinirano zakonom o 
samoodržanju, nema prirodne svojine, 
nema ni pravde ni nepravde; postoji sa- 
mo rat, a »dvije osnovne sile u ratu jesu 
sila i prevara«. 


U takvom slobodnom prirodnom sta- 
nju čovjek je sebičan, »osamljeni vuk«, 
nedruštveno biće. »Vidjeti tuđu nesreću 
ugodno je, ali se ta nesreća sviđa ne zato 
što je nesreća, već zato što je tuđa nesre- 
ća. Jednako je tako tuda sreća neugodna 
upravo stoga što je tuđa sreća.« No to 
prvobitno, u stvari amoralno stanje ne 
može se održati, opasno je i sve podjed- 
nako ugrožava. Ljudi se stoga primorava- 
ju (a taj je prirodni zakon izraz pravog 
uma) da dokrajče stanje rata u interesu 
mira, koji nesumnjivo za svakog pred- 
stavlja najveće dobro što osigurava red i 
pravila zajedničkog života, čiji čuvar i ja- 
mac postaje država. Stoga suveren, ma 
tko to bio, ima u svojim rukama apsolut- 
nu i nedjeljivu vlast jer stoji na čelu dr- 
žave što je nastala društvenim ugovorom 
pojedinaca koji se odriču jednog dijela 
svojih prirodnih prava i prenose ga na 
suverena. 


Svoje kadikad potpuno apsurdne teze 
o tome kako je suverenu sve dopušteno 
(pa čak i da bude despot) i kako je zapra- 
vo mnogo bolje da vrhovnu vlast ima 
monarh a ne parlament, Hobbes je, do- 
duše, znao braniti i duhovitim argumen- 
tima, ali se ipak ograničenost njegove 
društveno-političke doktrine pokazuje 
karakterističnom i za opravdanje njego- 
vih vlastitih strašljivo-podaničkih život- 
nih postupaka (koji mu, međutim, nisu 

pomogli da izbjegne razna sumnjičenja, 
pa i povremene progone). 

Glav djela: De corpore (1655); De Homine 
(1658); De cive (1642) (to su tri dijela njegovih 
Elementa pbilosophica); De corpore  politico 
(1640); Leviatan (1651, prev.). Izdanje cjelo- 
kupnih latinski pisanih djela izišlo je u Am- 
sterdamu 1668. u 4 sv. 


HOCKING, William Ernest, amer. fi- 
lozof (1873 — 1966). Učenik W. Jamesa i 
J. Roycea na sveučilištu Harvard, gdje 
postaje i profesor. Jedan je od glavnih 
zastupnika filozofskog idealizma i perso- 
nalizma u SAD. H. smatra da je lično 
»iskustvo« dokaz božje opstojnosti. Pro- 
povijeda ujedinjenje svih religija u jednu 
vjeru. Religija, međutim, ne treba da 
»otuđi ništa od našeg vlastitog prisnog ži- 
vota«. Živo zainteresiran za društvena 
zbivanja, uvijek se isticao progresivnim 
stavom, te se napose u posljednjim godi- 
nama svog života zalagao za tolerantnije 
tretiranje i objektivnije proučavanje mar- 
ksizma u SAD. 

Glav. djela: Tbe Meaning of God in Human 
Experience (1912); Human Nature and Its Re- 
making (1918); Types of Pbilosopby (1929). 


HODGSON, Shadworth Holloway, 
engl. filozof (1832— 1912). Studirao u 
Rugbyju i Oxfordu, kasnije živio u Lon- 
donu. Osnivač i prvi predsjednik Aristo- 
telovog društva u Engleskoj, jedan od 
najpoznatijih predstavnika tzv. kritičkog 
realizma. Pokušavajući, tragom engleske 
tradicije, zasnovati svoju filozofiju na is- 
kustvu, H. smatra da iskustvo nije drugo 
do čista analiza sadržaja svijesti koja 
proizlazi iz subjekta. Po njemu ne postoji 
— kao što tvrdi Kant — sintetički akti- 
vitet svijesti. Međutim, H. smatra da nije 
nužan aktivitet mišljenja da bi se pojavio 
objekt kao takav. Ovaj je, naime, već dan 
povratnim karakterom svijesti kao reflek- 
sije, kao svjesno sjećanje. 

Glav. djela: Time and Space (1865); The 
Tbeory of Practice (2 sv. 1870); Tbe Pbilosopby 

of Reflection (2 sv. 1878); Tbe Metaphbysics of 
Experience (4 sv. 1898); Tbe Method of Pbilo- 
sophy (1882); The Two Senses of Reality (1883). 


HOENE-WRONSKY, Josef, polj. filo- 
zof i matematičar (1778— 1853). Djelo- 
vao je pretežno u Francuskoj. Po nekim 
svojim tezama pristalica Kantove filozofi- 
je. Smatra da se samo matematiziranjem 
filozofije može postići apsolutno racio- 
nalno važenje. Premda misli da će »jed- 
nom neprikosnoveno svijetom vladati 
um«, ipak je njegova filozofija puna i mi- 
stičnih elemenata. Svoje je učenje sam 
označio kao apsolutnu filozofiju ili kao 
»mesijanizam«. 

Glav. djela: Pbilosopbie de Vinfini (1814); 
Pbilosopbie des matbćmatiques (1811); Mčtapo- 
litique messianique (1839); Messianisme ou rć 
forme absolue du savoir bumain (3 sv. 1847). 


HOFFDING, Harald, danski filozof 
(1843— 1931). Prof. u Kopenhagenu. U 
njegovoj filozofiji vidljivi su utjecaji Kier- 
kegaarda, Kanta, Schopenhauera, kao i 
engleskog pozitivizma. Sistematski obra- 
đuje gotovo sve filozofske discipline (eti- 
ku, psihologiju, logiku, spoznajnu teoriju, 
filozofiju religije, povijest filozofije), negi- 
rajući metafizičku i intuicionističku ori- 
jentaciju i razvijajući svoje teze u okviru 
specifičnog pozitivizma i psihologizma. 
H. smatra da se prava »priroda mišljenja 
može upoznati samo poznavajući čitavu 
povijest mišljenja«. Povijest filozofije (a u 
novijoj filozofiji postoje četiri osnovna 
problema: psihološki, problem spoznaje, 
procjenjivanja i bitka) spaja se, po Hoaff- 
dingu, s općom poviješću duha i kulture. 

Glav. djela: Psibologija (1881); Etika (1887); 
Povijest novije filozofije (1895); Udžbenik isto- 
rije i novije filozofije (1900, prev.); Filozofija 
religije (1901); Moderni filozofi (1904); Veliki 
bumor (1916); Pojam totaliteta (1917); Spino- 
zina Etika (1918); S. Kierkegaard kao filozof 
(1892); Spoznajna teorija i sbvaćanje života 
(1926). 

HOGARTH, William, engl. slikar i 
estetičar (1697— 1764). U svojoj knjizi 
Analiza ljepote brani tezu da samo slikar 
(a ne teoretičar i filozof) može govoriti o 
lijepom. Štaviše, iz slika se mogu izvesti 
neka temeljna pravila i za druge umjetno- 
sti. Smatra da likovnim umjetnostima 
vlada jedan, naročito njima svojstven 
princip koji se sastoji u tome da se sve 
njihove forme približuju nekoj stanovitoj 
liniji po kojoj se moraju upravljati. Ta 
osnovna estetska ideja, taj kriterij za lije- 
po i sam vrhunac estetske ljepote jest 
»precizna zmijolika linija«. Ta bi linija na- 
stala kad bi se tanka žica omotala jedin- 
stvenim kontinuiranim zavijanjem oko 
stošca, dodirujući jednim krajem vrh, a 
drugim podnožje tog stošca. Ravna linija, 
nasuprot zmijolikoj, nije nikad lijepa, a 
ukočene, proste linije daju i ljudima i po- 
javama grub i blesav izgled. H. želi i po- 
biti pogrešan princip prosudivanja slikar- 
skih djela prema vrijednosti predmeta 
koje predstavljaju, ili prema stupnju us- 
pjelog oponašanja, a ne prema formi koja 
je bitna za umjetnost. 


Glav. estetsko djelo: Analysis of Beauty 
(1753). 


HOLBACH, Paul Heinrich Dietrich, 
Freiherr von, franc. filozof njem. porije- 
kla (1723—1789). Odrastao u bogatoj 
plemićkoj obitelji (imao je i titulu baro- 
na), sa 27 godina dolazi u Pariz, gdje po- 
staje prisni suradnik enciklopedista. Us- 
koro se njegov salon pretvara u centar za 
okupljanje revolucionarnih filozofa, a on 
je među njima najradikalniji i najoštriji 
kritičar feudalizma, kršćanstva, teologije, 
konzekventan ateist i beskompromisan 
borac protiv svih oblika tiranije, svih 
predrasuda i čitavog starog režima. Sva 
njegova djela izašla su pod pseudoni- 
mom, a izazvala su ogorčene napade cr- 
kve i svih službenih predstavnika Francu- 
ske, te su ih svuda zabranjivali i spaljivali. 


Preteča francuske revolucije, umro je ne- 
posredno pred njeno izbijanje. 


Glavno Holbachovo djelo Sistem priro- 
de pruža enciklopedijski uvid u sva bitna 
pitanja i rješenja koja su karakteristična 
za francuske materijaliste. Ta »biblija ma- 
terijalizma« — kako su je nazivali — po- 
stala je gotovo najutjecajnije filozofsko 
djelo prosvjetiteljstva, a u njemu je na 
sistematski način obrađena Holbachova 
spoznajna teorija, ontologija, socijalna eti- 
ka, politika, filozofija religije i antropolo- 
gija. Prvi dio tog djela bavi se pitanjima 
prirode, njenih zakona, ljudskih moći, 
ljudske sreće i dr., a drugi dio kritikom 
religije i teologije. 

Osnovni je zadatak filozofije određen 
praktičnim svrhama, tj. postizanjem ljud- 
ske sreće. »Čovjek je nesretan zato što ne 
poznaje prirodu«. Rješavajući se svih 
predrasuda i upućujući svoj pogled na 
prirodu, čovjek uočava i svoje vlastite 
moći i zakonomjernosti svog života. Pri- 
roda kao jedinstvena cjelina u sebi sači- 
njava sistem, a materija posjeduje vlastitu 
unutarnju aktivnost. Materija i njezino 
osnovno svojstvo — kretanje — temelj 
je svega opstojećeg. Kretanje nije samo 
svojstvo materije, već njezina bit. Cjelo- 
kupna je zbilja kauzalno određena: kreta- 
nje se ispoljava kao sveopća uzročnost, 
neprekinuti lanac uzroka i posljedica, i 
svaka promjena nekog tijela predstavlja 
posljedicu koja proizlazi iz nekog uzroka. 
Bez obzira na neke elemente koji bi se 
mogli karakterizirati i kao dijalektički, H. 
u biti ostaje u horizontu mehaničko- 
-materijalističke filozofije. I svijest i ra- 
zum, po njemu, nisu ništa drugo do svoj- 
stva visokoorganizirane materije, a čovjek 
je određen u svojoj biti kao prirodno biće 
i neodvojiv dio prirode. I um zapravo nije 
ništa drugo do »naša priroda izmijenjena 
iskustvom«, pa različite intelektualne 
sposobnosti, kao i njihove osobine, zavise 
isključivo od fizičkih uzroka. I odgoj se 
može i mora odvijati samo prema aktiv- 

nostima kojima je pojedince obdarila pri- 
roda, a isto tako i politika, koja, da bi bila 
korisna, mora zasnivati svoje principe na 
prirodi. 

Apsolutni determinizam dovodi Hol- 
bacha konzekventno do apsolutnog fata- 
lizma. »Fatalnost je vječni, nepromjenlji- 
vi, nužni red u prirodi i društvu, ne- 
ophodna veza uzroka s posljedicama, pre- 
ma kojem teška tijela padaju, materije se 
privlače ili odbijaju, ljudi se međusobno 
vole ili mrze, postaju sretni ili nesretni.« 
Svi se stoga zakoni mehanizma, u stvari, 
odnose i na čovjeka, pa je ono što odu- 
dara od tih zakona, tj. od razumnosti sa- 
me prirode, društvena i politička anoma- 
lija i nerazumnost protiv koje se treba 
boriti. U tom se smislu i Holbach bori 
protiv »nerazumnog« starog režima, pro- 
tiv religije, misticizma, protiv svake poli- 
tičke i društvene despotije i svakog reli- 
gioznog fanatizma. Religija je za nj skup 
najvećih ljudskih zabluda, sistem bes- 
plodnih iluzija što čovjeku slikaju život 
na drugom svijetu i time ga odvraćaju od 
gorućih problema stvarnosti. Vjera u bo- 
žanstvo plod je nepoznavanja temeljnih 
načela prirode, a nastaje u čovjeku tako 
što on sva zla koja ga prate u životu pri- 
pisuje nekom nepoznatom uzroku. Reli- 
gije i nisu drugo do mitovi o takvim ljud- 
skim bićima koja posjeduju nadljudske 
moći. Teološki pojmovi ne mogu biti ta- 
kođer ni osnova moralu, teologija uopće 
škodi napretku ljudskog duha. Jer, s »ka- 
kvim pravom može sebi laskati izvjesna 
hipoteza koja na zemlji stvara same ne- 
sretnike da bi ih jednoga dana mogla od- 
vesti nekakvoj trajnoj sreći?« 


Holbachova je filozofija nesumnjivo 
najdosljednije oblikovala francuski mate- 
rijalizam kao sistem. Uza sve ograničeno- 
sti koje proizlaze iz nekih prvobitno me- 
haničko-materijalističkih i apsolutno de- 
terminističkih pretpostavki, ona je znači- 
la progresivnu kariku u razvoju građan- 
ske misli i svojom radikalnošću otvorila 


perspektive razvoja čak i onih filozofija 
koje su predstavljale njenu dijalektičku 
negaciju, prevladavanje njenog mehanici- 
stičkog horizonta u vidu klasičnog nje- 
mačkog idealizma i marksizma. Bez obzi- 
ra na mehaničko-determinističke i fatali- 
stičke elemente, koji se nalaze u samim 
temeljima njegovog prirodoznanstvenog 
koncepta, pa djelomično čak i u suprot- 
nosti s njima, Holbach na društvenom 
planu revolucionarno i napredno krči pu- 
tove novog i bori se žarom neimara za 
ljudske i društvene slobode. 

Glav. djela: Razgolićeno kršćanstvo (1756, 
prev. ); Sistem prirode (1770, prev); Le bon sens 
ou Idćes naturelles obosćes aux idćes surnaturel- 
les (1772); La politique naturelle ou discours sur 
les vrais principes du gouvernement (1773), Sy- 
stčme social (1773); Elćments de la morale uni- 
verselle (1776); L'Etbocratie ou le gouvernement 
fondć sur la morale universelle (1776). 


HOLT, Edwin Bissel, amer. psiholog i 
filozof (1873 — 1946). Na raznim ameri- 
čkim sveučilištima predavao je pretežno 
psihologiju i socijalnu psihologiju. Pripa- 
dao je grupi »šest ratobornih realista«, 
predvođenih Ralphom Burtonom Perry- 
jem, koji su u centar istraživanja stavili 
objektivnu analizu odnosa. 

Antiintrospektivni psiholog, Holt je 
pokušao sistematski razviti koncepciju 
neoralizma kako u obliku tzv. neutralnog 
monizma, tako i kao biheviorističku teo- 
riju svijesti. Blizak, osobito u kasnijim ra- 
dovima, i određenim materijalističkim te- 
zama, H. je uvijek smatrao da je objekti- 
van svijet jedini svijet, a ono što se naziva 
subjektivnim svijetom samo su suptilnija 
djelovanja integriranih objektivnih meha- 
nizama. 

Glav. djela: The Concept of Consciousness 
(1914); Tbe Freudian Wisb and Its Place in 
Ethics (1915); Animal Drive and tbe Learning 
Process: An Essay towards Radical Empiricism 
(1931). 


HOME, Henry, lord Kames, škot. filo- 
zof (1696 — 1782). Sudac u Edinburghu. 

Osnovni je filozofski interes Homea 
upravljen na estetske probleme, pa je kao 
estetičar znatno utjecao i na njemačke fi- 
lozofe. 

Neusporediva je moć lijepih umjetno- 
sti u neposrednom pobuđivanju strasti i 
emocija. Ipak, upravo su estetski osjećaji 
bez interesa, jer uzbuđenja koja u nama 
izaziva estetski predmet drugačije su vr- 
ste od onih koja su izazvana u svakodnev- 
nom životu. Kontemplativni, naime, ele- 
ment estetskog osjećaja omogućuje da ti 
osjećaji budu bez interesa. Osjete i racio- 
nalno mišljenje povezuje — i tu je jasno 
vidljivo koliko je H. utjecao na Kanta — 
upravo područje estetskih utisaka. 

Lijepo i ružno nisu, po njemu, svojstva 
samih stvari, već predodžbe u nama. Vid 
i sluh — a odgoj vida i sluha bitno je 
estetski odgoj — mogu se tako odgajati 
da postanu veza između osjećajne i ra- 
zumske strane čovjeka. Estetski je odgoj, 
međutim, priprema za etički odgoj. 
Estetska načela dio su opće ljudske pri- 
rode, pa su zato načela ukusa kod svih 
ljudi jednaka, te ih svi normalni ljudi 
nužno usvajaju i priznaju. H. govori o 
dvjema vrstama ljepote: o samostalnoj 
ljepoti (tj. neposredno doživljenoj, bez re- 
fleksije) i relativnoj ljepoti (tj. ljepoti koja 
se očituje u refleksiji kao prikladnost 
predmeta za neku svrhu). Na toj je osnovi 
Kant kasnije razlikovao lijepo i uzvišeno. 

Glav. djela: Essays on tbe Principles of Mo- 
rality and Natural Religion (1751); Elements 
of Criticism (3 sv. 1762 — 1765); Sketches on tbe 
History of Man (1774). 


HONIGSWALD, Richard, njem. filo- 
zof (1875 — 1947). Dr. medicine u Beču, 
zatim dr. filozofije u Halleu, prof. filozo- 
fije u Munchenu, od 1933. u SAD. Za 
Honigswalda je filozofija teorija o pojmo- 
vima koji se posljednji mogu definirati, 
i, kao takva, stroga znanost koja je među- 
tim bitno različita od svake druge znano- 
sti. Filozofija je istovremeno teorija pred- 


meta i time metoda i spoznaja; odnosno, 
ona je teorija onih faktora koji su odred- 
ljivi kao funkcije predmeta, metode i 
spoznaje. Stoga je ona i teorija psihologi- 
je, a sadrži i pojam jezika, zajednice i vri- 
jednosti. 

Filozofija je i stroga znanost o kulturi, 
»o kulturno uvjetovanom čovjeku i o čov- 
jeku koji uvjetuje kulturu«. »Strogo« za 
Honigswalda znači da se filozofija oprav- 
da kao teorija o pojmovima koji se mogu 
kao posljednji definirati. Povijest pak fi- 
lozofije samo je povijest problema, ona ili 
pokazuje njihov samorazvoj, ili nije uop- 
će ništa. Honigswaldovu ostavštinu izdaje 
od 1967. god. posebni Arhiv u Bonnu, a 
neki komentatori (prof. G. Wolandt i dr.) 
nastoje aktualizirati njegovu filozofiju, za 
koju smatraju da je dugo vremena bila 
nepravedno zapostavljena. 


Glav. djela: Beitrdge zur Erkenntnistbeorie 
und Methodenlebre (1906); Prinzipienfragen 
der Denkpsycbologie (1913); Die Philosopbie des 
Altertums (1917); Die Grundlagen der Denk- 
psycbologie (1921); Grundfragen der Erkennt- 
nistbeorie (1931); Pbilosopbie_ und Sprache 
(1937); Pbilosopbie und Kultur (posth. 1967). 


HOOK, Sidney, američki filozof 
(1902— ). Prof. u New Yorku. U prvo 
vrijeme smatra da se marksizam može 
kombinirati s pragmatizmom, no kasnije 
se oštro kritički i polemički suprotstavlja 
marksizmu i »komunističkom totalitariz- 
mu«. U svojim jetkim, često i malici- 
oznim negacijama nekih suvremenih teo- 
retičara na Istoku, H. je u mnogim po- 
stavkama — bez obzira na ispravnost po- 
jedinih njegovih kritičkih primjedbi 
(esvaka je vrsta danas tekućeg dijalekti- 
čkog materijalizma rezultat kvarenja 
naučnih principa u interesu nekog poli- 
tički motiviranog metafizičkog idealiz- 
ma«) — stajao objektivno na pozicijama 
određene antimarksističke filozofije. 
Glav. djela: Metapbysics of Pragmatism 
(1929); Towards ibe Understanding of Karl 

Marx (1933); From Hegel to Marx (1936); 
Jobn Dewey (1939); Hero in History (1943). 


HOPPE, Vladimir, češ. filozof (1882 — 
1931). Prof. u Pragu i Brnu. Redaktor vo- 
dećeg češkog časopisa »Ruchu filosofic- 
ky«. Predstavnik intenzivizma, kritičar 
pozivitizma (osobito čeških pozitivista). 

Glav. djela: Uvod u intuitivnu i kontempla- 
tivnu filozofiju (1928), Dva problema Kanto- 
vog kriticizma (1923). 


HORKHEIMER, Max, njem. filozof 
(1895 — 1973). Prof. u Frankfurtu na Maj- 
ni, emigrira pred dolazak Hitlera u Ame- 
riku, vodi International Institute of Social 
Research, kasnije (1948) vraća se u Nje- 
mačku i ponovo postaje profesor u 
Frankfurtu. Pripadnik je poznatog Frank- 
furtskog kruga (Adorno, Marcuse, Pol- 
lock i dr.), lijevo orijentiranih intelektu- 
alaca, a od 1932. god. izadavao je čuveni 
»Časopis za socijalna istraživanja«. 


Po svojim osnovnim filozofskim i dru- 
štvenim nazorima marksist, H. se kritički 
suprotstavlja kako pozitivizmu i njegovoj 
scijentističkoj metodologiji, tako i svakoj 
metafizičkoj spekulaciji. Na području »so- 
cijalnih istraživanja« to je značilo kritičko 
razračunavanje sa svakom  apriornom 
društvenom konstrukcijom, kao i sa slije- 
pim deskribiranjem činjenica, pa je uska 
povezanost teoretskog problematiziranja 
i konkretnih istraživanja bila onaj načelni 
organizacijsko-institutski princip djelova- 
nja i rada koji je u Horkheimera pokazao 
plodne rezultate. Pri tom je H. naročito 
polemičan prema svim prividno neutral- 
nim pozitivističkim i scijentističkim ten- 
dencijama, ukazujući na lažnost teze o ši- 
rokogrudnosti i ideološkoj neopredijelje- 
nosti nauke, posebno u našem stoljeću. 

U nizu svojih filozofskih i socioloških 
eseja H. će ukazati na to da je za prodi- 
ranje u bit krize Zapada nužno pojmiti 
društvenu situaciju zapadnog svijeta, jer 
se u njoj temelje sve protivurječnosti du- 


hovnog života naše epohe. Stoga za njega 
»shvaćanje krize znanosti zavisi od pravil- 
ne teorije suvremene društvene situacije«. 
Po Horkheimeru, samo ona teorija koja 
ne ostaje u okvirima teorijskog može ra- 
čunati na to da predstavlja bazu stvarnog 
društvenog napretka, da bude revoluci- 
onarna i kritična. Tako i »filozofija koja 
misli da će naći smirenje u samoj sebi, 
u bilo kojoj istini, nema stoga ništa zajed- 
ničko s kritičkom teorijom«. Smisao je, 
naime, i novost »kritičke teorije« da ona 
ne ostaje pri samoj sebi, tj. u medijumu 
teoretskog, već je bitno uključena u prak- 
su. Istovremeno je, međutim, za Hork- 
heimera moderna sklonost prema provo- 
đenju svake ideje u akciju ili u aktivno 
uzdržavanje od akcije simptom opće su- 
vremene duhovne krize: »Akcija radi ak- 
cije nije ni na koji način viša od misli 
radi misli i možda je čak niža«. 

Glav. djela: Kants Kritik der Urteilskraft als 
Bindeglied zwischen tbeoretischer und prakti- 
scher Pbilosopbie (1925); Anfange der biirgerl. 
Gesch.-pbilosopbie (1930); Die gegenwdrtige La- 
ge der Sozialpbilosopbie (1931); Materialismus 
und Metapbysik (1933);  Pomračenje uma 
(1947, prev.) Tradicionalna i kritička teorija 
(1968, prev.). 


HOSTINSKY, Otokar, češ. estetičar 
(1847 — 1910). Prof. u Pragu. Zastupnik 
specifične empirijske estetike koja se pre- 
težno, u borbi protiv »Schongeista«, osla- 
nja jednostrano na rezultate posebnih 
znanosti: fizike, psihologije, fiziologije i 
biologije. Posebno se bavio pitanjima 
estetike muzike. 

Glav. djela: Herbarts Asthetik (1891); Četiri 
rasprave (1894); Estetika (posth. 1956). 


HOTHO, Heinrich Gustav, njem. 
estetičar i historičar umjetnosti (1802 — 
1873). Prof. povijesti umjetnosti u Berli- 
nu. U njegovim djelima, premda prezen- 
tiraju izvanredno velik broj podataka, 
osobito iz nizozemske umjetnosti, prevla- 
dava sintetički duh i smisao za sveobu- 

hvatno poimanje određenih razdoblja i 
pojava. Glockner ga zbog toga smatra 
»najdarovitijim među Hegelovim ličnim 
učenicima«. Hothu zahvaljujemo i na ži- 
vom opisu Hegelovih ljudskih osobina i, 
prije svega, na redakciji Hegelovih Preda- 
vanja iz estetike, jer je upravo on prvi 
sakupio učiteljeve rukopise još iz preda- 
vanja 1818. i 1820/21. 

Glav. djela: Vorstudien fiir Leben und Kunst 
(1935); Geschicbte der deutscben und niederlin- 
discben _ Malerei (2 sv. 1842/43); Die Maler- 
schule Huberis van Eyck (2 sv. 1855/58). 


HRIZIP, iz Solija (Kilikija), grč. filozof 
(oko 280— 205. pr. n. e.). Jedan od naj- 
značajnijih stoičkih filozofa (uz Zenona i 
Kleonta). Definirao je kozmos kao »si- 
stem sastavljen od neba, zemlje i bića ko- 
ja se u njima nalaze«. Nasuprot Zenonu 
(stoičaru), koji je smatrao da je predodžba 
»otisak u duši«, Hrizip smatra da je pre- 
dodžba samo modifikacija duše izazvana 
predmetom. Hrizip je i sistematizirao 
stoičku filozofiju i utvrdio njenu termi- 
nologiju, ali je od njegovih djela sačuvano 
svega nekoliko fragmenata. Po nekim 
tvrđenjima, H. je napisao 705 knjiga, od 
kojih 311 iz logike. 


HUBER, Kurt, njem. estetičar i psiho- 
log (1893 — 1943). Prof. u Munchenu. Ba- 
vio se, osim psihologijom, posebno i 
estetikom muzike, kao i općom esteti- 
kom. Njegovo poznato djelo Estetika, što 
ga je na osnovi bilješki s predavanja post- 
humno izdao prof. Otto Ursprung, sadrži, 
osim sistematskog dijela, kratki no pre- 
cizno pisani pregled povijesti estetike. 
Temeljnim pitanjem estetike smatra pita- 
nje o tome koje posebnosti konstituiraju 
odnos između nosioca (subjekta) i pred- 
meta (objekta) kao estetski odnos. Feno- 
menološkom analizom, logički strogo iz- 
vedenom, izgrađuje na osnovi tog pitanja 
sistematiku umjetničkog stvaranja i uži- 
vanja. 

Glav. djela: Der _Ausdruck musikalischer 
Elementarmotive (1923); = Vokalmiscbungen 
und  Qualitćitensystem der Vokale_ (1931); 
Grundbergriffe der Seelenkunde; Astbetik (izd. 
posth. O. Ursprung, 1954). 


HUDOLETNJARK, Boris, filozofski pi- 
sac (Zagreb, 1932— ). Autor je mnogo- 
brojnih, na ozbiljnoj filozofskoj razini pi- 
sanih članaka, pretežno o novijoj filozo- 
fiji. Pisac je brojnih recenzija, a prevodio 
je, medu ostalima, Heideggera, Blocha i 
Lukacsa. 

Glav. djela: »Cjelina i istina« (1953); »Teh- 
nika i superstruktura« (1960); »Čovjek i nacija« 


(1968); »O intelektualcima i onim drugima« 
(1971). 


HUGO (HUGUES), iz St. Victora, 
srednjovj. mistički filozof (1096 — 1141). 
Pripadnik roda grofova od Blankenburga, 
od 1115. đak samostana St. Victor, od 
1125 učitelj, a od 1133. upravitelj te ču- 
vene škole. 


Premda je tvrdio da je duša ono najni- 
že u imaterijalnom, a ljudsko tijelo ono 
najviše u materijalnom svijetu, ipak drži 
kako su oni tako suprotnih svojstava da 
njihova povezanost (unio) ostaje nepojm- 
ljiva zagonetka. No on misli da je bog 
time samo mislio pokazati kako mu ništa 
nije nemoguće. Po Hugu, čovjeku su da- 
na tri oka: od mesa, da spozna tjelesni 
svijet, umno, da spozna sam sebe, i kon- 
templativno, da spozna duhovni svijet i 
božanstvo. Stoga su cogitatio, meditatio i 
contemplatio tri stupnja spoznajne dje- 
latnosti. Pri tom on naglašava kako jedi- 
no kontemplacija, tj. visio intellectualis, 
duhovno zrenje, shvaća neiskrivljeno naj- 
višu istinu, dok mišljenje za to nije spo- 
sobno. 

Glav. djela: De sacramentis fidei cbristianae; 
Soliloquium de arbea animae; De vanitate 
mundi; Eruditio didascatica. Sveuk. djela u iz- 
danju J. P. Mignea Patrologia latina, sv. 175- 
177 (1844 — 1864). 

HUIZINGA, Johan, niz. historičar kul- 
ture i filozof (1872— 1945). Prof. u Har- 
lemu, Amsterdamu i Leidenu. U čuvenoj 
knjizi Homo ludens analizira smisao i bit- 
ne karakteristike igre, ukazuje na njeno 
izvanredno značenje u razvoju civilizacije 
i istražuje plodnost duha igre u raznim 
područjima kulture. Igra je, po njemu, 
jedna od temeljnih funkcija čovjeka, ona 
je starija i od svake kulture i ljudskog 
društva uopće, a nadilazi biološka ili čisto 
fizička djelovanja. Knjiga Jesen srednjeg 
vijeka analiza je kulturnopovijesnih feno- 
mena u XV stoljeću, puna izvanrednih 
sintetičkih slika tadašnjeg društva na pre- 
kretnici novog života što dolazi s rene- 
sansom. 

Glav. djela: Jesen srednjeg vijeka (1919, 
prev.); Erazmo (1924, prev); Homo ludens 
(1939, prev); Patriotisme_ en  Nationalisme 
(1940); Parerga (1945). 


HUMBOLDT, Wilhelm, Freiherr 
von, njem. pisac i filolog (1767 — 1835). 
U okviru teoretsko-filozofskih radova za- 
nimljiva su njegova estetska istraživanja 
i teze o smislu i strukturi jezika. Za nj 
je jezik uvjet cjelokupnog historijskog ra- 
zvoja i duhovnog života, jer je upravo je- 
zik princip rađanja i razvoja misli, a mi- 
sao, po njemu, može spoznati istinu. Pi- 
sao je inače mnogobrojne studije o histo- 
riji pojedinih naroda i o njihovim jezici- 
ma. 

Glav. djelo od filoz. interesa: Uber die Ver- 
scbiedenbeit des menscblichen Spracbbaues und 
ibren Einfluss auf die geistige Entwicklung des 
Menscbengeschlechts (1835). Sveuk. djela u 16. 
sv. izlaze u Berlinu od 1904. god, 


HUME, David, engl. filozof (1711 — 
1776). Ekonomist, historičar, trgovac, 
profesor, državnik, bibliotekar, podsekre- 
tar za vanjske poslove, političar u službi 
raznih markiza i generala, David Hume 
je vjerojatno najoriginalnija i filozofski 
najkonzekventnija ličnost čitavog engle- 
skog empirističkog filozofiranja. Kristal- 


no jasan i nedvosmislen, taj je protivnik 
»učenih, čisto filozofskih nadmudriva- 
nja« i pedanterije oštroumno, kao prvora- 
zredni analitičar, prodro svojim bezobzir- 
no dosljednim mišljenjem do krajnje mo- 
gućih konzekvencija što ih je pružala po- 
zicija_ engleske _empirističke filozofije. 
Usprkos toj svojoj izvanrednoj oštrini i 
osebujnoj originalnosti misli, dugo je bio 
— po vlastitim riječima — tako prešući- 
van da nije uspio čak ni izazvati »mrm- 
ljanje među fanaticima«. 


H. smatra — u slijedu osnovne devize 
empirizma — da je snaga duha prven- 
stveno u tome da građu koja je stečena 
iskustvom, odnosno osjetilima, spaja, 
preoblikuje, uvećava ili umanjuje po za- 
konima asocijacije. Čitavim nizom pri- 
mjera H. pokazuje da se sav posao uma 
odvija po ovim zakonima, kojih ima tri 
vrste: zakon sličnosti, dodira u prostoru 
i vremenu i »asocijacije očekivanja«. Tako 
je zapravo bitno ograničio djelovanje 
uma, koji ne samo što ne stvara iz sebe 
ništa novo što već ne bi postojalo u osje- 
tilnoj datosti nego i taj dobijeni materijal 
spaja samo u okviru navedenih zakona 
asocijacija. Pa ipak, mi možemo zamisliti 
npr. zlatno brdo i stvoriti sliku o njemu 
premda ono osjetilno ne postoji. No ta 
naša predodžba uvjek je nužno vezana uz 
predodžbu brda i predodžbu zlata što 
smo ih ranije vidjeli, i ljudski je duh sa- 
mo ta dva utiska spojio u jedan. Na tu 
je skučenu djelatnost svedena, u stvari, 
sva snaga i moć mišljenja. Hume doista 
želi da »potrese ponosnu samosvijest mi- 
slenog uma, koji je bio princip racionaliz- 
ma, jer svuda ograničava njegovo znače- 
nje, osporava njegova prava na opću va- 
ljanost, i njegova načela, a prije svega 
kauzalitet, svodi na osjećaje, nagone i in- 
stinkte, koji su pravi izvor sveg života« 
(Uberweg). No ipak, sigurnost i vjerodo- 
stojnost moramo, po Humeu, pripisati 
svakom racionalnom dokazivanju mate- 
matsko-geometrijskog tipa, premda nji- 

hova vjerodostojnost ne izvire iz iskustva. 
»Da i nije u prirodi nikad postojao krug 
ili trokut, ipak bi Euklidske istine sadrža- 
vale evidentnu sigurnost.« Geometrija i, 
još više, aritmetika zasnivaju se kao zna- 
nosti na nepromjenljivim odnosima i sto- 
ga sadrže nužne i sigurne spoznaje. Takva 
vjerodostojnost, međutim, ne postoji kad 
je riječ o činjenicama, jer se naše suđenje 
O činjenicama zasniva na odnosu uzroka 
i posljedice. U činjenice vjerujemo zato 
što od uzroka očekujemo posljedicu. No 
spoznaja iz uzroka na posljedice ne može 
biti apriorna, već samo iskustvena. Nitko 
ne može iz samog poimanja dviju kugli 
ustvrditi da će se one kod sraza međusob- 
no odbiti, ne možemo znati da ćemo se 
na vatri opeći ako o tome nemamo isku- 
stvo. Na osnovi kojeg kriterija, međutim, 
ipak apriorno tvrdimo da postoji nemi- 
novna uzročno-posljedična veza? Kriterij 
je psihološki: to je moć navike, jer po 
analogiji očekujemo od istih uzroka iste 
posljedice. Mi smo naviknuti da sudimo 
kako ono što je post boc znači ujedno i 
propter hoc. Zapravo, ne vidimo ništa dru- 
go no da jedna pojava slijedi drugu, pa 
onda zaključujemo da je jedna uzrok dru- 
g0). Ali takav je zaključak potpuno pro- 
izvoljan i ne slijedi nikakvom logičkom 
nužnošću, a u iskustvu je nedokaziv. Nai- 
me, logičkom rasuđivanju isto je tako ra- 
zumljivo da cvijeće cvate u prosincu a ne 
u svibnju, i razumu se a priori ne protivi 
nijedna posljedica iz bilo kojeg uzroka, U 
stvari, mi bi razumski morali reći da je 
samo vjerojatno da svi ljudi moraju um- 
rijeti zato što su do sada umirali, ili da 
Sunce mora izaći zato što je do sada iz- 
lazilo. Stoga je razum potpuno bespomo- 
ćan kad nastoji iz prirode uzroka zaklju- 
čiti na prirodu posljedice. Osim negacije 
objektivnog kauzaliteta, Hume će skepti- 
čki negirati i postojanje bilo kakve sup- 
stancije, materijalne ili duhovne. Isto je 
tako i božja supstancija nedokaziva. »Ako 
razlučimo sve ideje, vidjet ćemo da su 


188 


proizašle iz osjećaja ili osjeta. Pa se i ideja 
boga, kao bezgranično inteligentnog, mu- 
drog i dobrog bića, sastoji iz promatranja 
naše vlastite duševne djelatnosti i iz bez- 
graničnog povećavanja ovih  svojstava.« 
Ustanoviti da je izvor religije u ljudskoj 
fantaziji, a ne u objektivnom postojanju 
boga, bila je grešna misao koju su bespo- 
štedno bili napali svi mogući filistri, bo- 
gomoljci i etičari onog vremena (npr. bi- 
skup Horn). 

Rezultat je Humeova filozofiranja radi- 
kalna i konzekventna skepsa. Na kraju 
svog Istraživanja o ljudskom razumu on 
baca u vatru teološke i metafizičke knjige 
jer ne mogu »sadržavati ništa do obmane 
i varke«. »Jedino što znamo, to je naše 
temeljito neznanje«, zaključuje sokratov- 
ski H. I tako empirist, koji misli konze- 
kventno sprovesti Descartesov princip ja- 
snoće, završava u skepticizmu kao što je 
osnivač tog principa s njime bio započeo. 

Pa ipak, bilo bi pogrešno čitavu Hu- 
meovu filozofiju svesti na sverazarajuću 
skepsu. U okviru etičke problematike on 
npr. govori o sigurnom i neophodno po- 
trebnom »moralnom osjećaju«, koji se 
konkretižira u simpatiji, sposobnosti suo- 
sjećanja s drugima. Moralno dobro je 
identično s korisnim, pa je po toj svojoj 
tezi H. unekoliko i preteča utilitaristi- 
čkog pravca u etici. No za Humea uopće 
etika i estetika »nisu predmeti razuma 
koliko ukusa i osjećaja«. Ljepota i vrijed- 
nost sastoje se u prijatnom osjećaju; lje- 
pota je, prije svega, zadovoljstvo, a zado- 
voljstvo je osnovna pobuda cjelokupne 
naše aktivnosti. U tom smislu razum »tre- 
ba samo da bude rob strasti i ne može 
nikad polagati pravo ni na kakav drugi 
posao nego da im služi i da im se poko- 
rava«, 

Humeova filozofija, gledana u cjelini, 
svakako znači daljnje razvijanje engleske 
filozofske tradicije, pri čemu, uz biskupa 
Berkeleya, ne treba zaboraviti ni utjecaje 
Hutchesona. Utjecaj koji je izvršio Hume 

na kasniju filozofiju bio je možda najveći 
što ga je ikada izvršio neki engleski filo- 
zof. Npr. Kant to nedvosmisleno prizna- 
je. Bez obzira na niz negativnih, skepti- 
čkih zaključaka, bez obzira na paradok- 
salne i neprihvatljive konzekvencije koje 
su slijedile iz, u biti, pogrešnih premisa 
— kao što je npr. pasivno shvaćanje poj- 
ma iskustva — Humeova su pitanja zna- 
čila, bez sumnje, poticaj za dublje poni- 
ranje u osnovne filozofske probleme, i u 
tom, kritičkom smislu pozitivno utjecale 
na daljnji razvoj ljudskog mišljenja. 

Glav. djela: Treatise on Human Nature (3 
sv. 1739-40); Essays Moral, Political and Lite- 
rary (2 sv. 1741); Philosophical Essays Concer- 
ning Human Understanding (1748), kasniji 
naslov istog djela: An Enquiry Concerning Hu- 
man Understanding, Istraživanje o ljudskom 
razumu, prev; An Enquiry Concerning the 
Principles of Morals (1751); Political Discourses 
(1752); Essays and Treatises on Several Subjects 
(1758); »Moj život« (1776, prev.). 


HUSSERL, Edmund, njem. filozof 
(1859— 1938). Doc. u Halleu, prof. u Go- 
tingenu i Freiburgu. Polazeći u početku 
od nekih teza Brentanove filozofije, ka- 
snije se od njega razlikuje i nalazi u nje- 
govim djelima elemente psihologizma. 
Ističući ideju o »čistoj logici« kao strogo 
teoretskoj disciplini, Husserl, prije svega, 
radikalno pobija svaki psihologizam uka- 
zujući na apsurdne konzekvencije koje iz 
njega proizlaze, svodeći ga na empiristi- 
čke, relativističke i skeptičke zaključke i 
razotkrivajući sve »predrasude« koje se 
korijene u samom psihologističkom pri- 
stupu logici, kao i filozofiji uopće. 
Razlikujući tri vrste »svijesti« (1. empi- 
rijsku svijest u smislu preplitanja psihi- 
čkih doživljaja, 2. svijest kao unutarnje 
opažanje vlastitih doživljaja i 3. svijest 
kao sveobuhvatnu oznaku za sve psihičke 
akte ili »intencionalne doživljaje), Hus- 
serlova se istraživanja koncentriraju islju- 
čivo na treće značenje te riječi. Akti su 
doživljaji značenja; značenje, prema to- 


me, leži upravo u doživljaju akta, dok je 
intencionalni predmet u odnosu na do- 
življaj transcendentalan. Stoga on može 
otpasti a da se u aktu i u onome što se 
u aktu odnosi na značenje ništa ne pro- 
mijeni. 

Husserlova —fenomenološka metoda, 
kao i čitava Husserlova filozofska kon- 
cepcija — koja je i kasnije odigrala tako 
presudnu ulogu u razvoju gotovo cjelo- 
kupne zapadnoevropske filozofije — ot- 
počinje poznatom krilaticom »k samim 
stvarima« (»Zu den Sachen selbst«). No to, 
dakako, ne znači empirističko relativira- 
nje ili psihologiziranje, već, prije svega, 
zahtjev za pojmovnom strogosti istraživa- 
nja. Husserl naime smatra da se tek po- 
moću fenomenološke metode može za- 
štititi autonomija filozofije i filozofija uz- 
dići do »stroge znanosti«. Jer »ma u ko- 
jem se pravcu usmjerio novi preokret fi- 
lozofije, nesumnjivo je da ne smije napu- 
stiti volju za strogom znanošću«. Stoga je 
Husser! fenomenologiju zapravo zamislio 
kao negaciju ne samo psihologizma, rela- 
tivizma i empirizma, kao i raznih trans- 
cendentalnih neokantovskih filozofskih 
varijanti, već prvenstveno kao obranu od 
prodora nefilozofskog i antifilozofskog 
duha, koji postaje sve očitiji u općoj kul- 
turnoj atmosferi toga doba, a koji se više 
ne može uspješno suzbiti tradicionalnim 
metodama. 

U naše vrijeme prijeti filozofiji da će 
podleći skepsi, racionalizmu ili misticiz- 
mu. U tom smislu valja shvatiti i Husser- 
lov poziv za znanstvenošću filozofije, koja 
se, dakako, razlikuje od znanstvenosti 
svih ostalih posebnih znanosti. Upravo je 
naime u biti filozofije da se njen znan- 
stveni rad kreće u sferama »direktne in- 
tuicije ukoliko se ona vraća na krajnje 
izvore«. Time se »s filozofskom intenci- 
jom u pravom smislu, s fenomenološkim 
shvaćanjem biti, otvara jedno beskonačno 
polje rada i jedna znanost koja, bez svih 
indirektno simboličkih i matematičkih 

metoda, bez aparata zaključaka i dokaza, 
ipak postiže obilje najstrožih i za svu 
daljnju filozofiju odlučnih spoznaja«. 
Husserlova fenomenologija želi »proči- 
stiti« pojmove, odnosno »staviti u zagra- 
de« ne samo sve empirijsko već i sve ne- 
bitno, polazeći pri tom od onog što je 
zorno dano: od fenomena. Tu, međutim, 
ne treba izgubiti iz vida da pojam feno- 
men nije kod Husserla kantovski mišljen 
— kao suprotnost noumenalnom — već 
je fenomen predmet spoznajne redukcije, 
po kojoj se otkriva njegova bit. Fenome- 
nologija, dakle, ne želi ulaziti ni u kakvu 
»stvar po sebi«, već se hoće tako zadržati 
na fenomenu da spozna njegovu bit (We- 
sen), tako da je i sama fenomenologija 
definirana kao »znanost o bitnome« (We- 
senswissenschaft). Pravi je predmet filo- 
zofije uopće bit, i upravo po toj svojoj 
predmetnosti filozofija se razlikuje od 
svih drugih znanosti. Do pravog zrenja 
biti (Wesensschauung) pojedinih fenome- 
na može se doprijeti samo tehnikom tzv. 
fenomenološke »epohe«, što je oznaka za 
uzdržavanje od suđenja o stvarnoj opstoj- 
nosti svijeta, o njegovoj  prostorno- 
vremenskoj određenosti, s isključenjem 
tzv. »prirodnog stava«. Ostatak (residuum) 
nakon fenomenološke redukcije, koja ne 
uzima u obzir empiriju i ne vodi računa 
ni o iskustvenom jastvu, ni o posebnim 
znanostima, ni o prirodi, ali ni o bogu 
itd., identičan je s čistom svijesti, svijesti 
kao sveukupnosti čistih noetičkih akata, 
koji su tako lišeni sveukupne osjetilne 
građe (hyle) i intencionirani na izvanpro- 
storni i izvanvremenski smisao (noema). 
H. smatra da upravo u čistoj svijesti 
postoje različiti slojevi intencionalne do- 
Življajnosti (vrednovanje, spoznavanje, 
ljubav i dr.), te se tako u specijalnom obli- 
ku redukcije, u tzv. transcendentalnoj re- 
dukciji, otkriva i bit čistih doživljaja. Uz 
problem analize noeze i noeme, H. ana- 
ližira i njima korelativne strukture, pa ta- 
ko fenomenologija prikazuje, osim biti i 


općih oblika veza teoretske svijesti, i sa- 
me ontičke strukture transcendentalne, 
tj. izvansubjektivne sfere postojanja. Ona 
u tzv. »regionalnim ontologijama« otkriva 
različita područja bitka od mrtve stvari 
preko animalne do duševne i duhovne 
sfere. 

Uz etiku, estetika je ono »područje« na 
kojem se javljaju najbrojnije primjene fe- 
nomenologije. U tom je okviru Husserl, 
iz svoje opće filozofske pozicije, zahtije- 
vao da se, nasuprot psihologizmu, studira 
bit jednog umjetničkog djela u čistoj op- 
Ććosti i da se otkrije materijalni a priori 
umjetnosti u odgovarajućoj regionalnoj 


ontologiji. 
Za vrednovanje čitavog Husserlovog 
idealističkog pothvata — koji je nesum- 


njivo plodno utjecao na niz značajnih lo- 
gičara (A. Pfander), etičara (M. Scheller, 
N. Hartmann), estetičara (R. Ingarden, M. 
Geiger), filozofa prava (G. Reinach), pa i 
ontologijskih orijentacija (M. Heidegger, 
E. Fink, L. Landgrebe) — karakteristično 
je mišljenje samog Husserla, koji je jed- 
nom ustvrdio da je njegova metoda otkri- 
la, u mučnom i teškom probijanju do bi- 
ti, »ili trivijalne ili same po sebi jasne is- 
tine«. Stoga je njegova »filozofija kao stro- 
ga znanost« — uza svu minucioznost iz- 
vođenja i oštrinu analiza — ostala ipak 
uglavnom zatvorena, svojim početnim 
premisama i svojim ograđivanjem od sve- 
ga realnog, u tipično njemačkim katedar- 
skim okvirima silazne posthegelovske fa- 
ze građanskog filozofiranja. 


Glav. djela: Philosopbie der _ Aritbmetik 
(1891); Logiscbe Untersuchungen (2 sv. 1900- 
1901); Filozofija kao stroga nauka (1911, 
prev.); Ideen zu einer reinen Pbćinomenologie 
und pbćinomenologiscben Pbilosopbie, 1 (1913); 
Formale und transzendentale Logik (1929); 
Kartezijanske meditacije (1932, prev.); Die Kri- 
sis der europdiscben Wissenscbaften und die 
transzendentale Pbćinomenologie (1936); Erfa- 
brung und Urteil (posth. 1939). Velik broj nje- 
govih do sada neobjavljenih djela izlazi danas 
pod naslovom »Husserliana« (do sada je pod 

rukovodstvom H. L. van Brede izišlo 11 sve- 
zaka). U nas prev. iz te ostav. Ideja fenomeno- 
logije (spis je napisan 1907, a objav. posth. 
1958). 


HUTCHESON, Francis, engl. filozof 
(1694— 1747). Prof. etike u Glasgowu. 
Značajni predstavnik i osnivač tzv. škot- 
ske škole. Pristalica filozofije A. Shaftes- 
buryja, premda se u nekim tezama od 
njega razlikuje. Tako npr. luči, u svakom 
slučaju više od njega, lijepo od moralnog 
samim tim što smatra da može postojati 
ružna, a moralna osoba. Ipak i u njega je 
dobro, u stvari, »moralno lijepo«. U čov- 
jeku postoji urođen »moralni osjećaj« 
(moral sense), koji je izvor i naših »racio- 
nalnih afekata«. Upravo pomoću tih afe- 
kata odobravamo i potičemo moralno li- 
jepo, a odbacujemo moralno ružno. U 
tom su smislu moralni zakoni, po Hut- 
chesonu, nepromjenljivi. Razum kao moć 
da se nađu sredstva za naše ciljeve potre- 
ban je, doduše, za moralno osjećanje, ali 
je za ispravno djelovanje moralnog osje- 
ćaja nužno i iskustvo. Premda je moralno 
osjećanje usadio bog, ono se ipak nalazi 
i kod onih koji ne vjeruju ni u kakva 
boga. Stoga je etika principijelno nezavi- 
sna od teologije. 


Posebno je zanimljivo Hutchesonovo 
tretiranje estetske problematike. Za nj je 
ljepota nešto što nam se nadaje upravo 
najviše onda kad ne razmišljamo o uzro- 
ku ljepote. Suvišno je uopće pitati šta je 
to lijepo, kao što je suvišno pitati šta je 
vidljivo. Jer, kao što za vid imamo poseb- 
ni organ — oko, tako i za lijepo imamo 
unutarnje osjetilo lijepog. Lijepo, nadalje, 
po Hutchesonu, može biti samo ono što 
je sastavljeno, a jednostavno ne može biti 
lijepo (H. čak tvrdi da je osmerokut u 
tom smislu ljepši od četverokuta). Prolaz- 
na neskladnost dijelova povećava dojam 
opće skladnosti. Objektivna se ljepota, po 
njemu, dijeli u apsolutnu, tj. ljepotu po 
sebi, i relativnu, tj. uživanje u oponašanju 


objektivno lijepog predmeta (tzv. absolu- 
te beauty i comparative beauty). Ipak, po 
Hutchesonu, estetički mogu biti samo 
oblici, a nikad ne i sadržaj. Estetika ima 
pozitivno djelovanje i na cjelokupnu filo- 
zofiju: estetsko osjećanje koje teži jedin- 
stvenosti nagoni filozofe da sve izvode iz 
jednog koherentnog, jedinstvenog siste- 
ma. Pa ipak, tražeći teoretsku istinu, ne 
smijemo tražiti lijepu istinu. Oštro se su- 
protstavljajući nizu Hutchesonovih aprio- 
rističkih stavova, D. Diderot posebno kri- 
tizira njegovu tezu o urođenom osjetilu 
za lijepo. 

Glav. djela: Inquiry into tbe Origin of Our 
Ideas of Beauty and Virtue (1725), Essay on 
tbe Nature and Conduct of tbe Passion and 
Affections (1728); Pbilosopbiae moralis institu- 
tio compendiaria, etbices et iurisprudentiae na- 
turalis principia continens (1742); A System of 
Moral Pbilosopby (2 sv. 1755). Sveuk. djela u 
5 sv. izašla su 1772. 


HYPPOLITE, Jean, franc. filozof 
(1907— 1968). Prof. na Sorbonni, od 
1955. direktor Ecole normale supćrieure. 
Preveo je Hegelovu Fenomenologiju duba 
na francuski jezik. 


Temeljni problem kojim se bavi H. (i 
kojem posvećuje najveću pažnju i u inter- 
pretacijama Hegela) jest problem huma- 
nizma. Pri tom on na svojevrstan način 
nastoji prevladati historijske forme hu- 
manizma (npr. one prosvjetiteljske prove- 
nijencije) u zapadnoj kulturnoj tradiciji. 
Premda ukazuje na strukture kao na iz- 
vorne cjeline, odnosno totalitet po kojem 
se razlikuju Hegel i Marx, Hyppolite 
smatra da apsolutiziranje strukture Mar- 
xovih teoretskih rješenja dovodi do zapo- 
stavljanja subjektivne dinamike ljudske 
egzistencije, bitne za marksizam kao re- 
volucionarno iskustvo. 

Glav. djela: Genče et structure de la pbćno- 
mćnologie de VEsprit (1946); Logique et existen- 
ce (1949) Studije o Marxu i Hegelu (1955, 
prev.). 


Ibn Tufail 

IBN TUFAIL, v. Abubacer 
IBN BAGGAH, v. Avembace 
IBN ROSHD, v. Averoes 
IBN SINA, v. Avicena 


INGARDEN, Roman, polj. filozof 
(1893 — 1970). Prof. u Lavovu. Jedan od 
najznačajnijih teoretičara, koji fenomeno- 
loškom metodom dolazi do svojevrsne 
ontologije što ju egzemplificira gotovo 
svim vrstama umjetnosti (muzika, slikar- 
stvo, arhitektura, film, a najsvestranije 
književnost). Centralni je pojam Ingarde- 
nove estetske koncepcije svojevrsno tu- 
mačenje od Husserla preuzete kategorije 
intencionalnosti. I. nastoji odrediti »čisti 
intencionalni bitak« ponajprije na knji- 
ževnom djelu, a zatim i u drugim umjet- 
nostima. Svoje shvaćanje književnog djela 
suprotstavlja pozitivističkom, psihologi- 
stičkom, kao i duhovnoznanstvenom 
konceptu, i u njemu iznalazi »četiri sloja«: 
glasovni materijal, značenje riječi, pred- 
stavljeni predmet i njegove imaginarne 
aspekte. Ta višeslojna struktura umjetni- 
čkog djela ne isključuje, međutim, njego- 
vo organsko jedinstvo. 

I. smatra da se estetski predmet što ga 
konstruira promatrač često identificira s 
umjetničkim djelom, pa je to izvor većine 
pogrešnih sudova. Tako se naše subjek- 
tivno iskustvo, naš doživljaj umjetničkog 
djela u kojem se konstituira estetski 
predmet, zamjenjuje s objektivno po sebi 
postojećim umjetničkim djelom. Poseb- 
no su zanimljive Ingardenove analize ap- 
straktnog slikarstva, biti arhitekture, kao 
i neke vrlo suptilne distinkcije o auto- 
nomnosti muzičkog umjetničkog djela. 

Glav. djela: Intuition and Intellekt bei Berg- 
son (1921); Esentiale Fragen (1924); Uber d. 


Stellung der Erkenntnistheorie im System der 
Pbilosopbie (1926); Das literariscbe Kunstwerk 
(1931); Der Streit um die Existenz der Welt, 
3 sv. (1964-1966), prva dva sveska objavljena 
na poljskom (1947-1948); Untersucbungen zur 
Ontologie der Kunst (1962); O saznavanju knji- 
ževnog umetničkog dela (1968, prev.), Doživ- 
ljaj, umetničko delo i vrednost (1969, prev.). 


INGE, William Ralph, engl. filozof i 
teolog (1860 — 1934). U filozofiji religije 
blizak je mnogim tezama Platona i Plo- 
tina. Cilj filozofije kao cilj religije po In- 
geu je »savršena spoznaja savršenog«. 

Glav. djela: Personal Idealism and Mysti- 
cism (1907); Tbe Pbilosopby of Plotinus (2 sv. 
1918); Christian Ethics (1930). 


IVAN OD SALISBURYJA (John of 
Salisbury, Johannes Saresberiensis), 
engl. filozof (1115 — 1180). Biskup Char- 
tresa. Bavio se logikom, teorijom države, 
bio je enciklopedijski obrazovan huma- 
nist. Iz imaginacije se, po Ivanu, razvija 
dvostruki niz svijesti: teoretski (unutar 
kojeg se razvija ponajprije mišljenje, za- 
tim umno uvjerenje i, napokon, pomoću 
težnje za mirnom mudrosti, kontempla- 
tivna spoznaja intelekta) i praktički niz 
(osjećaj ugode i neugode). Univerzalije su, 
po njemu, apstrakcije oblika koje su ima- 
nentne pojedinačnim stvarima i imaju 
svoje važenje zbog suglasnosti s oblikom 
reda u kojem se nalazi pojedinačna stvar. 
U nekim svojim tezama I. od S. nagovi- 
ješta postavke kasnije asocijativne psiho- 
logije, a mnogi ga autori (npr. Windel- 
band) označuju kao preteču engleskog 
prosvjetiteljstva. 

Glav. djela: Opera omnia — izdao je J. A. 
Giles u 5 sv. (1848), Policraticus (2 sv. 1909); 
Historia pontificalis (1927); Metalogicon libri 
4 (1929); djela u izdanju J. P. Mignea, Patro- 
logia latina, sv. 199. 

IVEKOVIĆ, Rada, filozofski i sociolo- 
ški pisac (1945 — ). Bavi se pretežno in- 
dijskom filozofijom, kao i (u nizu člana- 
ka) aktualnim društvenim pitanjima, u 
prvom redu problemima žena. 

Glav. djela: Rana budistička misao (1977); 
Indijska i iranska etika (zbornik, zajedno s Č. 
Veljačićem); Pregled indijske filozofije (1981). 


IZAK OD STELLE, engl. filozof (XII 
stoljeće). Opat samostana Stelle kod Poi- 
tiersa. I. razlikuje višu, srednju i nižu du- 
šu i na tome zasniva teoriju odnosa tijela 
i duše. Najniži dio duše i najviši dio tijela 
uključuju se lako jedan u drugi, premda 
ne gube svoja specifična svojstva tjele- 
snog i duševnog. U tom je smislu I. od 


Jacobi 


S. blizak nekim nazorima Huga od St. 
Victora, a zapažaju se i utjecaji Augustina 
i Boetija. 


Djela u izdanju J. P. Mignea, Patrologia 
latina, sv. 194. 


IZOULET, Jean, franc. filozof (1855 — 
1929). Prof. u Parizu. Osnovne su mu 
preokupacije filozofija historije, kao i ne- 
ka granična pitanja sociologije i filozofije. 
Posebno naglašava nužnu ovisnost poje- 
dinca od zajednice. 


Glav. djelo: Le Pantbćisme d'Occident, ou le 
superlaisme et le fondement mčtapbysique de la 
rebublique et du socialisme bićrarcbiques (2 sv. 
1928). 


JACOBI, Friedrich Heinrich, njem. fi- 
lozof (1743— 1819). Neko vrijeme trgo- 
vac i činovnik, kasnije predsjednik Aka- 
demije znanosti u Munchenu. 

J. odbacuje svaku sistematsku filozofi- 
ju: »Nikad mi nije bio cilj da izgradim 
sistem za škole: moji spisi proizlaze iz 
mog najintimnijeg života.« J. je nadasve 
filozof osjećaja i vjere, a na njega su utje- 
cali Rousseau, Herder, Hamann, a u iz- 
vjesnom smislu i Spinoza. Prava je bit 
čovjeka onaj duh koji neposredno izvire 
iz boga i koji je u nama prisutan u našoj 
najdubljoj i najvlastititoj svijesti. Vjera, 
međutim, nije stvar razuma: kad god ono 
što imamo u srcu želimo izreći pomoću 
razuma, božansko svjetlo gasne. Racio- 
nalna metoda, kao i metoda egzaktnih 
nauka primijenjena na svijet duha, vodi 
u ateizam i fatalizam. U spoznajnoj teo- 
riji, kao i u etici, njegov se u osnovi ap- 
surdni iracionalistički i fideistički kon- 
cept oštro, a ponekad i vrlo suptilno su- 


protstavlja Kantu. Poznat je tako njegov 
prigovor o protivurječnosti Kantova poj- 
ma »stvari po sebi«, čije postojanje utvr- 
đujemo kategorijom kauzaliteta, premda 
se sve kategorije, po samom Kantu, mo- 
gu primijeniti samo na pojavni, a ne i na 
noumenalni svijet. 

Filozofija uopće, po Jacobiju, ako želi 
biti konzekventna, mora otkloniti sve 
razlike, mora sve svesti u jedan jedini red 
uzroka i učinaka, čime se pak uništava ne 
samo ono što je živo nego i svaka izvor- 
nost i individualnost. Taj se njegov prigo- 
vor odnosi kaka na filozofiju renesanse, 
tako i na Kanta, Fichtea i Schellinga. J. 
brani pravo individualnosti i u oblasti re- 
ligije i u etici. Lijepa se duša s pravom 
odlučuje prema svom osjećanju, makar ti- 
me bila dovedena u kontradikciju s ap- 
straktnim moralnim zakonom. Po Jaco- 
biju, Kant u etici nije ostavio uopće mje- 
sta neposrednosti ćudorednog osjećaja, pa 
je u tom smislu J. preteča onih Kantovih 


Jacobi 


194 


kritičara (npr. M. Schelera) koji su tom 
filozofu zamjerali suhu rigoroznost i bez- 
osjećajnost. Osim u filozofskim djelima, 
Jacobi je izlagao svoje poglede i u roma- 
nima. 

Glav. djela: Uber die Lebre des Spinoza 
(1785); David Hume iiber den Glauben, oder 
Idealismus und Realismus (1787); Sendscbrei- 
ben an Ficbte (1799); Von den gčttlicben Din- 
gen (1811); Cjelokupna djela u 6 sv. (1811- 
1825). 


JACOBY, Ginter, njemački filozof 
(1881—1969). U prvo vrijeme blizak 
pragmatizmu pozivajući se na filozofiju 
»Kao da« Vaihingera, kao i na anglosak- 
sonsku tradiciju. Kasnije je zastupao »kri- 
tičku ontologiju« kao »deskriptivnu disci- 
plinu realnosti i njenog prihvaćanja«. 
Glav. djela: Herders und Kants Astbetik 
(1907); Der Pragmatismus (1909); Allgemeine 
Ontologie der Wirklicbkeit (2 sv. 1928 — 1932). 


JAHNIG, Dieter, njemački filozof 
(1926 — ). Prof. u Tubingenu. Pretežno 
se bavi estetikom. Najpoznatije mu je 
djelo o Schellingovoj filozofiji umjetno- 
sti, koje spada među najzanimljivije knji- 
ge poslijeratnog filozofskog stavaralaštva 
u Njemačkoj. Jahnig, međutim, ne misli 
da je »područje« umjetnosti kod Schellin- 
ga samo jedna od njegovih tematika, od- 
redena sfera njegova djelovanja, nego da 
je Shelling cjelokupno svoje povijesno 
mjesto, čitavu svoju poziciju i svoje te- 
meljne misaone preokupacije našao u fi- 
lozofiji umjetnosti. 

Glav. djela: Schelling, die Kunst in der Phi- 
losopbie, I sv.: Schellings Begriindung von Na- 
tur und Gescbicbte (1966), II sv: Die Wa- 
brbeitsfunktion der Kunst (1969);  Weli- 
Gesbichte: Kunst-Gescbicbte (1975). 


JAJA, Donato, tal. filozof (1839 — 1914). 
Prof. teoretske filozofije u Pisi, učenik 
Gentilea. Ponajprije novokantovac, zatim, 
pod utjecajem B. Spavente, novohegelo- 
vac. Temeljni interes njegova istraživanja 


koncentrira se na odnos noumena i feno- 
mena. 

Glav. djela: Osjećati i misliti (1866); Spo- 
znajna teorija (1894). 


JAKOBSON, Roman, ruski lingvist 
(1896 — ). Osnivač Moskovskog, a zatim 
i Praškog lingvističkog kružoka, kasnije 
prof. u SAD. Jedan od najvećih lingvista 
našeg doba, koji je utemeljio fonologiju, 
znanost o glasovima što služe sporazumi- 
jevanju, kao i strukturalnu lingvistiku, 
koja pokušava izdvojiti bitno od nebit- 
nog, opće od pojedinačnog, invarijantno 
od varijabilnog, i tako postići preciznost 
u ispitivanju same strukture jezika kao 
komunikativnog sistema. Za Jakobsona 
je poetika integralni dio lingvistike upra- 
vo zato što je lingvistika globalna znanost 
o verbalnoj strukturi. Mnoge pak poetske 
odlike pripadaju općoj semiotici kao op- 
ćoj teoriji znakova. 

Glav. djela: J. je napisao izuzetno velik broj 
djela (216 knjiga i studija i 87 kraćih napisa). 
Od 1962. izlaze mu u IV toma izabrani spisi: 
Selected Writings. U nas su sačinjena i preve- 
dena dva izbora iz njegovih radova: Lingvisti- 
ka i poetika (1966) i Ogledi iz poetike (1978). 


JAKOVENKO, Boris Valentinovič, 
rus. filozof (1884 — 1949). Historičar filo- 
zofije, prije svega ruske misli. Njegova 
vlastita filozofija, koju sam zove »kritički 
ili transcendentalni intuitivizam«, suprot- 
stavlja se svakom relativizmu i želi zasno- 
vati pluralističku viziju života. 


Glav djela: Ruski filozofi (1927); Vom We- 
sen des Pluralismus (1928); Povijest ruske filo- 
zofije (na češkom, 1939). Od 1929. do 1931. 
uređivao je reviju »Der rusische Gedanke«. 


JAKŠIĆ, Božidar, filozofski i sociološki 
pisac (Han Pijesak, 1937 — ). Diplomirao 
u Sarajevu, magistrirao u Beogradu, nauč- 
ni suradnik Instituta za međunarodni 
radnički pokret u Beogradu. Bavi se, u 
nizu zapaženih radova, graničnim po- 

dručjima filozofije i sociologije s naglaše- 
no antidogmatske marksističke pozicije. 
Glav. djela: Historija: sociologija (1976); 
Čovjek, priroda i ljudska naselja (1979); Mil- 
sova kritika američkog kapitalizma (1980). 


JAMBLIH, iz Kalkisa, grč. filozof (? — 
oko 330). Novoplatoničar, osnovao je 
školu u Siriji. Njegovo je učenje karakte- 
rizirano detaljiziranjem i atomiziranjem 
Plotinove hijerarhijske skale od apsolut- 
no jednog (božanstva) do materije. Već 
najviši um dijeli na um koji misli i o 
kome se misli, a osim božanskog prau- 
zroka utvrdio je da postoji velik broj ni- 
žih božanstava. Ispod tih božanstava su 
anđeli, demoni, heroji i, najposlije, ljud- 
ske duše. U Jamblihovoj filozofiji vidljivi 
su i veliki utjecaji orijentalnih nazora i 
religija. Pomoću nekih Pitagorinih teza 
bori se protiv kršćanstva. 

Djela: Fragmenti iz djela: Život Pitagore 
(De vita Pytbagorica liber, izd. Th. Kiessling 
1815-1816); Adbortatio ad pbilosopbiam (izd. 
Pistelli, 1888); De Mysteriis liber (izd. G. Par- 
they, 1857). 


JAMES, William, amer. filozof i psiho- 
log (1842 — 1910). Od 1872. prof. na Har- 
vardovu sveučilištu, gdje predaje fiziolo- 
giju, komparativnu anatomiju i fiziološku 
psihologiju. God. 1876. osnovao je prvi 
psihološki laboratorij, a nešto kasnije po- 
činje se baviti filozofijom, putuje u Evro- 
pu (Prag, Švicarska, Engleska, Francuska) 
i postaje članom mnogobrojnih akademi- 
ja (Berlin, Pariz, Rim). God. 1907. presta- 
je predaviti na sveučilištu. 

Jamesa se općenito smatra osnivačem 
pragmatizma ili »radikalnog empirizma«, 
po kojem je osnovni kriterij spoznaje nje- 

gova praktična vrijednost, njegova _kori- 
_snost. Metafizičke raspre vođene na stari 
način besmislene su i ne rezultiraju rje- 
šenjima koja mogu imati praktični zna- 
čaj: stoga u tim sporovima zapravo oba- 
dvije strane mogu govoriti istinu, ali se 
isto tako može kazati da nijedna nije u 


pravu. »Pragmatička metoda u prvom re- 
du je metoda rješavanja metafizičkih spo- 
rova koji bi se inače mogli vući u beskraj. 
Je li svijet jedinstven ili mnogolik? fata- 
listički ili slobodan? materijalan ili duho- 
van? — to su shvaćanja od kojih se jedna 
ili druga mogu ili ne mogu održati u od- 
nosu na svijet; a rasprave o takvim shva- 
ćanjima nemaju kraja. Pragmatička meto- 
da u takvim slučajevima pokušava protu- 
mačiti svako shvaćanje povlačenjem nje- 
govih respektivnih praktičnih posljedica« 
(Pragmatism str. 34). Istinito uopće, za 
Jamesa, može biti samo pomoćno sred- 
stvo našeg mišljenja što služi u nekim 
iskustvima, no ono upravo stoga nužno 


[neče moči odgovorati drugim iskustvima 
(i podjednako ih zadovoljavati. Zato i jest 


istinito »ono što se kao vjera pokazalo da 
je dobro«. 

Jamesov se pragmatizam javlja kao ve- 
liki izmiritelj metafizičara i antimetafizi- 
čara, iracionalista i racionalista, bogomo- 
ljaca i ateista, materijalista i idealista. No 
pokušaji »izmirenja« nisu doveli kod nje- 
ga do sinteze, ali ni do eklektičkog sabi- 
ranja, već pomicanja problematike u jed- 
nu posve novu dimenziju, u sferu prak- 
tičnog, uspješnog, korisnog. 


James je u onotologiji pluralist, sma- 
trajući da je stvarnost nastajanje uvijek 
novog, pa stoga jedinstvo bitka, odnosno 
spoznaje — kako ga pretpostavlja moni- 
zam — ne može biti dano, već samo za- 
dano kao krajnji cilj. Bogatstvo, međutim, 
sveukupne zbilje — što se odražava u 
različitim vrstama iskustva — ne može se 
protumačiti ni monistički, pa čak ni du- 
alistički. Monizam je urođena bolest filo- 
zofa koji ne teže (kako oni misle) za is- 
tinom, već za jedinstvom po svaku cijenu, 
za sistemom. Upravo je stoga J. smatrao 
nerealnim probleme njemačke metafizi- 
ke, a hegelovstvo je okarakterizirao kao 
zaraznu bolest. U odnosu na univerzum, 
vrijednost je multiverzuma u tome što je 
on svijet u kojem nije ništa definitivno 

utvrđeno i u kojem su svaka lična djelat- 
nost i svaka inicijativa važne. 

Radikalni empirist u gnoseologji, J. je 
istovremeno tvrdio da je opažanje neo- 
djeljivo od mišljenja. 

U psihologiji James brani tezu da je 
psihički život neprekidan tok svijesti 
(stream of thought), dok su pojedini do- 
življali u njemu umjetni izolati. Bavio se 
također pamćenjem, osjećajima i drugim 
psihičkim procesima, a posebnu je paž- 
nju posvetio religioznom doživljaju. 

Na formiranje cjelokupne ideologije i 
filozofije pragmatizma nesumnjivo je 
utjecao i tipično američki poslovni men- 
talitet uspjeha i koristi. Uza svu svoju po- 
zitivnu ulogu (osobito u negaciji nekih 
metafizičkih zasada), filozofija WW. Jamesa 
svojim pluralističkim i zapravo agnosti- 
čkim shvaćanjem istine i svijeta, kao i 
relativiranjem pojmova u pukoj praksi, 
pokušava, u stvari, negirati — bez obzira 
na njegove verbalne izjave o važnosti po- 
gleda na svijet i filozofije uopće — ne 
samo mogućnost opstojanja filozofije već 
i opstojnost samog svijeta i objektivne is- 
tine. Stoga se iza tog prividnog »svijeta 
uspjeha i srdačnosti« (kako je jednom Ja- 
mes sam karakterizirao svoju filozofiju) 
krije zapravo besperspektivna agnostika i 
relativizam, a s obzirom na socijalne i eti- 
čke korelate — bezdušje koristonosnog. 
»Zaraznom bolešću« njegove, a manje, na 
žalost, hegelovske filozofije, bila je i još 
je uvijek u velikoj mjeri inficirana ame- 
rička filozofska misao. 

Glav. djela: Principles of Psychology (2 sv. 
1890); Tbe Will to Believe (1897), The Varietes 
of Religious Experience (1902); Pragmatizam 
(1907, prev.); Tbe Meaning of Truth (1909); A 
Pluralistic Universe (1909); Some Problems of 
Pbilosopby (1911); Memories and Studies 
(1911); Essays in Radical Empiricism (1912). 


JAMESON, Frederic, amer. estetičar i 
književni kritičar. Marksist, koji smatra 
da u današnjem svijetu nužno postoji više 
različitih vrsta marksizma. Pokušao je u 


američki duhovni krug uvesti tradiciju 
zapadnoevropskog filozofskog, posebno 
estetskog mišljenja, smatrajući da Marx 
uključuje Hegela. Hegelovski naime kon- 
cept, po njemu, »razvija iz sebe marksisti- 
čki model kao svoje konkretno ostvarenje 
i ispunjenje«. Pisao je, među ostalim, o 
Adornu, Benjaminu, Marcuseu, Blochu i 
Lukacsu. 

Glav. djela: Marksizam i forma (1971, 
prev.), U tamnici jezika (1978, prev.). 


JANET, Paul, franc. filozof (1823 — 
1899). Prof. u Strasbourgu, zatim na Sor- 
bonni. Sljedbenik Cousina, metafizički 
spiritualist, liberalan u odnosu na ocjenu 
i prihvaćanje teza koje su suprotne njego- 
vim nazorima. Poznat je po svojim povi- 
jesnim istraživanjima i objašnjenjima 
unutarnje misaone veze razvitka etike, pri 
čemu inzistira na povezanosti etike i fi- 
lozofske znanosti o državi. 

Glav. djela: Zlistoire de la pbilosopbie morale 
et politique (1858, znatno prošireno 1887); Les 
causes finales (1874); La pbilosopbie de la rć- 
volution framaise (1875); Principes de mđta- 
physique et de psycbologie (1896). 


JANKELEVITCH, Vladimir, franc. 
filozof (1903 — — ). Prof. sveučilišta u Pa- 
rizu. Autor zapaženih knjiga o Bergsonu 
i o filozofiji kasnog Schellinga, kao i niza 
originalnih rasprava o problemima filozo- 
fije morala i filozofske antropologije. 

Glav. djela: Zlenri Bergson (1931); La Mau- 
vaise conscience (1933); L'Odyssće de la conscien- 
ce dans la derničre pbilosophie de Schelling 
(1933); L'Ironie ou la bonne conscience (1936); 
L'Alternative (1938); Du Mensonge (1943); Le 
Mal (1947); Traitć des vertus (1949), La mort 
(1966). 


JASPERS, Karl, njem. filozof (1883 — 
1969). Od 1909. do 1915. asistent na psi- 
hijatrijskoj klinici u Heidelbergu, a 1913. 
habilitirao se na katedri za psihologiju; 
god. 1916. postaje izvanredni, a 1921. re- 
dovni prof. filozofije u Heidelbergu. God. 


1937. iz političkih je razloga umirovljen 
(neslaganje s nacionalsocijalistima). 1945. 
imenovan je za počasnog senatora sveuči- 
lišta u Heidelbergu. Od 1948. red. je prof. 
filozofije na Baselskom sveučilištu. Neki 
ga interpretatori smatraju jednim od naj- 
većih filozofa XX stoljeća, dok drugi (oso- 
bito oni bliski M. Heideggeru) osporavaju 
vrijednost njegovoj filozofiji, a naročito 
radikalno posljednjem razdoblju njegova 
mišljenja. 

Jaspers luči tri temeljna područja filo- 
zofiranja, tj. transcendiranja (prelaženja 
preko objektivno danog): 1. filozofski na- 
zor (tj. orijentacija) o svijetu, 2. osvjetlje- 
nje egzistencije i 3. metafizika. On smatra 
da je pokazao kako se može doći samo 
do orijentacije u svijetu (a ne do znan- 
stvene spoznaje), zatim da je ova orijen- 
tacija neposredno dana u samoj vlastitoj 
egzistenciji (»što ja sam jedinstveno jesam 
i mogu biti«) i, napokon, sama mogućnost 
metafizičke transcendencije ovakve egzi- 
stencije, ali ne ontološki, već »samo me- 
todološki«, budući da njegova filozofija 
»ne zna što su okolne stvari, već ih samo 
osvjetljava«. Njegova je osnovna postavka, 
dakle, da se egzistencija kao ostvarenje 
vječnog u vremenu ne može predmetno 
spoznati (pa stoga ni misliti), već samo 
»pozvati« u vlastitu zbilju, što i ne znači 
drugo već stalno »sustajanje« pred neizre- 
civim. Naročito težište, međutim, svoje 
filozofije ispoljuje u brizi za integritet 
ljudske ličnosti. U njegovu se filozofira- 
nju u cjelini ne radi — po njegovim vla- 
stitim riječima — o nekom novom filo- 
zofskom sistemu, već mnogo više o me- 
todi mišljenja koju treba da provedemo 
kako bi se približili svojoj vlastitoj egzi- 
stenciji. 

J. razlikuje filozofiju kao radikalnu ori- 
jentaciju u svijetu i od drugih načina ori- 
jentacije: religije, znanosti i umjetnosti. 
Štaviše, u samu bit filozofije spada da se 
od tih orijentacija na različite načine odi- 
jeli. Filozofiranje — za razliku od umjet- 

nosti — znači odluku da postanemo svje- 
sni porijekla, da nađemo put do samog 
sebe, a sama težnja da se živi na filozofski 
način izvire iz mraka u kojem se pojedi- 
nac nalazi. I dok filozofiranje ostaje u 
stalnoj i nikad dovoljnoj i dovršenoj tež- 
nji k istini, umjetnost oslobađa od reali- 
teta opstanka anticipaciju time »što šifru 
bitka u opstanku dovodi prikazu«. Umjet- 
nost pruža mislima oči za gledanje trans- 
cendencije, ali ono što umjetnost vidi ne 
može se prevesti na misao niti njome za- 
mijeniti. Štaviše, umjetnost, kao plod ma- 
šte, mora biti niža od misli jer se udaljava 
od ozbiljnosti odluka. Stoga filozofija 
nadmašuje umjetnost. = Posredstvom 
umjetnosti ja, doduše, »čitam šifre bića«, 
ali mogu ih sebi objasniti samo putem 
filozofije, jer tek tu pokušavam dodirnuti 
izvor svoje slobode, a putem nje i sam 
bitak. Ono što religija čini preko kulta i 
molitve, što umjetnost pokušava »u sko- 
ku«, ima svoj filozofski analogon u volj- 
nom udubljivanju, u ispitivanju sebe, da 
bi se doprlo do samog bitka. 

Uz niz izvanrednih psiholoških i psihi- 
jatrijskih istraživanja (osobito u prvim go- 
dinama njegove bogate spisateljske dje- 
latnosti), posebno su zanimljive njegove 
studije o Kierkegaardu i Nietzscheu 
(zbog svoje interpretacije Nietzschea do- 
šao je u sukob s nacionalsocijalistima), 
kao i njegove teze o povijesti. »Kierke- 
gaard i Nietzsche su nam otvorili oči... 
Sad je pitanje šta će se otvorenim očima 
vidjeti i šta zatim doživjeti i učiniti.« 

J. smatra da samo cjelokupna povijest 
čovječanstva može dati smisao svakom 
suvremenom zbivanju, jer nas upravo po- 
gled u ljudsku povijest uvodi u tajnu 
ljudskosti. Istraživanja povijesnog smisla 
ispunjavaju, međutim, svoju funkciju sa- 
mo pod pretpostavkom da »čovječanstvo 
ima jedan jedini izvor i cilj«. Povijest tre- 
ba stoga razumjeti kao cjelinu da bismo 
sami sebe razumjeli. »Povijest nam je sje- 
ćanje o kojem ne samo da znamo već iz 

kojeg i živimo.« »Mi bismo htjeli naći to- 
čku koja bi bila izvan i iznad svake po- 
vijesti, ući u osnovu bitka iz koje bi čitava 
povijest bila tek pojava.« Međutim, za nas 
zapravo ne postoji ta Arhimedova točka. 
Uvijek — po Jaspersu — ostajemo u po- 
vijesti, ali se ipak osjećamo od nje oslo- 
bođeni u nekim specifičnim slučajevima 
i posebnim odnosima, od kojih Jaspers 
bilježi osam: 1. u odnosu spram prirode 
(u oceanu, oluji, u svijetu planina); 2. u 
odnosu na istine, koje su nezavisne od 
povijesti; 3. u samoj osnovi povjesnosti, 
tj. u povjesnosti cjeline svjetskog bitka; 
4. u povjesnosti vlastite egzistencije; 5. u 
nesvjesnom; 6. u prisutnosti čovjeka u 
svojim najvišim djelima (kad ne pitamo 
više »odakle i kamo«); 7. u onom shvaća- 
nju povijesti kao cjeline koje vodi izvan 
povijesti, i 8. u »pogledu na dugo pretpo- 
vijesno doba i kratko povijesno«. No uza 
sve naglašavanje i preferiranje povijesnog, 
biti povijesti kao biti ljudskosti, Jaspers 
na kraju ističe da se za transcendirajuću 
svijest egzistencije gubi povijest u vječnoj 
sadašnjosti. Ipak, u samoj povijesti ostaje 
perspektiva vremena i možda još predsto- 
ji duga povijest čovječanstva na zemalj- 
skoj kugli, koja je postala jedinstvena. U 
ovoj perspektivi »tada postoji za svakog 
pitanje gdje će stajati, za koga će djelova- 
ti«. 

Angažiran često i politički (braneći ne- 
ko vrijeme i atomsko naoružanje, da bi 
se kasnije oštro suprotstavio politici Za- 
padne Njemačke), Jaspers je i praktički 
i teoretski ostao često samo na pretpo- 
stavkama svoje vlastite filozofije, tražeći 
neprekidno izlaz u »transcendiranju«, ko- 
je mu, paradoksalno, zatvara uvid u neka 
suvremena stvaralačka teoretska i praktič- 
na stremljenja. Tako se on npr. i pred 
Marxom našao jednostrano i bitno ogra- 
ničen kao pred »poznavaocem znanosti« 
i »zapovjednikom u ime spoznate povije- 
sti« sa »zaprepaštenjem« i s »užasom« (mit 
Schrecken). Time je unekoliko i sam 


zacrtao zatvorenost dimenzije svojeg ina- 
če suptilnog filozofiranja, upravo u ime 
vlastitog opredjeljenja u onoj dilemi koju 
je sam označio kao odlučnu: »gdje će sta- 
jati, za koga će djelovati«. 

Glav. djela: Opšta psikopatologija (1913, 
prev.) = Psybologie der Weltanscbauungen 
(1919); Strindberg und van Gogh (1922); Die 
geistige Situation der Zeit (1931); Pbilosopbte: 
Weltorientierung, Existenzerbellung, Metaphy- 
sik (1932); Vernunft und Existenz (1935); 
Nietzscbe (1936); Descartes und die Pbilosopbie 
(1937), Filozofija egzistencije (1938, prev.); Die 
Scbuldfrage (1946); Pbilosopbiscbe Logik, 1 Von 
der Wabrbeit (1947); Uvod u filozofiju (1950, 
prev); Vom Ursprung und Ziel der _Ge- 
scbichte (1949); Der  pbilosopbiscbe Glaube 
(1949); Recbenscbaft und Ausblick (1951); Uber 
das Tragiscbe (1952); Die Frage der Entmytho- 
logisierung (zajedno s R. Bultmannom, 1954); 
Uber Bedingungen und Moglicbkeiten eines 
neuen_ Humanismus (1956); Die Atombombe 
und die Zukunft des Menscben (1957); Die 
grossen Pbilosopben (1957, u nas prevedeno 
Sokrat, Buda, Konfucije, Isus); Plato, Augustin, 
Kant (1957); Pbilosopbie und Welt (1958); 
Freiheit und Wiedervereinigung (1960); Wabr- 
beit und Wissenschaft (1960); Aneigung und 
Polemik (1968); Notizen zu Martin Heidegger 
(posth. 1978, izdao H. Sauer). 


JEANS, James, engl. fizičar i astronom 
(1877— 1946). Jedno vrijeme prof. u 
Cambridgeu, najpoznatiji po svojim djeli- 
ma iz matematike i fizike. Smatrao je da 
valja napustiti sve modele interpretacija 
osim matematskog. U svojim filozofskim 
nazorima iz tog osnovnog stava — jer 
predmet matematike čine čiste misli — 
izveo je zaključak da je cjelokupni uni- 
verzum duhovne prirode. 

Glav. djela: Tbe Mysterious Universe (1930); 
Through Space and Time (1943); Physics and 
Philosophy (1942). 


JEREMIĆ, Dragan, književnik i filozof- 
ski pisac (Brđani, Gornji Milanovac, 
1925— ). Od 1949. asistent, a od 1962. 
viši predavač, a zatim i profesor na Filoz. 
fakultetu u Beogradu. Bavio se pretežno 

estetskim problemima (niz predgovora 
značajnijim prijevodima estetske literatu- 
re), kao i književnom kritikom. Piše dra- 
me i pjesme, a autor je mnogobrojnih 
polemika i eseja. Uređivao je više listova 
i časopisa. 

Glav. djela: Savremena filozofija Zapada 
(1952); Kritičar # estetski ideal (1965); Filozofi 
(antologijski izbor tekstova srpskih filozofa, 
1966); Doba antiumetnosti (1970), Merila ra- 
nib_ merilaca (1971); Snovanje i stvaranje 
(1976); Narcis bez lica (1981). 


JERUSALEM, Wilhelm, austr. filozof 
(1854 — 1923). Prof. filozofije i pedagogije 
u Beču. Pod utjecajem Spencera i Macha 
razmatra duševni život iz genetskog, bio- 
loškog i sociološkog aspekta. Filozofiju 
pokušava povezati sa životom i odbija te- 
ze koje je žele potpuno intelektualizirati. 
Blizak i nekim neokantovskim koncepci- 
jama, on ipak u spoznajnoj teoriji napada 
fenomenologizam (ekoji vodi u solipsi- 
zam«), kao i apriorizam, i sebe smatra 
kritičkim  realistom«. Najpoznatiji po 
svom priručniku Uvod u filozofiju. 
Glav. djela: Lebrbuch der empiriscben Psy- 
cbologie (1888); Uvod u filozofiju (1889, prev., 
10. izdanja!), Kants Bedeutung fiir die Gegen- 
wart (1904); Der kritiscbe Idealismus und die 
reine Logik (1905); Wege und Ziele der Astbetik 
(1906); Einfiibrung in die Soziologie (1926). 


JEVONS, William Stanley, engl. logi- 
čar i ekonomist (1835 — 1882). Autor po- 
pularnih priručnika iz logike, učenik De 
Morgana. Nastojao je Booleov račun uči- 
niti jednostavnijim i »logičnijim« uklanja- 
jući one od njegovih crta koje je smatrao 
da su »tajanstvene«. Negirao je Millov in- 
duktivizam i zastupao specifičnu hipote- 
tičko-deduktivnu metodu. Autor je meto- 
de posrednog zaključivanja, zasnovane na 
tzv. »logičkom alfabetu«., kao i »logičke 
računaljke« i »logičkog klavira«, naprava 
za logičko izvođenje (odnosno isključenje 
nespojivih kombinacija s matrice već po- 
stavljene na stroju). 


Glav. djela: Pure Logic (1864); Tbe Substitu- 
tion of Similars (1869) — obje ove rasprave 
preštampane su u knjizi Pure Logic and Other 
Minor Works (1890); Elementary Lesson in Lo- 
gic (1870); The Principles of Science (1874); Stu- 
dies and Exercise in  Deductive Logic 
(1880). 


JODL, Friedrich, njem. filozof (1849 — 
1914). Prof. u Pragu, od 1896. u Beču. 
Pozitivist, na kojeg je bitno utjecao 
Feuerbach, J. sebe smatra »naturalisti- 
čkim monistom«. U gnoseologiji je blizak 
kritičkom realizmu. Njegova je osnovna 
etička deviza: »Ideal u nama i vjera u 
ostvarenje ideala pomoću nas. To je for- 
mula nove religije.« U mnogim svojim 
tezama evolucionist i materijalist, Jodl je 
i antikonfesionalni etičar, koji zastupa lai- 
čku, u osnovi humanističku etiku. Prem- 
da, dakle, nije poklonik nijedne religije, 
premda ih, štaviše, sve odbacuje, Jodl 
ipak govori o jednoj novoj vjeri u ljudske 
ideale (ali ne i u transmundano biće) koja 
se kao »istinski idealizam« suprotstavlja 
»lažnom idealizmu«. Posebno je poznat 
po izvanrednoj, iscrpnoj Istoriji etike. 
Glavna djela: Istorija etike (I izd. 1882 — 
1889, II izd. znatno prošireno sa istorijom eti- 
ke od antičkog doba — izišlo je 1906, III izd. 
1920, a IV, koje je u nas prev., 1930); Volks- 
wirtschaftslebre und Ethik (1886); L. Feuerbacb 
(1904); Wissen und Religion (1909); Kritik des 
Idealismus, preradio i izdao C. Siegel i W. 
Schmied-Kowarzik (1920); Geschichte der 
neueren_Pbilosopbie (1924). 


JOEL, Karl, njem. filozof (1864 — 1934). 
Prof. u Baselu. Svoj filozofski nazor ]. 
označava kao neoidealizam. Pomoću svog 
oca Hermanna, koji je bio učenik Schel- 
linga, zarana se upoznao s njegovom filo- 
zofijom i bio vatreni pristalica Schellinga, 
premda nije nikad dozvolio da ga »etike- 
tiraju kao šelingovca«. Protivnik natura- 
lizma, utilitarizma i mehanicizma svog 
vremena. Poznat je naročito po svojim 
iscrpnim analizama iz povijesti grčke fi- 

lozofije. U svojoj Povijesti antičke filozo- 
fije grčki duhovni razvoj shvaća kao »pro- 
ces prosvjećivanja od strasti do uma«. 

Glav. djela: Pbilosopbenwege (1901); Ur- 
sprung der Naturpbilosopbie aus dem Geiste der 
Mystik (1906); Nietzsche und die Romantik 
(1905); Der freie Wille (1908); Seele und Welt 
(1912); Antibarbarus (1914); Die neue Welt- 
kultur (1915); Geschicbte der antiken Pbiloso- 
pbie (1921); Kant als Vollender des Humanis- 
mus (1924). 


JOHNSON, Samuel, amer. filozof 
(1696 — 1772). Predsjednik King Collegea 
(sada Columbia University). Općenito se 
smatra prvim stručno obrazovanim filo- 
zofom Amerike. Njegovi su uzori Descar- 
tes i Locke, a kasnije i Berkeley. U svojoj 
knjizi Filozofski elementi, čiji su sastavni 
dijelovi Etika i Noetika, naročito želi po- 
pularizirati Berkeleya, no njegov pokušaj 
da pruži takav »akademski obrazac« »nije 
uspio« (A. Schneider). 

Glav. djela: Encyclopedia of Pbilosopby 
(1714); Elementa Pbilosopbica (1752); Classifi- 
cation of Science (1775). 


JOLIVET, Regis, franc. filozof (1891 — 
1966). Prof. u Lionu. Neoskolastičar, bli- 
zak kako augustinovskoj tako i tomisti- 
čkoj tradiciji. S tih pozicija bavio se i eg- 
zistencijalizmom. 

Glav. djela: Traitć de philosopbie (4 sv. 
1939— 1942); Vocabulaire de la pbilosopbie 
(1943); L'tbomme mčtaphysique (1958); Sartre 
ou la tbćologie de Vabsurde (1965). 


JOSIFOVSKI, Jonče, filozofski pisac. 
Prof. u Skopju. Bavi se problemima opće 
marksističke filozofije i povijesti filozofi- 
je, a posebno estetskim pitanjima. 

Glav. djelo: Marksistička filozofija sa pre- 
gled na istorijata na filozofija i odabrani tek- 
stovi (1978). 


JOUFFROY, Theodore, franc. filozof 
(1796 — 1842). Učenik V. Cousina, prof. u 
Parizu, član Akademije znanosti. Psiholo- 
gija, po njemu, mora biti znanstveno za- 


snovana i samostalna u odnosu na filozo- 
fiju 1 na fiziologiju. U filozofiji morala 
zastupa tezu o finalitetu, po kojoj svako 
biće ima u univerzumu određen zadatak. 
Čovjek je sposoban da svjesno radi na toj 
zadaći. H. Taine je ustvrdio da je u okviru 
estetskih teza na njega znatno utjecao T. 
Jouffroy. 

Glav. djela: Du beau et du sublime (1816); 
De la causalit6 (1816); Comment les dogmes fi- 
nissent (1822); M&langes pbilosopbiques (1833); 
Cours de droit naturel (1835); Nouveaux me 
langes pbilosopbiques (1842); Cours d'estbetique 
(1843). 


JUNG, Carl Gustav, švic. psiholog i 
psihijatar (1875 — 1961). Liječnik, osnivač 
ciriške psihoanalitičke škole, tzv. analiti- 
čke psihologije. Prema odnosu pojedinca 
i okoline dijeli ljude na dva bitno različita 
karakterna tipa — ekstravertirane (okre- 
nute prema vanjskom svijetu, aktivne) i 
introvertirane (okrenute prema unutra- 
šnjem svijetu, pasivne, kontemplativne). 

U ime »metafizički slobodnijeg« neve- 
zanog psihološkog stava J. odbija svako 
simplificiranje problema psihe i smatra 
da je nekritički prihvatiti jedan jedini os- 
novni nagon koji bi trebao sve objasniti 
i biti temelj cjelokupnog duševnog živo- 
ta. Braneći kompleksnost psihe i time re- 
lativirajući psihologiju, on se odvaja od 
psihoanalize i konstituira novu psihologi- 
ju čija je osnovna karakteristika tipologija 
duševnog života. Psihološka različitost 
ljudi, koju ne može prevladati nikakvo 
društveno zakonodavstvo, pokazuje se i u 
tome što su ljudski individuumi uglav- 
nom nesposobni da razumiju svako dru- 
go stanovište osim svoga vlastitog: oni su 
strahovito usamljeni. Ljudi, međutim, 
mogu izaći iz te potpune izolacije samo 
stoga što postoje zajednički životni tipo- 
vi. Čovjek određenog tipa ima razumije- 
vanja za duševni život onog  čo- 
vjeka koji spada u istu tipsku oblast, no 
izvan toga ne postoji nikakvo razumijeva- 
nje. No ono što vezuje tipove i omogu- 

ćava uopće spas iz usamljenosti nije dano 
u psihologiji, pa ni u društvenom urede- 
nju; ono je posve moralne prirode i na- 
lazi se s onu stranu psihologije i sociolo- 
gije. 

Glav. djela: Psibološki tipovi (1921, prev.); 
Die Symbolik des Geistes (1948); Von den Wur- 
zeln des Bewussiseins (1953). U nas je 1969. 
štampan izbor iz nekih njegovih radova pod 
naslovom >-Lavirint u čoveku« (s opširnim 
predgovorom V. Jerotića), a kasnije i izbor iz 
njegovog cjelokupnog djela u 5 tomova. 


JUNGIUS, Joachim, njem. filozof i 
prirodoslovac (1587 — 1657). Matematičar 
i fizičar, učenik Daniela Sennerta, nastav- 
lja njegovu korpuskularnu teoriju. Pravo 
filozofiranje, po njemu, iziskuje prije sve- 
ga matematsko školovanje i poznavanje 
matematskih metoda. Protivnik teolo- 
škog naziranja na prirodu i propagator 
mehanicističkih shvaćanja. 

Glav. djela: Logica bamburgensis (1638); 
Doxoscopiae pbysicae minores (1662). 


JUSTIN (»Justin Mučenik«), grč. (iz 
Palestine) filozof (oko 105—oko 166). 
Najznačajniji apologet koji je tvrdio da se 
sadržaj novog kršćanskog učenja nalazi 
već i u paganskoj filozofiji i mitologiji. 
Kršćanstvo i filozofija imaju jedan te isti 

izvor — božanski logos. Smatrajući da su 
i Heraklit i Sokrat vodili život u skladu 
s tim logosom, Justin ih ubraja u kršćane 
i prije same pojave kršćanstva. Pogubljen 
je u Rimu kao kršćanski mučenik za vri- 
jeme cara Marka Aurelija. 


Glav. djela: Corpus apologet christianorum 
(izd. Sveuk. djela u 3 sv. 1876.— 1881). 


JUŠKEVIČ, Pave! Solomonovič, rus. 
filozof (1873— 1945). Empiriokriticizam 
je transformirao u »empiriosimbolizam« 
po kojem su empirijski simboli prava 
realnost. 

Glav. djela: Materijalizam i kritički reali- 
zam (1908); Nove struje (1910); Nazor na svijet 
1 nazori na svijet (1912). 


JUVALTA, —Erminio, tal. filozof 
(1862 — 1934). Prof. u Torinu. Dugogodi- 
šnji glavni redaktor jednog od vodećih 
filozofskih časopisa u Italiji, »Rivista filo- 
sofica«. Premda je po osnovnom filozof- 
skom uvjerenju neokantovac, posebno se 
bavio problemom zasnivanja znanosti o 
moralu, nezavisne od bilo kakvih filozof- 
sko-metafizičkih pretpostavki. 

Glav. djela: Mogućnost i granice morala kao 
znanosti (1907); Stari i novi problem morala 
(1914); Granice etičkog racionalizma (1919). 


KAFKA, Gustav, austr. filozof i psiho- 
log (1883— 1953). Prof. u Muinsteru i 
Dresdenu, od 1934. u SAD, a od 1947. 
u Wurzburgu. U psihologiji se bavio us- 
porednom psihologijom i psihologijom 
Životinja. Kao historičar filozofije istraži- 
vao je najviše grčku filozofiju. 

Glav. djela: Sokrates, Platon und die Sokra- 
tiscbe Kreis (1921); Aristoteles (1922); Freiheit 
und Wunder (1940). 


KALANJ, Rade, sociološki i filozofski 
pisac (1941 — ). Djelatan na Filozofskom 
fakultetu u Zagrebu, dugogodišnji ured- 
nik »Kulturnog radnika«. Posebno se ba- 
vio problemima strukturalizma, a dobar 
je poznavalac suvremene francuske du- 
hovne situacije. 

Glav. djela: »Strukturalizam, osnovne zna- 
čajke i odnos spram marksizma« (1969); 
»Anarhizam« (1970); »Genetički strukturali- 

zam L. Goldmanna« (1974); »Ljevica i samou- 
pravljanje« (1976); »Doseg poststrukturalizma« 
(1977). 


KALIN, Boris, filozofski pisac (Biograd 
n/m, 1930— ). Diplomirao i doktorirao 
na Filoz. fakultetu u Zagrebu. Bavi se 
pretežno metodikom nastave filozofije, 
novijom talijanskom filozofijom (Abba- 
gnano), kao i logičkom problematikom. 

Glav. djelo: Povijest filozofije za gimnaziju 
(1973). 


KALIKLE, grč. filozof (oko V st. pr. n. 
€.). Jedan od kasnijih sofista. U Platonovu 
dijalogu Gorgija jedan od sugovornika 
Sokrata. Zastupa ekstremni etički relati- 
vizam i, prije svega, neograničeno pravo 
jakih. Zakone su, po njemu, stvorili sla- 
bići kako bi se osigurali protiv snažnih 
ličnosti. Ali mudri i jaki ne smiju se dati 
smesti od zakona, već treba da slijede vla- 
stite porive. Sami zakoni prirode govore 
kako jači treba da nametnu svoju volju 
slabijima. Mnogi ga autori uspoređuju s 
Nietzscheom. 


Snažniji, koji treba da vlada nad slabi- 
jim, rješava se svih obzira obična čovjeka- 
-roba, raskida lance kojima ga vežu zako- 
ni i postaje gospodar. Upravo se time sjaj- 
no pokazuje pravda same prirode. Valja 
udovoljiti svim njenim nagonima, a sva- 
ko je uzdržavanje ograničenje što potiče 
iz nedostatka hrabrosti. Osnovni izvor za 
filozofiju Kalikla nalazimo u Platonovu 
dijalogu Gorgija. 


KANGRGA, Milan, filozofski pisac 
(Zagreb, 1923 — ). Prof. Filoz. fakulteta u 
Zagrebu. Osnovna tematika njegovih kri- 
tičkih i studioznih radova obuhvaća filo- 
zofsku etiku, ontologiju i estetiku. Zapa- 
žene su njegove analize njemačke klasič- 
ne filozofije i Marxa, a napose problema- 
tike čovjeka, prakse, slobode, otuđenja i 
ideologije. Poznat je njegov referat na 
Bledskom savjetovanju jugoslavenskih fi- 


lozofa, u kojem je podvrgao, s marksisti- 
čkih pozicija, oštroj kritici teoriju odraza. 
Po Kangrgi, »povijesna praksa ili čov- 
jek kao povijesno praktično biće proizvo- 
di i prirodu i to dijalektičko kretanje pri- 
rode i historije mijenjajući je, odnosno 
historije kao prirodnog procesa razvoja. 
Ta se pak prirodno socijalna samoniklost 
mora prema Marxu uvijek iznova revolu- 
cionirati, da bi i čovjeka i svijeta kao nje- 
gova — uopće bilo«. Kangrgin filozofski 
napor smjera i na to da pokaže nemoguć- 
nost Marxove i marksističke etike. 
Glav. djela: Racionalistička filozofija (u Fi- 
lozofskoj Hrestomatiji MH, 1957); Etički pro- 
blem u djelu Karla Marxa (1963); Etika i slo- 
boda (1966); Razmišljanja o etici (1970); Smi- 
sao povijesnog (1970); Čovjek i svijet (1975). 


KANT, Immanuel, njem. filozof 
(1724 — 1804). Rođen kao četvrti sin u pi- 
jetistički orijentiranoj, sitnoobrtničkoj 


porodici s devetero djece, Immanuel je 
živio povučeno i završio fakultet u rod- 
nom mjestu Konigsbergu, iz kojeg nije 
odlazio cijelog života. Studirao je filozo- 
fiju, matematiku i prirodne nauke. Na- 
kon toga uzdržavao se otprilike 8 godina 
prihodima koje je zarađivao kao kućni 
učitelj. Mnogi interpreti dijele Kantov fi- 
lozofski razvitak na razdoblje do 1766 — 
koje je pod znatnim utjecajem Wolffova 
racionalizma — zatim do 1770, karakte- 
rizirano empirističkim i skeptičkim teza- 
ma, i, napokon, poslije 1770. u tzv. kri- 
tičko razdoblje filozofije, kad je napisao 
i svoja glavna originalna djela, a napose 
tri čuvene kritike (Kritiku čistog uma, 
Kritiku moći suđenja i Kritiku praktičkog 
uma). Već god. 1755. promoviran (de ju- 
re) za doktora filozofije, on je u zimskom 
semestru 1755/56. otpočeo držati preda- 
vanja na sveučilištu i sve do visoke staro- 
sti (krajem ljeta 1796) nije prestao preda- 
vati (više od 16 sati tjedno) logiku, meta- 
fiziku, etiku, prirodno pravo, antropologi- 
ju, pedagogiju, ali i matematiku, fiziku, 
mineralogiju i fizičku geografiju. Tek 

1770. postaje ordinarius nakon što je 15 
godina proveo kao privatni docent. Sa 
simpatijama je gledao na francusku revo- 
luciju, a kao čovjek je, po riječima jednog 
od njegovih biografa i prijatelja, R. B. 
Fachmanna, u sebi sjedinjavao »dubo- 
koumnu učenost i ugodnu društvenost«. 
Poslovična je bila njegova točnost i pe- 
dantnost, ali ipak nije bio — kao što ga 
ponekad žele prikazati — kabinetski, ne- 
pristupačan, suhoparan i hladan učenjak, 
već je, štaviše, bio i ostao vedar i duhovit 
do kraja života. 

Od Kantovih značajnijih pretkritičkih 
spisa posebno je zanimljivo njegovo djelo 
Opća povijest prirode i teorija neba, u kojoj 
je izložio svoju poznatu hipotezu o stva- 
ranju svijeta iz kaotične neizmjernosti 
materijalnih čestica što se sjedinjuju ta- 
mo gdje postoji veća sila privlačnosti. 
Međutim, naš Sunčev sistem samo je, po 
Kantu, dio univerzuma. Slično Kantu (ali 
nezavisno od njega), postavio je svoju teo- 
riju i fizičar Laplace, tako da je ona u 
literaturi obično tretirana kao Kant- 
Laplaceova teorija. Uz to je zanimljiv i 
spis Razmatranja o osjećaju lijepog i uz- 
višenog (1763), u kojem se uz neke estet- 
ske teze (u samom početku spisa) iznose 
uglavnom moralno-psihološka i popular- 
no-filozofska razmatranja o čovjeku, nje- 
govoj prirodi i njegovim društvenim rela- 
cijama, o odnosu spolova i nekim bitnim 
karakteristikama i razlikama među poje- 
dinim narodima. Razlikujući u tom spisu 
uzvišeno i lijepo, Kant smatra da uzviše- 
no (što objektivno sadrži stravično, ple- 
menito i veličanstveno) mora uvijek biti 
veliko, dok lijepo može biti i malo. Uz- 
višene osobine ulijevaju poštovanje, lijepe 
ljubav, tako da ponekog i suviše visoko 
cijenimo da bismo ga mogli voljeti. No 
ukoliko uzvišeno nije praćeno lijepim, 
uskoro nas zamara. Ovaj, kao i mnogi 
drugi spisi pretkritičke faze, nemaju, me- 
dutim, tako presudno značenje za ključne 
probleme Kantove filozofije, koja je zna- 


čila u kritičkim djelima svjetsko-po- 
vijesnu prekretnicu novovjekovnog mi- 
šljenja. 

Kritika čistog uma, jedno od najznačaj- 
nijih djela cjelokupne filozofske literatu- 
re, otpočinje tezom o specifičnoj isku- 
stvenoj zasnovanosti spoznaje. Vremen- 
ski, naime, nijedna spoznaja u nama, po 
Kantu, ne prethodi iskustvu, ali premda 
svaka spoznaja otpočinje iskustvom, ipak 
sve ne proistječu iz iskustva. U razlici iz- 
među sintetičkih sudova (sudovi što pro- 
širuju spoznaju čiji se predikat nalazi iz- 
van pojma subjekta) i analitičkih sudova 
(objašnjavajući sudovi, tj. oni kod kojih je 
u pojmu subjekta sadržan predikat), Kant 
nalazi polaznu točku za svoje osnovno pi- 
tanje Kritike čistog uma. Jasno je, naime, 
da su svi iskustveni sudovi sintetički i da 
proširuju našu spoznaju, ali je temeljno 
pitanje: »Kako su mogući sintetički sudo- 
vi a priori?« (Wie sind die synthetischen 
Urteilen a priori moglich?) Time se isto- 
vremeno problematizira mogućnost čiste 
upotrebe uma u zasnivanju i izvođenju 
svih znanosti koje sadrže teoretsku spo- 
znaju a priori o predmetima, pa se po- 
stavljaju pitanja: Kako je moguća čista 
matematika? Kako je moguća čista pri- 
rodna znanost? itd. Odgovori na ta pita- 
nja mogući su samo tako (u okviru tzv. 
transcendentalne estetike) da iznova 
preispitamo i drugačije no dosad odredi- 
mo samu strukturu ljudskih spoznajnih 
moći, tj. strukturu ljudske svijesti uopće. 


Temelji Kantove spoznajne teorije za- 
snivaju se na onom kritičkom razmatra- 
nju i analizi čovjekovih spoznajnih moći 
koji će — sintetizirajući u sebi empirijske 
i skeptičke Humeove zaključke, kao i 
dogmatizam i racionalizam  Leibniz- 
Wolffove škole — dovesti do tvrdnje fe- 
nomenalnosti naše spoznaje, do apriori- 
teta čistih zorova (prostor i vrijeme) i ka- 
tegorija (12 kategorija: 3 kategorije kvan- 
titeta: jedinstvo, mnoštvo, sveukupnost; 3 
kategorije kvaliteta: realitet, negacija, li- 

mitacija; 3 kategorije relacije: inherenci- 
ja-subzistencija, kauzalitet-dependencija, 
zajedništvo; 3 kategorije modaliteta: mo- 
gućnost-nemogućnost, postojanje-ne- 
postojanje, nužnost-slučajnost). Te kate- 
gorije čine subjektivne oblike s objektiv- 
nim važenjem unutar jedine moguće svi- 
jesti, unutar ljudske svijesti. Ukoliko bi se 
naše poimanje moralo upravljati prema 
osobinama predmeta, onda je, dakako, 
nemoguće znati nešto o njemu a priori. 
No ukoliko se predmet upravlja prema 
osobinama naše spoznajne moći — a to 
je čuveni Kantov »Kopernikanski obrat« 
— tada je jasno da mi a priori (što znači 
kod Kanta: općenovaljano i nužno) spo- 
znajemo 0 stvarima zapravo ono što sami 
u njih stavljamo. Ograničavajući izvore i 
domet ljudske spoznaje isključivo na is- 
kustvo, Kant je ustvrdio da bi kategorije, 
pojmovi bez iskustva bili »prazni« kao što 
bi iskustvo bez pojma bilo »slijepo«. Isto- 
vremeno, dosljedno svojoj tvrdnji o su- 
bjektivitetu kategorija i čistih zorova, 
Kant je agnostički zanijekao mogućnost 
spoznaje noumenalnog svijeta, stvari po 
sebi (Ding an sich). Ništa ne možemo 
spoznati do na način kako mi spoznaje- 
mo (tj. putem dvanaest transcendentalnih 
kategorija, kao i vremena i prostora) — 
a ništa ne znamo kakve su stvari po sebi, 
tj. kakve su neovisno o našim spoznajnim 
moćima. 

U drugom glavnom dijelu transcen- 
dentalne analitike Kant pokazuje kako je 
analitičko jedinstvo apercepcije moguće 
samo pod pretpostavkom njegovog sinte- 
tičkog jedinstva. Kategorije su pojmovi 
koji propisuju pojavama, pa tako i prirodi 
kao spoju svih pojava, zakone a priori. No 
kako mogu kategorije odrediti a priori 
vezu raznovrsnosti prirode kad je ne iz- 
vode iz prirode i ne upravljaju se prema 
njoj kao svom uzoru? Zakoni, naime, isto 
tako ne postoje u pojavama, već postoje 
samo za subjekt kome pojave pripadaju, 
ukoliko je taj subjekt obdaren razumom. 


Pojave, dakle, ne stoje ni pod kakvim za- 
konom povezivanja osim pod onim koji 
propisuje sama moć koja ih spaja. Oni 
principi kojima se spekulativni teoretski 
um usuđuje izaći izvan svojih granica, 
imaju, u stvari, za neizbježnu posljedicu 
ne proširenje, već sužavanje upotrebe na- 
šeg uma, jer upravo ti principi omoguću- 
ju da granice osjetilnosti budu proširene 
na sva područja uma. Zato je — tvrdi 
Kant — kritika čistog teoretskog uma, 
bez obzira na to što negativno odreduje 
njegove granice, zapravo pozitivna, jer 
osigurava nužnu upotrebu  praktičkog 
uma. Ali u granicama teoretskog uma 
uvijek i nužno ostajemo samo na područ- 
ju fenomena, pojavnog svijeta. Kantov 
teoretski um ostaje tako s ovu stranu is- 
kustva, a s onu stranu ostaje za nj nepo- 
znati i principijelno nespoznatljivi trans- 
cendentni svijet. Ding an sich — stvar po 
sebi — ostaje nepoznanica koja aficira 
tek naša osjetila. Međutim, to samo afici- 
ranje, dakle na određeni način i uzroko- 
vanje, zapravo je nedosljednost Kantove 
kritike čistog uma, jer se na području 
noumenalnog svijeta upotrebljava uzroč- 
nost, kategorija fenomenalnosti; na tu su 
nedosljednost ukazali mnogi interpreti 
(Jacobi, E. Schulze, S. Maimon, a kasnije 
i Plehanov). Kant — to, međutim, valja 
posebno naglasiti — nimalo ne sumnja 
u egzistenciju noumenalnog svijeta. On 
će, štaviše (u jednoj čuvenoj bilješci uz 
predgovor II izdanju Kritike čistog uma), 
nazvati skandalom za filozofiju i uopće 
ljudski um to da se pretpostavka egzi- 
stencije stvari izvan nas mora temeljiti 
samo na pukom vjerovanju. 


Za razliku od teoretskog uma, ograni- 
čenog svojim spoznajnim moćima, prak- 
tički um (a stoga on i jest nadređen teo- 
retskom) ulazi u nadosjetilni, noumenal- 
ni svijet. Ideje uma ne mogu biti spozna- 
ja jer su pojam o nadosjetilnom, kojem 
ne može odgovarati ništa osjetilno: stoga 
one nisu konstitutivni, već samo regula- 

tivni principi ljudske spoznaje. Sloboda 
volje, besmrtnost duše i bitak boga ne 
mogu biti nikad predmet znanja jer se ne 
mogu osjetilno iskusiti — pa ih stoga ne 
može dokazati teoretski um — već mogu 
biti samo stvar uvjerenja, tj. etičkog od- 
nošenja. Kritika prakličkog uma — tj. 
Kantova etika — trebalo je, u stvari, da 
opravda čitav njegov kriticizam iz Kritike 
čistog uma, da ukaže na prividna protivu- 
rječja i prividnu neodrživost dijeljenja 
svijeta na noumenalni i fenomenalni. 
Ona treba i da odgovori na pitanje kako 
je čovjek kao subjekt slobode noumenon, 
a istovremeno vezan uz fenomenalnost u 
svojoj vlastitoj empirijskoj svijesti. Upra- 
vo opstojnost i nužnost noumenalnog 
svijeta pokušava Kant zasnovati na po- 
dručju praktičkog uma, koji postaje tako 
najviši domet čitava sistema, nužna pret- 
postavka, a ujedno i nezaobilazna poslje- 
dica Kritike čistog uma. Iz postavke po 
kojoj se samo dobra volja kao autonomna 
volja može apsolutno pokazati dobrom 
(+Nigdje na svijetu, štaviše, uopće ni izvan 
njega ne da se nešto zamisliti što bi se 
bez ograničenja moglo smatrati kao do- 
bro osim dobre volje«) Kant dolazi do 
nužnosti, do kategoričnosti svog temelj- 
nog moralnog zakona, do čuvenog kate- 
goričkog imperativa: »Radi tako kao da bi 
maksima tvoga djelovanja s pomoću tvoje 
volje trebala postati općim prirodnim za- 
konom« (Kant je u djelu Osnov metafizike 
ćudoreda definirao kategorički imperativ 
na 3 razna načina). Kantova je etika dala 
volji karakter autonomije koja sama sebi 
daje snagu zakona. Kant odbacuje zasni- 
vanje moralnog na bilo kakvom osjećaju 
ili principu opće sreće. Spoznaja, naime, 
osjećaja simpatije, opće sreće itd. može 
počivati samo na iskustvenim podacima, 
o kojima je nužna beskrajna raznovrsnost 
mišljenja. Stoga i na osnovi takvih mišlje- 
nja ne mogu nastati univerzalna pravila. 
Dakle, moralna vrijednost ne bi smjela 
zavisiti od realnog predmeta radnje, ni od 

snaga fizičke moći da predmet ostvari. Ta 
se vrijednost može nalaziti samo u prin- 
cipu same volje, pa je pravi predmet mo- 
ralnog vrednovanja dobra volja, ali ne do- 
bra po tome što izaziva ili postiže, nego 
jedino čistim htijenjem, tj. dobra po sebi. 

Bilo koja odredba po vanjskim zapovi- 
jedima i svrhama jest heteronomija, dakle 
nešto izvanjsko, nametnuto (bio to bog ili 
država), zakonitost koja nas lišava odgo- 
vornosti, koju kao razumna bića moramo 
snositi za naše vlastito vladanje. Tek tada, 
smatra Kant, kad smo slobodni od sva- 
kog autoriteta, kad stvaramo odluke i iza- 
biremo zadatke, možemo zaslužiti ćudo- 
redno odobravanje. Isticanjem dužnosti 
kao jedine forme u kojoj je ćudoredno 
djelovanje moguće Kant postaje i zastup- 
nik rigorizma u etici. Ne zbog milosrđa, 
ljubavi, sklonosti, već zbog samog pošto- 
vanja dužnosti kao dužnosti mogu se je- 
dino vršiti moralna djela. Upravo taj stro- 
gi rigorizam bio je predmet kritike mno- 
gih etičara, a posebno Maxa Schelera, koji 
je baš stoga Kantov moral nazvao »podo- 
ficirskim moralom«. Scheler je, međutim, 
ujedno pokazao da je upravo Kant »jed- 
nom za svagda oborio sve etike koje 
proizlaze iz pitanja šta je najviše dobro 
ili koja je posljednja svrha naših voljnih 
napora«. 

Kantova formalistička htijenja o iz- 
gradnji apriornih principa na području 
estetike nastaju ponajprije zbog potrebe 
opravdanja čitavog filozofskog sistema. 
Carstvo etike, slobode, noumenona, car- 
stvo uma i kategoričkog imperativa ostalo 
bi, naime, nepovezano s carstvom feno- 
mena, spoznaje, prirode, nužnosti — bez 
jednog prelaznog carstva što omogućuje 
da se zasnuju i spoje ta dva glavna car- 
stva. Kritikom čistog uma i Kritikom 
praktičkog uma Kant je radikalno podije- 
lio i rascijepio cjelokupnu zbilju na dva 
dijametralno suprotna svijeta, pa mu je 
Kritika moći suđenja (tj. njegova estetika) 
poslužila zato da prevlada i prijeđe taj 

ponor, budući da je to — kako tvrdi Kant 
— »nalagala sama priroda stvari«. Tako 
moć suđenja, tako područje estetike po- 
staje onaj nužni međučlan kojim bi Kant 
htio opravdati svoju raniju metafizičku 
podjelu. Stoga je i vrlo karakteristično da 
odmah u početku Kritike moći suđenja 
daje slijedeću shemu cjelokupnog siste- 
ma: 


Sveukupne |Spoznajna| Principi [Primjena 
moći duše moć a priori na 


Moć 
spoznavanja 


Razum | Zakonitost | prirodu 
Moć 
suđenja 


Um 


Svršnost 


Osjećaj ugode 
i neugode 
Moć žudnje 


umjetnost 


U svoje poznate četiri definicije Kant 
karakterizira lijepo u čistom sudu ukusa. 
Lijepo je, prije svega, ono što nam se svi- 
da bez interesa, zatim ono što je objekt 
općeg sviđanja bez pomoći pojmova, što 
je forma svršnosti predmeta bez predodž- 
be neke svrhe, i, napokon, ono što se spo- 
znaje bez pojma kao predmet nužna svi- 
đanja. Pri tom se, dakako, i po Kantu, 
sudovi ukusa, to znamo upravo iz isku- 
stva, u iskustvu ne poklapaju. No to nije 
empirijska, već transcendentalna odred- 
ba: oni bi, naime, trebali da se poklapaju. 

Gledano izvanjski, ono novo Kritike 
moći suđenja samo je u sabiranju u jedan 
jedinstven misaoni tok već odavno po- 
znatih i u estetskoj baštini obrađivanih 
teza. No prava novost i pravo djelo treće 
kritike jest stavljanje u centar kritičke fi- 
lozofije samog problema mogućnosti kri- 
tike kao sistema, stavljanje u pitanje dok- 
trinarnosti same doktrine, shematizma 
supsumacije pod pojmove, pa stoga na 
određen način i čitave vlastite Kantove 
pozicije. Ono lijepo i ono organsko uje- 
dinjuju ono individualno što se ne može 
obuhvatiti općenitošću neke sheme, oni 
izmiču svakoj doktrinarnoj teoriji. No 
Kantov je opći filozofski koncept one- 
mogućio da se dokraja »iskoristi« proble- 


matska relevantnost područja kritike mo- 
ći suđenja. Čini se kao da sam Kant na- 
slućuje da to prelazi granice pukog ozna- 
čavanja spoznajnih granica što ih je bio 
poduzeo u početku svog kritičkog mišlje- 
nja. Zato se još uvijek i tu osjeća neod- 
lučnost u napuštanju svake doktrinarno- 
sti koja mu se nudila kao neminovni za- 
ključak iz vlastitih premisa što ih je po- 
stavio upravo u Kritici moći suđenja, naj- 
nedoktrinarnijoj, dakle, i najkritičkijoj 
među svim njegovim kritikama. Kritika 
moći suđenja morala je ipak, u krajnjoj 
konzekvenciji, biti stavljena u one grani- 
ce koje nisu određene njenim vlastitim 
predmetom i mogućnostima, već Prokru- 
stovim krevetom Kantove filozofije u cje- 
lini. 

Uza sva svoja bitna ograničenja (dijelje- 
nje svijeta na stvar po sebi i pojavu, ri- 
gorizam i formalizam u etici, spoznajni 
agnosticizam, itd), Kantov filozofski 
opus je — bez obzira na to što je njegovo 
ispitivanje protivurječja ostalo u obliku 
antinomija (tj. nerješivih suprotnosti) — 
prvi ukazao na neka esencijalna spoznaj- 
na i ontološka protivurječja, koja su po- 
stala izvanredno plodna za daljnji razvoj 
filozofske misli. Upravo stoga pojavom 
Kanta otpočinje proces razvoja njemačke 
klasične filozofije, koja je u carstvu čiste 
misli, u obliku idealističkih spekulacija, 
ostvarila najviše domete tadašnjeg gra- 
đanskog filozofiranja. Zato je Marx s pra- 
vom nazvao Kantovu filozofiju »njema- 
čkom teorijom francuske revolucije«. 


Glav. djela: Allgemeine Naturgescbichte und 
Theorie des Himmels (1755); Der einzig mčgli- 
che Beweisgrund zu einer Demonstration des 
Daseins_Gottes (1763); O lepom i uzvišenom 
(1764, prev.); Untersucbung iiber die Deutlich- 
keit der Grundsćitze der natiirlicben Tbeologie 
und der Moral (1764); Trdiume eines Geisterse- 
bers (1766); Kritika čistog uma (1781, prev.) 
Prolegomena za svaku buduću metafiziku 
(1783, prev.); Osnovi metafizike ćudoređa 
(1785, prev); Metaphysische Anfangsgriinde 
der Naturwissenscbaft (1786); Was hbeisst, sich 

im Denken orientieren? (1786); Kritika prakti- 
čkog uma (1788, prev.); Kritika moći suđenja 
(1790, prev.); Die Religion innerbalb der Gren- 
zen der blossen_Vernunft (1793); Uber Pbiloso- 
pbie iiberbaupt (1794); Das Ende aller Dinge 
(1794); Večni mir (1795, prev.); Die Metaphy- 
sik der Sitten (I i II dio 1797); Der Streit der 
Fakultčiten (1798); Antbropologie in pragma- 
tischer._ Hinsicbt abgefasst (1798); Recbiferti- 
gung des Direktoriums der franzčsiscben Repu- 
blik (1798); Erklčirung in Beziebung auf Fich- 
tes Wissenschaftslebre (1799); Logika (izdao kao 
udžbenik J. B. Jasche, 1800, prev.). Kantova 
predavanja o filozofiji, religiji, metafizici, kao 
i filozofiji uopće, izdali su: Politz (1817. i 
1821), zatim M. Heinze (1894), P. Menzer 
(1924), B. Erdmann (1882— 1884), R. Reicke 
(1889) i drugi. Ponovno izdanje sveukupnih 
djela (Akademie-Tekstausgabe) štampano je 
(kao fotokopija izdanja 1902/10) u Berlinu 
1968. u 9 tomova. 


KARNEAD, iz Kirene, grč. filozof 
(214/12— 129/28. pr. n. €.). Pripadnik tzv. 
srednje Akademije. Nadovezuje se na 
skeptičko učenje Arhezilaja i radikalni je 
protivnik stoičkog naučavanja, a posebno 
Hrizipa. Među ostalim, pobijao je i stoi- 
čke dokaze o božjoj opstojnosti. Smatra 
da je svako znanje problematično budući 
da ne postoji kriterij istine, pa je stoga 
nemoguće dijeliti krive od pravih pre- 
dodžbi. U svojoj teoriji o vjerojatnosti za- 
stupa stanovište da je ipak mnogo šta ja- 
sno, premda se ne može dovoljno sigur- 
no i znanstveno dokazati. Svojevrsni pro- 
babilizam u spoznaji — moramo se, po 
Karneadu, odlučiti za ono što je vjerojat- 
nije i pouzdanije — rezultira i pragmati- 
stičkom etikom. 


KAUFMANN, Felix, austr. filozof 
(1895 — 1949). Ponajprije prof. u Beču, 
gdje je predavao filozofiju prava, a od 
1938. u New Yorku. Blizak Bečkom kru- 
gu, ali i fenomenologiji. Bavio se ponaj- 
više metodologijom znanosti. 

Glav. djela: Logik und Recbtwissenschaft 
(1922);  Metodologie der  Sozialwissenscbaft 


(1936); »Basic Issues in Logical Positivism« 
(posth. 1960). 


KAUTSKY, Karl, njem. historičar, so- 
cijaldemokratski teoretičar (1854 — 1938). 
Porijeklom Čeh, studira u Beču i već za- 
rana prilazi radničkom pokretu. God. 
1881. upoznaje se s Marxom i Engelsom, 
a od 1890. živi u Njemačkoj, da bi pred 
Hitlerom pobjegao najprije u Beč, zatim 
u Čehoslovačku i najposlije u Amster- 
dam, gdje je i umro. U mnogobrojnim 
svojim radovima, osobito u početku svoje 
publicističke djelatnosti, = popularizira 
Marxove nazore i polemizira, uz određe- 
ne ustupke revizionizmu, i s Bernstei- 
nom. God. 1910. osniva u II internacio- 
nali tzv. grupu »centra« (zajedno s R. Hil- 
ferdingom, O. Bauerom i dr.), a uskoro 
postaje i jedan od vođa desne, oportuni- 
stičke struje i organizira Nezavisnu soci- 
jaldemokratsku partiju Njemačke. Poslije 
Oktobra oštro se suprotstavlja boljševici- 
ma te nailazi na kritiku Lenjina (osobito 
u brošuri Proleterska revolucija i renegat 
Kauisky, 1918). U početku popularizator 
Marxa, Kautsky je nesumnjivo imao od- 
ređenih zasluga za širenje marksističkih 
ideja, ali kasnije postaje njihov vulgariza- 
tor, koji je upravo negacijom svake filo- 
zofske koncepcije i filozofije u cjelini 
(»Pod marksizmom ne shvaćam nikakvu 
filozofiju već samo iskustvenu znanost, 
posebno shvaćanje društva«, ili »Marx nije 
objavio nikakvu filozofiju nego kraj svake 
filozofije«) utjecao i na niz oportunisti- 
čkih i vulgarno-materijalističkih tenden- 
cija unutar njemačkog (pa i našeg) radni- 
čkog pokreta. 


Premda teoretičar širokog formata, koji 
je dao niz značajnih priloga marksisti- 
čkom učenju (osobito u istraživanjima o 
utopijskim pretečama socijalizma, kao i o 
porijeklu kršćanstva, zatim o agrarnom 
pitanju itd), Kautsky je relativno slabo 
poznavao filozofiju, pa je tako npr. mar- 

ksizam potpuno poistovjetio s Dietzge- 
novom filozofijom, štaviše, i sa Machom. 


Glav. djela: »Karl Marx čkonomische Le- 
hren« (1887); Tbomas More und seine Utopie 
(1887); Preteča novijeg socijalizma (1894, 
prev.); Poreklo brišćanstva (1908, prev.); Die 
sožziale Revolution (1903); Etbik und materia- 
listiscbe Gescbicbtsauffassung (1906); Die mate- 
rialistiscbe Geschicbtsauffassung (2 sv. 1927); 
Ortodoksni marksizam i reformizam (prev.). 


KEDROV, Bonifacije Mihailovič, sov. 
filozof, kemičar i historičar nauka 
(1903— ). Član KP od 1918, dopisni 
član Akademije nauka SSSR od 1960. 
Osnovni filozofski interes B. M. Kedrova 
kreće se u okviru raznih prirodoznanstve- 
nih problema, pa je na pojedinim po- 
dručjima takvih istraživanja pokazao viso- 
ku stručnost. 

Glav. djela: Dijalektički materijalizam 0 su- 
vremenim otkrićima u oblasti strukture materi- 
je (1954), Klasifikacija nauka (1961); Filozof 
ska analiza prvib radova D. I. Mendeljejeva 
o periodskom sistemu (1959); Spektralanalyse, 
Zur _wissenschafisbistoriscben Bedeutung einer 
grossen  Entdeckung (1961); Kako izučavati 
knjige Lenjina »Materijalizam i empiriokritici- 
zam« (1961). 


KELSEN, Hans, austr. filozof prava če- 
škog porijekla (1881 — 1973). Prof. u Beču 
(1919), zatim u Kolnu (1930— 33), a od 
1940. u SAD. Osnivač tzv. čiste teorije 
prava, tj. teorije pozitivnog prava što bi 
htjela biti upravljena protiv svake ideolo- 
gije, a pogotovu gdje ona nastupa kao 
teorija o prirodnom pravu. Po njemu, iz- 
među prava i države postoji dualizam, jer 
je pozitivno pravo sistem prinudnih nor- 
mi, a država pravni poredak. Subjektivno 
pravo K. pokušava reducirati na tzv. 
objektivno pravo, na pravnu normu čija 
je osnovna kategorija trebanje (das Sol- 
len). Bečku pravnu školu, a osobito H. 
Kelsena kao pozitivista, u nas je, među 
ostalima, iscrpno analizirao i kritizirao 
Ljubo Tadić. 


Glav. djela: Sozialismus und Staat (1920); 
Die pbilosopbiscben Grundlagen der_Natur- 
recbtslebre und das Rechtspositivismus (1928); 
Staatsform und Weltanscbauung (1933), Reine 
Recbtslebre (1934); Peace tbrougb Law (1944); 
General Tbeory of Law and State (1945); De- 
mokratie und Sozialismus (1967). 


KERLER, Dietrich Heinrich, njem. fi- 
lozof (1882— 1921). U svojim etičkim 
djelima razvio je sistem impersonalne 
etike, čije su najviše norme nadlične um- 
ne svrhe. U estetičkim nazorima zastupa 
specifični subjektivizam, s posebnim na- 
glašavanjem pradoživljaja kao fundamen- 
talnog doživljaja, općeg nadindividualnog 
stava prema svijetu koji uvjetuje i svaki 
individualni doživljaj. Umjetnost i realni, 
objektivni svijet, po Kerleru, dvije su odi- 
jeljene i suprotne sfere. 

Glav. djela: Jenseits von Optimismus und 
Pessimismus (1914); Die auferstandene_ Meta- 
pbysik (1921); Weltwille und Wertwille (izd. 
Kurt Port, 1925). 


KERMAUNER, Taras, publicist, filo- 
zofski i sociološki pisac (Ljubljana, 
1930— ). Radikalno antidogmatski i pro- 
tukonzervativno usmjeren, bavi se pre- 
težno općim sociološkim problemima, 
kao i problemima umjetnosti. Samostalan 
i originalan u svojim mnogobrojnim 
književno-estetskim esejima, polemičke, 
nemirne prirode, kadikad zastupa stavove 
koji su potpuno drugačiji od uobičajenih 
mnijenja. U nizu svojih djela bavio se i 
kulturnom poviješću slovenskog naroda, 
a u posljednje vrijeme osobito su zapaže- 
ni njegovi sa strašću pisani dnevnici koji 
često izazivaju i oštre konfrontacije. 

Glav. djela: »Prisutna odsutnost bitka« 
(1966); »Svijet žive smrti« (1966); Eseji i kritike 
(1978); Dolina i nebo (1979); Žreci avangarde 
i njezin grobar (1980). 


KERŠOVANI, Otokar, publicist i novi- 
nar (Trst, 1902 — Zagreb, 1941). Već za 
vrijeme studija u Zagrebu (Šumarski fa- 

kultet) pokretao je mnoge časopise i su- 
rađivao u »Novostima« i »Slobodnoj tribi- 
ni«. Član KP od 1928. U zatvorima je 
proveo ukupno 12 godina. Strijeljan je od 
ustaša zajedno s O. Pricom i B. Adžijom. 

Zbog robijaških uvjeta života nije us- 
pio realizirati niz započetih djela, pa su 
mu tako ostale samo kao detaljno razra- 
đene skice, ali i djela koja samo nisu do 
kraja dovršena, radovi kao što su »Marksi- 
zam u Jugoslaviji«, »Historija klasnih bor- 
bi u zemljama Jugoslavije«, »Beleške o 
političkom i kulturnom razvitku Dalma- 
cije« i dr. Uvjereni marksist, K. je — bez 
obzira na određena, za ono vrijeme ra- 
zumljiva pojednostavnjivanja što su vid- 
ljiva u nekim tekstovima — bio izvanred- 
no lucidan analitičar široke kulture, kao 
i aktualan, konkretan i borben kritičar 
građanskog društva koji je upućen u filo- 
zofsku dimenziju marksizma. 

Svoje tekstove najčešće je potpisivao 
pseudonimima. Preveo je i znatan broj 
djela iz marksističke literature na naš je- 
zik. 


KEYNES, John Maynard, engl. ekono- 
mist i logičar (1883— 1946). Jedan od 
najznačajnijih i najutjecajnijih ekonomi- 
sta 20. stoljeća. Napisao je samo jedno 
filozofsko djelo, Raspravu o vjerojatnosti, 
ali je ono donijelo niz novih ideja o pro- 
blemima vjerojatnosti i indukcije i pobu- 
dilo žive rasprave. Osnovna Keynesova 
sociološko-ekonomska postavka sastoji se 
u tvrdnji da nezaposlenost proizlazi u na- 
šem svijetu iz činjenice da u suvreme- 
nom društvu postoji neuravnoteženost 
između potrošnje, koja je postala nedo- 
voljna, i štednje, koja je postala relativno 
pretjerana. 

Glav. (i jedino) filozofsko djelo: A _Treatise 
on Probability (1921). 


KEYSERLING, Hermann, Graf von, 
njem. filozof (1880 — 1946). Smatrajući da 
biti filozof znači živjeti (i napose putovati 


po svijetu) kao mudrac, K. naglašava da 
se to ne može postići »apstraktnim vjež- 
banjem mišljenja« i stručnim školova- 
njem. Ne filozofira se — tvrdi Keyserling 
— samo glavom, već filozofija prožima 
čitavu ličnost sa svim njenim protivurječ- 
nostima i htijenjima. U raznim fazama 
svog nesistematskog filozofiranja blizak 
iracionalizmu, pragmatizmu i relativiz- 
mu, kasnije zastupa specifičnu »filozofiju 
smisla«, a u Darmstadtu god. 1920, uz 
pomoć Otta Reichla, osniva tzv. »školu 
mudrosti«. Najpoznatiji je po svom Put- 
nom dnevniku jednog filozofa. 

Glav. djela: Das Gefiige der Weli (1906); 
Unsterblichkeit (1907); Prolegomena zur Na- 
turpbilosopbie (1910); Das Reisetagebuch eines 
Pbilosobben (1919); Philosophie als Kunst 
(1920); Scbiipferiscbe Erkenntnis (1922); Politik, 
Wirtscbaft,  Weisbeit (1922); Das Okkulie 
(1923); Menscben als Sinnbilder (1926), Betra- 
chtungen der Stille und Besinnlicbkeit (1941). 


KIERKEGAARD, Sčren, dan. filozof 
(1813 — 1855). Od 1830. studira teologiju 
i filozofiju u Kopenhagenu, a doktorira 
1841. tezom »O pojmu ironije sa stalnim 
osvrtom na Sokrata«. Zatim odlazi u Ber- 
lin na studij filozofije kod Schellinga, ko- 
jim se u prvo vrijeme bio oduševio, ali 
se već 1842. razočaran vraća u Kopenha- 
gen. Tu je — po vlastitim riječima — 
živio u dobrim materijalnim prilikama, 
koje su mu omogućile da se sav posveti 
svojim filozofskim preokupacijama. Po- 
put Sokrata, na javnim mjestima i trgovi- 
ma Kopenhagena uči ljude istini i eti- 
čkom životu, stoji na crkvenim vratima 
i nagovara vjernike da ne ulaze u crkvu, 
izazivajući bijes visoke crkvene hijerarhi- 
je, ali istovremeno — smatrajući da sebe 
mora sačuvati od bilo kakve naklonosti 
publike i ugleda — prezire »mase« i bez 
ikakvog je kontakta sa snažnim socijal- 
nim pokretom svoga vremena. Zaljubio 
se samo jednom (o čemu često govori u 
svojim čuvenim Dnevnicima), ali napušta 
svoju zaručnicu Reginu Olsen jer je i su- 

više voli i smatra da ne bi bila sretna uz 
njega, filozofa i vječno nemirna duha, ne- 
zadovoljna sobom i svijetom. Napušta je 
i ostaje u nju zaljubljen cijelog života. U 
stalnoj opoziciji prema službenom 
kršćanstvu, izmučen unutarnjim borbama 
i pitanjima, pao je na ulici svog rodnog 
grada i relativno mlad umro. Buntovnika 
i profetu, protestantskog zanesenjaka, 
beznadnog zaljubljenika i profinjenog 
tražioca smisla života, »Sokrata Danske«, 
SSrena Kierkegaarda prokleli su crkveni 
dostojanstvenici, a malograđansko javno 
mnijenje optužilo ga je kao nečasna »za- 
vodnika nevine Regine Olsen«. Otkrivena 
za Evropu relativno kasno (K. zovu danas 
neki i »ocem egzistencijalizma«), njegova 
je duboko proživljena misao, po ocjeni 
mnogih historičara filozofije, izvanredno 
aktualna i živa u općoj duhovnoj atmosfe- 
ri suvremenog Zapada. 


U krajnjoj suprotnosti prema Hegelo- 
voj racionalističkoj filozofiji, K. pobija te- 
zu da je spoznaja najviši domet čovjeko- 
vih pregnuća, da je um pretpostavljen sr- 
cu, misao životu. Čemu služe objektivne 
misaone tvorbe ako se ne očituju u živo- 
tu, ako ih subjekt ne usvoji? Istina je sto- 
ga nešto što postoji samo u odnosu na 
ličnost, subjekt. No ne samo da je istina 
subjektivna, već je, štaviše, i sama subjek- 
tivnost jedina istina. I dok je objektivno 
mišljenje ravnodušno prema subjektu ko- 
ji misli i njegovoj egzistenciji, subjektivni 
je mislilac, kao egzistirajući u svom mi- 
šljenju, bitno zainteresiran: on tako egzi- 
stira. Život, po Kierkegaardu, prolazi tri 
osnovna stadija, a razvoj među njima je 
skokovit, a ne postupan prijelaz. Prvi je 
stupanj estetski — život mašte, uvijek 
ponavljane igre (ideal Don Juan). Drugi 
je stupanj etički — zbilja koja je prvi put 
bila u ideji ponavlja se sada u činu (ideal 
Sokrat). Treći, najviši stupanj je religiozni 
(ideal Krist) — život se stavlja u odnos 
prema apsolutnom, odriče se svoje su- 
bjektivnosti, negira sebe sama i postaje 


neprirodan. Ovaj prijelaz apsolutnom 
pun je patnji i boli, a on znači promjenu 
cjelokupnog života. Kierkegaard iznosi 
ove etape razvoja u djelu Stadiji na život- 
nom putu. Prvi dio (»In vino veritas«) pra- 
va je putena gozba, drugi (»Različite misli 
o braku« ) rigorozni moralistički spis eti- 
čara — »pristava B« (koji se javlja i u djelu 
Ili — 111). Treći dio (»Kriv? Nevin? Povijest 
patnje«) izriče tvrdnju da se rješenje može 
naći samo u prevladavanju svih ranijih 
stadija i približavanju apsolutnom. 


K. suprotstavlja i preferira egzistenciju 
bilo kakvoj »biti«, egzistenciju čovjeka ko- 
ji je predestiniran, upućen i bolestan na 
smrt, koji je pun straha i tjeskobe, pun 
brige o svojoj opstojnosti, nezainteresiran 
zbiljom, praksom, znanošću, čak i estet- 
skom kontemplacijom i etičkom autono- 
mijom. Krećući se u ovom strašnom svi- 
jetu, predodređena, ograničena i brigom 
opterećena ljudska egzistencija živi u 
okviru paradoksa ljudskog i božanskog, 
protivustava ili — ili, suprotnosti vre- 
menskog i vječnog, života i smrti. Ta je 
egzistencija individualna, pa je spas poje- 
dinca — a ne nekog apstraktnog čovje- 
čanstva — u tom svijetu jedini zbiljski 
imperativ, jedini opravdani zahtjev. »Eg- 
zistencija je uvijek ono pojedinačno; ap- 
straktno ne egzistira, subjektivnost je is- 
tina, subjektivnost je stvarnost. Zaključi- 
vati od mišljenja k postojanju jest proti- 
vurječje, jer mišljenje upravo od stvarnog 
oduzima postojanje i misli po tome što 
ga ukida i prevodi u mogućnost.« 

Prava se religioznost pojedinca, po 
Kierkegaardu, ispoljava u pojmu »ponav- 
ljanja«. Kršćaninu ne pomaže ništa što je 
crkva stara dvadeset stoljeća i što je do- 
živjela svoje trijumfe, jer svaki pojedinac 
mora ponoviti sam u sebi cjelokupni 
sadržaj istinske vjere. Bez tog svog vlasti- 
tog puta ne može se biti religiozan, pa 
i sudbinu Spasitelja treba da svaki u sebi 
ponovi, put drugih ne znači ništa. »Po- 
navljanje« je i negacija smisla i vrijednosti 


vanjskog života, jer bi bez ponavljanja po- 
jedinac izgubio svoje »ja«, prestao bi biti 
ono što jest po svojoj pojedinačnoj egzi- 
stenciji. Kršćanstvo se uopće ne može 
naučiti ni docirati, ono mora biti »saop- 
ćavanje egzistencije«. Vjerovanje u služ- 
beno kršćanstvo stoga je, po Kierkegaar- 
du, smiješno, a ljudi su suviše dresirani, 
premda to ne vide, jer su izgubili vlastito 
»ja«. Obraćati se bogu službenim molitva- 
ma isto je tako smiješno kao udvarati se 
ženi po knjizi formula, po propisanim 
normama. Na mjesto vjerovanja kršćan- 
stvo je postavilo sigurnost, na mjesto lič- 
nog, uznemirenog, strastvenog traženja 
— učenje napamet. 

Iz Kierkegaardovog djela Ili — Ili (a po- 
gotovu iz »Dnevnika zavodnika«), ali i iz 
djela Strab i drbtanje, pa i iz njegovih 
Dnevnika, jasno se razabire kakvo cen- 
tralno mjesto ima kod ovog filozofa igra. 
On, međutim, ne vodi neku igru s nekim 
ili nečim vanjskim, drugim, već — prije 
svega — sa samim sobom i svojim egzi- 
stencijalnim mogućnostima. Igra kao igra 
potvrđuje se u onom egzistencijalnom, 
dakle u samom igranju, a ne u teoriji o 
igri, »brbljanju« o igranju. I nije samo 
estet (na pr. Jobannes iz »Dnevnika za- 
vodnika«) već i religiozan čovjek na neki 
način vječno u igri, jer ga karakterizira 
vječno ponavljanje, vječno nova i vječno 
uznemirena igra, koja ne trpi sheme i ko- 
ja je, čak i onda kad je prividno patnja, 
igra zbog samog igranja, u igri do po- 
sljednjeg daha. 

Kierkegaardova filozofija — protivna 
svakoj racionalnoj meditaciji, slijepa za 
zbiljske korijene rastrganosti i kriza što 
ih proživljava njemu suvremena evropska 
civilizacija, pa i službeno kršćanstvo, jed- 
nostrana u naglašavanju neponovljive lič- 
nosti i u negaciji svega općedruštvenog i 
nadindividualnog,  zamračena intimno 
obojenim dubokim religioznim osjećaji- 
ma — ipak je na određen način bila sna- 
žan i korjenit obrat od idealističke siste- 

matike njemačke klasične filozofije. Žive- 
ći svoju filozofiju kao rijetko koji filozof 
(možda još jedino Nietzsche), a ne speku- 
lirajući unutar _beživotnih konstrukcija, 
Kierkegaard je u svojim izvanredno pisa- 
nim filozofskim i literarno-poetskim dje- 
lima ostavio potresan dokument sponta- 
nog bunta jedne senzibilne, misaone i 
tragične prirode protiv malograđanskog 
svijeta, protiv pretile, mirne svakodnevi- 
ce, ali i protiv opće, hladne, bezosjećajne 
shematike velikih idealističkih sistema. 


Glav. djela: O pojmu ironije sa stalnim osvr- 
tom na Sokrata (1841); Strah # drhtanje (1843, 
prev); Ili — ili (2 dijela, 1843, prev.; unutar tog 
djela štampan je i »Dnevnik zavodnika«); 
Dnevnici (koje je vodio 1833 — 1855), a izdao 
ih je Th. Haecker u 2 sv. (1923); Pojam strep- 
nje (1844, prev.); Završni neznanstveni doda- 
tak (1846); Stadiji na životnom putu (1845); 
Filozofske mrvice (1844. prev.); Uvježbavanje u 
kršćanstvo (1848), Osvrt na moje djelo (1848, 
prev.); Bolest na smrt (1849, prev.). Sveukupna 
njegova djela izdavali su u Jeni od 1909. do 
1924. H. Gottsched i Chr. Schrempf u 12 sve- 
zaka, a u nas je još 1979. preveden i njegov 
Brevijar. 


KINKEL, Walter, njem. filozof 
(1871— 1938). Prof. u Giessenu. Učenik 
Cohena, novokantovac, . poznat osobito 
po izvanredno obimnom opusu iz histo- 
rije filozofije. 

Glav. djela: Vom Sein und von der Seele 
(1906); Der Humanitatsgedanke (1908); Ge- 
scbicbte der Pbilosopbie als Einleitung in die 
Pbilosopbie (2 sv. 1906—1908); Idealismus 
und Realismus (1911); Allgemeine Geschicbte 
der Pbilosopbie (4 sv. 1920/27). 


KIRIJEVSKIJ, Ivan Vasiljevič, rus. fi- 
lozof i publicist (1806 — 1856). Mistik, 
slavenofil, protivnik svakog racionalizma, 
pripadao je kružoku »ljubomudri«. Na nj 
je snažno utjecala njemačka klasična fil- 
zofija, a posebno Schelling. 


Glav. filoz. djelo: O neopbodnosti i mogućno- 
sti novih načela u filozofiji (1856). 

KLAGES, Ludwig, njem. filozof i psi- 
holog (1872— 1956). Posebno je poznat 
po svojim radovima iz karakterologije i 
grafologije, kao i po svom kulturno- 
kritičkom i pesimističkom učenju o du- 
hu kao protivniku duše.  Tjelesno- 
-duševno jedinstvo očituje se, po Klage- 
su, i u neposrednom izrazu, a biti dušev- 
nog uopće pripadaju materijalni i opažaj- 
ni elementi, kao i izgovor. Suprotno duši, 
duh koji zahtijeva da se separira postaje 
negativni princip, reprezentant zla. 

Klages se (uz Nietzschea, Bergsona i 
dr.) smatra općenito eminentnim pred- 
stavnikom tzv. filozofije života, koja u 
centar istraživanja stavlja sam život i nje- 
govu puninu pretpostavlja svemu duhov- 
nom. Posebno su zanimljiva njegova is- 
traživanja o rukopisu, koja se temelje na 
tvrdnji da se ljudski porivi i osjećaji 
objektiviraju u pokretima i utvrđuju u ka- 
rakteru jer se talože kao stalni načini rea- 
giranja. Po njemu je grafologija jedna 
strana znanosti o izrazu, a ova je jedna 
strana znanosti o karakteru. Pri tom je 
znanost o karakteru neodvojiv dio mogu- 
ćeg znanja o biću svijeta. 

Glav. djela: Die Probleme der Grapbologie 
(1910); Prinzipien der Cbarakterologie (1910); 
Ausdrucksbewegung und Getaltungskrafi 
(1913 — peto, prerađeno izd. izašlo je pod 
naslovom: Grundlegung der Wissenschaft vom 
Ausdruck, 1936); Handscbrift und Cbarakter 
(1916); Vom Wesen des Bewusstseins (1921); 
Die psycbologischen Errungenscbaften Nietzs- 
ches (1926); Der Geist als Widersacber der Seele 
(1932); Grapbologisckes Lesebucb (1930); Geist 
und Leben (1935); Ursprungen der Seelenfor- 
scbung (1942); Die Sprache als Quelle der See- 
lenkunde (1948); O rukopisu (2 izd. 1965, 
prev.) 


KLEANT, iz Asosa, grč. filozof (331/ 
30— 233/32. ili 232/31. pr. n. e.). Učenik 
i nasljednik Zenonov, pripadnik stoičke 
škole, ranije bio šakač. Umro je uzdrža- 
vajući se od uzimanja hrane. U njegovu 
se učenju, uz vjerno reproduciranje misli 


njegova učitelja, mogu zapaziti i elementi 
religioznog misticizma. Iznosi četiri raz- 
loga (što ih pobija Karnead) zbog kojih 
nastaje pojam boga: vjera u proricanje 
budućnosti, strah pred pojavama prirode, 
predmeti koji služe za opstanak i nepro- 
mjenljivost reda u kretanju zvijezda. Po 
Kleantu, djela koja se vrše iz dobročin- 
stva ne smiju biti motivirana interesima, 
težnjom za uzvraćanjem. 


KLITOMAH, iz Kartage, grč. filozof 
(oko 187/6— 110. pr. n. e). Učenik Kar- 
neada; osnovao je filozofsku školu u Pal- 
ladiumu, radikalni skeptik. Njegovi su 
mnogobrojni spisi izgubljeni, pa se nje- 
govo učenje može naći samo u djelima 
Seksta Empirika, Plutarha i Cicerona. 


KNEALE, William Calvert, engl. filo- 
zof (1906 — ). Prof. u Oxfordu. Autor za- 
paženih radova s područja logike, među 
ostalim i najpotpunije i najopsežnije po- 
vijesti logike napisane u 20. stoljeću. Na 
oko 750 stranica tu je detaljno prikazan 
razvoj evropske logike od njenih početa- 
ka do danas, pretežno s pozicija suvreme- 
ne simboličke logike (tako je npr. poseb- 
no mjesto određeno G. Fregeu). 

Glav. djela: Probability and  Induction 
(1949); The Development of Logic (zajedno s 
Marthom Kneale, 1962). 


KNEŽEVIĆ, Božidar, filozof i histori- 
čar (Ub, 1862 — Beograd, 1905). Nastav- 
nik i prof. u Užicu, Nišu, Čačku, Kragu- 
jevcu, Šapcu i napokon (nakon objavljiva- 
nja djela Principi istorije) u Beogradu. Bli- 
zak pozitivizmu i evolucionizmu, poku- 
šao je identificirati povijest sa filozofijom 
kao naukom o principima i o vrijednosti- 
ma. Povijest, po Kneževiću, određuje pra- 
vu vrijednost svake pojave za razvitak i 
progres čovječanstva, pa stoga i nije samo 
nauka o prošlom i postojećem već i nau- 
ka o onom što bi trebalo da bude. Mate- 
rijalist po mnogim svojim temeljnim fi- 

lozofskim tezama, on naročito naglašava 
evolucijske momente u razvojnim proce- 
sima, i u jednoj relativno originalnoj va- 
rijanti pozitivizma (koja stoji pod određe- 
nim utjecajem Spencera i Bucklea) izgra- 
duje svoj filozofski sistem u kojem ima 
i nekih elemenata  finalističko-deisti- 
čkih nazora. 

Glav. djela: Principi istorije (I, 1898, II, 
1901); Misli (1902, 1914, 1925, 1931). 


KNJAZEV, Svetlana, filozof. pisac (Be- 
la Crkva, 1931— ). Prof. sveučilišta u 
Beogradu, bavi se pretežno jezičkom, 
analitičkom i logičkom problematikom, a 
posebno su zanimljive njezine analize o 
lavovsko-varšavskom logičkom krugu. Bi- 
la je dugogodišnji sekretar Jugoslaven- 
skog udruženja za filozofiju. 

Glav. djela: Filozofija Lavovsko-Varšavske 
škole (1965); Filozofija Bertranda Russela 
(1966). 


KOFLER, Leo, njem. filozof i sociolog 
(1907 — ). Učenik Maxa Adlera, za vrije- 
me Hitlera emigrira u Švicarsku, kasnije 
prof. u Kolnu (pobjegao je iz DDR-a). 
Oslanjajući se na mnoge Marxove, LukaA- 
cseve, Marcuseove i Blochove teze, K. 
smatra da je problematika čovjeka i histo- 
rije prava domena marksističke kritičke 
filozofije. Pri tom (posebno u djelima Bit 
i uloga staljinističke birokracije i Marksi- 
zam i jezik) oštro kritizira staljinističko 
izrodavanje marksizma, pledirajući za re- 
volucionarni marksizam, kojim valja pre- 
vladati kako ograničeni prakticizam rad- 
nika, tako i izolirani apstrakcionizam in- 
telektualaca. 

Glav. djela: Die Wissenschaft von der Ge- 
sellscbaft (pod pseudonimom Stanislav Warin- 
ski, 1944), Zur Geschichte der biirgerlicben Ge- 
sellscbaft (1948); Das Wesen und die Rolle der 
stalinistiscben Dialektik (1952); Gescbicbte und 
Dialektik (1955); Marxistischer oder ethiscber 
Sozialismus (1955); Staat, Gesellscbaft und Eli- 
te (2 izd. 1960); Perspektiven des revolutiond- 
ren Humanismus (1968); Technologiscbe Ratio- 


nalitit (1971); Zur Dialektik_ der _ Kultur 
(1972); Aggression und Gewissen (1973). 


KOJEVE, Alexandre, franc. filozof ru- 
skog porijekla (1908 — 1968). Prof. u Pa- 
rizu, jedan od najznačajnijih predstavnika 
tzv. egzistencijalističkog neohegelovstva. 
Poznat je po svojim izvanrednim komen- 
tarima Hegelove filozofije, a posebno nje- 
gove Fenomenologije duba. Uz niz svojih 
originalnih kritičkih primjedbi (prije sve- 
ga, zbog Hegelove nekonzekventnosti u 
odnosu na problem tzv. dijalektike priro- 
de — jer iako Hegel na jednom mjestu 
tvrdi da je dijalektička samo fenomenalna 
egzistencija čovjeka, ipak na drugom 
mjestu pokazuje i prirodu kao dijalektički 
fenomen), Kojčve ukazuje prvenstveno 
na neprolazne zasluge velikog dijalektiča- 
ra, kao npr. u pogledu njegovih kapital- 
nih teza o ljudskom ili historijskom vre- 
menu. K. smatra da Hegelova teza »vrije- 
me je sam pojam koji postoji empirijski« 
predstavlja »izvanredno važan datum u 
historiji filozofije«. Upravo se tek tu obja- 
šnjava slobodan i historijski individuum. 
Samo je, naime, čovjek kadar odvojiti bit, 
pojam stvari od njenog bitka. K. nastoji 
aktualizirati Hegela Marxom (posebno 
onim iz ranih radova), kao i Heidegge- 
rom i nizom drugih predstavnika filozo- 
fije egzistencije. 

Glav. djelo: Kako čitati Hegela (1947, 
prev.). 


KOHLER, Wolfgang, njem. psiholog 
(1887 — 1967). Studirao je u Berlinu, gdje 
1922. postaje profesor, a 1934. emigrira 
u SAD. Jedan od glavnih zastupnika tzv. 
»psihologije  lika«  (Gestaltpsychologie), 
koji je ukazivao na, za estetiku relevantni, 
zakon pregnantnosti, po kojem svaka po- 
java teži najboljoj mogućoj organizaciji 
što je dozvoljavaju dani uvjeti. 

Glav. djela: Dynamics in Psycbology (1940); 
The Place of Value in a World of Facts (1959). 

KOLAKOWSKI, Leszek, polj. filozof 
(1927 — ). Asistent logike u Lodzu, od 
1959. šef katedre za povijest novije filo- 
zofije u Varšavi, kasnije u Londonu. Filo- 
zof s izrazitim književnim i esejističkim 
talentom, K. je u nizu svojih originalnih 
djela ukazivao na potrebu kritičke revalo- 
rizacije kako pojedinih zapadnoevropskih 
strujanja, tako i nekih ustaljenih shema 
koje su se uvriježile u marksizmu. U svo- 
joj »otvorenoj filozofiji«, radikalno anti- 
dogmatski usmjerenoj, K. poziva na dija- 
log bez neke čvrste, sistematski razrađene 
polazne pozicije, bez formalne koheren- 
cije misli — čak i s određenim na izgled 
kontradiktornim stavovima — ali uvijek 
živo i angažirano, aktualno čak i tada kad 
se bavi određenim tezama iz povijesti fi- 
lozofije. On tako pronalazi i mnoge ele- 
mente teološkog nasljeđa u suvremenom 
mišljenju (pa i onom koje sebe želi zvati 
marksističkim) i i stavlja u pitanje mnoge 
tabue i uobičajena i prihvaćena »službe- 
na« gledanja. Zato je često naišao i na 
otpor konzervativnih, dogmatskih snaga. 
No to, kao što je sam rekao u svojem 
eseju »Etika bez kaosa«, proizlazi iz same 
strukture mišljenja konzervativaca: »Kon- 
zervativizam voli jasne podjele i ništa ga 
tako ne ljuti kao kaos u već jednom ure- 
đenim kartotekama.« Dulje vrijeme anga- 
žiran na liniji antidogmatskog marksiz- 
ma, kojem nije bila »komunistička svijest 
samo racionalizacija ljudske historije, već 
u prvom redu obaveza sudjelovanja u nje- 
nom mijenjanju«, Kolakowski u posljed- 
nje vrijeme napušta neke svoje ranije na- 
zore, pa se, u određenom smislu, odriče 
(npr. i u višetomnom djelu Glavni tokovi 
marksizma) prijašnjih marksističkih teo- 
retskih pogleda. 

Glav. djela: 
(1955); Predavanja o srednjovjekovnoj filozofiji 
(1955); Pogled na svijet i nesvakidašnjica 
(1957); Pojedinac i nesavršenost Slobode i anti- 
nomija slobode u Spinozinoj filozofiji (1958); 
Bilješke o suvremenoj protureformaciji (1962). 
U Njemačkoj mu je izišla knjiga Der Menscb 

obne Alternative. U nas je prevedena njegova 
Filozofija pozitivizma (1953), Izbor iz eseja 
(1964) i Glavni tokovi marksizma (1980). 


KONFUCIJE (kineski Kung-fu-ce, 
odnosno Kong-fu-tse, lat. Confucius), 
kin. filozof (551 — 479. pr. n. e.). Premda 
potječe iz ugledne porodice (otac mu je 
bio guverner), mladost je proveo u siro- 
maštvu (»Kao dijete bio sam siromašan, 
zato znadem mnoge vještine koje mi ma- 
lo vrijede. Mora li mudrac mnogo znati? 
Ne! Množina nije važna!«). Sa 50 godina 
pozvan na dvor, postaje ministar pravosu- 
đa, provodi mnoge društvene reforme, ali 
zbog neslaganja s lakoumnim knezom 
odlazi uskoro s dvora i putuje raznim 
krajevima Kine. Potkraj života posvećuje 
se sređivanju i izlaganju vlastitog učenja 
(imao je, navodno, preko 3000 učenika). 
Teško je danas na osnovi spisa njegovih 
učenika — koji su prošli kroz razne re- 
dakcije — precizno utvrditi što su nazori 
samog Konfucija, a što dodaci njegovih 
mnogobrojnih učenika i komentatora. Pa 
ipak, mogu se izlučiti neki temeljni ele- 
menti i tendencije njegovih pogleda na 
svijet i život. 

K. želi, prije svega, što potpunije i vjer- 
nije izložiti tradiciju, a ne stvoriti origi- 
nalni filozofski sistem (»Nisam se učen 
rodio. Volim starinu i nastojim da je 
proučim.«) No on se isto tako ne želi sa- 
mo baviti ispraznim i apstraktnim teoret- 
skim pitanjima, već želi praktično primi- 
jeniti svoje naučavanje, a kao uzor mu 
služe sedam mudrih vladara. On je stoga 
i socijalni i etički reformator, i traži pri- 
mjere u prošlosti po kojima treba da žive 
sadašnje i buduće generacije. 


Po Konfuciju, čovjek nužno mora ne- 
prestano razvijati svoje prirodne vrline i 
pri tom biti aktivan, jer same ga vrline, 
ukoliko ne učini nikakav napor, još ne 
čine savršenim. Pravi učenik mudrosti 
kreće stoga putem usavršavanja, razliku- 
jući istinito od lažnog, pravedno od ne- 

pravednog. Ali istinski mudar čovjek je 
skroman kad govori, on naime uvijek više 
čini nego što kaže, a njegova djela i po- 
stupci uvijek su iznad njegovih pouka. 
Stoga on »mrzi dobre govornike koji se 
miješaju sa časnim ljudima«. 

U pogledu vladanja i države, njegove 
su poznate maksime (npr.: »Ako je vladar 
pravedan, poslovi će se izvršiti a da on 
i ne naredi. Ako nije pravedan, može na- 
ređivati, poslovi neće biti izvršeni.«) imale 
za cilj racionalizaciju društvenih odnosa. 
I sam kozmički zakon tao Konfucije tu- 
mači kao aktivni princip, utjelovljen oso- 
bito u funkciji vladara, koji kao »sin neba« 
treba da trajno usklađuje ljudski mikro- 
kozmički poredak s nebeskim, makro- 
kozmičkim. Ako to ne čini, nebo će vla- 
dara žigosati svojim znacima: sušama, po- 
plavama i drugim elementarnim katastro- 
fama, a narod u tom slučaju ima pravo 
da ga svrgne. — Usprkos isticanju »ne- 
beskog« i sudbinskog porijekla tava, kao 
i važnosti tradicije, posmrtnih počasti i 
žrtava, Konfucijevo je učenje orijentirano 
neosporno agnostički kad je riječ o vjer- 
skim pitanjima (»Ako još ne znamo slu- 
žiti ljudima, kako možemo služiti duho- 
vima?« — »Ako još ne poznajemo ni ži- 
vot, kako možemo poznavati smrt?«). 
Kao etičar, K. prije svega vjeruje u iskon- 
sku dobrotu čovjeka. Temeljni je pojam 
njegove etike jen, opći zakon koji treba 
da upravlja svim odnosima u porodici, 
društvu i državi, iskazan kao tzv. »zlatno 
pravilo«. »Ne učini drugom ono što ne 
želiš da drugi tebi čine.« Pa ipak, uza sve 
to što nailazimo na ovakve, kršćanstvu 
srodne elemente, u Konfucija ćemo 
mnogo prije i lakše naići i na niz postavki 
oštro suprotstavljenih svakom etičkom i 
vjerskom naučavanju koje bi u sebi nosile 
neke postavke kasnijeg kršćanskog uče- 
nja: »Netko upita: 'Šta bi se dogodilo kad 
bi se na zlo uzvraćalo dobrim? — Učitelj 
odgovori: 'Čime bi se onda uzvraćalo do- 
bro? Na zlo treba uzvraćati pravednošću, 


a na dobro dobrotom'.« Za cjelokupnu 
praktično-etičku primjenljivost Konfuci- 
jeva naučavanja vrlo je karakterisičan raz- 
log zbog kojeg on zahtijeva npr. načelo 
rektifikacije riječi. »Svaku stvar valja na- 
zvati svojim pravim imenom« stoga što to 
nije samo način kako da se postigne od- 
ređena ispravna interpretacija, već mnogo 
više norma koja treba da unese red i u 
društvene odnose. Jer, po Konfuciju, u 
dobro uređenom društvu svaka stvar ima 
svoje pravo ime, svaki naziv sebi primje- 
ren sadržaj u stvarnosti samoj: »Da vladar 
bude vladar, ministar — ministar, otac — 
otac, a sin da bude sin.« Tako ta nauka 
o »ispravnim imenima« — koja u sebi 
nosi i neke konzervativne elemente — 
postaje etički zahtjev, naime zahtjev da 
svaki svoju dužnost dosljedno vrši kao 
datu funkciju u društvu. 

Konfucijeva je nauka kasnije doživjela 
mnoge preinake što su konfucijanizam 
udaljile od izvornog učenja učitelja, pa je 
s njenim preobražavanjem iz filozofskog 
učenja u pučku religiju Konfucije od mi- 
slioca postao svecem, pa i božanstvom 
kome su prinosili žrtve i posvećivali mo- 
litve. No kampanja protiv Konfucijeve fi- 
lozofije — kojoj se jedno vrijeme u Kini, 
a posebno za tzv. kulturne revolucije, pri- 
pisivalo sve zlo i samo najcrnje reakci- 
onarno mračnjaštvo — nije ozbiljna anali- 
za tog osebujnog učenja, već ideologisti- 
čka anatema kojom se, uostalom, negativ- 
no etiketiralo svako mišljenje koje nije 
bilo u skladu s vladajućim političkim po- 
trebama. 

Glav. djela: K. svoju nauku nije sam zapi- 
sivao. U toku nekoliko generacija poslije njega 
sređeno je i zapisano njegovo učenje u tri 
knjige, od kojih su najvažnije i najneposred- 
nije Razgovori (Lung-yu), zatim Veliko učenje 
(Ta-hsio) i  Nepokolebiva sredina  (Čung- 
-yung). Ove dvije posljednje prevedene su i u 
nas. 


KONSTANTINOV, Fedor Vasiljevič, 
sov. filozof (1901 — — ). Direktor Instituta 

filozofije Akademije nauka SSSR (od 
1962), a ranije redaktor časopisa »Voprosi 
filozofii«, rektor Akademije društvenih 
nauka (1954 — 55), redaktor časopisa »Ko- 
munist« (1958 — 62). Jedno je vrijeme ra- 
dio i u odjelu propagande i agitacije pri 
CK. Sudjelovao je u redakciji i izradi 
mnogih kolektivnih djela (+Historijski 
materijalizam«, «Osnovi marksističke filo- 
zofije« i dr.). Glavni je redaktor Filozofske 
enciklopedije. Pisao je uglavnom članke 
s područja i s pozicija historijskog i dija- 
lektičkog materijalizma. 


KORAĆ, Veljko, filozofski pisac (Debe- 
lo Brdo, Titova Korenica, 1914 — ). Filo- 
zofski fakultet završio je (1937) u Zagre- 
bu, zatim nastavlja studije (1937—39) u 
Pragu. Zarana aktivan u lijevom pokretu. 
Prof. u Beogradu. 

Objavljuje radove pretežno iz povijesti 
filozofije, filozofske antropologije i teo- 
retske sociologije. Kao marksist nastoji 
oživjeti i osuvremeniti humanističku i di- 
jalektičku misao, smatrajući da je Marxo- 
vo shvaćanje čovjeka polazna osnova 
Marxove društvene teorije i čitave siste- 
matske kritičke upravljenosti njegove fi- 
lozofije. U tom smislu smatra da je »ne- 
kritička misao zarobljena ideološkim pri- 
vidima i upravo zbog toga ne može da 
ide dalje od pojavnog i postojećeg«. Pli- 
mu pozitivističko-analitičkih i scijenisti- 
čkih stremljenja shvaća kao jedan od naj- 
tipičnijih izraza otuđenja suvremenog 
svijeta. Analitički se duh osim toga, po 
njemu, »de facto okreće protiv filozofske 
kulture«. 

Glav. djela: »Filozof i estetičar D. Diderot« 
(1954); »Erazmo Roterdamski« (1955); »Kan- 
tova kritika čistog uma« (1959), Marks i suvre- 
mena sociologija (1965, drugo prošir. izd. 
1968); Marksovo shvatanje čovjeka, istorije i 
društva (1971); Filozofija 1 njena istorija 
(1978). 


KORSCH, Karl, njem. socijaldemokrat, 
pravnik i filozof (1886 — 1961). U Njema- 

čkoj još kao student pristupa radničkom 
pokretu, a god 1919. centristički orijenti- 
ranoj Njemačkoj nezavisnoj socijalisti- 
čkoj partiji (sa Kautskym, Hilferdingom 
i dr). God 1920. ulazi u Komunističku 
partiju Njemačke, 1923. postaje profesor 
prava na sveučilištu u Jeni, a kraće je vri- 
jeme ministar pravde u vladi Bavarske re- 
publike. God. 1925. dolazi u sukob s In- 
ternacionalom i (kao »ultralijevi opozici- 
onar biva isključen iz Partije. God. 
1933. emigrira pred nacistima prvo u 
Dansku (gdje susreće Brechta, koji ga 
smatra svojim »istinskim učiteljem«), za- 
tim u Englesku i najposlije u SAD, gdje 
nakon teške bolesti umire. 

Korsch spada u istaknute marksistički 
orijentirane intelektualce. Suprotstavlja- 
jući se »velikom inkvizitoru vulgarnog 
materijalizma« Kautskom, Korsch nagla- 
šava neophodnost revolucionarnog sla- 
manja kapitalizma. U svojim filozofskim 
tezama posebno ukazuje na to da pitanji- 
ma filozofske problematike marksizma 
nisu gotovo nikakvu pažnju posvetili ne 
samo građanski historiografi već ni sami 
marksisti. K. je, među ostalim, kritizirao 
i teoriju odraza, smatrajući da je ona na 
razvojnom stupnju koji je već prevladala 
njemačka klasična filozofija. 


Kako bi se pokazalo da li marksizam 
ima ili nema vlastitu filozofiju, nije po- 
trebna, po Korschu, neka pedantna egze- 
geza teksta, pa čak niti neki apstraktni, 
kategorijalni tzv. »povratak Marxu«. Valja 
shvatiti samu dijalektičku strukturu dru- 
štvenog razvoja kao totalitet teorije i 
prakse, pa će se uvidjeti kako marksizam 
nije više filozofija u klasičnom smislu, s 
pojedinim filozofskim disciplinama, kako 
on nije pasivna meditacija i kontemplaci- 
ja O svijetu, već bitna misao historijskog 
totaliteta. Kritički se odnoseći i prema 
nekim Engelsovim stavovima (koji su, po 
Korschu, pridonijeli negatorskom stavu 
prema marksističkoj filozofiji kod mno- 
gih lidera II Internacionale), Korsch je u 

svojoj najvažnijoj knjizi Marksizam i fi- 
lozoftja ukazao na značenje Marxove teze 
o kritičkom prevladavanju građanske filo- 
zofije 1 o realizaciji filozofije. Za marksi- 
zam je, po Korschu, bitna kritika svijeta 
sa stanovišta proletarijata, a ne neka »čista 
filozofska spekulacija«, ali istovremeno 
on naglašava poznati stav: »Vi ne možete 
filozofiju ukinuti ako je ne ostvarite.« 

Glav. djela: Marksizam i filozofija (1923, 
prev.) Zbirka Korschovih radova pod istim 
naslovom s predgovorom Kostasa Axelosa 
izišla je u Parizu 1964. god. U nas su još pre- 
vedeni: Radno pravo za savjete poduzeća 
(1974) i Materijalističko shvatanje istorije 
(1975). 


KOSIK, Karel, češ. filozof (1926 — ). 
Prof. u Pragu, filozof-marksist s izrazito 
antidogmatskim i stvaralačkim  pristu- 
pom bitnoj filozofskoj problematici. Is- 
taknuti predstavnik tzv. januarskog de- 
mokratskog kursa u Čehoslovačkoj, pot- 
pisnik proglasa tzv. »2000 riječi«, biran i 
u CK za vrijeme »Praškog proljeća«, ka- 
snije uklonjen s fakulteta i onemogućen 
u javnom djelovanju. 

Horizont u kojem se kreće njegovo 
glavno djelo Dijalektika konkretnog pre- 
lazi uobičajenu interpretaciju Marxova 
mišljenja i u sebi sadrži izvanredan kriti- 
čki dijalog s najživljim strujama suvreme- 
ne filozofije (prvenstveno s fenomenolo- 
gijom i egzistencijalizmom), ali i s vulgar- 
nim i dogmatskim marksističkim tezama. 
Ukazujući na dosadašnje preferiranje pri- 
rode kao osnove svega materijalnog i na 
njeno odvajanje od društva, Kosik govori 
o paradoksu u nekih suvremenih materi- 
jalista po kojima bi »istinska realnost bila 
samo prirodna realnost, dok bi ljudski 
svijet bio manje realan nego neki ka- 
men«. Pri tome, dakako, idejni svijet po- 
staje samo puki cpifenomen materijal- 
nog, a subjektivnost se shvaća kao nešto 
nedruštveno, pasivno. Čovjek, međutim, 
kao djelatni misaoni subjekt, stvaralac je 
vlastite povijesti i ne može se svesti na 


nešto što je u rukama njemu transcen- 
dentnih sila, kao što faktički čine određe- 
ne idealističke i metafizičke materijalisti- 
čke filozofije. 


Kosik vidi svrhu dijalektike, prije sve- 
ga, u razaranju pseudokonkretnog svijeta 
otuđenog svakidašnjeg života, u negaciji 
raznih oblika fetišiziranih odnosa, u ruše- 
nju mistifikacija. Posebno je radikalna 
njegova kritika homo economicusa, koji, 
zainteresiran samo za povećanje zarada, 
predstavlja ograničenog čovjeka, koji je 
ujedno simbol čitavog sistema. U odnosu 
na neke filozofske teze o umjetnosti, K. 
naglašava kako velika umjetnička djela 
nužno transcendiraju svoje vrijeme (got- 
ske su katedrale npr. upravo po tome 
umjetnička djela), kako god bila izraz vre- 
mena u kojem nastaju i u kojem su mo- 
gla nastati. 

Glav. djelo: Dijalektika konkretnoga (1963, 
prev.). 


KOTARBINSKI, Tadeusz, polj. filozof 
(1886 — ). Prof. u Varšavi i Lodzu, pred- 
sjednik Poljske akademije nauka (1957 — 
1962). — Blizak — logičarima — lavovsko- 
-varšavske škole, K. je razvio originalnu 
filozofiju (koju je nazvao reizmom ili 
konkretizmom ili somatizmom). Mnogo- 
brojne svoje zapažene radove posvetio je 
napose logičkoj semantici, historiji logi- 
ke, tzv. prakseologiji, te kibernetici i etici 
(gdje tvrdi da treba nadasve poštovati na- 
čelo: ako čovjek nije u stanju da čini do- 
bro, dužan je u krajnjoj liniji ne činiti 
zlo). K. posebno naglašava potrebu iz- 
gradnje jedne »nezavisne« etike, za koju 
nije bitan pogled na svijet ili bilo kakva 
ideologija. U logici je, među ostalim, 
upotrijebio teoriju semantičkih kategorija 
za formuliranje jedne varijante pozitiviz- 
ma koju je nazvao »reizam«. 


Glav. djela: Elementi spoznajne teorije, for- 
malne logike i metodologije znanosti (1929), 
Traktat o dobrom delanju (1955, prev.); Preda- 
vanja iz historije logike (1957); »Prakseologija« 


Kotarbinski 


218 


(članak u časopisu »Argumenti« 1963), Razvi- 
tak prakseologije (1963). 


KRAFT, Viktor, njem. filozof (1880 — 
1975). Bavio se problematikom tzv. Be- 
čkog kruga, logičkim pitanjima, kao i ne- 
kim specifičnim aspektima estetske pro- 
blematike. Smatra da logička analiza uka- 
zuje na mogućnost znanstvene estetike. 
Estetski pojmovi, po njemu, nemaju sa- 
mo emocionalnu već i stvarnu (sachli- 
che) komponentu što omogućuje defini- 
ciju umjetnosti, kojoj je genus proximum 
ljepota, a differentia specifica umjetnička, 
za razliku od prirodne ljepote. Umjetni- 
čko djelo, nadalje, nije prirodni (Natura- 
fakt), već umjetni objekt (Artefakt), a 
umjetnošću se ne označava nikakva ap- 
riorna bitnost, već empirijski pojam u 
smislu Kanta. 

Glav. djela: Der Wiener Kreis (1950); Ein- 
fiibrung in die Pbilosopbie (1967). 


KRATES, iz Atene, grč. filozof (III st. 
pr. n. e.) Učenik Platona, vodio je stariju 
Akademiju od 270/69 do 268. pr. n. e. 
Njegovo učenje blisko je Polemonovu. 


KRATES, iz Tebe, grč. filozof (365 — 
285. pr. n. e.). Pristalica kiničke filozofije. 
Učenik Diogena iz Sinope, pisao je šalji- 
ve pjesme i u njima opisivao kinički ži- 
vot. Za njega se tvrdi da je podijelio svu 
svoju imovinu kako bi mogao živjeti do- 
sljedno u skladu s kiničkom filozofijom. 


KRATIL, grč. filozof (V st. pr. n. e.). Pri- 
stalica Heraklitova naučavanja. Heraklito- 
vu tezu o svekolikom kretanju radikalizi- 
rao je do tvrdnje da su promjenljivi i svi 
pojmovi. Time je negirao mogućnost sva- 
kog suđenja i zapravo postao preteča 
skeptičkog učenja. Dok je Heraklit učio 
da se zbog vječnog toka ne može dva 
puta stupiti u istu rijeku, Kratil tvrdi da 
se to ne može zbiti ni jednom. Ništa se 
ne može ni istinski spoznati ni iskazati 


riječima, jer su riječi trajni pojmovi, dok 
se u stvarnosti stalno sve mijenja. Slušao 
ga je Platon i posvetio mu svoj poznati 
dijalog. 


KRAUS, Oskar, njem. filozof češkog 
porijekla (1872— 1942). Pod utjecajem je 
A. Martyja i posebno Fr. Brentana. Glav- 
na područja njegova interesa jesu teorija 
vrijednosti i filozofija prava. K. je smatrao 
da je »bez prethodnih osjećajnih doživlja- 
ja nemoguće bilo kakvo intelektualno 
vrednovanje (vrijednosni sud)«. Ne posto- 
ji posebno carstvo vrijednosti, već su sve 
vrijednosti imanentne našim predodžba- 
ma, sudovima i emocijama. Po Krausu, 
ne postoji ni nepromjenljiva hijerarhija 
vrijednosti (Rangordnung). 

Glav. djela: Zur Theorie des Wertes (1901); 
Die Grundlagen der Werttheorie (1914); Franz 
Brentano (1919); Wege und Abwege der Pbilo- 
sopbie (1934); Die Werttbeorien (1937). 


KRAUS, Wolfgang, austr. filozof, pu- 
blicist i literarni kritičar (1924 —  ). Po- 
stao je poznat po djelu Peti stalež, u ko- 
jem analizira položaj inteligencije u su- 
vremenom društvu. On smatra da su da- 
nas intelektualci Istoka i Zapada spoznali 
svoje zadatke: na Zapadu prevladati idilu 
tzv. blagostanja, a na Istoku ukrućene 
dogme. 

Glav. djela: Der fiinfte Stand (1966); Die 
stillen Revolutionćire (1970); Kultur und Macht 
(1975); Die verratene Anbeutung (1978). 


KRAUSE, Karl Christian Friedrich, 
njem. filozof (1781 — 1832). Slušao je Fi- 
chtea i Schellinga u Jeni, bio je učitelj 
u Dresdenu, habilitirao u Berlinu 1814, 
ali nije dobio profesuru. U teškom životu 
punom obrata (bio je često proganjan i 
nepravedno optuživan) prošao je i Gčtin- 
gen (habilitacija 1824) i Munchen, ali ni- 
kad nije postao profesor na sveučilištu. 

Njegova je filozofija — čiji je glavni 
zadatak spoznaja apsoluta — trebala biti 

»samo nastavak Kantove filozofije«. Os- 
novna joj je karakteristika, međutim, spoj 
teističke religiozne filozofije i humanisti- 
čke filozofije prava. Svijet je, po Krauseu, 
razvitak božanskog bića što se izražava 
idejama koje su samozrenje najviše lično- 
sti. Svoj sistem nazvao je panenteizmom, 
a iznašao je i vlastitu, često nerazumljivu 
terminologiju, koja se, kako tvrdi, zasniva 
na pranjemačkim riječima. 


Blizak Schellingu, on još više od Sol- 
gera naglašava religiozne motive njegove 
filozofije. Dobro, istinito i lijepo su isto- 
vjetni, a lijepo je konačna slika beskonač- 
nog božanstva. Umjetnost je djelatna sna- 
ga boga, jer je, po sebi, samo jedna umjet- 
nost i jedan umjetnik — bog, u čijoj su 
umjetnosti ujedinjene _ i sve konačne 
umjetnosti konačnih bića. U tom je smi- 
slu i čitav život umjetničko djelo, pa je 
najviša umjetnost umjetnost života: vodi- 
ti dobro, lijepo i istinito vlastiti život i 
uvijek ga iznova oblikovati. 

Glav. djela: Entwurf des Systems der Pbilo- 
sopbie (1804), Urbild der Menscbbeit (1811); 
Abriss des Systems der Pbilosopbie (1825); Vor- 
lesungen  iiber das System der Philosophie 
(1828); System der Asthetik (1882, posth.). 


KREŠIĆ, Andrija, filozofski pisac 
(1921— ). Nakon položenog doktorata 
docent na Filozofskom fakultetu u Sara- 
jevu, zatim upravnik Odjeljenja za filozo- 
fiju Instituta društvenih nauka u Beogra- 
du, kasnije pomoćnik direktora Instituta 
za izučavanje radničkog pokreta. Osim 
nekim specifičnim problemima logike, 
kao i filozofskim i etičkim problemima 
kršćanstva, K. se kao marksistički filozof 
bavi općom humanističkom problemati- 
kom i posebno rasvjetljavanjem bitnih 
korijena  staljinističkih deformacija. U 
tom smislu Krešić smatra da radnička 
klasa može postati presudna sila ili su- 
bjekt svjetskog zbivanja ako se organizira 
kao klasa, ali i ako se reorganizira tamo 
gdje je sputana vlastitim institucionaliz- 


mom. Ovo je bitan preduvjet »da ljudi 
najzad zavladaju svim ljudskim snagama, 
koje im se danas protivstavljaju kao tuđe, 
transcendentalne, metafizičke sile«. K. je 
poznat i po originalnim i produbljenim 
analizama religioznog fenomena i kršćan- 
skih tekstova. 

Glav. djela: Relacioni sudovi i relativnost 
spoznaje (1956); »Religija kao kult svjetovne i 
božanske vlasti« (1958); Političko društvo i po- 
litička mitologija (1964), Dijalektika politike 
(1962); Carstvo božje i komunizam (1976); Fi- 
lozofija religije (1981). 


KRITIJA, grč. filozof (? — 403. pr. n. 
€.). Kasni sofist, jedan od trideset tirana 
Atene, protivnik demokracije i puka. 
Smatra da je religiju izmislio neki mudri 
zakonodavac kako bi ulio u ljude strah 
pred bićem koje sve vidi i sve čuje. Bu- 
dući da moć običnog zakonodavca nije 
mogla spriječiti tajno vršenje zločina, iz- 
mišljen je bog i stavljen na nebo, gdje 
sijevanje munja i treperenje zvijezda 
osvajaju ljudsku maštu i obuzdavaju ljud- 
ske čine. Uz filozofska, pisao je politička, 
kulturno-povijesna i dramska djela. 


KRITOLAJ, iz Fezelisa, grčki filozof 
(umro u visokoj starosti 156/5. pr. n. €.). 
Peripatetičar, nasljednik Aristona. Bio je 
kao atenski izaslanik u Rimu zajedno sa 
stoičarem Diogenom i skeptičarem Kar- 
neadom. Kao i Teofrast, pobija kozmolo- 
giju stoičke škole i zastupa učenje o vječ- 
nosti svijeta. U etici je blizak kiničkim 
nazorima. 


KRJUKOV, Nikolaj Aleksandrovič, 
rus. političar i filozof (1800 — 1854). Član 
južnog društva dekabrista, oficir, učesnik 
ustanka protiv carizma, osuđen na sibir- 
sko progonstvo, gdje i umire. Osnovne 
teoretske teme njegovih spisa jesu pro- 
blem religije, pitanje odgoja, kao i spo- 
znajnoteoretska pitanja. Covjek je, prije 
svega, ovisan o načinu odgoja, o svojoj 

obrazovanosti i o prosvijećenosti dobrog 
zakonodavca. K. se bori protiv svih vrsta 
religioznih predrasuda, a u spoznajnoj 
teoriji zastupa specifičnu varijantu senzu- 
alizma. 

Glav. filoz. djelo: Filozofski zapisi. 


KRON, Aleksandar, filozofski pisac 
(Vršac, 1937 — ). Prof. u Beogradu, pre- 
daje matematičku logiku. Doktorirao je 
1965. tezom »Odnos polivalentnih logika 
i teorija verovatnoće«. Objavio je više vrlo 
zapaženih radova pretežno iz oblasti ma- 
tematičke logike, metodologije i filozofije 
znanosti. 

Glav. djelo: Odnos polivalentnih logika i teo- 
rija verovatnoće (1967). 


KRSTIĆ, Kruno, filozofski pisac (Arba- 
nasi, 1905— ). Redaktor Jugoslavenskog 
leksikografskog zavoda. Bavi se pretežno 
poviješću starije hrvatske filozofije, kao 1 
graničnim područjima između filozofije i 
psihologije. 

Glav. djela: »Predmet psihologije« (1937); 
»Skok u cjelinu« (1944); »Filozofija i jezik« 
(1944). 


KRUG, Wilhelm, njem. filozof (1770 — 
1842). Prof. u Frankfurtu, Konigsbergu 
(kao nasljednik Kanta) i Leipzigu. Blizak 
(a u nekim stavovima i posvema identi- 
čan) Kantu, Krug, po vlastitim riječima, 
zastupa filozofiju »transcendentalnog sin- 
tetizma«. Pod njegovim utjecajem bio je, 
među ostalima, i naš filozof Konstantin 
Branković. 

Glav. djela: Neues Organon der Pbilosopbie 
(1801); Fundamentalpbilosopbie (1818); Allge- 
meines Handuwčrterbucb der  pbilosobbiscben 
Wissenscbaften (1827 — 1834); Meine Lebens- 
reise (1825). 


KRUPIĆ, Safet, filozofski pisac (pogi- 
nuo u ustaškom logoru 1942). Studirao 
filozofiju u Zagrebu i kao jedan od naj- 
talentiranijih intelektualaca pripadao gru- 
pi revolucionarnih marksističkih filozofa. 


Po Krupiću, »filozofija nije niti može biti 
nauka«, jer ona »nema ni svog objekta, ni 
spoznajnoteoretskih i metodoloških prin- 
cipa u obrađivanju tog objekta, a što je 
sve za nauku conditio sine qua non«. 

Glav. djelo: »Filozofija i nauka« (Almanah 
suvremenih problema, 1936). 


KSENOFAN, grč. filozof (oko 580/587 
— oko 485/480. pr. n. e.). Osnivač i jedan 
od najvažnijih zastupnika eleatske filo- 
zofske škole. Rapsod, koji je lutao grado- 
vima gotovo cijelog svog dugotrajnog ži- 
vota (preko 90 godina). Ne cijeni fizičke 
osobine, negativno se odnosi i prema 
Olimpijskim igrama, zahtijeva samo tre- 
zvenost i poštovanje temeljnih razumskih 
načela. U izgubljenom spjevu koji je no- 
sio karakterističan naslov O prirodi (saču- 
vali su se samo fragmenti kod Aristotela) 
Ksenofan izvanredno ismijava religijske i 
mitološke predstave, ukazujući na njihov 
antropomorfni izvor. »A kad bi volovi, 
konji i lavovi imali ruke i mogli njima 
slikati i stvarati (umjetnička) djela kao lju- 
di, konji bi predstavljali bogove nalik na 
konje, volovi pak nalik na volove, i pri- 
pisivali bi im takva tijela kakva ima svat- 
ko od njih samih.« 


Za Ksenofana — kao i za druge elejce 
— bitak je vječan, nikad nije nastao niti 
će ikada nestati. On za Ksenofana — bu- 
dući da kao savršen mora biti i određen 
— ima oblik kugle. Kao suma svega po- 
stojećeg, bitak kao cjelina može biti samo 
jedan, mora biti iznad svega mnoštvenog 
(što nastaje i nestaje i što je promjenljivo), 
te u postojanom mirovanju pokazati svo- 
ju pravu i punu veličinu. Taj je bitak ne- 
promjenljiv kao cjelina, dok se u pojedi- 
nim dijelovima te cjeline događaju pro- 
mjene, koje, međutim, ne utječu na nje- 
gov savršen oblik. U tom smislu bitak — 
kao ono najsavršenije — ne može, daka- 
ko, iznad ili izvan sebe imati bilo šta savr- 
šenije, pa tako ni bogove — već je on 
sam božanstvo. Logičan i strogo raciona- 


lan, Ksenofan je jedan od velikih grčkih 

filozofa i osnivača vrlo značajne eleatske 

škole, čiji metafizički materijalizam u os- 

novi odbacuje kretanje i promjenljivost. 
Glav. djelo: O prirodi (fragmenti). 


KSENOFONT, grčki pisac i filozof 
(oko 430— 345. pr. n. c). Učenik Sokra- 
tov, pisao je ponajviše povijesna i politi- 
čka djela. U Uspomenama na Sokrata od- 
govara na Polikratove optužbe i ukazuje 
na to kako je Sokrat upućivao dobru i 
istini. Jednostavan u stilu, K. nije bio po- 
sebno originalni mislilac, ali su njegovi 
spisi, više od svega, dragocjen izvor za 
poznavanje Sokratova života i ličnosti. 

Glav. filozof. djela: Uspomene na Sokrata 
(prev.); Obrana Sokralova. 


KSENOKRAT, grč. filozof (396— 314. 
pr. n. e.). Platoničar, predstavnik starije 
Akademije, kojoj je, nakon Speusipa, bio 
na čelu 25 godina. Sproveo je podjelu fi- 
lozofije na tri dijela: dijalektiku, fiziku i 
etiku. Između nepokretnih ideja — koje 
su, po Ksenokratu, identične s brojevima, 
tim prototipovima stvari — i osjetilnog 
svijeta postoji tzv. kozmička duša, koja 
obuhvaća u sebi i sve individualne duše. 
Bitna je zadaća čovjeka da svoj duh oslo- 
bodi okova osjetilnosti. Ipak smatra da 
teoretska mudrost nije dovoljna za bla- 
ženstvo i da je treba upotpuniti i prakti- 
čkom mudrošću. 


KUČINAR, Zdravko, filozofski pisac 
(Derventa, 1938 — ). Djelatan na Filozof- 
skom fakultetu u Beogradu. Njegovi glav- 
ni interesi kreću se oko problema povi- 
jesti filozofije i posebno marksizma. Od 
1976— 1978. predsjednik Filozofskog 
društva Srbije. 

Glav. djela: »M. Hess i njegov odnos prema 
Marxu« (1965); »Austromarksizam i filozofija« 
(1972); »Kant i marksizam« (1977). 


KUHN, Helmuth, njemački filozof 
(1899 — ). Prof. u Munchenu, Berlinu i 

Erlangenu, zatim u SAD, kasnije ponovo 
u Minchenu na katedri za estetiku. Jed- 
no je vrijeme bio predsjednik Njemačkog 
filozofskog društva. Polazeći od nekih te- 
za fenomenološke škole, suprotstavlja se 
Heideggeru i zahtijeva specifičnu rekon- 
strukciju metafizike. Bavio se pretežno 
estetskom problematikom. 

U svojem najznačajnijem djelu Spisi o 
estetici, u kojem su sakupljene i mnoge 
njegove analize (osobito estetike klasične 
njemačke filozofije i posebno Hegela), 
Kuhn zastupa tezu da umjetnost ispunja- 
va bitnu funkciju u ukupnosti društveno 
ljudskog života. Nasuprot mnogim suvre- 
menim tumačima umjetnosti i estetečari- 
ma koji nastoje opravdati izolaciju umjet- 
nosti od života, Kuhn shvaća umjetnost 
kao »svjetovni« fenomen koji istovreme- 
no mijenja i zaokuplja cijelog čovjeka. K. 
danas spada među najviđenije estetičare 
Njemačke. U nekim je postavkama, 
premda Jevrej, blizak kršćanskim nazori- 
ma. Suizdavač je poznatog filozofskog ča- 
sopisa — »Philosophisvhe — Rundschaue. 


Glav. djela: Dre Vollendung der klassiscben 
deutscben Astbetik durch Hegel (1931); Sokrates 
(1934); Istorija estetike (zajedno s K. E. Gilbert, 
1950, prev.), Wesen und Wirken des Kunstwer- 
kes (1960), Das Sein und das Gute (1962); 
Scbriften zur Asthetik (1966); Traktat iiber die 
Metbode der Pbilosophie (1966). 


KUHN, Thomas Samuel, amer. fizičar, 
historičar i filozof znanosti (1922— ). 
Predavao na raznim sveučilištima u SAD, 
prvenstveno povijest fizike. Poznat je ta- 
kođer po koncepciji o razvitku znanstve- 
nih teorija uopće, o kojoj se mnogo ras- 
pravljalo u SAD. 

Glav. djela: Tbe Copernican Revolution: Pla- 
netary Astronomy in tbe Development of We- 
stern Tbougbt (1957); Tbe Structure of Scientific 
Revolutions (1962). 


KULPE, Oswald, njem. filozof i psiho- 
log (1862— 1915). Do 1894. asistent na 

Psihološkom institutu kod Wundta, za- 
tim prof. u Wurzburgu, Bonnu i Miin- 
chenu. Osnivač tzv. wiirzburške psiholo- 
ške škole. 

Svoj filozofski nazor K. je sam nazvao 
»kritičkim realizmom«, koji je suprotan 
kako objektivnom idealizmu, tako i naiv- 
nom realizmu. Između zbilje svijesti i 
realiteta postoji, po Kulpeu, razlika koja 
se može odrediti, prije svega, pomoću 
kriterija realiteta. »Iskustvo i mišljenje su- 
djeluju u realizaciji, ali realni objekti nisu 
ni zamišljene zbilje ni zbiljske misli.« Put 
prema pozitivnom zasnivanju kritičkog 
realizma K. nalazi u analizi biti i značenja 
kategorija, kao i psihologije mišljenja. 
Autor je vrlo informativne i dobre studije 
o Kantu, kao i Uvoda u filozofiju, koji 
je doživio mnogo izdanja. 

Estetiku K. zamišlja prvenstveno kao 
učenje o estetskom ponašanju, tj. o op- 
ćem stanju koje prožima cijelog čovjeka 
i čija je polazna točka i središte estetski 
dojam. U tom smislu »estetiku valja sma- 
trati psihologijom estetskog uživanja i 
umjetničkog stvaralaštva«. 

Glav. djela:  Grundriss der  Psycbologie 
(1893); Einleitung in die Pbilosopbie (1895); 
Die Philosopbie der Gegenwart in Deutschland 
(1902); Immanuel Kani (1907); Erkenntnis- 
tbeorie und Naturwissenscbaft (1910); Die Rea- 
lisierung, Ein Beitrag zur Grundlegung der 
Realwissenschaften (3 sv., I 1982, NI i III post- 
humno izdao A. Messer 1920. i 1923); Grund- 
lagen der Astbetik (posth. 1921). 


KUNZLI, Arnold, švic. filozof, polito- 
log i psiholog (1919— ). Prof. u Baselu. 
Usmjeren radikalno liberalno, istražuje 
prvenstveno mnoge aktualne pojave su- 
vremenog radničkog pokreta. K. pledira 
da danas »utopisti i eshatolozi, metafizi- 
čari i teolozi revolucije, kojima, bez sum- 
nje, mnogo dugujemo. .. za jedan trenu- 
tak stupe u drugi plan«. Pri tom on misli 
da su nam danas nadasve potrebni »etiča- 
ri i antropolozi, politolozi i sociolozi, 
ekonomisti i pravnici jedne radikalne de- 


mokracije koja za volju totalno novog 
čovjeka... ne propušta da učini ono što 
je danas i ovdje moguće«. K. je svojedob- 
no vrlo negativno pisao o intervenciji 
SAD u Vijetnamu. 

Glav. djela: Die Angst als abendlindiscbe 
Krankbeit (1948), Karl Marx, eine Psycbogra- 
pbie (1966); Vietnam — wie es dazu kamm 
(1961); Uber Marx binaus (1969). 


KULLASHI, Muhamedin, filozofski 
pisac (Peć, 1949— ). Diplomirao je i 
1977. magistrirao (tezom o franc. misli- 
ocu H. Lefebvreu) na Filozofskom fakul- 
tetu u Zagrebu. Pisao je, među ostalim, 
i o Descartesu, Diderotu, Kantu i Sartreu. 
Sada predavač na Filozofskom fakultetu 
u Prištini. 
Glav. djelo: Filozofima (1979). 


KUVAČIĆ, Ivan, sociolog i filozofski 
pisac (Gata, 1923— ). Prof. na Filozof. 
fakultetu u Zagrebu. Bavi se općom so- 
ciologijom, kao i filozofijom (specijalno 
suvremenom  angloameričkom  filozofi- 
jom). Kuvačić smatra da »nema istinski 
ljudskog angažmana bez slobode opredje- 
ljenja«, te da nam »nikad neće uspjeti da 
iziđemo iz samih sebe i iz svoje sredine 
i uđemo u iluzornu sferu vrijednosne 
neutralnosti«. Po Kuvačiću, u suvreme- 
nom svijetu postoje »moćne društvene 
grupe koje tako definiraju svoje interese 
da oni iziskuju postvarenje u svim obla- 
stima. U tome leži glavni razlog da se 
obilje ostvaruje po cijenu napuštanja lje- 
pote i istine«. Posebno je istraživao (i s 
tog područja objavio niz zapaženih rado- 
va) studentske i uopće omladinske pokre- 
te u Sjedinjenim Državama, 

Glav. djela: Filozofija G. E. Moorea (1961); 
Obilje i nasilje (1970); Marksizam i funkciona- 
lizam (1970); Sukobi (1972); Znanost i društvo 
(1977); Sociologija (1979). 


KWANT, Remigius Lornelis, nizoz. 
filozof (1918 — ). Augustinovac, no bli- 
zak i mnogim modernim pravcima, pr- 

venstveno filozofiji M. Merleau-Pontyja. 
Bavi se i socijalnom filozofijom, kao i fi- 
lozofijom jezika. 


Glav. djela: Fenomenološka filozofija M. 
Merleau-Pontyja (1962); Socijalna filozofija 
(1963); Filozofija jezika (1963). 


LAAS, Ernst, njem. filozof (1837 — 
1885). Prof. u Strassburgu. Pozitivist, kri- 
tički preispituje — u svojoj najpoznatijoj 
knjizi Idealizam i pozitivizam — razne 
oblike idealizma. U čitavoj svojoj spozna- 
ji, kaže Laas, čovjek ostaje na području 
iskustva i treba da se tu udomi. Držeći 
se »činjenica« i kloneći se »metafizičkih 
iluzija«, L. svoje inače radikalno senzuali- 
stičko i pozitivističko stanovište u spo- 
znajnoj teoriji zove  korelativizmom: 
objekt i subjet spadaju zajedno, jer nema 
subjekta bez objekta, kao ni obrnuto. 
Oblici našeg spoznavanja također nisu 
produkti svijesti, već izviru iz našeg sao- 
braćanja sa svijetom. Objektivni svijet, po 
Laasu, imamo samo kao predodžbu, da- 
kle zapravo kao sadržaj svijesti (premda 
ne izvire iz svijesti, već je uvjetovan isku- 
stvom). Taj nam sadržaj nije dan čist, ne- 
go je isprepleten mnogim slučajnostima, 
pa je potrebno da se iz slučajnih psihi- 
čkih veza izdvoji objektivna slika svijeta. 


Po Laasu su empirijskog porijekla i svi 
etički nazori i norme, pa je stoga proma- 
šeno i uzaludno tražiti neki njihov ple- 
menitiji izvor, jer se razvijaju naprosto iz 
potreba i interesa. Djelovanje je prvo 
egoistično, ali se kasnije prirodno razvija 
prema altruizmu. Posljednji je cilj potpu- 
no utilitaristički: što veća sreća što većeg 
broja ljudi. 

Glav. djela: Kants Analogien der Erfabrung 
(1876); Idealismus und Positivismus (HI sv. 
1879— 1884); Kanis Stellung in der Geschichte 
des Konflikis zwiscben Glauben und Wissen 
(1882). 


LABERTHONNIERE, Lucien, franc. 
filozof (1860 — 1932). Kršćanski orijenti- 
ran, od 1905. uređuje časopis »Annales 
de philosophie chrćtienne«. U svojoj dok- 
trini tzv. »imanencije« zastupa tezu o 
unutarnjem osjećanju boga kao konkret- 
ne ličnosti. 

Glav. djela: Essais de pbilosopbie religieuse 
(1903); Le rčalisme cbrčtien et Vidćalisme grec 
(1904); Esquisse d'une pbilosopbie personnaliste 
(posth. 1942). 


LABRIOLA, Antonio, tal. filozof, hi- 
storičar, sociolog, lingvist (1843 — 1904). 
Prof. u Napulju, Bologni i Rimu, jedan 
od najistaknutijih talijanskih _marksisti- 
čkih teoretičara. Po vlastitim riječima, pr- 
vo se odgajao na Kantovoj moralnoj filo- 
zofiji, Hegelovoj Filozofiji povijesti i Her- 
bartovoj Filozofiji naroda, da bi u svojim 
pedesetim godinama postao uvjereni 
marksist. Pisao je pod snažnim i nepo- 
srednim utjecajem Friedricha Engelsa, 
koga je mnogo cijenio i s njim se dopi- 
sivao punih pet godina. Od njegovih 
brojnih teoretskih radova posebno je za- 
nimljiva i originalna njegova knjiga Eseji 
o materijalističkom sbvaćanju kistorije, o 
kojoj je pisao Plehanov i koja je postala 
poznata upravo po Plehanovljevoj knjizi 
O materijalističkom sbvaćanju historije. 
Odstranjujući iz nauke o društvu svaku 
teleologiju, biologizam i evolucionizam, i 
objašnjavajući djelatnost društvenog čov- 
jeka njegovim potrebama, kao i sredstvi- 
ma i načinima za njihovo zadovoljenje 
što postoje u određeno vrijeme, L. je bra- 

nio neke temeljne principe marksističkog 
pogleda na historiju. 


L. smatra da je marksistička filozofija 
— koja treba da »filozofiju ideja« zamijeni 
»filozofijom stvari« — nezavisna i origi- 
nalna filozofija, koja bi, međutim, morala 
postati tumač povijesti opće filozofije. 
Trocki je smatrao da je Labriolina filozo- 
fija »diletantizam«, dok ga je Gramsci vi- 
soko cijenio. 


Glav. djela: Moral i religija (1873); O mo- 
ralnoj slobodi (1873); O nastavi historije (1876); 
Prilog raspravljanju o socijalizmu i filozofiji 
(1898); Sjećanje na Komunistički manifest 
(1895); Od jednog vijeka do drugog (posth. 
1925); O historijskom materijalizmu (prev.). 
Ova posljednja četiri eseja štampana su pod 
naslovom: Eseji o materijalističkom sbvaćanju 
historije. 


LACAN, Jacques, franc. psihoanalitičar 
i filozof (1901 — ). Osim psihoanalizom 
i psihologijom djetinjstva, bavio se i epi- 
stemološkim problemima filozofije, kao i, 
posebno, odnosom psihoanalize i jezika. 


Glav. djela: De la psycbose paranoique dans 
ses rapports avec la personnalitć (1932); Ferit 
(2 sv., 1966). 


LACHELIER, Jules, francuski filozof 
(1832— 1918). Prof. u Caenu i Parizu. 
Spiritualist, koji pokušava povezati Kan- 
tov idealizam sa spiritualističkim realiz- 
mom M. de Birana i Ravaissona. Bit zbilj- 
skoga je duh, pa je i znanost djelo duha, 
određeno prije svega apriorističkim ele- 
mentima, a ne činjenicama iskustva. Cilj 
je znanosti spoznaja zakona, a osnovna je 
metoda induktivna. Ta metoda mora, me- 
đutim, biti zasnovana na duhovnoj djelat- 
nosti, na mišljenju i njegovom odnosu 
prema pojavama. L. smatra da je princip 
kauzaliteta, doduše, postulat mišljenja, ali 
se oblast mehanizma i kauzalnog tumače- 
nja odnosi prvenstveno na površinu ljud- 
skog znanja. Cjelokupni sklad svijeta ne 
bi mogao nastati da njegovu bit ne sači- 


njava neki organski princip. Svijet je i 
kao cjelina i u pojedinačnim dijelovima 
svrhoviti proizvod. Ideja  svrhovitosti 
pretpostavlja svijest, pa je stoga svaka po- 
java razvijanje neke unutarnje sile koja 
ide nekom cilju. Specifičnost je našeg 
mišljenja upravo tako »kontingentna« kao 
i specifičnost čitavog našeg bića. Spoznaj- 
noteoretski zasnovana, u osnovi volunta- 
ristički, Lachelierova misao se javlja u 
okviru moralne problematike kao potvr- 
da Kantove teze o primatu praktičnog 
uma. Premda je svojevremeno imao 
mnogo pristalica i učenika (Boutroux i 
dr.), Lachelierov spiritualizam i voluntari- 
zam, koji se u bitnim pitanjima oslanjao 
na Kanta, nije kasnije naišao na veći od- 
ziv usprkos povremenim pokušajima nje- 
gove filozofske rehabilitacije (prisutan 
npr. i kod Bergsona). 

Glav. djela: Du fondement de lVinduction 
(1871); Psycbologie et M&aphysique (1885). 


LACROIX, Jean, franc. fil. (1900—  ). 
Zastupa svojevrsni personalizam kao in- 
tenciju totalnog odgoja humanizma. Po 
njemu nema vremenitosti bez povijesti, 
ali bez vječnosti povijest ostaje bez smi- 
sla. 

Glav. djela: Personne et amour (1942); Mar- 
xisme, existentialisme, personnalisme (1950); 
Histoire et mystčre (1962). 


LAFARGUE, Paul, franc. publicist, filo- 
zof, književni kritičar, revolucionar i lin- 
gvist (1842 — 1911). Član I internacionale, 
Marxov zet, često zbog revolucionarne 
aktivnosti i zatvaran. Zajedno sa ženom 
izvršio samoubojstvo jer se smatrao pre- 
starim da bi dalje mogao koristiti radni- 
čkom pokretu. Strastven i oštar kritičar, 
taj »enfant terrible« Francuske krajem 
stoljeća postavio je na glavu mnoge opće- 
priznate valorizacije njemu suvremene 
kulture. Šibajući oštro po službenim 
predstavnicima tadašnje francuske kultu- 
re kao po »žderonjama«, koji su »još do- 

nedavno bili članovi plemićke služinčadi, 
a danas su buržoaske piskaralačke sluge 
s masnim plaćama«, L. se u tolikoj mjeri 
zamjerio korifejima te kutlure da ga ona 
i danas manje-više prešućuje (njegovo 
ime rijetko će se naći u nekom francu- 
skom rječniku). U nizu svojih originalnih 
tekstova (prije svega u Ekonomskom deter- 
minizmu Karla Marxa i Socijalizmu i in- 
telektualcima) L. govori o problemu reli- 
gije, o filozofskoj i psihološko-genetskoj 
problematici u postanku apstraktnih ide- 
ja, O tumačenju historije, o odnosu inte- 
lektualaca prema radničkom pokretu i dr. 
Spor između njega i 1. Jaurčsa u bitnom 
se vraća na staru filozofsku diskusiju o 
postanku i stvaranju ideja. U toj polemici 
L. ističe da je »civiliziranom čovjeku ne- 
moguće odrediti točan moment kad je 
stekao stanovite ideje; one mu nisu pale 
s neba, već su dobivene iskustvom naših 
predaka koje su nam prenijeli mozgovi; 
to je iskustvo priugotovljeno u dugom ni- 
zu pokoljenja, te mi dobivamo, tako reći 
spontano, stanovite ideje koje nam zbog 
toga izgledaju urođene«. Djelomice mož- 
da i suviše oštar (pa i ne sasvim pravedan) 
prema Jaurčsu, L. je, zastupajući najradi- 
kalnije lijeve misli (često iznesene pone- 
što sirovo i grubo), uputio i značajan po- 
ziv intelektualcima: »Kad bi intelektualci 
shvaćali svoje vlastite interese, masovno 
bi prilazili socijalizmu, i to ne iz filantro- 
pije, ne iz sažaljenja prema radničkoj bi- 
jedi, ne iz afektacije i snobizma, već da 
spasu sebe same, da osiguraju sudbinu 
svojih žena i djece, da izvrše svoju klasnu 
dužnost.« 

Pobijajući u filozofiji mnoge idealisti- 
čke koncepte, L. je katkada upadao i u 
mehanicističko tumačenje postanka ljud- 
skog mišljenja, a ponekad stajao na pozi- 
cijama biologizma. No neka uprošćavanja 
filozofske, pa i sociološke problematike 
ne mogu bitno umanjiti stvarnu vrijed- 
nost i značenje njegova naprednog i bor- 
benog teoretskog djela u cjelini. 


Glav. djela: Evolution — Revolution (1880); 
Socialism and Darwinism (1883); La religion 
du capital (1887); Komunizam i ekonomski ra- 
zvitak (1892, prev.), Idealizam + materijali- 
zam u sbvatanju bistorije (1895, prev.); Le ma- 
tčrialisme de Marx et Vidćalisme de Kant 
(1900); Socijalizam i intelektualci (1900, 
prev.); Le cat&bisme des travailleurs (1906); 
Ekonomski determinizam Karla Marxa (1909, 
prev.); Le problčme de la connaissance (1910). 
U nas je prev. Izbor iz djela (1957). 


LAFFITTE, Pierre, franc. historičar, fi- 
lozof i sociolog (1823 — 1903). Najpozna- 
tiji učenik A. Comtea, 1892. imenovan je 
za prof. historije na College de France. 
Branio sve teze svog učitelja, filozofske, 
političke i sociološke. 

Glav, djela: Cours pbilosopbique sur lVbistoire 
gćnćrale de "humaniste (1859); De la morale 
positive (1880); Cours de pbilosopbie premičre 
(1889 — 1895). 


LALANDE, Andre, francuski filozof 
(1867— 1963). Prof. na Sorbonni od 
1908, kasnije (1937— 1940) u Kairu na 
sveučilištu Fuad. Tumačio je evoluciju u 
smislu sve većeg ujednačavanja i homo- 
genosti kako u fizici, tako i na socijalnom 
području, pa i na svim područjima du- 
hovne djelatnosti (umjetnost, moral itd.). 
Autor je najpoznatijeg francuskog rječni- 
ka filozofskih pojmova, koji je doživio 
mnogobrojna izdanja i prerade. 


Glav. djela: L'idće directrice de la Dissolution 
opposće a celle de VEvolution dans la m& 
thode des sciences psycbiques et morales (1899); 
La Raison et les normes (1948); Vocabulaire 
tecbnique et critique de la pbilosopbie (1925, 8 
izd. 1962). 


LALO, Charles, franc. estetičar (1877 — 
1953). Šef katedre za estetiku na Sorbon- 
ni, osnivač »Francuskog društva za esteti- 
ku«. Njegova »integralna estetika«, mjesti- 
mično empirijski orijentirana, mnoge 
svoje teze temelji na pokušaju naučne, 
prije svega psihološke i sociološke analize 

umjetničkog fenomena. Uza sve svoje 
ograde, Laloova je estetika u osnovi anti- 
filozofska i želi na umjetničkom djelu 
provesti i matematska, fiziološka, psiho- 
loška i sociološka ispitivanja. No sam L. 
tvrdi da i nakon tih ispitivanja ostaje, u 
stvari, neobjašnjeno samo umjetničko 
djelo, koje naposljetku naziva »nedokuči- 
vim«, »božanskim«, »tajanstvenim« i »ču- 
desnim«. 

Premda je, pomalo eklektički, no vrlo 
uporno, gotovo pozitivistički naglašavao 
nužnost povezivanja znanosti i estetike i 
inzistirao na potrebi »izgradnje jedne 
znanosti koja je na početku i koja teži da 
se organizira«, Lalo, vjeran devizi da este- 
tika mora »obuhvatiti sve škole«, ne zapo- 
stavlja posvema ni filozofiju, pa ni odre- 
đeni umjetnički pristup umjetnosti. Este- 
tika je, po Lalou, u isti mah objektivna 
i subjektivna: to znači da se »zakoni lje- 
pote ne nalaze ni u objektima o kojima 
se misli, ni u subjektu koji o njima misli, 
nego u izvjesnim njihovim međusobnim 
odnosima«. 

Bez obzira na mnoge njegove čak i 
eksplicitne tvrdnje da se estetika ne mo- 
že dokraja svesti na znanost — njegova 
osnovna metoda pokazuje ipak sve kon- 
zekvencije znanstvenog pristupa umjetni- 
čkom, pa je u određenom smislu pandan 
njemačkim  teoretičarima  Kunstwissen- 
schafta (Dessoir, Utitz). »Integralna esteti- 
ka« Ch. Laloa — unutar koje nailazimo 
na izvanredna opažanja i suptilne analize 
o psihološki i sociološki relevantnim ele- 
mentima za umjetnost — ograničena je, 
međutim, nedostatkom jedne koherentne 
filozofske koncepcije, pa se njeni rezulta- 
ti pokazuju više kao parcijalni uvidi tog 
preciznog erudita u pojedina područja 
nego sustavno, produbljeno i domišljeno 
filozofiranje o umjetničkom. 

Glav. djela: Esquisse d'une esthćtigue musica- 
le scientifique (1908); Les sentimenis esthćtiques 
(1910); L'art et la vie sociale (1921); Osnovi 
estetike (1926, prev.), Les grandes ćvasions esthć 
tiques (1947); Lestbčtique de rire (1949). 

LAMARCK, Jean Baptiste de Monet, 
franc. istraživač prirode i prirodoznan- 
stveni teoretičar (1744 — 1829). Prof. zoo- 
logije, potkraj života oslijepio i umro u 
bijedi. U nizu svojih značajnih djela, a 
prije svega u Zoološkoj filozofiji, prvi je 
sistematski iznio teoriju o evoluciji cjelo- 
kupnog organskog svijeta (kasnije pozna- 
tu kao lamarkizam). Bitna je za nju teza 
o nasljeđivanju stečenih svojstava orga- 
nizma. Lamarckove često genijalne po- 
stavke nisu za njegova života bile dovolj- 
no shvaćene ni priznate. 

Glav. djela: Philosopbie Zoologique (1809); 
Histoire Naturelle des Animaux sans Vertčbres 
(1815 — 1822). 


LAMBERT, Johann Heinrich, njem. 
fizičar, matematičar, astronom i filozof 
franc. porijekla (1728— 1777). Dopisivao 
se s Kantom. Značajniji kao matematičar 
i fizičar, L. je u filozofiji svoju spoznajnu 
teoriju podijelio na četiri osnovna po- 
dručja: tzv. dijanalogiju, logiku u smislu 
Wolffa, aletiologiju (tzv. »carstvo istine« u 
odnosu na temeljne pojmove), semiotiku 
i fenomenologiju. »Arhitektoniku« je 
označio kao učenje o »prvim fundamen- 
tima, prvim izgradnjama, o materijalima 
i njihovoj spremnosti za preradu... kako 
bi se mogla učiniti svrhovita cjelina«. 
Glav. filozof. djela: Neues Organon. .. (2 sv. 


1764); Anlage zur Arcbitektonik... (2 sv. 
1771). 


LAMENNAIS, Hugues Felicite Ro- 
bert, franc. teolog i filozof (1782 — 1854). 
God 1832. bio je osuđen od katoličke cr- 
kve zbog pokušaja liberalizacije kršćan- 
skog naučavanja. Smatrao je, u svojim 
kritikama raznih krivih, sofističkih za- 
ključaka filozofskih učenja, kako se naše 
znanje treba zasnivati na razumu i, prije 
svega, na nepogrešivoj snazi prirodne in- 
tuicije. To bi bila, po Lamennaisu, i za- 
jednička osnova religija. U spoznajnoj 
teoriji protivnik senzualizma. 

Glav. djela: Essai sur Pindiffćrence en metič- 
re de religion (1817— 1823); Paroles d'un 
croyant (1834); Le livre de peuple (1837); 
Esquisse d'une pbilosopbie (1840). 


LA METTRIE, Julien Offroy de, franc. 
filozof i liječnik (1709 — 1751). Već u še- 
snaestoj godini života zastupa — baveći 
se fizikom i medicinom — neke materi- 
jalističke teze, a 1728. dobija doktorsku 
titulu. Njegove smjele i duhovite satire i 
pamfleti (npr. O pameti i pametnima) ras- 
palili su mržnju koju su svećenstvo i kle- 
rikalni krugovi osjećali prema njegovu 
materijalističkom pogledu. Protiv njega 
počinju progoni, javno se spaljuju njego- 
va djela, a on bježi u Nizozemsku. Umro 
je u Berlinu, odbivši kao uvjereni ateist 
da se prije smrti ispovjedi. 

Polazeći od nekih elemenata Descarte- 
sove fizike i engleske empirističke filozo- 
fije, La _M. izgrađuje svoj mehaničko- 
-materijalistički filozofski nazor. Iskustvo 
i promatranje nedvojbeno dokazuju da u 
svemiru postoji samo jedna materijalna 
supstancija, različito modificirana, koja 
pored protežnosti ima i sposobnost vla- 
stitog kretanja. I samo ljudsko tijelo nije 
ništa drugo do složen mehanizam sličan 
mehanizmu sata, samo s tom razlikom 
što se sam navija. Descartesovo učenje o 
životinjama kao mašinama La M. je pri- 
mijenio i na čovjeka, pa je i mišljenje 
samo svojstvo visokoorganizirane mate- 
rije. Ograničen svojim mehanicističkim 
pretpostavkama u mnogim tezama svoje 
filozofije i pokušajem da se principima 
mehanike objasni čitava stvarnost, La M. 
je ipak bio uspješan, radikalan i strastven 
borac protiv teologije, metafizike i sveko- 
likih idealističkih i vjerskih predrasuda: 
»Mudracu nije dovoljno proučavati Priro- 
du i Istinu; on mora imati smjelosti da 
je iskaže u korist malog broja onih koji 
hoće i koji mogu da je misle, jer što se 
tiče ostalih, koji su dobrovoljno robovi 
predrasuda, njima je taman toliko mogu- 


će doći do Istine koliko i žabama da lete« 
(Čovjek-mašina). U svojim etičkim teza- 
ma zastupao je ekstremni hedonizam, 
odnosno princip egoizma na naturalisti- 
čkoj osnovi. Zakonodavstvo i odgoj, drža- 
va i društvo morali bi se, po njemu, tako 
angažirati da se egoizam upotrijebi za do- 
brobit društva. 

Glav. djela: Histoire naturelle de lime 
(1754); Čovjek-masina (1748, prev); Les ani- 
maux plus que machines (1750); L'art de jouir 
(1751); Vćnus mčtapbysique (1752); Discours 
sur le bonbeur. 


LAMPRECHT, Karl, njem. historičar i 
filozof (1856 — 1915). Prof. u Marburgu i 
Leipzigu. Zadatak je povijesnih istraživa- 
nja, smatra L., iznalaženje zakonitosti, pa 
tako na primjeru Njemačke (no takvi pri- 
mjeri imaju i generalno važenje) želi uka- 
zati na određena tipična razdoblja povije- 
snog kretanja. U tom smislu razlikuje 
simbolizam (najstarije vrijeme), tipizam 
(III do XI st.), konvencionalizam (XII do 
XIV st.), individualizam (XV do sredine 
XVIII st) i subjektivizam (od sredine 
XVIII st.). 

Glav. djela: Deutscbe Geschichte (12 sv. 
1891— 1902); Einfiibrung in das bistoriscbe 
Denken (1912); Deutscber_ Aufstieg 1750 — 
1914 (1914). 


LAMY, Francois, franc. teolog i filozof 
(1636 — 1711). Uveo filozofiju u benedik- 
tinske škole. Blizak Malebranchu, negirao 
Leibniza i osobito radikalno Spinozu. 

Glav. djela: De la connaissance de soi-mime 
(1694— 1698); Lettres pbilosopbiques (1703); 
De la connaissance et de Vamour de Dieu 
(1712). 


LANDGREBE, Ludwig, njem. filozof 
(1902 — ). Prof. filozofije u Kolnu. U 
nekim tezama blizak je fenomenološkoj 
orijentaciji. Po njemu su svi problemi 
umjetnosti, spoznavanja i djelovanja, teo- 
logije i filozofije zapravo varijacije jedne 
osnovne teme filozofije, tj. pitanja o bit- 

ku. U svojoj popularno pisanoj Suvreme- 
noj filozofiji, koja pokazuje i izvanredno 
poznavanje teme, L., među ostalim, uka- 
zuje i na golemo povijesno značenje Mar- 
xovih djela, distancirajući se od onih »hi- 
storičara filozofije koji su puni epigona, 
a Marxu posvećuju tek kratku bilje- 
šku«, 

Glav. djela: Phćinomenologie und Metapby- 
sik (1949); Savremena filozofija (1957, prev.); 
Uber einige Grundfragen der Pbilosophie der 
Politik (1969). 


LANGE, Friedrich Albert, njem. filo- 
zof (1828 — 1875). Prof. u Zurichu i Mar- 
burgu. Novokantovac, koji tvrdi da naše 
osebujno ustrojstvo ne omogućuje spo- 
znaju samih stvari, već samo njihova pri- 
čina. Istovremeno kantovske forme a 
priori interpretira zapravo kao fiziološke 
predispozicije. Spoznaja je produkt su- 
bjekta i ravna se po našim zakonima. L. 
smatra da postoje dvije vrste materijaliz- 
ma: prirodoznanstveni, koji ne zaboravlja 
da je svaka misao o materiji na neki način 
uvjetovana našom specifičnom organiza- 
cijom, pa prema tome vrijedi samo unu- 
tar naše svijesti, i drugi materijalizam kao 
nazor na svijet koji misli da je u materiji 
otkrio samu bit svijeta. I dok prvi mate- 
rijalizam uvjetno prihvaća i Lange, drugi 
najodlučnije negira. Njegovo poznato 
djelo Povijest materijalizma stoga je više 
kritika materijalističkih doktrina no nji- 
hova povijest. 

Glav. djela: Die Arbeiterfrage (1865); Ge- 
scbicbte des Materialismus und Kritik seiner 
Bedeutung in der Gegenwart (2 sv. 1866); Lo- 
giscbe Studien, ein Beitrag zur Neubegriindung 
der formalen Logik und der Erkenntnisibeorie 
(1877). 


LANGE, Konrad, njem. filozof (1855 — 
1921). Prof. u Gčtingenu, Konigsbergu i 
Tubingenu. Estetičar, koji je zastupao 
specifičnu teoriju iluzije u umjetnosti. 
Svrha je umjetnosti da izazove tzv. svje- 
snu obmanu i uživanje u iluziji koja je 


između zbilje i obmane. Umjetničko dje- 
lo treba da u sebi sadrži dva bitna mo- 
menta: kad je riječ, npr., o grupi ljudi, 
djelo 1. treba da ostavlja utisak kao da je 
riječ o živima i 2. treba da se ipak zna 
kako oni nisu živi. Stoga svako umjetni- 
čko djelo treba da u sebi sadrži i one 
momente koji smetaju iluziji, jer tek tada 
dolazi pričin do svijesti i do punog estet- 
skog zadovoljstva koje počiva na izmjeni 
i na oscilaciji pričina i zbilje, na svjesnoj 
samoobmani. Genijalnost je, po K. Lan- 
geu, sposobnost da se pri svemu što se 
radi, govori, osjeća i misli — izađe iz sa- 
mog sebe, da se preskoče granice svoje 
ograničene ličnosti i da se prijeđe u dru- 
gog, u prirodu, u cjelokupnost. 

Glav. djela: Die bewusste Selbsttćiuschung 
(1895); Das Wesen der Kunst (1901); Dre dis- 
tbetische Illusion und ibre Kritiker (1919). 


LANGER, Susanne, američki filozof 
(1895 — ). Prof. u New Yorku. U počet- 
ku pod znatnim utjecajem kruga logičkih 
pozitivista (posebno Carnapa, pa i White- 
heada i Wittgensteina), kasnije je odluču- 
juće značenje za čitav razvoj njezine filo- 
zofije imala Cassirerova filozofija simbo- 
ličkih formi. Premda je od tvorca semio- 
tike Ch. Morrisa preuzela niz distinkcija 
i teza, ona se s njime razišla, pa i pole- 
mizirala protiv nekih njegovih temeljnih 
postavki. 

»Simbolika transformacije« jedan je od 
temeljnih pojmova njezine teorije, jer 
čovjekova realnost i nastaje simboličkom 
artikulacijom onog neposredno danog, 
aktivnom pretvorbom što se razvija u više 
različitih smjerova ljudske djelatnosti. 
Smatrajući tako da je sposobnost simbo- 
liziranja bitna osobina ljudske svijesti, S. 
L. pokušava razotkriti mogućnost seman- 
tike i izvan granica diskurzivno-verbalne 
simbolike. Obredni, religiozni, mitski i 
umjetnički način stvaranja pokazuju kako 
postoje oblasti nediskurzivnog, pa ipak 
racionalno-prezentacionog = simbolizma. 
Tako za nju umjetnost uopće, a posebno 

npr. glazba, otkriva logiku osjećaja koju 
jezik ne može imenovati. Mnogo jača i 
uvjerljivija u negaciji pseudoestetskih te- 
za — kako onih emocionalističke prove- 
nijencije, tako i mnogih semiotičkih, ra- 
cionalističkih, psihoanalitičkih postavki, 
pa i onih koje uopće preferiraju sadržaj 
umjetnosti — nego u iznošenju vlastitih 
rješenja o simboličkim formama, S. Lan- 
ger je ipak jedan od vrlo uglednih i utje- 
cajnih suvremenih filozofa, koji s mnogo 
smisla, a često i profinjenih distingviranja 
i odnjegovanog ukusa i stila, ulazi u neke 
bitne probleme, prije svega, umjetničkog 
fenomena. 

Glav. djela: Filozofija u novom ključu 
(1942, prev.); Feeling and Form, a Tbeory of 
Art (1953); Problems of Art (1957); Pbilospobi- 
cal Sketches (1962). 


LAO-CE (Lao Tse), kin. filozof (vjero- 
jatno u VI st. pr. n. e.). Osnivač taoizma, 
suvremenik Konfucija, kako tvrdi tradici- 
ja. Svi podaci (uključujući čak i pretpo- 
stavku da je Lao-ce samo legendarna lič- 
nost) o njegovu životu nepouzdani su. 
Neki izvori tvrde da je živio kao pusti- 
njak u klancu Hang-ku, te da je — pošto 
je napisao za jednog svog učenika glavno 
djelo Tao-te-king — otišao u planine i 
nitko ga kasnije nije više vidio. 

U djelu Tao-te-king izražava se, prije 
svega, apsolutnost principa tao i relativ- 
nost njegove primjene. Prvi dio knjige 
polazi od pojma tao, od njegova očitova- 
nja u spoznajnim granicama, u prirodi iz- 
van nas i u nama samima, dok je drugi 
dio primjena te spoznaje na područja in- 
dividualnog morala i društvenog života. 
Tao je u Lao-cea kozmički, etički i logički 
princip. Stoga je on prabit svijeta, prate- 
melj cjelokupnog bitka i života, ćudored- 
ni red svijeta i njegovo djelovanje u lju- 
dima. Tao se kao vrhovna zakonitost 
odražava i u svijetu fiktivne mnogostru- 
kosti putem regulativne funkcije prirod- 
nih zakona jin 1 jang. Njihova je uzajam- 


nost osnova vječnog kružnog kretanja 
pojava. Čuveno mjesto iz knjige Tao- 
-te-king, koje se često navodi i u kojem 
su čak neki vidjeli dijalektičko trojedin- 
stvo, glasi: »Um je proizveo jedno, a jed- 
no je proizvelo dva; a dva je proizvelo tri, 
a tri je proizvelo cijeli svijet.« Po Lao-ceu, 
ono što je najuzvišenije, posljednje, prao- 
snovno, ono što je prvo, porijeklo svih 
stvari jest Ništa, nešto prazno, nešto sa- 
svim neodređeno (apstraktno uopće); zo- 
ve se također Tao, um. Problem sjedinje- ' 
nja s taoom, smirenja u taou, nedjelova- 
nja, zadatak je i osnova etičke nauke. 
Upravo taj zadatak određuje krajnju spo- 
znajnu perspektivu i zatvara krug metafi- 
zičke problematike koji je otvorila svijest 
o neadekvatnosti racionalne spoznaje. U 
usporedbi s evropskim koncepcijama, 
Lao-ceovo naučavanje mogli bismo ozna- 
čiti mističkim panteizmom. Čitav je nje- 
gov pasivno-meditativni filozofski nazor 
(+U djelatosti bez djela neka svi žive mir- 
no«) u oštroj suprotnosti prema Konfuci- 
jevu naučavanju. Hegel smatra da se Lao- 
-ceovo filozofiranje nalazi tek »na prvom 
stupnju«. 


LAPORTE, Jean, franc. filozof (1886 — 
1948). Od 1928. prof. filozofije na Sor- 
bonni. Bavio se ponajviše problemima 
povijesti filozofije, posebno Descartesom. 
Radikalni protivnik hegelovstva, u nekim 
tezama blizak Humeu. 

Glav. djela: Le problčme de labstraction 
(1940); Le rationalisme de Descartes (1945); La 
conscience de la liberič (1947). 


LARROYO, Francisco, meks. filozof 
(1910 — ). Direktor Filozofskog fakulteta 
nacionalnog sveučilišta u Mexicu. Blizak 
neokantovcima, shvaća filozofiju u prvom 
redu kao teoriju vrijednosti, a zatim i kao 
teoriju o čovjeku i egzistenciji. 

Glav. djela: Filozofije vrijednosti (1936); Eg- 
zistencijalizam (1952); Konkretna antropologi- 
ja (1963). 

LARSSON, Hans, šved. filozof (1862 — 
1944). Prof. u Lundu. Protivnik realizma 
i empirizma, zastupa svojevrsnu tradiciju 
»žive metafizike«. Vrijeme, prostor i kau- 
zalnost zasniva kantovski apriorno, jer ni- 
šta ne možemo znati o realnosti koja ne 
posjeduje te forme. Posebno se bavio 
problemima poezije. 

Glav. djela: Intuicija (1891); Logika poezije 
(1919). 


LASK, Emil, njem. filozof (1875 — 
1915). Prof. u Heidelbergu, poginuo je za 
vrijeme 1 svjet. rata u Galiciji. Novokan- 
tovac, koji je pripadao jugozapadnoj, tzv. 
badenskoj njemačkoj školi (Windelband, 
Rickert, Miinsterberg). L. razvija tzv. logi- 
ku filozofije s ciljem izgradnje nazora na 
svijet. Pri tom je bitan pojam forme ne 
samo za logiku već i za svaku filozofiju, 
a, uz Rickerta, u njegovu se učenju — 
osobito u prvoj fazi filozofiranja — jasno 
izražavaju elementi platonističkog idea- 
lizma. Kontemplativne vrijednosti (reli- 
giozne i estetske) »transpersonalne« su, a 
praktičke (etičke) personalne. Svaki smi- 
sao života može se učiniti razumnim sa- 
mo po vrijednostima, a svaka filozofija 
koja sama sebe razumije mora biti filozo- 
fija vrijednosti. 

Glav. djela: Die Logik der Pbilosopbie und 
d. Kategorienlebre (1910); Die Lebre vom Urteil 
(1911); Sveukupna djela u 3 sv. izdao je E. 
Herrigel (s uvodom H. Rickerta, 1923 — 24). 


LASSALLE, Ferdinand, njem. socijal- 
demokratski lider i teoretičar (1825 — 
1864). Agitator i organizator radničkog 
pokreta u Njemačkoj, osnivač (1863) 
»Sveopćeg njemačkog radničkog saveza«. 
Kao osnovni zahtjev radničkog pokreta 
isticao sveopće izborno pravo i nužnost 
davanja državnih kredita proizvođačkim 
zadrugama. Najposlije stajao na nacional- 
no-reformističkim pozicijama. Stoga je o 
njegovoj »realnoj politici« i uopće »tea- 
tralnoj prirodi« s mnogo ironije govorio 
i Marx. 


U filozofiji je L. poznat po svojem iz- 
vanredno obimnom (I dio 592 str., II dio 
719 str.) djelu o Heraklitovoj filozofiji. 
Heraklitov logos, prema Lassalleu, znači 
prije svega misaoni zakon nevidljive har- 
monije, zatim apsolut i jedinstvo, i napo- 
kon zakon identiteta apsolutne suprotno- 
sti. U svojoj interpretaciji Heraklita L. se 
najvećma pozivao na Hegelovu filozofiju, 
ali je komparirao i mnogobrojna filološka 
istraživanja antičkih tekstova. Danas su 
njegove teze u dobroj mjeri zastarjele 
(nova kritička istraživanja došla su do 
drugih rezultata), a čitava preglomaznost 
i detaljna preopširnost Lassalleove inter- 
pretacije i dokumentacije ne ističe do- 
voljno samu vrijednost Heraklitova mi- 
šljenja. 


Glav. filozof. djelo: Die Phbilosopbie_Hera- 
kleitos des Dunkelen von Epbesos (1858). 


LASSON, Adolf, njem. filozof (1832 — 
1917). Prof. filozofije u Berlinu, počasni 
doktor Teološkog i Pravnog fakulteta. 
Hegelovac, »čuvar filozofskog misaonog 
dobra njemačkog idealizma« u doba nadi- 
rućeg pozitivizma. Osnovna je zadaća fi- 
lozofije, po Lassonu, da se u biću (Seien- 
den) spozna um, koji mu je imanentan. 


Glav. djela: Prinzip und Zukunft des V4l- 
kerrecbts (1871); De causis finalibus (1876); 
Der Satz vom Widerspruch (1886); Der Leib 
(1898). Prevodio je Aristotela. 


LASSON, Georg, njem. filozof i teolog 
(1862 — 1932). Župnik u Berlinu, počasni 
doktor Filozof. fakulteta u Kielu, sin 
Adolfa. Posebno se istakao svojim studi- 
jama o Hegelu, kao i svojim izdanjima 
Hegelova cjelokupnog životnog opusa. 

Glav. djela: Beiirćige zur Hegelforscbung (2 
sv. 1909); Grundfragen der _Glaubenslebre 
(1913); Was beisst Hegelianismus? (1916); He- 
gel als Geschichtspbilosopb (1920). Izdavač 
sveukupnih djela G. W. F. Hegela u 18 tomo- 
va. 

LAURIE, Simon Somerville, engl. filo- 
zof (1829—1909). Prof. u Edinburghu. 
Svoju spoznajnu teoriju zasniva na činje- 
nici bitne razlike između ljudske i živo- 
tinjske svijesti. Svijest životinje ne pozna- 
je vlastiti aktivitet, ne posjeduje samosvi- 
jest, već i u svom životu potpuno ovisi 
o objektu. S druge strane, čovjek ima svi- 
jest o samom sebi, nasuprot objektu, i 
posjeduje vlastiti slobodni aktivitet. Lau- 
rieova ontologija zasniva se na »umnoj 
intuiciji« kao najvišem stupnju ljudske 
spoznaje. 

U shvaćanju etičke problematike bli- 
zak je Fichteu, pa smatra da je ostvariva- 
nje razumnog ja pomoću slobode central- 
no pitanje moralnog djelovanja. 

Glav. djela: Metaphbysica, Nova et Vetusta, 
A Return to Dualism (1884); Ethica or tbe Et- 
bics of Reason (1885); Syntbetica, Being Medi- 
tations Epistemological and Ontological (2 sv. 
1906). 


LAVELLE, Louis, franc. filozof (1883 — 
1951). Prof. na Collčge de France. U in- 
tuicionističkoj metafizici »duhovne unu- 
trašnjosti«, tzv. filozofiji duha (+Philoso- 
phie de Iesprit«), zastupa stanovište koje 
bi trebalo da posreduje između spiritu- 
alizma i realizma. U njegovoj se filozofiji 
opažaju elementi neotomizma, filozofije 
egzistencije i ontološke teorije slojeva. 
Njegova »egzistencijalna metafizika« po- 
kušaj je sinteze filozofije egzistencije i 
tradicionalne metafizike. 

Glav. djela: De V&re (1928); La dialectique 
de Veternel present (3 sv. 1927-1945); De l'acte 
(1937); L'erreur de Narciss (1939); La parole et 
V&riture (1942); Du temps et de Včternitć 
(1945); Introduction A Vontologie (1947); La 
presence totale; Traitć de valeur (posth. 1952). 


LAVROV, Pjotr Lavrovič, rus. socio- 
log, filozof i političar (1823 — 1900). Je- 
dan od ideologa narodnjaštva, član orga- 
nizacije »Narodna volja«, proganjan, ka- 
snije živi u emigraciji i tu upoznaje Mar- 
Xa i u određenom smislu stoji pod nje- 


govim utjecajem. U filozofiji eklektik, čas 
blizak pozitivizmu, čas Kantu i Feuerba- 
chu, izgrađuje napokon »kritički antropo- 
logizam«, u kojem čovjek stoji u centru 
prirode i povijesti. Napredak je, po nje- 
mu, djelo istaknutih pojedinaca koji po- 
sjeduju najviši stupanj moralne svijesti i 
odgovornosti. Potkraj života smatrao je 
sebe marksistom (htio je izmiriti Marxa 
i Bakunjina), ali su njegova učenja oštro 
kritizirali Černiševski i Engels. 

Glav. djela: Ogledi o pitanjima praktične fi- 
lozofije ličnosti (1860): Povijesna pisma (1870). 


LAZZARINI, Renato, tal. filozof 
(1891 — 1974). Prof. u Bariju i Bologni. 
Zastupa »intencionalistički spiritualizam« 
s teleološkom akcentuacijom. 

Glav. djela: Spoznajna teorija i moralna ak- 
cija (1925); Intencionalnost i metafizička in- 
stanca (1956); Ljudska situacija i smisao bisto- 
rije # vremena (1960). 


LE BON, Gustave, franc. sociolog i psi- 
holog (1841-1931). Bavio se navlastito 
psihologijom masa, te je tvrdio da narodi, 
rase i civilizacije imaju duševne karakte- 
ristike što proizlaze iz nasljeđa i mental- 
nih kontakata. Budući da kod mase, go- 
mile, koja iz različitih motiva okuplja in- 
dividue, prevladava osjećajnost nad razu- 
mom, ljudi se u masi ponašaju neodgo- 
vorno, a često i okrutno. 

Glav. djelo: Psibologija gomila (prev. 1920). 


LEFEBVRE, Henri, francuski filozof 
(1905- ). Prof. u Strasbourgu, zatim u 
Parizu, jedno vrijeme direktor u Nacio- 
nalnom centru za znanstvena istraživanja 
u Parizu. Dugogodišnji član Komunisti- 
čke partije, poslije rata razilazi se sa služ- 
benom linijom KP Francuske, izlazi iz 
partije i često kritizira njene krute, dog- 
matsko-teoretske i  praktično-političke 
stavove. 

Marksist, originalan duh, veoma bogate 
kulture, L. je mnogo pridonio i popula- 

rizaciji marksističke misli u Francuskoj. 
Radikalno antidogmatski orijentiran, do- 
sljedan protivnik staljinističkih hipostaza, 
on je isto tako nepomirljivo kritičan pre- 
ma svim oblicima otuđenja u kapitalisti- 
čkom svijetu. Može se uopće smatrati da 
L. spada među one suvremene marksiste 
koji su posebno ukazali na problem otu- 
đenosti kao na centralni problem marksi- 
stičke filozofije. Njegov se kritički stav 
očituje i u ukazivanju na odvajanje, feti- 
šiziranje i suprotstavljanje određenih for- 
mi od stvarnih sadržaja u buržoaskom 
društvu (racionalizam protiv razuma, na- 
cionalizam protiv nacije, individualizam 
protiv individuuma). 

Već u djelu Dijalektički materijalizam, 
što ga je napisao prije više od 40 godina, 
L. daje dosta značajan prilog tada prilično 
siromašnoj marksističkoj filozofiji. Prem- 
da taj rad u mnogo čemu još nosi pečat 
općih zbivanja i tendencija u tadašnjem 
marksizmu, on ipak uspješno pridonosi 
težnji da se marksizmu vrati »stvarna fi- 
lozofska dimenzija, koja je bila izgublje- 
na«. Plodonosno je i Lefebvreovo bavlje- 
nje Hegelom, koji je u ono vrijeme bio 
obezvrijeđen u marksističkoj literaturi. 
On smatra da je potrebno Hegela prevla- 
dati u njegovo vlastito ime i njegovim 
vlastitim protivurječjima. 

I Kritika svakodnevnog života eksplici- 
ra jednu u marksizmu zapostavljenu te- 
matiku: proučavanje, analizu i kritiku 
svakodnevnih potreba. Ovo je djelo živo 
i plastično izlaganje problematike kon- 
kretnog društvenog čovjeka, čovjeka pu- 
nog svakodnevnih težnji i nezadovoljsta- 
va, lišavanja i muka, čovjeka današnjice 
koji nije realizator blještavih fraza i pukih 
krilatica, već kompleksno i nadasve zbilj- 
sko individualno i generičko biće. 

L. je autor mnogobrojnih studija i s 
područja estetike (koje često nisu na ni- 
vou njegovih socioloških i općefilozof- 
skih teza) i monografija o pojedinim filo- 
zofima. 


Zahvaljujući svom tipično francuskom, 
pretežno esejističkom načinu pisanja, L. 
je lako čitak, u eminentno filozofskom 
smislu možda ne uvijek posebno dubok, 
ali zato ne i dosadan i banalan, pristupa- 
čan je i konkretan, ali ne utopljen u 
dnevno-političku pragmatiku, smion je i 
antiautoritaran, ali ne uvijek i po svaku 
cijenu originalan i šokantan. 

Glav. djela: Le Nationalisme contre les Na- 
tions (1937); Dijalektički materijalizam (1939, 
prev.); L'Existencialisme (1946); Kritika svako- 
dnevnog života (1947, prev.); La Logique for- 
melle et la Logique dialectique (1947); La Pen- 
ste de Karl Marx (1948); Uvod u estetiku 
(1950, prev.); Lenjinova _ misao (1957, prev.); 
Marksizam i francuska _ misao (1957, prev.); 
Problčmes actuels du marxisme (1958); La Som- 
me et le reste (1959); Introduction a la moder- 
nitć (1962); M&tapbilosopbie (1965); Le Langa- 
ge et la socitć (1966); Le droit a la ville (I, 
1968, IL, 1973); R&volution urbaine (1970); La 
production de Vespace (1974). 


LEGAZ LACAMBRA, Luis, španj. fi- 
lozof prava (1906 — ). Prof. filozofije pra- 
va u Madridu. Učenik Kelsena, s nekim 
elementima novokantovstva nastoji u 
svojim mnogobrojnim radovima uteme- 
ljiti filozofiju prava kao čistu filozofiju i 
kao teoriju pravne znanosti. 

Glav. djela: Kelsen (1933); Pravo i sloboda 
(1952); Filozofija prava (1953); Problemi i ten- 
dencije suvremene filozofije prava (1971). 


LEIBNIZ, Gottfried Wilhelm, njem. 
filozof (1646— 1716). Prije svega filozof, 
ali i matematičar, historičar, pravnik, di- 
plomat, fizičar, pedagog, lingvist i politi- 
čar, G. W, Leibniz je jedan od najsvestra- 
nijih i najobdarenijih umova svoga stolje- 
ća. Pisao je ponajviše na francuskom, ne- 
što manje na latinskom, a najmanje na 
materinjem njemačkom jeziku. Cesto 
gost dvorova, savjetnik najuglednijih po- 
litičara, osnivač Berlinske akademije zna- 
nosti, L. je bio dubok i slobodouman 
duh, čovjek izvanredne inteligencije, ali 

često u životu zavisan od svojih feudalnih 
poslodavaca, baveći se ponekad jalovim 
istraživanjima feudalne genealogije i pro- 
vodeći dane u pisanju diplomatskih ela- 
borata. Radio je i na ujedinjenju svih 
kršćanskih crkava, dopisivao se i s Pe- 
trom Velikim i pregovarao o zajedničkoj 
borbi cijele Evrope protiv Turaka. Prona- 
laskom diferencijalnog i integralnog ra- 
čuna L. je izvršio bitnu prekretnicu u ma- 
tematici i svrstao se u red nekolicine naj- 
većih matematičara sviju vremena. 

U svojoj čuvenoj Monadologiji L. treti- 
ra supstanciju, prije svega, kao aktivnu 
silu, kao stalno djelovanje. »Supstancija je 
bitak sposoban za akciju.« Štaviše, ono što 
nije aktivno, što nije djelatno ne postoji 
(quod non agit non existat). Stoga i po- 
stoji bezbroj supstancija, a posljednji ele- 
menti tvari iz kojih je sve složeno, »pravi 
atomi prirode«, jesu nematerijalne, ne- 
prostorne, nedjeljive jedinke — monade. 
Monade su stoga vječne i realne »metafi- 
zičke točke«. Svaka je monada živa sila 
(vis activa), ali je njezina aktivnost — bu- 
dući da je duhovno strukturirana — unu- 
tarnja, psihička. Zato i postoje samo mo- 
nade i njihove predstave, pa budući da 
ima beskrajno mnogo monada, postoji i 
mnoštvo različitih stupnjeva predstavlja- 
nja. I dok je najniži stupanj predstavljanja 
Leibniz nazvao nesvjesnim, tj. malim 
predstavama (petites perceptions), čovje- 
kov se duh može uzdići i do svjesnih 
predstava ili do apercepcija. Svaka je mo- 
nada svijet u malome, mikrokozmos, jer 
isključivo iz same sebe stvara predstave 
o svim stvarima. No kako je funkcija sva- 
ke monade u tome da predstavlja sve 
ostale monade, to sve monade imaju za- 
pravo isti sadržaj. Svaka monada, među- 
tim, predstavlja svijet samo na svoj način, 
jer se monade međusobno razlikuju ja- 
snoćom svojih predstava. Ukoliko su 
predstave neke monade jasnije, utoliko je 
monada aktivnija, pa je najviša monada, 
bog, koja ima samo jasne predstave, ujed- 


no i čista aktivnost (purus actus). Po za- 
konu kontinuiteta, u svijetu vlada apso- 
lutna neprekidnost (»priroda ne pravi 
skokove«), pa svaka monada, kao samo- 
stalna jedinica, predstavlja jedan različiti 
stupanj koji se više ne može ponoviti, već 
se javlja samo jednom. Zato npr. u pri- 
rodi ne postoje čak ni dva apsolutno jed- 
naka lista. 


U hijerarhijskom redosljedu monada 
najniži stupanj čine »gole« (ili proste) mo- 
nade, čije su predstave uvijek nesvjesne, 
pa stoga i nejasne. Nasuprot njima, svje- 
sne predstave ima monada duša, koja 
predstavlja centralnu monadu među bez- 
brojnim monadama što sačinjavaju tijelo- 
-dušu. Duh —  samosvjesna, razumna 
monada — predstavlja još viši, treći stu- 
panj monada. Svaka je monada potpuno 
samostalna, nezavisna od drugih. »Mona- 
de nemaju prozora«. No kako se tada sla- 
žu njihove različite predstave o svijetu, 
kako uopće egzistiraju zajedno i harmo- 
nično npr. duša i tijelo? To je posljedica 
— kaže Leibniz — takvog uređenja svi- 
jeta da se unutrašnje promjene u mona- 
dama zbivaju paralelno — pa stoga i na- 
staje pričin da one utječu jedna na drugu. 
To uređenje svijeta, ta prestabilirana har- 
monija, tj. unaprijed od boga utvrđena 
harmonija (harmonie prećtablie des sub- 
stances), omogućuje paralelnu egzistenci- 
ju monada i, štaviše, njihovo paralelno, 
premda nezavisno djelovanje. Leibniz 
smatra da se unutar nerazgovijetne, tj. 
konfuzne spoznaje nalaze ne samo svi 
osjetilni opažaji već i čuvstva. »Prve isti- 
ne« (primae veritates), tj. neposredne, in- 
tuitivne istine, mogu biti empirijske, tj. 
činjenične istine (verit€s de fait) kao i is- 
tine razuma (vćrites de raison). I dok za 
empirijske istine vrijedi princip dovolj- 
nog razloga, razumske istine, tj. nužne i 
vječne istine, zasnivaju se na principu 
kontradikcije. Leibniz, dakle, razlikuje iz- 
među bezuvjetne nužnosti, koja involvira 
logičku nemogućnost suprotnog, i uvjet- 

ne nužnosti, koja je samo činjeničnog ka- 
raktera. Tako on dijeli zapravo principe 
stvari u takve čija je suprotnost nezami- 
sliva i takve čija je suprotnost zamisliva. 

Vječne su istine urođene, i mi ih pro- 
izvodimo iz svoje unutrašnjosti. Stoga je 
i Leibniz u odgovor na  Locke- 
ovu tezu Nihil est in intellectu quod an- 
tea non fuerit in sensu (Ništa nije u ra- 
zumu što nije prije bilo u osjetilu) duho- 
vito dodao: nisi intellectus ipse (ništa 
osim samog razuma). Osjetilna spoznaja 
nikad nam, naime, ne može — upravo 
stoga što je kaotična, pojedinačna, neja- 
sna i slučajna — jamčiti sigurnost, nužne, 
opće i apriorne istine, koje moraju biti 
uvijek samo proizvod intelekta. »Izvori, tj. 
prvobitni dokazi istina o kojima se radi, 
mogu biti samo u razumu. Osjetila mogu 
te istine poticati, opravdati ili utvrditi, ali 
ne mogu dokazati njihovu nepogrešivu i 
vječitu sigurnost.« 

U prirodi se, po Leibnizu, sve zbiva 
determinirano mehanički, no ipak se či- 
tav taj prirodni mehanizam može obja- 
sniti samo svrhovito, tj. pomoću ciljeva i 
svrha kojima taj mehanizam služi. U stva- 
ri, Leibnizova filozofija želi svesti meha- 
nizam događanja samo na sredstvo i po- 
javni oblik pomoću kojeg se ostvaruje ži- 
vi sadržaj svijeta. Stoga uzroci nisu vezani 
uz bitak, bog ne može biti samo ens per- 
fectissimum, supstancija samo nepro- 
mjenljiv atribut bitka, njihova stanja ne 
mogu biti određena samo kao modifika- 
cije, determinacije ili specifikacije nekog 
temeljnog svojstva, već mu je svekoliko 
događanje postalo učinkom, supstancije 
su preuzele značenje sila, pa je i sam fi- 
lozofski pojam boga dobio kao osnovnu 
karakteristiku — stvaralačku moć. Ova se 
stvaralačka moć — po Leibnizovu u biti 
dinamičkom shvaćanju — tek ispoljuje u 
mehaničkom redu kretanja. 

Pri stvaranju svijeta — a sve monade 
potencijalno postoje u božanskom umu 
prije nego što su stvorene — bog se ru- 


kovodio zakonom boljeg (principe du 
meilleur), pa je upravo stoga ovaj svijet 
najbolji od svih mogućih svjetova (tu je 
tezu ismijao Voltaire u svom Candideu). 
Ovaj metafizički optimizam proizlazi iz 
mogućnosti da bog odluči i izabere po 
principu najboljeg, a kako pri izboru ta- 
kav mora biti samo jedan, to je upravo 
ovaj princip dovoljan razlog da je bog 
stvorio najsavršeniji od svih svjetova što 
ga je svojom beskonačnom mudrošću 
mogao spoznati. Postoji, dakle, beskrajan 
broj mogućih svjetova koje je sve bog 
promatrao prije nego što je stvorio svijet 
koji doista postoji. Pri tom je bog sma- 
trao da je najbolji onaj kod kojeg u naj- 
većoj mjeri preteže dobro nad zlim. Mo- 
gao je on, doduše, stvoriti takav svijet koji 
uopće ne bi sadržavao zlo, samo što taj 
— jer su mnoga velika dobra nezamisliva 
bez zla — zapravo ne bi bio tako dobar 
kao ovaj što postoji. Ponešto vulgarizira- 
jući ovu Leibnizovu misao, B. Russel ipak 
nije sasvim bez razloga napisao: »Ovaj je 
argument očigledno zadovoljio prusku 
kraljicu. Njeni su kmetovi i dalje trpjeli 
zlo, dok je ona i dalje uživala u dobru, 
i bilo je vrlo utješno slušati uvjeravanja 
jednog velikog filozofa kako je to pošteno 
i pravo.« 

Leibniz se bavio i logičkim problemi- 
ma, a mnogi ga interpreti smatraju osni- 
vačem matematsko-logičkog pravca. Oso- 
bito posthumno objavljeni Leibnizovi 
spisi, a posebno njegova pisma A, Ar- 
nauldu, pokazuju njegovu vjeru u svemoć 
logike, čak i u matematskim pitanjima. 

Premda se nije bavio ni estetikom ni 
umjetnošću, L. je imao, tako reći, presu- 
dan utjecaj na formiranje estetike kao 
znanosti o jednoj specifičnoj, posebno 
određenoj vrsti spoznaje. Racionalistički 
i matematski usmjeren, valorizirajući 
znanost više nego sve umjetnosti (jed- 
nom je rekao da je odnos vrijednosti zna- 
nosti i poezije 7:1), L. ipak — gotovo 
paradoksalno — upravo svojom filozofi- 


235 


Leisegang 


jom omogućuje stvaranje prostora za 
estetsko-osjetilnu komponentu. Štaviše, 
već je ideja monada kao posebičnih, sa- 
mosvojnih, samih sebi dovoljnih bića 
omogućila individualan pristup u metafi- 
zičko mišljenje. No estetika — prven- 
stveno putem djela A. Baumgartena — 
nastaje u sklopu Leibniz — Wolffove filo- 
zofije i stoga što je tek u toj filozofiji 
postala zapravo filozofski moguća teorija 
o osjetilnom opažaju. Od principijelne 
razlike između razuma i osjetilnosti — 
kakva je vidljiva još kod Descartesa — 
Leibniz je učinio samo razliku po stup- 
nju. Nije, dakle, riječ o zauvijek i načelno 
razdijeljenim svjetovima, već o stupnjevi- 
ma jednog te istog predodžbenog niza 
koji osjetilnim »zbrkanim« predodžbama 
omogućuje da virtualiter budu sadržane u 
pojmu. Tako je zor kao ono osjetilno uz- 
dignut na rang duhovnosti, koja, iako je 
predstupanj prave, čiste duhovnosti, ipak 
ima i vlastitu posebičnu vrijednost. Savr- 
šenstvo tog područja ljudske spoznaje 
jest ljepota, a umjetnost koju ona ostva- 
ruje ima za predmet ono najodređenije, 
individuum. Ukus se, za razliku od čistog 
razuma, od znanstvenog pristupa, sastoji 
od takvih nerazgovijetnih opažaja koji se 
najčešće ne mogu objasniti (pa zato i sli- 
kari i ostali umjetnici koji imaju u sebi 
kriterij za umjetnički dobro ne mogu 
obrazložiti svoje sudove), premda — i tu 
je vidljiv Leibnizov racionalizam — sami 
ti nerazgovijetni opažaji i njihova neraz- 
govijetnost po sebi mogu biti predmet 
filozofsko-razumske analize. 

Racionalist koji nastavlja — a u izvje- 
snom smislu i dosljedno završava — ve- 
like racionalističke sisteme Descartesa i 
Spinoze, L. je nesumnjivo imao teza — 
kao što je npr. ona o prestabiliranoj har- 
moniji — koje su u izvjesnom smislu 
protivurječne njegovoj osnovnoj raciona- 
lističkoj orijentaciji, a koje su — premda 
zapravo ne najbitnije za čitav filozofski 
opus Leibniza — razni povjesničari filo- 


zofije i interpreti stavljali s nepravom u 
prvi plan čitave njegove filozofije. Ako, 
međutim, iz Leibnizove filozofije odstra- 
nimo sve ono što pokazuje i dug vreme- 
nu, a u izvjesnom smislu i njegovoj dru- 
štvenoj poziciji u tom vremenu, i ako se 
zadržimo na bitnim postavkama njegove 
dinamične, aktivističke i racionalističke 
filozofske koncepcije, tada ćemo jasno 
uočiti da ona predstavlja vrhunac jedne 
ponosne, kristalno jasne, sistematizirane 
i samosvjesne misli koja otvara i pripre- 
ma novo značajno razdoblje procvata nje- 
mačke klasične filozofije. Leibniz je — 
bez obzira na terminologiju kojom se slu- 
ži, na određene nekonzekventnosti racio- 
nalističkog pristupa i na njegovu čitavu 
teodiceju — štaviše, u mnogome i anti- 
cipirao neke rezultate te filozofije (pa i 
njen najviši domet: Hegela), te tako nje- 
gov značaj prelazi granice njegova doba 
i njegova socijalnog i političkog mjesta u 
tom doba. 

Glav. djela: Rasprava o metafizici (1686, 
prev.); Systčme nouveau de la nature et de la 
communication des substances (1695); Nou- 
veaux essais sur Vintendement bumain (napisa- 
no 1704, ali ga Leibniz nije htio za života 
izdati zato što u njemu polemizira protiv Lo- 
ckea, koji je u međuvremenu umro, tako da 
je djelo prvi put štampano tek 1765); Esais 
de tbćodice sur la bontć de Dieu, la libertć de 
Vbomme et Vorigine du mal (1710); Monadolo- 
gija (1714, prev.); Principes de la nature et de 
la grace (1714). Zanimljiva je i njegova bogata 
korespondencija (djelomično prevedena) s Ar- 
naudom, Bayleom, Clarkeom, Huygensom i 
dr. Izabrani filozofski spisi u nas su prev. 
1980. god. 


LEISEGANG, Hans, njem. filozof 
(1890— 1951). Prof. u Leipzigu i Jeni, 
god. 1934. zatvoren zbog opozicionog 
stava od nacionalsocijalista, gubi profesu- 
ru i radi jedno vrijeme kao tehnički fizi- 
čar. God. 1945. ponovo je postavljen za 
prof. filozofije u Jeni, a 1948. u Berlinu. 

Osnovna je Leisegangova teza (do koje 
je došao postupno, proučavajući i kompa- 

rirajući najprije helenističke i orijentalne 
religije) da u čitavoj povijesti ljudske mi- 
sli postoje razna samostalna, tipična, svo- 
jim vlastitim koordinatama određena mi- 
šljenja, razni oblici mišljenja (Denkfor- 
men) što nisu povezani i koji se upravo 
stoga često međusobno ne shvaćaju. Sto- 
ga npr. — smatra Leisegang — Aristotel 
nije shvatio Platona, a čitava grčka filozo- 
fija orijentalnu. U povijesti filozofije 
upravo je zato jedino moguće koristiti 
tzv. tipološku metodu, »koja unaprijed ne 
računa ni s pravolinijskim ni s dijalekti- 
čkim kretanjima svjetskog uma, nego 
spoznaje različite tipove mišljenja jedne 
pored drugih i pokušava da svako točno 
objasni« (Oblici mišljenja). Leisegang je 
stoga protiv uspostavljanja svakog zakona 
razvoja filozofije i svakog prenošenja od- 
ređenih formi na druga područja, tj. pro- 
tiv svakog tumačenja i objašnjavanja jed- 
ne filozofije drugom, a ne njom samom, 
njenim vlastitim »oblikom mišljenja«. 

Glav. djela: Die Begriffe der Zeit und Ewig- 
keit im spćiteren Platonismus (1913); Griecbi- 
scbe Pbilosopbie von Tales bis Platon (1922); 
Hellenistiscbe Pbilosophie (1923); Die_Gnosis 
(1924); Denkformen (1928); Die Platondeutung 
der Gegenwart (1929); Hegel, Marx, Kierke- 
gaard (1948). 


LEKOVIĆ, Dragutin, filozofski pisac 
(1925— ). Doktorirao na Sorbonni, dje- 
luje u Institutu za izučavanje radničkog 
pokreta u Beogradu. Pisac je opširnih stu- 
dija s područja marksizma. 

Glav. djela: Marksizam i filozofija (1967); 
Marksistička teorija otuđenja (1968). 


LENJIN, (Lenin; Uljanov) Vladimir 
Iljič, rus. revolucionar, filozof, ekonomist 
i društveni radnik (1870 — 1924). Jedan je 
od najvećih i najsvestranijih revolucionar- 
nih vođa cjelokupnog međunarodnog 
proletarijata, klasik marksizma, teoretičar 
i praktičar velikog Oktobra. 

Sigurno je da cjelokupnu Lenjinovu fi- 
lozofiju, njegov stav prema svijetu i čov- 


jeku, njegov osnovni životni nazor ne tre- 
ba tražiti samo u Materijalizmu i empi- 
riokriticixmu, pa čak ni u Filozofskim bi- 
lježnicama (tim eminentno filozofskim 
djelima), već i u svim njegovim revoluci- 
onarnim istupima, grozničavim borbe- 
nim govorima, čitavom djelovanju njega 
kao čovjeka i tribuna, u njegovu pokreta- 
nju masa nekad nepokretnih mužika, u 
cjelokupnoj njegovoj negaciji zaostalosti 
beskrajnih ruskih prostora, parlamentar- 
nog liberalizma i filantropskog deklami- 
ranja građanske pseudointeligencije, i u 
njegovoj izvanrednoj, magičnoj intuiciji 
za politička zbivanja. I premda nam je 
ovdje dužnost da ukratko osvijetlimo, 
prije svega, filozofsku ulogu Lenjina, 
smatramo da je neophodno ukazati i na 
neke komponente cjelokupnog životnog 
djela Vladimira Iljiča. 

Marx nesumnjivo nije mogao analizira- 
ti sve teoretske i praktične modalitete 
ostvarenja proleterske revolucije koju je 
predskazao kao neminovnu. U novim 
uvjetima borbe proletarijata i bitno izmi- 
jenjenim odnosima snaga u svjetskim ra- 
zmjerima, L. revolucionarno razvija mar- 
ksizam i postavlja i ostvaruje tezu o mo- 
gućnosti razbijanja imperijalističkog lan- 
ca na njegovoj najslabijoj točki, o moguć- 
nosti pobjede socijalizma u jednoj zemlji. 
U tom historijskom momentu L. ukazuje 
na nekoliko najbitnijih karakteristika 
epohe imperijalizma i proleterske revolu- 
cije: 1. Koncentracija proizvodnje i kapi- 
tala i stvaranje monopola; 2. Stapanje 
bankovnog i industrijskog kapitala i ra- 
zvoj parazitske financijske oligarhije; 3. 
Zamjenjivanje izvoza robe izvozom kapi- 
tala; 4. Završetak podjele tržišta u svijetu 
od strane velikih kapitalističkih sila, zbog 
čega se nova tržišta mogu osvojiti samo 
ratom; 5. U raznim državama kapitalizam 
se privredno neravnomjerno razvija i zato 
uvijek iznova dolazi do pretenzija razvije- 
nih zemalja za novom podjelom svijeta; 
6. Proletarijat treba da iskoristi neminov- 

no razračunavanje među imperijalisti- 
čkim silama i podigne revoluciju u onoj 
zemlji u kojoj u danom momentu, zbog 
vanjskih protivurječnosti i unutrašnjih 
slabosti, postoje  najrealniji uvjeti za 
svrgavanje vlasti buržoazije. 

Lenjinska je baklja zasvijetlila u mraku 
svjetskog rata, i u tom bestijalnom masa- 
kru, u kojemu je palo dvanaest milijuna 
ljudi, Lenjinov je poziv na revoluciju, ko- 
ja donosi mir i hljeb, snažno odjeknuo u 
svim streljačkim rovovima. Rusija postaje 
poprište na kojem se odigravaju svjetsko- 
historijska zbivanja, a teoretičar, strateg 
i taktičar revolucije Lenjin vodi brod ve- 
likom Oktobru i obogaćuje marksizam 
novim teoretskim i praktičnim spoznaja- 
ma. 

Osim nizom općeidejnih i teoretskih 
pitanja — nacionalno pitanje, seljačko pi- 
tanje, pitanje partije i dr. — Lenjin se 
cijelog svog života bavio i filozofskim 
problemima, pa je poznato npr. da je i 
za najburnijih dana Oktobra čitao Hegela. 
Medu najvažnija njegova filozofska djela 
spadaju svakako Materijalizam i empirio- 
kriticizam, kao i njegove Filozofske biljež- 
nice, koje, uz neke samostalne članke 
(npr. »K pitanju o dijalekitici«), sadrže niz 
bilježaka, kritičkih opaski i sažetih mi- 
šljenja o raznim problemima i, prije sve- 
ga, o filozofskoj literaturi koju proučava. 


Pri tom, međutim, ne treba zaboraviti 
brojna druga djela, kao što je npr. rad Šta 
su prijatelji naroda, u kojem, među osta- 
lim, L. želi ustvrditi i metodologiju svake 
znanosti koja hoće da bude znanost, a 
prije svega sociologije, koja hoće biti 
znanstvena. On ukazuje na to da svaka 
znanost mora raspolagati mjerilom koje 
omogućava razlikovanje bitnog od privid- 
nog, zakonitosti od slučajnog, fenomena 
Od biti. Svijest se u društvu nalazi u ideo- 
loškim društvenim odnosima, u nadgrad- 
njama, pa je nemoguće poći naprosto od 
svijesti da bi se došlo do znanosti. Stoga 
što ne idu dalje od pojava, od svijesti, 


sociolozi, po mišljenju Lenjina, ne mogu 
prijeći »sa opisivanja društvenih pojava (i 
sa njihove ocjene sa gledišta svog ideala) 
na strogo znanstvenu analizu«. 


Materijalizam i empiriokriticizam na- 
staje u razdoblju političke i ideološke 
reakcije (napisano 1908, štampano 1909), 
koja se javlja poslije poraza u revoluciji 
(1905), kad je među ruskim marksistima 
revizija svih vrijednosti u različitim obla- 
stima društvenog života dovela, po samoj 
prirodi stvari, do najjednostranijih revizi- 
ja i najopćijih filozofskih načela marksiz- 
ma. Na dnevnom su redu bile razne va- 
rijante empiriokriticizmu srodnih filozo- 
fija, pa je Lenjin — kako bi pokazao ko- 
rijen tih devijacija (osobito kod »empirio- 
monista« Bogdanova) — oštro kritizirao 
ne samo empiriokriticističku filozofiju 
već i subjektivni idealizam, pa i solipsi- 
zam na koji je, bez obzira na različitu 
terminologiju i prividno suprotne pozici- 
je, sveo — pomalo pojednostavnjeno — 
i biskupa Berkeleya, i mahizam, i empi- 
riokriticizam, i sve njegove ruske varijan- 
te. U tom djelu Lenjin, među ostalim, 
ukazuje i na to da je svaka spoznaja pri- 
bližna, privremena, da podliježe ponov- 
nom ispitivanju i da je trenutna — pa 
ipak da ona obuhvaća nešto apsolutno. 
Ona obuhvaća ne samo apsolutno koje je 
beskrajno udaljeno nego i sadržaj koji je 
već prisutan: zrno istine koje će daljnji 
razvitak izdvojiti, pokazati. I između rela- 
tivnog i apsolutnog postoji dijalektički 
odnos, koji ukazuje na jedinstvo između 
ova dva protivurječna izraza. Uz to je — 
suprotstavljajući se strastveno i uspješno 
svim oblicima i modifikacijama subjek- 
tivnog idealizma — ukazao i na neke teze 
raznih oblika materijalizma (Diderot, En- 
gels, prije svega) i suprotstavio ih idealiz- 
mu. Lenjin smatra da riječ »materija« 
označava »objektivnu stvarnost datu čov- 
jeku i njegovim osjetima, koji je kopiraju, 
fotografiraju, odražavaju«. Kad je pisao 
Materijalizam i empiriokrizicizam, Le- 

njin, međutim, još nije bio proučio i upo- 
znao Hegela i niz drugih filozofa, pa mu 
je samim tim ponekad nivo filozofiranja 
bio niži od onog koji je postigao kasnije 
u Filozofskim bilježnicama. To se osobito 
odnosi na iznošenje tzv. teorije odraza, 
koju je ovdje Lenjin (npr. u poznatoj for- 
muli o »subjektivnom odrazu objektivne 
stvarnosti«) pokušao suprotstaviti idealiz- 
mu, zastupajući, međutim, ponekad i po- 
ziciju kontemplativnog, pasivnog i meha- 
ničkog materijalizma XIX stoljeća, kao i 
gnoseologiju naivnog realizma. No ipak 
valja reći — uza svu potrebu da se taj 
tekst i kritički interpretira i suprotstavi 
nekim Marxovim, pa i samim Lenjino- 
vim tezama — da je ovdje Lenjinu bilo 
više stalo do toga da pruži — protiv su- 
bjektivizma —  deskripciju spoznajnog 
procesa ili čak samo da opiše kako se 
odvija akt mišljenja nego da iznese i ra- 
zvije neku marksističku spoznajnu teori- 
ju. Karakteristično je, međutim, ipak da 
su se gotovo svi dogmatici i vulgarizatori 
marksizma (od Todora Pavlova do nekih 
učesnika Bledskog simpozijuma o Teoriji 
odraza) pozivali uglavnom na Materijali- 
zam + empiriokrizicizam, a zaobilazili 
ostala Lenjinova filozofska djela. Sigurno 
je da i u samom tom djelu — pisanom 
u strasti borbe i sa odredene političke 
pozicije — postoje elementi koji zaslužu- 
ju ozbiljnu kritičku analizu, kao i marksi- 
stičku negaciju (kako je to npr. svojedob- 
no učinio marksist Karl Korsch), pa ne- 
kritička glorifikacija svega što je Lenjin 
napisao u filozofiji sigurno nije u duhu 
onih principa po kojima je živio i radio 
taj skromni i genijalni čovjek. 

Ako je — bez obzira na sve teoretske 
granice koje takav pothvat u sebi sadrži 
— obrana materijalizma bila temeljna te- 
ma Materijalizma i empiriokriticizma, di- 
jalektika je u mnogobrojnim svojim vido- 
vima naišla na izvanrednu afirmaciju u 
tzv. Filozofskim bilježnicama. Lenjin se 
neposredno pred rat 1914, pa i u toku 

samog rata i revolucije, intenzivno bavi 
dijalektikom, a posebno Hegelom. U tom 
je djelu također vidljiva izvjesna modifi- 
kacija i same teorije odraza, pa Lenjin 
više ne govori o pukom fotografiranju, 
odrazu (kao što povremeno govori u Ma- 
terijalizmu i empiriokriticizmu). On tu 
doslovno tvrdi da spoznaja »nije jedno- 
stran, neposredan, mrtav čin; to nije 
odraz u ogledalu«. 


Filozofske bilježnice, koje su opaske uz 
literaturu koju je čitao, nisu, dakako, cje- 
lovito filozofsko djelo namijenjeno za 
štampu, ali ipak sadrže neke bitne, te- 
meljne misli Lenjina, koje su odlučne za 
mogućnost njegove visoke filozofske va- 
lorizacije. Tu je prije svega članak »K pi- 
tanju o dijalektici«, koji sažeto, sintetički 
ukazuje na ulogu i karakter dijalektike 
kao spoznajne teorije, primjećujući da na 
tu stranu stvari — a to, po njemu, nije 
strana, već bit stvari — »nije obratio paž- 
nju ni Plehanov, da ne govorimo o dru- 
gim marksistima«. U svojim komentari- 
ma u Filozofskim bilježnicama Lenjin — 
filozofirajući u smislu Hegela — naglaša- 
va da je, u stvari, dijalektičan svaki naš 
najobičniji sud, jer već u njemu, utvrđu- 
jući npr. neku opću odredbu o nekom 
pojedinačnom subjektu, imamo jedinstvo 
suprotnosti, kao i jedinstvo općeg i poje- 
dinačnog. Za dijalektiku je — kaže Le- 
njin — bitna procesualnost svega posto- 
jećeg. No unutar čitavog stalnog procesa 
postoji, dakako, i nešto što je relativno 
»mirno«, postojano, što je izraženo u 
znanstvenim zakonima. No baš stoga — 
ukazuje Lenjin nadovezujući time opet 
na Hegelovu misao — što ima za objekt 
ono relativno postojano u pojavama, sva- 
ki je »zakon uzak, nepotpun, približan«, 
a pojave su od njega bogatije. Samim tim 
ne negira se, dakako, spoznajna vrijed- 
nost zakona i znanstvenih apstrakcija. 
Štaviše, premda su pojave bogatije raz- 
novrsnim karakteristikama, zakoni i ap- 
strakcije izražavaju dublje samu bit svega 

postojećeg »točnije i potpunije«, kao što 
i instrumenti tih apstrakcija, znanost i fi- 
lozofija, stoje — kako kaže Lenjin — u 
jednom pogledu bliže realnosti nego 
obične predodžbe. »Predodžba ne može 
uhvatiti kretanje u cjelini, npr. ne hvata 
kretanje koje ima brzinu od 300.000 km 
u sekundi, a mišljenje hvata i mora ga 
uhvatiti.«  Suprotstavljen  hegelovski i 
marksistički u Filozofskim bilježnicama i 
svakoj naivno-realističkoj, nedijalektičkoj, 
ontološkoj ili spoznajnoj koncepciji ili 
teoriji tzv. zdravog razuma, Lenjin je uz 
Hegelovu ironičnu primjedbu koju citira 
(+Svaka filozofija ide dalje nego zdrav ra- 
zum, jer zdrav razum nije filozofija.«) na- 
pisao: »Prije Kopernika je bilo protiv 
zdravog razuma govoriti da se Zemlja 
okreće.« Isto tako — izričito suprotstav- 
ljen mehaničkom i metafizičkom materi- 
jalizmu — on piše: »Filozofski idealizam 
je samo glupost s gledišta grubog, pro- 
stog, metafizičkog materijalizma. Napro- 
tiv, s gledišta dijalektičkog materijalizma, 
filozofski idealizam je jednostrano, pretje- 
rano. . . razvijanje. . . jedne od crta strana, 
ploha, spoznaje u apsolut...« Sasvim je 
očigledno da je Lenjinov stav u Filozof- 
skim  bilježnicama  — otvoren prema 
svim istinskim, živim naporima ljudskog 
duha za spoznajom, nosili ti stavovi bilo 
kakvo vanjsko obilježe — bio vrlo daleko 
od svake uskogrudnosti vulgarnog mate- 
rijalizma. U tom i jest veliko značenje 
koje te bilježnice imaju u borbi protiv 
svih simplifikacija marksizma, protiv 
dogmatskog ukalupljivanja i hipostazira- 
nja, umrtvljavanja dinamičke misli i zaus- 
tavljanja njenog razvoja, protiv čega se ta- 
ko jasno i energično borila čitava stvara- 
lačka i živa priroda Vladimira Iljiča. Ipak 
ne treba ispustiti iz vida da je on često 
i ovdje (a pogotovu u Materijalizmu i em- 
Piriokriticizmu) branio određenu varijan- 
tu dijalektičkog materijalizma koju se, po 
mnogim suvremenim marksističkim in- 
terpretatorima, niukoliko ne može iden- 


tificirati s  Marxovom  realno-huma- 
nističkom filozofskom orijentacijom. 

Među manje Lenjinove spise koji go- 
vore o cjelini marksističkog nazora na 
svijet valja još uborjiti Tri izvora # tri 
sastavna dijela marksizma, u kojem on, 
među ostalim, naglašava kako povijest fi- 
lozofije i povijest društvene znanosti ja- 
sno pokazuju da »marksizam nema ničeg 
što je nalik na sektaštvo u smislu doktri- 
ne koja se zatvorila sama u sebe i umr- 
tvila«. Marxovo je učenje nastalo kao »di- 
rektno i neposredno produženje učenja 
najbojih predstavnika filozofije, političke 
ekonomije i socijalizma«. 

Sigurno je da su glavne životne zasluge 
Lenjina, prije svega, na području revolu- 
cionarnog i zbiljskog mijenjanja svijeta 
— čime on, u stvari, i realizira Marxov 
zahtjev o njegovoj radikalnoj izmjeni. 
Stoga nije samo netočno, već nije ni mar- 
ksistički ni lenjinski valorizirati ga — ka- 
ko to često znaju nekritički i dogmatski 
apologeti — kao najvećeg marksističkog 
filozofa, jer on to nije ni bio niti postoji 
potreba da mu se to — kao puki profe- 
sorski epiteton ornans — pripisuje. To 
ne znači umanjivati, već, štaviše, — liša- 
vanjem svega što nosi crte nekritičkog 
obogotvorenja — još jasnije istaknuti 
epohalno,  svjetsko-povijesno značenje 
cjelokupne ličnosti i čitavog životnog pu- 
ta ovog svestranog i genijalnog revoluci- 
onara, najutjecajnijeg i najdosljednijeg 
proleterskog vođe naše epohe. 

Glav. filozofska djela: Materijalizam i em- 
biriokriticizam (1909); O značenju borbenog 
materijalizma (1922); Filozofske bilježnice 
(glavni dio pisan 1914—1916, štampane 
1929 — 30). Sva glavna Lenjinova djela i u nas 
su prevedena, a do sada je izašlo nekoliko iz- 
danja njegovih Sveukupnih djela na ruskom (4 
izd. 1941— 1959; 5 izd. 1959—62), njema- 
čkom (1928— 1930), kao i na mnogobrojnim 
jezicima u cijelom svijetu. 


LEONARDO da Vinci, tal. slikar i hu- 
manist (1452— 1519). Jedan od najvećih 

slikara talijanske renesanse, bavio se i 
matematikom, fizikom i filozofijom. U fi- 
lozofskim je tezama pod određenim utje- 
cajem pariške škole okamista. Zbivanja u 
prirodi odvijaju se determinirano, kao što 
pokazuje matematika i matematske pri- 
rodne znanosti. Kretanje, međutim, poči- 
va na spiritualnoj moći. Dio, tvrdi Leo- 
nardo, ima po sebi tendenciju da postane 
cjelina, jer sam njegov karakter znači ne- 
savršenost koja se želi prevladati. Njegov 
Traktat o slikarstvu sastavio je njegov 
učenik Francesco Melci iz bilježaka koje 
je Leonardo godinama pisao. U njemu L. 
govori o perspektivi, strukturi slike, pro- 
blemu prostora, odnosa između svjetlosti 
i predmeta, o razmjerima ljudskog tijela 
i dr. Za Leonarda je oko prozor na ljud- 
skom tijelu kroz koji duša promatra lje- 
pote svijeta i njima se naslađuje. 


Traktat prožima duh objektivističke 
estetike koji naglašava ne samo važnost 
mjerenja, racionalnog prosudivanja, ispi- 
tivanja i proračunavanja, raspoređivanja, 
određivanja razmjera, nego i općenito 
svakog izučavanja prirode, prikupljanja 
znanja i prodiranja u bitne zakonomjer- 
nosti realnog, objektivno postojećeg svi- 
jeta. Slikarstvo je inače za Leonarda naj- 
vrednija umjetnost, jer putem vida može- 
mo postići najveću istovjetnost s priro- 
dom, a, osim toga, nisu nam potrebni po- 
srednici i tumači — kao što su npr. kod 
literature prevodioci. Normalno oko je 
jednako u svim generacijama, narodima 
i stoljećima, pa je stoga slikarstvo i naj- 
popularnija umjetnost. Istovremeno L. 
smatra da onaj tko prezire slikarstvo sa- 
mim tim ne voli ni filozofiju, jer dok sli- 
karstvo obuhvaća površine, oblike i boje 
prirodnih tijela, filozofija prodire u ista 
tijela proučavajući u njima njihove vlasti- 
te osobine. 

Glav. djelo: Traktat o slikarstvu, prev.; 


Sveukupna djela izdao mu je u 6 sv. Ravaisson 
Moillieu (1881). 


LEONE, Ebreo (Leo Habraeus, pravo 
ime Abrabanel, Juda), jevrejski liječnik 
i filozof (oko 1460 — 1520). U djelu Dija- 
log o ljubavi nastoji povezati neke novo- 
platonističke s aristotelovskim tezama, a 
u njemu se opažaju i određeni izvorni 
platonistički elementi. Neki su interpre- 
tatori isticali i njegov utjecaj na Spinozu, 
ali ta je postavka do danas sporna. 
Glav. djelo: Dijalog o ljubavi (izdano u Ri- 
mu 1535, Veneciji 1541. i Bariju 1929). 


LE ROY, Edouard, franc. filozof 
(1870 — 1954). Prof. u Parizu. Zastupa od- 
ređenu mogućnost povezivanja pragma- 
tizma i moralnog dogmatizma. Svekoliko 
znanje ima samo praktičnu vrijednost. Po 
njegovu se mišljenju inteligencija ne su- 
protstavlja intuiciji, ali je u nekim tezama 
svoje filozofije svejedno blizak mnogim 
Bergsonovim rješenjima. Protivnik to- 
mizma, premda katolički orijentiran. 

Glav. djela: L'exigence idćaliste et le fait Ve. 
volution (1927); Les origines bumaines et Vevo- 
lution de Vintelligence (1929); Le problčme de 
Dieu (1929). 


LE SENNE, Rene, franc. filozof 
(1882— 1954). Prof. na Sorbonni. U po- 
četku pod utjecajem Hamelinove filozofi- 
je integralnog racionalizma, kasnije izgra- 
đuje svoju »filozofiju duha« (philosophie 
de Fesprit) u kojoj povezuje određenu 
teoriju vrijednosti s  egzistencijalnom 
strukturom konkretnog čovjeka. 

Glav. djela: Introduction A la pbilosopbie 
(1925); Le Devoir (1930); Obstacle et Valeur 
(1934); Trast6 de morale gćnerale, Traite de ca- 
racterologie (1949). 


LESSING, Gotthold Ephraim, njem. 
pjesnik, dramatičar i estetičar (1729— 
1781). Čuveni pisac-prosvjetitelj, zanim- 
ljiv je za filozofsko-estetska razmatranja 
najviše po svojim djelima Hamburška 
dramaturgija i Laokon. 

Suprotstavljen francuskim klasičnim 
piscima (posebno Corneilleu i Racineu), 

Lessing smatra da je Aristotelova Poetika 
krivo interpretirana i u pogledu triju je- 
dinstava grčke tragedije (od kojih Lessing 
priznaje samo jedinstvo radnje) i u pogle- 
du shvaćanja katarze, koja, po Lessingu, 
pročišćuje samo čuvstva sažaljenja i stra- 
ha u duši gledaoca. Lessing se bori protiv 
klasicističkog teatra i zbog neuvjerljivosti 
karaktera koji on prikazuje, zbog manire 
uzvišenog govora, lažne veličine situacija 
i neživotnih konflikata, shematskog pri- 
kazivanja vrlina i principa, govora »kostu- 
ra a ne ljudi« i uopće zbog »tiranskih pra- 
vila«, knjiških i suhoparnih racionalisti- 
čkih autoriteta, koji se nemaju prava po- 
zivati na živu antiku, na velikog Aristo- 
tela. Po Lessingu je umjetnost sama sebi 
svrhom, a bilo kakve ugode i užici ili mo- 
ralne pouke mogu biti posljedice, ali ne 
i svrha umjetnosti. Za nj je najviša ljepota 
čovjeka. 


Razlozima koje Winckelmann navo- 
di u prilog tumačenju plemenite jedno- 
stavnosti i mirne veličine, tj. uzdržanosti 
Laokonovog kipa, Lessing se radikalno 
suprotstavlja upozoravajući na činjenicu 
da ovaj ne uvida bitnu razliku između 
poezije i likovnih umjetnosti. Stoga upra- 
vo u tom djelu on daje svoju čuvenu di- 
stinkciju između poezije i likovne umjet- 
nosti. Dok, naime, pjesnik treba da prika- 
že radnju, razvoj, proces čina ili čuvstava 
(pa je L. protivnik pjesnika koji naprosto 
opisuju krajolik), dotle likovni umjetnici 
mogu i treba da izraze samo određeni 
momeni (stoga je protiv alegoriziranja u 
slikarstvu). »Ja smatram da cilj neke 
umjetnosti treba da bude samo onaj za 
koji je jedino ona sposobna, a ne onaj 
koji bolje od nje mogu ispuniti druge 
umjetnosti.« Utvrđivanje granica između 
likovnih umjetnosti i poezije nije za Les- 
singa bilo tek neko formalno pitanje, već 
je značilo i opovrgavanje filozofsko- 
-estetskih temelja klasicističke umjetni- 
čke metode. Nasuprot tom idealu, u biti 
normativnom i racionalnom idealu onog 

općeg, tj. potpunog duhovnog mira u ko- 
jem treba da smo svi isti, Lessing brani 
pravo individuama, onog specifičnog, po- 
jedinačnog, najvlastitijeg i neponovljivog. 


Lessing je u svojim temeljnim pogledi- 
ma pravi prosvjetitelj, slobodouman bra- 
nitelj vjerske tolerancije i borac protiv cr- 
kvenog fanatizma, duhovit i originalan 
pisac (stoga ga neki i nazivaju njemačkim 
Voltaireom) koga njegovo vrijeme nije 
priznalo i dovoljno cijenilo i koji je umro 
u velikom siromaštvu kao knjižničar jed- 
nog njemačkog provincijskog gradića, jer 
nije htio pisati za dvorsku i plemićku pu- 
bliku ni ugađati sladunjavim prohtjevima 
širokih slojeva tadašnjeg građanstva. 

Glav. filozofska i estetska djela: Laokon ili 
0 granicama slikarstva i poezije (1776, prev.); 
Hamburška dramaturgija (1767-1769, prev.); 
Die Erziebung des Menscbengescblechts (1780). 


LEUKIP, grčki filozof (oko 450. pr. n. 
e.). Podaci o njegovu životu vrlo su ne- 
pouzdani, a neki pisci čak sumnjaju da 
je uopće postojao (tako je Diogen Laertije 
pisao da je Epikur poricao postojanje 
Leukipa). Čini se ipak (po Aristotelu, 
Teofrastu, Simpliciju i dr.) da je postojao 
i da je u Eleji slušao Parmenida, a u Ab- 
deri Demokrita. Teofrast kaže da se odi- 
jelio od učenja Parmenida i Ksenofana, 
tvrdeći da postoje atomi s beskonačnim 
mnoštvom oblika. Općenito je njegovo 
učenje kod kasnijih pisaca tretirano kao 
atomističko, pa se, uz Demokrita, u goto- 
vo svim historijama filozofije i danas 
smatra osnivačem antičkog atomizma. 
Aristotel tvrdi da je napisao djelo Veliko 
uređenje svijeta. 


LEVI BEN GERSON (Gersonides), 
jevr. filozof (1288 — 1344). Averoist, ari- 
stotelovac, filozofiju povezuje s religijom. 
Svijet je, po njemu, stvoren iz pramaterije 
koja je, zbog toga što ne posjeduje nika- 
kvu formu, jednaka apsolutnom Ništa. 
Besmrtnost duše proizlazi iz njenog spa- 

janja s aktivnim intelektom u Aristotelo- 
vom smislu. 

Glav. djelo: Božji ratovi (Milkamot Adonai) 
izdao Riva di Trento 1560. god. 


LEVI-STRAUSS, Claude, franc. so- 
ciolog, etnolog, filozofi antropolog 
(1908 — ). Prof. u Americi (1935-1945), 
kasnije na Collčge de France. Jedan je od 
najznačajnijih predstavnika tzv. struktu- 
ralne antropologije. L. S. smatra da soci- 
jalna antropologija ukazuje na to da svi 
vidovi društvenog života — ekonomski, 
tehnički, politički, pravni, estetski, religij- 
ski — sačinjavaju jednu smislenu (signi- 
fikantnu) cjelinu, te da je nemoguće shva- 
titi bilo koji od tih vidova odvojeno od 
ostalih. Društvo je, dakle, smisleni totali- 
tet. U fokusu teoretskih postavki Levi- 
Straussa nalazi se kategorija strukture kao 
objektivizacija društvenog totaliteta koja 
polazi od određenih predodžbi ili smisle- 
nih veza. Kritizirao je Sartrea smatrajući, 
među ostalim, da je njegovo suprotstav- 
ljanje analitičkog dijalektičkom umu, kao 
zablude istini, neodrživo. 


L. S. se u djelima Elementarna struk- 
tura srodstva i Strukturalna antropologija 
bavi uglavnom problemom infrastruktu- 
ra, a u djelima Totemizam danas, Divlja 
misao i Mitologike I-IV pitanjima super- 
strukture, a to konkretno u primitivnom 
društvu znači, prije svega, pitanjima tote- 
mizma i mitova. On želi upravo u onoj 
oblasti gdje je aktivnost duha najviše 
oslobođena vanjskih sila i pritisaka poka- 
zati kako totemizam i mitologija nisu iz- 
raz svojevoljne igre ljudske mašte, već su 
podvrgnuti »osnovnim i obaveznim svoj- 
stvima svakog duha, ma kakav on bio«. 
Stoga L. S. nastoji utvrditi neka stalna 
svojstva ljudske misli i ljudske prakse što 
moraju podjednako važiti za bilo koju 
misao, nazivali je mi primitivnom, tote- 
mističkom, znanstvenom ili historijsko- 
-materijalističkom. I u pogledu kauzalite- 
ta on ukazuje na stalno prenošenje unu- 


tarnje strukture kauzalnog modela na 
njegove posljedice. U sklopu svojih istra- 
živanja L. S. pridaje posebno značenje et- 
nologiji, jer su, po njemu, »tradicionalne 
društvene znanosti« zakazale i pokazale 
se nesposobnima. 

U monumentalnom životnom djelu u 
četiri toma Mitologike L. S. analizira mi- 
tove, no istovremeno mu i to služi kao 
sredstvo za univerzalniji pothvat u ispiti- 
vanju pravila funkcioniranja ljudskog du- 
ha u smislu otkrivanja njegovih određe- 
nih konstanti. U prvoj od četiri knjige 
autor se osvrće i na vlastitu teoretsku 
evoluciju. 

Misao L. S., kao i nekih drugih struk- 
turalista — od kojih su mnogi dali niz 
značajnih rezultata u posebnim znanosti- 
ma (lingvistika, etnologija i dr.) — pati od 
određenog ahistorizma i preferiranja u 
biti nepromjenljivih, stalnih struktura, 
što joj onemogućuje uvid u neke bitne 
elemente razvoja društva, pa i prošlih ci- 
vilizacija. 

Glav. djela: Les structures člementaires de la 
parenić (1949); Race et bistoire (1952); Intro- 
duction A Voeuvre de Maus (1952), Tužni tropi 
(1955, prev.); Antropologie structurale (1958); 
Le totemisme d'ayjourd'hui (1962), Divlja mi- 
sao (1962, prev.); Mitologike I, II, III, IV (I dio 
prev. 1980). 


LEVY -BRUHL, Lucien, franc. socio- 
log (1857 — 1939). Prof. na Sorbonni, član 
Akad. znanosti. Učenik Durkheima, ka- 
snije se od njega u bitnim svojim postav- 
kama veoma razlikuje. L. B. stoji na sta- 
novištu da sociologiju treba odijeliti od 
filozofije, koja na nju i suviše utječe, i 
zasnovati je kao nezavisnu znanost. Prou- 
čava mentalitet primitivnih društava i 
smatra da se primitivno mišljenje kao 
prelogično ne pridržava racionalnih prin- 
cipa (kao što je npr. princip protivurječ- 
nosti), kao ni principa kauzaliteta u pri- 
rodi, već je bitno određeno kao čuvstve- 
no. No ličnost je kod primitivaca mnogo 
snažnija od one u civiliziranom društvu 

zahvaljujući prvenstveno mističkim pri- 
padnostima projiciranim u svijet čiji se 
neki dijelovi stapaju sa Ja i time poveća- 
vaju njegovu moć. To je Ja, međutim, 
mnogo manje izdiferencirano od civilizi- 
ranog Ja. Mnogo je francuskih sociologa, 
etnologa i psihologa (iako nisu tvorili po- 
sebnu školu) pod utjecajem  Levy- 
Bruhlovih koncepcija (Ch. Blondel, A. 
Bayer, H. Wallon, D. Essertier, M. Leen- 
hardt, a u izvjesnom smislu i G. Gur- 
vitch). 

Glav. djela: La morale et la science de moeurs 
(1903); Les fonctions mentales dans les socičtćs 
inferieures (1910); Primitivni mentalitet (1922, 
prev.), La mytbologie primitive (1935); Carnets 
(posth. 1947). 


LEWIS, Clarence Irwing, amer. filozof 
(1883 — 1964). Prof. na Harvardu i dru- 
gim sveučilištima u SAD. Jedan od naj- 
značajnijih i najutjecajnijih američkih fi- 
lozofa XX stoljeća. U spoznajnoj teoriji i 
etici nastojao ostvariti svojevrsnu sintezu 
pragmatizma i kantovstva. U logici znača- 
jan naročito po tome što je izgradio mo- 
dalnu logiku zasnovanu na pojmu impli- 
kacije. 

Temeljni se zadatak i osnovna dužnost 
svakog filozofa, po Lewisu, odnosi na pri- 
rodu i moduse spoznaje. On ispravlja kla- 
sičnu sigurnost spoznajne teorije koja na 
razne načine pretpostavlja apodiktičku 
nepogrešivost, jer tamo gdje nema mo- 
gućnosti pogreške, uopće nema smisla 
govoriti o spoznaji. Spoznavanje je aser- 
torno stanje uma koje je podložno ocjeni 
točnosti ili netočnosti putem relacije 
spram onog na što se odnosi, a podložno 
je također ocjeni opravdanosti ili neo- 
pravdanosti u smislu razloga. Shvaćanje 
osjetilne datosti, odnosno pojavnosti, što 
je klasična paradigma empirijske spozna- 
je, za Lewisa uopće nije spoznaja, jer u 
tom slučaju nema mogućnosti pogreške. 

Glav. djela: A Survey of Symbolic Logic 
(1918); Mind and the World-order (1929); 
Symbolic Logic (sa C. H. Langfordom, 1932); 


An Analysis of Knowledge and Valuation 
(1946); Tbe Ground and Nature of tbe Rigbt 
(1955); Our Social Inberitance (1957). 


LIEBERT, Arthur, njemački filozof 
(1878 — 1946). Prof. u Berlinu i na Beo- 
gradskom univerzitetu (1934). Novokan- 
tovac, s jakim naglašavanjem spekulativ- 
no-dijalektičkih elemenata. Izdavao je ča- 
sopis »Logos«, a jedno vrijeme i »Kantstu- 
dien«. U Beogradu je od 1936 — 1939. iz- 
davao časopis »Philosophia«. 

Glav. djela: Die Geltungswert der Metapby- 
sik (1920); Wie ist kritiscbe Philosophie iiber- 
baupt mčglicb? (1919); Vom Geist der Revolu- 
tion (1919); Ethik (1923); Die geistige Krisis der 
Gegenwart (1925); Geist und Welt der Dialek- 
tik (1929); Erkenntnistbeorie (2 sv. 1930); Der 
Universale Humanismus (1946). 


LIEBMANN, Otto, njemački filozof 
(1840 — 1912). Prof. u Strassburgu i Jeni. 
U prvoj fazi svog filozofiranja jedan od 
osnivača novokantovstva. Kasnije razvija 
specifičnu »kritičku metafiziku«. Svekoli- 
ka filozofija mora, po Liebmannu, ostati 
»unutar sfere ljudske svijesti«, jer je ta svi- 
jest pračinjenica (Urtatsache). 

Glav. djela: Kant und die Epigonen (1865); 
Zur Analysis der Wirklichkeit (1876); Gedan- 
ken und Tatsacben (2 sv. 1882— 1904); I. Kant 
(1904). 


LILJEQUIST, Efraim, šved. filozof 
(1865 — 1941). Prof. u Upsali i Lundu. U 
nekim tezama blizak Kantu, smatra da je 
subjekt našeg iskustva »konačni, nesavr- 
šeni, relativni subjekt koji, kako bi bio 
potpuno shvaćen, pretpostavlja beskonač- 
ni, savršeni, apsolutni subjekt«. No kao 
ideje apsolutnog subjekta i nesavršeni su- 
bjekti imaju udjela u savršenosti. Lilje- 
quist je studirao i doktorirao (tezom o 
Baconu) u Njemačkoj, te su mu gotovo 
sva djela pisana njem. jezikom. 

Glav. djela: Von der Philosopbie Francis Ba- 
cons (2 sv. 1893/94); Antike und moderne So- 
phistik (1896); Von der diltesten Scbriften Bo- 

stroms (1897); Von spezifiscben Sinnesenergien 
(1899);  Meinongs  allgemeine — Werttbeorie 
(1904). 


LINKE, Paul Ferdinand, njem. psiho- 
log i filozof (1876 — 1955). Prof. u Jeni. 


Pokušava — Husserlovu fenomenologiju 
primijeniti na eksperimentalnu psiholo- 
giju. 


Glav. djela: Humes Lebre vom Wissen 
(1901); Die phčinomenale Spbćire und das reale 
Bewusstsein (1912); Grundfragen der Wabrne- 
mungslebre (1918); Versteben, Erkennen und 
Geist (1936). 


LIPPS, Hans, njem. filozof (1889 — 
1941). Prof. u Gčttingenu i Frankfurtu. U 
mnogim tezama pokušava Husserlovu fe- 
nomenologiju razviti u pravcu filozofske 
antropologije. Pri tom je blizak i Dil- 
theyu. Bavio se posebno i hermeneut- 
skom logikom. 

Glav. djela: Untersucbungen zur Phćinome- 
nologie der Erkenntnis (1927); Die Menscblicbe 
Natur (1941); Untersucbungen zur einer berme- 
neutiscben Logik (1938). 


LIPPS, Theodor, njem. filozof, psiholog 
i estetičar (1851— 1914). Prof. u Bonnu 
i Munchenu, osnivač poznatog psiholo- 
škog instituta u Munchenu. 

L. smatra da je realna zbilja u svojoj 
biti svijest, te da se može upoznati samo 
putem psihičkih procesa. Stoga je za nje- 
ga psihologija osnova svim ostalim filo- 
zofskim disciplinama. »Unutarnje isku- 
stvo« tvori temelj svim duhovnim znano- 
stima, pa tako i logici i estetici. Zato je 
i »filozofija kao znanost psihologija«. 
Unutar njegove estetike posebno je za- 
nimljiva njegova teorija uživljavanja (Ein- 
fuhlung). On smatra — nasuprot tvrdnja- 
ma nekih estetičara — da je uživljavanje 
općiji proces odnosa čovjeka prema svije- 
tu, a ne samo estetski fenomen. Ali dok 
u običnom životu ima mnogo okolnosti 
koje taj proces sprečavaju, u umjetnosti 
je on bez ostatka i savršen, pa je estetsko 


uživljavanje potpuno, jer sve umjetničko 
ima za nas ličnu vrijednost i našu vlastitu 
zbiljnost. Umjetnik, otklanjajući sve spo- 
redno, olakšava uživljavanje, te je u sva- 
kom estetskom svidanju riječ, na kraju, 
o uživljavanju našeg Ja i njegova unutar- 
njeg aktiviteta u određene objekte, likove 
itd. Svi smo mi, dakle, Hamleti kad istin- 
ski doživljavamo Shakespeareovo djelo. 
Umjetnički je lijepo stoga na određen na- 
čin identično sa simpatičnim. Objekt 
simpatije je naše Ja, objektivirano i pre- 
neseno u druge, pa ga mi zbog toga u 
drugih opet nalazimo. Čini se da uživlja- 
vanje pripada objektu, premda je ono 
moć čovjeka da promatra objekt. Lipps je 
pokušao istražiti različite vrste »Einfu- 
hlunga«, pa je tako već u prostim oblici- 
ma iznašao 1650 kombinacija gdje se on 
javlja. U tom duhu tumačio je i čuveni 
zlatni rez, ali nije smatrao da su za njega 
presudne određene matematske propor- 
cije. Taj rez, bolje no drugi odnosi, ostva- 
ruje dojam i čvrstine i elegancije, pa stoga 
s njim živimo u simpatiji. 

Glav. djela: Psychologiscbe Studien (1885); 
Grundziige der_Logik (1893); Raumdistbetik 
und geometriscb-optiscbe Tduschungen (1897); 
Etbiscbe Grundfragen (1899); Vom  Fiiblen, 
Wollen_ und Denken (1902); Astbetik (2 sv. 
1903-6),  Naturwissenscbaft und  Weltan- 
scbauung (1907). 


LISSA, Zofia, polj. muzikolog i estetičar 
(1908 — —). Prof. Varšavskog konzervato- 
rija, kasnije (1945— 47) u diplomatskoj 
službi, od 1948. predaje muzikologiju na 
Varšavskom sveučilištu. Bibliografija nje- 
zinih radova, koji se pretežno bave histo- 
rijom i teorijom muzike, obuhvaća više 
od stotinu naslova. Posebno se bavila i 
poljskom poviješću glazbe. U svojim 
estetsko-filozofskim djelima nastoji, pola- 
zeći od nekih temeljnih marksističkih 
postavki, dijalektički povezati ontološka i 
antropološka pitanja sa sociološkim i po- 
vijesnim. U okviru njenih mnogobrojnih 
refleksija o glazbi posebno su zanimljiva 

istraživanja o modernoj strukturi glazbe, 
unutar koje su uzdrmana mjerila tzv. 
»glazbenog djela«. Svoja često vrlo lucid- 
na razmišljanja ne želi shvatiti kao zatvo- 
reni sistem suvremene estetike glazbe, a 
pogotovu ne kao normativnu valorizaciju. 
»Nastojala sam shvatiti što u glazbi jest, 
a ne formulirati postulate o tome što bi 
u njoj trebalo biti.« 

Glav. djela: Uz brojne muzikološke i histo- 
rijske eseje, kao i djela Estetika filmske glazbe, 
glavni njeni estetsko-filozofski radovi sakup- 
ljeni su u knjizi Estetika glazbe (1969, prev.). 


LITT, Theodor, njem. filozof (1880 — 
1962). Prof. u Leipzigu i Bonnu. Blizak 
Husserlu, Natorpu, Diltheyu i Honigs- 
waldu, L. smatra da je osnovni problem 
svake istinske teorije znanosti antiteza iz- 
među spoznaje i života. Tzv. strukturna 
nauka (Strukturlehre) kao znanost o prin- 
cipima  (Prinzipienwissenschaft) vrijedi 
kako na teoretskom, tako i na praktič- 
nom području etičkog trebanja (Sollen). 
Svoje pedagoške radove zasniva na svo- 
jevrsnoj filozofiji kulture, a pri tom se ne 
zadovoljava — pozitivističkom metodom 
opisivanja, već zahtijeva uvođenje metode 
razumijevanja (Verstehen) bitnog smisla. 
U tom smislu pedagogiju shvaća kao dio 
filozofije. 

Glav. djela: Geschichte und Leben (1918); Er- 
kenntnis und Leben (1923); Etbik der Neuzeit 
(1926); Mensch und Welt; Hegel; Freiheit und 
Lebensordnung; Naturwissenscbaft und Men- 
scbenbildung. 


LITTRE, Emile, franc. filozof i leksiko- 
graf (1801— 1881). Učenik A. Comtea, 
inzistirao je međutim još konzekventnije 
od svog učitelja na »čistom pozitivizmu«. 
Stoga se i ogradio od posljednje faze 
Comteove »mistične filozofije«. Bavio se 
mnogo i lingvistikom i napisao monu- 
mentalni rječnik francuskog jezika. 
Glav. djela: Histoire de la langue framgaise 
(2 sv. 1862); Dictionnaire de la langue franga1- 
se (4 sv. 1863-67); Conservation, revolution et 


positivisme (1852), Auguste Comte et la Pbilo- 
sopbie positive (1863); La science au point de 
vue philosopbique (1873). 


LOCKE, John, engl. filozof (1632 — 
1704). Studirao je u Oxfordu prirodne 
znanosti, medicinu i filozofiju. Nezado- 
voljan skolastikom, u prvo se vrijeme pri- 
klanja Descartesovim sumnjama i filozo- 
firanju, što nije — nasuprot nekim usta- 
ljenim gledanjima — ni kasnije ostalo 
bez određenog utjecaja na Lockeovu filo- 
zofiju. Mnogo je godina proveo u Francu- 
skoj i Nizozemskoj, kamo se pod lažnim 
imenom bio sklonio pred naletom reak- 
cije, a bio je i u diplomaciji i lični sekre- 
tar baruna Ashleya (kasnije lorda Shaftes- 
buryja). 

U političkoj filozofiji Locke je osnivač 
filozofski zasnovanog liberalizma. Njego- 
vo djelo Dvije rasprave o vladi (1690) jed- 
no je od najznačajnijih djela iz političke 
filozofije, tipično za liberalnu koncepciju 
društva i države. Locke, naime, uopće 
smatra da bi se filozofija morala odvratiti 
od prepirke o beskorisnim metafizičkim 
pitanjima i proširiti za praktični život ko- 
risne primjenljive spoznaje, pa se u tom 
smislu zalaže za racionalno uređenje dru- 
štva i razumno rješenje svih individual- 
nih problema. Političke  liberalističke 
doktrine Lockea, također i u obliku kako 
ih je razvio Montesquieu, ušle su i u ame- 
rički ustav, a na njima se temelje i bri- 
tanski, kao i francuski ustav iz 1871. U 
svojim mislima o državi i pravu Locke 
zahtijeva ustavnu monarhiju i narodni su- 
verenitet, no on također osporava, pod 
određenim uvjetima, pravo na pobunu, U 
tom smislu Locke je otac prosvjetiteljstva 
građanskog slobodarskog pokreta koji do- 
minira duhovnim životom Evrope u 18. 
stoljeću. Zalažući se za političku slobodu 
i ravnopravnost, on je ipak dosta oprezan 
kad je riječ o ukidanju svih feudalnih pri- 
vilegija, pa je njegova doktrina često 
označavana kao »umjerena revolucionar- 

nost«, koja je izražena i u klasnom kom- 
promisu 1688. god. što ga je Marx oka- 
rakterizirao kao »kompromis između bur- 
žoazije u njenom usponu i ranijih feudal- 
nih veleposjednika«. 


Locke je prvi veliki spoznajni teoreti- 
čar u modernom smislu te riječi koji se 
sistematski bavi porijeklom, sposobno- 
šću, sigurnošću, osnovama i stupnjevima 
spoznaje, te ga neki čak smatraju osniva- 
čem spoznajne teorije uopće. Polazeći i 
od određenih pretpostavki Descartesa, 
Locke smatra da mi doista spoznajemo 
posredstvom »ideja«, pod kojima on pod- 
razumijeva ono »što duh opaža u sebi ili 
što je neposredno predmet opažanja mi- 
sli i razuma«. Ideje, dakle, u našem duhu 
reprezentiraju ono što postoji objektivno 
u samoj stvarnosti, tj. izvan našeg du- 
ha. 


No ideje nisu urođene, već najvećma 
potječu iz iskustva. Locke se energično i 
strastveno, s mnogo lucidnih argumenata 
bori protiv svih onih teoretičara koji su 
u bilo kojoj formi branili tezu o urođe- 
nosti ideja. Može se čak reći da je i nje- 
gova osnovna empiristička teza (Ništa ni- 
je u intelektu što prije nije bilo u osjetilu 
— Nihil est in intellectu quod antea non 
fuerit in sensu) upravljena prvenstveno 
protiv teorije o urođenim idejama, a nije 
(kako se to često tumači) neki radikalni 
spoznajnoteoretski senzualizam. Čak i 
kad bi — misli Locke — npr. božja eg- 
zistencija bila općepriznata od svih ljudi, 
to još ne bi moralo značiti da je naša 
spoznaja urođena, već da je naprosto iz- 
vedena iz svrhovitosti svijeta, dakle steče- 
na iskustvom. No — kao što npr. poka- 
zuje i sama pojava ateista — ideja boga 
nije ni općepriznata ni svakom čovjeku 
urođena. Isto tako nisu vječni i urođeni 
ni moralni zakoni, pa čak ni logični ak- 
siomi (jer npr. djeca ili divljaci ne znaju 
za takve principe i ne ravnaju se po nji- 
ma). Nemoguće je, međutim, da u razu- 


mu postoje neke ideje o kojima on sam 
ne zna ništa. 

Kako je svaki čovjek svjestan toga da 
misli i da ono čime se njegov duh u mi- 
šljenju bavi jesu ideje, to je izvan svake 
sumnje da ljudi imaju u svom duhu raz- 
ličite ideje. No kako se duh snabdijeva 
idejama? »Na to pitanje« — kaže Locke 
— +ja odgovaram jednom riječju: iz isku- 
stva. Na iskustvu se zasniva sve naše zna- 
nje«. 

Pri rođenju duh je zapravo poput tabu- 
lae rasae, prazne ploče, on je sličan »bi- 
jelom neispisanom papiru«. Prvi spoznaj- 
ni izvor su vanjska iskustva, vanjska opa- 
žanja, tzv. senzacije. Drugi je izvor reflek- 
sija ili unutarnje iskustvo, samopromatra- 
nje, koje, premda pretpostavlja vanjska 
opažanja, predstavlja samostalan izvor. Po 
Lockeu, postoje četiri vrste jednostavnih, 
prvobitnih ideja, tzv. prostih ideja (ili pre- 
dodžaba). Proste ili jednostavne ideje po- 
tječu iz nekog vanjskog osjetila (boja, ton 
i sl.), zatim su to ideje što potječu od više 
vrsta osjetila (prostor, iz vida i opipa), pa 
ideje mišljenja, volje i sl., i najposlije ide- 
je iz vanjskog i unutarnjeg opažanja: ideje 
bola i zadovoljstva, jedinstva egzistencije, 
sile itd. 


No samo određene proste ideje odgo- 
varaju realnim osobinama stvari, a druge 
su subjektivnog karaktera, ne postoji nji- 
hov realitet u stvarima, već u nama i na- 
šem predstavljanju. Prve su ideje tzv. pri- 
marne kvalitete, a druge sekundarne kva- 
litete. Sekundarne kvalitete nisu, dakle, 
neke od primarnih kvaliteta nezavisne 
osobine tijela, već upravo stanja koja na- 
staju djelovanjem primarnih kvaliteta na 
naša osjetila. Istovremeno su, međutim, 
primarne kvalitete definirane kao one ko- 
je se ne mogu odvojiti od tijela, kao što 
su čvrstina, prostornost, oblik, kretanje, 
mirovanje i broj. Sve ostale kvalitete su 
sekundarne: boje, zvuci, mirisi itd. Locke, 
dakle, smatra da se samo primarne kva- 
litete stvarno nalaze u tijelima; sekundar- 

ne kvalitete nalaze se samo u subjektu 
koji percipira. 

Osim prostih ideja postoje i složene 
(complex ideas), koje razum stvara iz pro- 
stih, a ima ih tri glavne vrste: modusi 
(one osobine što ne postoje po sebi, već 
pretpostavljaju nešto što je njihov nosi- 
lac), supstancija (kao nepoznati nosilac 
onih osobina što ih izražavaju modusi) i 
relacije (koje nastaju usporedbama, npr. 
identičnost i različitost, i sl). I spoznaja 
ima tri vrste: osjetilna, intuitivna i de- 
monstrativna spoznaja. Najviši je stupanj, 
po Lockeu, zapravo intuitivna spoznaja, 
jer je najsigurnija, a sve se druge spoznaje 
(ne samo osjetilne već i demonstrativne) 
mogu uopće dokazati samo posredno, 
putem veza intuitivnih spoznaja. 


Za Lockea je bitni uvjet moralnosti 
sloboda duha. Sloboda je, međutim, odre- 
đena kao sloboda djelovanja, tj. kao spo- 
sobnost da se određena radnja vrši, pre- 
kine ili uopće spriječi. No ljudska volja 
nije slobodna, već determinirana ranijim 
razmišljanjima, idejama i sudovima. Pre- 
ma tome, sloboda se ne odnosi na volju, 
već na čitav duh, cjelokupnu ličnost čov- 
jekovu. Njegovo shvaćanje i definiranje 
moralnog određenja pretežno je traženje 
dovoljne sankcije propisa prirodnog pra- 
va. Moralno dobro ili zlo je suglasnost ili 
nesuglasnost naših dobrovoljnih djela sa 
zakonom. Bez zakonodavca, međutim, 
nema obavezivanja, a bez obavezivanja 
nema moralnosti. 

Zadaća je odgoja, po Lockeu, da razvija 
vrline, da sprema za život u zajednici i 
da posebno pazi na individualne karakte- 
ristike koje odgajanik mora sam jačati na 
osnovi vlastitog iskustva. Čovjek vrlina 
vredniji je od najvećeg učenjaka. Škola 
pak kao javna ustanova uzgaja samo bez- 
obličnu masu i ne obazire se na osobine 
svakog pojedinca. Učenje treba da je ig- 
ranje koje će razvijati sposobnost mišlje- 
nja, a ne pretrpavati pamćenje velikim 
brojem nepotrebnih činjenica. 


Njegove misli o odgoju znatno su utje- 
cale na Rousseaua. Golemo značenje 
Lockeove filozofije leži prvenstveno u 
njegovim temeljnim — spoznajnoteoret- 
skim tezama, kojima je on utjecao na 
daljnji razvoj ne samo engleske emipiri- 
stičke filozofije (premda je taj utjecaj, da- 
kako, dominantan) već i cijelog evrop- 
skog  prosvjetiteljstva XVIII stoljeća. 
Upravo onoliko koliko uopće doseže tzv. 
čista spoznajnoteoretska pretpostavka, 
koja eksplicite ne vodi računa o svojim 
ontološkim temeljima, toliko je i konze- 
kventna i misaono produbljena filozofska 
pozicija ovog, uz Humea i Bacona, vjero- 
jatno najvećeg filozofa što ga je imala En- 
gleska. 

Glav. djela: Letters Concerning Toleration 
(1689-1692); Two Treatises of Government 
(1690); Ogled o ljudskom razumu (1690, prev.); 
Misli o vaspitanju (1693, prev.); Tbe Reasona- 
bleness of Cbristianity (1695); On tbe Condućt 
of tbe Understanding (posth. 1706). 


LOEWENBERG, Jacob, amer. filozof 
(1882 — 1969). Preko pola stoljeća preda- 
vao na Kalifornijskom sveučilištu u Ber- 
keleyu. Zastupao »problematični reali- 
zam« u metafizici i spoznajnoj teoriji i 
»dijalektički pragmatizam« u etici i soci- 
jalnoj filozofiji. Jedan od rijetkih ameri- 
čkih filozofa koji je studirao Hegelovu 
Fenomenologiju duba i o njoj objavio više 
rasprava, a nedavno i opsežnu knjigu. 

Glav. djela: Dialogues from Delpbi (1949); 
Reason and the Nature of Tbings (1959); He- 
gel's Pbenomenology. Dialogues on tbe Life of 
Mind (1965). 


LONGIUS, Cassius, sirijski filozof (oko 
213— 273). Savjetodavac sirijske kraljice 
Zenobije. Smaknuo ga je — zbog toga 
što je savjetovao Zenobiji da se ne preda 
— rimski car Aurelijan. 

Od mnogobrojnih djela sačuvali su se 
samo fragmenti iz kojih se vidi osnovna 
neoplatonistička filozofska orijentacija 
Longiusa. Po Longiusu su, međutim — 


Longius 


za razliku od Plotina — ideje samostalne 
i nezavisne od božjeg uma. 


LORENC, Borislav, filozof i psiholog 
(Aranđelovac, 1883 — 1975). Prof. Teolo- 
škog fakulteta u Beogradu. Bit religije L. 
vidi u neposrednom odnosu prema apso- 
lutnoj stvarnosti — tj. bogu. Objavio je 
niz knjiga, članaka i kritika iz problema- 
tike historije psihologije i naše psiholo- 
ške terminologije. Zastupa svojevrsni 
vjerski idealizam. Posebno je potrebno is- 
taći njegov kratki, objektivno pisani Pre- 
gled istorije filozofije, u kojem je uspio (na 
svega 180 stranica) izložiti pregledno te- 
meljne sisteme od Talesa do početka na- 
šeg stoljeća. 

Povijest filozofije je za Lorenca povi- 
jest pokušaja rješenja filozofskih proble- 
ma. Premda naglašava da povijest filozo- 
fije ima posla s pojedinim ličnostima ko- 
je stvaraju povijest filozofije, on istovre- 
meno tvrdi kako ta povijest mora voditi 
računa o utjecaju ranijih filozofa, kao i o 
općem stanju nauke i kulture. 

Glav. djela: Psibologija (1926); Pregled isto- 
rije filozofije (1927); Misao 1 akcija (1930); Psi- 
bologija i filozofija religije (1939). 


LOSSKIJ, Nikolaj Onufrijevič, rus. fi- 
lozof (1870— 1965). Prof. u Petrogradu, 
od 1922. u emigraciji (u Čehoslovačkoj), 
od 1947. prof. filozofije na ruskoj duhov- 
noj akademiji u New Yorku. Njegovu re- 
ligijski obojenu filozofiju karakterizira 
(osobito kad je riječ o njegovim osvrtima 
na povijest ruske filozofije) radikalno od- 
bacivanje materijalizma i negacija mar- 
ksizma. Po svojim osnovnim filozofskim 
nazorima L. je zastupnik intuicionizma. 
Glavna je zadaća filozofije da stvori »teo- 
riju O svijetu kao cjelini«. Centralni je ele- 
ment svijeta ličnost kao supstancijalni 
djelatelj. Sve je ostalo rezultat njegovih 
stvaralačkih sposobnosti. Subjekt, po 
Losskijevu  intuicionizmu, neposredno 
uviđa o njemu neovisnu stvarnost, te je 

odnos subjekta i objekta odnos tzv. »gno- 
seološke koordinacije«. Spoznaja, za Los- 
skija, započinje tada kada se na određene 
objekte uputi serija »intencionalnih aka- 
ta«. U svojoj poznatoj Logici L. smatra da 
je subjekt suda dovoljan razlog predikata. 
Sam pak objektivni sastav suda je »pred- 
met u originalu«. Stoga i sud, po Losskiju, 
ne može biti lažan: on je logički sistem 
koji sadrži u sebi objektivnu i nužnu vezu 
razloga i posljedice. Upravo zato i proble- 
matični iskazi nisu sudovi, jer je bit suda 
u tome da iz subjekta (kao razloga) nužno 
slijedi predikat. 

Glav. djela: Svijet kao organička cjelina 
(1917); Uvod u filozofiju (1918); Osnovni pro- 
blemi gnoseologije (1919); Logika (2. izd. 1923, 
prev.); Sloboda volje (1927); Uvjeti apsolutnog 
dobra (1931); Dijalektički materijalizam u 
SSSR-u (1934); Value and Existence (1935); 
Čurstvena, intelektualna i mistička intuicija 
(1938), History of Russian Philosophy 
(1951). 


LOTMAN, Jurij Mihailovič, estonski 
teoretičar književnosti (1922— ). Osni- 
vač i glavni predstavnik strukturalno- 
-semiotičkih istraživanja u Tartuu. Te- 
meljni je Lotmanov stav da je svaka 
umjetnost komunikacijsko sredstvo, tj. 
jezik shvaćen kao posebno uređen i orga- 
niziran sistem komuniciranja koji se ko- 
risti znakovima, pri čemu je prirodni je- 
zik prvotan, a umjetnost drugi modelativ- 
ni sistem. Lotman, među ostalim, poka- 
zuje kakvi sve postoje odnosi korelacije 
između ta dva niza, kao što nastoji poka- 
zati načine kako ti odnosi, kao i sama 
književnost, funkcioniraju u kulturi i dru- 
štvu. Stoga su njegova istraživanja nošena 
kako idejom teorije informacije i semio- 
tičkog ispitivanja književosti, tako i širim 
sociološkim lociranjem književnog dje- 
la. 

Glav. djela: Predavanja iz strukturalne poe- 
tike (1964, prev.); Struktura umjetničkog teksta 
(1970, prev.); Analiza poetskog teksta (1972). 


LOTZE, Rudolf Hermann, njem. filo- 
zof_ (1817— 1881). Prof. u Leipzigu 
(1842), Gottingenu (1844) i Berlinu 
(1881). Filozof je postao putem proučava- 
nja prirodnih nauka (medicine i fiziologi- 
je). 

Lotzeova filozofija želi posredovati iz- 
medu realizma spoznaje i idealizma osje- 
ćajnosti, dualizma i monizma, mehaniciz- 
ma i teologije, teizma i panteizma. Os- 
novni je postulat mišljenja, koje treba da 
obradi iskustvenu građu, priznanje priro- 
doznanstvene mehaničke atomistike. No 
to ne zadovoljava sve zahtjeve mišljenja, 
pa umna težnja za jedinstvenim nazorom 
na svijet mora prijeći preko te mehaničke 
zbilje, analizirajući ponajprije osnovne 
pojmove same te atomistike (kao što je 
npr. pojam atoma). Nakon analize slijedi 
analogija, koja nas upućuje da zbilju po- 
mišljamo poput nas, dakle kao nešto du- 
hovno. Tako ćemo doći do teze da su 
posljednja bića jednostavne neprostorne 
monade koje imaju svoja unutrašnja sta- 
nja. Realna je stvar, za Lotzea, individu- 
alni zakon njezina držanja. Posljednja bi- 
ća nisu, dakle, realna po nekoj realnoj 
jezgri, već po tome što su u stanju svojim 
držanjem pobuditi privid jezgre. Razliku- 
jući oblast činjenica, zakona i najposlije 
vrijednosti, odnosno vrijednosnih normi, 
L. je smatrao da se jedinstvo ovih područ- 
ja može shvatiti samo u ideji personalnog 
boga. Svoju metafiziku završava, u uvjere- 
nju o nepotpunosti i nedostatnosti svog 
učenja, tvrdnjom: bog zna to bolje. U 
tom smislu Lotze je smatrao da carstvo 
vrijednosti, volja koja omogućuje vredno- 
vanje, tj. akt važenja vrijednosti, može bi- 
ti samo nešto što je identično bogu. I 
sam svijet postoji zato da bi se u njemu 
ostvarile idealne vrijednosti, pa su vrijed- 
nosna određenja duhovni pradoživljaji, 
nešto što je primarnije i od mišljenja i 
subjekta koji misli, što se najočitije poka- 
zuje u ljepoti, jer je ona »oblik apsolutno 
vrijednosnog sadržaja«. 

Glav. djela: Metapbysik (1841);  Logik 
(1843); Mediziniscbe Psycbologie oder Pbysiolo- 
gie der Seele (1852); Mikrokosmos, Versuch einer 
Antbropologie (3 sv. 1856 — 58); Gescbicbte der 
Asthetik_ in Deutscbland (1868); System der 
Philosopbie: I dio Logik (1874), 11 dio Metapby- 
sik (1879); Die Prinzipien der Etbik (posth. 
1882). 


LOVEJOY, Arthur Oncken, amer. filo- 
zof (1873 — 1962). Studirao je u Njema- 
čkoj i Americi, prof. na John Hopkins 
univerzitetu. Predstavnik tzv. temporali- 
stičkog realizma, pokretač i prvi urednik 
časopisa » Journal of the History of Ideas«. 
Za Lovejoya je vremenitost specifična ka- 
rakteristika ljudskog iskustva. On predba- 
cuje idealizmu nemogućnost rješavanja 
problema vremena što se pokazuje u ap- 
sorbiranju vremena u vječnost apsolutne 
svijesti. Realizam koji zastupa, međutim, 
nije monistički, već dualistički: osim fizi- 
čke postoji i mentalna realnost ili svijest. 
Stoga je kritičan i prema neoralizmu, a 
odbacuje i niz tradicionalnog shvaćanja i 
samog pojma spoznaje. U svojoj orijenta- 
ciji na »historiju ideja« (što je kod njega 
zamišljeno kao svojevrsna nova filozofska 
disciplina) L. je imao mnogo učenika i 
nastavljača ne samo među filozofima već 
i među književnicima. 

Glav. djela: Tbe Revolt against Dualism 
(1929); The Great Cbain of Being (1936); Es- 
says in tbe History of Ideas (1948); Reflections 
on Human Nature (1961); Tbe Reason, tbe Un- 
derstanding and Time (1961). 


LOWITH, Karl, njem. filozof (1897 — 
1976). Bio je prof. u Japanu i SAD, a od 
1952. prof. u Heidelbergu. Za vrijeme na- 
cionalsocijalizma u emigraciji. Pod utje- 
cajem je Husserlove fenomenologije, a 
jedno vrijeme i Heideggera, da bi se ka- 
snije s njim razišao (osobito radikalno u 
interpretaciji Nietzscheove filozofije). U 
mnogim tezama blizak izrazito jevrejsko- 
-kršćanskoj tradiciji. 

Značajno je — uz djela o Nietzscheu 
— L6&withovo povijesno djelo Od Hegela 
do Nietzschea, u kojem na originalan na- 
čin opisuje razvoj posthegelovske filozo- 
fije, dajući pri tom — za razliku od mno- 
gih drugih građanskih interpretatora — 
mnogo prostora genezi i razvoju Marxove 
misli. 

Glav. djela: Das Individuum in der Rolle 
der Mitwelt (1928); Kierkegaard und Nietzsche 
(1933); Nietzscbe (1935); Jacob Burckbardi 
(1936); Nietzscbes Pbilosopbie der ewigen Wie- 
derkebr des Gleichen (1935; II znatno izmije- 
njeno izdanje 1955); Von Hegel zu Nietzsche 
(1941), Weligescbicbte_ und  Heilsgescbeben 
(1953); Heidegger, Denker in diirftiger Zeit 
(1953). 


LUKACS, Gyšrgy, mađar. filozof, kriti- 
čar i estetičar (1885 — 1971). Komunist je 
postao 1918, a u revoluciji Bele Kuna bio 
je komesar za prosvjetu. Nakon što je re- 
volucija ugušena, pobjegao je u Austriju, 
a zatim u Njemačku. Pred Hitlerom emi- 
grira u SSSR (1933), odakle se vraća u 
Mađarsku nakon oslobođenja. Postaje 
prof. na sveučilištu u Budimpešti, ali je 
nakon sudjelovanja u događajima god 
1956. (kao ministar prosvjete u vladi 
Imre Nagya) bio deportiran u Rumunj- 
sku, te je otada bio u manjoj ili većoj 
mjeri — u »nemilosti«. Često je pisao na 
njemačkom, pa mu je većina filozofskih 
knjiga prvi put tiskana na tom jeziku. 

Lukacs je jedan od najsvestranijih i 
najdubljih mislilaca suvremene marksisti- 
čke filozofije, a mnogi teoretičari (npr. L. 
Godlmann) smatraju da je »najveći suvre- 
meni filozof marksizma«. Dosljedan cije- 
log života kao kritičar kapitalizma i gra- 
danske filozofije, on je, međutim, kadi- 
kad blizak i nekim staljinističkim shvaća- 
njima, a često je pod raznim pritiscima 
iznosio i teze za koje je teško pretposta- 
viti da je u njih sam vjerovao. (npr. »Sta- 
ljinov rad o jeziku analizira presudna 
estetička pitanja tako temeljito da se u 
njemu može uočiti silan razvoj koji Le- 

njin — Staljinov period predstavlja u hi- 
storiji estetike«!) To, međutim, ne znači 
da i sam — bez obzira na pritiske — nije 
padao i u shematski način mišljenja i da 
— osobito u nekim interpretacijama 
(Schelling, Nietzsche i dr.) — nije suviše 
pojednostavnio neke kritičke objekcije uz 
»razaranje uma« u građanskoj filozofiji. 
Ipak mu sve to nije pomoglo, pa je go- 
tovo stalno ostao sumnjiv dogmaticima, 
jer je naprosto previše znao i bio prejak, 
suviše originalan mislilac a da bi ga mogli 
podnijeti oni »sveznadari« koji isključivo 
političkoj sferi daju pravo odluke o svim 
ključnim pitanjima marksizma. (U tom je 
smislu karakterističan nerazmjerno mali 
članak o Lukacsu u sovjetskoj Filozofskoj 
enciklopediji u kojem se stalno govori sa- 
mo o Lukacsevim »pogreškama« i »pravil- 
nim« kritikama njegove filozofije.) 


Teoretska aktivnost Lukacsa počinje 
prije prvog svjetskog rata (prvi je svoj rad, 
Razvoj moderne drame, objavio na mađar- 
skom jeziku kad je imao dvadeset i tri 
godine), u vrijeme kad — po vlastitim 
riječima — nije bio marksist. No uskoro 
se uz izuzetnu knjigu eseja Dusa i oblici 
(posebno je briljantan esej o Kierkegaar- 
du) pojavljuje jedna od njegovih najboljih 
marksistički koncipiranih knjiga koju je 
uopće napisao: Historija i klasna svijest, 
s podnaslovom »Studije o marksističkoj 
dijalektici«. To je zbirka studija koje po- 
kazuju povezanost što se izražava u jedin- 
stvenoj tematici, kao i u metodološkoj 
primjeni određenih centralnih kategorija 
na tu tematiku, koju autor karakterizira 
kao interpretaciju, izlaganje »Marxova 
učenja u Marxovom smislu«. To, po Lu- 
kacsu, ne znači interpretirati neki »znan- 
stveni materijalizam« (pa je u tom smislu 
Lukacs i kritičan prema Engelsu, jer se 
»najdublji Engelsov nesporazum sastoji u 
tome što on odnošenje industrije i ekspe- 
rimenta shvaća kao praksu u dijalektičko- 
filozofskom smislu! Ta upravo je ekspe- 


.vevze 


riment najčišći kontemplativni način od- 

nošenja!«), već prije svega onu povijesnu 
dijalektiku koja ima svoj medij egzisten- 
cije samo u povijesti kao totalitetu, te po- 
stiže svoju samosvijest u klasnoj svijesti 
proletarijata i njegovoj političkoj organi- 
zaciji — partiji. Klasnu svijest LukaAcs de- 
finira na nivou povijesne zadaće radničke 
klase, a ne svijest koju radnici kao jedin- 
ke imaju o sebi i svom položaju. Ova je 
svijest, dakle, adekvatna povijesnoj akciji, 
te je zapravo kao takva samo objektivna 
mogućnost, a istovremeno i prvenstveni 
zadatak racionalne i revolucionarne akci- 
je, kako bi se radnička klasa uzdigla od 
oblika »nesvjesne klasne svijesti“ (kakva 
je njena klasna svijest na razini ekono- 
mizma) do »svjesne klasne svijesti«, kakva 
je kad je na razini svog povijesnog zadat- 
ka. Lukacs smatra da je »u djelu i metodi 
Marxovoj napokon pronađena ispravna 
metoda spoznaje društva i povijesti«, a 
njen je najviši cilj »spoznaja suvremeno- 
sti«. Svodeći, prije svega, dijalektiku na 
historijsko-socijalnu zbilju, odbacujući 
dijalektiku u prirodi (čega se kasnije od- 
rekao), Lukacs smatra da je u analizi hi- 
storijskog procesa bitna kategorija totali- 
teta. Konkretni totalitet prva je kategorija 
zbilje, a stajalište totaliteta ne određuje 
samo predmet nego i subjekt spoznaje. S 
parcijaliziranog stanovišta građanskog in- 
dividuuma mogu se sagledati samo djelo- 
mične oblasti, činjenice bez unutrašnje 
veze. Tek tada kad je i sam subjekt tota- 
litet (kao klasa) može uopće i biti postav- 
ljen totalitet. Lukacs koncentrira svoja pi- 
tanja i na povijesnu misiju proletarijata, 
koji realizira temeljne zadatke u svojoj 
organizaciji, da bi ustvrdio kako je ta or- 
ganizacija podređena prirodi same objek- 
tivne historijske situacije. No za njega is- 
tovremeno »pitanje organizacije jedne re- 
volucionarne partije ne može biti organ- 
ski razvijeno dok ne postoji jedna revo- 
lucionarna teorija. Tek kad je revolucija 
postala pitanje dana, izbija pitanje revolu- 
cionarne organizacije imperativnom nuž- 


nošću u svijest masa i njihovih teoretskih 
glasnogovornika«. Lukacseva teorija parti- 
je u skladu je s nekim bitnim Lenjinovim 
koncepcijama avangardne partije kao or- 
ganizatora revolucionarne akcije i kao od- 
gajatelja revolucionarne klasne svijesti. 


Osobito je zanimljiva, i u nizu djela 
eksplicirana, Lukacseva analiza postvare- 
nja (Verdinglichung) kao procesa otuđe- 
nja čovjeka u stvar, gdje čo- 
vjek nije više cilj, već sredstvo. Ta vrsta 
otuđenja, tipična za građanski i tehno- 
kratski svijet, karakterizirana je kao kal- 
kuliranje s čovjekom, kad se ne pita uop- 
će o tome što on voli i osjeća, već samo 
čemu može koristiti i poslužiti. 


U svom obimnom i studioznom djelu 
Mladi Hegel Lukacs se bavi genezom naj- 
većeg mislioca njemačke klasične filozo- 
fije koji je izvršio tako presudan utjecaj 
na Marxa. On smatra da je nužno izvršiti 
tu analizu i zato što je Hegel tako često 
krivo tumačen. Hegel je interpretiran bi- 
lo sa kantovske pozicije, i tako »srozan na 
kantovski nivo«, bilo sa stanovišta filozof- 
ske romantike (npr. Dilthey) unutar koje 
je Hegel uklopljen u njemačku filozofiju 
iracionalizma. Lukacs smatra da takve in- 
terpretacije falsificiraju bitni filozofov ho- 
rizont mišljenja. No interes za mladena- 
čki Hegelov razvoj iznad je negacije tih 
falsifikata. Geneza Hegelove misli mora 
se, po Lukacsu, zasnivati prije svega na 
tumačenju društveno-političke i kulturne 
atmosfere u kojoj se Hegel razvijao. Isti- 
čući da mnogi interpretatori mladog He- 
gela to razdoblje njegova stvaralaštva po- 
grešno nazivaju »teološkim«, Lukacs i ta- 
dašnje Hegelovo shvaćanje religije smatra 
kritičkim, premda idealističkim. On pri 
tom posebno naglašava da se cjelokupna 
Marxova misao može ispravno shvatiti 
tek tada kad se upozna sva dubina i mi- 
saoni dijapazon Hegelove filozofije, uz 
koju se Marx, u stalnom kritičkom odno- 
su, 1 razvio. 


Lukacs 

Bitne _intencije Luk&cseve estetike u 
potrazi su za funkcijom koju umjetnost 
ispunjava u povijesti čovječanstva. Cen- 
tralna kategorija estetike (koju je već ot- 
krio Goethe) jest posebnost. Naime, tek 
u umjetničkoj spoznaji postaje posebnost 
prava središnja točka okupljanja gdje se 
centriraju razna kretanja od posebnosti k 
općosti i od posebnosti k pojedinačnosti. 


I pojedinačnost i općenitost javljaju se 
unutar umjetničkog djela kao ukinute u 
posebnosti. Ostajući, međutim, često na 
principima teorije odraza (s dakako znat- 
nim modifikacijama, pokušavajući izbjeći 
najvulgarnije teze), Lukacs je — uza sve 
svoje često briljantne kritičke objekcije i 
lucidna opažanja uz pojedine umjetnosti 
(npr. uz arhitekturu), razdoblja i pisce — 
ostavio vredniji opus zapravo u sociologi- 
ji umjetnosti nego u estetici. 


Premda je nesumnjivo imao senzibili- 
teta za umjetnost i premda je opći nivo 
filozofiranja kod njega neusporedivo viši 
nego kod niza »marksističkih estetičara«, 
ipak ga shema odraza veže uz jednu 
strukturu mišljenja koje se ne može oslo- 
boditi i koja kruto određuje granice nje- 
gove misli, što se najbolje vidi baš kad 
je riječ o umjetnosti. No u tumačenju 
društvenih korelata umjetnosti, a poseb- 
no literature, Lukacs često pokazuje iz- 
vanredni smisao za marksističku analizu 
određenih fenomena. Za njega se svaka 
značajna umjetnost razračunava intenziv- 
no s velikim problemima svoje epohe. Na 
području sociologije umjetnosti bori se, 
osim toga, i protiv vulgarizacija, ponavlja- 
nja istina koje su važile za prošlo vrijeme, 
protiv simplifikacija u odnosu na pro- 
blem baze i nadgradnje, pa čak i shemat- 
skog umrtvljavanja klasika: »Tko god se 
zavarava iluzijom da će prostom interpre- 
tacijom Marxa istovremeno mentalno re- 
producirati realnost i Marxovu koncepci- 
ju realnosti, osuđen je na to da promaši 
i jedno i drugo. 


U bitnim postavkama svojih prvih ve- 
likih djela originalni filozof-marksist, Lu- 
kacs je — bez obzira na neke već tada 
izražene kompromise, precjenjivanja mo- 
menta »klasne svijesti«, pa i hegeliziranja 
određenih kategorija — u svojim analiza- 
ma naglašavao ono što je rijetko tko u 
marksizmu onog vremena znao tako re- 
ljefno i misaono istaći: ulogu specifičnog 
ljudskog momenta u totalitetu historij- 
skog kretanja, koji i ne postoji kao kre- 
tanje bez čovjekove aktivnosti. U tom su 
smislu njegova ranija djela i po svom fi- 
lozofskom nivou i po tretiranju proble- 
matike bitno nadređena nekim kasnijim 
studijama (osobito djelu Razaranje uma), 
ali je Lukacs i kasnije (posebno u estet- 
skim i književno-kritičkim analizama) 
ostao superioran mnogim službeno viso- 
ko vrednovanim teoretičarima i filozofi- 
ma koji sebe smatraju marksistima. 


Glav. djela: Duša 1 oblici (1911, prev); ls- 
torija razvoja moderne drame (1911, prev.); 
Teorija romana (1920, prev.); Povijest i klasna 
svijest (1923, prev.), Niče kao preteča fašističke 
estetike (1934, prev.); Fortschritt und Reaktion 
in der deuiscben Literatur (1947, prev); Goetbe 
und seine Zeit (1947); Existentialisme ou Mar- 
xisme (1948); Mladi Hegel (1948, prev.); Prilo- 
zi istoriji estetike (1954, prev.); Problemi realiz- 
ma (1955, prev); Razaranje uma (1955, prev.); 
Kategorija posebnosti kao centralna kategorija 
estetike (1960); Astbetik (1964); Osobenost estet- 
skog (prev.); Estetička teorija (1970, prev.); Zur 
Ontologie des gesellscbaftlicken Seins (1971, 
prev. II pogl. Hegelova kriva i prava ontolo- 
gija);Hajdelberška estetika (rukop. rađen 
1912— 1918, objav. posth., prev.). 


LUKASIEWICZ, Jan, poljski filozof 
(1878 — 1956). Prof. u Lavovu (1902), Var- 
šavi (1915 — 1939), kasnije u Dublinu. L. 
je jedan od glavnih predstavnika poznate 
lavovsko-varšavske logičke škole, jedan 
od najznačajnijih istraživača matematske 
logike. Dao je značajan doprinos prouča- 
vanju antičke i srednjovjekovne logike. 
Radikalno suprotstavljen svakom psiho- 

logizmu u logici, L. se u svojoj bogatoj 
djelatnosti bavio problemom indukcije, 
logičkim osnovama teorije vjerojatnosti, a 
napose tzv. »trovalentnom« i drugim po- 
livalentnim logikama. Kasnije (1954) daje 
novu varijantu svoje modalne logike (tzv. 
četverovrijednosna, odn. četverovalentna 
logika). 

Glav. djela: Die logiscbe Grundlagen der 
Wakrsckeinlichkeitsrechnung (1913); Zur Ge- 
scbicbte der Aussagenlogik (1935 — 36); Aristo- 
tel's Syllogistic from tbe Standpoint of Modern 
Formal Logic (1951). 


LUKIĆ, Sveta, književnik, književni 
kritičar i estetičar (Beograd, 1931 — ). 
Urednik mnogih časopisa (»Delo«,»Kultu- 
ra« i dr.). U estetici bavi se pretežno is- 
pitivanjem mjerila za vrednovanje umjet- 
ničkih djela, a kao kritičar proučava pro- 
bleme književnosti u socijalističkom dru- 
štvu. 

Glav. djela: Umetnost i kriterijumi (1964); 
Estetička_ čitanka (1964); Savremena jugosla- 
venska literatura (1968), Ruska književnost u 
socijalizmu (1971); Umetnost na mostu (1975); 
Ogledi iz estetike (1981). 


LUKRECIJE (Titus Lucretius Carus), 
rim. filozof i pjesnik (96— 55. pr. n. €). 
O životu L. ne znamo gotovo ništa. Neki 
autori tvrde da je počinio samoubojstvo, 
a neki su čak tvrdili da je bolovao od 
povremenog ludila, navodno zbog nesret- 
ne ljubavi. Ali ni za jednu od tih teza 
nema stvarnih potvrda. Jedino njegovo 
djelo koje nam je poznato jest filozofski 
ep O prirodi (De rerum natura), izvanred- 
na sinteza čitavog Epikurova filozofskog 
opusa. Odbacujući radikalno sve vjerske 
i druge predrasude, kao i strah koji dolazi 
od nepoznavanja prirodnih zakona, L. iz- 
nosi u svom pjesnički nadahnutom spje- 
vu i čitavu nauku o atomima, govori o 
teoriji sličica koje u spoznajnom aktu 
prodiru iz predmeta u osjetila, o postan- 
ku Zemlje i nebeskih tijela, pojavljivanju 
života na Zemlji i razvitku čovjeka, o raz- 


nim prirodnim nepogodama, bolestima, 
spolnom životu i dr. 

Lukrecije smatra da je strah od smrti 
besmislen, a sve su mu teze izvorno ma- 
terijalističke: um je samo dio tijela, duh 
je građen od najfinijih atoma, duša je 
smrtna, s tijelom raste i nestaje i moć 
duha, naša nas osjetila u biti ne varaju, 
ljubav koja nije i putena nije prava ljubav. 
Religija, po Lukreciju, nastaje prije svega 
zbog nedovoljna poznavanja prirodnih 
zakona kao strah pred nekim, primitiv- 
nom čovjeku neobjašnjivim pojavama 
(kao što su grom, duga, tuča itd.). Čitavim 
spjevom — dominiraju — materijalističko- 
-senzualističke i hedonističke teze i one 
su dosljedno provedene kako u postavki 
o materijalnosti svijeta i njegovoj spo- 
znatljivosti putem osjetila, tako i u onima 
O primarnosti materije i sekundarnosti 
duha, smrtnoj prirodi duše, te beskrajno- 
sti i jedinstvenosti kozmosa s atomima u 
vječnom kretanju. Smionost i radikalnost 
njegovih pogleda cijenili su mnogi anti- 
čki pisci i pjesnici, da bi ga kršćanski 
srednji vijek odbacio kao bezbožnika i 
pokvarenog čovjeka, za kojeg se čak izmi- 
slilo da je umro u ludilu u znak kazne 
za njegove bogohulne stihove. Njegov je 
spjev preveden na sve svjetske jezike. 

Glav. djelo: O prirodi (prev.). 


LULLUS, Raimundus, katal. pjesnik, 
filozof i teolog (oko 1235 — 1315). U mla- 
dosti se odao pustolovnom životu, a ka- 
snije je kao franjevac-misionar živio 
usamljenički i bio je u Armeniji, na Ma- 
jorki, Cipru, te u Sjev. Africi, a više je 
godina naučavao u Parizu. 

Cilj je filozofije izgradnja Velikog umi- 
jeća (Ars magna, velika vještina). Vjerovao 
je u mogućnost da se logičkim putem 
dokažu tajne vjere. Lullusova logika u 
stvari smatra da mišljenje treba zamijeniti 
kombiniranjem pojmova, pa je stoga i 
konstruirao stroj sa više pokretnih kon- 
centričnih krugova na kojima su u obliku 

slova i geometrijskih figura predstavljeni 
različiti logički subjekti i predikati. Okre- 
tanjem tih krugova (jedni su bili pokret- 
ni, a drugi nepokretni) mogle su se po- 
stići razne kombinacije pojmova i iz raz- 
ličitih premisa stvarati različiti zaključci. 

Djela: Opera omnia izdao u 8 knjiga Ivo 
Salzinger (1722. do 1742). 


LUPOL, Ivan Kapitonovič, sov. filozof 
(1890 — 1943). Prof. filozofije na Moskov- 
skom univerzitetu, akademik (od 1939). 
Žrtva Staljinovih čistki, posmrtno rehabi- 
litiran. Bavio se izučavanjem francuskog 
materijalizma, filozofskom ostavštinom 
Lenjina, kao i nekim pitanjima estetike. 
U knjizi o Diderotu — toj prvoj većoj 
monografskoj studiji koja je izišla u 
SSSR-u — Lupol je analizirao evoluciju 
učenja velikog francuskog materijalista, a 
u studiji o Lenjinu posebno je naglasio 
jedinstvo teorije i prakse u njegovu život- 
nom djelu. 

Glav. djela: Denis Diderot (1924); Lenjin i 
filozofija (1927). 


LUPORINI, Cesare, tal. fil. (1909—  ). 
Prof. u Firenzi. Od 1943. član KP Italije. 
U početku egzistencijalist, prelazi na po- 
zicije marksizma i danas predstavlja jed- 
nog od najuglednijih filozofa marksista 
Italije. U svojim mnogobrojnim radovima 
kritički preispituje i marksistički valorizi- 
ra filozofsku baštinu (posebno Leonarda 
da Vincija, zatim Kanta, Fichtea, Hegela, 
Voltairea, Crocea i dr.). L. smatra da je- 
dino marksizam svojom društveno-po- 
vijesnom dimenzijom može riješiti _te- 
škoće i granice svojstvene empirizmu (na 
koje je bio ukazao Kant). Problem spo- 
znatljivosti ne može se, po Luporiniju, 
riješiti na usko logičkom, gnoseološkom, 
pa ni ontološkom planu. On pokušava is- 
pitati pojam istine da bi vidio koliko se 
tako otvara pravi pristup pojmu slobode. 
U tom smislu on se poziva na Marxove 
teze o Feuerbachu i kritički ističe neke 


slabe točke Lenjinova Materijalizma i 
empiriokriticizma. 

Glav. djela: Ljudska situacija i sloboda 
(1924); Stari i novi filozofi (Kant, Hegel, Fich- 
te, Leopardi, Scheler) (1947); Dub Leonarda 
(1953), Prostor 1 vrijeme kod Kanta (1961); 
Realnost i bistoričnost ekonomija i dijalektika 
marksizma (1966), Dijalektika i materijali- 
zam (1974). 


LUTOSLAWSKI, Wincenty, polj. filo- 
zof (1863 — 1954). Prof. na raznim sveuči- 
lištima u Evropi i Americi. Kao historičar 
filozofije posebno se bavio Platonom. 
Njegova se metafizika trudi na sintezi 
raznih idealističkih i spiritističkih doktri- 
na s poljskim »mesijanizmom«, a njegova 
vizija svijeta ostaje pretežno u granicama 
spiritualističkog pluralizma. 

Glav. djela: Tbe Origin a. Growth of Plato's 
Logic (1897); Seelenmacbt (1899); Volonie et li- 
berić (1913), The Knowledge of Reality (1930). 


LUTZELER, Heinrich, njem. histori- 
čar umjetnosti i estetičar (1902— ). Prof. 
u Bonnu (od 1930), a 1940. god., zbog 
neslaganja s nacističkom ideologijom, od- 
stranjen s fakulteta. Dugogodišnji glavni 
urednik Godišnjaka za estetiku i opću 
znanost o umjetnosti. Polazi sa stanovišta 
uske povezanosti filozofije umjetnosti s 
historijom različitih umjetnosti, i, negira- 
jući formalizam, želi ukazati na bitni cilj 
estetike: ukorjenjenje umjetnosti u egzi- 
stenciji čovjeka. U svojoj knjizi Uvod u 
filozofiju umjetnosti iznio je poznatu teo- 
riju o etapama umjetničkog stvaralaštva, 
kojima se želi izbjeći jednostranost raz- 
nih ekskluzivnih estetskih shema i sinte- 
tizirati ih u jedan koncept procesa umjet- 
ničkog stvaralaštva (Stvaralačko raspolo- 
ženje, Zametak djela, Razvitak zametka, 
Kritički pokušaj i Konačno ostvarenje). 
Litzeler smatra da su pojedini glavni ti- 
povi estetičkog mišljenja uzimali u obzir 
samo jednu etapu u tom kontinuiranom 
procesu i apsolutizirali je kao presudnu 
za čitavo umjetničko stvaralaštvo. 

Glav. djela: Formen der_Kunsterkenninis 
(1924); Die cbristlicbe Kunst des Abendlandes 
(1932); Einftibrung in die Pbilosopbie der 
Kunst (1934); Grundstile der Kunst (1934); Fil- 
brer zur Kunst (1938); Vom Sinn der Baufor- 
men (1938), Die Kunst der Volker (1940); 
Weltgescbicbte der_ Kunst (1959). 


LUZHA, Murteza, filozof. pisac (Dako- 
vica, 1927— ). Prof. filozofije Filozof- 
skog fakulteta Univerziteta u Prištini; 
doktorirao tezom Humanizam Engelsove 
misli. Napisao veći broj filozof. eseja, ras- 
prava i kritika iz povijesti filozofije, po- 
sebno marksizma. Pisao je o Heraklitu, 
Platonu, Aristotelu, Marxu, Engelsu i dr. 
Preveo je po prvi put na albanski jezik 
mnoga značajna djela iz filozofije. 


Glav. djela: Humanizam Engelsove misli 
(1979) i Filozofske rasprave (1981). 


LUXEMBURG, Rosa, njem. revoluci- 
onarka, društveni teoretičar i ekonomist, 
poljskog porijekla (1871—1919). Jedan 
od organizatora Komunističke partije 
Njemačke. Proganjana i često hapšena, 
zarana lijevo orijentirana i aktivna u os- 
nivanju Socijaldemokracije Poljske, su- 
djeluje, među ostalim, u januarskim bor- 
bama 1919. berlinskog proletarijata kao 
jedan od najistaknutijih boraca »Sparta- 
kusbunda« i njemačke socijaldemokraci- 
je. Ubijena je zajedno s Karlom Lieb- 
knechtom. 


Otkada je u Zurichu obranila doktor- 
sku disertaciju »Industrijski razvitak Polj- 
ske«, pa do njenih najpoznatijih knjiga 
Uvod u nacionalnu ekonomiju i Akumu- 
lacija kapitala, Rosa Luxemburg se pred- 
stavila kao izuzetno značajna društvena i 


ekonomska marksistička teoretičarka. 
Njezine analize, kako u borbi protiv revi- 
zionizma (posebno onog E. Bernsteina i 
K. Kautskog), tako i u ukazivanju na kla- 
sne korijene proleterske revolucionarne 
borbe, predstavljaju danas aktualne i du- 
boko osmišljene uvide u socijalnu zbilju 
i revolucionarna gibanja našeg stoljeća. R. 
L. među ostalim pokazuje, nasuprot 
Kautskom, kako postoji bitna razlika iz- 
među prirodne i historijske nužnosti. 
Ako se, naime, društvo i njegov razvoj 
shvate kao prirodna nužnost, onda u bit- 
nim pitanjima tog razvoja ne djeluje ljud- 
ska revolucionarna praksa, nego fatalisti- 
čki zasnovana neizbježnost, tj. sudbina. 
R. L. je također zarana ukazivala na mo- 
gućnost birokratiziranja unutar samog 
radničkog pokreta, a u nekim je pitanji- 
ma polemizirala i s Lenjinom, koji ju je 
inače visoko cijenio. Ona je često zastu- 
pala mišljenje da se stvaralačke slobode, 
kao i plodne inicijative za nove oblike 
ljudskog i društvenog preobražaja, mogu 
ostvariti samo unutar socijalističke demo- 
kracije, a da organizacija igra revoluci- 
onarnu ulogu samo ukoliko svjesno arti- 
kulira narodne potrebe i predstavlja izvr- 
šni organ revolucionarne klase. Zanimlji- 
vi su i njezini Spisi o umjetnosti i litera- 
turi, u kojima, uz lucidne i sublimne kri- 
tike pojedinih pisaca (Mickiewicz, Schil- 
ler, Tolstoj i dr.), ukazuje na nužnost je- 
dinstva umjetnosti, revolucije i zbilje. 
Glav. djela: Uvod u nacionalnu ekonomiju 
(predavanja koja je održala na socijaldemo- 
kratskoj partijskoj školi, objavio P. Levi 1925, 
prev.); Die Akumulation des Kapitals (1913); 
Pisma iz zatvora (1922, prev.); Scbriften iiber 
Kunst und Literatur (izdao M. Kovalov, 1972); 
Izabrani spisi (prev. u izboru Lj. Tadića, 1974). 


MAAS, Johann Gebhard Ehrenreich, 
njem. filozof (1766 — 1823). Prof. u Hal- 
leu. Pod utjecajem Kanta bavio se poseb- 
no logikom, teorijom čuvstava i filozofi- 
jom prava. Smatra da je glavni posao 
umjetnika tako podražiti nervni sistem 
da izazovu što više čuvstava, a estetičara 
da opišu i preporuče stvaranje mehaniz- 
ma za tu proizvodnju strasti i uzbuđenja. 

Glav. djela: Versucb iiber_ Einbildungskraft 
(1792); Grundriss der Logik (1793); Grundriss 
des Naturrecbts (1808), Versuch iiber die Gefii- 
ble (1811). 


MABLY, Gabriel Bonnot, franc. filozof 
i historičar (1709— 1785). Svećenik, ka- 
snije u diplomatskoj službi. U početku 
blizak postojećem poretku, no kasnije ga 
oštro osuđuje i s pozicije »prirodnog pra- 
va« negira privatno vlasništvo i zastupa 
svojevrsno komunističko uređenje dru- 
štva. Premda tvrdi da se takav idealni po- 
redak ne može odmah ostvariti zbog 
egoizma pojedinaca, ipak smatra da valja 
strogo ograničiti pravo nasljeđivanja i vla- 
sništva. Kao historičar, moralist i filozof 
politike, zastupao je pravo na jednakost 
i nužnost ukidanja razlika u plaćama. 

Glav. djela: Droit public de PEurope (2 sv. 
1748); Observations sur VUhistoire de France (2 
sv. 1765); Principe de morale (1784). 


MAC GILL, Vivian Jerauld, amer. filo- 
zof (1897 — ). Prof. filozofije na Hunter 
Collegeu u New Yorku, sada u San Fran- 
ciscu. Napisao nekoliko literarnih i filo- 
zofskih studija, među njima i biografiju 
Schopenhauera i Strindberga. Blizak je 
marksizmu. Sekretar je internacionalnog 
društva za fenomenologiju. Zajedno s R. 
W. Sellarsom i M. Farberom uredio zbor- 
nih Pbilosophy for the Future: tbe Quest of 
Modern Materialism. 


MAC DOUGALL, William, engl. psi- 
holog i filozof (1871—1938). Prof. na 
Harvard univerz. u Cambrigdeu. Nasu- 
prot biheviorizmu Thorndikea i dr. isti- 
cao je vitalističke i teleološke koncepcije 
bliske _ nekim Bergsonovim pogledima. 
Najpoznatija su mu djela iz područja so- 
cijalne psihologije. Protivnik materijaliz- 
ma. Njegova društvena psihologija u tije- 
snoj je vezi s nekim estetskim tezama S. 
Alexandra i Helge Landholm. 

Glav. djela: An Introduction to Social Psycb- 
ology (1908); Body and Mind (1911); Psycbolo- 
gy (1912); Etbics and Some Modern World Pro- 
blems (1924); Modern Materialism and Emer- 
gent Evolution (1929); Tbe Frontiers of Psycho- 
logy (1934); Psycbo-analysis and Social Psycho- 
logy (1936). 


MAC TAGGART, John Ellis, engl. fi- 
lozof (1866 — 1925). Prof. u Cambridgeu. 
Neohegelovac, zastupa specifični spiritu- 
alistički pluralizam i »radikalni personali- 
zam«. Većinu svojih djela posvetio je ko- 
mentiranju Hegela, a polazeći od njega 
pokušao je izgraditi i vlastiti metafizički 
sistem. Apsolutna ideja, međutim, po M. 
T., nije supstancija, već duhovno društvo 
(spiritual society) ličnosti, a dijalektika je 
samo metoda logičkog dokazivanja u sferi 
čiste misli. U nekim tezama blizak Ber- 
keleyu, Leibnizu, Spinozi, ali i religioz- 
nom misticizmu. 

Glav. djela: Studies in tbe Hegelian Dialectic 
(1896); Studies in tbe Hegelian Cosmology 
(1901); Some Dogmas of Religion (1906); A 
Commentary on Hegel's Logic (1910); Tbe Na- 
ture of Existence (1921); Pbilosopbical Studies 
(1934). 


MACH, Ernst, austr. filozof i fizičar 
(1838 — 1916). Prof. fizike u Grazu i Pra- 
gu, te filozofije u Beču. U filozofiji za- 
stupnik empiriokriticizma (pansenzualiz- 

ma), po kojem su sva tijela »kompleksi 
osjeta«, a sva se realnost svodi na osjete 
(boja, zvukova, oblika itd.) Osjeti, po 
Machu, nisu ni simboli stvari: »Prije se 
može reći da je stvar smisleni simbol za 
kompleks osjeta koji se odlikuju relativ- 
nom postojanošću.« Po vlastitim riječima 
»antimetafizičar«, Mach odbacuje bilo ka- 
kve »jezgre« stvari koje bi bile nezavisne 
od osjeta i tvrdi da je »točno da se svijet 
sastoji samo iz naših osjeta«. Stoga svaka 
pretpostavka o nekim jezgrama stvari, 
»kao i njihovo uzajamno djelovanje zbog 
kojeg nastaju naši osjeti, postaje sasvim 
prazna i suvišna. Takvo shvaćanje može 
biti dobro samo za polutanski realizam ili 
za polutanski kriticizam«. U djelu Spo- 
znaja i zabluda M. iznosi svoju koncep- 
ciju o »ekonomskom znanstvenom mi- 
šljenju« čiji je cilj da se pruži »što potpu- 
nija, što mirnija slika svijeta«. U svom 
djelu Materijalizam i empiriokriticizam 
Lenjin je mnogo pažnje posvetio kritici 
Machovih koncepcija, svodeći ih na su- 
bjektivizam berklijevskog tipa. 

Glav. djela: Die Mechanik in ibrer Entwi- 
cklung (1883); Populčirwissenscbaftlicbe Vorle- 
sungen (1896); Beitrćige zur Analyse der Emp- 
findungen (1886), kasnije izdanje pod naslo- 
vom Die Analyse der Empfindungen (1900 — 
1922); Erkenninis und Irrtum (1905). 


MACHIAVELLI, Niccolo, tal. politi- 
čar, teoretičar prava i države, književnik 
(1469— 1527). U raznim diplomatskim 
misijama i javnim službama svog rodnog 
mjesta Firenze, N. M. je počeo svoju li- 
terarnu djelatnost skladajući kancone, po- 
kladne pjesme i sonete. God. 1513. piše 
svoje najznačajnije pravno političko djelo 
Vladalac. Realistički gledajući na politi- 
čke događaje svoga vremena, M. je pola- 
zio od pretpostavke da nema koristi od 
opisivanja nekog idealnog lika vladara o 
kome propovijedaju religije, govore filo- 
zofi utopisti i društveni reformatori. On 
svoj lik pokušava ocrtati tako da se može 
održati u razdoblju kad časna riječ diplo- 


mata i političara ne vrijedi gotovo ništa, 
kad se savezi beskrupulozno gaze, a sa- 
mo ljudi čvrste ruke i lukavstva ostaju u 
toj stalnoj igri punoj varki i umorstava. 
Njegov Vladalac samo je stoga prividno 
apoteoza surovog tiranina i kodeks pravi- 
la za ubijanje. U stalnoj težnji za nacio- 
nalnim oslobođenjem i ujedinjenjem Ita- 
lije, on je pošao od faktične zbilje (verita 
effetuale) da bi pronašao realne izlaze i 
mogućnosti za ostvarenje svojih politi- 
čkih koncepcija. U surovim borbama ko- 
je su vladale Italijom, M. je mislio da im 
se zbiljski može suprotstaviti samo sna- 
gom, te, bez obzira na sredstva, postići 
oslobođenje zemlje. »Smatram da je sre- 
tan onaj koji se u svojim postupcima ru- 
kovodi duhom vremena, pa prema tome 
da je nesretan onaj čiji postupci nisu u 
skladu s vremenom.« 


M. tvrdi da tiraniju stvara ili narod ili 
velikaš, već prema tome kako se za to 
ukaže prilika. Postoji, međutim, ipak bit- 
na razlika između težnji naroda i onih 
velikaša: »Težnje su naroda mnogo časni- 
je od težnji velikaša, jer oni hoće da tlače, 
narod da ne bude tlačen.« Tako je uteme- 
ljio, skinuvši lažnu masku morala i fari- 
zejštine, prvu šire zasnovanu građansku 
teoriju države i, u stvari, odijelio etiku od 
politike. ka 
"U svojim briljantnim komedijama (po- 
sebno u »Mandragoli«) majstor smijeha i 
morala koji je direktno suprotstavljen po- 
povskom i svakom »uzvišenom« licemjer- 
ju, M. je i u teoretskom smislu blizak 
nesputanom hedonizmu i brani pravo na 
zabave i pučki smijeh, koji je suprotan 
»svečanom i strogom govoru« moralista i 
asketa. 

Glav. djela: Rasprave o prvoj dekadi Tita 
Livija (1502); Vladalac (1532, prev.). 


MACKENZIE, John Stuart, engl. filo- 
zof (1860— 1931). Prof. logike i etike u 
Cardiffu. Negirao je Kantov formalizam. 
Tri cilja društvenog života: svladavanje 

prirodnih sila, kroćenje životinjskih na- 
gona u čovjeku i stvaranje njegovog du- 
hovnog bića odgovaraju ekonomskom, 
političkom i odgojnom zadatku zajednice 
koja teži bratimljenju svih ljudi. 

Glav. djela: An Introduction to Social Pbilo- 
sopby (1890); Lectures on Humanism (1907); 
Fundamental Problems of Life (1928); Cosmic 
Problems (1931). 


MAHNKE, Dietrich, njem. filozof 
(1884 — 1939). Prof. u Marburgu. U tragu 
Leibniza pokušava stvoriti sintezu izme- 
đu univerzalizma matematske prirodne 
znanosti i individualizma duhovnih zna- 
nosti. U Novoj monadologiji govori o mo- 
nadama kao relativnim jedinstvima funk- 
cija. Ne postoje, po Mahnkeu, stvari po 
sebi, već »za sebe« i »za druge«. 

Glav. djela: Eine neue Monadologie (1917); 
Ewigkeit und Gegenwart (1922), Leibnizens 
Synthbese von Universalmatbematik und Indivi- 
dualmetapbysik (1925). 


MAIER, Heinrich, njemački filozof 
(1867— 1933). Prof. u Zurichu (1900), 
Tubingenu (1902), Gottingenu (1911), 
Heidelbergu (1918) i Berlinu (1922). 

Maierov vrlo opširan filozofski opus 
upravljen je na izgradnju znanstvene, lo- 
gički i spoznajnoteoretski opravdane me- 
tafizike, koja može poslužiti kao baza teo- 
retski zasnovanom nazoru na svijet i ži- 
vot. Tu je metafiziku, unutar koje su vid- 
ljive i mističko-religiozne intervencije, iz- 
ložio uglavnom u svom najvažnijem djelu 
Filozofija zbilje u okviru koncepcije »kri- 
tičkog realizma«, zastupajući također spe- 
cifičnu afektivno-voljnu logiku. 

Glav. djela: Die Syllogistik des Aristoteles (3. 
sv. 1896 — 1900); Logik und Erkenntnistbeorie 
(1900); Psyebologie des emotionalen Denkens 
(1908); Das gescbicbtliche Erkennen (1914); Im- 
manuel Kani (1924); Pbilosopbie der Wirklicb- 
keit (3. sv. 1926— 1935); Die Anfinge der 
Pbilosopbie des deutscben Idealismus (1930); 
Grundricbtungen kosmologiscbe-metaphys. 
Weltbetrachtung (1935). Izdavač je Kantovih 
djela (Akademie-Ausgabe). 

MAIHOFER, Werner, njem. filozof 
(1918—  ). Prof u Saarbruckenu. Poku- 
šao je, u tragu Heideggera, formulirati 
ontologiju prava, osvjetljujući fenomen 
prava — i objavljujući niz djela s tog po- 
dručja — iz vidokruga egzistencijalne 
analitike. 


Glav. djela: Prolegomena zur Ontologie des 
Recbis (1954); Das Problem des Naturrechts 
(1960); Naturrecbt als Egzistenzialrecbt (1968); 
Recbtsstaat und menscblicbe Wiirde (1968). 


MAIMON, Salamon,  jevr. filozof 
(1735 — 1800). Porijeklom iz Litve, veliki 
poštovalac filozofske jevrejske tradicije, a 
posebno filozofa Majmonida, pa je i svoje 
prezime promijenio stoga u Maimon. Fi- 
lozofiju je studirao kod Mendelssohna, a 
osnovna preokupacija čitava njegova bur- 
nog života (što ga opisuje u svojoj auto- 
biografiji) bila je konzekventna, u biti 
skeptička kritika Kantova sistema. Njego- 
ve oštroumne analize Kritike čistog uma 
i uopće svih osnovnih Kantovih filozof- 
skih rješenja spadaju u izvanredno misao- 
ne, duboke i uvjerljive imanentne kritike 
koje mnogi autori — premda su poduze- 
te s jasno naglašenih idealističkih pozicija 
— smatraju najlucidnijim stranicama što 
su o Kantu uopće napisane. M. smatra da 
je prihvaćanje realiteta postavljenog izvan 
svijesti svojevrsna protivurječnost. Ono 
što se pomišlja nalazi se u svijesti, pa je 
imaginarno zamišljati nešto izvan svijesti. 
Stoga je stvar po sebi besmislica, nemo- 
gući pojam. Njeno stvaranje uvjetovano 
je, međutim, potrebom da se ono što je 
dano objasni u svijesti. No kako se ništa 
izvan svijesti ne može zamisliti, to se ono 
dano može definirati samo najnižim 
stupnjem savršenstva svijesti. Tako su 
stvari po sebi za Maimona — »diferenci- 
jali svijesti« ili, kako ih u duhu Leibniza 
kadikad zove, petites perceptiones. Stvar 
po sebi je granični pojam za beskonačni 
niz oduzimanja potpune svijesti, stvar po 
sebi je iracionalna veličina o kojoj se mo- 

že imati samo nepotpuna spoznaja, dok 
je potpuna spoznaja ograničena na znanje 
o autonomnim oblicima teoretske svijesti 
(logika i matematika). 

Za Maimona je objekt simboličke spo- 
znaje forma koja je realni objekt, ali se 
ne može shvatiti zorno, već samo predo- 
čiti putem znakova. Može se, doduše, 
predočiti deset prstiju i dobiti tako zornu 
spoznaju broja deset, no ako taj broj 
pomnožimo npr. sa sto, to više ne postoji 
zorna spoznaja broja tisuću, već je to sim- 
bolička spoznaja. Upravo spoznaja onog 
što nije prisutno, sve do u beskonačnost, 
osobina je, za razliku od bezumne živo- 
tinje, samo ljudskog bića. 

Glav. djela: Versuch tiber die Transzenden- 
talpbilosopbie (1790); Pbilosopbiscbes WGrter- 
buch (1791); Streifereien im Gebiete der Pbilo- 
sopbie (1793), Versucb einer neuen Logik oder 
Theorie des Denkens (1794); Kritiscbe Unter- 
sucbungen iiber den menscblichen Geist (1797). 


MAINE DE BIRAN (pravo ime Marie 
Francois Pierre Gontier de Biran), 
franc. filozof (1766 — 1824). Državni sa- 
vjetnik, član Vijeća Pet stotina, poslanik. 
Obnovitelj spiritualizma i voluntarist, M. 
de B. smatra da su supstancije i uzročnost 
subjektivne kategorije koje svoje porije- 
klo zahvaljuju osjećaju otpora što ih svi- 
jest doživljava u svakom voljnom aktu. U 
volji, dakle, istodobno neposredno doživ- 
ljujemo našu vlastitu aktivnost i otpor 
onog ne-ja (+Non-Moi«). Refleksija lično- 
sti na ovo vlastito potvrđivanje polazna je 
točka svake filozofije. Na specifičnoj psi- 
hologiji, koju oštro luči i principijelno 
razlikuje od svake fiziologije, izgradio je 
M. de B. spiritualističku metafiziku s na- 
ročitim naglaskom na unutarnjem isku- 
stvu (sens intime). Potkraj života u njego- 
voj filozofiji sve više prevladavaju misti- 
čki elementi unutar kojih zastupa mišlje- 
nje da je najviši oblik života predavanje 
i iščezavanje ličnosti u ljubavi božjoj. 
Glav. djela: Influence de Vbabitude sur la 
facultć de penser (1803); Mćmoire sur la d&com- 

position de la pensće (1804); De Vaperception 
immediate (1807), Mćmoire sur les rapports du 
pbysique et du moral de Vbomme (1811); De 
rapports des sciences naturelles avec la psjcholo- 
gie (1813); Fragments relatifs aux fondements 
de la morale et de la religion (1818); Exposition 
de la doctrine pbilosopbique de Leibniz (1819); 
Note sur Vidće dexistence (1824). 


MAINLANDER, Philipp, (pravo ime 
Philipp Batz), njem. filozof (1841 — 
1876). Pristalica Schopenhauera, ali mno- 
ge njegove postavke radikalizira i dolazi 
do teze o potrebi samoubojstva. Tražio je 
da svaka znanost bude strogo ima- 
nentna, da se ograniči na iskustvenu zbi- 
lju. »Dijeljenje imanentnog područja od 
transcendentnog moje je djelo i moja 
utjeha u životu i smrti.« Bit svijeta pro- 
žeta je, po Mainlanderu, uništavalačkom 
voljom, a svekoliki razvitak ima konačni 
cilj u samouništenju. 

Glav. djelo: Die Pbilosopbie der Erlisung (2 
sv. 1876). 


MAINUSCH, Herbert, njem. estetičar 
i teoretičar umjetnosti. Prof. u Munsteru. 
U svojoj izvanrednoj studiji Romantička 
estetika, istraživanja o engleskom učenju o 
umjetnosti ukazuje komparativno na niz 
bitnih osobina svake (a ne samo engleske) 
romantičke teorije, kao i na mnoge ele- 
mente u predromantičkim filozofijama 
umjetnosti koji su se inače (npr. emocio- 
nalizam i dr.) pripisivali samo romantici- 
ma. 

Glav. djelo: Romantiscbe Astbetik, Untersu- 
chungen zur engliscben Kunstlebre (1969). 


MAISTRE, Joseph Marie, franc. filozof 
historije (1753 — 1821). Bio u raznim di- 
plomatskim službama. Osnivač  ultra- 
montanizma. Najbolji oblik države, po 
Maistreu, jest monarhija, a iznad kraljeva 
i naroda treba da je nepogrešivi papa s 
apsolutnim ovlaštenjima kao namjesnik 
božji. Blizak u nekim tezama Augustinu, 
smatra da je božja providnost pokretna 
snaga svega historijskog zbivanja. 

Glav. djela: Considćrations sur la France 
(1796); Essa1 sur le principe gćnćrateur des con- 
stitutions politiques (1814); Du Pape(1819); De 
Veelise gallicane (1821); Examen de la pbiloso- 
pbie de Bacon (posth. 1836); Etude sur la sou- 
verainetć (posth. 1870). 


MAJMONID (Maimonides, Mojsije 
ben Majmon), jevr. filozof i liječnik 
(1135— 1204). Iz Španjolske bježi zbog 
vjerskih progona u Maroko i Egipat, te 
u Kairu drži od 1165. do svoje smrti pre- 
davanja iz teologije, filozofije i medicine. 
Pisao je na arapskom, ali je odmah pre- 
vođen i na hebrejski, a deset godina po- 
slije smrti i na latinski jezik. 


Obrazovao se na Aristotelovoj filozofi- 
ji, pa je Stragiranin uvijek ostao za njega 
najviši autoritet. Svojim htijenjem da je- 
vrejsku religiju uskladi s Aristotelovim 
naučavanjem znatno je djelovao na skola- 
stiku. Smatrajući da sva ona mjesta u Tal- 
mudu i Bibliji koja se ne slažu s filozof- 
skim i znanstvenim istinama imaju samo 
alegorijski smisao, M. u stvari nastoji ra- 
cionalizirati jevrejsku teologiju. Valja vje- 
rovati u ono što ne protivurječi umu, no 
to ne znači da um može sve pozitivno 
dokazati. Filozofija vodi intelektualnom, 
moralnom i tjelesnom savršenstvu, koje 
se sastoji u kulturi i znanju. Nalaženje 
najviše istine čovjekova je najvrednija 
svrha i cilj. Njegova knjiga Učitelj koleb- 
ljivaca upućena je prije svega filozofima 
koji su izgubili vjeru. Smatra da je Aristo- 
tel autoritet u ovozemaljskom svijetu, a 
Objava u nebeskom. No boga je zapravo 
nemoguće spoznati jer stoji iznad svih 
najsavršenijih atributa. 


Pokušaj sinteze jevrejske religije s an- 
tičkom filozofijom, bliskost averoizmu, 
kao i određene racionalističke tendencije, 
izazvali su oštre reakcije kod religioznih 
fanatika, pa su neke Majmonidove knjige 
osuđivali na spaljivanje, a proučavanje 
njegove filozofije — pod prijetnjom eks- 
komunikacije — zabranjivali mladićima 

koji nisu navršili dvadeset i petu godinu 
života. Po nekim izvorima, Jevreji su čak 
protiv Majmonida pozvali kršćanske cr- 
kvene vlasti. 

Glav. djelo: Učitelj kolebljivaca (Moreb Ne- 
bucbim) (1551). 


MALEBRANCHE, Nicolas de, franc. 
filozof (1638— 1715). Svećenik, u prvo 
vrijeme pristalica Descartesa, kasnije je- 
dan od najznačajnijih predstavnika oka- 
zionalizma. Po Malebrancheu, korespon- 
dencija između fizičkih i psihičkih akata 
zasniva se na božjoj volji jer upravo bog 
želi da »modaliteti duše i tijela odgovara- 
ju jedan drugom«. M. smatra da ne posto- 
ji mogućnost da se neko tijelo kreće sa- 
mo od sebe, pa se pokretačka sila ne na- 
lazi u tijelima koja se kreću. Isto tako 
»prirodni uzrok nije realan i istinski uz- 
rok, već slučajan uzrok«. Descartesovo 
učenje o protežnosti M. zapravo pretvara 
u učenje o ideji protežnosti, pa stoga kad 
govori o protežnosti (koja je kod Descar- 
tesa atribut materije) govori o »idealnoj, 
nematerijalnoj, inteligibilnoj protežno- 
sti«. U mnogim svojim panteističkim te- 
zama M. je blizak i Spinozi, ali u čitavoj 
njegovoj filozofiji prevladavaju spirituali- 
stičko-idealistički i religiozni elementi, 
jer je za njega »religija prava filozofija«. 
Premda često ističe princip jasnoće i raz- 
govijetnosti (pa i u teologiju želi unijeti 
racionalizam — budući da bog ne može 
željeti nešto što bi bilo protivno razum- 
noj spoznaji), on je u stvari suprotan du- 
hu smionog kartezijanskog racionalizma, 
a um mu je, po vlastitim riječima, samo 
»moćno oružje za osvajanje vlasti nad du- 
hovima« koje se »ne smije prepustiti ne- 
prijateljima vjere«. 


M. smatra da je funkcija razuma da 
spozna, a funkcija volje da voli. Kako mi 
spoznajemo samo u bogu i pomoću nje- 
ga, to smo u stanju samo pomoću njega 
i voljeti. Moralnost također nije drugo 
nego vrednovanje svake pojedinačne 


stvari po mjerilu koje one imaju za boga 
i u odnosu na boga. 

Uz pretežno mistički-religiozne _mo- 
mente, uz striktno opravdavanje kršćan- 
skih zasada, u Malebranchea nailazimo i 
na poneku slobodniju tezu srodnu spino- 
cizmu, koja, međutim, zamračena općim 
okazionalističkim nazorom, nije konze- 
kventno izvedena i stoga nema misaonu 
snagu i izvornu svježinu Spinozine filo- 
zofije. 

Glav. djela: De la recbercbe de la vćritć 
(1675); Conversations cbrčtiennes (1676), Traitć 
de la nature et de la grćce (1680), M&ditations 
cbrčtiennes (1683); Traitć de moral (1683); En- 
tretiens sur la mčtapbjsique et la religion 
(1688); Entretien d'un pbilosopbe cbrčtien et 
d'un pbilosopbe cbinois sur Vexistence et la na- 
ture de Dieu (1708); Reflexion sur la prćmotion 
pbysique (1715). 


MALRAUX, Andre, franc. književnik, 
estetičar i političar (1901 — 1976). U prvo 
vrijeme blizak komunistima (1926. sudje- 
luje u kineskoj revoluciji, zatim u špa- 
njolskom antifašističkom ratu), za vrije- 
me okupacije aktivan u pokretu otpora, 
da bi kasnije (nakon skretanja udesno) 
postao ministar u vladi De Gaullea. Pod- 
nio je ostavku nakon svibanjskih događa- 
ja 1968. 

Na filozofskom, psihološkom i osobito 
estetskom planu M. se bavio općehuma- 
nističkim pitanjima kulture, etičkom pro- 
blematikom, psihologijom umjetnosti i 
posebno likovnom umjetnošću. Za njega 
umjetničko djelo zapravo prevladava po- 
vijesne vrijednosti svoga doba: »Stvarala- 
čki proces umjetnika nosi u sebi potrebu 
nadvladavanja predočavanja onoga čime 
se on pothranjuje.« Genij i ukus nose u 
sebi težnju za »devaloriziranjem stvarno- 
sti«. M. se također suprotstavlja svakoj 
estetici namjere, stvarnosti, čuvstva, pam- 
ćenja, djetinjih snova, estetici koja prefe- 
rira biografije umjetnika, instinkte ili hi- 
storijske vrijednosti. Umjetnost je pobje- 

da stila nad stilovima koji su mu pretho- 
dili, ona je iznalažanje novih formi. 
Umjetnost je, međutim, uvijek u službi 
neke više vrijednosti, transcendencije, a 
istovremeno su umjetnička djela najjači 
svjedoci trajanja čovjeka. Svojim pojmom 
»imaginarnog muzeja« M. nastoji srušiti 
tradicionalno gledanje na povijest umjet- 
nosti, valorizirajući estetski iz »jednog 
carstva umjetnosti« likovna djela svih vre- 
mena i krajeva, pa i ona koja su ranije 
bila samo predmet prethistorije, etnologi- 
je i historije kulture. 

Glav. estetska djela: Goya (1947); Psycbolo- 
gie de Vart (3. sv. 1947 — 1950); Les voix du 
silence (1951); Le Mus& imaginaire de la sculp- 
ture mondiale (1953); La Mčtamorpbose des 
dieux (1957). 


MALTHUS, Thomas Robert, engl. 
ekonomist i teoretičar društva (1744 — 
1836). Svećenik, poznat posebno po svo- 
joj teoriji stanovništva. M. smatra da se 
stanovništvo umnaža brže nego sredstva 
za njegovo životno izdržavanje, pa su sto- 
ga radnici osuđeni živjeti u bijedi ako se 
ne budu uzdržavali od razmnožavanja. Po 
Malthusu je upravo zato štetno interveni- 
rati u smislu poboljšanja položaja radni- 
čke klase, jer ih se time ujedno potiče na 
množenje, što opet nužno srozava životni 
standard stanovništva i direktno povećava 
prijetnju gladi. Ukazujući na jednostrano- 
sti takve teorije »koja prenaseljenost pro- 
glašava vječnim zakonom prirode«, Marx 
je oštro kritizirao Malthusove teze, sma- 
trajući čitavu njegovu teoriju neoriginal- 
nom i karakterizirajući je kao »đački po- 
vršan i popovski izdeklamiran plagijat«. 

Glav. djela: An Essay on tbe Principle of 
Population (1798); Principles of Political Eco- 
nomy (3. sv. 1820); Definitions in Political Eco- 
nomy (1827). 


MAMIANI della Rovere, Terenzio, 
tal. političar i filozof (1799— 1885). Prof. 
filozofije u Torinu. Nekoliko puta mini- 

star prosvjete. U njegovoj filozofiji posto- 
je dva osnovna razdoblja: prvo (do 1857) 
koje se najčešće definira kao razdoblje 
kritičkog empirizma, i drugo (u kojem su 
stvorena njegova glavna djela) što ga je 
sam karakterizirao kao »obrat platoniz- 
mu«. Blizak idealizmu Rosminija i Gio- 
bertija, on tvrdi da postoji intuicija koja 
shvaća apsolutno realno i u njemu nalazi 
fundament istine. Osnovao je časopis »Fi- 
lozofija talijanske škole« (»Filosofia delle 
scuole italiane«). 

Glav. djela: O ontologiji i metodi (1841); 
Teorije religije i države (1868); Kant i ontolo- 
gija (1870); O Kantovoj psibologiji (1877). 


MANDEVILLE, Bernard, engl. filozof, 
književnik i liječnik niz. porijekla 
(1670— 1733). Osnovno je pitanje koje 
postavlja u svojoj čuvenoj Basni o pćela- 
ma, kakvo značenje ima moral za napre- 
dak društva i za razvitak kulture. Mande- 
villeov je odgovor na to jednostavan i ra- 
dikalan: nikakvo ili čak štetno, ukoliko se 
moralno ostvaruje. Posljedice neke radnje 
ili čina odlučuju o njihovoj moralnoj vri- 
jednosti, pa stoga vladajući pojam o tome 
što je moralno a što nemoralno mora biti 
podvrgnut temeljitom preispitivanju i re- 
viziji. M. smatra da se po sebi ni o jed- 
nom svojstvu ne može tvrditi da je dobro 
ili loše, a sama se istina nalazi u reguli- 
ranju nagona koji postoje u ljudskoj pri- 
rodi. Nikada vjerojatno nije s takvom 
brutalnom otvorenošću i cinizmom kao 
kod Mandevillea iznesena teorija o tome 
da je samoljublje izvor svakog čovjekovog 
postupka. Vrline mogu samo upropastiti 
ljudsko društvo, a samo ga egoistički na- 
gon može održati na životu. U društvu 
ne vlada nikakva zajednica interesa, već 
suprotnost interesa. Osnovna je društve- 
na zakonomjernost prevladavanje slabih 
pomoću jakih. Moralnost je, po Mande- 
villeu, čisto politička tvorevina, izrod la- 
skanja i gordosti. U stvari, moralnost je 
gola riječ, namjerno stvorena obmana. 


Prvobitno su počeci moralnosti određeni 
zato da unaprijede častoljublje pojedinaca 
koji su najprije za sebe same izvlačili ko- 
rist, naročito onu da velikim brojem ljudi 
mogu vladati s većom lakoćom i sigurno- 
šću. Uskoro su, međutim, primijetili i 
drugi kako im koristi hvaliti one koji 
unapređuju »opće dobro«, jer su njihova 
djela i njima koristila. 

Glav. djela: Treatise of tbe Hypobondriac 
and Hysteric Passions (1711); Tbe Grumbling 
Hive or Knaves Turned Honest (1705, anonim- 
no objavljeno), znatno prošir. izašlo je kao naj- 
čuvenije M. djelo pod naslovom: The Fable of 
tbe Bees or Private Vices Public Benefits (1714); 
Free Tbougbis on Religion, tbe Church and Na- 
tional Happiness (1720); An Inquiry into ihe 
Origin of Honour (1732); A Letter of Dion 
(1732). 


MANNHEIM, Karl, njem. sociolog i fi- 
lozof mad. porijekla (1893 — 1947). Prof. 
sociologije u Frankfurtu, od 1933. u Lon- 
donu. U svojim mnogobrojnim studijama 
ukazivao je na funkcionalnu vezu između 
društvenih okvira i spoznaje i istovreme- 
no se radikalno suprotstavio strogim uz- 
ročno-posljedičnim odnosima među nji- 
ma. M. je najutjecajniji i najpoznatiji so- 
ciolog od onih koji su smatrali svojim 
osnovnim zadatkom konstituiranje socio- 
logije spoznaje kao posebne sociološke 
discipline. M. smatra da postoji poveza- 
nost spoznaje uz odredene grupacije: ge- 
neracije, sekte, profesije itd., kao i izme- 
đu sociologije spoznaje i spoznajne teori- 
je. Osnovne probleme sociologije spozna- 
je M. koncentrira oko problema ideologi- 
je i utopije. Ideologija i utopija su »situ- 
aciono transcendentne«, tj. »neprilagođe- 
ne« stjecaju okolnosti, odnosno historij- 
skoj, sadašnjoj ili budućoj društvenoj 
strukturi. U čitavom Mannheimovu djelu 
(posljednje je knjige pisao na engleskom 
jeziku) osjeća se bliskost s nekim Marxo- 
vim tezama, a naročito s onom interpre- 
tacijom Marxa koju je u knjizi Povijest i 
klasna svijest dao Gyorgy Lukacs. 

Glav. djela: Ideologija i utopija (1929, 
prev.); Mensch und Gesellscbaft im Zeitalter des 
Umbaus (1935); Diagnosis of Our Time (1943); 
Liberty Power and Democratic Planification 
(posth. 1951); Essays on tbe Sociology of Kno- 
wledge (posth. 1952.); Essays on Sociology and 
Social Psychology (posth. 1953.); Essays on tbe 
Sociology of Culture (post. 1956); Systematic So- 
ciology (posth. 1957). 


MARCEL, Gabriel, franc. filozof, dra- 
matičar i kritičar (1889 — 1973). Prof. filo- 
zofije u raznim mjestima Francuske; ka- 
toličkoj crkvi prišao je 1929. god. 

Jedan je od najznačajnijih predstavnika 
tzv. »kršćanskog egzistencijalizma«. M. 
smatra da je u »središtu realnosti ili ljud- 
ske sudbine neiscrpno konkretno, a u 
spoznaji njega ne napreduje se stupnjevi- 
to i lančano kao što je to slučaj u poseb- 
nim znanostima«. Tome neiscrpnom mo- 
že se približiti svaki od nas »jedino onim 
što je u njemu samom najnedirnutije, 
najdjevičanskije«. Premda, po Marcelu, 
postoji tragičan karakter ljudske uvjetova- 
nosti, ljudska egzistencija ipak nije ap- 
surd. Ta se egzistencija ne može svesti na 
»potpuno iščezavanje« kojim bi se iscrpila 
»njena nerazumljiva ništavnost«. Sloboda, 
putem koje se čovjek stvara, ima vrijed- 
nost samo ako nije isključivo njegova, već 
više nego njegova — ako, naime, svojom 
univerzalnošću potvrđuje svoje transcen- 
dentalno porijeklo. Upravo se zato vrijed- 
nost prepoznaje po tzv. »translucidnosti«, 
tj. po tome što je odraz onog reda što nas 
nadilazi. 

Egzistirati, po Marcelu, znači prije sve- 
ga biti utjelovljen: »Biti utjelovljen je cen- 
tralno stanovište filozofske refleksije.« M. 
smatra da je svojim specifičnim egzisten- 
cijalizmom prevladao — protivurječnosti 
monizma i dualizma, materijalizma i 
idealizma, jer upravo u utjelovljenoj egzi- 
stenciji nailazimo na »apsolutnog posred- 
nika« koji nas veže »ne samo s Japanom 
što ga nikad nismo vidjeli, i Napoleonom 
što ga nikad nećemo vidjeti, već i sa cje- 


lokupnim svemirom i njegovom sudbi- 
nom«, pa smo u toj utjelovljenoj egzisten- 
ciji neposredno mi i ujedno ono drugo. 
Jedinstvena veza našeg tijela sa svim 
ostalim u svijetu javlja se, po Marcelu, 
kao »egzistencijalni orbit« ili kao naša »si- 
tuacija« u svoj njenoj pojedinačnosti i slu- 
čajnosti. Čovjek je jedino biće koje stalno 
»pada u ponor« na čijem dnu je smrt, pa 
je stoga i jedino biće koje »daje obećanja, 
ali koje je sklono da ih i krši«. Razvijajući 
svoju filozofiju od egzistencijalnog očaja- 
nja i slobode, zatim vjernosti i nade, do 
ljubavi kao milosti prema životu i do 
krajnjeg asketizma, Marcel zaključuje kao 
mistik i propovjednik religije: »Moje je 
najintimnije i najnepokolebljivije uvjere- 
nje — a ako je heretičko, tim gore po 
ortodoksiju — ma što rekli duhovnici i 
doktori, da bog nikako neće da bude ljub- 
ljen nasuprot stvorenom, nego slavljen 
preko stvorenog i govoreći o njemu.« Po- 
krećući sa suptilnim smislom za egzisten- 
cijalnu analizu neka pitanja ljudske sud- 
bine, Marcel — koji stoji pod znatnim 
utjecajem S. Kierkegaarda i Bergsona — 
završava u krajnjem idealizmu i fideizmu, 
pa i svoju filozofiju »kao terapeutiku« i 
svoje dramsko stvaralaštvo potčinjava slu- 
ženju katoličkoj vjeri, te je kao njen mi- 
litantni i gorljivi branitelj ostao pomalo 
usamljen među značajnijim filozofima 
suvremenog zapadnog svijeta. 

Glav. djela: Journal mčtapbysique (1917); 
Fire et avoir (1933); Le monde cassć suivi de 
position et approcbes concrčtes du mystžre onto- 
logique (1933); Du refus a Vinvocation (1940); 
Homo _Viator (1944); Le mystčre de VEtre 
(1951); Les bommes contre Vbumain (1951); 
L'bomme problčmatique (1955); Pr&sence et im- 
mortalite (1959), Tbe Existential Background 
of Human Dignity (1963). 


MARCUSE, Herbert, njem. filozof i so- 
ciolog (1898 — 1979). Do god. 1933, kada 
emigrira pred Hitlerom, djelovao je unu- 
tar tzv. Frankfurtskog kruga (Horkhei- 
mer, Th. Adorno, H. Pollock, A. Schmidt 

i dr.) u Institutu za socijalna istraživanja. 
Ponajprije odlazi u Švicarsku, zatim u 
Fancusku i napokon u SAD, gdje radi 
kao profesor filozofije i političkih nauka 
na Brandeis sveučilištu u Massachusettsu, 
a zatim na Kalifornijskom sveučilištu u 
San Diegu. Putuje često u Evropu, a po- 
sebno je angažiran u osmišljavanju stu- 
dentskog pokreta 1968. godine. 
Marcuse, koji je od samog početka 
svog teoretskog rada bio pod odredenim 
utjecajem Husserlove fenomenologije, pa 
i nekih Heideggerovih teza, spada među 
najznačajnije suvremene američke mar- 
ksiste s naglašenim kritičkim stavom pre- 
ma raznim dogmatskim interpretacijama 
i ideologizacijama Marxa. Problematika 
povijesnosti nalazi se u fokusu mnogo- 
brojnih njegovih istraživanja. U djelu Um 
i revolucija posvećuje posebnu pažnju 
onim povijesnim snagama koje negiraju 
i nadmašuju postojeće. M. vrši analizu 
Hegelova djela kao djela filozofa koji na- 
glašava da je mišljenje u biti negacija ne- 
posredno danog. Rehabilitirajući Hegela 
i braneći ga od interpretacija koje bi ga 
htjele prikazati kao mogućeg prethodnika 
nacionalsocijalizma, M. je ukazao na ak- 
tualnost Hegelove misli, koja u sebi nosi, 
svojom dijalektičkom revolucionarnošću 
i svojom moći negativnog mišljenja, ne- 
slućene mogućnosti za nadilaženje posto- 
jećeg poretka. Upravo zato što je Marx 
konkretno ukazao na tu stranu Hegelova 
opusa, Marcuse ga smatra pravim i legi- 
timnim nasljednikom Hegelova životnog 
djela. Marcuse je poznat i po svojim za- 
nimljivim interpretacijama psihoanalize 
(koje su prije svega filozofski fundirane, 
a razlikuju se i od Frommovih pristupa 
Freudu), kao i po istraživanjima i sinteti- 
čkim studijama o perspektivama viso- 
koindustrijaliziranih civilizacija, a neko 
su mu se vrijeme pripisivale — ne sasvim 
bez razloga — i suviše pesimističke ten- 
dencije u odnosu na dosadašnji, pa i bu- 
dući razvoj socijalizma. No njegova dijag- 

noza suvremenih totalitarističkih tenden- 
cija, bez obzira na pojedine mračne tono- 
ve, često je vrlo suptilno i misaono fik- 
sirana realna slika. »Poraz fašizma i nacio- 
nalsocijalizma nije zaustavio tendenciju 
prema totalitarizmu. Sloboda je u odstu- 
panju — na području mišljenja, kao i na 
području društva. Ni hegelovska ni mar- 
ksistička ideja Uma nisu se približile 
svom ozbiljenju.« 

Čovjek jedne dimenzije stalno će, po 
Marcuseu, oscilirati između dvije kontra- 
diktorne hipoteze: 1. da je razvijeno in- 
dustrijsko društvo u stanju sputati kvali- 
tativnu promjenu, constituens budućno- 
sti, koja se može predskazati, i 2. da po- 
stoje snage i tendencije koje će slomiti 
ovo sputavanje i revolucionirati društvo. 
Nazivajući svoju djelatnost najčešće »kri- 
tičkom teorijom društva« (a ne filozofi- 
jom ili sociologijom), M. je za osnovni 
predmet svog ispitivanja uzeo kategorije 
industrijskog društva, koje se od svih ra- 
nijih tipova društva odlikuje prvenstveno 
visokim stupnjem tehničke racionalnosti. 
U građanskom društvu je sve određeno 
ekonomijom, dok se »umnost« novog 
društva sastoji u podređivanju ekonomije 
potrebama — individuuma. Industrijsko 
društvo je društvo sveopćeg apsorbiranja 
i asimilacije, a prožeto je ideologijom više 
od građanskog društva, koje mu je pret- 
hodilo. Ideologija je, naime, usidrena u 
samom procesu proizvodnje jer manipu- 
lira i samim proizvodima: dobar način 
života (good life) opire se svakoj kvalita- 
tivnoj promjeni. Tehnološka racionalnost 
postala je politička racionalnost i time 
stvarnost totalitarne moći. Tehnologija, 
pa i uopće znanstveni racionalitet na ko- 
jem počiva, nisu stoga vrijednosno neu- 
tralni pojmovi, već su karakterizirani in- 
strumentalnošću,  nehumanim  mišlje- 
njem birokracije i manipulativnom moći. 
Posebna se moć ove ideologije sastoji u 
tome što ona povišenjem životnog stan- 
darda pokorava snage otpora i paralizira 

kritiku. Stoga se njena prividna racional- 
nost pretvara u iracionalnost, tj. iracional- 
nost postaje prava racionalnost tog dru- 
štva. U tom se smislu i demokracija javlja 
kao najefikasniji sistem dominacije. Na- 
suprot takvom sistemu dominiranja i ma- 
nipuliranja, Marcuse pokušava (prije sve- 
ga u djelu Eros i civilizacija) u carstvu 
ljepote i ljubavi otkriti oslobodilački po- 
tencijal nove društvene organizacije koja 
omogućuje bunt i revoluciju. Marcuse 
uopće smatra (posebno u djelu Perma- 
nentnost umjetnosti) da je umjetnost uvi- 
jek u sebi nosila tendenciju negacije po- 
stojećeg, a njegovo angažiranje za umjet- 
nost i ideju ljepote koju izražava ujedno 
je negacija onih teza koje kvalitetu umjet- 
nosti žele mjeriti njenom upotrebnom 
vrijednošću. 

Bez obzira na niz manje ili više fundi- 
ranih filozofskih kritika koje su mu, oso- 
bito u posljednje vrijeme, upućene, bez 
obzira na navodno Marcuseovo »estetizi- 
ranje« pitanja revolucije, kao i na kritike 
koje nastoje ukazati na to da je njegova 
društvena teorija primjenljiva samo na vi- 
sokoindustrijalizirane zemlje i stoga suvi- 
še »amerikanizirana«, Marcuse je svojim 
lucidnim uvidima u mnoge bitne kontro- 
verze suvremene duhovne i materijalne 
situacije jedan od najprodornijih i najra- 
dikalnijih mislilaca naše epohe. 

Glav. djela: Hegels Ontologie und die Grund- 
legung einer Tbeorie der  Gescbicbilichkeit 
(1932); Um i revolucija (1941, prev.); Eros i 
civilizacija (1955, prev.); Soviet Marxism — a 
Critical Analysis (1957); Čovjek jedne dimenzi- 
je (1964, prev.); Kultur und Gesellscbaft (2 sv. 
1965); Dre Permanenz der Kunst (1977), Wi- 
der eine bestimmte marxistische Astbetik (1977); 
Der deutscbe Kiinsilerroman — Friibe Aufsčitze 
(1978). 


MARECHAL, Joseph, belgijski filozof 
(1878 — 1944). Neotomist, kritizira Kan- 
ta i posebno pozitivističku eksperimen- 
talnu psihologiju. Poznat je i kao histori- 
čar filozofije. 

Glav. djela: Le point de dčpart de la mčta- 
pbyisique (u 5 sv. 1943 — 1947); Pricis d'bistošre 
de la pbylosopbie moderne (posth. 1951). 


MARHEINEKE, Philipp Konrad, 
njem. filozof i teolog (1780 — 1846). Prof. 
u Heidelbergu i Berlinu, od 1820. pro- 
povjednik. Općenito se smatra osnivačem 
tzv. spektulativne teologije, jedan od 
glavnih predstavnika Hegelove desnice. 
Osnovna je dužnost Hegelovih pristalica, 
po Marheinekeu, da u duhu Hegela po- 
stave i ispune zadaću teologije, da shvate 
religiju kao znanje božjeg bića o samom 
sebi. Istinski bog nije u svom apsolutnom 
bitku različit od apsolutnog znanja. »Cr- 
kva je istina države, a država stvarnost 
crkve.« 

Glav. djela: Cbristlicbe Symbolik (3 sv. 
1810— 1813); Einleitung in die offenilicbe 
Vorlesung iiber die Bedeutung der .Hepeliscben 
Philosophie in der cbrist. Theologie (1842); 
Tbeologiscbe Vorlesungen (4 sv. posth. 1847). 


MARITAIN, Jacques, franc. filozof 
(1882— 1973). Prof. u Parizu (1912), na 
univ. u Princetonu (1914), Columbia 
univ. (1941—1944), zatim ambasador 
Francuske u Vatikanu (1945—1948) i 
najposlije opet prof. u Princetonu. 
Najpoznatiji francuski neotomist, bor- 
beni katolik, M. je polemizirao s Bergso- 
nom, kao i marksistima, braneći ortodok- 
snu, dogmatsku crkvenu filozofiju. M., 
doduše, tvrdi da se ne može natrag u 
srednji vijek, već samo naprijed, ali da se 
i u najdaljoj budućnosti može stići samo 
do istine Tome Akvinskog. U svojim 
estetskim tezama nastoji modificirati to- 
mističku filozofiju u duhu platonizma. 
Estetski je apprehensio čin intelektualne 
intuicije, tj. ne apstraktna, već jedinstvena 
spoznaja. Forma nam ne otkriva u potpu- 
nosti bit stvari, jer se ta bit skriva u nji- 
hovoj transcendentnosti i orijentira nas 
prema neizmjernoj dubini tajanstvenosti. 
Svojim »integralnim teocentričkim hu- 

manizmom«, kao i nekim svojim estet- 
skim tezama, utjecao je na znatan broj 
suvremenih pisaca katoličke orijentacije. 

Glav. djela: La pbilosopbie bergsonienne 
(1913); Art et scolastique (1920); Antimoderne 
(1922); Religion et culture (1930); De la Philo- 
sopbie cbrčtienne (1933); La pbilosopbie de la 
nature (1935), Humanisme integral (1936); 
Christianisme et democratie (1942); De Bergson 
A Tbomas d'Aquin, essais de mčtaphbysique et 
de moral (1944); Raison et raisons (1947); La 
signification de Vathćisme contemporain (1949); 
L'bomme et VEtat (1953); Creative Intuition in 
Art and Poetry (1953); On tbe Pbilosopby of 
History (1957), La Pbilosopbie morale (1960). 


MARIUS, Victorinus, novoplatonski 
gramatičar, filozof i retor porijeklom iz 
Afrike (oko 300—oko 363). Znatno je 
utjecao na Augustina, u kasnijoj dobi pre- 
šao na kršćanstvo. Smatrao je da je od 10 
(Aristotelovih) kategorija bitna i određu- 
juća kategorija supstancije. 

Glav. djela: u izdanju J. P. Mignea Patrol. 
latina, sv. 8. 


MARKO AURELIJE, Antonius, rim. 
car i filozof (121 — 180). Pesimističke crte 
njegove stoičke filozofije javljaju se u raz- 
doblju opadanja moći rimske imperije, pa 
se u njegovim kontemplacijamma o pokva- 
renosti i taštini svijeta i o prolaznosti i 
kratkom trajanju ljudskog života pokazu- 
ju elementi fatalizma karakteristični za to 
historijsko razdoblje, a u izvjesnom smi- 
slu i za stoičku rimsku filozofiju u cjelini. 
»Vrijeme je ljudskog života trenutak; bit 
tog života je vječiti tok; osjet je nejasan; 
struktura čitavog tijela trošna; duša — 
nepostojana; sudbina — zagonetna; slava 
— nepouzdana. Jednom riječju, sve što 
se odnosi na tijelo slično je rijeci; sve što 
se odnosi na dušu — snu i dimu.« Sve 
se zbiva ne samo u skladu s određenim 
poretkom već i u skladu s optimalnom 
pravednošću. Njegovo jedino djelo Nasa- 
mo sa sobom filozofski je dnevnik u ko- 
jem se jasno ističu pomirljive tendencije 

njegove filozofije, kao i težnja k etičkom 
usavršavanju. Čak je i zlo u svijetu, po 
Marku Aureliju, dio svjetskog božanskog 
plana, i u ovom savršenom i harmonič- 
nom svijetu ono je samo prirodna pojava 
koja ulazi u svjetski poredak stvari. Onaj, 
međutim, koji narušava taj poredak čini 
nepravdu, jer iz razumnosti svega posto- 
jećeg proizlazi potreba o pokoravanju po- 
stojećim zakonima. Život je prolazni tre- 
nutak: »Zato provedi taj trenutak vreme- 
na u skladu s prirodom, a zatim se rastani 
sa životom isto onako lako kao što pada 
zrela maslina: slaveći prirodu koja ju je 
rodila i puna zahvalnosti prema drvetu 
koje ju je odgojilo.« 
Fil. djelo: In semet ipsum, libri XII. 


MARKOVIĆ, Franjo, estetičar i knji- 
ževnik (Križevci, 1845 — Zagreb, 1914). 
God. 1872. doktorirao je filozofiju u Be- 
ču, a 1874. imenovan je za prof. filozofije 
na Zagrebačkom sveučilištu, gdje je pre- 
davao do kraja života. Pisao je i drame, 
poeziju i romantične epove. 

Glavno filozofsko djelo F. M. Razvoj 
i sustav obćene estetike izvanredno je važ- 
no za razvoj naše filozofije, prije svega, 
zbog uvođenja filozofske terminologije, a 
također i zbog prvog pregleda povijesti 
estetike na našem jeziku. Njegovi filozof- 
ski pogledi na temeljne estetske proble- 
me stoje pod znatnim utjecajem Herbar- 


.tova učenika i nastavljača R. Zimmer- 


manna (premda na nekim mjestima — 
str. 229. Razvoja i sustava obćene estetike 
— korigira neka njegova shvaćanja). I kao 
estetičar i kao kritičar M. je zastupao 
uglavnom formalističku estetiku s poseb- 
nim naglaskom na skladu kompozicije, a 
umjetnost, po njemu, treba prije svega da 
bude oživotvorenje vječnih ideala ljepote, 
tj. »vječitih zakona krasnoćutja« (estetike). 

Uz metafiziku kao prvi dio filozofije 
(tj. kao teoretsku filozofiju) stoje praktič- 
ne filozofije: etika kao filozofska spoznaja 
o dobroti i estetika kao treći dio filofozije 

koja je definirana kao »spoznaja o kraso- 
ti«, pri čemu je pod pojam krasote sup- 
sumirana ljepota i uzvišenost. Ljepota je 
»duševni sklad prikazan u pojavnom skla- 
du«. Marković za sebe tvrdi da ne pristaje 
ni uz pretjerani formalizam ni uz pretje- 
rani idealizam, jer za umjetničko djelo 
nije dovoljan samo lijep vanjski oblik, ali 
ni samo lijep duševni sadržaj. Lijepa, do- 
duše, može biti samo »oblikovanost tva- 
ri«, ali nju ne shvaćaju puki osjeti, već 
duhovna sinteza osjetila. Stoga je prava 
ljepota ideja prikazana u pojavi ili pojava 
prodahnuta idejom. 

Glav. filozofska djela: Razvoj i sustav obćene 
estetike (1903); Filozofski rad Rugjera Boškovi- 
ća (1888). 


MARKOVIĆ, Mihajlo, filozofski pisac 
(Beograd, 1923—  ). Prof. u Beogradu, 
od 1941. aktivni sudionik NOB. 


Osnovne filozofske preokupacije M. 
Markovića kreću se, uz često raspravljanje 
o nekim humanističkim problemima 
marksizma, kao i o nekim aspektima sa- 
moupravljačke prakse u nas, prvenstveno 
na logičkom području. Njegovo je najpo- 
znatije dijelo Drjalektička teorija znače- 
nja, u kojem se, prije svega, daje kritička 
analiza postojećih teorija značenja. Po 
mišljenju Markovića, značenje treba shva- 
titi kao složenu konkretnu historijsku 
cjelinu, a osnovni je problem djela kako 
shvaćanju značenja osigurati svu potreb- 
nu objektivnost u okvirima jedne kritičke 
humanističke filozofije. M. također utvr- 
đuje i osnovne uvjete pod kojima komu- 
nikacija među ljudima može biti uspješna 
i racionalna, U djelima općefilozofske i 
humanističke prirode M. među ostalim 
tvrdi da je »osnovno filozofsko pitanje da- 
našnjeg marksizma« »kako učiniti dijalek- 
tiku humanističkom, a humanizam dija- 
lektičkim«. 

Glav. djela: Revizija filozofskih osnova 
marksizma u SSSR-u (1952); Logika (1956); 
Formalizam u savremenoj logici (1958); Dija- 

lektička teorija značenja (1961), Humanizam 
i dijalektika (1967); Preispitivanje (1972); The 
Contemporary Marx (1972). 


MARKOVIĆ, Svetozar, teoretičar rad- 
ničkog pokreta i politički radnik (1846 
— Trst, 1875). Jedan od najznačajnijih 
naših mislilaca-socijalista krajem 19. sto- 
ljeća. Nakon studija u Beogradu, Petro- 
gradu i Zirichu, god. 1871. vraća se u 
Srbiju, gdje radi u »Ujedinjenoj omladini 
srpskoj«, pokreće list »Radnik«, a kasnije 
i »Javnost« i »Oslobođenje«. Hapšen i 
proganjan, često u emigraciji, umro je re- 
lativno mlad od tuberkuloze. 


Na Markovićeve teoretske poglede od- 
lučno su djelovali ruski demokratski mi- 
slioci, kao što su Černiševski, Dobrolju- 
bov i Hercen, a nešto kasnije i Marx i 
Engels. Osim što je djelovao na politi- 
čkom i revolucionarnom planu, M. se od 
svih srpskih socijalista najviše bavio i 
problemima filozofije (osobito u knjiga- 
ma: Realni pravac u nauci i životu i Pe- 
vanje i mišljenje). U okviru etičke i socio- 
ločke problematike M. je analizirao dru- 
štvene i historijske uzroke nastanka mo- 
rala kao posebnog oblika klasne diferen- 
Ciranosti, kritizirajući patrijarhalni i ma- 
lograđanski moral. Posebnu pažnju M. 
posvećuje kritici birokracije, učenju o sa- 
moupravi i koncepciji rješenja nacional- 
nog pitanja. Po mišljenju S. Markovića, 
tek će socijalističko društvo, zasnovano 
na društvenoj svojini i »dogovoru slobod- 
nih ličnosti« udruženih u »radne asocija- 
Cije«, stvoriti mogućnost za istinski ljud- 
ski život. Bez obzira na neke, za ono vri- 
jeme tipične iluzije idealističkog karakte- 
ra (koje su se očitovale i u precjenjivanju 
značenja zadružnog pokreta), M. je značio 
prekretnicu u naprednim idejnim i poli- 
tičkim strujanjima Srbije. Nitko prije nje- 
ga, a malo tko i neposredno nakon njega, 
nije tako jasno vidio put idejnog i mate- 
rijalnog preporoda ove relativno zaostale 
balkanske zemlje (osobito u knjizi Srbija 

na Istoku), i nitko nije s toliko entuzijaz- 
ma širio naprednu misao među srpskom 
i južnoslavenskom inteligencijom. »Meni 
je suviše teška« — piše S. Marković — 
»i uska ta zgrada u kojoj se danas srpski 
narod guši i ja sam otpočeo borbu protiv 
nje.« 

Glav. djela: Realni pravac u nauci i životu; 
Načela narodne ekonomije; Srbija na Istoku; 
Celokupna dela I-VIII izlazila su od 1888- 
1893. 


MARMONTEL, Jean Francois, franc. 
književnik, historičar i estetičar (1723 — 
1799). Suradnik Enciklopedije, službeni 
historiograf Francuske i doživotni tajnik 
Akademije. Pisao je i tragedije, romane, 
memoare s odgojnom tendencijom. Za- 
nimljiviji je kao teoretičar: osnovna su 
obilježja ljepote, po njemu, snaga, obila- 
tost i duhovitost. Svaki dio na umjetni- 
čkom djelu treba da bude krepko i stra- 
stveno izražen, pun nabujale snage. Pred- 
met umjetnosti mora biti živ i kad prika- 
zuje mrtve stvari, jer, svojom moći da sve 
oduhovi, i umjetnost preobražava sve što 
postoji u bujan, nepatvoren i bogat život. 

Glav. teoret. djela: Elements de litićrature; 
Počtique framaise. 


MARSILIJE (ili Marsilio) iz Padove, 
tal. teoretičar, polit. pisac i reformator 
(1275-1343). Zahtijeva odvajanje svjetov- 
ne vlasti od duhovne, prava od etike, kao 
i politike od teologije. Smatra da je volja 
naroda, a ne crkvena ili bilo koja druga 
odluka, bitna za suverenitet vladara. Šta- 
više, većina naroda — koja predstavlja 
pravog zakonodavca — ima pravo da kaž- 
njava vladara. Postanak prava i države tu- 
mačio je historijski iz razvoja društva, a 
u mnogom je anticipirao i Lockeove i 
Montesquieuove nazore o pravu i državi. 
M. je bio blizak prijatelj W. Occama i 
znatno je utjecao na njegove političke po- 
glede. 

Glav. djela: Defensor pacis (1522, vjerojatno 
zajedno s J. Jandunom); Tractatus de transla- 

tione imperii; Tractatus de iurisdictione impe- 
ratoris in causis matrimonialibus (3 sv. tisk. 
prvi put 1611-1614), 


MARTIANUS CAPELLA, rim. filozof 
i pedagog (oko V st.). Novoplatoničar, dao 
je opširne uvode, koji su kasnije bili mje- 
rodavni za gotovo čitav srednji vijek (kao 
Trivium i Quadrivium), u sedam osnov- 
nih disciplina: gramatiku, dijalektiku, re- 
toriku, geometriju, aritmetiku, astrono- 
miju i muziku. 

Glav. djelo: De nuptiis Mercurii et Pbilolo- 
giae (oko 430). 


MARTINEAU, James, engl. filozof 
(1805 — 1900). Prof. filoz. i nac. ekonomi- 
je u Manchesteru, kasnije u Londonu. U 
spoznajnoj teoriji treba razlikovati su- 
bjekt kao ono »ovdje« i »sada«, od objekta 
kao onog »tamo« i »tada«. Prostor i vrije- 
me apriorne su forme svijesti, koja aper- 
cipira, i premda su trans-subjektivnog 
značenja, uvjet su objektiviteta. Posebnu 
je pažnju posvećivao pojmu kauzaliteta, 
razlikujući dva faktora u ovom pojmu: 
prvi je noumenon (ens rationis) — koji 
se per analogiam može izjednačiti s ljud- 
skom voljom — a drugi je fenomen. Svo- 
ju moralnu filozofiju zasniva na analizi 
svijesti pojedinaca. M. smatra da je glavni 
nedostatak morala vremena u kojem živi 
istiskivanje čisto osobnih snaga društve- 
nim, te zabluda da moralno uopće mora 
ispuniti neki zadatak koji se nalazi izvan 
morala. 

Glav. djela: Endeavours after Cbristian Life 
(2 sv. 1843-47), Modern Materialism; Its Atti- 
tude towards Theology (1876); Hours of 
Thougbt on Sacred Tbings (2 sv. 1876); A Study 
of Spinoza (1882); Types of Ethical Theory (2 
sv. 1885); A Study of Religion (2 sv. 1888); 
Essays, Reviews and Adresses (4 sv. 1890 — 
91) 


MARULIĆ, Marko, književnik i filozof- 
ski pisac (Split, 1450 — 1524). Izvanredno 
kulturno značenje Marka Marulića za na- 

šu sredinu leži prije svega u njegovu pje- 
sničkom stvaranju na hrvatskom jeziku, 
kojim želi prosvjetiteljski utjecati na šire 
slojeve puka i afirmirati prvi put u knji- 
ževnosti materinji jezik (Judita, 1521). U 
filozofskim radovima i tezama pokušava 
rehabilitirati kršćansku misao pomoću 
poganske filozofije. U nekim postavkama 
blizak je novoplatonizmu, a u sukobu iz- 
među stoičkih i epikurejskih etičkih 
principa brani stoicizam. Negira svaki 
skepticizam i relativizam i smatra da je to 
štetna orijentacija jer slabi i onemogućuje 
životnu borbu. Čitagim Marulićevim dje- 
lom dominira, uz kršćanske elemente, 
težnja za obnovom antičke životne rado- 
sti, koja ga označuje kao karakterističnog 
renesansnog mislioca. 

Problematika sukoba između strasti i 
moralne savjesti, osjetilnosti i razuma 
jedna je od osnovnih Marulićevih filozof- 
sko-etičkih preokupacija. Usprkos negira- 
nju epikureizma i skepticizma, pa i obra- 
ni kršćanske etike, M. traži rješenje koz- 
mološkog problema na način materijali- 
sta Lukrecija. Premda u osnovi kršćanski 
pjesnik i mislilac, nije štedio svećenstvo, 
a hvalio je prvenstveno prirodni odnos 
prema svijetu i njegove prirodne ljepote. 
U mnogim spisima oštro je kritizirao kler 
zbog nerada, oholosti, proždrljivosti, plja- 
čke, zavidnosti, himbenosti i uopće ne- 
moralna života. Djela su mu prevedena 
na mnoge svjetske jezike. 

Glav. djela od filozof. interesa: De institu- 
tione bene beateque vivendi (to je naslov 4. izd. 
— tisk. 1530, prvo izd. u Veneciji 1506. pod 
naslovom De institutione bene_ vivendi per 
exemplo Sanctorum); Quinquaginta parabolae; 
Evangelistarium (1516); De bumilitate et glo- 
ria Christi (1519); De laudibus Herculis (1524); 
Multa et varia ex diversis auctoribus collecta 
(u rukopisu), Epistola Domini Marci Maruli 
Spalatensis ad Adrianum VI. Pont. Max. 
(1522); Judita ( 1521). 


MARTY, Anton, švic. filozof (1847 — 
1914). Učenik Fr. Brentana, jedno vrije- 

me prof. u Pragu. Bavio se ponajviše fi- 
lozofijom jezika. Jezik proizlazi, po nje- 
mu, iz poriva za razumijevanjem, iz po- 
trebe za saopćavanjem što vodi oblikova- 
nju sredstava za označavanje. To se obli- 
kovanje stvara namjerno, ali neplanski. 
Negirao je Wundta, a po njemu je objek- 
tivno vrijeme a priori izvjesno, no prostor 
nije realan. 

Glav. djela: Uber den Ursprung der Spracbe 
(1875); Was ist Pbilosopbie? (1879); Untersucb- 
ungen zur Grundlegung einer allgemeinen 
Grammatik und  Spracbpbilosopbie (1908); 
Raum und Zeit (posth. 1916). 


MARX, Karl, njem. revolucionar, vođa 
međunarodnog proletarijata, najveći teo- 
retičar socijalističke misli i pokreta, filo- 
zof, ekonomist, sociolog, praktični borac 
i osnivač Internacionale (1818 — 1883). 
Rođen u Trieru u jevrejskoj obrazova- 
noj obitelji pravnika, nakon svršene gim- 
nazije studira pravo, ali se bavi i filozo- 
fijom, ekonomijom, historijom i umjet- 
nošću. Doktorirao je tezom Razlika iz- 
među filozofije prirode Demokrita i filozo- 
fije prirode Epikura, Pristupa mladohege- 
lovcima, a nakon završenih studija posta- 
je glavni urednik »Rajnskih novina«, koje 
pruska vlada uskoro zabranjuje. Nakon 
toga u Parizu pokreće Njemačko-fran- 
cuske godišnjake. U drugom susretu s En- 
gelsom u Parizu (1844. god) — nakon 
što ih prvi susret nije zbližio — dolazi 
s njim do nekih zajedničkih postavki, te 
je njihov daljnji teoretski i praktični rad 
usko povezan, premda, dakako, među nji- 
ma postoje i određene razlike, ne samo 
u formalnom nivou i pristupu problemi- 
ma već i u sadržajnom tretiranju pojedi- 
nih filozofskih pitanja. U tom je pogledu 
sam Engels uvijek isticao da Marxu pri- 
pada temeljna zasluga za formiranje nji- 
hova pogleda na svijet. Često proganjan, 
živeći u materijalnoj oskudici, boraveći 
više u emigraciji nego u domovini, Marx 
aktivno sudjeluje u formiranju prvih re- 
volucionarnih radničkih organizacija i iz- 

građuje u svojim djelima potpuno nov 
nazor na svijet, koji svoje izvore nalazi u 
najboljoj tradiciji evropskog humanisti- 
čkog mišljenja. 

Mnogobrojni Marxovi radovi, njegova 
genijalna anticipacija novog komunisti- 
čkog društva, njegovo tumačenje historije 
i klasne borbe, njegovi duboki i original- 
ni pogledi na bitna filozofska pitanja — 
ovdje mogu biti samo fragmentarno ocr- 
tani, dok njegova praktična djelatnost, 
njegova borba na čelu svjetskog proleter- 
skog pokreta, premda su integralni dio 
čitava njegova životnog i misaonog puta, 
ne mogu u okvirima relativno prostorno 
skučenog Leksikona filozofa dobiti ono 
mjesto koje po svojem značenju zaslužuje 
ličnost i djelo jednog od najgenijalnijih 
ljudi naše epohe. Koncentracija, dakle, na 
neka filozofska i sociološka pitanja uvje- 
tovana je samim zadatkom ovog Leksiko- 
na, pa će stoga i Marxov lik u njemu 
nužno ostati krnj i nedovoljno cjelovito 
i sveobuhvatno rasvijetljen. 


Marx prije svega — nasuprot raznim 
idealističkim konceptima — naglašava 
potrebu analize društvenih odnosa, potre- 
bu radikalne kritike bitnih, fundamental- 
nih protivurječnosti društva, kako bi se 
mogle razumjeti osnovne komponente 
duhovne nadgradnje određene epohe. 
Stoga on u mnogrojnim svojim djelima 
ukazuje na tu realnu osnovu, na kojoj se 
diže i pravna, i politička, i filozofska, i 
moralna itd. nadgradnja. Pri tom, među- 
tim, valja imati u vidu da istinski određen 
u povijesti, tj. određen po svojoj biti i 
bitku, može se, po Marxu, biti samo kao 
slobodno biće, tj. tada kad se »čovjek ne 
reproducira u nekoj određenosti, nego 
proizvodi svoj totalitet, ne tražeći da osta- 
ne bilo što postalo, nego da on jest u 
apsolutnom kretanju postojanja«. Ta di- 
menzija povjesnosti nije, dakle, bitno od- 
ređena onim što je bilo ili onim što jest, 
već onim što još nije, a postoje pretpo- 
stavke, povijesne mogućnosti da bude. 


270 


Marxova se misao javlja u historijskim 
okvirima sve oštrije klasne diferencijacije 
u zapadnoevropskim zemljama, kad anta- 
gonizam između proletarijata i buržoazije 
poprima oblike koje zbog unutarnjih pro- 
tivurječnosti ne može više razriješiti gra- 
đansko društvo. Temeljna suprotnost iz- 
među rada i kapitala razjeda i negira, 
unutar kapitalističkog načina proizvod- 
nje, samu strukturiranost na eksploataciji 
zasnovanog društvenog sistema proizvod- 
nje i razdiobe dobara, koji je osuđen da 
u historijskoj perspektivi bude zamije- 
njen iz osnove novim odnosima. U tom 
prijelomnom razdoblju, kad proletarijat 
organizirano stupa na svjetsku pozornicu, 
Marxova profetska misao osnovna je idej- 
na orijentacija koja zahtijeva revoluci- 
onarni preobražaj svijeta. 


Marxov filozofski opus nastavlja, ali na 
određen način u temeljnoj upravljenosti 
i okreće tradiciju njemačke klasične idea- 


lističke filozofije. Na kulminacionoj točki 


te filozofije G. W. F. Hegel je u okviru 
svog racionalnog i panlogističkog sistema 
postavio fundamentalnu tezu koja pogađa 
srž mističkog i iracionalnog: sve je umno 
ujedno i zbiljsko i sve zbiljsko umno. Pri- 
hvaćajući taj stav i najjasnije od svih He- 
gelovih učenika shvaćajući domet hege- 
lovske filozofske misli, Marx je ujedno 
bio u mogućnosti da prema njoj usmjeri 
svoje radikalno kritičko pitanje koje u se- 
bi ne sadrži samo negaciju Hegelova filo- 
zofiranja, već znači pokušaj prevladavanja 
cjelokupne dotadašnje filozofske pozicije 
kao isključivo i jednostrano filozofske: da 
li je pomirenje ideje i zbilje, logosa i real- 
nosti, umnog i postojećeg doista u stvar- 
nosti realizirano, ili je tek zamišljeno kao 
realizirano, dakle, realizirano samo u mi- 
slima, samo idealno, samo u filozofiji kao 
filozofiji. Marxova je teza koncentrirana 
upravo stoga na aktivni ljudski zahvat u 
realni svijet i na prekid s pasivnim iluzio- 
nističkim, »čisto« filozofskim meditira- 
njem o tom svijetu. Stoga, nasuprot samo 


idealnom pomirenju uma i zbilje, Marx 


i piše svoje čuvene Teze o Feuerbacbu: 


»Filozofi su do sada samo tumačili svijet, 
ali stvar je u tome da se on izmijeni.« 
Istina je čovjeka, dakle, istina njegova hi- 
storijskog opstojanja, njegova faktičnog 
života, njegove zbiljske egzistencije. Na 
temeljima one dijalektike koja u sebi 
uključuje, ali i negira, kako idealizam nje- 
mačke škole, tako i mehanički, pa i svaki 
drugi materijalizam, na temeljima tzv. 
»naturalizma — humanizma« (»Ovdje vi- 
dimo kako se provedeni naturalizam ili 
humanizam razlikuju kako od idealizma, 
tako i od materijalizma, a istovremeno je 
njihova istina koja ih ujedinjuje.«), Marx 
gradi novu anticipaciju budućeg svijeta, 
filozofiju koja »u proletarijatu nalazi svoje 
materijalno oružje« kao što »proletarijat u 
filozofiji nalazi svoje duhovno oružje«. 
Upravo zato što proletarijat ukidanjem 
klasnih kapitalističkih odnosa ne stvara 
samo novu formaciju društva u kojem 
postaje vladajuća klasa, već stvara pretpo- 
stavke dokidanja svih klasa uopće, pa ta- 
ko i same klase proletarijata, istinski se 
racionalni odnosi, zbiljska i humana filo- 
zofija »ne može ostvariti bez ukidanja 
proletarijata«, a »proletarijat se ne može 
ukinuti bez ostvarenja filozofije«. 


Iz jedne od temeljnih Marxovih teza o 
praksi kao svjesnom ljudskom mijenjanju 
svijeta proizlazi i postavka da je samo mi- 
šljenje oblik bitka i da mu se ne može 
apstraktno suprotstavljati. Ne postoji bit- 
na diskrepancija između mišljenja i bitka 
(»svijest je svjesni bitak« — »Das Be- 
wusstsein ist das bewusste Sein«), jer bi 
time bila u svojoj biti onemogućena ljud- 
ska praksa, u kojoj je sadržana pretpo- 
stavka kako teoretskog, tako i praktičnog 
(u užem smislu) mijenjanja svijeta. Zato 
je za Marxa »spor o stvarnosti ili nestvar- 
nosti mišljenja koje se izoliralo od prakse 
čisto skolastičko pitanje«. 

Analizirajući kao izvanredan poznava- 
lac njemu suvremene filozofije, kao i fi- 

lozofske tradicije, bitne probleme, prije 
svega, ontološkog, a zatim i spoznajnog 
karaktera, Marx daje nova originalna rje- 
šenja i postavlja nova filozofska pitanja. 
Tako, po Marxu, materija nije dana samo 
u nekom apstraktnom općem obliku, već 
putem beskrajnog mnoštva pojedinih 
materijalnih oblika, modusa materije. No 
isto tako materija ne može biti apsolutno 
identična ni sa kojim svojim konkretnim 
oblikom, jer je svaki njen oblik postoja- 
nja samo vremenski prolazni stupanj, od- 
ređena faza njenog »vječnog«, stalnog mi- 
jenjanja. Čovjekova spoznaja, po Marxu, 
razvija se razmjerno sa stupnjem njegova 
ovladavanja poviješću i prirodom i nije 
rezultat pasivnog, kontemplativnog pro- 
matranja. A kako je taj proces u osnovi 
beskonačan, beskrajan je i razvoj ljudske 
spoznaje. 

Marxova misao u cjelini tretirane pro- 
blematike kao prevladavanje stare filozo- 
fije, političke ekonomije, sociologije, hi- 
storiografije i uopće znanstvenog hori- 
zonta kao znanstvenog, nije parcijalno tu- 
mačenje problema čovjeka i svijeta iz is- 
ključivog aspekta bilo koje posebne zna- 
nosti ili ideologije. Pa ni njegov nazor na 
svijet nije jedna od mogućih varijanti fi- 
lozofije uz druge filozofije — ali je ipak 
istinska filozofija suvremenog svijeta, ne 
samo kao negacija onog sterilnog i pasiv- 
no-sistematskog u građanskoj filozofiji (a 
samim tim i afirmacija svega misaono 
vrijednog i zbiljski suvremenog unutar 
same te filozofije), već i kao poziv na pu- 
ni korjeniti obrat otuđenog i dehumani- 
ziranog građanskog svijeta. Marxov je na- 
zor stoga organski povezan nazor o svije- 
tu i čovjeku, a krajnji je cilj njegovih teo- 
retskih napora i praktičnih htijenja (jer je 
u njega uvijek praksa teoretska, a teorija 
praktična) bitna izmjena odnosa među 
ljudima. Stoga se i kao esencijalno obilje- 
žje čitave njegove upravljenosti na bitna 
pitanja ontologije i na njoj zasnovane 
specifične antropologije (ali nikako ne 

kao »stručnih filozofskih« disciplina), kao 
i temeljno obilježje njegove filozofske 
koncepcije, može označiti bespoštedna, 
radikalna humanistička kritika svega ne- 
ljudskog u svijetu. Upravo je zato izvorni 
marksizam — koji otkriva konkretni put 
za ostvarenje svog cilja i koji se ne zado- 
voljava transcendentnim filozofskim po- 
mirenjem u nekom idealnom carstvu — 
u svojoj biti realni humanizam. 

Marx ustaje odlučno u obranu zbilj- 
skih, stvarnih, a ne samo formalnih prava 
na ljudsku slobodu. Stoga on radikalno 
negira sve one teze koje bi čovjeka htjele 
potčiniti strogo kauzalnim zakonommjer- 
nostima koje su determinirane hetero- 
nomnim (bili oni božanski ili prirodni) 
izvanljudskim ili čak protuljudskim uzro- 
cima. Isto je tako, međutim, sigurno da 
svođenje slobode na problem pojedinač- 
ne, individualne slobode u odnosu na 
društvo, predstavlja privid da pojedinac 
uvijek mora izboriti slobodu protiv dru- 
štva, a ne i pomoću njega. U tom smislu 
Marx piše: »Individualna sloboda kao i 
njena primjena čine osnovu građanskog 
društva. Ona primorava svakog čovjeka 
da u drugom čovjeku ne nađe ostvarenje 
svoje slobode, nego, naprotiv, njenu za- 
preku.« Društveno se suprotstavlja radi- 
kalno personalnom, čovjek čovječanstvu, 
individualno generičkom upravo tada kad 
ne postoji mogućnost stvarnog života u 
slobodi. Stoga Marx ukazuje kako su te 
antiteze po sebi apstraktne jer »individu- 
alni i generički čovjekov život nisu razli- 
čiti, koliko god je — i to nužno — način 
postojanja individualnog života više pose- 
ban, ili više općenit način generičkog ži- 
vota, ili generički život poseban ili općenit 
individualni život«. U tom smislu slobod- 
na zajednica pripada pojedincu istom 
snagom kao i on njoj. Stoga pojedinci 
stvaraju i određuju uvjete svog zajedni- 
čkog života utoliko ukoliko su u stanju 
da se udruže kako bi zajedno određivali 
te uvjete. 


Marxova filozofska orijentacija na čov- 
jeka i na realni humanizam vidljiva je, u 
stvari, u čitavom njegovom životnom 
Opusu, a ne samo u tzv. »Ranim radovi- 
ma«. | u Kapitalu i u drugim djelima 
jasno je vidljiva ta kontinuirano prisutna 
orijentacija na temeljna pitanja čovjeka 
čak i tamo gdje je riječ o prividno >»či- 
stim« ekonomskim kategorijama. Nije li, 
naime, upravo tamo gdje su ekonomisti 
klasične škole (npr. Smith i Ricardo) vi- 
djeli samo odnos među stvarima Marx 
otkrio, prije svega, odnos među ljudima? 
I višak vrijednosti, ta centralna kategorija 
Marxove kritike, zasnovana je u njega na 
eksploataciji ljudske radne snage, a ne na 
iskorištavanju strojeva, zemlje itd. 

Marxova koncepcija prakse i čovjeka 
kao bića prakse koji u svom stvaralačkom 
djelu mijenja svoj svijet i sebe u njemu, 
Marxova teorija otuđenja, kao i čitava ra- 
dikalno kritička upravljenost njegove fi- 
lozofije — nespojiva je kako s ekonomiz- 
mom i prakticizmom, tako i s teorijom 
odraza i uopće s tzv. dijalektičkim mate- 
rijalizmom (Dijamat), na što su ga htjeli 
svesti mnogobrojni vulgarizatori i samo- 
zvani tumači njegove filozofije. U ljud- 
skoj djelatnoj praksi iznašao je Marx onaj 
medij koji omogućava, realizira i potvr- 
đuje primarno jedinstvo čovjeka i svijeta 
i koji nadilazi svaku odvojenu subjekt- 
-objekt relaciju. Ljudska spoznaja nije, 
dakle, rezultat nekog pukog ljudskog pro- 
matranja, nekog odraza (bio on ma kako 
»subjektivan«) stvarnosti ili prirode. Prak- 
tično radikalno mijenjanje svijeta bitno je 
u svojoj spoznajnoj aktivnosti neograni- 
čeno i otvoreno, a ne neko povinjavanje 
stvarnosti kakva ona jest i njeno »zrcalje- 
nje«, odslikavanje (Wiederspiegelung, Ab- 
bildung). Stoga Marx nigdje, ni u jednom 
retku svog obimnog i genijalnog djela ni- 
je zastupao niti je mogao zastupati teoriju 
odraza. 


Po Marxu, čovjekovi vlastiti proizvodi 
u svijetu koji parcijalizira njegovu ličnost 

vladaju nad njime, pa odnosi među ljudi- 
ma poprimaju oblik kao da su odnosi 
među stvarima. Otuđenje rezultata čovje- 
kove proizvodne aktivnosti korijeni se za- 
pravo u otuđenju same radne aktivnosti, 
radne djelatnosti, u otuđenju ljudske pro- 
izvodnje. Čovjek otuđuje rezultate svoga 
rada upravo stoga što otuđuje svoju radnu 
djelatnost, što mu ona kao djelatnost po- 
staje strana, te se u njoj ne potvrđuje, već 
poriče, ne oslobađa, već podjarmljuje. Za- 
to se on osjeća kod sebe kad je izvan te 
djelatnosti, a izvan sebe, stran sebi kad je 
u njoj. Tako i njegov rad postaje prisilni 
rad, on nije zadovoljenje jedne bitno 
ljudske potrebe, već sredstvo da se zado- 
volje potrebe izvan njega. »Stoga i dolazi 
do rezultata da se čovjek radnik osjeća 
samodjelatan samo u svojim životinjskim 
funkcijama, jelu, piću i rađanju, najviše 
još u stanu, nakitu itd., a u svojim ljud- 
skim funkcijama (tj. u radu) osjeća se sa- 
mo kao životinja. Životinjsko postaje 
ljudsko, a ljudsko postaje životinjsko!« 


Razni oblici otuđenja (religije, ideolo- 
gije itd.) karakteristični su za jedan svijet 
u kojem čovjek robuje silama koje je sam 
stvorio i pod kojima se osjeća malenim, 
nemoćnim. Kritika takve otuđene svijesti 
prije svega je kritika svijeta koji rađa i 
koji treba takvu otuđenu svijest. Zahtjev 
da ljudi napuste iluzije o svom stanju jest 
nadasve »zahtjev da se napusti stanje ko- 
me su iluzije potrebne«. Kritička Marxo- 
va teorija otuđenja, koja se nalazi u foku- 
su cjelokupne njegove revolucionarne 
kritike, nespojiva je dakle s onim nekri- 
tičkim i vulgarnim »dijamatom« koji kao 
»filozofska« apologija određenog svijeta 
sam spada u otuđenu, degradiranu, iskriv- 
ljenu ideologijsku sliku svijeta i čovjeka. 
Marxova se cjelokupna revolucionarna, 
otvorena filozofija nikako ne može svesti 
na nekoliko crta i točaka, kako je to, npr., 
pokušao Staljin i mnogobrojni Staljinovi 
nastavljači. Ta otvorenost Marxovih te- 
meljnih teza, štaviše, obavezuje istinske 


Marxove nastavljače da ne zastanu na 
onome što je sam Marx rekao ili napisao. 
Premda je u određenim razdobljima — 
kad se na njegovo djelo nataložilo mno- 
štvo vulgarizacija — povratak izvornom 
Marxu značio doista prijeku potrebu za 
revalorizacijom određenih vrijednosti 
njegove filozofije koje su tzv. marksisti 
doista kompromitirali — ipak ne treba 
— jer to napokon i znači filozofirati u 
duhu Marxa — iz Marxa praviti obogo- 
tvorenu i nepogrešivu ličnost koja je sve 
predvidjela, našla jednom za svagda rješe- 
nja svim pitanjima i obavezala nas samo 
na njihovu daljnju »razradu«. Marxova re- 
volucionarna i dijalektička misao zahtije- 
va i sama revolucionarno kritički i dija- 
lektički pristup, pa stoga istinski nastav- 
ljati njegovu filozofiju ne znači samo raz- 
rađivati njegove teze, nego u njegovu du- 
hu i duboko humanističkom smislu nje- 
gove filozofije naći poticaj za samostalna 
rješenja onih pitanja i problema koje po- 
stavlja naša, bitno izmijenjena historijska 
epoha. 

Glav. djela: Razlika između filozofije priro- 
de Demokrita i filozofije prirode Epikura 
(1841, izd. prvi put 1902); K jevrejskom pita- 
nju (1843); Kritika Hegelove filozofije držav- 
nog prava (1843, izd. 1927); Uz kritiku Hege- 
love filozofije prava (1844);  Ekonomsko- 
-filozofski rukopisi (1844, izd. 1932); Teze o 
Feuerbachu (1845, izd. 1888), Sveta porodica 
(zajedno s Engelsom, 1845); Njemačka ideolo- 
gija (zajedno s Engelsom, 1845/46, izd. 1932); 
Bijeda filozofije (1847); Manifest Komunističke 
partije (zajedno s Engelsom, 1848); Najamni 
rad i kapital (1849); Klasne borbe u Francu- 
skoj (1850); Revolucija i kontrarevolucija u Nje- 
mačkoj (zajedno s Engelsom, 1851—52); 
Osamnaeti  brumaire Louisa Bonaparta 
(1852); Otkrića o komunističkom procesu u Kol- 
nu (1853); Osnovi kritike političke ekonomije 
(1857 — 58; izdano 1939); Prilog kritici politi- 
čke ekonomije (1859); Gospodin Vogt (1860); 
Nadnica, cijena, profit (1865); Kapital, kritika 
političke ekonomije (I 1867, II 1885, III 1894); 
Gradanski rat u Francuskoj (1871); Kritika 
Gotskog programa (1875, izdano 1891); Teorije 

viška vrijednosti (1905— 1910); Pisma I— IV 
(1913). Prvo kritičko izdanje spisa Marxa i En- 
gelsa Historisch kritiscbe Gesamtausgabe (ME- 
GA) izlazilo je od 1927. do 1935. U nas su 
više puta, već i prije rata, prevođena Marxova 
pojedina djela, a posebno su tiskana u Sabra- 
nim djelima Marxa i Engelsa. 


MARX, Werner, njem. fil. (1910—  ). 
Od 1949. do 1964. na Filozofskom fakul- 
tetu u New Yorku, od 1964. prof. filozo- 
fije u Freiburgu. Njegova se filozofija, po 
vlastitim riječima, »kreće između uma i 
svijeta, tradicije i "drugog početka*«. Bavio 
se posebno Schellingom, Hegelom, Hus- 
serlom i Heideggerom. 

Glav. djela: Vernunft und Welt (1970); He- 
gels Pbiinomenologie des Geistes; Einfiibrung in 
Aristotels Theorie von Seienden, 


MASARYK, Tomaš Garrigue, čeh. dr- 
žavnik i filozof (1850— 1937). Prvi pred- 
sjednik Čehoslovačke republike (1918 — 
1935), ranije (1882) prof. filozofije i socio- 
logije u Beču i na Praškom sveučilištu. U 
svojim filozofskim nazorima blizak je ne- 
kim tezama pozitivizma, negira materija- 
lističku i marksističku filozofiju jer su 
»znanstveno nemoguće«, i zastupa »stvar- 
ni realizam« koji pridaje posebno znače- 
nje duhovnom elementu. M. je i protiv- 
nik skepticizma, a isto tako i Kantovog 
idealizma zbog njegovih apriorističkih 
postavki. 

Glav. filozof. i sociol. djela: Der Selbstmord 
als soziale Massenerscbeinung der modernen Ci- 
vilisation (1881); Die Wabrscheinlicbkestsrech- 
nung und die Humische Skepsis (1883); D. Hu- 
mes Prinzipien der Moral (1883); Grundziige 
einer konkreten Logik (1885); Philosophische u. 
sociologiscbe — Grundlagen des Marxismus 
(1898); Ideali bumaniteta (1901); Najnovija fi- 
lozofija religije (1905). 


MASLEŠA, Veselin, polit. radnik, pu- 
blicist i teoretičar (Banja Luka, 1906 — 
Sutjeska, 1943). Studirao u Zagrebu, 
Frankfurtu i Parizu. Od mladosti sudjelu- 

je u revolucionarnom radničkom pokre- 
tu, često hapšen, poginuo na Sutjesci za 
vrijeme pete neprijateljske ofenzive. Na- 
rodni heroj. 


Publicistički i teoretsko-marksistički 
rad V. Masleše obuhvaća više od sto ra- 
dova (i dvije velike studije: Mlada Bosna 
i Svetozar Marković). Izvanredno talenti- 
rani i borbeni marksist, M. je po nekim 
našim suvremenim interpretatorima (M. 
Filipović) blizak u pojedinim svojim filo- 
zofskim tezama G. Lukacsu. Marksističku 
metodu M. definira kao »kritičku i nega- 
tivnu metodu« koja društveni totalitet 
razlaže na elemente koji je izgrađuju kao 
historijski proces. Njegove analize — ko- 
je polaze s historijsko-materijalističkih 
pozicija — naprednih društvenih pokreta 
u našoj zemlji, kao i naše naučne, kultur- 
ne i političke historije, predstavljaju ne- 
sumnjivo izvanredno dragocjen teoretski 
doprinos marksističkoj misli i njenoj pri- 
mjerit na naše konkretne socijalne ideje 
i uvjete. 

Glav. djela: Mlada Bosna (izd. 1945); Sve- 
tozar Marković (izd. 1945); Dela, sabrani član- 
ci i studije (I— III, 1954— 1956). 


MATERLINCK, Maurice, belg. knji- 
ževnik i filozof (1862— 1949). Jedan od 
glavnih reprezentanata literarnog simbo- 
lizma, dobitnik (1911) Nobelove nagrade. 
Pored literarnih djela i djela iz života ku- 
kaca, napisao je niz eseja o pravednosti, 
sreći, prošlosti i budućnosti, kao i filozof- 
sko djelo (puno utjeha i savjeta o mudro- 
sti, ljubavi i sudbini) Mudrost i sudbina. 
Osnovna je teza tog djela da svjesno biće 
može nadvladati svoju sudbinu. 

Glav. filozof. djelo: Mudrost i sudbina 
(1898, prev.) 


MATHIEU, Vittorio, talijanski filozof 
(1923—  ). Prvo na sveučilištu u Trstu, 
kasnije u Torinu. Na njega je mnogo utje- 
cao N. Abbagnano, a od starijih Bergson 
i Kant. Brani tezu o objektivitetu zasno- 

vanu na znanstvenoj spoznaji i pokušava 
je sintetizirati s nekim Bergsonovim ide- 
jama o realnosti. 

Glav. djela: Objektivnost (1960); Povijest fi- 
lozofije (1966-67); Nada u revoluciju (1972). 


MATIČEVIĆ, Stjepan, filozofski i pe- 
dagoški pisac (Veliko Gradište, 1880 — 
Zagreb, 1940). Doktorirao u Beču, od 
1924. prof. na Filozofskom fakultetu u 
Zagrebu. U svojim mnogobrojnim peda- 
goškim radovima zastupao je tezu o au- 
tonomnosti pedagogije, bez obzira na 
njenu povezanost s aksiologijom i psiho- 
logijom. S pozicije tzv. »funkcionalne pe- 
dagogije« analizira strukturu odgojnog 
procesa i strukturu didaktičkog akta. Sve 
vrijedne ljudske funkcije (kako tjelesne, 
tako i misaone, voljne i emocionalne) tre- 
ba da se, po Matičeviću, harmonijski raz- 
vijaju kako bi se mogao ostvariti ideal hu- 
maniteta, tj. potpun čovjek kao kulturna 
ličnost. Negirao je tendencije tzv. radne 
škole, jer se u takvoj vrsti nastave i suviše 
zapostavlja ličnost. Bavio se i logikom. 

Glav. djela: Zur Grundlegung der Logik 
(1909); Osnovi nove škole (1934); Uzgoj, škola 
i učitelj u novoj pedagogiji (1938). 


MATIĆ, Dimitrije, filozofski pisac i 
pravnik (Ruma, 1821 — Beograd, 1884). 
Doktorirao je u Leipzigu, jedno vrijeme 
prof. na Beogradskom liceju, a kasnije ra- 
di u sudskoj službi. Bio je i ministar pro- 
svjete i predsjednik skupštine. Po osnov- 
noj orijentaciji hegelovac, a glavni je in- 
teres njegovih djela filozofija prava, histo- 
rija filozofije i pedagogija. 

Glav. djela: Načela umnog i državnog prava 
(1851); Istorija filozofije, po A. Švegleru 
(1865); Nauka o vaspitanju (I-III, 1867-68). 


MAUTHNER, Fritz, njem. filozof 
(1849 — 1923). Bavio se ponajviše filozofi- 
jom jezika. Za njega je »svaka filozofska 
kritika kritika jezika« zasnovana na kon- 
cepciji da je jezik oruđe kojim se ne mo- 

žemo približiti ničemu u zbilji. To su 
»predrasude riječi« kojih se, po vlastitom 
mišljenju, oslobodio zahvaljujući Nietzs- 
cheu, Humeu, Schopenhaueru i dr. 

Glav. djela: Beitrćige zu einer Kritik der 
Spracbe (3 sv. 1910); Aristoteles (1904); Worter- 
bucb der Philosophie (2 sv. 1910); Der Atbeis- 
mus und seine Geschichte im Abendlande (4 sv. 
1920 — 1923). 


MEAD, George Herbert, amer. filozof 
(1863 — 1931). Prof. u Chicagu. Istaknuti 
predstavnik — američkog — pragmatizma. 
Znatno je utjecao posebno na psihologe 
i sociologe u SAD. Bavio se, među osta- 
lim, nastankom uma i jastva iz komuni- 
kativnog procesa (pri čemu zastupa spe- 
cifični socijalni biheviorizam), tzv. filozo- 
fijom čina, tj. genezom znanstvenih kate- 
gorija u svrhovitim činima, kao i temom 
društvenih koncepcija prirode i socijal- 
nim teorijama duha. Sva glavna djela, sa- 
kupljena iz različitih, često i nedovršenih 
rukopisa i bilješki njegovih studenata, 
objavljena su mu posthumno. Ti su ruko- 
pisi uglavnom nesistematski pisani, puni 
ponavljanja i teško čitljivi, premda su 
mnogi američki filozofi (npr. Dewey) 
smatrali Meada prvorazrednim  misli- 
ocem. 

Glav. djela: The Philosophy of the Present 
(posth. 1932); Mind, Self and Society from the 
Standpoint of a Social Bebaviorist (1934); Mo- 
vements of Tbougbt in tbe Nineteenth Century 
(1936); Tbe Pbilosopby of tbe Act (1938). 


MEDICUS, Fritz, njem. filozof (1876 — 
1956). Prof. u Halleu i Zurichu. Bavio se 
posebno estetskim i etičkim pitanjima. 
Smatra svaki determinizam apsurdnim. 
Sloboda je svojstvo individuuma, ali su- 
bjekt slobode je zajednica. Filozofski stav, 
po Medicusu, nikad ne može biti dogma, 
već ujedno i tvrdnja i pitanje. Svaka 
umjetnost ima, na svoj posebni način, 
ograničena sredstva da otkrije život, pa je 
promjenom vremena uvijek druga umjet- 
nost pozvana da otkrije ono što najdublje 

i najsveobuhvatnije označava historijski 
karakter epohe. 


Glav. djela: Kants transzendentale Astbetik 
und die nicbteuklidiscbe Geometrie (1898); ]. G. 
Ficbte (1905);  Grundfragen der  Astbetik 
(1917); D. Freibeit des Willens und ibre Gren- 
zen (1926); Macbt und Gerechtigkeit (1934), 
Vom Wabren, Guten und Scbčnen (1934); Vom 
Uberzeitlicben in der Zeit (1954). 


MEHRING, Franz, njem. historičar, so- 
ciolog, teoretičar književnosti i povjesni- 
čar filozofije (1846 — 1919). Odgojen u 
prusko-beamterskoj sredini, u porodici 
odanoj hohenzolernskoj dinastiji, M. od- 
lazi u Jenu na studij filozofije i literarne 
historije. Nakon studija posvećuje se žur- 
nalizmu i već rano, u stalnom sukobu s 
nehumanom junkerskom zbiljom, uviđa 
niz anahronizama u tadašnjoj Njemačkoj 
i orijentira se demokratski liberalno. Na 
početku devedesetih godina prelazi soci- 
jaldemokratima, i otada do svoje smrti 
sve svoje snage posvećuje socijalističkom 
pokretu i postaje istaknuti marksistički 
teoretičar i popularizator. Nalazeći se uvi- 
jek na lijevom krilu socijaldemokracije, 
oštro je osudio revizionizam Bernsteina, 
K. Smidta i drugih, i digao svoj glas pro- 
tiv imperijalističkog rata, pa su ga zato u 
70. godini života uhapsili. Uskoro zatim 
i umire. 

Mehringova je teoretska djelatnost vrlo 
raznolika i obimna, ali je njegova prven- 
stvena zasluga u iscrpnom prikazivanju 
historije njemačke socijaldemokracije. Tu 
historiju, sa svim njenim socijalnim, po- 
litičkim, ekonomskim, literarnim i filo- 
zofskim komponentama, Mehring anali- 
zira tako da sve povijesno zbivanje nastoji 
eksplicirati u punom totalitetu svih idej- 
nih i materijalnih uvjeta i strujanja. U cje- 
lini uzevši, on tu materiju obrađuje suve- 
reno i jasno, a mnoge njegove informaci- 
je ostaju i danas najpouzdaniji izvor za 
studij povijesti početka njemačkog soci- 
jalnog pokreta. No neke njegove valoriza- 

cije iz područja estetike mjestimično su 
i suviše sociologizirane, a i sudovi 0 raz- 
nim filozofijama i teorijama iskazani su 
jednostrano i pojednostavnjeno. Isto se 
tako njegovo tretiranje pitanja samog 
predmeta filozofije (u tom pogledu blizak 
Kautskom i njegovoj negaciji potrebe fi- 
lozofije u marksizmu) ne može dovesti u 
sklad s bitnim Marxovim intencijama, 
premda je on uvijek nastojao biti njegov 
vjerni učenik i tumač. Za Mehringa, koji 
prirodoznanstveni materijalizam  pone- 
kad poistovjećuje s marksizmom, »Marx 
i Engels su uvijek ostali na Feuerbachovu 
filozofskom stajalištu, ukoliko ga nisu 
primjenom materijalizma na historijsko 
područje proširili i produbili«. 

Mehringova studija Legenda o Lessingu 
djelomice, doduše, i suviše sociologizira 
neke estetske probleme, ali je ipak ozbilj- 
na, iscrpna i relevantna obrana Lessinga 
od raznih kvaziinterpretacija. 

Glav. djela: Legenda o Lessingu (1893, 
prev); Uber den bistoriscben Materialismus 
(1893); Istorija nemačke socijaldemokracije (I- 
IV, 1897 — 1903, prev.); Wesen und Zeitbeding- 
beit der Pbilosopbie (1904), Historiscber Mate- 
rialismus (1910); Karl Marx (1918, prev.). 


MEH-TI (ili Mo—Ti), kin. filozof 
(480 — 420. pr. n. e.). Pripisuje mu se au- 
torstvo najstarijeg djela o logici poznatog 
U Svjetskog literaturi. Kritičar Konfucije- 
va učenja, osnivač škole tzv. mohista. U 
svojim pogledima na društvene probleme 
zastupa stanovište o univerzalnoj potrebi 
rada i uvjereni je i konzekventni pacifist 
koji utopistički propagira opću ljubav 
među ljudima. 


MEIER, Georg Friedrich, njem. esteti- 
čar i filozof (1718— 1777). Prof. u Halleu, 
učenik Baugmartena, pa se uz njega, koga 
je pokušao popularizirati, općenito sma- 
tra jednim od osnivača njemačke estetike. 
Htio je samo tumačiti učenje svog učite- 
lja (neki su ga čak zvali »Baumgartenovim 
majmunom«), ali je svojom definicijom 

ljepote (Ljepota je savršenstvo ukoliko je 
spoznato  nerazgovijetno i  osjetilno«) 
upravo tvrdio ono što je Baumgarten ne- 
girao u svojoj Estetici. M. je uopće mnoge 
elemente svog nazora crpio iz predbaum- 
gartenovskog estetskog empirizma. 

Glav. djela: Tbeoretiscbe Lebre von der Ge- 
miitsbewegungen iiberbaupt (1744), Anfangs- 
griinde aller scbčnen Kriste und Wissenschaften 
(3 sv. 1747— 1750); Betracbtungen iiber_den 
ersten Grundsatz aller_ scbčnen Kiinste_ und 
Wissenscbaften (1758). 


MEINONG, Alexius, austr. filozof 
(1853 — 1920). Prof. u Grazu. Učenik Fr. 
Brentana. Osnivač tzv. »teorije predmeta« 
(Gegenstandstheorie), koja bi morala biti 
pomoćna disciplina za spoznajnu teoriju 
i logiku. Ona se bavi predmetima »kao 
takvima«, tj. bez obzira da li ti predmeti 
igdje i ikada postoje ili ne postoje. Mate- 
matika, npr., dokazuje kako predmeti koji 
ne postoje mogu postati predmetom zna- 
nosti. Jer premda ona može postulirati i 
konstrukcije koje su iracionalne, nemo- 
guće i neizvedive, ipak one mogu biti 
predmetom određene spoznajne obradbe. 
Sve što se uopće može zamisliti može 
postati predmetom našeg mišljenja. M. 
smatra da opća teorija o predmetima tre- 
ba da postane podloga teorije o zadanim 
spoznajnim predmetima. I dok se »teorija 
predmeta« kao apriorna znanost pita jedi- 
no kakvi su predmeti i kako se međusob- 
no odnose, pitanjem postoje li ti predme- 
ti i kako postoje u stvarnosti, prelazimo 
iz teorije predmeta u spoznajnu teoriju. 
Za spoznajnu je teoriju ipak, u određe- 
nom smislu, potrebna i psihologija, dok 
se kod apriorne teorije predmeta radi o 
predmetima bez obzira na bilo kakvu, pa 
i psihičku realnost. 


Prema elementarnim doživljajima M. 
dijeli predmete na »objekte« (predstavlja- 
nje), »objektive« (mišljenje), »dignitative« 
(osjećanje) i »deziderative« (žudnja). Bavio 
se i psihološkim problemima (istovreme- 

no, međutim, oštro pobijajući psihologi- 
zam), te je u Austriji prvi uveo i ekspe- 
rimentalne psihološke vježbe. 

Glav. djela: Uber Annabmen (1902); Unter- 
sucbungen zur Gegenstandstbeorie und Psycho- 
logie (1904); Uber die Erfabrungsgrundlagen 
unseres Wissens (1906); Uber die Stellung der 
Gegenstandstbeorie im System der Wissenscbaf- 
ten (1907); Uber Mčglichkeit und Wabrscbein- 
licbkeit (1915). 


MELANCHTON, (Philipp Schwar- 
zeret), njem. filozof, teolog i crkveni re- 
formator (1497 — 1560). Jedan od najbli- 
žih suradnika Luthera, pisac mnogobroj- 
nih protestantskih udžbenika. U svojoj fi- 
lozofskoj orijentaciji zastupao je, kao filo- 
zofiju protestantizma, svojevrsni humani- 
stički aristotelizam. U njega je izvorni ari- 
stotelizam dopunjen i izmijenjen ne sa- 
mo popularnijim filozofima antike (Cice- 
ron, Seneka, Galen), već prije svega Bibli- 
jom — tako da je njegova filozofska kon- 
cepcija ostala u dobroj mjeri eklektička. 
Ipak je u svojim udžbenicima iznosio 
građu s određenim sistemom i jasno, ta- 
ko da je njegovo naučavanje preko dva 
stoljeća bilo temelj mnogih znanstvenih 
disciplina na protestantskim sveučilišti- 
ma. Pomirljiv po prirodi, bio je znatno 
blaži, pa i indiferentniji u stvarima religi- 
je od Luthera. 

Djela: Opera (uglavnom udžbenici logike i 
etike, 1562-1564) u Corpus reformatorum, izd. 
S. G. Bretschneider i H. E. Bindseith. 


MELISO, iz Samosa, grč. filozof (V st. 
pr. n. €.). Vojskovođa iz Samosa, koji je 
422. pobijedio Atenjane. Nije poznato, 
premda mu je filozofija u duhu elejaca, 
da li je imao ličnih veza s elejskom ško- 
lom. Poput njih tvrdi da je bitak jedan, 
vječan, da nije nikad nastao i da neće 
nikad nestati. Smatra da je svaka prirodna 
znanost koja tvrdi da postoji kretanje fi- 
lozofski nezasnovana. Negirao je također 
postojanje praznog prostora. Fragmenti 
kod Dielsa, Vorsokratiker c. 20. 


Mencije 


MENCIJE (Meng— Tse), lat. Mencius 
(pravo ime K'o), kin. filozof (372 — 288. 
pr. n. e.). Nastavljač i tumač Konfucijeve 
filozofije, živio kao savjetnik na mnogim 
dvorovima, a kasnije pretežno kao putu- 
jući učitelj. Njegova su djela pisana kao 
dijalozi (u 7 knjiga), a u njima polemizira 
s utopističkim elementima u učenju 
Meh-tia,_ kao i sa skeptičko-hedo- 
nističkim nazorima. Konfucijevu, u biti, 
aristokratsko-konzervativnu teoriju, po 
kojoj se vrlina stječe jedino dobrim odgo- 
jem i održavanjem harmoničkih formi u 
ophođenju i razvijanju lijepih umjetnosti, 
zamijenio je mnogo širom  socijalno- 
-etičkom tezom, prema kojoj su svi ljudi 
po prirodi dobri (posjeduju prirođene do- 
bre osjećaje, samilost, pravednost itd.), a 
jedino ih težnja za imovinom skreće s 
pravog puta. U pitanjima religije Mencije 
je agnostik. 


MENDELSSOHN, Moses, njem. filo- 
zof (1729— 1786). Popularni filozof nje- 
mačkog prosvjetiteljstva na koga su, uz 
njegova najboljeg prijatelja Lessinga, dje- 
lovali i Locke, Leibniz, Wolff, kao i Spi- 
noza i Shaftesbury. Tražio je da se filozo- 
fija liši svih dokonih mudrovanja o ono- 
me što se ne može prosuditi na osnovi 
iskustva i da se bavi pitanjima koja će biti 
korisna za ljude. Bavio se i estetskim pro- 
blemima i nastojao psihologistički obja- 
sniti fenomen umjetnosti. Posebno je za- 
nimljiva njegova teza po kojoj ljepota 
proizlazi iz ljudske ograničenosti, iz toga 
što čovjek, koji je vezan uz osjetilne spo- 
znaje, ne može opaziti njihovo jedinstvo 
i povezanost. Upravo zato, po Mendels- 
sohnu, ljepota uopće ne postoji za boga. 
U mnogim je estetskim tezama (nezain- 
teresiranost sviđanja) anticipirao Kanta. 
M. je pobornik emancipacije Jevreja u 
Njemačkoj, a radio je i na izgradnji jevrej- 
ske filozofije religije. 

Glav. djela: Pbilosopbiscbe Gesprčicbe (1755): 
Briefe iiber die Empfindungen (1755); Betrackt 

tiber die Quellen und die Verbindungen d, 
schon. Kunst und Wissenscbaften (1757); Ab- 
bandlung iiber d, Evidenz in d. metapbys. Wis- 
senscbaften (1764); Pbćidon oder iiber die Un- 
sterblicbkeit der Seele (1767); Jerusalem oder 
tiber religičse Macbt und Judentum (1783). 


MENEDEMOS, iz Eretrije, grč. filozof 
(oko 350— 278. pr. n. e.). Prvo je pripadao 
platonskoj školi, zatim se priklonio Me- 
garaninu Stilponu, pa napokon Anhipo- 
lu. U Eretriji osnovao vlastitu filozofsku 
(eretrijsku) školu. Najpoznatiji je po svo- 
jim erističko-dijalektičkim rješenjima za 
suprotna stanovišta. Kao etičar smatrao je 
da je jedina vrlina uma spoznaja. Kao po- 
litičar i državnik bio je cijenjen u Eretriji. 


MENGS, Anton Raphael, njem. slikar 
i teoretičar umjetnosti (1728—1779). 
Djelovao je kao poklonik antike među 
umjetnicima, arheolozima i ljubiteljima 
umjetnosti u Italiji, a neka je djela pisao 
i na talijanskom jeziku. Smatrao je da 
estetičke teorije mogu uzdići slikara. Lje- 
pota se ne nalazi u pojedincu, već u vrsti, 
ljepota vrste u još općijem pojmu, pa ti- 
me što se približavamo apstraktnijem i 
općijem imamo posla s čišćom ljepotom. 
Najsavršenija je ljepota božanska. 

Glav. teoret. djelo: Gedanken iber die 
Scbčnbeit und den Gescbmack in der Malerei, 


MENIP, iz Gadare, grč. filozof (oko 
270. pr. n. e.). Kiničar. Pisao je satire u 
kojima je napadao filozofe prirode, kao i 
svaku stručnu znanost, i ismijavao stoi- 
čko naučavanje o svjetskoj vatri. 


MENZER, Paul, njem. filozof (1873 — 
1960). Prof. u Marburgu i Halleu. Kao 
»kritički realist« smatra da Kantovo uče- 
nje treba upotpuniti elementima realiz- 
ma. M. je bio 25 godina suradnik W. Dil- 
theya u uređivanju kritičkog izdanja Kan- 
tovih djela (u Berlinskoj akademiji znano- 
sti). 

Glav. djela: Kanis Lebre von der Entwick- 
lung in Natur und Gescbicbte (1911); Einlei- 
tung in die Pbilosopbie (1914); Lebenswerte 
(1919); Persčnlicbkeit und Pbilosopbie (1920); 
Das Wesen des deutscben Geistes (1925); Deu- 
tscbe Metapbysik der Gegenwart (1931); Meta- 
pbysik (1932). 


MERLEAU-PONTY, Maurice, franc. 
filozof (1908 — 1961). Prof. u Lyonu, na 
Sorbonni i Collčge de France. Sudionik 
pokreta otpora. Zajedno sa Sartreom 0s- 
novao je časopis »Moderna vremena«, u 
kojem stalno surađuje do 1952, tj. do svo- 
jeg raskida sa Sartreom. 

Učenik Husserla, pod određenim utje- 
cajem (osobito u početku svog filozofira- 
nja) tzv. Gestalt psihologije, ali i Hegela 
i Marxa, M. P. izgrađuje originalnu egzi- 
stencijalističku filozofiju s posebnim na- 
glaskom na dijalektici povijesti, u kojoj se 
odigrava stalni sukob, ali i pomirenje s 
čovjekom i svijetom. Filozof, po Merleau- 
Pontyju, nalazi sebe u onom što uvijek 
i nerazlučivo ima sklonost evidencije i 
smisao dvosmislenosti. Stoga »ono što či- 
ni filozofa, to je nemir koji bez prestanka 
tjera od znanja k neznanju. ..« Filozofija 
ne može pretvoriti dijalektiku svijesti u 
dijalektiku materije. I Marx — smatra M. 
P. — ne pomiče dijalektiku prema stva- 
rima, već je pomiče prema ljudima. Filo- 
zofija nije iluzija: »ona je algebra histori- 
je«. Ukoliko se, međutim, »zna kuda hi- 
storija neizbježno ide«, pojedinačni doga- 
daji nemaju više ni važnosti ni smisla, 
»budućnost sazrijeva ma šta se dogodilo«, 
ništa se zaista u sadašnjosti ne dovodi u 
pitanje, jer, ma kakva bila, ona ide istoj 
budućnosti: »Historija nema smisla ako 
se njen smisao shvaća kao smisao rijeke 
koja teče pod djelovanjem svemoćnih uz- 
roka prema oceanu u kojem iščezava. 
Svako pozivanje na opću historiju presje- 
ca smisao događanja, čini beznačajnom 
stvarnu historiju i maska je nihilizma.« U 
tom smislu M. P. i shvaća Marxa kao mi- 
slioca »koji nije govorio o kraju historije 

već kraju prethistorije«. To znači da revo- 
lucionar »kako prije, tako i poslije revo- 
lucije, treba da svakodnevno, pri svakom 
problemu otkriva šta treba da čini« 
(Avanture dijalektike). 

Krećući se često u paradoksima i 
udubljujući se u njih profinjenim filozof- 
skim smislom za prave probleme, Mer- 
leau-Ponty se, kako ga je okarakterizirao 
i Sartre, stalno pita, jer je za njega sve 
neizvjesno, ništa nije po sebi razumljivo 
i prirodno. 

Naglašavajući da u cjelokupnom filo- 
zofiranju treba čovjeku pridati centralno 
mjesto, M. P. zastupa svojevrsnu sintezu, 
ali i potpuno originalnu i samostalnu 
preradu fenomenologije i filozofije egzi- 
stencije. Blizak je i (premda prema njima 
i kritičan) mnogim tezama marksizma. 
No njegovo gledanje na akciju i potrebu 
angažiranosti filozofa razlikuje se od Sar- 
treova (što je bio jedan od uzroka razlaza) 
jer M. P. ne smatra da je filozofija direkt- 
no vezana za političke odgovornosti 
(upravo zato što ima vlastite odgovorno- 
sti), već da je slobodna svuda ući stoga 
što se nikome ne potčinjava i »jer ne igra 
na strasti, politiku, život«, jer nije ni »slu- 
škinja ni gospodarica historije«. 

Glav. djela: La structure du comportement 
(1941); Phćnomenologie de la perception (1945); 
Humanisme et terreur (1947); Sens et non-sens 
(1948); Eloge de la pbilosopbie (1953); Les scien- 
ces de Pbomme et la phbćnomenologie (1953); Les 
aventures de la dialectigue (1955); Signes 
(1961); Le Visible et Vinvisible (posth. 1964). 
Na našem je jeziku pod naslovom Oko i dub 
izišao izbor Merleau-Pontyjevih tekstova iz 
dvije knjige: Sens et non-sens i Signes. 


MERSENNE, Marin, franc. filozof 
(1588 — 1648). Dak jezuitskog kolegija La 
Fičche, franjevac. Bliski prijatelj Descar- 
tesa. Njegov nazor na svijet specifičan je 
metafizički idealizam s mnogo dodirnih 
točaka s kartezijanizmom. Znanost treba 
da ima za cilj, po mogućnosti, najčišće 
objašnjenje svijeta iz mehaničkih princi- 

pa. Oštro se suprotstavlja senzualisti- 
čkom skepticizmu, ali i dogmatizmu i 
njemu suvremenoj prirodnoj filozofiji. 
Protiv radikalnog skepticizma ističe da 
postoje činjenice koje se ne mogu ospo- 
ravati, npr. da je »zemlja veća nego ka- 
men koji na njoj leži«. 

Glav. djela: Questions tbčologiques, physiques, 
morales et mathćmatiques (1634); Harmonie 
universelle (1636); La ućrite des sciences contre 
les sceptiques ou Pyrrboniens (1625). 


MESSER, August Wilhelm, njem. filo- 
zof i pedagog (1867 — 1937). Prof. u Gi- 
essenu. Pobornik Kulpeovog »kritičkog 
realizma«, koji povezuje i s elementima 
fenomenologije. U pedagogiji protivnik 
psihologističkog senzualizma, koji, po 
Messeru, ne može ući u »centralna intim- 
na područja«, dok svaki pravi odgoj treba 
da utječe na subjekt u njegovim »najunu- 
tarnjijim sferama«. M. ne poriče opstoj- 
nost realnog svijeta koji je »nezavisan od 
spoznajne svijesti pojedinačnog subjek- 
ta«. Svojim je metafizičkim tezama, po 
vlastitim riječima, otvorio »put vjeri«. 
Glav. djela: Die Apperzeption (1915); Kants 
Etbik (1904); Empfindung und Denken (1908); 
Einfiibrung in die Erkenntnistbeorie (1909); 
Etbik (1918); Glauben und Wissen (1919); 
Weltansbauung und Erziebung (1921); Ge- 
schicbte der Pbilosopbie (3 sv. 1921— 1932). 


MEUMANN, Ernst, njem. filozof i psi- 
holog (1826 — 1915). Prof. u Leipzigu i 
Hamburgu. Wundtove metode eksperi- 
mentalne psihologije prenosi ponajprije 
na područje pedagogije, a kasnije i na 
estetiku (tzv. »estetiku odozdo«). Posebno 
je poznat po djelu Uvod u suvremenu este- 
tiku, gdje zastupa radikalno empirijsko- 
-eksperimentalno stanovište, a posebnu 
važnost pridaje Fechnerovim estetskim 
tezama. Estetiku M. svodi na dvije osnov- 
ne orijentacije: prva je normativna, ap- 
riorna, spekulativna »estetika odozgo«, 
koja želi razviti pravila i zakone koji bi 
imali karakter propisa i normi. Druga je 

deskriptivna, aposteriorna »estetika odoz- 
do«, koja želi doći do nekih općijih zako- 
nomjernosti empirijskim istraživanjem 
činjenica, analizom postojećih umjetni- 
čkih djela, a ne »nekim postavljanjem 
normi što imaju samovoljni karakter«. 
Štampan u mnogobrojnim izdanjima i 
preradbama, Meumannov je Uvod... po- 
stao jednim od najpopularnijih tumače- 
nja empirijske estetike, tako da još i da- 
nas — uza sve svoje bitne ograničenosti 
— na pojedinim sveučilištima služi kao 
standardni udžbenik za to područje. 
Glav. djela: Vorlesungen zur Einfiibrung in 
die experimentalle Padagogik und ibre psycho- 
logiscbe Grundlagen (2 sv. 1907); Intelligenz 
und Wille (1907); Einfiibrung in die Astbetik 
der Gegenwart (1908); System der Astbetik (ne- 
što prerađeni Einfiibrung..., 1914); Abriss der 
experimentallen Piidagogik (1914). 


MEYERSON, Emile, franc. filozof i 
psiholog (1859 — 1933). Sekretar Psiholo- 
škog instituta univerz. u Parizu. Unutar 
svoje teorije »kazualizma« želi pokazati da 
znanost u biti eksplicira samo fenomene 
po njihovim uzrocima. Za nj princip kau- 
zaliteta, međutim, nije ništa drugo do 
»princip identiteta apliciran na vrijeme«, 
U mnogim je tezama suprotstavljen pozi- 
tivističkom i pragmatističkom shvaćanju 
spoznaje (posebno prema Comteu i Ma- 
chu), a kritički se (često i s iracionalisti- 
čkih pozicija) odnosi i prema znanstve- 
nim objašnjenjima zbilje. Svaka znanost, 
naime, po Meyersonu, u sebi sadrži odre- 
đene metafizičke komponente, kao što je 
npr. ona o racionalnosti prirode. 

Glav. djela: Identitć et redlitć (1908); De Vex- 
plication dans les sciences (1921); Du cbemine- 
ment de la penssće (1931). 


MIĆUNOVIĆ, Dragoljub, filozofski i 
sociološki pisac (Merdari, 1930— ). Bavi 
se ponajviše metodološkim problemima 
u društvenim znanostima, kao i poviješću 
socijalne misli. Doktorirao je tezom o 
značenju indukcije u sociologiji. 

Glav. djela: Marx o birokraciji i javnosti 
(1966); Logika i sociologija (1971). 


MIHAEL, Pselos, bizantski filozof 
(1018 — ?1078). Pristalica Platona. Neki 
povjesničari filozofije (W. Windelband) 
tvrde da je putem udžbenika Mihaela 
Pselosa došlo uopće do prvog prodora 
antičke obrazovne građe na Zapad. 

Glav. djela: Simulae logicales (pod tim je 
imenom Petar Hispanus preveo jedan njegov 
spis na latinski); Komentari uz Platona, Ari- 
stotela i Porfirija (u izdanju J. P. Mignea: Pa- 
trologia graeca sv. 122). 


MIKECIN, Vjekoslav, filozofski pisac 
(Novigrad n/m, 1930— ). Prof. Filozof. 
fakulteta u Zagrebu. Osim eminentno fi- 
lozofskom, sociološkom i kulturološkom 
tematikom, bavi se i publicistikom, a bio 
je dugogodišnji urednik časopisa »Naše 
teme«. Glavni se filozofski interes V. M. 
koncentrira oko izučavanja i valorizacije 
suvremene talijanske filozofije, kao i pro- 
blematike suvremenog marksizma s na- 
glašene antidogmatske pozicije. 

Glav. djela: Suvremena talijanska filozofija 
(1966); Marksisti i Marx (1969); Povijest i kri- 
tička svijest (1974); Rusenje dogme (1976); Di- 
jalektika povijesne zbilje (1977). 


MILHAUD, Gaston, franc. filozof i 
matematičar (1858 — 1918). Prof. u Mont- 
pellieru. Osnovna su mu djela posvećena 
kritici znanosti, povijesti filozofije i povi- 
jesti matematike. U vlastitim filozofskim 
tezama protivnik je empirizma i, prije 
svega, pozitivizma A. Comtea. Sve je naše 
spoznavanje, pa i ono znanstveno, su- 
bjektivno. Djelatnost duha bitna je za iz- 
gradnju svake znanosti. Comte, međutim, 
u svojim istraživanjima nije uzeo u obzir 
temeljnji stadij, »stadij unutrašnjosti«, koji 
je karakteriziran spontanošću unutrašnjeg 
života duše. j 

Glav. djela: Leons sur les origines de la 
science grecque (1893); Essai sur les conditions 
et les limites de la certitude logique (1894); Le 

Rationnel (1898); Le Positivisme et le progršs de 
Vesprit (1902), Etudes sur la pensće scientifique 
chez les Grecs et les modernes (1906); Descartes 
savant (posth. 1919). 


MILIĆ, Vojin, sociolog i filozofski pisac 
(Pivnica, 1922—  ). Prof. Filozofskog fa- 
kulteta u Beogradu, aktivni sudionik 
NOB. Jedan je od poznatijih suvremenih 
sociologa u nas, vrlo temeljit u svojim 
analizama. Objavio je niz kritičkih radova 
u inozemstvu. Uz radove iz sociologije 
spoznaje, sociološke metodologije, kao i 
teorije otuđenja, uz proučavanje raznih 
društvenih struktura — što sve kod V. 
Milića znači tretiranje ne samo eminent- 
no sociološke već i filozofske problema- 
tike — izučavao je posebno P. Sorokina, 
M. Webera, E. Durkheima, J. Cvijića i dr. 
Glav. djelo: Sociološki metod (1965). 


MILL, James, engl. filozof, psiholog i 
historičar (1773 — 1836). Otac J. St. Milla. 
Pod utjecajem Humea i Hartleya razvija 
asocijativnu psihologiju, smatrajući asoci- 
jaciju temeljnim duševnim procesom. Na 
njegove etičke koncepcije najviše je dje- 
lovao utilitarizam Benthama, a na eko- 
nomske teorije Adam Smith i Ricardo. 
Zadovoljstvo je, po J. Millu, jedino do- 
bro, a bol jedino zlo, pri čemu su umje- 
rena uživanja bolja od pretjeranih, jer je 
i sama umjerenost vrlina. Kao i drugi uti- 
litaristi, protivnik je romantizma i tzv. 
osjećajne politike, smatrajući da razum 
mora vladati društvenim odnosima. 
Glav. djela: Elements of Political Economy 
(1821); Analysis of tbe Pbenomena of tbe Hu- 
man Mind (1829); A Fragment on Mackintosb 
(1835); Tbe Principles of Toleration (1837). 


MILL, John Stuart, engl. filozof i eko- 
nomist (1806 — 1873). Sin Jamesa. Od 
1866. do 1868. član je Donjeg doma Bri- 
tanskog parlamenta. Na osnovi principa 
asocijativne psihologije proveo je analizu 
spoznavanja, a posebno induktivnog po- 

stupka. Zaključivanje se, po Millu, ne od- 
vija s općeg na posebno, pa je stoga ra- 
dikalno negirao vrijednost deduktivnog 
zaključka, koji se, po njemu, ili osniva na 
pogrešci »petitio principii«, ili je obična 
tautologija. Taj postupak — smatra Mill 
— ne proširuje niukoliko našu spoznaju, 
jer i samo važenje opće premise već una- 
prijed pretpostavlja važenje zaključka. Ta- 
ko u poznatom silogizmu »Svi su ljudi 
smrtni, Sokrat je čovjek, Sokrat je 
smrtan«, prva i druga premisa mogu biti 
istinite samo onda ako već otprije znamo 
da je istinit zaključak. Stoga je deduktivni 
silogistički postupak najobičniji circulus. 
Smatrajući indukciju jedino ispravnim 
postupkom, tvrdio je da u prirodi postoji 
jednolikost koja može jamčiti da će se 
ono što se događalo u prošlosti i sada- 
šnjosti zbivati također i u budućnosti. Za 
Milla su i matematski stavovi generaliza- 
cije iz iskustva, a logičku je problematiku 
zapravo interpretirao psihologistički. Po- 
svećujući posebnu pažnju indukciji, on je 
ukazao na četiri vrste induktivne metode, 
odn. induktivnog zaključivanja: metodu 
slaganja, metodu razlike, metodu paralel- 
nih varijacija i metodu ostatka. U etičkim 
nazorima blizak je, posebno u prvo vrije- 
me, Benthamovu utilitarizmu, i na tom 
je području bio izvanredno utjecajan. Za- 
dovoljstvo je jedina poželjna stvar, pa ako 
neki čovjek bezuvjetno ide za svojim za- 
dovoljstvom, nema nikakva smisla govo- 
riti mu da on treba da čini nešto drugo. 
Istovremeno je M. uvjeren da se istinski 
velika, goruća pitanja etičke kulture nala- 
ze u društvenoj oblasti i da se norme i 
vrednovanja ne smiju razviti samo iz po- 
jedinca. M. negira pretpostavke inventiv- 
ne etičke škole, a princip sreće (biti što 
slobodniji od bola i što bogatiji radošću) 
vodeća je misao njegovog odredenja vri- 
jednosti. Moralnost je dakle skup normi 
ljudskog ponašanja ispunjenjem kojih bi 
bilo ostvareno stanje sreće u najširem op- 
segu. 


Kao ekonomist, M. je građanski liberal 
i eklektik koji želi kompromise s radni- 
čkom klasom u svrhu održanja kapitali- 
stičkog načina proizvodnje. 

Glav. djela: A System of Logic (2 sv. 1843); 
Principles of Political Economy (2 sv. 1848); 
Essay on Liberty (1859); Dissertations and Dis- 
cussions, Political, Pbilosopbical and Historical 
(4 sv. 1859); On Utilitarianism (1863), Exami- 
nation of Sir William Hamilton's Pbilosophy 
(1865); Auguste Comte and Positivism (1865); 
Autobiograpby (1873). 


MILLS, Wright, amer. sociolog (1906 — 
1962). Isprva vrlo popularan u Americi, 
kasnije više poznat u Evropi. Premda ne 
odbacuje marksizam (M. se međutim nije 
ni deklarirao kao marksist), vrlo se oštro 
suprotstavljao dogmatskom marksizmu, 
ali je s mnogo hrabrosti kritizirao i ame- 
ričko društvo. Poznate su njegove analize 
novog rasporeda snaga u klasičnoj hije- 
rarhiji moći, zatim i deskripcije promjena 
suvremene industrijske privrede, koja se 
potčinjava etatističkim vojno-političkim 
strategijama, kao i ukazivanja na položaj 
tzv. srednjih klasa, koje se šire poput sive 
mase »bijelih ovratnika«. Dalek akadem- 
skom promatranju, obrađuje aktualna, 
goruća pitanja, pa stoga negira empiristi- 
čku sociologiju, koja se bavi detaljima i 
nikad ne može doprijeti do sintetičke sli- 
ke stvarnih problema. Istovremeno je 
protiv praznih izvanvremeskih spekulaci- 
ja, jer sam predmet sociologije upućuje | 
na ispitivanje konkretnih historijskih 
društava. U Eliti vlasti pokazuje kako bit- 
ne odluke u američkom životu, od kojih 
zavisi i opstanak društva i svakog poje- 
dinca, donosi određena uska elita, često 
i tajno, a gotovo uvijek nezavisno od bilo 
kojih demokratskih ustanova. Demokra- 


cija, sloboda, borba mišljenja i svi drugi 


ideali građanskog društva sve više postaju 
paravani iza kojih je stvaralačka ljudska 
ličnost degradirana u »vedrog robota« ili 
potpuno zarobljena stihijom bezličnog 
tehničkog progresa. 

Glav. djela: Wbite_Collar: the. American 
Middle Classes (1951); Elita vlasti (1956, 
prev.); Sociološka imaginacija (1959, prev.); 
Tbe Marxists (1962). God. 1966. preveden je 
izbor iz njegovih djela pod naslovom Znanje 
i moć 


MILOŠEVIĆ, Nikola, filozofski pisac i 
literarni kritičar (Sarajevo, 1929— ). Od 
1955. god. predaje na Filološkom fakulte- 
tu u Beogradu. Osim o filozofsko-an- 
tropološkim problemima, pisao je i knji- 
ževne kritike, estetske studije i eseje. U 
filozofiji je zapažen niz njegovih analiza 
strukturalizma, kao i osebujno interpreti- 
ranje Nietzscheovog opusa i oštro razot- 
krivanje dogmatsko-staljinističkih teza u 
djelu G. Lukacsa. Posebno je dobar po- 
znavalac francuske kritike, kao i određe- 
nog kruga ruskih filozofa i literata (Še- 
stov, Dostojevski). 

Glav. djela: Antropološki eseji (1964); Nega- 
tivni junak (1965); Roman Miloša Crnjanskog 
(1971); Šta Lukač duguje Ničeu (1979); Filozo- 
fija strukturalizma (1980). 


MISES, Richard von, amer. matemati- 
čar i filozof njem. porijekla (1883 — 1953). 
Jedan je od najznačajnijih zastupnika tzv. 
frekventne teorije vjerojatnosti. Prvotno 
je težio razviti empirijsku frekventnu teo- 
riju vjerojatnosti (uvodeći pojam kolekti- 
va), no neke su njegove teze izazvale 
sumnju u mogućnost empirijskog zasni- 
vanja svih frekventnih teorija. Bitne filo- 
zofske teze temeljio je na pozitivističkim 
premisama. 

Glav. djela: Wabrscbeinlicbkeit, Statistik 
und Wabrbeit (1928, engl. prev. 1939); Kleines 
Lebrbucb des Positivismus (1939, engl. prev. 
1951). 


MIŠČEVIĆ, Nenad, filoz. pisac (Zagreb, 
1950 — ). Diplomirao filozofiju i sociolo- 
giju u Zagrebu, kasnije na postdiplom- 
skom studiju u Parizu. Sada djelatan na 
Filoz. fakultetu u Zadru. Posebno su za- 
pažene njegove izvanredne studije iz filo- 

zofije jezika. Od 1981. god. predsjednik 
HFD-a. 

Glav. djela: Marksizam i  post-struktu- 
ralistička kretanja (1975); Govor drugoga, ogle- 
di iz filozofske bermeneutike (1977); Bijeli šum, 
studije iz filozofije jezika (1978); Filozofija je- 
zika (1981). 


MITIN, Mark Borisovič, sov. filozof i 
političar (1901 — ). God. 1930. na čelu je 
»filozofskog fronta«, koji stvara Staljin da 
bi raščistio borbu između »mehanista« i 
»menjševistvujušće-idealističkih« filozofa. 
Mitin i kasnije, kao član CK SKPD, aka- 
demik, urednik lista »Pod zastavom mar- 
ksizma« (1930 — 1941) i novina »Za čvrsti 
mir, za narodnu demokraciju« (1950 — 
1956), provodi uglavnom službenu partij- 
sku liniju u filozofiji i djeluje više kao 
političar, a manje kao filozof. Glavni 
urednik časopisa »Pitanja filozofije« i je- 
dan od glavnih kritičara tzv. filozofskog 
revizionizma. Nosilac je mnogobrojnih 
političkih, državnih i tzv. filozofskih 
funkcija. 

Glav. djela: Borbena pitanja materijalističke 
dijalektike (1936); Historijska uloga Plebanova 
u ruskom i međunarodnom radničkom pokretu 
(1957); Filozofija i savremenost (1960). 


MOLES, Abraham, estetičar i sociolog 
franc. porijekla (1920— ). Prof. u Parizu, 
kasnije na mnogim njem. fakultetima, di- 
rektor Instituta za socijalnu psihologiju u 
Strasbourgu. Jedan od osnivača i glavnih 
zastupnika tzv. informacione estetike. In- 
formaciona teorija, po njemu, daje novu 
interpretaciju teorije lika, pruža pravila za 
primijenjenu estetiku i predstavlja novo 
učenje o odnosu između umjetnosti i so- 
cijalne mase. Umjetnost se promatra kao 
sistem organiziranih opažaja, a teorija in- 
formacije pri tom nastoji prevladati kako 
strukturalizam, tako i dijalektizam. 
Glav. djela: La structure physique du signal 
musical (1953) ; Informationstbeorie der Musik 
(1956); Theorie de Dinformation et perception 
estbčtique (1958); Informationsćistbetik (1974). 

MOLLESCHOTT, Jakob, njem. filozof 
i fiziolog niz. porijekla (1822— 1893). 
Prof. fiziologije u Heidelbergu, Zurichu, 
Torinu i Rimu. Jedan od najpoznatijih 
predstavnika »vulgarnog materijalizma«. 
Ateist, filozofski eklektik, M. je mišljenje 
svodio samo na fiziološki mehanizam, a 
tvrdio je da je tzv. »duhovni« život jedne 
epohe uvjetovan, prije svega, načinom is- 
hrane. (Prosvjetiteljstvo je, npr., rezultat 
uvođenja kave i čaja.) Imao je određen 
broj pristalica i u Rusiji (Pisarev), a klasici 
marksizma (posebno Engels) oštro su kri- 
tizirali njegove vulgarno-materijalističke 
nazore. 

Glav. djela: Der Kreislauf des Lebens (1852); 
Licbt und Leben (1856); Die Einbest des Lebens 
(1864), Fiir meine Freunde, Lebenserinnerungen 
(1894). 


MONTAGUE, William  Pepperel, 
amer. filozof (1873 — 1953). Prof. u New 
Yorku. Osnovno mu je filozofsko uvjere- 
nje realističko, te je s tih pozicija među 
prvima kritizirao idealiste u SAD, a god. 
1910. potpisao je proglas neorealističkog 
pokreta. Zastupajući tezu o nezavisnosti 
predmeta spoznaje od veze spoznavanja, 
on je istovremeno branio otvoreno plato- 
nistički »supsistencijalni« realizam, po- 
drazumijevajući pod »supsistencijom« sve 
što može biti predmetom mišljenja. Sup- 
sistencijalno realni predmeti tako su sta- 
vovi, termini direktno dani duhu, premda 
od njega nezavisni. 

Glav. djela: A Realistic Tbeory of Truth and 
Error (1912); Tbe Ways of Things; a Pbilosopby 
of Knowledge, Nature and Value (1940); Great 
Visions of Pbilosopby; Varieties of Speculative 
Tbougbt in tbe West from tbe Greeks to Berg- 
son. 


MONTAIGNE, Michel Eyquem de, 
franc. filozof (1533 — 1592). Kao sinu bo- 
gatog i uglednog plemića i trgovca, Mon- 
taigneu je osigurana perspektiva blistave 
političke karijere, pa nakon studija prava 
postaje parlamentarni savjetnik, a uskoro 

i gradonačelnik Bordeauxa. No titule, 
društvene počasti i uspjesi potpuno su 
strani njegovoj individualističkoj i slo- 
bodnoj prirodi, pa poslije očeve smrti su- 
periorno prezire političke i aristokratske 
ambicije roditelja i povlači se u knjižnicu 
svog dvorca. Tu živi daleko od buke jav- 
nog života, i kao nezavisan duh piše samo 
za uski krug svojih prijatelja. Pun je skep- 
se i poruga na sve autoritete i sve »istine« 
svoga vremena, jer »nema istine koja nije 
demantirana, kao što nema ni gluposti 
koja već nije negdje napisana kao istina«. 
Materijalno osiguran očevim imetkom za 
cijeli život, M. se cinički i nehajno ruga 
cijelom svijetu civilizacije i kulture, rek- 
torima sveučilišta i suhoparnim činovni- 
cima, umjetnosti, znanosti, vladama, obi- 
čajima i religijama, i kao bogati plemić 
putuje po Njemačkoj, Švicarskoj i Itali- 
ji. 

Filozofija M. Montaignea nije pisana 
sistematski i nije građena na temeljima 
nekih domišljenih, proučenih analiza, te 
nema svoj predmet istraživanja u okviru 
tradicionalnih filozofskih disciplina. On 
ne piše latinski, kao što pišu svi filozofi 
njegova vremena, i ne bavi se minuci- 
oznim distinkcijama pojmova u traktati- 
ma i studijama, već na svom materinjem, 
francuskom jeziku, u novom obliku lite- 
rarnog izraza, u eseju, daje samo usputna 
opažanja i kratke refleksije o svijetu koji 
ga okružuje. No te opservacije ipak poka- 
zuju svu dubinu misaonosti njegove slo- 
bodne, nedogmatske, nesputane lično- 
sti. 


Čovjek, po Montaigneu, nije nadređen 
životinjama ni razumom, ni osjetilnošću, 
ni govorom, već time što je »neograniče- 
na životinja«. Ostale su životinje ograni- 
čene svojim instinktivnim potrebama, pa 
se njihov domet svodi na ono iz čega ne 
mogu i ne žele izlaziti. Čovjek, međutim, 
nema propisane granice i zakone, pa sto- 
ga i neprestano traži i istražuje, i ta stalna 
nestalnost je čovjekova prava priroda. 


285 


Ipak, čovjek j je otporniji od svake druge 
životinje, i njegova krhka i slaba duša 
može iznenaditi čudesnom snagom i 
energijom, pa je stoga on najzanimljivije 
među svim stvorenjima što ga valja uvi- 
jek iznova proučavati. 


Gnoseološki subjektivist i metodički 
skeptik — kome »filozofirati znači sum- 
njati«, M. u dokolici meditira o svojim 
spoznajnim mogućnostima i studira sa- 
mog sebe »više nego ijedan drugi pred- 
met«. On se ne želi opredijeliti u temelj- 
nim metafizičkim pitanjima jer je to sa- 
mo »mutan posao koji izaziva svađu«. 
Čovjek, doduše, mora biti radoznao, 
proučavati i spoznavati svaku stvar, ali za- 
to da bi postigao filozofsko neznanje, ko- 
je je krajnji cilj pravih intelektualnih na- 
pora. Tek učeći, čovjek nauči da ne zna 
ono što je mislio da zna, pa je rezignacija 
trijumf volje i inteligencije, ona je mir 
osvojen u neprestanom ratu i probijanju. 
Montaigneova skepsa proizlazi više iz 
prezira i gađenja prema svome doba u 
kojem su politički i vjerski masakri sva- 
kodnevne pojave (Friedel upravo to raz- 
doblje naziva stoljetnom Bartolomejskom 
noći) nego iz čisto teoretskih pironovskih 
spoznajnih i etičkih konzekvencija. Pa 
stoga kad, npr., smatra da su kanibali »či- 
sti i prostodušni«, te da u njih čak i nema 
riječi koje znače laž, nevjeru, licemjerje, 
klevetu i opraštanje, i kad misli da ta nji- 
hova moralna snaga izvire iz toga što u 
njih »nema znanosti, nema umjetnosti, 
nema činovnika, nema siromaha, nema 
ugovora i nema nasljeđa«, onda taj tipič- 
no renesansni, slobodarski mislilac, prije 
svega, ima u vidu svu mizeriju, podlost, 
laktaštvo i beskrupuloznost zbog kojih 
stvara svoje sarkastične i blještave eseje, 
svoje duhovite komparacije i smione sa- 
tiričke aforizme. Upravo stoga M. nagla- 
šava kako zna da se zakoni njegova vre- 
mena poštuju samo zato što su nametnu- 
ti silom, tj. što su zakoni, a nikako zato 
što bi bili pravedni. »Jer često ih stvaraju 

glupani, a najčešće takvi ljudi koji mrze 
jednakost i koji ne razumiju i ne trpe 
pravdu i pravednost, a uvijek i baš uvijek 
samo ljudi, tj. tašti i slabi stvorovi.“ No 
M. je inače u pogledu izmjene društva 
ipak vrlo umjeren i miroljubiv, pa i kon- 
zervativno raspoložen, te iz svog rasko- 
šnog dvorca ipak misli da je najbolje pri- 
lagoditi se postojećem i »pokoravati se za- 
konima prirode, društva i zemlje«. Stoga 
je, kao pomalo rezignirani plemić i bon- 
vivan, protivnik svih »uličnih revolucija« 
i stidljiv poklonik »unutarnjeg oslobođe- 
nja od pritiska vladajuće sile«. Istovreme- 
no je, međutim, pun skepse prema poli- 
tičkim pokretima i teorijama. Svaki se, 
naime, političar ponaša tako kao da misli 
»kako je svijet baš njega čekao da otpočne 
živjeti pod njegovim vodstvom«. Po nje- 
mu se sve religije i političarsko-refor- 
mističke koncepcije zasnivaju na orator- 
skim ambicijama. Tako se skeptičke indi- 
vidualističke filozofske teze Montaignea 
na društvenom planu pretvaraju u svo- 
jevrstan fatalizam (društvo se u globalu 
ne može mijenjati) i jetku ironiju u od- 
nosu na sve apostole i propovjednike ve- 
likih preobražaja, ali i u vjeru u moguć- 
nost neprestanog mijenjanja pojedinca. 

Glav. djela: Eseji (I izd. 1580, II izd. u 3 
knjige 1588. U nas više puta prevođeni, a prvi 
put pod naslovom »Montenjevi ogledi« u 
Skoplju 1922); Journal de voyage en Italie par 
la Suisse et VAlemagne (posth. 1774). 


MONTESQUIEU, Charles Louis de 
Secondat, franc. pravnik, sociolog, poli- 
tički mislilac i filozof (1689-1755). Vijeć- 
nik, predsjednik Vrhovnog suda u Bor- 
deauxu. Pisao je, osim s područja prava 
i politike, velik broj rasprava iz fizike, fi- 
lozofije, historije, političke ekonomije i 
filozofije. God. 1726. dao je ostavku na 
svoj visoki položaj u sudstvu i posvetio 
se isključivo naučnom radu. 


U svom prvom većem i značajnijem 
djelu Perzijska pisma M. se ruga politi- 

čkom režimu, običajima i životu najvišeg 
društva u Francuskoj. Ova duhovita satira 
(u kojoj, među ostalim, govori o francu- 
skom vladaru kao najmoćnijem na svije- 
tu, jer vlada čak i nad umom svojih po- 
danika, koje tjera da misle što god on 
želi) na vrlo suptilan i lucidan način iz- 
jednačuje francusku monarhiju s istočnja- 
čkom despotijom. U djelu Rasuđivanje o 
uzrocima veličine i opadanja Rimljana M. 
pokazuje kako su glavni uzroci veličine 
Rima bili građanski duh i ljubav prema 
slobodi. To je djelo pokušaj logičke inter- 
pretacije povijesti, svojevrsna filozofija 
povijesti, u kojoj autor želi »dokazati ka- 
ko svijetom ne vlada slučaj«, već da po- 
stoje i neki »opći uzroci« o kojima su ovi- 
sni svi slučajevi. U najznačajnijem djelu 
Dub zakona, koje Hegel zove »divnom 
knjigom«, izložena je u izvanredno razra- 
đenom obliku njegova osnovna historij- 
ska i sociološka koncepcija. Ustav, religija 
i sve drugo što se ostvaruje u jednoj dr- 
žavi sačinjava, po Montesquieuu, totalitet. 
Sudbina naroda, smatra M., ne ovisi ni o 
pukom slučaju ni o nekoj vrhunaravnoj 
providnosti, već o objektivnim zakonima 
prirodnog i društvenog razvitka. »Zakon 
je uopće« — kaže M. — >»ljudski razum, 
jer on upravlja svim narodima na zemlji, 
a politički i građanski zakoni svake poje- 
dine nacije moraju biti posebni slučajevi 
primjena tog ljudskog razuma.« Stoga od- 
nosi pravednosti prethode pozitivnom 
zakonu, koji ih samo potvrđuje. Raciona- 
list s mnogim elementima idealizma, bri- 
ljantan kritički duh, koga je katolička cr- 
kva stavila na indeks zabranjenih knjiga, 
M. je svojim djelom u čitavom nizu svo- 
jih političko-pravnih teza daleko ispred 
svoga vremena. Bez obzira na neke kon- 
zervativne postavke (o plemstvu kao nuž- 
nom posredniku između vlasti i naroda, 
o konstitucionalnoj monarhiji u Engle- 
skoj kao najsavršenijem tipu vladavine, 
itd.) i bez obzira na niz njegovih »pravnih 
iluzija« (Marx), M. je jasno i nedvosmisle- 

no izrazio progresivne ideje francuskog 
građanstva u predrevolucionarnoj epo- 
hi. 

Glav. djela: Perzijska pisma (1721, prev); 
Considerations sur les causes de la grandeur des 
Romains et de leur d&adence (1734); L'esprit 
des lois (1748). 


MOORE, George Edward, engl. filozof 
(1873— 1958). Prof. u Cambridgeu, od 
1921. do 1947. uređuje časopis »Mind«. 
I dok ga neki interpretatori i poklonici 
njegove filozofije (uključujući i neke naše 
pisce) smatraju jednim od najznačajnijih 
novijih filozofa, mnogi (pa i vrlo ozbiljni) 
povjesničari filozofije u samoj Engleskoj 
odriču mu bilo kakvu vrijednost. M. je 
osnivač tzv. novorealističkog pravca, koji 
je suprotstavljen raznim oblicima novo- 
hegelovstva i svakog sistematskog filozo- 
firanja uopće. Glavna zabluda _ mnogih 
idealističkih filozofija sastoji se, po Moo- 
reu, u tome što teže za sistemom i jedin- 
stvenošću na račun same istine. Osnovna 
je zadaća filozofije ispravno postavljanje 
pitanja, pa ono služi rasvjetljavanju istine 
i onda kad na nj ne postoji zadovoljava- 
jući odgovor. M. široko zasniva i ekspe- 
rimentalno, antispekulativno razvija tu 
svoju metodu »postavljanja pitanja«. Nje- 
gova je kritika usmjerena i protiv svih 
onih oblika idealizma koji ne razlikuju 
svijest od sadržaja svijesti, osjet od pred- 
meta, subjektivno od objektivnog, i koji 
ne priznaju objektivnu zbilju što egzistira 
izvan i neovisno o svijesti. 

U svojoj autobiografiji Moore priznaje 
da ga je uvijek najviše stimuliralo ono što 
su kazali drugi filozofi, pretpostavljajući 
pri tom da iskaze filozofa treba uzimati 
upravo onako kako su ih izrekli. Tako 
npr. Mac Taggartu, koji smatra da je vri- 
jeme nerealno, naprosto primjećuje da bi 
iz toga slijedilo da se ništa ne događa 
prije ili poslije, ili istovremeno s nečim 
drugim, da ne stoji da je itko ikad doru- 
čkovao prije nego što je ručao itd. Kad 

neki filozofi kažu da ne postoji materija, 
M. iz toga izvodi da oni negiraju posto- 
janje zvijezda, drveća, kamenja i svojih 
vlastitih tijela. Kad oni umjereniji tvrde 
da ne znaju da li fizički objekti postoje, 
M. se čudi da li oni zaista ne znaju da 
žive u kućama, susreću druga ljudska bi- 
ća, jedu hranu itd. Zdrav razum, među- 
tim, odbija da prihvati takvo mišljenje, jer 
idealisti, po njemu, misle da ne postoje 
stvari dok ih ne vide i ne osjete. Uzima- 
jući takve filozofe bukvalno, M. ih — u 
biti s naivno realističkim tezama — po- 
kušava učiniti smiješnim. 

Glav. djela: Tbe Refutation of Idealism 
(1903); Principia Ethica (1903); Etbics (1911); 
Philosopbical Studies (1922); Some Main Pro- 
blems of Pbilosopby (1953); Pbilosopbical Pa- 
pers (1959). 


MORAWSKI, Stefan, polj. estetičar 
(1921— ). Prof. u Varšavi, kasnije u 
Odjeljenju za sociologiju Poljske akade- 
mije znanosti. Estetika je, po Moraw- 
skom, znanost o estetskim i umjetničkim 
vrijednostima, filozofski utemeljena na 
marksizmu. —Antidogmatski usmjeren, 
god. 1968. aktivno sudjeluje u student- 
skom pokretu, pa je kasnije odstranjen sa 
sveučilišta. Piše na mnogim evropskim 
jezicima, a često je svoje radove i eseje 
objavio i u našim časopisima. 

Glav. djela: Predmet i metoda estetike (1973, 
prev.) Marksizam i estetika (prvo izd. na tal. 
1973, prev.). 


MORE, Henry, engl. filozof (1614 — 
1687). Prof. filozofije i teologije u Cam- 
bridgeu. Osnivač platonske škole u Cam- 
bridgeu. Pod utjecajem je Kabale i J. 
Bohmea, mistički spiritualist. Mehaničko 
shvaćenim korpuskulama Descartesa su- 
protstavlja svoje učenje o »zadnjim indi- 
viduima«, koji su zapravo oduhovljene 
monade. 

Glav. djela: Encbiridium etbicum (1668); 
Encbiridium  metapbysicum (1671); Divine 
Dialogues (1688). 


Morpurgo-Tagliabue 


MORELLY, franc. utopist i filozof 
(XVIII stoljeće). O njegovu se životu go- 
tovo ništa ne zna, osim da je bio učitelj 
u svom rodnom — mjestu — Vitry- 
-le-Francois. U svojim mnogobrojnim 
djelima, koja su sva objavljena anonimno, 
branio je svojevrsni utopijski socijalizam 
i tzv. egalitarni komunizam. Mnoge dru- 
štvene nevolje izviru, po Morellyju, iz to- 
ga što su moralni filozofi i političari za- 
postavili osnovne principe prirode. Priro- 
da je, naime, tako divno uređena da bi 
svakog mogla učiniti sretnim i krepo- 
snim kad bi se shvaćale i slijedile njezine 
namjere. Kao zajednička osnova ljudskog 
života, zemlja, koju je priroda dala čovje- 
ku, pripadala je svim ljudima. Ali zako- 
nodavci i političari nisu vidjeli kako zem- 
lja i priroda uopće predstavlja divnu har- 
moniju interesa, pa su zemlju učinili pri- 
vatnim vlasništvom, izazvali dijeljenje i 
opreke interesa i time onemogućili na- 
mjere prirode. Odatle proistječe sve zlo 
od kojeg boluje društvo, a jedini je lijek 
povratak prirodnim zakonima. 

Glav. djela: Essai sur Vesprit bumain (1745); 
Pbysique de la beaut6 (1748); Le prince, les d&- 
lices du coeur ou traitć des qualitć d'un grand 
roi et systome d'un sage gouvernement (1751); 
Le code de la nature ou le veritable esprit de 
ses lois de tout temps n&gligć ou m&onnu (1755); 
La Basiliade ou naufrage des iles flottantes 
(1763). 


MORPURGO-TAGLIABUE, Guido, 
tal. estetičar (1907 — ). Prof. u Milanu i 
Trstu. Polazeći od intencionalne prirode 
umjetničkog djela, M. T. razlikuje u 
strukturi umjetnosti realno od idealnog, 
osjetilno od idejnog. Antipsihologistički, 
ali i antikročeanski usmjeren, on je svoje 
gledište nazvao »fenomenološkim u em- 
pirijskom smislu riječi«. Poznat je, više 
no po svojim originalnim tezama, po vrlo 
informativnoj povijesti Savremene estetike, 
koja je jedan od najpotpunijih i najsiste- 
matskijih (s mnoštvom literature i imena) 
pregleda novije estetike. 


Morpurgo-Tagliabue 


Glav. djela: Struktura transcendentalnog 
(1951); Savremena estetika (1960, prev.); Pojam 
ukusa u Italiji osamnaestog stoljeća (1962); 
Lingvistika i stilistika Aristotela (1969). 


MORRIS, Charles W., amer. filozof 
(1901 — ). Profesor u Chicagu. Osnivač i 
najznačajniji predstavnik opće teorije o 
znakovima, »semiotike«. Po njemu je čov- 
jekov duh toliko bitno vezan za upotrebu 
znakova da tek s njima zapravo otpočinje 
sva ljudska kultura. Semiotika, osim toga, 
daje takav opći jezik koji se može primi- 
jeniti na svaki posebni jezik i time omo- 
gućuje sjedinjenje znanosti u jednu zna- 
nost. Semiotika se dijeli na tri temeljne 
dimenzije: semantiku (koja istražuje od- 
nose između znakova i predmeta na koji 
se primjenjuju), zatim sintaktiku (koja se 
bavi međusobnom formalnom relacijom 
znakova) i pragmatiku (koja se bavi odno- 
som znakova prema ljudima kao njiho- 
vim korisnicima). Posebnu važnost Mor- 
ris pridaje pragmatičkoj dimenziji. Pri 
tom npr. i analiza estetskog znaka pred- 
stavlja samo poseban slučaj opće analize 
znakova. Estetski znak je M. okarakterizi- 
rao kao ikonički znak čiji je designatum 
vrijednost. Recipijent umjetnički intendi- 
rane obavijesti, koja se, među ostalim, 
odvaja od drugih obavijesti većim stup- 
njem slobode, tj. većom nepredvidljivo- 
šću ili mogućnošću »da može biti i dru- 
gačije«, mora pokazati posebnu sprem- 
nost da očekuje umjetničko djelo. Estet- 
sku komunikaciju istražuje posebno 
estetska pragmatika, a vezana je i uz kon- 
tekst socijalnih fenomena što se odslika- 
vaju u umjetničkom djelu. Vrijednosti, 
po Morrisu, nisu u estetskom procesu 
osobine vrednovanih objekata, već egzi- 
stiraju jedino spram onog koji vrednu- 
e. 

Glav. djela: Osnovne teorije o znacima (1938, 
prev.); Signs, Language and Bebaviour (1946); 
Variety of Human Value (1956); Signification 
and Significance (1964); The Pragmatic Move- 
ment in American Philosophy (1970). 

MORUS, Thomas (More Th.), engl. 
utopist, državnik i humanist (1480 — 
1535). Za Henrika VII poslanik u parla- 
mentu, a 1529. postaje lord kancelar En- 
gleske. Kad je M. odbio da položi zakle- 
tvu Henriku VIII, on ga optuži — zbog 
toga što se protivio njegovu položaju vr- 
hovnog glavara crkve — za izdajstvo i 
dade ga smaknuti. 

U svojoj čuvenoj Utopiji, koju je u 
Louvainu izdao njegov prijatelj Erazmo 
Roterdamski, M. u prvom dijelu knjige 
daje oštru kritiku društvenih odnosa svo- 
ga doba u Engleskoj. U drugom dijelu M. 
govori o svojoj viziji idealne države na 
zamišljenom otoku Utopiji (na grčkom 
jeziku u-topos znači mjesto koje ne po- 
stoji). Na otoku su ukinuta sva bitna dru- 
štvena protivurječja, vlada potpuna jedna- 
kost i sloboda, a nestaju čak — jer ne 
postoji siromaštvo — zločin i kazna. Sve 
je u Utopiji zajedničko: ne postoji privat- 
no vlasništvo, društvene klase su ukinute, 
a svi ljudi obavljaju u toku šestsatnog rad- 
nog vremena sve poslove. Vlasništvo i či- 
tava organizacija proizvodnje imaju dru- 
štveni karakter, pa se tako Morus — prvi 
put u nizu teorija o idealnoj državi — ne 
ograničava isključivo na sferu raspodjele, 
a njegova socijalistička ideja ne uključuje 
u sebi samo potrošački karakter, već se 
proširuje na organizaciju društvene proiz- 
vodnje u cjelini. Društvena svojina i or- 
ganizacija proizvodnje, po Morusu, otkla- 
njaju anarhiju, eksploataciju, bijedu i ne- 
stašicu. Pri tom Morus nije tražio neku 
apstraktnu nivelaciju na osnovi idealnog 
građanina, već je u punoj mjeri zahtijevao 
poštivanje ličnosti i njihovih individual- 
nih osobina i sklonosti. 

Glav. djelo: Utopija (1516, prev.), Omnia 
opera latina (1566). 


MOUNIER, Emmanuel, franc. filozof 
(1905— 1950). Jedan od najznačajnijih 
predstavnika francuskog  personalizma. 
Premda njegova filozofija ima 1 kršćan- 

skih elemenata, kao i njegova izvanredno 
značajna revija Dub (Esprit), koja je imala 
velik utjecaj na suvremenu misao (osno- 
vana 1932), ipak je njegova misao u cje- 
lini otvorena i prema najnaprednijim 
stremljenjima, uključujući i Marxovo dje- 
lo, koje M. izvanredno cijeni. M. smatra 
da su doista svi spiritualizmi i moralizmi 
»nemoćni jer zanemaruju biološke i eko- 
nomske činioce«. Istovremeno, međutim, 
on je kritički usmjeren prema »apstrakt- 
nom  materijalizmu«, koji zanemaruje 
čovjeka, a svijet se, po njemu, isto tako 
ne može zamisliti bez čovjeka kao što se 
čovjek ne može zamisliti bez svijeta. 


Mounierov je personalizam stvaralački 
i aktivno upravljen prema svijetu i kriti- 
čki se odnosi prema pukom prilagođava- 
nju suvremenoj tehničkoj civilizaciji. 
»Ako se suviše prilagodim, predajem se 
u ropstvo stvarima. Čovjek komfora je 
domaća životinja svih predmeta svoga 
komfora. Čovjek sveden na svoju proiz- 
vodnu ili društvenu funkciju samo je ko- 
tačić stroja.“ Stoga on — nasuprot prila- 
gođavanju svijetu — želi rehabilitirati 
ljudsku personalnost. Pri tom smatra da 
priroda sputava ljudsku slobodu, i gdje se 
god pojavljuje »prisnost čovjeka, priroda 
je razgolićuje i uopćava, rashlađuje«. Ne- 
ma nikakve harmonije između persone i 
svijeta kakvu je zamišljao Leibniz, već je 
to stalna borba, a »savršenstvo ličnog sve- 
mira« nije, po Mounieru, »savršenstvo 
jednog reda, kao što to hoće sve filozofije 
(i sve politike) koje misle da čovjek može 
jednog dana totalizirati svijet«. Pri tom 
Mounier ne zaboravlja ni faktor proiz- 
vodnje, ali ga u pozitivnom smislu shvaća 
samo kao mogućnost za potpunije oslo- 
bađanje ličnosti. 

Glav. djela: Rčvolution personnaliste et com- 
munautaire_ (1935); Laffrontement  cbrčtien 
(1944); Traitć du caractčre (1946); Qu'est-ce-que 
le personnalisme? (1946); Introduction aux exi- 
stentialismes (1948); Le Personnalisme (1950); 
L'espoir des disespćr&s (posth. 1953). 


MUHIĆ, Fuad, filozofski i politički pi- 
sac (Sarajevo, 1941 — ). Prof. na Fakulte- 
tu političkih nauka u Sarajevu. U početku 
blizak krugu antidogmatskih filozofa iz 
Zagreba i Beograda, kasnije ih u nizu čla- 
naka (ponajviše u dnevnoj štampi) žesto- 
ko negira i glavnu svoju političko- 
filozofsku djelatnost koncentrira na tu 
negaciju. 

Glav. djela: »Šta je staljinizam« (1969); 
»Aporije političke egzistencije« (1969); »Vrije- 
me ideologije« (1970); Staljinizam (1981). 
Brojni članci objavljeni su mu u sarajevskim 
i beogradskim dnevnim listovima. 


MULLER, Max, engl. filolog i filozof 
njem. porijekla (1823 — 1900). Prof. u Ox- 
fordu. Bavio se među ostalim i istraživa- 
njem indijske teologije i filozofije, kao 
teoretičar jezika značajno je utjecao na 
svoje suvremenike. 

Glav. djela: Lecture on the Science of Lan- 
guage (1861); Cbips from a German Worksbop 
(4 sv. 1868-1875); The Six Systems of Indian 
Pbilosopby (1899). 


MULLER, Max, njem. fil. (1906 —  ). 
Prof. u Munchenu, za vrijeme nacizma 
proganjan i umirovljen. Protivnik novo- 
kantovaca, kršćanski orijentiran, bavio se 
uglavnom ontološkim, spoznajnim i po- 
vijesno-filozofskim pitanjima. 

Glav. djela: Sein und Geist (1940); Das 
cbristlicbe Menscbenbild und die Welian- 
scbauung der Neuzeit (1945); Die Krise des Gei- 
stes (1946), Erfabrung und Gescbicbte (1971); 
Pbilosopbiscbe Antbropologie (1974); Sinn und 
Deutungen der Geschichte (1976). 


MULLER-FREIENFELS, = Richard, 
njem. filozof i psiholog (1882— 1949). 
Prof. u Berlinu. Otpočeo je kao estetičar 
i psiholog i pokušao je fenomen umjet- 
nosti objasniti isključivo sredstvima mo- 
derne psihologije. U tom smislu on je uz 
Fechnera i Meumanna jedan od najpo- 
znatijih zastupnika tzv. »estetike odozdo« 
(Asthetik von unten) koja je usmjerena 


Miller-Freienfels 


protiv svih spekulativnih, apriorističkih i 
normativnih estetika. Estetsko uživanje, 
po njemu, nije nešto beskorisno, puki 
luksuz, već je bitno za cjelokupnost op- 
stojnosti, u njemu se koncentriraju plo- 
donosne životne energije. Istovremeno, 
princip najmanjeg napora ili ekonomič- 
nosti omogućuje mu i razlikovanje rodo- 
va i stilova umjetnosti. 

Osjećajni i voljni život tumači iz spe- 
cifičnih vitalističkih pozicija, a njegova se 
filozofska orijentacija označava obično 
kao »iracionalni dinamizam«. 


Glav. djela: Psycbologie der Kunst (3. sv. 
1912); Lebenspsycbologie (2 sv. 1916); Persčnli- 
chkeit und Weltanscbauung (1918); Erziebung 
zur Kunst (1925); Die Seele des Alltags (1925); 
Gebeimnisse der Seele (1928); Gescbicbte der Bil- 
dungs- und Erziebungswesens (1933); Werde 
was Du bist! (1936). 


MUMINOVIĆ, Rasim filozofski pisac 
(Sjenica, 1925— ). Prof. u Sarajevu, dok- 
torirao je tezom >»Filozofija Ernsta Blo- 
cha — gnoseološko-ekonomski temelji«. 
Pisao je o mnogim  filozofsko-an- 
tropološkim i estetskim temama, no glav- 
na je preokupacija njegove djelatnosti 
ostala filozofija E. Blocha. 

Glav. djela: »Humanizam prakse kod Mar- 
xa« (1967); Filozofija, mudrost i partijnost 
(1969); Filozofija Ernsta Blocba. 


MUNRO, Thomas, amer. estetičar 
(1897 — 1974). Prof. estetike na Western 
Reserve University, izdavač časopisa 
»Journal of Aesthetics and Art Criti- 
cism«. Zastupa tezu o potrebi uvođenja 
znanstvene metode u estetska ispitivanja. 
Premda još uvijek zaostaje za drugim 
znanostima, estetika u principu ima mo- 
gućnost da stekne rang prave znanosti. 
Stoga smatra da »estetika više nije jedina 
grana filozofije, već, prije svega, deskrip- 
tivno istraživanje fakata o umjetničkim 
djelima. ..« Ipak će ona ostati povezana 
s filozofijom u tom smislu što filozofija 

ispituje pretpostavke, ciljeve i metode 
naučne spoznaje. 

Njegova estetika pokušava zasnovati 
striktno klasifikacijsku i induktivnu me- 
todu i upućuje na znanstvene rezultate u 
praktičnom smislu: instrumente predvi- 
danja koji se mogu koristiti na tehni- 
čkom i društvenom planu. 

Glav. djela: Scientific Metbod in Aestbetics 
(1928, znatno prošireno izd. god. 1956. pod 
naslovom: Toward Science in Aesthetics); Tbe 
Arts and Tbeir Interrelations (1949); Evolution 
in tbe Arts and Otber Theories of Culture Hi- 
story (1963). 


MUNSTERBERGER, Hugo, njem. fi- 
lozof i psiholog (1863 — 1916). Habilitirao 
se u Freiburgu, a 1892. otišao kao profe- 
sor za eksperimentalnu psihologiju na 
Harvard univ. u SAD, kamo ga je pozvao 
W. James. Premda i sam eksperimentalni 
psiholog, u filozofiji se radikalno suprot- 
stavlja svakom psihologizmu. Po njemu, 
vrijednosti nisu ovisne ni o kakvim psi- 
hičkim stanjima, već su kao čiste vrijed- 
nosti apsolutne i čine posebno neovisno 
carstvo esencijalnosti. Pod znatnim utje- 
cajem Fichtea, M. smatra da sve što stoji 
nasuprot našem subjektu nije ništa drugo 
do objekt naše volje, pa je stoga i filozo- 
fija koja radi na tim predmetima norma- 
tivna filozofija naše volje. Dok su — u 
sistemu raznih apsolutnih vrijednosti — 
logičke vrijednosti »afirmiranje svijeta«, 
estetske su vrijednosti »slaganje sa samim 
sobom«. 

Glav. djela: Ursprung der Sittlicbkeit (1889); 
Aufgabe und Metboden der Psycbologie (1891- 
1892); Grundziige der Psycbologie (1900); Scien- 
ce and Idealism (1907); Pbilosopbie der Werte 
(1908); Eternal Life (1906); Psycbology and In- 
dustrial Efficiency (1912). 


MUZONIJE RUFO, Gaj (Gaius Mu- 
sonius Rufus), rimski filozof (I st). Za- 
stupnik stoičke filozofije, bavio se pretež- 
no etikom, te je u Rimu imao velik utje- 
caj kao učitelj morala. Učitelj Epiktetov. 

Neron ga je prognao iz Rima zbog veza 
s republikancima, ali ga Vespazijan vraća 
u grad. Filozofija mu je bliska nekim te- 
zama Clemensa iz Aleksandrije (sačuvali 
su se samo neki fragmenti njegovih go- 
vora). »Kako god je« — kaže Uberweg — 

»manje-više trivijalan moral koji se izvodi 
u tim govorima, tako nisu njegova zasni- 
vanja i izražajna forma bez snage i vješti- 
ne, pa predavanja pružaju dobar primjer 
za djelovanje filozofa kao humani generis 
paedagogus«. 


NAESS, Arne, norv. filozof (1912— ). 
Prof. na sveučilištu u Oslu i vođa »Oslo- 
-grupe«, najistaknutiji suvremeni norve- 
ški filozof. Začetnik je radikalne empirij- 
ske semantike, koja se bavi sistematskim 
empirijskim proučavanjem značenja filo- 
zofskih termina. Glavni je urednik filo- 
zofskog časopisa »Inquiry«. 


Glav. djela: Erkenntnis und wissenscbaftli- 
cbes Verbalten (1936); Trutb as Conceived by 
Those Wbo Are not Professional Pbilosopbers 
(1938); Interpretation and Preciseness, a Contri- 
bution to tbe Tbeory of Communication (1953); 
Scepticism (1969). 


NAGEL, Ernest, amer. fil. (1901— ). 
Prof. na Columbia univerz. u New Yorku. 
Jedan od najuglednijih američkih istraži- 
vača filozofije znanosti, a zatim i logike 
i metodologije. U njegovim općefilozof- 
skim koncepcijama koje su se formirale 
pretežno pod utjecajem M. R. Cohena i 
J. Deweya, ali također i B. Russella i R. 
Carnapa, isprepliću se ideje naturalizma 
i logičkog empirizma. 

Nagel je dao jednu od klasičnih defini- 
cija simbola (koju je kasnije kritizirala S. 
Langer): »Pod simbolom podrazumije- 
vam bilo koje zbivanje (ili tip zbivanja) 
obično jezično po statusu za koji se uzi- 
ma da posredstvom prešutnih ili ekspli- 
citnih konvencija ili pravila jezika ozna- 
čava nešto drugo.« 


Glav. djela: Tbe Logic of Measurement 
(1930); An Introduction to Logic and Scientific 
Method (sa M. R. Cohenom, 1934); Principles 
of Tbeory of Probability (1939); Sovereign Rea- 
son (1954); Logic without Metaphysics (1956); 
Godel's Proof (1958); Tbe Structure of Science 
(1961). 


NALJEŠKOVIĆ, Augustin, teolog i fi- 
lozofski pisac (Dubrovnik, ?— 1527). Na- 
stavnik u Bologni i Veneciji, kasnije ma- 
karsko-trebinjski biskup. U mnogim ras- 
pravama branio je papu od raznih here- 
tičkih prigovora. Komentirao prvu knjigu 
sentencija P. Lombarda, kao i Summu 
tbeologiae Tome Akvinskog (1509). 


NATORP, Paul, njem. filozof (1854 — 
1924). Prof. u Marburgu, učenik Cohena. 
Jedan od najznačajnijih predstavnika (uz 
R. Cohena) marburške novokantovske 
škole. Područje interesa P. Natorpa veo- 
ma je široko: od logike i spoznajne teo- 
rije do psihologije, sociologije, filozofije 
kulture, politike i pedagogije. 

Osnovna je teza njegove filozofije da 
predmet nije dan, već u mišljenju zadan, 
pa je stoga predmet cilj, zadatak koji se 
mora tek izgraditi iz osnovnih faktora sa- 
me spoznaje. Nikakvo osjetilno zamjeći- 
vanje ne može stvoriti objekt spoznaje, 
već isključivo mišljenje. Logički zakoni o 
kvantiteti, kvaliteti i relaciji omogućuju 
zamjećivanje, jer bez njih ne bismo mogli 

spoznati ni jedan »iskustveni« predmet, 
Predmet spoznaje — tvrdi radikalno su- 
bjektivistički Natorp — stoga nije izvan 
mišljenja, već u njemu, pa zato i kritika 
spoznaje mora otpočeti s mišljenjem kao 
glavnim constituensom iskustva. Pred- 
met spoznaje ostaje stoga vječno x, tj. 
problem spoznaje, a ne neka »gotova či- 
njenica«, kako bi htjela dogmatska filozo- 
fija. Dok je — misli Natorp — dogmat- 
sko shvaćanje apstraktno, tj. dok polazi 
od danih konkretnosti apstrahiranjem, 
kritičko je stanovište genetičko. No »ge- 
netičko« nema u Natorpa smisao psiholo- 
škog, već spoznajno-, odnosno logičko- 
-genetičkog. »Svaki pojam nekog pred- 
meta koji treba da posluži našoj spoznaji 
mora se sagraditi iz osnovnih činilaca sa- 
me spoznaje, i to sve do onih čisto fun- 
damentalnih.« Prema tome se »kritička 
metoda poklapa s genetičkom«. Genetič- 
nost kritičke metode — a Natorp smatra 
da se nasuprot dogmatskom Aristotelo- 
vom već Platonovo učenje može smatrati 
u tom smislu genetičkim — sastoji se u 
tome što je predmet za našu spoznaju 
uvijek u postajanju, a nikad gotovi bitak. 


U djelu Socijalna pedagogija Natorp ra- 
zvija teoriju o odgoju volje na osnovi za- 
jednice, u duhu nekih Platonovih teza. 
Volja jedinke ne postoji pomoću sebe, 
već mora biti odgojena, pa je plan tog 
odgoja glavni sadržaj tog Natorpovog dje- 
la. 

Svojim  naglašavanjem = subjektivnog 
aktivizma u stvaranju svekolike zbilje Na- 
torpove su teze, kao i drugih neokanto- 
vaca, bile nekad vrlo popularne na fakul- 
tetima u Njemačkoj, ali su kasnije, pretr- 
pjevši i oštru negaciju (Gadamer, Heideg- 
ger i dr.), pale gotovo posvema u zaborav. 


Glav. djela: Religion innerbalb der Grenzen 
der Humanitćt (1894);  Sozialpddagogik 
(1899); Platos Ideenlebre (1903); Philosophische 
Propćideutik (1903); Dre logiscben Grundlagen 
der exakten Wissenscbaften (1910); Pbilosopbie, 
ihr Problem und ibre Probleme (1911); Allge- 


meine  Psycbologie nach  kritiscbe  Methode 


(1912); Sozialidealismus (1920). 


NECKHAM, Alexander, engl. filozof 
(1157 — umro oko 1217). U svojim trak- 
tatima orijentiran je prirodnoznanstveno 
i oštro se suprotstavlja mnogim tezama 
logičara. Poznavao je dobro Aristotela i 
inspirirao se mnogim njegovim djelima 
(osobito djelom O duši), kao i spisima Al- 
gazela. 

Glav. djela: De naturis rerum; De laudibus 
divinae sapientiae (didaktički spjev), De nomi- 
nibus utensilium. Djela mu je 1865. izdao 
Scheler: Trois traites lexicographie latine. 


NEDELJKOVIĆ, Dušan, filozofski pi- 
sac (Isakovo, Ćuprija, 1899—  ). God. 
1922. docent, a 1930. izvanr. profesor u 
Skopju, kasnije prof. u Beogradu. U pred- 
ratnim uvjetima borbe za naprednu filo- 
zofsku misao N. je odigrao pozitivnu ulo- 
gu tumača i popularizatora marksizma, 
pa je stoga bio i hapšen i proganjan; od 
1941. aktivno sudjeluje u NOB. Osobito 
su bili zapaženi njegov prijevod i komen- 
tari Hegelove Logike (izdane pod naslo- 
vom Dijalektika). Poslije oslobođenja 
jedno je vrijeme predsjednik Državne ko- 
misije za utvrđivanje ratnih zločina, od 
1946. do 1953. redovni je profesor Filo- 
zofskog fakulteta u Beogradu. Redovni 
član SAN. Napisao je velik broj rasprava, 
studija i članaka iz oblasti filozofije i et- 
nopsihologije. U mnogobrojnim svojim 
radovima, napisanim kasnije, kao i u raz- 
nim predavanjima i istupanjima, nije na- 
šao dodira sa stvaralačkim tokovima jugo- 
slavenskih filozofa marksista. 

Glav. djela: La pbilosopbie naturelle et rela- 
tiviste de R. J. Boskovich (doktorska teza, 
1922); Pankalizam i dijalektika (1936); Ideo- 
loški sukob demokratije i fašizma (1937); Leo- 
nardo da Vinči (1956/57); Pragmatizam i di- 
jalektika (1960); Lametri (1961); Ruđer Boško- 
vić u svome vremenu i danas (1961), Humani- 
zam Marksove dijalektike (1968); Lenjin i fi- 
lozofija (1969); Etika (1969). 

NELSON, Leonard, njemački filozof 
(1882— 1927). Prof. u Gčttingenu. Na- 
stavljač Friesove filozofije, čije je stavove 
u mnogočemu radikalizirao tvrdeći da je 
nemoguće zasnovati bilo kakvu spoznaj- 
nu teoriju jer ne postoji spoznajnoteoret- 
ski kriterij. Taj bi kriterij, naime, po Nel- 
sonu, morao biti sam spoznaja, ali tada 
bi i on pripadao sferi problematičnog, pa 
bi o njegovoj spoznatljivosti i valjanosti 
morao odlučivati novi kriterij. Politički i 
socijalni pogledi Nelsona bliski su, po 
njegovim riječima, »svojevrsnom obliku 
socijalizma«. U pogledu filozofije prava 
orijentiran je u smislu kantovskog >»juri- 
stičkog kriticizma«. 

Glav. djela: Die Unmčglichkeit der Erkennt- 
nistheorie (sv. 3 u Abh. d. Friesschen Schule, 
1904); Etbiscbe _ Metbodenlebre (1915); Die 
Recbtswissenscbaft obne Recbt (1917); Die neue 
Reformation (2 sv. 1918); Demokratie und Fii- 
brerscbaft (1920). 


NEUMANN, John, amer. matematičar, 
fizičar i ekonomist mađarskog porijekla 
(1903 — 1957). Predavao je u Berlinu, za- 
tim u SAD. Za filozofiju su relevantna 
njegova djela iz matematske logike, kao 
i neke teze o teoriji skupova. Jedan je od 
osnivača teorije igara, pokretač operacio- 
nalnih istraživanja, a poznat je i po ispi- 
tivanjima matematskih osnova kvantne 
teorije. 

Glav. djela: Mathematical Foundations of 
Quantum Mecbanics (1955); Sabrana djela iz- 
lazila su mu posth. u 4 toma (Collected works 
LIV, 1961 — 1963). 


NEURATH, Otto, austr. sociolog, filo- 
zof i ekonomist (1882— 1945). Jedan od 
osnivača Bečkog kruga i logičkog poziti- 
vizma. Prof. u Beču, nakon ulaska nacio- 
nalsocijalista bježi u Nizozemsku, a na- 
kon toga (1940) u Englesku, gdje predaje 
do kraja života. N. je bio naročito zainte- 
resiran također za razvoj znanstvene em- 
pirijske sociologije, smatrajući da ova tre- 
ba da inkorporira i Marxova otkrića. Za 


razliku od drugih predstavnika Bečkog 
kruga, zastupao je određene socijalističke 
ideje. U Bavarskoj sovjetskoj republici 
1919. bio je visoki funkcionar u planskoj 
komisiji. Zajedno s Carnapom razvio je 
doktrinu »fizikalizma« i dao inicijativu za 
pokretanje Internacionalne enciklopedije 
ujedinjene znanosti. Polazeći od »fizikali- 
stičkih« teza, N. raspravlja i o etičko- 
-političkim problemima i tzv. »filozofiji 
prakse« u suglasnosti s fundamentalnim 
idejama koje zastupa Bečki krug. 

Glav. djela: Durcb die Kriegswirtscbaft zur 
Naturalwirtscbaft (1919);  Lebensgestaltung 
und _Klassenkampf (1928); Wrissenscbaftlicbe 
Auffassung: Der Wiener Kreis (zajedno s R. 
Carnapom i H. Hahnom, 1929); Empirische 
Soziologie (1931); Soziologie im Physikalismus 
(1931); Protokollsćitze (1931); Foundations of 
the Social Sciences (1944). 


NEWTON, Isaac, engl. fizičar, matema- 
tičar i astronom (1642—1727). Prof. na 
Trinity Collegeu, predsjednik Royal so- 
ciety u Londonu, član Francuske akade- 
mije znanosti, od 1701. upravitelj držav- 
ne kovnice novca. 

N. se ubraja među najznačajnije lično- 
sti u povijesti znanosti. Njegovi funda- 
mentalni radovi s područja mehanike, 
optike, matematike, teorije gravitacije i 
dr. znatno su utjecali na formiranje nazo- 
ra na svijet mnogih generacija teoretičara 
i fizičara. Posebno je u tom smislu zna- 
čajna njegova teorija gravitacije, po kojoj 
ista sila (gravitacija) koja uzrokuje padanje 
tijela na Zemljinu površinu drži i Mjesec 
u njegovoj putanji. Svako, naime, tijelo 
privlači drugo tijelo silom koja je propor- 
cionalna produktu njihovih masa, a obr- 
nuto proporcionalna kvadratu njihove 
međusobne udaljenosti. 

Poslije Euklida, Newton je izvršio naj- 
sveobuhvatniju sintezu znanosti svog vre- 
mena. S Newtonom je mehanika postala 
zaokružena znanost, a poslije njega nije 
izrečen zapravo nijedan novi princip kla- 
sične mehanike. Newtonovim sistemom 

mehanike princip je kauzalnosti u toj 
mjeri postao sveobuhvatan da je Newton, 
na osnovi zakona gibanja, zaključio da je 
budućnost svemira točno određena i stro- 
go determinirana. Znamo li, naime, u 
jednom trenutku položaje svih tijela u 
svemiru, možemo iz sila izračunati njiho- 
va ubrzanja, a kad njih znamo, možemo 
točno odrediti gdje će se koje tijelo ka- 
snije nalaziti. Tako su početnim brzina- 
ma i položajima potpuno određena giba- 
nja za sva vremena. 

U svojoj knjizi O elementima Newtono- 
ve filozofije Voltaire se oduševljeno izra- 
zio o Newtonovim principima, a Newto- 
nova misao — da prirodom vladaju strogi 
zakoni kauzaliteta — postala je temeljem 
ne samo mnogih engleskih mislilaca već 
i mehaničkog materijalizma, koji je svoj 
najjasniji izraz dobio u francuskih enci- 
klopedista. 

Hegel, međutim, smatra da je potpuno 
neopravdana, ali i za engleski način mi- 
šljenja karakteristična tendencija da se 
Newton proglasi filozofom. 

Glav. djela: Pbrlosopbiae naturalis principia 
matbematica (1687); Aritbmetica universalis 
(1707); Analysis (1711); Sveuk. djela u 5 sve- 
zaka, London (1779 — 1785). 


NICOLAS D'AUTRECOURT, franc. 
filozof i teolog (oko 1300. do oko 1350). 
God. 1324. Magister Articum na Sorbon- 
ni, 1340. optužen zbog svog učenja od 
kurije, a 1346. osuđeno je njegovih 60 
teza. God. 1347. opozvao je svoje teze 
kad je spaljen jedan njegov »opasan« i 
»bogohulan« spis. 

N. je u sporu oko univerzalija nomina- 
list, a u mnogim je tezama blizak i po- 
gledima antičkih atomista. Za spoznaju, 
po Nicolasu, postoje dvije osnove: stav 
protivurječnosti i unutarnje iskustvo ili 
svijest. Ali iz unutarnjeg iskustva ne mo- 
že se izvesti zaključak o postojanju neke 
supstancije duše ili duševne moći, kao ni 
uopće o postojanju vanjskog svijeta, jer su 

u svijetu prisutni uvijek samo akti. Za- 
nimljiva je i njegova kritika zakona kau- 
zaliteta, u kojoj pokazuje — u nekim te- 
zama čak slično Humeu — nemogućnost 
spoznatljivosti tog zakona kako logičkim, 
tako i iskustvenim putem. U kozmologiji 
je blizak atomizmu Demokrita. 


Glav. djelo: Exigit ordo executionis (spaljeno 
1347). 


NICOLE, Pierre, franc. filozof (1625 — 
1695). Učenik Sainte-Beuevea i prijatelj 
Pascala, N. je zajedno s A. Arnauldom 
sastavljao čuvenu Logiku Port Royala, u 
kojoj, uz izvjesna pojednostavnjenja do 
tada vladajuće logike, ima i preciznijeg 
označavanja specifično logičkih distinkci- 
ja (nezavisnih od odnosa prema realno- 
sti). Jedan od glavnih predstavnika janse- 
nizma, često je kritički istupao protiv je- 
zuita. Premda kartezijanac, skeptički se 
odnosio prema materijalističkoj fizici 
Descartesa. U nekim skeptičkim tezama 
blizak Montaigneu i Pascalu, negirao je 
okazionaliste. 

Glav. djela: La logique de Port Royal (zajed- 
no s A. Arnauldom, 1662); Essais de morale 
(1671); Refutation des principales erreurs des 
Quičtistes (1659). 


NIETZSCHE, Friedrich, njem. filozof 
(1844 — 1900). Nakon teologije, koju ubr- 
zo napušta, studira klasičnu filologiju, pa 
u predsokratovskoj, dionizijskoj Grčkoj 
nalazi prve zanose i uzore. Bavljenje mu- 
zikom dovodi ga u prisno prijateljstvo s 
Wagnerom, da bi kasnije — razočaran i 
time što je Wagner »odviše dramatičar a 
premalo muzičar« — radikalno s njime 
prekinuo. God. 1869. pozvan je u Basel 
za profesora. Misaoni razvoj i poniranje 
U svijet vlastitih vizija usamljuje sve više 
Nietzschea, te mnoge ranije osobne i fi- 
lozofske simpatije (Schopenhauer) sada 
potpuno napušta, Niz godina bavi se stu- 
dijem prirodoznanstvenih problema, a uz 
eminentno filozofska djela, pisana izvan- 
redno lijepim njemačkim jezikom, piše i 

pjesme. Nakon teške bolesti umire pot- 
puno pomračena uma, a njegova djela 
objavljuje (pa i falsificira neka pisma i do- 
daje pojedina mjesta) ambiciozna i rasisti- 
čki nastrojena sestra Elisabeth Fčrster- 
Nietzsche. Upravo je ona »zaslužna«, uz 
neke druge fašističke interprete, kao što 
je npr. A. Baumler, da je Nietzscheova 
filozofija postala široko propagirana i 
zloupotrebljavana u Trećem Reichu. 

N. je razvijao svoju, uglavnom aforisti- 
čki i nesistematski pisanu filozofiju u sa- 
mo njemu svojstvenim protivurječnosti- 
ma. Usprkos tome, mogu se jasno ozna- 
čiti neke osnovne teme i preokupacije 
njegove filozofije. 

Smrt boga konzekvencija je njegovog 
negativnog odnosa prema sferi trebanja, 
prema tradicionalnom moralu i platon- 
skoj metafizici. Smrt boga je završetak hi- 
storijske zbilje »u kojoj je svijet postao 
bajka«, a čovjek otuđen u onom onostra- 
nom, pa se time demaskira ono idealno, 
visoko, čisto, moralno, nadljudsko kao 
»ljudsko i suviše ljudsko«. Svjetska histo- 
rija nije više govor božanstva, već je po- 
stavljena na sebe samu, a time je stavljena 
u pitanje i kršćanska misao o jednokrat- 
nosti ljudskog zbivanja kao stalnog na- 
predovanja prema posljednjim ciljevima. 
Smrću boga negira se teza da je prava 
istina čovjeka duh, a ne tijelo. Tijelo, me- 
đutim, nije mišljeno kao fiziološki orga- 
nizam, već je ono kao protuprincip trans- 
mundano duhovnom, kao simptom i 
simbol  osjetilno-misaonog — ponašanja 
čovjeka, njegova autentično ljudska »tje- 
lesna« zbilja. Duh je, nasuprot tome, sa- 
mo »oružje i igračka« takvog tijela, prem- 
da često misli da je njegov apsolutni go- 
spodar. Bog je stoga umro da bi čovjek 
mogao vladati, a tu vladavinu omogućuje 
visok stupanj volje za moći. Volja za moći 
stoga je neposredna i prva konzekvencija 
smrti boga. Jer pred bogom, kao pred 
najvišom apstrakcijom, svi smo izjedna- 
čeni, budući da smo jednako maleni i ne 


posjedujemo volju za moći. Zaratustra 
propovijeda svima smrt boga kako bi u 
svima otkrio skrivenu moć, premda ga svi 
— a pogotovu oni nemoćni — ne žele 
slušati. Odvajaju se nemoćni, gomila, 
»stado«, koje želi da ga drugi dalje vode, 
koje traži nove pastire, i tada iskrsava nat- 
čovjek, čovjek koji vlada i u kojem vlada 
njegova vlastita volja za moći. Volja za 
moći trijumfira u principu nejednakosti, 
a »jednakost viče za jednakošću upravo 
zbog nemoći«. Život i smrt, priroda, spo- 
znaja, društvena uređenja, idejni nazori, 
položaj čovjeka, vrednovanja, odnosi spo- 
lova, filozofija sa svim svojim disciplina- 
ma, socijalne pobune, itd. — nisu drugo 
do prikrivenije ili otvorenije manifestaci- 
je volje za moći. — Volja za moći ipak 
ostaje uvijek na horizontu bića i nije os- 
novni princip Nietzscheove filozofije. 
Volja za moći javlja se u vremenu, što je 
ujedno i njena bitna granica, jer ona mo- 
že samo onda htjeti kad njezino htijenje 
napreduje od prošlog k budućem. Ona ne 
može mijenjati prošlost. Omogućiti ovo 
»htjeti natrag« (das Zuruckwollen) volje 
za moći nije tek htijenje u nekom dru- 
gom pravcu, već htijenje za obratom cje- 
line vremenske strukture da htijenje pro- 
šlosti postane identično s htijenjem bu- 
dućnosti. To je moguće postići samo ako 
kozmosom vlada vječno vraćanje istog, pa 
je tako ta fundamentalna kategorija kon- 
zekvencija teze o volji za moći. 


Vječno vraćanje negira duh osvete, ono 
je »najviša i najteža« Nietzscheova misao 
koja kao »zagonetka« ne može biti empi- 
rijski dokazana ni oborena. Riječ je o no- 
voj strukturi vremena, koja prošlosti daje 
otvorenost prema budućnosti, a buduć- 
nosti čvrstoću, realnost prošlosti. Samo se 
vječnim vraćanjem može srušiti teološko- 
-kršćanska koncepcija svijeta, pokazati 
kako nema krajnjeg cilja kojem težimo, 
boga kojem ćemo sve žrtvovati. Istovre- 
meno, volja za moći može se ispoljiti tek 
tako u svom pravom, najmoćnijem obli- 

ku, jer samo najjači čovjek, a ne slabić, 
koji se boji vječnog vraćanja, može izdr- 
Žžati to učenje. 

Prividno samo aforistička i nesistemat- 
ska, Nietzscheova misao pokazuje se tek 
tako — u unutrašnjoj smislenoj poveza- 
nosti smrti boga, volje za moći i vječnog 
vraćanja istog — unutarnje koherentnom 
i domišljenom. 

Vječno vraćanje istog kulminacija je či- 
tave Nietzscheove filozofske zgrade što 
proizlazi iz ostala dva temeljna motiva 
njegova mišljenja: smrti boga i volje za 
moći. Ali u realnom historijskom kon- 
tekstu ta je misao ujedno bitna granica 
njegova mišljenja koja negira zbiljsku 
ljudsku perspektivu i onemogućuje histo- 
rijski obrat u novi svijet. 


Nietzscheova pitanja o umjetnosti pi- 
tanja su autentičnog umjetnika o smislu 
i perspektivama vlastitog života. Stoga se 
on ne bavi estetikom kao filozofskom 
»disciplinom«, a cijeli je njegov opus s 
onu stranu pjesništva i mišljenja kad se 
ti pojmovi tradicionalno shvate kao pola- 
ritet umjetnosti i filozofije. Takozvana fi- 
lozofska djela, kao na primjer Volja za 
moći, isto su tako pjesnička kao što je 
Zaratustra misaon. Umjetnost za njega 
crpi svoju snagu iz preobražavajuće moći 
opijenosti, zanosa i ljubavi, iz samog ži- 
vota, a bilo kakva dobrota, duh, poštenje 
ili istinitost ne utječu na umjetničku 
stvaralačku imaginaciju. Stoga je i »umjet- 
nost vrednija od istine«. Apolonski se svi- 
jet, svijet oblika, mjere, harmonije, može 
— po Nietzscheu — javiti samo na di- 
onizijskoj osnovi, koja je u biti bezvre- 
menska i bezgranična, koja se ne može 
uništiti i koja se uvijek iznova javlja. Ono 
dionizijsko je vječni neugasivi izvor stva- 
ralaštva, temelj opstojnosti, duboka nera- 
stumačiva osnova svijeta. Ono apolonsko 
omogućuje mu pak da se pojavi, ispolji, 
da dobije svoj lik. Antiteza dionizijskog 
i apolonskog (premda ne i uvijek s nagla- 
skom na istom elementu) stalno je pri- 


sutna u čitavom Nietzscheovom djelu. 
Međutim, njegov vlastiti životni i umjet- 
nički credo dionizijskog je karaktera, i 
Nietzscheova filozofska snaga nije u ra- 
cionalitetu, dedukciji i logici, već u izvor- 
nom, nesputanom umjetničkom stvarala- 
štvu koje omogućuje i sam život. I naj- 
neznatnije stvaranje uvijek je za njega 
vrednije od govorenja o stvorenom. U 
bezvremenskoj igri umjetnika ogleda se 
istovremeno i sama izvorna igra svijeta, 
heraklitovska igra kamičcima, objavljuju- 
ći ujedno i duboku tragiku života, kao i 
jedinu mogućnost da se on izdrži u sjaju 
ljepote i vječnosti, u umjetnosti. 


Nietzscheova filozofija u cjelini bez 
sumnje je izraz mračnog doba osvajačkih 
imperijalnih buđenja i surove stvarnosti 
na prijelomu stoljeća. Svakidašnjica je 
sumrak svih etičkih normi i vrijednosti, 
no njima se još svi zaogrću: i moralisti, 
i filozofi, i političari, i vojskovođe. Nietzs- 
che je strgnuo taj veo i prevrednovao sve 
vrijednosti, no njegov bunt ne prelazi 
granice verbalnog protesta protiv morali- 
stičkog uljepšavanja postojeće amoralne 
situacije. Upravo zato, ostajući na dijag- 
nozi, N. nije vidio drugog izlaza iz tog 
vremena no izdržati ga, pa ga je takvo 
krvavo i duboko umjetnički proživljeno 
ostavio i fiksfrano, bez realne perspektive, 
ali i bez lažne patetike, bez hipokrizije, 
apstraktne filantropije i maske jezuitskog 
zgražanja. To je bitna veličina, no i bitno 
ograničenje cjelokupnog — grandioznog 
Nietzscheovog životnog pothvata. 

Glav. djela: Rođenje tragedije iz duba mu- 
zike (1872, prev.); Filozofija u tragičnom raz- 
doblju Grka (napisano između 1872. i 1875, 
prvi put posth. objavlj. prev.); Unzeitgemcisse 
Betracbtungen (1873— 73, 1I dio: O koristi i 
šteti istorije za život, prev.), Menscbliches- 
Alizumenscblicbes (1878); Osvit (1881, prev.); 
Die Frčblicbe Wissenscbaft (1882); Tako je go- 
tvorio Zaratustra (1883— 1891, prev.); S one 
strane dobra i zla (1886, prev.), Zur Genealogie 
der_ Moral (1887); Der Fall Wagner (1888); 
Sumrak idola (1889, prev); Antikrist (1902, 


297 


Norris 


posth. prev.); Ecce bomo (posth. 1908, prev.); 
Ostavština pod naslovom Volja za moć (1895, 
prev.). Uz mnoga druga izdanja njegovih sveu- 
kupnih djela (1905, 1920, 1930, 1960, 1965 
i dr), C. Colli i M. Montinari od 1967. izdaju 
novo kritičko izdanje (Kritische Gesammtaus- 
gabe) u kojem ima mnogo prvi put objavlje- 
nih tekstova. 


NIKOLA KUZANSKI (Nicolaus Cu- 
sanus, N. od Cuse, N. Chrypffs), filo- 
zof i teolog (1401 — 1464). Odgajan u re- 
du »Braće zajedničkog života«, studira ka- 
snije pravo, matematiku i prirodne zna- 
nosti u Heidelbergu i Padovi. God. 1431. 
na koncilu u Baselu brani u nastalom 
sporu papu, a 1448. postaje kardinal. 
U njegovoj su filozofiji, suprotstavlje- 
noj autoritetu Aristotela, vidljivi utjecaji 
Pitagore, grčkih atomista, Platona i novo- 
platoničara. U svim se njegovim djelima 
jasno opažaju tendencije prijelaza iz sred- 
njovjekovnog skolastičkog mišljenja u 
novu panteističku i dijalektičku filozofiju, 
koja, još uvijek u teološkom ruhu, ukazu- 
je na izvjesno osamostaljivanje evropske 
misli te postavlja prve idejne premise za 
kasnije velike  racionalističke sisteme 
(Descartes, Spinoza). Na postulatu božje 
beskonačnosti i savršenstva N. K. speku- 
lativno pretpostavlja vremensku i pro- 
stornu beskonačnost univerzuma. Besko- 
načno je živo i vječno jedinstvo što se u 
konačnom pojavljuje kao razasuto mno- 
štvo suprotnosti. Bog je jedinstvo svih su- 
protnosti — (coincidentia — oppositorum), 
»apsolutni maksimum«, a ujedno i »mini- 
mum « jer je prisutan i u onom najma- 
njem. U svakoj se pojedinoj stvari, a naj- 
savršenije u ljudima, odslikava univer- 
zum, makrokozmos. Sve je u svemu: om- 
nia ubique. Tako je u beskonačnom dano 
i konačno, s općim i u općem dan je 
individuum, pa se točnim istraživanjem 
pojedinačnog možemo uzdići do spozna- 
je beskonačnog. N. K. time ujedno uka- 
zuje na bitnu identičnost individuuma i 
božanskog bića, a samim tim i na vrijed- 


nost slobodne ljudske ličnosti, pa je tako 
unekoliko filozofski zasnovao (a i antici- 
pirao) ponosnu optimističku samosvijest 
čovjeka u renesansi. Po Nikoli Kuzan- 
skom, postoje četiri vrste spoznaje: na 
najnižem je stupnju osjetilna spoznaja, 
zatim analitički razum, pa sintetička inte- 
lektualna spoznaja i napokon »visio intel- 
lectualis«, intuitivni, mističko-panteistički 
izvor spoznaje. 

Glav. djela: De Docta ignorantia (1440); De 
coniecturis (1440), De possest (1460); De non 
aliud (1462); Opuscula varia (posth. oko 
1488). 


NIKOMAR, iz Gerase, arap. filozof (II 
stolj. naše ere). Novopitagorejac-mistik, 
koji u svojoj filozofiji brojeva zastupa te- 
zu 0 apriornoj egzistenciji brojeva u duhu 
stvoritelja. Bog je sve stvari stvorio pri- 
mjereno brojevima. Filozofija Nikomaha 
svojevrsna je sinteza Platonove i Filonove 
filozofije. 


NIKOMAH, grč. filozof (II st. pr. n. €.). 
Sin Aristotelov, osim filozofijom bavio se 
posebno i matematikom. Po njemu je 
Aristotel svom čuvenom djelu o etici dao 
ime Nikomabova etika (u 10 knjiga). 


NIKOSTRAT (Nikostratos), grč. filo- 
zof (oko 165. god.). Platoničar, koji je kri- 
tizirao Aristotelovo zasnivanje kategorija 
ukazujući na neke aporije u tom učenju, 
služeći se često i Plotinovim argumenti- 
ma. Njegove teze nastojao je oboriti Por- 
firije. 


NORRIS, John, engl. filozof (1657 — 
1711). Pristalica Malebranchea, protivnik 
Lockea. Smatra da postoji od našeg razu- 
ma nezavisni svijet inteligibilnog, čije 
vječne i nužne istine mora oponašati 
um. 

Glav. djela: An Account of Reason and 
Fasth in Relation to tbe Mysteries of Cbristia- 
nity (1697); Essay towards tbe Tbeory of the 

Ideal and Intelligible World (2 sv. 1701— 
1704). 


NORSTREM, Vitalis, šved. filozof kul- 
ture (1856 —1916). Prof. u Goteborgu, 
blizak H. Rickertu, zastupnik specifične 
personalističke filozofije. Religiju, među- 
tim, smatra pretpostavkom svake spozna- 
je i kulturnog života. 


Glav. djela: Materijalizam pred modernom 
znanošću (1890); Religija i misao (1912); O slo- 
bodi volje (posth. 1917). 


NOVAKOVIĆ, Staniša, filozofski pisac 
(Beograd, 1930— ). Asistent Instituta 
društvenih nauka u Beogradu (od 1961), 
naučni suradnik (od 1967). Problem defi- 
nicije i razgraničenja metafizike osnovna 
mu je filozofska preokupacija. Dobar je 
poznavalac i suvremene logičke proble- 
matike, kao i uopće filozofije anglo- 
američkog misaonog kruga. 

Glav. djela: »Problem razgraničenja nauke 
i metafizike u suvremenoj empirističkoj filo- 
zofiji« (1965); »Metafizika i dijalektički mate- 
rijalizam« (1965); Problem metafizike u suvre- 
menoj analitičkoj filozofiji (1967); »Ima li per- 
spektive logika otkrića?« (1968). 


NUCUBIDZE, Šalva Isakovič, gruz. 
filozof (1888 — ). Član akademije Gruzij- 
ske SSR, prof. u Tbilisiju. U logici razvija 
originalni sistem tzv. »aktologičkog rea- 
lizma«. Kasnije se s marksističkih pozici- 
ja bavi pretežno poviješću gruzijske filo- 
zofije. 

Glav. djela: Uvod u filozofiju (1920); 
Wakrbeit und Erkenntnisstruktur (1926); Pbi- 
losopbie und Wreisbeit (1931); Povijest gruzijske 
filozofije (2 sv. 1957-58). 


NUMENIJE (Numenios) iz Apomeje, 
sir. filozof (konac II st). Novopitagorejac, 
smara da Platon zavisi od Pitagore. U nje- 
govom učenju o božjem trojstvu ima 
mnogo platonističkih elemenata. 


OCCAM, William, engl. filozof (oko 
1300 — oko 1350). Franjevac, god. 1318. 
drži u Oxfordu svoja prva predavanja 
zbog kojih dolazi u sukob s papom, te u 
Avignonu provodi četiri godine u zatvo- 
ru. Zatim bježi iz zatvora i sklanja se kod 
Ludwiga Bavarskog, koji mu pomaže u 
borbi protiv pape. (Tvrdi se da je pri su- 
sretu s Ludwigom rekao: »Ti mene brani 
mačem, a ja ću tebe perom.«) Umro je u 
Munchenu od kuge. 

O. poriče primat i nepogrešivost pape 
tvrdeći da papa nije Kristov namjesnik, 
te da svjetovna i duhovna vlast treba da 
djeluju odvojeno. Papstvo je samo prolaz- 
na institucija, i papa nema nikakvo pravo 
da vlada podanicima, već samo onaj su- 


veren koji je opunomoćenik naroda, koji 
radi u interesu naroda. Isto tako Occam 
zastupa i dalje razvija Duns Scotusovu te- 
zu o dvije istine: za njega je potrebno 
oštro lučiti između razuma i otkrivenja, 


teologije i filozofije. Razumski dokazi 


vjere nemogući su i apsurdni, u boga se 
može samo vjerovati, ali se ni njegova 
egzistencija ni svi njegovi atributi ne mo- 
gu dokazati. 

Occam je u svojim osnovnim filozof- 
skim pogledima nominalist. Polazeći od 
teze: »entia non sunt multiplicanda prae- 
ter necessitatem« (bića ne treba umnoža- 
vati osim u slučaju potrebe), O. želi po- 
kazati kako je nepotrebno raditi sa više 
stvari ono što se može učiniti sa manje. 

To također znači da kad se u znanosti 
može sve protumačiti a da se ne prihvati 
jedna hipoteza, tada nema razloga da se 
ona prihvaća. Ova maksima dobila je ka- 
snije ime »Occamova oštrica«. 


O. dolazi i do teze da priznavanje 
objektivne realnosti univerzalija vodi do 
apsurda i da realno postoje samo pojedi- 
načne stvari. Božanski um u sebi ne sadr- 
Ži nikakve prototipe stvari, a univerzalije 
(koje za Occama nisu proste fikcije kao 
za neke druge nominaliste) predstavljaju 
ono što je slično u pojedinačnim pred- 
metima. Stoga su pojedini pojmovi ili 
termini samo znakovi stvari, pa se prava 
spoznaja zasniva samo na sličnosti izme- 
đu znakova i predmeta koje ti znaci ozna- 
čavaju. No kako su samo pojedinačne 
stvari doista realne, spoznavanje objektiv- 
nog svijeta mora nužno otpočeti s empi- 
rijskom, osjetilnom spoznajom. Occamov 
spoznajni »terminizam« — uza sve svoje 
skeptičke komponente — sadrži u sebi 
i mnoge materijalističke teze, a u izvje- 
snom je smislu anticipirao naturalističko- 
prirodoznanstveni pravac filozofskog is- 
traživanja. 

Logika je, za Occama, nezavisna od 
metafizike i zapravo je analiza diskurziv- 
ne znanosti. Logika tretira opće pojmove, 
ali se ne bavi njima kao fizičkim stanji- 
ma, već kao nečim Što ima značenje. Po- 
jam je prirodni znak, a riječ konvencio- 
nalna oznaka. Opći pojmovi, kao što su 
rod ili vrsta, ne mogu značiti stvari. So- 
krat je sličan Platonu, ali ne zbog neke 
treće stvari koja se zove sličnost. Sličnost 
je termin drugog cilja i nalazi se u svije- 
sti. 

Franjevac W. Occam (nazvan i Doctor 
invincibilis), koji je u mnogim tezama ra- 
dikalizirao učenje Dunsa Scotusa, imao je 
mnogo nastavljača i pristalica (okamisti) 
što su vodili dugogodišnju i oštru borbu 
s dominikancima, koji su zastupali teze 
Tome Akvinskog (tomisti). Isto su tako 
bile žestoke raspre između realista i no- 


minalista-okamista, pa neki pisci (Bru- 
cker, Hegel) govore o jednoj katedri — 
koja se može i danas vidjeti — što je od 
mjesta na kojem je stajao oponent bila 
odvojena pregradom od dasaka »kako se 
učesnici u diskusiji ne bi ščepali za kosu«. 
No nominalističke teze (kao što su bile 
one Roscelina ili Occama) uvijek su bile 
više u nemilosti službene crkve, pa i ne- 
kih svjetovnih vladara. (Tako je, npr. 
Louis XI. god. 1473. naredio da se poku- 
pe sve knjige nominalista i okuju lanci- 
ma.) 

Glav. djela: Quodlibeta septem (1487), Que- 
stiones in octo libros Pbysicorum (1491); Sum- 
mulae in libros pbysicorum ili Pbilosopbia na- 
turalis (1494);  Centiloguium  tbeologicum 
(1495); Expositio aurea (1496); Tractatus logi- 
cae ili Summa totius logicae (1498). 


OCHOROWICZ, Julian, polj. filozof 
(1850— 1917). Prof. u Varšavi. Pozitivist, 
no ujedno jedan od osnivača »moderne« 
parapsihologije. Pisao je pretežno na 
francuskom i njemačkom. 

Glav. djela: De la suggestion mentale (1887); 
Bedingungen der Bewusstwerdens (1874); De la 
mčtbode dans Veibique (1906). 


OEHLER, RICHARD, njem. filozof 
(1878 — 1948). Prof. u Frankfurtu, direk- 
tor sveuč. biblioteke. Najpoznatiji je kao 
istraživač Nietzscheove filozofije, autor 
iscrpnog registra iz Nietzscheovih djela. 

Glav. djela: Nietzsche und die Vorsokratiker 
(1904); Nietzsche als Bildner der Persčnlicbkeit 
(1910); Nietzscbe-Register (1926). 


OKEN, Lorenz, njem. prirodoznanstve- 
nik i filozof (1779 — 1851). Prof. medicine 
u Jeni, zatim (nakon što je morao napu- 
stiti mjesto zbog nekih teza iznesenih u 
časopisu »Iris«) prof. u Munchenu i Zu- 
richu. Jedan je od najznačajnijih zastup- 
nika filozofije prirode Schellinga, ali je 
ujedno odbacio njegovu teozofiju i 
kršćansku filozofiju. Njegovo naturfilo- 
zofsko učenje u osnovi je panteističko: 


Oken 


bog je identičan s eterom. Istovremeno, 
sve postojeće je, po Okenu, materijalne 
prirode. Svoju filozofiju prirode povezuje 
s matematikom — jer smatra da je svaka 
filozofija filozofija prirode, a ova može bi- 
ti znanost samo ukoliko može biti mate- 
matski izražena. Ono vječno je bit u broj- 
kama, tj. ono realno. »Sve realno nije ni- 
šta drugo do jedan broj.« 


Glav. djela: Ubersicbt der Grundrisse des Sy- 
stems der _Naturpbilosophie (1803); Lebrbucb 
der Naturphilosopbie (3 sv. 1809 — 11); Lebr- 
bucb der Naturgescbichte (3 sv. 1813— 1826); 
Allgemeine Naturgescbicbte (13 sv. 1833 — 
1841). 


ORESTANO, Francesco, tal. filozof 
(1873 — 1945). Prof. u Rimu i Palermu. 
Jedan od poznatijih talijanskih novokan- 
tovaca. Smatra da svako obično i znan- 
stveno iskustvo, kao i svako moralno po- 
našanje, nosi u sebi određene »teoretske 
zahtjeve«, kao i »metafizičke propise«. 

Glav. djela: Originalnost Kanta (1905); Pro- 
legomena znanosti o dobru i zlu (1911); Mo- 
derna_ matematika i filozofija (1924); Novi 
principi (1925). 


ORIGEN, grčki crkveni pisac i filozof 
(oko 185— 254). Bio je nastavnik u školi 
u Aleksandriji, ali je 231. godine optužen 
za herezu i smijenjen kao rukovodilac 
škole, pa je u Cezareji osnovao novu ško- 
lu koja je stekla široku popularnost. Do- 
bar poznavalac antičke filozofije, O. je u 
kršćanstvo unio niz teza koje je kasnije 
crkva odbacila. On je uopće smatrao da 
je kršćanstvo završetak antičke filozofske 
misli, koja je pripremila njegov dolazak. 
U svojim originalnim filozofskim tezama 
blizak je neoplatonizmu. 

Glav. djela: O. je napisao velik broj pretež- 
no crkveno-kršćanskih djela (sačuvalo ih se 
preko stotinu), među ostalim priredio je kri- 
tičko izdanje Starog zavjeta; Djela (od kojih 
su najvažnija Contra Celsum, De principiis) ti- 
skana su i u Berlinu 1899. 


300 


ORTEGA Y GASSET, Jose, španj. filo- 
zof (1883 — 1955). God. 1904. promovira 
na sveučilištu u Madridu, nastavlja studije 
u Leipzigu i Berlinu i proučava Hegela, 
Nietzschea i Diltheya, a u bliskom je do- 
diru i s novokantovcima. Od 1911. pre- 
daje metafiziku na sveučilištu u Madridu, 
ali se istovremeno bavi vrlo angažirano i 
kulturnim, političkim i društvenim pita- 
njima svoje zemlje. Uvjereni je individu- 
alist, a svoje originalne poglede brani u 
mnogobrojnim filozofskim i teoretskim 
pitanjima, ali i u takozvanim problemima 
svakidašnjice. Nakon izbijanja građan- 
skog rata odlazi u emigraciju, živi u Pa- 
rizu, Nizozemskoj i Južnoj Americi, a ne- 
koliko godina pred smrt vraća se u rodnu 
Španjolsku i umire u Madridu. O. je jed- 
na od najosebujnijih ličnosti našeg vre- 
mena, izvanredni stilist i poznavalac filo- 
zofije koji je duboko misaono i suvereno 
ulazio i u aktualne probleme života, ali 
je istovremeno s aristokratskom distan- 
com i nesumnjivom superiornošću duha 
odbijao da se identificira s bilo kojim 
društvenim pokretom, izražavajući često 
i svoj prezir prema »pobuni masa«. 

U knjizi Pobuna masa tvrdi da je masa 
izgubila svaku sposobnost za spoznaju, pa 
može primati samo »mahnitu, neobuzda- 
nu, neumjerenu politiku«, jer ona tvrdi da 
će zamijeniti i spoznaju i mudrost i sve 
stvari koje mogu zauzeti središte pažnje 
ljudskog duha. »Politika ispražnjuje čov- 
jeka od njegove usamljenosti i intimnog 
života — eto zašto je propovijedanje in- 
tegralnog politicizma tehnika koja se 
upotrebljava za socijaliziranje čovjeka.« S 
druge strane, danas znanstvenik počinje 
smatrati vrlinom činjenicu što se ne bavi 
onim što je izvan uskog područja koje 
sam posebno obrađuje, te naziva diletan- 
tizmom svako interesiranje za sveopće 
znanje. Stoga i moderna znanost »prima 
u sebe intelektualno osrednjeg čovjeka i 
dopušta mu da uspješno djeluje«. Tako 
većina znanstvenika pridonosi tzv. na- 

pretku znanosti »premda su zatvoreni u 
ćeliji svog laboratorija kao pčela u ćeliji 
saća, ili kao jazavčar koji se vrti u svom 
kavezu«. 


Spiritualni pluralist, protivnik kršćan- 
stva i svakog »idealizma, materijalizma ili 
dogmatizma«, zastupnik svojevrsne filo- 
zofije kulture i antiracionalist, O. y G. je 
briljantni esejist koji smatra bitnom zada- 
ćom našeg rastrganog i dehumaniziranog 
svijeta, punog brige, nemira i nesigurno- 
sti, da um podredi spontanom. Tradiciju, 
po kojoj život treba da služi kulturi, O. 
naziva apsurdnom, jer je »upravo određe- 
nje nove epohe da preokrene taj odnos 
i pokaže da kultura, etika, umjetnost, um 
treba da služe životu«. Kao izraz određe- 
ne tjeskobe epohe pojavljuje se teza da 
je ideja za nas istinita ako odgovara ideji 
koju posjedujemo o zbilji. Ali naše ideje 
o zbilji samo su naša zbilja. Zato je od 
posebne važnosti da, ukoliko želimo izaći 
iz tjeskobe epohe, intelektualni život »ko- 
ji očito nije pravi život« jasno odijelimo 
od zbiljskog života, od onoga što doista 
jesmo. Međutim, to ne znači da možemo 
ostati u realitetu i da je uopće potrebno 
lišiti se svake utopije. Napokon, »sve što 
čovjek poduzima jest utopijsko, i nema 
nikakva smisla tražiti neko puno ostvare- 
nje, kao što nema smisla da putujemo na 
sjever želeći apsolutno doseći neki krajnji 
sjever, koji uopće ne postoji«. Mi gradimo 
1 historiju filozofije samo na granici naše 
filozofije, pa je i to — bez obzira na naše 
iluzije o vječnoj filozofiji — historijski 
prolazan posao kao i sve ostalo ljudsko 
djelovanje. Uz njegove refleksije o ljuba- 
vi, O tehnici, o raznim oblicima otuđeno- 
sti posebno su zanimljive i njegove teze 
o nemogućnosti adekvatnog prevođenja 
jedne misli, ili uopće teksta, na strani je- 
zik. 

Ortega y Gasset je vitalni duh i borbe- 
ni propagator svojih životnih nazora (a 
ne, kako su ga često nazivali i shvaćali, 
»filozof pesimizma«). No njegova lucidna 


Ostwald 


misao često je poslužila — možda upravo 
zbog svoje neopredijeljenosti, pa i nekon- 
zekventnosti, a kadikad i idejno regresiv- 
nih ideja — mnogim društveno reakci- 
onarnim snagama, kojima, sigurno, ni po 
svojem ljudskom habitusu ni po intelek- 
tualnom horizontu, nije mogao pripadati 
ovaj suptilni individualist. 

Glav. djela: Zadatak našeg vremena (1923); 
Debumanizacija umjetnosti (1925); Pobuna 
masa (1930, prev.); O ljubavi (1933, prev.); O 
tebnici (1933, prev.); Povijest kao sistem (njem. 
prijev. 1943); Bit povijesnih kriza (njem. pri- 
jev. 1943); O čovjeku kao utopijskom biću 
(1951, njem.); Čovjek i ljudi (posth. 1957); Šta 
je filozofija (posth. 1957). 


OSTWALD, Wilhelm Friedrich, 
njem. — prirodoznanstvenik i filozof 
(1853— 1932). Prof. fizikalne kemije u 
Rigi i Leipzigu. U filozofiji pod utjecajem 
pozitivizma i evolucionizma razvija svo- 
jevrsnu energetiku. Ostwaldova je osnov- 
na misao da pojam materije i pojam duha 
treba zamijeniti pojmom energije. Nasto- 
jimo li odrediti sliku svijeta bez predra- 
suda i držeći se iskustva, morat ćemo po- 
jam supstancije tako oblikovati da obu- 
hvati sve zbiljsko. I dok se svaki drugi 
pojam može primijeniti samo na ograni- 
čeno područje prirodnih pojava, energija 
se nalazi u cjelokupnoj prirodi. Stoga je 
»energija najopćenitija supstancija prisut- 
na u prostoru i vremenu, prisutna u svim 
pojavama i određuje ih«. Energiju Ost- 
wald definira kao radnju ili kao sve što 
iz radnje nastaje ili se može pretvoriti u 
radnju. Na osnovi svoje opće energetike 
razvija Ostwald i svoje nazore o znanosti 
i umjetnosti, etici, pravu, ekonomici, dr- 
žavnom i političkom životu. Sav taj »kul- 
turni rad« određuje on kao nastojanje da 
se što manje energije uzalud potroši i da 
se poveća množina energije za njihovo 
iskorištavanje u korisne svrhe. Ostwaldo- 
ve je koncepcije Lenjin nazvao »konfuz- 
nim agnosticizmom, koji tu i tamo posr- 
će u idealizam«. Nekad vrlo široko propa- 


Ostwald 

girane (osobito među prirodoznancima), 
Ostwaldove filozofske koncepcije danas 
su gotovo zaboravljene. 

Glav. djela iz podr. filoz.: Die Uberwindung 
der Wissenscbaftl. Materialismus (1895); Vorle- 
sungen iiber Naturphilosopbie (3 izd. 1902 — 5); 
Grundriss der Naturpbilosopbie (1908); Energe- 
tiscbe Grundlagen der Kulturwissenscbaft 
(1909); Die Forderung des Tages (1910). 


OSWALD, James, škot. filozof i teolog 
(?— 1793). Svećenik, pripadnik tzv. škot- 
ske škole i zastupnik učenja o common 
senseu, koji je posebno primjenjivao na 
području teologije. Po njemu je »postoja- 
nje božanske biti naprosto činjenica ap- 
solutno uzdignuta iznad svakog rezonira- 
nja (svake sumnje), za moralni duh zajed- 
nice neposredno izvjesna«. 

Glav. djelo: An Appeal in Common Sense in 
Bebalf of Religion (1766 — 1772). 


OTON, iz Freisinga (Otto Frisingen- 
sis), njem. historičar i filozof (1114 — 
1158). Učenik Gilberta de la Porreea. U 
svom glavnom djelu Kronika ili bistorija 
o dvije države iznosi svoju filozofiju po- 
vijesti, koja je bliska Augustinovim nazo- 
rima. Povijest svijeta, po Otonu, stalna je 
borba između božje i davlove države (ci- 
vitas dei, civitas diaboli). O. je zanimljiv 
i po svojim portretima filozofa iz njegova 
vremena (Bernard od Clairvauxa, Abe- 
lard, Roscelin), a njegova je vlastita filo- 
zofija pod znatnim utjecajem Boetiusovih 
djela. 

Glav. djela: Cbronicon sive bistoria de dua- 
bus civitatibus; Gesta Friderici 1. imperatoris 
(nedovršeno — u njemu O. prikazuje likove 
mnogobrojnih filozofa). 


OTTO, Rudolf, njem. teolog i filozof 
(1869 — 1937). Prof. u Gčttingenu i Mar- 
burgu. Protestantski teolog, koji pod utje- 
cajem Kanta i Schleiermachera ispituje 
bit religije pomoću fenomenološke meto- 
de. 


Glav. djela: Naturalistiscbe und  religičse 
Weltansicbt (1904); = Religionspbilosopbie 
(1909), Das Heilige (1917; 22 izdanja!); Sensus 
minimis (1924); Freibeit und Notwendigkeit 
(posth. 1940). 


OVERBECK, Franz, njem. filozof i teo- 
log (1837—1905). Protestantski teolog, 
prof. u Baselu, u mnogim tezama kritičan 
prema teologiji. Dugogodišnji Nietzs- 
cheov prijatelj, pa je posebno zanimljiva 
i poznata njihova korespondencija. 

Glav. djela: Uber d. Cbristlicbkeit unserer 
beutigen Tbeologie (1873); Zur Geschichte des 
Kanons (1880);  Cbristentum und Kultur 
(posth. 1919). 


OWEN, Robert, engl. socijalist i teore- 
tičar (1771 — 1858). Samouk, zahvaljujući 
svojoj darovitosti postaje uspješan tvorni- 
čar i imućan čovjek, ali je na propagandu 
svojih socijalnih ideja i na svoje eksperi- 
mente utrošio sav svoj imetak. 


O. vjeruje da se novo društveno uređe- 
nje može provesti uvjeravanjem vladajuće 
klase i stoga odbacuje svaku pomisao o 
nasilju. On smatra da je privatno vlasni- 
štvo, uz buržoaski brak i religiju, osnovni 
izvor sviju društvenih zala. Istovremeno 
tvrdi da je stroj zauzeo mjesto rada, a 
laisser-faire nije dalo radničkoj klasi od- 
govarajuća sredstva da suzbije snagu me- 
hanike. Pokušavajući i praktički provesti 
svoje koncepcije, on kao vlasnik tvornice 
provodi reforme, skraćuje radni dan, gra- 
di radničke stanove i otvara škole za rad- 
ničku djecu. Humanist i filantrop, na- 
predni zanesenjak i vizionar — na čije se 
pristalice 1827. god. prvi put primijenio 
naziv »socijalisti« (njihovih se teorija pre- 
strašio kao preradikalnih i James Mill), 
koji je anticipirao neke osnovne principe 
komunističkog društva, O. je uzalud — 
često i s naivnom vjerom — pokušavao 
oživotvoriti svoje zamisli. Sve njegove 
realizacije idealnih koncepcija (npr. ko- 
munističke naseobine u Americi, banka 

za razmjenu na osnovi procjene vrijedno- 
sti utrošenih sati za izradu proizvoda, i 
dr.) propadaju u nerazvijenim ekonom- 
skim i socijalnim uvjetima i zbog općih 
proizvodnih zakonomjernosti kapitalisti- 
čke okoline. Pa ipak, na kraju svog života 
O. može s ponosom kazati: »Ne, gospo- 
dine, moj život nije bio beskoristan. 
Objavio sam velike istine, a što ih svijet 

nije prihvatio, to je zato što ih nije shva- 
tio. Mogu li ga zato osuđivati? — Ne, ja 
idem ispred svoga vremena.« 


Glav. djela: A New View of Society (1812); 
Outlines of the Rational System of Society 
(1839); Tbe Book of tbe New Moral World 
(1820). Izbor iz njegovih djela pod naslovom 
Novi pogledi na društvo i drugi radovi izišao 
je na našem jeziku 1957. godine. 


PACEL, Vinko, pedagog, književnik i fi- 
lozofski pisac (Karlovac, 1825— 1869). 
Uz pučko-prosvjetni, politički i literarni 
rad (jedno je vrijeme i urednik Vremena) 
pisao je najviše o prirodnim znanostima 
i lingvistici. Autor je prvog udžbenika lo- 
gike u Hrvatskoj. 
Glav. filozof. djelo: Logika (1868). 


PACI, Enzo, tal. filozof (1911— 1976). 
Prof. u Milanu. Zastupnik specifične filo- 
zofije egzistencije, kao i fenomenologije, 
kasnije vrlo blizak marksizmu. U svojim 
mnogobrojnim djelima P. ukazuje na tra- 
gičnost ljudske egzistencije u suvreme- 
nom svijetu i pledira za njegovu humani- 
zaciju. Paci smatra da je potpuno krivo 
identificirati egzistencijalizam i nihili- 
zam, jer se egzistencijalizam samo skep- 
tički odnosi prema plitkom, optimisti- 
čkom racionalizmu. On tvrdi da istinski 
egzistencijalizam ne želi negirati najveća 
dostignuća racionalne spoznaje u jednog 
Kanta ili Hegela, već ukazuje na nesvod- 
ljivost egzistencije na čistu racionalnost, 
budući da bi tako zapravo »filozofski um 
izdao samog sebe«. Specifičnom teorijom 
realnoga kao relacionalnosti P. tumači 
umjetnost kao shvaćanje novih »odno- 
snih veza«. Između egzistencije i vrijed- 
nosti posreduje umjetnost kao lik, čista 


forma, u kojoj se susreću vrijeme i vječ- 
nost. Paci je jedan od najboljih i najsup- 
tilnijih poznavalaca i interpretatora Hus- 
serla u Italiji. 

Glav. djela: Misao, egzistencija, vrijednost 
(1940); Od egzistencijalizma do racionalizma 
(1957); Vrijeme i istina u fenomenologiji Hus- 
serla (1961); Formacija Husserlove misli (1967). 


PAGANO, Mario Francesco, tal. filo- 
zof i politički pisac (1748 — 1800). Poku- 
šao je na originalan način spojiti platon- 
ski idealizam i prosvjetiteljski senzuali- 
zam. Čovjeka, prema Paganu, tjera u dru- 
štvo mehanička i fatalna sila, slična sili 
teži, no čovjek ipak stalno stremi prema 
prirodnom nezavisnom stanju. 

Glav. djela: Politički ogledi o principima, 
napretku i dekadenciji društva (2 sv. 1783); 
Principi kaznenog prava (1803). 


PALAGYI, Menyhert, mad. filozof 
(1859— 1925). Protivnik dualističkih si- 
stema, zastupa monističku spoznajnu 
teoriju. Osnovna je filozofska znanost, po 
Palagyju, logika, koja »treba da istraživa- 
njem same spoznajne djelatnosti pospješi 
naše znanje 0 istini«. U ispitivanju ljud- 
ske svijesti P. luči fizička i vitalna zbiva- 
nja od duhovnih akata. U filozofiji priro- 
de zastupao je specifično učenje o prosto- 


Palagyi 


304 


ru i vremenu. Većinu djela pisao je na 
njemačkom jeziku. 

Glav. djela: Kant und Bolzano (1902); D. 
Streii der Psychologisten und Formalisten in der 
modernen Logik (1902); D. Logik auf d. Scbei- 
dewege (1903), Osnovi spoznajne teorije (mađar- 
ski, 1904); Die Relativitćitstbeorie in der moder- 
nen Physik (1914); Wabrnebmungslebre (1925); 
Izabrani spisi (1924/25, 3 sv. s uvodom LL. 
Klagesa). 


PALEY, William, engl. teolog i filozof 
(1743 — 1805). Prof. teologije u Cambrid- 
geu. Kao teolog i etičar zastupa utilitari- 
zam. Svrha svakog djelovanja, po njemu, 
nalazi se u općem blaženstvu, a kriterij 
moralnog je ugoda, odnosno neugoda, tj. 
eudemonistička svrhovitost. Za Paleya, 
međutim, bez religije nema moralnosti. 
Naime, samo pomoću nje ljudima je po- 
sredovana moralna norma i obećanje na- 
grade ili kazne, tj. moralni motiv. 

Glav. djela: Principles of Moral and Politi- 
cal Philosophy (1785); Horae Paulinae (1790); 
The Evidences of Cbristianity (2 sv. 1794); Na- 
tural Theology (1802). 


PANEITIJE, (Panaitios) iz Rodosa, 
grč. filozof (oko 185 — 109. pr. n. e). God. 
129, nakon što je u Rimu širio stoičku 
filozofiju, prelazi u Atenu. Osnivač tzv. 
srednje stoe. Njegovo je filozofsko učenje 
specifičan pokušaj sjedinjavanja stoiciz- 
ma s filozofijama Platona i Aristotela. 
Ipak je ponajviše u stoicizam unio ele- 
mente platonističkog idealizma, napu- 
stivši materijalizam. U etičkom naučava- 
nju blizak je starijoj stoičkoj školi, a u 
podjeli duše, kao i vrlina (na teoretske i 
praktične), Aristotelu i Platonu. 
Glav. djelo: O dužnosti, 


PANNWITZ, Rudolf, njem. literarni 
kritičar, pisac i filozof (1881 — 1969). God 
1904. osnovao je časopis »Charon«, bio je 
povezan s krugom oko Stefana Georgea. 
Dugo godina boravio je na otoku Kolo- 
čepu kraj Dubrovnika. Po vlastitim riječi- 


ma, nastavlja djelo Nietzschea, koga sma- 
tra »zakonodavcem budućnosti«. Svoj ži- 
votni nazor »bez dogmi i kulta« zasniva 
na ljudskom obratu u »natčovjeka«. 

Glav. djela: Die Krisis der europdiscken Kul- 
tur (1917); Kosmos atbeos (1926); Logos, Eidos, 
Bios (1930); Nietzsche und die Verwandlung 
des Menscben (1940); Das Werk des Menscben 
(1968). 


PAP, Arthur, amer. filozof švic. porije- 
kla (1921 — 1963). Predavao je na raznim 
sveučilištima u SAD. U okviru opće ana- 
litičke i empirističke pozicije najznačajni- 
ja je djela napisao o semantičkoj analizi 
i filozofiji znanosti. 

Glav. djela: Elements of Analytic Philosopby 
(1949); Semantics and Necessary Truth (1958); 
An Introduction to tbe Philosopby of Science 
(1963). 


PARACELSUS (pravo ime Philippus 
Aureolus Theophrastus _ Bombastus 
von Hohenheim), njem. liječnik, alke- 
mičar, teoretičar prirode i filozof (1493 — 
1541). Već zarana putuje raznim krajevi- 
ma Evrope (bio je i u nas), ali se nigdje 
ne zadržava dugo. Određeno je vrijeme 
prof. medicine u Baselu, i tu javno spa- 
ljuje Avicenin Canon medicinae, tada na- 
jautoritativniji udžbenik za liječnike. Na 
tom sveučilištu izazvao je opće čuđenje 
time što je držao predavanja na njema- 
čkom jeziku umjesto tada uobičajenih 
učenih predavanja na latinskom. Isto je 
tako prvi uveo u medicinu kirurgiju, koja 
se tada smatrala poslom brijača, a ne nau- 
kom. Studente medicine odvraćao je od 
beskonačnog proučavanja knjiga i upući- 
vao bolesničkim  posteljama. »Liječnik 
treba da bude pun razumijevanja i pun 
iskustva, a ne skribent recepata.« Za Pa- 
racelsusa je životno iskustvo jedini izvor 
liječničkog znanja. Zbog kritičkog i oš- 
trog polemičkog karaktera njegovih spisa 
odbijaju mu tiskanje djela u Leipzigu, Be- 
ču i Zurichu, tako da je za života objavio 
svega nekoliko kraćih spisa. Umro je re- 

lativno mlad u vrijeme dok su službena 
katedarska medicina i filozofija smatrale 
njegove teze neprihvatljivim maštarijama 
koje »krnje ugled liječničkom staležu«. 

Na svim raznovrsnim područjima svo- 
ga djelovanja — a Paracelsus je npr. sma- 
trao da medicina mora biti zasnovana na 
filozofiji — odricao je vrijednost preživ- 
jelih autoriteta i sve svodio na vlastito 
iskustvo i »iskustvo prirode«. I kao filozof 
i kao teoretičar, P. je na svoj osebujan 
način i sa svog posebnog stanovišta bra- 
nio slobodu naučnog istraživanja, slobo- 
du uvjerenja i slobodu ličnosti. Negirajući 
posvuda općepriznate medicinske i filo- 
zofske »istine« i dogme svoga vremena, P. 
se temperamentno i bučno obara na vla- 
dajuće liječničko umijeće, »koje počiva na 
lažnoj filozofiji«. On smatra da njegovi 
protivnici (ti »farizeji«, »volovi«, taj »konj- 
ski izmet«) samo svojom vanjskom poja- 
vom, ponašanjem, svojim togama i kapi- 
cama, sjajem i nerazumljivim jezikom va- 
raju i zasljepljuju ubogi i priprosti svi- 
jet. 

Priroda je osnova svakog znanja, a ne 
puka spekulacija, spisi i dogme filozofa ili 
teologa. Tako se P. kritički odnosi i pre- 
ma takvim autoritetima svoga vremena 
kao što su Aristotel, Albert Veliki i Toma 
Akvinski. Međutim, bez obzira na to što 
je uvijek tražio da se uči iz prirode, i sam 
je Paracelsus pun mističkih, panteisti- 
čkih, alkemijskih, novoplatonističkih, ka- 
balističkih i naivno-proročanskih eleme- 
nata, pa je zastupao npr. i tezu da svakoj 
bolesti odgovara neki astralni lijek, te se 
liječenje mora zasnivati na poznavanju 
konstelacija i sastava zvijezda. U učenju 
o »arheusu«, o soli, sumporu i živi kao 
osnovi iz koje je sastavljen čitav kozmos, 
o kemijskim procesima na koje se svode 
sve životne funkcije, o božanskom ma- 
krokozmosu kojem odgovara mikrokoz- 
mos, o promatranju organizma kao ne- 
djeljive cjeline, O prirodi kao izvoru sve- 
kolike spoznaje — Paracelsusova medici- 


na i filozofija, uza sve protivurječnosti, 
ukazuju na nov pristup čovjeku i znano- 
sti, koji je karakterističan za buntovne re- 
nesansne mislioce njegova doba. Materi- 
jalistički naglašavajući potrebu poznavanja 
i proučavanja prirode, učeći prirodu, prije 
svega, na čovjeku, i to za čovjeka, i na 
tom iskustvu zasnivajući cjelokupno zna- 
nje, P. je upravo zbog tih pretpostavki 
svoje medicinske prakse — koje ga i čine 
značajnim renesansnim misliocem — 
nužno naišao na otpor svojih uglednih 
suvremenika i profesora sveučilišta, koji 
su mnoge njegove doista lucidne misli 
superiorno odbacivali kao herezu i vul- 
garnu zabludu »priprostog pučkog tuma- 
ča«. 

Sveukupna djela u 10 sv., Basel, 1589 — 
1591. (Za njegov nazor na svijet najzanimlji- 
viji je prvi dio njegova II Paragranuma, koji 
nosi naslov O filozofiji, prev.) 


PARKER, Samuel, engl. filozof i teolog 
(1640 — 1688). Biskup u Oxfordu. Protiv- 
nik Hobbesa, Gasendija i Descartesa, za- 
stupa svojevrsni mistički spiritualizam, a 
blizak je i nekim Platonovim tezama. 
Glavnim dokazom za opstojnost božju 
smatra svrhovitost prirode. Ljudsku je vo- 
lju, po Parkeru, upravo bog odredio pre- 
ma najvećoj mogućoj slobodi, ona dakle, 
usprkos božjem apsolutnom predviđanju, 
nije potpuno determinirana, 


Glav. djela: De Deo et providentia divina 
(1678); Tbe Divine Authority of the Law of 
Nature (1681). 


PARMENID, iz Eleje, grč. filozof (oko 
540 — oko 480. pr. n. e.). Učenik Kseno- 
fana, najznačajniji predstavnik  elejske 
škole. Neke njegove teze pod utjecajem 
su i pitagorejske filozofije, a oštro je su- 
protstavljen Heraklitovu učenju o kreta- 
nju. 

Parmenidov nazor zasnovan je na tvrd- 
nji da praosnova svega mora biti uvijek 
jednaka samoj sebi i nepromjenljiva. 

Osjetilna nas spoznaja vara: ona nam go- 
vori o kretanju i mijenjanju. Samo nas, 
dakle, umna spoznaja može dovesti do 
toga da »gledamo na ono čega nema pred 
očima kao na ono što jeste«. Postoji samo 
bitak, on je vječan, ne postaje i ne pro- 
pada, ostajući istovjetan, uvijek jednak sa- 
mom sebi. Bitak bi trebao kao svoju su- 
protnost imati nebitak, prazninu, prazan 
prostor. Ali prazan prostor ne postoji, pa 
je stoga nemoguće mnoštvo stvari i nji- 
hovo mijenjanje. Kad se misli, misli se 
uvijek o nečemu, kad se upotrebljava ne- 
ko ime, uvijek je to ime nečega. Stoga i 
misao i jezik, prema Parmenidu, zahtije- 
vaju objekte izvan sebe samih. No ono 
što postoji, to jeste, a ne postaje niti je 
bilo, to je vječno u sebi uvijek isto. Tako 
je, po Parmenidu, iščezlo svako postaja- 
nje, svaka prolazanost. Heraklitovsko zbi- 
vanje zamijenjeno je ovdje najkonze- 
kventnije eleatskim bitkom. Bitak je, da- 
kle, jedan, nedjeljiv, on je neprekidna cje- 
lina, koju Parmenid uspoređuje s pravil- 
nom, potpuno okruglom savršenom lop- 
tom. Bitak i mišljenje o bitku, odnosno 
spoznaja bitka, zapravo se podudaraju, jer 
ništa ne postoji izvan bitka, a pravo mi- 
šljenje, istinita spoznaja, samo je jedno 
mišljenje, jedna misao, misao o bitku. 

Izvanredno cijenjen od starih filozofa 
(Platon ga smatra »velikim i uzvišenim“), 
kao i od velikog broja kasnijih interpre- 
tatora (tako ga npr. Hegel karakterizira 
kao »izvanrednu figuru«), P. je prvi siste- 
matski razradio elejsko učenje i sagledao 
bitne filozofske probleme u protivstavu 
između kretanja i mirovanja, jednog i 
mnoštva, racionalnog i osjetilnog, pojav- 
nog i bitnog. Bez obzira na jednostranost 
njegovih rješenja (koja su često bila i u 
suprotnosti s grčkim načinom mišljenja, 
pa je stoga i Zenon morao popularno 
objašnjavati i braniti učenje svoga učite- 
lja), P. je pokrenuo neka pitanja koja osta- 
ju bitna i fundamentalna pitanja svekoli- 
ke filozofske misli. 


Glav. djelo: Spjev O prirodi (sačuvani frag- 
menti). 


PARODI, Dominique, franc. filozof 
(1870 — 1955). Generalni inspektor pučke 
prosvjete. Kritički idealist i racionalist, 
prvenstveno na području morala. I religi- 
ja i metafizika moraju se, po Parodiju, 
uskladiti s našim racionalnim idejama 
bratstva, pravednosti i razuma. 


Glav. djela: Le problčme moral et la pensće 
contemporaine (1910); Les bases psycbologiques 
de la morale (1928); Du positivisme A Vidćalis- 
me (1930). 


PARSONS, Lee Howard, amer. filozof 
(1918— ). Prof. u Bridgeportu. Predsjed- 
nik društva za proučavanje dijalektičkog 
materijalizma u SAD. Napisao je niz ras- 
prava i članaka iz filozofije religije, filo- 
zofske antropologije i etike, a posebnu je 
pažnju posvetio i razvoju filozofije u Polj- 
skoj i Jugoslaviji. Parsons je antidogmat- 
ski orijentiran i zalaže se za koncepciju 
čovjeka kao stvaralačkog bića prakse. 

Glav. djela: »Freedom: Its Process and Its 
Conditions« (1963); »Socialism and Democra- 
cy« (1964, prev.), »Humanistička filozofija u 
suvremenoj Poljskoj i  Jugoslaviji« (1966, 
prev.). 


PARSONS, Talcott, amer. sociolog i 
psiholog (1902— 1961). Izučavao je, prije 
svega, značenje tzv. neekonomskih ele- 
menata, te mnogobrojne probleme soci- 
jalne psihologije. Ličnost (personality), 
društveni sistem (social system) 1 kulturni 
sistem (cultural system) tri su osnovna 
elementa Parsonove »teorije akcije«. U 
mnogim tezama orijentiran psihologisti- 
čki, P. je istovremeno i jasno antimarksi- 
stički određen, smatrajući da je marksi- 
zam neprimjeren suvremenim društve- 
nim pojavama. 

Glav. djela: Tbe Structure of Social Action 
(1937); Tbe Social System (1951); Structure and 
Process in Modern Societies (1960); Teorije o 

društvu (zajedno s E. Skilsom, K. Naegelom 
i J. Pittsom, prev. 1969). 


PARVAN, Vasile, rum. filozof (1882 — 
1927). Prof. u Bukureštu. Po njemu je bit 
duhovnog života filozofija, no obogaćena 
konkretnim povijesnim materijalom što 
ga P. zove »univerzalnim ritmom«. 
Glav. djelo: Povijesni oblici i ideje (1920). 


PASCAL, Blaise, franc. filozof, matema- 
tičar i fizičar (1623— 1662). Sa P. Nico- 
leom i A. Arnauldom ima znatnog udjela 
u stvaranju čuvene logike Port Royala i, 
prije svega, u borbi jansenista protiv je- 
zuita. Kako mu papa prijeti isključenjem, 
on se ne upušta u daljnje raspre, a umire 
relativno mlad, ostavivši za sobom i velik 
broj neobjavljenih bilježaka koje su ka- 
snije objavljene pod naslovom Misli. Kao 
fizičar bavio se posebo problemima tlaka, 
a 1648. pod njegovim je rukovodstvom 
izveden u Parizu pokus kojim je demon- 
striran atmosferski pritisak. P. je, među 
ostalim, pronašao da tlak zraka ovisi o 
temperaturi i vlazi, i time udario temelje 
meteorologiji. Čuven je također Pascalov 
zakon po kojem se vanjski tlak na teku- 
ćine jednako rasprostire u njima, i to je 
do danas ostao jedan od temeljnih zako- 
na hidrostatike. 

Misli, najznačajnije djelo B. P., kojemu 
autor nije dao ni naslova, izdali su prvi 
put, tek osam godina poslije filozofove 
smrti, čuveni jansenisti P. Nicole i A. Ar- 
nauld. Ovih oko tisuću odlomaka i zapisa, 
koje je P. ispisivao za četiri godine svoje 
agonije, doživjelo je bezbroj komentara i 
razrada i stoljećima uzbuđivalo najveće 
umove, Istovremeno, Misli pokazuju ka- 
ko je P. bio protivurječna priroda: i znan- 
stvenik, racionalist i iracionalni mistik, 
hladni matematičar i strastveni propov- 
jednik logike srca, sjetni sanjar i egzaktni 
eksperimentator, skeptik i katolički dog- 
matik, apologet kršćanstva i bespoštedni 
kritičar jezuitskog morala, religiozni fana- 


tik i logičar, materijalist i idealist, meta- 
fizičar i fizičar. 

Pascalov je »skepticizam« proizlazio, 
među ostalim, i iz dekartovsko-raciona- 
lističke vjere u matematiku kao ideal, 
savršenstvo, uzor svake znanosti. Budući, 
naime, da cjelokupna ljudska spoznajna 
aktivnost nije kadra doseći egzaktnost i 
neprotivurječnu evidentnost matematike, 
budući da sve iskustvene i metafizičke is- 
tine ne mogu biti tako čiste, jasne i ne- 
pobitne_ kao što su racionalno-ma- 
tematske, čovjek treba da se od ograniče- 
nog razuma okrene srcu, koje će dublje, 
sigurnije i sveobuhvatnije moći naći od- 
govore na ona pitanja pred kojima je ra- 
zum posrnuo i zatajio, ne mogavši nikad 
izvršiti program univerzalne matematike. 
Pascal se, dakle, svim svojim razumom 
— a zatim, kad razum ostaje prekratak, 
i srcem — bori zapravo strastveno protiv 
skepticizma i agnosticizma. 

Misao odlikuje čovjeka, i tu je Pascal 
nedvosmisleno jasan, ona je naš ponos i 
svjetlo, ona sačinjava pravo dostojanstvo 
na smrt osuđenog, krhkog stvora — čov- 
jeka. Pascal, blizak čak i terminološki 
Descartesu, čovjeka, napokon, »može la- 
ko zamisliti« »bez ruku, bez nogu, bez 
glave«, ali ga ne može »zamisliti bez mi- 
sli: to bi bio kamen ili životinja«. Ili: 
»Čovjek je samo trska, najslabašnije stvo- 
renje u prirodi, ali je trska koja misli.« No 
racionalna spoznaja — usprkos svojoj 
nadmoći nad silama vanjskog svijeta i 
prirode — ipak nije kadra prodrijeti sa 
sigurnošću apsolutnog arbitra upravo u 
bitne probleme tog naoko sitnog, krhkog 
ljudskog bića, ona ne može riješiti njego- 
ve ljudske dileme, ona postaje nemoćna 
pred gorućim životnim pitanjem njegove 
intime, njegova opstanka kao čovjeka. Ta- 
ko kritički duh ovog velikog matematiča- 
ra, ovog slavitelja moći razuma uviđa ka- 
ko taj isti razum mora ostati neodlučan, 
kako matematska, »geometrijska« metoda 
zakazuje, i čovjek kao homo rationalis 

posrće pred egzistencijalnim pitanjima 
što ga razdiru u najdubljim sferama nje- 
gove ljudskosti. Jer misao je, doduše, »ve- 
lika po svojoj prirodi«, ali ujedno »niska 
po svojim nedostacima« (Misli, 365). Si- 
gurnom nas znanju — kad smo dotle 
dospjeli — može dalje voditi, po Pascalu, 
samo svojevrsna intuicija, zasnovana na 
čuvstvima. Srce je tako nadređeno umu, 
jer osjeća njegove granice i ima svoju 1o- 
giku (logique de coeur) i svoje razloge 
koje ne poznaje razum: »Le coeur a ses 
raisons que la raison ne connait pas.« 

Prešavši »krug ljudskih znanja«, P. se 
ne zadovoljava svojim epohalnim priro- 
doznanstvenim otkrićima. Spoznaja svije- 
ta čini mu se i u najtotalnijoj deskripciji 
svih prirodnih fenomena još uvijek samo 
parcijalna. U svojoj intuitivnoj težnji za 
cjelinom, za sveobuhvatnošću svega po- 
stojećeg, za onim što svijet omogućuje 
kao svijet, za spoznajom čovjeka kao izu- 
zetnog bića tog svijeta, Pascal će, kao 
kršćanin 17. stoljeća, upravo s tim totali- 
tetom nerazdvojno povezati pojam bo- 
ga... »Ne znam što je bog, ne znam čak 
ni da li on postoji, ali da bih živio i spo- 
znavao, moram vjerovati u jednu izvjesnu 
prirodu cjeline, u jednu određenu kon- 
cepciju boga.« 

Bolestan od najranijih dana svoje mla- 
dosti, živeći povučeno asketski, Pascal u 
kratkim predasima od svojih patnja i bo- 
lova upravlja svoj zreli genij onom čuv- 
stvenom i sveobuhvatnom. I tu, na pragu 
najvećih životnih istina, u najpregnantni- 
je izraženim naporima njegovih toliko 
ljudskih traganja, kao da mu ponestaje 
daha. »Tko će nam objasniti uzroke ovih 
slabosti, lijekove koji nas mogu izliječiti 
i sredstva pomoću kojih ćemo dobiti ove 
lijekove?« Kršćanstvo mu se predočuje 
kao spas, kršćanstvo, doduše, paskalovski 
obojeno, čuvstveno, kao unutarnje uvjere- 
nje, nedogmatsko, kao vjera koja omogu- 
ćuje uvid u cjelinu, ali ipak kršćanstvo 
koje prividnim izlazom iz pakla unutar- 


njih razdora plijeni njegov duh, krši nje- 
gov smioni let misli, oduzima mu najdra- 
gocjenije energije. Zato je Nietzsche, koji 
je smatrao da će »najdbulje i najneiscr- 
pnije knjige imati sigurno uvijek nešto 
aforističkog i neočekivanog karaktera 
Pascalovih Misli«, 1 mogao napisati: »Ne 
treba nikad zaboraviti kršćanstvu da je 
upropastilo takve duhove kao što je bio 
Pascal.« 

Trepereći svojom luči u tom mraku, 
Pascal je duboko prezirao jezuitstvo dru- 
štva i ustanova, probabilizam popovskog 
morala, mizantropski je mrzio laži što su 
ga sve više stezale, i ostao tako samotan 
i ojađen. Izvještačenosti svijeta koji ga 
okružuje posvetio je nekoliko svojih na- 
dahnutih aforizama: »Kad bi svi ljudi 
znali što kažu jedni o drugima, na svijetu 
ne bi postojala četiri prijatelja.« Čovjekov 
pad, njegova bijeda, njegova uzaludna 
stradanja pokazuju potpunu nemoć da se 
probije neprobojan krug: »Sve u nama i 
oko nas odaje našu nemoć, naše trošno 
tijelo, ograničenost našeg razuma i naših 
osjetila, naše nesavršeno društveno ure- 
đenje. Beskrajne po svojoj težnji, naše 
sposobnosti su ograničene u svom dose- 
gu.« 

Tako je čovjek, za Pascala, jednom uz- 
višen iznad sviju bića i veličanstven, a 
jednom bijedan, neznatan stvor prirode, 
nemoćan u svim svojim ljudskim htije- 
njima. Njegova moć proizlazi, međutim, 
upravo iz te njegove nemoći. Napokon, 
čovjekova veličina je »velika u tome što 
zna da je bijedan. Stablo ne poznaje svoje 
bijede. Stoga je bijedan onaj koji zna da 
je bijedan«. Bijeda ljudska nagoni čovjeka 
na traženje, a traženje nas ponovo dovodi 
u bijedu. » Tražimo istinu, a nalazimo sa- 
mo neizvjesnost: žudimo za srećom, a na- 
lazimo samo jad i smrt. Svi traže, ali stoga 
svi i jadikuju: vladari i podanici, plemići 
i pučani, starci i mladići, jaki i slabi, učeni 
i budale, zdravi i bolesni. Svi, iz svih kra- 
jeva, iz svih vremena, svake dobi i sa sva- 

kog položaja.« Stoga: ne tražimo više, ne- 
sretni smo dok tražimo, nesretni smo 
dok smo ljudi. Mir nam donosi ono nad- 
zemaljsko. Mir je u bogu. 

Kad prezire svijet, P. prezire, ojađen i 
potresen zbog svoje nemoći, i sebe u tom 
svijetu. Ali na dnu svojeg umornog i is- 
crpljenog bitisanja ipak je ostao čovjek, 
i suviše čovjek, upravo zato što ga nikad 
ni njegova vlastita rješenja nisu mogla 
dokraja zadovoljiti. 

Glav. djela: Essai pour les coniques (1640); 
Expćriences nouvelles toucbant le vide (1647); 
R&ils de la grande expćrience de V&quilibre des 
liqueurs (1648); Fragment d'un traitć du vide 
(1651, objavljeno 1663); Trait& de Vequilibre 
des liqueurs et de la pesanteur de la masse de 
lair (1654, objavljeno 1663); Entretien avec M. 
de Saci sur Epicičte et Montaigne (1655, objavlj. 
1728); Comparaison des chrčtiens des premiers 
temps avec ceux d'aujourd'bui (1655, objavlj. 
1779); Lettres provinciales (1656), Fragments 
sur Vesprit gćomćtrique et sur Vart de persuader 
(1659, objavlj. 1728). Prvo izd. njegovih čuve- 
nih Pensćes (Misli) — (naslov koji nije dao 
Pascal) — tiskano je uz znatne izmjene i stil- 
ska ublažavanja 1670. Prvo izdanje prema ru- 
kopisu izašlo je 1844, drugo (znatno bolje) 
1852, a treće 1877. Nova kritička izd. prema 
novom dešifriranju rukopisa izašla su 1938, 
1942. i 1960. (Naš prev. 1965. i 1969). Za 
djelo Discours sur les passions de Vamour, koje 
se godinama pripisivalo Pascalu, utvrđeno je 
da nije njegovo. 


PASSMORE, John Arthur, austral. fi- 
lozof (1914— ). Bavio se pretežno povi- 
ješću suvremene angloameričke filozofije, 
pa se njegov pregled Sto godina filozofije 
smatra klasičnim udžbenikom novije fi- 
lozofije. S pozicija logičko-analitičke filo- 
zofije bavio se i pitanjem argumentacije 
u filozofiji, kao i drugim, za tu orijenta- 
ciju tipičnim problemima. 

Glav. djela: Homes Intentions (1952); A 
Hundred Years of Pbslosopby (1957); Pbiloso- 
pbical Reasoning (1961). 


PASTORE, Valentino Anibale, tal. fi- 
lozof (1868 — 1956). Osnovna je preoku- 


pacija njegove teorije, koju je sam nazvao 
»logikom potenciranja«, problem filozofi- 
je znanosti. 

Glav. djela: O novom dubu znanosti i filo- 
zofije (1907), Logika potenciranja (1936). 


PATOČKA, Jan, češ. filozof (1907 — 
1970). Prof. u Pragu. Prije drugog svjet- 
skog rata član poznatog Praškog filozof- 
skog kružoka, blizak fenomenološkoj ori- 
jentaciji. Bavio se logikom i, osobito na- 
kon rata, poviješću filozofije. Ugledan fi- 
lozof, poznat i priznat i u inozemstvu, 
jedan od aktivnih sudionika borbe za 
ljudska prava, proganjan nakon sovjet- 
skog ulaska u Čehoslovačku 1968. god. 

Glav. djela: I, A. Komenski (1957); Bolzano- 
vo mjesto u današnjoj filozofiji (1958); Aristotel 
(1964). Preveo je, među ostalim, i Hegelovu 
Fenomenologiju duba. 


PAULER, Akos (Akoš), mad. filozof 
(1876 — 1933). Prof. filozofije u Budimpe- 
šti. Specifična je metoda filozofije, po 
Pauleru, redukcija, a dijeli se na: logiku, 
etiku, estetiku, metafiziku i ideologiju 
(odnosno teoriju predmeta) što se opet 
dijeli na fenomenologiju, učenje o relaci- 
jama, učenje o kategorijama i teoriju vri- 
jednosti. Logika — koju je najviše istra- 
živao — za Paulera je znanost o formalno 
općim odredbama istine i treba da istra- 
žuje strukturu i način subzistencije isti- 
ne. 
Glav. djela: Problem stvari po sebi (1902); 
Problem spoznajnoteoretskih kategorija (1904); 
Priroda etičke spoznaje (1907); K teoriji logi- 
čkib principa (1911); Problem pojma u čistoj 
logici (1915); Uvod u filozofiju (1921); Osnovi 
filozofije (1925); Logika, pokušaj jedne teorije 
istine (1925); Aristotel (1933). 


PAULSEN, Friedrich, njem. filozof i 
pedagog (1846 — 1908). Prof. u Berlinu. 
Pod utjecajem Spinoze i Schopenhauera, 
a kasnije posebno Fechnera, Paulsen za- 
sniva svoj filozofski sistem, čiji je cilj da 
prebrodi raspon između religioznih nazo- 

ra i znanstvenog objašnjavanja prirode, 
između vjere i znanja. Po njegovu mišlje- 
nju, to može učiniti samo >»idealistički 
monizam«. U etici pokušava prevladati 
protivustav između »hedonističkog utili- 
tarizma« i »intuitivnog formalizma«. 

Glav. djela: System der Etbik (1889); Finlei- 
tung in die Pbilosopbie (1892, četrdeset i dva 
izd.); Scbopenbauer, Hamlet, Mepbistopbeles 
(1900); Philosophia militans (1904); Gegen Kle- 
rikalismus und Naturalismus (1901); Zur Et- 
bik und Politik (2 sv. 1905); Pidagogik (posth. 
1909). 


PAVESIO, Giuseppe Matteo, tal. filo- 
zof (1757 — 1800). Prof. u Torinu. Empi- 
rist, koji svoju eksperimentalnu metodu 
označuje kao nužni instrument za svako 
znanstveno istraživanje. Suprotstavljao se 
njemu suvremenom >»neobjektivizmu« i 
individualizmu, koji — po uzoru na Des- 
cartesov cogito — spoznaju svodi na su- 
bjektivne forme i time »uništava duh pra- 
vog znanstvenog istraživanja«. 

Glav. djela: Elementa metapbysices ad Su- 
balpinos (1794); Elementa pbilosopbiae neoralis 
ad Subalpinos (1795). 


PAVIĆEVIĆ, Vuko, filozofski pisac 
(Rsojevići, Danilovgrad, 1914 — Beograd, 
1978). Asistent (1939), docent (1945) i 
profesor (od 1964) Filozofskog fakulteta 
u Beogradu. Osnovne teme mnogobroj- 
nih njegovih radova jesu marksistička in- 
terpretacija etičkih i aksioloških proble- 
ma. 

Vrijednosti su, po njemu, relacione po- 
jave čiji je sadržaj konkretan i uvjetovan, 
subjektivno, djelatnošću čovjeka, a objek- 
tivno, životnom i društvenom nužnošću. 
U djelu o Nietzscheu brani tezu da taj 
filozof spada u ideološke prethodnike na- 
cionalsocijalizma. Bavio se mnogo i pro- 
blemima religije. 

Glav. djela: Komentari »Luče mikrokozme« 
(1953); O dužnostima (1957); Odnos vrednosti 
i stvarnosti u nemačkoj idealističkoj filozofiji 
(1958); Filozofija Fridrika Ničea (1959); Uvod 


u etiku (1962); Sociologističko tumačenje religije 
(1963). 


PAVLOV, Todor, (pseud. P. Doseva), 
bug. filozof i publicist (1890 — 1977). Od 
dvadesetih godina ovog stoljeća nalazi se 
uz bugarski radnički pokret i u nizu pre- 
težno popularno pisanih radova tretira 
probleme dijalektičkog i historijskog ma- 
terijalizma, marksističke estetike i literar- 
ne kritike, te povijesti bugarske socijalne 
i filozofske misli. Kao član (od 1945), a 
zatim i predsjednik (od 1947) Bugarske 
akademije znanosti, dopisni član Akade- 
mije znanosti SSSR (od 1947), glavni 
urednik časopisa »Filozofska misao«, te 
direktor Bugarskog instituta za filozofiju, 
dugo je godina bio vodeća ličnost bugar- 
skog filozofskog života. Često je i prije 
rata ulazio u diskusije oko marksizma (ta- 
ko je napadao M. Krležu i Z. Richtman- 
na i dr) i zastupao neke ortodoksno- 
-dogmatske teze. Propagirajući (ali često 
i vulgarizirajući) marksizam, oštro je kri- 
tizirao ideološke i teoretske pozicije raz- 
nih objektivno i subjektino idealističkih 
struja (tako npr. filozofiju J. Rehmkea, 
empiriokriticiste itd.). No njegova inter- 
pretacija teorije odraza, a i mnoge njego- 
ve estetske teze i valorizacije, zasnivale su 
se na simplifikaciji i iskrivljavanju nekih 
temeljnih marksističkih postavki, pa su 
stoga više kompromitirale nego što su 
pospješile razvoj marksističke filozofije. 

Glav. djela: Idealizam i materijalizam 
(1929), Materijalizam i druga filozofska uče- 
nja (1940); Teorija odraza (1945, prev.); Os- 
novna pitanja estetike (1949, prev.), Informa- 
cija, odraz, stvaralaštvo (1965). 


PAVLOVIĆ, Branko, filozof. pisac (Pi- 
roman kraj Beograda, 1928— ). Diplo- 
mirao i doktorirao u Beogradu, gdje je od 
1977. izvanredni prof. Filozof. fakulteta. 
Uredivao je (1963 — 1970) »Savremene fi- 
lozofske teme«. God. 1981. izabran je za 
upravnika Instituta za filozofiju. Bavi se, 

uz historiju filozofije, filozofskim osnova- 
ma i teorijom nauka, filozofijom prirode, 
a napisao je i niz članaka iz novije povi- 
jesti naše filozofije (Branislav Petronije- 
vić, Svetozar Marković i dr.) 

Glav. djela: Rasprava o filozofskim osnova- 
ma nauka (1973); Filozofija prirode (1978). 


PAŽANIN, Ante, filozofski pisac 
(1930 — ). Prof. na Fakultetu političkih 
nauka u Zagrebu. Napisao je najveći broj 
članaka s područja fenomenologije, a i 
doktorirao je tezom Znanstvenost i povje- 
snost u filozofiji Edmunda Husserla. Veći 
broj njegovih studija posvećen je i suvre- 
menim društvenim, političkim i filozof- 
skim problemima. 

Glav. djela: Znanstvenost i povjesnost u feno- 
menologiji Edmunda Husserla (1971); Marx 1 
materijalizam (1972); Filozofija i politika 
(1974). 


PEANO, Giuseppe, tal. matematičar i 
logičar (1858 — 1932). Prof. infinitezimal- 
nog računa u Torinu. Kao predgovor svo- 
jim Formulaire de matbćmatique (u 5 sv.) 
dao je odjeljak o matematičkoj logici 
(sam je izraz on stvorio), u kojem, među 
ostalim, razlikuje »klasno članstvo« od in- 
kluzije i izražava sve teoreme kao impli- 
kacije, a ne kao jednadžbe. Iznašao je pet 
aksioma aritmetike koji sadrže princip 
matematičke indukcije. Koristio je tako- 
der teoriju skupova, čiji je autor Georg 
Cantor. 

Glav. djela: Geometrijske aplikacije infinite- 
zimalnog računa (1887); Aritbmetices princi- 
bia, nova methodo exposita (1889); Formulaire 
de matbematique (5 sv. 1892— 1908). 


PEARSON, Karl, engl. znanstvenik i fi- 
lozof znanosti (1857 — 1936). Prof. u Lon- 
donu. Općenito se smatra jednim od 
prethodnika logičkog pozitivizma. Blizak 
u mnogim tezama Machu, zastupao je 
mišljenje o »jedinstvu znanosti« koje se, 
prije svega, zasniva na metodi. 


Glav. djela: Tbe Etbic of Freethoughi, a Se- 
lection of Essays and Lectures (1888 — 1901); 
Tbe Grammar of Science (1892). 


PECKHAM, John, engl. filozof i teolog 
(oko 1240— 1292). Franjevac, studirao je 
kod Bonaventure u Parizu, kasnije u Ox- 
fordu magister teologije, a 1279. postaje 
canterburyjski nadbiskup. Energično je 
branio Augustinovu filozofiju, a već je 
1270. oštro napadao učenje Tome Akvin- 
skog, što nastavlja i kao nadbiskup. Sma- 
trao je da je ispravan Anselmov ontološki 
dokaz o opstojnosti božjoj. U najvećem 
dijelu njegovi su spisi ostali neobjavlje- 
ni. 
Glav. djela: Collectanea_Bibliorum; Questi- 
ones disputatae et quodlibeta; Scriptum super 
Ethicam. Njegova Pisma od posebnog su zna- 
čenja za povijest raspri između augustinizma 
i aristotelizma. 


PEIRCE, Charles Sanders, amer. filo- 
zof (1839—1914). Prof. u Baltimoreu, 
Cambridgeu i Bostonu. Općenito se sma- 
tra osnivačem američkog pragmatizma, 
koji interpretira u osnovi kao nastavljanje 
Kantove filozofije i Humeova empirizma. 
Prvi je 1878. upotrijebio ime pragmati- 
zam. Istina pojmova sastoji se, po Peir- 
ceu, u njihovu značenju za iskustvo i u 
njihovoj korisnosti za ljudsko djelovanje. 
Da bismo postigli jasnoću u svojim mi- 
slima o jednom objektu, moramo, po 
Peirceu, samo razmotriti kakve moguće 
praktičke posljedice ovaj objekt može 
podrazumijevati. Međutim, realno ne po- 
stoje samo pojedinačni objekti već ni op- 
ći odnosi, ne postoje samo aktualni doga- 
daji već ni mogućnosti. Po Peirceu, po- 
stoje tri osnovne kategorije koje omogu- 
ćuju izgradnju znanstvene metafizike. To 
su: kvaliteta (ili spontanost), reakcije (ili 
aktualnost) i predodžba (ili mogućnost). 
P. je isto tako poznat i kao logičar, a po- 
sebno je značajan njegov doprinos razvit- 
ku simboličke logike. 

Njegovo zasnivanje i diobu semiotike, 
nauke o znakovima, preuzeo je (osobito 
diobu trećeg dijela, tzv. pragmatike) i da- 
lje razradio Ch. Morris. Peirce određuje 
ikon kao oznaku kvalitete kojom se ozna- 
čuje neki određeni predmet, pa se zato 
ikon odlikuje neposrednom komunika- 
tivnošću. 

Glav. djela: How to Make Our Ideas Clear 
(1878); Studies in Logic (1883); Collected Papers 
(1934). 


PEJOVIĆ, Danilo, filozof. pisac (Lud- 
breg, 1928— ). Prof. u Zagrebu. Aktivni 
sudionik NOB. Objavljuje filozofske 
članke, studije i knjige uglavnom s po- 
dručja novije filozofije. 

P., među ostalim, smatra da su »dva 
puta otvorena u filozofiji poslije Hegela: 
jedan je put pojedinačne, a drugi je put 
društvene egzistencije. Uza sve razlike, 
oba puta isprepleteno vode spram kon- 
kretne osjetilne zbiljnosti i vraćaju filozo- 
fiju svome vremenu.« 


Glav. djela: Francuska prosvjetiteljska filo- 
zofija (1957); Realni svijet — temelji ontologije 
Nicolai Hartmanna (1960); Protiv struje 
(1966); Suvremena filozofija Zapada (1967); 
Sistem i egzistencija (1970). 


PELAGIJE, brit. crkveni pisac i filozof 
(oko 360 — oko 429). Jedan od najžešćih 
protivnika Augustina i njegova učenja o 
predestinaciji. Smatrao je da je ljudska 
priroda sposobna za savršenstvo i bez- 
grešnost, negirao je učenje o praroditelj- 
skom grijehu i zastupao tezu o slobodnoj 
volji. U mnogim njegovim tezama opaža 
se spontana reakcija etičkog optimizma 
antičkog svijeta protiv kršćanskog bespo- 
moćnog otuđenja u onom božanskom. 
Njegovo je učenje bilo osuđeno kao he- 
retičko na III crkvenom Saboru u Efezu. 

Glav. djela: Fragmenti iz: De Trinitate, De 
Natura i De libero arbitrio u izdanju J. P. 
Mignea sv. 48. 


PERRY, Ralph Barton, amer. filozof 
(1876 — 1957). Od 1902. do 1946. prof. na 
Harvardu. Objavio blizu 30 knjiga i oko 
200 eseja o svim područjima i problemi- 
ma filozofije. Možda je najznačajnija i 
najutjecajnija bila njegova filozofska dje- 
latnost u prva dva decenija 20. stoljeća, 
kada je na čelu grupe od šest filozofa 
(Holt, Marvin, Montague, Perry, Pitkin, 
Spaulding) istupio s kritikom idealizma i 
s proklamiranjem »novog realizma«. P. 
smatra da je, i egzistencijalno i po svojoj 
biti, objekt spoznaje nezavisan od spo- 
znajnog akta, no ipak je taj objekt nepo- 
sredno prisutan u svijesti. Svijest nije 
drugo do kompleks »neutralnih bitnosti«, 
koje, kad se povezuju relacijom kauzalite- 
ta, sačinjavaju objekte. Iskustvo, po Per- 
ryju, svjedoči u korist pluralističke kon- 
cepcije svijeta. Osim ove »neorealističke« 
gnoseologije, zastupao je i biheviorističku 
psihologiju. Od njegovih kasnijih radova 
najzapaženiji su opsežni radovi s područ- 
ja aksiologije, kao i neka djela povijesno- 
-filozofskog karaktera. Zapažena je i nje- 
gova progresivna javna djelatnost. 

Glav, djela: »The Ego-centric Predicament« 
(1910); »A _Realistic Theory of Independence« 
(u zborniku Tbe New Realism, 1912); Present 
Pbilosopbical Tendencies (1925); General Tbeo- 
ry of Value (1926); »Realism in Retrospect« 
(1930); Tbe Tbougbt and Cbaracter of William 
James (2 sv. 1935); Puritanism and Democracy 
(1944); Tbe Citizen Decides (1951). 


PESTALOZZI, Johann Heinrich, švic. 
pedagog i teoretičar (1746 — 1827). Na 
dobru Neuhof osniva sirotište na privred- 
no-odgojnoj zamisli, kao i mnoge odgoj- 
ne ustanove za djecu. U Yverdonu vodi 
20 godina u cijelom svijetu poznati insti- 
tut za odgoj, koji je utjecao na školstvo 
toga vremena i na pedagošku teoriju uop- 
će. 

Kao filozof, P. je tipičan eklektik koji 
u svojim nazorima nastoji pomiriti ideje 
francuskog prosvjetiteljstva (posebno J. J. 
Rousseaua) i njemačke idealističke filozo- 

fije (Leibniza i Kanta). Kao pedagog, me- 
đutim, P. je unio niz potpuno novih ele- 
menata u shvaćanje odgoja, te je svojim 
tezama o obrazovanju — koje je zasnovao 
na prirodnim potrebama i uvjetima i koje 
treba da svestrano, postupno (od jedno- 
stavnijeg k složenijem) i harmonično ra- 
zvijaju kako umne, tako i fizičke radne 
sposobnosti — postao jedan od najzna- 
čajnijih prethodnika moderne pedagogi- 
je. Psihologizirajući mnoge do tada dog- 
matske, apriorne i hipostazirane pedago- 
ške norme, P. se bavio i didaktikom, te 
je na njenoj osnovi razvio učenje o spe- 
cifičnoj metodskoj nastavi. 

Glav. djela: Lienbard und Gertrud (1781); 
Wie Gertrud ibre Kinder lebrt (1801); Uber die 


Idee der Elementarbildung (1809); Uber die 
Naturgemćissbeit in der Erziehung (1811). 


PETERSEN, Peter, njem. filozof i pe- 
dagog (1884 — 1952). Prof. u Jeni. Učenik 
Wundta, zastupao je »novorealistički« 
smjer u filozofiji. Njegovi pogledi na pe- 
dagogiju kao autonomnu znanost bliski 
su i nekim tezama iz filozofije egzisten- 
cije. Protivnik iđealistički orijentiranog 
odgoja i njegove »romantike autonomne 
ličnosti«, P. brani odgoj u smislu »isprav- 
nog služenja« i njegovanja »šutljivog mi- 
šljenja« i »šutljivog djelovanja«. 

Glav. djela: Goethe und Aristoteles (1914); 
Innere Scbulreform und neue Erziebung (1925); 
Piidagogik (1932); Die Wissenscbaft im Dienste 
des Lebens (1943). 


PETRAS, Marijan, filoz. pisac. Prof. na 
Višoj pedagoškoj školi u Splitu. U zanim- 
ljivoj raspravi o teoriji suda izlaže teoriju 
badenske škole o tzv. četvrtom elementu 
suda (uz subjekt, kopulu i predikat), ele- 
mentu odluke. I P. smatra da je taj mo- 
ment konstitutivan za sud i ujedno nosi- 
lac njegove kvalitete, te pokušava zasno- 
vati »metagramatičku teoriju suda u nje- 
govu totalitetu«. 
Glav. djelo: Teorija suda (1935). 


PETRIĆ, Ante, filoz. pisac (Komiža, 
1829 — 1908). Filozofiju studirao u Zadru, 
teologiju doktorirao 1857. u Beču. Na- 
stavnik u Zadru. Zastupnik skolastičke 
peripatetske filozofije. Kao počasni član 
pitagorovske Akademije u Napulju, pole- 
mizirao je, među ostalima, s profesorom 
Rimskog sveučilišta S. Cundarijem. Svoja 
je djela pisao na talijanskom jeziku. 

Glav. djela: Definicija lijepog koju je dao 
Vincenzo Gioberti a u sebi i u svojim temeljima 
ispitao dr A. Petrić (1875); Prigovori protiv de- 
finicije lijepoga (1883); Sloboda i sudbina 
(1885); Razmatranje o zasluzi nagrade koja 
slijedi slobodne čine (1898). 


PETRIĆ (Petrišević, Petris, lat. Patri- 
cius, tal. Patrizi), Franjo, filozof (Cres, 
1529 — Rim, 1597). Stekavši široko obra- 
zovanje u Padovi, putuje Evropom te po- 
staje učiteljem platonske filozofije u Fer- 
rari. Nakon što je stekao slavu svojim fi- 
lozofskim djelima (kao i djelima o pjesni- 
štvu i govorništvu), pozvan je u Rim 
1593. godine, gdje je i umro kao profesor 
filozofije. Njegovo djelo Nova filozofija 
bilo je stavljeno na indeks zabranjenih 
knjiga. 

Petrić je radikalni i konzekventni pro- 
tivnik Aristotelove filozofije i odlučni za- 
stupnik platonovske struje. Te dvije kom- 
ponente određuju i glavni sadržaj njegove 
filozofije. I dok Aristotelu odriče bilo ka- 
kvu historijsku zaslugu za filozofiju, sma- 
trajući ga eklektikom čije se učenje uza- 
lud želi uskladiti s kršćanstvom (što je za 
ono vrijeme apsolutne prevlasti peripate- 
tičke filozofije bila veoma smiona teza), 
on pokušava dokazati kako Platonovu fi- 
lozofiju, kao pravu filozofiju, valja inkor- 
porirati u kršćansko učenje. U svojoj No- 
voj filozofiji uzima — nasuprot Aristote- 
lovu gibanju — za ishodište svjetlo (lux) 
i svjetlost (lumen) kako bi došao do prvog 
uzroka. Oslanjajući se na pojave koje po- 
kazuju važnost svjetla za organsku priro- 
du (P. je najznatniji dio svojih radova po- 

svetio specifičnoj, spekulativno zasnova- 
noj filozofiji prirode), P. dolazi do teze da 
je upravo svjetlost uzrok cjelokupnog gi- 
banja, rasta i uopće života u prirodi. Sve 
u prirodi, po Petriću, živo je i oduhovlje- 
no, ona sva klija, cvjeta i svjedoči o snazi. 
Poetski slikajući prirodu, on istovremeno 
tvrdi da Sunčevo svjetlo i svjetlo ostalih 
nebeskih tijela dolazi od netvarnog svje- 
tla putem kojeg božanske sile djeluju u 
svijetu. Nebeska se tjelesa nalaze u sa- 
mom svjetlu, otud im sjaj i toplina; iz 
najviših krajeva pada svjetlo na zvijezde, 
Sunce i Mjesec, a od njih na Zemlju. Ne- 
beska su tijela žarka, i što se više hlade, 
to se više približavaju kraju. Blizak Tele- 
siju i Giordanu Brunu, on tako s mnogim 
elementima neoplatonizma izgrađuje svoj 
emanacionistički sistem filozofiranja. Sa- 
ma struktura svijeta i njegov postanak re- 
zultat je četiriju oblika emanacije: svjetlo- 
sti, sile, psihe i reda, a njima odgovaraju 
i četiri temeljne filozofske discipline: pa- 
naugia, panarchia, panpsychia i pancos- 
mia. 

Priroda je kao »panaugia« shvaćena 
neoplatonistički u smislu odraza božan- 
skog prasjaja, što prožima inertnu mate- 
riju. Jedinstvo svijeta sadržano je u uče- 
nju o panarchiji. Svekoliko postojeće 
sadržano je u praprincipu (arhe), koji je, 
prema Petriću, »jedino i sve« (unomnia). 
To jedno postaje stvaralačkim aktom iz- 
vor raznolikosti individualnih bića. Petrić 
suprotstavlja duhovno, kao aktivni prin- 
cip, materijalnom, kao pasivnom princi- 
pu, koji je koincidentan s ništavilom. Du- 
ša je posredni agens između duhovnog i 
materijalnog. Petrić kritizira i Aristotelo- 
vo učenje o elementima: elementi nisu 
različite vrste jednostavnih tijela, već 
konstitutivna svojstva materijalnih bića 
uopće. 

Uz filozofske radove, izvanredno za- 
nimljive za ono vrijeme (zbog kojih je 
Petrić bio vrlo cijenjen u tadašnjoj inte- 
lektualnoj Evropi — a i danas nema oz- 


biljnije povijesti filozofije koja ne spomi- 
nje njegovo ime), P. je pisao i o geofizici, 
geometriji, vojnim problemima, poetici, 
historiji, astronomiji, meteorologiji, me- 
dicini, pisao je i stihove, a i prevodio s 
grčkog na latinski. 


U svojem djelu o poetici također je od- 
lučni — protivnik — Aristotelove teorije 
umjetnosti, smatrajući, među ostalim, da 
vjerojatnost ne može biti princip poezije. 
Umjetnost se također ne zasniva na opo- 
našanju. Po Petriću je, nadalje, besmisle- 
no vjerovati u moć učenja bilo kakve pje- 
sničke vještine. Pjesništvo je dar, zasno- 
van na entuzijazmu i inspiraciji. »Ako je 
Demokrit« — piše on — >»bio prvi koji 
je pisao o pjesničkoj vještini, i to više od 
900 godina poslije rođenja poezije među 
Grcima i 550 godina poslije Homera, ka- 
ko je Homer mogao pjevati na osnovi 
vještine?« P. također negira aristotelovsku 
tezu da stih nije neophodno svojstvo po- 
ezije, i po njemu su poezija i stih neraz- 
dvojni, a svaka je građa pogodna za po- 
eziju samo ako je poetski obrađena. B. 
Croce posebno ističe zanimljivost Petri- 
Ćevih estetskih teza. 


Jedan od nesumnjivo naših najznačaj- 
nijih filozofa, koji baš nije — kako je sam 
tvrdio — »eleganter et erudite« dokazivao 
Aristotelove nedostatke, već s njim veo- 
ma žestoko razračunavao, mislilac koji je 
uz svoju spekulativnu filozofiju bio i do- 
bar poznavalac, pa i propagator novih 
opažajno-empirijskih metoda u nizu nau- 
ka, Franjo Petrić je bio značajna stvarala- 
čka ličnost renesanse i prvi naš veći filo- 
zof i polihistor evropskog ranga. 


Glav. djela: Discussionum  peripateticarum 
(sv. 4, 1581); Della poetica di Fr. Patrici 
(1586); Della nuova geometria (1587); Pbiloso- 
phbiae de rerum natura libri II priores (1587); 
Nova univerzalna filozofija (1591, prev.); De- 
clarationes Francisci Patricii in quaedam No- 
vae suae Pbilosopbiae loca obscuriora (u ruko- 

PETRONIJEVIĆ, Branislav, filozof i 
paleontolog (Sovljak kod Uba, 1875 — 
Beograd, 1954). Doktorirao u Leipzigu, 
1898. docent, 1899. izvanredni, a 1903. 
redovni profesor na Velikoj školi (kasnije 
univerzitetu) u Beogradu. 


P. spada među naše najistaknutije filo- 
zofe prve polovine XX stoljeća, a siste- 
matski je obradio velik broj problema fi- 
lozofije, kao i matematike, paleontologije, 
biologije i psihologije. U svom original- 
nom, po vlastitim riječima, metafizičkom 
sistemu — u kojem su vidljivi neki utje- 
caji H. Lotzea, E. v. Hartmanna i, poseb- 
no, J. Volkelta — P. izgrađuje specifičnu 
»empirioracionalističku« spoznajnu teori- 
ju. Ona se zasniva na principu apsolutnog 
objektivizma, kao i na tzv. »principu ap- 
solutnog realiteta svijesti«, po kojem su 
svi sadržaji svijesti — nasuprot svim ilu- 
zionističkim teorijama — apsolutno real- 
ni. Osnovnu svoju tezu empirioraciona- 


lizma — koji, kao što mu i sama riječ 
govori, ujedinjuje u sebi elemente isku- 
stva i racionalnog — izrazio je riječima: 


»Po empirioracionalizmu naše saznanje, 
iako ima svoje elemente u iskustvu, ipak 
sadrži logički nužne istine u sebi. To zna- 
či da u svakom iskustvu kao takvom po- 
stoje korelati logičkih nužnih istina, ili da 
postoje iskustvene činjenice koje imaju 
karakter logički nužnih istina.« U svojim 
metafizičkim tezama zastupao je tzv. 
»monopluralizam«, koji pokušava u sebi 
sintetizirati monizam B. Spinoze i plura- 
lizam G. W. Leibniza. U svojim etičkim 
nazorima zastupa originalnu teoriju »ma- 
lizma, perspektivnog  indiferentizma i 
transcendentnog optimizma«. Svoje teze 
o ljudskoj sreći nastoji locirati s onu stra- 
nu pesimizma i optimizma, koje smatra 
jednostranim i ograničenim. Premda je 
nemoguće postići i sreću u kojoj zado- 
voljstvo znatno premašuje bol, ipak je 
moguće postići relativnu sreću svjesnog 
života bez jakih zadovoljstava, ali i bez 
dubokih boli. 


Petronijević je napisao i niz zanimlji- 
vih popularno-naučnih djela, a poznata je 
njegova vrlo pregledno pisana Zstorija no- 
vije filozofije, kao i informativna Logika, 
koja je dugo godina služila (a služi u iz- 
vjesnom smislu i danas) kao univerzitet- 
ski udžbenik. 

Glav. djela: Der Saiz vom Grunde (1898); 
Prinzipien der Metapbysik (2 dijela, 1904- 
1911); Članci i studije (I, II, IIL, IV, 1919- 
1932); Osnovi teorije saznanja (1923); Istorija 
novije filozofije (1922); Osnovi logike (1932). 


PETROVIĆ, Gajo, filoz. pisac (Karlo- 
vac, 1927— ). Nakon studija u Zagrebu, 
Lenjingradu i Moskvi, doktorira tezom o 
Plehanovu 1956. god. u Zagrebu. Profe- 
sor u Zagrebu. 


P. je objavio zapažene radove s područ- 
ja opće humanistički orijentirane marksi- 
stičke filozofije, historije filozofije, onto- 
logije, antropologije, gnoseologije i logi- 
ke. Radikalno antidogmatski usmjeren, 
on je razvio marksističku misao u nizu 
fundamentalnih pitanja, kao što su pita- 
nja prakse, slobode, otuđenja i razotuđe- 
nja, istine, odraza, značenja, odnosa poli- 
tike i filozofije, »mladog« i »starog« Mar- 
xa, logike i matematike, itd. Pri tom se 
često nije zadržao samo na racionalnoj i 
bespoštednoj kritici starih shema i na po- 
kušaju interpretiranja Marxa, već je uka- 
zao i na neka vlastita rješenja. 

Čovjek je — smatra P. nasuprot teza- 
ma o čovjeku kao »ekonomskoj životinji« 
— +praktično, dakle slobodno, univerzal- 
no stvaralačko i samostvaralačko društve- 
no biće«. Istovremeno, međutim, »samo 
shvatiti čovjeka značilo bi samo shvatiti 
ono što je čovjek već bio«. A čovjek »je 
prije svega ono što on može i treba da 
bude«. Stoga ni Marxovo shvaćanje »ne 
može ostati samo shvaćanje nego je tako- 
đer kritika otuđenog čovjeka koji ne 
ostvaruje svoje ljudske mogućnosti i hu- 
manistički program borbe za čovječ- 
nost«. 

Dobar poznavalac povijesti filozofije, 
napose angloameričkog misaonog kruga, 
dosljedno logičan i racionalan u svojim 
kritičkim analizama, pisac niza angažira- 
nih i aktualnih članaka iz suvremene pro- 
blematike marksizma, kao i preglednog 
udžbenika logike, Petrović spada u red 
najpoznatijih suvremenih jugoslavenskih 
filozofa. 

Glav. djela: Engleska empiristička filozofija 
(1955); Filozofski pogledi G. V. Plebanova 
(1957); Logika (1963); Od Lockea do Ayera 
(1963); Filozofija i marksizam (1966, prev. na 
engl., njem., češki, jap. i španj); Mogućnost 
čovjeka (1969); Filozofija i revolucija (1975, 
prev. na španj. i engl.); Čemu Praxis (1972), 
Mišljenje revolucije (1978); Suvremena filozofi- 
ja (1980). 


PETROVIĆ, Miloje, filoz. pisac. U knji- 
zi Savremena jugoslavenska filozofija daje 
pregled filozofskih tema i situacija naše 
filozofije u razdoblju od 1945. do 1970, 
a u zaključku kritizira kako »ortodoksnu«, 
tako, još mnogo više, tzv. »humanističku« 
orijentaciju. 

Glav. djelo: Savremena jugoslavenska filozo- 
fija (1979). 


PETROVIĆ, Sreten, filoz. pisac i este- 
tičar (Svrljig, 1940 — ). Prof. u Beogradu. 
Jedan od najplodnijih i najzapaženijih 
suvremenih estetičara u nas, posebno po 
svojim studijama o njemačkoj klasičnoj 
filozofiji (naročito o Schellingu), kao i 
specifičnom pokušaju zasnivanja i kritike 
marksističke estetike. 

Glav. djela: Estetika i ideologija (1972); Ne- 
gativna estetika, Schellingovo mesto u estetici ne- 
mačkog idealizma (1972); Marksistička esteti- 
ka (1980). 


PETRUS, Aureoli (ili Aurioli, franc. 
Pierre d'Auriole), franc. filozof i teolog 
(kraj XII st.— 1322). Magistar teologije u 
Parizu, kasnije kardinal. Blizak nomina- 
lizmu i empirijskom načinu mišljenja, 


polemičke prirode, negirao je razne teze 
njemu suvremenih filozofskih pravaca. 

Glav. djela: Repercussionum editum contra 
adversarium  innocentae. Matris Dei (1314); 
Commenlarii in libros quatuor sententiarum 
(1317). 


PETRUS HISPANUS, Petrus Guilia- 
ni (papa Ivan XXI), filozof, teolog i me- 
dicinar (1220— 1277). Njegov elementar- 
ni udžbenik logike Summulae logicales 
(koji je od 1480. izašao u više od 50 iz- 
danja) služio je stoljećima kao standardni 
priručnik. U njemu su i spomenute po- 
znate mnemotehničke oznake silogizama 
(Barbara, celarent, dari, ferio itd.), ali neki 
historičari (npr. Prantl) osporavaju origi- 
nalnost tog djela i tvrde da je samo pri- 
jevod udžbenika Mihajla Pselosa. Pisao je 
i komentare uz Aristotelove spise, kao i 
udžbenik za medicinare. 

Glav. djelo: Summulae  logicales (posth. 
1480). 


PETRUS LOMBARDUS, skolastički 
filozof i teolog (oko 1100— 1160). Učio 
je kod Abelarda, Gilberta de la Porrćea 
i Huge od St. Victora. Naučavao je u Pa- 
rizu, gdje je 1159. postavljen za biskupa. 
Prozvan je »magister scientiarum« zbog 
zbirke citata (najviše iz Augustina) koja je 
postala vrlo popularna kao teološki udž- 
benik i kao takva bila bezbroj puta ko- 
mentirana sve do XVI stoljeća, kad je na 
prvo mjesto stavljena Tomina Summa 
tbeologiae, 

Glav. djelo: Libri quatuor sententiarum 
(kritičko izd. u 2. sv. 1916). 


PETRUS, Peregrinus de _Maricourt, 
franc. teolog, fizičar i filozof (druga pol. 
XIII st). Smatra se pretečom R. Bacona 
u matematsko-eksperimentalnim tenden- 
cijama. Pomoću eksperimentiranja u filo- 
zofiji prirode htio je iz znanosti isključiti 
mogućnost zablude. Glavno mu je djelo 
posvećeno magnetizmu. 

Glav. djelo: Epistola de magnete (posth. 
1558). 


PFANDER, Alexander, njem. filozof 
(1870 — 1941). Prof. u Minchenu. Na os- 
novi Husserlove fenomenologije piše 
značajne rasprave iz logike i psihologije. 
Predmet je logike, po Pfanderu, misao (a 
ne mišljenje, što je predmet psihologije), 
pa je logika »sistem misli o mislima«. Sud 
je — analogno tome — samo naročita 
vrsta misli, naime misli koje nešto tvrde. 
Subjekti u impersonalnom sudu nisu bilo 
kakve stvari, već procesi situacije koje do- 
življuje u prostorno vremenskom određe- 
nju onaj koji stvara impersonalne sudove. 
To je moguće stoga što kvalitete i procesi 
mogu sami za se biti pomišljani a da ne 
budu uvršteni u bilo koje stvari kao svoj- 
stva ili djelovanja. Svijet logike je svijet 
»trećeg carstva«, koji je s onu stranu real- 
nosti, pa tako predmeti ili odnos samih 
stvari predstavljaju tek intencionalne ko- 
relate pojma ili suda. Iz tvrdnje da jedan 
čovjek ili više njih, ili svi ljudi, ne mogu 
istovremeno držati dva suda istinitim, ne 
slijedi apsolutno ništa 0 istinitosti po sebi 
obaju sudova, pa također ni to da bi oba- 
dva suda mogla biti istinita. Pojmovi su 
uvijek idealne tvorbe, dok predmeti — 
koji su njihovi intencionalni korelati — 
mogu biti i realni i idealni. Suprotna ra- 
dikalno svakom psihologizmu, ontologiz- 
mu, kao i praktično normativnoj logici, 
Ptanderova logika — premda neprihvat- 
ljiva po svojim prvim idealističkim pre- 
misama zasnivanja »trećeg carstva« — 
predstavlja zanimljiv pokušaj opravdanja 
i razrade fenomenološke logike, koja je 
puna lucidnih i vrlo suptilno izvedenih 
teza. U psihologiji — nasuprot analiti- 
čko-mikroskopskom postupku — P. teži 
izgradnji »sintetičko-makroskopske« psi- 
hologije. U nekim je tezama svoje psiho- 
logije bio u početku blizak Lippsu, ali se 
kasnije i na tom području približio feno- 
menološkom načinu promatranja. 


Glav. djela: Pbćinomenologie des Wollens 
(1900); Einftibrung in die Psycbologie (1904); 
Motive und Motivation (1911); Zur Psycbologie 
der Gesinnungen (2 dijela, 1913-1916); Logik 
(1921); Grundprobleme der _Charakterologie 
(1924); Ostarština, u 2 sv. izd. je 1973. 


PFLEIDERER, Edmund, njem. filozof 
(1842 — 1902). Prof. u Tubingenu i Kielu. 
Historičar filozofije, stoji pod znatnim 
utjecajem Lotzea. 

Glav. djela: Eudćimonismus und Egoismus 
(1881); Lotzes pbilosopbiscbe Weltanscbauung 
(1882); Sokrates und Plato (1896). 


PFLEIDERER, Otto, njem. teolog i fi- 
lozof (1839-1908). Prof. u Berlinu. Pod 
određenim utjecajem Hegela i Schleier- 
machera, u liberalnom pravcu protestant- 
ske teologije zastupa specifični monotei- 
zam. 

Glav. djela: Religionspbilosopbie und ibre 
Geschichte (2 sv. 1878); Religion und Religionen 
(1906). 


PHALEN, Adolf Krister, šved. filozof 
(1884 — 1931). Učenik Hagerstr&ma, u 
spoznajnoj teoriji blizak Kantu. 


Glav. djela: O kvantitativnom načinu zora 
u logici (1912, šved); Das Erkenntnisproblem 
in Hegels Pbilosopbie (1912); Uber die Relativi- 
tig der Raum- und Zeitbestimmungen (1922). 


PIAGET, Jean, švic. psiholog i filozof 
(1896 — 1980). Prof. u Ženevi. Bavio se 
prvenstveno dječjom i mladenačkom psi- 
hologijom, psihologijom inteligencije, 
»genetičkom« spoznajnom teorijom i eti- 
kom. U osnovi psihičkog razvoja nalazi 
se, po njemu, asimilacija koja ukazuje na 
prvobitnu činjenicu koja je najelementar- 
nija u duhovnom životu: »ponavljanje«. 
To je osnovna težnja koju ćemo »naći u 
svakom novom stadiju intelektualnog ra- 
zvoja: težnja za ponavljanjem postupaka 
i za iskorištavanjem vanjskih objekata ra- 
di ovog ponavljanja«. Po Piagetu, svaka 
živa povijest filozofije je povijest proble- 

ma koje pokreće refleksija, ali ih ona ne 
rješava. Da bi bili riješeni, moraju sa fi- 
lozofskog područja prijeći na područje 
specijaliziranih znanosti. 

Glav. djela: La langage et la pensće (1923); 
Le jugement moral (1932), La psycbologie de 
DPintelligence (1947); Introduction A Vepistemolo- 
gie gćnčtique (1951); Essai sur les transforma- 
tions des općrations logiques (1952); Mudrost i 
zablude filozofije (1965, prev.); Strukturali- 
zam (1973, prev.); Epistemologija, nauka o čo- 
veku (1973, prev.). 


PICAVE, Francois Joseph, franc. filo- 
zof (1851 — 1921). Jedan od najznačajni- 
jih historičara srednjovjekovne filozofije 
u Francuskoj, posebno se bavio djelova- 
njem platonizma i neoplatonizma. 

Glav. djela: L'bistoire des rapports de la thćo- 
logie et de la pbiolosopbie (1883), L'Averroisme 
(1902); Le mojenne-age (1902); Essais sur lV'bi- 
stoire gćnćrale et comparće des thtologies et des 
philosopbies medićvales (1913). 


PICCOLOMINI, Francesco, tal. filo- 
zof (1520 — 1604). Aristotelovac, koji na- 
stoji prije svega uskladiti Aristotelovo 
poimanje prirode s vjerskim kršćanskim 
nazorom. U djelu De rerum definitionibus 
liber unus (1600), koje je na određen na- 
čin filozofski rječnik, kao i udžbenik po- 
vijesti filozofije, pokazao je izuzetno po- 
znavanje filozofske kulture svoga vreme- 
na. 
Glav. djela: De generatione et corruptione 
(1602); Naturalium auscultationum (1606); De 
Caelo (1608). 


PICHLER, Hans, njem. filozof (1882 — 
1958). Prof. u Greifswaldu. Jedan od ra- 
nih zastupnika »oživljavanja ontologije« 
— suprotstavljene Wolffu i Leibnizu. 
Konstruktivni zakon »izgradnje duše« le- 
ži, po Pichleru, u »sretnom slučaju« po- 
klapanja strukture vanjskog svijeta i 
strukture subjekta. 

Glav. djela: Uber _Cbr. Wolffs_Ontologie 
(1910); Leibniz (1919); Pbilosopbie der Gescbi- 
chte (1922); Weisbeit und Tat (1923); Wesen 


der Erkennitnis (1926); Logik der Seele (1928); 
Einfiibrung in die Kategorienlebre (1937); Das 
Geistvolle in der Natur (1939), Persinlichke:!t, 
Gliick, Scbicksal (1947). 


PICO DELLA MIRANDOLA, Gio- 
vanni, tal. humanist i filozof (1463 — 
1494). Pripadao je krugu nove Platonske 
akademije, što su je Medici osnovali u 
Firenzi. Sažimajući u sebi sintetički razne 
utjecaje, od Platonovog, Aristotelovog i 
novoplatonističkog do Kabale, a u po- 
sljednjim godinama života i Savonarole, 
P. d. M. postavlja tezu o čovjeku kao mi- 
krokozmosu koji stoji prema ostalom 
makrokozmosu kao u sebi zatvorena cje- 
lina. Čovjek, po tome učenju, posjeduje 
potpunu slobodu da se opredijeli između 
triju vrsta svjetskog bitka koje postoje i 
u čovjeku: materijalnog, životinjskog i 
nebeskog. Kao nosilac humanističke mi- 
sli bori se protiv mističkih astroloških 
predskazivanja. God. 1486. želi pozvati 
učenjake iz cijelog svijeta da raspravljaju 
o 900 filozofskih i humanističkih teza (od 
kojih 55 potječe od Prokla) koje je sasta- 
vio za tu priliku. Papa, međutim, zabra- 
njuje taj skup i izopćuje filozofa iz crkve. 

Glav. djela: De dignitate bominis (1486); De 
ente et uno (1492); Disputationes adversus ast- 
rologiam divinatricem (1496); Sveuk. djela iza- 
šla su mu u 2 sv. u Bologni 1496. 


PICON, Gaetan, franc. estetičar, histo- 
ričar kulture i kritičar (1915— ). Jedno 
vrijeme srednjošk. profesor filozofije, ka- 
snije u Parizu stalni suradnik mnogobroj- 
nih časopisa (»Confluences«, »Fontaine«, 
»Mercure de France« itd.). Smatra da je 
problem vrijednosti temeljni problem 
estetike. Kritičar kako »sadržajnih« filo- 
zofskih estetika — koje, po Piconu, gube 
iz vida specifičnost i samosvojnost umjet- 
nosti — tako i psihološke estetike — ko- 
ja ne može doći ni do kakvih bitnih od- 
redbi o umjetnosti — P. želi temeljnu 
pažnju posvetiti specifičnosti i autohto- 
nosti umjetničkog izraza. Njegova je 

estetska koncepcija prožeta duhom akti- 
vizma i neposrednog dodira s konkret- 
nom materijom umjetnosti. U tom smi- 
slu P. se najviše bavio estetikom i kriti- 
kom književnosti. 


Glav. djela: Malraux par lui-m&me (1953); 
Balzac par lui-meme (1955); L'Usage de la Lec- 
ture (1960); Pisac i njegova sena (1953, prev.). 
Uredio je i zbornik Panorama suvremenib ide- 
ja (1958, prev.). 


PILAR, Ivo, političar, publicist i filoz. 
pisac (Zagreb, 1847 — 1933). Advokat, os- 
nivač Hrvatske narodne zajednice za Bo- 
snu i Hercegovinu, zastupao potrebu fe- 
deralističkog uređenja Jugoslavije. U filo- 
zofiji je pod utjecajem Masaryka. Bitnom 
je karakteristikom slavenske duše sma- 
trao premoć kolektivizma nad individu- 
alizmom i tako pokušao objasniti neke 
crte »inferiornosti« slavenskih naroda. Ba- 
vio se i problemima umjetnosti. 

Glav. djelo: Borba za vrijednost svoga »Ja«. 
Pokus filozofije slavenskog individualizma 
(1922). 


PILIĆ, Đuro, filozof. i teološki pisac 
(Dubrovnik, 1816 — 1883). Svećenik, ba- 
vio se ponajviše filozofskom propedeuti- 
kom, teologijom, kao i historijom filozo- 
fije. Svoje je (ne posebno originalne) ra- 
dove publicirao ponajviše na talijanskom 
jeziku. 


PIRJEVEC, Dušan, estetičar, sociološki 
i filozofski pisac (Solkan, Nova Gorica, 
1921 — Ljubljana, 1977). Prof. kompara- 
tivne književnosti u Ljubljani. Aktivni 
sudionik NOB. Bavio se uz publicistiku 
(urednik »Sodobnosti« i dr.) pretežno 
estetskom problematikom. Oštar i radi- 
kalan borac protiv dogmatizma, P. je dao 
nekoliko izvanredno lucidnih i proble- 
matski pisanih studija o filozofskim os- 
novama literarnih djela. Bio je izuzetno 
dobar poznavalac slovenske i evropske li- 
terature, a u posljednje vrijeme svoje 

plodne spisateljske djelatnosti polazio je 
i od nekih Heideggerovih analiza u pri- 
stupu umjetničkom djelu. 


In memoriam Dušanu Pirjevcu posve- 
ćen je zbornik pod naslovom Mišljenje na 
koncu filozofije (1982), s iscrpnom biblio- 
grafijom njegovih djela. 

Glav. djela: Ivan Cankar in evropska litera- 
tura (1964); Hlapci, beroji, ljudje (1968); Estet- 
ska misel Franceta_ Vebra (1975); »Bratje Ka- 
ramazovi in vprašanje,o bogu« (1976); »Moder- 
na literatura in možnosti marksistične literar- 
ne kritike« (1977), Vprašanje o poeziji (1978); 
Evropski roman (posth. 1979). 


PIRON, iz Elide, grč. filozof (oko 360 — 
270. pr. n. e.). Učenik Brisona, bio je u 
Indiji (u pohodu Aleksandra Velikog). 
Kasnije je osnovao školu u svom rodnom 
gradu. Poput Sokrata, naučavao je samo 
usmenom riječju i nije pisao djela. Nje- 
govo učenje izlagali su kasnije skeptici 
Timon, a posebno Sekst Empirik, koji je 
napisao Pironove postavke u tri knjige. 


Piron je osnivač antičkog skepticizma. 
Kako ga prikazuje Timon, Piron je sma- 
trao zadaćom znanosti da doista istražuje 
svojstva stvari kako bi se moglo utvrditi 
takvo vladanje čovjeka koje je njima pri- 
mjereno i kako bi se mogla spoznati ko- 
risnost koju od njih može dobiti. Piron, 
međutim, pokazuje kako se zapravo ni- 
kad ne može upoznati pravo stanje stvari, 
već, u najbolju ruku, osjećajna stanja u 
koja nas one dovode. No ukoliko ne mo- 
žemo spoznati stvari, ne možemo ni od- 
rediti kako da se prema njima vladamo 
i šta će proizaći iz našeg postupka. Upra- 
vo, dakle, zato što ne postoji znanje, ne- 
moguće je i pravo djelovanje. Stoga mu- 
dracu ne preostaje ništa drugo već da se 
kloni svakog mnijenja kojem podliježu 
mase i da se uzdržava (epohe) od svakog 
suda i svakog djelovanja, da se kloni svih 
afekata, pa će jedino tako naći u sebi mir 
(ataraksiju). Ipak, uzdržavanje od sudova 

ne može uvijek značiti i potpunu praktič- 
nu pasivnost: i mudrac mora djelovati 
kad mu ne preostaje ništa drugo. Stoga 
se on vlada u skladu s običajima i priro- 
dom zemlje u kojoj živi, ali nikad svom 
načinu mišljenja, kao ni svojim djelima, 
ne pripisuje značaj apsolutne istine. 

Ne valja, naime, stvarati mišljenje ni o 
dobru ni o zlu, a ukoliko se ipak mora 
donijeti neka odluka (jer se ne može uvi- 
jek ostati u pasivnosti), najbolje je podre- 
diti se zakonima. Jer ljudska nesreća i 
dolazi odatle što smo bez određenih stva- 
ri koje smatramo dobrim, što se bojimo 
da takva prividna dobra ne izgubimo ili 
pak što moramo podnositi ono što nam 
se čini zlim. Stoga, tko se uzdržava od 
svakog vrijednosnog suda, oslobađa se 
svake boli i nesreće. 


PITAGORA, iz Samosa, grč. filozof 
(oko 582 — oko 496. pr. n. €.). Živio je na 
otoku Samosu u razdoblju procvata nje- 
gove ekonomske i političke moći. Oko 
530. god. emigrira u južnu Italiju i u gra- 
du  Krotonu osniva svoj — moralno- 
-religiozni i mistički »savez«, u kojem je 
vladao strog asketski način života i koji 
je vodio borbu (na strani aristokracije) 
protiv robovlasničke demokracije. Kon- 
zervativno mišljenje pitagorovaca često je 
uvjetovalo vrlo oštre reakcije među de- 
mokratima, pa je stari Pitagora bio prisi- 
ljen da preseli u Metapontiju, gdje je slav- 
ljen umro u dubokoj starosti. Osim filo- 
zofijom, bavio se matematikom i muzi- 
kom, a poznat je P. poučak, koji mu se 
pripisuje, a koji govori da je u trokutu 
kvadrat nad hipotenuzom jednak zbroju 
kvadrata nad katetama. Po nekim svjedo- 
čenjima, P. je sebi pripisivao polubožan- 
ski karakter, a kažu da je govorio: »Posto- 
je ljudi i bogovi i bića kao Pitagora.« 
Osnovu Pitagorine filozofije čini teza 
da je »broj bit svih stvari i da organizacija 
univerzuma uopće predstavlja u svojim 
odredbama jedan harmonični sistem bro- 


jeva i njihovih odnosa« (Aristotel). Negi- 
rajući osjetilnu stvarnost, materiju kao 
supstanciju i svodeći svijet u svojoj biti 
na intelekt, Pitagora smatra da je jedino 
forma neuništiva, a forma iz koje sve 
proizlazi jest upravo broj. Nasuprot pro- 
mjenljivim materijalnim predmetima i 
njihovim sadržajima, nasuprot cjelokup- 
nom  osjetilnom iskustvu, matematski 
brojni odnosi iskazuju izvanvremenska, 
vječna, aksiomatska obilježja što ih nužno 
u sebi sadrži svaki predmet. Ovoj dubo- 
koj ideji o potrebi svođenja cjelokupne 
zbilje na njen kvantitativni supstrat — 
premda je doista »predrasuda da bi bro- 
jevi i prostorne figuracije bili sposobni da 
izraze apsolutno biće« (Hegel) — slijedio 
je kod samog Pitagore, a zatim još izra- 
ženije kod njegovih mnogobrojnih na- 
stavljača, mističko-simbolički pokušaj da- 
vanja značenja pojedinim brojnim odno- 
sima. Tako je npr. broj 10 simbol sveobu- 
hvatne, opće, idealne harmonije. Uopće 
se sve u prirodi mjeri i potčinjava broju, 
pa stoga upoznati svijet, njegovu struktu- 
ru i njegove zakonomjernosti i ne znači 
drugo do upoznati brojeve, koji vladaju 
tim svijetom. No pri razmatranju brojeva 
Pitagora i njegovi učenici ukazivali su i 
na suprotnosti koje prate sve kvantitativ- 
ne odnose (kao što je npr. suprotnost par- 
nih i neparnih brojeva). Sve, zapravo, što 
postoji niz je suprotnosti. »To je« — kaže 
Hegel — »pokušaj daljnjeg izgrađivanja 
ideje spekulativne filozofije u njoj samoj, 
tj. u pojmovima.« Međutim, Hegel — go- 
voreći o Pitagorinim suprotnostima — 
ujedno s pravom i primjećuje: »To je je- 
dan grubi početak bliže odredbe suprot- 
nosti; bez reda, bez dubine, slično indij- 
skom nabrajanju principa i supstancija.« 


PLANCK, Karl Christian, njem. filo- 
zof (1819— 1880). Prof. u Ulmu. Samo- 
stalni mislilac, više formalno no sadržaj- 
no vezan uz Hegela. Radikalni protivnik 
atomističkog shvaćanja svijeta, panteist, 


321 


Platon 


bavio se ponajviše filozofijom prirode i 
socijalnom filozofijom. Izvor je stvarno- 
sti, prema Plancku, nepoznat; stvarnost, 
kao i uopće materija, u stalnom je razvo- 
ju. Najviši stupanj organskog života koji 
je stvoren na zemlji je čovjek. U nekim 
tezama svoje socijalne filozofije P. želi u 
osnovi prevladati materijalističke poglede 
svojih suvremenika. Društvo treba da po- 
stane, prema Plancku, jedinstven organi- 
zam, naime zajednica poziva (Berufsge- 
meinschaft). 


Glav. djela: Die Weltalter (2 sv. 1850 — 
1851); Grundlinien einer Wissenscbaft der Na- 
tur als Wiederberstellung der reinen Erschei- 
nungsformen (1864); Logiscbes Kausalgesetz 
und natiirlicbe Zwecktćitigkeit (1877); Ziel und 
Entwicklungsgesetz der alten Pbilosopbie in 
ibrem Verbćiltniss zur neueren (1877). 


PLANCK, Max, njem. fizičar (1858 — 
1947). Prof. u Kielu, Berlinu, dobitnik 
Nobelove nagrade 1918. 


P. je osnivač suvremene kvantne fizike 
na osnovi teze o diskontinuiranosti ener- 
gije zračenja, tj. teze da elektroni atoma 
mogu emitirati i apsorbirati samo odre- 
dene kvante svjetlosne energije (što uka- 
zuje na to da posjeduju samo diskontinu- 
irane energije). Jedan je od najvećih teo- 
retičara suvremene fizike, a ukazao je i 
na potrebu i mogućnost međusobnog 
utjecaja fizike i filozofije. Stoga piše: »Is- 
traživačima prirode je jasno da polazna 
točka njihova istraživanja nije samo u 
osjetilnim opažanjima i da ni prirodna 
znanost ne može sa sobom izaći na kraj 
bez određene doze metafizike.« 


Glav. djela: Das Prinzip der Erbaltung der 
Energie (1887); Kausalgesetze und Willensfrei- 
beit (1923); D. Welibild der neuen Physik 
(1929);  Positivismus und  reale Ausseniwelt 
(1931); D. Pbysik im Kampf um die Weltan- 
scbauung (1935); Vom Wesen der Willensfrei- 
beit (1936); Determinismus oder Indeterminis- 
mus? (1938); Sinn und Grenzen der exakten 
Wissenscbaft (1942). 


PLATNER, Ernst, njemački filozof 
(1744 — 1818). Prof. medicine i filozofije 
u Leipzigu. Isprva pod snažnim utjeca- 
jem Leibniza, P. je kasnije »kritički eklek- 
tičar«. Razvija tezu da su Kantove antino- 
mije uma protivurječja između uma i fan- 
tazije. Prostor i vrijeme nisu, po Platneru, 
samo čisti zorovi (kao kod Kanta), već 
imaju svoju osnovu u samim stvarima. 
Mnogo se bavio i problemima logike. 

Glav. djela: Lebrbucb der Logik und Meta- 
physik (1795), Pbilosopbiscbe Apborismen (2 sv. 
1776 — 82). 


PLATON (pravo ime Aristokle, ime 
Platon, što na grčkom znači »široki«, do- 
bio je vjerojatno zbog atletske građe), 
grčki filozof (427 — 347. pr. n. e.). Rodom 
Atenjanin, pripadao imućnoj aristokrat- 
skoj obitelji, bavio se u mladosti pjesni- 
štvom i gimnastikom. Odlikovao se i kao 
ratnik, a dvaput je dobio nagradu na Is- 
timskim igrama. U filozofiji ga je pouča- 
vao heraklitovac Kratil, ali je odlučan 
utjecaj na njega imao tek Sokrat, koga je 
upoznao u svojoj 20. godini i ostao mu 
8 godina (sve do Sokratove smrti) najvjer- 
niji učenik. Nakon toga odlazi u Megaru 
k Euklidu, pa u Egipat i Kirenu. Zatim 
osam godina djeluje kao učitelj u Ateni, 
da bi oko 388. pošao u Italiju i na Siciliju, 
gdje se upoznao s pitagorejcima i došao 
na dvor Dionizija Starijeg. No Dioniziju 
ubrzo dodijaju njegovi savjeti, pa ga— 
nakon što je Platon pokušao ostvariti svo- 
ju idealnu državu — preda spartanskom 
poslaniku Polisu, koji ga kao roba dovede 
u Eginu na prodaju. Otkupio ga je i oslo- 
bodio Kirenjanin Anikerid i vratio u Ate- 
nu, gdje je Platon osnovao školu (Akade- 
miju). Kad ga je, poslije smrti Dionizija 
Starijeg, Dion pozvao u pohode njegovu 
nasljedniku, i opet nije imao uspjeha kod 
vladara, kao što je jedva pobjegao i poslije 
trećeg putovanja (361. god.) na Siciliju. 
Od Dionizijeva bijesa i od pogibije spasili 
su ga sada njegovi prijatelji. Vrativši se u 

Atenu, podučavao je do svoje smrti na 
Akademiji. Umro je kao slavan, nadaleko 
slavljen filozof. 

U Platonovoj filozofiji pojmovi (koji su 
u Sokrata još zasnovani u subjektu) dobi- 
vaju vrijednost posebnih, ontološki ute- 
meljenih, samostalnih, o čovjeku neovi- 
snih ideja. Vidljivi svijet materijalnih 
oblika i zbivanja samo je nesavršen odraz 
natpojavnog svijeta ideja. Toj temeljnoj 
idealističkoj koncepciji Platon supsumira 
i rješenja svih ostalih etičkih, spoznajnih, 
antropoloških i estetskih pitanja. Svaka je 
ideja, po Platonu, vječna i u sebi identič- 
na, uzrok i uzor svemu pojavnom što ni- 
kad ne može dostići samu ideju. Predme- 
tom istraživanja prave nauke, predmetom 
znanja, ne mogu biti promjenljivi mate- 
rijalni oblici, već samo čisti apstraktni 
pojmovi, odnosno ideje. Dijalektika je 
nauka koja proučava ideje, ona je sposob- 
nost da se mnoštvo stvari shvati kao je- 
dinstvo i da se u toku razgovora dođe do 
spoznaje čistog pojma. Iza površinskih 
pojava i stvari s kojima se sreću naša osje- 
tila postoji općost, zakonitost, što se ne 
može opaziti osjetilima, no može domi- 
sliti umom. Ovi zakoni, pojmovi, odno- 
sno ideje, postojaniji su i stoga zbiljskiji 
nego svekoliko osjetilno opažanje stvari; 
pojedine stvari npr. stoje ili padaju, ali 
zakoni što određuju koja će tijela, kada 
i kako pasti, nemaju početka, postoje u 
vječnosti. 

Kritizirajući Protagoru, Heraklita, De- 
mokrita, pa i Anaksagoru, Platon im za- 
mjera preferiranje relativne osjetilne spo- 
znaje i postavlja radikalno svoju tezu o 
jedinom supstancijalnom svijetu nadosje- 
tilnih ideja, u kojem osjetilne stvari mogu 
samo participirati. Ideje — a ne materi- 
jalna zbilja — jedini su pravi bitak svijeta, 
one su supstancijalni vječni oblici i izra- 
žavaju ono što je zajedničko, opće, vrijed- 
no, identično i trajno u pojedinačnim 
stvarima. Pravi bitak stvari, izražen u ide- 
jama, može se spoznati samo razumom, 


a treba ga razlikovati od pojava koje opa- 
žamo osjetilima. U sredini između ra- 
zumne spoznaje ideja i osjetilnog opaža- 
nja stoji matematičko mišljenje, koje Pla- 
ton smatra pripremom za filozofiju. Geo- 
metrijski oblici i brojevi posrednici su iz- 
među osjetilnog svijeta i svijeta ideja. 
Stoga je, kažu, Platon na vratima svoje 
Akademije ispisao riječi: »Neka nitko ne 
ulazi tko ne zna geometriju«. 

Ideja dobra najviša je u carstvu ideja, 
jer je dobro po sebi, apsolutno dobro, od- 
nosno božanstvo, uzrok svekolike opstoj- 
nosti i spoznaje. Nasuprot idejama, mate- 
rija je nešto posve neodređeno, nesavrše- 
no i neograničeno. To je kaotična masa 
što ispunjava prostor, koji samo pomoću 
ideja može dobiti oblik, iako daje stalan 
otpor idejama kao slijepa, mehanička 
nužnost. Ta neograničena materija, koja 
se upravo stoga i ne može spoznati, u 
stvari je — nebitak. 

Čovjek je podijeljen na tijelo, koje pri- 
pada prolaznom svijetu materije, i dušu, 
koja je besmrtna i vječna, to je bila i bit 
će, pa se uključuje u duhovni svijet ideja. 
Duša je i prije ovog života postojala na 
sličan način kao ideja, kao čisti duh bez 
tijela, iako u ljudskom obliku. Stoga i 
prava spoznaja nije ništa drugo nego sje- 
ćanje duše na ideje koje je motrila u 
svom predživotu. 

Od svih Platonovih djela najopsežnija 
je i najkarakterističnija za sve njegove fi- 
lozofske koncepcije Država (Republika, 
Politeja), u kojoj je sadržana i njegova 
metafizika i teologija, etika, psihologija, 
pedagogija, učenje o državnim uređenji- 
ma, o umjetnosti itd. Pravednost je odnos 
između pojedinaca, ali upravo zato ona 
ovisi o organizaciji društva, pa se može 
ispitivati kao bitni dio države, a ne kao 
osobina pojedinačnog stava. Ocrtavajući 
kritički razne društvene sisteme, P. će ne- 
gativno ocijeniti i antičku demokraciju. 
Njen je osnovni princip jednako pravo 
sviju da vrše sve službe i sudjeluju u do- 

nošenju državnih rješenja. To, na prvi po- 
gled, odlično uređenje postaje loše zato 
što narod nije dovoljno obrazovan da iza- 
bere one koji će najmudrije voditi državu. 
Stoga takva demokracija na kraju najče- 
šće prelazi u tiraniju. Gomila, naime, to- 
liko voli laskanje i »toliko je žedna meda« 
da najposlije najlukaviji laskavac, koji se- 
be zove »zaštitnikom naroda«, uzima naj- 
višu vlast u svoje ruke. Kako liječnika, 
kad smo bolesni, ne biramo bobom, kako 
lađom ne upravlja izabrani kormilar, već 
onaj tko zna najbolje upravljati, tako i za 
državu moramo tražiti najbolje i najum- 
nije upravljače, a to su, po Platonu, filo- 
zofi: »Dokle god filozofi ne postanu kra- 
ljevi, ili dok se sadašnji takozvani kralje- 
vi... ne predaju istinskom i temeljnom 
filozofiranju, i dok se u jedno ne stopi 
to dvoje... sve dotle se države neće moći 
osloboditi zla.. .« 

Tako Platon u svojoj grandioznoj i uto- 
pističkoj zamisli države (zastupajući, u 
stvari, shvaćanja aristokratske klase) sma- 
tra da filozofi treba da vladaju cjelokup- 
nom državom, tj. srednjim staležom »ču- 
vara« i činovnika, a pomoću njih zanatli- 
jama, seljacima i robovima. Savršeno dru- 
štvo bilo bi ono u kojem bi svaka klasa 
i svaki član radili ono za što su po prirodi 
i po talentu najsposobniji. 


Platonovo Sedmo pismo, Država, Dr- 
žavnik i, na kraju, Zakoni predstavljaju 
ne samo vrlo ilustrativna djela za tadašnje 
filozofske i državno-pravne koncepcije 
već i duboke i nadasve zanimljive doku- 
mente o općim stremljenjima, mogućno- 
stima anticipiranja i idealima društva, ko- 
ji u učenju jednog od najkonzekventnijih 
idealističkih filozofa svih vremena, u uče- 
nju Platona, dobivaju svoja do tada najra- 
dikalnija, sintetička i najzrelija rješenja. 
Država je u tom smislu pokazala idealno 
zasnovanu zajednicu, toliko idealno, 
smiono, ali i neizvedivo, da je — bez ob- 
zira na Platonove intencije da je tako 
idealnu praktički i politički ostvari — 


morala kasnije i u samoj ideji pretrpjeti 
niz ispravaka. Živa dinamika života i 
konkretni čovjek sa svim svojim slabosti- 
ma, individualnim nagnućima i željama, 
pa i neka žalosno praktično-politička is- 
kustva, srušili su Platonove sanjarske 
ideale o zajedničkom vlasništvu, biranju 
bračnih drugova, zajedništvu žena i djece, 
o rigoroznom državnom odgoju, kao i 
uopće o čistoj, božanski uzvišenoj pravdi. 
I premda se ta »čistoća« u Državi i u 
samoj teoretskoj sferi ipak zasnivala na 
okrutnoj stvarnosti postojanja robova (pa 
čak i točno diferenciranih kasta gospoda- 
ra koji se moraju držati samo svojih ne- 
prekoračivih dužnosti i prava), premda je, 
dakle, i jasan njen klasni karakter, ona 
ipak sadrži i mnoge elemente koji su ka- 
snije čak neke socijalističke pisce (Maxa 
Beera, Karla Kautskog) naveli na to da je 
proglase pravom »komunističkom zajed- 
nicom«. I doista, Politeja je mogla svojim 
izvanredno lijepo umjetnički pisanim 
tekstom — kao, uostalom, i velika većina 
Platonovih dijaloga — i svojom moral- 
nom čistoćom, idejom kolektiviteta, pa 
čak i nekim ekonomskim rješenjima, na- 
vesti na takve, u biti, dakako, presmione 
zaključke. 


Ideja države, izvedena iz ideje praved- 
nosti — premda trpi od osnovne Plato- 
nove slabosti: podvojenosti na idealno i 
realno carstvo, na svijet ideja i sjenu ideja 
— predstavlja logički konzekventno do- 
mišljenu tvorbu, što teoretski znači uzor- 
nu utopiju sretne i, za to vrijeme, savrše- 
ne zajednice. Platon smatra isključivo in- 
telektualnu vrijednost i moralnu zrelost 
filozofa sigurnim jamstvom za pravedno 
upravljanje ljudskim sudbinama u organi- 
ziranoj zajednici, pa mu za formiranje i 
postojanje bilo kojih državnih ustanova i 
svih postupaka prema ljudima uopće — 
nije potrebno ništa drugo do čisti razum- 
ski razlog. Svježina te razumske samosvi- 
jesti i ponosna i zanesena težnja za rea- 
lizacijom visokih etičkih vrijednosti zrače 


Platon 


nesumnjivo iz teksta Države snagom i 
iskrenošću, kao i entuzijastičkom preda- 
nošću svojoj idealnoj istini, jednog od 
najgenijalnijih majstora dijaloga sviju vre- 
mena. Ukoliko, npr., pročitamo ono mir- 
no i racionalno pobijanje temperamentno 
rječitog Trazimaha — kao i niza drugih 
Sokratovih sugovornika — uvidjet ćemo 
ubrzo svu dubinu i filozofsku snagu Pla- 
tonove argumentacije, zasnovane na ne- 
prolaznim vrijednostima i na plemenitoj 
težnji autora da dokaže kako je pravednik 
i mudriji i sretniji od nepravednika. 

Potkraj života Platon je ipak — razo- 
čaran realnim neuspjesima, bolje upo- 
znavši ljude, njihovu psihu i njihove ma- 
ne, njihovu pohlepu za vlašću, novcem i 
užicima, uvjerivši se da vladavina filozofa 
ne bi mogla biti svojom intelektualnom 
snagom dovoljno autoritativna za mase 
— uvidio da je Politeja bila samo iluzor- 
na zamisao i da je valja prilagoditi posto- 
jećim ljudskim i društvenim mogućnosti- 
ma. Plod tih kasnih iskustava Platona je- 
su njegovi Zakoni. 

U nizu svojih najpoznatijih dijaloga 
Platon se bavi i estetskom problemati- 
kom. On prije svega utvrđuje da, za raz- 
liku od lijepih predmeta, lijepih čina, li- 
jepih misli, postoji ideja ljepote, tj. lijepo 
po sebi, koje je uvijek u sebi jednako. Što 
god je lijepo, osim ovog jednog — ideje, 
lijepo je po tome što u sebi sadrži dio 
tog općeg lijepog. Samo, dakle, onaj koji 
poznaje ideju ljepote može zaključiti i 
stupanj ljepote u pojedinačnim predmeti- 
ma. Platon, dakle, smatra da se ne bi mo- 
glo utvrditi što je lijepo ako ne bi posto- 
jala neka mjera, opći uzor, apsolutna vri- 
jednost, koja lijepe stvari čini lijepima. U 
Fedru Platon želi pokazati kako se u zoru 
ljepote sjećamo one prave idejne ljepote, 
što smo je u preegzistenciji doživjeli u 
carstvu ideja, pa nam upravo to sjećanje 
»okrilati dušu« u dodiru s realno lijepim. 

Ali Platonova metafizika lijepog — 
njegovo uzdizanje ideje ljepote među tri 

najviše ideje (uz dobro i istinu) — suprot- 
stavljena je njegovoj teoriji o umjetnosti. 
U tim razmatranjima o umjetnosti Platon 
je vrlo konzervativan i traži da umjetnici 
proizvode samo didaktički vrijedna djela 
koja mogu koristiti državi. Svi drugi 
umjetnici potiču i uzbuđuju strasti, koje 
će »svak razuman htjeti utomiti, pa loše 
odgojno djeluju na puk«. Stoga će iz svoje 
idealne države istjerati čak i »najvrsnijeg 
pjesnika i prvog tragika«, besmrtnog Ho- 
mera. Ali Platonovo se potcjenjivanje 
umjetnosti ne temelji sammo na ovom pe- 
dagoško- idejnom i pragmatičkom razlo- 
gu, već, prije svega, na bezvrijednoj spo- 
znajnoj funkciji umjetnika. U osnovi se, 
međutim, = njegova —— nerazumijevanja 
umjetnosti nalazi njegova estetska kon- 
cepcija mimezisa (oponašanja). Ukoliko, 
naime, umjetnost mora što vjernije opo- 
našati realne predmete, a i ti su realni 
predmeti, po Platonovoj shemi, već i sa- 
mi sjena svijeta ideja, umjetnost doista 
ništa drugo i ne radi već oponaša opona- 
šano, ona je sjena sjene. Stoga je za Pla- 
tona realni stol ipak vredniji od slike sto- 
la koja ga oponaša. Pjesničko umijeće u 
cjelini nije zasnovano na znanju, već sa- 
mo na nadahnuću, subjektivnom mnije- 
nju, i stoga nema objektivni karakter ra- 
cionalnog mišljenja, već je i suviše emo- 
cionalno, a premalo intelektualno i stro- 
£0 pojmovno. 

Platon izvanredno dosljedno pokazuje 
sve posljedice jednog stava koji ne nalazi 
nikakav drugi oblik spoznaje osim inte- 
lektualnog. On je s pravom smatrao da 
se oponašanje uvijek zaustavlja na prirod- 
noj datosti, a ne dolazi do pojmova, do 
logičke istine. No on je istovremeno sma- 
trao da izvan intelekta, koji otkriva ideje, 
ne postoji ništa drugo do puka, prljava, 
tjelesna osjetilnost i strast. Doista, njego- 
vo se profinjeno estetsko osjećanje teško 
moglo složiti s njegovim rigoroznim lo- 
gičkim izvodima, što su toliko ponižavali 
vrijednost umjetnosti. Jednom je i sam 

rekao da bi se osjećao sretnim kad bi mu 
itko ikada pokazao način kojim bi oprav- 
dao umjetnost i postavio je među uzviše- 
ne ljudske djelatnosti. No kako ga nitko 
nije mogao uvjeriti u nelogičnost njego- 
vih rezultata i kako mu se činilo da 
umjetnost svojom prividnom istinom 
protivurječi njegovoj etičkoj savjesti, a da 
intelekt odreduje da izbaci umjetnost, on 
je konzekventno poslušao intelekt i svoju 
savjest. 

Međutim, bez obzira na spoznajne i 
estetske kvalitete besmrtnih Platonovih 
dijaloga, što će uvijek ostati među naj- 
vrednijim i najzanosnijim djelima ljud- 
skog uma u riznici evropske kulturne ba- 
štine, Platon nije prevladao dualizam svi- 
jeta ideja i zbilje, pa je stoga i ostao u 
okviru niza nerješivih protivurječja, što 
su karakteristična i za mnoge kasnije 
objektivno-idealističke sisteme. Na neka 
od tih protivurječja ukazao je već njegov 
učenik Stragiranin Aristotel. 


Glav. djela: Platonova se djela mogu svrsta- 
ti u 4 osnovne grupe: 


1. Sokratovsko razdoblje: Apolo- 
gija (prev.); Kriton (prev); Protagora (prev.); 
ljon (prev.); Laket; Država I knjiga (prev.); 
Lisid; Harmid; Eutifron, 

2. Prijelazno razdoblje: Gorgija; 
Menon; Eutidem; Hipia minor; Kratil; Hi- 
bia maior; Meneksen. 

3. Djela zrelog razdoblja: Simpo- 
sion (prev); Fedon (prev.), Držara IL-X 
(prev); Fedar (prev.). 

4. Djela kasnog razdoblja: Teetet 
(prev.),; Parmenid (prev); Sofist (prev.); Dr- 


žavnik (prev.); Fileb (prev) Timej; Kritija; 

PLEHANOV, Georgij Valentinovič, 
rus. filozof, politički borac i teoretičar 
(1856 — 1918). Kao student na Rudar- 
skom institutu u Petrogradu ulazi u na- 
rodnjačke revolucionarne organizacije, a 
1880. emigrira u inozemstvo. God. 1883. 
osniva u Ženevi prvu rusku marksističku 


grupu, »Oslobođenje rada«, vodi borbu 
protiv narodnjaštva i polemizira s među- 
narodnim revizionizmom i njegovim ru- 
skim varijantama. Kasnije se sve više pri- 
klanja menjševicima, ali 1910. zbližava se 
s Lenjinom, te se zajedno s njim bori 
protiv nemarksističkih i  religiozno- 
-filozofskih struja među ruskim socijalđe- 
mokratima. Za I svjetskog rata stoji na 
pozicijama socijalpatriotizma i traži da 
socijalisti podupru vlade Antante. Tada 
na političkom planu s njim prekidaju Le- 
njin i boljševici. Poslije pobjede februar- 
ske revolucije vraća se u Rusiju, ali okto- 
barsku revoluciju ocjenjuje kao »kobnu 
pogrešku«, smatrajući da »zemlja još nije 
sazrela za socijalizam«. Ne shvaćajući tako 
epohalno značenje velikog Oktobra, on 
ipak misli da se »ne smije podizati oružje 
protiv radničke klase, čak ni ako se ona 
vara«, pa se stoga ne angažira u borbi pro- 
tiv Sovjeta. Nakon što se teško razbolio, 
prenesen je u sanatorij Pitherjavi u Fin- 
skoj, gdje je i umro. 

Filozofski radovi Plehanova potječu 
pretežno iz kasnijih faza njegova života, 
i premda ni tada nije napisao neki veći 
sistematski filozofski rad, mnogi njegovi 
briljantni i lucidno pisani filozofsko- 
“historijski i polemički eseji, komentari i 
članci bave se eminentno filozofskom 
problematikom i zadiru u bitna gnoseo- 
loška, ontološka i logička pitanja. Kritika 
Hegelova sistema jedna je od glavnih fi- 
lozofskih preokupacija Plehanova. Mar- 
ksističkom interpretacijom njegovih os- 
novnih postavki — interpretacijom koja 
je pokazala i određene slabosti, ali i niz 
izvanrednih zapažanja — Plehanov je an- 
ticipirao Lenjinov zahtjev o potrebi stal- 
nog »materijalističkog izučavanja Hegela« 
i ujedno odbacio svako pomodarsko, pre- 
zrivo slijeganje ramenima na račun »He- 
gelova krajnjeg idealizma« i tretiranja ve- 
likog dijalektičkog filozofa kao »crknutog 
psa«. Takav stvaralački pristup filozofskoj 
tradiciji vidljiv je i u Plehanovljevoj valo- 

rizaciji Spinozine filozofije, koju je uvijek 
vrlo visoko cijenio. Plehanov je ukazao i 
na bitno protivurječje Kantove diobe na 
fenomenalno i noumenalno carstvo i po- 
kušao tako riješiti osnovno pitanje Kriti- 
ke čistog uma, Svojom tvrdnjom o unutar- 
njem  protivurječju Kantova sistema 
(»stvar po sebi« je nespoznatljiva, a ipak 
se na nju — kad kažemo da aficira našu 
svijest — primjenjuje kategorija spoznat- 
ljive fenomenalnosti: kauzalitet) on je 
točno uočio najslabiju točku velikog ko- 
nigsberškog mislioca. No upravo ono što 
je Plehanov kao pozitivno suprotstavio 
Kantu, nalazeći rješenje u tome da naši 
osjeti i predodžbe nisu slični predmeti- 
ma, već da su simboli, znaci, »hijeroglifi«, 
nije ipak riješilo Kantovo pitanje. Pleha- 
novljeva misao (izražena u njegovim 
mnogim spisima) u kritici Kanta ide 
ovim smjerom: Stvari po sebi djeluju na 
nas, i to Kant priznaje. Djelovati na nešto 
znači biti u nekom odnosu. Prema tome, 
ako znamo — bar djelomično — djelo- 
vanje stvari na nas, onda znamo — bar 
djelomično — i one odnose koji postoje 
između nas i njih. Ali ako znamo te od- 
nose, onda su nam također poznati — 
preko naših opažanja — i odnosi koji po- 
stoje među stvarima kakve su same po 
sebi, Plehanov se, međutim, tim putem 
ipak ne rješava fenomenalnosti, već je, 
štaviše, na jednom mjestu (u Kritici naših 
kritičara) i potvrđuje. Lenjin s mnogo 
prava kritizira Plehanova stoga što on 
kantovstvo i agnosticizam kritizira »više 
s vulgarnomaterijalističkog nego s dija- 
lektičko-materijalističkog stanovišta«. 

Uz niz zanimljivih, kritičkih interpre- 
tacija filozofske tradicije i polemičkih čla- 
naka protiv njegovih suvremenika, Pleha- 
nov se bavio i pojedinim filozofskim pro- 
blemima i dao niz originalnih rješenja. 
Tako on npr. ukazuje koliko je pogrešan 
put kad se pitanje postavlja u okviru po- 
znate alternacije: ili formalna logika, ili 
dijalektika. P. smatra da su osnovni zako- 


ni formalne logike samo poseban slučaj 
dijalektičkog mišljenja. 

Dijalektika je, u svim svojim vidovima 
i odnosima, dominantna tema najzrtačaj- 
nijih filozofskih radova Plehanova. Razli- 
kujući Hegelovu od Marxove dijalektike 
prvenstveno po tome što je prva idealisti- 
čka, a druga materijalistička, Plehanov 
pokušava dokazati kako je idealistička di- 
jalektika izložena mnogim opravdanim 
objekcijama i kako, štaviše, upravo Hege- 
lova dijalektika »sadrži sama u sebi najbo- 
lji i najpotpuniji dokaz neodrživosti idea- 
lizma«. Polemizirajući protiv shvaćanja da 
je dijalektika nespojiva s materijalizmom 
(N. Berdjajev, M. Adler, E. Bernstein), 
Plehanov želi pokazati kako je zapravo 
tek Marx ispravio imanentne protivurječ- 
nosti Hegela, što su bile posljedica idea- 
lističke osnove njegove dijalektike. Idea- 
lizam i dijalektika ne mogu se, po Pleha- 
novu, stopiti u jedno neprotivurječno or- 
gansko jedinstvo. Na području historije 
to, po Plehanovu, postaje plauzibilno. Di- 
jalektičko shvaćanje pojava pretpostavlja 
priznanje njihove objektivno zasnovane 
zakonitosti, a historijski idealizam vidi u 
slobodnoj, kauzalno ncuvjetovanoj, svje- 
snoj djelatnosti ljudi glavnu pokretačku 
snagu historije. 

Plehanovljeva je, međutim, nesumnjiva 
zasluga što je, naglašavajući prednost 
Marxove dijalektike pred Hegelovom, is- 
todobno isticao premoć Hegelove nad 
svakom drugom. Tako je on, bez obzira 
na prevelike simpatije prema Černišev- 
skom (čije je mnoge spise visoko i neo- 
bjektivno valorizirao), često pokazivao ka- 
ko on nije u potpunosti shvatio i usvojio 
Hegelovu dijalektiku. 

I u nizu svojih eseja s područja estetike 
i osobito sociologije umjetnosti (Pisma 
bez adrese, Proleterski pokret 1 buržoaska 
umjetnost, Umjetnost i društveni život, i 
dr.) Plehanov želi pokazati kako zapravo 
nema umjetničkog djela koje bi bilo pot- 
puno lišeno idejne sadržine. L'art pour 

Part je za Plehanova »djetinjast«, umjet- 
nost radi umjetnosti danas je isto tako 
čudnovata misao kao i bogatstvo radi bo- 
gatstva. Sociologiziranje gotovo svih pro- 
blema umjetnosti i nedovoljno obraćanje 
pažnje na eminentno filozofsku i umjet- 
ničku dimenziju umjetnosti sigurno su 
slaba strana tih Plehanovljevih spisa, na 
koju su se, uostalom, kasnije ponajviše 
pozivali dogmatici. Pa ipak, on vrlo lucid- 
no, osobito u analizama francuske umjet- 
nosti, pokazuje kako sklonost prema 
umjetnosti radi umjetnosti nastaje ondje 
gdje postoji razilaženje između umjetnika 
i društvene sredine. Nasuprot tome, »ra- 
dosna gotovost«, koja uvijek prati sklo- 
nost da se sudjeluje u socijalnim bitkama, 
nastaje i učvršćuje se ondje gdje postoji 
uzajamno razumijevanje »između većeg 
dijela društva i ljudi koji se više ili manje 
aktivno interesiraju za umjetničko stvara- 
nje«. 

Lenjinov sud o Plehanovljevim filozof- 
skim radovima kao o »onome što je naj- 
bolje u čitavoj međunarodnoj marksisti- 
čkoj literaturi« vjerojatno je pretjeran, ali 
u nekim elementima on ipak ostaje, bez 
obzira na sve ograde koje je Lenjin već 
i tada izrekao. Taj sud je uglavnom histo- 
rijski zasnovan, nadasve ako je riječ o ta- 
dašnjoj ruskoj marksističkoj literaturi. 
Kad promatramo čitav Plehanovljev ži- 
votni opus, postaje posve jasno da su to 
— neovisno o činjenici da se on lično 
nije snašao u zbivanjima velikog Oktobra 
i da je u kolebanjima između menjševika 
i boljševika izgubio politički kompas, pa 
i bez obzira na neke vulgarizacije koje su 
imale negativnog odjeka u kasnijoj litera- 
turi — nesumnjivo najlucidnije stranice 
što su napisane u Rusiji o filozofskim 
problemima marksizma. 

Glav. filoz. djela: Naša razmimoilaženja 
(1885, prev.); O sezdesetoj godišnjici Hegelove 
smrti (1891 — 92, prev.), Predgovor prvom izd. 
Ludwiga Feuerbacha od Fr. Engelsa (1892, 
prev.); K pitanju o razvitku monističkog pogle- 
da na bistoriju (1895, prev.); Ogledi o bistoriji 


marksizma (1896), K pitanju o ulozi ličnosti 
u bistoriji (1898, prev.), Bernstein i materijali- 
zam (1898, prev); Na čemu da mu budemo 
zabvalni (1898, prev.); Materijalizam ili kan- 
tovstvo (1899, prev.); Pisma bez adrese (1899 — 
1900, prev); Kant protiv Kanta ili dubovni 
zavjet g. Bernsteina (1901, prev.), Predgovor 
prijevodu Engelsova Razvitka naučnog socija- 
lizma (1902, prev.); Karl Marx (1903); Prole- 
terski pokret i buržoaska umjetnost (1905, 
prev.); O materijalističkom shvaćanju bistorije 
(u zborniku »Kritika naših kritičara«, 1906, 
prev.); Joseph Dietzgen (1907, prev.), Osnovna 
pitanja marksizma (1908, prev); Materialis- 
mus militans (1908, prev.); N. G. Černiševski 
(1910); O izučavanju filozofije (1910, prev.); 
Skepticizam u filozofiji (1911); Umjetnost i 
društveni život (1912 — 1913, prev.); Filozofski 
pogledi A. I. Hercena (1912, prev.); Od idealiz- 
ma k materijalizmu (1915, prev.), Predgovor 
knjizi A. Deborina Uvod u filozofiju dijalek- 
tičkog materijalizma, prev. 1916. 


PLENGE, Johann, njem. filozof i socio- 
log (1874—1963). Prof. u Leipzigu i 
Minsteru. P. smatra da svaka sociologija 
ima svoju filozofiju, i obrnuto, a one bi 
se trebale ponovo stopiti u zapadnoev- 
ropskom mišljenju kao središte svjetsko- 
-povijesne duhovne sinteze. Stoga »sinte- 
zom« Marxa i Hegela, koju, u osnovi, ba- 
zira na idealističkom konceptu, P. poku- 
šava zasnovati ozbiljenje filozofije i odu- 
hovljenje sociologije. 

Glav. djela: Marx und Hegel (1911); Zur 
Ontologie der Beziebung (1930); Hegel und die 
Weltgescbicbte (1931). 


PLESSNER, Helmut, njem. filozof i 
sociolog (1892— ). Prof. u Kolnu, od 
1933. u Nizozemskoj, zatim od 1951. u 
Gottingenu. Plessner želi pokazati kako 
se fenomenologija i transcendentalna kri- 
tika ne mogu ujediniti, ali upravo od nji- 
hova zajedničkog djelovanja zavisi cjelo- 
kupni rad prirodnih i duhovnih znanosti. 
Stoga treba poći s novog stanovišta koje 
će imati njihov zajednički predmet: čov- 
jeka. U okviru niza studija iz graničnog 

područja psihologije, sociologije i, prije 
svega, filozofske antropologije P. pokuša- 
va prevrednovati mnoge tradicionalne 
odnose i kategorije. 


Glav. djela: Die Einbeit der Sinne (1923); 
Grenzen der Gemeinscbaft (1924), Die Stufen 
der organiscben und der Mensch (1928); Macbt 
und menscblicbe Natur (1931); Lacben und 
Weinen (1941); Zwiscben Pbilosopbie und Ge- 
sellscbaft (1953); Dieseits der Utopie (1966); Die 
Frage nach der Conditio bumana (1976). 


PLETHON, Georgios Gemistos, bi- 
zant. filozof (oko 1355 — oko 1450). 
God. 1438. došao je u Italiju na crkveni 
sabor koji je trebao ujediniti istočnu i za- 
padnu crkvu. No uskoro se unija — koja 
je bila formirana zbog navale Turaka — 
raspala, a Plethon je ostao u Firenci. 

P. je obnovitelj studija platonizma i 
novoplatonizma u Italiji, pa je najviše 
pod njegovim utjecajem Cosimo Medici 
osnovao 1459. Akademiju u Firenci. Pro- 
tivnik aristotelizma, Plethon pomoću he- 
lenističkog nazora na svijet nastoji Firen- 
cu odvratiti od kršćanske askeze i zado- 
biti je za harmonični ovozemaljski život 
u humanističkom smislu. Smatrao je da 
se helenizam može oživotvoriti kao uni- 
verzalna religija. Za njegovo vrijeme u 
Akademiji je izvršen obiman prevodila- 
čki i komentatorski rad, držana su mno- 
gobrojna predavanja i razgovori, kao i 
svečane komemoracije Platonu svake go- 
dine. Općenito se smatra da je Plethon, 
uz Besariona, najviše pridonio rehabiliti- 
ranju platonizma u Italiji i propagiranju 
stava o superiornosti Platona nad Aristo- 
telom. 


Glav. djelo: O razlici Aristotelove i Platono- 
ve filozofije (1541, u izdanju J. P. Mignea Pa- 
trologia graeca sv. 160), 


PLOTIN, iz Likopolisa, grč. filozof 
(oko 205— 270). Studirao u Aleksandriji, 
kasnije prelazi u Italiju, gdje u četrdese- 
tim godinama života postaje vrlo popula- 
ran učitelj filozofije u Rimu. Car Galijen 


dozvolio mu je da na ruševinama jednog 
grada u Kampanji osnuje filozofski grad 
po uzoru na Platonovu Državu. No ljudi 
iz careve pratnje spriječili su tu zamisao 
i onemogućili osnivanje Platonopolisa. 
Umire na dobru jednog svog učenika u 
Kampanji, a Porfirije je sakupio i izdao 
54 njegova predavanja u 6 Eneada. 

Filofozija Plotina svojevrsno je i origi- 
nalno obnavljanje platonizma, a u njoj 
nalazimo dosta aristotelovskih, stoičkih, 
gnostičkih i mističkih elemenata. P. je fi- 
lozof sublimne i asketske prirode, kojem 
se tijelo čini sramotnom tamnicom, tc 
mistik, koji u religioznoj ekstazi vidi naj- 
višu ljudsku spoznajnu aktivnost. P. sma- 
tra da sve što postoji proizlazi iz emana- 
cije »Jednog«. To »Jedno«, »Prvo«, to bo- 
žanstvo time ne gubi, poput svjetla, ništa 
od svoje vlastite biti, što stalno emanira, 
baca svjetlo u tmini. Pa ipak, samo isija- 
vanje sve više gubi na intenzitetu što se 
više udaljuje od svog izvora, te, prolazeći 
kroz razne sfere, naposljetku postaje 
mračna, zla protivnost božanstvu — ma- 
terija. 

Iznad svega je, dakle, uzvišeno biće, 
Jedno, što je ujedno i dobro, no o kojem 
zapravo ništa ne može tvrditi jer je iznad 
svega izrečenog. Jedno je sve, ali ništa 
pojedinačno, a njegovo je neposredno isi- 
javanje nus (um ili duh), u kojem već po- 
stoji dvostrukost subjekta i objekta, mi- 
slećeg i zamišljenog. Proizvod duha je 
duša, koja sačinjava najniži stupanj nado- 
sjetilnog a ujedno most prema osjetil- 
nom. Dakle, usprkos suprotnosti između 
nadosjetilnog i osjetilnog, sve što postoji 
sačinjava jednu jedinstvenu ljestvicu. Čak 
i materija, koja je suprotni pol onog nad- 
osjetilnog, pa i nebitak, nije isključena iz 
te hijerarhije, već je samo završna točka 
jedne te iste linije nastanka. Tako je, za- 


pravo, Plotin pretvorio platonski duali- 


zam u monizam. Upravo stoga mogu 
mnogi historičari estetike (Baumler, Cro- 
ce) smatrati da je tek kod Plotina i este- 
tika postala sastavni integralni dio jednog 

zatvorenog sistema, jer je u njega meta- 
fizika lijepog neprotivurječno (za razliku 
od Platona i Aristotela) povezana s filo- 
zofiranjem o umjetnosti. Ti interpreti čak 
tvrde da je u tom smislu »Plotin na kon- 
cu helenske epohe ono što je Hegel na 
kraju epohe kršćanske filozofije«. 


Po Plotinu se temeljni zadatak umjet- 
nosti sastoji u tome da u pojedinačnom 
prikaže potpuno izmirenje ideje i tvari, tj. 
da prikaže ideju kako se obrnula i snizila 
u tvar, a tvar kako se uzvisila u ideju. 
Umjetnina smiruje vječnu borbu i mije- 
nu ideje i tvari. »Unutarnje« oko, koje po- 
činje gledati kad se vanjsko zaklopi, nije 
sposobno odmah ugledati potpuni sjaj 
ljepote. Približavanje najvišoj ljepoti duše 
ispunjava se odbacivanjem svega tjele- 
snog, svojevrsnom ekstazom. Izvor ljepo- 
te je lijepa duša, ljepota je, dakle, bitno 
subjektivna, duhovna, unutarnja stvar. 
Sve izvanjsko u umjetnosti je nebitno — 
rad, npr., u kamenom materijalu rad je 
robova, a ne umjetnika — ono vanjsko, 
osjetilno na umjetnini samo je refleks 
unutarnjeg i na njemu se zasniva. Upravo 
je stoga ljepota jednostavna — a ne kom- 
pleksna kvaliteta. Pojam lijepog i pojam 
umjetničkog predstavljaju bitno zajedni- 
čku funkciju, jer se i umjetnost i ljepota 
utapaju u jednoj mističnoj egzaltaciji du- 
ha. Zato ljepota nije neka simetrija dije- 
lova, ona se ne nalazi u nekakvom objek- 
tivnom odnosu i proporcijama prema cje- 
lini, jer su lijepe stvari često najjednostav- 
nije, pa je lijepo ono što prihvaćamo kao 
stvar naše vlastite prirode, a ružno ono 
što nam je odvratno, jer je protivno našoj 
uzvišenoj prirodi. Lijepo se opaža dušom, 
a ružno je obraćanje tjelesnom i materi- 
jalnom, lijepo je ono što ima formu, a 
ružno što je bez forme. Da bi duša uzmo- 
gla shvatiti i prihvatiti ljepotu, ona mora 
biti pročišćena, jednostavna, prostodušna 
— mora i sama biti lijepa duša. Umjet- 
nost se ne povodi za prirodom, već ispu- 
njava prirodu ljepotom tamo gdje je sama 


priroda nijema. Sve zemaljsko, sve zbilj- 
sko samo je sjena — do ovdje se Plotin 
slaže s Platonom. Ali umjetnost nije — 
kao što misli Platon — samo nešto ze- 
maljsko, osjetilno, već se upravo u umjet- 
ničkom sve osjetilno prevladava da bismo 
se uzvisili iznad svog materijalnog op- 
stanka. U trenutku zanosa, ekstaze, čov- 
jek se osjeća dijelom nekog višeg svijeta, 
postaje isto što i najvredniji, najneviniji, 
najprostodušniji, najčišći dio njegove du- 
še. 

Plotinova idealistička spoznajna teori- 
ja, metafizika, psihologija, filozofija religi- 
je, a osobito estetika — pune lucidnih i 
zanosnih misli, ali i mističke fantastično- 
sti, prezira prema materijalnom i tamnih 
religijskih ekstatičnih težnji, pa i pseu- 
dorješenja — u cjelini ne predstavljaju 
historijski i misaoni napredak u odnosu 
na velike racionalne sisteme antike. Svo- 
jim dalekosežnim kasnijim utjecajem — 
posredno ili neposredno i na G. Bruna, 
Shaftesburyja, Herdera, Jacobija, Schel- 
linga, Goethea, Novalisa, a u novije vrije- 
me i na E. v. Hartmanna i Crocea — ta 
je filozofija kadikad — bez obzira na to 
što je znala i plodno inicirati tuđe mišlje- 
nje — poslužila kao idejna osnova mno- 
gim  iracionalnim i mističko-romanti- 
čnim težnjama. 

Glav. djela: Po uzoru na svog učitelja Arno- 
niosa Sakasa, Plotin je podučavao samo usme- 
no, te se tako i ne može sa sigurnošću utvrditi 
originalnost svih spisa koji se njemu pripisu- 
ju. Eneade, koje je izdao Porfirije, izašle su u 
njem. prijevodu u 2 sv. (1878, 1880), a u Pa- 
rizu ih je izdao B. Brehier (1926). 


PLOUCQUET, Gottfried, njem. filo- 
zof (1716— 1790). Član Berlinske akade- 
mije, prof. u Tubingenu. Pod snažnim 
utjecajem Wolffa, P. smatra da je bit fi- 
lozofije u shvaćanju »misaone svijesti«. 
Premda su neke njegove polazne pozicije 
bliske i Leibnizu, on već u svom djelu 
Principia... napušta osnovne teze Mona- 
dologije, naročito one o prestabiliziranoj 

harmoniji. U tom je smislu bliži mnogim 
teološkim konceptima. U logici zastupa 
teoriju identiteta opsega subjekta i predi- 
kata u sudu. Neki interpretatori smatraju 
njegove logičke teze važnom etapom (čak 
i najznačajnijom u XVII st.) u razvoju 
simboličke logike. 

Glav. djela: Principia de substantiis et phae- 
nomenis (1752); Fundamenta philosopbiae spe- 
culativae. (1759);  Institutiones  pbilosopbiae 
tbeoreticae (1772); Elementa pbilosopbiae con- 
templativae (1778). 


PLUTARH, iz Heroneje, grč. historičar 
i filozof (oko 50 — oko 125). Za careva 
Trajana i Hadrijana podučava u Rimu fi- 
lozofiju, a potkraj života vraća se u rodnu 
Heroneju. Platoničar, u nekim tezama 
pokušava pomiriti platonizam i aristoteli- 
zam. Poznatiji je po svojim usporednim 
biografijama najpoznatijih Grka i Rimlja- 
na više nego po svojim moralističkim 
spisima i filozofskim postavkama. Njego- 
vo djelo u cjelini — premda nema neke 
posebne filozofske originalnosti — čini 
važnu kariku između antičke i kasnije 
kulture, jer je Plutarh jedan od posljed- 
njih predstavnika grčke obrazovanosti. 

Glav. djela: Moralia (izd. 1560); Vitae pa- 
rallelae (izd. u 4 sv. 1839). 


PODACA, Erich Friedrich, njem. filo- 
zof (1894 — ). Poznat je, prije svega, kao 
istraživač Nietzscheova djela. Protivnik je 
mita oko Nietzschea (koji je, po njemu, 
»najviše falsificirana pojava novije histori- 
je duha«). Međutim, nasuprot Schlechti, 
Podach tvrdi da bi za tekstualne falsifika- 
te Nietzschea bilo suviše lagodno kriviti 
samo njegovu sestru, a ne pokazati da su 
za to odgovorni i mnogi njemački profe- 
sori, pa i uopće duh koji je vladao njema- 
čkim sveučilištima. P. smatra da je tekst 
Antikrista nepotpun, a Ecce bomo je pro- 
glasio spretnom i neodgovornom monta- 
žom Petera Gasta. 

Glav. djela: Gestalten um Nietzscbe (1931); 
Fr. Nietzscbe Werke des Zusammenbrucbes 

(1961); Ein Blick in Notizbiicber Nietzscbes 
(1963). 


POGODIN, Mihail Petrovič, rus. hi- 
storičar i filozof (1800— 1875). Prof. u 
Moskvi, akademik. U svojim povijesno- 
“filozofskim tezama blizak  Schellingu 
i slavenofilima, a njegovo se shvaćanje če- 
sto označava kao organicističko. 

Glav. djelo: Ispitivanja (7 sv. 
1857). 


1846 — 


POINCARE, Jules Henri, franc. mate- 
matičar i filozof znanosti (1854 — 1912). 
Prof. u Caenu i Parizu. Poznati matema- 
tičar, u filozofiji znanosti ponajviše ga je 
zanimao formalni karakter fizikalnih teo- 
rija. Njegovo se stanovište često zove i 
»konvencionalizam«, no taj naziv neki i 
osporavaju. P. smatra da je cilj znanosti 
otkrivanje reda koji vlada kozmosom, a 
do novog se znanja može doći samo eks- 
perimentiranjem. »Slobodne kreacije«, 0 
kojima govori, nisu međutim i proizvolj- 
ne. Protivnik je logističke metode B. Rus- 
sela, kao i svih pokušaja da se matematika 
reducira na logiku. 

Glav. djela: La science et V'bypotbše (1902); 
La valeur de science (1905); Les matbćmatiques 
et la logique (1906), Science et mćthode 
(1908). 


POLEMON, grč. filozof (kraj IV i poče- 
tak III st. pr. n. e.). Učenik Platona, vodio 
je staru Akademiju od 314. do 269. g. 
Jedan je od glavnih zastupnika učenja o 
dobru, koje zahtijeva život primjeren pri- 
rodi da bi se postiglo blaženstvo. 


POLLOCK, Friedrich, njem. sociolog, 
ekonomist i filozof (1894 — 1970). Jedan 
od suosnivača čuvenog Frankfurtskog In- 
stituta za socijalna istraživanja. Prijatelj 
M. Horkheimera, pripadnik Frankfurtske 
škole mislilaca kritičke teorije, koji se po- 
najviše bavio socijalnim i ekonomskim 
problemima kapitalizma. 

Glav. djela: Automahion (1964); Stadien des 
Kapitalismus (posth. 1975). 


POLITZER, Georges, franc. filozof 
(1903— 1942). Marksist, član Francuske 
Komunističke partije, suradnik »L'Hu- 
manitća«. U svojim pretežno popularno 
pisanim djelima žestoko je kritizirao 
Bergsonovu filozofiju i psihoanalizu, kao 
i sve »buržoaske tendencije« suvremene 
filozofije i psihologije. Najpoznatije mu 
je djelo Osnozni principi filozofije, u ko- 
jem ukratko izlaže temeljne teze dijalek- 
tičkog materijalizma. U knjizi Kritika 0s- 
nova psibologije odbacuje »kao apstraktne« 
gotovo sve moderne tendencije u psiho- 
logiji. 

Glav. djela: Critique des fondemenis de la 
bsycbologie (1929); La fin de la psycboanalyse 
(posth. 1964); Osnovni principi filozofije 
(posth. 1946, prev.); Le bergsonisme, une mysti- 
fication pbilosopbique (posth. 1947). 


POMPONAZZI, Pietro (Petrus Pom- 
ponatius), tal. filozof (1462— 1524). Po- 
dučavao je u Padovi, Ferrari i Bologni. 
Došao je u sukob s tada vladajućim ave- 
roističkim  aristotelizmom, uglavnom 
zbog svojih nazora o zagrobnom životu 
duše. U svojem najpoznatijem spisu 0 
besmrtnosti duše postavlja tvrdnju da je 
duša smrtna, jer ne postoje bilo kakve 
duševne djelatnosti, htijenja i mišljenja 
koja ujedno ne bi bila vezana uz neke 
tjelesne organe. Zato je, po Pomponazzi- 
ju, duša materijalna kao oblik entelehije 
tijela. Njegova su filozofska nastojanja 
osobito usmjerena na to da sve pojave 
protumači kao prirodoznanstvene feno- 
mene i isključi čuda i bilo kakve nadna- 
ravne uzroke. Dakako, ljudska je duša iz- 
nad životinjske, jer može razmišljati o se- 
bi samoj i spoznati opće pojmove, uni- 
verzalije, ali to još ne znači da je nebes- 
kog porijekla. Budući da je jasno vidio da 
su njegove postavke o smrtnosti duše u 
oštroj suprotnosti s vjerskim dogmama, 
pokušao je pomoću teze o dvostrukoj is- 


tini (ako nas i znanje vodi nevjerovanju, 
to ipak volja spasava i održava vjeru) ubla- 
žiti vrlo žestoke teološke napade. 


Glav. djela: De immortalitate_animae 
(1516); De Fato (1525). 


POPOV, Nebojša, sociološki pisac 
(Zrenjanin, 1939— ). Doktorirao u Za- 
grebu, radi u Beogradu. Bavi se ponajviše 
problemima, sukobima i previranjima u 
suvremenom jugoslavenskom društvu. 
Glav. djela: »Granice vlasti i mogućnosti 
socijalizma« (1968); »Štrajkovi u suvremenom 
jugoslavenskom društvu« (1969); »Društvena 
uslovljenost kulturnih potreba« (1969). 


POPPER, Karl, engl. filozof austr. pori- 
jekla (1902— ). Od 1945. prof. logike u 
Londonu. Zastupa specifičnu neopoziti- 
vističku poziciju s elementima kritičkog 
racionalizma. P. razlikuje tri »svijeta«: fi- 
zikalni svijet (materiju), doživljajni svijet 
(svijest) i svijet ideja, teorija, misli (kao 
objektivni realitet). Istovremeno, P. odba- 
cuje negiranje metafizike kao one koja 
iskazuje besmislene stavove, kao i kriterij 
verifikacije. Namjesto verifikacije, P. po- 
kušava opravdati kriterij opovrgavanja, 
odnosno falsificiranja. Pojedinačna opa- 
žanja ne mogu definitivno verificirati, od- 
nosno potvrditi opći iskaz, ali ga mogu 
opovrgnuti, pa je stoga potrebno nepre- 
stano tragati za negativnim, opovrgavaju- 
ćim slučajevima. Popper kritizira kako 
esencijalizam filozofije znanosti, tako i 
razne konvencionalističke i instrumenta- 
lističke teorije klasičnih i suvremenih 
doktrinarnih pozitivista. Napredak ljud- 
ske spoznaje može se ustvrditi u smislu 
negacije mita i njegovog pretvaranja u 
znanost: znanje te znanosti napreduje 
metodom pokusa i pogrešaka, pretpostav- 
ki i njihovog pobijanja. Upravo stoga on 
negira i induktivnu metodu i zamjenjuje 
je dedukcijom. Kao filozof društva i kul- 
ture, kritizira oštro gotovo cijelu socijalnu 
filozofiju i matematički način promatra- 

nja u povijesnim znanostima. Sa pozicija 
socijalno liberalističkih i građansko plu- 
ralističkih tendencija, kao zastupnik teze 
o »otvorenom društvu«, izravno se su- 
protstavlja svim »lijevim utopizmima« i 
revolucionarnim pokušajima mijenjanja 
svijeta (»Pokušaj da se uredi nebo na 
zemlji proizvodi uvijek pakao.«). Hegela 
i Marxa kritizira, bez ikakvog udublji- 
vanja i razumijevanja, kao »lažne profete«. 

Glav. djela: Logik der Forscbung (1935); The 
Open Society and Its Enemies (2 sv. 1945); Tbe 
Poverty of Historicism (1957); Conjectures and 
Refutations (1963), Objective Knowledge (1972); 
Unended Quest, an Intellectual Autobiograpby 
(1976). 


PORFIRIJE, iz Tira, rimski filozof (oko 
233 — oko 304). Učenik Plotina, pretež- 
no živio u Rimu, izdao Plotinove Eneade 
i opisao život i rad svog učitelja. Mnoge 
Plotinove teze mitologizirao je i dao im 
još jače izražen religiozni oblik. Protivnik 
kršćanstva. 

Glav. djela: Od velikog broja spisa sačuva- 
no je relativno malo njegovih vlastitih fragme- 
nata, ponajviše iz knjige Protiv kršćana (Kata 
Hristianon), koju je crkva dala spaliti 435. go- 
dine. Napisao je i komentar uz Aristotelove 
Kategorije. 


POSAVAC, Zlatko, filoz. pisac (Zagreb, 
1931 — ). Srednjoškolski profesor, a za- 
tim asistent Instituta društvenih nauka. 
Bavi se ponajviše estetikom i istraživa- 
njem povijesti hrvatske filozofije. Objavio 
je veći broj zapaženih članaka i opsežnih 
studija, osobito iz problematike hrvatske 
estetske baštine. 


POSAVEC, Zvonko, filozofski pisac 
(1936 — ). Radi na Fakultetu polit. nauka 
u Zagrebu. Objavio niz teoretskih radova, 
pretežno iz područja njemačke klasične 
filozofije i filozofije politike. 

Glav. djelo: Dijalektika i politika (1980). 


POSEJDONIJE (ili Posidonije), iz 
Apameje, grčki filozof (oko 135— oko 


332 


50. pr. n. e.). Učenik osnivača tzv. Srednje 
stoe Panetija s Rodosa. Mnogo je putovao 
i u najudaljenije krajeve, a napisao je niz 
astronomskih, geografskih i historijskih 
djela, u kojima je iznio običaje, iskustva 
i sva tada dostupna znanja iz tih oblasti. 
Tako je njegovo procjenjivanje Sunčeve 
udaljenosti najbolje u antičko doba, a pri- 
bližno je odredio i udaljenost do Indije. 
Od tih djela sačuvali su nam se samo 
naslovi. Nakon putovanja osniva na Ro- 
dosu vlastitu školu, koja je imala velikog 
utjecaja (slušali su ga Ciceron i Pompej), 
jer se Posejdonije odlikovao visokim re- 
torskim sposobnostima. U svojim je filo- 
zofskim tezama u mnogome sličan uče- 
nju Starije stoe, ali se eklektički oslanja 
i na Platona, pa postavlja i tvrdnju o 
preegzistenciji razumne snage duše. 


POTAMON, iz Aleksandrije, grč. filo- 
zof (? I st). Sam je svoje učenje — u 
kojem se prepliću teze platonizma, ari- 
stotelizma i stoičke filozofije — nazvao 
eklekticizmom. Po Potamonu, postoje 
dva temeljna kriterija istine: razum, od 
kojeg potječe sud, i što je moguće točnija 
predodžba. 


PRADINES, Maurice, franc. filozof i 
psiholog (1874— 1958). Od 1937. do 
1941. prof. filozofije na Sorbonni. Za- 
stupnik svojevrsne vitalističke filozofije, 
koja je pod znatnim utjecajem Bergsona. 
U psihološkim djelima ponajviše se bavi 
ispitivanjem osjeta. 

Glav. djela: Critigue des conditions de Vacti- 
on (1908); Pbilosopbie de la sensation (1928- 
34); Esprit de la religion (1941), Traitć de psy- 
cbologie gćnerale (1943 — 46). 


PRANTL, Karl, njem. filozof (1820 — 
1888). Prof. u Munchenu. U nekim vla- 
stitim filozofskim tezama oslanja se na 
Hegela. Uz to što je izdavao i komentirao 
Aristotelove spise, posebno je zaslužan 
zbog svoje Povijesti logike Zapada, dosad 

najopsežnijeg djela o povijesti logike, u 
kojem je sakupio, preispitao i revalorizi- 
rao izvanredno obiman materijal i koje je 
do danas ostalo temeljnim udžbenikom 
za proučavanje povijesti logike. Posebno 
je značajna njegova obrada srednjeg vije- 
ka, u kojoj je upotrijebio niz do tada ne- 
poznatih izvora i rukopisa. 

Glav. djela: Die Bedeutung der Logik (1849); 
Die gegenwdrtige Aufgabe der  Pbilosopbie 
(1852); Gesebicbte der Logik im Abendlande (4 
sv. 1855— 1885); Michael Psellos und Petrus 
Hispanus (1867); Galilei und Kepler als Logi- 
ker (1875); Versteben und Beurteilen (1877); 
Uber Petrus Ramus (1878). 


PREL, Karl du, njem. filozof i literat 
(1839 — 1899). Jedan od glavnih zastupni- 
ka filozofskog okultizma u Njemačkoj. 
Prel smatra da je čovjek dvostruko biće, 
jer iza svjesnog »Ja« postoji drugo, dublje, 
koje se manifestira u somnambuličkim 
stanjima. Prel se poziva i na neke Kan- 
tove metafizičke spekulacije (osobito u 
Kantovu djelu Snovi jednog vidovnjaka), 
pa tvrdi da mi zapravo živimo već sada 
u »inteligibilnom svijetu Kanta«. 

Glav. djela: Die Philosophie der Mystik 
(1884); Die Mystik der alten Griecben (1888); 
Die monistiscbe Seelenlebre (1888); Kants my- 
stiscbe Weltanscbauung (1889); Die Magie als 
Naturwissenscbaft (2 sv. 1899). 


PRETI, Guili, tal. filozof (1911 — 1972). 
Prof. u Milanu. Učenik Antonija Banfija. 
Na svojem razvojnom filozofskom putu 
od Husserlove fenomenologije do logi- 
čkog pozitivizma i marksizma ?P. je pro- 
šao razne faze, da bi se poslije rata našao 
medu istaknutim lijevim intelektualcima 
Italije. P. smatra da se Marxova filozofija 
ne smije svesti na dijalektički materijali- 
zam jer ovaj, u stvari, nije prešao horizont 
klasičnog materijalizma i pozitivizma 
XIX stoljeća. Misao klasika marksizma, 
po Pretiju, ne treba pretvarati u dogmu 
ili njihove stavove interpretirati kao reli- 
giozna otkrića. P. se istodobno trudi da 

rehabilitira zanemareni znanstveni duh i 
uopće znanstvena otkrića u promjeni cje- 
lokupne slike svijeta. Po njemu je »jedin- 
stvo filozofije i znanosti staro, dok je nji- 
hova razdvojenost novijeg datuma«. Osim 
općim humanističkim problemima, P. se 
bavio i matematskom logikom, filozofi- 
jom jezika, poviješću logike i, posebno, 
suvremenim etičkim pitanjima. Neke su 
mu teze pod utjecajem pragmatizma. 

Glav. djela:  Fenomenologija vrijednosti 
(1942); Historija znanstvenog mišljenja (1957); 
Izvori suvremene etike (1957); Praksa i empiri- 
zam (1957). 


PRICA, Ognjen, politički i partijski rad- 
nik, publicist i filozofski pisac (Sarajevo, 
1899— Zagreb, 1941). Studirao u Zagre- 
bu i Beču, gdje je diplomirao; kraće vri- 
jeme prof. u Sarajevu. Od ranih je dana 
u naprednom pokretu, a kao izgrađeni 
komunist i marksist često je hapšen i 
protjerivan. Neko vrijeme radi kao ured- 
nik »Borbe«, a 1930. osuđen je na 7 go- 
dina robije. Po izlasku s robije piše u 
mnogim časopisima, predaje, drži kurse- 
ve i prevodi marksističku literaturu. 
Uhapšen je 1941. od agenata banovinske 
policije i predan ustašama, koji ga strije- 
ljaju. Narodni heroj. 


Borbeno marksistički orijentiran, P. 
spada među najviđenije lijeve intelektual- 
ce u našoj zemlji, a njegove filozofske te- 
ze baziraju se uglavnom na teoretskoj 
podlozi klasika, prije svega Lenjina. P. 
smatra da se filozofija ne može razvijati 
bez prirodnih znanosti, ali isto tako da 
prirodne znanosti ne mogu bez filozofije. 
Stoga misli da bi »trebalo dovesti do pri- 
bližavanja filozofije i prirodnih znanosti, 
do ostvarenja jedne znanstvene filozofije 
koja bi dolazila do onako sigurnih spo- 
znaja kao što su rezultati prirodnih zna- 
nosti«. 

U mnogim svojim člancima i esejima 
oštro je kritizirao razne pravce suvreme- 
ne građanske filozofije (neokantovstvo, 

neopozitivizam, Bergsonov intuitivizam i 
dr). 
Glav. djela: Izabrani članci (posth. 1960). 
Sastavio je Rječnik stranih riječi (1938) i Poli- 
tički rječnik (1941). 


PRICE, Richard, engl. filozof i ekono- 
mist (1723 -— 1791). Financijski savjetnik, 
posebno se bavio etikom. Racionalist, ko- 
ji smatra da jedinstvo ideje ispravnog i 
ideje nužnosti sačinjava pojam moralnog. 
Ne možemo stoga pitati što nas obvezuje 
na moralnost, jer obveza nije nešto strano 
i izvanjsko moralnosti, već se nužno na- 
lazi u samom pojmu moralnog. U nekim 
tezama blizak Shaftesburyju, utjecao je 
znatno na Reada i Stewarta. 

Glav. djela: Letters on Materialism and Pbi- 
losopbical Necessity (1778); Observations on Re- 
versionary Payments (1771). 


PRIMORAC, Igor, filoz. pisac (Moskva, 
1945— ). Docent za etiku na Filozof- 
skom fakultetu u Beogradu. Bavi se pr- 
venstveno etičkim pitanjima, zatim poli- 
tičkom filozofijom, filozofijom prava i hi- 
storije, kao i nekim pitanjima analitičke 
filozofije. 

Glav. djela: Prestup i kazna. Rasprave o mo- 
ralnosti kazne (1978); »Utilitarianism and 
Self-Sacrifice of the Innocent« (1978); »Utili- 
tarianism and Punishment of the Innocent« 
(1980). 


PRIESTLEY, Joseph, engl. filozof i po- 
lihistor (1733 — 1804). Učenik Hartleya, 
propovjednik u Birminghamu, bavio se 
teologijom, kemijom, lingvistikom, filo- 
zofijom; godine 1794. otišao je u Ameri- 
ku, gdje je i umro. 

P. je propovijedao puni vjerski libera- 
lizam, branio vatreno ideje francuske re- 
volucije, a na području prirodnih nauka 
učinio je (osobito u kemiji) vrlo značajna 
otkrića. P. smatra da psihologija spada u 
područje fiziologije, pa u slijedu toga ra- 
zvija Hartleyevo naučavanje o asocijacija- 
ma u materijalističko-fiziološkom smislu, 


svodeći sve predodžbe na određena kre- 
tanja u mozgu. Istovremeno je ogorčeni 
protivnik ateizma, jer smatra da savršen- 
stvo kozmičkog mehanizma čini nužnim 
prihvaćanje najviše inteligencije, koja ga 
je uredila. Brani i tezu o besmrtnosti du- 
še. U čuvenom djelu Essay of Government 
zastupa izričito utilitarističko stanovište o 
»najvećoj dobrobiti najvećeg broja« kao 
pravom i jedino umnom krajnjem cilju 
svake vladavine. 

Glav. djela: Hartley Tbeory of Human 
Mind on tbe Principles of tbe Association of 
Ideas (1775); Essay of Government (1776); Tbe 
Doctrine of Pbilosopbical Necessity (1777); Free 
Discussions on tbe Doctrines of Materialism 
(1778); Letters to a Pbilosopbical Unbeliever 
(1780); Socrates and Jesus Compared (1803). 


PRODIK, iz Keosa, grč. filozof (oko 
400. pr. n. e.). Sofist, suvremenik Hipije. 
Držao je predavanja iz sinonimike. Učio 
je ljude da ono što im koristi uzdižu do 
božanstva (kao što su Sunce, Mjesec, ri- 
jeke itd.). Kako saopćava Ciceron, Prodik 
je ukazivao i na to da su ljudi na pijede- 
stal božanstva podizali i svoje heroje i 
velike pronalazače. 


PROHIĆ, Eleonora, filoz. pisac (Beo- 
grad, 1934— ). Diplomirala i obranila 
magistarsku radnju (iz područja muzičke 
estetike) u Beogradu. Urednik RTV Sara- 
jevo. Objavila je niz studija i članaka, kao 
i predgovora. mnogobrojnim knjigama, 
pretežno iz estetske problematike. 

Glav. djela: »Odnos racionalnog i emocio- 
nalnog u muzici« (1959); »Jedna jedinstvena 
estetska koncepcija« (1962); »Kuda ide suvre- 
mena muzika« (1965); »Integralna estetika 
Šarla Laloa« (1966). 


PROHIĆ, Kasim, filoz. pisac (Konjic, 
1937 — ). Prof. u Sarajevu, gdje je diplo- 
mirao i doktorirao (tezom  »Funkcija 
umjetnosti u konstituisanju čovjeka u 
Marxovoj filozofiji«). Bavi se pretežno su- 
vremenom filozofijom i estetikom, i iz 


335 


Protagora 


tog je područja objavio niz zapaženih stu- 
dija i knjiga. P. smatra, među ostalim, da 
»metaforičan i slikovit, naš jezik i u filo- 
zofiji mora da sadrži tu 'stilsku odliku', 
pa njegova 'literarnos može biti ukinuta 
jedino pod cijenu da stvaramo 'prepisiva- 
čku školu artificijelnog jezika«. 

Glav. djela: Odvažnost izricanja (1970); 
Apokrifnost poetskog govora (1974); Figure 
otvorenih značenja (1976); Prizma i ogledalo 
(1980). 


PROKLO, Likijac, grč. filozof i pjesnik 
(410 — 485). Jedan od posljednjih grčkih 
novoplatoničara, koji je sistematski razra- 
dio mističku dijalektiku razvitka. Za nje- 
ga, kao i za Plotina, svijet je nastao ema- 
nacijom božanstva. On, međutim, smatra 
da postoje 3 bitna momenta razvitka: 1. 
boravljenje stvorenog u onome koji stva- 
ra, 2. izlaženje stvorenog iz onog koji 
stvara i 3. vraćanje stvorenog u onog koji 
stvara. »To se mora promatrati — kao 
savršeno točno gledište do kojeg je on 
dospio u svom napretku« — kaže Hegel, 
jer Proklova trijada doista u mnogo čemu 
podsjeća na osnovnu shemu njegova vla- 
stitog sistema. Proklo tvrdi da čovjek mo- 
ra sa sebe skinuti sve svoje osjetilno biće, 
treba da se iz mnoštva pojedinačnih od- 
nosa vrati svom čistom jednostavnom bi- 
ću — a put koji tome vodi jesu ljubav, 
istina i vjera. Kao i Jamblih, ali još više, 
nastojao je Plotinovu filozofiju pretvoriti 
u religiozno-mistični mit. 

Glav. djela: Komentare Platonovib dijaloga 
Timeja i Parmenida, kao i neke druge njegove 
spise (O slobodi, O proviđenju, O zlu), izdao je 
V. Cousen u 6 sv. 1820. Posebna njegova djela 
su Platonova teologija (izd. 1618) i Filozofski 
elementi (izd. 1895). 


PROTAGORA, iz Abdere, grč. filozof 
(481 — 411. pr. n. €). Najpoznatiji i naju- 
tjecajniji sofist. U svojoj tridesetoj godini 
izabrao je poziv učitelja, a zatim je četr- 
deset godina stalno podučavao u Heladi, 
na Siciliji i u južnoj Italiji. God. 411. bio 


je optužen za bezbožnost, pa je morao 
napustiti Atenu, gdje mu je spis O bogo- 
vima bio na trgu javno spaljen. U toj 
knjizi, koja je bila, koliko je poznato, prva 
knjiga koja je spaljena po nalogu jedne 
države, P. među ostalim piše: »Što se tiče 
bogova, ja o njima ne mogu spoznati ni- 
šta: ni da postoje ni da ne postoje, jer ima 
mnogo stvari koje ometaju tu spoznaju: 
kako nejasnoća same stvari, tako i život 
ljudi koji je tako kratak.« Bježeći na Sici- 
liju, P. se, navodno, utopio. Bavio se uz 
filozofiju i pravom, retorikom i pedagogi- 
jom. 


Sintetizirajući u sebi učenje atomista o 
subjektivnosti naših osjetilnih opažanja i 
učenje Heraklita o tome da mi o stvarima 
znamo samo ono što su prema drugim 
stvarima, jer je sve u procesu neprestanog 
razvitka, Protagora je došao do svoje naj- 
poznatije teze da je »čovjek mjera svih 
stvari, onih koje jesu da jesu, a onih koje 
nisu da nisu«. Taj stav pokazuje i to kako 
sve stvari ne postoje apsolutno, već samo 
relativno, tj. u odnosu prema spoznajnom 
subjektu. Svaki, dakle, spoznajni akt pret- 
postavlja objekt samo kao objekt određe- 
nog subjekta. Čovjek je na taj način shva- 
ćen kao samostalno i slobodno biće što 
odlučuje o sebi i o svijetu, ne slušajući 
ni bogove ni ljudske autoritete. 


Protagorina spoznajna teorija nije — 
kako su je ponekad tumačili — gnoseo- 
loški subjektivizam i individualizam. Pri- 
je bi se moglo reći — jer Protagora svo- 
jom izrekom ne sumnja u objektivno po- 
stojanje vanjskog svijeta — da je to 
objektivni, realistički relativizam, odn. 
»korelativizam« (M. Đurić). Čovjek je 
mjera i spoznajnih čina i etičkih vrijed- 
nosti, i taj Protagorin stav osnova je cje- 
lokupne sofistike i njena najdublja, naj- 
misaonija riječ, kojom je s kozmičkih i 
ontoloških problema filozofija prešla u 
svoje plodonosno antropološko razdob- 
lje. 


Protagora 

Glav. djela: Fragmenti u izdanju Dielsa, str. 
121 (izd. iz 1957, Hamburg). 


PROUDHON, Pierre Joseph, franc. 
teoretičar radn. pokreta, filozof, etičar i 
ekonomist (1809 — 1865). Ponajprije sla- 
gar i namještenik, u politiku se uputio 
bučno i radikalno, pa je svojim spisom 
Što je vlasništvo? stekao veliku popular- 
nost. Često osuđivan i proganjan, P. je na 
svom životnom putu bio i pun kompro- 
misa i obrata. 

U svojim je djelima prkosno ustvrdio 
kako je svako vlasništvo krađa, pa je ni- 
zom duhovitih paradoksa i ironija šokirao 
u svom prvom i »bezuvjetno najboljem« 
(Marx) djelu Što je vlasništvo? veliku veći- 
nu građanskih ekonomista i sociologa, 
izazivajući zgražanje, skandale i javnu 
osudu. U knjizi Sistem ekonomskih kon- 
tradikcija ii filozofija bijede anarhistički 
negira potrebu postojanja bilo kakve dr- 
žave i političke organizacije. Istovremeno 
P. misli reformirati kapitalizam putem 
radničkih asocijacija, pučkih banaka, bes- 
platnih kredita i sistema obrazovanja na 
principu međusobne pomoći (mutuali- 
zam). Marx je u svom odgovoru Bijeda 
filozofije bio odlučan i beskompromisno 
kritičan. On je smatrao da se Proudhono- 
va popularnost temelji na dvostrukoj za- 
bludi: »U Francuskoj on ima pravo da 
bude loš ekonomist, jer ga smatraju valja- 
nim njemačkim filozofom, u Njemačkoj, 
naprotiv, može da bude loš filozof, jer 
važi kao jedan od najjačih francuskih 
ekonomista.« U djelu O pravdi u revoluciji 
i crkvi bit i porijeklo, društveno značenje 
i sankcije prava proširuje do etičkog uče- 
nja o dobru. P. prigovara ranijoj etici nje- 
zinu zavisnost od teologije i metafizike, 
a u izgradnji novog društva načelno odri- 
če sudjelovanje religioznih i crkvenih ele- 
menata. Crkvu i revoluciju u naslovu tog 
djela valja, dakle, shvatiti kao nepomirlji- 
ve suprotnosti. Osnovnim sadržajem 
pravde i principom svekolike etike P. 


smatra osjećaj ličnog dostojanstva. U pra- 
vu treba da se svako osjeća istovremeno 
kao ličnost i kao cjelina, kao pojedinac 
i kao član porodice, općine, naroda, kao 
čovjek i kao čovječanstvo. To se prije sve- 
ga postiže osjećajem dostojanstva, jer sva- 
koga ne možemo voljeti, ali možemo po- 
štovati svačije dostojanstvo. 


Eklektik u filozofiji i svojim socijalnim 
pogledima, P. je uvijek iznova varirao u 
teoriji od beskompromisnog anarhista do 
reformista. 

Glav. djela: Qu'est-ce-que la proprićić (1840); 
Systčmes des contradictions &onomiques ou Pbi- 
losopbie de la _misčre (1846); Les idćes r&volu- 
tionnaires (1849); L'idće gćnćrale de la R&volu- 
tion au XIX * sičle (1851); De la justice dans 
la Rćvolution et dans VEglise (1858); La guerre 
et la paix (1861); La capacitć politique de la 
classe ouvričre (1863). 


PRPIĆ, Ivan, filoz. pisac  (Boštanj, 
1936 — ). Prof. na Fakultetu polit. nauka 
u Zagrebu. Bavi se ponajviše političkom 
teorijom marksizma. Pisao je, među osta- 
lim, o Bernsteinu, Kautskom i dr., a ure- 
dio je i više zbornika (Komunisti i faši- 
zam, Revizionizam). 

Glav. djela: »Političke znanosti i socijali- 
zam« (1965); Država i društvo (1976). 


PRZYWARA, Erich, njem. filozof polj- 
skog porijekla (1889 — 1972). Jezuit, po- 
najviše se bavio filozofijom religije, no i 
novijom filozofijom egzistencije. U okvi- 
ru opće ortodoksne teološke orijentacije 
pokušao je izgraditi svojevrsni personali- 
zam u obliku »antropološke tipologije«. 

Glav. djela: Religionspbilosopbie katoliscber 
Tbeologie (1927); Das Gebeimnis Kierkegaards 
(1929); Kant beute (1930); Cbristlicbe Existenz 
(1934), Religionspbilosophiscbe Scbriften (1962); 
Logos (1964). 


PUFENDOREF, Samuel, njem. histori- 
čar, pravnik i filozof prava (1632 — 1694). 
Prof. prava u Heidelbergu, Lundu, Stock- 
holmu i Berlinu. Pod određenim utjeca- 

jem Grotiusa i Hobbesa, P. zastupa tezu 
da je interes svakog pojedinca razvijanje 
zajednice i da se nagon za samoodrža- 
njem individuuma može umno realizirati 
samo zadovoljenjem potrebe druželjubi- 
vosti. P. je istaknuti zastupnik škole pri- 
rodnog prava i oštri kritičar jurispruden- 
cije u Njemačkoj. Za njegovu pravnu 
koncepciju karakterističan je pokušaj da 
iz jednog principa društvene potrebe de- 
ducira sav sistem prirodnog prava kao lo- 
gičku nužnost. On, međutim, smatra da 
postoji božansko pravo kraljeva, pa su oni 
dužni polagati račun jedino bogu. Temelj 
je države ipak poriv udruživanja, a njena 
je najviša svrha mir i osiguranje društve- 
nog života. 

Glav. djela: Elemenla iuris universalis 
(1660); De iure naturae et gentium (1672); De 
officio bominis et civis iuxta legem naturalem 
(1673). 


PUHOVSKI, Žarko, filoz. pisac (Za- 
greb, 1946 — ). Asist. u Zagrebu. Bavi se 
posebno filozofijom Frankfurtskog kruga, 
kao i filozofijom društva i politike. S tih 
je područja već objavio niz originalnih i 
zapaženih radova, te spada u red najdaro- 
vitijih filozofa mlađe generacije u Hrvat- 
skoj. 


Glav. djela: Interes i zajednica (1975); Kon- 
tekst "kulture (1979); Povijest i revolucija 
(1980). 


PULSZKY, Agost, mad. filozof (1846 — 
1901). Filozof prava, pokušao povezati 
Kantove teze o slobodi sa filozofijom 
prava koja se zasniva na zakonima priro- 


de. 


Glav. djelo: Teorija prava i građansko dru- 
štvo (1885, prev. na engleski). 


QUESNAY, Francois, franc. ekono- 
mist, liječnik i filozof prava (1694 — 
1774). Glavni predstavnik  fiziokratske 
ekonomske škole liberalnog ekonomskog 
individualizma (Laissez faire et laissez 
passer, le monde va de lui-meme). 


U čuvenim Ekonomskim tablicama 
prikazao je proces reprodukcije ne poje- 
dinačnog, već cjelokupnog društvenog 
kapitala. Ovo je »u prvoj trećini XVIII st., 
u razdoblju djetinjstva političke ekono- 
mije, bila najgenijalnija misao koju je do- 
sad = skrivala — politička — ekonomija« 
(Marx). 

Kao filozof prava naglašavao je da in- 
dividuum ima pravo na vlasništvo kao 
svoje prirodno pravo, a društvene institu- 
cije treba da mu omoguće i slobodno ras- 
polaganje onim što je stekao. Privredni 


egoizam postavio je Quesnay kao osnovu 
društvenog uređenja i prirodnog prava. 
Tek na temelju tog prirodnog prava, koje 
je izvedeno iz uma, može se prosuđivati 
o pozitivnom pravu. Ekonomski život te- 
če, smatra Q., na osnovi istih pravila kao 
i prirodni život. 

Glav. djela: Tableau &onomique (1758); 
Maximes gćnćrales (1766); La physiocratie (2 
sv. 1767 — 68). 


QUILES SANCHES, Ismael, argentin- 
ski filozof (1906 — ). Prof. povijesti filo- 
zofije i istočne filozofije u Buenos Airesu. 
Jezuit, temeljna mu je orijentacija skola- 
stička. Uvađajući u nju neke elemente su- 
vremenih filozofija, došao je do »metafi- 
zičke sinteze« koju je nazvao filozofijom 
»u-sistencije« (insistenza). 


Quiles Sanches 

Glav. djela: Ljudska ličnosi (1942); Aristotel, 
Život, spisi, doktrina (1944); Sartre i egzistenci- 
jalizam apsurda (1952); Budistička metafizi- 
ka (1967); Filozofija i mistika joga (1967). 


QUINE, Willard Van Orman, amer. 
filozof i matematičar (1908 — ). Prof. fi- 
lozofije na Harvardu. Jedan od najemi- 
nentnijih predstavnika suvremene sim- 
boličke logike, kojoj je dao niz značajnih 
doprinosa. U njegovim izrazitije filozof- 
skim, spoznajnoteoretsko-ontološkim ra- 
dovima najzapaženiji su oni u kojima da- 
je kritiku »dviju dogmi empirizma« (po- 
djele sudova na analitičke i sintetičke, te 
»redukcionizma«) i u kojima raspravlja o 


ontološkim implikacijama logičkih teori- 
ja. 

Glav. djela: Matbematical Logic (1940); 
Methods of Logic (1950); From a Logical Point 
of View (1953); Word and Object (1960); Set 
Theory and Its Logic (1963); Selected Logic Pa- 
pers (1966); Ontological Relativity and Otber 
Essays (1969). 


QUINTON, Anthony, engl. filozof 
(1925 — ). Nastavnik u Oxfordu. Osnov- 
na je njegova preokupacija historija su- 
vremene engleske filozofije. 

Glav. djela: »Linguistic Analysis« (1958); 
Comtemporary Britisb Philosophy (1964). Ure- 
dio je zbornik Political Pbilosophy (1967). 


RABUS, Leonhard, njem. filozof 
(1835— 1916). Zastupao je specifični 
kršćanski teizam, a u najznačajnijim dje- 
lima iz logike blizak je psihologizmu. 

Glav. djela: Lebrbuch der Logik (1863); Lo- 
gik und Metaphysik (1868); Neueste Bestrebun- 
gen auf dem Gebiete der Logik bei den Deuts- 
cben (1880); Lebrbucb zur Einleitung in die 
Philosophie (2 sv. 1887 — 1895). 


RADHAKRISHNAN, Sarvapalli, ind. 
filozof i državnik (1888 — 1975). Prof. fi- 
lozofije na indijskim fakultetima, u Chi- 
cagu i u Oxfordu. Poslanik Indije u 
SSSR-u, predsjednik generalne konferen- 
cije UNESCO-a (1952— 54), a od 1962. 
do 1967. predsjednik Republike Indije. 
Počasni doktor Zagrebačkog sveučilišta. 

Izvanredno plodan i svestran filozof, R. 
je s pozicija neohinduističke filozofije za- 
stupao univerzalizam i liberalizam, a u 
specifičnom personalizmu nalazio bitne 
elemente za rješenje problema odnosa in- 
dividuuma i kolektiva, slobode i nužno- 


sti, racionalnog i iracionalnog. Posebno je 
poznat po svojim iscrpnim studijama o 
historiji indijske filozofske misli. R. na- 
glašava kako »čovjek treba da teži za in- 
tegralnim duhovnim životom«, i smatra 
da »razni ljudi dolaze do duhovnog uvida 
na razne načine, neki krizama moralnog 
Života, neki intelektualnim sumnjama, a 
neki iz čuvstvene težnje za savršen- 
stvom«. Pri tom su za njega najviše istine 
istine duha, i »u njihovoj svjetlosti treba 
da se oplemenjuje ljudski život«. Posebno 
ističući duhovnu komponentu kao funda- 
mentalnu u bitku uopće, kao i humani- 
zam (koji ne može ostati »zapadni mono- 
pol«, jer su Indija i Kina »primjenjivale 
humanističke principe dok je zapadna 
Evropa bila još duboko u kamenom do- 
ba«), R. govori o svom nazoru kao o tzv. 
»konzervativnom  liberalizmu«. U tom 
terminu, međutim, riječ »konzervativni« 
ima drugo značenje od onog što ga upo- 
trebljavaju u Evropi, naime značenje is- 
tog, dosljednog životnog i filozofskog pu- 

ta, kao i riječ »liberalizam«, koja ovdje 
označuje otvorenost prema novim vidici- 
ma, univerzalnost, prelaženje uskih grani- 
ca naroda i kultura. R. smatra da »svaki 
narod treba da da svoj doprinos razvoju 
mudrosti, sporazumijevanju, mišljenju i 
kulturi čovječanstva«. 

Premda je vezan uz određenu tradiciju 
indijske filozofije i religije, R. smatra da 
se ne smije ostati samo na starim mudro- 
stima i misaonoj baštini predaka: »Svete 
knjige iz ranijih razdoblja ne mogu dati 
odgovor na probleme našeg vremena. Ve- 
liki predstavnici indijske kulture bili su 
ljudi u pokretu, neprekidno u smjelim 
pothvatima. Zato nećemo biti ispravni 
sljedbenici njihova duha ako zaostajemo 
za vremenom u svijetu vječnog kretanja, 
ako nastavimo mirno sjediti i pjevati pra- 
stare himne.« 

U svojim filozofsko-historijskim rado- 
vima zauzima prema religioznom proble- 
mu Gite stav etičkog tumačenja, a u mo- 
ralnom problemu Argjune uzima u obzir 
i realni i idealni, simbolički smisao. 

Glav. djela: Tbe Pbilosopby of Rabindra- 
nath Tago.e (1918); Indijska filozofija (I 1923, 
I! 1927, prev); Tbe Hindu View of Life 
(1927); Kalki, or tbe Future of Civilization 
(1929); An Idealist View of Life (1932); Ea- 
stern Religions and Western Thougbt (1939), 
Mabatma Gandhi (1939);  Bbagavadgita 
(1948); Dvammapada (1950); The Principal 
Upanisads (1953); Brabma Sutra (1960), Gua- 
tama Budba (1960). 


RAMANUDJA (Ramanygja), ind. filo- 
zof (1017— 1137). Zastupajući umjereni 
monizam, negira Šamkaru (oko VIII st.), 
a osobito njegov ortodoksni sistem meta- 
fizike i njegovu interpretaciju iluzornosti 
svijeta. R. razrađuje sistem »višeštadvaita« 
ili »kvalificiranog monizma« i zastupa te- 
zu da je put djelatnosti bolji od puta zna- 
nja. 


RAMSEY, Frank Plumpton, en;l. ma- 
tematičar i filozof (1902— 1930). Poznat 


je, među ostalim, po mnogim kritičkim 
primjedbama uz Russelovu knjigu Princi- 
pia Mathematica, kao i po pokušaju pre- 
vladavanja teškoća koje su se javile u teo- 
riji tipova i aksiomu reduktibilnosti, od- 
nosno u koncepciji identiteta. Distingvi- 
rao je između semantičkih i logičkih pa- 
radoksa. Premda je umro vrlo mlad, dao 
je značajne priloge i iz filozofije znanosti, 
a posebno teorije vjerojatnosti i shvaćanja 
indukcije. Potkraj života zastupao je spe- 
cifični pragmatizam. 

Glav. djela: Tbe Foundations of Matbema- 
tis and Otber Logical Essays (posth. 1931). 
Zbirku nekih njegovih, za života objavljenih 
i neobjavljenih radova izdao je posthumno R. 
B. Braithwaite. 


RAMUS, Petrus (Pierre de la Ramee), 
franc. filozof i filolog (1515— 1572). Op- 
tužen je pred pariškim parlamentom da 
svojim antiaristotelovskim tezama potko- 
pava osnove religije i znanosti. Poslije 
provedenog spora donijeta je protiv njega 
presuda, koja je bila javno izložena na 
pariškim ulicama i poslana svim akade- 
mijama. U svojim temeljnim uvjerenjima 
R. se oslanja na Platona i Cicerona, a pro- 
tivnik je aristotelovske logike. Njoj su- 
protstavlja specifičnu dijalektiku što kao 
»prirodna logika« treba da stoji u uskom 
dodiru sa životom. Učenje o sudu, po Ra- 
musu, ima tri stupnja: silogizam, sistem 
i ideju. R. P. je bio ubijen u Parizu, vje- 
rojatno po nalogu svog skolastičkog ne- 
prijatelja Charpentiera. Njegova su djela 
naišla na mnoge sljedbenike (ramiste), 
pretežno u Francuskoj, Engleskoj i Nje- 
mačkoj. 

Glav. djela: Institutionum dialecticarum li- 
br IN (1543); Aristotelicae animadversiones 
(1543); Dialectique (1555); Scbolarum meta- 
pbysicarum libri XIV (1566). 


RAPOPORT, Anatol, amer. filozof 
(1911—  ). Teži putem specifičnog »ope- 
racionalnog. misaonog stava integraciji 
znanja (mišljenja) i djelovanja. Stoga na- 

stoji povezati filozofiju i prirodnu zna- 
nost s pragmatizmom. U društvenim 
naukama protivnik svakog fanatizma i 
misticizma. Izdao je više djela o operacio- 
nalnom mišljenju, kao i o teoriji značenja 
i semantici. 


RAVAISSON-MOLLIEN, Felix, fran- 
cuski filozof (1813— 1900). Prof. u Ren- 
nesu. Slušao je Schellingova predavanja u 
Miinchenu, te se Schellingov utjecaj (oso- 
bito u posljednjoj fazi njegova filozofira- 
nja), uz onaj Leibniza i Maine de Birana, 
vidi u cjelokupnom njegovu djelu. Po Ra- 
vaissonu, priroda je tendencija, želja koja 
se eksplicira putem duše. Zastupao je 
»spiritualistički realizam«, a njegova je fi- 
lozofija imala znatan utjecaj u Francuskoj 
(Lachelier, Boutroux, a u izvjesnom smi- 
slu i Bergson). 

Glav. djela: Essai sur la mčtaphysique d'A- 
ristote (2 sv. 1837 — 46); De Vbabitude (1838); 
Rapport sur la pbilosopbie en Franceau XLX 
sile (1868); Testament pbilosopbique (objav- 
ljen 1901). 


READ, Carveth, engl. filozof (1848 — 
1931). Prof. filozofije u Londonu. Obliku- 
jući svoju filozofiju (pozivajući se i na ne- 
ke teze Milla), R. polazi od činjenice da 
svijet egzistira u svijesti. Subjekt i objekt 
pripadaju korelativno u svijesti jedan dru- 
gome. Vanjske pojave možemo spoznati 
samo posredno, dok o svijetu svijesti po- 
sjedujemo neposrednu spoznaju. Bavio se 
i logičkim problemima. 

Glav. djela: On tbe Tbeory of Logic (1878); 
Logic (1898); Tbe Metapbysics of Nature 
(1905); Natural and Social Moral (1909); Tbe 
Origin of Man and of His Superstitions 
(1920). 


READ, Herbert, engl. likovni kritičar i 
estetičar (1893— 1968). Jedno vrijeme 
prof. likovnih umjetnosti u Edinburghu, 
kasnije izdavač. Pisao je, prije svega, o 
suvremenim likovnim umjetnostima u 
pokušaju da se »suvremena umjetnost po- 

veže s njenom filozofskom podlogom, a 
naročito da se pokaže kako se njene pri- 
vidne zbrke mogu reducirati na estetski 
utvrđen red«. Blizak je evolucionizmu, no 
posebno ističe — društveno — porijeklo 
umjetničkih fenomena. U nekim se nje- 
govim tezama osjeća i utjecaj psihoanali- 
ze. Zanimljiva je i njegova autobiografska 
skica Anali prostodušnosti 1 iskustva, u 
kojoj govori i o nekim vlastitim anarhi- 
stičkim preokupacijama. Pisao je i pjes- 
me i romane. 

Glav. djela: Tbe Meaning of Art (1931); 
Umjetnost danas (1933, prev.); Art and Indu- 
stry (1934); Art and Society (1936); Tbe Pbilo- 
sopby of Modern Art (1952); Istorija modernog 
slikarstva (1959, prev.), Slika i misao (1965, 
prev.). 


REE, Paul, njem. filozof (1849— 1901). 
Determinist i evolucionist. Znatno je 
utjecao, osobito svojom psihologijom i fi- 
lozofijom morala, na Fr. Nietzschea. U 
odnosima ljudi vlada, po Reeu, isključivo 
egoistički moral, pa su ljudi napustili čak 
i one altruističke porive koji su se još 
sačuvali i kod životinja. 

Glav. djela: Der Ursprung der Moral, Emp- 
findungen (1877); Die Entstebung des Gewis- 
sens (1885); Die Illusion des Wiillensfreibeit 
(1885); Pbilosopbie (1903). 


REHMKE, Johannes, njem. filozof 
(1848— 1930). Prof. u St. Gallenu i 
Greifswaldu. U svojoj prvoj knjizi Svijet 
kao opažaj i pojam (koju spominje i kri- 
tizira i Lenjin) govori o »bogu kao real- 
nom pojmu«, a objektivacija tog »realnog 
pojma« prepušta se prvenstveno praktič- 
nom životu. Kao »osnovna znanost« 
(Grundwissenschaft), filozofija mora bez 
ikakvih predrasuda istraživati datost uop- 
će (das Gegebene uberhaupt) nasuprot 
stručnim znanostima (Fachwissenschaf- 
ten), koje djeluju samo na posebnim po- 
dručjima datosti. Protivnik spoznajnoteo- 
retskih subjektivnoidealističkih teza, rea- 
list. Logika, odnosno »filozofija kao uče- 

nje o znanju«, treba prije svega da pita 
o biti znanja i da se oslobodi od psiho- 
logije i gramatike. U etici, koju definira 
kao nauku o ćudorednom, odbacuje Kan- 
tovu etiku dužnosti i etičkim drži »htije- 
nje iz ljubavi«. Rehmkeovi učenici osno- 
vali su 1918. god. »J. Rehmke Gesell- 
schaft« i niz godina izdavali organ tog 
društva, časopis »Grundwissenschaft«. 

Glav. djela: Die Welt als Wabrnebmung 
und Begriff (1880); Unsere Gewissbeit von der 
Aussenwelt (1894); Lebrbucb der allgemeinen 
Psychologie (1894), Grundriss der Geschichte der 
Pbilosophie (1896); Die Seele des Menscben 
(1902);  Philosopbie als Grundwissenscbaft 
(1910); Logik oder Pbilosopbie als Wissenslehre 
(1918); Eibik als Wissenscbaft (1921); Der 
Mensch (1928). 


REICH, Wilhelm, austr. psihoanalitičar 
i kritičar društva (1897 — 1957). Jedan od 
(osobito u posljednje vrijeme) najpoznati- 
jih no i najviše osporavanih učenika 
Freuda (s kojima se kasnije razišao), bio 
je član KP Austrije (kasnije isključen), ži- 
vio u Njemačkoj, Danskoj, Norveškoj i 
najposlije u SAD. Reichova psihoanaliti- 
čka istraživanja usmjerena su prvenstve- 
no na društvo i njegovu organizaciju kao 
na osnovne faktore seksualne represije, 
koja se izražava masovnim pojavama or- 
gastičke impotencije. Pri tom smatra da 
je revolucija seksulanog života nemoguća 
bez društvene revolucije. Izuzetno je za- 
nimljiva Reichova analiza fašizma, u ko- 
joj na neuobičajen i nekonvencionalan 
način pokazuje kako u maloj gradanskoj 
obitelji autoritarni otac odgaja, kao i dr- 
žava, putem straha, koji se već zarana 
ucjepljuje, a najvećim dijelom proizlazi iz 
zabrane dječje seksualnosti (osobito ona- 
nije). To izaziva nestabilnost, bezličnost i 
skrivenu mržnju djeteta. Odgoj te vrste, 
upotpunjen kasnije onim u državnim in- 
stitucijama, formira osobu koja svoje 
unutarnje probleme želi razriješiti identi- 
fikacijom s vođom ili organizacijom. Ta- 
kvo je ponašanje pretežno posljedica od- 


Reichenbach 


goja koji je zasnovan na dvoličnom skri- 
vanju legitimnih ljudskih seksualnih pro- 
htjeva. 

Glav. djela: Der triebbafte Cbarakter (1925); 
Die Funktion des Orgasmus (1927); Dijalekti- 
čki materijalizam i psihoanaliza (1929, prev.); 
Der sexuelle Kampf der Jugend (1932); Der 
Einbruch der Sexualmoral (1932); Charactera- 
nalyse (1933); Masovna psibologija fašizma 
(1933, prev); Die sexuale Revolution (1945); 
Cosmic Superimposition (1951). 


REICHENBACH, Hans, njem. filozof 
(1891 — 1953). Prof. u Stuttgartu, Berlinu, 
a kasnije na Kalifornijskom sveučilištu u 
Los Angelesu. Jedan je od najistaknutijih 
predstavnika neopozitivizma tzv. berlin- 
ske škole. U širokom području njegovih 
filozofskih i prirodoznanstvenih istraživa- 
nja (problemi prostora i vremena, simbo- 
ličke logike, kvantne mehanike i dr.) naj- 
poznatija je i najznačajnija njegova teorija 
vjerojatnosti i indukcije. Za nj problem 
vjerojatnosti »predstavlja jezgro svake 
spoznajne teorije«. Iskazi vjerojatnosti su 
iskazi o objektivnom postojanju predme- 
ta izvan naših osjetila, o svome ja, o dru- 
gim ljudima i o uzročnim vezama. Stoga 
zakoni vjerojatnosti zauzimaju ono mje- 
sto koje su nekad imali zakoni kauzalite- 
ta, pa se dvovalentna logika (koja operira 
samo pojmom istine i neistine) treba za- 
mijeniti logikom vjerojatnosti. Uopće se 
samo pomoću teorije vjerojatnosti može 
teoretski čvrsto zasnovati empirijska filo- 
zofija. Antimetafizičar, pobornik filozofi- 
je kao znanstvene filozofije, R. je kritizi- 
rao stari racionalizam, koji je tražio apso- 
lutno sigurne, definitivne istine o svijetu 
i čovjeku. Istovremeno R. sve probleme 
koje posebna znanost ne može riješiti od- 
bacuje, te ih kao tipičan logički pozitivist 
proglašava pseudoproblemima. Za njega 
su prirodni objekti osnove fizičkog svije- 
ta, jedini temelji spoznaje, a smisleni su 
samo oni iskazi koji se mogu verificirati 
u znanstvenoj eksperimentalnoj praksi. 
Kritizirajući racionalizam, R. suprotnost 

između racionalizma i empirizma tretira 
kao osnovu u povijesti filozofije. Raciona- 
lizam, koji potječe iz deduktivne metode, 
odnosno iz učenja da su čisto razumski 
izvodi jedina prava osnova objektivne 
spoznaje svijeta, pokazuje nadasve svoj 
štetni utjecaj u onemogućavanju razvoja 
empirističke filozofije. No i sam je empi- 
rizam nekritički usvojio mnoge stavove 
racionalizma, pa stoga R. odbacuje i stari 
»klasični« empirizam i opredjeljuje se za 
novi, logički empirizam. 

Bitni elementi koji ograničavaju svaki 
empirističko-pozitivistički pristup  filo- 
zofskim problemima (odbacivanje svih 
pitanja što nisu znanstveno rješiva, a sa- 
mim tim i niz bitnih humanističkih pi- 
tanja filozofije, dogmatsko negiranje sve- 
ga što je postalo prije »znanstvene filozo- 
fije« kao puke zablude, u što su npr. 
uključeni i mislioci kao što su Kant i 
Hegel, te zanemarivanje  aktivističke, 
stvaralačke ljudske prakse u spoznajnom 
procesu, itd., itd.) karakteristični su u do- 
broj mjeri i za filozofiju H. Reichenba- 
cha, koja je, nesumnjivo, na nekim par- 
cijalnim područjima dala i zanimljivih re- 
zultata. 

Glav. djela: Relativitdtstbeorie und Erkennt- 
nis Apriori (1920); Pbilosopbie der Raum-Zeit- 
Lebre (1928); Atom und Kosmos, Das physika- 
liscbe Weltbild der Gegenwart (1930), Ziele und 
Wege der beutigen Naturpbilosopbie (1931); 
Wabrscbeinlichkeitslebre (1935), Experience 
and Prediction (1938); Pbilosopbical Founda- 
tions of Quantum Mecbanics (1944), Elements 
of Symbolic Logic (1947); Tkeories of Probabi- 
lity (1949); Rađanje naučne filozofije (1951, 
prev.); Tbe Direction of Time (posth. 1956); 
Modern _Pbilosopby of Science (posth. 1958). 


REID, Thomas, engl. filozof. (1710 — 
1796). Prof. etike u Aberdenu, zatim (od 
1764) nasljednik Adama Smitha na sve- 
učilištu u Glasgowu. 

R. je jedan od glavnih zastupnika uče- 
nja o common:senseu škotske škole, pro- 
tivnik Humea. Duša, po Reidu, posjeduje 


posljednje principe suđenja, aksiome, ko- 
ji se spoznaju putem intuicije i koji pred- 
stavljaju temeljne principe zdravog ljud- 
skog razuma. Upravo ti pricipi zdravog 
ljudskog razuma (Principles of common 
sense) odgovaraju prirodnim osjećajima 
za dobro i lijepo, pa su, kao i sami ovi 
osjećaji,  samoevidentne istine  (self- 
evident truths). Oni sačinjavaju čvrstu os- 
novu za cjelokupno naše mišljenje i dje- 
lovanje, i sama nas konstitucija naše pri- 
rode prisiljava da vjerujemo u činjenicu 
njihova postojanja i njihove razložne sna- 
ge. R. razlikuje principe nužnih metafizi- 
čkih, matematskih, logičkih, etičkih i 
estetskih istina od slučajnih činjeničnih 
istina. Po Reidu, postoji dvanaest takvih 
nužnih istina, kao što je npr. istina, izre- 
čena već i kod Descartesa, da je egzisten- 
cija misaonog subjekta osigurana opstoj- 
nošću mišljenja, te istina da svaki učinak 
ima svoj uzrok, itd. 


Osjećaj lijepog, po Reidu, jest ugodan 
osjećaj koji je udružen s razumskim su- 
đenjem. Pri tom on naglašava lijepe oso- 
bine samog lijepog predmeta, pa je u tom 
smislu zastupnik racionalističko-objekti- 
vističke estetike, koja smatra da nikakva 
psihološka argumentacija ne može biti 
dovoljna kad se želi iznaći bit umjetni- 
čkog djela. 

Glav. djela: Inquiry into tbe Human Mind 
on the Principles of Common Sense (1764); Es- 
says on the Intellectual Powers of Man (1785); 
Essays on tbe Active Powers of Man (1788). 


REIDMEISTER, Kurt, njem. matema- 
tičar i filozof (1893-1971). Osim nekim 
pitanjima — matematike, posebno u 
grčkom mišljenu, bavio se i spoznajnom 
teorijom. Najpoznatiji je, međutim, kao 
oštar kritičar egzistencijalizma. 


Glav. djela: Die Aritbmetik der Griechen 
(1940); Das System des Aristoteles (1943); Die 
Unsacblichkeit der Existenzpbilosopbie (1954); 
Raum und Zabl (1957). 


343 


Reinke 


REIMARUS, Hermann, njem. filozof 
(1694 — 1768). Prof. u Wittenbergu, Wis- 
maru i Hamburgu. Pristalica Wolffove fi- 
lozofije, deist. U svojim teološki orijenti- 
ranim spisima oštro se suprotstavlja Spi- 
nozi i francuskim materijalistima, 

Glav. djela: Abbandlungen von den vor- 
nebmsten Wabrbeiten der natiirlicben Religion 
(1754); Vernunftlebre (1756); Apologie oder 
Schutzschrift fiir die verniinftigen  Verberer 
Gottes — djelomično izdao Lessing pod naslo- 
vom Wolfenbiittler Fragmente eines Ungenan- 
nten (1774 — 1778). 


REINACH, Adolf, njem. filozof 
(1883 — 1917). Prof. u Munchenu. Protiv- 
nik psihologizma (naročito svog učitelja 
Th. Lippsa), blizak Husserlovim fenome- 
nološkim nazorima. Smatra se prvim fe- 
nomenologom koji je pokušao tu metodu 
primijeniti na filozofiju prava i u zasniva- 
nju apriorističke pravne znanosti. U tom 
smislu za njega su pravni stavovi isto tako 
apriorni kao i aritmetički i logički aksio- 
mi. 

Glav. djela: Uber den Rechtbegriff im gelten- 
den Strafrecbt (1905); Uber die _aprioriscben 
Grundlagen des biirgerlicben Recbts (1913). 


REINHOLD, Karl, njem. filozof 
(1758 — 1823). Prof. u Jeni i Kielu. Kao 
nastavljač Kantova kriticizma nastoji u 
spoznajnoj teoriji iznaći zajednički kori- 
jen obim izvorima spoznaje: osjetilnosti 
i razumu. Taj korijen nalazi Reinhold u 
moći predočavanja. Tzv. elementarna fi- 
lozofija zasniva se na »stavu svijesti«, a 
kategorije su način djelovanja razuma, 
»određene forme spajanja u objektivno 
jedinstvo«. »Estetske ideje« su za Reinhol- 
da slike koje se nikad ne mogu razložiti 
u nekom pojmu. 

Glav. djela: Briefe iiber die Kantiscbe Pbilo- 
sopbie (1786-87); Versuch einer neuen Theorie 
des menscbl. Vorstelungsvermčgen (1789). 


REININGER, Robert, austr. filozof 
(1869 — 1955). Prof, u Beču. U nekim 


svojim tezama na određen je način blizak 
Berkeleyevu  spoznajnoteoretskom  su- 
bjektivizmu. Nemoguće je, po Reininge- 
ru, dovoditi u pitanje neposredno doživ- 
ljavanje i ono što se u njemu doživljava. 
I doživljavanje i ono što se doživljava či- 
ne iskonsko jedinstvo koje se može raz- 
ložiti tek apstraktnim mišljenjem; to je- 
dinstvo zove R. pradoživljaj. Bezvreme- 
nost tog pradoživljaja uvjetuje nestvar- 
nost vremena. Treba prihvatiti da je 
stvarnost pradoživljaja samo sadašnjost, 
jer se u prošlosti i budućnosti ne može 
ništa doživjeti. Stoga i ne može postojati 
doživljaj vremena, jer bi i najmanja vre- 
menska dužina opet imala dijelove od 
kojih bi se moglo doživjeti samo nepo- 
sredno »Sada«. Upravo zato i vrijeme nije 
ništa stvarno. Nikakva slika svijeta, sma- 
tra Reininger, ne može preskočiti subjek- 
tivnu svijest o svijetu, pa stoga postoji 
samo negativna metafizika. Primarno »Ja« 
je uvijek prisutni aktualitet bez ikakve 
supstancijalnosti. Ni empirijska slika svi- 
jeta, ni fizikalni pojam o svijetu, ni pret- 
postavka metafizičkih svjetova ne mogu 
izići iz subjektivne svijesti, koja poznaje 
samo stupnjeve veće ili manje pojmovne 
određenosti. 

Pretpostavka da postoji neki navodni, 
od svijesti nezavisan realitet počiva, pre- 
ma Reiningeru, na »realističkoj predrasu- 
di«, koja izvire iz emocionalno uvjetova- 
nog naivnog realizma. 

Glav. djela:  Pbilosopbie des  Erkennens 
(1911); Das psycbopbysiscbe Problem (1916); 
Friedrich Nietzscbes Kampf um den Sinn des 
Lebens (1922); Metapbysik der Wirklichkeit 
(1931);  Wertpbilosopbie_ und Etbik (1939); 
Nacbgelassene  philosopbiscke = Apborismen 
(1968); Pbilosopbie des Erlebens (1976). 


REINKE, Johannes, njem. filozof i bo- 
taničar (1849— 1931). Prof. botanike u 
Gotingenu i Kielu. Zastupnik neovitaliz- 
ma, u okviru kojeg brani tezu o »domi- 
nantama« kao imanentnim samostvarala- 
čkim snagama u organizmu. Protivnik 

Haeckela. Svoje biološke i fizičke teze 
prenosi na metafiziku, jer obadvije sfere 
treba da upotrebljavaju iste metode: in- 
dukciju i analogiju. Stoga nema nikakva 
razloga da iz onog što u »prirodnoj sferi« 
držimo ispravnim ne izvučemo zaključke 
i u metafizičkoj, transcendentnoj sferi. 
Međutim, budući da u osnovi postoje sa- 
mo dva nazora na svijet, teistički i atei- 
stički, Reinke se odlučuje za teistički. Ta 
je odluka uvjetovana i time što je suprot- 
nost između teizma i ateizma, prema 
Reinkeu, u osnovi suprotnost između 
planske namjere i slučaja. 

Glav. djela: Die Welt als Tat (1899); Die 
Dominantenlebre (1903); Pbilosopbie der Bota- 
nik (1905); Die Natur und wir (1907); Die 
Kunst der Weltanscbauung (1911); Naturwis- 
senscbaft, Weltanscbauung, Religion (1923); 
Wissen und Glauben in der Naturwissenscbafi 
(1929). 


RENAN, Ernest, franc. historičar religi- 
je, filozof, semitolog i književnik (1823 — 
1892). Odgajan za svećenički poziv, 1845. 
odbacuje reverendu i posvećuje se izuča- 
vanju semitskih jezika. God. 1847. posta- 
je prof. na College de France, ali nakon 
što je 1863. god. izdao Život Isusov, odu- 
zeta mu je profesura zbog tužbe francu- 
skog episkopata. To je djelo (prvi dio ras- 
prave Historija izvora kršćanstva) pisano 
pod utjecajem Straussa, kao i kritike Sve- 
tog pisma koja je potekla od škole u Ti- 
bingenu. U okviru filozofskih pozitivisti- 
čkih postavki (često protkanih i skepsom, 
ali i eklektičkom pomirljivosti) što su na- 
ročito došle do izražaja u djelu Filozofski 
razgovori i fragmenti, R. scijentistički pri- 
stupa i ispitivanjima vjerodostojnosti 
nadnaravnih čuda kršćanske mitologije. 
»Ne tjeramo mi čudo iz povijesti u ime 
ove ili one filozofije, već u ime stalnog 
iskustva. Mi ne kažemo: čudo je nemogu- 
će, mi kažemo: do danas nije bilo utvr- 
denog čuda.« Sva Renanova historijska is- 
pitivanja, u kojima ima »sladunjavih in- 
terpretacija« (Engels), karakterizira kako 


odbacivanje dogmatske, teološke, službe- 
no katoličke interpretacije, tako i one ko- 
ja je za njegove pojmove i suviše lijeva, 
»netrpeljiva«, ateistička. R. je politički 
protivnik pariških komunara, koji raznje- 
ženo meditira o »patnjama Isusovim što 
će bez kraja i konca izazivati suze«, i po- 
mirljivi kritičar kršćanstva, koji je zbog 
tvrdnje da je Isus običan čovjek stavljen 
na indeks katoličke crkve i proklet te- 
škom anatemom. Njegove Uspomene iz 
djetinjstva i mladosti ostale su, uz umjet- 
ničke kvalitete i blistav, tipično francuski, 
elegantan i profinjen stil, prije svega iz- 
vanredan dokument jedne inteligentne a 
ipak jalove mladosti, koja uzalud pokuša- 
va samo na planu sumnje o nadnaravno- 
sti i historijskoj autentičnosti biblijskih 
tekstova razviti mogućnost slobodnog 
misaonog života. Ta mladost, koja je — 
po riječima samog pisca — za život znala 
samo iz knjiga, upila je u sebe, bez obzira 
na svu svoju čistoću i neposrednost, od- 
goj samostanskih ćelija, da ga se više ni- 
kad potpuno ne riješi. Zato se i kritika 
Renanovih djela ne može završiti anali- 
zom »pogrešnih« ili nedovoljno konze- 
kventnih ideoloških i filozofskih stavova 
tog autora (kao što se to često činilo), već 
onih prilika, okoline i društva koje potre- 
sno opisuje i koji su uvjetovali njegov ra- 
zvoj i postavili granice koje on subjektiv- 
no nije ni znao ni mogao prijeći. Kritika 
njegove ideologije samo će tako izaći iz- 
van ideoloških okvira i postati zbiljskom 
kritikom onih uvjeta u kojima »čovječan- 
stvo, uzeto u cjelini, predstavlja skup ni- 
skih, sebičnih bića, viših od životinja sa- 
mo po tome što im je sebičnost promi- 
šljenija« (Život Isusov). 

Glav. djela: L'avenir de la science (1848); 
Averrboš et averrboisme (1852); Etudes d'bi- 
stoire religieuse (1857); De Vorigine du langage 
(1858); Essais de morale et de critique (1859); 
Život Isusov (1863, prev.), Dialogues et frag- 
ments pbilosopbiques (1876); Uspomene iz dje- 
tinjstva i mladosti (1881, prev); Histoire du 
peuple d'Israal (1887 — 1893). 

RENOUVIER, Charles, franc. filozof 
(1815 — 1903). Prof u Parizu. Osnivač 
dvaju časopisa: »Filozofska kritika« (1872) 
i »Religiozna kritika« (1878). Već 1848. 
godine politički se deklarira kao republi- 
kanac i pacifist. Nastavljajući na Kanta 
(koji je, po njegovu mišljenju, kasnijim 
razvojem njemačke filozofije često krivo 
interpretiran), R. svodi sve Kantove kate- 
gorije na jednu, na kategoriju odnosa. 
Stvar po sebi, po Renouvieru, uopće ne 
postoji. Sve je sadržaj svijesti, predodžbi, 
dakle pojava, a stvari su samo nizovi po- 
java ili sustavi odnosa. Stoga su odnosi i 
jedini predmet spoznaje. Svaka je pojava 
ograničenje neizmjerne mogućnosti, a 
uzročnost znači samo skup uvjeta pod 
kojima pojava može iz mogućnosti prijeći 
u zbilju. Početak te zbilje, nastanak novih 
uzročnih nizova, čin je volje, izbora, slo- 
bode. Konačnu potvrdu misli o slobodi 
daje uvjerenje o slobodi: kad bi sve bilo 
nužno — tj. kad bi i moje misli nužno 
nastale — kako bih ja uopće došao na 
misao da sam slobodan? R. kao osnivač 
neokriticizma u Francuskoj nastoji pre- 
vladati teze naturalističkog pozitivizma, 
ali 1 mnoge postkantovske sisteme speku- 
lativnog idealizma. 


U svom glavnom etičkom djelu Zna- 
nost o moralu R. se samo djelomično sla- 
že s Kantom. Um i sloboda temlji su mo- 
rala, no oni su pretežno psihologistički 
shvaćeni, a ne kao moći u Kantovskom 
smislu. Renouvieru nije u prvom redu 
stalo do »problematične slobode volje«, 
već do »evidentne slobode činjenja pod 
pretpostavkom htijenja«. U časopisu »Fi- 
lozofska kritika« često je naglašavao nuž- 
nost temeljite moralne kulture za uspje- 
šan razvoj republike. Nasuprot ultramon- 
tanizmu ističe misao o moralnoj autono- 
miji i samoodgovornosti, a zahtijeva i po- 
svjetovljenje škole i odvajanje crkve od 
države. 

Glav. djela: Manuel de philosopbie moderne 
(1842); Manuel de pbilosopbie ancienne (1844); 


La science de la morale (1869); Esquisse d'une 
classification systćmatique des doctrines pbiloso- 
pbiques (1885); Introduction a la philosopbie 
analitique de Ubistoire (1896); La nouvelle mo- 
nadologie (1899); Les Dilemmes de la mćtaphy- 
sique (1900); Histoire et solution des problčmes 
mćtapbysiques (1901); Le personnalisme (1902). 


RENSI, Giuseppe, tal. filozof (1871 — 
1941). Prof. etike u Bologni, filozofije 
prava u Firenci i filozofije u Firenci, Mes- 
sini i Genovi. Zastupnik skepticizma, ko- 
ji je u njegovom mišljenju povezan s po- 
zitivizmom i realizmom. Jedino moguće 
rješenje filozofskih teškoća za nj je uvid 
u njihovu nerazrješivost. U svojim skep- 
tičkim nazorima blizak je sofistima, mi- 
sliocima renesanse, Hobbesu, a u svojim 
pesimističkim nazorima oslanja se na 
Leopardija i Spenglera. Istina i dobro, po 
Rensiju, samo su ideali koji se nalaze u 
nestvarnoj budućnosti. Svijest o potrebi 
skepse dobio je, po vlastitim riječima, 
promatrajući filozofski značenje rata. Su- 
kob s razumom, koji se očitovao u nasilju 
svjetskog rata, vodi ga do negacije racio- 
nalnosti u realnom. To što ljudi pribjega- 
vaju nasilju znači da ne postoji jedan ra- 
zum, već razumi u kaotičnom i iracional- 
nom svijetu, koji nije univerzum, već 
»pluriverzum«. 


Kao skeptik, relativist, pesimist i pozi- 
tivist naišao je u Italiji na oštro protivlje- 
nje među idealistima, kao i mnogobroj- 
nim drugim pravcima talijanske filozofi- 
je. Posebno je polemizirao s Croceom i 
Gentileom. 

Glav. djela: Antinomije duba (1910); Filo- 
zofske osnove prava (1912); Estetska skepsa 
(1920); Antidogmatske polemike (protiv Cro- 
cea) (1920); Uvod u skeptičku etiku (1920); 
Apologija ateizma (1925); Autoritet i sloboda 


(1926); Kritički materijalizam (1927); Aporije 


religije (1932). 


REUCHLIN, Johannes, njem. filozof, 
filolog i humanist (1455 — 1522). Diplo- 
mat, sudac, kasnije prof. grčkog i hebrej- 

skog jezika. Poznavao je dobro zastupni- 
ke platonske Akademije u Firenci, kao 
Pica della Mirandolu, Ficinija i dr. Istu- 
pajući u obranu hebrejskih knjiga i bra- 
neći ih od uništenja, došao je u sukob s 
dominikancima u Kčlnu i bio proglašen 
heretikom. Branio ga je, među ostalima, 
i naš humanist Juraj Dragišić. Uz Erazma 
Roterdamskog, jedan je od najpoznatijih 
humanista svog vremena, u filozofiji za- 
stupnik neoplatonizma. U nekim je teza- 
ma blizak Kabbali, koja se — po njemu 
— slaže s pitagorejskom filozofijom. Fi- 
lozofija, po Reuchlinu, mora biti jamstvo 
za zemaljsko blaženstvo i nebesku sve- 
tost. Ljudsko mišljenje, međutim, nije ka- 
dro dostići taj cilj, već samo njegovu vje- 
rojatnost. Stoga se, nasuprot razumu, tre- 
ba obratiti duhu koji omogućuje nepo- 
sredno zrenje boga. 

Glav. djela: De verbo mirifico libri III 
(1494); De arte cabbalistica libri III (1494). 


REY, Abel, franc. filozof (1873 — 1940). 
Prof. u Dijonu, kasnije na Sorbonni. Za- 
stupa specifični pozitivistički realizam, a, 
osim filozofijom, bavi se i pitanjima fizi- 
ke, kao 1 sociologijom i psihologijom. * 

Znanstvena je misao, prema Reyu, na- 
por čovječanstva za što egzaktnijom i ra- 
cionalnijom asimilacijom realnosti, pa je 
znanost »pravi svijet«, svijet relacija koje 
samo razum može osjetiti. No znanost ne 
može shvatiti prirodu po sebi, nego joj 
se može samo donekle približiti. 

Glav. djela: Laons de psycbologie et de phi- 
losopbie (1903); Leons de moral et de sociologie 
(1905); L'nergčtique et la m&banique au point 
du vue de la pbilosopbie de la connaissance 
(1907); Le retour čternel et la pbilosopbie de la 
Ppbysique (1925). 


REYMOND, Arnold, švicarski filozof 
(1874 — 1958). Prof. u Losanni. U svojim 
djelima, u kojima se bavi pretežno spo- 
znajnoteoretskom i logičkom problema- 
tikom, nastoji prevladati, po vlastitim ri- 
ječima, znanstveni dogmatizam »koji pre- 


tendira da ukruti misao u fiksnom i de- 
finitivnom obliku«. Blizak je, međutim, 
mnogim kršćansko spiritualističkim teza- 
ma zasnovanim na tradicionalističkim 
stavovima. 

Glav. djela: Logique et  matbimatique 
(1908); Les principes de logique et la critique 
contemporaine (1932); Pbilosopbie spiritualiste 
(2 sv. 1942). 


REYNOLDS, Jeshua, engl. slikar i 
estetičar (1723— 1792). Predsjednik Kra- 
ljevske londonske akademije, poznati sli- 
kar. U teoretskim nastojanjima branio je 
duhovnu komponentu umjetnosti i tražio 
da se, koliko je god moguće, oslobodi 
osjetilnosti. Upravo stoga ističe važnost 
pravila, zakona u slikarstvu, suprotstavlja- 
jući se »lažnom i prostačkom« mišljenju 
da su pravila okovi za umjetnika. Oni 
mogu biti okovi samo za nedarovita čov- 
jeka. Slikati pojedinačnosti ne znači slika- 
ti prirodu, slikar mora odabirati, razmi- 
šljati, sistematizirati, usporedivati, dakle 
slijediti umne principe, a ne slikati nešto 
slučajno. 

Glav. djela: Sabrana djela pod nasl. Tbe 
Works of Sir_J. Reynolds I— III izdao E. Ma- 
lone (1799). R. Fry je izdao posebno njegova 
čuvena predavanja: Discourses Delivered to the 
Studenis of the Royal Academy by Sir J.R. 
(1905). 


RIBOT, Theodule Armand, franc. psi- 
holog i filozof (1839 — 1916). Prof. ekspe- 
rimentalne psihologije na Sorbonni, za- 
tim na College de France. Prenosi neke 
osnovne teze Spencera, Tainea i Renana 
na psihologiju. Pokušao je zasnovati psi- 
hologiju kao posebnu znanost, nezavisnu 
od filozofije i metafizike. Po Ribotu, po- 
stoji samostalan čuvstveni duševni život, 
koji je nezavisan od intelektualnog. 

Glav. djela: IL'hćradite (1873); Les maladies 
de la mčmoire (1881); Les maladies de la vo- 
lonić (1883); Les maladies de la personnalite 
(1885); Psycbologie des sentiments (1896); L'ćvo- 
lution des idć&es gćntrales (1897); Essai sur Vin- 
auguration crčatrice. 

RICHARDS, Ivor Armstrong, engl. 
estetičar i literarni kritičar (1893 — 1979). 
Prof. engl. književnosti u Cambridgeu, 
kasnije u SAD. Općenito se smatra jed- 
nim od osnivača semantike, kao i pravca 
u literarnoj kritici koji je poznat pod 
imenom »Nova kritika«. Temeljna zadaća 
estetike je, po Richardsu, da »opiše i sre- 
di« neobičnu širinu najvažnijih stavova 
koje umjetnost može izazvati. Umjetnost 
je stupanj porasta običnog iskustva i kre- 
će se u pravcu olakšavanja, integracije ži- 
vota, i sva je usmjerena protiv zapreka i 
zabrana. Ljepota je moć stvaranja harmo- 
nije suprotnih pobuda, a vrijednost 
umjetnosti sastoji se u stupnju organizi- 
ranja i oslobađanja koje u nama izaziva. 

Glav. djela: Tbe Meaning of Meaning (za- 
jedno sa Ogdenom, 1923; iz te knjige u nas 
je prev. »Značenje ljepote«); Principles of Lite- 
rary Criticism (1924); Science and Poetry 
(1926); Practical Criticism (1929); The Pbiloso- 
bby of Rbetoric_ (1936), Interpretation in Tea- 
ching (1938); Sperulative Instruments (1955). 


RICHTER, Jean Paul Friedrich (Jean 
Paul), njem. romantički pjesnik i teore- 
tičar (1763— 1825). Pod utjecajem Her- 
dera i Jacobija, naglašava prednost osjeća- 
ja i zora nasuprot razumu i umu. Kao 
socijalni kritičar zalagao se za oslobode- 
nje seljaka i emancipaciju žena. Polemi- 
zirao je s Fichteom. 

Glav. djela: Gesamelte Werke (Sabrana dje- 
la) (1927 — 1940, u 30 sv.), među njima  Vor- 
schule der Astbetik (1804); Levana oder Erzie- 
bungslebre (1807). 


RICHTER, Raoul, njemački filozof 
(1871— 1912). Prof. u Leipzigu. Nastoji 
prevladati skepticizam ukazivanjem na 
dogmatske teze u pojedinim skeptičkim 
stavovima. Učenik i pristalica W. Wun- 
dta, a pod utjecajem Nietzschea razvija 
specifičnu vrijednosnu filozofiju kultu- 


TE. 

Glav. djela: Der Skeptizismus in der Philo- 
sopbie (2 sv., 1903 — 1908); Friedrich Nietzscbe 
(1903); Religronspbilosopbie (1912). 


RICKERT, Heinrich, njem. filozof 
(1863 — 1936). Prof. u Freiburgu i Heidel- 
bergu. 

R. je, uz W. Windelbanda, jedan od 
najznačajnijih zastupnika tzv. badenske 
novokantovske škole, koja je izgradila 
specifičnu vrijednosnu filozofiju. Radika- 
lizirao je i dosljedno izveo mnoge teze 
svog učitelja W. Windelbanda. On postu- 
lira »svijest uopće«, tj. apsolutni »čisti su- 
bjekt«, koji će ostati na jednoj strani kad 
prenesemo na stranu objekta sve ono što 
može biti predmet tom čistom subjektu: 
»Kao posljednja karika subjektivnog niza 
ne ostaje ništa drugo nego neka bezime- 
na, opća, neosobna svijest, jedino što ni- 
kad ne može postati objektom, sadržajem 
svijesti« (Predmet spoznaje). Svijet je sadr- 
žaj svijesti uopće, ali taj svijet i nije ništa 
drugo nego trebanje (Sollen), jer je pojam 
zbilje pojam vrijednosti (Wirklichkeitsbe- 
griff ist Wertbegriff). Štoviše, logički je 
prvobitno trebanje, a ne bitak (Sollen, a 
ne Sein). Samo, naime, time što biramo 
stav prema objektima ti su objekti za nas 
zbiljski. Bitnost svake spoznaje sastoji se 
u afirmiranju ili negiranju nekog suda, i 
mi se osjećamo prinuđeni da nešto potvr- 
dimo ili zaniječemo. To je dokaz da tim 
aktom stojimo pred nekim vrijednostima, 
jer prihvaćanje ili odbacivanje ne bi inače 
imalo smisla. To, dakako, nije neka psi- 
hološka nužda, već to »da nešto treba, im- 
perativ je koji nam se nameće ako hoće- 
mo spoznati«. Iznad tog apsolutnog Sol- 
len postoje apsolutne vrijednosti (Werte), 
koje pojmovno nisu vezane za neki su- 
bjekt ili objekt. To su vrijednosti »po i 
za sebe« (an und fir sich) i čine »posebno 
carstvo izvan subjekta i objekta«. One 
»vrijede«, »važe«, bez obzira na bilo što 
drugo, one počivaju same u sebi, i to car- 


stvo apsolutnih vrijednosti treba da 
ispituje istinska filozofija. Pra- 
va, idealisička filozofija mora se 


orijentirati na kulturno-historijskom, a ne 
prirodoznanstveno-egzaktnom temelju. 

Metodički tip suvremenih prirodnih zna- 
nosti, po Rickertu, jednostran je i ne mo- 
že biti primijenjen na područje historij- 
ske znanosti i filozofije. Njegovo najpo- 
znatije djelo Predmet spoznaje znatno je 
utjecalo na daljnji razvoj spoznajne teori- 
je. 

U estetskim tezama zastupa stav da 
stvari mogu biti nosioci estetskih vrijed- 
nosti, ali da su po sebi estetski indiferent- 
ne i tek estetskim oblikovanjem postaju 
kulturna dobra. Nezavisna vrijednost lje- 
pote nema, međutim, nikakvu društvenu 
funkciju. Umjetnost, namjesto sa socijal- 
nim, ima posla sa asocijalnim vrijednosti- 
ma, i stoga ne obvezuje pojedince. 
Umjetnička forma obuhvaća sadržaj tako 
da ga razrješava povezanosti s ostalim svi- 
jetom, a time i svakog napretka i razvoja. 
Estetika je pak teorija ljepote koja je po 
sebi nešto ateoretsko, 

Nekad vrlo popularna Rickertova su- 
bjektivno-idealistički radikalizirana novo- 
kantovska filozofija danas je uglavnom 
zaboravljena i napuštena, premda baš na 
području estetike ima određen broj na- 
stavljača (Leonora Kuhn, Broder Chri- 
stiansen i dr). 

Glav. djela: Der Gegenstand der Erkenninis 
(1892); Die Grenzen der naturwissenscbaftli- 
cben Begriffsbildung (1896 — 1902); Kulturwis- 
senscbaften_ und Naturwissenscbaften (1899); 
Probleme der Gescbicbtspbilosopbie (1905); Sy- 
stem der Phbilosopbie I (1921); Kant als Pbilo- 
soph der modernen Kultur (1924); Die Logik 
des Priidikais und das Problem der Ontologie 
(1930); = Grundprobleme der Pbilosopbie 
(1934). 


RICOEUR, Paul, franc. fil. (1913 — ). 
Učenik G. Marcela, po osnovnoj orijenta- 
ciji fenomenolog. Pod utjecajem prote- 
stantske teologije tumači mit kao simbo- 
lički jezik savjesti. Kritizira strukturali- 
zam. 

Glav. djela: Philosophie de la volonte (3 sv. 
1949— 1953); Le conflit des interprčtations 
(1969); La s&emantique de Vaction (1977). 


RIEFFERT, Johann Baptist, njem. fi- 
lozof (1883 — ). Prof. u Berlinu od 1926. 
god. Učenik Benna Erdmanna, bavio se 
ponajviše problemima logike i psihologi- 
je. U svojim zanimljivim istraživanjima o 
povijesti logike razlikuje četiri osnovna 
tipa logike: jezičnu logiku, stvarnu logi- 
ku, čistu logiku i metodologiku. U logi- 
čkim učenjima — premda su mnogi ovi 
tipovi i međusobno povezani — u pravilu 
jedan uvijek ima dominantno mjesto. Hi- 
storijski gledano, logika se razvijala u tri 
osnovna stupnja: 1.  Aristotelovsko- 
-skolastička logika (karakterizirana jezič- 
no-logičkim postupkom), 2. Procvat pri- 
rodnih znanosti i matematike od Galileja, 
Keplera i Newtona (karakteriziran stvar- 
no-logičkim i matematskim istraživanji- 
ma) i 3. Duhovno-filozofski stupanj, 
inauguriran_ Kantom (karakteriziran na- 
glašavanjem ideje). 

Glav. djela: Logik, eine Kritik an der Ge- 
scbicbte ibrer Idee (1925); Benno_Erdmann 
(1932); Metboden und Grundbegriffe der Cha- 
rakterologie (1933). 


RIEHL, Alois, njem. filozof (1844 — 
1924). Prof. u Grazu, Freiburgu, Kielu, 
Halleu i Berlinu. Kritiku i nastavljanje 
Kantove misli smatra osnovnim zadat- 
kom svoje filozofije. Realist, koji se nega- 
tivno odnosi prema svakoj metafizici i 
koji smatra da znanost otvara put spozna- 
ji, R., nasuprot pozitivistima, misli da tre- 
ba zadržati pretpostavku aprioriteta, »što 
ne znači ništa kronološko, već označuje 
logički odnos među pojmovima«. »Zbilja 
po sebi«, po Riehlu, postoji objektivno, 
nezavisno od subjekta koji spoznaje, ali 
ostaje nespoznatljiva i transcendira okvi- 
re svijesti i iskustva. Za objekte iskustva 
vrijedi i atomistička slika svijeta, ali za 
»stvar po sebi« ona nije ništa drugo do 
simbol i metodičko sredstvo, a ne reali- 
tet. 

Glav. djela: Realistiscbe Grundziige (1870); 
Der philosophiscbe Kritizismus und seine Be- 
deutung fiir die positive Wissenschaft (3 sv. 

1876—1887), Uber  wissenscbaftlicbe und 
nicbtwissenscbaftlicbe Pbilosophie (1883), Zur 
Einfiibrung in die Pbilosopbie der Gegenwart 
(1903); Logik und Erkenntnistbeorie (1907); Fr. 
Nieizscbe der Kiinstler und der Denker (1923); 
Fiibrende Denker und Forscber (1924). 


RIGNANO, Eugenio, tal. filozof 
(1870— 1930). Prof. u Milanu. Pozitivist 
i predstavnik evolucionističkog aktiviz- 
ma, obrađivao je vrlo široko područje 
problema: od fizioloških i bioloških tema 
do društvenih, moralnih i duhovnih fe- 
nomena. 

Glav. djela: Biološko pamćenje (1922); Život 
s finalističkog aspekta (1925). 


RIESMAN, David, amer. sociolog 
(1901— ). Prof. prava na sveučilištu u 
Buffalu (1937 — 1941), zatim godinu dana 
državni tužilac u New Yorku (1942 — 43), 
pa prof. sociologije na sveučilištu u Chi- 
cagu (1949) i Harvardu (od 1958). 


Izvanredno popularan i poznat u cije- 
lom svijetu postao je knjigom Usamljena 
gomila (prevedena je na sve svjetske jezi- 
ke), u kojoj je dao analizu karakternih ti- 
pova i društvenih oblika, moralnog feno- 
mena, tehnike, politike, sve većeg dušev- 
nog osiromašenja (što je jedna od bitnih 
smetnji za autonomiju), problema slo- 
bodnog vremena i drugih esencijalnih pi- 
tanja u suvremenom društvu, a posebno 
u Americi. Između ostalog, R. je utvrdio 
kako je položaj intelektualaca bio izvan- 
redno zapostavljen u doba ekonomskog 
prosperiteta i kako je samo u vremenima 
kriza i traženja izlaza (New Deal i dr.) 
državna uprava široko konzultirala inte- 
lektualce, koji su postali »suvišni« ondje 
gdje »sve ide u najboljem redu« i »funk- 
cionira kao stroj«. Riesmanova istraživa- 
nja i refleksije, temeljeni i na nizu empi- 
rijski utvrđenih podataka, kao i njegove 
napredne kritičke valorizacije niza suvre- 
menih socijalnih fenomena, učinili su ga 
vodećim američkim sociologom, pa i 


»jednim od vodećih sociologa u svijetu« 
(H. Schelsky). 


Glav. djela: Civil Liberties in a Period of 
Transition (1942); Usamljena gomila (1950, 
prev.); Faces in tbe Crowd (1952); Thborstein 
Veblen (1953); Individualism Reconsidered and 
Otber Essays (1954). 


RIKARD OD ST. VICTORA, škot. fi- 
lozof i teolog (?— 1173). Učenik Huga od 
St. Victora. Mistik, koji iz iskustva realne 
zbilje zaključuje nužnost božje egzisten- 
cije. Stvari, budući da nastaju i nestaju, 
budući da nisu vječne, ne mogu nastati 
same iz sebe. Kad ne bi bilo nečeg što 
je vječno, što nastaje samo iz sebe, tada 
ne bi moglo postojati ništa što nije vječ- 
no. Po sebi je vječan jedino bog. Mnoge 
su mu teze (npr. one o trostrukosti ljud- 
ske spoznaje) slične postavkama Huga od 
St. Victora. U njegovim psihološkim i 
empirijskim istraživanjima nailazimo na 
određene zanimljive rezultate (učenje o 
dilatatio i alienatio mentis). 


Glav. djela: De statu; De eruditione bominis 
interioris; De praeparatione animi ad contem- 
blationem; De gratia contemplationis, u izda- 
nju J. P. Mignea Patrologia latina sv. 195. 


RINTELEN, Fritz Joachim, njem. filo- 
zof (1898 — ). Prof. u Munchenu, Bonnu 
i Mainzu. Jedan je od najznačajnijih su- 
vremenih predstavnika neotomističke fi- 
lozofije. Osnovna je preokupacija njegova 
filozofiranja problem vrijednosti, koji na- 
stoji eksplicirati nezavisno od suvremene 
psihološke i fenomenološke aksiologije. 
Nasuprot »horizontalnom«, apstraktnom 
pojmu bitka, pojam vrijednosti sadrži, po 
Rintelenu, još jednu vertikalnu, dubinsku 
dimenziju. R. razlikuje impersonalnu vri- 
jednosnu sferu prirode (vitalne vrijedno- 
sti i dr), koju treba prvenstveno proma- 
trati kao bitak, a sekundarno kao vrijed- 
nost, od personalne vrijednosne sfere du- 
ha, koja primarno sadrži vrijednosti što 
se sekundarno zasnivaju na bitku. 

Glav. djela: Der Wertgedanke in der euro- 
pdiscben_Geistesentwicklung (1932), Albert der 
Deutscbe und Wir (1935); Die Probleme des Le- 
bens (1935); Scbleiermacber als Realist und Me- 
tapbysiker (1936), Pbilosopbie der Endlichkeit 
als Spiegel der Gegenwart (1951); Der Rang des 
Geistes: Goetbes Weltverstiindnis (1955); Pbilo- 
sopbie des Lebendigen Geistes (1977). 


RISTIĆ, Svetomir, filoz. pisac i leksiko- 
graf (Beograd, 1886—1971). U svojim 
originalnim radovima, pisanim većinom 
na njemačkom jeziku, zastupao je speci- 
fični iracionalni aktivizam. Osim što je 
napisao nekoliko rječnika (osobito pozna- 
ti enciklopedijski njem.-srpskohrvatski 
rječnik, koji je izradio zajedno s J. Kangr- 
gom), kao i više radova iz područja filo- 
zofije (u kojima je često polemizirao s B. 
Petronijevićem), pisao je i o problemima 
ontologije, psihologije i estetike narodne 
poezije. 

Glav. djela: Die indirekte Beweisen des 
transcendentalen Idealismus (1910); Der Satz 
vom Grunde und die Griindung der punktuel- 
len dynamiscben Atomistic (1914); Osnovi Bo- 
škovićeve dinamičke atomistike (1912); Iz novi- 
je srpske filozofije (1912); Celina, delovi 1 stvar- 
nost (1922). 


RITSCHL, Albrecht, njem. teolog i fi- 
lozof (1822 — 1889). Prof. u Bonnu i Got- 
tingenu. Protestantski dogmatik, blizak u 
nekim tezama Kantu. Međutim, spoznaj- 
noteoretske postavke njem. klasičnog 
idealizma služe mu uglavnom za dokazi- 
vanje nekih pitanja dogmatike. Religioz- 
na spoznaja, koju dijeli od teoretske, sa- 
stoji se, po njemu, u »samorazumljivim ili 
direktnim vrijednosnim sudovima«. 

Glav. djela: Die cbristlicbe Lebre von der 
Recbtfertigung und Versibnung (3 sv. 1870 — 
74); Geschichte des Pietismus (3 sv. 1880 — 86); 
Tbeologie und Metapbysik (1891). 


RITTER, Constantin, njem. filozof 
(1859 — 1936). Prof. u Tubingenu. Osnov- 
na je preokupacija C. Rittera istraživanje 
Platonova djela. Osim što je utvrdio kro- 


nologiju njegovih dijaloga, R. je mnogo 
radio na aktualizaciji Platonovih proble- 
ma, ukazujući na to kako se stare Plato- 
nove teze javljaju u izmijenjenom obliku 
i kod suvremenih filozofa (Mcinong, 


Husserl). 
Glav. djela: Untersucbungen  iiber_ Plato 
(1888); Neue  Untersucbungen _iiber_ Plato 


(1909); Plato, Leben, Scbriften, Lebre (2 sv. 
1919); Die Kerngedanken der platoniscben Pbi- 
losopbie (1930); Sokrates (1931); Platoniscbe 
Liebe (1931); Platonismus und Cbristentum 
(1934). 


RITTER, Heinrich, njemački filozof 
(1791 — 1869). Prof. u Berlinu, Kielu i 
Gottingenu. Učenik  Schleiermachera, 
teist. Najznačajniji su mu radovi iz po- 
dručja povijesti filozofije. 

Glav. djela: Gescbicbte der joniscben Philoso- 
phie (1821); Abriss der pbilosophiscben Logik 
(1824); Geschichte der pytagoriscben Pbilosopbie 
(1826); Geschichte der Philosophie (12 sv. 
1829 — 1853); Kleine philosopbiscbe Schriften (3 
sv. 1839 — 40); System der Logik und der Me- 
tapbysik (2 sv. 1856); Enzyklopćidie der philo- 
sopbischen Wissenscbaften (3 sv. 1862 — 64). 


RITTER, Joachim, njemački filozof 
(1903 — 1974). Prof. u Munsteru. Osnov- 
ne preokupaicje mnogobrojnih, u biti na- 
predno koncipiranih filozofskih radova J. 
Rittera jesu problemi grčke filozofije, za- 
tim estetike, kao i problemi filozofije po- 
vijesti. Bio je izdavač velikog enciklope- 
dijskog filozofskog rječnika (Iistoriscbes 
Worterbuch der Philosopbie), koji izlazi od 
1971. god. 

Glav. djela: Die Theorie des Nichtwissens bei 
N, Cusanus (1927); Uber den Sinn und Gren- 
zen der Lebre von Menschen (1933); Zum Pro- 
blem der Existenzpbilosopbie (1954); Hegel i 
francuska revolucija (1957, prev.), Landscbafi 
zur Funktion des dstbetischen (1936); Meta pby- 
sik und Politik (1969). 


ROBINET, Jean Baptiste, franc. filozof 
(1735—1820). Po Robinetu — koji je 
jedno vrijeme bio član isusovačkog reda 

— svrha je cjelokupnog razvoja prirode, 
što _ kontinuirano napreduje od jednog 
stupnja do drugog, čovjek. Mora postojati 
stvaralačka snaga koja uzrokuje taj razvoj. 
Ta se snaga — kojoj Robinet ne pripisuje 
personalnost — očituje i u organskim 
jezgrama. U svojoj etici, poput Hutcheso- 
na, smatra da za moral postoji posebno 
osjetilo. 

Glav. djela: De la nature (4 sv. 1761 — 
1766), Considčrations pbilosopbiques de la gra- 
dation naturelle (1768). 


RODIN, Davor, filoz. pisac (Zagreb, 
1936 — ). Prof. na Fakultetu polit. nauka 
u Zagrebu. Doktorirao je tezom »Dijalek- 
tika kod Hegela i Marxa«. Bavi se pretež- 
no problematikom marksizma, njemačke 
klasične filozofije, fenomenologije, kao i 
novijom filozofijom uopće. 

Glav. djela: Aspekti odnosa između Hegelove 
i Marxove dijalektike (1967); Dijalektika gra- 
danskog društva (1971); Metafizika i ćudoređe 
(1971); Marxova misao zajednice (1974), Dija- 
lektika i fenomenologija (1978); Sveučilište i 
znanost (1980). 


RODO, Jose Enrique, urugv. filozof 
(1872— 1917). Prof. u Montevideu. Osim 
filozofijom, bavi se i literarnom kritikom. 
U društvenom idealu koji zastupa poku- 
šava povezati kršćanstvo i helenizam na 
specifičnoj individualističkoj osnovni. 

Glav. djela: Ariel (1900); Motivi Proteja 
(1900). 


ROHDE, Erwin, njem. filolog i teoreti- 
čar antike (1845 — 1898). Prof. u Kielu, 
Jeni, Tubingenu, Leipzigu i Heidelbergu. 
U poznatom djelu Psycbe dao je povijesti 
i filozofiji religija bogate poticaje svojim 
istraživanjima kulta duše i vjere u 
besmrtnost u Grčkoj. U polemici oko 
Nictzscheovog djela Rođenje tragedije iz 
duba muzike živo je branio Nietzschea 
od napada nekih filologa. 

Glav. djela: Afterpbilologie (1872), Der grie- 
chiscbe Roman und seine Vorlćiufer (1876); Psy- 
che, Seelenkult und Unsterblichkeitsglaube der 


Griecben (2 sv. 1890— 94). God. 1923. izašla 
je njegova korespondencija s Nietzscheom 
(Nietzsches Briefwecbsel mit Erwin Robde). 


ROMAGNOSI, Giovanni Domenico, 
tal. filozof (1761 — 1835). Nastavljač i naj- 
radikalniji zastupnik Condillacova senzu- 
alizma u Italiji. Determinist. R. smatra da 
racionalnost diferencira i integrira osjete, 
a inzistira na isključivanju svih metafizi- 
čkih momenata iz etike. 

Glav. djela: Principi znanosti o prirodnom 
pravu (1820); Sveuk. djela izdao mu je A. de 
Giorgi u 16 sv. (1841 —52). 


RORETZ, Karl, austr. filozof (1881 — 
1963). Sa pozicija tzv. »kritičkog poziti- 
vizma« i specifičnog fikcionalizma ras- 
pravljao je o vrlo širokom području filo- 
zofskih problema: spoznajnoteoretskim, 
kulturno-psihološkim i povijesno-fi- 
lozofskim pitanjima posvećuje posebnu 
pažnju, ali govori i o politici, religiji, mo- 
di, privredi, umjetnosti i sportu. Negira 
dogmatiku, kao i »metafizičke spekulaci- 
je« a njegovo mišljenje, koje ima neke 
zajedničke crte s Kantom, Goetheom i 
Nietzscheom, karakterizira skeptička ra- 
cionalnost, »stroga znanstvenost«, libe- 
ralno-demokratska politička — usmjere- 
nost, a isto tako i svojevrsni panestetici- 
zam. 

Glav. djela: Zur Analyse von Kants Pbiloso- 
pbie des Organiscben (1922); Was ist Wirklicb- 
keit? (1933), An den Quellen unseres Denkens 
(1937); Ziele und Wege philosophischen Den- 
kens (posth. 1976). 


ROSCELIN, iz Compičgnea, franc. fi- 
lozof (oko 1050 — oko 1124). Navodno 
nije pisao filoz. djela, već je svoje učenje 
izlagao usmeno. Sačuvano je samo jedno 
njegovo pismo Abelardu. Tako su glavni 
izvor za njegovu filozofiju spisi njegovih 
protivnika, prije svega, svih srednjovje- 
kovnih realista. R. je glavni zastupnik no- 
minalizma, po kojem su jedino realno 
postojeće pojedinačne stvari, a ne opće 


Roscelin 


ideje. Opće su ideje prisutne poslije stvari 
(universalia post res) kao puka imena, 
obični jezični izrazi, glasovi (flatus voces). 
Po Roscelinu, ne postoji npr. boja sama 
po sebi, već samo obojena tijela, pa su čak 
i tri lica božja samo tri odvojena realna 
individuuma (tzv. triteizam). Njegovo je 
učenje osudila crkva 1092. god., a kad je 
bio optužen za herezu, odrekao se svoje 
doktrine i pobjegao u Englesku. Oko 
1120. gubi mu se svaki trag i ne zna se 
kad je umro. 


ROSENKRANZ, Karl, njem. filozof 
(1805 — 1879). Prof. u Halleu i Konigs- 
bergu. Pripisuju mu se kadikad posredni- 
čke tendencije među Hegelovim škola- 
ma, premda, de facto, pripada Hegelovoj 
desnici. Hegelovo filozofsko učenje mo- 
ralo bi se, po Rosenkranzu, učiniti kori- 
snim za izgradnju teologije kao znanosti. 
Posebno je poznata njegova Estetika ruž- 
nog, u kojoj detaljno analizira pojam ruž- 
nog »koji stoji po sredini izmedu lijepog 
i korisnog« i razvija ga do »onog završetka 
u kojem se nadaje u liku satanskog«. Bez- 
obličnost, nekorektnost i deformacija kri- 
vog formiranja sačinjavaju različite stup- 
njeve tog konzekventno izvedenog niza 
metamorfoza, među koje R. ubraja i di- 
stingvira amorfiju, asimetriju, disharmo- 
niju, defiguraciju, odvratnost, niskost, 
proizvoljnost, grubost, glomaznost, praz- 
noću, ružnoću, neukusnost, gnusnost, sa- 
blasnost, dijaboličnost, ono satansko i dr. 

Glav. djela: Die Naturreligion (1831); Ency- 
klopćidie der  tbeologiscben = Wissenschaften 
(1831); Hegel (1834); Psycbologie oder Wissen- 
scbaft vom subjektiven Geist (1837); Studien (5 
sv. 1839 .— 48); Meine Reform der Hegelscben 
Pbilosopbie (1852); Astbetik des Hasslicben 
(1853); Die Wissenschaft der logiscben Idee (2 
sv. 1858— 59); Hegel als deutscber_National- 
pbilosoph (1870). 


ROSENZWEIG, Franz, njem. filozof 
(1886 — 1929). Istraživač Hegela, pokuša- 
va pomiriti teologiju i filozofiju. Smatra 

da filozofija upravo danas zahtijeva — ka- 
ko bi se riješila aforizama, dakle upravo 
radi uspostavljanja svoje znanstvenosti i 
sistematičnosti — da filozofiraju teolozi. 


Glav. djela: Hegel und der Staat (2 sv. 
1920); Der Stern der Erlčsung (1921). 


ROSMINI-SERBATI, Antonio, tal. 
filozof (1797 — 1855). Teolog i diplomat. 
Svoju filozofsku poziciju označio je sam 
kao »ideološki psihologizam«. Ideja bitka 
ovisna je o apsolutnoj zbilji boga, koji je 
ujedno i najviši realitet i najviša savr- 
šenost. Temeljna formula — moralno- 
-religioznog života, po Rosminiju, glasi: 
»Spoznaj praktički bitak u njegovu redu!« 
Crkva je 1888. god. osudila njegove misli 
i proglasila ih nespojivim s kršćanstvom. 


Glav. djela: O kršćanskom odgoju (1823); 
Novi pokušaj tumačenja porijekla ideja (3 sv. 
1830); Principi moralne znanosti i usporedna 
bistorija moralnih sistema (1831 — 37); Filozo- 
fija prava (2 sv. 1841); Uvod u filozofiju 
(1850); Logika (1854); Sveuk. djela (Opera) u 
14 sv. izlazila su u Napulju od 1842. do 1845. 


ROSSI-LANDI, Ferrucio, tal. filozof 
(1921 — ). U svojoj osnovnoj usmjereno- 
sti nastoji zasnovati specifičnu marksisti- 
čku semiotiku. Smatra da semiotika koja 
nije osvijetljena iz aspekta određene 
ideologije mora ostati samo stručna dis- 
ciplina koja sustaje pred najdubljim feno- 
menima znakova i ne želi shvatiti njiho- 
vu političku prirodu. Istovremeno se, po 
njemu, ideologija bez semiotike ne može 
dovoljno jasno artikulirati, pa takvo, u os- 
novi dogmatsko učenje ostaje simplicisti- 
čko i frazerska. Svaki se sistem znakova 
upotrebljava uvijek u jednoj politički de- 
finiranoj situaciji kojoj podliježu svi što 
ga upotrebljavaju. Stoga se koncept Ros- 
si-Landija može smatrati pokušajem da 
se semiotika zasnuje na tlu Marxove mi- 
sli s ciljem »da se približimo dijalektičkoj 
historijsko-materijalističkoj = semiotici«. 
R.-L. je poznat po nastojanju da ispravi 

neke, kako smatra, krive interpretacije 
Morrisova učenja. 

Glav. djela: Dijalektika i otuđenje u jeziku 
(1973); Jezik kao rad i kao tržište (1974), Se- 
miotika i ideologija (1972, njem. prijevod pod 
naslovom Semiotbik, Astbetik und  Ideologie, 
1976). 


ROTHACKER, Erich, njem. filozof 
(1886 — 1929). Prof. u Heidelbergu i Bon- 
nu. U mnogim svojim tezama blizak je 
Diltheyu. Njegova antropološka, kultur- 
no-historijska i filozofska istraživanja re- 
zultiraju specifičnim učenjem o slojevi- 
ma. Kao historičar filozofije (posebno u 
svom djelu Povijest filozofije i povijest du- 
ba) ukazuje na nužnost primjene »duhov- 
nopovijesne_metode«, koja treba da iz 
kompleksnih povijesnih činjenica objasni 
razvoj duha. Premda su duhovne tvorbe 
samostalne, mi ih razumijemo samo iz 
raznolikih faktora, koje upravo povijest 
duha (Geistgeschichte) treba da poveže i 
tako spoji mišljenje i život, teoriju i prak- 
su, jer problemi nisu imanentni samo fi- 
lozofiji, već nastaju u samom životu, pa 
ih tek onda obrađuju filozofi. Stoga pro- 
blem postaje jasan tek kad se promatra 
u vezi sa životom, pa prema tome ne tre- 
ba istraživati samo logiku stvari već i lo- 
giku života. 

Glav. djela: Einleitung in die Geisteswissen- 
scbaften (1920); Logik und Systematik der Gei- 
steswissenscbaften (1926); Geschicbisphilosopbie 
(1933); Die Scbicbten der Persinlichkeit (1938); 
Philosopbiegescbichte und Geistesgeschicbte 
(1940); Probleme der Kulturantbropologie 
(1942); Mensch und Geschichte (1944), Zur Ge- 
nealogie des menscblichen Bewusstseins (posth. 
1966). 


ROUSSEAU, Jean Jacques, franc. filo- 
zof i književnik (1712— 1778). Proživjevši 
nesretno djetinjstvo, R. se kao naučnik, 
lakej, nastavnik muzike, prepisivač nota 
i kućni učitelj mučno probijao kroz svoje 
doba prazne etikete i društvenog parazi- 
tizma, da bi konac života dočekao s jakim 


akcentima razdražljivosti i neurotičnih 
fobija. God. 1742. upoznaje u Parizu Di- 
derota i enciklopediste, ali se ubrzo s nji- 
ma razilazi. U svom prvom djelu Razgo- 
vor o umjetnosti i znanosti daje god. 1749. 
negativan odgovor na nagradno pitanje 
Akademije o tome da li znanosti i umjet- 
nosti pridonose poboljšanju morala. Na- 
kon što je tim spisom postao u Parizu, 
tako reći, preko noći slavan, bježi od pa- 
riške buke i konvencionalnih društvenih 
obaveza u Ženevu, gdje dugo živi u »pri- 
rodnom braku« s Theresom Lawasseur. 
No kako su neka njegova djela izazvala 
oštru reakciju službene Francuske (Parla- 
menat je izdao nalog za njihovo spaljiva- 
nje i Rousseauovo hapšenje), on bježi 
pred progonima i počinje, pateći od unu- 
tarnjih kriza, sumnjati i u svoje najprisni- 
je prijatelje. Hume ga 1765. poziva u En- 
glesku, ali on se uskoro, praćen manijom 
proganjanja, vraća u Francusku i nedugo 
zatim, potišten i usamljen, umire premo- 
ren stvarnim i fiktivnim progonima. 
Negirao je, naročito potkraj života, i 
svoje najodanije poštovaoce, vrlo je žesto- 
ko polemizirao i s Voltaireom, premda 
mu je priznavao genijalnost: »Ja Vas, u 
stvari, mrzim jer ste tako htjeli; ali ja Vas 
mrzim kao čovjek koji bi bio još dostoj- 
niji da Vas voli da ste Vi to htjeli.« 
Premda Rousseauova osnovna filozof- 
ska i književna djelatnost svojim preferi- 
ranjem snage strasti i osjećaja te negira- 
njem racionalnih elemenata stoji nasu- 
prot prosvjetiteljstvu, ipak je u njegovu 
djelu stalno prisutan prosvjetiteljski ideal 
moralne autonomije i usavršavanje dru- 
štva u okviru općih socijalno-političkih 
shvaćanja njegova vremena. Čovjek je, po 
Rousseauu, od prirode dobar i nije poči- 
nio nikakav istočni grijeh, već ga je po- 
kvarila civilizacija i kultura. Sav napredak 
znanosti, umjetnosti, tehnike i privrede 
znači gubitak izvorne ljudskosti, zdrave 
prirodne sreće i životne harmonije. Nevi- 
no, prirodno samoljublje pretvara se pod 

utjecajem razuma u egoizam, a raskoš, 
slabost karaktera i pokvarenost običaja 
posljedica su razvijanja umjetnosti. Zna- 
nosti i vrline ne mogu se složiti, jer su 
sve znanosti niskog porijekla: astronomi- 
ja proizlazi iz praznovjerja i astrologije, 
retorika iz ambicije, geometrija iz lako- 
mosti, fizika iz prazne radoznalosti, čak 
i etika ima svoj izvor u ljudskoj oholosti. 
Govoreći zanosno o prirodnom stanju, R. 
je svjestan da raspravlja o »stanju koje vi- 
še ne postoji, a možda nikad nije ni po- 
stojalo i, vjerojatno, neće ni postojati«, ali 
smatra da »o njemu treba imati ispravne 
ideje da bi se dobro prosuđivalo naše sa- 
dašnje stanje«. Jer prirodni zakon valja 
izvoditi iz prirodnog stanja, prirodnog 
čovjeka, koga je građansko društvo učini- 
lo nejednakim. 


Privatno vlasništvo podijelilo je ljude 
na bogate i siromašne, a vlast ih je raz- 
dvojila na jake i slabe: »Prvi koji je došao 
na misao da ogradi komad zemljišta i da 
kaže: *ovo je moje? i koji je uz to našao 
dovoljno naivne ljude da mu to povjeru- 
ju, bio je pravi osnivač građanskog dru- 
štva. Koliko bi zločina, ratova i ubojstava, 
koliko nevolja i strahota uštedio ljud- 
skom rodu onaj koji bi bio tada, iščupavši 
oznake i zatrpavši jarak, doviknuo svojim 
bližnjima: Ne slušajte tu varalicu, propali 
ste ako zaboravite da zemaljski plodovi 
pripadaju svima, a zemlja nikome"!« 
Upravo stoga povratak prirodi postaje 
imperativni zahtjev za spas humaniteta, 
ali on ne znači neki povratak na prvotno 
stanje, već njegovo prevladavanje u no- 
vom, preporođenom građanskom društvu 
koje zadržava bitne pozitivne atribute 
prirodnog stanja. »Novo stanje« sadržava 
prednost pred historijski prvotnim »pri- 
rodnim, starim stanjem: ono može čov- 
jeka društveno i tjelesno oplemeniti, pa 
na mjesto prirodne jednakosti koja je bila 
utemeljena samo na nagonu dolazi prava 
građanska, politička i moralna autonomi- 
ja, te upravo ovaj prijelaz čovjeka »od tu- 


pe i bezumne životinje čini ga umnim 
bićem i čovjekom«. Stoga često krivo 
shvaćen Rousseauov zahtjev za povrat- 
kom prirodi označava, prije svega, osniva- 
nje građanske slobodne države. »Čovjek 
je rođen slobodan, a svuda je u okovima« 
— u toj je početnoj rečenici Društvenog 
ugovora sadržan ujedno i osnovni Rous- 
seauov politički credo: stvaranje suverene 
i slobodne građanske države u kojoj opća 
volja (volonte generale), koja, međutim, 
nije identična s voljom sviju (volonte de 
tous), mora postati izvor i temelj svakog 
prava. 

Budući da znanost i kultura uopće ra- 
đaju mnogim zlom i izopačenjem karak- 
tera, potrebno je uvesti takav odgoj koji 
će biti daleko od svih nepovoljnih utjeca- 
ja što bi mogli ometati slobodni razvitak 
dobrih prirodnih sklonosti: »Možemo biti 
dobri ljudi a da nismo učenjaci«, jer, na- 
pokon, »pravi je prijatelj vredniji od svih 
istraživača, matematičara, kemičara, pje- 
snika i slikara zajedno«. 


Sentimentalist, koji nalazi pravi smisao 
života u tome da slijedi zakone srca, pro- 
tivnik estetike klasicističkih okamenjenih 
kanona, strastveni kritičar napirlitane 
kulture XVIII stoljeća, radikalni buntov- 
nik, koga Robespierre zove besmrtnim, 
konfuzni filozof, koji varira od idealisti- 
čkih teza do gnoseološkog senzualizma, 
panteist i naturalist, R. nije posebno ori- 
ginalan u nekim temeljnim, filozofskim 
i teoretskim koncepcijama.  Duhoviti 
francuski prosvjetitelji rugaju se njegovu 
povratku prirodi (»Čovjek dobije volju da 
hoda četveronoške kad čita vašu knjigu. 
Međutim, kako ima već više od šezdeset 
godina da sam tu naviku izgubio, osje- 
ćam, na nesreću, da mi je nemoguće da 
je ponovo steknem« — Voltaire), a njego- 
va su filozofska rješenja uglavnom ispod 
razine enciklopedista XVIII stoljeća. No 
nasuprot tome, njegova teorija države da- 
leko nadvisuje njegove suvremenike i do- 
minira gotovo čitavim revolucionarnim 

razdobljem francuske povijesti. Svojom 
idejom slobode kao supstancijom čovje- 
ka, spontanitetom uma i preferiranjem 
paskalovske »logique de coeur«, on je ne 
samo neposredno utjecao na Kanta, Fi- 
chtea, Schillera i Goethea već i trajno in- 
spirirao romantičnu literaturu i odušev- 
ljavao revolucionarne sanjare XVIII, pa i 
XIX stoljeća. 

Glav. djela: Discours sur les sciences et les arts 
(1750); Rasprava o izvorima i osnovama nejed- 
nakosti među ljudima (1755, prev.), Lettre a 
d'Alembert sur les spectacles (1758); Društveni 
ugovor (1762, prev); Emil ili o vaspitanju 
(1762, prev.); Lettres &rites de la montagne 
(1764); Ispovijedi (posth. 1782, prev.). 


ROYCE, Josiah, amer. filozof (1855 — 
1916). Prof. na Harvard univ. Pod odre- 
đenim utjecajem W. Jamesa i Ch. Peircea 
njegova se religiozno i idealistički zasno- 
vana filozofija bavi, među ostalim, »logi- 
kom ljudskih strasti i osjećaja«, kao i ne- 
kim socijalnim aspektima duhovnog ži- 
vota. J. Royce je na američkom tlu poku- 
šao razviti i neke metafizičke ideje Th. 
Greena, a već je u svom ranom djelu Dub 
moderne filozofije prikazao tok njemačke 
spekulativne misli od Kanta i Hegela do 
Schopenhauera. Njegovi kasniji spisi pri- 
mijenili su ova idealistička shvaćanja na 
etičku oblast kao na problem teodiceje. 
Radeći praktički i teoretski na razvijanju 
i primjeni svog sistema apsolutnog idea- 
lizma u okviru principa »vječne zajedni- 
ce«, R. je kao osnovni zakon međuljud- 
skih odnosa iznio tezu o potrebi »vjerno- 
sti (loyalty) prema vjernosti«. U toj zajed- 
nici osnovni je moralni kategorički impe- 
rativ: »Ukoliko je to u tvojoj moći, djeluj 
kao da si sam svoj susjed, smatraj dva 
života jednim jedinim.« Za svoju je os- 
novnu filozofsku orijentaciju sam  jed- 
nom napisao: »Mogu izjaviti da sam, 
osobno, i pragmatist i apsolutist.« 

Glav. djela: Tbe Spirit of Modern Pbilosopby 
(1892), Studies of Good and Evil (1898); Tbe 
World and tbe Individual (2 sv. 1900— 01); 


The Philosophy of Loyalty (1908); Tbe Sources 
of Religious Insights (1912); Tbe Problem of 
Cbristianity (2 sv. 1913), War and Insurance 
(1914); Tbe Hope of tbe Great Community 
(1916); Lectures on Modern Idealism (posth. 
1919); Fugitive Fssays (posth. 1920). 


RUBEL, Maximilien, francuski filozof 
(1905 —  ). Prof. u Centru za naučna is- 
traživanja u Parizu. Osnovna su preoku- 
pacija M. Rubela Marx i marksistička fi- 
lozofija. U svojem Uvodu u marksističku 
etiku (što je predgovor njegovim »Pages 
cboisies. . .«), R. nastoji interpretirati Mar- 
xa kao filozofa koji je realizirao Hegelovu 
ideju etike: »Da bi bila plodna, hegelijan- 
skoj filozofiji... bila je potrebna jedna 
etika. Kierkegaard, Marx i Nietzsche su 
to znali: prvi nam propisuje imitaciju 
Krista, posljednji imitaciju Cezara. Poziv 
Marxa bio je da nam donese etiku huma- 
nog čovjeka, stvorenog po liku Promete- 
ja.« Svodeći Marxa na, u osnovi, etičku 
poziciju i ograničavajući tako sam njegov 
horizont jednostrano na jedan od otuđe- 
nih ideoloških oblika svijesti, R. je ipak 
u mnogim svojim zapažanjima lucidno 
kritizirao neke praktično-političke defor- 
macije koje su poduzete u Marxovo ime: 
»Sigurno je da ni u jednom trenutku svog 
života Marx nije shvaćao diktaturu prole- 
tarijata u tom smislu da bi proletarijat 
napustio osnovne slobode osvojene bur- 
žoaskom revolucijom i da bi diktatorski 
vladala jedna manjina "novih* ljudi koji 
pretendiraju na političku svemoć i dija- 
lektičko sveznanje.« 

Glav. djela: Karl Marx, pages cboisies pour 
une &tbique socialiste (1948); Karl Marx, essai 
de biographie intellectuelle; Reflections on Uto- 
pia and Revolution (1965). 


RUGE, Arnold, njem. publicist, filozof 
i političar (1802 — 1880). Nalazeći se neko 
vrijeme na krajnjoj Hegelovoj ljevici, su- 
rađujući s Marxom, R. politički završava 
kao oportunist i direktni pristalica Bis- 
marcka. Mnogi su časopisi (eDie Re- 

form«, »Halbsche Jahrbiicher fir _deuts- 
che Kunst und Wissenschaft«, »Deutsch- 
franzosische Jahrbucher«), koje pokreće i 
u kojima surađuje, uskoro zabranjeni, a 
sam je Ruge često i zatvaran. Marx se, 
međutim, uskoro nakon Rugeovih opor- 
tunističkih teza, s njim razilazi. Kao filo- 
nešto u svojim estetskim spisima (poseb- 
no u tretiranju problema komičnog) — 
R. je bio nadareni publicist i sposoban 
redaktor, koga je njegova politička ambi- 
cija odvela iz lijevohegelovskog kruga u 
tabor Bismarckovih poklonika. 


Glav. djela: Die platoniscbe »Astketik (1832); 
Neue Vorschule der Asthetik (1837); Reden iiber 
die Religion (1868). 


RUGGIERO, Guido, talijanski filozof 
(1888 — 1948). Glavna preokupacija nje- 
govih mnogobrojnih, na specifičnom 
idealističkom konceptu građenih radova 
jest povijest filozofije, a posebno novije 
filozofije. Pisao je i o logičkim problemi- 
ma (posebno o dedukciji), kao i o libera- 
lizmu. 

Glav. djela: Suvremena filozofija (1912); 
Znanost kao apsolutno iskustvo (1913); Povijest 
filozofije (1930, 4. izd. 1948); Filozofi XX sto- 
ljeća (1933); Povratak razumu (1946). 


RUS, Veljko, sociološki i filozofski pisac 
(Višnja Gora, 1929 — ). S naprednih po- 
zicija, usmjeren radikalno antidogmatski, 
V. R. se pretežno bavi nekim idejnim i 
društvenim problemima u našoj zemlji, 
strukturalnim problemima, kao i mnogo- 
brojnim empirijsko-sociološkim _istraži- 
vanjima. 

Glav. djela: »Socijalizam i  vlasništvo« 
(1960); »Status rukovodećeg kadra u uslovima 
samoupravljanja« (1964). 


RUS, Vojan, filoz. pisac (Gornja Radgo- 
na, 1924 — ).-Prof. u Ljubljani. Autor je 
niza članaka i studija o problematici od- 
nosa Hegelove i Marxove filozofije, kao 


i o suvremenim tokovima naše, a poseb- 
no slovenske filozofije. 


Glav. djela: Identitet i razlika kod Hegela 
i Marxa (1961); »O dosadašnjem i budućem 
razvitku slovenačke filozofije« (1966). 


RUSKIN, John, engl. estetičar, kritičar 
i sociolog (1819 — 1900). U svoje vrijeme 
vrlo utjecajan kritičar i sociolog (za engle- 
sku arhitekturu jednom je rekao: »Imao 
sam neposrednog utjecaja na sve građevi- 
nare koji su pravili jeftine vile. . .«), J. Ru- 
skin je oštro optužio tehničku civilizaciju 
i utilitaristički mentalitet buržoazije svo- 
ga vremena. Toj epohi profita i stroja, ne- 
sposobnoj da stvori ljude koji će otkrivati 
ljepotu, on suprotstavlja kao svoj ideal 
srednjovjekovnu, gotičku umjetnost. Po- 
svećujući se nadasve studiju likovne 
umjetnosti i vrednujući vrlo visoko svoje 
suvremenike prerafaelite, on je pokušao 
u okviru nekoliko temeljnih estetskih te- 
za stvoriti pretpostavke za svoj etički i 
društveni ideal. Lijepo, istinito i dobro, 
po Ruskinu, u biti su istoznačni pojmovi: 
»Ništa ne može biti lijepo što nije istini- 
to«. Umjetnost je zapravo oponašanje, 
»univerzalni sistem prirode protumačen i 
fiksiran umjetnošću«, a ujedno i objavlji- 
vanje »tipično božanskih atributa« u sva- 
koj stvari. Kao estet, ljubitelj umjetnosti, 
radosti i afirmacije Života te strastveni 
kritičar njene sudbine u kapitalističko- 
-industrijskom sistemu, R. je u ime kul- 
ture i umjetnosti stavio u pitanje i sam 
taj poredak. Tako se eminentno estetska 
problematika pretvara i u  etičko- 
-socijalnu. U tom se smislu i vrednovanje 
umjetnosti tog »čistog« esteta i protivnika 
pragmatičkih, prljavih, bankovnih, kapi- 
talističkih odnosa pretvara paradoksalno 
u pragmatički naturalizam u ime obrane 
od pragmatike svakodnevnice. Stoga će 
on tvrditi kako u krajnjoj liniji ideja, a ne 
samo estetska vrijednost, daje slici digni- 
tet umjetnosti: »Što slika ima više pleme- 
nitih i brojnijih ideja, ma kako nevješto 

izraženih, veća je i bolja nego ona koja 
ima manje plemenite i malobrojne ideje, 
ma kako lijepo ove bile izražene.« I do- 
življaj i izraz ljepote etičkog su karaktera, 
pa je +»najviši umjetnik onaj koji je spo- 
soban da izazove doživljaj najviših ideja«. 

Glav. djela: Modern Painters (5 sv. 1843- 
1860); Seven Lamps of Arcbitecture (1849); Sto- 
nes of Venice (3 sv. 1851-53); Lectures on Ar- 
chitecture and Painting (1854); Tbe Polical 
Economy of Art (1857); Tbe Unity of Art 
(1859); Into Tbis Last (1862), Tbe Etbics of the 
Dust (1866); Time and Tide (1867); Fors cla- 
vigera (8 sv. 1871— 84); Tbe Art of England 
(1884). Izbor iz njegovih djela preveden je u 
nas pod naslovom Vrednosti (1965). 


RUSSELL, Bertrand, engl. filozof. 
(1872— 1970). Matematiku i filozofiju 
studirao je u Cambridgeu, a od 1910. do 
1916. predavač je na istom sveučilištu. Za 
prvog svjetskog rata dospijeva (zbog odbi- 
janja da se odazove u vojsku) u zatvor; 
gubi stalno namještenje, ali uskoro posta- 
je vrlo popularan zbog smjelih i napred- 
nih teza o raznim znanstvenim, socijal- 
nim i političkim pitanjima. Kao gost pre- 
davao je na sveučilištu u Oxfordu, Pekin- 
gu, Chicagu i Los Angelesu, a 1950. do- 
bio je Nobelovu nagradu za književnost. 
Politički je bio blizak lijevom krilu labu- 
rističke partije i dosljedan protivnik nao- 
ružanja i »ludila hladnog rata«, a bio je 
i predsjednik suda za utvrđivanje ratnih 
zločina u Vijetnamu. 

Po Russellu, poziv filozofa sastoji se, 
prije svega, u borbi za istinu. Ukoliko mu 
profesija služi za nešto drugo, a ne za 
nepristrano traženje istine, on počinja iz- 
daju, za koju je moralno odgovaran. Isti- 
na, međutim, treba biti znanstveno fundi- 
rana, daleko od svih predrasuda, bez netr- 
peljivosti, egzaktna i nepersonalna, jer će 
samo tako omogućiti simpatiju i razumi- 
jevanje među ljudima. »U žestokom su- 
kobu fanatizma, malobrojna snaga koja 
djeluje u pravcu jedinstva jest znanost. . .« 
Prilazeći filozofiji, po vlastitim riječima, 


»kroz matematiku«, R. postavlja tezu da 
se svi matematski aksiomi mogu svesti na 
logičke principe. Njegov zahtjev metodi- 
čke egzaktnosti, koji je suprotstavljen 
»pometnji fanatizma« i »lišen lokalnih i 
sentimentalnih težnji«, doveo ga je do 
skeptičkog realizma, a pod utjecajem 
Peana i Fregea (»usprkos epohalnoj priro- 
di svojih otkrića, Frege je ostao potpuno 
nepriznat sve dok ja nisam obratio na 
njega pažnju 1903 god.«) razvija svojevr- 
snu filozofiju matematike u okviru koje 
posebno izgrađuje matematsku logiku. 
Upravo tim putem logičke analize može 
se, po Russellu, postići isti stupanj sigur- 
nosti koji posjeduje čista matematika. U 
gnoseologiji, koju otpočinje kritikom 
pragmatizma i prihvaćanjem specifične 
teorije istine kao korespondencije, R. ka- 
snije razlikuje spoznaje neposrednim po- 
znavanjem (by acquaintance) i spoznaje 
opisom (by description). U okviru svoje 
»filozofije logičkog atomizma« (čiji je 
utjecaj naročito vidljiv u djelu L. Witt- 
gensteina, koji je, po Russellu, na njega 
sam kasnije utjecao), R. postavlja tvrdnju 
da supstancija, materija i sama pojedinač- 
na stvar nisu realiteti, već logičke kon- 
strukcije; svijet je, po njemu, sastavljen iz 
neutralne »pragrađe«, koja nije ni materi- 
jalna ni spiritualna. U nizu djela Russell 
se bavi i tzv. idealnim jezikom, koji bi po 
svojoj strukturi bio vrlo sličan strukturi 
činjenica koje označava. Struktura je tog 
zamišljenog idealnog jezika takva da je 
on, doduše, neupotrebljiv u svakodnev- 
nom životu, ali može postati oružje koje 
će znatno unaprijediti logiku i znanost 
uopće. 

Etičke probleme i probleme vrijedno- 
sti, po Russellu, premda su sastavni dio 
filozofije, treba odijeliti od znanstvenog 
tretiranja: znanstvene metode ispitivanja 
zatajuju kad je riječ prvenstveno o osje- 
ćajima. Znanost nam isto tako ne može 
dokazati, npr., da život ima smisla, da je 
zlo uživati u brutalnosti itd. Stoga i filo- 

zofiju prirode, koja se odnosi na ono što 
jest, treba lučiti od filozofije vrijednosti, 
po kojoj smo mi, stvaraoci vrijednosti, 
»kraljevi«, pa degradiramo naše vlastito 
kraljevstvo ako se povinujemo prirodi. 


Odnoseći se kritički prema kulturi i 
društvenom životu suvremenog gradan- 
skog svijeta, R. smatra da su privatno vla- 
sništvo i država postali u modernom svi- 
jetu opasnost za društvo. Sve »kulturne 
moći« — država, crkva i odgoj — zaka- 
zale su u rješavanju ključnih socijalnih 
problema i nisu bile kadre ukinuti besmi- 
sao rata. Uvjereni ateist i pacifist, koji su- 
bjektivistički ne priznaje »nikakve zako- 
nomjernosti u historiji«, R. piše u obliku 
duhovitih paradoksa i smjelih ironija svo- 
je publicističko-angažirane radove, te bez 
predrasuda, optimistički i racionalno 
usmjerava svoju misao često i na praktič- 
nu borbu za jedan ljudskiji način života, 
što pretpostavlja »stalno smanjenje fana- 
tizma i povećanje sposobnosti simpatije 
i međusobnog razumijevanja«. Istovreme- 
no, međutim, njegove kulturno-histo- 
rijske, a osobito filozofsko-historijske 
komparacije i valorizacije (u kojima ima 
i malicioznih i nezasnovanih optužbi 
protiv Marxa) kadikad pokazuju određe- 
nu površnost, filozofsku nedomišljenost, 
pa i elemente koji (zbog težnje za duho- 
vitošću i popularnošću) graniče s vulgari- 
zacijom (npr. njegove usporedbe Marxa s 
Mesijom, komunističke partije sa cr- 
kvom, proleterijata s izabranim narodom, 
revolucije s dolaskom carstva nebeskog 
itd.). Ali sve to — pa i filozofska nefun- 
diranost nekih njegovih vlastitih temelj- 
nih filozofskih pretpostavki — ne može 
negirati ne samo vrijednost pojedinih 
njegovih lucidnih misaonih izvoda već ni 
izvanredno pozitivnu društvenu ulogu 
ovog časnog barda engleske filozofije, ko- 
ja je došla do izražaja u njegovoj huma- 
nističkoj angažiranosti protiv svih oblika 
dehumanizacije i degradacije čovjeka i 


ljudske zajednice, protiv čega se strastve- 
no borio sve do kraja života. 

Glav. djela: A Critical Exposition of tbe Pbi- 
losopby of Leibniz (1900); Tbe Principles of 
Matbematics (1903); Principia Matbematica (3 
sv. zajedno s A. N. Whiteheadom, 1910- 
1915); Tbe Problems of Pbilosopby (1911); Berg- 
son (1914); Our Knowledge of the External 
World, as a Field for Scientific Method in Pbi- 
losopby (1914); Principles of Social Reconstruc- 
tion (1916); Mysticism and Logic (1918); Roads 
to Freedom (1918); Introduction to Matbemati- 
cal Pbilosopby (1919); Tbe Practice and Tbeory 
of Bolsbevism (1920); Tbe Analysis of Mind 
(1921); »The Logical Atomismx« (1924); Icarus 
or the Future of Science (1924); On Education 
(1926); Tbe Analysis of Matter (1927); Sceptical 
Essays (1928); An Outline of Pbilosopby (1928); 
O sreći (1930, prev.); Freedom and Organizati- 
on (1934); In Praise of Idleness (1935); Power: 
A New Social Analysis (1938); An Ingoing into 
Meaning and Truth (1940); Istorija zapadne 
filozofije (1946, prev.); Physics and Experience 
(1946); Ljudsko znanje (1948, prev); Autbority 
and ibe Individual (1949); Unpopular Essays 
(1950); New Hopes for a Cbanging World 
(1951); Human Society in Ethics and Politics 
(1954); Logic and Knowledge (1956); Portraits 
from Memory and Otber Essays (1956), Why I 
Am Not a Cbristian (1957); My Pbilosopbical 
Development (1959); Has Man a Future? 
(1961); Fact and Fiction (1962); Autobiography 
(1967). 


RYLE, Gilbert, engl. filozof (1900 — 
1976). Prof. u Oxfordu. Začetnik, naji- 
staknutiji predstavnik i neformalni »vo- 
đa« danas najjače filozofske škole u En- 
gleskoj, oksfordske filozofije »običnog je- 
zika«. Od 1947. urednik vodećeg engle- 
skog filozofskog časopisa »Mind«. U 
estetskim nazorima, slično — Merleau- 
Pontyju, smatra da u umjetničkom feno- 
menu nije moguće razdvojiti unutra- 
šnjost od vanjštine, »operaciju duha od 
operacije tijela«. 

Glav. dijela: »Systematically Misleading Ex- 
pressions«_ (1931); Pbilosophical Argumenis 
(1945); Tbe Concept of Mind (1949); Dilemmas 
(1954); Plato's Progress (1966). 

SAADJA (Saadia Gas al Fayoumi), 
jevr. filozof (892 — 942). Od 928. predstoj- 
nik (Gaon) jevrejske visoke škole u Suri, 
u Babiloniji. Prvi sistematski jevrejski fi- 
lozof religije srednjeg vijeka; stoji pod 
znatnim utjecajem islamske filozofije. 
Zakon je, po Saadji, djelomično raciona- 
lan, a djelomično izraz božje volje. Duša 
je sjedinjena s tijelom, pa s njime i ne- 
staje. 

Glav. djela: Vjerski i razumski zakoni ili 
Vjera i znanje (Kitab al Amanđt — 932. 
arapsko izd., 1186. hebrejsko). Sveukupna dje- 
la u 5 sv. izdao je J. Derenbourg (1893. i d.) 


SABATIER, Auguste, franc. filozof i 
teolog (1839 — 1901). Prof. u Parizu, pro- 
testantski teolog. Znatno je utjecao na fi- 
lozofiju religije u Francuskoj, voda tzv. 
»pariške škole«, zastupnik »simbolofideiz- 
ma«. Nastojao je religiji povratiti mjesto 
u kulturnom životu kako bi se prevladale 
naturalističke i pozitivističke tendencije. 
Po njemu, religiozna potreba izvire iz 
borbe i stalnog spora ljudskog empirij- 
skog i idealnog Ja. U mnogim tezama 
blizak Schleiermacheru. 

Glav. djela: Esquisse d'une pbilosopbie de la 
religion d'apra la  psycbologie et  Vhistoire 
(1897); Les Religions d'autoritć et la religion de 
Vesprit (1903). 


SAINT-MARTIN, Louis Claude de, 
franc. filozof (1743— 1803). Oficir od 
1765—1771, kasnije se posvećuje teozo- 
fiji, proučavanju B&hmea i iluminizmu. 
Mistik, radikalni protivnik materijalizma 
i senzualizma, zastupnik »čistog spiritu- 
alizma« (+spiritualisme pur«). U njegovim 
su djelima vidljivi gnostički i kabalistički 
elementi, kao i misli Swedenborga i J. 
Bčhmea, čija je djela prevodio na francu- 
ski. Znatno je utjecao na filozofiju počet- 


kom XIX stoljeća, a posebno na J. de 
Maistrea. 

Glav. djela: Des erreurs et de la ućritć ou des 
bommes rappels au principe universal de la 
science (1775); Tableau naturel des rapports qui 
existent entre Dieu, !'bomme et Punivers (1782); 
L'bomme de d&ir (1790); Ecce Homo (1795); Le 
ministčre de Vbomme-esprit (1802). 


SAINT-SIMON, Claude Henri de 
Rouvroy, franc. teoretičar društva 
(1760— 1825). Sudjelovao u oslobodila- 
čkom ratu Amerike, za francuske revolu- 
cije odrekao se plemićkog naslova. Kao 
i neki drugi utopisti u raznim eksperi- 
mentima i privrednim poslovima, ostao 
je bez imetka, tako da su ga potkraj života 
izdržavali prijatelji. 

Uz Ch. Fouriera i R. Owena, S.-S. je 
jedan od najvećih utopista-socijalista. 
Njegova je temeljna zamisao da bi dru- 
štvo trebalo osloboditi neproduktivnih 
slojeva, trutova i besposličara (vojnici, 
plemići, birokrati), da bi proizvodni sloje- 
vi (radnici, seljaci, obrtnici, ali i tvorničari 
i kapitalisti) preuzeli upravu nad cjelo- 
kupnim društvom. Prvi sačinjavaju nacio- 
nalnu, a drugi antinacionalnu stranku, pa 
je nužan obrat u kojem će prvi preuzeti 
vlast i potisnuti trutove. U tom društvu 
umjesto klasne borbe i upotrebe sile tre- 
ba ostvariti klasnu suradnju i harmoniju, 
te bi ljudi morali spoznati kako su braća 
pomoću potpuno reformirane religije, 
»novog kršćanstva« (»Nouveau christianis- 
me«). 

Svoje reforme S.-S. misli ostvariti tako 
da znanstveniku bude dodijeljen zadatak 
da učini znanstveni plan nove »društvene 
mašine« u suradnji s industrijalcem. Tim 
reformatorima pridružuje se umjetnik, 
koji se brine za dušu i kojeg valja prido- 
biti za nove planove kako bi se ćar nje- 

gove vještine stavio u službu dobre stvari. 
On će ispuniti srca za pravednije i sret- 
nije uređenje. U kasnijim godinama, S.- 
S. je, međutim, pisao da bi valjalo obusta- 
viti svako umjetničko stvaranje dok se ne 
izmijeni društvo i ne dovrši zgrada nove 
zajednice. 

Glav. djela: Lettres d'un babitant de Genž 
ve A ses contemporains (1802); Introduction aux 
travaux scientifiques du XIX * si&le (1808); 
Histoire de Vbomme (1811); Memoire sur la 
science de Phomme (1813); Riovrganisation de la 
socičić europćenne (1814); Mesures A prendre 
contre la constitution de 1815 (1815); Lettre sur 
Vetablissement du parti de Vopposition (1816); 
L'industrie ou Discussions politiques, morales et 
pbilosopbiques... (1817); Le systčme industriel 
(1823); Cat&bisme des Industriels (1823); Le 
nouveau christianisme (1825). Izbor iz njego- 
vih djela prev. 1952. god. 


SAITTA, Giuseppe, tal. filozof (1881 — 
1965). Prof. u Firenci, Cagliariju, Pisi i 
Bologni. Učenik Gentillea, čiji je aktuali- 
zam kasnije kritizirao inzistirajući na slo- 
bodi individuuma. 


Kao povjesničar filozofije ponajviše se 
bavio talijanskom filozofijom, a posebno 
renesansom. 

Glav. djela: Filozofija MassilijaFicina 
(1923); Odgoj bumanizma u Italiji (1928); 
Ljudska sloboda i egzistencija (1940); Talijan- 
ska misao _ bumanizma i renesanse (3 sv. 
1949— 1951) Problem Boga i filozofija ima- 
nencije (1953). 


SALOMAA, Eduard, finski filozof 
(1891—  ) Cilj je spoznaje, po Salo- 
maau, apsolutna i objektivna istina ili is- 
tina po sebi, čak ako se i ne može nikada 
dostići. Valja razlikovati cilj spoznaje od 
same spoznaje, koja može postići samo 
više ili manje vjerojatnosti. Mišljenje mo- 
že shvatiti samo relacionu stranu stvarno- 
sti. 

Glav. djela: Schopenbauer i E. v. Hartmann 
(1919); Suvremeni filozofi (1924); Istina 1 vri- 
jednost (1926); Filozofske studije (1931). 

SALUSTIJE, grč. filozof, novoplatoničar 
(oko 350). Sačuvan je samo jedan njegov 
kratki spis O bogovima i svijetu, u kojem 
govori o borbi poganstva sa kršćanstvom. 


Glav. djelo: De diis et mundo (tiskano prvi 
put 1638). 


SALUSTIJE, sirij. filozof (V st.). U Alek- 
sandriji retor, kasnije u Ateni dolazi u 
vezu s novoplatoničarima, pa im je, 
premda u vlastitoj filozofiji kiničar, u ne- 
kim tezama blizak. 


SANCHEZ VAZQUEZ, Adolfo, španj. 
filozof (1915—  ). Studirao u Madridu, 
za vrijeme grad. rata u Španjolskoj direk- 
tor »Ahore«, centralnog organa socijalisti- 
čke omladine, kasnije komesar u republi- 
kanskoj armiji. Nakon svršetka rata bježi 
u Mexico, gdje i sada živi i radi kao prof. 
estetike. Marksist, antidogmatski orijenti- 
ran, objavio je niz zapaženih djela prven- 
stveno iz područja estetike, etike i teorije 
umjetnosti. Po njemu, umjetnost dostiže 
univerzalnost po »svojoj sposobnosti da 
izgradi mostove koji će povezati ljude 
različitih epoha«. »Grčka umjetnost« — 
kaže on — »nadživjela je robovlasničku 
ideologiju svoga vremena, i umjetnost 
našeg doba također će nadživjeti svoju 
ideologiju.« 

Glav. djela: Estetske ideje Marxa (1965); Fi- 
lozofija prakse (1967); Etika (1969); Rousseau 
u Mexicu (1970). Uredio je i dvotomni zbor- 
nik Estetika i marksizam (1970). 


SANTAYANA, George, amer. filozof 
španjolskog porijekla (1863—1952). U 
Americi od svoje devete godine (rođen u 
Madridu), a na Harvardskom sveučilištu 
predavao od 1889. godine. U Evropu se 
vraća 1912. i kao pisac živi u Londonu, 
Parizu i Rimu. Jedan od najznačajnijih 
predstavnika tzv. kritičkog realizma u 
Americi. Smatra sebe samo >»čistim pro- 
matračem Amerike« i negativno se odno- 
si prema velikom dijelu američke filozof- 

ske tradicije. Pa ipak misli da cilj i ideal 
njegovih stremljenja: savršenost konač- 
nog u ljepoti i ljubavi, Evropa nije dosti- 
gla i neće dostići, dok ga Amerika možda 
još uvijek može ostvariti. »U klasičnoj i 
romantičnoj tradiciji Evrope bilo je malo 
ljubavi i mnogo ljepote. Možda je moral- 
na kemija u stanju da proces obrne i da 
iz američke ljubavi stvori ljepotu.« Bri- 
ljantan stilist, kozmopolit koji povreme- 
no simpatizira i s katolicima, kritičar pu- 
ritanske etike i njemačkog idealizma, S. 
pobija, prije svega, glavne predstavnike 
angloameričkog filozofskog kruga: utilita- 
rizam, Jamesov pragmatizam i sve empi- 
rijski orijentirane gnoseologije. Jednom 
je duhovito primijetio da upravo »radikal- 
ni empirizam u filozofiji zastupa onaj tko 
posjeduje malo iskustva«. Kao kritički 
realist zastupa tezu o materiji kao nespo- 
znatljivom realitetu što egzistira izvan su- 
bjekta; tu materiju primamo, zapravo, sa- 
mo kao subjektivne impresije, koje u pla- 
tonističkom smislu »pročišćava racionalni 
red«. Ipak S. za sebe kaže: »U filozofiji 
prirode ja sam u punom smislu materi- 
jalist — očevidno jedini koji živi... Ali 
ja ne tvrdim da znam što je materija po 
sebi... Ja očekujem da me o tome oba- 
vijeste ljudi koji se bave znanošću. . .« Ne- 
ke njegove materijalističke teze očituju se 
i na području estetike. Nasuprot kročean- 
skoj tezi o bezvrijednosti fizičkog medija 
u umjetnosti, S. piše: »Partenon koji ne 
bi bio od mramora, kraljevska kruna koja 
ne bi bila od zlata i zvijezde koje ne bi 
bile od vatre bili bi slabašne i prozaične 
stvari.« Premda tvrdi da su forme, organi- 
zacije, ravnoteže jedinstvenog i mnogoli- 
kog od presudne važnosti za umjetnost, 
S. pokazuje kako je u njoj neophodno 
potrebna materijalna osnova. Umjetnost, 
štaviše, često počinje i nekim sretnim 
slučajem u evoluciji prirode. 

Santayana smatra da um nije neprija- 
telj instinkata, već njihova uspješna har- 
mon:*nost. On je »sretan brak dvaju ele- 


menata: impulsa i ideacije — koji bi, kad 
bi bili razdvojeni, napravili od čovjeka 
potpunu životinju ili manijaka«. Umna, 
dakle, životinja nastaje kad se sjedine >»te 
dvije nemani«. 


U pogledu na društvo S. često brani 
konzervativne i regresivne ideje i protiv- 
nik je svih revolucija, pa čak i radikalnih 
reformi: »Revolucije su dvolične stvari. 
Njihov uspjeh je uopće proporcionalan 
njihovoj sposobnosti za prilagođavanje i 
ponovnom usvajanju onoga protiv čega 
su se bunile. Tisuće reformi ostavile su 
svijet pokvaren kakav je bio i prije, jer 
svaka uspješna reforma osnovala je nove 
ustanove, a ove opet nove i kongenijalne 
zloupotrebe.« Stoga se zapravo ne bi tre- 
balo boriti ni za kakvo novo društvo, jer 
se neće izboriti nekakva bitna razlika. No 
takva skepsa ipak kod Santayane završava 
u otvorenom propagiranju platonovski 
zamišljene timokracije, vladavine elite 
»najčasnijih, najumnijih i najzaslužnijih 
ljudi«. 

Glav. djela: The Life of Reason or tbe Pbases 
of Human Progress (5 sv. 1905 — 1906); Tbree 
Philosopbical Poets (1910); Winds of Doctrine 
(1913); Egotism in German Pbilosopby (1916); 
Character and Opinion in tbe United States 
(1920); »Tree Proofs of Realism« in Essays on 
Critical Realism (1921); Soliloquies in England 
and Later Soliloquies (1922); Tbe Unknowable 
(1923); Skepticizam i animalna vjera (1923, 
prev.); Platonism and tbe Spiritual Life (1927); 
Realms of Being (4 sv. 1928 — 30); Some Turns 
of Thougbt in Modern Philosophy (1933); Tbe 
Last Puritan (1936); Persons and Places (3 sv. 
1944— 1953); Dominations and Powers (1949). 


SARTRE, Jean-Paul, franc. književnik 
i filozof (1905—1980). Jedno vrijeme 
srednjoškolski profesor, za boravka u 
Berlinu (1933 — 34) dolazi u bliži dodir s 
filozofima egzistencije, ali prije rata po- 
znat uglavnom samo užem krugu pisaca 
i filozofa. Za vrijeme nacističke okupacije 
aktivan u Pokretu otpora, a njegova slava 
i svjetska popularnost rastu naglo poslije 

drugog svjetskog rata. Kasnije je jedan od 
najznačajnijih filozofa i pisaca suvremene 
francuske literature. 

Pod određenim utjecajem Kierkegaar- 
da, Husserla i Heideggera, S. stvara vlasti- 
to egzistencijalističko shvaćanje svijeta i 
života, u kojem se u raznim fazama nje- 
gova stvaralaštva isprepliću mnogobrojne 
filozofske i idejne tendencije vremena. 
Angažiran u društvenom životu i nekim 
političkim akcijama (Vijetnam, mađarski 
događaji, alžirska borba za oslobođenje i 
dr.), S. je kao pisac svoja najbolja djela 
dao na području romana (Mučnina, Puto- 
vi slobode) i drama (Muba, Iza zatvorenih 
vrata, Obzirna bludnica, Prljave ruke, Đa- 
vo i dragi bog, Zatočenici Altone). I dok 
se njegova bogata literaturna i esejistička 
djelatnost može karakterizirati kao najviši 
domet suvremenog književnog stvarala- 
štva u svijetu, njegove su filozofske teze 
— uza svu originalost i lucidnost pojedi- 
nih postavki — ponekad opterećene raz- 
nim protivurječnim utjecajima i strujanji- 
ma, što se reflektira u često eklektičkom 
i ne uvijek dokraja domišljenom filozofi- 
ranju. 

Sam pojam egzistencije kod Sartrea je 
— za razliku od drugih filozofa egzisten- 
cije — shvaćen i određen u smislu tradi- 
cionalnog suprotstavljanja egzistencije i 
esencije. Unutar te antiteze Sartre nagla- 
šava da egzistencija čovjeka prethodi nje- 
govoj esenciji. »Čovjek najprije postoji, 
nalazi se, pojavljuje se na svijet, a zatim 
se određuje.“ Upravo stoga nije slučajno 
da Sartre nastoji svoju doktrinu dokraja 
osmisliti, prije svega, u romanu i drami 
kao izražajnim formama koje su najbliže 
i najprimjerenije konkretnoj neponovlji- 
voj egzistenciji. Glavni junak u njegovu 
romanu Mučnina spoznaje egzistenciju u 
trenutku nadahnuća, čiste vizije, razmi- 
šljajući o korijenu jednog drveta što ga je 
promatrao. Tako i drama Iza zatvorenih 
vrata ilustrira najbolje egzistencijalističko 
gledanje na čovjekovu sudbinu: u paklu, 

bez davola i ognja, koji je obična soba bez 
prozora i u kojoj su tri bića osuđena da 
žive svoju vječnost, pokazuje se najplau- 
zibilnije što je zapravo ljudski pakao: »Pa- 
kao, to su drugi.« Druga me, naime, slo- 
boda cijeni po svojoj volji, pa je stoga 
sloboda drugog, u biti, negacija moje slo- 
bode, i recipročno: već i gledati drugog 
znači napraviti od njega objekt. »Drugi, 
to je skrivena smrt mojih mogućnosti 
ukoliko ja proživljavam tu smrt kao skri- 
venu usred svijeta« (L'Etre et le N&ant). 
Uvjereni ateist (»Ako bog postoji, onda 
ne postoji čovjek; jedan drugoga isključu- 
ju.“), u mnogim svojim filozofskim teza- 
ma otvoren prema suvremenim idejnim 
kretanjima, S. je kao jedan od centralnih 
problema svojeg razmišljanja označio pi- 
tanje slobode. Čovjek je, po njemu, osu- 
den da bude slobodan. Štoviše, čovjek i 
»jest sloboda«. Ne vezujući se za boga, 
istinu ili dano biće, u punoj napuštenosti 
ostvaruje on svojom aktivnošću smisao 
svoga bića: »on je to što sam iz sebe svo- 
jim radom učini«. U svojem glavnom fi- 
lozofskom djelu Bitak i ništa on — 
nasuprot Heideggeru — pokušava ideji 
slobode dati i određeno društveno znače- 
nje, kao i konkretni i historijski sadržaj. 
Čovjek, bez božanskog tutora, osuđen da 
bude slobodan, posve je sam, ali je upra- 
vo njegova sloboda smisao njegove egzi- 
stencije. Život će biti samo ono (ali i sve 
ono) što čovjek od njega učini: očaj ili 
radost, smisao ili besmisao — to ovisi 
samo o njemu. Stoga, i jedino stoga mo- 
ramo i možemo biti odgovorni, a to znači 
i opredijeljeni, angažirani. Kako sloboda 
ne bi ostala praznina, treba je ispuniti 
društvenom aktivnošću u skladu s pro- 
gresivnim historijskim kretanjima. 
Djelo Bitak i ništa prije svega je 
Sartreov pokušaj zasnivanja ontologije. 
Postoje dvije vrste bitka: bitak po sebi 
(čtre en soi) i bitak za sebe (čtre pour soi). 
I dok bitak po sebi sačinjava cjelokupni 
bitak osim čovjeka, bitak za sebe je čov- 

jekovo opstojanje. Način bivstvovanja iz- 
među te dvije vrste bitka je različit: bitak 
po sebi naprosto je ono materijalno, ma- 
sivno, teško, nivelirajuće, »gnjecavo«, a bi- 
tak za sebe sam sebe konstituira u su- 
protstavljanju bitku po sebi, pa je, dakle, 
i u svijesti, što je ima samo čovjek, kao 
negacija pukog bitka po sebi, kao svijest 
u svijetu i svijet sam. U Bitku i ništa 
vidljiv je ujedno — uglavnom na njego- 
vom samom kraju — prijelaz od ontolo- 
gije na etiku. Otkriće ništa označava iz- 
vor vrijednosti: to je nedostatak. Čovjek 
vidi sebe kao nedostatak, pa vrijednosti 
izbijaju iz njegove osnovne namjere koju 
želi ostvariti sintezom svijesti i bitka. Sto- 
ga čovjek i želi sebi dati apsolutnu egzi- 
stenciju, u kojoj bi nedostatak bio isklju- 
čen: stoga želi da, u biti, postane bog. 
Ovu njegovu namjeru otkriva egzistenci- 
jalna psihoanaliza, koja u isto vrijeme 
uvjerava čovjeka da je samo on biće pu- 
tem kojeg postoje vrijednosti. Kasnije je 
o tom svom djelu Sartre napisao; »Bitak 
i ništa zacrtava unutarnje iskustvo ko- 
je nema nikakve veze sa vanjskim isku- 
stvom, mene tadašnjeg malograđanina, is- 
kustvo koje je u određenom momentu 
postalo katastrofalnim.« 

U knjizi Kritika dijalektičkog uma S. 
izlaže svoj novi filozofski credo: Marksi- 
zam je kao »filozofiju našeg vremena«, 
kao »plodni humus« za sve naše misli »što 
nisu prazne i nazadne« nemoguće nad- 
mašiti, i svi suvremeni antimarksistički 
argumenti u biti su nazadak u filozofiji, 
povratak na predmarksističke ideje. Od- 
ređena »skleroza« marksističke filozofije 
može se tumačiti jedino time što se teo- 
rija odvojila od prakse. Ukazujući kako 
egzistencijalizam ne bi trebao protivurje- 
čiti marksizmu, S. postavlja tezu da dija- 
lektika i njeni zakoni imaju prvenstveno 
subjektivnu, antropološku vrijednost, dok 
su neprimjenljivi na području ontologije. 
Priroda dakle — a taj su stav kritizirali 
mnogi marksisti (pretežno dogmatski ori- 


jentirani, svojedobno i R. Garaudy i dr.) 
— nije dijalektički struktuirana, te stoga 
marksizam mora odigrati presudnu ulogu 
u domeni antropoloških i historijskih is- 
traživanja. Tzv. dijalektika prirode dovela 
je, po Sartreu, do nevjerojatnih banalno- 
sti, do raspravljanja »punog pompe i lije- 
nosti« o fizikalno-kemijskim i biološkim 
znanostima. Sartre također govori o KPF 
kao o konzervatorskoj partiji koja takoder 
onemogućava »izvođenje slobodne revo- 
lucije što je propala 1968«. On stavlja u 
sumnju i onaj tip političke organizacije 
što ga poznajemo kao jedini mogući, »tip 
sadašnjih komunističkih partija: hijerar- 
hijska odijeljenost rukovodstva i baze, in- 
strukcije i komunikacije što idu odozgo 
dolje, izoliranje ćelija, disciplina namet- 
nuta s vrha, odvajanje radnika od intelek- 
tualaca«. 

U svojim često briljantno pisanim 
estetskim analizama, Sartre nije sistemat- 
ski razradio neku estetsku doktrinu, ali je 
dao niz izvanredno lucidnih refleksija i 
distinkcija. Umjetničko je djelo nešto 
irealno, lijepo je odijeljeno od svijeta, a 
umjetnost i zbilja stoje jedna nasuprot 
drugoj kao san i java. U tom kontekstu 
S. negira i tzv. prirodnu ljepotu, jer pri- 
roda nije po sebi lijepa, u nju tek unosi- 
mo ljepotu ako je promatramo kao 
umjetničko djelo. Ljepota, dakle, nije ni- 
šta realno, već vrijednost što se može pri- 
pisati imaginarnom, pa samim tim sadrži 
uništenje svijeta u njegovoj ogoljeloj 
strukturi i pukoj opstojnosti. Sartre sma- 
tra da slikarstvo, kiparstvo, arhitektura, 
muzika i poezija ne mogu biti angažirani 
na način kao što to može biti proza. Kad 
se tako npr. muzičar potčinjava društvu 
kao gotovom objektu »kako bi pjevao 
hvalospjeve sovjetskoj državi, kao što je 
svojedobno Haydn pjevao Bogu«, tada se, 
prije svega, od njega zahtijeva puna privr- 
ženost redu, poretku. Ta »poruka« što bi 
je morala sadržavati muzika postaje smet- 
nja njenom slobodnom razvoju kao 

umjetnosti. Nasuprot muzici, slikarstvu, 
poeziji, itd., literatura mora riječima ra- 
zotkriti svijet i potaknuti čitaoce na nje- 
govo mijenjanje. Nijedna, naime, umjet- 
nost ne može ispuniti negativnu funkciju 
otkrivanja i mijenjanja svijeta tako dobro 
kao literarna proza. Prozni pisac piše za 
svoju epohu, za povijest, u kojoj je svaka 
riječ, prije nego što postane izvor dru- 
štvenog procesa, neki napad, apel, izjava. 
Kako govoriti znači otkrivati, a otkrivati 
znači djelovati, prozni je pisac nužno 
upućen na djelovanje. On napušta san o 
nepristranoj slici društva, jer govor je 
»vulkanska pojava« koja »udara usred srca 
stvari i prodire u konkretnu situaciju vre- 
mena«. 

Nemiran i angažiran duh, sklon pole- 
mici, senzibilan za sva unutarnja proti- 
vurječja rastrgane i dehumanizirane Ev- 
rope i svijeta, Sartre je suvremeni intelek- 
tualac par excellence, čije izvanredno pe- 
ro dominira dugo vremena evropskom li- 
teraturom. Dosljedan nekim svojim an- 
gažmanima, on odbija da primi Nobelovu 
nagradu, što neki maliciozno komentira- 
ju kao pozu koja treba da popularnom 
Sartreu donese još širu popularnost. Me- 
đutim, njegove kvalitete romanopisca, 
dramatičara i esejista danas nitko ozbiljan 
ne može zanijekati. Ali vrijednost njego- 
vih filozofskih teza — koje su u toku 
Sartreova misaonog razvitka pretrpjele 
mnoge modifikacije, pa i obrate — mno- 
gi su — s manjim ili većim pravom — 
stavljali u sumnju, a među njima i oni 
(npr. M. Heidegger) od kojih je Sartre za- 
počeo svoj filozofski put. 

Glav. filoz. djela: La Transcendence de Vego 
(1936) L'imagination (1936); Esquisse d'une 
tbeorie des čmotions (1939), L'imaginaire, essai 
de psychologie pbćnomćnologique (1940); L'Fire 
et le Nćant, essai d'ontologie pbenomčnologique 
(1943);  Egzistencijalizam je bumanizam 
(1946, prev.); Reflexions sur la question juive 
(1947); Baudelaire (1947); Situations (1947 i 
d); Entretiens sur la politique (1949); Saint- 
Gen&, comčdien et martyr (1953); Critique de 

la raison dialectique (1960); Izbor iz Sartreovih 
filozofskih i političkih spisa preveden je 1981, 
kao i spis Staljinova avet, koji je neposredno 
reagiranje na događaje u Mađarskoj. Od 1981. 
god. u izd. Nolita izlaze prijevodi J. P. Sartrea 
u 12 knjiga. 


SAUSSURE, Ferdinand de, franc. lin- 
gvist (1857— 1913). Prof. komparativne 
gramatike u Parizu (1881 — 1891) i opće 
lingvistike u Ženevi (1906 — 1911). Osni- 
vač tzv. francuske lingvističke škole. Pro- 
matra jezik kao socijalni proizvod, odno- 
sno potrebu nužnih konvencija, što mje- 
rilo istinitosti nosi u svojoj vlastitoj siste- 
matskoj skladnosti, dok je riječ, govor 
(parole), promjenljiva, bez pravila i posto- 
janosti. Nasuprot Croceu smatra da se 
prava lingvistika treba baviti pitanjima je- 
zika, a ne govora. Saussureovo razlikova- 
nje sinhronije (istodobnost, usporednost, 
suvremenost) i dijahronije (raznovreme- 
nost) imalo je znatan utjecaj na suvreme- 
nu lingvistiku, pa i na opću sociologiju. 

Glav. djela: Memoire sur le systčme primitif 
des voyelles dans les langues indo-europćennes 
(1879); Opšta lingvistika (posth. 1916, prev) 
Recueil (1922). 


SAVIĆ-REBAC, Anica, književnica, 
prevodilac i komentator filozofskih djela 
(Beograd, 1893 — 1953). Prof. sveučilišta u 
Beogradu, klasični filolog i estetičar. 
Objavila je i nekoliko originalnih djela, 
pretežno iz područja antičke kulture, u 
kojima pokazuje profinjeni smisao za li- 
teraturu i filozofsku analizu. Prevela je i 
opširno komentirala Lukrecijevo djelo De 
rerum natura. 

Glav. djelo: Antička estetika i nauka o knji- 
ževnosti (posth. 1955). 


SAVIGNY, Friedrich Karl, njem. filo- 
zof prava i pravnik (1779 — 1861). Prof. u, 
Berlinu (od 1810. do 1842). Zastupnik 
starije, romantičke »historijske škole pra- 
va«. U bliskoj povezanosti s romantikom 
i negirajući učenja o prirodnom pravu, 

Savigny zastupa nazor da je i pravo, kao 
i sve ostale kulturne tvorbe, izraz »duha 
naroda« (Volksgeist). No pravo se ne smi- 
je shvatiti samo u okviru zakona određe- 
nog vremena i određenog naroda, već in- 
terpretirati koordinirano kao »sistematska 
vizija«. U tom smislu S. je nastojao aktu- 
alizirati rimsko pravo. 

Glav. djela: Vom Beruf unserer Zeit fiir Ge- 
setzgebung und Rechtwissenscbaft (1814); Ge- 
scbicbte des romiscben Recbts im Mittelalter (6 
sv. 1815 — 1831); System des beutigen romiscben 
Recbis (8 sv. 1840 — 1849); Vermiscbte Scbriften 
(5 sv. 1850); Obligationenrecht (2 sv. 1851 — 
1853). 


SAVONAROLA, Girolamo, tal. pro- 
povjednik i teoretičar (1452 — 1498). Do- 
minikanac, prior samostana San Marco u 
Firenci. Njegove filozofske i teološke po- 
glede inspirirali su pretežno Toma 
Akvinski, Albert Veliki, a djelomično i 
Aristotel, no, prije svega, u smislu oživ- 
ljavanja patrističkog duha, pa stoga i uče- 
nja Augustina. Njegove etičko-političke 
teorije oslanjaju se na aristotelovsko- 
tomističku tezu po kojoj je bitna funkcija 
države realizacija vrline. Pisao je i o logi- 
čkim problemima. 

Savonarola je svoje vatrene propovjedi 
usmjerio prvenstveno protiv moralne po- 
kvarenosti visokog klera i društva uopće, 
njegove dekadencije i korupcije. Fanatizi- 
rane njegovom snažnom pojavom, mase 
u Firenci prihvatile su njegova apokalip- 
tička proročanstva. Znatno je utjecao na 
stanje duhova u tom gradu, što ga je na- 
stojao urediti na = teokratsko-demo- 
kratskim principima. U direktni sukob s 
papom Aleksandrom VI došao je kad je 
odbio da Firenca pristupi protufrancu- 
skoj ligi, pa je otada žestoko optuživao 
papu za razvrat, simoniju i napuštanje iz- 
vornog kršćanstva. Putem propovijedi, 
koje su prožete često i vizionarskim sli- 
kama o neposrednoj prijetnji »strašnog 
suda«, navodi mase na javne molitve, pro- 
cesije, pokore, pa i na uništavanje svega 

što smatra izrazom oholosti, mondenosti, 
profanosti. Podržavao ga je, uz Michelan- 
gela i Botticelija, i naš Juraj Dragišić. 

S. ne odgovara na papina upozorenja 
i ne želi mu se pokoriti ni tada kad ga 
je ovaj ekskomunicirao. Ipak, njegov utje- 
caj slabi pod pritiskom opće, za Firencu 
nepovoljne društveno-političke situacije, 
a i vješte spletke njegovih brojnih nepri- 
jatelja stvaraju uvjete za njegov pad. Kad 
je samostan S. Marco osvojen, Savonarola 
je podvrgnut najgorim torturama i napo- 
kon kao heretik obješen i spaljen. 

Glav. djela: Compendium  logices (1497); 
Trattato circa il regimento e governo della cita 
di Firenze (1498); Compendium totius pbiloso- 
phbiae (1542); Djela u 6 sv. izlazila su mu u 
Lyonu (1633 — 40). 


SAY, Jean, Jean Baptiste, franc. ekono- 
mist (1767 — 1832). Smatrao je, suprotno 
Smithu (što ga je i sistematizirao i vulga- 
rizirao), da je svaki rad proizvodan jer 
pruža proizvodne usluge koje na posre- 
dan način stvaraju korisnosti, pa stoga 
supstanciju vrijednosti. Po njemu, svaka 
ponuda predstavlja i potražnju, a novac 
jedino prikriva činjenicu da se proizvodi 
uvijek kupuju proizvodima, 

Glav. djela: Tra1t6 d'onomie politique (2 sv. 
1803); Cours complet d'&conomie politique (6 sv. 
1828 — 1829). 


SCALIGER (odnosno Scaligero), Ju- 
lius Caesar, tal. filolog, filozof, pjesnik 
i estetičar (1484— 1558). Čovjek izvan- 
redne obrazovanosti i svestranosti, tem- 
peramentan polemičar, čija je Poetika 
stoljećima vrijedila kao uzor normativno- 
racionalnog pristupa umjetnosti. U glav- 
nim tezama povodi se za Aristotelom, ali 
ima i originalnih misli, posebno u odno- 
su na misao i funkciju drame. Mimezis 
ili oponašanje u umjetnosti za nj je samo 
posredovanje do glavnog cilja umjetnosti: 
da učenje bude popraćeno uživanjem (do- 
cere delectando). Po Scaligeru, pjesnik 
ima značajniju ulogu no da oponaša pri- 

rodu: kao »drugi bog« (alter deus) on je 
stvaralac druge prirode, koji nudi »ljepšu 
sliku onoga što postoji i onoga što ne 
postoji«. Po njegovoj koncepciji, umjetni- 
čko djelo — pa tako i drama — čine 
nedjeljivu cjelinu, jer gledalac želi da či- 
tav opseg pozornice sagleda jednim jedi- 
nim pogledom »kao što jednim pogle- 
dom obuhvaća cio prostor neke slike 
komponirane po načelima središnje per- 
spektive«. Branio je i načelo o tri jedin- 
stva drame (fabule, mjesta i vremena), pa 
je Lessing kasnije ustao protiv takvog 
Scaligerovog interpretiranja Aristotela. 
Glav. djelo: Poetices libri VI] (posth. 1561). 


SCHAFF, Adam, polj. fil. (1913— ). 
Prof. u Varšavi, član CK. Poljske Partije. 
Marksist, koji se prvenstveno bavio pro- 
blemima spoznajne teorije i semantike. 
Knjigom Marksizam i ljudski indivi- 
duum priključuje se marksistima koji 
smatraju da je problematika čovjeka, kao 
i historije, najvažnije pitanje filozofije i 
da se time »ponovo otkrivaju stari sadrža- 
ji marksizma«. Zbog tih je teza ponekad 
bio i kritiziran od službenih poljskih par- 
tijskih ideologa. 

Glav. djela: Uvod u semantiku (1960, prev.); 
Neki problemi marksističke teorije istine (1959, 
prev.) Marksizam i ljudsk#  individuum 
(1965). 


SCHALLER, Julius, njem. filozof 
(1807 — 1868). Prof. u Halleu. Jedan od 
najranijih Hegelovih učenika i sljedbeni- 
ka. U najpoznatijem djelu Filozofija na- 
šeg vremena na komparativan način ističe 
prednosti hegelovskog filozofiranja. 

Glav. djelo: Die Philosophie unserer Zeit 
(1837). 


SCHAPP, Wilhelm, njem. filozof i 
pravnik (1884 — 1965). Doktorirao je kod 
E. Husserla radom Prilozi fenomenologiji 
opažaja, koji se ubraja u najznačajnija 
djela klasične fenomenologije, a pisao je 
i mnoge rasprave iz fenomenologije pra- 

va. No u glavnom djelu Filozofija povije- 
sti, koje posjeduje i epske crte, tradicio- 
nalni pojmovi: svijet, bitak i čovjek, do- 
bijaju posvema novi smisao, pa je Schap- 
pova originalna pozicija, koja je ujedno i 
»konkretna i poetska«, teško usporediva s 
bilo kojim sistemom novije filozofije. 
Glav. djela. Beitrčćige zur _Pbćnomenologie 
der Wabrnebmung (1909, II izd. 1976); In Ge- 
schicbten verstrick; Zum Sein von Menscb und 
Ding (1959);  Pbilosopbie der Geschichten 
(1959); Wissen in Gescbicbten (1965). 


SCHASLER, Max, njem. filozof, esteti- 
čar i književni kritičar (1819 — 1903). He- 
gelov učenik, izdavač časopisa »Diosku- 
ren«, zbog »političke sumnjivosti« nikad 
nije dobio katedru. Polazeći s antimetafi- 
zičkih pozicija, govori o potrebi »regene- 
racije umjetnosti«, a svoju Kritičku povi- 
jest estetike piše zato »da bi dokinuo bes- 
pomoćnost i besciljnost umjetničkih 
stremljenja«. Smatra da je potrebno izvr- 
šiti »estetsku revoluciju« putem  »estet- 
skog zakonodavstva«, čije bi temeljno od- 
ređenje bilo »da usmjeri slijepu snagu, da 
ono sporno uravnoteži, da bezakonje ure- 
di u harmoniju«. No iz prvih antimetafi- 
zičkih razmišljanja slijedi zatim izgradnja 
nekritičkog i tipično metafizičkog siste- 
ma umjetnosti, punog jalovih i detaljnih 
sistematizacija, koji je daleko ispod razine 
njegovog učitelja Hegela. 

Glav. djela: Astbetik_ als Pbilosopbie des 
Schčnen und der Kunst: Kritiscbe Gescbicbte der 
Astbetik_ von Plato bis auf die Gegenuart 
(1871 — 72); Astbetik, I dio Die Welt des Scho- 
nen, II dio Das Reicb der Kunst (1886). 


SCHELER, Max, njem. filozof (1874 — 
1928). Učenik Euckena, prof. u Kolnu i 
Frankfurtu. Proučavajući prvenstveno eti- 
čku i antropološku problematiku, Sch. 
postaje jedan od najznačajnijih predstav- 
nika Husserlove fenomenološke škole, či- 
je metode dalje samostalno razvija i po- 
sebno primjenjuje na etičko područje. U 
svom glavnom djelu Formalizam u etici 


i materijalna vrijednosna etika pobija 
Kantov formalizam u 8 točaka, i naglaša- 
vajući potrebu za revalorizacijom emocio- 
nalnog života, razvija materijalnu vrijed- 
nosnu etiku zasnovanu na hijerarhiji ap- 
riorno, ali ne i formalno određenim vri- 
jednostima. Materijalna etika ne mora bi- 
ti — kao što je mislio Kant — nužno 
etika dobara i svrha, niti samo empirij- 
sko-induktivne i aposteriorne valjanosti, 
hedonizam ili uopće heteronomna etika, 
jer su i emocije materijalne vrijednosti, a 
ipak nisu dobra u Kantovom smislu, već 
su u sebi apriorne. Sch. tvrdi da je nje- 
gova materijalna etika apriorna stoga što 
su njeni stavovi po sebi evidentni, pa ih 
se opažanjem i iskustvom ne može ni 
opovrći ni dokazati. Tako npr. vrijednost 
ljubav (koja je sadržajna, materijalna vri- 
jednost) važi po sebi kao visoka vrijed- 
nost bez obzira na naša lična iskustva ili 
ljubavna razočaranja. Istovremeno je, me- 
dutim, za Schelera bitno da je »Ja« (od- 
nosno ličnost) samo nosilac vrijednosti, 
ali ne i pretpostavka vrijednosti, odnosno 
subjekt, po kojem tek postoje vrijednosti. 
Vrijednosti se otkrivaju u aktu vrednova- 
nja. Upravo u tom aktu konstituira se i 
ličnost (persona) nasuprot individuumu, 
koji je konstituiran u funkciji. I sama se 
ljestvica vrijednosti (Rangordnung der 
Werte) ne izvodi nekom logičkom de- 
dukcijom, već otkriva u aktu. Čim posje- 
dujemo vrijednosnu kvalitetu, posjeduje- 
mo i njezin rang, njeno preferiranje u si- 
stemu vrijednosti. Preferirati vrijednosti 
u sistemu vrijednosti nije, međutim, isto 
što i izabrati vrijednosti, jer je akt prefe- 
riranja emocionalni akt, a akt izbora volj- 
ni akt. To znači da čovjek može preferi- 
rati višu, a izabrati nižu vrijednost, jer ne 
ostvaruje uvijek vrijednosti koje cijeni 
kao najviše. 

Obnavljajući u to vrijeme zapostavlje- 
nu filozofsku antropologiju, Sch. (osobito 
u djelima Položaj čovjeka u kozmosu i 
Čovjek i povijest) naglašava da se čovjek 

razvija, živi i stvara kao jedinstveni samo- 
svjesni subjekt, u kojem se prepliću na- 
gonski impulsi, emocionalni kontakti, 
težnja za moći i diskurzivno mišljenje. 
Čovjek je unekoliko determiniran svojom 
okolinom, ali je i slobodan, te živi sa svo- 
jim »otvorenim horizontom« u sredini za 
koju nije do kraja vezan ni u njoj bespo- 
moćno utopljen. Ideje koje ne bi bile no- 
šene vlastitim interesima i strastima čov- 
jeka nužno bi se u povijesti »blamirale«. 
U tom se smislu Sch. slaže i s Marxom: 
»Nesumnjivo važi teza Karla Marxa da se 
ideje koje nemaju iza sebe nikakvih inte- 
resa i strasti — a to znači moći što izviru 
iz čovjekove vitalne i nagonske sfere — 
običavaju neminovno 'blamirati' u svjet- 
skoj historiji.« 


Uvjerljiv i i plauzibilan u pojedinim te- 
zama koje brani strastveno i poneseno, 
majstor stila i suptilni analitičar, Sch. je 
ipak u nekim svojim fundamentalnim 
postavkama zapostavio izvjesne realne hi- 
storijske društvene činioce i u svojoj ak- 
siologiji postavio apsolutne vrijednosti u 
»treće carstvo«, te se tako sukobio s go- 
tovo nepremostivim teškoćama njihova 
povezivanja sa stvarnim svijetom i kon- 
kretnim individuumom. Nizom svojih 
značajnih djela on je ipak često i plodo- 
nosno utjecao na cjelokupni razvoj suvre- 
mene etike, aksiologije i i antropologije, a 
posebno je njegov utjecaj vidljiv u djelu 
N. Hartmanna. 


Glav. djela: Vom Umsturz der Werte (2 sv. 
1919); Zur Pbiinomenologie und Tbeorie der 
Sympatbigefiible (1913); Vom  Ewigen_im 
Menschen (1921); Der Formalismus in der Et- 
bik und die materiele Wertetbik (1913); Die 
Formen des Wissens und die Bildung (1925); 
Der Genius des Krieges und der deutscbe Krieg 
(1915); Scbriften zur Soziologie und Weltan- 
scbauungslebre (4 sv. 1923 i d.), Položaj čovjeka 
u kozmosu (1928, prev.); Čovjek i povijest 
(1929, prev.); Die Idee des Friedens und der 
Pazifismus (1931); Die transzendentale und 
die psycbologiscbe Methode (1900); Pbilosopbi- 

sebe Weltanscbauung (1929); Die Wissensfor- 
men und die Gesellscbaft (1926). 


SCHELLING, Friedrich Wilhelm Jo- 
seph, njem. filozof (1775 — 1854). Studi- 
rao je teologiju, filologiju, filozofiju, ma- 
tematiku i prirodne znanosti; učenik Fic- 
htea, uz kojeg je kasnije jedno vrijeme 
predavao u Jeni. Zatim prof. u Wurzbur- 
gu, Erlangenu, Minchenu, a 1841. po- 
zvan je u Berlin, gdje se trebao boriti pro- 
tiv »zmajeva sjemena Hegelova panteiz- 
ma«. Bio je član Akademije znanosti u 
Berlinu, i tu je na sveučilištu predavao 
mitologoju. Umro je u Švicarskoj, kamo 
se nakon sukoba povukao iz službe, 


Schelling je nesumnjivo jedan od naj- 
značajnijih filozofa njemačkog klasičnog 
idealizma, koji se obično stavlja (ne zbog 
kronoloških, već ponajviše filozofsko- 
problematskih razloga) poslije Kanta i 
Fichtea, a prije Hegela. Njegova filozofija, 
koja stoji u znaku prijelaza iz subjektiv- 
nog u objektivni idealizam, nastavlja, pri- 
je svega, na Fichteovu problematiku (čiji 
je utjecaj očigledan u ranim Schellingo- 
vim radovima), da bi nekim svojim dija- 
lektičkim tezama o identitetu prirodnog 
i duhovnog dosegla najviši spekulativni 
domet filozofiranja što ga je u njemu i 
Hegelu prezentiralo klasično idealističko 
mišljenje u Njemačkoj. Njegova filozofija 
nije, međutim, od svojih prvih do zavr- 
šnih teza u sebi koherentni, zaokruženi, 
cjeloviti sistem (kao u Hegela), već je ne- 
prestano modificirana i mijenjana, pa se 
unutar nje mnoge nove postavke često 
čak i oštro konfrontiraju ranijim tezama. 
Premda neki interpreti i historičari filo- 
zofije smatraju da u Schellinga postoje 
četiri (Kuno Fischer, Zeller), pa i pet (W. 
Windelband) faza filozofiranja, najveći ih 
dio drži da je moguće lučiti tri osnovna 

. razdoblja: filozofiju prirode (sa tzv. trans- 
cendentalnom filozofijom), = filozofiju 
identiteta i tzv. pozitivnu filozofiju. Win- 
delband, međutim, luči ove faze: 1. filo- 

zofiju prirode (do 1799), 2. estetski idea- 
lizam (1800— 1801), 3. apsolutni ideali- 
zam (1801—1803), 4. učenje o slobodi 
(1804 — 1812) i 5. filozofiju ontologije i 
objave (od 1812. do kraja života). 

U razdoblju tzv. filozofije prirode Sch. 
dijalektički ukazuje da je cjelokupni raz- 
vitak proizvod dviju suprotnih sila, pozi- 
tivne i negativne (zakon polariteta), a nji- 
hovo je jedinstvo, tj. zajednička osnova 
organske i neorganske prirode, »opća pri- 
roda« ili »svjetski duh«. U fazi tzv. trans- 
cendentalne filozofije Sch., među osta- 
lim, postavlja tezu o umjetnosti kao naj- 
višem stupnju duhovne djelatnosti, jer je 
u njoj postignuto jedinstvo subjekta i 
objekta, slobode i nužnosti, konačnog i 
beskonačnog, svjesne i nesvjesne djelat- 
nosti čovjeka. U svojim mnogobronjim i 
raznovrsnim raspravama o umjetnosti 
Sch. naglašava da su istina i ljepota samo 
dva različita načina promatranja jednog 
apsoluta, jer kako je za filozofiju apsolut- 
ni prauzor istina, tako je za umjetnost 
ljepota. Istina koja nije ljepota ne može 
biti ni apsolutna istina, i obrnuto. I dok 
istina odgovara nužnosti, dobrota slobodi, 
ljepota je njihova indiferencija, pa stoga 
upravo umjetnost i jest apsolutna sinteza 
međusobnog prožimanja slobode i nuž- 
nosti. Posebno je, po Schellingu, slučaj- 
no, nestvarno, neistinito, a opće po sebi 
prazno i beživotno. Jedinstvo koje treba 
realizirati jedino je moguće u ideji, koja 
se u umjetničkoj predodžbi javlja kao 
»posebno božanstvo«. Fantazija je, po 
Schellingu, intelektualni zor umjetnosti. 

Mitologija je, smatra Schelling, nužni 
uvjet i prava građa umjetnosti, jer je pri- 
kaz apsolutnog u ograničenju bez ukida- 
nja apsolutnog. Sama je mitologija već 
poezija, ali je ujedno i grada poezije. 
Upravo se u grčkoj mitologiji — za raz- 
liku od kršćanske, koja ostaje pri ap- 
straktnom božanstvu — ono konačno i 
beskonačno prožimaju tako da se u njima 
ne može opaziti čak nikakvo simbolizira- 

nje jednog pomoću drugog, već samo ap- 
solutna istovjetnost obaju. Općenito 
uzevši, filozofija se, po Schellingu, u 
idealnom svijetu odnosi prema umjetno- 
sti isto tako kao što se u realnom svijetu 
um odnosi prema organizmu. Stoga je fi- 
lozofija samo putem umjetnosti nepo- 
sredno objektivna. Umjetnost — poseb- 
no u vrijeme stvaranja Sistema transcen- 
dentalnog idealizma, a pogotovu Filozofi- 
je umjetnosti, nije nikad dostigla tako vi- 
soko mjesto u jednom duboko promišlje- 
nom sistemu kao što se to zbilo kod 
Schellinga. Umjetnost je za njega »čudo 
koje bi nas, da je samo i jedanput egzi- 
stiralo, moralo uvjeriti u apsolutni realitet 
onog najvišeg«. 

U okviru objektivno idealističkih teza 
u drugom razdoblju svog filozofiranja 
Sch. postavlja tvrdnju o Apsolutu kao za- 
jedničkom principu prirode i duha, iden- 
titetu ili »indiferenciji« realnog i idealnog, 
te se pojedinačne stvari mogu razlikovati 
samo kao »kvalitativne diferencije« s ob- 
zirom na prevladavanje idealnog ili real- 
nog u njima. Intelektualna, neposredna, 
umna spoznaja ujedno je i spoznaja Ap- 
solutnog, spoznaja biti stvari i same stvari 
po sebi. 

Umom Sch. naziva »apsolutni um ili 
um ukoliko se on pomišlja kao totalna 
indiferencija subjektivnog i objektivnog«. 
Stoga, zapravo, nema ničeg izvan aposlut- 
nog uma kao jednog, sebi jednakog, dakle 
apsolutno identičnog. Stoga on i misli da 
je »najviši zakon za bitak uma, za sav bi- 
tak, zakon identiteta«. Biti uma nužno 
pripada zakon identiteta, jer je um jedno 
s tim apsolutnim identitetom. Sve što 
jest sam je apsolutni identitet. Nije riječ, 
dakle, kod Schellinga ove faze, o nekom 
identitetu koji bi bio suprotnost razlici i 
u protivurječnosti, već u bitku samom, u 
kojem se, kao u apsolutnom umu, ukida- 
ju sve kvalitativne različitosti. 

U posljednjoj, tzv. pozitivnoj fazi 
Schellingova filozofiranja, u njegovoj filo- 


zofiji Objave, vidljivi su neki elementi 
neoplatonizma _i mistike _J. Bčhmea. 
Schelling želi dokazati kako se bog samo 
tada može shvatiti kao lična, vlastita bit 
ako u njemu postoji određena prirodna 
osnova koja može biti razjašnjena i har- 
monizirana razvitkom božanskog života. 
Beskonačna ličnost mora imati suprotno- 
sti u sebi samoj, dok konačne ličnosti 
imaju svoje suprotnosti izvan sebe. No 
bez suprotnosti, protivljenja, otpora ne- 
ma ni života ni ličnosti. Stoga čak i bog 
ne bi mogao biti bog kad u njemu ne bi 
bilo nečega što još nije bog. I kao što je 
u svojoj filozofiji prirode Sch. unosio duh 
u prirodu, tako u svojoj filozofiji religije 
unosi prirodu u apsolutni duh. Moguć- 
nost zla leži u samoj tamnoj osnovi svega 
postojećeg, što može biti bilo što, ali se 
uvijek može osloboditi i izolirati, pa se 
tako rađa ne samo egoizam nego i uopće 
ono iracionalno što se ne može rastvoriti 
u mislima. 

Po upravo kasnom Schellingu, iz mi- 
šljenja i uma ne može se izvesti ni činje- 
nica da nešto jest, tj. pojedinačni zbiljski 
opstanak (Dasein). Um sa svojim nužnim 
istinama shvaća samo bit, esencijalni po- 
jam neke stvari, ali ne i njezino »da nešto 
jest«, njezinu realnu egzistenciju. Svijet, 
dakle, nije hegelovska čista ideja, ono pa- 
nlogično pogađa samo »quid sit« (ono što, 
esenciju), ali ne njegovo »quod sit« (egzi- 
stenciju). U tom je smislu Sch. po Hege- 
lovoj smrti istupio otvoreno protiv njego- 
ve filozofije, ukazujući i na to da Hegelov 
apsolutni sistem tvori samo prvi ili nega- 
tivni dio filozofije. 

Ističući vrijednost i značenje prvih dvi- 
ju faza Schellingove filozofije, Engels je 
u svojim brošurama Scbelling + objava i 
Schelling filozof u Kristu... oštro kritizi- 
rao upravo treću fazu Schellingova mi- 
saonog razvitka. U novije vrijeme, medđu- 
tim, mnogi se filozofi egzistencije osla- 
njaju upravo na ovaj posjednji stadij u 
Schellinga, a i neki marksisti (E. Bloch, 

na primjer) upozoravaju — ne sasvim 
neopravdano — na značenje Schellingo- 
vih teza iz tog razdoblja koje su »produb- 
ljene« i ukazuju na jedan alogičan ele- 
ment u bitku, jednu »tamnu osnovu« u 
početku onoga da uopće nešto jest. 
Glav. djela: Uber die Moglicbkeit einer Form 
der Philosopbie iiberbaupt (1795); Filozofska 
pisma o dogmatizmu i kritiizmu (1796, 
prev.); Ideen zu einer Pbilosopbie der Natur I 
(1797); Von der Weliseele, eine Hypotbese der 
bčberen Physik zur Erklčrung des allg. Orga- 
nismus (1798), Erster Entwurf eines Systems der 
Naturpbilosopbie (1797); Sistem transcenden- 
talnog_ idealizma (1800, prev.),; Bruno oder 
iiber das natiirlicbe und pčttlicbe Prinzip der 
Dinge (1802); Clara oder der Zusammenbang 
der Natur mit der Geistewelt (2 izd. 1865); Vor- 
lesungen iiber die Metbode des akadem. Stu- 
diums (1803); Pbilosopbie und Religion (1804); 
Uber das Verbdltnis der bildenden Kiinste zu 
der Natur (1807); Pbilosopbische Untersuchung 
iiber das Wesen der menscblicben Freibeit... 
(1809); Uber die Gottheiten von Samothrake 
(1815); Vorlesungen iiber Philosopbie der Kunst 
(posth. 1858); Miincbener_ Vorlesungen (posth. 
1902, izd. A. Preus). Sveukupna djela izdavao 
je njegov sin K. F. A. Schelling od 1856. na- 
dalje. Novo izdanje djela u 6 glavnih i 6 do- 
datnih tomova izdao je M. Schrčder (1927). 


SCHILLER, = Ferdinand — Canning 
Scott, engl. filozof (1864 — 1937). Studi- 
rao u Engleskoj, kasnije prof. u Oxfordu 
i Los Angelesu. 

Jedan od glavnih predstavnika engle- 
skog tzv. humanističkog pragmatizma. 
Schiller želi pokušati, po vlastitim riječi- 
ma, obnoviti ono što je poduzeo Hegel 
— provesti identifikaciju istine i zbilje — 
»ali pod boljim uvjetima jedne logike ko- 
ja nije... otišla tako daleko da postane 
toliko istinita da sama nema više nika- 
kvog konkretnog sadržaja«. Pragmatička 
spoznajna teorija, po Schilleru, shvaća za- 
pravo stvarnost kao nešto što se razvija 
s konstrukcijom istine. Stoga konstrukci- 
ja istine nije puki pasivni refleks već go- 
tovih činjenica. Štoviše, stvarnost, kojoj 


istina treba da odgovara, tj. ona koju treba 
da saznamo, nije uopće »činjenica« što bi 
postojala prije spoznajne funkcije. Os- 
novno je spoznajno pitanje: »Koji je za 
nas najbolji način da opišemo postupni 
proces spoznaje koji stvara naše sisteme 
'istine* i naše usvajanje *'stvarnosti'?« 
Stvarnost je, dakle, stvarnost za nas i spo- 
znata od nas isto tako kao što je istina 
istina za nas. Ono što sudimo kao istinito 
smatramo stvarnim i usvajamo kao činje- 
nicu. 

Glav. djela: Humanism (1903); Studies in 
Humanism (1907); Formal Logic (1912); Logic 
for Use, an Introduction to tbe Voluntarist 
Theory of Knowledge (1929); Our_ Human 
Truths (posth. 1939). 


SCHILLER, Friedrich, njem. književ- 
nik i estetičar (1759— 1805). Jedan od 
najvećih književnika njemačke literature, 
u svojim djelima zastupa romantični eti- 
čki idealizam. Od filozofskog su interesa, 
prije svega, njegova djela s područja este- 
tike i kulturne historije. 

U njegovim teoretskim djelima vidljivi 
su utjecaji Leibniz — Wolffove filozofije, 
Shaftesburyjevog panteizma, a posebno 
Kantove etike i estetike. Po Schilleru, 
čovjeka sprečavaju zakoni uma i čine ga 
poslušnim izvršiocem moralnih zakona, 
dok ga zakoni prirode čine robom pri- 
rodnih potreba. Slobodan čovjek treba, 
međutim, da s prirodnom sklonošću sli- 
jedi moralne zakone uma, bez prisile da 
mu se pokori. Tko protiv prirode slijedi 
umni moralni zakon, uzvišena je duša, ali 
samo onaj tko po prirodi žudi onako ka- 
ko mu nalaže um, jest lijepa duša. Po 
Schilleru, umjetnost istinski odgaja čovje- 
ka, pa stoga i nisu prave umjetnosti one 
koje ne djeluju ćudoredno, premda 
umjetnost nema posebne poučne svrhe u 
sebi. Ljepota osvaja cijelog čovjeka, jer ne 
zahvaća ni jednu posebnu stranu njegova 
bića. Za Schillera, kao i za Kanta, samo 
je oblik, a nikad sadržaj, estetičan. Upra- 

vo je najviši umjetnikov zadatak da sadr- 
žaj sasvim pretvori u oblik, da, tako reći, 
uništi tvar i da sve bude oblik. Estetski 
privid — kome ne treba zbiljski bitak — 
predmet je poriva za igrom (Spieltrieb), 
koji stoji između poriva za materijom 
(građom, tvari — Stofftrieb) i poriva za 
oblikom (Formtrieb). 


Među svime što čovjek radi i posjedu- 
je, po Schilleru, upravo :gra čovjeka čini 
potpunim i odjednom razvija cjelokupnu 
njegovu inače razdvojenu prirodu. rje 
jek se igra samo onda kad je u punom 
značenju riječi čovjek, i on je samo onda 
potpuno čovjek kad se igra«. Već su Grci 
pripisivali igru kao način opstanka svom 
vlastitom idealu: bogovima. Stoga su sa 
čela blaženih bogova izbrisali ne samo 
ozbiljnost i rad, koji nabiru obraze 
smrtnika, nego i pretilo zadovoljstvo, što 
zaobljava prazno lice. Grci su uzvišena 
bića kao ljudske ideale oslobodili okova 
svake dužnosti i brige, i pravu dokolicu 
učinili zavidnom sudbinom bogova. I 
materijalni jaram prirodnih zakona i du- 
hovni jaram moralnih normi mogu se tek 
tako izgubiti u igri što dopušta i puno 
očovječenje čovjeka. Čovjek je svoj tek 
kad se igra, i tek kad se igra, on je doista 
svoj; ne priprada nikom drugom, ne po- 
stoji ni zbog koga drugog, ne radi ni zbog 
čega drugog i ne pati se u ime ničeg dru- 
gog. Schillerova teorija igre, inicirana sa- 
ma nekim Kantovim tezama, imala je ve- 
liki utjecaj na kasnije mnogobrojne estet- 
ske koncepcije. 


Glav. teoret. djela: Pbilosopbiscbe Briefe 
(1786); Uber den Grund unseres Vergniigens an 
tragiscben Gegenstćinden (1792); Uber die tra- 
giscbe Kunst (1792); Uber Anmut und Wiirde 
(1793); Uber naive und sentimentaliscbe Dich- 
tung (1795 — 96); Briefe iiber die ćistbetiscbe Er- 
ziebung des Menscbengescblecbis (1795). Njego- 
va Izabrana filozofska djela izdao je E. Ki- 
hnemann (1910), a u nas su prev. njegova kri- 
tičko-estetska djela (izbor) pod naslovom O le- 
pom (1967). 


Schischkoff 


SCHILLING, Kurt, njemački filozof 
(1899—  ). God. 1932. doc., a 1937. prof. 
u Munchenu. Bavio se pretežno histori- 
jom filozofije, posebno izučavanjem He- 
gela i Schellinga, kao i filozofijom prava. 
Povijest filozofije je u sistematskom po- 
gledu odlučujući oblik filozofske samo- 
spoznaje čovjeka. Pravo je razumijevanje 
povijesti filozofije jedino moguće sa stup- 
nja spoznaja suvremene sistematske filo- 
zofije. Povijest filozofije ne proizlazi iz 
slučajnih okolnosti, već je nužno uzdiza- 
nje (Steigerung) i razvoj (Entfaltung) du- 
hovno misaonih klica koje se nalaze u 
biti čovjeka. 

Filozofija uopće, po Schillingu, zavisni- 
ja je od života od bilo koje druge znano- 
sti. Duhovna je tradicija stoga usko veza- 
na uz sam hitorijski razvitak, a razdijelje- 
na je na četiri osnovna stupnja: 1. grčku 
ontologiju, 2. kasno antičko učenje o 
transcendentnom, 3. srednjovjekovno 
učenje i 4. novovjekovnu spoznaju. No 
svagda, u svakom od ovih oblika filozofija 
ostaje formalno ista, jer uvijek raspravlja 
o samim pitanjima života, o uvjetima mi- 
šljenja, o uzrocima postojanja itd. Porije- 
klo, međutim, tih istih pitanja nije iden- 
tično u svim epohama, a najnoviji stupanj 
filozofiranja rezultat je cjelokupnog pro- 
cesa četiriju stupnjeva. Prošlost filozofije 
nije zato za nas mrtva, već nju treba da 
u sebi ponovimo kako bismo shvatili bit- 
nu aktualnu problematiku. 

Glav. djela: Hegels Wiissenscbaft von der 
Wirklichkeit und ibre Quellen (1929); Natur 
und Wabrbeit (1934); Der Staat, seine peistigen 
Grundlagen, seine Entstebungen und Entwick- 
lung (1935); Geschichte der Staats- und Recbts- 
pbilosopbie (1937); Das Sein des Kunstwerks 
(1939); Einfiibrung in die Staais- und Rechts- 
Philosophie (1937); Studienftibrer zur Gescbicb- 
te der Philosopbie (1949); Geschichte der Pbilo- 
sopbie (2 sv. 1951— 53); Pbilosophie und Tech- 
nik (1968). 


SCHISCHKOFF, Georgi, filozof i ma- 
tematičar bugarskog porijekla, djeluje u 

Njemačkoj (1912—  ). Od 1946. direk- 
tor časopisa »Zeitschrift fur philosophi- 
sche Forschung«. Osnovne preokupacije 
filozofskih radova G. Schischkoffa granič- 
na su područja između matematike i spo- 
znajne teorije. Bavio se i estetskim pro- 
blemima. 

Glav. djela: Gegenwartige pbilosophiscke Pro- 
bleme der Maibematik (1944); Erkenninistbeo- 
retiscbe Grundlegung der matbematiscben An- 
wendbarkeit (1949); Erschčpfte Kunst oder 
Kunsiformalismus (1952); Forsbungdrang aus 
dem Glauben an die gescbicbtlicke Sendung der 
Slaven (1971). ' 


SCHLECHTA, Karl, njemački filozof 
(1904 — —). God. 1929. docent na sveuči- 
lištu u Frankfurtu na M. Od 1934 — 38. 
god. suradnik u  Nietzsche-arhivu u 
Weimaru, od 1946. prof. u Mainzu. Svo- 
jom knjigom Slučaj Nietzscbe, u kojoj je 
otkrio neke falsifikate što ih je (osobito 
u pismima) počinila Nietzschcova sestra, 
a postavio i niz drugih tvrdnji (volja za 
moći nije Nietzscheovo djelo, već je se- 
stra iz skica i bilježaka napravila »glavno« 
Nietzscheovo djelo itd.), izazvao je svoje- 
dobno veliku uzbunu i niz polemika. Či 
ni se ipak da su rezultati njegovih istra- 
živanja (što su nesumnjivo kompromi- 
tantni za gospođu Foerster-Nietzsche) 
nešto preuveličani i više od historijsko- 
jezičnog nego eminentno filozofskog in- 
teresa. 

Glav. djela: Goethe in seinem Verbdlinis zu 
Aristoteles (1938); Der Fall Nietzscbe (1958); 
Worte ins Ungewisse (1969). Izdao je i kritičko 
izdanje Nietzscheovih djela u 3 toma (1954 — 
1956). 


SCHLEGEL, Friedrich, njem. kritičar, 
književnik i estetičar (1772— 1829). Za- 
jedno sa svojim bratom Augustom Wil- 
belmom (1767 — 1845) jedan od najznačaj- 
nijih vođa njemačke romantike. Hegel za 
obojicu (koji su imali slične teoretske na- 
zore) tvrdi da »nisu filozofske, već u biti 
kritičke prirode«. Po Schlegelu, pojedinac 


se samo genijalnom umjetničkom tvor- 
bom uzdiže iznad prostote svakodnevice. 
Upravo zato genij ima pravo uzvisiti se 
iznad svih stega i ograda što vrijede za 
obične ljude. »Ironija« u njih slavi »be- 
sramnu pustopašnost«. Naivni pjesnik, tj. 
Grk, stvara iz prirodne punine i harmo- 
nije svog opstanka, sentimentalni pjesnik 
»treba da teži za lijepom prirodnošću kao 
za beskonačno udaljenim idealom«. Sch. 
opravdava modernu umjetnost, koja je, 
namjesto lijepog, iznijela ono interesant- 
no i karakteristično kao nove vrijednosti 
što postaju dominantne. Vrijeme, epoha 
i umjetnost moraju odgovarati jedno dru- 
gom, pa se stoga moderna umjetnost ne 
može mjeriti mjerilom antike. Namjesto 
racionalne antike, sada prvu pretpostavku 
poetskog predstavlja ukidanje zakona ra- 
zuma i prenošenje čovjeka u »zbrku ma- 
šte, u iskonski kaos ljudske prirode«. Sch. 
je bio i strogi katolik, zatim panteist, a 
jedno je vrijeme pristajao i uz teozofsku 
mistiku. 

Glav. djela: Lucinde (1799); Pbilosopbie des 
Lebens (1827); Vorlesungen zur Pbilosophie der 
Geschichte (1829); Philosophie der Sprache 
(1830); Pbilosopbiscbe Vorlesungen (2 sv. 1837). 


SCHLEIERMACHER, Friedrich 
Ernst Daniel, njem. filozof i teolog 
(1768 — 1834). Prof. teologije i propovjed- 
nik u Halleu 1 Berlinu. Glavna djela iz- 
dana su mu tek poslije smrti. Sch. je po- 
sebno poznat kao prevodilac i komenta- 
tor Platonovih dijaloga. 


S elementima i tezama filozofije Plato- 
na i Leibniza, kao i Kanta i Schellinga, 
Sch. ukazuje u vlastitoj filozofiji na spe- 
cifičan način kako je apsolutno znanje 
nedostižan ideal. Upravo se stoga jedin- 
stvo i identitet mišljenja i bitka ne mogu 
postići, premda se moraju pretpostavljati, 
budući da su osnovni oblici spoznaje 
(prostor, vrijeme, kategorije) ujedno i 
oblici bitka. Tek religiozno osjećanje 
omogućuje neposrednu spoznaju beskraj- 


373 


nog, beskrajne cjeline, apsolutnog jedin- 
stva svega. Zato je i religija osjećanje za- 
visnosti od te beskrajne cjeline, odnosno 
boga. Religija je, dakle, vidjeti boga u sve- 
mu i sve u bogu. No to je, prije svega, 
intimni individualni doživljaj za koji nije 
potrebna posebna organizacija: crkva. U 
svojim etičkim tezama izjednačuje moral- 
ni zakon s prirodnim, pa je čitavom mo- 
ralnom djelovanju (koje treba svatko da 
sprovodi na svoj individualan, samo sebi 
svojstven način) osnovni cilj jedinstvo 
uma i prirode. 


Posebno je zanimljiva njegova Estetika, 
koja je u potpunom izdanju objavljena 
tek 1931. god. Umjetnost, po njemu, za- 
uzima istaknuto mjesto među aktivnosti- 
ma koje dokazuju da realni i idealni svi- 
jet, svemir i duh proizlaze iz istog izvora. 
Umjetnikova djela sadrže i istinu i moral- 
nu dobrotu, a estetski je privid istine ipak 
prava istina, premda je prerušena u ilu- 
zornu pojavu. Da bi se neposredni izraz 
oplemenio i preobrazio u umjetnost, po- 
trebna je, osim emocije, i pribranost (Be- 
sonnenhcit), koja obuzdava provale emo- 
cionalnog života preobražavajući ih i uti- 
skujući u njih pečat prototipske forme: 
mjeru i harmoniju. Definicija umjetnosti 
kao izraza emocionalnog nastrojenja koje 
nastaje ujedinjenjem entuzijazma i pri- 
branosti vrijedi za sve umjetnosti. Sjedi- 
njujući eruptivnu silu emocije s dušev- 
nom pribranošću, umjetnik unosi u svoje 
tvorevine savršenstvo mjere, koja zrači iz 
njih. Umjetnost je, po Schleiermacheru, 
slobodna i autonomna produktivnost, pa 
je stoga samoj umjetnosti neprimjereno 
ne samo pobuđivanje lascivnih požuda 
već isto tako — što je vrlo značajno kad 
imamo u vidu da je Sch. propovjednik i 
teolog — pobuđivanje bilo kakvih reli- 
gioznih osjećaja. Stoga se umjetnost ni- 
kad ne može determinirati onim što Sch. 
zove »vanjski bitak«. 

Glav. djela: Uber die Religion (1799); Mono- 
logen (1800), Grundlinien einer Kritik der bis- 

berigen Sittenlebre (1803); Cbristlicbe Sittenle- 
bre (2 sv. posth. 1891); Dialektik (posth. 
1903); Grundriss der pbilosopbiscben Etkik 
(posth. 1911); Astbetik (posth. 1931). 


SCHLICK, Moritz,  austr. filozof 
(1882 — 1936). Prof. u Rostocku, Kielu i 
Beču. 

Osnivač tzv. Bečkog kruga logičkih po- 
zitivista, u čijim se djelima još isprepliću 
elementi prijelaza od spoznajnog realiz- 
ma na logički pozitivizam, kao i elementi 
staroga engleskog empirizma, metodolo- 
gije egzaktnih nauka i logičke analize je- 
zika. 

U »predbečkom« razdoblju Sch. se bavi 
i gnoseološkim značenjem teorije relati- 
viteta, razlikuje »istraživanje« i »spoznaju«, 
te polazi od koordinacije simboličkih 
struktura deduktivnih znanosti i nepo- 
srednih istraživanja. Nakon što je upo- 
znao Wittgensteinov Tractatus, Sch. ori- 
jentira gnoseologiju na analizu jezika. Lo- 
gičko povezivanje elemenata jezika — 
sudova — daje čitavu strukturu jezika. 
Polje izrecivog iscrpljuje se u znanstve- 
nim sudovima, a »značenje suda je meto- 
da njegova verificiranja«. Filozofija nije, 
međutim, »sistem spoznaje«, već »sistem 
akata«, koji pokazuje projektivni odnos 
između jezika i stvarnosti. Sch. je zastu- 
pao tezu da filozofska gnoseologija opće- 
nito ne smije biti tutor znanstvenoj me- 
todologiji, već mora od nje dobiti osnov- 
no usmjerenje. “On također smatra da po- 
jam nije ništa drugo do »nedvosmisleni 
znak« za predmete, odnosno vrste pred- 
meta. Sami pojmovi, međutim, nisu do- 
voljni za spoznaju: za to su nužni i su- 
dovi, što predstavljaju nedvosmislena 
označavanja činjenica, tj. postojanja ne- 
kog odnosa između predmeta. Sudovi su 
istiniti ako nedvosmisleno odgovaraju 
određenim stanjima stvari, inače su po- 
grešni. Ta funkcija nedvosmislenog ozna- 
čavanja bitna je u spoznaji, sve ostalo je 
samo psihološki, ali ne i spoznajnoteoret- 

ski relevantno. Odbacujući svaki intuiti- 
vizam i kritizirajući vrlo oštro stari pozi- 
tivizam (Mach, Avenarius), Sch. želi isto- 
vremeno pokazati kako je suvišno Kanto- 
vo pitanje: spoznajemo li mi noumenalni 
ili samo fenomenalni svijet? Između spo- 
znaje pojava i stvari po sebi ne može se 
logički praviti nikakva razlika: kako naši 
pojmovi nedvosmisleno odgovaraju stva- 
rima pojavnog svijeta, a te stvari nedvo- 
smisleno odgovaraju stvarima po sebi, ti- 
me indirektno naši pojmovi odgovaraju 
stvarima po sebi. 

Schlicku je, po vlastitim riječima, na- 
dasve stalo do izgradnje »konzekventnog 
i potpuno čistog empirizma« — budući 
da sve ranije forme empirizma »od Seksta 
Empirika do Milla i Macha nisu bile ni 
čiste ni konzekventne« — upravo zbog 
pomanjkanja logike i matematike u nji- 
ma. 

U estetici i etici vodi ga njegov »strogi 
empirizam« do rezultata da nema smisla 
govoriti o apsolutnim vrijednostima. Spe- 
cifični etički eudemonizam trebao bi, po 
njegovim riječima, imati kao osnovni 
moralni princip devizu: Više tvojeg bla- 
ženstva! 

Glav. djela: Lebensweisbeit (1908); Raum 
und Zeit in der gegenwdrtigen Pbysik (1917); 
Allgemeine Erkenntnislebre (1918); Fragen der 
Etbik (1930); »Uber das Fundament der Er- 
kenntnis« (1934), Gesammelte — Aufsćitze 
1926— 36 (posth. 1938), Geseiz, Kausalitat 
und Wabrscheinlichkeit (posth. 1948); Grund- 
ziige der Naturpbilosopbie (posth. 1948), Gene- 
ral Tbeoty of Knowledge (posth. 1974). 


SCHMITT, Carl, njem. filozof prava i 
države (1888 — — ). Od 1922. prof. na raz- 
nim sveučilištima u Njemačkoj (Bonn, 
Berlin i dr.). Jedan od najutjecajnijih teo- 
retičara nacionalsocijalizma. To je uvjere- 
nje vidljivo već u njegovim ranim rado- 
vima, a posebno u Pojmu politike. Traži 
negiranje razlike između antagonističkih 
klasa u ime »vjernosti i časti nacije«. Po 
Schmittu, političko razlikovanje na »koje 

se svode« sve »radnje i motivi« nije drugo 
do »razlikovanje između prijatelja i nepri- 
jateja«. 

Glav. djela: Politische Romantik (1919); Po- 
jam politike (1927, prev.); Verfassungslebre 
(1928); Positionen und Begriffe im Kampf mit 
Weimar (1940), Die Lage der Europćiscben 
Rechtswissenschafi (1951). 


SCHNEIDER, Herbert, amer. filozof 
(1892—  ). Prof. u New Yorku. Jedan od 
najznačajnijih povjesničara američke filo- 
zofije. Uz više specijalnih rasprava obja- 
vio je i sintetičku povijest američke filo- 
zofije, prevedenu na mnoge jezike. Dugo- 
godišnji urednik časopisa »Journal of 
Philosophy«. Sch. smatra da se u toku XX 
stoljeća u američkoj filozofiji razvila jed- 
na tendencija koja je njen »najviši domet, 
a koja ne postoji nigdje drugdje, premda 
se sastoji od elemenata prenijetih iz Ev- 
rope«. »Napori revolucionarne generacije 
W. Jamesa, C. S. Peircea, J. Roycea i J. 
Deweya stvorili su do današnjeg dana ne- 
što što je opće priznato kao američka fi- 
lozofija«, te »predstavljaju četiri različite 
oblasti američke kulture«. 

Glav. djela: Istorija američke filozofije 
(1946, prev.); Tbree Dimensions of Public Mo- 
rality (1956); Ways of Being (1961). 


SCHOLZ, Heinrich, njem. teolog i filo- 
zof (1884 — 1956). Autor zapaženih rado- 
va s područja filozofije religije, metafizike 
i logike. Najpoznatiji po sažetoj ali sadr- 
žajnoj povijesti logike. Premda priznaje 
određene zasluge logičkom empirizmu, 
odlučan je protivnik neopozitivističkih 
tendencija u logici. Po Scholzu, štoviše, 
ni simbolička logika ne mora biti vezana 
— kako je to najčešće slučaj — uz po- 
zitivizam i empirizam. — > 

Glav. djela: Religionspbilosopbie (1921); Ab- 
riss der Geschichte der Logik (1921); Die Wis- 
senscbafislebre Bolzanos (1937); Was ist Pbilo- 
sopbte? (1940), Metapbysik als Strenge Wissen- 
schaft (1941); »Logik, Grammatik, Metaphy- 
sik« (1944); Grundziige der matbematiscken 

Logik (sa G. Hasenjaegerom, posth. 1961); 
Matkesis universalis (1961). 


SCHOPENHALER, Arthur, njem. fi- 
lozof (1788 — 1860). Prirodne znanosti i 
filozofiju studirao je u Gottingenu i Ber- 
linu, a promovirao je 1813. u Jeni dok- 
torskom tezom O četverostrukom korijenu 
načela dovoljnog razloga. God. 1820. ime- 
novan je za privatnog docenta u Berlinu, 
ali, onemogućen u daljnjem napredova- 
nju na sveučilištu, seli u Frankfurt, gdje 
ostaje kao privatni učitelj do kraja živo- 
ta. 

Suprotstavljajući se  postkantovskom 
razvoju njemačke filozofije, Sch. tempe- 
ramentno napada Kantove nastavljače 
koji su »iskrivili učenje velikog filozofa iz 
Konigsberga«, a posebno se obara na He- 
gela, »ogavnog šarlatana«, autora »nedotu- 
pave Wischi-waschi filozofije«, čije nas 
učenje — >»koje već punih 20 godina 
predstavlja zadnju riječ katedarske filozo- 
fije« — sjeća na »buncanje u ludnici« (iz 
knjige Parerga i Paralipomena). Ignorira- 
jući sve Fichteove, Schellingove i Hege- 
love teze, Sch. pokušava filozofiju vratiti 
na »izvorne probleme«, koje je inauguri- 
rao Kant, i svojevrsnim metafizičkim vo- 
luntarizmom riješiti zagonetku »stvari po 
sebi«. »Svijet je moja predodžba, nijedna 
istina nije tako sigurna i tako neoboriva« 
— kaže Sch. na početku svog glavnog 
djela Svijet kao volja i predodžba, postav- 
ljajući tako jasno u osnovu svoje filozofije 
staru subjektivno-idealističku tezu. Svijet, 
međutim, ne ostaje puka fikcija, jer upra- 
vo međusobna veza predodžbi po zakonu 
uzročnosti dijeli život od sna i iluzija, a 
zajednički temelj reda predodžbi je nače- 
lo razloga (Der Satz vom Grunde). Svode- 
ći tako sav kategorijalni aparat na načelo 


razloga, Sch. od dvanaest Kantovih kate-' 


gorija prihvaća samo kauzalitet. Osim na- 
čela razloga (koji ima »četverostruki kori- 
jen« te se pojavljuje kao načelo uzročno- 
sti, spoznavanja, bitka i motivacije), um 

u sebi ne posjeduje nikakve sadržajne 
spoznaje dok ga ne »oplodi« iskustvo. Ta- 
ko je ponovo vidljiv stari kantovski pro- 
blem: osjetila su radnici koji nose građu, 
razum je umjetnik koji stvara djelo. Ali 
premda je subjektu spoznaje svijet ostao 
samo pojava, čovjek ipak ima mogućnosti 
da, suprotno Kantovim tezama, spozna i 
noumenalni svijet. Ta magična riječ, riječ 
koja bi trebala riješiti samu bit čovjeka i 
kozmosa i odgovoriti na najteže filozof- 
sko pitanje, riječ koja bi trebala objasniti 
neobjašnjivi Ding an sich — zove se vo- 
lja. Kako načelo razloga vrijedi samo za 
pojave, volja je bezrazložna, slijepa, bez 
cilja, beskrajna težnja, koja može izvirati 
samo iz nedostatka i nezadovoljstva. Sto- 
ga nezadovoljstvu svijeta nema nikad kra- 
ja, ovaj je svijet kao objektivacija metafi- 
zičke nadindividualne volje najgori od 
svih mogućih svjetova (pa kad bi bio još 
samo malo gori, ne bi uopće mogao po- 
stojati). Život je u njemu stalna patnja i 
bol, a najveći je patnik čovjek, koji svo- 
jom neprestanom voljom da otjera patnje 
samo uvijek iznova mijenja oblik tim 
uzaludnim naporima. Jedino spoznaja 
cjeline i biti stvari umiruje volju i vodi 
askezi, ugušivanju egoističkih nagona i 
spasu u »relativnom ništa« (budističkoj 
nirvani). Na etičkom planu jedini kriterij 
morala i jedina istinska etička kategorija 
ostaje, dosljedno, samilost prema tim 
beskrajnim ljudskim mukama. Tako Sch. 
— koji tek u umjetnosti, a posebno u 
glazbi, toj »kupelji duha«, nalazi privre- 
menu utjehu i zaborav za ljudske patnje 
i užase — završava u filozofiji potpunog 
pesimizma, koju Njemačka i Evropa po- 
činju čitati tek potkraj njegova života, a 
koja kasnije postaje pomodnom filozofi- 
jom jedne čitave generacije i izvanredno 
odgovara općoj kulturnoj i idejnoj klimi 
»Weltschmerza« potkraj stoljeća. 

U ovom svijetu patnji, u ovom svijetu 


vječnog nezadovoljstva jedina je smislena 
zadaća umjetnosti u tome da postane tje- 

šiteljicom, da bude >»palijativom« svjet- 
skog bola, da nas liši uzroka svih zala i 
muka — da nas liši volje. U sretnom sta- 
nju umjetničke kontemplacije čovjek za- 
boravlja sam sebe, »volja šuti i time ukida 
individualitet i sve mogućnosti bola«. 
Čovjek postaje ono što inače nije, i u tom 
idealnom zaboravu umjetnička ideja pre- 
vladava bijednu svakidašnjicu. Lijepo je 
sve što izražava ideju, a umjetnost više no 
bilo što »izdvaja ideju iz slučajnih eleme- 
nata stvarnosti«. 

Od spoznaje pojedinačnih stvari može- 
mo se uzdići do spoznaje ideja samo tada 
ako se u subjektu izvrši promjena koja 
odgovara velikoj promjeni čitave vrste 
objekata i pomoću koje subjekt, kad spo- 
znaje ideje, nije više naprosto indivi- 
duum. Takva spoznaja pripada objektiva- 
ciji volje na njenom najvišem stupnju, a 
ovaj način spoznaje je izvor umjetnosti. 
Umjetnost, djelo genija, ponavlja vječne 
ideje, koje su shvaćene čistom kontem- 
placijom, i to je ono bitno i trajno svih 
pojava svijeta. Svaka umjetnost izražava i 
odražava određenu ideju. Građevinarstvo, 
na primjer, ideju težine, kohezije, tvrdo- 
će, trajnosti. Zadaća je historijskog slikar- 
stva prikazati zornim ideje u kojima volja 
dostiže viši stupanj objektivacije, a pred- 
met je promatranja poezije prikaz ljudi u 
njihovim težnjama i djelovanjima. 
Umjetnost općenito podiže i oslobađa, 
ona je »cvijet života«. Pa premda onaj koji 
uživa u umjetnosti nije individuum, nego 
subjekt čiste i slobodne spoznaje, oslobo- 
đen, makar i na čas, pritiska i mučnine 
vlastite volje, bola i vremena, on je ipak 
životno, egzistencijalno zainteresiran za 
umjetničku kontemplaciju. Samo je tako 
još uopće moguć njegov život u ovoj stra- 
šnoj dolini suza, samo se još uopće tako 
može, makar i polovično i privremeno, 
održati njegova gola ljudska opstojnost. U 
tom spasu čovjekovog u čovjeku, poseb- 
no visoko mjesto zauzima muzika, jer 
ona nije — poput drugih umjetnosti — 


tek odraz ideje, ona je odraz same volje, 
njena neposredna objektivacija. Kako se 
jedna te ista volja — samo na različite 
načine — javlja i u idejama i u muzici, 
mora postojati analogija između muzike 
i ideja. Upravo se stoga muzička umjet- 
nost ne može drugačije pojmiti no kao 
kruna svih umjetnosti. 

Schopenhauerov u cjelini pesimistički 
obojeni opus protkan je i duhovitim, za- 
jedljivim, često i vedrim anegdotama i 
slikama. To je vedrina, snaga i bogatstvo 
nesimuliranog doživljaja umjetnosti. Ali 
i tada kad npr. osjeća veličinu grčke tra- 
gedije, kad afirmira tragično kao vrhunac 
pjesništva — jer po tragediji spoznajemo 
zlo kao opće zlo »bez obzira na naše na- 
mjere i želje« (pa su stoga tragična lica 
bez subjektivne krivnje kriva) — tada to 
nije samo zato što mu takva valorizacija 
ove umjetnosti omogućuje da afirmira fi- 
lozofsku tezu o svijetu kao patnji i bolu. 
Tragična umjetnost nije, naime, samo 
naknadni »argument« za  metafizičku 
tvrdnju o tragičnom svijetu. Zadivljen iz- 
vornim umjetničkim ljepotama i unutar- 
njim rasponima tragedije, Sch. zapravo 
mnogo više naknadno filozofski opravda- 
va (samom metafizičkom strukturom svi- 
jeta) taj svoj duboko proživljeni estetski 
doživljaj. 

Ideološki i politički konzervativan, 
protivnik svake demokracije i »plebsa«, 
bez bilo kakvog smisla za značenje histo- 
rijskog kretanja (»sadržaj je historije uvi- 
jek isti«), Sch. ipak ponegdje lucidno, u 
nizu stilistički izvanredno sugestivnih sli- 
ka i opažanja naviješta sumrak zapadne 
građanske kulture, tragičan slom onih 
ideja i ideala što ih je na pijedestal nepro- 
laznih vrijednosti pokušala uzdići ideali- 
stička klasična filozofija. Mizantrop, ogor- 
čen zbog promašene univerzitetske kari- 
jere, mračan i beznadno tužan, ženomr- 
zac i cinik, Sch. je tek u svojim povreme- 
nim i usputnim refleksijama i aforizmi- 
ma, kao i svojim nadahnuto pisanim stra- 

nicama o umjetnosti, za koju je pokazi- 
vao izvanredan senzibilitet, dao ono naj- 
vrednije u svojoj filozofiji, koja u cjelini, 
historijski gledano, kao iracionalni meta- 
fizički voluntarizam ne predstavlja zapra- 
vo bitni doprinos razvoju evropskog duha 
i ne znači nastavak humanističke tradicije 
njemačke filozofije. I svojim znatnim 
utjecajem na gotovo sve filozofije, koje 
intelekt smatraju sekundarnom i nebit- 
nom ljudskom kategorijom (prvo razdob- 
lje u Nietzschea, E. v. Hartmann, WW. Raa- 
be, tzv. Lebensphilosophie, razni iracio- 
nalisti, voluntaristi i vitalisti), Schopen- 
hauerova se pesimistička misao u izvje- 
snom smislu negativno reflektirala u jalo- 
vim i ideološki nazadnim filozofskim si- 
stemima na prijelazu iz devetnaestog u 
dvadeseto stoljeće. 

Glav. djela: O četverostrukom korijenu načela 
dovoljnog razloga (1813, prev.), Uber das Seben 
und die Farben (1816); Svet kao volja i pred- 
stava (4. sv. i dodatak: Kritik der Kantiscben 
Pbilosopbie, 1819, prev.), Uber den Willen in 
der Natur (1836), Die beiden Grundprobleme 
der Ethik (1841); Parerga und Paralipomena 
(2. sv. 1851). Iz ostavštine izdao mu je djela 
E. Grisebach (1890 — 93). 


SCHRODER, Ernst, njem. filozof i ma- 
tematičar (1841 — 1902). Predavao je ma- 
tematiku na Politehnici u Darmstadtu i 
Karlsruheu. Temeljni filozofski interes 
Schrodera je simbolička logika, logika 
kalkila, algebra logike i sl., te se uz De 
Morgana, Boola, Jevonsa, Peircea i Peana, 
smatra jednim od osnivača te usmjereno- 
sti koja ima mnogo pristalica u suvreme- 
nosti. 

Glav. djela: Der Operationskreis des Logik- 
kalkuls (1877); Abriss der Algebra der Logik (2 
sv. 1909— 1910). 


SCHRODINGER, Erwin, austr. fizičar 
(1887 — 1961). Nobelovac, jedan od tvora- 
ca valne mehanike. Ukazivao je nadasve 
na nužnost specifične harmonije u priro- 
di, suprotstavljao se određenim tezama 


W. Heisenberga. Po njemu, atomi nisu 
drugo do elektronski valovi uhvaćeni od 
atomskih jezgri, a širina elektronskih va- 
lova određuje empirijsku veličinu atoma. 
Sch. je međutim pokazao da valna meha- 
nika dovodi do istih rezultata kao i me- 
hanika matrica, premda polaze od suprot- 
nih zornih slika: vala, odnosno čestice. 


Glav. djela: Four Lectures on Wave Mecba- 
nics (1927); Wbat Is Life? (1945), Space— 
Time — Structure (1950); Science, Theory and 
Man (1957); Mind and Matter (1958); Meine 
Weltansicbt (1961); Was ist Naturgesetz? 
(posth. 1962). 


SCHUBERT, Gotthilf Heinrich, njem. 
filozof prirode (1780— 1860). Prof. u 
Nirnbergu, Erlangenu i Munchenu, li- 
ječnik. Nastavljač i popularizator Schel- 
linga. Posebno je utjecao na njemačku ro- 
mantiku. 

Glav. djela: Abbandlung einer allgemeinen 
Geschichte des Lebens (2 sv. 1806—21), Die 
Symbolik des Traumes (1814); Allgemeine Na- 
turgeschicbte (1826, kasnije pod naslovom Ges- 
chichte der Natur); Die Geschichte der Seele (2 
sv. 1830). 


SCHUBERT-SOLDERN, = Richard, 
njem. filozof (1851 — 1924). Prof. u Leip- 
zigu. Povezuje filozofiju imanencije i em- 
piriokriticizam. Dano se, po Sch. S., pri- 
kazuje isključivo u sadržajima svijesti. 
Stoga je i »Ja« samo »shvaćanje danoga 
kao procesa svijesti«. U Materijalizmu i 
empiriokriticizmu Lenjin je kritizirao nje- 
gove subjektivno-idealističke teze. 

Glav. djela: Grundlagen einer Erkenntnis- 
tbeorie (1884), Reproduktion, Geftihl und Wille 
(1887); Grundlagen zu einer Ethik (1887); Das 
menscblicbe Gliick und die soziale Frage (1896); 
Die menscblicbe Erziebung (1905). Zajedno s 
M. Kauffmannom izdavao je »Zeitschrift fur 
immanente Philosophie«. 


SCHULTZ, Julius, njemački filozof 
(1826 — 1936). Bavio se gotovo svim aktu- 
alnim problemima filozofije, izgrađujući 

na spoznajnoteoretskim osnovama speci- 
fični mehanistički nazor na svijet. Blizak 
u gnoseologiji Kantu, ali i Vaihingeru, in- 
terpretira njihovo shvaćanje pretežno psi- 
hologistički. Autor je tzv. »mašinske teo- 
rije života«, a u problemu odnosa tijela i 
duše zastupa paralelizam. Budući razvoj 
kulture ocjenjuje u dobroj mjeri pesimi- 
stički. 

Glav. djela: Psychologie der Axiome (1899); 
Die drei Welten der Erkenntnistbeorie (1907); 
Die Mascbinentbeorie des Lebens (1909); Leib 
und Seele (1923); Das Icb und die Pbysik 
(1935); Wandlung der Seele im Hochmittelalter 
(3 sv. 1936). 


SCHULZ, Walter, njemački filozof 
(1912— ). Prof. u Tubingenu. Poznat je 
po svojim studijama iz njemačke klasične 
filozofije (Fichte, Schelling), iz novije fi- 
lozofije (Heidegger), kao i po analizi djela 
L. Wittgensteina, za kojega tvrdi da stoji 
ispod razine klasične filozofije i da je bio 
slijep za dijalektičko i transcendentalno 
mišljenje. Svoje cjelokupno filozofsko is- 
kustvo i pogled na mnogobrojne proble- 
me svijeta i života (odnos filozofije i zna- 
nosti, struktura suvremene znanosti, po- 
vijesni razvoj metafizike unutrašnjosti, fi- 
lozofije egzistencije, antropološka, histo- 
rijsko-metafizička i etička pitanja itd.) 
dao je u monumentalnom djelu (902 str. 
velikog formata!) Filozofija u promijenje- 
nom svijetu, Schulz smatra da na temeljno 
pitanje što je sama zbilja nije moguće dati 
opći, jednom za svagda važeći odgovor. 
Zbilja se, naime, pokazuje kao promjen- 
ljivo zbivanje u kojem se djelatni čovjek 
i svijet međusobno uvjetuju i uvijek izno- 
va mijenjaju. 

Glav. djela: Uber den philosopbiegescbichili- 
cben Art Martin Heideggers (1953); Die Vollen- 
dung des deutschen Idealismus in der Spdtpbi- 
losopbie Scbellings (1955); J. G. Ficbte (1962); 
S. Kierkegaard (1967); Wittgenstein (1967); 
Philosophie in der verdnderten Welt (1972). 

SCHULZE, Gottlob Ernst, poznat kao 
Enesidem-Sch., njem. filozof (1761 — 
1833). Radikalni skeptik i oštar kritičar 
Kanta. Popularan je njegov stav: »Pomo- 
ću umjetnosti omogućiti unošenje najap- 
straktnijih istina uma u ljudsko srce i 
utjecanje na ljudsku volju«, koji je svoje- 
dobno često citiran u diskusijama o funk- 
ciji i mjestu umjetnosti. 

Glav. djela: Atnesidemos oder. ..Verteidigung 
des Skeptizismus.,. (1792); Kritik der theoreti- 
scben Pbilosopbie (2 sv. 1801). 


SCHUPPE, Wilhelm, njem. filozof 
(1836 — 1913). Prof. u Greifswaldu. Glav- 
ni zastupnik tzv. filozofije imanencije, 
jedne varijante subjektivističkog moniz- 
ma, »monizma svijesti«, »psihomonizma«, 
što bi trebala biti suprotstavljena svakoj 
metafizici i sve zasnivati na specifičnom 
»unutarnjem« iskustvu, na svijesti, onom 
»Ja«. Mnogi, međutim, smatraju (među 
ostalima, čak i neki empiriokriticisti) da 
je »Schuppeova filozofija došla u ćorso- 
kak solipsizma«. U tom ga je smislu kri- 
tizirao i Lenjin. 

Glav. djela: Das menscblicbe Denken (1870); 
Erkenntnistheoretische Logik (1878); Grundzti- 
ge der Etbik und Recbtspbslosopbie (1882), Der 
Begriff des subjektiven Rechts (1887); Grundriss 
der Erkenntnistbeorie und Logik (1894), Die 
immanente Philosophie (1897); Der Zusammen- 
hang von Leib und Seele (1902), Das Problem 
der Verantwortlicbkeit (1913). 


SCHWEGLER, Friedrich, njem. filo- 
zof (1819 — 1857). Prvo je studirao i zavr- 
šio teologiju, ali je došao u sukob s crkve- 
nom zajednicom u Wurtenburgu, te u 
Tubingenu sa F. Ph. Vischerom i E. Zel- 
lerom osniva  hegelovski orijentirane 
»Jahrbucher der Gegenwart«. Jedno vrije- 
me i prof. za rimsku literaturu i staru 
historiju u Tubingenu. 

U svojim je filozofskim radovima pri- 
stalica Hegela, ali ipak odbacuje u potpu- 
nosti Hegelovu tezu da slijed filozofskih 
sistema u toku povijesti odgovara logi- 

čkim kategorijama u sistemu logike. Sva- 
ka filozofija u vremenu za Schweglera je 
samo filozofski izraz čitavog života tog 
vremena, a njen povijesni razvoj — nasu- 
prot logici, koja polazi od apstraktnog — 
kreće se od konkretnog prema apstrakt- 
nom. Njegova Povijest filozofije (16 izda- 
nja") bila je generacijama standardni udž- 
benik na njemačkim i evropskim sveuči- 
lištima, te je utjecala na mnoge, pa i neke 
naše mislioce (D. Matić). 

Glav. djela: Istorija filozofije (1848, prev.); 
Die Metaphbysik der Aristoteles (4 sv. 1847 — 
48); Romiscbe Geschichte (3 sv. 1853 — 58). 


SCIACCA, Michele Federico, tal. filo- 
zof (1908 — 1975). Prof. u Paviji i Genovi, 
osnivač i direktor časopisa »Giornale di 
metafisica«. Njegova intelektualna evolu- 
cija obuhvaća put od antipozitivistički za- 
snovane Ja-metafizike, preko kršćansko- 
-spiritualističkog »integralizma«, do »on- 
tologije čovjeka«. Njegova mnogobrojna 
historijska i teoretska djela (preko 30 to- 
mova) imala su određen utjecaj, prije sve- 
ga, na kršćansko-spiritualističku struju ta- 
lijanske filozofije. 

Glav. djela: 2CX stoljeće (1941); Filozofija 
danas (1945); Filozofija i metafizika (1950); 
Objektivna unutrašnjost (1951); Smrt i besmrt- 
nost (1954); Sloboda i vrijeme (1965). 


SEBAG, Lucien, franc. filozof, sociolog 
i etnolog (1924—1965). Učenik Levi 
Straussa, izvršio samoubojstvo. Proučavao 
je, među ostalim, Indijance u Paragvaju 
i Boliviji. U knjizi Marksizam + struktu- 
ralizam, koja je prevedena na mnoge 
svjetske jezike, raspravlja prvenstveno o 
odnosu = historijskog — materijalizma i 
strukturalističke metodologije. 

Glav. djelo: Marxisme et structuralisme 
(1964). 


SECRETAN, Charles, švic. filozof 
(1815 — 1895). Učenik Schellinga i Baade- 
ra, prof. u Lausanni i Neuchatelu. U filo- 
zofiji polazi od Schellinga, da bi kasnije 


postao pristalica Kanta. Iz činjenice mo- 
ralne svijesti izvodi S. pojam dužnosti, a 
iz ljudske slobode mogućnost ispunjenja 
dužnosti. Kategorički imperativ ima, po 
njemu, svoj izvor u višoj volji, bogu. 

Glav. djela: La pbilosopbie de Leibniz 
(1840); La pbilosopbie de la liberte (1848); Rec- 
bercbes sur la mčtbode (1857); La raison et le 
christianisme (1863);  Tbiologie et religion 
(1883); Le principe de la morale (1884); La 
civilisation et la croyance (1887). 


SEKST EMPIRIK (lat. Sextus Empi- 
ricus), grč. liječnik i filozof (oko 200). 
Najdulje je živio u Rimu, jedno vrijeme 
u Aleksandriji. Njegov spis Pironove po- 
stavke glavni je izvor za upoznavanje s 
antičkim skepticizmom, a posebno s Pi- 
ronovom filozofijom. Smatrao je, među 
ostalim, da je deduktivni postupak obična 
tautologija. Za opću Sekstovu filozofsku 
poziciju karakteristična je kako poveza- 
nost uz medicinu, tako i tendencija da se 
skeptička filozofija prikaže kao potpuno 
samosvojno, od drugih filozofija različito 
učenje. U tom smislu Sekstovo djelo ne 
samo što je svojevrsna enciklopedija an- 
tičkog skepticizma, već nas upućuje i na 
učenja drugih filozofa (Heraklita, Demo- 
krita, Protagore itd.), koje Sekst nastoji 
odvojiti od skeptičkog mišljenja. 
Glav. djelo: Pironove postavke. 


SELLARS, Roy Wood, amer. filozof 
(1880 — ). Bio je prof. na Michiganskom 
sveuč. u Ann Arboru. Jedan od vodećih 
američkih >»kritičkih realista«, koji su 
1920. istupili sa zajedničkim zbornikom 
»Essays in Critical Realism« (Santayana, 
Lovejoy, Sellars, Strong, Pratt, Drake, Ro- 
gers), da bi se uskoro iza toga razišli i 
pošli sarnostalnim putovima. U ontologiji 
i kozmologiji zastupao je svojevrsni ma- 
terijalizam, u etici i religiji humanizam, 
u politici demokratski socijalizam. S. za- 
sniva spoznaju na percepciji kao »inter- 
pretativnoj operaciji«, a spoznaja je uvijek 
namjerna i simbolična. Ona »ne drži ne- 

posredno u svojoj vlasti objekt«, već re- 
producira strukturu na razini svijesti. 

Glav. djela: Critical Realism (1916); Tbe 
Next Step in Democracy (1916); Tbe Next Step 
in Religion (1918); Erolutionary Naturalism 
(1922); Religion Coming of Age (1928), The 
Pbilosopby of Physical Realism (1932, novo iz- 
danje 1966). 


SENEKA, Lucije Anej, rim. filozof i pi- 
sac (oko 4. god. pr. n. e. — 65). Neronov 
savjetnik i odgajatelj. Bio je optužen za 
urotu protiv cara i natjeran da sebi oduz- 
me život. 

Osnovna problematika kojom se bavi 
Seneka, kao zastupnik stoičke filozofije 
posljednjeg razdoblja, jest etika. U nekim 
njegovim tezama vidljivi su i utjecaji Epi- 
kura, Platona, pa i peripatetske škole, ali 
je za Seneku karakteristično — nasuprot 
tim filozofijama — da smatra kako filo- 
zofija po sebi, kad ispituje minuciozne 
distinkcije koje su zanimljive samo u 
školi, kad postaje igra »katedarskih filozo- 
fa« (cathedrarii philosophi), nema nika- 
kvog smisla i značenja za život pojedinca 
i zajednice. Filozofija treba da uči radu, 
a ne govorenju (facere docet philosophia, 
non dicere), i treba da bude lijek (reme- 
dium), a ne poslastica (oblectamentum). 
Glavni je cilj njegove filozofije da odgo- 
vori na pitanje kako čovjek može postići 
blaženstvo. On smatra — misleći u tradi- 
ciji stoičke filozofije — da čovjek može 
ostvariti blaženi život samo tada kad se 
oslobodi od vanjskih prolaznosti života, 
kad nađe mir u samom sebi i kad je »ra- 
zumio da se blažen život ne sastoji u na- 
sladama nego u životu prema prirodi, kad 
je krepost zavolio kao jedino ljudsko do- 
bro, a izbjegao sramoti kao jedinom zlu, 
kad se sigurno uvjerio da sve ostalo: bo- 
gatstvo, položaji, zdravlje, snaga i vlast ne 
pripadaju ni dobrima ni zlima, već se na- 
laze u sredini između toga dvoga«. Prema 
svim dobrima i bogatstvima možemo 
upravo stoga, po Seneki, ostati ravnodu- 
šni. Filozofija je tako u Seneke svedena 


na jednu vrstu etičke kulture, na upute 
kako da se stekne unutarnja postojanost 
u neprestanoj borbi s prohtjevima i stra- 
stima. Prvi od filozofa brani robove i 
smatra ih ljudima koji nisu ni gori ni 
bolji od ostalih, a pobornik je humanih 
odnosa zasnovanih na međusobnoj jed- 
nakosti i ljubavi. Izvanredan stilist, koji 
se bavi aktualnim društvenim i moralnim 
problemima, S. je znatno utjecao na filo- 
zofski i uopće idejni život svoga vremena. 

Glav. djela: Naturalium quaestionum libri 
VII (udžbenik fizike koji se upotrebljavao i u 
srednjem vijeku); Dialogum libri XII (filozof- 
ske rasprave o stoičkoj filozofiji, o mudrosti, 
o blaženom životu, dokolici itd. — mnoge su 
prev.); Ad Aebutium Liberalem de beneficiis li- 
bri VII (o dobročinstvima); Ad Neronem Cae- 
sarem de clementia libri II (o blagosti), Ad Lu- 
cilium epistolarum moralium libri XX (Pisma 
Luciliju — prev. problemi etike). Pisao je i 
pjesme i satire. 


SHAFTESBURY, Anthony Ashley 
Cooper, engl. filozof (1671 — 1713). Član 
Gornjeg doma od 1696, kasnije (od 1711) 
živi u Italiji. 

Sh. je dobar poznavalac i veliki oboža- 
valac antike, posebno Platona, Aristotela, 
stoičara i Plotina, pa je i njegova filozofija 
svojevrsna sinteza neoplatonizma i pan- 
teizma, grčke tradicije i filozofske škole 
iz Cambridgea. Njegovi spisi raspravljaju 
filozofske probleme na slobodan, umjet- 
nički način, poput nekih Platonovih dija- 
loga ili djela Giordana Bruna. Cjelokupna 
je njegova filozofija zasnovana, prije sve- 
ga, na onom estetskom i etičkom život- 
nom nazoru koji strastveno teži za ostva- 
renjem antičkog ideala kalokagatije (sin- 
teze dobrog i lijepog) i univerzalnog čov- 
jeka (uomo universale) renesanse, tako da 
lirski doživljaj harmonije svijeta i entuzi- 
jazam prosvjetitelja dominira njegovim 
značajnim opusom. Umjetničku harmo- 
niju života vidi u harmonijskom uređenju 
svemira, u kojem — kao i u umjetni- 
čkom djelu — sve o svemu međusobno 

ovisi i kojim vlada uzvišeni duh što ga 
uređuje. Cuvstvo je izvor svake spoznaje, 
a vrlina je ljubav prema redu i ljepoti. 
Svaki je individuum kao ličnost odraz 
cjeline, on je makrokozmos koji entuzija- 
stički treba da teži cjelini, potpunosti. 
Estetski osjećaj harmonije uključuje u se- 
bi lijepo i dobro. Čovjeku je prirođen 
ukus, i taj prirodni, naravni ukus više je 
duševno nego senzualno osjećanje i u 
svih je ljudi jednak. Taj nesebičan, bespo- 
žudan osjećaj, koji se zasniva na pukom 
promatranju, nikad se ne može dokraja 
uništiti. On se može samo izopačiti, pa 
je i uzrok svakom prepiranju oko toga šta 
je lijepo upravo ta izopačenost prirodnog 
osjećaja. Osim izopačavanja prirodnog 
ukusa, estetska se neslaganja mogu javiti 
i kao plod zaslijepljenosti, neznanja, ne- 
poznavanja harmonije i reda. Taj nered u 
ljudski duševni život unose sukobi strasti 
i interesa, 


Platonizam Shaftesburyja temelji se na 
preferiranju klasičnog ideala ljepote. Isto- 
vremeno, on je principijelni protivnik 
kršćanskog antipoganskog i antiprirod- 
nog duha u kulturi njegova vremena. Pri- 
roda je u svom jedinstvu praslika i pra- 
uzor svekolike umjetničke ljepote. Upra- 
vo je stoga i pravi ukus, izvorno jednak 
u svih ljudi, upućen poput prirode na 
vječne norme. 


Po Shaftesburyju — koji je analogno 
estetskom ukusu govorio i o urođenom 
osjećaju za dobro — za filozofsko zasni- 
vanje morala nije potrebna religija; upra- 
vo obrnuto: prava religija jest ona koja je 
zasnovana na mortalu, ljubavi prema koz- 
mičkoj harmoniji. Svojim je estetskim te- 
zama znatno utjecao na niz književnika 
i filozofa, pa su se njegovim panteisti- 
čkim optimizmom inspirirali Pope, Di- 
derot, Schiller, Goethe, Rousseau i Vol- 
taire. 


Glav. djela: A Letter Concerning Enthusiasm 
(1708); Characteristics of Men, Manners, Opi- 

nions, Times (3 sv. 1711), Several Letters, W'rit- 
ten by a Noble Lord to a Young Man at tbe 
University (1716); Tbe Moralists (posth. 1910). 


SIDGWICK, Alfred, engleski filozof 
(1850— 1943). Bavio se ponajviše spo- 
znajnom teorijom i logikom. Kritizirao je 
uobičajeno precjenjivanje formalne logi- 
ke tezom da se tek primjenom iz nekog 
stava izvedenog značenja može odlučiti o 
njegovoj istinitosti. 

Glav. djela: Tbe Process of Argument (1893); 
Tbe Use of Words in Reasoning (1901); Tbe 
Application of Logic (1910); Elementary Logic 
(1914). 


SIDGWICK, Henry, engleski filozof 
(1838 — 1900). Prof. u Cambridgeu. Kao 
pedagog radio je na modernizaciji nastave 
na sveučilištu. Etičar, posebno je poznat 
po knjizi Metode etike, koja je doživjela 
mnoga izdanja i koju Jodl smatra »jed- 
nim od najuspješnijih djela novije etičke 
literature«. Metoda u naslovu djela znači 
za Sidgwicka racionalan postupak za od- 
ređivanje ispravnog ponašanja. S. odbacu- 
je princip egoizma kao temelja moralnog 
vrednovanja, premda taj princip zadržava 
svoje pravo u svakodnevnom životu, a is- 
to tako negira i intuitivnu etiku, premda 
će se ona u izvjesnom smislu, kao počet- 
ni stadij, zadržati i u utilitarnoj etici. Uti- 
litarizam koji zastupa smatra najboljim 
od etičkih sistema, jer njegova vrijednost 
— premda ima i određene nedostatke — 
proizlazi iz neupotrebljivosti drugih me- 
toda. Moral common sensea ima prirod- 
nu tendenciju da prijeđe u utilitarni mo- 
ral; on je nesvjesni, pa stoga i latentni 
utilitarizam. Za Sidgwicka, međutim, ne 
postoji ni bezuvjetna odluka između 
egoističkog i univerzalističkog eudemo- 
nizma. 

Glav. djela: Methods of Ethics (1874); Histo- 
ry of Ethics (1879); Principles of Political Eco- 
nomy (1883); Outlines of tbe History of Ethics 
(1886); Practical Ethics (1898); Pbilosopby, 1ts 
Scope and Relations (posth. 1902). 

SIEGEL, Carl, austr. filozof (1872 — 
1943). Učenik Jodla. Zastupnik »kriti- 
čkog empirizma« i dinamičkog nazora na 
svijet. Bavio se posebno graničnim pita- 
njima između filozofije i germanistike, 
kao i izmedu filozofije i prirodnih znano- 
sti. U pitanjima istine brani teoriju kohe- 
rencije, a u pogledu problema organskog 
blizak je vitalizmu. 

Glav. djela: Zur Psycbologie und Theorie der 
Erkenntnis (1903); Naturgeseizlicbkeit und Vi- 
talismus (1910); Geschichte der deutscben Na- 
turpbilosopbie (1913); Grundprobleme der Pbi- 
losopbie (1925), Nietzsckes Zarathustra (1938). 


SIGER OD BRABANTA (Siger de 
Brabant), franc. filozof (oko 1235— 
1281). Predavao na sveučilištu u Parizu. 
Zbog averoizma optužen i osuđen u Or- 
vietu kao heretik; ubijen od svog ličnog 
tajnika. 

Determinist, averoist, protivnik Tome 
Akvinskog, S. od Br. smatra da ne postoji 
individualna — besmrtnost, već samo 
besmrtnost tzv. »aktivnog uma«, koji je 
zajednički svim ljudima. Protiv njegova 
naučavanja Toma Akvinski piše spis De 
unitate intellectus contra Averoistas, 

Glav. djela: De anima intellectiva; Im possi- 
bilia; Quaestiones logicales; Quaestiones natura- 
les; De aeternitate mundi; De anima; De gene- 
ratione et corruptione (prvi put u cijelosti izd. 
spisi 1898). 


SIGWART, Christoph, njem. filozof 
(1830 — 1904). Od 1865. do 1903. prof. u 
Tubingenu. 

U svom glavnom i značajnom djelu 
Logika S. identificira logiku s učenjem o 
umijeću mišljenja (Kunstlehre des Den- 
kens). Bitni se dio mišljenja sastoji u iz- 
ricanju i postavljanju sudova koji su izvje- 
sni i općenovaljani, a taj se cilj ne može 
dostići naprosto prirodnim tokom mišlje- 
nja. Stoga se i nameće zadatak da proma- 
tramo one uvjete pod kojima se taj cilj 
dostiže i pravila koja valja ispunjavati da 
bi se dostigao. Tako je logika u neku ruku 


postala i tehnologija mišljenja. Logika se 
može podijeliti u tri bitna dijela: 1. ana- 
litiku (koja ispituje bit funkcija za koje 
tražimo pravila), 2. zakonsku ili norma- 
tivnu logiku (koja ispituje uvjete i zakone 
normalnog odvijanja mišljenja), 3. tehni- 
čki dio, tj. metodologiju (što ispituje pra- 
vila postupanja). Logika je, po Sigwartu, 
u biti formalna i normativna nauka, jer 
postavlja u normama kriterije one istini- 
tosti koja je formalnog, a ne materijalnog 
karaktera. Njegova Logika, u kojoj ima i 
mnogo novih i originalnih teza, bila je 
standardni udžbenik na sveučilištima. Po 
Sigwartu, apodiktički sud ne treba razli- 
kovati od asertornog, zaključci treće silo- 
gističke figure ne slijede nužno iz njenih 
premisa, disjunktivni silogizam ne razli- 
kuje se logički, već samo gramatički od 
hipotetičkog, a hipotetički se silogizam 
može svesti na kategorički, jer predstavlja 
direktnu primjenu stava razloga na po- 
sredno zaključivanje. 


Glav. djela: Logik (2 sv. 1873. i 1878); Klei- 
ne Schriften (2 sv. 1881); Vorfragen der Ethik 
(1886); Die Impersonalien (1888); Ein Colle- 
gium logicum im 16 Jabrbundert (1890). 


SIMEUNOVIĆ, Vojin, filozof. pisac 
(Gornja Slatina, 1937 — — ). Studij filozo- 
fije završio je u Sarajevu, gdje predaje na 
Fakultetu političkih nauka. Bavi se ponaj- 
više njemačkom klasičnom filozofijom, 
kritičkom teorijom i problematikom 
marksističke filozofije. 

Glav. djela: »Moć i granice kritičkog mišlje- 
nja«; »Filozofija i društvo«; »Čovjek i rad«. 


SIMMEL, Georg, njem. filozof i socio- 
log (1858 — 1918). Prof. filozofije u Berli- 
nu i Strassburgu. Temeljni interes njego- 
vih mnogobrojnih teoretskih i filozofskih 
radova jest filozofija kulture, sociologija, 
spoznajna teorija i estetika, a njegove 
koncepcije u toku razvoja znatno variraju. 
Od biologističkog evolucionizma (Spen- 
cer, Darwin), specifično individualističke 

filozofije života (Nietzsche, Bergson) i 
pragmatizma do antipsihologizma i ap- 
riorizma neokantovskog tipa, S. je često 
mijenjao svoje nazore, ali i eklektički po- 
kušao spojiti i potpuno suprotne filozof- 
ske sisteme. U prvoj fazi smatra da se 
funkcija spoznaje razvila biološkom po- 
trebom. Mišljenje se moralo razviti zbog 
samog života, jer se moralo selekcijom 
unaprijediti traženje istine kao životnog 
i borbenog sredstva isto tako kao što se, 
npr., mišićna snaga morala razviti u svrhu 
opstanka i unapredenja jedinke i vrste. 
Tvrdio je prije Jamesa da će za nas biti 
istinite samo one predodžbe koje su ko- 
risne, tj. one koje najbolje odgovaraju 
svrsi borbe za život, očuvanju i potenci- 
ranju samog života. 


Na etičkom planu (posebno u svom 
djelu Uvod u moralnu znanost) Simmel 
ne želi eksplicirati nikakva pozitivna etič- 
ka rješenja, nego mnogo više kritiku, koja 
— pogotovu u Simmelovoj prvoj fazi 
— želi etičke pojmove svesti, prije sve- 
ga, na realne psihičke pojave kojima oni 
odgovaraju. U tom psihologističkom smi- 
slu on negira i mišljenje da se ukupnost 
sadržaja trebanja može sažeti u jednu ap- 
solutno važeću formu, odnosno da se ra- 
zvije iz jednog principa. Kasnije napušta 
to stanovište, te iz svog psiho-biologizma 
postaje antipsihologist. Velik dio njego- 
vih djela govori o novoj vrsti a priorija, 
O tzv. »historijskom a priori«. Uz fizičko 
i duševno carstvo, S. postavlja i treće car- 
stvo idealnih sadržina i četvrto idealnih 
postulata i zahtjeva (»Ideale_Forderun- 
gen«). Sadržina »trećeg carstva« ima svoju 
posebnu vrijednost, bez obzira na njezinu 
realizaciju, postoji tzv. važenje po sebi 
(Gelten an sich), koje je nezavisno od bilo 
kakvih relacija prema subjektu, objektu, 
supstratu ili genezi tog važenja. Njegova 
svojevremeno vrlo popularna, ali u biti 
eklektički zasnovana filozofija reflektira 
se i u njegovoj formalno zasnovanoj so- 
ciologiji. On smatra da je osnovni zadatak 


sociologije ispitivanje onih oblika podru- 
štvovljenja koji su apstrahirani od njiho- 
vog promjenljivog, konkretnog sadržaja. 
No istovremeno S. psihologistički drži da 
je bit društva u psihičkim međuljudskim 
djelovanjima što nastaju iz određenih na- 
gona. Simmel je pisao i iscrpne i studioz- 
ne monografije o pojedinim filozofima i 
umjetnicima. 

Glav. djela: Uber soziale Differenzierung 
(1890); Die Probleme der Gescbichtspbilosopbie 
(1892); Ernleitung in die Moralwissenscbaft (2 
sv. 1892-93); Pbilosopbie des Geldes (1900); 
Kant (1903); Scbopenhauer und Nietzsche 
(1907); Die Religion (1907); Hauptprobleme der 
Pbilosopbie (1910); Soziologie (1908); Pbiloso- 
phiscbe_ Kultur (1911); Goetbe (1913); Kani 
und Goetbe (1916); Das Problem der bistori- 
schen Zeit (1916); Rembrandt (1916); Grund- 
fragen der Soziologie (1917); Der Krieg und die 
geistigen  Entscheidungen (1917);  Lebensan- 
scbauung (1918); Vom Wesen des bistorischen 
Verstebens (1918); Der Konflikt der modernen 
Kultur (1918); Zur Pbilosopbie der Kunst 
(posth. 1922). 


SIMON, Jules, (pravo ime Jules Fran- 
cois Simon Suisse), franc. političar i fi- 
lozof (1814 — 1896). Sveuč. prof. u Parizu 
od 1870, više puta ministar prosvjete, a 
1876. predsjednik vlade. Od 1875. član 
Francuske akademije znanosti. 


Zastupa svojevrsni filozofski spirituali- 
zam. Smatrao je osnovnom zadaćom svo- 
jeg filozofiranja da pobije sve filozofske 
sisteme koji sumnjaju u = per- 
sonalno opstojanje božje. U takve sisteme 
on ubraja i filozofije Descartesa, Male- 
branchea, Leibniza, Spinoze, Kanta i He- 
gela. Opće norme ponašanja što se rađaju 
iz etičkih principa za Simona su, među- 
tim, neovisne o dogmama objavljene re- 
ligije. Za njega je svaka očigledna nejed- 
nakost između sreće i moralne zasluge 
dokaz za postojanje drugog svijeta. Uko- 
liko se, naime, pravda ne pojavi u ovom 
životu, tada je to najsigurniji znak da po- 
stoji neki drugi budući život. 


Simon 

Glav. djela: Etude sur la thćodicće de Platon 
et d'Aristote (1840); Histoire de VEcole d'Ale- 
xandrie (1844), La religion naturelle (1856); 
La liberte de conscience (1857), La liberić de 
penser (1870); Victor Cousin (1887). 


SIMPLICIJE, iz Kilikije, grč. filozof 
(oko VI st). Nakon ukidanja atenske ško- 
le, koje je proveo Justinijan, pošao je s 
drugim filozofima u Perziju, da bi se na- 
kon četverogodišnjeg lutanja vratio u 
Grčku. Novoplatoničar, učenik Amonija 
i Damaskiosa. Autor je poznatih komen- 
tara o Aristotelu, od kojih se sačuvao sa- 
mo manji dio (uz Aristotelove spise o ne- 
bu, o duši, o kategorijama i uz fiziku). 
Izvanredno obrazovan u mnogobrojnim 
posebnim znanostima, kao i filozofiji, S. 
je prenio niz fragmenata grčke (osobito 
predsokratovske) filozofije. Žestok je ne- 
prijatelj kršćanstva. 

Glav. djela: Komentari uz Aristotela (izd. H. 
Diels, Heiberg, Hayduck, 1882). 


SMETANA, Augustin, češ. filozof 
(1814 — 1851). Svećenik, 1849. ekskomu- 
niciran. U svojim djelima, pisanim nje- 
mačkim jezikom, želi uskladiti Schellin- 
govu filozofiju prirode s Hegelovom filo- 
zofijom duha. Smatrao je da je zadaća 
Slavena da usavrše njemačku filozofiju. 

Glav. djela: Die Bedeutung des gegenwdirti- 
gen Zeitalters (1848), Die Katastropbe und der 
Ausgang der Geschichte der Pbilosopbie (1850); 
Gescbichte eines Exkommunizierten (autobio- 
grafija posth. 1863); Der Geist, seine Entsteben 
und Vergeben (posth. 1865). 


SMITH, Adam, engl. ekonomist i etičar 
(1727—1790). Uz Ricarda, najpoznatiji 
predstavnik engl. klasične političke eko- 
nomije. Prof. logike i etike u Glasgowu. 

U svom glavnom etičkom djelu Teorija 
moralnih osjećaja opisuje fenomen mora- 
la, pokušavajući ostati u okviru »stvarnih 
činjenica«. Odbacuje egoističke teorije 
smatrajući da nas samilost, koju osjećamo 
kod nesreće drugih ljudi, obuhvaća do te 


mjere da nesreću osjećamo kao da se do- 
godila nama samima. Vrijednost jednog 
osjećaja može se odrediti samo po djelo- 
vanju koje iz njega proizlazi, a osnovni 
je cilj cjelokupnog pozitivnog stvaralaštva 
sreća čovječanstva. U tom smislu Smith 
smatra da valja dovesti u sklad stanovišta 
tzv. prikladnosti (tj. slaganja sa činjenič- 
nim stanjem moralnog iskustva) i kori- 
snosti, kao i um i osjećanje. No Smithu 
se čini nemogućim da bi moralno odo- 
bravanje moglo biti osjećanje iste vrste 
kao ono s kojim promatramo dobro iz- 
građenu zgradu ili stroj koji dobro radi. 
Našim dakle moralnim sudom ne može 
potpuno rukovoditi korist ili šteta, uspjeh 
ili neuspjeh, već suglasnost ili nesugla- 
snost naših osjećaja s osjećajima onog ko- 
ji na određen način postupa ili pati. Sim- 
patija je istinski ukorijenjena u ljudskoj 
prirodi, no pored nje i osveta je, kao dje- 
lovanje protiv učinjenog zla, takoder jed- 
na od najvažnijih psihičkih osnova mo- 
ralnog života. 

Glav. etičko djelo: Tbe Tbeory of Moral Sen- 
timents (1756). 


SNELLMAN, Jan, fin. filozof, pisac i 
političar (1806 — 1881). Prof. filozofije u 
Helsingforsu i Tubingenu, od 1863. do 
1866. ministar financija. Osim brojnih 
književnih djela pisao je i mnoge teoret- 
ske rasprave. Blizak je u filozofskim rado- 
vima (pisanim većinom njemačkim jezi- 
kom) nazorima Hegelove ljevice. Hegelo- 
vo učenje o objektivnom duhu primje- 
njuje na području svoje teorije o državi 
za buđenje nacionalne svijesti svoje zem- 
lje. 

Glav. filoz. djela: Versuch einer spekulativen 
Entwicklung der Idee der Personlicbkeit (1840/ 
41); De spiritus ad materiam relatione (1848); 
Sveukupna djela (u 10 sv. 1892-98). 


SOLAR, Milivoj, književni kritičar, teo- 
retičar_ i filozofski pisac (Koprivnica, 
1936 — —). Prof. na Filozofskom fakulte- 
tu u Zagrebu. Bavi se, među ostalim, raz- 

matranjem filozofskih temelja znanosti o 
književnosti, interpretacijama književno- 
sti našeg stoljeća, kao i kritičkim osvjet- 
ljavanjem konzekvencija određenih me- 
todoloških postupaka u tumačenju knji- 
ževnog djela. 

Glav. djela: Osnovni marksističke nauke o 
društvu (1962); Pitanja poetike (1971); Ideja i 
priča (1974); Teorija književnosti (1976); Knji- 
ževna kritika i filozofija književnosti (1976); 
Uvod u filozofiju književnosti (1978). 


SOKRAT, Atenjanin, grč. filozof (470- 
399. pr. n. €.). Sin kipara Sofroniskosa, u 
mladosti se kao atenski vojnik isticao 
hrabrošću. Svoju filozofsku djelatnost u 
obliku svakodnevnih dijaloga na trgu ot- 
počeo je u vrijeme koje je neposredno 
prethodilo peloponeskim ratovima, u vri- 
jeme procvata atenske demokracije. Ori- 
ginalna Sokratova ličnost ne može se po- 
miriti s ulogom ni strogog, zatvorenog 
učenjaka, ni putujućeg učitelja koji svoju 
lažnu retorsku mudrost prodaje za novac. 
Namjesto učenih poduka i paradoksa vje- 
štih i sjajnih govornika sofista, svuda gdje 
se pojavljuje postavlja skromno pitanja, 
jer ništa ne zna osim same činjenice vla- 
stitog neznanja. Okupivši uskoro oko se- 
be intelektualnu elitu atenske mladeži, 
javlja se kao ideolog »duhovne aristrokra- 
Cije« i dolazi u sukob s vladajućom demo- 
kracijom. Optužen 399. pr. n. e. zbog 
»bezbožništva« i »kvarenja mladeži«, odbi- 
ja da pred sudom opovrgne svoje teze. 
Ali upravo smrt, na koju je osuđen i ko- 
jom se htio suzbiti njegov utjecaj, postaje, 
po svjedočenjima njegovih učenika, tri- 
jumfom njegove mirne, hladne, dosljedne 
misaonosti i etičnosti. »Jer bojati se 
smrti, ljudi, nije drugo nego misliti da si 
mudar, a nisi. To znači misliti da znaš 
ono što ne znaš... Vrijeme je, suci, da 
ja pođem u smrt, a vi u život. A tko od 
nas ide boljoj sudbi, to nitko ne zna.« 
Premda su mu prijatelji omogućili bijeg, 
iz poštovanja prema zakonima ostaje u 
zatvoru i sam ispija otrov. 


Sokrat 


S. nije ostavio ni jedno pisano djelo jer 
je smatrao da je knjiga mrtva i da ne 
može zamijeniti živi razgovor. Glavni su 
izvori za poznavanje njegova života i filo- 
zofije, uz Ksenofontov Život Sokratov i 
Aristotelova djela, osobito mnogobrojni 
Platonovi dijalozi (posebno spisi tzv. mla- 
deg razdoblja — Kriton, Obrana Sokrato- 
va i dr.) Sokratova osnovna misao su- 
protstavlja se, prije svega, subjektivizmu 
i relativizmu sofista i nastoji iznaći u 
mnogolikosti i različitosti ono što je op- 
ćevažeće, u promjenljivosti raznih osjetil- 
nih ili predodžbenih privida i u nesigur- 
nosti i slučajnosti pojedinačnog mnijenja 
ono što je stalno, nepromjenljivo, sigur- 
no, zasnovano na logičkoj nužnosti. Od 
interesa za kozmos, koji prevladava u ra- 
nijoj filozofiji, Sokrat se stoga obraća 
ljudskoj unutrašnjosti i antropološki i eti- 
čki problem stavlja u centar svojih filo- 
zofskih razgovora. 

Filozofija, po Sokratu, započinje zapra- 
vo tada kad se čovjek nauči sumnjati, a 
naročito onda kad počne sumnjati u vla- 
stite dogme i aksiome. Mnogobrojni mo- 
gu biti uzroci naših subjektivnih zabluda, 
predrasuda i nejasnih pojmova. Stoga va- 
lja, prije svega, ispitati vlastiti subjekt, a 
prave filozofije nema dok se god duh ne 
okrene u sebe. »Upoznaj sebe« prva je 
premisa i ujedno conclusio njegova filo- 
zofiranja. Polazeći od pretpostavke »znam 
da ništa ne znam«, Sokrat pomoću ironije 
pokazuje sugovornicima kako je njihovo 
znanje temeljeno na lažnim i nepreispi- 
tanim pojmovima. On ne tvrdi da je po- 
sjednik mudrosti, nego samo da je — 
upravo zato što je voli — traži. »Primalj- 
skom vještinom« (majeutikom) u planski 
vođenom razgovoru dolazi do definicije 
određenog pojma što se ne može teme- 
ljiti na varavim ljudskim opažanjima. Is- 
pitujući pojedinačne oblike neke stvari ili 
pojave pomoću indukcije, dovodi do od- 
ređenja njene biti i njenog pojma. Tako 
npr. istraživanje pojedinog slučaja pra- 


Sokrat 


386 


vednosti ili nepravednosti dovodi do bit- 
nog pojmovnog određenja pravednosti 
uopće, koje vrijedi za sve pojedinačne 
slučajeve. Tako definiran pojam, u sebi 
neprotivurječan, osnovni je cilj i smisao 
istinske, objektivne spoznaje. Do pravog 
poznavanja stvari, do zbiljskog autorita- 
tivnog znanja ne dovodi ni priroda ni 
osjetilnost, već jedino um. 

To povjerenje u pojam i ljudski razum 
na planu morala dovodi do etičkog inte- 
lektualizma i optimizma. Istina i moral 
su identični pojmovi, nitko ne griješi svo- 
jevoljno, a grijeh je samo zabluda. Spo- 
znaja dobrog upućuje nužno na to da do- 
bro postupamo, a spoznaja zlog da ga se 
klonimo. Da vrlina nije znanje, nikoga se 
ne bi moglo moralno poučavati, a između 
znanja i djelovanja principijelno ne može 
biti spora. Ali Sokratova racionalistička 
etika, zanosvana tako na idealističkoj 
pretpostavci jednostranog preferiranja ra- 
zuma, nalazi zadnji kriterij moralnog po- 
stupka ipak u slušanju mističkog, božan- 
skog unutarnjeg glasa, demona koji 
upravlja svim našim životnim činima. 
Nasuprot materijalističkim tezama o po- 
trebi da se »osluškuje priroda« i da se »ži- 
vi u skladu s njom«, Sokrat smatra da 
priroda i nije vrijedna pažnje filozofa, te 
tako završava u spekulativnoj racionalisti- 
čkoj shemi, koja radikalno odbacuje svu 
osjetilnost i čuvstvenost. Uzdižući pri- 
marno uobičajeno popularno moralizira- 
nje do etike definiranih i čistih pojmova, 
on naposljetku u božjem umu i transcen- 
dentnosti nalazi posljednju potporu svo- 
jem etičkom intelektualizmu. 


Teško je odijeliti Sokratovu filozofiju 
od mišljenja koje su mu kasnije neki pis- 
ci (npr. Platon) pripisivali. Čini se ipak — 
na osnovi nekih drugih svjedočenja — da 
je Sokrat i na etičkom, društvenom i po- 
litičkom planu, kao neprijatelj atenske 
demokracije, bio blizak i nekim kasnijim 
pogledima svog najvećeg učenika Plato- 
na. Tako je — kažu — i on mislio da 


nije nikakvo čudo što vlada kaos gdje ne- 
ma mišljenja i gdje »neprosvijećena go- 
mila« rješava sve naprečac, da bi se kasni- 
je pokajala. Ljudi su u masi ludi, okrut- 
niji, nasilniji no što su to pojedinačno, pa 
većina ne pogađa ono što je najmudrije. 
Vođenje države iziskuje svu snagu mišlje- 
nja najsposobnijih duhova, pa stoga nji- 
ma valja povjeriti upravljanje društvom. 

Prihvaćene i razrađene od Platona do 
sveobuhvatnog sistema ideja, Sokratove 
teze imale su znatan utjecaj na cjelokupni 
historijski razvoj evropskog misaonog 
kruga, a naročito su glorificirane za pro- 
svjetiteljstva, koje Sokrata smatra »prete- 
čom Krista« i najvećim moralnim i filo- 
zofskim duhom antike. Nasuprot tim tu- 
mačenjima, već je Nietzsche pokušao So- 
krata i njegovu apsolutnu vladavinu poj- 
mova proglasiti najvećom zabludom u hi- 
storiji ljudske kulture, što je osakatila, 
moralizirala i osiromašila bogatu i bujnu 
kulturu antike, a kasnije i zamračila uvid 
u primarnu, svježu, izvorno dionizijsku 
grčku misao predsokratovaca. 


SOLGER, Karl Wilhelm Ferdinand, 
njem. filozof (1780— 1819). Prof. u 
Frankfurtu i Berlinu. Pod određenim 
utjecajem Spinoze, a posebno Schellinga, 
njegove su teze nešto originalnije i za- 
nimljivije na području estetike, koju je, 
prije svega, razvio u Erwinu, dijalogu o 
lijepom. Za nj je fantazija u umjetnosti 
sposobnost koja ideju preobražava u real- 
nost. Tri su osnovne forme ili stupnja 
fantazije: 1. fantazija fantazije (što svaku 
aktivnost shvaća kao razvoj ideje u real- 
nosti), 2. osjetilnost fantazije (kad se real- 
nost privodi ideji) i 3. intelekt fantazije 
ili umjetnička dijalektika (koja ideju i 
realnost shvaća na način da se međusob- 
no potpuno stapaju). S. razlikuje ljepotu 
od istine, jer dok istina prodire u bit raz- 
rješavajući pojave opće svijesti, umjetnost 
predstavlja čudo upravo time što pojava, 
ostajući pojava, razrješava samu sebe. Lje- 

pota je, dakle, samo u oblicima pojavno- 
sti, i bez osjetilne pojavnosti nema ljepo- 
te. Umjetnost je ujedno najviši oblik ma- 
nifestacije čovjeka, ona je sjedinjenje nje- 
gove egzistencije i esencije. »U čovjeka su 
sjedinjeni pojam i postojanje, duša i tije- 
lo. Stoga čovjek ima najviše udjela u lje- 
poti.« Umjetnik je stvor čija je fantazija 
gotovo istovjetna stvoriteljskoj moći bo- 
žjoj, pa je tek čovjek kao umjetnik slika 
i prilika božja. Jedno od njegovih bitnih 
obilježja je ironija s kojom gleda na po- 
jedine tvorevine što su sve puko ništa 
prema njegovoj stvaralačkoj i stvoritelj- 
skoj moći. Ironija shvaća ništavnost ne 
samo pojedinih karaktera, već čitavog 
ljudskog stanja, i to i tamo gdje je ono 
najviše i najplemenitije. Ironija također 
uči umjetnika da je njegovo djelo simbol 
i stavlja umjetnost u samo jezgro posto- 
janja. 

Glav. djela: Erwin, Vier Gesprcicbe iiber das 
Schdne und die Kunst (2 sv. 1815); Pbilosopbi- 
scbe Gesprčicbe (1817); Vorlesungen iiber Asthe- 
tik (posth. 1829). 


SOLOVJOV, Vladimir Sergejevič, rus. 
filozof, pjesnik i publicist (1853 — 1900). 
Prof. u Moskvi i Petrogradu, zbog jednog 
govora o carizmu uklonjen sa sveučilišta. 
Protivnik materijalista i pozitivista, pod 
utjecajem njemačke idealističke filozofije 
(osobito Leibniza, Kanta i Schellinga) i 
mističkih doktrina. Filozofija i teologija 
su, po njemu, usko povezane, te je filo- 
zofija zapravo samo priprema za teologi- 
ju. »Slobodna naučna teozofija« omogu- 
ćuje sintezu religioznog, mističkog zna- 
nja s filozofijom i znanostima. Bog kao 
najviša istina, apsolutna supstancija, apso- 
lutni duh i čista aktualnost spoznaje se 
neposrednim osjećajem. Čovjek spaja pri- 
rodu i apsolut, božanstvo. Mistik i idea- 
list, propovjednik teokracije i ujedinjenja 
crkava, S. je ujedno i uvjereni slavjanofil, 
protivnik carskog terora, ali i revolucije 
kao »zoološkog patriotizma«. 


Glav. djel: Kriza zapadne filozofije (1874); 
Kritika apstraktnih principa (1880); Religioz- 
ni osnovi života (1884); Opravdanje dobra 
(1897). 


SOREL, George, franc. sociolog i publi- 
cist (1847 — 1922). Početkom devedesetih 
godina prilazi marksizmu, ali ubrzo kriti- 
zira mnoge njegove teoretičare i radničke 
predstavnike, prije svega zbog »vjere u 
parlamentarizam i humanizam«. S. sma- 
tra da se sva »budućnost socijalizma na- 
lazi u autonomnom razvoju radničkih 
sindikata«. Stoga se negativno odnosi pre- 
ma bilo kojem tipu partije i smatra da 
proletarijat kao klasa treba, prije svega, 
putem nasilja postići prevrat. »Proleter- 
sko nasilje može ne samo osigurati budu- 
ću revoluciju, već izgleda da je ono jedino 
raspoloživo sredstvo kojim nacije, otup- 
ljene od humanitarizma, mogu ponovo 
zadobiti svoju nekadašnju energiju.« Na- 
silje će se najočitije ispoljiti, po Sorelu, 
u generalnom štrajku. On dovodi do de- 
finitivnog uništenja države, pa je time So- 
rel postao glavni teoretičar anarhosindi- 
kalizma. U biti eklektički zasnovana — 
s elementima Proudhona, Marxa, Bergso- 
na, Nietzschea i dr. — Sorelova koncep- 
cija budućeg društva i čitava njegova »no- 
va škola« imala je — bez obzira na to što 
je npr. Sorel lično pozdravio Lenjina i 
Oktobar — svoje pristalice i među naj- 
reakcionarnijim, pa i fašističkim »teoreti- 
čarima«. 

Glav. djela: L'avenir socialiste des syndicats 
(1900); Reflexions sur la violence (1908); Intro- 
duction a Viconomie moderne (1903); La d&4om- 
position du marxisme (1908). 


SOROKIN, Pitrim, ruski sociolog 
(1889— 1968). Član vlade  Kerenskog 
1917. god., od 1923. prof. sociologije na 
raznim sveučilištima u SAD. Izvanredni 
erudit, S. posebno naglašava potrebu su- 
radnje sociologije i povijesti. U djelima 
posvećenim sociologiji spoznaje S. je sa- 
brao opširne empirijske materijale, a po- 

sebno je proučavao, s obzirom na dru- 
štveno-kulturne sisteme, tzv. »fluktuacije 
sistema istina« koje se prvenstveno odno- 
se na filozofsku i naučnu spoznaju. Više 
plodonosan u konkretnim analizama i 
povijesnim pregledima socioloških teori- 
ja nego u originalnim teoretskim tezama, 
S. je poznat i po svojoj hipotezi cikličkih 
smjenjivanja teološko-intuitivnog, racio- 
nalističkog i osjetilno-empirijskog raz- 
doblja. 

Glav. djela: System of Sociology (2 sv. 1920/ 
21); Sociology of Revolution (1925); Social Mo- 
bility (1927); Savremene sociološke teorije (1928, 
prev.); Social and _ Cultural Dynamics (4 sv. 
1937-41); Sociocultural Causality, Space and 
Time (1943); Society, Culture and Personality 
(1947); Social Pbilosopbies of an Age of Crisis 
(1951). 


SOURIAU, Etienne, franc. estetičar 
(1892— 1980). Prof. opće filozofije a ka- 
snije estetike na Sorbonni. Ispitujući raz- 
ne suvremene estetske probleme, a po- 
sebno problem odnosa među umjetnosti- 
ma, S. pokušava na znanstvenoj osnovi 
pronaći temeljne principe i kriterije za 
osmišljenje i valorizaciju umjetnosti. Kao 
protivnik slobodno-impresionističkog i 
umjetničkog pristupa umjetnosti, S. sma- 
tra da treba odbaciti kao neznanstvenu 
predrasudu, kao jeftinu frazu koja ne po- 
štuje spoznajnu funkciju razuma i ne re- 
spektira napor učenja, sve one teorije čiji 
zastupnici »iz vlastite duševne lijenosti« i 
»neznanja« smatraju da se umjetnost ne- 
dovoljno cijeni ako se o njoj govori 
činjenično, strogo, jezgrovito, učeno. 
»Oni kažu da bi radi prilagođavanja jezika 
predmetu 0 njoj (tj. o umjetnosti) trebalo 
govoriti na umjetnički način. To bi otpri- 
like bilo isto kao kad bi fizičar morao 
bučno govoriti o zvuku, toplo o termo- 
metru.« S. smatra da će samo znanstvena 
estetika imati budućnost i da je ta este- 
tika već do danas sabrala nepregledno 
mnoštvo činjenica o umjetnostima i lje- 
poti uopće koje se nepravedno ignoriraju. 


Filozofska naučavanja mogu čak činiti i 
čast estetici, ali ona ne unapređuju naša 
znanja o umjetnostima. S. je dao i shemu 
sistema lijepih umjetnosti građenu u 
koncentričnim krugovima. 

Osim nekih pojedinačnih zanimljivih 
refleksija, cjelokupni iskustveni rezultati 
znanstvenih ispitivanja E. Souriaua nera- 
zmjerni su njegovim naučnim ambicija- 
ma i čitavom njegovom pokušaju objek- 
tivističko-iskustvenog zasnivanja estetike. 

Glav. djela: Pensće vivante et perfection for- 
melle (1925); L'avenir de Vestbćtique (1929); 
L'instauration pbilosopbique (1939); Odnos me- 
đu umetnostima (1947, prev.), L'ombre de Dieu 
(1955). 


SPANN, Othmar, njem. sociolog i filo- 
zof (1878 — 1950). Prof. u Brnu i Beču. U 
okviru svog nazora na svijet, što ga je sam 
prozvao »univerzalizmom«, poznata je 
njegova povijesno orijentirana nauka o 
kategorijama, kao i njegova sociološka 
analiza bazirana na nekim spiritualisti- 
čkim i idealističkim premisama i na po- 
kušaju prevladavanja — materijalističkog 
shvaćanja povijesti. On smatra da je uop- 
će materijalizam pogrešna forma empi- 
rizma, njegovo jednostrano izopačavanje. 
U tom je smislu i neprijatelj marksizma. 
Glav. djela: Wirtscbaft und  Gesellscbaft 
(1907); Gesellscbafislebre (1914); Tote und le- 
bendige Wissenscbaft (1921); Der wabre Staat 
(1921); Kategorienlebre (1924); Irrungen des 
Marxismus (1929); Gesbichtspbilosopbie (1932); 
Naturpbilosopbie (1937); Religionspbilosophie 
(1947); Ganzbeiilicbe Logik (posth. 1962). 


SPAVENTA, Bertrando, tal. filozof 
(1817 — 1883). Prof. filozofije u Napulju. 
Jedan od glavnih predstavnika hegelov- 
stva u Italiji. Smatra da je Hegel, u stvari, 
misaoni nasljednik talijanske renesansne 
filozofije (osobito Vica). Pripadao je lije- 
voj hegelovskoj struji, a utjecao je i na 
Labriolu, Crocea i Gentilea. 

Glav. djela: Kantova filozofija i njen odnos 
prema talijanskoj filozofiji (1860); Filozofija 

Giobertija (1863); Principi filozofije (1867); 
Idealizam i realizam (1874), Principi etike (s 
predgovorom i bilješkama G. Gentilea, posth. 
1904). 


SPENCER, Herbert, engl. filozof i so- 
ciolog (1820 — 1903). Inženjer na željez- 
nici, zatim novinar, da bi se tek od 1853. 
posvetio filozofiji, sociologiji, biologiji, 
pedagogiji, etici, estetici, astronomiji, psi- 
hologiji i geologiji. 

Spencerova misao počinje od uvjerenja 
da je univerzum uređena cjelina što pod- 
liježe takvoj zakonitosti koja ga sveg pro- 
žima, što obuhvaća svekoliko zbivanje i 
vrijedi u svim područjima. Temeljni prin- 
cip svega postojećeg jest zakon razvitka, 
evolucije, koji ukazuje da sve u svijetu 
prelazi postupno iz neodređenog i nestal- 
nog, jednostavnog (homogenog) u kom- 
pleksnije i određenije, raznovrsno (hete- 
rogeno). Razvitak je proces integracije 
materije i dispacije kretanja pri kojem 
»materija prelazi iz stanja neodređene, 
nevezane homogenosti u stanje određene 
vezane heterogenosti«. U toku svakog ra- 
zvitka vidljiva su dva suprotna procesa: 
diferencijacija, tj. prijelaz iz jednostavnog 
k raznovrsnom, i integracija, tj. ponovno 
sastavljanje pojedinačnih diferenciranih 
pojava u nove cjeline. 

Spoznajnoteoretski agnostik, koji sma- 
tra da ljudska spoznaja ima neprelazne 
granice i da zbilju možemo shvatiti samo 
onako kako se prikazuje našim osjetilima, 
a ne »kakva je apsolutno«, tj. po sebi, S. 
je uvjeren da se iza svih pojava skriva 
njihova osnova koju nikad nećemo do- 
znati. »Sve dosadašnje teorije vode prema 
nedokučivostima.« Po Spenceru, ateist 
koji pokušava zamisliti svijet kao da po- 
stoji po sebi bez uzroka ne može odgo- 
voriti na pitanje o početku svega posto- 
jećeg, a teist ne može odgovoriti na pita- 
nje tko je stvorio boga. Ni jedan ni drugi 
logički ne mogu izdržati te elementarne 
prigovore, a ni znanstvenici ne mogu od- 


govoriti na pitanje što je materija. Ipak, 
pri promatranju svojih misli opažamo ka- 
ko je nemoguće da se »oslobodimo svije- 
sti o jednoj aktualnosti iza pojava i kako 
ta nemogućnost proizvodi našu nerazori- 
vu vjeru u aktualnost«. Pošto je ukazala 
na nespoznatljivo, filozofija se okreće 
spoznatljivom. Ali filozofija kao spoznaja 
najviših općosti mora biti sinteza svih za- 
kona posebnih nauka, tj. onog što je spo- 
znatljivo. Stoga je Spencer protiv skepti- 
cizma, koji smatra da ništa sigurno ne 
možemo znati ni o onome što je u gra- 
nicama našeg iskustva, pa i protiv poziti- 
vizma, koji odriče značenje filozofiji. Jer 
filozofija traži obuhvatni i opći princip 
koji će opisati sva iskustva i ujediniti sve 
bitne crte cjelokupne spoznaje. Takav 
princip nalazi Spencer u evoluciji. 

Štoviše, utvrdivanje sigurnog i jedin- 
stvenog dinamičnog principa koji će izra- 
ziti sve odnose u kozmosu postaje osnov- 
na preokupacija njegove filozofije, koja 
svoje zaključke mora temeljiti na stvar- 
nim znanjima iz egzaktnih prirodnih 
nauka. Sve te nauke pokazuju da u svjet- 
skom procesu nema apsolutnog mira, već 
sve podliježe osnovnom  evolucionisti- 
čkom zakonu neprestanog drugačijeg ra- 
spodjeljivanja materije i kretanja. Život 
se, po Spenceru, očituje kao sve veće pri- 
lagođavanje unutarnjih odnosa na vanj- 
ske; zato bića i čine niz postupno sve 
razvijenijih oblika. Tako je S. Darwinovu 
tezu o prirodnoj selekciji i razvoju proši- 
rio Lamarckovom teorijom o neposred- 
noj adaptaciji. Ta stalna adaptacija unu- 
tarnjeg stanja na sve kompleksniju cjeli- 
nu karakteristična je i za sve psihičke 
procese. 

Dva su temeljna kriterija na osnovi ko- 
jih određuje Spencer estetsko osjećanje: 
1. Estetsko osjećanje ne služi nijednoj 
funkciji koja potpomaže život i 2. Najviše 
je estetsko osjećanje ono koje ima najveći 
opseg proizveden upotrebom najvećeg 
broja snaga bez ijedne nepotrebne upo- 


Spencer 


390 


trebe. Oba ova temeljna principa mogu 
se odnositi na igru, a nagon za igrom je 
»akumulirana energija koja zahtijeva is- 
pražnjenje«. Igra nastaje kako iz suviška 
energije koja nije utrošena za zadovolje- 
nje životnih potreba, tako i iz neposred- 
nih zadovoljstava i »zadovoljenja egoisti- 
čkih osjećanja koja u tom trenutku ne 
nalaze drugu sferu«. Lijepo, međutim, po- 
staje »korisno onda kad prestaje biti ko- 
risno«. Ono što je nužno ne može biti 
lijepo jer je korisno. Na primjer, muški 
organi kod životinja su korisni, a ne lije- 
pi. Ali sjaj dlake i raskošno perje postaju 
lijepi jer su nekorisni. I kule i puškarnice 
srednjovjekovnih dvoraca za ljude su 
srednjeg vijeka bile estetski nezanimljive, 
a za nas su postale ukrasi jer nisu više 
korisne i jer su izvan prvobitne funkcio- 
nalnosti. Po Spenceru, samo visokorazvi- 
jeno društvo omogućuje razvoj lijepih 
umjetnosti, za njega je nužna estetska 
kultura. U budućem će vremenu umjet- 
nosti cvjetati više no danas jer će ušteda 
u vremenu biti veća. No razvoj društva 
nužno ima prvenstvo pred razvojem 
umjetnosti, jer ono što omogućuje mora 
biti prije onog što se omogućuje. 


Princip »integracije putem diferencija- 
cije« vrijedi i na području društva. Zastu- 
pajući naturalistički monizam, koji zapra- 
vo ukida razlike između prirodnih i hu- 
manističkih nauka, S. je predstavnik na- 
turalističko-organističkog pravca u socio- 
logiji. Impresioniran prvenstveno biolo- 
+gijom, on je, po analogiji s organizmom, 
pokušao društvo protumačiti kao »su- 
perorganizam«. Društvo se bori za sa- 
moodržanje, ono se prilagođava, uspo- 
stavlja ravnotežu, spontano se razvija od 
jednostavnog i primitivnog do komplek- 
snijeg, do heterogenog. Primjenjujući, 
međutim, organološke analize u sociolo- 
giji, on je uvijek inzistirao na »supraor- 
ganskom« karakteru društva i istakao če- 
tiri točke po kojima se društvo ipak raz- 
likuje od bioloških bića: 1. Organizam je 


simetričan, a društvo asimetrično; 2. Or- 
ganizam je kontinuiran, a društvo raspr- 
šeno (tj. njegovi sastavni dijelovi mogu 
mijenjati svoje mjesto); 3. Struktura dru- 
Šštva — nasuprot organizmu — nije loka- 
lizirana i stabilizirana; 4. U organizmu je 
svijest vezana uz određeni živčani centar, 
a u društvu je ona difuzna. 


Ipak je Spencer mnogo utjecao na bio- 
logističko shvaćanje kako u filozofiji, tako 
posebno i u sociologiji (Espinaz, Worms, 
Gumplovitz i dr), a imao je određenog 
odjeka i u nas (posebno Božidar Kneže- 
vić). Njegov zatvoreni sistem sintetičke 
filozofije evolucionizma, koji je težio za 
tim da se smisao svih pojedinih oblasti 
stvarnosti razumije iz jedne jedinstvene 
cjeline i jednog principa, i koji je njegovo 
golemo enciklopedijsko znanje sredio na 
osnovi jedne opće koncepcije razvoja, 
nužno je danas zastario i ne može se pri- 
mijeniti na niz novih prirodoznanstvenih 
spoznaja. Biologistički evolucionizam u 
filozofiji i prirodnim naukama i individu- 
alistički liberalizam (u ekonomiji, socio- 
logiji, pedagogiji i etici) često su rezulti- 
rali i takvim teoretskim  (socijal- 
-darvinizam npr.) i praktičnim (+liberal- 
na« mogućnost eksploatacije) posljedica- 
ma koje sigurno veliki i uporni učenjak 
nije imao u vidu kad je gradio svoje za- 
okruženo i monumentalno djelo. 

Glav. djela: Tbe Development Hypothesis 
(1852); Progress, lis Law and Cause (1857), Es- 
says (1858); A System of Syntketic Philosophy 
(1862 — 1896), sadrži: First Principles; Princi- 
ples of Biology; Principles of Psychology; Princi- 
bles of Sociology; Principles of Etbics); Educati- 
on, Intellectual, Moral and Physical (1861); Tbe 
Classification of the Sciences (1864); Tbe Study 
of Sociology (1873); Tbe Factors of Organic Ero- 
lution (1886); Tbe Inadequacy of Natural Se- 
lection (1893); An Autobiograpby (2 sv. posth. 
1904). 


SPENGLER, Oswald, njem. filozof i 
historičar kulture (1880 — 1936). Promo- 


.virao u Berlinu disertacijom o Heraklitu, 

jedno vrijeme nastavnik matematike u 
Munchenu, zatim slobodan pisac. 


U svom glavnom djelu Propast Zapada 
iznosi svoju morfologiju povijesti, tj. uče- 
nje o raznim temeljnim oblicima, mije- 
nama i sklopovima povijesnog zbivanja. 
Povijest pokazuje ciklički slijed pojedinih 
izoliranih, samoniklih životnih sklopova, 
a pojedinačne su kulture između sebe 
potpuno različite. Ti se kulturni sklopovi 
promatraju bilo kao ispoljavanja određe- 
ne »duše kulture« (Kulturseele), bilo kao 
organski oblici razvoja pojedinih kultura 
kako bi se »moglo zaključiti o budućnosti 
suvremenih kultura«. U tom se smislu 
Spenglerova filozofija suprotstavlja shva- 
ćanju povijesti čovječanstva kao jedno- 
stavnog pravolinijskog razvitka, progre- 
sivnog kontinuiranog procesa u kojem 
čovječanstvo neprestano napreduje. Na- 
mjesto tog kontinuuma, S. vidi samo Žži- 
vot samostalnih velikih organizama, odi- 
jeljenih jednih od drugih, a ti su organiz- 
mi »kulture«. Povijest čovječanstva nije 
ništa drugo do biografija tih kultura. Tri 
su osnovne forme kultura: antička ili 
apolonijska, arapska ili magijska i zapad- 
noevropska ili faustovska. U osnovi svake 
od tih kultura »leže neki opći biografski 
praoblici«, odnosno organski pojmovi kao 
što su rađanje, mladost, zrela dob i sta- 
rost. Svaka je kultura, smatra Spengler, 
ujedno i prapojava (prafenomen), osnov- 
na ideja, pralik postojanja. On inzistira i 
na tome da je kultura, kao organska, više 
jedinstvo, duhovni organizam, a ne me- 
hanički agregat. To bi, naime, bila mrtva 
umjetna tvorevina što sudbinski ne bi 
mogla proživljavati mjene svog života. 
Manifestacije te kulture su duhovne tvor- 
be: filozofija, umjetnost, religija, politika, 
znanost. 

S. razlikuje nužnost uzroka i posljedice 
kao logike prostora od »organske nužno- 
sti sudbine« kao logike vremena. Sve kul- 
ture već su unaprijed određene da sud- 
binski i neizbježno idu svojoj propasti, pa 


svaka od njih kroz razne stadije završava 
civilizacijom kao epohom raspadanja. 
Propast Zapada, pojava vremenski ogra- 
ničena kao i njoj odgovarajuća propast 
antike, za Spenglera je bitna filozofska te- 
ma, koja »shvaćena u svoj svojoj težini 
obuhvaća u sebi sva velika pitanja bitka«. 
Tendencije opadanja ispoljavaju se uvijek 
u prevlasti racionalizma i tehnike, u stva- 
ranju velikih gradova, u demokratizmu, 
kozmopolitizmu i pacifizmu, kao i uopće 
u isticanju u prvi plan općeljudskih pra- 
va. Jedina moguća i preostala filozofija 
naše silazne faze jest skepsa, kojom je i 
završila grčka mudrost. 

Izdržati, usprkos mračnoj viziji propa- 
sti, postaje osnovni imperativ: »Rođeni 
smo u ovo vrijeme i moramo hrabro poći 
ovim putem koji nam je određen do kra- 
ja. Nema drugog. Dužnost nam je da iz- 
držimo na izgubljenom položaju bez na- 
de, bez spasa.« 


Protivnik marksizma, pozivajući se — 
s manjim ili većim pravom — na Goet- 
hea i Nietzschea kao svoje uzore, S. je 
svojom pesimističkom i mračnom mor- 
fologijom povijesti — bez obzira na iz- 
vanredno obilje iznesenih pojedinačnih 
kulturno-historijskih podataka i lucidnih 
zapažanja — utro put nekim »teoretičari- 
ma« i praktičarima koji će iz njegova uče- 
nja koristiti rasne i nacionalne elemente 
i proglasiti smrt zapadnoevropskog i 
američkog misaonog i povijesnog sklopa, 
što ga treba nadomjestiti i preporoditi 
germanska kultura. Stoga i nije čudo što 
su upravo nacionalsocijalisti i na osnovi > 
nekih  vulgariziranih i  simplificiranih 
Spenglerovih teza sebe smatrali nosioci- 
ma te nove kulture koja treba da se iz- 
gradi na ruševinama stare, dekadentne 
Evrope. 

Glav. djela: Propast Zapada, nacrti za mor- 
fologiju istorije sveta (1918— 22, prev); Preus- 
sentum und Sozialismus (1920); Čovjek i tebni- 
ka (1931, prev); Jabre der Entscheidung 
(1933); Urfragen (posth. 1965). 

SPEUSIP, grč. filozof (oko 409 -— 339. 
pr. n. e.). Platonov sestrić, njegov učenik 
i nasljednik u Akademiji. U mnogim svo- 
jim tezama mijenja Platonovo naučava- 
nje. On je težio sistematizaciji znanja, te 
je, po svjedočanstvu Diogena Laertija, 
»prvi bacio pogled na opće u znanostima 
i na vezu između njih«. Uz formalni prin- 
cip (jedno) za Speusipa postoji i materi- 
jalni princip (mnogo), pa je iz spajanja 
jednog i mnogog izvodio svoju teoriju 
brojeva. Brojevi su za njega posebne, 
transcendentne supstancije, te je Platono- 
vo učenje o idejama u njega zamijenjeno 
specifičnom teorijom brojeva. Od njego- 
vih djela sačuvani su samo neki fragmen- 
ti. 


SPINOZA, Baruch (Benedictus) de, 
niz. filozof (1632— 1677). Porijeklom iz 
jevrejske obitelji koja se doselila iz Por- 
tugala, S. se još kao mladić posvećuje stu- 
diju Biblije, Talmuda i skolastičke filozo- 
fije. No ubrzo svojim kritičkim racional- 
nim stavom prema tim tekstovima izazi- 
va bijes jevrejskih vjerskih poglavara i 
teoloških krugova uopće, a 1656. godine, 
nakon bezuspješnih nagovora da se vrati 
vjeri otaca, proklet je najtežom anate- 
mom i izbačen iz jevrejske općine: »Neka 
je proklet danju i neka je proklet noću. 
Neka je proklet kad liježe i neka je pro- 
klet kad ustaje. Neka je proklet kad po- 
lazi i neka je proklet kad se vraća... Na- 
ređujemo vam da nitko s njim ne progo- 
vori ni usmeno ni pismeno, da nitko ne 
boravi s njim pod istim krovom ili četiri 
lakta bliže od njega, da nitko ne čita spis 
koji je on sastavio.« 

Proganjan i ponižavan kao »princ 
ateist« (Atheorum Princeps), »otpadnik« i 
»inkarnacija satane«, čija djela »zaslužuju 
da budu bačena u tamu pakla«, blaćen, 
prevaren, povučen u sebe, S. odbija 1673. 
da napusti svoj teoretski stav i otklanja 
poziv za profesora na filozofskoj katedri 
u Heidelbergu, da bi se izdržavao napor- 


nim radom brušenja optičkih stakala i 
osigurao tako sebi intelektualnu i moral- 
nu nezavisnost. Sestri Rebeki prepušta 
čitavo očevo nasljedstvo i za sebe ostavlja 
samo jedan krevet i stol. Umire u 45. 
godini života od tuberkuloze, u vrijeme 
dok su mu objavljena svega dva spisa: 
Principi filozofije Renća Descartesa, u ko- 
jem izlaže, ali i na svojevrstan i samosta- 
lan način interpretira učenje Descartesa, 
te Teološko-politički traktat, koji je zbog 
oštre kritike i slobodoumnih teza tiskao 
anonimno. 


U svom kapitalnom i posthumno ti- 
skanom djelu Etika geometrijskim redom 
izložena (što sadrži 5 dijelova: O Bogu; 
O prirodi i porijeklu duha; O porijeklu 
i prirodi afekata; O čovjekovoj neslobodi 
ili o moći afekata; O spoznajnoj moći ili 
o čovjekovoj slobodi) S. pokušava strogo 
racionalistički i »geometrijskim načinom.« 
izvesti čitavu svoju filozofiju iz određe- 
nog broja definicija, aksioma, propozicija 
i dokaza. Osnovna je misao njegove filo- 
zofije, izražena u prvom dijelu Etike, 
tvrdnja da postoji, nasuprot Descartesovu 
dualizmu, samo jedna beskrajna supstan- 
cija. Egzistencija te supstancije slijedi iz 
samog njenog pojma i uzrok je same sebe 
(causa sui). Kao jedan od središnjih poj- 
mova Spinozine filozofije, causa sui sadr- 
Ži u sebi odbacivanje svakog vanjskog uz- 
roka (tako i boga kao transcendencije pri- 
rode), omogućuje tezu o samodovoljnosti 
i autonomnosti prirode, kao i jedinstvu 
svijeta, te je njime u biti određen čitav 
Spinozin monistički determinizam, od- 
nosno pojam slobodne nužnosti. Bog ili 
priroda (Deus sive natura) nije izvan ili 
iznad stvari, već je u njima, pa je stoga 
on i priroda koja stvara (natura naturans) 
u odnosu na sve moduse božjih atributa, 
tj. na stvorenu prirodu (natura naturata). 
Atributom zove Spinoza ono »što razum 
opaža na supstanciji, kao da sačinjava nje- 
nu bit« (definicija IV), a od beskrajno 
mnogo atributa beskrajne supstancije naš 

razum spoznaje samo dva: protežnost i 
mišljenje. Modusi tih atributa su, među- 
tim, kao konačne stvari, promjenljiva i 
prolazna stanja supstancije ili pojavni 
oblici njezine vječne i po sebi promjen- 
ljive biti. Najvažnije modifikacije mišlje- 
nja jesu razum i volja, a najvažnije modi- 
fikacije protežnosti mir i kretanje. Cjelo- 
kupno je zbivanje u duhovnom i materi- 
jalnom svijetu strogo determinirano, sve 
su pojave uzročno povezane i svaki je 
modus mišljenja određen drugim modu- 
som mišljenja, a modus protežnosti dru- 
gim modusom protežnosti. Kako, među- 
tim, postoji samo jedna supstancija, oba 
su kauzalna niza (materijalni i duhovni), 
u stvari, jedan proces promatran s dva 
različita aspekta. Tako je Spinozin psiho- 
fizički paralelizam izražen stavom da su 
red i veza ideja isti kao red i veza stvari 
(ordo et connexio idearum idem est ac 
ordo et connexio rerum). Kako je ljudski 
duh strogo determiniran modus mišlje- 
nja, to ne postoji ni sloboda volje (čak ni 
bog ništa »ne radi iz slobodne volje«), a 
i sama se ideja slobodne volje zasniva na 
nepoznavanju svih uzroka. »Kad bi ka- 
men koji pada imao svijesti, držao bi da 
je njegovo padanje rezultat njegove slo- 
bodne volje.« Afektivna stanja (koja S. iz- 
vodi »geometrijskim redom« iz tri osnov- 
na afekta: radosti, žalosti i požude) prvi 
su oblik spoznaje i svjesne djelatnosti, 
što, međutim, pružaju »neadekvatne spo- 
znaje«. Spinoza, koji smatra da »mržnja 
ne može biti nikad dobra« (XLV) i koji 
misli da vrlina nije ništa drugo do »raditi 
prema zakonima vlastite prirode«, daje iz- 
vanrednu analizu ljudskih afekata — koje 
izjednačuje sa stanjem ljudskog ropstva. 
Čovjek podložan afektima nije svoj go- 
spodar, nego je podvrgnut sudbini, u čijoj 
se vlasti nalazi tako da je često »primoran 
ići za onim što je gore, iako vidi ono što 
je bolje«. Pa ipak, afekt može biti obuz- 
dan ili uklonjen samo »afektom suprot- 
nim i jačim od afekta koji treba obuzda- 


ti«. Istovremeno, međutim, čim imamo 
jasnu i razgovijetnu ideju o određenom 
afektu, on prestaje biti stanje trpljenja, pa 
je to više u našoj moći, i duh to manje 
od njega trpi što nam je poznatiji. Ra- 
zum, koji prevladava afekte, sam sebe 
potvrđuje i nalazi u sebi kriterij istinito- 
sti, drugi je, viši stupanj spoznaje. Treći 
stupanj, koji je najviša manifestacija ljud- 
skog duha, pomoću kojeg on dopire do 
same biti stvari, do spoznaje boga ili pri- 
rode, intuitivna je spoznaja, odnosno pro- 
matranje stvari sub specie aeternitatis. Na 
tom se stupnju uzdižemo do intelektual- 
ne ljubavi prema bogu (amor Dei intel- 
lectualis) ili, što je za Spinozu isto, do 
istinske spoznaje prirode, u kojoj se na- 
lazi apsolutni mir i nepomućenost duše. 
Nijedna druga ljubav osim ove nije vječ- 
na, a >»u prirodi ne postoji ništa što je 
suprotno ovoj intelektualnoj ljubavi ili 
što bi je moglo uništiti«. Istovremeno, što 
više stvari »duh spoznaje drugom i tre- 
ćom vrstom spoznaje, to manje trpi od 
afekata, koji su rđavi, i to manje se boji 
smrti«. Blaženstvo koje je tako postignuto 
nije nagrada vrlini, »nego je sama vrlina, 
i mi mu se ne radujemo stoga što obuz- 
davamo požude, nego, obrnuto, stoga što 
mu se radujemo, možemo obuzdavati po- 
žude«. 

U svojem Teološko-političkom traktatu 
i Političkom traktatu Spinoza je dao ne 
samo briljantnu kritiku društvenih i op- 
ćeidejnih kretanja svoga vremena, već je 
svojim slobodnim i prodornim umom 
opisao neke socijalne fenomene na način 
koji je u mnogo čemu i danas aktualan. 
Posljedice svih oblika praznovjerja kobne 
su za čovječanstvo kako u odnosima ljudi 
unutar jedne države, tako i u odnosima 
među narodima. Nacionalne i vjerske 
predrasude drže ljude u obmani, poniža- 
vaju ih jer im oduzimaju slobodnu upo- 
trebu njihova najvišeg dobra — razuma, 
stvaraju međusobna  neprijteljstva i 
mržnju, izazivaju ratove i krvoprolića. 

»Monarhijska uprava« ima koristi u podr- 
žavanju fantastičnih proizvoda prazno- 
vjerja, sugerirajući narodu da pod vidom 
religije poštuje svoje kraljeve kao bogove. 
Za Spinozu su »svi narodi jednaki s ob- 
zirom na razum 1 istinske vrline«, a jed- 
nakost, bez koje se neizbježno ruši opća 
sloboda, ne može se održati tako da se 
»nekom čovjeku, slavnom zbog njegove 
vrline, zakonom dodjeljuju izvanredne 
počasti«. »Što se tiče spomenika, trijumfa 
i ostalih poticaja vrlini, to su više znaci 
ropstva nego slobode. Jer nagrade za po- 
štenje daju se robovima, a ne slobodnim 
ljudima.« 

Spinoza smatra da bi zakoni bili nepo- 
trebni kad bi svi ljudi bili umni. Uosta- 
lom, i savršena država ograničavala bi 
moć svojih građana samo ukoliko bi ta 
moć mogla učiniti štetu njihovim uza- 
jamnim odnosima; ona tako zapravo ne 
bi ni oduzimala ni povećavala slobodu. 
»Cilj države nije da vlada ni da ljude odr- 
žava u strahu, nego, naprotiv, da pojedin- 
ce oslobađa od straha. . .« Spinoza također 
upozorava na to da »što jedna vlada više 
oduzima slobodu govora, ljudi će sve više 
ustajati protiv tog oduzimanja«. Jer »ljudi 
su po svojoj prirodi takvi da ništa ne pod- 
nose teže nego kad im se mišljenja, koja 
oni drže za istinita, pripisuju u grijeh 
protiv zakona«. U takvim, naime, prilika- 
ma ne smatraju da je zlo, nego da je »pra- 
vo kad ustanu na bunu i ne ustežu se ni 
od kakva čina protiv vlasti«. Što, dakle, 
država duhove manje nadzire, to bolje i 
za građane i za državu. Istovremeno, svi 
poslovi države moraju biti javni i ne po- 
stoji izgovor ni za kakvu tajanstvenost. 
»Samo oni koji teže posjedovanju apso- 
lutne moći ništa drugo ne znaju no da 
vječno ponavljaju kako državni interes iz- 
iskuje tajno obavljanje državnih poslova. 
Što se više takvi argumenti prikrivaju pla- 
štem opće koristi, sve gore ropstvo dolazi 
im kao posljedica. Bolje je da pravedne 
namjere budu poznate protivnicima ne- 


goli da zle tajne tirana budu zatajene od 
građana.« 

Panteistički i racionalistički zasnovana, 
Spinozina je filozofija tražila rješenja naj- 
težim filozofskim i ljudskim pitanjima u 
okviru realnog opstojećeg svijeta, i taj se 
»sjajni predstavnik dijalektike« (Engels) 
nije zadovoljavao, poput svojih skolasti- 
čkih prethodnika (pa i samog Descartesa), 
spoznajnim  pseudorješenjima, koja su 
omogućena tvrdnjom o postojanju i sve- 
moći nekog transcendentnog bića. Spino- 
za je ipak »osjetilnu antiteološku bit pri- 
rode shvaćao kao metafizičku, teološku 
bit, odnosno iz prirode učinio božanstvo« 
(Plehanov). Nesumnjivo sputavan i ogra- 
ničavan svojim vremenom i prilikama, pa 
i filozofskim nasljeđem srednjeg vijeka 
(što se zapaža, prije svega, u njegovoj ter- 
minologiji), ne shvaćajući dovoljno os- 
novna određenja društvene biti čovjeka 
(svodeći ga često samo na dio prirode), 
zapadajući ponegdje u jednostranu racio- 
nalističku gnoseologiju, kao i mehanički 
determinizam, Spinoza je ipak, s gledišta 
mogućnosti i historijskih perspektiva vre- 
mena u kojem je živio, jedan od najzna- 
čajnijih i najdosljednijih predstavnika ra- 
cionalističke i monističke filozofije uop- 
će. Utjecaj njegove misli izvanredno je 
značajan i očituje se u nizu literarnih i 
filozofskiih djela sve do naših dana. Les- 
sing je ustvrdio da je »filozofija toga $S., 
koga naši sunarodnjaci tretiraju kao mr- 
tvog psa« — i njegova filozofija; o njemu 
su s entuzijazmom govorili i Herder, 
Goethe, = Fichte, = Schelling, — Hegel, 
Schleiermacher i mnogi drugi. Beskrajno 
oduševljenje za njegovu filozofiju izrazio 
je Heine riječima: »Čitajući Spinozu, 
obuzima nas osjećanje kao da promatra- 
mo prirodu u punoj životnosti njenog 
mira. To je šuma misli, do neba visokih, 
čiji se cvjetni vrhovi valovito njišu, dok 
nesalomljiva stabla pružaju svoje korije- 
nje u vječnu zemlju. Spinozini spisi zrače 
dahom koji se ne da objasniti. On nas 

blago dodiruje kao povjetarac budućih 
vremena. Možda se duh židovskih proro- 
ka smirio na njihovom zakašnjelom po- 
tomku.« 

Glav. djela: Renati Descartes Principiorum 
pbilosobbiae pars I et II (1663); Teološko- 
-politički traktat (1670, prev); Opera postbuma 
(1677, sadrže: Politički traktat, prev.; Tracta- 
lus de intellectus emendatione; Epistolae; Com- 
pendium grammaticum linguae hebraeae; Eti- 
ka geometrijskim redom izložena, prev.). 


SPIRITO, Ugo, tal. filozof (1896 — 
1979). Prof. u Genovi, kasnije u Rimu 
prof. teoretske filozofije i redaktor talijan- 
ske enciklopedije. U prvo vrijeme blizak 
Gentileu, kasnije se od njega udaljuje. S. 
U. je glavni predstavnik tzv. problemati- 
cizma. Osnovna preokupacija njegovih 
mnogobrojnih radova jest opća društvena 
i moralna kriza, kao i kriza modernog 
mišljenja: »Današnja kriza upravo je kriza 
modernog mišljenja zato što je u sumnju 
stavljen baš onaj cogito koji je htio biti 
princip razrješenja sumnje.« Ta je kriza 
opća kriza »pogleda na svijet i život« kao 
»epilog modernog mišljenja«. U tom smi- 
slu svaki je pokušaj »spasavanja metafizi- 
ke«, kako onaj aktualistički, tako i scijen- 
tistički (dominantan u SAD i SSSR-u), 
ostao bezuspješan jer je riječ o potpuno 
nekritičkoj metafizici, koja ne smanjuje, 
već i povećava krizu. Upravo zato postaje 
tako urgentnom potreba za polaznom to- 
čkom. Kako se sve stavlja u sumnju, valja 
početi od nesuđenja. Ali suditi se mora 
ako se uopće želi živjeti. »Problematici- 
zam« stoga želi ispitati prirodu suđa, te, 
razlikujući vrijednosni i činjenični sud, 
smatra da se predmet istraživanja može 
shvatiti »sudjelujući u njegovu životu što 
je moguće intenzivnije«. Ljubav kao ne- 
dostajanje, kao svijest o granici koju treba 
prevladati (Život kao ljubav) nije vrijed- 
nosni sud. Izgledalo je — kaže Spirito — 
kao da je povijest prirode samo trenutak 
čovjekove povijesti. No sada se »čovjek, 
postavši misterij sam sebi, okreće prirodi 


s naporom razumijevanja ili ljubavi«. Ta- 
ko, po Spiritu, pada hijerarhija vrijedno- 
sti, ali »pada i supremacija mišljenja, jer 
sve je u svemu, i u svakom fragmentu 
zbilje živi beskonačnost«. Stoga se Des- 
cartesov Cogito ergo sum pretvara — po 
Spiritu — u Cogito ergo non sum. 

Glav. djela: Novi talijanski idealizam 
(1923); Talijanski idealizam 1 njegovi kritičari 
(1930); Znanost i filozofija (1933); Život kao 
umjetnost (1941); Problematicizam (1948); Ži- 
vot kao ljubav (1953); Kršćanstvo i komuni- 
zam (1958); Kritika estetike (1964); Novi bu- 
manizam (1964); Od mita do znanosti (1966), 
G. Gentile (1969). 


SPITZER, Hugo, austr. liječnik, priro- 
doznanstvenik i filozof (1854— 1936). 
Učenik Riehla, pod utjecajem Kanta i 
Feuerbacha razvija svoju monističku i 
evolucionističku filozofiju s mnogim ele- 
mentima darvinizma. U estetici blizak 
nekim tezama Nietzschea i tretiranju 
problematike odnosa između apolonskog 
i dionizijskog. Zastupa i tezu o nužnosti 
lučenja estetike od znanosti o umjetnosti. 
U spoznajnoj teoriji zastupa tzv. »kritički 
pozitivizam«. 

Glav. djela: Nominalismus und Realismus 
in der neuesten deutschen Philosopbie (1876); 
Uber das Verbdltnis der Pbilosopbie zu der or- 
ganiscben Naturwissenscbaften (1883); Kriti- 
sebe Studien zur  Astbetik der Gegenwart 


(1897); Untersucbungen zur Tbeorie und Ges- 
cbicbte der Asibetik (1903). 


SPRANGER, Eduard, njem. filozof i 
psiholog (1882 — 1963). Prof. u Leipzigu, 
Berlinu i Tubingenu. Učenik WW. Dil- 
theya. U svom glavnom djelu Oblici živo- 
ta kritizira prirodoznanstveno orijentira- 
ne psihologije koje ne mogu doprijeti do 
ljudske duševnosti i koje ubijaju njenu 
živu dinamiku, svodeći čovjeka na njego- 
vu nagonsku i osjetilnu prirodu i negira- 
jući — svojim raščlanjivanjem i secira- 
njem — cjelinu, totalitet duševnog živo- 
ta. No kako god je pogrešno gledište koje 

nastoji čovjeka razumjeti samo kao rezul- 
tantu prirodnih utisaka, tako je isto jed- 
nostrano ono koje misli da se duševnost 
može razumjeti samo iz nje same, tj. da 
su ljudske akcije i doživljaji određeni is- 
ključivo imanentnom svrhovitošću. Čov- 
jeka okružuju objektivna kulturna dobra, 
što su nosioci vrednota, i on je rođen u 
određenoj historijskoj situaciji — pa je ta 
kulturno-povijesna zbilja izvanredno va- 
žan faktor ljudskog odnošenja i ponaša- 
nja. Taj objektivni duhovni svijet otkriva- 
ju i tumače duhovne znanosti, a među 
njima zauzima značajno mjesto duhov- 
noznanstvena psihologija. Istovremeno, 
Spranger naglašava da »mi nemamo nika- 
kvo drugo spoznajno sredstvo za duhov- 
ne tvorbe no što je individualna duhovna 
struktura. Stoga ostaje ono po sebi dru- 
štvenih tvorbi za naše spoznavanje trans- 
cendentno«. Za Sprangera postoji šest os- 
novnih idejnih tipova kojima odgovaraju 
određene vrijednosne kategorije. Eko- 
nomskom tipu odgovara vrijednost kori- 
sti, teoretskom spoznaja, estetskom ljepo- 
ta, socijalnom ljubav, političkom moć i 
religioznom smisao za životnu cjelinu. 
Estetski čovjek npr. svuda zapaža ono što 
obogaćuje njegovu unutarnju volju za 
oblikom. Znanost, međutim, uništava 
zorno i sve obuhvaća pojmovima opće va- 
ljanosti, pa se tako i objašnjava zašto je 
estetski čovjek nesklon znanosti, zašto 
mu se ona čini siromašnom, bez plastič- 
nosti, bez boje, kao isušenje života. Isto 
je tako estetski čovjek suprotstavljen 
onom ekonomskom, uopće sferi rada, on 
ima svoj specifični estetski oblik ljubavi, 
on i društvene probleme promatra putem 
mašte, nema suviše razumijevanja za vjer- 
nost, a i slabo realno poznaje ljude. No 
za svaki tip (estetski, teoretski, religiozni 
itd.) postoje središnja vrijednosna nastoja- 
nja, oko kojih se nalazi i niz drugih od- 
ređenja. Ti »idealni tipovi« nisu, dakle, je- 
dino moguće kategorije i oni treba da po- 
služe, prije svega, kao metodička poma- 

gala za upoznavanje individualne psihi- 
čke zbilje. Postoje i tzv. miješani tipovi, 
jer su realni duševni životi uvijek razno- 
likiji i bogatiji od onih znanstvenih po- 
magala kojima ih nastojimo otkriti i ra- 
zumjeti. 

Spranger je svoje životne oblike pri- 
mjenjivao i na teoriju obrazovnih ideala, 
na probleme nadindividualnih duhovnih 
veza unutar kulturne filozofije itd. Svuda 
je naglašavao kako je u njega riječ o zna- 
nosti, premda o »takvoj znanosti koja nije 
strana životu«. Znanstveno i pozitivistički 
orijentirani psiholozi potpuno negiraju 
znanstvenost u Sprangera, a neki mu teo- 
retičari čak pripisuju i rasističke tenden- 
cije. 

"Clay. djela: Die Grundlagen der Geschichts- 
wissenscbaft (1905); Pbilosopbie und Weltan- 
sebauung (1910); Kultur und  Erziebung 
(1919); Psibologija djetinjstva (1924, prev.) 
Oblici života 1921, prev); Woblfakrisetbik 
und Opferetbik (1930); Volk, Staat und Erzie- 
bung (1932); Entwicklungspsycbologie (1942); 
Kulturpatkologie (1947); Kulturbegegnungen 
als philosophiscbes Problem (1948), Menschenle- 
ben und Menscbbeitsfragen (1963); Pbilosopbie 
und Psychologie der Religion (posth. 1974). 


STADLER, Josip, teološki i filozofski 
pisac (1843— 1918). Svećenik, prof. filo- 
zofije u Zagrebu. Orijentiran striktno 
skolastički (njegovi su rimski učitelji bili 
Kleutgen, Tongiorgi i Palmieri), Stadler 
je napisao sistematski udžbenik čitave 
skolastičke filozofije u šest svezaka. 

Glav. djela: Tbeologia fundamentalis (1880). 
Njegov udžbenik skolastičke filozofije u 6 
svezaka — Filosofija — izlazio je u Sarajevu 
1904-1915. 


STAHL, Friedrich Julius, njem. filozof 
prava (1802— 1861). Poslanik, zastupnik 
monarhističko-konzervativnog pravca. 
Prof. u Wurzburgu i Erlangenu. Teist, 
protivnik Hegela, pristalica Schellinga, 
antiracionalist. Racionalizam je, po nje- 
mu, uzrok liberalizma i panteizma, koji 

razaraju crkvu i državu. Svaka filozofija 
koja želi iz logičkih zakona zaključiti na 
postojanje boga i svijeta obična je laž. U 
svom glavnom djelu Filozofija prava ra- 
zvija svoje teze o božanskom porijeklu 
prava i države. 

Glav. djela: Die Pbilosophie des Rechis 
(1830-37); Fundamente einer cbristlicben Pbslo- 
sopbie (1846); Der Protestantismus als politi- 
sches Prinzip (1853). 


STAMMLER, Rudolf, njem. filozof 
(1856 — 1938). Prof. u Marburgu i Berli- 
nu. Novokantovac, bavio se pretežno filo- 
zofijom prava. Negirao bilo kakvu vrijed- 
nost materijalističkom shvaćanju povije- 
st1. 

Glav. djela: Recbtsphilosopbiscke Abband- 
lungen und Vortrćge (2 sv. 1925); Die materia- 
listiscbe Gescbicbtsauffassung (1921); Recbis- 
pbilosopbiscbe Grundfragen (1928); Sozialis- 
mus und Christentum (1934). 


STANLEY, Thomas, engl. pjesnik, pi- 
sac i historičar filozofije (1625— 1678). 
Autor je Povijesti filozofije, koja je dugo 
vremena bila autoritativna za problem ra- 
zvoja grčke filozofije. U njoj se nalazi sa- 
mo filozofija Grka i Rimljana, jer, po Sta- 
nleyevom mišljenju, samo u pretkršćan- 
skom razdoblju postoji filozofija kao tra- 
ženje istine, koja je prisutna u kršćanskoj 
teologiji. Stoga kršćanstvo čini svaku dalj- 
nju samostalnu fizolofiju suvišnom. Nje- 
gova je Povijest filozofije niz kritičkih bio- 
grafija po uzoru na Diogena Laertija. 

Glav. djela: žistory of Pbilosopby (3 sv. 
1655-1661); History of Cbaldaick Philosopby 
(posth. 1690). 


STARDELOV, Georgi, filoz. pisac 
(1930 — ). Profesor u Skopju. Objavio je 
niz zapaženih radova, osobito iz filozof- 
sko-estetske problematike. Doktorirao je 
tezom »Razvitak estetike kod jugoslaven- 
skih naroda«. 

Glav. djela: Eseji (1956); O modernom i mo- 
dernizmu (1962), Svetovi (1969). 


STEBBING, Lizzie Susan, engl. logičar 
i filozof (1885 — 1943). Prof. u Londonu. 
Bavila se ponajviše općim pitanjima logi- 
ke, kao i filozofskim pretpostavkama ka- 
ko logičkih teorija, tako i znanstvenih 
metoda. Racionalist. 

Glav. djela: A Modern Introduction to Logic 
(1931); Ideals and Illusions (1941). 


STEFFENS, Heinrich (Henrik), njem. 
filozof norveškog porijekla (1773 — 1845). 
Prof. u Halleu i Berlinu. Pod utjecajem 
Jaccobija i Schellinga zastupa specifičnu 
romantičnu filozofiju prirode. Čovjek je 
u njegovu djelu Antropologija shvaćen 
kao živo jedinstvo duha i prirode i kao 
mikrokozmos. Povijest prirode je, dodu- 
še, povijest čovječanstva, ali i povijest je 
čovječanstva samo »zrcalo prirode«. Nje- 
gova filozofija prirode pokušava povezati 
spekulativne teze s empirijskom znano- 
šću. Opsežne autobiografske uspomene 
koje je ostavio važan su izvor za istraži- 
vanje duhovnog života romantike. 

Glav. djela: Beitrčige zur inneren Naturge- 
scbicbte der Erde (1801); Grundziige der pbilo- 
sopbiscben  Naturwissenscbaft (1806); Antbro- 
pologie (2 sv. 1823); Was ich erlebte (10 sv. 
1840 — 44). 


STEGMULLER, Wolfgang, austr. filo- 
zof i ekonomist (1923 — —). Prof. u Miin- 
chenu, sada u SAD. Glavne preokupacije 
originalnih njegovih djela su logika i se- 
mantika, kao i historija suvremene filozo- 
fije. Stoji pod odredenim utjecajem Car- 
napa i Tarskog, čije ideje kombinira i po- 
kušava dalje razviti. 

U najznačajnijem djelu Glavne struje 
savremene filozofije S. prikazuje nastanak 
i razvitak filozofskih shvaćanja što se pre- 
težno javljaju u granicama osnovnih ten- 
dencija fenomenološkog i logičko-po- 
zitivističkog mišljenja, smatrajući ih najti- 
pičnijim za suvremeni svijet. Pri tom on 
nije samo zaobišao npr. novokantovstvo, 
filozofije života, neoskolastiku itd. već je 
potpuno ignorirao i marksizam. 

Glav. djela: Glavne struje savremene filozo- 
fije (1952, prev.); Metaphysik, Wissenscbafi, 
Skepsis (1954); Das Wahrbeitsproblem und die 
Idee der Semantik (1957), Aufsatze zu Kant 
und Wittgenstein (1966); Glauben, Wissen und 
Erkennen (1967). 


STEIN, Heinrich Freiherr von, njem. 
filozof (1857 — 1887). Bavio se ponajviše 
estetikom. Iracionalist, pod određenim 
utjecajem Nietzschea, Wagnera i Dil- 
theya, Stein smatra da estetika ima zada- 
ću posredovanja umjetničkog djela i spo- 
znavanja sadržaja genijalnog zora umjet- 
nika u odnosu spram čitavog područja 
duha. 

Glav. djela: Die Entstebung der neueren 
Astbetik (1886, pretisak 1964); Giordano Bru- 
no (1900); Zur Kultur der Seele (posth. 1906); 
Idee und Welt (posth. izbor iz djela, pisama 
i dnevnika, 1940). 


STEINER, Rudolf, austrijski filozof 
(1861 — 1925). God. 1913. osnovao je 
»Opće antropozofsko društvo«, a također 
i čitav antropozofski pokret, koji je po 
mnogim svojim elementima varijanta 
teozofije, okultizma i misticizma. U po- 
četku pod odredenim utjecajem prirodo- 
znanstvenih teza Hegela, pa zatim i 
Nietzschea, S. kasnije zastupa svojevrsnu 
»filozofiju slobode« i vjeru u odlučujuću 
ulogu intuicije u spoznaji i uopće nazoru 
na svijet, da bi napokon završio u teozof- 
skim i antropozofskim tezama. U socijal- 
nim ispitivanjima (Jezgro socijalnog pita- 
nja) zastupa, međutim, i određene pro- 
gresivne ideje, koje imaju odjeka i među 
nekim suvremenim društvenim pokreti- 
ma u SR Njemačkoj. 

Glav. djela: Goethe als Vater einer neuen As- 
tbetik (1889); Die Pbilosopbie der Freiheit 
(1894); Theosopbie (1904), Vom Menscbenrćitsel 
(1916); Die Kernpunkte der sozialen Frage 
(1919); Mein Lebensgang (posth. 1925). 


STEPHEN, Sir Leslie, engl. filozof 
(1832 — 1904). Prof. u Cambridgeu. Glav- 


no područje njegova interesa je etička 
problematika. Kao cilj svojeg djela Zna- 
nost etike označava usavršavanje evoluci- 
onističke teorije Spencera i njeno usagla- 
šavanje s etikom Humea, Benthama i 
Milla. Po njemu je postojanje moralnog 
zavisno od postojanja društva, pa se stoga 
»znanstvena etika« može temeljiti samo 
na razumijevanju životnih i razvojnih 
uvjeta društva u prošlosti, sadašnjosti i 
budućnosti. U moralnom svijetu, kao i u 
organskom — misli Stephen — sve po- 
čiva na postavljanju ili održavanju odre- 
đene ravnoteže. 

Glav. djela: Science of_Etbics (1882); Social 
Rigbis and Duties (1896); Tbe Englisb Utilita- 
rians (3 sv. 1900); Hobbes (1904). 


STERN, Alfred, austrijski filozof 
(1899 —  ). Prof. u Beču, kasnije u Fran- 
cuskoj, Belgiji, Meksiku i SAD. Spoznaj- 
noteoretski idealist, koji zamjenjuje pro- 
tivurječni pojam »danog« s »logičkom i 
ekstralogičkom unutarnjom povezanosti 
mišljenja« (»fronetizam«). U učenju o vri- 
jednostima razlikuje individualne, kolek- 
tivne i univerzalne vrijednosti, zastupaju- 
ći istovremeno specifični nomotetički 
vrijednosni relativizam. 

Glav. djela: Die philosopbiscben Grundlagen 
Wabrkeit, Wirklichkeit und Wert (1932), La 
philosopbie des valeurs (1936); Sartre — His 
Pbilosopby and _Existential  Psycboanalysis 
(1953); Gescbicbtspbilosopbie und Wertproblem 
(1967). 


STERN, William, njem. psiholog i filo- 
zof (1871 — 1938). Osnivač tzv. diferenci- 
jalne psihologije i »kritičkog personaliz- 
ma«, odnosno metafizike ličnosti (Per- 
son), po kojem između ličnosti i stvari 
»ne postoji apsolutna, nego samo relativ- 
na razlika«. Panteleološki nazor koji za- 
stupa blizak je panpsihizmu i učenju o 
»Sveličnosti« (Allperson). 

Glav. djela: Person und Sache (3 sv. 1906 — 
1924); Die Differentielle Psycbologie in _ibren 
methodiscben Grundlagen (1911); Tbeorie und 

STEVENSON, Charles Leslie, amer. 
filozof (1908 — — ). Prof. na sveuč. Michi- 
gan. Empirist, bavi se pretežno etičkom 
problematikom u smislu suvremene logi- 
čko-empirističke orijentacije, koju pri- 
mjenjuje i na određena estetska područja. 
Emotivnu teoriju vrednovanja, suprot- 
stavljenu normativizmu, zasnovao je na 
semantičko-pragmatičkoj analizi jezika. 

Glav. djela: Etbics and Language (1944); 
Facts and _Values (1963). 


STEWART, Dugald, engl. filozof 
(1753 — 1828). Prof. matematike i filozo- 
fije u Edinburghu, učenik i nastavljač fi- 
lozofije Th. Reida. Izvanredan nastavnik 
i govornik, pridonio je mnogo širenju 
ideja tzv. »škotske škole«, kojoj je pripa- 
dao. 

Po sebi sigurna načela zdravog ljud- 
skog razuma (common sense) za Stewarta 
su fundamentalni zakoni ljudske vjere. 
Sigurnost u realitet vanjskog svijeta izvo- 
di iz ponovljenog zamjećivanja istog 
predmeta. Egzistencija osjetilnog i misao- 
nog »Ja« za Stewarta je »sugestija« razuma, 
a ne osjetilna činjenica. 

Moralno je Stewart označio kao »uobi- 
čajenu ili načelom postalu sklonost da se 
postupa po autoritetu savjesti«. Diskur- 
zivno mišljenje, međutim, nesposobno je 
da stvori moralno uopće, ali um nije sa- 
mo diskurzivan već i intuitivan, te iz sebe 
samog stvara predodžbe što nisu dane u 
opažanju, a ne mogu se ni steći zaključi- 
vanjem. Te se predodžbe ne mogu više 
analizirati ni svesti na jednostavnije, a ta- 
kvi su pojmovi prava i neprava, trebanja 
i netrebanja. Stoga se i pojam moralnog 
može definirati samo pomoću tautologije. 

Glav. djela: Elements of tbe Philosophy of 
Human Mind (3 sv. 1792 — 1827); Outlines of 
tbe Moral Pbilosopby (1793); Pbilosopbical Es- 
says (1810); Pbilosopby of tbe Active and Moral 
Powers of Man (2 sv. 1828). 


STILPON, iz Megare, grč. filozof (oko 
320. pr. n. €.). Protivnik Platonova učenja 
o idejama, pripadnik megarske škole. Eti- 
čka su mu gledanja bliska Antistenovim. 
Cilj moralnog života, po Stilponu, jest 
apatija. Njegov je učenik Zenon, osnivač 
stoičke škole. 


STIRNER, Max, (pseudonim Caspara 
Schmidta), njem. filozof (1806 — 1856). 
Studirao teologiju i filozofiju, među osta- 
lim, kod Hegela i Schleiermachera. Živio 
kao privatni učitelj i publicist uglavnom 
u Berlinu, a umro u bijedi, ojađen, nepri- 
znat i zaboravljen. Njegovo glavno djelo 
Jedini i njegovo vlasništvo svojim je radi- 
kalnim solipsizmom i egoizmom na spo- 
znajnom i etičkom planu, izazvalo opće 
zgražanje i svojedobno šokiralo profesore 
i građansku inteligenciju, pa je jedno vri- 
jeme bilo i zabranjeno. Uskoro je, među- 
tim, zaboravljeno, ali je ponovo »otkrive- 
no« potkraj stoljeća, i danas se (u odnosu 
na Nietzschea i filozofiju egzistencije) op- 
ćenito smatra daleko značajnijim nego 
što su ga svojedobno okarakterizirale, je- 
dva ga zabilježivši, sve standardne povije- 
sti filozofije. 

Protivnik svakog apstraktnog filozofi- 
ranja, što je, uostalom, tipično za gotovo 
čitavu Hegelovu ljevicu, Stirner radikalno 
odbacuje sve opće, idejno, nadindividual- 
no, i postavlja tezu o zbiljskom postoja- 
nju samo pojedinca, konkretnog »Ja«, » Je- 
dinog«. Stirner je u odnosu prema Feuer- 
bachu kritičan kao što je ovaj prema He- 
gelu. On, naime, smatra da živi, prirodni, 
osjetilni čovjek, »čovjek od krvi i mesa« 
kojeg Feuerbach postavlja nasuprot He- 
gelu, još uvijek zastupa etiku općeg hu- 
maniteta, ljubavi prema čovječanstvu. A 
čovječanstvo je samo rodni pojam, ap- 
straktum — posljednja sjena stare hege- 
lovske sablasti, koja se provlači i kod 
Feuerbacha. Istinski je konkretan samo 
pojedinac što svoj svijet stvara u svojoj 
predodžbi i svojoj volji. »Jedini« (Der 

Einzige) nema drugog korijena ni drugog 
uzora osim sebe sama: »Ja sam svoju 
stvar postavio na ništa.« Njegovo vlasni- 
štvo dopire tako daleko kako on hoće, a 
on hoće sve što može. On ne priznaje 
ništa nad sobom, ne želi služiti nikakvom 
tuđem zakonu i tuđoj volji, za nj, zapravo, 
ne postoji ništa do on sam. Stirner stoga 
ne proklinje samo boga i svece, cara i 
papu, već i narod i domovinu, državu, 
porodicu, društvo i svako opće dobro. 
Njegove se anarhističke teze protežu i na 
svaku etiku: moral, ćudorednost treba da 
budu odstranjeni. Ni sama riječ »grijeh« 
ne znači ništa za »Jedinog«, jer se on ne 
boji kazne. Moral ostavlja Stirner konzer- 
vativcima, kojima je stalo do opravdanja 
svojih položaja i koji se boje svakog no- 
vog kao smrti. Za »Jedinog« nitko ne mo- 
že stvoriti nikakve norme: svaki moral 
ovisi samo o njemu jer je njegovo djelo. 
»Ništa mi nije više od Mene.« Stoga se 
S. ne bori samo protiv određenog sadrža- 
ja etike, nego protiv svake etike. Jer svi 
moralni pojmovi, od najstarijih vremena 
do danas, bili oni religiozni ili imali u 
osnovi dobro čovječanstva, zasnivaju se 
bez izuzetka na podvajanju čovjeka, na 
suprotstavljanju nekog višeg, pravog, sve- 
tog čovjeka običnom, osjetilnom, egois- 
tičnom čovjeku, koji, na žalost, postoji, 
»ali bi po etici bilo bolje da ne postoji«. 
U osnovi takvog gledanja stoji pogrešna 
vjera u duh kao više biće, a njega će moći 
pretvoriti u ništa samo onaj koji, nezbu- 
njen sistemima, bude išao do dna stvari 
i odbio da postoji biće kome pripadaju 
kult i služba. Ta razaralačka moć prema 
onom nadindividualnom mora biti do- 
sljedna i sprovedena dokraja. Jer npr. 
borba prosvjetiteljstva protiv pobožnosti 
može se svesti na pobijanje najvišeg bića 
teologije u korist drugog najvišeg bića. I 
na pojmu čovječanstva izgrađena moral- 
nost, naime, može vrlo lako i sama posta- 
ti religijom. No kao što je čovjek sam 
sebe bacio u okove, tako se jedino sam 


može od njih i osloboditi upravo time da 
ne priznaje nikakvu dužnost, tj. da se ne 
veže i ne dopusti da ga vežu. 

Pravac razvoja svjetske povijesti, po 
Stirneru, kreće se od idealizma k egoiz- 
mu. Jer prkos i odvažnost, koji se zado- 
voljavaju izgradnjom unutrašnjeg svijeta 
duha, nisu dostojni zrelog čovjeka koji ne 
želi živjeti u idealističkom bijegu pred 
stvarima, već im se vraća kao predmetima 
vlastite potrošnje, vlastitog egoističkog 
užitka. Stoga i svoju vlastitu historijsku 
misiju vidi Stirner u razrješavanju svih 
idealističkih polovičnosti i obmana i u 
utemeljenju razdoblja živog, zbiljskog 
čovjeka — egoista. 

Na društvenom planu S. anarhistički 
kritizira sve dotadašnje oblike zajednica, 
pa i sve projekcije budućeg društva, 
uključujući i komunizam, koji — u is- 
pravnoj borbi protiv privatnog vlasništva 
— za nj nije dovoljno konzekventan jer 
uspostavlja primat društva — kolektivno 
vlasništvo. Ipak, po Stirneru, bogati po- 
stoje samo zato što su siromašni glupi, pa 
ih trpe i priznaju im pravo vlasništva. Za 
»Jedinog« nema ni privatnog ni kolektiv- 
nog vlasništva, već samo »moje vlasni- 
štvo«. Štoviše, za njega čak ne postoji ni- 
kakav smisao života, nikakva svrha, ideal. 
»Jedini« je naprosto ovdje i ne priznaje 
ništa što nadilazi njegovu pojedinačnu 
egzistenciju. 

To, međutim, ne znači da egoist ne 
poštuje drugog pojedinca, ali da nešto i 
za njega učini, on nije motiviran nekim 
višim bićem, čovječanstvom, državom, 
moralom, pravom, već time što njegovo 
vlastito srce u tome nalazi zadovoljstvo. 
Ne postoji dužnost po kojoj bi se trebalo 
voljeti, ne postoji nekakvo pravo da se 
bude voljen. Ljubav nije zapovijed, već 
naša svojina, pa stoga nijedna ljubav iza 
koje stoji makar samo sjenka obveze nije 
slobodna zato što nije lična. 

Stirnerova krajnje individualistička i 
anarhistička pobuna, njegov ničeanski i 

egzistencijalni bunt protiv društva koje se 
stalno poziva na »opće dobro« i etičke i 
društvene vrijednosti — koliko god može 
biti nošena motivima jedne smione nega- 
cije i radikalne kritike — ostaje ipak pre- 
težno verbalni eksces i destrukcija, bez 
realnih i zbiljskih izgleda na uspjeh i bez 
onih otvorenih horizonata na koje su 
ukazivali neki drugi predstavnici Hegelo- 
ve ljevice. 

Glav. djela: Jedini i njegovo vlasništvo 
(1845, prev.), Geschichte der Reaktion (2 sv. 
1852); Kleinere Scbriften, izd. J. H. Mackay 
(1898). Hans Helms je 1968. izdao izbor iz 
njegovih spisa i popratio ih opširnim komen- 
tarima. 


STOJANOVIĆ, Svetozar, filoz. pisac 
(Kragujevac, 1931— ). Asistent (od 
1957) i docent (od 1962), kasnije prof. 
Filoz. fakulteta u Beogradu. 

Osim zapaženih kritičkih radova iz op- 
ćehumanističke problematike, S. je napi- 
sao i više radikalno-antidogmatski u- 
smjerenih djela s područja etike, politi- 
čke filozofije i filozofske antropologije. 

Glav. djela: Savremena meta-etika (1964); 
Marksistička etika i socijalističko  obščestvo 
(1966); Hares Argument against Naturalistic 
Falacy (1963); Između ideala i stvarnosti 
(1969, prev. na njem. 1970); Auf der Sucbe 
nach Demokratie im Sozialisums (1978); U tra- 
ganju za revolucionarnim etosom (1979). 


STOJKOVIĆ, Andrija, filoz. pisac (Ča- 
čak, 1924 — —). Prof. Filozofskog fakulte- 
ta u Beogradu. Urednik časopisa »Dijalek- 
tika«. Bavio se pretežno historijom srpske 
filozofije. Sastavio je opširnu bibliografiju 
radova jugoslavenskih filozofa. U svom 
referatu i diskusijama 1960. god. na Ble- 
du branio je teoriju odraza. 

Glav. djela: Lenjin o formalnoj logici (1956); 
Tendencije razvoja današnje sovjetske filozofije 
(1960); Dijalektički materijalizam (1962. za- 
jedno s B. Šešićem). 


STORRING, Gustav, njem. psihijatar, 
psiholog i filozof (1860 — 1946). Prof. u 


Zurichu i Bonnu. Njegova eksperimen- 
talna psihološka istraživanja odnose se 
uglavnom na osjećajni život, psihologiju 
mišljenja i psihopatologiju. U filozofiji 
nastavlja na Kantovo učenje o sinteti- 
čkim sudovima a priori. Protivnik poziti- 
vizma, kao i »spoznajnoteoretskog idea- 
lizma«. 

Glav. djela: Vorlesungen iiber_ Psycbopatolo- 
gie... (1900); Etiscbe Grundfragen (1906); Lo- 
gik (1916); Psychologie des menscblichen Ge- 
fiiblslebens (1916); Die moderne etiscbe Wert- 
Pbilosopbie (1935); Psycbologie der Beziebung 
zwischen Sittlichen und Religičsen (1940). 


STRATON, iz Lampsaka, grč. filozof 
(II st. pr. n. e.). Teofrastov učenik, peri- 
patetičar. Po Ciceronovim riječima, Stra- 
ton je, odbacujući svaki nematerijalni 
princip i tumačeći prirodu iz nje same, 
oslobodio boga od »teškog zadatka«, jer 
mu se ne obraća za »stvaranje svijeta«. 
Stratonovu filozofiju karakteriziraju pri- 
rodoznanstvene tendencije, pa su, uz Ari- 
stotelov utjecaj, vidljivi i elementi atomi- 
stičkih nazora. Specifični panteistički na- 
turalizam Stratona (»Sva božanska snaga 
leži u prirodi«) utjecao je i na stoičku ško- 
lu. 


STRAUSS, David Friedrich, njem. fi- 
lozof i teolog (1808 — 1874). Svojim je ču- 
venim i značajnim djelom Život Isusov 
kritički promatran izazvao bijes nekih 
konzervativnih krugova, te je izgubio pra- 
vo predavanja na katedri u Tibingenu. 
Marx ironično primjećuje kako se u En- 
gleskoj »ni jedan pristojan čovjek nije 
usudio da knjigu prevede, ni jedan ugled- 
ni knjižar da je štampa«. Mladohegelovac, 
s kojim počinje proces raspadanja Hege- 
lova sistema, posvećuje svoj život pretež- 
no istraživanju historijskih i idejnih izvo- 
ra kršćanstva. Strauss smatra da su »po- 
božne pretpostavke teoloških djela ne- 
znanstvene«, te utvrđuje mitsko porijeklo 
biblijskih tekstova i vjerovanja. Stoga je 
i mogao svoju knjigu završiti riječima: 

»Rezultatima — dosadašnjih istraživanja 
uništen je, dakle, kako se čini, najveći i 
najvažniji dio onoga što kršćanin vjeruje 
o svom 1lsusu, uskraćena su mu sva o- 
hrabrenja koja crpe iz toga vjerovanja, 
oduzete su mu sve utjehe.« Njegovo djelo 
Kršćansko vjersko naučavanje u svom po- 
vijesnom razvitku i u borbi s modernom 
znanošću sadrži oštru teoretsku kritiku 
pojedinih vjerskih dogmi. U djelu Stara 
i nova vjera, posljednjem njegovom djelu 
— koje, kao i ranije, nije dovoljno kon- 
zekventno i stvarno ukazalo na zbiljske 
izvore i smisao religioznog otuđenja — 
pokazuju se neke jače izražene tendencije 
prijelaza od hegelovstva k materijalizmu. 
Istovremeno je, međutim, karakteristično 
za Straussa da je »čisto Kristovo učenje« 
htio stalno miriti s ukusom i potrebama 
modernog vrmena. 

Fr. Nietzsche je u djelu Nesuvremena 
promatranja okarakterizirao Straussa kao 
»tipičnog njemačkog obrazovanog filistra« 
kod kojeg (uostalom, kao i kod Fichtea, 
Schellinga, Hegela i Feuerbacha) još »sve 
miriše po teolozima i crkvenim ocima«. 
Ukazujući na granice Straussove i Baue- 
rove kritike, Marx je pokazao kako je »ne- 
svjesnost o odnosu moderne kritike pre- 
ma Hegelovoj filozofiji. . . bila tako velika 
da su kritičari kao Strauss... još potpuno 
prožeti Hegelovom logikom«. 

Glav. djela: Das Leben _Jesu, kritisch bearbei- 
tet (2. sv. 1835); Streiiscbriften (1837); Die 
cbristlicbe Glaubenslebre in ihrer_Geschicbili- 
cben Entwicklung und im Kampfe mit der mo- 
dernen Wiissenscbaft (2 sv. 1840/41); Scbubart 
(2 sv. 1849); Ulricb von _ Hutten (2. sv. 1858); 
Der Cbristus des Glaubens und der Christus der 
Geschicbte (1865); Voltaire (1870); Der alte und 
der neue Glaube (1872). 


STRAWSON, Peter Frederick, engl. 
filozof (1919 — — ). Nastavnik u Oxfordu. 
Jedan od najistaknutijih predstavnika ox- 
fordske »filozofije običnog jezika«. Stekao 
je renome već svojim prvim člancima, 
napose kritikom nekih dotad prihvaćenih 

Russellovih koncepcija. Tako je, medu 
ostalim, smatrao da je Russell neadekvat- 
no upotrebljavao pojam egzistencije, kao 
i pojmove istinitog i lažnog, smislenog i 
besmislenog. 

U svojoj prvoj knjizi Uvod u logičku 
teoriju pokušao je pokazati neadekvatnost 
simboličke logike u odnosu na bogatstvo 
formi našeg mišljenja i zasnovati jednu 
novu logiku koja polazi od proučavanja 
logičke strukture običnog jezika. Sredi- 
nom pedesetih godina prihvatio se iz- 
gradnje svojevrsne »deskriptivne metafi- 
zike«, te je, kako neki misle, »upotrijebio, 
u osnovi, kantovske metode da bi došao 
do aristotelovskih zaključaka«. 

Glav. djela: On Referring (1950); Truth 
(1949); Introduction to Logical 'Tbeory (1952); 
Individuals (1959); Tbe Bounds of Sense: An 
Esay on Kants Critique of Pure Reason 
(1966). 


SUAREZ, Franciscus, španj. filozof i 
teolog (1548 — 1617). Filozofiju je podu- 
čavao u Segoviji, a teologiju u Alcali, Sa- 
lamanki i Coimbri. Kao kasni skolastičar 
i jedan od najznačajnijih teologa svoga 
doba, bavio se ponajviše komentiranjem 
i interpretiranjem Aristotelove filozofije. 
Neke su njegove knjige glavni izvori za 
poznavanje skolastičke filozofije do danas 
(među mnogobrojnim drugim filozofima, 
iz ta je posebno crpio podatke Leib- 
niz). 

U traktatu De legibus ac deo legislatore 
pokušao je spojiti stara skolastička učenja 
sa suvremenijim, a osnovna je metafizi- 
čka pitanja tretirao s velikom iscrpnošću 
kao izuzetno načitan čovjek i s izvan- 
rednim poznavanjem svih crkvenih filo- 
zofskih autoriteta. Premda je S. bio jedan 
od najoduševljenijih pobornika filozofije 
Tome Akvinskog, ipak ga je — zbog nje- 
gova naučavanja o odnosu milosti i slobo- 
de, u kojem nastoji u prvi plan istaknuti 
slobodu ljudske volje — žestoko napada- 
la strogo tomistička škola dominikana- 
ca. 

Glav. djela:  Disputationes"metaphysicae 
(1597); De legibus ac deo legislatore (1612); De 
divina gratia (1613). Pod naslovom Uber die 
Individualitat und das Individuationsprinzip 
Nijemci su 1976. štampali izbor iz njegovih 
djela u 2 toma. 


SULZER, Johann Georg, švic. filozof 
(1720— 1797). Prof. u Magdenburgu i 
Berlinu. Ljepota se, po Sulzeru, nalazi on- 
dje gdje se susreću jedinstvo, raznolikost 
i red; umjetničko djelo se sastoji u formi, 
odnosno živahnom prikazivanju (lebhafte 
Darstellung). Istina je izvan područja 
umjetnosti i pripada filozofiji. Upravo 
stoga najplemenitija upotreba umjetnosti 
je u tome da se istine njenim posredova- 
njem osjete na taj način što će im ona 
dati snagu i efikasnost. Stoga su, po Sul- 
zeru, govornici, historičari i pjesnici po- 
srednici između naroda i spekulativne fi- 
lozofije. Istovremeno, Sulzerova u biti 
psihologistička estetika naglašava kako se 
— nasuprot umnoj spoznaji, koja je uvi- 
jek praćena sviješću da je spoznati pred- 
met od nas različit — »estetski osjećaj i 
ukus ne brinu za svojstva predmeta, koji 
na njih djeluje, oni se ograničavaju na 
dojam što ga on postiže«. 

Glav. djela: Gedanken iiber den Ursprung 
der Wissenschaften und scbonen Kiinste (1762); 
Theorie der angenehmen Empfindungen (1762); 
Voriibungen zur Erweckung der Aufmerksam- 
keit und des Nachdenkens (3 sv. 1768); Allge- 
meine Tbeorie der schčnen Kiinste (4 sv. 1771- 
1774). 


SUPEK, Rudi, sociolog, psiholog i filo- 
zofski pisac (Zagreb, 1913—  ) Nakon 
studija filozofije specijalizira psihologiju. 
Za vrijeme rata u njem. konc. logoru; 
1952. doktorirao kod Piageta na Sorbon- 
ni. Od 1951. predavač psihologije u Za- 
grebu, od 1958. u Institutu društv. nauka 
u Beogradu, od 1961. prof. za sociologiju 
u Zagrebu. Uređivao je mnogobrojne ča- 
sopise. 


Sutlić 


Vrlo je širok dijapozon Supekovih teo- 
retskih, pretežno socioloških i psiholo- 
ških interesa: od genetike i patopsiholo- 
gije, psihologije umjetničkog stvaranja i 
psihologije kulture, analize strukture 
stvaralačke mašte do mnogobrojnih soci- 
jalnopsiholoških i socioloških problema. 
U društvenoj problematici svoj interes 
posvećivao je socijalističkoj preobrazbi 
društva, posebno u vezi s pojavom radni- 
čkog samoupravljanja, a u teoretsko-- 
filozofskoj oblasti borbi protiv dogmat- 
skih shvaćanja u marksizmu, protiv »sta- 
ljinističko-pozitivističke revizije marksiz- 
ma«, a za jednu humanističku i persona- 
lističku koncepciju socijalističke kulture. 
Ukazujući na antropološke osnove dru- 
štvenih problema, svoje je spoznaje na 
području psihologije i sociologije sve više 
koncentrirao oko problema jedne nauke 
o čovjeku kao baze novog društvenog so- 
cijalističkog uređenja. Uvijek politički i 
kritički angažiran, bavio se mnogo i pu- 
blicističkom djelatnošću. 

Glav. djela: Egzistencijalizam i dekadencija 
(1951); Psibologija građanske lirike (1952), Psi- 
bologija u privredi (1956); Umjetnost i psibolo- 
gija (1958); Ispitivanje javnog mnijenja (1961); 
Omladina na putu bratstva: psibosociologija 
radnib akcija (1963), Spencer i biologizam u 
sociologiji (1965); Automatizacija i radnička 
klasa (1965); Sociologija i socijalizam (1966); 
Humanistička inteligencija i politika (1971); 
Društvene predrasude (1973); Ova jedina zem- 
lja (1973); Participacija, radnička kontrola i 
samoupravljanje (1974); Mašta (1979). 


SUTLIĆ, Vanja filoz. pisac (Karlovac, 
1925—  ). Prof. filozofije na Polit. fakul- 
tetu u Zagrebu. Doktorirao je tezom »Bit 
čovjeka u građanskom svijetu i kod Mar- 
xa«. Glavne preokupacije članaka i analiza 
V. Sutlića kreću se pretežno u okviru 
problema suvremene filozofije (filozofije 
egzistencije, posebno M. Heidegger, Sar- 
tre, Camus, kao i pokušaj »transfilozofij- 
skog« interpretiranja Marxa). U knjizi 
Praksa rada kao znanstvena povijest S. 

piše: »Praksa rada je bit svega, temeljni 
karakter bića, tj. uradaka u cjelini radnog 
svijeta, moć koja je sve omogućila da bu- 
de Što jest i u potpunosti svoje biti da 
bude takvo kakvo već uvijek jest.« 

Glav. djelo: Bst i suvremenost (1967); Praksa 
rada kao znanstvena povijest (1974). 


SVITAK, Ivan, češ. filozof (1923—  ). 
Marksist, bavi se ponajviše općim pitanji- 
ma kulture, kao i estetskom problemati- 
kom. Progonjen prije »Praškog proljeća« 
(izbačen s fakulteta), poslije 21. kolovoza 
1968. napušta Čehoslovačku. 

Glav. djelo: = Ljudski smisao 
(1968). 


kulture 


SVOBODA, Emil, češ. filozof (1878 — 
1948). Prof. u Pragu. Bavio se najviše eti- 
čkom problematikom, zastupajući jedno 
vrijeme eudaimonizam, zatim »agnostički 
monizam«, najposlije marksizam. 

Glav. djela: Utopija (1922); Čovjek i društvo 
(1925); Dub i socijalizam (1948). 


SWEDENBORG (Swedberg), Ema- 
nuel, šved. filozofi  prirodoznanac 
(1688— 1772). Član _ Gornjeg doma u 
Švedskom parlamentu. Mnogo je putovao 
raznim morima i zemljama Evrope. Na- 
kon dugogodišnjeg bavljenja prirodo- 
znanstvenim i tehničkim problemima 
(njegovi su mehanički aparati imali, po 
svjedočanstvima mnogih, odlučujuću ulo- 
gu u švedsko-norveškom ratu) posvećuje 
se »čisto duhovnim« pitanjima i teozof- 
skim vizijama, koje je svojedobno kritizi- 
rao Kant u spisu Snovi jednog vidovnja- 
ka... 

U mnogobrojnim svojim ranijim spisi- 
ma razvio je originalnu koncepciju filo- 
zofije prirode, po kojoj je cjelokupnu pri- 
rodu shvaćao kao veliki organizam. U 
okviru tih općih teza izveo je niz egzakt- 
nih fizikalnih istraživanja koja po svojim 
rezultatima nadilaze nivo znanosti njego- 
va doba. Ali u kasnijim svojim filozofsko- 


-teozofskim spekulacijama S. se posve 
predao mističkim vizijama o nebu i pa- 
klu, i o spiritističkim gledanjima na ima- 
terijalna bića, »koja se ne mogu dokazati 
razumskim razlozima«. Čovjek je »po svo- 
joj istinskoj i pravoj biti duh«, koji je, čak 
i dok tjelesno živi, u zajednici s drugim 
duhovima — tj. s anđelima ako je dobar, 
a s duhovima pakla ako je zao. Prema 
nekim Swedenborgovim tezama (koje su 
utjecale na određeni broj estetičara), za 
tzv. »sređenu dušu« nema nikakvih razli- 
ka između unutarnjeg i vanjskog«. 

Glav. djela: Opera pbilosopbica et mineralia 
(1734); Arcana coelestica (1749); De coelo et eius 
mineralibus, et inferno ex auditis et visis 
(1758); De nova Hierosolyma (1758). 


SZANIAWSKI, Josef Kalasanty, polj. 
filozof (1764 — 1842). Učenik Kanta (stu- 
dirao je u Konigsbergu), najpoznatiji pro- 
pagator Kantove filozofije u Poljskoj i u 
tom smislu začetnik značajnog idealisti- 
čkog pokreta u poljskoj filozofiji. 

Glav. djela: Što je to filozofija (1802); Sistem 
kršćanstva (1803); Prijateljski savjeti mladom 
ljubitelju filozofskib znanosti (1805). 


SZANTO, Ladislav, slovački filozof 
(1894 —  ). Prof. u Bratislavi. Marksist, 
između dva rata publicirao je niz članaka 
o raznim filozofskim problemima u na- 
prednim časopisima (posebno odnos 
Marx — Hegel). Antidogmatičar, pisao je 
kritički i o kultu ličnosti. 

Glav. djela: Izabrani članci (1958); Što nam 
treba (1963); O kultu ličnosti i lenjinizmu 
(1964). 


SZILASI, Wilhelm, mad. filozof 
(1889 — 1966). Od 1918. prof. u Budim- 
pešti, od 1932. u Švicarskoj, a od 1947. 
prof. u Freiburgu. Svoju filozofiju zasniva 
na  »transcendentalnoj fenomenologiji« 
Husserla i Heideggera, ali smatra da je 
potrebno uvesti i univerzalniji filozofski 
princip u koji bi trebalo uključiti i ele- 
mente Kantova filozofiranja. 

Šestov 


Glav. djela: Wissenscbaft_ als Pbilosopbie 
(1945), Macht und Obnmacbt des Geistes 


(1946); 
(1961). 


Philosopbie und Naturwissencbafi 


ŠAJKOVIĆ, Radmila,  filoz. 


pisac 
(1924— ). Prof. Filozofski fakulteta u 
Beogradu. Bavi se ponajviše proučava- 


njem velikih  racionalističkih sistema 
XVII stoljeća, a posebno su zapažene nje- 
zine iscrpne, pregledno i jasno pisane 
studije o Descartesu, Spinozi i Leibnizu. 

Glav djela: Životni put i filozofsko djelo Kse- 
nije Atanasijević (1970); Lajbnic i politika 
(1972); Filozofija Baruba de Spinoze (1974); 
Lajbnic i opšte dobro (1975), Descartes i njegovo 
delo (2 sv. 1980). 


ŠANC, Franjo, filoz. i teol. pisac (Sv. 
Rupert, 1882 — Zagreb, 1952). Isusovac, u 
filozofiji ortodoksno tomistički orijenti- 
ran. Bavio se posebno Aristotelovom i 
patrističkom filozofijom, kao i uopće hi- 
storijom filozofije. 

Glav. djela: Sententia Aristotelis de composi- 
tione corporum e materia et forma in ordine 
physico et metapbysico in elemenlis terrestribus 
considerata (1928); Providnost Božja u svjetlu 
filozofije 1 teologije patrističkib pisaca (1939); 
Poviest filozofije (2 sv. 1942/43). 


ŠANKARA, ind. filozof (VIII st.). Naj- 
značajniji predstavnik ortodoksne vedan- 
ta filozofije, koji nastoji prevladati budi- 
stičku metafiziku polazeći i od nekih 
pretpostavki nihilističke dijalektike filo- 
zofa Nagardjuna. Monist, filozofski je in- 
terpretirao na Prostor i vrijeme 
nemaju, po Sankari, metafizički realitet, 
a svi su predmeti našeg opažanja samo 
pojave. Tisuću godina prije Kanta Š. je 
također tvrdio istovremeno postojanje 
empirijske realnosti i transcedentalne 
idealnosti. 


ŠARČEVIĆ, Abdulah, filoz. pisac (Sara- 
jevo, 1929— ). Prof. na Filozofskom fa- 
kultetu u Sarajevu. Uz niz studiozno pi- 
sanih radova o tehnici i humanističkim 
problemima suvremenog svijeta, posebno 
se bavio filozofijama Hegela i Jaspersa, 
kao i pitanjima ontologije, filozofije kul- 
ture i umjetnosti. 

Šarčević smatra da je danas »evropski 
duh u svoj svojoj neizmjernoj veličini do- 
bra i zla dospio do onog stupnja i trenut- 
ka kada malo-pomalo spoznaje i unutar- 
nje granice vlastite povijesnosti«. 

Glav. djela: »Hegelovo filozofsko otkrivanje 
svijeta« (1957); »Filozofija Karla  Jaspersa« 
(1960); »Soren Kierkegaard i fundamentalna 
situacija modernog čovjeka« (1962); »Modali- 
teti iskonske i humanoumjetničke produkci- 
je« (1962); Iskon i Smisao (1971); Sfinga Za- 
pada (na putevima izricanja  neizrecivog) 
(1972); Iskustvo i vrijeme (1981). 


ŠESTOV, Leon, (pravo ime Leo Isaak 
Schwartzmann), rus. filozof (1866 — 
1938). Od 1920. prof. na Ruskom insti- 
tutu Sorbonne u Parizu. Blizak nekim 
mističkim i novoplatonističkim tezama, 
pod određenim utjecajem Nietzschea i 
Dostojevskog negira racionalizam, govori 
o egzistencijalnoj tragici čovjekove op- 
stojnosti, očajanju kao izvoru filozofira- 
nja, te pobuni protiv prinudne istine 1o- 
gike, u želji da rehabilitira »dostojanstvo 
čovjeka« u borbi protiv očiglednosti. Po 
Šestovu, međutim, da bismo se doista 
mogli boriti protiv očiglednosti, »treba 
prestati sa razmatranjem, sa računanjem. 
To me naučio Husserl, protiv koga sam 
morao ustati premda je bio i jeste uvijek 

u mojim očima najveći među filozofima 
našeg vremena«. Šestov smatra da se mo- 
ramo osloboditi svih čvrstih pretpostavki, 
izdići iznad svijeta pojmova, te spoznati 
da postoji sudac nad umom i da je istina 
iznad mišljenja. Često u svojim stavovima 
protivurječan, vječno u previranju i traže- 
nju, nesistematičan, »žongler mudrosti«, 
duhovit, provokativan i originalan, nihi- 
list i voluntarist, Šestov je često prilazio 
i s psihologističkih pozicija tumačenju 
određenih filozofskih tema i ličnosti, pa 
i osudi nekih njihovih teza (posebno Do- 
stojevskog i Nietzschea). Š. je bio dugo 
zapostavljen i ignoriran od tzv. katedar- 
ske filozofije (koju je sam žestoko negi- 
rao), a danas se njegova misao ponovo 
»otkriva« ne samo na Zapadu već čak i 
u njegovoj domovini, dok njegove u biti 
iracionalističke zamisli nalaze posebno 
odjeka u određenim suvremenim filozo- 
fijama egzistencije. 

Glav. djela: Sbakespeare (1898); Tolstoj i 
Nietzsche (1900); Dostojevski i Niče (1903, 
prev.); Potestas clavium (1923), La nuit de 
Getbsćmane, Essai sur la pbilosopbie de Pascal 
(1923); Memento mori. A_propos de la tbčorie 
de la connaissance HEdmond Husserl (1926); 
Qu'est-ce que la ućrite? (1927). 


ŠEŠIĆ, Bogdan, filoz. pisac (Valjevo, 
1909 — ). Od 1962. prof. na Filozofskom 
fakultetu u Beogradu. Mnogobrojne svoje 
radove posvetio je, prije svega, logičkoj 
problematici, kao i mnogim drugim filo- 
zofskim +pitanjima. Š je kao osnovnu 
svrhu Uvoda u dijalektičku logiku ozna- 
čio »ne samo izlaganje osnovne proble- 
matike suvremene logike nego i uvođe- 
nje u danas najviši razvojni oblik logike 
— u materijalističku dijalektiku mišlje- 
nja... 


Glav. djela: Uvod u dijalektičku logiku 
(1957); Logika 1— 11 (1958-1963); Dijalekti- 
čki materijalizam (zajedno s A. Stojkovićem 
1962); Nužnost i sloboda (1963); Osnovi meto- 
dologije društvenih nauka. 


ŠIFLER-PREMEC, Ljerka, filozofski 
pisac (Zagreb, 1941 — ). Nakon diplomi- 
ranja jedno vrijeme u Institutu za filozo- 
fiju, kasnije struč. redaktor u JLZ u Za- 
grebu. Bavila se ponajviše izučavanjem 
hrvatske filozofske baštine, kao i estet- 
skim problemima. Objavljivala je i pjes- 
me. 

Glav. djela: Vrijeme plovidbe (1965); Nikola 
Gučetić (1977); Iz brvatske filozofske baštine 
(1980). 


ŠIŠKIN, Aleksandar Fjodorovič, sov. 
filozof (1902— ). Prof. u Moskvi. Bavio 
se pretežno etičkom problematikom, a 
napisao je, osim niza propagandnih po- 
pularnih brošura (npr. Buržoaski moral 
— oružje imperijalističke reakcije, 1951), 
knjigu o osnovama komunističkog mora- 
la (1955, II izd. 1961). Sastavio je i zbor- 
nik studija iz historije etičkih učenja 
(1959). 


ŠKORIĆ, Gordana, filoz. pisac (Zagreb, 
1950— ). Asistent u Zagrebu. Bavi se 
pretežno izučavanjem Blochove filozofije, 
a i magistrirala je tezom »Materijalizam 
E. Blocha«. 


Glav. djelo: »Filozofija eksperimenta uspje- 


le prakse« (1979). 


ŠNAJDER, Marcel, filoz. pisac. (Woj- 
nicz, u Poljskoj, 1900, ubijen od ustaša 
krajem srpnja 1941). Studirao je (pravo, 
filozofiju a zatim i prirodne nauke) u 
Beogradu i Zagrebu. Doktorirao je 1925. 
tezom »Pokušaj određenja istine. Osnovi 
jedne kritičke sinteze«. Kasnije profesor 
u Sarajevu. Zarana djeluje u krugu lijevih 
intelektualaca. Na Narodnom univerzite- 
tu u Sarajevu drži niz predavanja o poje- 
dinim filozofima i piše — s marksističkih 
pozicija — velik broj kritičkih rasprava 
pretežno o graničnim područjima filozo- 
fije, sociologije, psihologije i prirodnih 
znanosti. Radio je i na pripremi filozof- 
skog rječnika, koji nije uspio dovršiti. 

ŠUŠNJIĆ, Duro, filoz. i sociol. pisac 
(Rudopolje, 1934 — ). Studirao u Zagre- 
bu, doktorirao 1965. u Beogradu. Prof. u 
Nišu, zatim na Institutu za sociologiju u 
Zagrebu. Bavio se, s kritičkih i marksisti- 
čkih pozicija, pretežno graničnim po- 
dručjima sociologije i filozofije. 

Glav. djela: Pojam zakona u sociologiji 
(1967); Otpori kritičkom mišljenju (1971); Kri- 
tika sociološke metode (1973); Ribari ljudskih 


duša (1974); Ideja manipulacije i manipulacije 
idejama (1976). 


ŠVOB, Goran, filoz. pisac (Zagreb, 
1947 — ). Asistent na Filozofskom fakul- 
tetu u Zagrebu. Bavi se pretežno logi- 
čkom problematikom, i to posebno ma- 
tematičkom logikom i klasičnim logisti- 
čkim sistemima (Frege i dr.). 

Glav. djela: »O nekim pretpostavkama po- 
livalentne logike« (1972); »O tvrdnji i znaku 
asercije« (1974). 


TADIĆ, Ljubomir, sociol. i filoz. pisac 
(Smriječno, 1925 — ). Prof. Pravnog 
fakulteta u Sarajevu, upravnik Odjeljenja 
za polit. i pravne nauke i Instituta dru- 
štvenih nauka u Beogradu, kasnije prof. 
Filozofskog fakulteta u Beogradu. T. se 
pretežno bavi filozofijom prava, a svoje 
izvanredne analize posvećuje filozofskim 
i socijalnim aspektima historije radni- 
čkog pokreta, te, posebno, aktualnim pro- 
blemima birokracije u socijalizmu. Za 
Tadića »komunistički pokret suočen je u 
današnje vrijeme s neumitnom dilemom: 
proletarijat ili birokratija. Tertium non 
datur«. 


Tadić je i radikalno kritički usmjeren 
prema suvremenim pozitivističkim i teh- 
nokratskim tendencijama u građanskoj 
sociologiji i filozofiji, a smatra da »oslobo- 
denje radničke klase ne znači samo oslo- 
bođenje od društvene strukture bur- 
žoaskog sveta u oblasti privrede već i 
oslobođenje od stvarnih refleksa u svim 
oblastima društvenog života, uključujući 
javnu ili političku sferu«. 

Glav. djela: Filozofske osnove pravne teorije 
Hansa Kelsena (doktorska teza 1962); Predmet 
pravnik nauka (1966); Poredak i sloboda 


(1967); Tradicija i revolucija (1972); Autoritet 
i osporavanje (1974); Pravo, priroda i bistorija 
(1975). 


TAINE, Hippolyte, franc. estetičar, hi- 
storičar i filozof (1828 — 1893). Jedno je 
vrijeme bio prof. filozofije i retorike u 
Neversu i Poitiersu, a kasnije povijesti 
umjetnosti na Ecole des Beaux-Arts u 
Parizu. 1853. doktorirao je tezom o La 
Fontaineovim basnama. Njegovi prvi 
značajniji radovi posvećeni su povijesti 
francuske filozofije, kao i vrlo temeljitom 
izučavanju engleske književnosti. Od 
1864. do 1871. proputovao je Italiju, Ni- 
zozemsku, Belgiju, Njemačku i Englesku. 


Specifičnu pozitivističku estetiku s ne- 
kim biologističkim karakteristikama bra- 
ni u djelu Filozofija umjetnosti, u kojem 
je, osim teoretskih postavki o prirodi i 
postanku umjetničkog djela, izneseno i 
obilje materijala s područja grčke, francu- 
ske i posebno talijanske i nizozemske po- 
vijesti umjetnosti. Nakon rata 1870/71. 
Taine se odriče profesure kako bi se pot- 
puno posvetio pisanju djela Izvori suvre- 
mene Francuske. Tom knjigom, koja je 
puna optužbi i koja želi ukazati na neke 

povijesne i idejne komponente sloma 
drugog carstva, postao je Taine, uz Rena- 
na, najutjecajniji i najpopularniji pisac pr- 
vih dvaju desetljeća Treće Republike. 
1878. postaje član Francuske akademije 
znanosti. Kao teoretičar francuskog natu- 
ralizma snažno je utjecao na Zolu i čitavu 
generaciju pisaca koja je sa znanstveno- 
-eksperimentalnim pretenzijama pristu- 
pala literaturi. 


Taineovo shvaćanje historije polazi od 
Comteovog i Millovog pozitivizma, koji 
pokušava sintetizirati s nekim tezama 
Herdera, Goethea i Hegela. Suprotno ro- 
mantičkim koncepcijama, on smatra da 
je određene historijske zakone moguće 
iznaći samo prirodoznanstvenom meto- 
dom, ali je klasičnom pozitivizmu ipak 
zamjerio potpuno »odbacivanje metafizi- 
ke, što onemogućava onaj viši način pro- 
matranja pojava koji jedino može dovesti 
do zajedničke, sintetičke formule za sve 
pojedinačne historijske činjenice«. 

Srž njegove čuvene estetike predstavlja 
teorija da je umjetničko djelo produkt ra- 
se (tj. specifičnih osobina naroda u kojem 
je niklo), sredine (tj. prostornog, geograf- 
skog okvira i njegova podneblja, koji daju 
pečat pojedinim nacijama) i, napokon, 
trenutka u kojem je nastalo (tj. vremen- 
skog okvira i historijskih prilika iz kojih 
rezultira onaj promjenljivi element što ga 
Taine zove »stanjem duha i običaja«). Slič- 
no biljci čija je vrsta određena sjemenom, 
a klijanje, razvitak i postojanje uvjetovano 
fizičkom temperaturom«, razvitak je od- 
ređene umjetnosti, uz potrebu vlastitog 
talenta (analogno sjemenu), determiniran 
»moralnom temperaturom, tj. običajima, 
općim kulturnim duhom i atmosferom 
društvene sredine u kojoj se taj talent 
može razviti. Polazeći od empirijsko- 
pozitivističke koncepcije, T. smatra da 
umjetnost mora uvijek ostati striktno ve- 
zana uz prirodu, i da ona i nije drugo do 
njeno oponašanje, oponašanje takve vrste 
koje nam omogućuje da osjetilima uvidi- 


mo bitan karakter djela (npr. kod lava 
mesožderstvo). Ostajući uvijek u okviru 
datosti i empirijskog, T. uvida da umjet- 
nost ipak ne može biti samo vjerno odra- 
žavanje realnih predmeta (jer bi nam se 
u tom slučaju najviše sviđale npr. voštane 
figure), pa uvodi termin »bitni karakter«. 
Jer, valja samo pogledati kiparska djela 
koja su išla dokraja u imitiranju: postoje 
(osim muzeja voštanih figura) po crkvama 
takve statue i obojeni i obučeni kipovi 
svetaca s pravim  isposničkim  ha- 
ljinama, sa žutom potamnjelom kožom 
kao što dolikuje asketama, s okrvavljenim 
rukama i probođenim tijelom. Ovo bu- 
kvalno oponašanje, međutim, ne izaziva 
nikakav estetski užitak, nego čak »odvrat- 
nost, često gađenje, a ponekad i užasava- 
nje«. No time što je označio oponašanje 
»bitnog karaktera« — što nije drugo do 
ideja predmeta — Taine je, po Croceu, 
U stvari ponovo zašao u područje intelek- 
tualističke i metafizičke estetike i onih 
kategorija (kao što su »ideje« ili »tipovi«) 
koje po tim apriorističkim estetikama 
konstituiraju umjetničko djelo. 


Stoga i zaključci koji proizlaze poslije 
svestranog ispitivanja pojedinih umjetni- 
čkih djela i razdoblja, kao i nacionalnih 
kultura (u kojima ima izvanrednih zapa- 
žanja, premda je materijal često jedino 
tako izabran da može poslužiti potvrdi 
općih Taineovih koncepcija), zapravo pa- 
te od te ambivalentnosti između intelek- 
tualističkog i empirijskog u umjetnosti. 


»Ustanovili smo da umjetničko djelo 
predstavlja sistem dijelova, bilo potpuno 
izmišljenih, kao što je slučaj u arhitekturi 
i muzici, bilo stvorenih prema nekom 
obrascu u prirodi, kakav je slučaj u knji- 
ževnosti, kiparstvu i slikarstvu, i rekli 
smo da umjetnost ima za cilj da kroz taj 
spoj izrazi neki značajni karakter. Izveli 
smo zaključak da će djelo biti tim uspje- 
lije što je karakter koji ono prikazuje zna- 
čajniji i jače istaknut.« 

Briljantni stilist, koji je živom, mjesti- 
mično i pretovarenom paletom dao niz 
neposrednih slika i metafora, umjetnik 
riječi, koji ipak disciplinirano ostaje u 
okvirima znanstvene pozitivističke i na- 
turfilozofske tradicije, suptilni kritičar iz- 
vanredne erudicije, analitičar društvenih 
i historijskih fenomena, Taine ipak ostaje 
u okvirima svojih teoretskih shema, ogra- 
ničen naturalističkom i biologističkom 
pozicijom, krećući se ponekad neodlučno 
unutar krajnjih antagonizama i polova 
idealnog i realnog, danog i stvarala- 
čkog. 

Glav. djela: Les pbilosopbes framcais du 
19* sile (1856); Essais de critique et d'bistoire 
(3 sv. 1858); Le positivisme anglais (1864), Ft- 
lozofija umjetnosti (1865, prev); De Vidal 
dans Vart (1867); De Vintelligence (2 sv. 1870); 
Les origines de la France contemporaine (6 sv. 
1867 — 1893). 


TALES (Tal), iz Mileta, grč. filozof, ast- 
ronom, fizičar i matematičar (druga polo- 
vina VII st. pr. n. e.). Suvremenik Solona, 
jedan od legendarnih »sedam mudraca«. 
Smatra se najstarijim evropskim filozo- 
fom. Osnovni uzrok i princip svega po- 
stojećeg, prasupstancija (arh€), po Talesu, 
osnivaču miletske škole, jest voda. Traže- 
ći, nasuprot tradiciji i mitologiji, prau- 
zrok svega slobodnim mišljenjem, Tales 
je svojim pitanjem ukazao na mogućnost 
filozofskog tumačenja svijeta na osnovi 
vlastitog, samostalnog razmišljanja i pro- 
matranja prirode. Stoga je Talesova veli- 
čina i smionost više u postavljanju pitanja 
— u kojem se očituje misaona ambicija 
i samosvijest tog »prvog filozofa« — nego 
u njegovu rješenju. Materijalistički obja- 
šnjavajući prapočetak svega i identificira- 
jući ga s vodom, Tales je ujedno ukazao 
da sve postaje iz vode i da se sve u nju 
vraća. Ona je beskonačna, vječna materi- 
ja, koja se kreće, a zgušnjavanjem i raz- 
rjeđivanjem sve iz nje nastaje i sve u njoj 
nestaje. Voda koja se isparuje napaja, po 
Talesu, Sunce i ostala nebeska tijela, a 


zatim se kao kiša opet vraća i prelazi u 
zemlju, da bi se u obliku magle, vrela ili 
rose ponovo pojavila iz zemlje. Aristotel 
smatra da je Tales došao do pretpostavke 
da sve proizlazi iz vode »videći da je hra- 
na svih bića vlažna i da samo toplo po- 
staje iz vlažnosti i od nje živi (a ono iz 
čega sve postaje, to zapravo i jeste pra- 
uzrok svega). ..« 


Mnoga svjedočanstva govore o Taleso- 
vim velikim fizikalnim, matematskim i 
osobito astronomskim otkrićima. Tako je 
god. 585. (ili, po nekima, 597. pr. n. e.) 
predskazao pomrčinu Sunca. 


TANOVIĆ, Arif, filoz. pisac (Gacko, 
1925—  ). God. 1958. asistent, 1962. do- 
cent, zatim prof. Filozofskog fakulteta u 
Sarajevu. Rektor Sarajevskog sveučilišta, 
član CKBiH, dobitnik nagrade AVNOJ- 
a. Bavi se pretežno etičkom problemati- 
kom. Doktorirao je tezom Principi buma- 
nizma u filozofiji B. Russella, a pisao je 
i o drugim mnogobrojnim filozofskim i 
socijalno-političkim temama, kao i suvre- 
menim tokovima u jugoslavenskoj filozo- 
fiji. 

' Glav. djela: »Marks i savremena aksiologija« 
(1963); »Etika i nauka« (1967); Vrijednost i 
vrednovanje (1972); B. Russel — filozof i bu- 
manist (1972); Biti u vremenu (1974); Huma- 
nizam i progres (1979). 


TARDE, Gabriel de, franc. filozof, so- 
ciolog i pravnik (1843 — 1904). Sudac, od 
1899. prof. na College de France. Bavio 
se posebno fenomenom oponašanja, uka- 
zujući na to da je socijalna pojava opona- 
šanja prisutna kao tradicija (s jedne gene- 
racije na drugu) i kao moda (među suvre- 
menicima). Za njega je, štoviše, uopće 
društvo oponašanje (»la societe c'est Pimi- 
tation«). Svaki pronalazač djeluje suge- 
stivno i draži na oponašanje, a tek opo- 
našanjem iznalazak postaje socijalno dje- 
lotvoran. U nekim svojim studijama, su- 
protno teoriji Lombrosa, ukazuje na od- 

ređene socijalne uzroke kriminaliteta. Uz 
sociološke studije, značajna su mu djela 
iz područja psihologije i filozofije pra- 
va. 

Glav. djela: Criminalitć comparće (1886), 
Philosophie penale (1890); Les lois de Pimilati- 
on (1890); Logique sociale (1893); L'opposition 
universelle (1897); Etudes de psychologie sociale 
(1898); Les transformations du pouvoir (1899); 
L'opinion et la foule (1901). 


TAROZZI, Giuseppe, tal. filozof 
(1866 — 1958). Učenik Ardiga, prof. u Pa- 
lermu i Bologni. Prvotno pozitivist, ka- 
snije jedan od najoštrijih kritičara »pri- 
rodnog naturalizma«. 

Glav. djela: Apologija pozitivizma (1928); 
R. Ardigo (1928); Filozofska istraživanja 
(1936); Ljudska sloboda i kritika determiniz- 
ma (1936). 


TARSKI, Alfred, polj. fil. (1902— ). 
Prof. u Varšavi, zatim u New Yorku, a od 
1942. u Berkeleyu. 

T. spada u red najznačajnijih poljskih 
logičara i jedan je od osnivača semantike, 
koja, prije svega, istražuje odnose između 
znakova i predmeta na koje se primjenju- 
ju, tj. relacije znakova prema izvanjezič- 
nim predmetima i stanjima. Posebno se 
bavio pojmom istinitosti u formalizira- 
nim jezicima, te je tražio definiciju pojma 
takvog istinskog iskaza što bi bila sadržaj- 
no adekvatna i istovremeno zadovoljavala 
sve zahtjeve egzaktnosti. Rezultat je nje- 
govih istraživanja zapravo porazan: takva 
je definicija u okvirima govornog jezika 
u principu nemoguća. Sam, naime, pojam 
istinitosti ima antinomijski karakter, koji 
proizlazi iz tzv. »univerzalizma« govornog 
jezika, koji ističe zahtjev da se sve o čemu 
se može smisleno govoriti mora na nje- 
mu moći i izraziti. Upravo se stoga jezik 
može neprotivurječno izgraditi samo u 
slučaju da se odrekne tog univerzalizma 
i da se prvobitno jedinstveni jezik razluči 
na tzv. objektni jezik (na nj se odnose 
semantički izrazi kao »stav«, »istinit« i sl, 


ali se u njemu ne javljaju) i tzv. meta- 
-jezik (u kojeg nesemantički dio mora bi- 
ti u mogućnosti da izrazi sve što se kaže 
u objektnom jeziku, a semantički dio slu- 
ži za formuliranje iskaza o osobinama ko- 
je se tiču izraza objektnog jezika i njego- 
vih značenja). Antinomije se stoga mogu 
izbjeći samo tada ako je meta-jezik boga- 
tiji od objektnog jezika. Sam T. je sma- 
trao da je njegova definicija istina toliko 
filozofski neutralna da je mogu prihvatiti 
i idealisti i materijalisti. 

Glav. djela: Der Wabrbeitsbegriff in den 
formalisierten_ Sprachen (1935); Grundlegung 
der wissenscbaftlicben Semantik (1936); Uvod u 
matematičku logiku i metodologiju matematike 
(1937, prev.); Cardinal Algebras (1949); Unde- 
cidable Theories (1953); Logic, Semantics, Meta- 
matbematics (1956). 


TASSO, Torquato, tal. pjesnik, teoreti- 
čar literature i estetičar (1544 — 1595). U 
svom najznačajnijem epu Oslobođeni Je- 
rusalem, kao i u Raspravama o poetskoj 
umjetnosti, ,., zastupa kako aristotelovske 
teze tako i čuvenu postavku o nužnosti 
sinteze vjerojatnog i čudesnog. Radnja 
mora biti, po njemu, vjerojatna, odnosno 
vjerodostojna, ali mora izazvati posebno 
divljenje čitaoca, pa je stoga potrebno da 
bude i čudesna. T. smatra da je taj spoj 
moguć samo onda ako je radnja uzeta 
slobodno iz kršćanske historije. 


Glav. djela: Oslobođeni Jerusalem (1575, 
prev.), Rasprave o poeiskoj umjetnosti, posebno 
o berojskoj poemi (1587). 


TATARKIEWICZ, Wladyslav, polj. 
estetičar (1886— 1980). Prof. u Varšavi. 
Najpoznatiji je po svojoj obimnoj Ifisto- 
riji estetike (II t.), koja je »historija ljudi, 
pisaca i umjetnika koji su se u minulim 
vjekovima izjašnjavali o lijepom i umjet- 
nosti, obliku i stvaralaštvu«. Uz tu krono- 
loški koncipiranu povijest, T. je napisao 
i Historiju šest pojmova kao historiju pro- 
blema, estetičkih teorija. Riječ je o poj- 

movima: umjetnost, lijepo, forma, stvara- 
laštvo, oponašanje i estetski doživljaj. 
Uz R. Ingardena, Tatarkiewicz se opće- 
nito smatra najznačajnijim poljskim este- 
tičarom koji je napisao jednu od najvred- 
nijih, najopširnijih i najautoritativnijih 
povijesti estetskih teorija u svijetu. 
Glav. djela: Historija filozofije (2 sv. 1931); 
Sreća (1947); Historija estetike: I Antička este- 
tika, Il Srednjevjekovna estetika. 111 Moderna 
estetika (1962, prevedeno na engleski 1970- 
74), Istorija šest pojmova (1975, prev. — uz naš 
prev. dodana je rasprava O savršenstvu, 1976). 


TAULER, Johannes, njem. filozof i 
teolog (1300—1361). Učenik Mceistera 
Eckharta, propovjednik i lektor u Baselu, 
kasnije u Kolnu. Po osnovnim tezama u 
svojim Propovjedima mistik. U čovjeku, 
po njemu, valja razlikovati stvoreni i ne- 
stvoreni temelj bića (odnosno stvorenu i 
nestvorenu »sliku«). Jedinstvo svih snaga 
čovjeka, kojima pripadaju duša, um, volja 
i pamćenje, nalazi se u prirodi duševno- 
sti, u ćudi (+ Das Gemut«) kao »iskri«. 

Glav. djelo: Predigten (posth. 1498). Djelo 
»Buch von der geistlichen Armut«, koje se du- 
go njemu pripisivalo, nije, po najnovijim istra- 
živanjima, njegovo. 


TAYLOR, Alfred Edward, engl. filozof 
(1869 — 1945). Prof. u raznim gradovima 
Engleske. Neohegelovac, pod utjecajem 
Bradleya, kasnije se orijentirao u pravcu 
moralističkog neoskolasticizma. Moralno 
iskustvo, po njemu, teži svom prevladava- 
nju i dopunjavanju u religiji. Dao je zna- 
čajna djela za izučavanje grčke filozofije. 

Glav. djela: Elemenis of Metapbysics (1903); 
Varia Socratica (1911); Plato (1926); Tbe Faith 
of a Moralist (1930). 


TEICHMULLER, Gustav, njem. filo- 
zof (1832— 1888). Prof. u Gottingenu, 
Baselu i Dorpatu. Zastupnik specifičnog 
»kršćanskog personalizma«, radikalno su- 
protstavljenog svakom »poštovanju činje- 
nica u pozitivizmu, vjerovanju u razvoj i 


napredak, postvarenju materije i uvjere- 
nju o bitku izvan nas«. Međutim, usprkos 
visokoj valorizaciji Platona, T. je i protiv- 
nik »postvarenja ideja« što ugrožavaju zbi- 
lju jastva. Ideje su, po njemu, zbiljske sa- 
mo kao projekcije »Ja«. Stoga su zapravo 
zbiljske samo persone, »Ja«. »Ja« ima svi- 
jest o samom sebi, o svojim aktima ili 
funkcijama i o svojim predmetima ili 
sadržajima, pa je stoga upravo različit od 
»prividnog bitka« akata i predmeta. Prem- 
da uvijek ističe kršćansku orijentaciju 
svoje filozofije, ipak naglašava da čisti 
sadržaj kršćanske metafizike mora biti 
metodom  »logičke kemije« »prodestili- 
ran« i razlučen od amalgama historijskog. 


Glav. djela: Aristoteliscbe Forschungen (3. sv. 
1867-1873); Studien zur Geschichte der Begriffe 
(1874); Uber die Unsterblicbkeit der  Seele 
(1874); Neue Studien zur Gescbichte der Begrif- 
fe (3 sv. 1876-79), Die Wirklicbe und die 
scbeinbare Welt (1882);  Religionsphilosphie 
(1886). 


TEILHARD DE CHARDEIN, Pierre, 
franc. filozof, paleontolog i antropolog 
(1881 — 1955). Doktorirao je na Sorbonni 
tezom iz paleontologije Sisavci nižeg eoce- 
na. Isusovac, sudjelovao je u mnogim 
geološkim i paleontološkim ekspedicija- 
ma i istraživanjima, a 1929. god. zajedno 
s Kinezom Pej-Van-Čungom otkriva ču- 
venog pekinškog sinantropa. 


Na temelju svojih znanstvenih otkrića, 
kao i sintetičkog vlastitog pogleda na svi- 
jet (u kojem ima ponekad i mističkih ele- 
menata), T. želi pokazati kako je čovjek 
postao prvo »faber«, a tek zatim »sapiens«, 
čime je počelo očovječivanje ne samo ži- 
vota već i svijeta, jer je čovjekov feno- 
men« obuhvatio svu zemlju i počeo je 
humanizirati. »Čovjekov fenomen« (glav. 
djelo: Le Pbćnomčne_bumain) bitna je 
prekretnica u razvitku kozmosa, jer se tek 
njegovim radom i ljudskom socijalizaci- 
jom stvorila i svijest o sveopćem zakonu 
konvergencije, koji je suprotan divergen- 


Teilhard de Chardein 


412 


ciji kozmosa. Osnovne etape ljudske evo- 
lucije T. označava kao: vitalizaciju, huma- 
nizaciju i spiritualizaciju. 


T. je uvjereni kršćanin koji u persona- 
lizmu i univerzalizmu kršćanstva, kao i 
ljubavi prema bližnjemu, vidi njegove na- 
jveće vrijednosti. Njegove se vrijednosti 
vide i u spontanom zamahu pokreta što 
ga je realno uspjelo stvoriti u čovječan- 
stvu. Obraćajući se svakom čovjeku i 
svim klasama ljudi, ono je odjednom — 
što nije uspjelo nijednom velikom filozo- 
fu — zauzelo svoje mjesto među najsnaž- 
nijim i najplodnijim pokretima koje je 
ipak zapisala »historija sfere razuma«. 
Njegov se trajni utjecaj vidi i u suvreme- 
nom svijetu, bilo da se prihvaća ili odba- 
cuje. Optimistički panteist, koji je svojim 
često smionim mislima pokušao dati 
kozmičku dimenziju i koji je zastupao te- 
zu da specifičnost ljudskog fenomena ne 
isključuje historijsko porijeklo duha, T. je 
još za života došao u sukob s konzerva- 
tivnim krugovima. Nakon njegove smrti 
taj se sukob pretvorio u otvorenu negaci- 
ju svega što je taj značajni istraživač na- 
pisao. Već je 6. prosinca 1957. Vatikan 
izdao interno uputstvo da se Teilhardova 
djela povuku iz svih seminarskih bibli- 
oteka i vjerskih ustanova, da se prestanu 
prodavati po katoličkim knjižarama i pre- 
voditi na strane jezike, a 10. lipnja 1962. 
Teilhardova su djela i službeno stavljenja 
na indeks zabranjenih knjiga. Tek poslije 
njegove smrti — budući da za života nije 
dobio dozvolu od crkve — izlaze mu naj- 
značajnija filozofska djela. Francuski 
marksist R. Garaudy ustvrdio je da je 
upravo T. pružio tlo za »plodni dijalog 
između kršćanske misli i marksizma«. 


Glav. djela: Les mammifčres de Veocčne infć- 
rieur (1922); Fenomen čovjeka (posth. 1966, 
prev.); Le groupe zoologique bumain (1956); 
L'Apparilion de !'Homme (1956); La Vision du 
Passt (1957); Le Milieu divin (1957); L'Avenir 
de VHomme (1959). 


TELESIO, Bernardino (Telesius Ber- 
nhardinus), tal. filozof (1508 —1588). 
Studirao je filozofiju i matematiku u Pa- 
dovi, a prirodne znanosti u Rimu. Preda- 
vao je u Napulju i tamo osnovao akade- 
miju. 

Telesio se ubraja među najutjecajnije 
protivnike aristotelizma. G. Bruno i Ba- 
con hvalili su ga kao filozofa koji je ra- 
dikalno zahtijevao da se znanost izgradi 
samo na temeljima osjetilno opaženih či- 
njenica. = Njegova — empirističko-pri- 
rodoznanstvena orijentacija došla je u su- 
kob s crkvenim naučavanjem, pa su nje- 
gova djela stavljena na indeks zabranje- 
nih knjiga. Prirodom, po Telesiju, vladaju 
nepromjenljivi zakoni, a iz borbe osnov- 
nih suprotnih snaga: suho-toplo i vlažno- 
hladno, može se objasniti sav makrokoz- 
mički i mikrokozmički život. Materija je, 
međutim, po sebi pasivna, ona je samo 
bojište za dva aktivna suprotna principa, 
za toplotu i hladnoću. Toplota, koja se 
nalazi u Suncu, hoće da sprži Zemlju, a 
hladnoća, koja se nalazi u Zemlji, hoće 
da zaledi Sunce. I dok iz toplote nastaje 
širenje, razrijeđenost i prozirnost, hlad- 
noća uzrokuje zgušnjavanje, neprozirnost 
i nepokretnost. Stoga se i tijelo, po Tele- 
siju, kreće utoliko brže ukoliko u njemu 
ima više toplote. Osnovni je zadatak zna- 
nosti proučavanje prirodnog, materijal- 
nog, objektivno postojećeg svijeta. Uza 
sav svoj prirodoznanstveni materijalizam, 
zbog čega ga je Bacon označio kao »prvog 
mislioca koji je prožet modernim du- 
hom«, T. priznaje postojanje boga kao 
stvaraoca svijeta, postojanje oduhovljenih 
»stihija« i besmrtne duše. 


Osnovni nedostaci peripatetičke fizike, 
po Telesiju, proizlaze iz neispravne de- 
duktivno-silogističke metode, odnosno iz 
toga što je Aristotel »htio komandirati is- 
kustvu«. Jedini je izvor spoznaje iskustvo, 
osjetilno promatranje stvari i sila koje na 
njih djeluju. Tek se, dakle, putem induk- 
cije i analogije dolazi do prave spoznaje. 

I samo je mišljenje rezultat osjetilnosti, 
koja se neprestano razvija. Duh, po Tele- 
siju, umire zajedno s tijelom, pa besmrt- 
na duša nije predmet znanja, nego vjere. 
Na etičkom planu T. je branio tezu o 
samoodržanju kao osnovi života. Čovjek 
osjeća ljubav samo prema onom što pri- 
donosi njegovom samoodržanju, a mrž- 
nju prema onom što ga u tome sprečava. 
No samoodržanje valja poštivati i kod 
drugih ljudi, pa je humanost ipak najviša 
vrlina. 


Glav. djelo: De rerum natura iuxta propria 
principia (2 sv. 1565). 


TEODOR, zvan Ateist, grčki filozof (IV 
st. pr. n. e.). Aristipov učenik, još u antici 
prozvan Ateist, jer je, po svjedočanstvu 
Diogena Laertija, odricao postojanje bilo 
kakvih bogova, pa je stoga i protjeran iz 
Atene. Krajnja svrha ljudskih postupaka 
ispoljava se kao radost ili žalost — no 
radost pripada umu, a žalost bezumlju. 
Ne smatra — kao ostali pripadnici kiren- 
ske škole — da je blaženstvo u pojedi- 
načnim nasladama, već u radosnom  ras- 
položenju duha, potčinjenom razumu. T. 
smatra da mudracu nije potrebno nika- 
kvo prijateljstvo i da je nerazumno žrtvo- 
vati život za domovinu budući da je do- 
movina svakog čovjeka — čitav svijet. 


TEODOR, iz Kira, sir. filozof (oko 
393 — 458). Biskup iz Kira kraj Antiohije, 
dobar poznavalac grčke klasične literatu- 
re i filozofije. 


Apologet Teodor pripadao je antiohij- 
skoj egzegetskoj školi. Kao filozof oslanja 
se, prije svega, na Platona, a želi i iz he- 
lenske filozofije uopće iznaći dokaze za 
istinitost kršćanskog naučavanja. Ipak su, 
po njemu, grčki filozofi htjeli dostići mi- 
šljenjem više no što to ono uopće može. 
Filozofi stoga nalikuju pticama pjevicama 
što oponašaju ljudski glas, ali ga ne razu- 
miju. Teodor je ostavio 340 citata iz 105 


autora, i oni su važan izvor za proučava- 
nje antičke filozofske misli. 


TEOFRAST, iz Erozosa, grčki filozof 
(oko 372 — 288. pr. n. e). Po želji Aristo- 
tela preuzeo je poslije njegove smrti vod- 
stvo peripatetičke škole. Aristotelov vjer- 
ni učenik, u čijim djelima prevladava 
sklonost k obradi prirodonoznanstvenih 
problema. Smatraju ga osnivačem botani- 
ke, a napisao je i velik broj metafizičkih 
i dijalektičkih spisa, od kojih su sačuvani 
samo pojedini fragmenti. U djelu Karak- 
teri razvio je originalnu tipologiju ljud- 
skih likova. 


TERTULIJAN, Quintus Septimius 
Florens, lat. kršćanski pisac i filozof iz 
Kartage (oko 155 — oko 220). Ponajprije 
se bavio pravnim naukama i bio advokat 
u Rimu, a 195. primio je kršćanstvo i 
vratio se u Kartagu. Njegovi su spisi pi- 
sani oštro, žučljivo i temperamentno, 
borbeno je branio kršćanstvo i, premda 
i sam pod određenim utjecajem stoiciz- 
ma, napadao cjelokupnu antičku filozofi- 
ju. T. smatra da poslije kršćanstva nije 
potrebna nikakva filozofija: »Sada mi, dje- 
ca gospodina boga, znamo ono što su ra- 
nije znali samo najveći mudraci starog 
doba.« Njegova teza: vjerujem jer je to 
apsurdno (credo quia apsurdum) bila je 
često i mnogo komentirana. 


T. je htio, nasuprot nekim tendencija- 
ma u tadašnjem kršćanstvu, pripisati ma- 
teriji takva svojstva koja bi je stavila me- 
đu dobre stvari. Taj crkveni otac, koji je 
bio dirnut ljepotom ruža, pa i »jedne 
školjke u bilo kojem moru, jednog pera 
poljske ptice«, tražio je stoga za tu tezu 
teleološke i teološke argumente (npr. Isu- 
sov križ), pa je bio protivnik mišljenja da 
materiji nema mjesta u božjem carstvu. 

Glav. djela: Ad _nationes; Apologeticus; De 
spectaculis; De monogamia; De idolatria. 
Sveuk. djela izdao F. Oehler u 3. sv. (1851- 
1853). 

TETENS, Johann Nicolaus, njem. filo- 
zof (1736 — 1807). Prof. u Kielu, kasnije 
vladin činovnik u Kopenhagenu. 

Njegovo glavno djelo Filozofski ogled o 
ljudskoj prirodi i njenom razvoju utjecalo 
je na Kanta. T. želi dati »analizu duše 
koja počiva na iskustvu«, nasuprot deduk- 
tivnom postupku volfovaca. Po Tetensu, 
metafizičke spoznaje treba da slijede tek 
iz rezultata empirijskih promatranja. Pro- 
tivnik je kako Leibniz-Wolffova raciona- 
lizma, tako i svakog materijalizma i skep- 
ticizma. Hegel na jednom mjestu govori 
O šturom sadržaju njegove filozofije i pri- 
mjećuje da »nema ništa dosadnije od nje- 
gove temeljitosti u obradivanju«. 

Glav. djela: Uber metapbysicke Wabrheiten 
(1760); Uber die allgemeine spekulative Pbiloso- 
bbie (1775); Pbilosopbiscbe Versucbe tiber_ die 
menschlicbe Natur und ibre Entwicklung (2 sv. 
1776-77). 


THOMASIUS, Christian, njem. filozof 
i pravnik (1655— 1728). Prof. u Leipzigu 
i Halleu. 

Pijetist Th. pripadao je među najutje- 
cajnije njemačke prosvjetitelje. Filozofiju 
je htio prenijeti u život, staviti je u službu 
općeg dobra. Po njemu, u životu cjeline, 
kao i u životu individuuma, treba da vla- 
da samo um. Upravo stoga bori se Th. 
protiv raznih oblika praznovjerja. Odvo- 
jio je filozofiju prava od morala distingvi- 
ranjem pojmova justum i honestum. Svo- 
ja filozofska djela pisao je i njemačkim 
jezikom, te je time znatno pridonio iz- 
gradnji njemačke terminologije. 

Glav. djela: Einleitung zu der Vernunfilebre 
(1691); Einleitung zur Sittenlebre (1692); Ver- 
such vom  Wesen des menscblicben Geistes 
(1699); Historie der Weisbeit und Torbeit (3 sv. 
1693); De crimine magiae (1701); Fundamenta 
juris naturae et gentium (1705). 


THYSSEN, Johannes, njem. filozof 
(1892— 1968). Glavna preokupacija nje- 
govih mnogobrojnih radova je spoznajna 
teorija i filozofija povijesti. 


Glav. djela: Die Einmaligkeit der Geschichte 
(1924); Geschichte der Gescbicbtspilosopbie 
(1936); Der philosopbiscbe relativismus (1941); 
Grundlinien eines realistiscben Systems der Phi- 
losopbie (1966). 


TIEDEMANN, Dietrich, njem. psiho- 
log i filozof (1748 — 1803). Prof. u Kasse- 
lu i Marburgu. Kao spoznajni teoretičar 
pokušao je spojiti Lockeov empirizam i 
Leibnizov racionalizam. Protivnik Kanta, 
dao je nekoliko značajnih historijsko- 
“filozofskih djela. Najpoznatiji su mu ra- 
dovi, međutim, s područja dječje psiholo- 
gije, te se općenito smatra osnivačem te 
znanosti. 

Glav. djela: System der stoiscben Pbilosophie 
(3 sv. 1776); Untersucbungen iiber den Men- 
scben (3 sv. 1777-78); Griecbenlands erste Pbi- 
losopben (1780), Beobachtungen iiber die Ent- 
wicklung der Seelenfćibigkeiten bei Kindern 
(1787); Geist der spekulativen Pbilosopbie (6. sv. 
1790-1797). 


TILLICH, Paul, njem. teolog i filozof 
(1886 — 1965). Docent u Halleu i Berlinu, 
prof. u Marburgu, Dresdenu i Frankufur- 
tu. God. 1933. nacisti su ga uklonili sa 
sveučilišta poslavši ga u mirovinu, ali je 
emigrirao u Ameriku te radio kao prof. 
na sveuč. Harvard i u Chicagu. Sa M. Me- 
nickeom i G. Dehnom osnovao je tzv. 
Berlinski krug (Berliner Kreis) religioz- 
nih evangelističkih socijalista bliskih tzv. 
»dijalektičkoj  teologiji«, koji odbacuju 
mnoga tradicionalna crkvena učenja. U 
njegovu teološkom sistemu, u kojem po- 
scbnu ulogu ima pojam »milosti« (»Gna- 
de«), prisutni su i mnogi filozofski ele- 
menti racionalizma i egzistencijalizma, a 
oslanja se i na neke teze tzv. dubinske 
psihologije. U nekim tezama smatra se i 
bliskim Marxu, a sam se deklarirao kao 
»religiozni socijalist«. 

Glav. djela: Das System der Wissenschaften 
nacb  Gegenstinden und  Metboden (1923); 
Ideen zu einer Tbeologie der Kultur (1924); 
Kairos (1926); Protestantismus als Kritik und 

Gestaltung (1929); Religičse Verwirklicbung 
(1929); Religion und Kultur (1925); Protestan- 
tiscbes Prinzip u. proletariscbe Situation (1931); 
Die sozialistiscbe Entscbeidung (1933); Tbe Pro- 
testant Era (1948); 'Tbe Sbaking of the Foun- 
dations (1948), Systematic Theology (3 sv. 1951- 
1963) Tbe Courage to Be (1952); Tbe Dynamics 
of Faith (1957); Tbeology of Culture (1959). 


TIMEJ, iz Lokrija, grč. filozof porije- 
klom iz južne Italije (oko 400. pr. n. €.). 
Suvremenik Platona; poznat je Platonov 
dijalog koji nosi njegovo ime. Pitagorejac, 
po Platonovu Fedonu prijatelj Sokratov. 
Nekad mu se pripisivao spis O dusi svi- 
jeta, ali su novija istraživanja opovrgla tu 
pretpostavku. 


TINDAL, Matthews, engleski filozof 
(16957 — 1733). Doktor prava, naučavao je 
jedno vrijeme u Cambridgeu. 


T. je glavni predstavnik deizma. Istin- 
sko kršćanstvo, tj. deizam, staro je, po 
Tindalu, kao i samo stvaranje. Isus ne do- 
nosi nikakvu novu objavu, već samo želi, 
nasuprot pokvarenosti antičkih religija, 
ponovo uspostaviti istinsko poštovanje 
božanstva. No kršćanske su crkve ponovo 
upropastile njegovo djelo, pa se slobodni 
deistički mislioci žele samo njemu povra- 
titi. Prirodni zakon, lex naturae, razumije 
T. u smislu racionalne etike Clarkea i au- 
tonomije Shaftesburyja. I samu Bibliju 
valja, po Tindalu, tumačiti u skladu s pra- 
vilima razumskog morala. Stoga i učenja 
o praroditeljskom grijehu i sl. treba da 
otpadnu. 

Glav. djelo: Cbristianity as Old as the Crea- 
tion (1730). 


TKALČIĆ, Marijan, filozofski i peda- 
goški pisac (1896 — Zagreb, 1956). Dugo- 
godišnji prof. VPŠ i Filozofskog fakulteta 
u Zagrebu, gdje je predavao etiku i este- 
tiku. Objavio je veći broj studija i članaka 
iz oblasti opće filozofije, pedagogije, este- 
tike, etike i etnologije. Po Tkalčiću, prava 


umjetnost ne »idealizira, ne deformira, ne 
imitira i ne raspoređuje — nego po svom 
dijalektičkom bivstvu otkriva i uobličava 
ono novo što se skriva i u mukama za- 
meće u samoj stvarnosti, a što bi bez nje 
ostalo neprimijećeno, neosviješteno i ne- 
djelotvorno«. 

Glav. djela: Pokušaj određenja filozofije 
(1920); Pedagogija i tebnika učenja (1934); 
Oblik i sadržaj (1952); Etika od Platona do 
Nietzscbea (1957). 


TOCCO, Felice, tal. filozof (1845 — 
1911). Prof. u Firenci. Kantovac, histori- 
čar filozofije, posebno poznat kao istraži- 
vač filozofije Giordana Bruna. 

Glav. djela: Kantovske studije (1880. i d.); 
Platonska istraživanja (1876); Latinska djela 
G. Bruna uspoređena s talijanskim (1889); 
Giordano Bruno (1892); F. Nietzscbe (1897). 
Izdavač je djela G. Bruna u 8 sv. 


TOCQUEVILLE, Alexis Clerel, franc. 
filozof prava i politike (1805 — 1859). Od 
1831. do 1833. u SAD, zatim u Engle- 
skoj, član Franc. akademije. U svojim dje- 
lima prvi je pokušao pokazati zakonitost 
nastanka francuske revolucije. Teoretičar 
osebujnog liberalizma, T. smatra da je 
sloboda ekspanzija ljudske ličnosti u svi- 
jetu onih političko-socijalnih ustanova 
koje stvara i od kojih dobija garanciju 
svog slobodnog razvitka. Polemizira s 
onim tezama racionalizma koje, po nje- 
mu, negiraju pojedinačnu moralnu lič- 
nost. 

Glav. djela: La dčmocratie en Amčrique (2 
sv. 1835); L'ancien r&gime et la rčvolution 
(1856). Sveukupna djela u 9 sv. izlazila su u 
Parizu od 1860. do 1866. 


TOLAND, John, engl. filozof (1670 — 
1722). Siromašan gotovo čitava života, 
zbog svojih slobodoumnih pogleda često 
proganjan. Kad mu je zaprijetilo hapše- 
nje, bježi iz Irske u Englesku, a 1791. 
odatle u Hannover i Berlin. God. 1710. 
vraća se ponovo u London, gdje umire u 

velikoj bijedi. Njegova knjiga Kršćanstvo 
bez tajni bila je javno spaljena, a za nje- 
gova života bilo je često, u mnogobroj- 
nim pamfletima, prijedloga da se i To- 
land spali na lomači. 


Već u svojim ranim djelima T. želi po- 
kazati da od svih rana koje razjedaju čov- 
ječanstvo najstrašniju, najštetniju i najo- 
pasniju predstavlja svećenstvo. Uvjeti Ži- 
vota i odgoja pridonose ukorjenjivanju u 
ljudsku svijest raznolikih predrasuda. Već 
se u porodici djeca truju praznovjerjima: 
dadilje plaše djecu čudovištima, pričama 
o duhovima i vampirima, djeca stalno 
slušaju o demonima, nimfama, faunima 
itd. Osim toga, »u većini država postoji 
poseban stalež plaćenih lica kojima cilj 
nije u tome da prosvjećuju ostale ljude, 
već da ih drže u njihovim zabludama«. To 
su, po Tolandu, najčešće svećenici, koji 
mu tu kritiku nisu mogli nikad oprostiti. 

Po Tolandovom materijalističkom filo- 
zofskom uvjerenju, kretanje je »bitno 
svojstvo materije, podjednako neodvojivo 
od njene prirode koliko su od nje neod- 
vojivi neprobojnost i rasprostiranje«. Po 
Tolandu se »sve nalazi u kretanju«, te u 
»prirodi nema ni jedne točke koja bi se 
nalazila u apsolutnom mirovanju«. Stoga 
kretanje nije (kao u Spinoze, koga je kri- 
tizirao i zbog teze da je mišljenje atribut 
supstancije) samo modus, već atribut ma- 
terije, tj. njeno esencijalno svojstvo. T. 
razlikuje kretanje cjeline, tj. kretanje ma- 
terije, koje naziva njenom aktivnošću, i 
premještanje u prostoru. »Valja praviti 
razliku između unutrašnje energije, sa- 
mokretanja ili bitne aktivnosti svake ma- 
terije bez koje se ona ne bi mogla podvr- 
gnuti nikakvim pojedinačnim promjena- 
ma ni dijeljenjima, i onih prostornih kre- 
tanja ili premještanja koja su samo razne 
modifikacije bitne aktivnosti.. Ni prostor 
ne postoji neovisno o materiji, pa je bes- 
konačna materija realni prostor. S tog je 
stanovišta T. kritizirao Newtonovu teoriju 
apsolutnog prostora. 


Deist, koji smatra da bi kršćanstvo mo- 
ralo zastupati samo razumski dokazane 
postavke, da bi trebalo napustiti sve ira- 
cionalno i mističko, sve religiozne obrede 
i misterije, slobodan duh i uvjereni ma- 
terijalist, T. je jedan od značajnih engle- 
skih mislilaca epohe  prosvjetiteljstva. 
Njegova su djela izvršila velik utjecaj na 
razvoj materijalističke misli (osobito na 
francuske filozofe XVIII stoljeća). U nje- 
govu hilozoističkom panteizmu isprepli- 
ću se elementi stoičke nauke i specifič- 
nog spinozizma s prosvjetiteljskim ideja- 
ma o prirodnoj vjeri i prirodnom zakonu, 
unutar kojih je bog zamišljen samo kao 
zakon prirode i kao »duša svijeta« što se 
ni po čemu ne razlikuje od samog tog 
svijeta. 

Glav. djela: Cbristianity not Mysterious 
(1696. prvo anonimno izd., a iste god. s To- 
landovim imenom); Life of Milton (1698); 
Vindicius Liberius (1702); Letters lo Serena 
(1704); Adeisidaemon (1709), Nazarenus, or 
Jewish, Gentile and Mabometan _Christianity 
(1718); Tetradymus (1720); Pantheisticon sive 
formula  celebrandae  sodalitatis  socraticae 
(1720). 


TOMA AKVINSKI, skolastički filozof 
i teolog (1225. ili 1226— 1274). Porije- 
klom iz porodice talijanskih grofova, 
usprkos otporu rođaka postaje domini- 
kanski redovnik. Teologiju i filozofiju 
učio je u samostanu Monte Cassino, kod 
dominikanaca u Napulju i u Kolnu kod 
Alberta Velikog. Kao izvanredno obrazo- 
van i vješt predavač teologije (Tomu su 
zvali doctor angelicus, doctor communis 
i doctor universalis) djelovao je u Parizu, 
zatim Rimu i najposlije u Napulju. Umro 
je u samostanu Fossanuova kod Teracina, 
na putu iz Napulja u Lyon. 

U osamnaest tomova svojih djela To- 
ma Akvinski je dao svojevrsnu enciklo- 
pediju katoličke teologije i skolastičke fi- 
lozofije i sveobuhvatni i sistematski izlo- 
ženi pregled srednjovjekovnih pogleda 
crkve na pitanja prava, morala, države, 

ekonomike i socijalnih odnosa. Kao naj- 
.širi pokušaj prilagođavanja Aristotela 
učenju katoličke crkve, Tomina filozofija 
i teologija postaju vrhuncem srednjovje- 
kovne skolastičke misli i temeljem 
kršćanske dogmatike sve do naših dana. 
Veliki sistematičar svoga doba i dobar 
poznavalac filozofske tradicije, on nastav- 
lja na učenje Alberta Velikog, boreći se 
kako protiv starog augustinovskog uče- 
nja, tako i protiv materijalističkih tenden- 
cija kršćanskih averoista. 

Toma, poput Alberta Velikog, nastoji 
razlikovati vjeru od znanja, teologiju od 
filozofije. I dok su prve racionalne istine 
uma, druge, »istine otkrivenja«, »nadra- 
zumske« su, ali ne i »protivrazumske«. 
Stoga se i teološke istine mogu braniti 
umom kao neprotivurječne i vjerojatne. 
Filozofija je, međutim, ipak potpuno u 
službi teologije (ancilla theologiae) jer su 
njene spoznaje niže od teoloških upravo 
toliko koliko je ograničen ljudski um niži 
od božanske premudrosti. U pitanju o 
univerzalijama Toma je realist u umjere- 
nom aristotelovskom smislu. Opće je u 
stvarnosti imanentno individualnom i 
odijeljeno je od njega samo razumom ko- 
ji apstrahira. Naše shvaćanje nije, među- 
tim, sve dotle krivo dok ne sudimo da 
ono opće egzistira samo za sebe, posebno 
odijeljeno. Osim općeg u stvarima ili biti 
(forma substantialis ili quiditas) i općeg 
poslije stvari (pojmovi dobiveni apstrak- 
cijom) postoji i opće prije stvari (kao ideja 
božanskog duha). 

Opstojnost boga, po Tomi, može se 
dokazati, prije svega, a posteriori, tj. iz 
svijeta kao božjeg djela. Mora postojati 
prvi pokretač ili prvi uzrok, jer lanac uz- 
roka i posljedica ne može imati neogra- 
ničen broj članova. Bog postoji kao čisti 
nematerijalni oblik, kao čisti aktualitet: 
on je causa efficiens i causa finalis svijeta. 
Svijet nije vječno postojao, već je njegovo 
postojanje iz ništa prouzrokovao bog svo- 
jom svemoći u određenom vremenskom 


trenutku s kojim je otpočelo postojati i 
samo vrijeme. Da svijet ima početak, ne 
može se, doduše, po Tomi, strogo filozof- 
ski dokazati, ali je ta tvrdnja vjerojatnija 
od njene protutvrdnje i postaje sigurna 
samo pomoću otkrivenja. Materiji kao 
neodređenoj i pasivnoj potenciji daje 
realno biće oblik. Od supstancijalnih 
oblika razlikuju se akcidentalni oblici, 
koji ne stvaraju realnost, već joj samo da- 
ju vanjsku određenost. 

Toma smatra da besmrtnost duše 
proizlazi iz njene nematerijalnosti, jer či- 
sti se oblik ne može uništiti ni sam iz 
sebe ni raspadanjem materijalnog sup- 
strata. Samoj se prirodi intelekta mora 
pripisati nematerijalnost, jer onaj oblik 
koji je potpuno vezan uz materijalno, kao 
što je duša životinje, ne može misliti ap- 
straktno i općenito, već samo individual- 
no. Ali ljudska duša — suprotno Platono- 
vu učenju — nije egzistirala prije svog 
zemaljskog opstanka, pa spoznaja stoga i 
nije sjećanje na ideje koje je duša motrila 
u predegzistenciji. Duša, štoviše, ne po- 
sjeduje ni urođene ideje. Njeno mišljenje 
pretpostavlja osjetilnu predodžbu i pove- 
zano je s empirijskom slikom iz koje ak- 
tivni intelekt apstrahira forme. Mnogi 
elementi senzualizma i racionalizma is- 
prepliću se tako u Tominoj spoznajnoj 
teoriji. Spoznaja se odvija u subjektu po- 
moću percipiranja samostalno postojećih 
objekata. No subjekt u objektu ne može 
percipirati sve, već samo ono što je nje- 
mu samom slično. Spoznajni objekt gubi, 
pri ulasku u dušu koja spoznaje, svoju 
materijalnost, i može u nju prodrijeti sa- 
mo kao lik. Stoga stvari postoje istovre- 
meno izvan nas kao objekti i u nama kao 
slike. Istinu pak Toma definira kao slič- 
nost razuma i stvari. Na osnovi te slično- 
sti razum stoga i ne spoznaje samo svoje 
zamisli već preko njih i same stvari. 


Uz spoznajni uvid vezana je i volja, jer 
onome što se pojavljuje kao dobro, nužno 
stremimo. Nužnost iz unutarnjih razloga 

i pobuda, koja se zasniva na znanju, jest 
sloboda. Etičko je Tomino naučavanje 
pokušaj spajanja Platonovih ideja i nekih 
aristotelovskih postavki s temeljnim 
kršćanskim krepostima kao što su vjera, 
ufanje i ljubav. Krajnji je čovjekov cilj 
blaženstvo. Ono se sastoji u posjedovanju 
najvišeg dobra, a to je neposredno pro- 
matranje boga. Stoga se savršeno i vječno 
blaženstvo može postići samo u drugom, 
zagrobnom životu. 


U okviru estetske problematike poseb- 
no je zanimljiva Tomina subjektivistička 
teza — koja je, štoviše, u određenom pro- 
tivurječju s osnovnom objektivističkom 
orijentacijom njegove spoznajne teorije 
— da je ljepota ono što se nama svida 
kad to vidimo (quod visum placet). Daka- 
ko da kod njega ima i drugih, za ono 
vrijeme uobičajenih definiranja ljepote 
(npr. svojstva su ljepote: cjelovitost, pra- 
vilna razmjernost ili sklad i blistavost, 
sjaj, svjetlost), no svojom je tezom o tome 
da je subjekt bitan za određenje lijepog 
anticipirao mnoge kasnije subjektivisti- 
čke estetike, a u izvjesnom je smislu bli- 
zak i Augustinu, kome je inače oštro su- 
protstavljen. 


Usprkos nizu zanimljivih i oštroumnih 
postavki (osobito na planu realistički ori- 
jentirane spoznajne teorije), čitava je To- 
mina misao sputana okvirima kršćanske 
dogmatike, prigušena bezbrojnim formal- 
nologičkim i terminološkim distinkcija- 
ma, kazuističkim opravdanjima i mrtvim, 
apstraktno silogističkim i stereotipnim 
izvodima. U njegovu učenju o državi ja- 
sno se vidi i njegova društvena opredije- 
ljenost. Priznavanje monarhove vlasti kao 
božje volje, opravdavanje staleških razlika 
»po božanskom i prirodnom  pravu«, 
vrednovanje pokoravanja kao najveće vr- 
line podanika, zahtjev za strogim kažnja- 
vanjem svih heretika, vatreno branjenje 
vrhovne vlasti pape kao »namjesnika Kri- 
stovogx« itd., itd., jasno govori o društveno 


regresivnoj ulozi ortodoksno dogmatske, 
katoličke Tomine filozofije i teologije. 
Glav. djela: In IV libros Sententiarum 
(1254 — 1265); De ente et essentia (1256), Quae- 
stiones disputatae (1256 — 1277); Summa con- 
tra gentes (1258— 1260); Quodlibeta (1263 — 
1272); Comentaria_in_ Aristotelem (1265 — 
1273); Summa tbeologica (1267 — 1273). 


TOMIĆ, Stjepan, filozofski i sociološki 
pisac (Jajce, 1897 — Sarajevo, 1941). 
Doktorirao je filozofiju u Zagrebu, zatim 
je radio kao gimnazijski prof. u Sarajevu, 
Stocu, Velesu. Bavio se ponajviše odno- 
som prirodnih i historijskih znanosti, za- 
tim problemom obrazovanja, morala i 
politike s pretežno marksističkih pozicija, 
uz neke elemente darvinizma. 

Glav. djela: »Moralne vrednote i njihova so- 
ciologija« (1924); »Darwin u svetlu filozofije« 
(1927). 


TONNIES, Ferdinand, njem. filozof i 
sociolog (1855 — 1936). Prof. u Kielu. Je- 
dan od najutjecajnijih modernih njema- 
čkih sociologa. Smatra da pravi pojam fi- 
lozofije i njen cilj, kojem treba da filozof 
upravi svoje napore, nije teoretske, već 
praktične prirode, tj. »zasnivanje jednog 
životnog ideala kojeg označuje filozof za 
sebe i za sve koji dijele njegovo vredno- 
vanje života«. Suprotnost između katego- 
rija zajednice i društva (Gemeinschaft 
und Gesellschaft) — što ih, u stvari, pre- 
uzima od Hegela (porodica i građansko 
društvo), a koja je u tumačenju zajednice 
inspirirana vitalističkim tezama, a u tu- 
mačenju društva Hobbesom i racionali- 
stičkim individualizmom — temeljna je 
Tonniesova distinkcija na kojoj gradi svo- 
ja sociološka istraživanja. Pri tom je Ge- 
meinschaft tretiran kao mehanička, a Ge- 
sellschaft kao organska solidarnost. T. je 
bio prvi predsjednik Njemačkog društva 
za sociologiju. 

Glav. djela: Gemeinscbaft und Gesellscbafi 
(1887); Tbomas Hobbes (1896); Der Nietzsche- 
Kultus (1897); Politik und Moral (1901); Die 

Entwicklung der sozialen Frage (1907), Kritik 
der čffentlicben Meinung (1922), Marx' Leben 
und Lebre (1922); Fortschritt und soziale Ent- 
wicklung (1926); Das Eigentum (1926); Einfil- 
brung in die Soziologie (1931). 


TOPITSCH, Ernst, austrijski filozof 
(1919—  ). Bavi se (blizak nekim tezama 
M. Webera, Kelsena i H. Gomperza) po- 
najviše problemima teorije vrijednosti, 
sociologije znanosti i kritike ideologije. 
Pri tom želi istražiti tzv. »biomorfne«, 
»sociomorfne« i »tehnomorfne« misaone 
modele što leže u osnovi mitološko-- 
metafizičkog shvaćanja svijeta i učenja o 
duši. U prvo vrijeme liberalan, kasnije sve 
više naglašeno konzervativan. 

Glav. djela: Vom Ursprung und Ende der 
Metapbysik (1958); Sozialpbilosopbie zwischen 
Ideologie und Wissenscbaft (1961); Mitbos — 
Philosophie— Politik (1969);  Wrerturteilsstreit 
(1971); Ideologie (1972). 


TORDY, Josef, češki filozof (1877 — 
1942). Prof. u Bratislavi i Brnu, ubijen od 
Nijemaca. Jedan od najpoznatijih čeških 
filozofa scijentističke orijentacije. On je, 
međutim, negirao ne samo svaki iracio- 
nalizam već i »ortodoksni dogmatski po- 
zitivizam«. 

Glav. djela: Teorija istina (1929), Nova fi- 
lozofija (1932); Logika (1937), Uvod u filozo- 
fiju (posth. 1947). 


TOULMIN, Stephen Edelston, engl. 
filozof (1922—  ). Predavao na sveučili- 
štima u Engleskoj, Australiji i SAD. 
Glavne preokupacije njegovih mnogo- 
brojnih djela su etička pitanja, logika, kao 
i problemi povijesti znanosti. 

Glav, djela: Biraživanje o mestu razuma u 
etici (1950, prev.); Tbe Pbilosophy of Science 
(1953); Tbe Uses of Argument (1958), Tbe An- 
cestry of Science (3 sv. 1961 — 1965). 


TOYNBEE, Arnold Joseph, engl. hi- 
storičar i filozof historije (1889— 1975). 
Prof. bizantskog i modernog grčkog jezi- 


ka, literature i povijesti na univerzitetu u 
Londonu. Od 1925. vodi Royal Institut 
of International Affairs. Na osnovi širo- 
kih historijskih i  praktično-političkih 
spoznaja, kao i antropoloških i etnoloških 
znanstvenih rezultata, T. želi otkriti po- 
kretačku snagu historijskog razvoja. Povi- 
jesni tok prožima stalno ritam statike i 
dinamike i pokazuje se kao pokret — 
stanka — pokret. Pokretački element ko- 
ji uvjetuje nastanak civilizacije nije, kako 
bi htjele neke rasističke teorije, biološki 
faktor, a nije ni geografska sredina. Civi- 
lizacije, kao odgovor na određeni izazov, 
nisu posljedica materijalnih uvjeta, nego 
zapravo voljni čin. Samo sukob, tj. odnos 
između izazivanja, poziva i odgovora na 
nj, naizmjenična igra između podražaja i 
reakcije stvaralačka je snaga koja oblikuje 
civilizaciju. Pri tom su uvijek teži životni 
uvjeti oni koji snažnije djeluju na formi- 
ranje civilizacije i kulture. Koliko su veće 
teškoće, toliko je jači poticaj (stimulus). 
Stoga uvijek potlačene rase i klase imaju 
snažniju sposobnost da stoje pred otvore- 
nim novim mogućnostima (kao što je 
npr. kršćanstvo). 

T. razlikuje 21 civilizaciju, kojima do- 
daje 3 »izjalovljene« i 5 »nepomičnih« ci- 
vilizacija. Premda tvrdi da će »zapadna 
komponenta« biti odbačena na »skromno 
mjesto«, ipak smatra da budućnost Zapa- 
da još nije zaključena. »Neka mi oprosti 
gospodin Spengler, ali čini se da nema 
razloga da jedan niz poticajnih izazivača 
ne pobudi niz pobjedonosnih odgovora 
ad infinitum.« 

Glav. djela: Natinality and ibe War 
(1915); Greek Historical Tbougbt (1924); A 
Study of History (sv. I-III 1934, sv. IV-VI 
1939). 


TRAHNDORE, Karl Friedrich, njem. 
filozof (1782—1863). Prof. gimnazije. 
Oštar protivnik Hegela (koji je za njega 
posljednji rezultat osnovne zablude cijele 
filozofije), zastupa specifični kršćanski 

monoteizam. Posebno su zanimljive nje- 
gove estetske teze. Jedinstvo u mnoštvu 
ne može se znanstveno pojmiti, već samo 
uočiti unutar ljepote. No »osjećaj i unu- 
tarnji život pravog velikog umjetnika sa- 
mo je onaj sretnog djeteta. On je dijete 
čitav svoj život«. Stoga tek u djetinjoj igri, 
u djetinjskoj neposrednosti igranja može 
umjetnik ostati umjetnikom, a kada to 
izgubi, »ne mogu to nadomjestiti nikakve 
umjetničke škole, akademije i putovanja 
u Rim«. Samo djetinji genij što se »igra- 
jući uzdiže u svojim zlatnim snovima 
može stvoriti nove svjetove«. 

Glav. djela: Asthetik oder Lebre von Wrelt- 
anscbauung und Kunst (2. sv. 1827); Theos, 


nicht Kosmos (1852); Was ist Wabrbeit? 
(1863). 
TRENDELENBURG, Friedrich 


Adolf, njem. filozof (1802 — 1872). Prof. 
u Berlinu. U svom glavnom djelu Logička 
istraživanja oštro je kritizirao Hegelovu 
ontološku logiku, kao i formalizam Her- 
barta. Vlastitu logiku zasniva, prije svega, 
na Aristotelovim principima. Mišljenje i 


bitak nisu, po Trendelenburgu, identični,“ 


već idu usporedo, pa stoga logički oblici 
odgovaraju zbiljskim. Kretanje je zajedni- 
čko kako vanjskom svijetu, tako i miš- 
ljenju, ali nema kretanja duha koje ne bi 
bilo usmjereno na neko kretanje izvan 
nas. U svojoj filozofiji prirode T. smatra 
da je svaki mehanički proces teleološki 
uređen, pa tek svrha svijeta daje pravac 
svekolikom kretanju, a ideja cjeline 
upravlja pojedinim dijelovima. 

Etički cilj je, po njemu, u ideji huma- 
nosti, ali ne apstraktno zamišljene kao 
kod Kanta, nego kao splet države i povi- 
jesti. Kako, međutim, pojedinac može 
ostvariti svoju bit samo u zajednici, ideja 
je zajednice, kao i ideja prava, bitna za 
etiku. 

Glav. djela: Elementa logices Aristotelicae 
(1836); Gescbicbte der_Kategorienlebre (3 sv. 
1846 — 1867); Logiscbe Unsersucbungen (2 sv. 
1840), Die logiscbe Frage in Hegels System 


(1843); Historiscbe Beitrage zur Pbilosopbie (3 
sv. 1846 — 1867), Naturrecbt auf dem Grunde 
der_Eihik (1860). 


TROELTSCH, Ernst, njem. teolog, so- 
ciolog i filozof (1865 — 1923). Prof u Bon- 
nu (1892), Heidelbergu (1894) 1 Berlinu 
(1914); od 1919. radi kao podsekretar u 
Ministarstvu za kulturu. Pod utjecajem 
Ritschla i Lagarda izgrađuje svoju filozo- 
fiju religije u duhu  evangelističkog 
kršćanstva. Religija je za nj a priori racio- 
nalna. No istovremeno, »ako je bog bog, 
on nije manje bog u domeni spontanog 
života duše no što je u svijetu razuma«. 
Naglašavajući razliku između prirode i 
povijesti, T. u svojim mnogobrojnim so- 
ciološkim, teološkim i kulturnohistorij- 
skim djelima pokušava bit historije za- 
snovati na njenom »individualnom totali- 
tetu«, kao i neponovljivosti kulturnih 
oblika u njihovu općem kretanju i poje- 
dinačnim pojavama. Pod utjecajem M. 
Webera raspravlja opširno o problematici 
socijalnih učenja kršćanskih crkava i gru- 
pa. Kritički je pisao o historizmu, prem- 
da ga — po mišljenju nekih interpreta — 
ni sam nije nikad prevladao. 

Glav. djela: Das Historiscbe in Kants Reli- 
gionspbilosopbie (1904); Psycbologie und Er- 
kenntnistbeorie in der  Religionswissenscbaf! 
(1905); Dre Soziallebren der christlicken Kir- 
chen und Gruppen (1912); Die Bedeutung der 
Geschichte fiir die Weltanschauung (1918); Der 
Historismus und seine Probleme (1922); Die So- 
zialpbilosopbie des Cbristentums (1922). Sveuk. 
djela u 4 sv. izašla su 1925. 


TRUBECKOJ, Jevgenij Nikolajevič, 
knez, rus. filozof (1863 — 1920). Od 1906. 
u Moskvi. Protivnik boljševika, po politi- 
čkim nazorima liberal. U svojim filozof- 
skim pogledima oslanja se na Hegela, So- 
lovjova i Simona Franka. 

Glav. djela: Nazor na svijet N. Solovjova (2 
sv. 1914); Smisao života (1918); Metafizičke 
pretpostavke spoznaje (1918). 

TRUBECKOJ, Sergej Nikolajevič, 
knez, rus. filozof (1862 — 1905). Profesor 
filozofije i rektor Moskovskog univerzite- 
ta. Svoju je filozofiju sam nazvao »kriti- 
čkom metafizikom«, a u njoj se — kao 
i u filozofiji njegova brata Jevgenija — 
isprepliću utjecaji Hegela i Solovjova. 

Glav. djela: Metafizika u staroj Grčkoj 
(1889); Učenje o logosu (1900). Sveuk. djela u 
4. sv. (1911 — 1914). 


TSCHIRNHAUS, Ehrenfried Walter, 
njem. filozof (1651—1708). U svojim 
spoznajnoteoretskim ispitivanjima nastoji 
posredovati između racionalizma i empi- 
rizma. On je anticipirao, po mnogim po- 
vjesničarima filozofije, neke temeljne mi- 
sli Kantovog kriticizma. Tschirnhaus raz- 
likuje tri stupnja filozofskog mišljenja: 
najniže stoje »filozofi riječi«, koji su zave- 
deni jezikom i zadovoljavaju se pojmov- 
nim pjesnikovanjem; nešto su više filozo- 
fi koji se bave historijom, a najviši su fi- 
lozofi zbilje. 

Glav. djelo: Medicina mentis ac corporis 
(1687). 


TUCKER, Abraham, (pseudonim: 
Eduard Search), engl. filozof (1705 — 
1774). Živio je kao privatni učitelj na 
svom posjedu. 

Raspravljajući pored metafizičkih i psi- 
holoških problema, prije svega, o etičkim 
pitanjima, T. brani individualitet ljudskog 
duha, a kao cilj moralnog djelovanja 
označuje zadovoljstvo pojedinca. Jedan je 
od značajnijih zastupnika asocijativne 
psihologije. 

Glav. djela: The Ligbt of Nature Pursued (4. 
sv. 1765); Free Will (1763), Man in Quest of 
Himself (1763). 


TUCKER, Robert Charles, amer. filo- 
zof (1918—  ). Isprva u diplomatskoj 
službi, kasnije se posvećuje teoretskom 
radu. 

Bavio se ponajviše pitanjima Marxove 
filozofije, posebno njegovih ranijih rado- 


va, za koje smatra da su u mnogome 
»promijenili opću predodžbu o Marxu. te 
postali »odlučni za prosuđivanje razvoj- 
nog puta marksističke misli«. Radikalno 
kritički i antidogmatski orijentiran, od 
tih istih dogmatika proglašen tipičnim 
revizionistom. 

Glav. djela: Pbilosopby and Mytb in Karl 
Marx (1961); The Soviet Political Mind (1963); 
Tbe Marxian Revolutionary Idea (1969); Sta- 
lin (L 1973, 11, 1977). 


TUNG-ČUNG-ČU (Chung-shu), kin. 
filozof (oko 170— 90. pr. n. €.). Učenjak, 
pristalica Konfucija. Svoja učenja o mora- 
lu i državi povezuje — kao jedan od pr- 
vih kineskih filozofa — s kozmologijom. 


TURBIGLIO, Sebastiano, tal. filozof 
(1824— 1901). Kantovac, napisao je niz 
studija i monografija iz historije i filozo- 
fije. 

Glav. djela: B. Spinoza i razvoj njegove misli 
(1875); Historijske analize filozofije Lockea i 
Leibniza (1867). 


TURGOT, Anne Robert Jacques, 
franc. sociolog, ekonomist i filozof 
(1727— 1781). Jedno vrijeme ministar, 
poznanik i prijatelj Quesnaya. Suradnik 
Enciklopedije (članak »Egzistencija« i dr.), 
T. je po svojim teoretskim radovima je- 
dan od najznačajnijih prethodnika Com- 
tea. Smatra se da je Comte svoj čuveni 
zakon 0 tri stupnja preuzeo od Turgota, 
koji je govorio o spoznaji prirode kao o 
putu od mitološkog preko metafizičko- 
-apstraktnog do kvalitativno egzaktnog 
objašnjenja. Svojim ekonomskim tezama 
utjecao je na Adama Smitha, a biografiju 
koju je o njemu napisao Condorcet, Mill 
je smatrao svojom najdražom knjigom. 


Glav. djela: Lettre sur la tolćrance (1753); Le 
conciliateur (1753): Eloge de Gournay (1757); 
Sveuk. djela u 9 sv. izlazila su mu posth. u 
Parizu 1808-1811. 


Twardowski 


TWARDOWSKI, Kasimier, polj. filo- 
zof (1866 — 1938). Prof. filozofije u Lavo- 
vu, zatim u Varšavi. Učenik Brentana, 
Carla Stumpfa i W. Wundta, habilitirao 
je i promovirao u Beču. Svoja djela iz 
spoznajne teorije, logike, psihologije i hi- 
storije filozofije pisao je na poljskom i 
njemačkom jeziku. 

Glav. djela: Idee und Perzeption (1892); Zur 
Lebre vom Inbalt und Gegenstand der Vorstel- 
lungen (1894); Osnovni pojmovi logike i didak- 
tike (1901); O psibologiji, njenom predmetu i 
njenim metodama (1913). 


TWESTEN, August Detlev, njem. filo- 
zof (1789 — 1876). Prof. filozofije i teolo- 
gije u Berlinu. Učenik Schleiermachera, 
čiju filozofiju nastavlja, ali se u nekim 
pitanjima s njime i razilazi. T. smatra da 
o teologiji ne možemo ni govoriti ni mi- 

sliti a da se ne služimo filozofskim kate- 
gorijama. Posebno se bavio logičkim is- 
traživanjima, smatrajući da je logika in- 
strument svih pravih znanstvenih meto- 
da, a posebno evropskih znanosti. 

Glav. djela: Logik, insbesondere die Analytik 
(1825); Matbias Flacius Illyricus (1844). 


TYRREL, George, irski teolog i filozof 
(1861 — 1909). God. 1879. prelazi na ka- 
tolicizam i ulazi u jezuitski red. God. 
1906. isključen iz reda, a godinu dana 
kasnije zbog »modernih pogleda« i eksko- 
municiran. Neke religiozne probleme po- 
kušava riješiti pomoću pragmatičke filo- 
zofije. Teologija je nedovoljno tumačenje 
religioznog života i valja je razlikovati od 
religije koja je život. 

Glav. djela: Lex orandi (1903); Lex credendi 
(1906). 


UBAGHS, Gerard Casimir, belg. filo- 
zof (1800 — 1875). Zastupnik tzv. semi- 
tradicionalnog ontologizma. Bog je kao 
savršeni bitak prisutan uvijek u našem 
duhu i pomoću neposredne intuicije 
upoznaje našu dušu. Bavio se i logičkim 
problemima. 

Glav. djela: Logicae seu philosophiae ratio- 
nalis elementa (1834); Ontologia sive metapby- 
sicae generalis specimen (1835); Preis d'antbro- 
pologie psycbologique (1861). 


UBERWEG, Friedrich, njem. filozof 
(1826 — 1871). Učenik Trendelenburga i 
Benekea, prof. u Bonnu i Konigsbergu. 


Svoje vlastito opće filozofsko stanovi- 
šte U. označava kao ideal-realizam. Sadr- 
žaji opažaja za njega su subjektivni znaci 
za realna zbivanja. Osjetilne kvalitete, što 
sačinjavaju sadržaj opažaja, simboli su od- 


ređenih zbiljskih kretanja. Kao logičar 
priklanja se aristotelovskom stanovištu i 
odbacuje kako formalizam Kanta i Her- 
barta (jer nije uspostavio nikakvu poveza- 
nost između oblika mišljenja i oblika bit- 
ka), tako i Hegelov ontologizam (jer ih je 
naprosto identificirao). U. smatra da je fi- 
lozofija »znanost o principima«. 

Za Uberwega su, međutim, daleko naj- 
značajnija njegova istraživanja na područ- 
ju historije filozofije. Prva tri dijela njego- 
ve obimne, objektivistički pisane historije 
filozofije izdao je sam Uberweg, a nakon 
njegove smrti izašla su bezbrojna nova 
izdanja i dopune. Po Uberwegovu mišlje- 
nju, povijest filozofije treba da, uočavajući 
bitno, što vjernije opiše učenja pojedinih 
filozofa, na način kako bi to oni sami o 
sebi napisali. Plehanov je svojedobno za- 
mjerao Uberwegu što nije znao dovesti 

svoju povijest filozofskih ideja »u vezu s 
historijom društva, idejni svijet sa stvar- 
nim svijetom«. Lenjin je u Filozofskim 
bilježnicama uz lektiru Uberwega napi- 
sao: »Nešto što se ne da čitati! Historija 
imena i knjiga!« 

Bez obzira, međutim, na te primjedbe, 
Uberwegova je historija filozofije do da- 
nas ostala nedostižan i najiscrpniji izvor 
za proučavanje određenih razdoblja u ra- 
zvoju filozofije, a osobitu joj vrijednost 
daje izvanredna preciznost i navođenje 
bogate literature o pojedinim filozofima. 

Glav. djela: System der Logik und Geschichte 
der logiscben Lebren (1857); Uber die Ecbtheit 
und Zeitfolge der platoniscben Scbriften (1861); 
Grundriss der Gescbicbte der Pbilosopbie (3 sv. 
1863-1866, od 5. izd. preradio M. Heinze, a 
4. i 5. sv. izdao je Tr. K. Oesterreich 1923. 
i 1928); Schiller als Historiker und Philosopb 
(1884). 


UEXKULL, Jakob, njem. biolog i filo- 
zof prirode (1864 — 1944). Zastupnik spe- 
cifičnog neovitalizma. Kantovu spoznaj- 
nu teoriju pokušao je interpretirati biolo- 
gistički, a zastupao je metafizičku teoriju 
organskog, u kojoj ukazuje na organizaci- 
onu uvjetovanost načina spoznaje i djelo- 
vanja pojedinih životinjskih vrsta (uklju- 
čujući i čovjeka). Pokušao je dokazivati 
autonomiju organskog zbivanja. 

Glav. djela: Tbeoretiscke Biologie (1920); Be- 
deutungslebre (1940); Der Sinn des Lebens 
(1942); Der Mensch und die Natur (posth. 
1959). 


ULRICI, Hermann, njem. filozof, prav- 
nik i literarni historičar (1806 — 1884). 
Prof. u Halleu, od 1847. izdavač »Časopi- 
sa za filozofiju i filozofsku kritiku«. Za- 
stupnik tzv. spekulativnog teizma, radi- 
kalni protivnik Hegela, kojem predbacuje 
u osnovi panteistički nazor i konstruktiv- 
nu metodu pomoću koje je s čvrsto izgra- 
đenim sistemom pojmova htio tumačiti 
iskustveni svijet. Protivnik materijalizma 
i mehanizma, smatra da je odlučno uvi- 


djeti kako je cjelokupni svijet iskustva 
određen svrhama. 

Glav. djela: Uber Prinzib und Methode der 
Hegelscben Philosopbie (1841); Das Grundprin- 
zip der Philosophie (2 sv. 1845-46); System der 
Logik (1852); Kompendium der Logik (1860); 
Gott und der Mensch (2 sv. 1866-1873); Uber 
Sbakespeares dramatiscbe Kunst (1839). 


ULRICH OD STRASSBURGA, sred- 
njovjek. teolog i filozof (?— 1277). Učenik 
Alberta Velikog, blizak neoplatonističkoj 
tradiciji. Bitak je za njega prva emanacija 
prvog principa kao prva forma i osnova 
svih daljnjih formi. Prvi je uzrok »čisto 
svjetlo«. Pokušao je i sistematizirati svu 
tadašnju nastavnu građu. 


Glav. djela: Komentari uz Aristotela, kao 
i mnogobrojni komentari uz razne sentencije. 
Glavno djelo De summo bono, pisano od 1262- 
1277, očuvano je u mnogim prijepisima, ali 
najveći dio nije ni do danas objavljen. 


ULMER, Karl, njem. filozof (1915 — 
1981). Prof. u Tubingenu. Njegova filozo- 
fija nastoji razriješiti »samoproblem filo- 
zofije« i, prije svega, shvatiti sveukupnu 
zakonitost i temeljnu strukturu svijeta 
kojom je određen i život ljudi. Zapažena 
je i njegova studija o Nietzscheu, kojom 
želi objasniti jedinstvo i smisao njegova 
djela. 


Glav. djela: Von der Sacbe der Philosophie 
(1959); Nietzscbe (1962); Pbilosopbie der moder- 
nen Lebenswelt (1972). 


UNAMUNO, Miguel, španj. pisac i fi- 
lozof (1864 — 1936). Prof. grčke i španjol- 
ske književnosti u Salamanki. Od 1930. 
god. bio je rektor sveučilišta u Salamanki, 
nije se suglasio s Frankovim režimom i 
osudio ga, pa je — nakon svog čuvenog 
istupa pred fašističkim moćnicima, kad je 
dostojanstveno i jasno dao na znanje da 
se ne slaže s njihovim bučnim parolama 
i pozivom na smrt — bio stavljen u kućni 
zatvor i uskoro zatim umro. 


Unamuno 

Filozofija je za Unamuna izraz tragič- 
nog opstanka i životne svijesti čovjeka, a 
odnosi se »na čitavu ljudsku sudbinu, na 
naše držanje prema životu i stvarima«. 
Najtragičniji među svim zadacima filozo- 
fije je onaj da ujedini nužnost mišljenja 
s nužnošću srca, volje. U pozadini ljudske 
tragične svijesti stoji, po Unamunu, in- 
tenzivno znanje o nužnosti smrti, a tra- 
gična je povijest ljudskog mišljenja povi- 
jest borbe uma protiv života. U toj borbi 
»um racionalizira život, pridonosi tome 
da nas pošalje u neminovnost, u 
smrtnost, dok život djeluje da oživi um, 
da ga učini braniteljem njegovih životnih 
želja«. 

Besmrtnost je stalna, nikad zadovolje- 
na ljudska životna težnja, ali nju poriče 
razum. »Kako god gledali na tu stvar, uvi- 
jek je tako da se razum postavlja nasuprot 
našoj težnji za ličnom besmrtnošću i pro- 
tivurječi nam. I razum je zaista neprijatelj 
života.« Stoga je za Unamuna sve životno 
iracionalno, a sve »racionalno je protuži- 
votno jer je razum u biti skeptik«. Pa 
ipak, to za Unamuna ne znači prezirati 
velike racionaliste. Najposlije, najveći fi- 
lozofi koje najviše cijeni, kao što su Spi- 
noza i Nietzsche, za Unamuna su svojevr- 
sni racionalisti, koji međutim nisu »du- 
hovni eunusi«, već su »imali srca, osjećaja, 
a naročito žed za vječnošću, besmrtnošću. 
A tjelesni eunuh ne osjeća potrebu da se 
rasplođava i duhovni eunuh isto tako ne 
osjeća žeđ da vječno traje«. 

U. smatra da filozof ne filozofira »samo 
razumom, već voljom, osjećajem, krvlju i 
srži, cijelom dušom i tijelom«, »srcem, 
plućima, utrobom, životom«. Jer ljudi ko- 
Ji misle samo mozgom postaju naprosto 
»profesionalci misli«, a filozof ne može 
biti filozof ako prije svega nije čovjek, pa 
stoga za njega nije bitno mjerilo vrijedno- 
sti stručnost ili neka »pseudofilozofska 
načitanost«. 


Unutar svoje humanističko-kršćanske 
filozofske orijentacije — u kojoj su pri- 


sutne i neke paradoksalne i morbidne te- 
ze u obranu religioznog i crkvenog ira- 
cionalizma — U. govori i o »bankrotstvu 
nauke« i o nenalaženju sreće »ni u bogat- 
stvu, ni u znanju, ni u vlasti, ni u čistoj 
moralnoj savjesti, ni u kulturi«. Kao pisac 
i literarni kritičar, smatra da u stvarala- 
štvu realitet nije naprosto samo realna 
egzistencija stvari, već nešto unutarnje, 
stvaralačko, nešto što ne mora biti, npr., 
samo čovjek od krvi i mesa već i tzv. 
fikcija čovjeka. Upravo je stoga »Don 
Quijote isto tako realan kao i Cervantes, 
Hamlet ili Macbeth isto tako kao i Sha- 
kespeare. . .« 

Nekoliko briljantnih stranica posvetio 
je U. i fenomenu ljubavi. Spolno ljubavno 
zadovoljstvo za njega je osjećanje uskrsa- 
vanja u drugom, jer »mi možemo samo 
u drugom uskrsnuti da bismo trajali«. No 
ono što doista održava ljubavnike, to je 
ponor vječnog očaja, odakle izbija nada 
i utjeha. Ta druga ljubav rada se iz osje- 
ćaja zajedničke patnje: »Ljubavnici se us- 
pijevaju voljeti do zaborava, do pravog 
spajanja duša, a ne samo tijela, samo kad 
je moćan tučak bola zdrobio njihova srca 
u istom avanu patnji.« 

Glav. djela: Ljubav 1 pedapogija (1902); Ži- 
vot Don Quijota i Sancbe (1905); Moja religija 
(1910); Tragični osjećaj života (1913, prev.); 
Ogledalo smrti (1925); Agonija kršćanstva 
(1925); Eseji (6 sv. 1916-1918). 


UPTON, Charles Barnes, engl. filozof 
(1831— 1920). Prof. filozofije u Oxfordu. 
Blizak filozofiji Martineaua, koga pokuša- 
va povezati s nekim Lotzeovim tezama. 
Protivnik Th. H. Greena i klasičnog nje- 
mačkog idealizma. 

Glav. djela: Tbe Present Agnosticism and the 
Coming Theology (1879), Are Etbics and 'Tbeo- 
logy Vitally Connected? (1892), Martineau's 
Pbilosopby, a Survey (1905). 


URBAN, Wilbur Marshall, amer. filo- 
zof (1873 — 1925). Najčešće ga (tako npr. 
Historija Američke filozofije H. Schneide- 

ra) ubrajaju u idealiste, čak i »teološki ra- 
dikalne«, premda je pokušao, po vlastitim 
riječima, prevladati spoznajnoteoretski 
idealizam. Zastupa filozofiju koja treba da 
je u skladu s »prirodnom metafizikom 
ljudskog duha« i koja teži vječnoj filozo- 
fiji. 

GM djela: Language and Reality (1939); 
Humanity and _Deity (1951). 


URBANČIČ, Ivan, filoz. pisac (Robič, 
1930 —  ). Radi na Institutu za filozofiju 
u Ljubljani. Bavi se mnogobrojnim filo- 
zofskim problemima, a ponajviše pitanji- 
ma metafizike, suvremene filozofije egzi- 
stencije, filozofije W. Diltheya, kao i ne- 
kim sociološkim temama (pitanja nacije 
i dr.) 

Sa djela: Lenjinova filozofija ali o »im- 
perijalizmu« (1970); Med skolastiko in neosko- 
lastiko (1971); Temelji metode moći (1979). 


UTITZ, Emil, njem. filozof češkog po- 
rijekla (1883— 1956). Učenik Brentana, 
prof. u Rostocku, Halleu i Pragu (1934 — 
39). 

Uz M. Dessoira (ali prije njega) najzna- 
Čajniji zastupnik tzv. opće znanosti o 
umjetnosti (Allgemeine _ Kunstwissen- 
schaft). Ta znanost o umjetnosti treba da 
se razlikuje i razgraniči ne samo od ap- 
riorističke »estetike odozgo« već i empi- 
rijske »estetike odozdo«, ali isto tako i od 
pukog nabrajanja i fiksiranja određenih 
pozivitnih činjenica o umjetnosti. U ši- 
rem smislu znanost o umjetnosti uklju- 
čuje, doduše, u sebi i sve one discipline 
(historiju, sociologiju umjetnosti i, poseb- 


no, psihologiju) koje na osnovi ispitivanja 
određene građe mogu doći do nekih op- 
ćih zakonomjernosti i širih teoretskih za- 
ključaka. Ali sav taj empirijskim putem 
dobiveni i egzaktno verificirani materijal 
o umjetnosti (u koji spadaju, npr., biogra- 
fije pojedinih umjetnika, kao i ekonom- 
ski, etnografski i drugi podaci) treba da 
u sebi ujedini i teoretski, smisleno i siste- 
matski razradi jedna znanost koja bi se 
i metodološki i po svom osnovnom 
objektivističkom usmjerenju razlikovala 
kako od estetike kao filozofske discipline 
(koja samo verificira i primjenjuje filozof- 
ske ideje na umjetnost), tako i od poseb- 
nih znanstvenih disciplina što proučavaju 
samo ograničena područja i aspekte iz ši- 
rokog i po sebi kompleksnog umjetni- 
čkog fenomena. 

U. smatra da je estetski moment, prije 
svega, onaj estetske kontemplacije i teo- 
retske nezainteresiranosti. Osjećanju lije- 
pog odgovara aktivnost slobodne spozna- 
je bez prepreke, a umjetnička se sposob- 
nost sastoji u tome što se potpuno mo- 
žemo uklopiti u namjeru što je sadrži 
djelo. Vrijednosti se, općenito, otkrivaju 
svijesti zahvaljujući umjetničkoj formi. 
Osim umjetnošću, U. se još posebno ba- 
vio psihologijom i karakterologijom. 

Glav. djela: Grundziige der dstbetiscben Far- 
benlebre (1909); Was ist Still? (1911); Grundle- 
gung der allgemeinen Kunstwissenscbaft (2 sv. 
1914); Die Gegenstandlichkeit des Kunstwerks 
(1917); Dre Kultur der Gegenwart (1921); Der 
Kiinstler (1925); Cbarakterologie (1925); Ge- 
scbicbte der Astbetik (1932); Psycbologie des Le- 
bens (1938), Vom Sinn des menscblichen Seins 
(1949). 


Vacant 

VACANT, Jean Michel Alfred, franc. 
teolog i filozof (1851—1901). Prof. u 
Nancyju. Najpoznatiji je kao istraživač 
srednjovjekovne filozofije i izdavač Rječ- 
nika katoličke teologije, za koji je napisao 
“najveći broj članaka. 

Glav. djela: Etudes comparčes sur la pbiloso- 


pbie de S. Tbomas d'Aquin et sur celle de Duns 
Scot (1891); Etude sur Duns Scot (1900). 


VACCARO, Michelangelo, tal. socio- 
log i filozof (1854 — 1937). Prof. filozofije 
prava u Rimu, zatim predsjednik Interna- 
cionalnog instituta za sociologiju. U so- 
ciološkim nazorima darvinist, u radovima 
iz filozofije prava polemizirao je s Gum- 
plowiczem, a negirao je i Lombrosovu 
teoriju krimilinaliteta. 


Glav. djela: Osnovi državnog prava (1893); 
Antropologija i sociologija kriminala (1892); 
Problem mira (1917). 


VACHEROT, Etienne, franc. filozof 
(1809 — 1897). Prof. na Sorbonni, nasljed- 
nik V. Cousina, od 1868. član Franc. aka- 
demije znanosti. Blizak Leibnizu i Hege- 
lu u mnogim tezama, V. pokušava zasno- 
vati specifičnu metafiziku na temeljima 
psihologije. Teodiceja, po njemu, nema 
za predmet boga kao realno biće, već bo- 
ga kao beskonačno, pa stoga i idealno bi- 
će, koje važi kao norma za naše moralno 
djelovanje. 

Glav. djela: Histoire critique de V&ole d'Ale- 
xandrie (3. sv. 1864-1851); Ma M&apbysique 
et la science (1858), La dćmocratie (1859), La 
religion (1868); Le nouveau spriritualisme 
(1834). 


VAIHINGER, Hans, njem. filozof 
(1852 — 1933). Prof. u Strassburgu i Hal- 
leu. God. 1897. osnovao je »Kant Stu- 
dien«, a 1905. »Kant Gesellschaft«. God. 


1906. penzioniran zbog oštećenja očiju 
koje je vodilo potpunom osljepljenju. 
V. označuje svoju filozofiju — koja je 
mjestimično pod utjecajem Langea, Kan- 
ta i Schopenhauera — kao »pozitivistički 
idealizam« ili »idealistički pozitivizam«. 
Izvorno su, po Vaihingeru, mišljenje i 
spoznavanje samo sredstva za ispunjava- 
nje životnih svrha. No kad se mišljenje 
želi osamostaliti, nailazi na zadaće koje 
ne može riješiti. Ono, naime, nije kadro 
da čisto teoretskom spoznajom shvati da- 
tost, neposrednu zbilju. Znanstvena spo- 
znaja, kao i filozofska, vrijedi samo uto- 
liko ukoliko posjeduje životnu praktičnu 
vrijednost. Upravo stoga ona mora stvo- 
riti fikcije i prihvatiti »kao da« (als ob) je 
istinito ono što tvrdi. U svom glavnom 
djelu Filozofija »kao da« V. definira fik- 
ciju kao »neadekvatni, subjektivni, zorni 
način predstavljanja, čija je suglasnost sa 
zbiljom odmah isključena«. Fikcije su po- 
moćni pojmovi ili ideje koje su korisne 
i potrebne za naše mišljenje, osjećanje i 
djelovanje, ideje koje, iako pogrešne, mo- 
gu biti svrsishodno upotrijebljene. Takve 
fiktivne ideje su npr. pojam apsolutnog, 
beskrajnog, pojam atoma, slobodne volje 
itd. Fikcije su znanstveno dopustive iz- 
mišljotine (Erdichtungen) za praktične 
svrhe. Svi pojmovi, sve kategorije su fik- 
tivne, na fikcijama se temelje i sve poseb- 
ne znanosti. No na svim područjima, teo- 
retskom, praktičnom i religioznom, mi 
dolazimo do ispravnog na temelju krivog 
i pomoću njega. Uostalom, dok je tzv. 
fikcijama imanentna tendencija da posta- 
nu hipoteze i konačno dogme, dogme se 
pomoću kritike svode na hipoteze i ko- 
načno pretvaraju u fikcije. Osnovne teze 
Vaihingerova fikcionalizma sadrže u sebi 
i mnoge vrlo radikalne teze subjektivnog 
idealizma, jer čitav svijet i njegovu onto- 


lošku egzistenciju treba uzeti »kao da« 
postoje, premda tu nužnu i potrebnu fik- 
ciju ne možemo nikad dokazati. »Kao da« 
(als ob) filozofija naišla je na neke sljed- 
benike (R. Schmidt), ali i na mnogo više 
protivnika, i bila je u centru mnogobroj- 
nih diskusija početkom našeg stoljeća. 
Danas je uglavnom taj nekad vrlo popu- 
larni filozof zaboravljen. 

Glav. djela: Hartmann, Diibring und Lange 
(1876); Komentar zu Kants Kritik der reinen 
Vernunft (2. sv. 1881-92); Die Pbilosophie des 
Al5-Ob (1911). 


VAILATI, Giovani, tal. filozof i mate- 
matičar (1863— 1909). Prof. u Firenci. 
Zastupnik matematskog shvaćanja logike, 
u mnogim tezama suglasan s Kantom. 
Kasnije se priklanja pragmatizmu Peircea 
i Jamesa, prije svega na spoznajnoteoret- 
skom planu. Kao logički pozitivist, i svo- 
jim lingvističkim analizama znatno je 
utjecao na talijansku filozofiju. 

Glav. djela: Deduktivni metod kao instru- 
ment istraživanja (1898); Pragmatizam i ma- 
tematska logika (1906); Instrumenti spoznaje 
(posth. 1911). 


VALENTIN  (Valentinus), kršćanski 
teolog i filozof (oko 100 — oko 165). Gno- 
stik, crkva je osudila njegovu herezu. Pod 
utjecajem Platona, no i nekih mističnih 
teza, smatra da je Otac iz ljubavi stvorio 
30 »eona«, od kojih su dva najviša nus i 
aletea (razum i istina). Njegovi spisi, osim 
nekih fragmenata, nisu sačuvani, pa o 
njemu znamo najviše iz spisa njegovih 
protivnika, posebno Tertulijana (Adversus 
Valentianos). 


VALLA, Laurentius (Lorenzo della 
Valle), tal. humanist, filolog i filozof 
(1405— 1457). Učitelj retorike u Padovi, 
Milanu, Genovi i Firenci. Blizak epikurej- 
skom nazoru na život i protivnik stoi- 
čkog morala, V. smatra da se vrlina stvara 
iz užitka. »Svaki je užitak dobar.« Kritički 
duh, smatra da se racionalnim putem ne 

može izmiriti princip slobode s božan- 
skom predestinacijom i sveznanjem. Ra- 
dikalan protivnik Aristotela, osobito nje- 
gova pojma supstancije i čitavog učenja 
o kategorijama. »Ne želimo biti nalik fi- 
lozofima koji sebe proglašavaju mudrima, 
i upravo su time zaglupljeni.« No upravo 
je L. V. prvi 1498. god. preveo i izdao 
Aristotelovu Poetiku na latinskom jeziku. 

Glav. djela: De voluptate (1431); De libero 
arbitrio (posth. 1482); Dialecticae disputationes 
contra _Aristotelicos (1499); Opera (1540). 


VANINI, Lucilio, tal. filozof (1584 — 
1619). Nakon studija teologije u Rimu i 
Padovi, putovao je Nizozemskom, Nje- 
mačkom i Francuskom. Jedno je vrijeme 
predavao u Toulousi i tamo je zatvoren 
zbog hereze. Kao »ateist« osuđen je od 
inkvizicije na smrt i, po poznatoj formuli 
»bez prolijevanja krvi«, spaljen živ na lo- 
mači 19. veljače 1619, a pepeo mu je ra- 
zasut u vjetar. 


Po Vaniniju, materija je vječna, jedin- 
stvena i prožeta »božanskom snagom«, a 
nebo je istorodno sa zemljom. On pantei- 
stički poistovjećuje boga i prirodu, tvrde- 
ći da je ideja boga nad prirodom proizvod 
mašte svećeničkog staleža, kako bi narod 
umjetno držao pod autoritetom crkve i u 
ropstvu. Pod utjecajem Pomponazzija, V. 
smjelo poriče čuda, kao i besmrtnost du- 
še, a sva duševna aktivnost proizlazi, po 
njemu, iz fizioloških faktora, kao i opće 
i geografske sredine što okružuje čovjeka. 

V. smatra da ne postoje finalni, nego 
samo eficijentni uzroci. U djelu Amfitea- 
tar... V. »pobija« ateiste, ali to čini me- 
todom koja ateističke argumente ekspli- 
cira na vrlo uvjerljiv način, a one brani- 
laca religije (koji su formalno u pravu) 
vrlo neuvjerljivo i blijedo. Tom »mučeni- 
ku filozofije«, koji je stavio »um nasuprot 
vjeri, nasuprot crkvi i njenom učenju« 
(Hegel), nije ništa pomogao oblik dijaloga 
što ostavlja čitaocu da odluči tko je u pra- 
vu. 

Glav. djela: Ampbitbeatrum aeternae provi- 
dentiae (1615); De admirandis naturae reginae 
deque mortalium arcanis (4 sv. 1616). 


VAN HELMONT, Franciscus Mer- 
curius, niz. filozof (1614 — 1699). Propu- 
tovao je gotovo čitavu Evropu i vodio ži- 
vot pun obrata i avantura. U filozofiji za- 
stupao specifični naturalizam zasnovan 
na pojmu monada, koje su, po njemu, 
ujedno i spiritualne i tjelesne. U tom je 
smislu anticipirao neke Leibnizove teze. 


Glav. djelo: Opuscula pbilosopbica (1690). 


VAN STEENBERGHEN, Fernand, 
belg. filozof i teolog (1904 — ). Novosko- 
lastičar, istraživač srednjovjekovne filozo- 
fije, a posebno se bavio filozofijom Niko- 
le Kuzanskog. 

Glav. djela: Pbilosopbes medićvaux (1948); 
Episičmologie (1947); Aristote_ en  Occident 
(1955). 


VANNERUS, Allen, šved. filozof 
(1862 — 1946). Prof. u Gotteborgu, kasni- 
je u Stockholmu. Blizak Wundtu i Spen- 
ceru, pokušao je povezati evolucionisti- 
čke nazore sa spiritualističko-idealistič- 
kim shvaćanjem kulture i učenjem o vri- 
jednostima. 

Glav. djela: O iskustvu (1890); Gnoseologija 
(1905); Filozofija spiritualnog života (1910); 
Metafizika (1914); Svijet materije (1925); Siste- 
matska filozofija (1931). 


VANNI ROVIGHI, Sofia, tal. filozof 
(1908 — ) Od 1951. prof. povijesti 
srednjovjekovne filozofije u Milanu, od 
1955. opće povijesti filozofije. Osim veli- 
kog broja studija o skolastičkoj filozofiji, 
pisala je i o Galileu, Kantu, Husserlu i 
Heideggeru. 

Glav. djelo: Elementi filozofije (1941 — 
1950). 


VARGA, Sandor, mađarski filozof 
(1902—  ). Prof. u Budimpešti, kasnije u 


Minchenu. Po svom osnovnom filozof- 
skom uvjerenju kantovac. 

Glav. djela: Transcendentalna dedukcija kod 
Kanta (1926); Realnost i vrijednost (1928); 
Einfiibrung in die Erkenninislebre (1923). 


VARISCO, Bernardino, tal. filozof 
(1850 — 1933). Prof. u Paviji, zatim u Ri- 
mu. Po temeljnoj orijentaciji pozitivist, 
zastupao je specifičnu teoriju determini- 
rane povezanosti fizičkog i psihičkog zbi- 
vanja. 

Glav. djela: Uvod u prirodnu = filozofiju 
(1903); Tijelo i duša (1903); Spoznaja (1904); 
O čovjeku i bogu (posth. 1939). 


VARJAŠ, Aleksandr Ignjatijevič, sov. 
filozof mađarskog porijekla (1885 — 
1939). Od 1919. član KP Mađarske, od 
1922. živio u SSSR-u. Bavio se pitanjima 
formalne logike i historije filozofije XVII 
i XVIII stoljeća. Dvadesetih godina bio je 
kritiziran kao »mehanist«. 

Glav. djela: Logika i dijalektika (1928); Hi- 
storija novije filozofije (1926); Dijalektika u 
Lenjina (1928). 


VARO, Marcus Terentius, rim. držav- 
nik i filozof (116 — 27. pr. n. e.). Eklek- 
tik, učenik Antioha, prijateljevao s Cice- 
ronom. Etička pitanja nastoji rasvijetliti 
primjerima iz mita i historije. Bavio se, 
osim filozofijom i gramatikom, retori- 
kom, geometrijom, astronomijom, muzi- 
kom, medicinom i arhitekturom, no od 
njegovog velikog opusa sačuvano je svega 
nekoliko fragmenata. 


VASILJEVIĆ, Alimpije, filoz. pisac 
(Veliševac, 1832 — Beograd, 1911). U Ki- 
jevu je završio filozofski i bogoslovski fa- 
kultet. Od 1869. profesor Velike škole u 
Beogradu. Nekoliko puta ministar pro- 
svjete i poslanik. U filozofskim nazorima 
jedno je vrijeme desno orijentirani hege- 
lovac, a kasnije pozitivist pod utjecajem 
J. S. Milla. No ipak su, po Vasiljeviću, i 

pozitivisti (u koje ubraja i Milla) zapali u 
grešku što su htjeli postaviti granice zna- 
nju, a ljudskom umu nije, po njemu, mo- 
guće postaviti bilo kakve stalne granice. 

Glav. djela: Istorija narodne obrazovanosti 
u Srba (1867); Psibologija kao nauka (1870); 
Logika udešena za školsku upotrebu I—III 
(1871 — 1873). 


VAUVENARGUES, Luc de Clapiers, 
marquis de, franc. filozof (1715— 1747). 
Vojnik, slaba zdravlja, umire mlad u siro- 
maštvu. Optimistički moralist, protivnik 
racionalizma, preferira osjećaje i »strasti 
srca« na koje svodi sve velike ljudske mi- 
sli. Premda je lično bio bliz Voltaireu, 
njegova je filozofija srodnija Pascalovoj, 
ne dostižući nikad njegovu dubinu. Scho- 
penhaucr i Nietzsche često citiraju njego- 
ve aforizme. 

Glav. djela: Maximes (Introduction a la con- 
naissance de Vesprit bumain; Meditation sur la 
foi; Reflexions; Conseils A un jeune bomme) 
(1746). 


VEBER, France, filoz. pisac (Gornja 
Radgona, 1890 — 1975). Prof. u Ljubljani. 
Učenik njemačkog filozofa, osnivača tzv. 
»teorije predmeta« (Gegenstandstheorie) 
A. Meinonga. Prvotno analizira, u duhu 
svog učitelja, odnose među duševnim ak- 
tima i predmetima koji su izvan vremena 
i egzistencije (existenzfrei), a kasnije se 
unekoliko udaljio od teorije predmeta i 
približio nekim tendencijama egzistenci- 
jalizma. Imao je mnogobrojne učenike u 
Sloveniji, među kojima je najpoznatija A. 
Sodnik. 

Glav. djela: Sistem filozofije (1921); Znanost 
in vera (1923); Etika (1923); Estetika (1925); 
Knjiga o Bogu (1934), Nacionalizam in 
krščanstvo (1938). 


VECCHIO, Giorgio del, tal. filozof pra- 
va (1878— 1970). Prof. prava u Genovi, 
Bologni i Rimu. Protivnik pozitivizma i 
novohegelovstva, zastupa prirodno pravo, 
koje određuje kao vječni zahtjev apsolut- 


ne pravednosti. Po del Vecchiju, postoje 
mogućnosti  apriorističkog tumačenja 
nadempirijskog oblika prava. 

Glav. djela: Pravo i ljudska ličnost u historiji 
misli (1904); O teoriji društvenog ugovora 
(1906), Fenomen rata i ideja mira (1909); Os- 
novni principi prava (1923); La soci&tć des na- 
tions au point de vue de la pbilosopbie du droit 
international (1932); Internacionalno pravo i 
problem mira (1956); Parerga I—III (1961 — 
1967). 


VEDENSKIJ, Aleksandar Ivanovič, 
rus. filozof (1856 — 1925). Prof. u Petro- 
gradu. Ortodoksni zastupnik Kantovog 
kriticizma s posebnim naglaskom na lo- 
gičkoj problematici. Kritizirao je empirij- 
sku eskperimentalnu psihologiju, istupao 
je i protiv ateizma, a svoj je filozofski 
sistem nazvao »logicizmom«. 

Glav. djela: Psibologija bez svake metafizike 
(1914); Logika kao dio spoznajne teorije (1922); 
Filozofski ogledi (1924). 


VELJAČIĆ, Čedomir,  filoz. pisac 
(1915—  ). Predavao na Zagrebačkom 
sveučilištu do 1964, a duže je vrijeme bio 
i u našoj diplomatskoj službi. Danas živi 
na Ceylonu. Izvanredan je poznavalac fi- 
lozofije istočnih naroda, a posebno indij- 
ske filozofije. 

U djelima Filozofija istočnih naroda i 
Razmeđa azijskih filozofija, pisanim stu- 
diozno i s navođenjem bogate literature, 
V. je pružio iscrpan pregled tih filozofija, 
u kojem su pojave i misli valorizirane hi- 
storijski i komparativno. On ukazuje i na 
razlike kategorijalne aparature i misaonih 
pretpostavki dviju različitih struktura 
shvaćanja svijeta: evropske tradicije i is- 
točnog (osobito indijskog i kineskog) na- 
čina mišljenja. 

Glav. djela: Filozofija istočnih naroda (2 
knjige 1958); »Helenski i rimski izvori znanja 
o Indiji« (1961); »Kina pod bremenom svoje 
hiljadugodišnje kulture« (1963); »Djhana, ap- 
straktna umjetnost buddhističke kontemplaci- 
je« (1967); Razmeđa azijskih filozofija (1978). 


Veljak 

VELJAK, Lino, filoz. pisac (Rijeka, 
1950— ). Asistent na Filozofskom fa- 
kultetu u Zagrebu, gdje je diplomirao i 
magistrirao. Bavi se ponajviše gnoseolo- 
škim i ontološkim problemima, marksi- 
stičkom filozofijom (s naglašeno antidog- 
matske pozicije), a posebno A. Gramsci- 
jem. 

Glav. djelo: Marksizam i teorija odraza 
(1979). 


VENN, John, engl. filozof (1834 — 
1923). Prof. u Cambridgeu. Bavio se logi- 
kom, pod utjecajem Booleovih intencija, 
kao i Milla, nastojao je istaknuti logičko 
značenje takvih operacija kao što su dije- 
ljenje i odbijanje. Svoj je vlastiti prikaz 
nazvao  »kompartmentalnim«  (»odjelja- 
čkim«) ili »egzistencijalnim« shvaćanjem 
logike. Dijagrami koji nose njegovo ime 
grafički su prikazi algebarskih procesa što 
ih je uveo Boole. Vrijednost Vennovih 
izvoda ne leži u nekim originalnim puto- 
vima, već više u osvjetljavanju nejasnoća 
drugih logičara. 

Glav. djela: The Logic of Chance (1866); 
Symbolic Logic (1881); Tbe Principles of Empi- 
rical or Inductive Logic (1889). 


VERA, Augusto, tal. filozof (1814 — 
1885). Studirao je u Rimu i Parizu, filo- 
zofiju naučavao u Parizu. 1851. otišao je 
u Englesku, a 1860. u Napulj i 1861. u 
Milano. 

Vera je prvi zastupnik ortodoksnog he- 
gelijanizma u Italiji. Pisao je na francu- 
skom, engleskom i talijanskom jeziku, a 
prevodio je Hegelova djela na francuski. 

Glav. djela: Introduction a la pbilosopbie de 
Hegel (1885); Logigue de Hegel (1859); L'Hege- 
lianisme et la pbilosopbie (1861), An Inquiry 
into Speculative_ and Experimental Science 
(1856); Ljubav i filozofija (tal. 1861); Problem 
apsolutnog (4 dijela 1872—1882); Platon i 
besmrtnost duše (1881). 


VERWORN, Max, njem. psiholog i fi- 
lozof (1863 — 1921). Prof. psihologije u 


Gottingenu i Bonnu. V. smatra da nije 
opravdano stanovište o »dualizmu tijela i 
duše« jer »postoji samo jedan svijet«, »eg- 
zistentna je samo jedna vrsta stvari«. Sto- 
ga valja prevladati antiteze materijalizma 
i spiritualizma. Poistovjećujući, međutim, 
tu jedinu egzistentnu zbilju s osjetima, V. 
se kreće u okvirima specifične subjektivi- 
stičke filozofije, pa je za nj i »Ja« proizvod 
takvog iskustva. Kauzalno promatranje 
stvari želi V. zamijeniti utvrđivanjem 
uvjeta, kauzalni nazor tzv. »kondicioniz- 
mom«. 

Glav. djela: Allgemeine Pbysiologie (1895); 
Nautrwissenscbaft und Weltanscbauung 
(1904); Dre Erforscbung des Lebens (1907); Die 
Mecbanik des Geisteslebens (1907); Dre Entwic- 
klung des menschlicben Geistes (1910); Kausale 
und konditionale Weltanscbauung (1912). 


VICO, Giambattista, tal. historičar, 
estetičar, filolog i filozof (1668 — 1744). 
God 1697. postaje prof. retorike u Napu- 
lju, a 1734. historiograf kralja od Napulja. 

Smatrajući da čovjek može spoznati sa- 
mo ono što može sam učiniti, V. je po- 
kušao izgraditi historiju kao znanost koja 
je identična sa sviješću čovječanstva o 
svojim vlastitim djelima. On ukazuje na 
različite stupnjeve svjetske historije: bar- 
barsko razdoblje pretvara se u humano, 
koje se zbog slabljenja životne snage ras- 
pada, da bi se uvijek iznova započinjao 
kružni tok historije. U glavnom djelu 
Principi nove znanosti o zajedničkoj priro- 
di nacija izgradio je svojevrsnu idealisti- 
čki zasnovanu filozofiju historije po kojoj 
se čitav povijesni proces vrši zakonomjer- 
no u oblicima djetinjstva, mladosti, zrelo- 
sti i starosti. U nizu kulturno-historijskih, 
jezičnih, socioloških i estetskih refleksija 
o prošlim razdobljima i njemu suvreme- 
nim umjetničkim, političkim i pravnim 
pojavama, V. je, bez obzira na brojna 
ograničenja što proizlaze iz njegove 0s- 
novne idealističke pozicije, lucidno uka- 
zao na potrebu određenih filozofskih i 
teoretskih distinkcija, kao i na nužnost 

tumačenja historijskih fenomena u okvi- 
ru određenih cjelina što se zakonomjerno 
javljaju. V. oštro luči umjetnost i znanost, 
maštu i intelekt, te smatra da je »fantazija 
utoliko jača ukoliko je razumno razmi- 
šljanje slabije«. Mašta nije ni kćerka, ni 
skrbnica, ni sluškinja bilo čega drugog, 
nego je dobra po sebi. 


Proučavanje metafizike i poezije treba 
da pođe od bitno suprotnih karaktera nji- 
hove prirode: metafizika čisti i oslobađa 
duh od predrasuda djetinjstva, a poezija 
ga u njih utapa, prva slabi fantaziju, druga 
traži od nje svježinu i snagu, prva nas 
opominje da duh ne zarobimo tijelom, 
druga se ni zbog čega toliko ne raduje 
koliko zbog toga što duh može obaviti 
tijelom. Metafizika i poezija razlikuju se 
i u tom smislu što se metafizika trudi da 
se najvredniji ljudi, ozbiljni učenjaci i is- 
tražitelji oslobode svake strasti, a poezija 
nastoji čak 1 najobičnije ljude dovesti do- 
tle da djeluju svom puninom svojih afe- 
kata. Upravo stoga, smatra Vico, ni u jed- 
no doba nije bilo darovita čovjeka koji bi 
u isti čas bio i veliki metafizičar i veliki 
pjesnik, koji bi bio i čovjek intelekta i 
čovjek fantazije. Veliki se pjesnici ne jav- 
ljaju u epohama u kojima vlada refleksija, 
već u onima koje su bogate imaginacija- 
ma, u tzv. barbarskim epohama, kao što 
se Homer pojavio u barbarstvu antike, a 
Dante _u srednjovjekovnom  »ponovo 
oživjelom talijanskom barbarstvu«. 

Na Vicovo učenje, koje je dugo godina 
bilo zaboravljeno, upozorili su u Njema- 
čkoj Hegel, Herder i Goethe, u Francu- 
skoj Jules Michelet, a u Italiji B. Croce, 
koji je posebno visoko vrednovao njegove 
estetske koncepcije. Croce je čak smatrao 
da je V. uopće »otkrio estetičku znanost«. 

Glav. djela: De antiquisima Italorum sa- 
pientia (1710); De universi juris principio et 
fine uno (1720), De constantia jurisprudentiae 
(1721); Principi nove znanosti o zajedničkoj 
prirodi nacija (1725); Sveukupna djela u 6 sv. 
izdao je Ferrari (1836/37). 


VIDARI, Giovanni, tal. filozof 
(1871— 1934). Prof. etike u Palermu, za- 
tim u Paviji i Torinu. Njegova etika — 
pod određenim utjecajem Kanta, pa i 
Wundta — zasnovana je na specifičnom 
shvaćanju »meta-morala«. Nasuprot pozi- 
tivizmu i relativizmu, zastupa pluralisti- 
čki spiritualizam, u kojem ima mnogo re- 
ligioznih teza. Poznat je i kao sistemati- 
čar pedagogije. 

Glav. djela: Etika Wundta (1899), Glavni 
problemi etike (1901); Elementi pedagogije (3 sv. 
1916 — 1920); Etika i pedagogija (1922); Za 
nacionalni odgoj (3 sv. 1916 — 1929); Manzoni 
(posth. 1935). 


VIERKANDT, Alfred, njem. sociolog i 
filozof (1867 — 1953). Od 1921. prof. sve- 
učilišta u Berlinu. U okviru svoje formal- 
no zasnovane sociologije istraživao je ne- 
ke opće društvene konstelacije, kao što su 
»podređivanje«, odnosno »urođena soci- 
jalna svojstva čovjeka« (poziv za pomoć, 
instinkt borbe, oponašanje itd.). 


Glav. djela: Der Dualismus im modernen 
Weltbild (1926); Gesellscbafislebre (1923); Trie- 
bleben und Kultur (1949); Gegenwartsprobleme 
der Soziologie (1949). 


VIGNOLI, Tito, tal. psiholog i filozof 
(1829— 1914). Prof. u Milanu. Pozitivist 
i evolucionist, blizak Darwinu. Osnovni 
je njegov teoretski interes koncentriran 
na pitanja socijalne psihologije i antropo- 
logije. 

Glav. djela: O temeljnim zakonima inteli- 
gencije u životinjskom carstvu (1877); Mit i 
znanost (1879), Novo razdoblje misljenja 
(1885); Biološki determinizam i psibički feno- 
meni (1897). 


VILLA, Guido, tal. filozof i psiholog 
(1867 — 1949). Prof. u Rimu i Paviji. Uče- 
nik Wundta. Psihičke činjenice za njega 
su specifične vrijednosti, a volja i osjećaji 
daju im poseban karakter. Kritizirao je 
Kantovu etiku, pisao je o H. Spenceru, 

kao i o tendencijama suvremene filozofi- 
€. 
Glav. djela: Suvremena psihologija (1899); 
Filozofija H. Spencera (1903), O karakteru i 
tendencijama suvremene filozofije (1903); Filo- 
zofija i znanost (1906); Nova kritika kantov- 
ske etike (1915). 


VISCHER, Friedrich Theodor, njem. 
estetičar (1807— 1887). Jedno vrijeme 
prof. u Tubingenu, ali je (zbog pripadanja 
umjerenoj ljevici) suspendiran na dvije 
godine, a od 1869. prof. je na Politehni- 
kumu u Tubingenu. Njegovo glavno dje- 
lo Estetika ili znanost o lijepom zasnova- 
no je na nekim temeljnim principima 
Hegelove filozofije. Lijepo ne pripada, po 
Vischeru, ni teorijskoj ni praktičnoj ak- 
tivnosti, već sferi apsolutnog duha. U toj 
sferi, međutim, Vischer, nasuprot Hege- 
lu, smatra da tročlan umjetnost-religija- 
“filozofija treba da otpočne religijom, za 
kojom dolazi umjetnost i na kraju filozo- 
fija. Ljepota je za Vischera, prema obliku 
apsolutnog duha, realizacija ideje ne kao 
apstraktni pojam, već kao ujedinjenje 
realnosti i pojma. 

Vischerova estetika, međutim, nije je- 
dinstveno ostvareni sistem koji bi bez 
promjena ostao sebi dosljedan. Razvoj, 
koji je kod njega vrlo uočljiv i jače ispo- 
ljen no kod bilo kojeg Hegelova učenika, 
teče od shematski zamišljenog idealizma 
sve više k empirizmu i pozitivizmu, no 
i to ne uvijek jednosmjerno i dosljedno, 
već s mnogim recidivima kasnije ispolje- 
nog idealizma. On i formalno otpočinje 
sveobuhvatnim i sverješavajućim  siste- 
mom, a završava kraćim spisima i eseji- 
ma, skromnije koncipiranim, s mnogo 
neriješenih pitanja i s ambivalentnim po- 
zicijama. 

Stotine paragrafa, bilježaka i podbi- 
lježaka, golemi materijal istraživanja što 
ga je strpljivo sakupljao, nema — po vrlo 
oštroj, ali ne stoga i posve nepravednoj 
ocjeni B. Crocea — »nikakve veze s este- 

tikom«, već »mnogo toga stranog i tuđeg 
svemu onome što umuje i misli«. Pisao 
je i literarna djela: romane, satire i paro- 
dije bez veće vrijednosti. 

Glav. djela: Astbetik oder Wissenscbaft des 
Scbonen (2 dijela 1847 — 57, kasnije R. Vischer 
izdao u 6 svezaka, 1922— 23); Uber das Ver- 
biltnis von Inbalt und Form in der Kunst 
(1858); Kritiscbe Gćinge (1882); Vortrige fiir 
das deutscke Volk (posth. 1898 — 1907). 


VISCHER, Robert, njem. estetičar, hi- 
storičar_umjetnosti i filozof (1847 — 
1933). Prof. u Aachenu i Gčttingenu. Sin 
Friedricha Theodora. Među ostalim, po- 
znat je zbog teorije uživljavanja (Einfu- 
hlung), u kojoj naglašava samodjelatnost 
promatrača pri stvaranju oblika. Žudnja 
čovjeka da uđe u svijet, da se s njime 
sjedini, nagoni ga tako da svoju ličnost 
stavlja i u mrtve predmete. Umjetničko 
je djelo definirao kao »samoizražavanje 
stvaraoca«, a svojom je tezom o poveza- 
nosti između Einfihlunga i simboličkog 
tumačenja estetskog predmeta znatno 
utjecao i na J. Volkelta. 

Glav. djela: Uber das optiscbe Formgefiibl 
(1872), Drei Scbriften zum distbetiscben Form- 
problem (1927). 


VIVEKANANDA, Svami ind. filozof 
(1872 — 1902). Jedno vrijeme predavao je 
i u Chicagu. Religiozni mistik, hinduist, 
koji je propovijedao religiju ljubavi, po- 
mirenja i jedinstva. Zahtijevao je i pove- 
zivanje s kulturom Zapada u uvjerenju da 
Indija treba da izvrši, prije svega u pogle- 
du religije, značajnu misiju na Zapadu. 

Glav. djela: Vedanta Pbilosophy (1899); Tbe 
Science and Philosophy of Religion, a Compara- 
tive Study of Samkbya, Vedanta and Otber Sy- 
stems (2 sv. 1900); Inana Yoga (2 sv. 1907). 


VLAČIĆ, Matija (Matthias Flacius II- 
lyricus), protestantski teolog, crkveni pi- 
sac i filozof (Labin, 1520— Frankfurt n. 
M., 1575). Gorljivi protestant, već sa 24 
godine postaje magistar filozofije, a usko- 

ro i prof. hebrejskog jezika u Wittenber- 
gu. Polemičan, borben duh (koji se sporio 
i s Melanchtonom), V. dolazi u sukob s 
mnogim teolozima, ne pristajući cijelog 
života ni na kakve kompromise s Ri- 
mom. Izdao je preko 250 pretežno teolo- 
ških djela. 

U svojim filozofskim nazorima blizak 
nekim tezama aristotelizma, V. je zastu- 
pao determinističko stajalište, izražavaju- 
ći time jednu od osnovnih ontoloških po- 
stavki protestantizma. Taj »Ahil čistog lu- 
teranstva« i ta »ilirska zmija« — kako su 
ga nazivali njegovi protivnici — determi- 
nizam dovodi do fatalizma i pesimizma, 
premda je — paradoksalno — strastveno 
težio za oslobađanjem individuuma i bo- 
rio se protiv univerzalizma i uniformno- 
sti srednjovjekovnog mišljenja. Svojim 
djelima stekao je Vlačić izvanredan ugled 
protestantskog reformatorskog mislioca, 
pa je godinama bio najutjecajniji prote- 
stantski teolog, premda i vrlo žestoko na- 
padan i proganjan zbog svoje beskompro- 
misnosti i teoretske dosljednosti. 

Premda je sam tvrdio da nije filzof, na- 
pisao je nekoliko značajnih rasprava o fi- 
lozofiji, od kojih je najpoznatija O pred- 
metu i granicama znanosti i lutanju filo- 
zofije u božanskim stvarima. 

Prema Vlačiću, postoje tri područja fi- 
lozofije. Prvo je sintetiziranje i uopćava- 
nje znanja prirodnih znanosti i predava- 
nje tih znanja formalnim znanostima: 
»gramatici, retorici, dijalektici«. Drugo je 
njeno područje pružanje pomoći tim for- 
malnim disciplinama i osposobljavanje 
čovjeka da govorom iskazuje misli i da 
prima tuđu misao. Treće je područje filo- 
zofskih djelatnosti moralna filozofija. Fi- 
lozofija, međutim, ne može znati koja je 
»prava svrha čovjeka niti utvrditi je li 
smrt dobra ili loša stvar«. Odatle »protiv 
svakog smisla prirode« »mnogi filozofi 
hvale smrt«. No svoja istraživanja o čov- 
jeku Vlačić ipak često završava pesimisti- 
čkim zaključcima. Čovjekova volja nije 


slobodna, on samo u nebitnim stvarima 
može biti slobodan, a uvijek je prije okre- 
nut zlu nego dobru. Društveni odnosi u 
kojima čovjek živi stvaraju samovolju i 
prohtjeve, izazivaju mržnju, gnjev, zavist, 
ambicije, i zbog toga se ljudi međusobno 
bore, ne zato što bi htjeli, nego što ih 
odnosi u kojima žive na to prisiljavaju. 

Glav. djela: De voce el re fidei (1549); Ca- 
talogus testium veritatis (1556); De materiis 
metisque scientiarum et erroribus philosopbiae, 
in rebus divinis (1563). Urednik djela Ecclesia- 
stica_Historia (13 tomova 1559— 74); Clavis 
scripturae sacrae (1567). 


VOGT, Karl njem. prirodoslovac i teo- 
retičar (1817 — 1895). Živio u Parizu i Ita- 
liji, član Njemačkog parlamenta, prof. 
geologije i zoologije u Ženevi. 

Vulgarni materijalist, u svojoj knjizi 
Slijepa vjera i znanost tvrdi »da misli stoje 
otprilike u istom odnosu prema mozgu 
kao žuč prema jetri ili mokraća prema 
bubrezima«. Zbog niza lažnih optužbi 
prema radničkom pokretu i Marxu lično, 
Marx je tu »zaobljenu prirodu« u djelu 
Gospodin Vogt podvrgao duhovitoj i oš- 
troj kritici, dokazavši mu očigledne falsi- 
fikate, koji su trebali kompromitirati so- 
cijaldemokrate. 

Glav. djela: Keoblerglaube und Wissenschaft 
(1854); Natiirlicbe Gescbichte der Scbopfung des 
Weltalls (1852). 


VOLD, John, norv. filozof (1850 — 
1907). Prof. filozofije u Oslu. U prvim 
djelima blizak Hegelu, kasnije prelazi na 
pozicije Kantovog kriticizma. 

Glav. djela: Loizeova ontologija (1880); Spo- 
znajna teorija Spinoze (1888); O snu (2. sv. 
posth. 1910/1912). 


VOLKELT, Johannes, njem. filozof 
(1848 — 1930). Prof. u Jeni, Baselu, Wurz- 
burgu i Leipzigu. 

U početku pod utjecajem kasne ro- 
mantike i njemačke klasične filozofije, iz- 
građuje zatim sistem kritičkog realizma 

koji se zasniva na tzv. »metafizici unutar- 
njeg iskustva«. V. je najpoznatiji po svo- 
jim estetskim tezama, posebno u djelu 
Sistem estetike, u kojem pokušava sinteti- 
zirati stariju spekulativnu estetiku (Schil- 
ler, Hegel, Vischer) i novija psihološko- 
analitička istraživanja. U djelu Pojam 
simbola u najnovijoj estetici pisao je protiv 
asocijacionizma, a u prilog prirodnom 
teologizmu, koji je »lijepom imanentan«. 
U njegovoj estetici posebno mjesto zauzi- 
ma također pojam uživljavanja (Einfu- 
hlung). Za Volkelta je estetsko uživljava- 
nje intenzivno povećavanje općeg uživlja- 
vanja u svakodnevnom životu. 

Umjetnost je posljedica simboličkih 
spoznaja, a te se spoznaje mogu postići 
intelektualnom refleksijom (alegorija, ti- 
pizacija). No simbolizacija je umjetnička, 
prije svega onda kad ne operira kao aso- 
cijacija, već kao originalna sinteza. Tko u 
prirodi vidi samo neoživotvorene pred- 
mete, tko nije u stanju da u stvarima ra- 
zazna ljudske osjećaje, nije umjetnik. No 
riječ je uvijek o simboličnom oživotvora- 
vanju, umjetnik ne živi u zabludi u po- 
gledu svoje iluzije. 

Glav. djela: Der Symbolbepriff in der neue- 
sten Astbetik (1876); Uber die Mčglichkeit einer 
Metapbysik (1884); Asibetik des Tragischen 
(1897); System der Astbetik (3. sv. 1905— 
1914); Was ist Religion? (1913); Gewissheit 
und Wabrbeit (1918); Das Problem der Indi- 
vidualitat (1928). 


VOLKMANN-SCHLUCK, — Heinz, 
(1912— 1981). Prof. u Kolnu. Učenik Ga- 
damera, blizak po svojim nazorima Hci- 
deggeru. Posebno se bavi antičkom filo- 
zofijom (habilitirao se raspravom o Ploti- 
nu). 

V. Sch. smatra da se bit i predmet fi- 
lozofije otkrivaju tek u samom filozofira- 
nju, pa je stoga i njegov Uvod identičan 
s filozofijom samom, njenim uvijek upit- 
nim stavom, s nemogućnošću određenja 
njenog završnog stanja i njenim uvijek 
otvorenim problemima. K tematici se fi- 


lozofije ne može zato nikad »prići izva- 
na«, jer filozofija u osjetilnom, prolaz- 
nom, promjenljivom nalazi ono neosjetil- 
no, jednostavno, vječno, samo po sebi 
bivstvujuće. Filozofija se, po Volkmannu- 
Schlucku, bitno razlikuje od svih poseb- 
nih znanosti, jer ni jedna znanost ne 
obrađuje postojeće kao cjelinu, nema u 
vidu bitak i ne pita o osnovama i uzro- 
cima svega opstojećeg. U velikoj većini 
svojih teza i pogleda — tako npr. i u biti 
osvjetljavanja političkog — V. Sch. stoji 
pod znatnim utjecajem M. Heideggera. 

Glav. djela: Kunst und der Mensch (1964): 
Einfiibrung in das  pbilosobbicbe  Denken 
(1965), Leben und Denken, Interprelationen 
zur Philosophie Nielzsches (1968); Nicolaus Cu- 
sanus (1968); Politička filozofija (1974, 
prev.) 


VOLPE, Galvano (della), tal. filozof 
(1895 — 1968). Prof. u Messini. Marksisti- 
čki orijentiran, protivnik Crocea i Genti- 
lea. 

Misao nije samo misaoni akt, već se, 
po della Volpeu, odnosi uvijek na realni 
predmet. On smatra da je svako znanje 
dostojno tog imena znanost, a ne puko 
znanje ili kontemplacija. Postoji samo 
jedna znanost, jer ne postoji nego jedna 
metoda ili jedna logika — materijalisti- 
čka logika eksperimentalne ili moderne 
znanosti. Mijenja se samo tehnika, ali ne 
metoda, logika. Progres ljudske svijesti 
dovodi ne samo do jedinstva znanstvene 
logike, već, štoviše, do znanstvenog jedin- 
stva logike: ne postoji više »filozofska [o- 
gika koja bi bila različita od znanstve- 
nć«. 

U mnogim studijama o umjetnosti V. 
odbacuje svaki princip koji ima romanti- 
čko idealističko porijeklo. On istovreme- 
no pokušava na semantičkim argumenta- 
Cijama zasnovati marksističku estetiku, 
koja je suprotna idealizmu, ali i vulgar- 
nom materijalizmu (prvi pridaje suviše 
važnosti formi, a drugi sadržaju). V. stal- 
no pri tom naglašava intelektualnost 


435 


Voltaire 


umjetnosti: za njega umjetničko djelo, 
prije svega, nije nikakva mistika, već go- 
vor, misao. Razmatrajući u tom smislu 
sve opće probleme, della Volpe — nasu- 
prot Croceovim tezama o identifikaciji 
intuitivnog i umjetničkog — govori o ra- 
cionalnosti umjetničkog fenomena. Po- 
sebno se bavio Hegelovom filozofijom i 
rasvjetljavanjem odnosa Hegel — Marx, 
kao i mladim Marxovim radovima. 

Glav. djela: Idealizam akta i problem kate- 
gorije (1924); Hegel, romantik i mistik (1929); 
Spekulativna mistika M. Eckbarta (1930), Kri- 
za romantičke estetike (1941); Marksistička teo- 
rija o ljudskoj emancipaciji (1945); Logika kao 
pozitivna znanost (1950); Rousseau i Marx 
(1956); Kritika ukusa (1960, prev.); Istorija 
ukusa (posth. 1971, prev.). 


VOLTAIRE (pravo ime Frangois Ma- 
rie Arouet), franc. pisac, historičar, pu- 
blicist i filozof (1694 — 1778). Pošto je za- 
vršio jezuitsku gimnaziju, počeo je studi- 
rati pravo, ali je to uskoro napustio. Kao 
talentirani pisac epigrama, duhovit kozer 
i satiričar, zarana je ušao u mondene pa- 
riške salone. U tom krugu, veselo i bez- 
brižno provodeći život, u Voltairea se ra- 
no razvila težnja za nesputanim, slobod- 
nim odnosima, kao i skeptički pogled na 
sve vladajuće moralne i religiozne autori- 
tete. Već je 1717. zbog uvrede regenta 
Filipa Orleanskog zatvoren u tvrđavi Ba- 
stille, gdje čami godinu dana. U tamnici 
piše tragediju Edip, čije ga je prvo izvo- 
denje učinilo vrlo popularnim. U to se 
vrijeme govorilo o njemu kao o nasljed- 
niku Corneillea i Racinea. Od 1717. do 
1726. doživljava u Parizu velike književ- 
ne uspjehe, slavljen je na dvorovima i 
među pukom kao prvi pjesnik Francuske, 
ali je zbog svađe s vitezom Rohanom (ko- 
ji je naredio svojim lakejima da Voltairea 
izbatinaju) morao napustiti Francusku. 
Slika bijega pred razbješnjelim moćnici- 
ma često se javlja u Voltairevoj biografiji. 
God. 1726. odlazi u Englesku, gdje se 
upoznaje s filozofijom Popea, Newtona, 


Lockea i Shaftesburyja. U Engleskoj ga 
posebno oduševljava kako visoko mjesto 
u društvu zauzimaju umjetnici, filozofi i 
učenjaci. Nikad nije zaboravio Newtono- 
vu svečanu pogrebnu ceremoniju i uvijek 
je isticao kako su u Engleskoj Locke i 
mnogi drugi vršili značajne državne 
funkcije i uživali veliko poštovanje, dok 
su u Francuskoj pisci živjeli od »bijedne 
milostinje koju su primali od kraljeva i 
dvorjanika, a filozofi su se gotovo stalno 
nalazili pod policijskom prismotrom«. U 
to je vrijeme napisao i poznato filozofsko 
djelo Filozofska pisma o Englezima, koje 
je Pariški parlament proglasio skandaloz- 
nom knjigom »koja sablažnjava, koja je u 
suprotnosti s religijom... i sa uvažava- 
njem vlasti«, pa je naredio da se javno 
spali. Nakon što mu je spaljena ta knjiga, 
boravak mu je u Parizu bio opet onemo- 
gućen i on odlazi u Cirey, na imanje svo- 
je prijateljice, duhovite i obrazovane mar- 
kize de Chštelet. Boravak u Cireyu spada 
u najplodonosnije godine  Voltaireova 
stvaranja, i tu se deset godina bavi histo- 
rijskim, filozofskim i prirodoznanstve- 
nim studijama, piše niz svojih najčuveni- 
jih tragedija, kao i pjesnička djela, dopi- 
suje se s Friedrichom Velikim i razvija 
svoje epikurejsko, tada još optimističko 
uvjerenje začinjeno duhom salonske kul- 
ture toga vremena. God. 1744. vraća se 
opet u Pariz, gdje je imenovan dvorskim 
pjesnikom i historikom kod Ljudevita 
XV. Jedno je vrijeme obasipan milostima 
dvora i kurtizana, ali uskoro zbog svoje 
slobodoljubive i sarkastičke prirode pada 
u nemilost i mora ponovo seliti iz Pariza. 
Na poziv kralja Friedricha odlazi u Pots- 
dam, u dvorac Sans-Souci, gdje susreće 
svoje zemljake, prosvjetitelje Maupertiusa 
i Lamettriea, i gdje igra ulogu duhovnog 
savjetodavca, prijatelja i stalnog pratioca 
kralja, koji je prezirao njemačku književ- 
nost, a sam mnogo pisao o francuskom 
jeziku i ponosio se titulom »francuskog 
pisca«. Prisno prijateljstvo s kraljem- 

-prosvjetiteljem, s kojim je često za šetnja 
i večera duhovito ćaskao i koji je tražio 
da Voltaire ispravlja njegove spise, uskoro 
se, međutim, ohladilo. Friedrich, koji je 
dugo nosio masku »prosvijećenog monar- 
ha« i »filozofa iz Sans-Soucija«, a sada sve 
više ispoljavao grubi junkerski despoti- 
zam, nazvao je Voltairea »iscijeđenom na- 
rančom koju treba odbaciti«. Raskid je 
ubrzo sazrio, te su neke svađe i intrige 
samo ubrzale tok događaja. Nakon što je 
napustio tu »otmjenu tamnicu« i nakon 
otvorenih — Friedrichovih — progona (u 
Frankfurtu je bio zatvoren oko mjesec 
dana), koje je Voltaire sarkastično nazvao 
»tipičnim njemačkim gostoprimstvom«, 
neko se vrijeme smiruje na imanju Far- 
ney, što ga je radi svoje lične sigurnosti 
i mogućnosti bijega kupio na švicarsko- 
francuskoj granici. (»Filozofi moraju 
imati dvije ili tri rupe da bi se sakrili od 
pasa koji ih progone.) 

Do tog vremena (V. je napustio Pots- 
dam 1753) i neposredno nakon toga na- 
stali su i njegovi čuveni: romani, kao i 
remek-djelo francuskog prosvjetiteljstva, 
filozofski roman Candide (1759). U Can- 
dideu V. se antitetički suprotstavlja opti- 
mističkoj filozofiji Leibniza, ruga se 
Rousseauovoj božjoj promisli, pa i svo- 
jem vlastitom ranijem ružičastom nazoru 
na svijet, a ujedno daje sjajnu, gotovo pa- 
kosnu parodiju široko rasprostranjenog 
građanskog avanturističkog romana, koji 
je sav u tonovima dobroćudnog svemir- 
skog optimizma. V. piše niz historijskih 
studija, a javlja se i s mnogobrojnim član- 
cima u Enciklopediji. 

U Farneyu V. razvija izvanrednu prak- 
tičku i teoretsku djelatnost u širenju pro- 
svjetiteljskih ideja. U tom razdoblju na- 
staju i njegova najzrelija filozofska djela: 
Filozofski rječnik i Filozof koji ne zna. 
Piše pamflete i pisma, bori se ogorčeno 
protiv fanatizma crkve, brani nevino osu- 
dene (slučaj opata Calasa), svjedoči na su- 
dovima, prihvaća programe i sve mu to 


donosi slavu najvišeg duhovnog autorite- 
ta tog vremena. »Kad god se dogodi« — 
pisao je enciklopedist Condorcet — »bilo 
kakav akt fanatizma i zločina protiv hu- 
manosti, Voltaire odmah glasno objavlju- 
je širom cijele Evrope imena krivaca.« 
Vjerske netrpeljivosti, razni oblici ne- 
pravdi, lažne osude, društvene i nacional- 
ne predrasude, opća vladavina gluposti, 
krvavi obračuni religioznih fanatika ogor- 
čuju Voltairea do te mjere da je u jednom 
pismu D'Alembertu napisao: »Stidim se 
da pripadam naciji majmuna koji se tako 
često preobražavaju u tigrove... Mene je 
stid da sam do ove mjere uzbuden i prgav 
u svojim godinama. Ja plačem za djecom 
kojoj čupaju jezike... Bolestan sam sta- 
rac, meni se to može oprostiti.. Mnoge 
svoje brošure, borbene antiklerikalne 
pamflete i satire piše pod pseudonimom 
(rabin Akiba, Aleksej, arhiepiskop Novo- 
gradski, opat Basin i njegov nećak, Du- 
hovnici pruskog kralja i sl). Ali pseudo- 
nimi nisu nikoga zavarali, i čitaoci bi vrlo 
brzo prepoznali lava iz Farneya po njego- 
vim nesmiljeno oštrim pandžama. God. 
1778. vraća se stari borac trijumfalno u 
Pariz, dočekan cvijećem i oduševljenim 
aklamacijama čitavog grada. Za vrijeme 
izvođenja njegove Irčne njegova je bista 
na otvorenoj bini ovjenčana lovorovim 
vijencem. Tri mjeseca kasnije umire u 
dubokoj starosti. Sahranjen prvo potajno 
»da bi se izbjegle demonstracije«, prene- 
sen je od revolucionara god. 1791. u Pan- 
thćon. 

Voltaire je značio epohu: prosvjetitelj- 
sko XVIII stoljeće ne zove se neopravda- 
no Voltaireovim vijekom. Njegove mno- 
gobrojne drame i romani (osobito Candi- 
de) pojam su u francuskoj i svjetskoj knji- 
ževnosti. Prosvjetitelj u najpotpunijem i 
najplemenitijem smislu riječi, genijalni 
popularizator, izvanredno obrazovan i 
svestran kao pisac i filozof, borac protiv 
svakog fanatizma i čitave »glupologije« 
predrasuda, najizrazitiji predstavnik svega 

onoga što je značilo i što znači francuski 
esprit, V. se cinično rugao čitavoj Evropi: 
naduvenim kraljevima, tupavim klerici- 
ma, filozofima koji su vjerovali da je ovaj 
svijet najbolji od svih mogućih svjetova, 
plemićima koji su se ponašali tako kao 
da »seljaci dolaze na svijet sa sedlom na 
leđima, a oni s mamuzama na petama«, 
uvaženim pravnicima, propovjednicima 
povratka prirodi, nadriliječnicima s titula- 
ma akademika, ali ne manje i sebi sa- 
mom, svojim mladenačkim ružičastim 
zanosima i bezumljima. Briljantan stilist, 
obožavalac duha dosjetke i rugalice, Vol- 
taire nije, međutim, uvijek dubok i kon- 
zekventan, njegova blještava i misaona 
fraza često svjetluca na površini bez po- 
zadine nekog domišljenog idejnog pod- 
teksta, bez unutarnje koherentnosti i veće 
filozofske originalnosti. Stoga njegove 
teoretske koncepcije ne donose ništa bit- 
no novo: Sve naše znanje temelji se na 
iskustvu. Ništa ne postoji bez uzroka. »Bi- 
lo bi zaista sasvim čudnovato da sva pri- 
roda, sva nebeska tijela poslušno slijede 
vječne zakone, a da postiji nekakva siću- 
šna životinja, jedva pet stopa visoka, koja 
bi usprkos tim zakonima mogla djelovati 
...po volji svoje ćudi.« Riječ slučaj izmi- 
slili smo samo zato da izrazimo poznati 
efekt svakog nepoznatog uzroka. Nema 
nikakvih urođenih ideja, nitko na svijet 
nije sa sobom donio ni pojam morala, ni 
pravde, ni boga (»Svi ljudi dolaze na svijet 
S nosom i s pet prstiju na ruci, a ni jedan 
od njih ne dolazi na svijet s pojmom bo- 
ga«). Bliz ponekad i agnostičkim tezama, 
V. tvrdi da »nikad nećemo spoznati što 
je to duh«, a isto tako da nas već sama 
riječ supstancija, tj. »ono što je ispod, do- 
voljno opominje da će nam to ispod osta- 
ti zauvijek nepoznato«. 


Strastveni borac protiv crkve, čiji je ra- 
dikalni poklič: »Uništite _ bestidnicu!« 
(»Ecrasez Pinfame!«) snažno odjeknuo či- 
tavim stoljećem, V. je ipak, ostajući dei- 
stom, u stvari ispod filozofske razine svo- 


jih materijalističkih suvremenika. Braneći 
se često od materijalizma i ateizma, V. je 
smatrao da je puku potrebna religija, jer 
se obećanjem onostranog života, nagra- 
dom i kaznom, ulijeva strah koji upućuje 
na respektiranje poretka. Pored nekih za- 
starjelih filozofskih »argumenata« o bo- 
žjoj opstojnosti, V. manje ili više jasno 
propovijeda i sociološke, klasne kompo- 
nente o potrebi religije: kada bi naime 
ateizam i bio filozofski opravdan, on bi 
smio vrijediti samo za »prosvijećene«, 
»bolje« ljude, dok je puku religija potreb- 
na. »Kad bog ne bi postojao, valjalo bi ga 
izmisliti« (Si Dieu n'existait pas, il fau- 
drait Pinventer). Voltaireova paradoksalna 
pozicija uvjerenog i žestokog neprijatelja 
crkve, koji ju je najviše od svih prosvje- 
titelja razgolitio i izvrgao općem ruglu, a 
koji ipak smatra da je bog koristart za 
puk, ogleda se i u čitavom ostalom nje- 
govom životu: mrzio je kraljeve i moćni- 
ke, a dobar dio života proveo je na dvo- 
rovima s bogatim apanažama, prezirao je 
plemiće i izrugivao se posjednicima, a 
kupovao je imanja diljem Francuske, bo- 
rio se zajedno s enciklopedistima, a ostao 
je deist i neprijatelj materijalizma, a kao 
rušitelj autoriteta i samim tim prethod- 
nik i nosilac ideja revolucionarnih dana 
koji su se bližili Francuskoj, nije nikad 
u svojim političko-pravnim načelima pre- 
šao okvir prosvijećenog apsolutizma. Pa 
ipak, taj uvijek živi, blistavi, nemirni um 
predstavlja, za vrijeme u kojem je živio, 
nesumnjivo najviši domet one duhovne 
atmosfere Francuske kojoj je njegova hu- 
mana, slobodoljubiva i pravedna ličnost 
dala svoj osnovni pečat, razbijajući lažne 
idole i rugajući se majstorski izopačeno- 
stima jednog svijeta na zalazu. 

Glav. filoz. djela: Lettres pbilosopbiques sur 
les Anglats (1731); Trait6ć de mćtapbysique 
(1734); Elemenis de la philosopbie de Newton 
(1738); La mčtapbysique de Newton (1740); Es- 
sai sur les moeurs et Vesprit des nations (7 sv. 
1754-1758), Kandid (1759, prev.); Filozofski 
rečnik (1764, prev.), Filozof koji ne zna (1766, 

prev.), Dreu et les bommes (1769); La loi na- 
turelle (1756); Pbilosopbie de U'bistoire (1756). 


VORLANDER, Karl, njem. filozof 
(1860 — 1928). Prof. u Munsteru. Neokan- 
tovski orijentiran u smislu marburške 
škole, u svojem najpoznatijem djelu Povi- 
jest filozofije, kao i u mnogobrojnim dru- 
gim djelima — često i bez većeg uspjeha 
— pokušava naći sintezu između nekih 
novokantovskih teza i lijevih idejnih stru- 
janja, bliskih i socijalističkim nazorima. 
Po Vorlanderu se »to što je filozofija mo- 
že naučiti samo vlastitim filozofiranjem 
i u toku tog filozofiranja«. 

Glav. djela: Kant und der Sozialismus 
(1900); Geschichte der Pbilosopbie (3 sv. 1903- 
1927); Marx und Kant (1911); Marx, Engels 
und Lasalle als Pbilosopben (1920); I. Kant, der 
Mann und das Werk (2. sv. 1924). 


VRANČIĆ, Faust, polihistor, izumitelj 
i filozofski pisac (Šibenik, 1551 — 
Venecija, 1617). Polazio je škole u Rtaliji, 
zatim je bio u Pragu, a čanadski biskup 
postaje 1594. Kasnije se nastanjuje u Ve- 
neciji. 

Njegovo izvanredno znanje i originalni 
duh došli su nadasve do izražaja u nizu 
tehničkih izuma (među ostalim, konstru- 
irao je napravu za letećeg čovjeka, »homo 
volans«, tj. za prvog padobranca). Radovi 
iz filozofije posvećeni su mu logici i 
kršćanskoj etici, a izdao je i petojezični 
(latinsko-talijansko-njemačko-hrvatsko- 
mađarski) rječnik. 

Glav. djela: Macbinae novae (1595); Dreti- 
onarium quinque nobilissimarum Europae lin- 
guarum (1616); Logica nova (1595); Etbica 
christiana. 


VRANICKI, Predrag, filozof. pisac 
(Benkovac, 1922—  ). Aktivni učesnik 
NOB, 1947. asistent, 1952. docent, zatim 
redovni prof. na Filozofskom fakultetu u 
Zagrebu. God. 1966. izabran je za pred- 
sjednika Jugoslavenskog udruženja za fi- 
lozofiju. 


V. je jedan od najpoznatijih naših mar- 
ksista, koji je posebno zaslužan za širenje 
i populariziranje marksističke misli u nas. 
U daljnjem razvijanju Marxove koncepci- 
je, po mišljenju Vranickog, nužno moraju 
nastajati razne varijante marksističke filo- 
zofije, i tek u takvoj tematskoj i koncep- 
tualnoj mnogovrsnosti može ona imati 
dignitet revolucionarne misli svoga vre- 
mena. Shvaćajući čovjeka kao biće prakse, 
praksu koncipira kao jedinstvo osjetilne 
i teorijske djelatnosti. Historija je, smatra 
Vranicki, totalitet ljudske prakse, praktič- 
nog mijenjanja prirode i društvenih od- 
nosa. U svojim filozofskim radovima oš- 
tro je kritizirao staljinistički koncept 
marksizma i filozofije i branio tezu o ak- 
tualnosti problema alijenacije i u socija- 
lizmu. Ukazao je također na neadekvat- 
nosti dijeljenja socijalističke faze od ko- 
munizma, kritizirajući tezu o »izgrađe- 
nom socijalizmu«. Po mišljenju Vranic- 
kog, »veličina marksizma bila je i bit će 
samo ako ne stoji vezanih očiju pred 
svim dosadašnjim zbivanjima i naporima, 
usponima i padovima. Kritički duh mar- 
ksizma, njegova revolucionarna dijalekti- 
ka, nisu sazdani za apologiju, nego za do 
kraja kritički odnos prema drugima i pre- 
ma sebi samom«. V. je pisac prve inte- 
gralne, široko koncipirane Zlistorije mar- 
ksizma. 

Glav. djela: Prilozi problematici društvenih 
nauka (1951); O problemu općeg, posebnog i po- 
jedinačnog kod klasika marksizma (1952); Ms- 
saoni razvitak Karla Marxa (1953); Filozof- 
ske studije i kritike (1957); Historija marksiz- 
ma (1961); Čovjek i bistorija (1966); Odabrana 
djela (1978/79, među kojima su tiskane: Filo- 
zofske rasprave, Filozofski portreti, Marksizam 
i socijalizam, kao i novo dopunjeno izd. Ffi- 
storije marksizma). 


VRCAN, Srđan, sociološki pisac (Split, 
1922—  ). Prof. sociologije na Pravnom 
fakultetu u Splitu. Bavi se ponajviše pro- 
blemima jugoslavenskog društva, religije, 
teoretskim problemima marksizma, kao i 

istraživanjem socijalne strukture Saveza 
komunista. 


Glav. djela: Društveni položaj i idejna ori- 
jeniacija studeniske i srednjoškolske omladine 
Splita (1968); Oblici religioznog ponašanja ži- 
telja zagrebačke regije (1974); Društvena nejed- 
nakost i moderno društvo (1974); Raspeto ka- 
toličanstvo (1978). 


VRIES, Josef, njem. filozof (1898 —  ). 
Prof. na jezuitskom kolegiju u Walken- 
burgu, a kasnije u Pullachu kraj Minche- 
na. Neotomist, najpoznatiji su mu radovi 
iz spoznajne teorije i logike. 

Glav. djela: Denken und Sein (1937); Critica 
(1937); Die Welt des Menscben (1940); Die Er- 
kenntnistbeorie des dialektiscben Materialismus 
(1958). 


VUJIĆ, Mihailo, političar i filozofski pi- 
sac (Beograd, 1853 — Beograd, 1913). 
Doktorirao je u Leipzigu tezom o sup- 
stanciji i kauzalitetu. Prof. na Velikoj ško- 
li u Beogradu, 1901. predsjednik vlade u 
koalicionoj vladi liberala i naprednjaka. 
Prema Vujiću, koji je inače više pisao o 
ekonomskim problemima, zadak je filo- 
zofije da na osnovi rezultata prirodnih 


znanosti istraži izvore spoznavanja priro- 
de i izradi spoznajnu teoriju. 
Glav. filoz. djelo: Položaj i zadatak filozo- 


fije. 


VUK-PAVLOVIĆ, Pavao, filoz. pisac 
(1894 — 1978). Prof. u Zagrebu i Skoplju. 
Glavne teme mnogobrojnih radova ovog 
plodnog i originalnog mislioca (objavlje- 
nih pretežno između dva rata) jesu spo- 
znajna teorija, estetika, etika i pedagogija, 
a dao je i monografijski pisane portrete 
mnogih filozofa. Spoznajna se teorija, po 
njemu, može svesti na psihologiju, me- 
tempiriku i teoriju predmeta. Protivurječ- 
nosti filozofske misli objašnjava Vuk- 
Pavlović iskonskom različitošću filozof- 
skih pradoživljaja koji u objektivno istoj 
stvarnosti dohvaćaju različite svjetove. 
Sloboda se, kao vrhovna vrijednost, ne da 
zamisliti gdje se ne bi kao moguće smjele 
pojaviti individualne raznolikosti. 

Glav. djela: Spoznajna teorija i metafizika 
(1928); Spoznaja i spoznajna teorija (1926); 
Ličnost i odgoj (1932); Spinozina nauka 
(1938); Filozofija 1 svjetovi (1962), Pogled na 
kulturnopovijesna smjeranja (1964); Umjetnost 
i duševnost (posth. 1978). Objavio je i dvije 
zbirke pjesama (Zov, Razvaline), a prevodio je 
Tagorea i Strindberga. 


WACKENRODER, Wilhelm Hein- 
rich, njem. teolog i cstetičar (1773 — 
1798). U anonimno izdanom spisu Izljevi 
srca jednog redovnika koji voli umjetnost 
zastupa tipično romantična gledanja, oš- 
tro suprotstavljena idealu lijepog u este- 
tici prosvjetiteljstva. Protivnik je bilo ka- 
kvog sistema: »Tko vjeruje u sistem, taj 
je iz svog srca istisnuo opću ljubav.« 
Umjetnost je, istovremeno, za njega iden- 
tična s religijom. 


Glav. djela: Herzensergiessungen ethes kunst- 
kebenden Klosterbruders (1797); Pbantasien 1i- 
ber die Kunst fiir Freunde der Kunst (posth. 
1799). 


WADDINGTON, Charles, franc. filo- 
zof (1819— 1914). Prof. u Parizu, kasnije 
u protestantskom seminaru u Strasbour- 
gu. Bavio se pretežno problemima histo- 
rije filozofije, kao i protestantske teologi- 
je. U svojim filozofskim tezama spiritu- 
alist, blizak Victoru Cousinu. 

Glav. djela: De la mčtbode daluctive (1851); 
Essais de logique (1858); De Vime bumaine 
(1863); Descartes et le spiritualisme (1868); Les 
ant&ćdents de la pbilosopbie de la Renaissance 
(1873); Pyrrbon et le Pyrrbonisme (1876); Le 
Parmćnide de Platon (1888); Des ides morales 
dans lVantique Egypte (1893); Dieu et la cons- 
cience (1870); La pbilosopbie ancienne et la cri- 
tique bistorique (1904). 


WAELHENS, Alphonse de, belg. filo- 
zof (1911—  ). Prof. filozofije u Louvai- 
nu, pisao je pretežno o fenomenologiji i 
suvremenoj filozofiji. Prevodio je Hei- 
deggera. 

Glav. djela: La pbilosopbie de Martin Hei- 
degger (1942); Une philosopbie de Vambiguitć: 
Vexistentialisme de M. Merleau-Ponty (1951); 
Cbemins et impasses de Vontologie beideggerien- 
ne, Aa propos des Holzwege (1953); Pbćnomeno- 
logie et verite (1953). 


WAGNER, Adolf Heinrich, njem. so- 
ciolog i ekonomist (1835 — 1917). Pred- 
stavnik tzv. »katedarskog socijalizma«. 

Glav. djela: Grundlegung der politischen Q- 
konomie (1876); Die Strimungen der Sozialpo- 
litik und der Katbeder- und Staatsozialismus 
(1912). 


WAGNER, Hans, njemački filozof 
(1917—  ). Prof. u Bonnu. Bavio se po- 
najviše poviješću filozofije, spoznajnom 
teorijom, filozofijom jezika i ontologi- 
jom. U odnosu na Hegela ukazuje na jed- 
nostranosti kako njegovih obožavalaca, 
tako i protivnika. »Točna logička analiza« 
Hegelova djela pokazuje ono što je »kod 
Hegela filozofski nužno« i luči to od 
onog »što kod njega u najboljem slučaju 
posjeduje privid nužnosti«. 

Glav. djela: Aprioritiit und Idealitat (1948); 
Existenz, Analogie und Dialektik (1953); Pbi- 
losopbie und Reflexion (1959). 


WAGNER, Johann Jakob, njem. filo- 
zof (1775 — 1841). Prof. filozofije u Wirz- 
burgu i Heidelbergu. 


W. je blizak Schellingovoj filozofiji 
identiteta, ali je radikalni protivnik »no- 
voplatonističke i mističke faze njegove fi- 
lozofije«. Predstavnik je specifične filozo- 
fije prirode, a u svojem djelu Organon 
ljudske spoznaje proglašuje kao osnovnu 
shemu cjelokupnog bitka četveročlan (te- 
tradu): bit, suprotnost, posredovanje, 
oblik. Smatra da jedino pomoću mate- 
matike »znanje tek postaje znanost« (»je- 
des Wissen erst Wissenschaft wird«). 

Glav. djela: Von der Natur der Dinge (3 knj. 
1803); Uber das Wesen der Pbilosopbie (1804); 
System der Idealpbilosopbie (1804); Matbema- 
tiscbe Pbilosopbie (1811); Organon der mensch- 
licben_Erkenniniss (1830). 


WAHL, Jean, franc. filozof (1888 — 
1974). Prof. na Sorbonni od 1937; za vri- 
jeme okupacije zatvoren; kasnije u Ame- 
rici do 1945, kad se vraća u Pariz i osniva 
»Collčge Philosophique«. 


U prvo vrijeme pod određenim utjeca- 
jem Bergsona i Brunschvicga, kasnije se 
osamostaljuje i piše niz originalnih djela, 
pretežno iz historije novije filozofije i eg- 
zistencijalizma. Po Wahlu, Heidegger i 
Jaspers, stvarajući filozofiju egzistencije, 
u određenom smislu izdaju ono što sami 
traže da dostignu. Jer »kako da sebe shva- 
tim onakav kakav sam bio prije nego sam 
o sebi mislio, u mojoj nijemoj egzistenciji 
i spontano vezan za svijet i za druge«? 
Stoga bi valjalo govoriti, ali »govoriti da 
bi se šutjelo, da bi se ono neizrecivo osje- 
tilo u tišini«. 

Glav. djela: La Conscience malbeureuse dans 
la pbilosopbie de Hegel (1930); Vers le concret 
(1932); Etudes kierkegaardiennes (1937), Exi- 
stence bumaine et transcendance (1944); L'idće 
de Vinstant dans la pbilosopbie de Descartes 
(1951); Les pbilosopbies de Vexistence (1954); 
Traitć de matapbysique (1955); Mots, mythes et 
rčalitć dans la pbilosopbie de Heidegger (1961); 
Bergson (1966). 


WAISMANN, Friedrich, engl. filozof i 
matematičar austr. porijekla (1896 — 


1959). Prof u Oxfordu, suradnik Bečkog 
kruga, blizak i nekim tezama Wittgen- 
steina. Kritičan (osobito u kasnijem raz- 
doblju) i u odnosu na neke stavove logi- 
čkog pozitivizma (W. npr. tvrdi nemo- 
gućnost potpune verifikacije znanstvenog 
iskaza), kao i spram filozofije tzv. običnog 
jezika, W. naglašava da je filozofija nega- 
cija i prevladavanje svih predrasuda, mi- 
saonih shema i kalupa kako bi se dostiglo 
dublje sagledavanje i novo tumačenje zbi- 
lje. Mnoga značajna djela objavljena su 
mu posthumno. 

Glav. djela: Finfiibrung in das matemati- 
scbe Denken (1947); The Principles of Linguistic 
Philosophy (posth. 1965); Wittgenstein und der 
Wiener Kreis (posth. 1967); Was ist logiscbe 
Analyse? (Izabrani spisi izd. 1973); Lopik, 
Spracbe, Pbilosopbie (posth. 1976). 


WAITZ, Theodor, njem. filozof (1821- 
1864). Prof. u Marburgu. W. smatra da je 
psihologija osnova svake filozofije, a filo- 
zofiju definira kao znanost koja čini 
pojmljivim temelj svakog iskustva. U svo- 
joj Antropologiji prirodnib naroda poku- 
šao je zasnovati sociologiju. 

Glav. djela: Lebrbuch der Psycbologie als Na- 
turwissenscbaft (1849); Antropologie der Natur- 
vilker (6 sv. 1859/71). 


WALLACE, William, engl. filozof 
(1843 — 1897). Prof. u Oxfordu. Kao pre- 
vodilac i interpret Hegela pridonio je ši- 
renju njegove filozofije u Engleskoj. 
Transcendentalnu filozofiju, koju zastupa, 
smatra »pokušajem spoznaje istinske biti 
iskustva«. Svo naše iskustvo svodi W. na 
jedno jedino temeljno iskustvo, što leži 
u osnovi svakog iskustva, a tom totalnom 
iskustvu pripisuje bezuvjetnost i apsolut- 
nost. 

Glav. djela: Tbe Logic of Hegel (1873); Kant 
(1882), Hegels Phbilosopby of Mind (1893). 


WALLESER, Max, njem. filozof i indo- 
log (1874 — — ). Prof. indologije u Heidel- 
bergu. U djelu Problem Ja smatra da se 

jastvo ne može shvatiti ni u objektivnoj 
sferi osjetilno-opažajnih pojava, ni u su- 
bjektivnoj sferi psihološkog iskustva, pa 
upravo stoga ostaje postulat metafizičke 
sfere. S tog stanovišta ispitivao je i tuma- 
čio indijske, osobito humanističke i budi- 
stičke nazore. 


Glav. djela: Das Problem des Icb (1902); 
Buddistische Pbilosopbie in ibrer gescbichtlicken 
Entwicklung (4. sv. 1904— 27); Die Vollkom- 
menkbeit der Erkenntnis (1914); Der diltere Ve- 
danta (1910). 


WALLON, Henri, franc. psiholog i filo- 
zof (1879—1962). Prof. na Collčge de 
France. Jedan od najznačajnijih francu- 
skih psihologa (specijalno dječja i geneti- 
čka psihologija). Marksist, bavio se i pro- 
blemima gnoseologije i opće lingvistike, 
a negirao je mnoge pokušaje idealističkih 
filozofa da probleme psihologije svedu na 
neke filozofsko-spekulativne sheme. U 
svojim često suptilnim analizama odnosa 
čovjekova aktiviteta prema predmetu (po- 
sebno u knjizi Od čina do misli) iz kojeg 
se rađa predodžba on negira poistovjeći- 
vanje subjektove aktivnosti s predmetom, 
ali isto tako i subjektivizaciju predmeta 
realnosti. 


Po Wallonu, intelektualna razlika iz- 
među totema i doba znanosti manje je 
razlika u nivou no u ideološkoj građi i 
tehnici. »Nevidljive_ moći primitivnog 
čovjeka očevidno su bez sličnosti sa sila- 
ma koje mjeri fizičar, ali one na svoj na- 
čin igraju istu ulogu.« Okultno je, smatra 
W., princip kategorija pomoću kojih se 
čovjek trudio — kako bi djelovao na svi- 
jet — da razmišlja o tom svijetu, da ga 
upoznaje, smatrajući ga različitim od situ- 
acija koje pripadaju neposrednom isku- 
stvu. On je u njemu sagledao dublju 
stvarnost od trenutne prividnosti, »pret- 
postavljajući u njemu principe stalnosti, 
identificirajući ga sa trajnim silama, sa 
utjecajima koje treba trpjeti ili savlada- 
tl. ..€. 

Glav. djela: Les origines du caractčre chez 
Venfant (1934); Od čina do misli (1942, prev); 
Principes de psycbologie appliquće (1950). 


WALTHER, Gerda, njem. filozof 
(1897 —  ). Prof. u Munchenu. Pripadala 
je školi munchenskih fenomenologa koji 
su se okupili oko A. Pfandera. Bavila se 
posebno mističkim doživljajima, telepati- 
jom i uopće parapsihologijom. 

Glav. djela: Zur Ontologie der sozialen Ge- 
meinschaften (1922); Zur Phćinomenologie der 
Mystik (1923). 


WANG _ČUNG, kin. filozof (27—97). 
Materijalistički filozof, koji smatra da je 
svijet životom prožeta materija bez teleo- 
loških elemenata. Fluidni praelement po- 
vezuje i s taoističkim atributima: »miran, 
tih, bez želja, nedjelatan«. Istančanost ili 
grubost karaktera — prema njegovoj sa- 
čuvanoj knjizi Lun-beng — ovisi o meha- 
ničkom prilivu fluida zvijezda, koji može 
biti bolji ili gori, već prema njihovoj kon- 
stelaciji. Inače je u mnogim tezama za- 
stupnik pozitivističkih tendencija, pa su 
tako, po njemu, prirodna zbivanja deter- 
minirana, a duša umire zajedno s tijelom. 


WANG YANG MING, kin. filozof 
(1472— 1529). Obnovitelj konfucijaniz- 
ma. Krajnja osnova svake spoznaje ostaje, 
po njemu, u unutarnjoj strukturi ili »pri- 
rodi« čovjeka. Svoju negaciju autoriteta 
izrazio je stavom da mu je »njegova vla- 
stita priroda dovoljna za spoznaju eviden- 
cije«. U spoznajnoteoretskim tezama za- 
stupao je originalno idealističko stanovi- 
šte, temeljeno na intuitivnoj evidenciji: 
»Kad se misao usmjeri na to da služi ro- 
diteljima, onda je to služenje predmet. 
Kad se usmjeri na upravljanje narodom, 
onda je to upravljanje predmet... Gdje 
god se misao usmjeri prema nečemu, na- 
staje predmet. Gdje god postoji određena 
misao, ondje postoji i određeni predmet. 
Gdje ne postoji misao, ne postoji ni pred- 


met. Zar onda ne proizlaze predmeti iz 
mišljenja?« 


WARD, James, eng. filozof i psiholog 
(1843 — 1925). Prof. u Cambridgeu. Na- 
glašava značenje individualne svijesti i u 
svojoj psihologiji odbacuje bilo kakav 
metafizički pojam duše. U filozofskim 
djelima zastupa spiritualistički i volunta- 
ristički monizam, blizak Wundtu. Pri 
tom Ward naglašava kako valja poći od 
iskustva pojedinačnog čovjeka i nepo- 
sredno doživljenog realiteta. Ono se mo- 
že proširiti do »iskustva uopće«, ali »ostaje 
u kontinuiranoj vezi s individualnim is- 
kustvom«. Odnos izmedu tijela i duše W. 
zamišlja kao neki »simpatetički raport, 
analogan telepatiji«. Protivnik je svakog 
naturalizma i materijalizma. 

Glav. djela: Naturalism and Agnosticism (2 


sv. 1899); Psycbological Principles (1918); A 
Study of Kant (1922). 


WATKINS, John 
engl. filozof (1924 —  ). Prof. u Londo- 
nu. Blizak Popperu, bavio se pretežno 
povijesno-filozofskim temama, kao i me- 
todologijom društvenih znanosti. Pole- 
mizirao je i s mnogim zastupnicima lo- 
gičkog pozitivizma. 

Glav. djela: Flistorical Explanation in tbe 
Social Sciences (1957); Confirmation, the Para- 
doxes and Positivism (1964); Ilobbes's System of 
Ideas (1965); Against 'Normal' Science (1969). 


William Nevill, 


WATSON, John Broadus, amer. psi- 
holog (1878 — 1958). Predavao je na raz- 
nim sveučilištima u SAD, da bi 1920. 
god. napustio nastavnički poziv i posvetio 
se »biznisu« kako bi »realizirao« svoje te- 
meljne teoretske zasade.. Općenito se 
smatra osnivačem biheviorizma. Metode 
objektivnih i eksperimentalnih istraživa- 
nja prenio je sa ispitivanja životinja na 
ljude. Kao pionir biheviorističke psiholo- 
gije tvrdio je da se svo ponašanje, i živo- 
tinjsko i ljudsko, može analizirati pomo- 

ću nadražaja i odgovora na nadražaj (sti- 
mulus and response). Pri tom je smatrao 
da se čovjek razlikuje od životinje jedino 
po kompleksnosti svoga ponašanja (stva- 
ranje navika i njihova integracija, supsti- 
tucija nadražaja itd.). Protivnik je intro- 
spekcije, a u filozofiji je zastupao eks- 
tremni monistički materijalizam. 

Glav. djela: Behavior an Iniroduction to 
Comparative Psychology (1914); Bebaviorism 
(1924); Tbe Ways of Bebaviorism (1926); 


WEBER, Alfred, njem. ekonomist i so- 
ciolog kulture (1868 — 1958). Zastupao je, 
s određenih liberalističkih pozicija, speci- 
fičnu »kulturnu sociologiju«, kao i socio- 
logiju povijesti, sistematizirajući i upot- 
punjujući neke teze svoga brata Maxa. 

Glav. djela: Kulturgescbichte als Kulturso- 
ziologie (1935); Das Tragiscke in der Gescbicbte 
(1943); Prinzipien der Gescbicbts- und Kultur- 
soziologie (1951); Einftibrung in die Soziologie 
(1955). 


WEBER, Ernst Heinrich, njem. liječ- 
nik i psiholog (1795—1878). Prof. u 
Leipzigu. Eksperimentalni psiholog, po- 
znat osobito po zakonu kojim se utvrđuje 
da porast intenziteta osjeta proporcional- 
no zavisi od porasta podražaja (Weber- 
Fechnerov zakon). 

Glav. djelo: Tasisinn_ und Gemeingefiibl 
(1846). 


WEBER, Max, njem. sociolog i filozof 
(1864— 1920). Prof. u Berlinu (1893), 
Freiburgu (1894), Heidelbergu (1897) i 
Munchenu (1919). 

Jedan od najznačajnijih njemačkih so- 
ciologa, koji je svoja istraživanja prven- 
stveno koncentrirao na područje kulture, 
M. W. je — pod utjecajem i nekih neo- 
kantovskih struja — historijske i kultur- 
ne znanosti suprotstavio prirodnim. Dok 
se prirodne pojave ponavljaju i dok su 
podvrgnute i determinirane određenim 
zakonima, kulturne su pojave, u svojoj bi- 
ti, neponovljive i uvijek povezane, prije 


svega, uz ljudske namjere. Pri istraživanju 
kulturnih fenomena valja, po Weberu, os- 
novni akcent staviti na smislene veze i na 
razumijevanje velikih historijskih cjelina. 
Da bi se mogla svladati ta cjelina, W. se 
služi metodom tzv. »idealnih tipova«, tj. 
takvih tipova kulturnog i vrijednosnog 
ponašanja s kojima se mogu povezati ra- 
zvojne tendencije određene historijske si- 
tuacije. W. smatra da društveni razvitak 
vodi prevlasti racionalnog mišljenja, pa se 
napuštaju — pod utjecajem tzv. »eko- 
nomskog čovjeka«, kao i »znanstvenog 
čovjeka« — sve više personalni i konkret- 
ni međuljudski odnosi. Pod utjecajem sve 
rasprostranjenije racionalizacije i tehnike, 
svijet gubi svoju poetsku i mitsku očara- 
nost, ali razum mora prihvatiti ovu svoju 
sudbinu i odgovornost. Upravo stoga se 
Weber suprotstavlja i racionalističkim i 
mističkim tendencijama u tumačenju 
društvenih pojava. On također ne vjeruje 
da znanje može doprijeti do same biti 
stvari, odnosno do njihovih dubokih za- 
kona, već samo do vanjskog, iskustvom 
ustanovljenog znanja. Razlikujući zna- 
nost u pravom smislu riječi i ljudsko po- 
našanje, W. odbacuje i vjerovanje sociolo- 
ga, koji se, poslije Comtea, nadaju da će 
moći izvesti praktičnu socijalnu vještinu 
iz gotove sociologije. To vjerovanje čak 
može dovesti u opasnost i samo dostojan- 
stvo ličnosti. Moralna je autonomija, 
smatra Weber, uopće iznad znanosti. Od- 
bacivši klasično suprotstavljanje javnog 
morala privatnom, on smatra da se »pre- 
ma funkciji koja se vrši u porodici, u gra- 
du, u poslu, u prijateljstvu, u ljubavi itd. 
moralni zakoni materijalno razlikuju«. 
Stoga se svatko mora hrabro potruditi da 
prema položaju u kojem se nalazi riješi 
svoje različite protivurječnosti. Suvreme- 
ni oblik kapitalizma, po Weberu, zapravo 
potječe od oblika koji je uzela protestant- 
ska askeza: obaveza da se radi, da se štedi 
i da se dobici ponovo ulažu u proizvodna 
poduzeća. 

Pod određenim utjecajem Weberova 
kulturalizma — koji je sistematizirao i 
razradio njegov brat Alfred — nalaze se, 
osim P. Sorokina, i neki marksistički mi- 
slioci (Lukacs, Marcuse, Goldmann). 


Glav. djela: Proiestantska elika i duh kapi- 
talizma (1901, prev); Wirtscbaft und _Gesell- 
scbaft (1922); Gesammelte Aufsćitze zur Reli- 
gionssoziologie (2 sv. 1920/21); Gesammelte 
Aufsdtze zur Wissenschafispescbicbte (1924). 


WEGSCHEIDER, = Julius — August 
Ludwig, njem. filozof i teolog (1771 — 
1849). Prof. u Halleu. Protestantski teo- 
log, radikalni zastupnik racionalizma. 
Kršćanstvo pokušava dovesti u potpunu 
suglasnost sa zahtjevima razuma, a isto- 
vremeno povezuje moral i religiju. S tih 
pozicija kritizira ne samo sva natprirodna 
objavljenja kao misticizam već i filozofiju 
religije Fichtea, Schellinga i Hegela kao 
panteističku i nekršćansku, dok se, po 
vlastitim riječima, slaže s mnogim Kan- 
tovim tezama. 

Glav. djela: Versucb, die Hauptsćitze der pbi- 
losopbiscben Religionslebre in Predigten darzu- 
stellen (1797), Institutiones theologiae cbristia- 
nae dogmaticae (1815). 


WEIGEL, Valentin, njem. teolog i filo- 
zof (1533 — 1588). Studirao je filozofiju i 
teologiju u Leipzigu i Wittenbergu, ka- 
snije župnik. 

Mistik u smislu Eckharta i Bohmea, 
W., čiji su se traktati tajno širili Njema- 
čkom, branio je određenu metafizičku 
antropologiju. Spoznati se, po njemu, 
može samo ono što je čovjek zapravo 
sam. Stoga čovjek spoznaje svemir ukoli- 
ko je svemir on sam. Analogija između 
makrokozmosa i mikrokozmosa, koju na 
specifičan način brani Weigel, tipična je 
za niz renesansnih mislilaca. Svi su mu 
spisi izdani posthumno, a znatan utjecaj 
njegove mistike vidljiv je tek od početka 
XVI! stoljeća (vajgelijanisti). 


Glav. djela: Nosce ie ipsum (1615); Der giil- 
dene Griff (1616); Dialogus de Cbristianismo 
(1616); Vom Orte der Welt (1613). 


WEIL, Eric, franc. filozof (1904 —  ). 
Od 1956 prof. u Lilleu, urednik časopisa 
»Kritika«. Osnovne poticaje filozofiranja 
dobio je iz novokantovstva, a posebno E. 
Cassirera. U najpoznatijem djelu Logika 
filozofije pokušava zasnovati logiku koja 
bi sadržavala materijalno bogatstvo spo- 
znaje a temeljila se na principu negativi- 
teta, jer je »kontradikcija krv i duh bitka«. 
Weil se ponajviše bavio filozofijom poli- 
tike, a posebnu je pažnju pridavao i izu- 
čavanju Hegela i svojevrsnoj interpretaci- 
ji njegove filozofije. 

Glav. djela: Hegel i država (1950, prev.); 
Logique de la pbilosopbie (1950), Philosopbie 
bolitique (1956); Hegel (1956); Pbilosopbie mo- 
rale (1965); Problčmes kantiens (1963); Filoso- 
fia e politica (1965); Essais et conferences: I Pbi- 
losopbie (1970); II Politique (1971). 


WEIL, Simone, franc. spisateljica 
(1909— 1943). Učenica Le Senna i Alai- 
na. U raznim fazama svoga života i dje- 
lovanja (najčešće se govori o dva glavna 
razdoblja: tzv. socijalnom i tzv. spiritual- 
nom) bila je studentica, nastavnica, štraj- 
kašica, manuelna radnica, borac španjol- 
skog građanskog rata, učesnik pokreta ot- 
pora u Francuskoj itd. U toku svog krat- 
kotrajnog ali burnog intelektualnog ra- 
zvitka ona je od marksistkinje, pacifistki- 
nje i borca za prava radnika postala ne 
samo kritičar marksizma već i kršćanka 
i mističarka. Ipak, nikad nije pripadala 
nijednoj crkvi i nijednoj partiji. Njena 
misao najčešće strastveno traga za uzroci- 
ma ugnjetavanja i za mogućnostima slo- 
bode, za istinom kao osnovnim princi- 
pom i kao načinom života, a čovječanstvu 
predlaže fizički rad kao duhovno središte 
društvenog života, slobodan rad kao jedi- 
nu moguću religiju. Djela su joj objavlji- 
vana (do sada preko 20 knjiga) posthum- 
no. 


Weitling 


Glav. djela: Le pesanteur et la grace (1947); 
IPEnracinement (1949, djel. prev.) Attente de 
Dieu (1950); La connaissance surnaturelle 
(1950); La condition ouvričre (1951, djel. 
prev.); Cabiers (I-II1, 1955 — 1956, djel. prev.); 
Oppression et libertć (1955, sadrži i raspravu — 
koju je S. W. označila kao svoje najznačajnije 
djelo — »Razmišljanja o uzrocima slobode i 
ugnjetavanja«, prev.); Londres et derničres lettres 
(1957, djel. prev.); Ecrit bistoriques et politiques 
(1960); Essais, lettres et fragments (1, 1965); Sur 
la science (1966). U nas je 1979. izašao izbor 
iz djela S. W. pod naslovom Sloboda i tlačenje 
(i drugi eseji). 


WEIN, Hermann, njemački filozof 
(1912— ). Učenik N. Hartmanna. An- 
tropocentrički orijentiran, pokušava na 
području antropologije primijeniti slojev- 
no-ontološki način mišljenja. Kritičar re- 
lativizma. 

Glav. djela: Das Problem der Relativismus 
(1950); Realdialektik (1962); Spracbpbilosopbie 
der Gegenwart (1963); Pbilosobbie als Erfa- 
brungwissenscbaft (1965), Kentauriscbe Pbilo- 
sopbie (1968). 


WEININGER, Otto, austr. filozof i psi- 
holog (1880 — 1903). Nesumnjivo talenti- 
ran, bez obzira na sve morbidnosti svojih 
teza, nesretne ekscentrične prirode, izvr- 
šio samoubojstvo u svojoj dvadeset i tre- 
ćoj godini. U djelu Spol i karakter razvio 
je teoriju o svojevrsnom biseksualitetu 
ljudi. Ta temperamentno pisana knjiga, 
koja nema neku veću znanstvenu vrijed- 
nost i u kojoj je pokušao ustvrditi apso- 
lutnu — manjevrijednost —(Minderwertig- 
keit), »metafizičku ništetnost žene«, iza- 
zvala je brojne polemike i proteste i bila 
vrlo popularna u određenim intelektual- 
nim krugovima Austrije. Osim psihologi- 
jom spolova i općom metafizikom (po- 
sebno u djelu O posljednjim stvarima), ba- 
vio se 1 problematikom genija. Genij nije, 
po njemu, neka vrsta ludila ili zločina, 
već njihovo najpotpunije prevladavanje u 
sebi samom. Protivurječna i tragična lič- 
nost, pun lucidnih zapažanja, ali i ekscen- 


tričnih, neuravnoteženih misli, W., taj 
mladić koji je sam za sebe napisao da 
samoubojstvo nije hrabrost, nego kukavi- 
čluk (premda najmanji među kukavičlu- 
cima), vjerojatno je ipak, bez obzira na 
sva bunila i lutanja svog kratkotrajnog ži- 
vota, prebrzo zaboravljen poslije svoje 
smrti. 

Glav. djela:  Gescblecbt und  Charakter 
(1903); Uber die letzten Dinge (posth. 1907); 
Die Liebe und das Weib (1917). 


WEISS, Christian, njem. = filozof 
(1774 — 1853). Prof. u Leipzigu. U počet- 
ku ortodoksni pristalica Kanta, kasnije 
pokušava posredovati između njegova 
učenja i Jacobija na način koji je blizak 
Friesu. Psihologija je, smatra Weiss, kao 
znanstvena samospoznaja temelj cjelo- 
kupne filozofije. 

Glav. djela: Lebrbuch der Logik (1801); Un- 
tersucbungen iiber das Wesen und Wirken der 
menschlicben Seele (1811); Betracbtungen tiber 
Rationalismus und Offenbarung (1848). 


WEISSE, Christian Hermann, njem. 
filozof (1801 — 1866). Prof. u Leipzigu. 

Pošavši od Hegelove filozofije, izgradio 
je specifičnu spekulativnu teologiju, koje 
je, uz mlađeg Fichtea, glavni predstavnik. 
Budući da u svojim tezama nikad nije 
potpuno napustio Hegela (premda se od 
njega i udaljio), često su ga zvali »poluhe- 
gelovac« (Halbhegelianer). Pojam _mogu- 
ćeg ontološki stavlja iznad pojma bitka, 
da bi sav bitak izveo iz slobode kao sa- 
moproizvoda ličnosti. U nekim je tezama 
blizak i Leibnizovoj monadologiji. 

Glav. djela: System der Astbetik._ (1830); 
Grundziige der Metapbysik (1835), Das pbilo- 
sopbiscbe Problem der Gegenwart (1842); Pbilo- 
sopbie des Cbristentums (1855). 


WEITLING, Wilhelm, njem. teoretičar 
utopijskog = socijalizma  (1808—1871). 

lan »Saveza pravednih«, po zanimanju 
krojač. Iz Švicarske, gdje je agitirao 
(1840— 43) za proletersku revoluciju, 

emigrira u Englesku, zatim u Njemačku 
i najposlije u Ameriku. Po Weitlingu, ne 
postoji nikakav apsolutni ideal države, a 
organizaciju društva valja prilagoditi spo- 
sobnostima i porivima čovjeka. Prosvjeći- 
vanje, a zatim i socijalna revolucija treba 
da pripreme put za takvo društvo. Mnoge 
njegove teze o potrebi potpune jednako- 
sti među svim pripadnicima društva, o 
harmoniji, slobodi, kao i o komunisti- 
čkim općinama, nose pečat utopizma. 
Glav. djela: Die Menschhbeit wie sie ist und 
wie sie sein sollte (1838/39); Die Regierungs- 
form des komunistiscben Prinzips (1842); Ga- 
rantien der Harmonie und Freibeit (1842). 


WEIZSACKER, Carl Friedrich, njem. 
filozof i fizičar (1912— — ). Prof. teoret- 
ske fizike u Gčttingenu, zatim filozofije 
u Hamburgu. Od 1970. direktor Max- 
Planck instituta. Zastupa specifičnu filo- 
zofiju prirode zasnovanu na empirijsko- 
znanstvenim rezultatima, ali i na određe- 
noj tradiciji njemačkog filozofiranja. W. 
upozorava na mogućnost političke zlou- 
potrebe znanosti i tehnike. Oslanjajući se 
na »biocentričnu« filozofiju života, poseb- 
nu važnost pridaje meditaciji i pledira za 
izmirenje, odnosno sintezu evropske zna- 
nosti i indijske mudrosti, »reflektirajuće 
Evrope« s »meditirajućom Azijom«. U po- 
jedinim svojim istupima blizak napred- 
nim, lijevim strujanjima u suvremenim 
zbivanjima. 

Glav. djela: Zum  Welibild der Physik 
(1934); Pbysik der Gegenwart (1952); Die Ge- 
scbicbte der_ Natur (1954); Die pbilosophische 
Interpretation der modernen Physik (1972). 


WELLMER, Albrecht, njem. filozof 
(1934 —  ). Učenik Habermasa. Posebno 
se kritički i polemički bavio filozofijama 
Poppera i Alberta. 

Glav. djela: Methbodologie als Erkenntnis- 
tbeorie (1967), Kritische Gesellscbaftstbeorie und 
Positivismus (1969). 


WENZL, Aloys, njem. filozof i psiholog 
(1887 — 1967). Od 1933. prof. filozofije u 
Munchenu. Bavio se ponajviše filozofi 
jom prirode i eksperimentalnom psiholo- 
gijom. Polazeći od Driescha i Bechera, 
razvija na području filozofije specifični 
oblik »induktivne metafizike« s mnogo 
religioznih elemenata. 


Glav. djela: Pbilosopbie als Weg (1939); Pbr- 
losopbie der Freibeit (2 sv. 1947 — 49); Materie 
und Leben als Problem der Naturpbilosopbie 
(1949); Unsterblicbkeit (1951); Die pbilosophi- 
sebe Grundfragen der Naturwissenscbaft 
(1954); Metaphysik als Weg von den Grenzen 
der Wissenscbaft an die Grenzen der Religion 
(1965). 


WERDER, Karl, njem. filozof (1806 — 
1893). Prof. u Berlinu. Vrlo blizak Hege- 
lu, imao je izvanrednog uspjeha svojim 
predavanjima iz estetike. Bavio se i 
grčkom filozofijom i logikom. 

Glav. djela: De Platonis Parmenide (1834); 
Logik als Kommeniar und Ergćinzung zu He- 
gels Wissenscbaft der Logik (1841); Astbetiscbe 
Vorlesungen iiber. Hamlet, Macbeth, Scbillers 
Wallenstein (1875). 


WERTHEIMER, Max, njem. psiholog 
i filozof (1880— 1943). Prof. u Berlinu, 
zatim do 1933. prof. u Frankfurtu, kad 
emigrira u SAD, zatim prof. u New Yor- 
ku. 

U svojim istraživanjima na raznim po- 
dručjima (osobito psihologija osjeta, za- 
tim psihologija mišljenja i logika) W. je 
jedan od osnivača i glavnih promicatelja 
tzv. teorije lika (Gestalttheorie). Cjeline, 
po Wertheimeru, nisu puke sume dijelo- 
va, niti su njima primarno odredene (tako 
npr. percepcija nije zbroj različitih osjeta, 
niti melodija zbroj tonova), već su bitno 
zasnovane na vlastitom strukturalnom 
principu cjeline (pa se npr. osjeti dobiva- 
ju tek analizom percepcija, melodija od- 
reduje bitnu živu ulogu, »krv i meso« od- 
ređenog tona). 

Wertheimer je, kao i neki drugi »+ge- 
staltisti«, zastupao zakon pregnantnosti, 
koji je relevantan za estetiku, a po kojem 
svaka pojava nužno teži najboljoj mogu- 
ćoj organizaciji koju dozvoljavaju dani 
uvjeti, a ta organizacija odgovara kriteri- 
jima simetrije, ravnoteže, jednostavnosti, 
harmonije zatvorenosti ili uopće pravil- 
nosti. 

Glav. djela: Untersucbungen zur Lehre von 
der Gestalt (1921); Drei Abbandlungen zur Ge- 
stalttbeorie (1925); Uber Scblussprozesse im pro- 
duktiven Denken (1920). 


WESTERMARCK, Eduard, fin. filozof 
i sociolog (1862 — 1939). Prof. u Helsing- 
forsu i Londonu. U djelu Podrijetlo i ra- 
zvoj moralne ideje iznosi bogat empirij- 
sko-istraživački materijal i pokušava na 
osnovi nekih suvremenih učenja o razvo- 
ju objasniti moralne predodžbe pojedinih 
naroda. Značajni su i neki njegovi socio- 
loški radovi, posebno oni o razvoju raz- 
ličitih oblika brakova. 

Glav. djela: Tbe History of Human Marria- 
ge (3 sv. 1891); Tbe Origin and Development 
of tbe Moral Ideas (2 sv. 1906— 1908), Tbe 
Goodness of Gods (1926); Etbical_ Relativity 
(1932); Early Beliefs and Tbeir Social Influence 
(1932). 


WETTER, Gustav Andreas, austr. teo- 
log i filozof (1911 — — ). Nakon što je za- 
vršio gimnaziju u Beču, odlazi u Rim, u 
Collegium  Russicum. Isusovac, danas 
prof. za povijest ruske filozofije na papin- 
skom Orijentalnom institutu i rektor 
Collegium Russicum u Vatikanu. »Speci- 
jaliste« za sovjetsku i marksističku filozo- 
fiju, dobar poznavalac svoga predmeta, pa 
je, dakako, s vatikanskih pozicija, protiv- 
nik marksističkog filozofiranja. 


Glav. djela: L. P. Karsawins Ontologie der 
Dreieinbeit (dokt. teza, 1943); Der dialektiscbe 
Materialismus (1952); Pbilosopbie und Natur- 
wissenscbaft in der Sowjetunion (1958); Die 
Umkebrung Hegels (1963); Kommunismus und 
Religron (1964). 


WHEWELL, William, engl. filozof i 
prirodoznanac (1794— 1866). Od 1828. 
do 1833. prof. mineralogije, a od 1833. 
prof. etike na Cambridge univerzitetu. Pi- 
sao je niz prirodoznanstvenih priručnika, 
a glavna su mu djela posvećena objašnja- 
vanju i obrani induktivne metode, pa je 
u tom smislu radio na izgradnji logike 
koja prethodi Millovim istraživanjima. U 
nekim je tezama pod utjecajem Kanta. 
Kao etičar_ pokušava izgraditi sistem 
praktičnog ponašanja iz općepriznatih, 
samoevidentnih moralnih načela. 

Glav. djela: History of the Inductive Sciences 
(3 sv. 1837); Pbilosopby of the Inductive Sciences 
(2 sv. 1840); Elements of Morality, Including 
Polity (2 sv. 1845 — 64); Lectures on tbe History 
of Moral Philosophy in England (1852); No- 
vum Organon Renovatum (1858); On tbe Pbi- 
losopby of Discovery (1860). 


WHITEHEAD, Alfred North, engl. fi- 
lozof i matematičar (1861 — 1947). Prof. 
matematike u Londonu, kasnije filozofije 
na sveuč. Harvard u SAD. 

U svojim Matematičkim principima iz- 
građuje zajedno s B. Russellom sistem 
matematske aksiomatike i simboličke lo- 
gike. Protivnik  statičko-supstancijali- 
stičke metode u filozofiji, kao i bifurka- 
cije (udvostručavanja) stvarnosti, W. uka- 
zuje na to da filozofija mora otpočeti kri- 
tikom apstrakcija u koje se često »sofisti- 
čki premješta konkretnost«. Ideje su kao 
»apsolutni predmeti« samo uvjet i moguć- 
nost neprekidnog događanja, što je samo 
njihovo prelaženje u aktualno postojanje. 
Svijet je, po Whiteheadu, organski pove- 
zan splet događanja u kojem se sve odra- 
žava na svemu u obliku osjećajnog isku- 
stva. Upravo zato i nema postojanih sup- 
stancija, a svako je aktualno biće »prigoda 
za iskustvo«. U djelima posvećenim reli- 
giji W. tvrdi da religija nije prvenstveno 
društvena činjenica. Sve kolektivne emo- 
cije ostavljaju, naime, netaknutu krajnju 
činjenicu: ljudsko biće svjesno samo sebe 
i svoje vlastite usamljenosti. »Iko nikad 

nije usamljen, taj nikad nije religiozan.« 
Veliki kolektivni zanosi, institucije, crkve 
samo su ukrasi, prolazni oblici religije. 
W., međutim, također smatra da je »opa- 
sna iluzija« zamisao da religija nužno mo- 
ra biti nešto dobro. Istovremeno on želi 
posebno naglasiti kako »obožavanje boga 
nije pravilo sigurnosti, već avantura duha, 
polet onome što ne može biti postignu- 
to«. Upravo stoga i »smrt religije dolazi 
sa opadanjem nađe u jednu takvu avan- 
turu«. W. dopušta tezu da je čitavo naše 
ponašanje uvjetovano sredinom. On, me- 
đutim, istovremeno naglašava da ponaša- 
nje čovjeka crpi svoju svrhovitost, »od ko- 
je konačno zavisi njegova vrijednost«, 
upravo iz unutrašnjeg života, a ovaj je 
»spontana realizacija egzistencije«. 

U mnogim tezama blizak Bergsonu, 
W. — nasuprot njemu — tvrdi da je »isto 
tako moguće doći do organičke koncep- 
cije svijeta ako pođemo od osnovnih poj- 
mova moderne fizike umjesto da polazi- 
mo od psihologije i fiziologije«. U estet- 
skim tezama zastupa stanovište da je 
»svaka aktualna činjenica epizoda estet- 
skog iskustva«. Stvarno je lijepo: ono je 
uređeno po principu složenog i jedin- 
stvenog. 

Glav. djela: A Treatise on Universal Algebra 
(1898); An Introduction to  Maibematics 
(1908); Principia Matbematica (zajedno s B. 
Russellom, 3 sv. 1910-1913); Tbe Organizati- 
on of Tbougbt (1917); An Inquiry Concerning 
tbe Principles of. Natural Knowledge (1919); 
Tbe Concept of Nature (1920); Tbe Principle of 
Relativity witb Applications to Physical Science 
(1922); Science and tbe Modern World (1926); 
Religion in tbe Making (1926); Process and 
Reality (1929); Tbe Aim of Education (1929); 
Adventures of Ideas (1933); Modes of Tbougbi 
(1938); Essays in Science and Pbilosopby (1948). 


WINCKELMANN, Johann Joachim, 
njem. historičar umjetnosti, arheolog i 
estetičar (1717— 1768). Jedan od najpo- 
znatijih istraživača antičke umjetnosti. U 
nekim svojim filozofsko-estetskim teza- 

ma blizak novoplatoničarima. Antička 
plastika, po Winckelmannu, puna je nat- 
čovječne uzvišenosti i mira, koji nas svla- 
davaju to jače što se teže možemo uživjeti 
u prvobitni život tih djela i unijeti u ra- 
nije značenje njihova bića. Prava je ljepo- 
ta, po Winckelmannu, posve duhovna, 
imaterijalna, pa je i ljudska ljepota to veća 
što je bliža savršenom, apsolutnom biću, 
božanstvu. No čovjek nije ni dostojan ni 
sposoban za univerzalnu savršenu ljepo- 
tu, pa se zato nužno i sam pojam ljepote 
ne može definirati i ostaje neodređen. 
Osim toga se naše znanje temelji na 
komparativnim pojmovima, a ljepota se 
ne može usporediti ni s čim višim, pa se 
zato i ne može razgovijetno objasniti. 
Ipak se može kazati da su neke od karak- 
teristika ljepote nedjeljivost, jedinstvo, 
kompaktnost, da zapravo čista ljepota ne- 
ma specifičnog svojstva, da ne izražava 
neko osjećajno stanje i da s njom nije 
povezana strast. Ljepota treba da bude 
kao savršena čista voda s izvora, bez spe- 
cifičnog okusa, očišćena od svih stranih 
elemenata. W. se protivi takvom pojmu 
ljepote koji se temelji na uzbuđenju in- 
stinkata, uživanja i senzibilnih draži, pa 
će stoga smatrati da je u muškom tijelu 
— koje je duhovnije, jednostavnije i po- 
nosnije — sadržano više ljepote nego u 
ženskom, koje je čulnije, strastvenije 
mnogolikije. 


, 


W'. smatra da je opće obilježje grčkih 
remek-djela »plemenita jednostavnost i 
mirna veličina, kako u stavu, tako u izra- 
zu. Kao što dubina mora ostaje uvijek 
mirna, ma koliko bjesnila površina, tako 
isto pokazuje izraz na figurama Grka pri 
svim strastima veliku staloženu dušu«. 
Takva se duša, puna plemenite jednostav- 
nosti i mirne veličine, odslikava npr. i na 
licu Laokona, koji pri svim patnjama ne 
ispoljava bol ni u kakvu bijesu i ne »po- 
diže nikakvu strašnu dreku«. Lessing po- 
lemizira s ovim njegovim bitnim stavom, 
smatrajući da je riječ o specifičnom nači- 

nu izražavanja u kiparstvu (kad bi kameni 
Laokon vikao, vikao bi za vječnost) i da 
uzdržanost nije opći način izražavanja 
grčke umjetnosti i grčkog čovjeka. 

Glav. djela: Gedanken iiber die Nacbab- 
mung der griechiscben Werke in Malerei und 
Bildbauerkunst (3 sv. 1755); Gescbicbte der 
Kunst des Altertums (2 sv. 1764); Versuch einer 
Allegorie (1766), Monumenti anticbi inediti (2 
sv. 1767-68); Erinnerung tiber die Werke der 
Kunst (1759); Von der Grazie in den Werken 
der Kunst (1759). 


WINDELBAND, Wilhelm, njem. filo- 
zof (1848 — 1915). Prof. u Leipzigu, Zu- 
richu, Strassburgu i Heidelbergu. Uz H. 
Rickerta, glavni je predstavnik tzv. ba- 
denske škole neokantovaca, što je kritici- 
zam nastojala razviti u smislu teorije vri- 
jednosti i filozofije kulture. Svako suđe- 
nje, po Windelbandu, pretpostavlja »od- 
nošenje prema nekoj općenovaljanoj vri- 
jednosti«, pa je filozofija znanost o tim 
vrijednostima. Kao etičnost i estetičnost, 
tako isto i logičnost znači određenu vri- 
jednost, pa apsolutna formalnost spozna- 
je (marburška škola) prelazi u apsolutnu 
normativnost spoznaje. Etika, estetika, 
spoznajna teorija i logika imaju čisto te- 
leološki značaj, jer su nauke o najvišim 
vrijednostima: istini, dobroti i ljepoti. I 
kao što je etika teorija moralnih vrijedno- 
sti, tako je spoznajna teorija teorija spo- 
znajnih vrijednosti. Estetske, moralne i 
uopće znanstvene vrijednosti sačinjavaju 
tzv. »normalnu svijest«. Vječno važeće 
vrijednosti i apsolutno trebanje pretpo- 
stavljaju, naime, kao postulat »normalnu 
svijest«,y za koju ove vrijednosti važe. 
Upravo zato — jer je svaka prava filozo- 
fija učenje o vrijednosti — u Windelban- 
dovu sistemu istaknutu ulogu ima etika, 
koja ima za predmet apsolutno trebanje 
u oblasti ljudskog htijenja. Apsolutne 
norme, apsolutno trebanje (Sollen) posto- 
je bez obzira na faktičnost i konkretnost, 
tako da apsolutni »du sollst« egzistira bez 
obzira na to da li se vrši ili ne, da li je 

igdje psihički realiziran ili nije. Filozofija 
je, po Windelbandu, posebna, od ostalih 
znanosti teleološko-metodičkim  gledi- 
štem strogo odijeljena nauka o normama 
i vrijednostima, aksiomima i pretpostav- 
kama, bez obzira na bilo kakav njihov 
psihološki korijen. 


Prema Windelbandu, jedne znanosti 
traže zakonitosti svoga predmeta, a druge 
samo događaje koji su se zbili. Ova teza 
zasniva se na samom karakteru raznih 
događanja: u sferi anorganske i organske 
prirode postoji ponavljanje istih događaja, 
te se može utvrditi njigova zakonitost; na 
nekim drugim područjima (npr. historij- 
skom) svaki je događaj neponovljiv, pa se 
ne može govoriti o zakonitostima toga 
područja. Istovremeno Windelband na- 
glašava da filozofija — ako treba da ubu- 
duće postoji kao posebna znanost, koja 
ne živi samo od tuđe milostinje, već ima 
svoj vlastiti predmet i svoj vlastiti zadatak 
— mora biti kritička filozofija kulture. 
Kao ljudska kultura, kultura je dana u 
svom povijesnom razvitku; stvar je filo- 
zofije da svu tu »nabujalu punoću života 
ispita u tom smjeru, ukoliko su se u njoj 
svjesno izrazile i obrazovale općenito vri- 
jedne i nad svako empirijsko biće čovjeka 
uzvišene umne vrijednosti«. 

Uz glavna filozofska djela u kojima iz- 
nosi svoj sistem ( Uvod u filozofiju i Pre- 
ludije — zbirka članaka i predavanja) zna- 
čajna je i njegova Povijest novije filozofije, 
kao i Udžbenik povijesti filozofije, u okvi- 
ru kojeg pokušava na vrlo zanimljiv način 
problematski (a ne po pojedinim filozofi- 
ma) izložiti čitavu materiju historije filo- 
zofije. Bez obzira na niz lucidnih zapaža- 
nja i distinkcija (zanimljiv je npr. i njegov 
pokušaj diobe na nomotetske i idiograf- 
ske znanosti), Windelbandova čitava filo- 
zofska orijentacija ostaje ograničena op- 
ćom aksiološkom pozicijom, što je vidlji- 
vo i u mnogim valorizacijama i tumače- 
njima njegovih vrlo popularnih historija 
filozofije. 

Glav. djela: Gescbicbte der neueren Philoso- 
pbie (2 sv. 1878-80); Praludien (2 sv. 1884); 
Geschichte der abendlčindiscben Pbilosopkie im 
Altertum (1888); Povijest filozofije (1892; 14. 
izdanje što ga je dopunio H. Heimsoeth, 
1948, prev.); Platon (1900); Uber die Willens- 
freibeit (1904) Einleitung in die Pbilosophie 
(1914); Die Prinzipien der Logik (1912). 


WISDOM, John Terence Dibben, 
engl. filozof (1904 — — ). Prof. u Cambrid- 
geu (kao nasljednik Wittgensteina). W. 
smatra da se filozofski stavovi (koji su 
verbalne prirode) razlikuju od stavova ne- 
kog rječnika time što im je cilj jasniji 
uvid u izvornu strukturu činjenica; filo- 
zofija stoga ne daje znanje novih činjeni- 
ca, već novo znanje o činjenicama. Filo- 
zof je u krajnjoj liniji zainteresiran za 
sličnosti i razlike u upotrebi rečenica, a 
to najbolje osvjetljuju filozofski paradok- 
si. U nekim tezama blizak Wittgensteinu, 
Wisdom ipak ne odbacuje metafiziku i 
ne želi filozofske probleme prikazivati 
kao problem lingvističke penetracije. WW. 
filozofiju promatra i kao simptom psihi- 
čke bolesti subjekta i pokušava povezati 
lingvističku analizu s Freudovom psihoa- 
nalizom. 


Glav. djela: Interpretation and Analysis 
(1931); Problems of Mind and Matter (1934), 
Pbilosopby and Psycboanalysis (1953); Paradox 
and Discovery (1965). 


WITASEK, Stephan, austr. filozof i psi- 
holog (1870-1915). Prof. u Grazu. Blizak 
svom učitelju A. Meinongu, u estetskim 
istraživanjima polazi od stanovišta psiho- 
logije. Istovremeno pridaje veliku važnost 
teoriji vrijednosti, a estetska je vrijednost 
prvenstveno vrijednost estetskog ponaša- 
nja. Vrijednost estetskog predmeta nije 
izvorna i prvotna vrijednost, već je to 
estetsko zadovoljstvo samo, koje je po 
svojoj biti osjećaj ugode. 

Glav. djela: Grundziige der allgemeinen 
Asibetik (1904); Grundlinien der Psychologie 

(1908); Psycbologrsches zur etbiscben Erziebung 
(1907). 


WITHESPOON, John, amer. filozof i 
teolog (1723—1794). Pristalica realizma 
škotskog tipa, odnosno filozofije »zdravog 
razuma«, što ju je pokušao upotrijebiti 
kao instrument za racionalno utemeljenje 
kršćanske ortodoksije. 

Glav. djela: Essays on Important Subjects 
(1764); Lectures on Moral Philosophy (izd. Col- 
lins, 1912). 


WITTGENSTEIN, Ludwig, austr. filo- 
zof (1889— 1951). Za svog burnog, po 
vlastitim riječima »čudesnog« života često 
je mijenjao zanimanja i bavio se raznim 
područjima: matematikom,  aeronauti- 
kom, muzikom, pedagogijom, medici- 
nom, vrtlarstvom, arhitekturom, a nekoli- 
ko je puta napuštao filozofske studije i 
zatim im se opet vraćao. Ipak mu je, od 
mnogobrojnih zanimanja kojima se ba- 
vio, jedino filozofija pružala pravo zado- 
voljstvo. Kažu da je 1912. došao Russellu 
i zapitao ga: »Molim vas, hoćete li mi reći 
da li jesam ili nisam totalni idiot? ... Ako 
sam totalni idiot, postat ću aeronaut, ali 
ako nisam, postat ću filozof.« Russell, nje- 
gov učitelj, koji se sam kasnije smatrao 
i njegovim učenikom, savjetovao mu je 
da ne postane aeronaut. Od 1939. do 
1947. prof. je filozofije u Cambridgeu. 

Bez obzira na relativno malo radova (za 
života mu je objavljena samo knjiga Trac- 
tatus Logico-Philosopbicus i dva manja 
članka — svega dakle oko 100 stranica), 
W. je postao jedan od najutjecajnijih fi- 
lozofa XX stoljeća. Na njega se, s manjim 
ill većim pravom, pozivaju filozofi (koji 
su često ispod nivoa i radikalne dosljed- 
nosti njegova filozofiranja) iz logičko- 
pozitivističke škole, kao i mislioci iz tzv. 
filozofije običnog jezika (ovaj se smjer na- 
ročito oslanja na njegovo posthumno 
objavljeno djelo Filozofska istraživanja). 

Da bi neka rečenica uopće tvrdila neku 
činjenicu, mora, po Wittgensteinu, posto- 

jati nešto zajedničko u strukturi rečenice 
i strukturi činjenica. To se, međutim, za- 
jedničko zapravo ne može izreći u jeziku. 

W. čitav smisao svog originalnog i ču- 
venog Traktata sam svodi na ove riječi: 
»Ono što se uopće može reći, može se 
reći jasno; a o čemu se ne može govoriti, 
o tome se mora šutjeti.« Stoga smatra fi- 
lozof da ta knjiga treba da povuče »gra- 
nicu mišljenju, ili točnije — ne mišljenju; 
nego izražavanju misli: jer da bismo po- 
vukli granicu mišljenju, morali bismo 
moći misliti obje strane ove granice (mo- 
rali bismo, dakle, moći misliti ono što se 
misliti ne može)«. Upravo stoga, zaključu- 
je W., granica će se moći povući »samo 
u jeziku, i ono što leži s one strane gra- 
nice, bit će jednostavno besmislica«. Filo- 
zofija Wittgensteinova_ZTractatusa je filo- 
zofija neizrecivog, koja se »služi filozofi- 
jom logičkog atomizma kao svojim po- 
moćnim sredstvom« (Gajo Petrović). Sto- 
ga se ona ne može svesti niti na filozofiju 
logičkog atomizma (kao što je mislio 
Russell), niti na anticipaciju logičkog po- 
zitivizma (R. Carnap). Nakon izvanrednih 
logičkih analiza (čitav Tractatus sadrži se- 
dam glavnih teza iskazanih u kratkim re- 
čenicama, niz primjedbi uz glavne teze, 
primjedbe uz primjedbe i primjedbe uz 
primjedbe na primjedbe), on je došao do 
skeptičkog zaključka da se zapravo o pra- 
vim filozofskim problemima ne može 
misaono govoriti. 

Svrha je filozofije, po Wittgensteinu, 
logičko razjašnjavanje misli, ali filozofija 
nije teorija, već, prije svega, aktivnost. Re- 
zultat filozofskog djela nisu neki »filozof- 
ski stavovi«, nego to da učini stavove ja- 
snijima, da »oštro razgraniči misli koje su 
inače, tako reći, mutne i rasplinute«. Svi- 
jet se sastoji od činjenica. Striktno govo- 
reći, činjenice se ne mogu definirati, ali 
ono što mislimo možemo objasniti ako 
kažemo da su činjenice ono što čini sta- 
vove istinitim ili lažnim. Filozofija, me- 
đutim, ne samo što treba da ograniči ono 

što se može misliti spram onoga što se 
ne može, nego to ograničenje mora izvr- 
šiti iznutra, tj. pomoću onog što se može 
misliti. Filozofija će »značiti neizrecivo, 
jasno prikazujući izrecivo«. Ispravna bi 
metoda filozofije bila zapravo ova: »ne re- 
ći ništa nego ono što se može reći, dakle 
stavove prirodne nauke — dakle, nešto 
što nema nikakve veze s filozofijom. ..« 
Završavajući svoj Tractatus sedmom te- 
zom koja glasi: »O čemu se ne može go- 
voriti, O tome se mora šutjeti«, WW. je po- 
vukao i praktične konzekvencije iz tog 
svog stava, te je desetogodišnja filozofova 
šutnja, koja je slijedila nakon Tractatusa, 
dokaz dosljednosti, ozbiljnosti i duboke 
proživljenosti svih njegovih filozofskih 
teza. Proglašavajući sve stavove koji nisu 
puke tautologije ili empirijski stavovi 
»neizrecivima«, W., međutim, nije želio 
identificirati neizrecivo s nepostojećim. 
On je, štoviše, pokazivanje neizrecivog 
smatrao temeljnim filozofskim zadatkom, 
a filozofiju uopće aktivnošću koja treba 
da pokaže ono što se u formi prirodo- 
znanstvenih i logičkih stavova ne da iz- 
reći. Iznoseći u svoj oštrini u Tractatusu 
i ostalim djelima problem savršenog logi- 
čkog jezika (što B. Russell smatra najve- 
ćim dometom Wittgensteinove filozofi- 
je), W. je ipak naglašavao da sam put, 
način njegova filozofiranja nije esencija- 
lan za njegovu filozofiju: pošto smo se po 
njima popeli, treba da odbacimo ljestve. 
Bitni je rezultat Wittgensteinove filozofi- 
je, u stvari, pokazivanje neizrecivog. 
Ipak, to ne znači da je Wittgensteinov 
napor, kako bi se moglo zaključiti iz sa- 
mih njegovih riječi, bio besmislen. »Na- 
suprot samom Wittgensteinu, možemo 
tvrditi: stavovi Tractatusa nisu besmisli- 
ce: oni nam ipak ponešto govore o ono- 
me što je samo za filozofiju izrecivo« (G. 
Petrović). Neki interpretatori smatraju da 
Tractatus ipak ostaje u određenim grani- 
cama tradicionalnog filozofiranja i da su 
tek njegova Filozofska istraživanja meto- 

dološki posvema originalna. Ovo djelo 
nije samo nastavljanje, preciznije formu- 
liranje i produbljivanje onog što je već 
mišljeno (kao što je Tractatus), već, po 
tim interpretatorima, predstavlja »novi 
tretman novih problema«, ono je tek »te- 
melj filozofije običnog jezika«. No drugi 
suvremeni filozofi (npr. W. Schulz) pori- 
ču uopće vrijednost Wittgensteinove filo- 
zofije i smatraju da ona ne stoji samo 
»ispod klasične filozofije«, već da je »sim- 
ptom mogućeg kraja filozofije«. 

Glav. djela: Tractatus Logico-Pbilosopbicus 
(1922, prev); »Some Remarks on Logical 
Form« (1929); Philosophische Untersuchungen 
(posth. 1953); Bemerkungen iiber die Grundla- 
gen der Matbematik (1956); »Notes on Logic« 
(1957); Tbe Blue and Brown Books, Prelimina- 
ry Studies for tbe Philosophical Investigations 
(1958); Notebooks 1914 — 1916 (1961); Pbiloso- 
phiscbe Bemerkungen (1964). 


WOLANDT, Gerd, njemački filozof 
(1928 — —). Prof. u Bonnu i Aachenu. Po 
Wolandtu, svijet, priroda, život i ideje je- 
su nazivi za nužne vanjske odnose huma- 
nog. Svi ovi vanjski odnosi mogu se po- 
misliti samo zato što je humano u sebi 
samom opremljeno tako da može primje- 
reno susresti sve vanjsko i objektivno. Ba- 
vio se mnogo estetskim problemima, a u 
knjizi Filozofija pjesništva, među ostalim, 
želi pokazati kako pjesništvo nije samo 
umjetnost, jer je njegov bitni medij spe- 
cifično mišljenje, što nije slučaj s drugim 
umjetnostima. W. je i komentator i izda- 
vač ostavštine R. Honigswalda. 

Glav. djela: Hartmanns Weg zur Ontologie 
(1963); Gestaltweli (1965); Philosophie der Di- 
cbtung (1965); Geltungsgedanke und Kultur- 
pbilosopbie (1967); »Zur Aktualitat der Hegeli- 
schen Asthetik« (u »Hegel Studien«, 1967). 


WOLFF (Wolfius), Christian, njem. fi- 
lozof (1679— 1754). Prof. filozofije i ma- 
tematike u Leipzigu, Halleu i Marburgu. 
Wolff je posebno zaslužan za izgradnju 
njemačke filozofske terminologije. Za ra- 


cionalističku orijentaciju Wolffa, jasna i 
razgovijetna spoznaja, kao i njena prak- 
tična korisnost i upotrebljivost, osnovni 
je cilj filozofije. Iz najopćenitijih formal- 
nih principa, iz načela protivurječja i do- 
voljnog razloga (pri čemu je drugi princip 
redovno svodio na prvi), Wolff je nastojao 
izvesti »more geometrico« ontologiju, 
metafiziku i etiku, sa svim njihovim de- 
taljino i pedantno razrađenim dijelovima 
što se odnose na moći ljudskog razuma, 
boga, svijet, ljudsku dušu, ljudsko vlada- 
nje, društveni život, kozmičke procese 
itd. Pri tom je sve racionalne forme po- 
kušao potvrditi empirijskom zbiljom sa 
svom temeljitošću i strogošću mišljenja, 
kao i jasnoćom dokaza koja je tipična za 
njegov sistem. Pa ipak je u okviru njego- 
vih dogmatskih, ukrućenih definicija i si- 
stematizacija svježa i originalna Leibnizo- 
va racionalistička misao postala pretežno 
sterilno školska znanost, pod čijim je 
utjecajem stajao, po vlastitim riječima, u 
pretkritičkom razdoblju svog filozofiranja 
Kant kao u »dogmatskom drijemežu«. 


Wolffova opća racionalistička pozicija 
znatno je utjecala na Baumgartena, na 
njegovo odredenje estetskog, pa se stoga 
nije slučajno upravo u krilu Wolffove fi- 
lozofije i konstituirala estetika kao poseb- 
na disciplina koja treba da istraži područ- 
je osjetilnosti (facultas cognoscitiva infe- 
rior) kao što logika istražuje i regulira dje- 
latnost razuma (facultas cognoscitiva su- 
perior). 

Glav. djela: Verniinftige Gedanken von den 
Krdften des menscblicben Verstandes... (1712); 
Verniinflige Gedanken von Gott, der Welt und 
der Seele des Menscben, auch von allen Dingen 
iiberbaupt (1719); Verniinftige Gedanken von 
der Menscben Tun und Lassen zur Beforderung 
ibrer_Gliickseligkeit (1720); Verniinftige_Ge- 
danken von dem gesellscbaftlicben Leben der 
Menscben. . . (1721); Pbilosopbra rationalis sive 
logica (1728); Philosophia prima sive ontologia 
(1730), Cosmologia generalis (1731); Pbiloso- 
phbia practica universalis (2 sv. 1738/39); Phi- 
losopbia moralis sive etbica (5 sv. 1750 — 53). 


453 


Woodbridge 


WOLFF, Kurt, amer. sociolog i filozof 
njem. porijekla (1912—  ). God 1933. 
emigrirao iz Njemačke, a od 1939. živi u 
SAD. Profesor sociologije (od 1959. god.) 
na Brandeis univerzitetu. Zahtjev da filo- 
zofi promijene svijet mogu oni, po K. 
Wolffu, ipak ispuniti samo time da ga 
objašnjavaju. Glavni interes niza stvarala- 
čki koncipiranih radova K. Wolffa — bli- 
skih marksizmu — jesu sociologija zna- 
nja i filozofija sociologije. Prevodio je 
mnoge njemačke i francuske filozofe i so- 
ciologe (Simmel, Durkheim i dr). 

Glav. djela: »Surrender_and  Religion« 
(1962); »Surrender as a Response to Our Cri- 
sis (1962); »Surrender and Aesthetic Expe- 
rience« (1963); »Surrender and Community 


Study« (1964). 


WOLFFLIN, Heinrich, njem. histori- 
čar umjetnosti i estetičar (1864 — 1945). 
Učenik _J. Burckhardta, prof. u Baselu, 
Berlinu, Munchenu i Zirichu. 

U svojoj knjizi Temeljni pojmovi povi- 
jesti umjetnosti, kao i u drugim estetskim 
djelima, želi svojom »poviješću umjetno- 
sti bez imena« ukazati na to da su umjet- 
nički ciljevi i stilski smjerovi povezani na 
specifičan način s vremenom svojeg na- 
stajanja. Umjetnik ne može preskočiti 
odredene granice svog vremena, jer »sve 
nije moguće u svako doba«. On zatiče u 
vremenu neke optičke mogućnosti, vrstu 
jezičnog blaga i uopće sintaksu umjetni- 
čkih izražajnih sredstava uz koje ostaje 
vezan. Ti »oblici gledanja« imaju svoju 
vlastitu razvojnu historiju, i čovjek gleda 
prirodu »kroz naočari kojih se oštrina i 
boja neprestano mijenjaju«. Stoga i jest 
povijest umjetnosti povijest umjetničkih 
optika. Umjetnost nije određena sadrža- 
jem, već izražajna sredstva tvore odluču- 
juće pretpostavke umjetničkog stvaranja. 
Osnovna je teza njegove »povijesti umjet- 
nosti bez imena« da se povijest gledanja 
ravna prema unutrašnjoj logici, prema 
vlastitim imanentnim razvojnim zakoni- 


ma i ostaje nezavisna od vanjskih utjeca- 
ja, među koje Wgifflin ne ubraja samo 
socijalne životne uvjete već i individualne 
psihičke sklonosti pojedinih umjetnika. 
WSIfflin smatra da stoga tek njegova ano- 
nimna povijest umjetnosti, koja se zasni- 
va na toj imanentnosti razvoja, omoguću- 
je pretvaranje povijesti individualnih 
sklonosti, kao i umjetničkih zadataka i 
motiva, u čistu povijest oblika i proble- 
ma. 

Glav. djela: Klasična umjetnost (1899, 
prev.) Temeljni pojmovi povijesti umjetnosti 
(1915, prev.); Uber das Erkldiren von Kunstwer- 
ken (1921); Gedanken zu einer Kunstgescbicbte 
(1941). 


WOLLASTON, William, engl. filozof 
(1659 — 1724). Učitelj u Birminghamu, od 
1699. živi u Londonu. Bavio se pretežno 
etičkom problematikom i zastupao radi- 
kalni intelektualizam, polemizirajući s 
Lockeom. Pod utjecajem je Clarkea. Isti- 
na je, po Wollastonu, norma djelovanja, 
pa budući da je svako djelovanje izraz 
specifičnog prosuđivanja, onaj tko radi po 
istini radi svaku stvar tako kako je pri- 
mjereno njegovoj prirodi, što mu je dana 
od boga. 

Glav. djelo: Tbe Religion of Nature Delinea- 
ted (1722). 


WOODBRIDGE, Frederick James 
Eugene, amer. filozof (1867—1940). 
Prof. u New Yorku. Po osnovnoj filozof- 
skoj upravljenosti realist, vitalist i natura- 
list, koji je polemizirao s raznim idealisti- 
čkim koncepcijama. U početku neokan- 
tovac, kasnije se u nekim tezama prikla- 
nja Aristotelu. Modernom terminologi- 
jom i suvremenim principima znanosti 
on je pokušao izložiti »prvu filozofiju, tj. 
teoriju o najopćijim karakteristikama bit- 
ka«. Smatrao je da najširi okvir za takvu 
teoriju predstavlja »oblast logike« ili »uni- 


. verzum raspravljanja«, pri čemu je odluč- 


no branio tezu o jedinstvu logike i onto- 

logije. Duh je, smatra W., prije svega ak- 
tivnost tijela, no kad se jednom pojavi, 
može primiti i vodeću ulogu i zagospoda- 
riti određenim zbivanjima u svijetu. 

Glav. djela: Metapbysics (1908); Tbe Purpose 
of History (1916); Nature and Mind (1937); 
An Essay on Nature (1940); Aristotle's Vision 
of Nature (posth. 1965). 


WOODGER, Joseph Henry, engl. bio- 
log i filozof znanosti (1894 —  ). Prije 
svega nastoji definirati odreden broj te- 
meljnih bioloških pojmova, kasnije se vi- 
še bavi matematskom logikom kao efika- 
snim sredstvom pri rekonstrukciji jezika 
u biologiji. 

Glav. djela: Biological Principles (1929); The 
Technique of Tbeory Construction (1939); Bio- 
logy and Language (1952). 


WOORINGER, Wilhelm, njem. po- 
vjesničar_ umjetnosti, filozof i psiholog 
umjetničkog (1881 — 1965). Po temeljnoj 
orijentaciji usmjeren antiintelektualisti- 
čki, W. je mnoge impulse za svoja djela 
primio od Fr. Nietzschea. 

Glav. djela: Abstraktion und Einfiiblung 
(1908); Formprobleme der Gotik (1911); Krin- 
stleriscbe Zeitfragen (1921); Problematik der 
Gegenwartskunst (1948); Fragen und Gegenfra- 
gen (Schriften zum Kunstproblem, 1956). 


WRIGHT, George Henrik, fin. filozof 
(1916 — — ). Jedno vrijeme prof. u V. Bri- 
taniji, sada u Helsinkiju. Osnivač tzv. 
»deontičke logike«, najpoznatiji je po svo- 
jim raspravama o problemima indukcije 
i vjerojatnosti. Napredno orijentiran, če- 
sto je predavao i u Jugoslaviji. 

Glav. djela: Tbe Logical Problem of Induc- 
tion (1941); A _Treatise on Induction and Pro- 
bability (1951); Tbe Logic of Preference; The 
Varietes. of Goodness (1963); Time, Cbange and 
Contradiction (1969). 


WULF, Maurice, belg. filozof (1867 — 
1947). Prof. u Louvainu, 1938. na Harvar- 
du. Historičar filozofije, glavni predstav- 


nik novoskolastike u Belgiji. U svojim 
mnogobrojnim djelima (posebno onima s 
područja estetike) prihvaća mnoge rezul- 
tate modernih znanosti, a osobito ekspe- 
rimentalne psihologije, i pokušava ih 
uklopiti u svoj tomistički nazor na svijet. 

Glav. djela: La valeur estbćtique de la mo- 
ralitć dans Vart (1892); Etudes bistoriques sur 
Vesibčtique de Si. Tbomas (1896); Qu'est-ce que 
la philosopbie scolastique (1904), Introduction 
A la pbilosopbie nčo-scolastique (1904); Histoire 
de la pbilosopbie midićvale (1900); Prcis d'bi- 
stoire de pbilosopbie (1900); Histoire de la pbi- 
losopbie en Belgique (1910). 


WUNDT, Max, njem. filozof (1879 — 
1963). Prof. u Marburgu, Jeni i Tubinge- 
nu. Bavi se ponajviše njemačkom klasič- 
nom filozofijom i poviješću grčke etike 
i metafizike. Smatra da Kantov kritici- 
zam ne znači odbacivanje, već, štoviše, 
zasnivanje metafizike, pa je Kant »refor- 
mator njemačke metafizike«. U mnogim 
tezama W. je religiozno orijentiran a u 
njega postoje čak i neki elementi rasizma. 

Glav. djela: Geschichte der griechischen Etbik 
(2. sv. 1908/1911); Von Geist unserer_ Zeit 
(1920); Kant als Metaphysiker (1924); Gescbic- 
bte der Metaphysik (1931); Hegels Logik und 
die moderne Pbysik (1949); Untersuchungen zur 
Metapbysik des Aristoteles (1953). 


WUNDT, Wilhelm, njem. psiholog i 
filozof (1832— 1920). Prof. psihologije u 
Heidelbergu, prof. filozofije u Zirichu i 
Leipzigu. U njegovoj je naučnoj biografiji 
posebno važna 1879. godina, kad je u 
Leipzigu osnovao prvi institut za ekspe- 
rimentalnu psihologiju. Nesumnjivo en- 
ciklopedijski duh, koji je izvanredno vla- 
dao mnogim područjima znanosti, W. je 
ipak sistematičar bez veće originalnosti. 
Najznačajniji je u svojim istraživanjima s 
područja fiziologije i psihologije osjeta, 
kao i eksperimentalne psihologije uopće. 
Radikalni je protivnik tzv. čiste psiholo- 
gije svijesti, te odbacuje pojam duhovne 
supstancije, pokušava psihologiju zasno- 

vati, prije svega, na principima empirij- 
skih znanosti, a posebno ističe značenje 
volje i osjećaja. Volja je za Wundta osno- 
va cjelokupnog duševnog života, a u pi- 
tanju odnosa duše i tijela zastupa speci- 
fični psihofizički paralelizam. U svojem 
obimnom djelu u 10 tomova Psibologija 
naroda zasniva i svoju filozofiju duha na 
psihologijskim specifičnostima pojedinih 
naroda. U  Psibologiji naroda Wundt 
komparativno izučava razlike u mentali- 
tetu pojedinih naroda i postavlja tezu da 
svaki narod ima svoju posebnu psihologi- 
ju koja izvire iz tzv. »narodnog duha«, čija 
je duhovna supstancija ukorijenjena u 
prirodi svakog naroda. Wundtova Psibolo- 
gija naroda bila je svojevremeno vrlo po- 
pularna jer je odgovarala nacionalističkim 
i romantičnim težnjama probuđenih na- 
cija u vrijeme kad se stvarala. 
Psihologija je za Wundta ostala osnov- 
na znanost i na području njegovih filo- 
zofstih radova iz logike, etike i metafizi- 
ke. Osnovna je zadaća filozofije, po nje- 
mu, da sakupi i sintetizira do nazora na 
svijet i život onu građu znanstvenih spo- 
znaja koja odgovara zahtjevima razuma. 
U etici W. zastupa tezu da čovjek mo- 
že težiti dobru samo zato što ga ono us- 
rećuje. No samo dobro nije materijalno, 
nego objektivni duhovni proizvod čije 
zračenje u pojedinačnu svijest daje karak- 
ter dobra u uobičajenom smislu. U estet- 
skim tezama W. poklanja posebnu paž- 
nju zlatnom rezu, pri čemu smatra da 
smo pri zadovoljstvu kojeg u njemu osje- 
ćamo svjesni matematskog odnosa. Ra- 
zmjer u kojem se cjelina odnosi prema 
svom većem dijelu kao veći prema ma- 
njem osjeća se kao sredstvo ujedinjenja 
najvećeg mogućeg mnoštva uz najmanji 
mogući napor, pa je estetsko zadovoljstvo 
rezultat mentalne ekonomije. 
Voluntarist i aktualist, zastupnik tzv. 
induktivne metafizike, blizak nekim po- 
zitivističkim pozicijama, a protivnik kako 
raznih filozofskih spekulativnih sistema, 


tako i utilitarizma, Wundt je pedantno 
izgrađivao svoju u biti eklektički zasnova- 
nu filozofiju, koja u sebi želi sintetizirati 
empirijske i eksperimentalne rezultate s 
tradicijom sistema iz njemačke klasične 
filozofije. 

Glav. djela: Beitrdige zur Theorie der Sinnes- 
wabrnebmung (1862); Grundziige der pbysiolo- 
giscben Psycbologie (1874); Logik (2 sv. 1880/ 
83); Etbik (1886); System der  Philosopbie 
(1889); Volkerpsychologie (10 sv. 1900. i d.); 
Die Psycbologie im Kampf ums Dasein (1913); 
Sinnlicbe und iibersinnlicbe Welt (1914); Leib- 
niz (1917); Die Zukunft der Kultur (1920); 
Die Weltkatastropbe und die deutscbe Pbiloso- 
pbie (1920). 


WURZBACH, Friedrich, njem. filozof 
(1886 —  ). Istraživač i izdavač Nietzs- 
cheovih djela, predsjednik društva koje se 
bavi ispitivanjem Nietzscheove filozofije 
(»Nietzsche Gesellschaft«). 

Glav. djela: Nietzscbe und das deutscbe 
Scbicksal (1933); Nietzscbe (1942). 


WUST, Peter, njem. filozof (1884 — 
1940). Prof. u Munsteru. S pozicije kato- 
ličkog nazora na svijet nastoji oživjeti in- 
teres za metafiziku. Pri tom smatra da ne 
treba poći od Kanta i njegova »funkcio- 
nalnog« nazora, već od Goethea i njegova 
»supstancijalnog« shvaćanja svijeta. Nuž- 
nu sintezu forme i sadržaja nalazi jedino 
kod Georga Simmela i Ernsta Troeltscha. 
U svojem spisu Dijalektika duba razliku- 
je tri carstva: carstvo prirode, čovjeka i 
božanstva. 

Wustovu opću filozofsku poziciju naj- 
češće označavaju kao »kršćansku mistiku 
koja j je izrasla u egzistencionalističkoj kli- 
mi«. Covjek, po njemu, teži apsolutnoj 
sigurnosti, bez koje ne može živjeti, no 
karakteristika je ljudskog života upravo 
neizvjesnost. Svaka je ljudska akcija pro- 
blematična, razum predlaže različita pu- 
novažna rješenja i tako čovjeka dovodi do 
potpunog očajnog skepticizma. Pri tom 
filozofija ne bi smjela — kako to danas 

često čini — još više zagorčavati tragediju 
ljudskog života. 

Glav. djela: Die Auferstebung der Metaphy- 
sik (1920); Naivitćit und Pietiit (1925); Die 


Dialekiik des Geistes (1928); Die Krisis des 
abendliindiscben Menscbenthums (1928); Der 
Mensch und die Pbilosopbie (1934), Ungewiss- 
best und Wagnis (1937). 


XENOPOL, Aleksandru —Dimitru, 
rum. filozof i historičar (1847 — 1920). 
Prof. povijesti u Jasiu. U svojim djelima 
iz područja filozofije historije (pisanim 
pretežno na francuskom jeziku) zastupa 
specifičnu pozitivističku orijentaciju. Hi- 
storija može, po njemu, postaviti samo 
apstraktne zakone za opće sile što se is- 
poljavaju u povijesti, ali ne i za samo 
konkretno događanje. 

Glav. djela: Les principes fondamentaux de 
Vbistoire (1899); L'Hypothiše_ dans Vbistoire 
(1901); L'bistoire est-elle une science? (1908); Les 
Roumains (1908). 


XIBERTA Y ROQUETA, Bartolome 
Maria, španj. filozof i teolog (1897—  ). 


YORCK VON  WARTENBURG, 
Paul, njem. filozof (1835 — 1897). U svo- 
jim filozofskim radovima stoji pod utje- 
cajem W. Diltheya (god. 1923. izdana je 
njihova bogata korespondencija). Pretež- 
no se bavio istraživanjem grčke filozofije. 

Glav. djela: Die Katbarsis des Aristoteles 
(1866); Der Odipus Coloneus des Sopbokles 
(1866), Italieniscbes Tagebuch (posth. 1927). 


Karmelićanin, poznat osobito po iscr- 
pnim studijama historije filozofije i teo- 
logije, a posebno srednjovjekovne skola- 
stičke filozofske baštine. 

Glav. djelo: De scriptoribus scbolasticis sae- 
culi XIV ex Ordine Carmelitarum (1931). 


XYLANDER, Guilelmus (Wilhelm 
Holtzman), njem. filolog i filozof 
(1532— 1576). Studirao je u Tibingenu, 
magistar filozofije u Baselu, prof. grčkog 
jezika, a zatim i prvi profesor aristotelov- 
ske logike i etike u Heidelbergu. Svojim 
prvim prijevodima na njemački brojnih 
izvornih tekstova (Marka Antonija, Plu- 
tarha, Aristotela i dr.) pridonio je mnogo 
upoznavanju antičke filozofije u Njema- 
čkoj. 


aL 


YOUMANS, Edward, Livingstone, 
amer. = prirodoznanstvenik i = filozof 
(1821 — 1887). Prof. kemije i fizike, zatim 
filozofije i povijesti na Harvarđovom uni- 
verzitetu. Pristalica evolucionizma, po- 
sebno H. Spencera, koga smatra najrepre- 
zentativnijim zastupnikom — modernog 
mišljenja. Svoj vlastiti filozofski zadatak 
vidi, prije svega, u širenju evolucionisti- 

čkih misli Spencera, Tyndalla, Huxleya i 
Darwina. 

Glav. djela: Tbe Culture Demanded by Mo- 
dern Life (1968), 11. Spencer on ibe Americans 
and the Americans on H. Spencer (1882). 


YUKICHI, Fukazava, jap. filozof 
(1834 — 1901). Zastupnik utilitarizma en- 
gleskog tipa. 

Glav. djela: Autobiografija (Fukuo Jiden); 
Stotinu eseja (Fukuo Hyaku-wa). 


ZABARELLA, Giacomo, tal. 
(1533— 1589). Prof. filozofije u Padovi. 
Aristotelovac, zauzima posredno stanovi- 
šte između aleksandrijskog i averoisti- 
čkog aristotelizma. Protivnik Piccolomi- 
nija. Z. negira doktrinu umnog jedinstva, 
smatrajući da je racionalni duh tek »for- 
ma informans« čovjeka. Aktivni intelekt, 
koji je identičan s bogom, objašnjava sli- 
ke i fantazije i čini ih razumljivim našem 
razumu. Intelekt ne spoznaje samo uni- 
verzalije već i pojedinačne stvari, jer više 
sposobnosti mogu upoznati i sve ono što 
raspoznaju i niže, samo na »spiritualnoj 
razini«. 


filozof 


Glav. djela: Komentari Aristotelu (1582, 
1604); De rebus naturalibus (1589); Opera lo- 
gica (1578); Opera philosopbica (posth. 1623). 


ZACCARIA OD MITILENE, sir. filo- 
zof i crkveni pisac (465 — 553). Biskup od 
Mitilene, negirao je mnoga neoplatonisti- 
čka mišljenja svoga doba. Od Platona je 
prihvatio samo ono što se poklapa s 
kršćanskim mišljenjem. Nasuprot neo- 
platonističkim učenjima o vječnosti svije- 
ta, odlučno je zastupao kršćansku tezu o 
stvaranju svijeta. 

Glav. djela: Povijest crkve (na sirijskom je- 
ziku, 3 sv. tiskana prvi put 1897); De immor- 
talitate animae (1836). 


ZAJEČARANOVIĆ, Gligorije, filoz. 
pisac (Veliki Jasenovac, 1930—  ). Prof. 
filozofije na Višoj školi društveno- 


političkih nauka u Novom Sadu, kasnije 
prof. i rektor Sveučilišta u Nišu. Osnovne 
preokupacije Zaječaranovića kreću se oko 
marksističke interpretacije = logičko- 
metodoloških problema i pitanja historije 
filozofije. 

Glav. djela: »Gyčrgy Lukacs« (1963); Ana- 
liza i sinteza u okviru dijalektike Hegela i 
Marxa (1967). 


ZAMBONI, Giuseppe, tal. filozof 
(1875 — 1950). Premda pripada neoskola- 
stičkom pokretu, u većini svojih teza ne- 
ma gotovo ničeg zajedničkog s neoskola- 
stičkom filozofijom. Smatra da je primar- 
ni filozofski problem pitanje tzv. nepo- 
srednih osnova (»fondamenti immediati«) 
svih naših spoznaja, jer to istraživanje 
uvjetuje sve ostale »sekundarne« ili »izve- 
dene«, tj. »posredne« spoznaje. To je istra- 
živanje temelj njegove »čiste gnoseologi- 
je«, koju je najčešće nazivao »filozofijom 
elementarnog, neposrednog i integralnog 
iskustva«. 

Glav. djela: Gnoseologija akta kao osnova 
filozofije bitka (1923), Humana persona 
(1940); Moral ima svoju vlastitu osnovu i svoje 
opravdanje (1949). 


ZANOTTI, Francesco, tal. filozof 
(1692— 1777). Predsjednik instituta za 
znanosti i umjetnosti u Bologni. Prvi tu- 
mač Newtona, smatra se nastavljačem 
Galilejeva djela. U filozofskim tezama po- 
lemizira s eudaimonistima, jer smatra da 

čovjek koji želi kreposti osjeća, doduše, 
i uživanja, ali ne želi uživanja, već krepost 
po sebi. U mnogim tezama pokušava po- 
miriti kršćanski moral sa stoicizmom. 

Glav. djelo: Skup rasprava različitih autora 
koje se odnose na prirodnu religiju i moralnu 
filozofiju kršćana i stoika (1756). 


ZAR'A, Yaqob, etiop. filozof (1599 — 
1692). Prognan od svećenika iz rodnog 
mjesta, pobjegao je u spilju i u njoj osam- 
ljen živio dugo godina samo s Biblijom. 
Doktrina mu je u osnovi racionalistička 
i prosvjetiteljska. Premda priznaje nepri- 
kosnoveni autoritet boga, tvrdi da je i 
čovjek posjednik takve svjetlosti duha ko- 
ja je, ispravno primijenjena, nepogrešiva. 
Smatra da ni Mojsije, ni Krist, ni Muha- 
med nisu predavali doktrine koje bi bile 
u skladu s originalnim zakonom boga i 
racionalnim zakonom našeg duha. Malo 
je pisao, a 1916. izašla je knjiga tekstova 
u njemačkom prijevodu (s predgovorom 
B. Erdmanna) pod naslovom: Zara Jacob, 
ein einsamer_ Denker in Abessinien. 


ZARATUSTRA (Zaratuštra, Zoroa- 
stro, Zoroaster), iran. propovjednik i fi- 
lozof (između XII i VI st. pr. n. e). O 
njegovu životu znamo vrlo malo, a i ma- 
lobrojni podaci što postoje vrlo su proti- 
vurječni. Osnivač mazdaizma, Z. nije bio 
tip mističara i čudotvorca, već čovjek mo- 
ralnog usmjerenja za kojeg se, na osnovi 
raznih kasnijih spisa i usmene predaje, 
može ustvrditi da je u njegovu naučava- 
nju često prisutno laičko ogorčenje obno- 
vitelja prema duhovnim i svjetovnim vla- 
stodršcima njegova vremena. Kao prvi 
individualni mislilac na kojeg nailazimo 
u arhajsko doba uopće, Z. ukazuje na 
nadličnost zakona i razvija određeni po- 
gled na svijet koji teži za filozofskom ap- 
straktnošću i prethodi novom razdoblju 
kozmoloških teorija. Z. je zaštitnik stoča- 
ra i protivnik nomadskih barbara, osuđu- 
je krvne žrtve i orgije nazivajući ih »lu- 


dim«. Jedna od zanimljivih i bitnih ka- 
rakteristika njegova učenja je težnja za 
»ozdravljenjem duha«, što je usmjerena 
protiv nekih nihilističkih zasada njegova 
vremena koje su pesimistički odvraćene 
od zemaljske egzistencije. Svojom etikom 
slobodne volje, težnjom za označavanjem 
novog smjera“životu, pa i žrtvovanjem se- 
be za opći spas, Z. se zapravo približuje 
grčkom nazoru na svijet. Negacija mito- 
loškog i religijskog načina mišljenja i tež- 
nja k apstrakciji također su karakteristike 
koje ga odvajaju od istočnog misaonog 
kruga, što se ispoljava i u njegovoj mu- 
drosti koja se negativno odnosi prema 
antropomorfističkom pogledu na svijet. 
Zaratustrin pojam mudrosti nije iden- 
tičan sa sveznanjem, ali ni samo s racio- 
nalnom sposobnošću mišljenja, već ima 
takvo iskonsko značenje što se pokazuje 
i kao nezainteresiranost mudraca prema 
svjetovima bogova i magiji njihova ritu- 
ala, a samim tim kao nezainteresiranost 
za njihovu personifikaciju. Mudrost u 
ovom iskonskom smislu znači, dakle, 
odvajanje od antropomorfističkog pogle- 
da na svijet i usmjerenost prema spoznaji 
zakonitosti istine. Zaratustra vodi razgo- 
vore s bezimenim »Gospodinom«, s čijeg 
je lika postupno skinuo bilo kakvu crtu 
individualnosti, i smatra da razlika izme- 
đu dobra i zla nije neposredno očevidna, 
već je plod mudre spoznaje koja se ostva- 
ruje naporom ispravno usmjerenog duha. 
Zaratustrino učenje može se okarakte- 
rizirati i kao emanacionizam u kojem ne 
postoji neposredni stvaralački odnos iz- 
među vrhovnog principa mudrosti i rela- 
tivnog ostvarenja dobra i zla. Zaratustrino 
naučavanje bilo je oko 1100 godina (od 
550. pr. n. e. do 650. n. e.) državna reli- 
gija, sve dok Perziju nisu osvojili Arapi, 
a i danas broji oko 100.000 pristalica. 


ZEISING, Adolf, njem. filozof (1810 — 
1876). Priv. učitelj u Leipzigu i Munche- 
nu. U estetskim nazorima stoji pod utje- 

cajem Hegela, pa mu i ljepota, koju de- 
finira kao savršenstvo, shvaćeno kao po- 
javno, može biti samo ono apsolutno u 
obliku privida. Najznačajniji je, međutim, 
po iznalasku tzv. zlatnog reza, odnosa po 
kojem dulja i kraća stranica (npr. jednog 
pravokutnika) odgovara odnosu veće stra- 
nice i zbroja veće i manje stranice 3 : 5 
= 5:(3 + 5) Taj je zlatni rez za njega 
temeljno mjerilo ljepote, a može se pri- 
mijeniti na sve odnose u umjetnosti i pri- 
rodi. 

Glav. djela: Neue Lebre von den Proporti- 
onen des menscblichen Kčrpers (1854); Astbeti- 
scbe_Forscbungen (1855), Der Goldene Scbnitt 
(1884). 


ZELLER, Eduard, njem. filozof 
(1814 — 1908). Prof. teologije i filozofije u 
Tubingenu, Bernu, Marburgu, Heidelber- 
gu i Berlinu. U svom najznačajnijem, ka- 
pitalnom djelu Filozofija Grka, koje je do 
danas ostalo standardni udžbenik za to 
područje, dao je izvanredno temeljit hi- 
storijski pregled grčke filozofije, preispi- 
tujući mnoge izvore tog mišljenja i inter- 
pretirajući originalno cjelokupnu antičku 
filozofsku baštinu. Pripadao je tzv. tibin- 
genškoj teološkoj školi i bavio se i kriti- 
čkim proučavanjem kršćanskih tekstova. 
Već je godine 1862. istakao zahtjev za 
povratkom Kantu, pa je time postao je- 
dan od prvih zastupnika novokantizma i 
neokriticizma. Ipak je smatrao »osnov- 
nom pogreškom Kanta« pretpostavku da 
stvari po sebi nisu spoznatljive. Postoji 
jedan jedinstveni zakon kojem podliježe- 
mo mi sami i stvari, i jedan prirodni red 
iz kojeg proistječu i naše predodžbe i 
objektivna zbivanja. Filozofija treba da, 
po Zelleru, ujedini idealizam i »zdravi 
realizam«. 

Glav. djela: Platoniscbe Studien (1839); Die 
Pbilosophie der _Griecben (3 sv. 1844-1852); 
Vortrćige und Abbandlungen (1865); Gescbichte 
der deutschen Pbilosopbie seit Leibniz (1872); 
D. E. Strauss (1874); Grundriss der Geschicbte 
der griechiscben Pbilosopbie (1883). 


ZENKO, Franjo, filoz. pisac (Adamo- 
vac, 1931—  ). Diplomirao i doktorirao 
u Zagrebu, sada radi u Historijskom in- 
stitutu Filozofskog fakulteta u Zagrebu i 
rukovodi filozofskim odjeljenjem koje se 
pretežno bavi ispitivanjem hrvatske filo- 
zofske baštine. 

Glav. djelo: Personalizam E. Mouniera 
(1980). 


ZENON, iz Eleje, grč. filozof (oko 
490 — 430. pr. n. €.). Parmenidov učenik, 
koji je tešku i apstraktnu učiteljevu filo- 
zofiju dokazivao svojim čuvenim aporija- 
ma, pa je za života stekao slavu vješta 
govornika i darovita učitelja. Po nekim 
neprovjerenim izvorima, pobunio se pro- 
tiv tiranina Isarka, pa je uhvaćen, mučen 
i pogubljen. 

Učenje Elejaca o jednom jedinom, 
vječnom, nepokretnom i nepromjenlji- 
vom bitku popularizira time što ukazuje 
na nemogućnost drugačijeg stajališta. Ta- 
ko su posebno poznate njegove aporije o 
nemogućnosti kretanja. Kretanje ne mo- 
že imati početka, jer bi tijelo koje se kre- 
će moralo preći prvo polovinu puta, pa 
od te polovine opet polovinu itd., dakle, 
za ograničeno vrijeme neograničeno 
mnogo prostora, što je nezamislivo. Da 
je kretanje protivurječno i nemoguće, do- 
kazuje nam naš um, nasuprot osjetilima 
što nas varaju. Tako, npr., brzonogi Ahil 
ne može nikad stići sporu kornjaču ako 
je ova bila imalo pred njim. Kad, naime, 
Ahil dođe na njeno mjesto, ona je krenu- 
la malo dalje, a kad on dođe na novo 
mjesto, ona je opet, makar i najmanje, 
krenula naprijed, itd. do u beskraj. Prem- 
da će se udaljenost između Ahila i kor- 
njače neprestano smanjivati, ona nikad 
neće biti jednaka nuli. U aporiji »Strijela« 
Z. dokazuje da strijela, za koju nam se 
Čini da leti, mora u svakom pojedinom 
trenutku mirovati u jednom mjestu u 
prostoru, a suma mirovanja ne može biti 
kretanje, već opet samo mirovanje. U 

aporiji nazvanoj »Stadion« kreću se sa su- 
protnih strana dva tijela jednakih brzina 
mimo tijela koje miruje. Za nejednako 
vrijeme svaka od točaka tijela koja se kre- 
ću prelazi jednu te istu udaljenost. U od- 
nosu, naime, spram tijela koje se kreće 
njemu u susret ta će udaljenost biti pre- 
dena za dvaput manje vremena nego u 
odnosu spram tijela što miruje. Stoga — 
kako su udaljenost koja se prevaljuje i 
brzina kretanja u oba slučaja jedanke — 
dolazimo do apsurdne postavke: da je 
dvaput manje vrijeme jednako dvaput ve- 
ćem. To je novi dokaz da je svako kre- 
tanje samo privid. 

Ukazujući, kao ostali Elejci, na jedan 
bitak, on konzekventno poriče bilo kakav 
prostor u kojem bi se bitak nalazio: »Ako 
prostor spada među stvari koje postoje, 
gdje bi on mogao biti? Očigledno u ne- 
kom drugom prostoru, drugi u trećem i 
tako dalje do u beskraj.« Neistinitost i 
varljivost osjetilnih utisaka dokazuje Z. i 
raznim argumentima o krivim vizuelnim 
i auditivnim predodžbama. Kad se žito 
prospe iz vreće, stvara šum, a kad bacimo 
jedno zrno, šuma nema. Naš nam razum, 
međutim, govori: ili i jedno zrno proiz- 
vodi šum, ili ga ni vreća zrna ne može 
proizvesti; u protivnom bi suma nula sa- 
činjavala određenu pozitivnu vrijednost. 

U svojim izvanredno duhovitim apori- 
jama Zenon, taj majstor i »začetnik dija- 
lektike« (Hegel), koji je čisto mišljenje 
eleatske škole pretvorio u kretanje pojma 
u samom sebi, ukazao je, u stvari, ne sa- 
mo na protivurječja u zbilji već i u poj- 
mu, ne razriješivši ih nikad unutar svog 
apstraktnog mišljenja, pa je stoga doista 
Hegel imao pravo kad je, usporedivši ga 
s Kantom, rekao: »Kantove antinomije 
nisu ništa drugo do ono što je Zenon već 
ovdje uradio.« 

Zenonove aporije otkrile su neke' 
stvarne protivurječnosti u raznim proce- 
sima, pa se samim tim ukazalo i na nji- 
hovu unutarnju dijalektiku, koju je on 


pripisivao subjektivnoj prividnosti, varlji- 
vom mnijenju, neadekvatnosti osjetilne 
spoznaje. 


ZENON, iz Kitije (Zenon Mlađi), grč. 
filozof (oko 350— 264. pr. n. €). Sin tr- 
govca, rođen u Kitiji na Cipru, god. 315. 
otišao je u Atenu, pa kako je doživio bro- 
dolom, nije se više vratio iz tog grada. 
Učenik Kratesa, Stilpona, Ksenokrata i 
Polemona, osnovao je oko 300. g. samo- 
stalnu školu, koja je (zbog toga što je pre- 
davao u dvorani s ukrašenim zidovima — 
stoa poikile) dobila ime stoička škola. Z. 
je završio život samoubojstvom. 

Od mnogobrojnih Zenonovih spisa 
(među kojima su bili najpoznatiji oni koji 
govore o državi, o ljudskoj prirodi, nago- 
nu, dobrima i strastima) sačuvani su samo 
fragmenti. U njegovoj stoičkoj filozofiji 
— koju dijeli na logiku, fiziku i etiku — 
vidljiv je, bez obzira na sve utjecaje, je- 
dinstven i koherentan nazor na svijet. U 
njemu — uz originalno učenje o ideal- 
nom čovjeku, mudracu, kojeg iz nepo- 
mućenog mira ne mogu izbaciti nikakve 
strasti, uzbuđenja i tegobe — ima bitno 
prerađenih elemenata kiničke škole, kao 
i nekih heraklitovskih teza (osobito u 
učenju o prirodi). 

Z. je definirao afekte kao »protuprirod- 
no kretanje duše ili pretjeranu težnju«. 
Razum mora biti iznad strasti, ali to se 
ne postiže tako da jedan afekt svladava- 
mo drugim, jer će se tako postići samo 
kratkotrajno umirenje. Zenon je uvjeren 
da razum može postaviti granice afekata, 
koji su »bolesti duše«. Četiri su osnovne 
strasti: tuga i zadovoljstvo (koje se odnose 
na sadašnjost) i strah i žudnja (koje se 
odnose na budućnost). Samilost je, po 
Zenonu, također bolest duše. Mudrac, za 
razliku od glupana, ne osjeća uživanje, 
već radost, on ima čvrstu volju, koju u 
potpunosti usmjerava razum, pa stoga na 
njega nailaze tek »sjene strasti«. Z. je sma- 
trao da je besmisleno graditi hramove, 

kuće za božanstva, jer božja veličanstve- 
nost ne može biti obuhvaćena u ljudskim 
djelima. U tom je smislu ismijavao i pre- 
dodžbe o nadzemaljskim ili podzemnim 
mjestima za nagrađivanje i kažnjavanje, 
kao i teorije o individualnoj besmrtnosti. 


ZENON, iz Sidona, grč. filozof (oko 
150). Epikurejac. Smatrao je da je napre- 
dak u spoznaji prirode moguć samo pu- 
tem indukcije. Jednaka oblikovanost u 
prirodi dopušta, po Zenonu, da se izade 
iz kruga iskustva. Od njegovih spisa osta- 
lo je nekoliko fragmenata. Njegov je ne- 
posredni učenik Filodem. 


ZERMELO, Ernst, njem. matematičar i 
logičar (1871 — 1953). Prof. u Zirichu. 
Bavio se prvenstveno teorijom varijacija 
i teorijom skupova, a 1904. prvi je aksio- 
matski formulirao tu teoriju. Radio je ta- 
kođer na suvremenom shvaćanju teorije 
igre. 

Glav. djela: Uber eine Anwendung der Men- 
genlebre auf die Theorie des Scbacbspiels (1912); 
Elementare Betracbtungen zur 'Tbeorie der Pri- 
mazablen (1934). 


ZIEGLER, Leopold, njem. filozof 
(1881 — 1958). Učenik Drewsa, u početku 
stoji pod utjecajem Eduarda v. Hartman- 
na. Pripada filozofima koji — po vlasti- 
tim riječima — manje cijene pitanja teo- 
retske filozofije i njene povijesti, a više 
»aktualna i goruća pitanja života koja 
proizlaze iz suvremene situacije kulture«. 
U njegovoj metafizici, unutar koje poku- 
šava razviti ideju jedne religije »s onu 
stranu pitanja o bogu«, očituju se elemen- 
ti budizma, kao i filozofije J. B&hmea i 
S. Kierkegaarda. Bavio se i estetskim pro- 
blemima. 


Glav. djela: Zur Metaphysik des Tragiscben 
(1902); Das Wesen_der_ Kunst (1904); Das 
Weltbild E. V. Harimanns (1910); Volk, Staat 
ind Persčnlicbkest (1917); Gestaltwandel der 
Gotter (2 sv. 1920); Der europđiscbe Geist 


(1930); Menschenwerdung (2 sv. 1949); Drei- 
fligelbild (posth. 1962). 


ZIEGLER, Theobald, njem. pedagog i 
filozof (1846 — 1918). Prof. u Strassburgu. 
Moralno je, po Ziegleru, razultat historij- 
sko-socijalnog razvoja, pa stoga nije za 
svagda općevažeće i nužno, već podliježe 
promjenama. Zasnivajući kritiku postoje- 
ćih društvenih uređenja na nekim nazo- 
rima Fr. A. Langea i D. Fr. Straussa, Z. 
razvija specifičnu pozitivističku etiku i 
pedagogiju. Sva socijalna pitanja za nj su 
prvenstveno etički problemi, a religija 
može naći opravdanja samo unutar osje- 
ćajne sfere. Ovi idealistički i ujedno po- 
zitivistički nazori Zieglera imali su svoje- 
dobno velik utjecaj na niz filozofskih i 
pedagoških pisaca tadašnje Njemačke. 

Glav. djela: Lebrbucb der Logik (1876); Ge- 
scbicbte der cbristlicben_Etbik (1886); Sittliches 
Sein und sittlicbes Werden, Grundlinien eines 
Systems der Fibik (1890); Die soziale Frage eine 
sittlicbe Frage (1891); Das Gefiibl (1893); Ge- 
scbicbte der Piidapogik (1895); Glauben und 
Wissen (1899); Friedrich Nietzscbe (1900); All- 
gemeine Pridagogik (1901); Menscben und Pro- 
bleme (1914). 


ZITEHEN, Theodor, njem. psiholog i fi- 
lozof (1862 — 1950). Prof. u Jeni, Utrech- 
tu, Berlinu i Halleu. Istraživao je fiziolo- 
ške osnove psihičkog života i bavio se 
posebno asocijativnim zakonomjernosti- 
ma. I u logici je blizak asocijativnoj psi- 
hologiji, ali ipak ne ostaje u njenim gra- 
nicama kad kao osnovne forme spoznaje 
prihvaća analizu, sintezu i komparaciju. 
U spoznajnoj teoriji pozitivista, blizak 
Machu i Avenariusu. Spoznajna teorija, 
koju označava kao »gignomenologiju«, os- 
novna je znanost jer treba da istraži sve 
neposredno dano, »gignomene«. Za Zie- 
hena je »nešto nepsihičko prazna riječ«. 
»Stvari, moje Ja, strani Ja, samo su pre- 
dodžbe.« Z. zastupa djelomični paraleli- 
zam između osjetilnih zbivanja i onih 
promjena koje se zbivaju u mozgu. Za 

njega između amebe i čovjeka nema bit- 
ne, kvalitativne, već samo kvantitativne 
razlike, jer »oboje su životinje, a čovjek 
se razvio iz ameba«. Isto se tako i ono 
estetsko razvilo iz osjetilno-ugodnog, pa 
stoga ne postoji bitna razlika ni između 
elementarno osjetilnog i najproduhovlje- 
nijeg umjetničkog. No, po Ziehenu, ono 
estetsko nema nikakve veze ni s etičkim 
ni s istinitim. Ziehenova opća estetska 
pozicija — bez obzira na neke lucidne 
kritičke opaske uz druge estetske sisteme 
(npr. uz H. Munstenberga ili J. Volkelta) 
— kreće se uglavnom u granicama i ogra- 
ničenjima empirijske eksperimentalno- 
znanstvene estetike. 

Glav. djela: Leitfaden der pbysiologischen 
Psychologie (1891);  Psycbopbysiologiscbe  Er- 
kenninistbeorie (1898); Uber die allgemeinen 
Beziebungen zwischen Gebirn- und Seelenleben 
(1902); Das Gedćichtnis (1908); Erkenntnistbeo- 
rie auf physikaliscber und psycbophysiologiscker 
Grundlage (1912); Die Grundlagen der Psycbo- 
logie (2 sv. 1915); Das Verbćiltnis der Logik zur 
Mengenlebre (1918); Lehrbucb der Logik auf 
positivistiscber Grundlage mit Beriicksicbtigung 
der Logik (1920); Vorlesungen iiber_ Astbetik 
(1923); Grundlagen der Charakterologie (1930). 


ZIGLIARI, Tommaso Maria, tal. filo- 
zof i teolog (1833 — 1893). Prof. filozofije 
u Rimu, dominikanac, god. 1879. izabran 
za kardinala, ortodoksni tomist, u nizu 
svojih djela nastojao je oživiti učenje To- 
me Akvinskog, a vodio je i poslove oko 
kritičkih izdanja Tominih spisa. 

Glav. djela: Rasprava o principima tradicio- 
nalizma (1865); Summa pbilosopbica (1876). 


ZIHERL, Boris, politički radnik, socio- 
log i filozofski pisac (Trst, 1910 — Ljub- 
ljana, 1977). Prof. sociologije, član K.P od 
1930, sudionik NOB od 1941, poslije 
oslobođenja na mnogim rukovodećim 
političkim i društvenim funkcijama, od 
1959. direktor Instituta za sociologiju i 
filozofiju u Ljubljani. Bavio se pretežno 
kulturno-historijskim problemima, a po- 


sebno problemima društvene funkcije 
umjetnosti, kao i nekim općim sociolo- 
škim i društveno-političkim pitanjima. Iz 
područja filozofije tiskana je kao rukopis 
njegova knjiga Dijalektički i istorijski ma- 
terijalizam, koja je, po autorovim riječi- 
ma, rađena uglavnom na osnovi Engelso- 
va Anti-Diibringa i Lenjinova Materija- 
lizma i empiriokriticizma. Poslije Bled- 
skog sastanka 1960. oštro se oborio na 
sve koji su negirali vrijednost teorije 
odraza, ali se kasnije nije više mnogo ba- 
vio filozofskim pitanjima. 

Glav. djela: Članci i rasprave; Književnost 
i društvo; O nekim aktualnim pitanjima soci- 
jalizma. Kao rukopis: Dijalektički i istorijski 
materijalizam (1951). 


ZILLER, Tuiscon, njem. filozof i peda- 
gog (1817 — 1882). Prof. u Leipzigu. Her- 
bartovac, koji razrađuje i konkretizira uči- 
teljev program. Pedagogiju zasniva na eti- 
ci, psihologiji i religiji. Osnovni je cilj 
odgoja obrazovanje volje, a pojedinac se 
mora obrazovati istim redom i putom ko- 
jim je tekao kulturni razvoj čovječanstva. 

Glav. djela: Einleitung in die allgemeine Pći- 
dagogik (1856); Die Regierung der Kinder 
(1857); Allgemeine pbilosopbiscke Eihbik (1880). 


ZILSEL, Edgar, austr. prirodoznanstve- 
nik, sociolog i filozof (1891 — 1944). Fizi- 
čar ponajprije u Beču, kasnije u Engle- 
skoj i SAD. Suradnik poznatog »bečkog 
kruga«, stajao je blizu njegovom lijevom 
krilu. Bavio se i filozofskim osmišljava- 
njem zakona velikih brojeva, problema 
indukcije, genija, kao i sociološkim pro- 
blemima suvremene znanosti. 

Glav. djela: Das Anwendunpsproblem 
(1916); Die Geniereligion (1918); Die _Entste- 
bung des Geniebegriffes (1926); Naturpbiloso- 
pbie (1928); Die sozialen Ursprunge der neuzei- 
tlicben Wissenscbaft (posth. 1976). 


ZIMMER, Patritius Benedikt, njem. 
teolog i filozof (1752— 1820). Osnovne 
mu se filozofske preokupacije kreću u 

pokušaju povezivanja vjerovanja i znanja, 
teologije i filozofije. Naročito oštro pobija 
Kantovu filozofiju, dokazujući da njegovi 
napadi na kršćanstvo nužno promašuju 
jer »kršćanstvo stoji čitav stupanj više od 
Kantove filozofije«. 

Glav. djela: Pbilosopbiscbe  Religionslebre 
(1805); Pbilosopbiscbe Untersuchung iiber_den 
allgemeinen Verfall des menscblichen Gescble- 
cbtes (3 sv. 1807); Untersucbungen iiber den Be- 
griff und die Geselze der Geschicbte (1817). 


ZIMMERMANN, Johann Georg, 
njem. filozof i liječnik (1728— 1795). U 
njegovu djelu O samoći jasno se osjećaju 
utjecaji Rousseaua. Žestoko je polemički 
orijentiran protiv katolicizma, ali i protiv 
deizma i prosvjetiteljstva. 

Glav. djela: Uber die _Einsamkeit (1756); 
Vom Nationalstolz (1758); Fragmente iiber 
Friedrich den Grossen (3 sv. 1789). 


ZIMMERMANN, Robert, austr. filozof 
i estetičar (1824 — 1898). Prof. u Beču i 
Pragu. Filozofija je, po Zimmermannu, 
istraživanje ideje sa zadatkom da utvrdi 
norme za znanstveno, umjetničko i eti- 
čko djelovanje. Osnovu za istinito, lijepo 
i dobro traži Z. samo u oblicima, a ne 
u stvarnosti. U svojim glavnim estetskim 
radovima pod utjecajem je Herbartove 
formalne estetike (Z. smatra da je Her- 
bart vjerni Kantovac), koja se suprotstav- 
lja tzv. sadržajnoj estetici Hegelove škole 
(osobito J. Th. Vischeru). Estetske kon- 
cepcije Zimmermanna znatno su utjecale 
i na Franju Markovića (Sustav obćenite 
estetike), Smatra se da je Z. prvi značajniji 
pisac povijesti estetike kao filozofske zna- 
nosti. 

Glav. djela: —Pbilosopbiscbe  Propćideutik 
(1852); Uber das Tragiscbe und die Tragodie 
(1856); Geschichte der Astbetik als pbilosopbi- 
scbe_ Wissenscbaft (1858); Allgemeine Asthetik 
als Formwissenscbaft (1856); Studien und Kri- 
tiken zur Pbilosopbie und Astbetik (2 sv. 1870). 


ZIMMERMANN, Stjepan, filoz. pisac 
(Virovitica, 1884 — Zagreb, 1963). Kato- 


lički svećenik, prof. filozofije na Teolo- 
škom fakultetu u Zagrebu. U mnogobroj- 
nim djelima s područja spoznajne teorije, 
ontologije i psihologije zastupao je, u 
okviru svoje neoskolastički orijentirane 
filozofije, specifični intelektualizam i 
objektivizam. Radikalni protivnik Kanta. 
U knjizi Temelji filozofije zastupa, među 
ostalim, stav da je nužno biti dobro upu- 
ćen u filozofiju kako bi se o njoj moglo 
ozbiljno raspravljati: »Kako bi smiješan 
bio tko bi samovoljno htio o Einsteinovoj 
teoriji zastupati i svoj nazor bez dovoljno 
matematičke spreme, jednaku sliku pru- 
žaju oni koji po miloj volji *filozofiraju".« 

Glav. djela: Kant i neoskolastika (2 sv. 
1920-21): Uvod u filozofiju (1922), Temelji psi- 
bologije (1923); Opća noetika (1926); Historijski 
razvitak filozofije u Hrvatskoj (1929); Duševni 
život (1932); Temelji filozofije (1934). 


ZIMMERMANN, Walter, njem. bio- 
log i filozof (1892—  ). Po osnovnoj po- 
ziciji Z. je prirodoznanstveno orijentirani 
evolucionist. 

Glav. djela: Grundfragen der _ Evolution 
(1948); Evolution (1953); Evolution und Na- 
turpbilosopbie (1968). 


ZNAMIECKI, Florjan W/itold, polj. fi- 
lozof i sociolog (1882 — 1958). God. 1917. 
odlazi u SAD. Prof. u Chicagu i drugim 
gradovima SAD. U početku pod utjeca- 
jem Nietzschea, a kasnije Kanta i Fichtea. 
Istražuje prvenstveno pojam kulture i 
kulturnu zbilju. Oblici i djelatnosti dife- 
renciraju se, po Znamieckom, u tri stup- 
nja: u činu, normi i idealu, a svaka vrsta 
djelatnosti odgovara jednom nizu vrijed- 
nosti. 

Glav. djela: Cultural Reality (1919), Tbe 
Laus of Social Psychology (1925); Tbe Method 
of Sociology (1934), Social Actions (1936); Cul- 
tural Sciences (1952). 


ZNAMIEROWSKI, Czeslav, polj. filo- 
zof i pravnik (1888 — 1967). Bavio se po- 
najviše problemima morala, teorijom pra- 
va i sociologijom, pod znatnim utjecajem 


Znamierowski 


moderne formalne logičke škole u Varša- 
vi. U etičkim tezama blizak je svojevr- 
snom utilitarizmu, zasnovanom na emo- 
cionalnoj teoriji vrijednosti. 

Glav. djela: Osnovni pojmovi teorije prava 
(1924); Prolegomena doktrini o građanskom 
društvu (1930); Ocjene i norme (1957). 


ZOCHER, Rudolf, njem. = filozof 
(1887 —  ). Prvotno blizak heidelberškoj 
školi novokantovstva, kasnije orijentiran 
prema ontologiji slojeva N. Hartmanna. 

Glav. djela: Die objektive Geltungslogik und 
der Immanenzgedanke (1925); Geschicbtspbilo- 
sopbiscbe Skizen (2 sv. 1933/34); Die philoso- 
pbische Grundlebre (1939); Philosopbie in _Be- 
gegnung mit Religion und Wissenscbaft (1955); 
Kants Grundlebre (1959). 


ZORZI, Francesco (Franciscus Geor- 
gius Venetus), tal. filozof (1460 — 1540). 
Franjevac, mističar, pod utjecajem novo- 
pitagorovaca, zastupa tezu o punoj har- 
moniji između zemaljskih i božanskih 
stvari. Sve je, po Zorziju, uređeno po 
brojčanim odnosima, a sva harmonija ele- 
menata podređena je magiji brojke tri. 
Pod određenim utjecajem Biblije, Kabale 
i platonizma dolazi do eklektičke misti- 
ke, koja je, međutim, najbliža naučavanju 
Pitagore. 

Glav. djela: De barmonia mundi totius can- 
tica (1525); Cantica tria (1563). 


ZUBIRI APALATEGNI, Jose Xavier, 
španj. filozof (1898—  ). Prof. povijesti 
filozofije u Madridu i Barceloni. Pod utje- 
cajem Ortege y Gasseta, Husserla i Hei- 
deggera, ali i nezavisni mislilac, koji po- 
najviše raspravlja o pojmovima historije, 
realnosti, supstancije, inteligencije i esen- 
cije. 

I Glav. djela: Naturaleza, Historia, Dios 
(1942); Sobre la esencia (1962). 


ZUCCANTE, Giuseppe, tal. filozof 
(1857 — 1932). Prof. povijesti filozofije u 
Milanu. U osnovi eklektik, na kojeg su 

utjecali kako pozitivisti angloameričkog 
kruga, tako i novokantovci. Bavio se po- 
najviše grčkom filozofijom, kao i filozofi- 
jom H. Spencera i J. St. Milla. 

Glav. djela: Filozofske rasprave (1892); Mo- 
ral i empirizam (1892); Aristotel u povijesti 
kulture (1915); Figure 1 doktrine u djelima 
Dantea (1921); Ljudi i dokirine (1926); Aristo- 
tel i moral (1926). 


ZUROVAC, Mirko, filoz. pisac. Docent 
na Filozofskom fakultetu u Beogradu. 
Glavna preokupacija M. Zurovca je estet- 
ska problematika, kao i filozofija J. P. 
Sartrea. 

Glav. djelo: Umjetnost i egzistencija (1978). 


ZWINGLI, Ulrich, švic. vjerski refor- 
mator (1484 — 1531). Studirao je u Bernu, 
Beču i Baselu, 1506. postaje magister; 
upućen posebno u skolastička naučava- 
nja, grčku i rimsku filozofiju te hebreisti- 
ku, izuzetno obrazovan, jedan od najvećih 
švicarskih humanista. Njegova reforma- 
torska djelatnost, koju je započeo u Zi- 
richu, dovela ga je u sukob s katoličkom 
crkvom (već je 1519. odbio da plati papi 
godišnju rentu). Poginuo je u bitki kod 
Kappela braneći novu reformiranu religi- 
ju, tijelo mu je spaljeno a pepeo razasut. 

U svojim teoretskim radovima (poseb- 
no u 67 Scblussreden) oslanja se i na Sveto 
Pismo, te odbacije apsolutnu vlast pape, 
istupa protiv raskoši i rasipništva crkve, 
protivnik je celibata i štovanja svetih sli- 
ka. Poznavalac je Erazma i pripada i po 
nekim teoretskim tezama krugu njegovih 
prijatelja i zaštitnika. Blizak je i Picu della 
Mirandoli, a u svojim etičko-praktičnim 
tezama (na što je upućena gotovo cjelo- 
kupna njegova djelatnost) jasno su vidljivi 
i utjecaji stoicizma. 

Glav. djela: Von Klarbest und Gewissheit des 
Wortes Gottes (1522), Comentarius de vera et 
falsa religione (1525); De providentia_ Dei 
(1530), Expositio Christianae fidei (1531). Dje- 
la (u 4 toma) izdao mu je prvi put R. Gwalther 
1545. 


Žunjić 


ŽIVANOVIĆ, Toma, pravnik i filozof- 
ski pisac (Paraćin, 1884—1971). God. 
1908/09. docent na Beogradskom sveuči- 
lištu, a 1914. izvanredni profesor. Od 
1916. do 1918. držao predavanja na Sor- 
bonni iz krivičnog prava i opće teorije 
prava. Redovni član SAN. Ispitujući od- 
nose prava i morala, smatra da se ti poj- 
movi javljaju kao dva reda (formalno i 
materijalno) interferirajućih pojmova. 

Glav. djela: Sistem sintetičke pravne filozofi- 
je (3 sv. 1921-1959); Osnovni problemi etike 
(filozofije moralne) (1935). 


ŽIVOTIĆ, Miladin, filoz. pisac (Ripanj, 
1930— ). Asistent (1956) i docent 
(1962) Filozofskog fakulteta u Beogradu. 
Orijentiran  stvaralačko-marksistički i 
humanistički, Ž. se bavi, prije svega, eti- 
čkom problematikom, kao i nekim speci- 
jalnim područjima historije filozofije. U 
knjizi Čovek i vrednosti Životić ispituje 
mogućnosti zasnivanja filozofske teorije 
vrijednosti u duhu Marxove filozofije, tj. 
shvaćanja čovjeka kao praktičkog bića i 
prakse kao izvora svih vrijednosti i moći 
vrednovanja. Radikalno kritičan prema 
tradicionalnoj aksiologiji, Ž. u tragu opće 
humanističke orijentacije traži da se po- 
kažu one vrijednosti koje izviru iz histo- 
rijske mogućnosti čovjeka da bude ono 
što još nije. 

Glav. djela: »Socijalizam i masovna kultura« 
(1964); »Dijalektika prirode i autentičnost di- 
jalektike« (1965); Pragmatizam i suvremena 
filozofija (1967); Čovek i vrednosti (1969), Eg- 
zistencija, realnost i sloboda (1973). 


ŽMEGAČ, Viktor, germanist, teoretičar 
literature i estetičar (Zagreb, 1929—  ). 
Prof. Filozofskog fakulteta u Zagrebu. U 
mnogobrojnim radovima, koji su vrlo ci- 


jenjeni i u Njemačkoj, dao je svestrane 
analize kako iz povijesti njemačke knji- 
ževnosti, tako i iz opće teorije književno- 
sti i estetike. 

Glav. djela: Die Musik im Scbaffen Tbomas 
Manns (1959); Kunst und Wirklichkeit (1969); 
Književnost njemačkog jezičnog izraza (zajed- 
no sa Škrebom i Sekulićem, 1974); Književno 
stvaralaštvo i povijest društva (1976), Književ- 
nost i zbilja (1982). 


ŽUBRINIĆ, Dušan, filoz i rociol. pisac 
(Skopje, 1924 — — ). Predaje »Osnove dru- 
štvenih nauka« na Zagrebačkom sveučili- 
štu. Bavi se marksističkom filozofijom, 
općom metodologijom, filozofijom i so- 
ciologijom kulture. Posebno je zapažena 
njegova knjiga Marksizam i teorija elite, 
u kojoj je analizirao mnoge klasične i li- 
beralno-demokratske teorije, a posebno 
kritičku teoriju elita C. W. Millsa. 
Glav. djela: = Bernsteinov — revizionizam 
(1958); Stvaranje i razvitak revolucionarnog 
radničkog pokreta (1960); Tendencije društve- 
nog razvoja u suvremenom svijetu (1960), Uvod 
u metodologiju istraživačkog rada, skripta 
(1965); Marxizam i teorija elita (1975). 


ŽUNEC, Ozren, filoz. pisac (Zagreb, 
1950—  ). Asistent na Filozofskom fa- 
kultetu u Zagrebu. Osnovna tematika 
njegovih studiozno pisanih radova kreće 
se u marksističkom sagledavanju temelj- 
nih problema estetike. 

Glav. djelo: Mogućnost marksističke estetike 
(1980). 


ŽUNJIĆ, Slobodan, filozof. pisac (Pri- 
ština, 1949— — ). Asistent za antičku fi- 
lozofiju Filoz. fakulteta u Beogradu. Bavi 
se pretežno poviješću filozofije. 

Glav. djela: »Heraklitov logos kao zbirajuća 
zbranost« (1979); Fragmenti elejaca (1982). 


BILJEŠKA O PISCU 


Danko Grlić, rođen 1923, diplomirao je i doktorirao 
na Filozofskom fakultetu u Zagrebu, gdje je sada redovni 
profesor za estetiku. Uz brojne studije u časopisima, obja- 
vio je do sada 15 knjiga pretežno iz estetike, povijesti no- 
vije filozofije i filozofske leksikografije. Prevođen je na al- 
banski, češki, engleski, finski, francuski, mađarski, make- 
donski, njemački, rumunjski, slovenski, španjolski i talijan- 
ski. Godine 1977. na univerzitetu u Padovi obranio je dr. 
Tuna Prekpalaj doktorsku disertaciju pod naslovom »Uma- 
nesimo e marxismo in Danko Grlić« (276 str.) Aktivno je 
sudjelovao u nizu naših i stranih filozofskih kongresa, pre- 
davao je na mnogobrojnim sveučilištima u Njemačkoj, Au- 
striji, Francuskoj i Švicarskoj. 


Danko Grlić 
LEKSIKON FILOZOFA 


treće, nepromijenjeno izdanje 


Likovno opremio 
RATKO _JANJIĆ-JOBO 


Tehnički urednik 
IVAN TRŽAN 


Korektor 
BOŽIDAR KEREKOVIĆ 


Izdavač 
ITRO »NAPRIJED. 
Zagreb, Palmotićeva 30 


Za izdavača 
ANTUN ŽVAN 


Slog, tisak i uvez 
SOUR »Vjesnik« - OOUR TM, Zagreb, 1983, 


